
গ্রন্থকারের নিবেদন 


দ্বিখণ্ডে বিভক্ত এই গ্রন্থরচনার একটু সংক্ষিপ্ত ইতিহাস দেওয়। 
কর্তব্য । ছুই বৎসরাধিক পূর্বে স্বামী বামদেবানন্দ শ্রীরামকৃষ্ণ, শ্রীমা ও 
সন্ন্যাসী ভক্তবৃন্দের জীবনীর একখানি পাণ্ডুলিপি আমাকে দেখিতে দেন । 
অতঃপর গুরুজনদিগের সহিত পরামর্শক্রমে স্থির হয় যে, উক্ত পরিকল্পন। 
পরিত্যাগপূর্বক একখানি নাতিবৃহৎ পুস্তক-প্রণয়ন আবশ্যক । বর্তমান 
প্রচেষ্টা এ সিদ্ধান্তের ফল। তথাপি ইহা! স্বীকার্য ষে, ম্বামী বামদেবানন্দের 
প্রাথমিক উদ্যম এবং উৎসাহই ইহার ভিত্তিভূমি ৷ এতদ্বযতীত তৎসংগৃহীত 
তথ্যগুলিও বিশেষ সাহায্য করিয়াছে । 

প্রকাশিত ও অপ্রকাশিত পত্র, প্রবন্ধ ও গ্রন্থাদিদৃষ্টে অথবা প্রত্যক্ষ 
দরষ্টার সহিত আলোচনাক্রমে এই পুস্তকে এমন অনেক ঘটনা সম্বন্ধ 
হইয়াছে, যাহা অন্তত ছুর্লভ। অধিকন্ধ বিচ্ছিন্ন জীবনীগুলিতে ঘটনা 
ও সময়া্দির যে অপামঞ্ম্য দেখা যায়, তাহা অনেকাংশে পরিহৃত 
হইয়াছে। 

জীবনীগুলির পারম্পর্য স্থির করা স্বকঠিন। তপাপি বিশৃহ্ধলার হস্তে 
আত্মসমর্পণ অবাঞ্চনীয় বুঝিয়া আমরা প্রথমে সন্গ্যাসীদের জীবনী 
আলোচন! করিয়াছি । ইহাদের মধ্যে আবার পাঁচজন ঈশ্বরকোটির 
জীবনী প্রথমে লিপিবদ্ধ হইয়াছে । সন্ন্যাসীদের পরে গৃহী ভক্তের! ও 
সর্বশেষে শ্রীভক্তবৃন্দ স্থান পাইয়াছেন। প্রকাশ থাকে যে, ইহাতে 
উচ্চাবচত্বের প্রশ্নই উঠিতে পারে নাসে বিচার আমাদের পক্ষে 
অনধিকার চর্চা। আমরা 'প্রীরামরুফ্ণ-প্রুখি'-রচর়িতার সহিত বলি-_ 

ভক্তমধ্যে ছোট বড় জ্ঞান হয় ভ্রম। 
সকলে আমার পুজ্য বুঝিবে এমন ॥ 


(২) 


ছোট বড় বিচারেতে নাহি অধিকার । 
সকলে বুঝিবে রামরুফ-পরিবার ॥ 
ইহা সত্য হইলেও পাঠক হয়তো লক্ষ্য করিবেন যে, গ্রন্থ-রচনার 
সৌকর্যার্থে জীবনীগুলির পারম্পর্যবিষয়ে কতকটা শ্রারামকষ্ণপ্রচারের 
এঁতিহাসিক গতি ও গুরুত্বকেই পরিমাপকরূপে গ্রহণ কর! হুইয়াছে। 
আমাদের ছুঃখ এই যে, উপাঁদানাভাবে এবং গ্রঞ্ককলেবরবৃদ্ধিভয়ে আরও 
কয়েকটি অমূল্য জীবনী ইহাতে সন্নিবিষ্ট হয় নাই। 
এই পুস্তকরচনায় আমর! যে-সকল গ্রন্থ বা ব্যক্তি বিশেষের সাহাধ্য 
পাইয়াছি, তাহাদিগকে আন্তরিক ধন্যবাদ জানাইতেছি । 
গ্রন্থে কয়েকটি নাম সংক্ষেপে ব্যবহৃত হইয়াছে । ঠাকুর শ্রীরামরুষদেব, 
প্রত্রীমাতাঠাকুর।নী ও শ্রীমৎ স্বামী বিবেকানন্দের নাম যথাক্রমে ঠাকুর, 
প্রীমা ও স্বামীজীরূপে উল্লিখিত হইয়াছে এবং '্রীত্রীরামক্কষ্চলীলা প্রসঙ্গ”, 
'্প্ররামরুষ্ণকথামৃত” ও ্রশ্ররামকৃষ্-পু'থি” যথাক্রমে “লীলা প্রসঙ্গ, 
“কথামৃত' ও 'পু"থি"রূপে উদ্ধৃত হইয়াছে । 
সর্বশেষে ভক্তদের চরণে প্রার্থনা এই, 
কপাবিন্দু ভক্তবৃন্দ কর মোরে দান । 
অধমেরে যুগলচরণে দেহ স্থান ॥ (পুথি) 


চৈত্র-সংক্রান্তি, ১৩৫৮ গাস্তীরানল্র 


ভূমিকা 


প্রীভগব!নূ যখন জগতে অবতীর্ণ হন তখন ও|হার দুইটি মুখ উদ্দেশ্ঠ 
থাকে । প্রথম-_যুগপ্রয়োজন-অনুস।রে ধর্মের গ্লানি-অপনো দন, দ্বিতীয়__ 
রসাস্বাদন । এই উভয় কার্ষের সহায়করূপে তিনি বিশেষ বিশেষ যোগ্য 
পাত্রকেও ধরাধামে আনয়ন করেন। ইহার] বিভিন্ন স্থানে জন্মগ্রহণ 
করিলেও যথাসময়ে তাহার সহিত মিলিত হন এবং তাহার কৃপায় অচিরে 
নিজ নিজ স্বরূপ ও তাহার সহিত তাহাদের চিরন্তন সম্বন্ধ অবগত হুন। 
এইরূপে তাহারা নিজেরা তো! কৃতকৃত্য হনই, অধিকন্ত গ্রীভগবানের 
পূর্বোক্ত দ্বিবিধ লীলাপুষ্টির সহায়কও হন। ইহাদের মধ্যে কেহ তাহার 
অঙ্গ, কেহ উপাঙ্গ, কেহ ব! তাহার পার্ধদা্দি। ভগবান্‌ যতদিন স্থুলদেহে 
সংসারে বিরাজমান থাকেন, ততদিন ইহারা তাঁহাকে লইয়া! আনন্দ 
করিয়া থাকেন ও সঙ্গে সঙ্গে তাহাকেও আনন্দ দেন এবং তাহার 
উপদেশ-অনুসারে নিজ নিজ ধর্মজীবন গঠন করেন। পরে ভগবান 
স্থলশরীর ত্যাগ করিলে ইহারা তাহার আরন্ধ লোককল্যাণকার্ষে আত্ম- 
নিয়োগ করিয়। যথাকালে স্ব স্ব ধামে প্রয়াণ করেন । 

ভগবান্‌ প্রীরামকুদেবের অন্তরঙ্গ ও বিশেষকপা প্রাপ্ত ভক্তমণ্ডলীর 
সম্বন্ধেও পূর্বোক্ত কথা প্রযোজ্য । তাহারা ষে এ পৃথিবীর লোক ছিলেন 
না, তাহা বাল্যকাল হইতেই তাহাদের জীবনের ধারা ও অধ্যাত্বরাজ্যে 
দ্রুত, অভ্ভৃতপূর্ব উন্নতির কথ! পর্যালোচনা করিলেই সহজে বুঝিতে পারা 
যায়। অন্ত দশজনের মতোই সমাজের বিভিন্ন সুরে প্রতিপালিত হইয়া, 
কিরূপে এক অন্তশিহিত প্রেরণায় তাহার! নান বাধাবিপত্তি অতিঙ্রম 
করিয়া--অধিকাংশ স্থলে যৌবনের প্রারস্তেই-_প্রীরামরুের পাদমূলে 
উপনীত হন এবং তাহার দিব্যস্পর্পে এক নৃতন রাজ্যের সন্ধান পান, তাহা 


(৪ ) 


পাঠ করিলে অতিমাত্রায় বিম্মিত হইতে হয়। আরও বিস্মিত হইতে হয় 
শ্রীরামকৃষ্ণের লোক চিনিবার ও তাহাদিগকে নিজ নিজ ভাব-অনুযায়ী 
ধর্মরাজ্যে অগ্রসর করিয়া দিবার অদ্ভুত ক্ষমতা দেখিয়া। ইহাতে 
স্্রী-পুরুষ, গৃহি-ত্যাগী, ব্রাহ্মণ-শুদ্রাদির ভেদ ছিল না। দেহগত কোন 
বাহ আবরণ তাহার অতীন্দ্রিয় দৃষ্টিকে প্রতিহত করিতে পারিত না। 
কোন কোন স্থলে জগন্মাত! তাহাকে পূর্ব হইতেই ইহাদের আগমনবিষয়ে 
জানাইয়া দিয়াছিলেন। এইজন্য সাধনকালের অবসানে তিনি অত্যন্ত 
উৎকগ্ঠার সহিত এ সকল চিহ্নিত ভক্তের আগমন প্রতীক্ষা! করিতেন । 
ভ্রীশ্রীরামকৃষণ-কথা মৃত", 'শ্রীশ্রীরামকুষ্ণ-লীলা প্রসঙ্গ", “ভ্ীশ্রীরামকষ্ণ-পু"থি? 
প্রভৃতি প্রামাণিক গ্রন্থে আমরা শ্রীরামকষের অন্তরঙ্গ ডক্তগণের সহিত 
মিলনপ্রসঙ্গে তাহার পূর্বোক্ত শক্তির তৃরি ভূরি নিদর্শন পাই। কিন্তু 
এসকল গ্রন্থে বণিত ঘটনাগুলি প্রধানত: শ্রীশ্রীঠাকুরের জীবৎকালের 
মধ্যেই সীমাবদ্ধ বলিয়৷ আমাদের স্বভাবতই জানিবার ইচ্ছ! হয়, তাহার 
অদর্শনের পর তাহার বিশেষ কপাপু্ শিষ্ত ও ভক্তগণ কিভাবে 
জীবনঘাপন করিয়াছিলেন-__ তখনও তাহাদের বাক্য ও আচরণে ঠাকুরের 
মহিমাই পরিস্ফুট হইয়াছিল কি-না এবং তাহাদের সম্বন্ধে তাহার অদ্ভূত 
ভবিষ্তঘ্বাণীগুলি সফল হইয়াছিল কি-না । সঙ্গে সঙ্গে তাহাদের ঠাকুরের 
সহিত মিলনের পূর্বেকার জীবনবৃদ্তান্তও কিছু কিছু জানিবার কৌতৃহল 
হয়। স্বামী গন্ভীরানন্দ-প্রণীত প্রীরামকৃ্ণ-ভক্তমালিকা” আমাদের এই 
উভয়বিধ আকাঙজ্ষারই অন্ততঃ আংশিক পুতি সাধন করে । এজস্ত তিনি 
সকলের ধন্সবাদাহ । 

জরীরামরুফের পদাশ্রিত বিশিষ্ট ভক্তব্নোর সংখ্যা নিতান্ত অল্প নহে। 
খাবার তাহাদের মধ্যে কাহারও কাহারও পরবর্তী জীবন বিশেষ গুরুত্বপূর্ণ 
গঘটনাবহুল 1 পক্ষান্তরে, ঠাকুর ধাহাদিগকে আধ্যাক্সিক রাজ্যে খুব উচ্চ 


(৫ ) 


স্থান দিয়াছিলেন, এমন কাহারও কাহারও জীবনের ইতিহাস একপ্রকার 
অপরিজ্ঞাত বলিলেই চলে । দীর্ঘকাল ব্যতীত হওষায় এখন এমন কেহ 
জীবিত আছেন বলিয়া জান। নাই, ধাহার নিকট ইহাদের সম্বন্ধে নূতন 
কিছু উপাদান সংগ্রহ কর! চলে । কাজেই গ্রন্থকার প্রাপ্ত উপকরণসমূহের 
যতটুকু বা তখানি যে-ভাবে সাজাইলে অল্প পরিসরের মধ্যে ইহাদের 
জীবনের বৈশিশ্্যগুলি ফুটিয়া উঠে, ততপ্রতিই দৃষ্টি দিয়াছেন এবং ইহাতে 
অনেক পরিমাণে সফলতাও লাভ করিয়াছেন। ফলে পুস্তকখানি পাঠ 
করিতে করিতে উহাতে বণিত চরিব্রগুলির অলোকসামান্য মহত্ব ও মাধুর্য 
সাধারণ মনকেও আপনা হইতে এক উচ্চ ভূমিতে লইয়! যায়। মনে 
হয়ঃ অনস্তভাবময় শ্রীরামকুঞ$ই যেন এই সকল শুদ্ধ আধার-অবলম্বনে 
লোককল্যাণার্থ নানাভাবে লীল1 করিতেছেন- যেন তিনি ও তাহার 
ভক্তগণ বান্তবকই অভেদ। এই কারণেই স্বামী বিবেকানন্দ বলিয়। 
গিয়াছেন যে, শ্রীরামকৃষ-সঙজ্ঘে ঠাকুরই রূপায়িত হইয়া আছেন। 
ভক্তগণের পরবর্তা জীবনের কতকগুলি ঘটনা হইতে আমর বেশ বুঝিতে 
পারি যে, দেহত্যাগের পরও শ্রীরামকৃষ্ণের শী শক্তি তাহাদিগকে 
পরিচালিত করিতেছে এবং নানাপ্রকার আপদ-বিপদে সমভাবে রক্ষা 
করিতেছে । ইহাতে আমর! তাহার অপাধিব ভক্ত বাৎসল্যের পরিচয় 
পাইয়া মুগ্ধ হই এবং তঁ(হারই চরণে নিজেদের উৎসর্গ করিতে অধিকতর 
উত্ব,দ্ধ হই। 

সাগরগামিনী বিশালকায়া নদী যেমন বহু শাখ! বিস্তার করিয়া 
বিপুল ভূভাগকে শন্যশালী ও অসংখ্য জীবকে জলদানে তৃপ্ত করে, ভগবান্‌ 
প্রীরামরুষও সেইরূপ লোকচক্ষুর অগোচর হইয়াও এই অন্তরঙ্গ ভক্তগণের 
মধ্য দিয়া তাঁহার সর্ধর্মসমন্থয়রূপ যুগপ্রয়োজনসাধন ও জ্রিতাপদগ্ধ 
মানবের শান্তিবিধান করিয়াছেন । অন্ত কথায়, ঠাকুর ছিলেন যেন এক 


( ৬ ) 
বিরাট আধ্যাত্মিক বিছ্যদাধার, আর অন্তরক্গ ভক্তগণ যেন এ অমিত 
তেজের সঞ্চরণের উপযোগী তারসযূহ। ইহাদের বহুমুখী শক্তির উৎস 
তিনিই ; সকলেই এক বিশেষাধিকার লইয়া জন্মগ্রহণ করিয়াছিলেন এবং 
তাহার দিব্যসংস্পর্শে যে অপূর্ব আধ্যাত্মিক বিকাশ ইহাদের মধ্যে সংঘটিত 
হইয়াছিল, তাহা অল্পকালস্থায়ী না হইয়| আজীবন নরনারায়ণের সেবায় 
অপিত হুইয়া সার্থকতা লাভ করিয়াছিল । সকলের কর্মক্ষেত্র অবশ্য সমান 
ছিল না এবং হইবার কথাও নহে ; কারণ তাহাদের জাগতিক জ্ঞান ও 
শিক্ষাদদীক্ষা একরূপ ছিল না। ইহাদের মধ্যে বিদ্ভাবৈভব ও গুণগরিমায় 
সকলের শীর্ষস্থানীয় নরেন্ত্রনাথ বা জগদ্বিখ্যাত স্বামী বিবেকানন্দও যেমন 
ছিলেন, তেমনি আবার আভিজাত্যের সম্পর্কশু্ক নিরক্ষর লাটু মহারাজ 
বা স্বামী অদ্ভুতানন্দও ছিলেন | ফলে শ্রীরামকৃষ্ণের বার্তাবহরূপে স্বামীজী 
প্রাচ্য ও পাশ্চান্ত্য জগতের চিন্তাধারায় একটি ওলটপালট আনিয়৷ 
দিয়াছেন-_যাহার পূর্ণবিকাশ হইতে এখনও অনেক দেরি, আর লাটু 
মহারাজ তাহার ঈশ্বরীয়ভাববিভোর জীবন ও গ্রাম্য কথাবার্তা "দ্বারা, 
সংখ্যায় তেমন বেশী না হইলেও, ধাহারাই শান্তিলাভের আশায় তাহার 
নিকট গিয়াছেন তীাহাদেরই মনক্কামন1 পুর্ণ করিয়াছেন । এইন্ধূপে 
উহাদের ব্যক্তিগত কার্যকলাপে যথেষ্ট পার্থক্য থাকিলেও সকলেই 
ভীরামকষফের ভাবে অনুপ্রাণিত হওয়ায় সত্যনিষ্ঠা, ভক্তি-বিশ্বাস, ত্যাগ- 
তপন্তা, সহিষ্ণুতা, উদারতা, শ্রাতৃপ্রেম এবং শিবজ্ঞানে জীবসেবা প্রভৃতি 
দেবছুর্ণভ গুণরাজি সকলেরই জীবনে প্রকাশিত দেখিতে পাওয়া যায়। 
জ্ীরামক*-গগনের এই উজ্জল জ্যোতিষ্গণের মধ্যে বড় ছোট বিচার 
কর! আমাদের বুদ্ধির বহির্ভূত ; আমাদের নিকট সকলেই অতি মহান্‌, 
সকলেই আদরশস্থানীয়। ইহাদের চরিত্রের অচ্ুধ্যানে এবং ইহাদের 
উপদেশ পালনেই আমাদের পুরুযার্থসিদ্ধি | পুজ্যপাদ দ্বাদী প্রমান 


(৭) 


মাঝে মাঝে বলিতেন, “ঠাকুর তো অনেক দূরের কথা, আগে আমরা 
স্বামীজীকে বুঝি, তারপর ঠাকুরকে বুঝব ।” বাস্তবিকই ইহাদের 
জীবন শ্রীরামকৃষ্-জীবনের ভাখ্বস্বরূপ। ইহাদের মধ্য দিয়াই আমরা 
পেই পুরুষোত্বমের লোকোজ্র মহিমার কথঞ্চিং ধারণ করিতে পারি । 
যিনি ইহাদের বিশেষতঃ স্বামী বিবেকানন্দের স্তাম শক্তিশালী ব্যক্তির 
মনকে কাদার তালের মতো ইচ্ছাচুয/য়ী আকার দিতে পারিতেন, তিনি 
না জানি কত বড় শক্তিমান পুকষ ছিলেন ! স্বামী বিবেকানন্দের ও 
অস্ত কাহারও কাহারও সন্ধে তাহার ভবিষ্বদ্ধাণী অক্ষরে অক্ষরে সফল 
হইতে দেখিয়া আমাদের এঁ ধারণা আরও দৃঢ় হয়। 

গ্রন্থকার এই মৃল্যবান্‌ পুস্তকখানি-প্রণয়নে যথেষ্ট সাবধানতা অবলম্বন 
করিয়াছেন, দেখিতে পাওয়া যায়। যেখানে একই ঘটন।র বিভিন্ন বিবরণ 
পাওয়া গিয়াছে, সেখানে পরম্পরবিরোধধী বিবরণগুলির মধ্যে যেটি গ্রহণীয় 
তাহাই তিনি বিচারপূর্বক লিপিবদ্ধ করিয়াছেন । এই গ্রন্থে উল্লিখিত 
কতক বিষয় অন্য পুস্তক বা প্রবন্ধে প্রকাশিত হইয়া থাকিলেও ইহাতে 
অনেক নূতন তথ্যেরও সমাবেশ আছে । পুস্তকখানির ভাষা সরল অথচ 
সরপ। বঙ্গভাষায় এরূপ একখানি পুস্তকের বিশেষ প্রয়োজন ছিল । 
'ভ্রীরামকৃষ-ভক্তমালিকা” বাঙলার ঘরে ঘরে বিরাজ করিয়া আবালবৃদ্ধ- 
বনিতার ধর্মবৃদ্ধির সহায় হউক, ইহাই ভগবৎসকাশে প্রার্থন]। 


বেলুড় মঠ 
১ল] বৈশাখ, ১৩৫৯ মাধবালল্দ 

স্বামী বিবেকানন্দ 


জাতী ঘিরঘকানরজ্ 


প্রীরামরুষ্ণ একদা বলিয়াছিলেন, “একদিন দেখছি মন সমাঁধিপথে 
জ্যোতির্ময় বর্তে উচ্চে উঠে যাচ্ছে। চন্তরহ্্ধতারকামণ্ডিত স্থুল 
জগৎ সহজে অতিক্রম করে উহ] ক্রমে স্বক্ম ভাবজগতে প্রবিষ্ট হল। 
-" নান] দেবদেবীর ভাবঘন বিচিত্র মৃতিসকল পথের দুই পার্থে অবস্থিত 
দেখতে পেলাম । *"মন ক্রমে অখণ্ডের রাজ্য প্রবেশ করল | সাত 
জন প্রবীণ খষি সেখানে সমাধিস্থ হয়ে বসে আছেন । জ্ঞান ও পুণ্যে, 
ত্যাগ ও প্রেমে ইহারা মানব তো দূরের কথা, দেবদেবীকে পর্যন্ত অতি- 
ক্রম করেছেন। বিশ্মিত হযে দেখি, সম্মুখে অবস্থিত অখণ্ডের ঘরের 
ভেদমাত্রবিরহিত, সমরস জ্যোতির্মগুলের একাংশ ঘনীভূত হরে দিব্য 
শিশুর আকারে পবিণত হল। অদ্ভুত দেবশিশুড অসীম আননপ্রকাশে 
অস্ততম খষিকে বলতে লাগল-_“আমি যাচ্ছি, তোমাকে আমার সঙ্গে 
যেতে হবে| ***নরেন্দ্রকে দেখবামাপ্তর বুঝলাম, এ সেই ব্যক্তি |” বলা 
বাহুল্য, শ্রীরামকৃষ্ই ধরাধামে অবতরণের পূর্বে অখণ্ডের গৃহে সচিচদা- 
নন্দের ঘনীভৃত জ্যোতির্ময় বিএহ দেবশিশুরূপে শরীরধার্ণ করিয়াছিলেন 
এবং সাগ্রহে ধ্যাননিষ্ঠ অন্ততম যে খধষির গলে সাবলীল স্বীয় কোমল 
বাহুদ্বয় বেষ্টনপুবক তাহার ধ্যানভঙগ করিয়া ধরাধামে লীলাসহচররূপে 
আগমনের জন্য সাদর আমন্ত্রণ জানাইয়াছিলেন, তিনি বিশ্ববিত্রত স্বামী 
বিবেকানন্দ । এই ধুগ্ম আত্মাই যুগে যুগে নারায়ণ ও নর-ধাষির অবতার- 
রূপে জগতে অবতীর্ণ হইয়া ধর্মসংস্থাপন করেন । 


২ শ্রীরামকৃষ্ণ-ভক্তমালিকা 


কলিকাতা মহানগরীর পিমুলিয়া পল্লীর শ্রীযুক্ত দুর্গাচরণ দত্ত মহাশয় 
সংস্কত ও পারস্য ভাষায় বিশেষ ব্যুৎপন্নছিলেন। তাহার পিতা রামমোহন 
দত্ত আইনব্যবপায়ী ছিলেন এবং স্বোপাজিত অর্থে দত্ত-বংশকে বিশেষ 
সমৃদ্ধিশালী করিয়াছিলেন । ছুর্গাচরণ কিন্ত ভোগে মগ না হইয়! পঁচিশ 
বৎসর বয়সে স্ত্রী ও একমাত্র শিশুপুত্র বিশ্বনাথকে ছাড়িয়! সম্্যাসী 
হইলেন। বয়ঃপ্রাপ্তির সহিত পিতারই ন্যায় বিশ্বনাথেরও নানা ভাষায় 
ব্যুংপত্তি দেখা গেল। ইতিহাসেও তাহার প্রবল অন্নরাগ জন্মিল। কিন্তু 
ছুর্গাচরণের ন্যায় সংসারবিমুখ না হইয়া তিনি বরং সংলারীই হইলেন । 
এটনীরব্যবসায়ে তাহার প্রচুর আয় ছিল । রন্ধনে তিনি পারদর্শী ছিলেন 
এবং নিত্য নুতন দ্রব্য প্রস্তত করিয়া ও অপরকে ভোজন করাইয়। 
পরিতৃপ্তি লাভ করিতেন । দেশভ্রমণ ছিল তাহার আর একটি শখের 
জিনিস। এই ভ্রমণব্যপদেশে উত্তর-পশ্চিমাঞ্চলে উচ্চ স্তরের মুসলমান 
সংস্কৃতির সংস্পর্শে আসিয়া তিনি তৎপ্রতি বিশেষ আরুষ্ট হন । ধর্মসন্বন্ধে 
তিনি হিন্দু মতাবলম্বী হইলেও পরধর্মের প্রতি, বিশেষতঃ ঈশার বাইবেল 
এবং হাফেজের বয়েৎসযূহের প্রতি তাহার অশেষ শ্রদ্ধা ছিল। বিশ্ব- 
নাথের পত্বী ভুবনেশ্বরীও অনুরূপ বুদ্ধিমতী, কার্যকুশল! ও হরূপা ছিলেন ; 
অধিকন্ত ধর্মে তাহার অনুপম অনুরাগ ছিল। স্থবৃহৎ সংসার তাহার 
তন্বাবধানে নুখস্বাচ্ছন্দ্যে পূর্ণ ছিল। এই-সকল কর্মব্যস্ততার মধ্যেও 
তিনি হুচীকর্মাদ্রি-শিল্পাভ্যাস করিতেন এবং রামায়ণ-মহাভারতারি পাঠ 
করিতেন । বিবিধ উপায়ে তাহার জ্ঞানের ভাগার স্থসমূদ্ধ হইয়াছিল 
এবং তাহার সহিত আলাপ করিলেই মনে হইত যে, এই মিতভাষিণী 
মহীয়সী মহিল! অতি স্থশিক্ষিতা, সুরুচিসম্পন্ন ও রাজরানীতুল্যা 
ভেজশ্িনী। তাহার প্রকৃতি ছিল গম্ভীর অথচ অমায়িক। 

ভগবান্‌ এই দম্পতিকে চারিটি কন্ঘা দিয়াছিলেন ; তন্মধ্যে, দুইটি 

অল্পবয়মে গতাযু হয়। এই কারণে এবং পুত্রমুখ-দর্শনে বঞ্চিত থাকায় 
মাতা ভুবনেশ্বরীর চিত্তে শান্তি ছিল না। তিনি সকাল-সন্ধ্যায় হৃদয়ের 
এই বেদন। দেবতার চরণে নিবেদন করিতেন । অতঃপর অনেক ভাবিয়া 
কাশীধামে তাহাদের এক বৃদ্ধা আত্মীয়াকে পত্র লিখিলেন, তিনি যেন 
বংশরক্ষার জন্য ৬বীরেশ্বর শিবের মন্দিরে যাইয়! প্রত্যহ পূজা দেন ও 
অভীপ্মিত বর প্রার্থনা করেন । পূজা চলিতে লাগিল _ এদিকে ভূবনেশ্বরীও 
নিত্য শিবপুজা ও শিবধ্যানে মগ্লা রহিলেন । অবশেষে হদীর্ঘ তপশ্যার 
পরে একদিন ভুবনেশ্বরা এযোগিরাজ মহাদেবের ধ্যানে সমস্ত দিবস 
দেবালয়ে যাঁপনান্তে রাত্রিতে স্বগৃহে প্রত্যাবর্তন করিয়া নিদ্রাযোগে স্বপ্ন 
দেখিলেন, দেবাদিদেব রজতগিরিনিভ বরবপু শঙ্কর পুত্ররূপে তাহার 
সম্মুখে উপস্থিত। তদবধি তাহার শ্রবদনের অপূর্ব শোভা ও অপাথিব 
জ্যোতিঃদর্শনে চমতকৃত হইয়৷ প্রতিবাসীরাও বলিতে লাগিলেন যে, 
এইবারে শিব তাহার প্রার্থন। পূর্ণ করিবেন । যথাকালে ১৮৬৩ শ্রীষ্টাবের 
১২ই জানুআরী (বঙ্গাৰ ১২৩৯, ২৯শে পৌষ, পৌষ-সংক্রান্তি, কৃষ্ণা 
সপ্তমী তিথি) সোমবার হ্র্যোদয়ের কিঞ্চিৎ পরে (৬টা ৪৯ মিনিটে ) 
ভুবনেশবরীর ক্রোড় আলোকিত করিয়া তুবনধিজয়ী নবহর্য উদ্দিত 
হইলেন। স্বপ্ন-বৃত্তান্ত স্মরণ করিয়া জননী পুত্রের নাম রাখিলেন 
বীরেশ্বর। শুভ অন্নপ্রাশনের সময় তাহার নাম হইল নরেন্দ্রনাথ। 
মরেন্দ্রই ভবিষ্যতের প্রথিতযশা স্বামী বিবেকানন্দ! শ্বগৃহে কিন্তু ক্ষুপ্রকায় 
বীরেশ্বর “বিলে' নামেই পরিচিত হইলেন । 

সুদর্শন বালক পরিবারের সকলের আদরে দিন দিন শশিকলার স্তায় 
বৃদ্ধি পাইতে লাগিলেন । কিন্তু বয়োবৃদ্ধির সঙ্গে সঙ্গে তিনি বড়ই অশান্ত 
হইয়া পড়িলেন) তাহার দৌরাস্ঘ্যে সকলেই অস্থির-_ভয়প্রদর্শন, ভতপনা, 
শাসন কিছুতেই কিছু হয় না। পুত্রের ক্রোধ ও অভিমান দেখিয়া মাতা 

ভুবনেশ্বরী খেদপুর্বক বলিলেন, “অনেক মাথা খু"ড়ে শিবের কাছে একটি, 
ছেলে চেয়েছিলাম, কিন্তু তিনি পাঠিয়েছেন একটি ভূত।” অনেক 
ভাবিযা তিনি অবশেষে সন্তানকে বশে অনিবার কৌশল আবিফার 
করিলেন-_ক্রোধপ্রশমনার্ঘ তিনি অনেক সময় তাহার মস্তকে জল ঢালিয়া 
দিতেন কিংবা ভয় দেখাইয়! বলিতেন, “ঘি দুষ্টুমি করিস, তবে শিব, 
আর তোকে ৫ৈলাসে যেতে দেবেন না।” আশ্চর্যের বিষয় এই যে, 
ইহ1 মহৌষধের ন্যাষ ফলপ্রদ হইত। 

পিতামহ দুর্গাচরণের সহিত দেহগত সাদৃশ্যদর্শনে অনেকে ভাবিতেন 
যে, ছুর্গাচরণই দেহত্যাগান্তে আবার নরেন্দ্ররূপে আসিয়াছেন। শুধু 
তাহাই নহে, বালকের মনও ছিল পিতামহের অন্রূপ | বাটীতে সাধু- 
সন্নযাসীর আগমনমাত্র নরেন্দ্র তাহাদের দিকে ছুটিতেন এবং প্রাথিত 
দ্রব্য অবিলম্বে গৃহ হইতে আনিয়া দিতেন-_কাহারও অনুমতির অপেক্ষা 
করিতেন না কিংবা কোন বাধা শুনিতেন না। একবার নববস্ত্র-পরিহিত 
নরেন্দ্র সগর্বে সকলকে স্বীয় পরিচ্ছদ দেখাইতেছেন, এমন সময় দ্বারে 
শব উঠিল 'নারায়ণ হরি” । সাধুর আহ্বান-শ্রবণমাত্র নরেন্দ্র তথায় 
উপস্থিত হইলেন এবং সাধু পরিধেয়ের প্রয়োজন জানাইলে অম্নানবদনে 
স্বীয় নববস্ত্র তাহার হস্তে তুলিয়া দিলেন । তাদৃশ ক্ষুদ্র বসন পরিধান কন্ধা 
অসম্ভব বলিয়া! সাধু উহা মস্তকে বন্ধনপুর্বক বিদায় লইলেন। সাধুদের 
প্রতিবিশ্বনাথের শ্রদ্ধার অভাব না থাকিলেও এই ঘটনার পর হইতে গৃহে 
সাধুসমাগমকালে নরেন্দ্র নিকটে যাইতে পাইতেন না। কৌশলী বালক 
কিন্তু তাহাদের উপস্থিতির আভাস পাইলেই অপরের অজ্ঞাতে উপর 
হইতে বস্ত্রাদি ফেলিয়া দিতেন এবং অভিভাবকের বুদ্ধিকে পরাস্ত করিতে 
পারিয়াছেন বুঝিয়া আনন্দ ও আত্মপ্রসাদে উৎফুল্ল হইতেন। তাহার 
দৌরাস্ম্যে অস্থির জ্যোে্ঠা ভগিনীরা তাহাকে ধরিতে অগ্রসর হইলে শুচি- 

অশুচিতে সমবৃদ্ধি নরেন্দ্র পলায়নপূর্বক নরদম1 বা আ্তাকুঁড়ে গিয়া 
্াড়াইতেন এবং মৃছু হাশ্য-সহকারে মুখভঙ্কী করিয়া বলিতেন, “ধর না, 
ধর না।” জীবজন্তর প্রতি তাহার অকৃত্রিম ভালবাসা ছিল। বানর, 
ছাগল, মসুর, কাকাতুয়া, পায়রা ও কতকগুলি বিলাতী ইদুর তাহার প্রিয় 
ছিল। একটি গাভী তাহার যথেষ্ট আদর পাইত। পিতার অশ্বগুলিকেও 
তিনি ভালবাসিতেন | অশ্ব-যানের অগ্রভাগে উচ্চে অধিষ্ঠিত 
কোচোয়ান সশবে চাবুক ঘুর[ইয়! সবেগে তেজস্বী অশ্বযুক্ত শকটগুলিকে 
কলিকাতার সর্বত্র পরিচালিত করিতেছে দেখিয়া তাহারও মনে প্ররূপ 
স্বাধীন সবল সারথি হইবার ইচ্ছা জাগিত। একদিন মাতৃক্রোড়ে. বসিয় 
অশ্বযানে চলিতে চলিতে তিনি পিতার প্রশ্ন শুনিলেন, বিলে, তুই বড় 
হয়ে কি হবি বল দেখি ?” ইতস্ততঃ না করিয়াই তিনি বলিলেন, “সহিস 
কিংবা কোচোয়ান।” নপুরন্দ্রের বু সময় অশ্বশালায়ই কাটিত-_চঞ্চল সবল 
বালকের চক্ষে ছুরন্তঅশ্বকে বশেরাখা একটা চিত্ত/কর্ষক ব্যাপারছিল নিশ্চয়! 

রামায়ণে রাম-সীতার কাহিনী পাঠ করিয়! তাহার চিত্ত ত্বাহাদের 
চরণে অবনতহইয়াছিল | একদিন প্রতিবাসী এক ব্রাহ্মণছেলের সাহায্যে 
বাজার হইতে রাম-সীতার মৃন্মংতি আনাইয়া বাড়ির রুদ্ধপ্বার চিলের ঘরে 
পূজায় লাগিয়া! গেলেন । উভয় বালক 'ধ্যানস্থ। এদিকে সর্বত্র অনুসন্ধান 
চলিতেছে_-নরেন্দ্র কোথায় ? কোথাও তাহাকে না পাইয়া অবশেষে 
সকলে ছাদের দ্বিকে অগ্রসর হইলেন । দ্বার অর্গলবদ্ধ; অতএব বল- 
প্রয়োগে উহ] উদঘাটিত হইল । ব্রাহ্মণবালক অমনি ভর্ধশাসে পলাইল। 
পরস্ত আগন্তকদের সম্মুখে এ কী দৃশ্য-_নরেন্ত্র ধ্যানস্তিমিত, বাহিরে 
জক্ষেপমাত্র নাই ! 

এত শ্রদ্ধার রাম-সীতাও কিন্তু অধিক দিন নরেন্দ্রের চিত্তে স্থান 
পাইলেন না; কারণ পিতার আন্তাবলের সবজান্ত! সহিস জানাইয়া দিল, 

“বিবাহ করা বড় খারাপ 1৮ ইহাতে নরেন্দ্র মহা সমস্যায় পড়িলেন-_ 
এদিকে মায়ের নিকট তিনি শুনিয়াছেন রাম-সীতার অলৌকিক প্রেম- 
কাহিনী, বাহা যুগ যুগ ধরিয়! হিন্দুমাত্রকে ঘোর সংসারে পথ প্রদর্শন 
করিয়াছে, আর অন্ত দিকে আজ এই সংসারতাপক্রিষ্ট বিশ্বস্ত সহিসের 
মুখে এরূপ নিদারুণ সত্য ! সাক্রনয়নে নরেন্দ্র মাতার নিকট স্বীয় সমস্যা 
জ্ঞাপন করিলেন । মাতা সন্সেহে হাসিয়া বলিলেন, “বিলে, ওতে আর 
কি হয়েছে? তুই শিবপূজ! কর।৮ সন্ধ্যার অন্ধকারে নরেন্দ্র চিলের ঘরে 
উঠিয়া কিয়ৎক্ষণ নীরবে সীতা-রামের মূতি নিরীক্ষণ করিলেন , অতঃপর 
দীর্ঘনিঃখ্বাসসহকাবে উহ তুলিয়া লইয়৷ নীচে রাস্তায় ফেলিয়া দিলেন-_ 
উর্ধব হইতে নিক্ষিপ্ত মৃৎপুত্তলিকা রাজপথের কঠিন আঘাতে সশব্দে চুর্ণ- 
বিচুর্ণ হইয়া গেল। পরদিন শ্বশানবাসী সম্গ্যাপী শিব আসিয়া রাম- 
সীতার আসনে বসিলেন । 

শিবচিন্তায় মগ্র' নরেন্ত্রকে একদিন একখণ্ড গৈরিকবন্ত্র কোমরে 
কৌপীনের মতো পরিধানপুর্বক ঘুরিয়া বেড়াইতে দেখিয়া জননী প্রশ্ন 
করিলেন, “এ কিরে 1?” বালসন্ন্যাসী সোল্লালে জানাইলেন, “আমি শিব 
হয়েছি।” আবার বালক হইলেও ধ্যানপরায়ণতা ছিল তাহার স্বভাবসিদ্ধ। 
তিনি প্রাচীনদের মুখে শুনিয়াছিলেন, মুনি-খষির] ধ্যানে এতই মগ্ন হন 
যে, জটা দীর্ঘায়িত হইয়া ক্রমে বটের শিকড়ের গ্ায় ভূমিতে প্রবেশ করে। 
ধ্যানে বপিয় নরেন্দ্র তাই লক্ষ্য করিতেন, তাহারও এরূপ হইতেছে কি 
না। ধ্যানকালে জট ভূমিতে প্রবেশ না করিলেও মন কিন্তু কোন এক 
অজ্ঞাতরাজ্যে আপনাকে হারাইয়! ফেলিত। একদিন ধ্যানমগ্ন নরেন্দ্রের 
পার্থখে ভীষণাকার গোক্ষুর সর্প ফণ! বিস্তারপুর্বক ছুলিতেছে দেখিয়! 
সঙ্গের বালক সন্ত্রাসে চীৎকার করিয়া উঠিল। প্রত্যুত নরেন্দ্র বাহ- 
সংজ্ঞাহীন ! চীৎকার শ্রবণে তথায় সমবেত বয়ক্বরা সে দৃশ্ট-সন্দর্শনে 

একই কালে ভয় ও বিদ্ময়ে স্তস্তিত হইলেন । কিয়ৎকাল পরে সর্পটি 
আপন হইতেই চলিয়া গেলে সকলে স্বস্তির নিঃশ্বাস ত্যাগ করিলেন । 
মহাবিগ্ভালয়ে পাঠদ্দশায় আর একদিন তিনি রুদ্ধকক্ষে ধ্যানে বসিয়া আছেন 
_ অকস্মাৎ মু্িতমস্তক এক সৌম্যশান্ত জোতির্ময় পুরুষ দণ্ডকমগুলুহস্তে 
সন্মুখে দাডাইয়া কি যেন বলিতে উদ্যত হইলেন ? কিন্তু প্রশান্ত মৃতকে 
কিছুকাল দেখিয়াই নরেন্দ্র ভয়ে গৃহত্যাগ করিলেন । হয়তো সেই দিন 
তিনি বুদ্ধদেবের দর্শন পাইয়াছিলেন। নরেন্দ্রের নিদ্রাও ছিল এক 
অলৌকিক ব্যাপার । তিনি অভ্যাসমত উপুড় হইয়া শুইতেন। এ 
অবস্থার চক্ষু মুদ্রিত করিলেই এক জ্যোতিবিন্দু সম্মুখে উপস্থিত হইত 
এবং নানা বর্ণে পরিবত্তিত ও পরিবধিত হইয়। অকস্মাৎ ফাটিয়। যাইত ও 
চতুদ্দিক আলোকে পরিপূর্ণ করিত। সেই আলোকসমুদ্রে ডুবিতে ডুবিতে 
নরেন্দ্র স্থযুপ্তিতে মগ্ন হইতেন। পরমহংসদেব পরে এই বৃত্তান্ত অবগত 
হইয়। বলিয়াছিলেন যে, উহা ধ্যানসিদ্ধের লক্ষণ । 

ছয় বৎসর বয়সে নরেন্দ্রের পাঠশালায় যাওয়া! আরস্ত হইল ; কিন্ত 
ছুই-চারি দ্রিনের মধ্যেই তাহাকে সহপাঠীদের নিকট হইতে বহু অভিধান- 
বহিত্ূত শব্ধ আয়ত্ত করিতে দেখিয়া পিতা বিদ্যালয়ে গমন বন্ধ করিলেন | 
অতঃপর গৃহশিক্ষকের অধীনেই শিক্ষা চলিতে লাগিল। নরেন্দ্র 
পাঠাভ্যাসের রীতি ছিল অদ্ভুত । তিনি নিমীলিত নেত্রে শুইয়া থাকিতেন, 
আর গুরুমহাশয় পাঠ বলিয়া যাইতেন--ইহাতেই তাহ! অধিগত হইয়া 
ষাইত। এতদ্যতীর্ত রামচন্দ্র দত্ত মহাশয়ের পিতা তখন নরেন্দ্রের 
বাটীতেই বাস করিতেন এবং নরেন্দ্র তাহার নিকট শয়ন করিতেন । কঠিন 
বিষয় বাল্যকালে সহজে মুখস্থ হয়--এই ধারণার ফলে বৃদ্ধ দত্ত মহাশয় 
প্রতিরাত্রে মুগ্ধবোধ ব্যাকরণের কিয়দংশ মুখে মুখে শিক্ষা দিতেন 
এইরূপে এক বৎসরে নরেন্তরনাথ পুস্তকখানির অধিকাংশ আয়ত্ত করেন। 


৮ শ্রারামকৃষ্ণ-ভক্তমালিকা 


নেতৃত্বের ভাব তাহার স্বভাবসিদ্ধ ছিল। বালকদের সহিত রাজা- 
প্রজা-ক্রীড়ায় তিনি রাজা সাজিয়া মন্ত্রী সেনাপতি প্রভৃতিকে বিভিন্ন 
কার্ষে নিয়োগ করিতেন | দস্থ্যর বিচারে বসিয়া সান্ত্রীদিগকে আদেশ 
দিতেন, “ছুরাত্মার মুগচ্ছেদ কর।” দুরাত্মা তখনই তীরবেগে দন্তবাড়ির 
সদর দরজা পার হইয়া 'উর্ধ্শ্বাসে ধাবিত হইত--পশ্চাতে রক্ষীরাও 
ছুটিত। ইহাতে দ্বিপ্রহরে নিদ্রাতুর ভূত্যের! চমকিত হইয়া উঠিত এবং 
বালকদের দৌরাত্ম্যনিবারণের জন্য তাহাদের পশ্চাদন্ধদরণ করিত | 
এদিকে সিংহাসনে উপবিষ্ট নবেন্দ্রের নিকট সমস্ত কৌতুকটিই বড় 
উপভোগ্য হইত। 

আবার সঙ্গীদের প্রতি তাহার সখ্যও শতভাবে প্রকাশ পাইত। 
একবার চড়কতলা হইতে মহাদেব ক্রয় করিয়া তিনি জনৈক বন্ধুসহ 
ফিরিতেছেন | প্রায় অন্ধকার হইয়া আপিয়াছে । অকত্মাৎ একখানি 
ঘোড়ার গাড়ি দ্রতবেগে আসিয়া পড়িল। নরেন্দ্র পশ্চাতে চাহিয়া 
দেখেন, সঙ্গীটি প্রায় অশ্বপদতলে | অমনি প্রত্যুৎপন্বমতিত্ব-সহায়ে 
মহাদেবকে বাম কক্ষপুটে স্থাপনপূর্বক দ্রতবেগে বালকের পারে উপস্থিত 
হইলেন এবং ক্ষিপ্রহস্তে টানিয়া লইয়! তাহার প্রাণরক্ষা করিলেন । 
নরেন্দ্রের যখন সাত-আট বৎসর বয়স, তখন তিনি সদলবলে মেটেবুরুজে 
লক্ষৌ-এর নবাব ওয়াজিদ্‌ আলি শাঁ-র পশুশাল1 দেখিবার জন্য ঠাদপাল- 
ঘাটে নৌকায় উঠেন। ফিরিবার পথে নৌকান্রমণে অনভ্যন্ত একটি 
বালক নৌকায় বমি ফরিয়া ফেলিলে মাঝি বালকদিগকে উহা স্বহস্তে 
পরিফার করিয়া দিতে বলে; কিন্তু তাহার] পয়সা দিয়! বলে, সে যেন 
উহা৷ অপরের দ্বারা করাইয়া লয়। পরস্ত মাঝি কটংক্ত করিতে থাকে এবং 
ঘাটের নিকটে আসিয়া ভয় দেখায় যে, এ কার্ধপমাধা না হইলে নৌকা 
তীরে ভিড়াইবে না । বচস। প্রায় মারামারিতে পরিণত হইতে যাইতেছে, 

এমন সময় সর্বকনিষ্ঠ নরেন্দ্র এক স্থযোগে লক্ষপ্রদানপূর্বক তীরে 
অবতরণ করিলেন এবং ছুইজন শ্বেতকায় সৈনিককে ময়দানের দিকে যাইতে 
দেখিয় ছুটিতে ছুটিতে তাহাদের নিকট গিয়৷ হস্তধারণপুর্বক আকার- 
ইঙ্গিত ও ভাঙ্গ৷ ইংরেজীতে নিজেদের বিপদ জ্ঞাপন করিলেন । পণ্টনের 
গোরাঘয় এ হুন্দর ক্ষুদ্র বালকের আকর্ষণে ঘটনাস্থলে উপস্থিত হইল এবং 
হস্তস্থিতবেত্র কম্পিত করিয়াবালকদিগকে মুক্তিদানের আদেশ জানাইল। 
মাঝি আর দ্বিরুক্তি না করিয়৷ বালকদিগকে তীরে উঠাইয়াখদল। 

বিশ্বনাথবাবুর নিকট অনেক মক্কেল আসিতেন। তাহাদের মধ্যে 
'একজন মুসলমান মক্কেলকে নরেন্দ্র চাচা বলিতেন | নরেন্দ্র চাচার বিশেষ 
,্সেহপাত্র ছিলেন এবং তাহার নিকট মিষ্টাম্নাদি পাইতেন । হিন্দু মক্কেলদের 
ইহ] অন্থমোদিত না হইলেও উদারপ্ররুতি বিশ্বনাথ জ্রক্ষেপ করিতেন না| 
কিন্তু তাহা হইলেও দেশাচারের প্রতি সম্মান প্রদর্শনপূর্বক তিনি স্বীয় 
বৈঠকথানায় বিভিন্ন জাতির জন্য পৃথক হু"কা,রাখিতেন | নরেন্দ্রের নিকট 
ইহা1 একটি সমস্যাবিশেষ ছিল | তিনি যখন অনুসন্ধানক্রমে জানিলেন যে, 
ভিন্ন জাতির হ'কায় ধূমপান করিলে জাতিনাশ হয়, তখন সমস্যাটি আরও 
জটিল হইয়া উঠিল। একদিন তিনি ইহার তাৎপর্য-পরীক্ষার জন্য অপরের 
অন্পস্থিতিতে অভিনিবেশ সহকারে হু'কাগুলি একটির পর একটি টানিতে 
লাগিলেন । এমতাবস্থায় পিতা সেখানে সহসা প্রবেশাস্তে পুত্রের 
কাণ্ড দেখিয়! জিজ্ঞাসা করিলেন, “কি কচ্ছিস রে?” পুক্র উত্তর দিলেন, 
«দেখছি জাত না মানলে কি হয়।” পিতা উচ্চৈঃস্বরে হাসিয়া উঠিলেন 
এবং প্ৰটে রে ছুষ্ট 1” বলিয়া অন্যত্র চলিয়া গেলেন। 

আর একদিন লুকোটুরি-খেলার সময়ে নরেন্্রনাথ দোতলার সিড়ি 
হইতে গড়াইতে গড়াইতে নীচে পড়িয়াজ্ঞানহারাইলেন ! অনেক চেষ্টার 
ফলে এক ঘণ্টা পরে চৈততস্ত ফিরিয়! আসিলে ভাক্তার অভিমত প্রকাশ 

করলেন যে, আঘাত অতি গুরুতর হইলেও জীবন-নাশের আশঙ্কা নাই 
কিন্ত ইহার ফলে তাহার দক্ষিণ চক্ষুর ঠিক উপরের একটি ক্ষতচিহ 
চিরজীবনের জন্য রহিয়৷ গেল। পরমহংসদেব পরে বলিয়াছিলেন, “যদি 
সেদিন এরকমে ওর শক্তি না] কমে যেত তা হলে পৃথিকীট। একেবারে 
ওলট-পালট করে ফেলত ।৮ 

সপ্তম বর্ষ বয়সে মেট্রোপলিটন স্কুলে প্রবেশানস্তর খেয়ালী বালক 
ইংরেজী শিক্ষায় সম্পূর্ণ অসম্মতি জানাইয়া বলিলেন, *ও বিদেশী ভাষা, 
ও শিখব কেন ?” সকলে নানা ভাবে বুঝাইয়াও বিফলমনোরথ হইলেন ১ 
কিন্ত কয়েকমাস পরেতিনি নিজেই আগ্রহসহ্কারে পাঠ আরম্ভ করিলেন 
এবং অচিরেই বিশেষ ব্যুৎপত্তিলাভ করিলেন ৷ পাঠাভ্যাসের সঙ্গে সঙ্গে 
অক্সবয়সেই তিনিমুষ্টিযুদ্ধ ও শরীরচর্চায়ও পারদর্শী হইয়াছিলেন। বালকদের 
নায়করূপে তিনি তাহাদের মারামারিতে মধ্যস্থতা করিতেন এবং পুরক্কার- 
স্বরূপ পাইতেন উভয়পক্ষের অনভিপ্রেত আঘাত । আবার আপদ-বিপদেও 
তিনি তাহাদের পার্থ দ্রাড়াইতেন । একবার সমবয়ক্কদের সহিত কেন্প। 
দেখিতে গিয়াছেন ; অকস্মাৎ একটি ছেলে অন্স্থ বোধ করিয়া বসিয়। 
পড়িলে অপর বালকের! কিছু হয় নাই ভাবিয়! উপহাস করিতে লাগিল 
এবং তাহাকে ফেলিয়া চলিয়া! যাইতে উদ্যত হইল। নরেন্দ্র কিন্ত 
গাড়ি ডাকিয়া বালকটিকে উহাতে বসাইয়! গৃহে লইয়া! গেলেন । 

নরেন্দ্রের সাহস এবং অচ্ুসন্ধিৎংসাও ছিল অপূর্ব । প্রতিবেশী এক 
বালকের বাটীতে চম্পকবৃক্ষের শাখায় পদদ্বয় সংলগ্ন করিয়] মুক্তহন্তে নত- 
মন্তকে তুলিতে তিনি আনন্দ পাইতেন। একদিন বাড়ির বৃদ্ধ কর্তা ক্ষুত্র 
বালককে তদবস্থায় দেখিয়া সন্তরস্তভাবে নিষেধ করিলেন | নরেজ্জ অমনি 
কারণ জানিতে চাহিলেন ৷ বালককে সম্পূর্ণ নিরন্ত করার আশায় 
বৃদ্ধ ভয় দেখাইলেন, ৭ও গাছে বেদ্ধদৈত্যি আছে) যারা - 

গাছে চড়ে তাদের ঘাড় মটকে দেয়।” নরেশ আপাততঃ নীরব 
রহিলেন ; কিন্তু বৃদ্ধ চলিয়া! যাইবামাত্র পুনর্বার পরীক্ষার্থ বৃক্ষে উঠিয়া 
ঠিক আগেরই মতো ছ্ুলিতে লাগিলেন । কিন্তু ব্রন্মদৈত্যের আগমনের 
লক্ষণ দেখা গেল না। সাথী তাহাকে বারণ করিলে বলিলেন, “তুই 
ছোড়া আহাম্মক । একজন বলে গেল আর অমনি বিশ্বাস করতে 
হবে? ষদি বুড়োর কথা সত্যি হত, তাহলে অনেকক্ষণ আমার ঘাড়ট। 
মুচড়ে যাওয়া উচিত ছিল।” হয়তো এরূপ ঘটনা স্মরণ করিয়াই 
উত্তবকালে স্বামী বিবেকানন্দ বলিয়াছিলেন, “ছেলেবেলায় আমি বড় 
ডানপিটে ছিলাম; তা না হলে কি আর একট] কানাকাড় সঙ্গে ন।' 
নিয়ে ছুনিয়াট। ঘুরে আসতে পারতুম রে ?” 

নরেন্দ্রনাথের সাহসের দৃষ্টান্ত আরও বই আছে। তন্মধ্যে ছুই-একটা! 
বিশেষ উল্লেখযোগ্য । নরেন্দ্রের বয়স যখন একাদশ বৎসর তখন 
“সিরাপিস্* নামক ড্রেডনট জাতীয় একথানি যুদ্ধজাহাজ কলিকাতায় 
আসে। নরেন্দ্র সঙ্গীদের সহিত উহা দেখিতে যাইয়! জানিলেন ষে 
চৌরঙ্গীতে বড় সাহেব থাকেন, ত্বাহার অনুমতি আবশ্যক । বড় সাহেবের 
আফিসে উপস্থিত হইলে চাপরাসী ক্ষুদ্র বালককে তাড়াইয়৷ দিল । নরেন 
পরাজয় মানিতে প্রস্তত ছিলেন না। “তিনি দেখিলেন, বাটীর পশ্চান্ভাগে 
ঘেলৌহ্‌ময় সোপানশ্রেণী আছে, উহা! বড় সাহেবের গৃহাভিমুখেই 
উঠিয়াছে। অমনি এ পথে সাহেবের গৃহসম্মুখে উপস্থিত হইয়া অপেক্ষমাণ, 
সকলের সহিত শ্রেণীবদ্ধভাবে দড়াইলেন এবং ষথাকালে সাহেবের 
অনুমতি পত্র লইয়া নীচে নামিলেন । ধহিষ্বণরে ব্যঙ্গচ্ছলে চাপরা্ীকে 
অন্থমতিপত্র দেখাইলে সে সবিস্বময়ে বলিল, “ক্যায়সে উপর গয়ে ?” 
বিজয়োক্লাসিত নরেঞ্ মুখভক্ীসহকারে বলিলেন, প্হাম্‌ জাছু জানত1 1৮ 

নরেন্্র্দের পাড়ার শ্রীযুক্ত নবগোপাল মিত্র মহাশয়ের একটি 


১২ শ্রীরামকুঞ্ণ-ভক্তমালিকা! 


জিম্শ্যান্টিকের আখড়া ছিল। নরেন্দ্র বয়স্যদের সহিত সেখানে ব্যায়াম 
অভ্যাস করিতেন। একদিন ট্রাপিজের ( দোলনার ) দারুময় ফ্রেম 
খাড়া করিতে বালকগণ গলদঘর্ম, অথচ প্রতিবারে ব্যর্থমনোরথ হইতেছে 
দেখিয়া! পথচ।রী এক বলবান্‌ ইংরেজ নাবিক তাহাদের সাহায্যে অগ্রসর 
হুইল । তাহার সহায়তায় ফ্রেম অনেকটা উর্ধ্বে উঠিল, কিন্তু হঠাৎ 
ফ্রেমের একটি পদ নাবিকের কপালে সজোরে লাগিয়৷ তাহাকে সংজ্ঞা- 
শূন্য করিল এবং ক্ষতস্থান হইতে রুধিরআাব আরম্ভ হইল । অবস্থা দেখিয়া 
বালকগণ পুলিসের ভয়ে যে যেদিকে পারিল পলাইল। প্রত্যুত নরেন্দ্র 
নাবিকের শুশ্রাধায় নিরত রহিলেন এবং নবগোপালবাবু ও চিকিৎসকদের 
সাহায্যে তাহাকে ট্রেনিং একাডেমি বিদ্ালয়ে এক সপ্তাহ রাখিযা 
নিরাময় করিলেন। অতঃপর পাথেয় বাবদ চাদা সংগ্রহ করিয়। 
নাবিকের হস্তে প্রদানপূর্বক তাহাকে বিদায় দিলেন । 
বিদ্ভালয়ে পাঠাভ্যাসের সহিত স্বগৃহে মাতা ভুবনেশ্বরী ও পিতা 
বিশ্বনাথের নিকট নরেজ্জের নানাবিধ শিক্ষা চলিতেছিল | বিশ্বনাথের 
শিক্ষা-প্রণালীর একটা নিজন্ব ধারা ছিল। একদিন নরেন্দ্র মাতার সহিত 
বচসা করিতে করিতে হঠাৎ একটি কটু কথা বলিয়া ফেলিলেন । বিশ্বনাথ 
সাক্ষাৎ তিরস্কার না করিয়া নরেন্দ্বের গৃহদ্বারের উপরিভাগে কয়লা 
দ্বারা লিখিয়! রাখিলেন, প্নরেন্দ্রবাবু তাহার মাতাকে অদ্য এইসকল 
কথা বলিয়াছেন”__উদ্দেশ্ঠ, নরেন্দ্রের বয়ম্তগণ উহা! পড়িবে এবং নরেন্দ্র 
তাহাতে লঙ্জিত হইবেন । বন্ধু-বান্ধব ও আত্মীয়স্বজন লইয়া আমোদ- 
আহলাদ করিতে বিশ্বনাথের বহু অর্থব্যয় হইত। অনেক দৃরসম্পর্কীয় 
আত্মীয় তাহার গৃহে থাকিয়। অন্নধ্বংস করিতেন, এমন কি নেশাভাঙনেরও 
পয়লা পাইতেন। ভ্ঞানোন্সেষ হইলে নরেন্দ্র যখন ইহাতে -আপত্তি 
জানাইলেন, তখন বিশ্বনাথ বলিলেন, “জীবনটা কত ছঃখের তা এখন কি 

বুঝবি? যখন বুঝতে পারবি তখন এ দুঃখের হাত থেকে ক্ষাণিক 
নিস্তারলাভের জন্য যারা নেশাভাঙ্ক করে তাদের পর্যন্ত দয়ার চক্ষে 
দেখবি ।” পুত্রকে উপদেশ দিতে যাইয়। পিতা কখন তাহার স্বাধীন চিন্তা 
ব্যাহত করিতেন না স্থত্র ধরাইয়া দ্যা ও বিধি বিষয়ে অনুসদ্ধিৎস 
জাগাইয়াই তিনি নিশ্চিন্ত থাকিতেন। স্তরাং স্বাধীনচেতা বালক 
নরেন্দ্র যখন একদিন দ্বিধাশূস্তভাবে পিতাকে জিজ্ঞাসা করিলেন, “আপনি 
আর আমার জন্য কি করেছেন 1” তখন পিতা বিরক্ত না হইয়| বলিলেন, 
“যা, আরশিতে একবার নিজের চেহারাট। দেখগে, তা হলেই বুঝবি ।৮ 
আর একদিন পিতাব নিকট জানিতে চাহিলেন, “সংসারে কিরূপ চল। 
উচিত ?” উত্তর পাইলেন, “কখনও কোন বিষয়ে বিদ্ময়প্রকাশ করিস 
ন1 1” এই অযুলট উপদেশ বিশ্বের বছ রাজপ্রাসাদে ও ভিখারার পর্ণকুটিরে 
বিবেকানন্দের মনকে সমভাবে প্রশান্ত রাখিতে সক্ষম হইয়াছিল । 

মাতা৷ ভুবনেশ্বরীও অশেষভাবে সন্তানের সদ্‌গুণরাশিকে ফুটাইয়। 
তুলিয়াছিলেন | বিগ্ভীলয়ে অযথা নিপীড়িত পুত্র মাতাকে ছুঃখের কথা 
জানাইলে তিনি সাত্বনা দিয়া বলিয়াছিলেন, “বাছা, যদি তোর ভুল 
না হয়ে থাকে তবে ওতে ষায় আসেকি? ফলযাই হোক না কেন, 
যা সত্য বলে মনে করবি, তাই ঝরে যাবি । অনেক সময় হয়তো 
এর জন্য অগ্থায় ও অগ্রীতিকর ফল সহা করতে হবে? কিন্ত তবু সত্যকে 
ছাড়বি না।” দুরদৃষ্টিসম্পন্না জননী এতাদৃশ বিবিধ ঘটনায় অবিচলিত 
থাকিয়া সাময়িক অবিচার, পরাজয় ও বিপর্যয়ের পশ্চাতে যে সত্য, শিব» 
সন্দর প্রতিষ্ঠিত আছেন, ততপ্রতি সন্তানের দৃষ্টি নিবদ্ধ রাখিতেন 
বলিয়াই মাতৃভক্ত বিবেকানন্দ একদা সগর্বে ঘোষণা করিয়াছিলেন» 
«আমার জ্ঞানের বিকাশের জন্ক আমি মার নিকট খণী।৮ 

নরেন্দ্রের বয়স যখন চতুর্দশ বৎসর (১৮৭৭ খ্রীঃ) তখন তাহার 


১৪ শ্রীরামকৃষ্+-ভক্তমালিকা 


পিতা বায়ুপরিবর্তনের জঙ্ঘা মধ্যপ্রদেশের অন্তর্বতণ রায়পুরে যান এবং 
কিছু দিন পরে পত্বী ও পুত্রগণকেও তথায আহ্বান করেন । রায়পুর 
পর্যন্ত তখন রেলগাড়ি হয নাই-__এলাহাবাদ ও জব্বলপুরের পথে নাগপুরে 
পৌছিয়া তথায় গোষানে আরোহ্ণপুর্বক প্রায় এক পক্ষকাল পরে 
রায়পুরে উপস্থিত হইতে হইত । নিবিড বনানীপরিবৃত ও বিহঙ্গ কাকলী- 
পুরিত শৈলশ্রেণীর মধ্য দিয়াচলিতে চলিতে নরেন্দ্র সহসা এমন এক স্থানে 
উপনীত হইলেন যেখানে অত্যুচ্চ শৈলশিখরদ্য় ষেন সপ্রেম আলিঙ্নের 
জন্ত বিপরীত দিক হইতে পরস্পরের প্রতি অগ্রসর হইয়া বনপথকে 
আচ্ছাদিত করিয়াছে । পর্বতগাত্রে নিবদ্ধদৃষ্টি নরেন্ত্র দেখিলেন, এক- 
দিকের শৃঙ্গ হইতে ভূমি পর্যন্ত একটি ফাটলের মধ্যে মক্ষিকাকুলের 
যুগযুগাত্তরের পরিশ্রমের নিদর্শনস্বরূপ এক স্থবিশার্ল মধুচক্র লম্ঘিত 
রহিয়াছে । অমনি মক্ষিকারাজ্যের আদি-অন্তের রহশ্যচিন্তায় বিভোর 
নরেন্দ্র মন এক অসীষের ভাবে তলাইয়া গিয়। তাহাকে সংজ্ঞাহীন 
করিল। নরেন্দ্র বলিয়াছিলেন, “কতক্ষণ যে এঁভাবে গোধানে পড়িয়া 
ছিলাম তাহ স্বরণ হয় না। যখন পুনরায় চেতনা হইল, তখন দেখিলাম 
উক্ত স্থান অতিক্রম করিয়া বহুদূর আসিয়াছি। গোযানে একাকী 
ছিলাম বলিয়া এ কথা৷ কেহ জানিতে পারেন মাই ।” 

নরেন্দ্র তখন তৃতীয় শ্রেনীতে পড়িতেন। রায়পুরে বিদ্ভালয় ন। 
থাকায় তিনি পিতার নিকট পাঠাভ্যাস করিতেন । এঁ শিক্ষা শুধু 
পু'থিগত বিদ্ভাতে নিবদ্ধ ছিল না-_-পিতাপুত্রে বু বিষয়ে আলোচনা, 
এমন কি ঘোর তর্কও হইত। এতঘ্যতীত বিশ্বনাথের বাসস্থানে সমাগত 
পঙিত ও সাহিত্যিকগণের সহিতও বিবিধ বিষয়ে চর্চাব্যপদেশে নয়েন্ের 
জ্ঞানভাগ্ডার পূর্ণ হইত। ছুই বৎসর পরে বিশ্বনাথ যখন সপরিবারে 
-কলিকাতায় ফিরিলেন, নরেন্দ্র তখন দেহ ও মনে বেশ সবল হুপরিপুষ্ট 


স্বামী বিবেকানন্দ ১৫ 


ও আত্মপ্রত্যয়ণীল | এদিকে বিশ্ববিগ্ভালয়ের প্রবেশিকা-পরীক্ষা সমাগত- 
প্রায়। অনেক যত্বে তিনি বিশেষ অনুমতি পাইয়া পরীক্ষার জন্ত প্রস্তুত 
হইতে লাগিলেন । ধারাবাহিক ভাবে দীর্ঘকাল পঠন-পাঠন না হওয়ায় 
তিনি পরীক্ষায় উত্তীর্ণ হইবেন, ইহা অনেকেই আশা করেন নাই) 
কিন্তু পরীক্ষার ফল বাহির হইলে দেখা গেল ষে, মেট্রোপলিটান 
বিদ্ালয়ের ছাত্রদের মধ্যে একমাত্র তিনিই প্রথম বিভাগে পাস 
করিয়াছেন । এই সাফল্যের পুরস্কারস্বরূপে তিনি পিতার নিকট হইতে 
একটি স্ন্দর পকেটঘড়ি পাইলেন? 

এই কয় বৎসর শুধু বিদ্যাবুদ্ধিতেই নরেন্দ্রের উৎকর্ষলাভ হয় নাই, 
তাহার অপরাপর সদৃগুণও সকলের দৃষ্টি আকর্ষণ করিয়াছিল। ত্বাহার 
পিতা ও, মাতা উভয়েই সবক গাঁয়ক ও গায়িকা ছিলেন। নরেন্দ্রেরও 
স্ৃকঠোখিত তাল-লয়-সমন্বিত সঙ্গীতে সকলে মুগ্ধ হইতেন। রায়পুরে 
অবস্থানকালে তিনি পিতার নিকট রন্ধনকৌশল শিখিয়াছিলেন। 
অধিকত্ত শরীরচর্চা, নৌকাপরিচালন, অসিযুদ্ধ, অভিনয় ইত্যাদি বন্ছ- 
ক্ষেত্রেই তীহার প্রতিভা অভিব্যক্ত হইয়াছিল। তেজখিত! ছিল তাহার 
অন্থতম জন্মগত গুণ। একবার অভিনয়মঞ্চে উঠিয়া আদালতের জনৈক 
পেয়াদ! এক প্রবীণ অভিনেতাকে গ্রেপ্তার করিতে উদ্ধত হইলে নরেন 
উত্তেজিতকণ্ে গঞ্জিয়! উঠিলেন, «স্টেজ থেকে বেরিয়ে যাও 3 যতক্ষণ ন। 
পাল! শেষ হয় ততক্ষণ বাইরে দাড়িয়ে থাকগে।» অমনি সাহস পাইয়া 
শত শত কে ধ্বনিত হইল, “বেরিয়ে যাও, বেরিয়ে যাও।” এইরূপে 
অভিনয় সেরাত্রে অকালমৃত্যুর হস্ত হইতে রক্ষা পাইল। 

প্রবেশিক! পরীক্ষায় সাফল্যলাভের পর নরেন্ত্র প্রেসিডেন্সি কলেজে 
তি হইলেন, কিন্ত একবৎসর পরেই জেনারেল এসেম্রিজ ইনৃত্টিটিউশনে 


১৬ শ্রীরবামকৃষ্ণ-ভক্তমালিক। 


মনোযোগসহকারে অধ্যয়ন করিতেন । বিশেষতঃ ইংরেজী সাহিত্যে 
তাহার সমধিক বুযুৎপত্তিলাভ হইল । একদা পারিতোষিক-বিতরণসভার 
সঙ্গে সঙ্গে জনৈক শিক্ষকের বিদায়-সভাও অনুষ্ঠিত হয । স্বনামধন্ত বাগ্মী 
শ্রীযুক্ত স্বরেন্দ্রনাথ বন্দ্যোপাধ্যাফ এই যুক্ত অধিবেশনের সভাপতি 
ছিলেন। এই সভায সহপাঠীদের অনুরোধে নরেন্ত্র অর্ধঘন্টাকাল 
ইংরেজীতে এমন একটি মনোজ্ঞ ভাষণ দেন ষে, সভাপতি মহাশয় তাহার 
ভূয়সী প্রশংসা করেন । ছুই বৎসর পরে তিনি 'এফ.এ. পরীক্ষা উত্তীর্ণ 
হইয়া বি.এ. পড়িতে আরন্ত করিলেন 1 কিন্তু ইতোমধ্যে তাহার জীবনে 
এক আযুল পরিবর্তনের বীজ উপ্ত হইল । 

কলেজ-জীবনের প্রথমে পাশ্চাত্য মনীষীদের চিন্তাধারার সহিত 
পরিচয়ের ফলে তিনি স্বধর্ষমে ও ঈশ্বরবিশ্বাসে আস্থা হারাইয়া অঙ্েয়বাদ 
ও নাস্তিকতার দিকে ঝুকিতেছিলেন | কিন্তু নরেন্দ্রের মন বস্ততঃ পেরূপ 
উপাদানে গঠিত ছিল না। বিশেষতঃ এসময়ে ধর্মের বাহ্াড়ম্বরে আস্থা 
না থাকিলেও কেশবচন্দ্রের বাগ্িতায় চমত্রুত কলিকাতার সমাজ উহার 
মূল তথ্যগুলিকে সত্য বলিয়া গ্রহণ করিতেছিলেন। সমসাময়িক অপর 
বহু শিক্ষিতযুবকেরস্তায় নরেন্দ্রও অবিলম্বে ব্রাহ্মলমাজের গগ্ডিধ্যে আসিয়া 
পড়িলেন এবং ঘন ঘন উপাসনাদিতে যোগদান ও ব্রাহ্ম নেতাদের 
নিকট যাতায়াতের ফলে ব্রাহ্মঘমাজের তালিকায় নাম রেজিস্ট্রি করাইয় 
আনুষ্ঠানিকভাবে সমাজভুক্ত হইলেন । এমন কি, ব্রাহ্মদের অন্থকরণে 
তিনি পরিচিতদের মধ্যে কঙ্কালসার হিন্দুধর্মের নিন্দা, জাতিভেদের 
সমালোচনা এবং স্ত্রীশিক্ষা ও স্ত্রীশ্বাধীনতার প্রয়োজন সম্বন্ধে সোতসাহে 
আলোচনা আরম্ভ করিলেন । কিন্তু এরূপ বিধিবদ্ধ অনুষ্ঠান ও সমাজ 
সংস্কারের আন্দোলনে প্রাণের ক্ষুধা মিটিল না। তিনি জানিতেন, ধর্মের 
মূল উদ্দেশ্য হইতেছে ঈশ্বরলাভ। ব্রাহ্মসমাজে বু চরিত্রবান ব্যক্তির; 


স্বামী বিবেকানন্দ ১৭ 


সান্নিধ্যলাভে তিনি পরিতৃপ্ত হইলেন বটে এবং সমাজমনিরে ধর্মসজীতে 
প্রাণ ঢালিয়া দিয়া ক্ষণিক উচ্চানুভৃতির আভাসও পাইলেন বটে, কিন্ত 
ঈশ্বরদর্শনের পথ তখনও অজ্জ্রাতই রহিয়া গেল। অবশেষে আকুল মনের 
আবেগ আর সহা করিতে না পারিয়া একদিন মহযি দেবেন্দ্রনাথ ঠাকুরের 
নিকট উপস্থিত হইলেন। মহধি তখন গঙ্গাবক্ষে ভাসমান নৌকায় 
অবস্থানপূর্বক ধ্যানধারণায সময় কাটাইতেন । ক্ষিপ্তপ্রায় নরেন্দ্র দ্রতবেগে 
নৌকামধ্যে প্রবেশ করিয়া উপাসনারত মহথিকে প্রশ্ন করিলেন, “মহাশয়, 
আপনি কি ঈশ্বরদর্শন করিয়াছেন 1” ব্যগ্র কের অপ্রত্যাশিত প্রশ্নে 
ধ্যানোথিত মহষি নীরবে প্রশ্নকর্তার দিকে চাহিয়া রহিলেন। একবার, 
দুইবার, তিনবার সেই তীক্ষ জিচ্ঞাসাবাণে জর্জরিত হইয়] অবশেষে 
জিজ্ঞান্থর চক্ষে স্বীয় নয়ন সংস্থাপনপৃর্বক মহষি বলিলেন, “তোমার চক্ষুদ্য় 
ঠিক যোগীদের চক্ষুর স্তায।” সেই নিরর্থক প্রশংসায় লক্ষ্যত্র& না হইয়। 
নরেন্দ্র অতৃপ্তহৃদয়ে গৃহে ফিরিলেন | 

শাস্ত্র বলেন, শিষ্তের মন প্রস্তত হইলে ভগবৎকপায় গুরুলাভে বিলম্ব 
হয় না। সিমুলিয়া পল্লীর হরেন্্রনাথ মিত্র মহাশয় ১৮৮১ শ্রীষ্টাবের 
নভেম্বর মাসে একদিন স্বীয় ভবনে শ্রীরামকষ্চ ও ভক্তবৃন্দকে সাদরে 
আমন্ত্রণপুর্বক এক ক্ষুদ্র উৎসবের অনুষ্ঠান করেন। উহাতে স্বকণ্ঠ 
সঙ্গীতজ্জঞের প্রয়োজন হওয়ায় স্বরেন্দ্রনাথ পূর্বপরিচিত নরেন্দ্রকে তথায় 
লইয়া আসেন । শ্রশ্রঠাকুর ও তাহার প্রধান লীলাসহায়কের এই প্রথম 
মিলন এইরূপেই সংঘটিত হুইয়াছিল। “নরেন্দ্রনাথকে সেদিন দেখিবা- 
মাত্র ঠাকুর যে তাহার প্রতি বিশেষ আরু্ট হইয়াছিলেন, ইহ] বুঝিতে 
পারা যায়। কারণ প্রথমে স্বরেন্দ্রনাথকে এবং পরে রামচন্দ্রকে নিকটে 
আব্বানপূর্বক স্বগায়ক যুবকের পরিচয় বতদুর সম্ভব জানিয়া লয়েন এবং 
একদিন তাহাকে দক্ষিণেশ্বরে তাহার নিকট লইয়া যাইবার জন্ক অচ্রোধ 

ই 

করেন | আবার ভজন সাঙ্গ হইলে স্বয়ং যুবকের নিকট আগমনপুর্বক 
তাহার অঙ্গলক্ষণসকল বিশেষভাবে নিরীক্ষণ করিতে করিতে তাহার 
সহিত ছুই-একটি কথা বলিয়৷ অবিলম্বে এক দিবস দক্ষিণেশ্বরে যাইবার 
জন্য তাহাকে আমন্ত্রণ করিয়াছিলেন ।”১ 

উক্ত ঘটনার কয়েক সপ্তাহ পরেই নরেন্দ্রের এফ.এ. পরীক্ষা শেষ হইয়া 
গেলে শহরের এক সন্্রান্ত ব্যক্তি কন্তাদানের আগ্রহ জানাইলেন এবং 
পাক্রী শ্যামবর্ণ৷ ছিল বলিয়। দশসহস্র মুদ্রা দিতে প্রতিশ্রুত হইলেন । কিন্তু 
বিশ্বনাথ ও আত্মীয়স্বজনের অশেষ চেষ্টা সত্বেও নরেন্দ্রের সম্মতি পাওয়া 
গেল না। শ্রীরামকুষ্চভক্ত রামচন্দ্র দত্ত নরেন্দ্রের পিতৃগৃহেই প্রতিপালিত 
হইয়াছিলেন | ধর্মভ।বের প্রেরণায় নরেন্দ্র এই প্রকার বৈরাগ্য অবলম্বন 
করিয়াছেন বুঝিয়া তিনি একদিন তাহাকে উপদেশ দিলেন,“যদি ধর্মলাভ 
করিতেই তোমার যথার্থ বাসনা হইয়া থাকে, দক্ষিণেশ্বরে ঠাকুরের 
নিকট চল |” তদন্ুমারে ছুই-এক জন বয়শ্য সমভিব্যাহারে ১৮৮১ 
খ্রীষ্টান্ের পৌষ মাসে একদিন তিনি রামচন্দ্র ও স্থরেন্ত্রের সহিত স্থরেন্দ্রের 
গাড়িতে দক্ষিণেশ্বরে চলিলেন | 

দক্ষিণেশ্বরে নরেন্দ্র এই প্রথম আগমনের কথা ঠাকুর এইরূপ 
বর্ণনা করিয়াছিলেন £ “পশ্চিমের (গঙ্গার দিকের )দরজা দিয়া নরেন্দ্র 
প্রথম দিন এই ঘরে ঢুকিয়াছিল, দেখিলাম, নিজের শরীরের দিকে 
লক্ষ্য নাই, মাথার টুল ও বেশভৃষার কোনরূপ পারিপাট্য নাই, বাহিরের 
কোন পদার্থে ইতরসাধারণের মতো একটা আট নাই, সবই ষেন তার 
আলাদা । এবং চক্ষু দেখিয়া মনে হইল, তাহার মনের অনেকটা ভিতরের 
দিকে কে যেন জোর করিয়া টানিয়া রাখিয়াছে। দেখিয়া মনে 
হইল, বিষয়ী লোকের আবাস কলিকাতায় এতবড় সত্বগুনী আধার 
১. লীলাপ্রসঙ্গ__দিব্যতাব, ৫৫-৫৬ পৃঃ 


স্বামী বিবেকানন্দ ১৯ 


থাকাও সম্ভব !” মেজেতে মাছুর পাতা ছিল 3 নরেন্দ্র উহাতে বসিলেন 
এবং শ্রারামকৃষ্ণঘ্বারা আদিষ্ট হইয়া! গাহিলেন, “মন, চল নিজ নিকেতনে, 
সংসার-বিদেশে বিদেশীর বেশে ভ্রম কেন অকারণে 1” ইত্যাদি । নরেন্দ্র 
যোল-আনা মন দিয়াই গাহিলেন এবং ঠাকুরও ভাবাবিষ্ট হইয়! পড়িলেন । 
গানের পরেই ঠাকুর সহস] গাব্রোথানপুর্বক নরেন্দ্রের হস্তধারণ করিলেন 
ও তাহাকে লইয়া স্বগৃহের উত্তরের বারান্দায় উপস্থিত হইলেন । উত্তরের 
শীতল বাতাস নিবারণের জন্ত সেখানে স্তন্তগুলির অবকাশস্থল ঝাঁপ 
দিয়া আবৃত ছিল | সেখানে যাইয়াই গৃহের দরজা বন্ধ করিয়া দিলেন । 
আর নরেন্দ্রের হস্ত নিজ হস্তে লইয়! দরদরিত ধারে আনন্দাক্র বিসর্জন 
করিতে করিতে পূর্বপরিচিতের স্তায় বলিতে লাগিলেন, “এত দিন পরে 
আসিতে হয়? আমি তোমার জন্য কিরূপ অপেক্ষা করিয়া আছি তাহা 
একবার ভাবিত্তে নাই ৮” ইত্যাদি কথ! বলেন, আর রোদন করেন । 
পরক্ষণেই আবার করজোড়ে দণ্ডায়মান হইয়া বলিতে লাগিলেন, 
“জানি আমি, প্রভু, তুমি সেই পুরাতন খষি, নররূপী নারায়ণ, জীবের 
দুর্গতি নিবারণ করিতে পুনরায় শরীরধারণ করিয়াছ ।৮ এতাদশ 
অদ্ভুত আচরণে নরেন্দ্র স্তত্তিত হইয়। ভাবিতে লাগিলেন, “এ কাহাকে 
দেখিতে আসিয়াছি,এতো! একেবারে উন্মাদ ! না হইলে বিশ্বনাথ দত্তের 
পুত্র আমি, আমাকে এই সব কথা বলে? এদিকে ঠাকুর পরক্ষণেই 
নরেন্দ্রকে তথায় থাকিতে বলিয়া গৃহ হইতে মাখন, মিছরি ও সন্দেশ 
আনিয়া স্বহস্তে তাহাকে খাওয়াইলেন । নরেন্দ্র যতই বলেন যে সঙ্গীদের 
সহিত ভাগ করিয়া! খাইবেন, ঠাকুর ততই *উহারা থাইবে, এখন তুমি 
শখবাও” বলিয়া! সবগুলি খাওয়ায়! নিরম্ত হইলেন। পরে হাত ধরিয়া 
বলিলেন, “বল, তুমি শক্ত একদিন এখানে আমার নিকট একাকী 
"আসিবে 1” আগু বিপদ হইতে রক্ষা পাইবার জন্ “আসিব' বলিয়। নরেক্্র 

গৃহে প্রবেশ করিলেন । অতঃপর গৃহমধ্যে উপবিষ্ট নরেন্দ্র লক্ষ্য কারলেন 
ষে, পুর্বমুহূর্তের পাগল ঠাকুর উচ্চ ধর্মপ্রস্গ করিতেছেন এবং ত্যাগ- 
বৈরাগ্যের কথা বলিতেছেন- আলোচনামধ্যে কোন অসংলগ্ন ভাব নাই, 
আচরণেও উন্মাদের আভাসমাত্র নাই । উভয় অবস্থার সম্পূর্ণ সামগ্রশ্য- 
বিধানে অপারগ নরেন্দ্র স্থির করিলেন যে, ইনি অর্ধোন্মীদ ; কিন্তু উন্মাদ 
হইলেও তাহার ত্যাগ ও পবিত্রতা অতুলনীয় এবং এইজন্য তিনি মানব- 
হৃদয়ের শ্রদ্ধা, পূজা ও সম্মানের অধিকারী । এইরূপ ভাবিতে ভাবিতে 
তিনি স্বগৃহে প্রত্যাগমন করিলেন । 

এদিকে নরেন্দ্র চলিয়া গেলে ঠাকুরের হৃদয অহ্নিশ পুনমিলন- 
আকাজ্ষায় এইরূপ ব্যাকুল হইয়! উঠিল যে, অনেক সময় বোধ হইত 
বুকের ভিতরটায় কে যেন গামছ। নিংড়াইবার মত জোরে মোচড় 
নিতেছে । আপনাকে সামলাইতে ন]। পারিয়! ঝাউতলার দিকে যাইয়া, 
«ওরে, তুই আয়রে, তোকে না দেখে আর থাকতে পারছি না” বলিয়া 
ডাঁক ছাড়িয়। কাদিতেন। পরে অপর কোন কোনও বালক-ভক্তের 
জগ্যও তাহার আতি প্রকাশ পাইয়াছিল বটে, কিন্ত তিনি নিজে 
বলিয়াছেন, “নরেন্দ্রের জন্য যেমন হইয়াছিল, তাহার তুলনায় সে ক্ছি 
নয় বলিলে চলে ।” 

সন্দেহদোলায়িত-চিত্তে গৃহে প্রত্যাগত নরেন্দ্রের জীবনধার। পূর্বেরই 
স্তায় প্রবাহিত হইতে লাগিল। কিন্তু দক্ষিণেশ্বরের সেই অবোধ্য অথচ 
মধুর স্মৃতি এবং স্বীয় সত্যনিষ্ঠা তাহাকে অবিরাম তথায় যাইতে প্ররোচিত 
করিতেছিল | অবশেষে নরেন্জ একদিন পদব্রজে সেখানে চলিলেন ? তখন 
দক্ষিণেশ্বরে ঠাকুর স্বগ্রহে একাকী ছোট তক্তাপোশখানিতে বসিক্লাছিলেন । 
তিনি নরেন্দ্রকে দেখিয়া সাহলাদে নিকটে ভাকিয়! নিজ পারে বসাইলেন 
এবং আবিষ্টের সভায় অস্পষ্টভাবে কি ধেন বলিতে বলিতে ক্রমে নরেন্দ্ের, 


স্বামী বিবেকানন্দ ২১ 


দিকে সরিয়া আসিতে লাগিলেন | নরেন্দ্র ভাবিলেন, আজ আবার 
পাগলের না৷ জানি কি অভিনয় হইবে | ভাবিতে না ভাবিতে শ্রীরামরুষ 
্বীয় দক্ষিণচরণে নরেন্দ্র অন্গস্পর্শ করিলেন, অমনি মুহূর্তমধ্যে নরেন্দ্র 
দেখিলেন, সমস্ত বস্ত বেগে ঘুরিতে ঘুরিতে কোথায় লীনা'হইয়া যাইতেছে 
_ নিখিল বিশ্বের সহিত নরেন্দ্রেরে আমিত্ব যেন কোন্‌ এক মহাশুন্ের 
দিকে ধাবিত হইতেছে ! তবে কি মরণ সম্মুখে? নরেন্দ্র আত্মসংবরণে 
অসমর্থ হ্ইয়া চীৎকার করিয়া উঠিলেন, “ওগো, তুমি আমায় এ কি 
করলে, আমার যে বাপ-ম1 আছেন !” শুনিয়া অদ্ভুত ঠাকুর উচ্চঃস্বরে 
হাসিয়া উঠিলেন এবং হস্তদ্ারা নরেন্দ্রের বক্ষঃস্পর্শপূর্বক বলিলেন, “তবে 
'এখন থাক্‌, একবারে কাজ নেই-_কালে হবে |” আশ্র্ষের বিষয়, নরেন্জ 
অমনি দেখিলেন,সমস্ত পূর্ববৎ অবস্থিত আছে । ইহা কি মোহিনী-বিদ্া ? 
বিশ্বাস করিতে ইচ্ছা হইল ন1 ? কারণ প্রবল-ইচ্ছাশক্তিসম্পন্ন, পুরুষকারের 
প্রতিযৃতি নরেন্দ্রের মন এই ছুর্বল মানবের নিকট চকিতে পরাস্ত হইবে__ 
ইহা! যুক্তিসঙ্গত নহে । তিনি তো বরং ইহাকে অর্ধোন্নাদ জানিয়া ইহার 
বশ্যতাস্বীকারে সম্পূর্ণ অসম্মত ছিলেন । ভাবিয়! চিন্তিয়া স্থির করিলেন, 
চিন্তার অতীত কত ব্যাপার আছে-_-ইহাও তাহারই একট] হইবে । 
আবার ইহাও বুঝিলেন যে, যিনি ইচ্ছামাত্র এইরূপ একটি শক্তিশালী 
মনকে কাদার তালের মত ভাঙ্গিতে গড়িতে পারেন, ত্বাহাকে পাগলও 
বল] চলে না। ঠাকুর কিন্তু তারপর সহজ ভাবেই আলাপ-আলোচনা ও 
রজ-পরিহাস করিতে লাগিলেন । খাওয়াইয়া, আদর করিয়া যেন তাহার 
আশ মিটিতেছে না! অপিচ বিদায়কালে ধরিয়৷ বসিলেন, “আবার শীস্ত 
আসিবে বল?” নরেন্দ্র তদন্থরূপ প্রতিজ্ঞাবদ্ধ হইয়াই বাড়ি ফিরিলেন। 
নরেন্দ্র শীপ্রই পুনর্বার দক্ষিণেশ্বরে আসিলেন। সেদিন জনতা মাই। 
ঠাক্ুর তাহাকে পার্শ্ববর্তী যছুলাল মল্লিকের উদ্ভানবাটাতে বেড়া ইত্েবাইরা 

গেলেন । উদ্ভান ও গঙ্গাতীরে কিয়ংকাল ভ্রমণানত্তর বৈঠকখানায় আসিয়া 
উপবিষ্ট হইলে নরেন্দ্র লক্ষ্য করিলেন, পূর্বদিনেরই ন্যায় ঠাকুরের ভাবান্তর 
হইতেছে। নরেন্দ্র সতর্ক থাকিলেও পুর্বদিনেরই ন্যায় সহস। নিকটে 
আসিয়া তিনি তাহাকে স্পর্শ করিলেন । অমনি নরেন্দ্র সম্পূর্ণ বাহ্‌সংজ্ঞা 
হারাইলেন ; যখন জ্ঞান ফিরিল তখন দেখিলেন, ঠাকুর তাহার বক্ষে হাত 
বুলাইয়া দিতেছেন এবং তাহাকে প্রকৃতিস্থ দেখিয়া! মৃছুমধূুর হাস্য 
করিতেছেন । বাহ্সংজ্ঞাশুস্য নরেন্দ্রকে ঠাকুর সেদিন জিজ্ঞাসা করিয়া- 
ছিলেন, নরেন্দ্র কে-__কোথা হইতে আপিয়াছেন_কেন আপিয়াছেন-- 
কতদিন ধরাধামে থাকিবেন ইত্যাদি | নরেশ্রও তদবস্থায় নিজ অন্তস্তলে 
প্রবেশ করিয়া এসকল প্রশ্নের যথাযথউত্তর দিয়াছিলেন । তত্বণে ঠাকুর 
নিশ্চিন্ত হইলেন যে, নরেন্দ্ের সম্বন্ধে যাহ] কিছু দেখিয়াছিলেন বা 
ভাবিয়াছিলেন, সবই সত্য । তিনি জানিলেন যে, যেরূপ গুণ বা শক্তির 
ছুই একটির মাত্র অধিকারী হইতে পারিলে মানব জনসমাজে বিপুল 
প্রতিপত্তি লাভ করে কিংবা স্বমত-প্রতিষ্ঠার জন্য সঙ্ঘ গঠন করে, 
নরেন্দ্রনাথের অন্তরে তাদৃশ অষ্টাদশটি বিমান আছে + পরস্ত নরেন্দ্র ঈশ্বর, 
জগৎ ও মানবজীবনের উদ্দেশ্য সম্বন্ধে চরম তথ্যের সন্ধানলাভপূর্বক এ 
শক্তি যথাযথ প্রয়োগ করিতে নাপারিলে হিতে বিপরীত হইবে | অতএব 
নরেন্দ্র যাহাতে নিজ জীবনের উদ্দেশ্য ও ঠাকুরের মহান্‌ ভাব যথাযথ 
গ্রহ্ণপূর্বক নিজের জীবনের গতি উহারই সাফল্যের জগ্য নিয়মিত করেন, 
'শ্রীরামরুষ্চ অতঃপর ততপ্রতিই সবিশেষ দৃষ্টি নিবদ্ধ রাখিলেন। নরেন্দ্র 
দেখিলেন, দৈববলে বলীয়ান এই আধ্যাত্মিকশক্তিসম্পন্ন মহাপুরুষ 
অবলীলাক্রমে তাহার স্তায় ব্যক্তির মনকে উচ্চপথে পরিচালিত করিতে 
পারেন-_ ইহার বিরুদ্ধাচরণ কর! নিক্ষল এবং ইহার রূপা অতি ভাগ্যের 
কথ] । তাহার পাশ্চাত্যশিক্ষাদৃণ্ত ও ব্রাহ্মসমাজের স্বাধীন চিস্তায় অভ্যন্ত 

মন আজ বাধ্য হইয়াই মানিয়৷ লইল যে, বিরল হইলেও এইরূপ মহামানব 
বন্তত্ই আছেন, যিনি সত্যের প্রত্যক্ষ সন্ধান দিতে পারেন । হৃতরাং 
ইহার চরণে আত্মপমর্পণ করাই বিধেষ। কিন্তু তিনি এই বিষয়েও 
দৃঢসঙ্থল্প হইলেন যে, বশ্যতা স্বীকার করিলেও নিবিচারে কিছুই গ্রহণ 
করিবেন ন]। পরীক্ষার ফলে যাহা সত্য মনে হইবে তাহাই মাত্র লইবেন, 
অপর সমস্ত হয বর্জন করিবেন কিংবা তৎপ্রতি উপেক্ষা প্রদর্শন করিবেন । 
দীর্ঘ পাঁচ বৎপরকাল নরেন্দ্র প্রীবামকৃষ্ণের সাম্িধ্যলাভের সৌভাগ্য 
পাইযাছিলেন। যুগাবতারের অদ্ভুত প্রেমে আকৃষ্ট হইয়া তিনি প্রা 
প্রতিসপ্তাহেই এক বা ছুই দিবস দক্ষিণেশ্বরে যাইতেন বা তথায় অবস্থান 
করিতেন | ঠাকুরও নরেন্দ্রকে দেখিলে আনন্দবিহবল, কিংবা দীর্ঘকাল না 
দেখিতে পাইলে বিরহব্যাকুল হইতেন। অনেক সময় সেই বিরহ সহ্য 
করিতে না পাবিয়। তাহাকে দেখিবার জন্য কলিকাতায যাইতেন। 
ভক্তদের নিকট নরেন্দ্রের প্রশংসায় তিনি সহতমুখ হইয়া উঠিতেন, যুবক- 
ভক্তদিগকে তাহার সহিত পরিচিত করিয়] দিতেন এবং সর্ববিষয়ে তাহার 
উপর অগাধ বিশ্বাস রাখিতেন । নরেন্দ্রের তদানীন্তন তেজস্থিতা ও স্বচ্ছন্দ 
ব্যবহার অনেক সমালোচকের চক্ষে উচ্ছৃঙ্খলতারই রূপান্তর বলিয়া! মনে 
হইলেও গভীর অন্তদৃ্টিসম্পন্ন ঠাকুরু জানিতেন যে, এই পুরুষপ্রবরের উপর 
ভিত্তি করিয়াই তাহার যুগধর্ম প্রচারের সৌধ উথ্থিত হইবে। নরেন্দ্রের 
সম্বন্ধে ঠাকুরের উচ্চ ধারণার আভাস নিম্নোক্ত কথাবার্তা হইতে কিঞ্চিৎ 
পাওয়া যাইবে । একদ] নরেন্দ্রেরই সম্মুখে ঠাকুর বলিলেন, “দেখিলাম, 
কেশব যেমন একটা শক্তির বিশেষউৎকর্ষে জগদ্ধিখ্যাত হইয়াছে, নরেন্দ্রের- 
ভিতর এরূপ আঠারটা শক্তি পুর্ণমাত্রায় বিদ্ধমান। আবার দেখিলাম, 
কেশব ও বিজয়ের অন্তর দীপশিখার স্তায় জ্ঞানালোকে উজ্জল রহিয়াছে $ 
পরে নরেন্দ্র দিকে চাহিয়া! দেখি, তাহার ভিতরে জ্ঞানহর্য উদ্দিত হইয়। 

মায়ামোহের লেশ পর্যন্ত তথা হইতে দূব করিয়াছে । নরেপ্দ অবশ্য সে 
উচ্ছৃসিত প্রশংসা একটুও অহংকৃত ন] হইযা বরং ক্ষোভ ও লুজ্জায় 
প্রতিবাদ জানাইলেন, “মহাশয়, করেন কি? লোকে আপনার এরূপ 
কথা শুনিয়া আপনাকে উন্মাদ বলিযা নিশ্যয করিবে । কোথায় 
জগঘিখ্যাত কেশব ও মহামন1 বিজঘ, আর কোথায় আমার ম্ভাষ একট 
নগণ্য স্কুলের ছোড়া!” ঠাকুর উহাতে নরেন্ত্রের প্রতি সন্তুষ্ঠ হইয়া 
মৃছুহান্যে উত্তর দিলেন, “কি করব রে! তুই কি ভাবিস্‌, আমি এরূপ 
বলিযাছি? মা (শ্রীপ্রীজগদক্ধা) আমাকে এরূপ দেখাইলেন, তাই ৰলিয়াছিঃ 
মা তো আমাকে সত্য ভিন্ন মিথ্যা কখন দেখান নাই-_তাই বলিযাছি।৮ 

নরেন্দ্ও ঠাকুরের প্রেমে পত্যই আবদ্ধ হইয়াছিলেন ; তাই যখন 
ব্রাহ্মপমাজাদিতে ঘুরিয়া এমন কাহাকেও পাইলেন না, ষিনি বলিতে 
প|রেন তাহার গশ্বর-সাক্ষাংকার হইয়াছে, তখন যদিও স্বতই ইচ্ছা 
হইতেছিল যে, শ্রীরামকৃষ্ণকেও অনুরূপ প্রশ্ন করিবেন, তথাপি আবার ভয় 
হইতেছিল--“ইনিও যদি এরূপ সোজা উত্তর ন! দিয় প্রপ্ন এডাইয়। যান 
তাহা হইলে তো আর ফ্লাড়াইবার স্থান থাকিবে না।” যাহা হউক, মনের 
অস্বস্তি দীর্ঘকাল মনেই চাপিয়া রাখিতে না পারিয়া তিনি একদিন 
সাহসভরে ঠাকুবকে প্রশ্ন করিয়া বসিলেন, “মহশয়,আপনিকি ঈখবরদর্শন 
করিয়াছেন 1” তংক্ষণাৎ দ্বিধাহীন স্থস্পষ্ট উত্তর আদিল, “হা গো, এই 
যেমন তোমায় দেখছি ।” ইহা বলিয়াই ঠাকুর ক্ষান্ত হইলেন না ) তিনি 
নরেন্ত্রকে জানাইলেন যে, তাহাকেও দেখাইয়। দিতে পারেন | নরেন্দ্র 
তনন্ধকারে পথ পাইলেন, যদিও তাহার যুক্তিপ্রবণ মন তখনও সর্ববিষয়ে 
ঠাকুরের সথ্দ্ধে নিঃপন্দেহ হইল না। তাই ঠাকুর যখন স্বীয় অনুভূতি বা 
নরেন্দ্রে ভবিষ্যুৎ সম্বন্ধে গোপনীয় তথ্য-উদৃঘাটনাপ্তে বিশ্বামোৎপাদনজন্ত 
বলিতেন, “মা দেখাইয়াছেন ও বলাইয়াছেন,” স্পষ্টবাদী, নির্ভীক নরেন 

তখন বিচারের পথ অবলম্বনপূর্বক বলিতেন, “ম দেখাইয়। থাকেন, অথবা 
আপনার মাথার খেঘালে এসকল উপস্থিত হয়, তাহ। কে বলিতে পারে ?” 
এই কথা বলিয়। পাশ্চাত্য মনন্তব্বের মতাবলম্নে বুঝা ইতে চেষ্টাকরিতেন 
ষে, চক্ষুরাদি ইন্দ্রিয়সকল আমাদিগকে অনেক ক্ষেত্রে প্রতারিত করে 
এবং গ্রর্ূুপ দর্শনাদি মনের বাসনাহ্ুসারেই হইয়! থাকে । কখন কখন 
নরেন্দ্ররে এই রকম কথা ঠাকুরকে ভাবাইয়া তুলিত__“তাইতো, 
কায়মনোবাক্যে সত্যপরায়ণ নরেন্দ্র তো মিথ্যা বলিবার লোক নহে !» 
এইরূপ ভাবনায় পড়িয়। মীমাংসার জন্য অবশেষে শ্রীশ্রীজগদদগ্ার শরণাপন্ন 
হইলে মা বলিযা দিলেন, “ওর ( নরেন্দ্রের ) কথ শুনিস কেন? ও 
ছেলেমাহ্ষ ! কিছুদিন পরে ও সব কথা সত্য বলে মানবে |” মাতৃবাক্যে 
একান্ত নির্ভবশীল ঠাকুর এ আশ্বাসবাণীতেই নিশ্চিন্ত হইলেন । 
দক্ষিণেশ্বরে যাতায়াতের সঙ্গে সঙ্গে নরেন্দ্রের কলেজের পাঠাভ্যাসও 
চলিতেছিল। অদ্ভুত স্বতিশক্তি লইয়া তিনি জন্মিয়াছিলেন ; স্থতরাৎ 
কলেজের পাঠাভ্যাসের জন্য অল্প সময়ই প্রয়োজন হইত-_-অতিরিক্ত সময় 
বন্ধুবান্ধবের সহিতআমোদ-আহ্লাদে বা বিবিধবিষয়-শিক্ষায়ব্যয়িত হইত। 
প্রবেশিকা পরীক্ষা দিবার বৎসরের প্রারস্ত হইতে (১৮৭৯) তিনি ভারত- 
বর্ষের ইতিহাসসমূহ আগ্রহসহকারে. পড়িয়াছিলেন | এফ-এ অধ্যয়নকালে 
হ্যায়শাস্মের বহু গ্রন্থ একে একে আয়ত্ত করিয়াছিলেন । বি-এ পরীক্ষার 
পূর্বে ইংলও্ড ও ইওরোপের বর্তমান ও প্রাচীন ইতিহাস এবং পাশ্চাত্য 
দর্শনশান্ত্সযূহের সহিত সুপরিচিত হইয়াছিলেন। এইরূপ চর্চার ফলে 
তাহার দ্রুত পাঠের শক্তি অদ্ভুত বিকশ্রিত হইয়াছিল। তাহাকে গ্রন্থের প্রতি 
ছত্র পড়িতে হইত না-_ প্রত্যেক অনুচ্ছেদের প্রথম ও শেষ পঙ.ক্তিতে মনঃ- 
সংযোগ করিয়াইতিনি গ্রন্থকারের বক্তব্য বুঝিয়া লইতেন। এমনকি, ক্রমে 
প্রতি পৃষ্ঠার প্রথম ও শেষ চরণে দৃষ্টিনিক্ষেপ করিলেই বথেষ্ট হইত, কিংবা 

একসঙ্গে তিন-চারি পৃষ্ঠাও উলটাইয়াযাইতে পারিতেন। নরেন্দ্র পাঠাভ্যাস- 
কালে সর্বপ্রকার বিলাসিতা বর্জনপুর্বক ব্রহ্মচারীর আদর্শে চলিতেন । বয়স্থ্য 
কাহাকেও শৌখিন দেখিলে মুখের উপর ছ'কথা শুনাইয়া দিতেন $ 
বিশেষতঃ চলাফেরায় নারীজনোচিত হাবভাবের আভাসমাত্র থাকিলে 
সেই পুরুষসিংহের ধৈর্যচ্যুতি হইত | এই সময় তাহার আবার নির্জনবাসও 
আরম্ভ হয়। বি-এ পরীক্ষার পূর্বে বাটীর বালকবালিকা ও লোকজনের 
কলরবে পাঠের অস্থবিধা হয় দেখিয়া! তিনি মাতামহীর আলয়ের বহির্বাটীর 
একটি ক্ষুত্র দ্বিতলের গৃহে আশ্রয় লইলেন ; অন্দরমহলেরসঙ্গে উহার কোন 
সংত্রব ছিল না। দৈনিক পাঠ শেষ না হওয়া পর্যন্ত তিনি উহা হইতে 
নিষ্ান্ত হইতেন না। বাহির হইতে সিড়ি বাহিয়া উপরে উঠিলে দেখা 
যাইত, একখানি অপ্রশস্ত কক্ষ-_-প্রস্থে চারি হাত ও দৈর্ঘ্যে প্রায় দ্বিগুণ 
-আসবাবের মধ্যে একটি ক্যান্িসের খাট, তাহার উপর ময়ল! ক্ষুদ্র 
বালিশ, মেজের উপরছিত্ন মাহুর এবং এক কোণে একটি তানপুর1, সেতার 
ও বায়া। এই ঘরটিকে তিনি “টঙ্গ' আখ্যা দিয়াছিলেন | আত্মীয়বর্গ হইতে 
এইরূপে বিচ্ছিন্ন থাকিলেও বন্ধুবংসল নরেন্দ্রের এই পাঠাগারও প্রায়শঃ 
বন্ধদের সহিত বিবিধ আলোচনা ও সঙ্গীতাদিতে মুখর হইয়া উঠিত। 
অপরের প্রাণে ব্যথা দিতে অসমর্থ নরেন্দ্র তাই অনেক সময় একান্তে 
অধ্যয়নোদ্দেশে টঙ্গের সংলগ্ন এবং তদপেক্ষাও স্বশ্লায়তন চোরকুঠরীতে, 
হামাগুড়ি দিয়া আশ্রয়গ্রহণান্তর দীর্ঘকাল অপরের অলক্ষ্যে পাঠে মগ্ন 
থাকিতেন। নরেন্দ্রের গৃহে প্রচুর অর্থ এবং ত্তাহার অধীনে বনু দাসদাসী 
থাকিলেও এইরূপ অনাড়ম্বর দীন আবেষ্টনের মধ্যে এবংদরিদ্র সহপাঠীদের' 
সাহচর্ষেই তাহার সময় অতিবাহিত হইত । ইহারই মধ্যে আবার রাত্রে 
ঈশ্বরপ্রণিধানে তাহার অনেকক্ষণ কাটিত। নরেন্দ্রের চরিত্রে একাধারে 
এইসব বিরুদ্ধ ভাবের সমাবেশ দেখিয়া লোকে অবাক হইত । ইহারই 

মধ্যে আবার কলেজেও হনাম হইয়াছিল- দর্শনের অধ্যাপক হেষ্টি সাহেব 
তাই বলিয়াছিলেন, “নরেন্দ্র প্রকৃতই একজন প্রতিভাবান বালক ।” 
বি.এ. পাসের পর নরেন্দ্র বি.এল. পড়িতে আরম্ভ করিলেন। কিন্তু 
বি.এ, পরীক্ষার স্বল্পকাল পরেই ( ১৮৮৪ শ্রীষ্টান্দের প্রারস্তে) তাহার 
পিতৃবিয়োগ হইল । পিতার আয় ছিল যেমন প্রচুর, ব্যয়ও ছিল তেমনি 
অপরিমিত। মুক্তহস্ত বিশ্বনাথ পরিবারের জন্য কিছুই রাখিয়া যান নাই। 
বিপদের কালে নরেন্দ্রের পিতৃগৃহে প্রতিপালিত বন্ধু বান্ধব সরিয়৷ ঈাড়াইলেন 
এবং বিরুদ্ধভাবাপন্ন অপর আত্মীয়-স্বজন এই স্থযোগে সমস্ত সম্পত্তি 
আত্মসাৎ করিতে অগ্রসর হইলেন । ভবিষ্যতে যিনি দরিপ্রনারায়ণের 
সেবা প্রবর্তনপূর্বক জগদ্বরেণ্য হইবেন, আজ তাহাকে দারিদ্র্যের প্রত্যক্ষ 
অভিজ্ঞতা দিবার জন্যই বোধ হয় এই আয়োজন ! কিন্তু সে শিক্ষা বড় 
নিদারুণ, বড় মর্মস্তদ । ধাহার সংসারে মাসিক সহস্র মুন্্। ব্যয় হইত এবং 
ধাহার কৃপালাভের জন্য বহু ব্যক্তি লালায়িত থাকিত, সেই নরেন্দ্র আজ 
পদব্রজে কলেজে যাইতেছেন-_-সে পদ নগ্ন, পরিধানে অতি স্থুল বস্ত্র, উদর 
অন্নহীন ! দারিত্রয যাহাদের জন্মসাধী, তাহার! দারিদ্র্যের ঠিক পরিচয় 
পায় না) কিন্তু অকারণে অকম্মাৎ সচ্ছলতা হইতে 'বঞ্চিত যাহাকে 
অনাহারে দিনাতিপাত করিতে হয় এবং মাতা, ভ্রাতা, ভগিনীর শুফ বদন 
নিরীক্ষণ করিয়াও অশ্ররোধপুর্বক মুখ ফিরাইয়া চলিয়া যাইতে হয়, 
সে জানে “দারিদ্র্যদোষো গুণরাশিনাশী', এই কথা কত সত্য) বাটীতে 
অভাব জানিয়। নরেন্দ্র “নিমন্ত্রণ আছে” বলিয়। বাহিরে চলিয়। নএবং 
অনেকদিন অনাহারেই কাটাইতেন। সময় বুঝিয়। মহামায়াও মোহজাল 
বিস্তার করিলেন। এক সঙ্গতিসম্পন্না রমণী প্রস্তাব করিয়া পাঠাইলেন 
বে, নরেন্দ্র তাহার সম্পত্তি গ্রহুণপূর্বক ছুঃখের অবসান ঘটাইতে পারেন । 
বিষম অবজ্ঞা ও কঠোরতা৷-অ্বলম্বনে তিনি সে পরীক্ষায় উত্ভীর্ন হইলেন? 

পরস্ত গৃহের এই অর্থাভাবে মাতা! ভুবনেশ্বরী পর্যন্ত বিশেষ বিচলিতা৷ 
হইলেন | এক প্রভাতে নরেন্দ্র শ্রীভগবানের নামোচ্চারণপূর্বক শয্যাত্যাগ 
করিতেছেন শুনিয়া মাতা বলিলেন, “চুপ কর্‌, ছোড়া ! ছেলেবেল। থেকে 
'কেবল ভগবান, ভগবান্‌! ভগবান্‌ তে সব কল্লেন !” মাতার সেই তীব্র 
মনোবেদনার আঘাতে পুত্রের হৃদয়ও এই সমশ্যার প্রতি আকুষ্ট হইল 
এবং ঈশ্বরের প্রতি দারুণ অভিমানে পূর্ণ হইল। অতএব গোপনে 
কার্য করিতে অপারগ নরেন্দ্র যুক্তিতর্ক-সহায়ে মনের ভাব বন্ধুদের 
নিকট খুলিয়া বলিতে লাগিলেন । মুখে মুখে প্রচারিত এই সকল কথা 
বিকৃত হইয়া রব উঠিল-_নরেন্দ্র নাস্তিক হইয়া গিয়াছেন, হয়তো বা 
কুসঙ্গে পড়িয়াছেন। কলিকাতাস্থ ভক্তরাও ইহ1 শুনিলেন এবং 
তাহাদের কেহ কেহ দেখা করিতে আসিয়। ইঙ্গিতে বুঝাইয়! দিলেন 
যে, যাহা রটিয়াছে তাহার সমস্তটা না হইলেও অনেকটা বিশ্বাসযোগ্য । 
ইহার] তাহাকে এতটা হীন ভাবিতে পারেন জানিয়া অভিমানে স্ফীত 
নরেন্দ্র পাশ্চাত্য দর্শনাবলম্বনে বলিতে লাগিলেন ষে, ঈশ্বরের অস্তিত্ 
প্রমাণ করা যায় না, দণগ্ডভয়ে ভগবানে বিশ্বাস কর] দুর্বলতা মাত্র ! 
ফলে নরেন্দ্রের অধঃপতন সুস্পষ্ট, এই দৃঢ়তর প্রত্যয় লইয়া ভক্তগণ তাহার 
নিকট হইতে বিদায় লইলেন-_ইহা। বুঝিয়া নরেন্দ্র আনন্দিত হইলেন । 
ক্রমে এই সব -কথা ঠাকুরেপ কর্ণে পৌছিল; কিন্তু জগদম্বার অভ্রান্ত 
নির্দেশে পরিচালিত তিনি একান্ত বিশ্বাসভরে বলিলেন, প্চুপ কর 
শালারা ! মা বলিয়াছেন, সে কখনও এরূপ হইতে পারে না। আর 
কখনও এরূপ,কথা বলিলে তোদের মুখ দেখিতে পারিব ন11” 

নরেন্দ্র অন্নসংস্থানের জন্য কর্মের অনুপন্ধানে ঘুরিতে লাগিলেন । 
একদিন অবসন্নদেহে এবং ততোধিক অবপন্নমনে গৃহে ফিরিতেছেন আর 
ভাবিতেছেন, শিবের সংসারে এই অশিবের তাগুবলীল! কেন? ঈশ্বরের 


স্বামী বিবেকানন্দ ২৯ 


স্যায়ের রাজ্যে এত অন্যায় কেন? কিন্তু উপবাসক্রিষ্ট দেহ আর এক 
পদও অগ্রগমনে অক্ষম হওয়া তিনি পার্খস্থ বাটার রোযাকের উপর 
চেতনাহীন জড়ের স্যায় পিয়া রহিলেন। বাহিরের জ্ঞান কতক্ষণ ছিল 
না তিনি জানেন না; কিন্তু অন্তরে যেন দৈবশক্তিপ্রভাবে আবরণের পর 
আবরণ অপন্ৃত হওয়ায় একে একে তাহার সমস্ত সমস্যা মিটিয়৷ গেল। 
এভাবে বাত্রি-অবসান হইয়াষখন প্রভাত আগতপ্রায়, তখন নিদ্রোখিত 
নরেন্্র বাহিরের জগতে অন্তরের সেই প্রশান্তির কোনও প্রতিচ্ছবি 
দেখিতে না পাইলেও অমিত বল ও অদম্য বিশ্বাস লইযা গৃহে ফিরিলেন' 
এবং পুনর্বাব অর্থচেষ্টায মহানগরীর রাজপথে নামিলেন। এইরূপে জননী 
প্রভৃতির প্রতি কর্তব্যপালনে দৃঢ প্রতিজ্ঞ নরেন্দ্রনাথ কিযৎকাল বিদ্যাসাগর 
মহাশযেব বুবাজারের বিদ্ভালযে শিক্ষকতায় নিযুক্ত থাকিলেন। অনন্তর 
কিছুকাল এটনির কার্ধশিক্ষার চেষ্টায় ঘুরিয়| অর্থাভাবে উহ ছাড়িতে বাধ্য 
হইলেন । এই সময়ে কযেকখানি পুস্তক অনুবাদের বারা এবং অন্যান্য 
বিবিধ উপাষে পরিবারের গ্রাসাচ্ছাদনের চেষ্টায়ও তিনি ক্যাপৃতছিলেন। 

এদিকে ঠাকুর বিভিন্ন কথায় নরেন্দ্রের প্রতি অটুট বিশ্বাসমাত্র 
জানাইযাই ক্ষান্ত রহিলেন ন1; পরম্ভ সংসারের কার্ষে বিব্রত থাকাষ 
নরেন্্র দীর্ঘকাল দক্ষিণেশ্বরে আসিতে পারিতেছেন না দেখিয়া কলিকাতার 
ভক্তদিগকে অনুরোধ করিতে লাগিলেন, তাহার যেন তাহাকে 
দৃক্ষিণেশ্বরে লইয়া আসেন । তবু নরেন্দ্রের যাওযা হইল না। অধিকস্ত 
দশজনের কথ শুনিয়। যখন ভক্তগণও সত্যই নরেন্দ্রের মানসিক অবস্থা- 
পরীক্ষার্থ তংসকাশে আসিতে লাগিলেন এবং কথাচ্ছলে আপন আপন 
সন্দেহ প্রকাশ, করিযা ফেলিতে লাগিলেন, তখন নরেন্ ভাবিলেন, 
«অবশেষে কি শ্রীরামকষ্ণও আমার প্রতি সন্দেহযুক্ত হইলেন 1” কাজেই 
দারুণ অভিমানে স্থির করিলেন, আর দক্ষিণেশ্বরে যাইবেন না। কিন্তু 


৩০ শ্রীরামকৃষ্ণ-ভক্তমালিকা 


মনে মনে ইহাও বুঝিলেন যে, তিনি সাধারণ মানবের ন্যায় সংসারধর্ম- 
পালনের জন্য পৃথিবীতে আসেন নাই । স্থতরাং সর্ববিষয়ে ভাবিয়া স্থির 
করিলেন যে, সংসারত্যাগই শ্রেয়; | এমন সময়ে একদিন কলিকাতায় 
এক ভক্তগৃহে শ্ররামকঞ্জের শুভ পদার্পণের, সংবাদ পাইয়া নরেন্দ্রনাথ 
শ্রীগুরুর শেষ দর্শনের জগ্ত সেখানে উপস্থিত হইলেন | ঠাকুর অমনি 
ধরিয়া বপিলেন, তাঁহার সঙ্গে দক্ষিণেশ্বরে যাইতে হইবে । নরেন্দ্র অনেক 
আপত্তি জানাইলেন; কিন্তু কিছুই কার্যকর হইল না দক্ষিণেশ্বরে 
ষাইতেই হইল। তথায় উপস্থিত হইয়া ভাবাবেগে বিভোর ঠাকুর 
নরেন্্রকে আলিঙ্গনপুর্বক সাশ্রনেত্রে গাহিতে লাগিলেন, 

«কথা কহিতে ডরাই, না কহিতে ডরাই : 

( আমার ) মনে সন্দ হয়__ 

বুঝি তোমায় হারাই, হা-রাই !” 
'সে প্রেমের উচ্ছ্বাসে নরেন্দ্রের হৃদয়ের বাঁধ ভাঙ্গিয়া ছুই নঘনে অশ্রু 
উথলিয়া উঠিল ' তাহাদের এই প্রকার আচরণে বিস্মিত পার্স্থ 
সকলেরই অন্ুসন্ধিংসা জাগিলেও ঠাকুর কোন কারণ নির্দেশ না করিয়া 
শুধু বলিলেন, “আমাদের ও একট! হয়ে গেল |” সে রাত্রে সকলে চলিয়া 
গেলে তিনি নরেন্ত্রকে একান্তে বলিলেন, “জানি আমি, তুমি মার কাজের 
জহা এসেছ, সংসারে কখনই থাকিতে পারিবে না) কিন্তু আমি যতদিন 
আছি, ততদিন আমার জঙ্ত থাক।” 

পরদিন শান্তহৃদয়ে নরেন্দ্র গৃহে ফিরিলেন। কিন্তু পরিবারের দুরবস্থা 

পূর্বেরই স্তায় চলিতে লাগিল । অগত্যা একদিন তিনি স্থির করিলেন 
যে ঠাকুরকে প্রতিবিধানের জন্য ধরিতে হইবে । অতএব দক্ষিণেশ্বরে 
উপস্থিত হইয়! কাতরকণে প্রার্থনা করিলেন, “আপনি ম! কালীকে বলে 
কয়ে আমাদের সাংসারিক ছংখনিবারণের একট] উপায় করে দিন |” 


ব্যামী বিবেকানন্দ নন 


ঠাকুর বলিলেন, “ওরে আমি কোন দিন মার কাছে কিছু চাই নাই-_ 
তবু তোদের যাতে একটু স্থবিধা হয়, তঞ্জন্য অনুরোধ করেছিলাম । 
রিস্ত তুই তো মাকে মানিস নাতাই মা তোর কথায় কান দেন না।” 
ব্রাহ্মদমাজের চিগ্তাধারায প্রভাবান্বিত নরেন্দ্র তখনও প্রতিমাপূজায় 
আস্থাহীন + কিন্তু ঠাকুরের প্রতি তাহার সম্পূর্ণ বিশ্বাস ; তিনি জানেন, 
ঠাকুবের ইচ্ছাতে তাহার মনোবাঞ্চ৷ পূর্ণ হইতে পারে । স্থতরাং এ 
কথায নিরস্ত না হইয়া বারংবার অনুরোধ করিতে লাগিলেন । অবশেষে 
ঠাকুর বলিলেন, “ষা, মাকে প্রণাম করে প্রার্থনা] কর _হয়ে যাবে ।” 
নরেন্দ্র ৬কালীমন্দিরে চলিলেন | সন্ধ্যার স্বমধুর আরাত্রিক-ধবনি তখন 
মানবমনের সমন্ত গ্লানি দূবে সবাইয়া এক প্রশান্ত প্রতিবেশের সৃষ্ট 
করিয়াছে ১ আর মায়ের নয়নে রহিযাছে অপূর্ব করুণাদৃষ্তি এবং ওষ্ঠদ্বয়ে 
যৃছুমন্দ প্রাণবিমোহক হাস্যরেখা ! জীবন্ত দেবী লোককল্যাণে 
বরাভয়কর] হইয়া মানবকে আশ্বাস দিতেছেন-যেন পূর্ব হইতেই 
শরণাগতের সমস্ত বাসনা পূর্ণ করিয়া রাখিযাছেন | নরেন্দ্র প্রণামান্তে 
ভাবগদৃগদ-চিত্তে প্রার্থনা করিলেন £ “মা, বিবেক-বৈরাগ্য, জ্ঞান-ভক্তি 
দাও ।” নিঃস্পৃহ-হুদয়ে নরেন্দ্র শ্রীরামকক্চমীপে ফিরিযা আপিলে শ্রীপুর 
প্রশ্ন করিলেন, “কিরে, মাকে বলেছিস তো?” অমনি দিব্যভাবে আত্মবিস্বত 
নরেন্দ্রের চিত্তদর্পণে সংসারের করার্লমৃতি ফুটিয়া উঠিল ) তিনি বলিলেন, 
এন], মশায়, সে কথা বলতে ভূলে গেছি ।” ঠাকুর তাহাকে পুনর্বার যাইতে 
আদেশ করিলেন। কিন্তু বৈরাগ্যের পুঞ্জীভৃত-মৃতি নরেব্দ্রনাথ মাতৃচরণে 
উপস্থিত হইয়া আবার সংসার ভুলিলেন ) তৃতীয় বারেও তাহাই ঘটিল। 
শেষে বিফলমনোরথ হইয়া ঠাকুরকেই ধরিয়া বলিলেন, “মশায়, 
আপনাকেই এটা করে দিতে হবে ।” অগত্যা ঠাকুর বলিলেন, “যা, যার 
ইচ্ছায় আর তোদের মোটা ভাত-কাপড়ের কোন অভাব হবে না।” 


৩২ ' শ্রীরামকৃষ্ণ-ভক্তমালিক? 


নরেন্দ্রের পুরুষোচিত মতিগতি ও তেজস্বিতা-দর্শনে ঠাকুর বিশেষ 
আনন্দিত হইতেন। তিনি একদিন বলিয়াছিলেন, “এর (ম্বদেহের ) 
ভিতরে যেটা রয়েছে সেট শক্তি ; ওর ( নরেন্দ্রের) ভিতরে যেটা আছে 
সেটা পুরুষ_-ও আমার শ্বশুরঘর।” তিনি জানিতেন, নরেন্দ্র যেন 
খাপখোলা তলোয়ার”_তাহার মধ্যে ষে জ্ঞানাগ্সি প্রজ্লিত রহিয়াছে 
তাহার তেজে জাগতিক আবর্জন। মূহুর্তে ভক্মপাৎ হইয়া যায়। তাই 
সকাম ব্যবসায়ী ভক্তের আনীত যে-পকল দ্রব্যাদি তিনি অপরকে 
আহার করিতে দিতেন না, তাহ] দ্বিধাহীন চিত্তে নরেন্দ্রের মুখে তুলিযা 
ধরিতেন । নরেন্দ্র কেহ প্রশংসা করিলে বলিতেন, “ত] হবে না 
কেন গো? ওর জন্যই তো এবার এখানকার (স্বদেহের ) আসা” 
আরও বলিতেন, “ও অখণ্ডের ঘর--সপ্তমির একজন -_-নর-নারায়ণ খষির 
নর” 5 “ও নিত্যপিদ্ধের থাক--ও যেদিন নিজেকে জানতে পারবে, 
সেদিন আর দেহ রাখবে না”; “ও হচ্ছে আগুন, ওর স্পর্শে পাপ-তাপ 
সব পুড়ে খাক হয়ে যায়, ও যদি শোর-গরুও খায়, কোন দোষ 
হবে না।? 

এত উচ্চ ধারণা পোষণ করিলেও কিন্তু নরেন্দ্রের ভুল-ভ্রান্তি- 
সংশোধনে ঠাকুর সর্বদা তৎপর ছিলেন | নরেন্দ্র একদিন অন্ধ-বিশ্বাসের 
কথ! তুলিলে ঠাকুর বলিয়া! উঠিলেন, «বিশ্বাসের আবার অন্ধ কিরে ? 
বিশ্বাসমাত্রই তো অন্ধ ! বিশ্বাসের কি আবার চোখ আছে নাকি? হয় 
বলে শুধু বিশ্বাস, ন। হয় বলো জ্ঞান । তা৷ না হয়ে আবার অন্ধ-বিশ্বাসঃ 
চোখ-ওয়াল। বিশ্বাস--এ কি রকম ? নরেন্দ্র নিরাকারবাদী হইলেও 
অদ্বৈতমতে তাঁহার আস্থা! ছিল না| তাই ঠাকুরের মুখে “সবই ত্রন্ধ” এই কথ? 
শুনিয়া বলিয়াছিলেন, “ণ্থ্যা, তাও কি কখন হয়? তা হলে ঘটিটাও স্ব, 
বাটিটাও্রম্ব |” এইরূপ বিরুদ্ধ মালোচনায়ও বিচলিত ন। হইয়া অস্তূ“ফরি 


স্বামী বিবেকানন্দ ৩৩ 


সম্পন্ন ঠাকুর যোগ্য শিষ্কে অদ্বৈতমার্গেই পরিচালিত করিতেন । 
সাধারণ ভক্তদিগকে তিনি ভক্তিশাস্ত্রের চর্চায় নিরত রাখিতেন ; কিন্তু 
নরেন্দ্র অনিচ্ছা জানিয়াও “অষ্টাবক্রসংহিতা*দি অধৈতমূলক গ্রস্থপাঠের 
নির্দেশ দিতেন | আবার নরেন্দ্র পাছে শুক জ্ঞানী হইয়া পড়েন এই 
ভয়ে প্রায়ই ভক্তপ্রবর গিরিশবাবু কিংবা শ্রীযুক্তা গোপালের মায়ের 
সহিত তাহার তর্ক বাধাই দিয়া আনন্দ উপভোগ করিতেন । 

নরেন্দ্রের প্রতি শ্রীরামকৃষ্ণের আকর্ষণের এক প্রধান কারণ ছিল এই 
যে, নরেন্দ্র ঠাকুবের ভাব অপরের তুলনায় অতি সহজে হাদয়ঙ্গম করিতে 
পারিতেন । ১৮৮৪ খ্রীষ্টান্দের কোনও এক দিবসে ঠাকুর বৈষ্বমতের 
সারমর্ম সকলকে বুঝাইতে যাইয়া] বলিলেন, “তিনটি বিষয় পালন করিতে 
নিরত্তর যত্ববান থাকিতে মতে উপদেশ করে--“নামে রুচি,জীবে দয়া, 
বৈষ্বপৃজন* | যেই নাষ সেই ঈশ্বর-__নাম-নামী অভেদ জানিয়! সর্বদ। 
অনুরাগের সহিত নাম করিবে ; ভক্ত ও ভগবান, কৃষ্ণ ও বৈষচব অভেদ 
জানিয়! সর্বদা সাধু-ভক্তদিগকে শ্রদ্ধা পূজা ও বন্দনা করিবে এবং 
রুষ্ণেরই জগৎসংসার একথা হৃদয়ে ধারণা করিয়া সর্বজীবে দয়া...” এই 
পর্যত্ত বলিয়াই তিনি সমাধিস্থ হইয়া পড়িলেন। সমাধিভক্কে বলিতে 
লাগিলেন, “জীবে দয়া__জীবে দয়া? দূর শাল! কাটান্কীট তুই 
জীবকে দয়া করবি? দয়া করবার তুই কে? না, না, জীবে দয়া নয়__ 
শিবজ্ঞানে জীবের সেবা 1৮” কথার পরে বাহিরে আসিয়! নরেন্দ্র বলিলেন, 
“কি অদ্ভুত আলোকই আজ ঠাকুরের কথায় দেখিতে পাইলাম ! ঠাকুর 
আজ ভাবাবেশে যাহা বলিলেন, তাহাতে বুঝা গেল-_-বনের বেদাস্তকে 
ঘরে আনা যায়, সংসারের সকল কাজে উহাকে অবলম্বন করিতে পার। 
যায়| .-ঘাহা হউক, ভগবান যদি দিন দেন তে! আজি যাহ] শুনিলাম, 
এই অদ্ভুত সত্য সংসারের সর্বত্র প্রচার করিব-__-পঙ্ডিত-মূর্থ ঘনী-দরিদ্র 


৬ 


৩৪ শ্রীরামকৃষ্ণ-ভক্তমালিকা 


ব্রাহ্মণ-চণ্ডাল সকলকে শুনাইয়া মোহিত করিব |” বস্ততঃ নরনারায়ণের 
সেবক ভাবী বিবেক।নন্দ তখন হইতেই রূপ গ্রহণ করিতেছিলেন | 

ক্রমে দক্ষিণেশ্বরের স্বমধূর দিনগুলি ফুরাইয়া৷ গেল । ঠাকুর গলরোগে 
আক্রান্ত হইযা প্রথমে শ্যামপুকুরে এবং পরে কাশীপুরে আসিলেন । শ্যাম- 
পুকুরে নরেন্দ্র সর্বদা যাতায়াত ও তব্বাবধান করিতেন ১ অনস্তর কাশীপুরে 
শ্রীবামকৃষ্ণের আগমনের পর সেবাশুশ্রীধা-পরিচালনের জন্ত সেইখানে 
রহিষ! গেলেন । কাশীপুরের উদ্যানবাটীটি ব্রীরামকৃষ্ণসজ্ঘের ইতিহাসে 
গুরুসেবা, ভগবদারাধন], তপস্যা, ভাবসংশুদ্ধি ও সজ্ঘস্থষ্টিব বিভিন্ন প্রচেষ্টার 
নিদর্শন ও আকররূপে চিরস্মরণীয। বহু ভক্ত ঠাকুরকে অবতাররূপে 
স্বীকার করিলেও এক মহাভ্রমে পতিত হইয়াছিলেন-_তাহার ভাবিতেন, 
ঠাকুরের রোগ একটা লীলামাত্র ঃ উহাতে সত্যসত্যই তাহার দৈহিক 
যন্ত্রণা হয়, এইরূপ মনে করার কারণ নাই। কিন্তু নরেন্দ্র-পরিচালিত 
যুবকরৃন্দ* এ সকল বাদ-বিতর্কে ষোগ না দিয়া প্রত্যক্ষদৃষ্ট কষ্টকে সত্য 
বলিয়া স্বীকারপূর্বক নিবিচারে শ্রীগুরুর সেবায় আত্মনিয়োগ করিলেন । 
অথচ নরেন্দ্রের মনে দেব-মানব শ্রীরামকৃষ্ণের লীলায় এইরূপ এক অনুপম 
বিশ্বাস ছিল, যাহাকে কেবল মানুষ বাদেবতার মাপকাঠিতে পরীক্ষা করা 
চলে না। একদা অনেকের মনে সন্দেহ জাগিয়াছিল, হয়তো বা 
জ্সাবধানতাবশতঃ সেবকদের দেহেও শ্রীরামরুষের রোগ সংক্রামিত 
হইবে। অমনি বিশ্বাসের প্রতিযৃতি জগ্ত্পাবকসদৃশ নরেন্দ্রনাথ ঠাকুরের 
নিষ্ভীবনমিশ্রিত পথোর পান্রটি হস্তে লইয়! অল্লানবদনে অবশিষ্ট পথ্য 

* পান করিলেন-_সন্দেহ চিরতরে নিস্তব্ধ হইয়া! গেল ! 
কাশীপুরে অবস্থানকালে গুরুভ্রাতগণ নরেন্দ্রের প্রেরণায় শান্ত্রপাঠ ও 


১ রাখাল, বাবুরাম, নিরগ্রন, যোগীন্ত্র, লাট্‌, তারক, গোপালদাদ1 (বুড়ে!), 
কালী, শগী, শরৎ, (হুটকো ) গোপাল । 


স্বামী বিবেকানন্দ ৩৫ 


সাধনাদিতে বিশেষ মনোনিবেশ করেন । তাহাদের অবসরকাল কঠিন 
তত্বালোচনায় মুখরিত হইয়া উঠিত ; আবার গভীর নিশীথের অন্ধকার 
ধ্যাননিরত যুবকদের সম্মুখে প্রজলিত ধুনির আলোকে উদ্ভাসিত হইত। 
নরেন্দ্র এ সময়ে কখন কখনও দক্ষিণেশ্বরে ধ্যানাদির জন্য যাইতেন । 
একদা তিনি বুদ্ধের ভাবে এতই প্রভাবিত হইয়া পড়েন যে, তারক 
€ শিবানন্দ ) ও কালী ( অভেদানন্দ )-কে সঙ্ধে লইয়া বুদ্ধগয়াষ গমনপূর্বক 
তথায় তিন রাত্রি কাটাইয়৷ আসেন । 

কাশীপুরে সাধনায় মগ্ন নরেন্দ্রের মন প্রীরামকৃষ্ণের কৃপায় বনু অন্ভূতি- 
লাভে সমর্থ হয়। শিনি ধ্যানকালে ললাটমধ্যে এক ত্রিকোণাকার 
জ্যোতিঃ দর্শন করিতেন-_ঠাকুর উহাকে ব্রহ্মযোনি বলিযানির্দেশ করেন । 
অনেক সময়ে নরেন্দ্র দেখিতেন, ধুনির পার্খে নানা দেবদেবীর সমাখম 
হইয়াছে । এই সাধনার ফলে এক সময় তাহার অনুভূতি জাগিল যে, 
তাহার মধ্যে এইরূপ আধ্যাত্মিক শক্তি সঞ্চিত হইয়াছে, যাহা অপরে 
সংক্রামিত করা চলে ।* স্কতরাং পরীক্ষাচ্ছলে শিবরাত্রির গভীর নিশীথে 
ধ্যানকালে অভেদানন্বকে স্বীয় অঙ্ম্পর্শ করিয়া থাকিতে বলিলেন । এরূপ 
করিলে অভেদানন্দের বোধ হইল, যেন একটা বৈদ্যুতিক শক্তি তাঁহার 
মধ্যে প্রবেশ করিতেছে ।১ তদবধি ভক্ত অভেদানন্দ ঘোর বৈদাস্তিকে 
পরিণত হইলেন। পরস্ত শ্রীরামকৃষ্ণ ইহা শুনিয়া নরেন্ত্রকে সাবধান 
করিয়া দিলেন, তিনি যাহাতে ভবিষ্যতে এইভাবে শক্তির অপপ্রয়োগ ন1 
করেন কিংবা অপরের মধ্যে বলপুর্বক বিজাতীয় ভাব সঞ্চার না করেন । 

এই কালে নরেন্দ্রের মনে নিধিকল্প সমাধির আকাঙ্ষা বড়ই তীত্র 


১ “কথামত ৩য় ভাগ, পদ্দিশিষ্ট, ২য় পরিচ্ছেদ । স্বামী অভেদানন্দের নিজের মতে 
স্বামীজী তখনও ভাবসঞ্চারের শক্তিলাভ করেন নাই ; কুগুলিনীর জাগরণবশতঃ এরূপ 
কম্পন অনুভূত হইয়াছিল। 


৩৬ শ্রীরামকুঞ্জ-ভক্তমালিকা। 


হইয়া উঠিল। একদিন অন্তরের বাসনা গোপন রাখিতে ন1 পারিয়া 
শ্রীরামকষ্চ-সমীপে উহা নিবেদন করিলেন । ঠাকুর আশ্বাস দিলেন যে, 
তাহার দেহ নিরাময় হইলে এরূপ ব্যবস্থা হইবে ; কিন্তু নরেন্দ্রেরে তখন 
বিলম্ব অসহা | অগত্য] ঠাকুর বলিলেন, “তুই কি চাস্‌ বল?” নরেন্ত 
জানাইলেন, «আমার ইচ্ছা হয়, ুকদেবের মতে। একেবারে পাঁচ-ছয দিন 
সমাধিতে ডুবে থাকি, তারপর শুধু দেহরক্ষার জন্য খানিকটা নীচে নেমে 
এসে আবার সমাধিতে চলে যাই |» ঠাকুর অমনি গম্ভীরকঠ্ে ধিক্কার 
দিয়! বলিলেন, «ছিঃ, ছিঃ, তুই এত বড় আধার-_-তোর মুখে এই কথ! 
আমি ভেবেছিলুম, কোথা য তুই একট] বিশাল বটবৃক্ষের মতো হবি-__তোর 
ছায়ায় হাজার হাজার লোক আশ্রয় পাবে_তা না হয়ে কিনা তুই শুধু 
নিজের মুক্তি চাস্‌ !” এরূপ তিরস্কারে নরেন্দ্রের নয়নে অজস্র অশ্রঝরিতে 
লাগিল--তিনি বুঝিলেন, ঠাকুরের হৃদয় কত মহান্। কিন্তু তাহার 
আকাঙ্ষা অসম্পূর্ণ রহিল না। কিছুদিনের মধ্যেই তিনি একদা সন্ধ্যার 
পরে নিবিকল্প ভূমিতে আরূঢ় হইলেন--শরীর স্থির নিস্তৰ! গোপাল 
দাদা (অধৈতানন্দ ) এই জড়ঘৎ অবস্থা লক্ষ্য করিয়া ব্যস্ত-সমস্ত ভাবে 
ঠকুরের নিকট যাইয়া সংবাদ দিলেন, “নরেন্দ্র মরিয়া! গিয়াছে ।৮ চারদিকে 
বেশ একটা চাঞ্চল্যের সৃষ্টি হইল ? কিন্তু তত্ববেত্া ঠাকুর বলিলেন, 
“বেশ হয়েছে-_ থাক্‌ খানিকক্ষণ এরকম হয়ে। ওরই জন্য যে আমায় 
জ্বালাতন করে তুলেছিল ।” রাত্রি এক প্রহর পরে নরেন্দ্র সহজাবস্থা 
প্রাপ্ধ হইয়া ঠাকুরের নিকট আসিলে তিনি বলিলেন, “কেমন, মা তে! 
আজ তোকে সব দেখিয়ে দিলে | চাবি কিন্ত আমার হাতে রইল । এখন 
তোকে কাজ করতে হবে । যখন আমার কাজ শেষ হবে, তখন আবার 
চাবি খুলব |” এই সময়ে নরেন্দ্রনাথের ধ্যান এতই পরিপক্কতা লাভ 
করিয়াছিল যে, একদিন গিরিশবাবু তাঁহার সহিত এক বৃক্ষমূলে ধ্যানে 


স্বামী বিবেকানন্দ ৩৭ 


বলিয়া দেখিলেন যে, যশকের উপদ্রবে তিনি যদিও চিত্ত-সমাধানে অসমর্থ 
হইতেছেন, তথাপি নরেন্ত্র শান্তভাবে বসিযা আছেন 3 নরেন্দ্র দেহ 
মশকে আচ্ছাদিত বলিলেও চলে, অপিচ গিরিশচন্দ্রের আহ্বানেও তাহার 
কোন সাড়া নাই । 

শ্ররামকৃষ্জের তিরে ধানের কাল সম[গত প্রায় ; তাহার দৈহিক যন্ত্রণা- 
নিবারণের কোন উপায় দেখ! যাইতেছে না) অথচ নিজের সাধনাও অগ্রসর 
হইতেছে না। এইপব ভাবিষা নরেন্দ্রনাথ হতাশভাবে উন্মাদপ্রায় ইতস্ততঃ 
ছুটাছুটি করিতে লাগিলেন। এমন কি, একদিন সন্ধ্যার পর হইতে 
গগনবিদারক “রাম রাম” শব্দ উচ্চারণপূর্বক বাগানের সর্বত্র ঘুরিয়া 
সমস্ত রাত্রি কাটাইলেন। শেষরাত্রে ঠাকুর তাহার কধ্বনি-শ্রবণে 
নিকটে ডাকাইয়৷ আনিয়৷ নেহার্রস্বরে বপিলেন, “হ্যারে, তুই ওরকম 
কচ্ছিন কেন? ওতে কি হবে?” কিঞ্চিং থামিয়। পুনঃ বলিলেন, 
প্যাখ্‌, তুই এখন যেমন কচ্ছিস, এমনি বারট] বছর মাথার উপর দিয়ে 
ঝড়ের মতন বয়ে গেছে । তুই আর এক রাত্রিরে কি করবি, বাব] !” 

লীলাপংবরণের কয়েক দিন পুর্ব হইতেই ঠাকুর নরেন্দ্রকে প্রত্যহ 
সন্ধ্যায় আপনার সকাশে ডাকিতেন এবং সকলকে বাহিরে যাইতে আদেশ 
করিয়। রুদ্ধদ্বার কক্ষে দুই-তিন ঘণ্টাকাল যাবৎ বিবিধ উপদেশ দিতেন । 
তিন-চারি দিবস পূর্বে তাহাকে সম্মুখে বসাইয়া তিনি সমাধিমগ্ন হইলে 
নরেন্দ্র অনুভব করিলেন, ষেন একট ন্ষ্ম তেজঃরশ্শি বিদ্যুৎ-কম্পনের 
ম্যায় তাহার দেহে সঞ্চারিত হইতেছে । ক্রমে তিনি বাহাজ্ঞান 
হারাইলেন। পরে প্ররুতিস্থ হইয়া দেখেন, সমাধিব্যুথিত শ্রীরামকৃষ্ণের 
চক্ষে জলধার1 ; কারণ জিজ্ঞাসা! করিলে ঠাকুর বলিলেন, “আজ যথাসর্বস্ব 
তোকে দিয়ে ফকির হলুম! তুই এই শক্তিতে জগতের অনেক কাজ 
করবি! কাজ শেষ হলে পরে ফিরে ঘ্াবি।” ঠাকুর বিদায় লইতেছেন 


৩৮ শ্রীরামকৃষ্ণ-ভক্তমালিকা' 


বুঝিয়। নরেন্দ্রের বাঙনিষ্পত্ভি হইল না-_শুধু গণ্ড বহিয়৷ বিগলিতধারায় 
অশ্র পতিত হইতে লাগিল । লীলাশেষের ছুই দিন পূর্বে আর একবার 
নরেন্দ্রকে ডাকিয়া তিনি বলিলেন, প্ঘ্াখ. নরেন, তোর হাতে এদের 
সকলকে দিযে যাচ্ছি । কারণ তুই সবচেয়ে বুদ্ধিমান ও শক্তিশালী । 
এদের খুব ভালবেসে, যাতে আর ঘবে ফিরে না গিযে এক স্থানে থেকে 
খুব সাধন-ভজনে মন দেয় তার ব্যবস্থা করবি ।” ক্রমে বিদায়ের অতি 
বিষাদময স্বর বাজিয়] উঠিযাছে, এমন সময় একদিন নরোন্দ্রের মনে 
অকস্মাৎ চিন্তা জাগিল, “আচ্ছা, উনি তো অনেক সময় নিজেকে 
ভগবানের অবতার বলে পরিচয় দিয়াছেন, এখন এই সময়ে যদি বলতে 
পারেন “আমি ভগবান* তবেই বিশ্বাস করি |” মানবের দুর্ঘমনীয় সন্দেহ 
যেন আজ অকস্মাৎ নরেন্দ্রের মন-অবলম্বনে মূর্ত হইয়া! উঠিল, আর অমনি 
লীলাধূৃতবিগ্রহ ভগবান্‌ এই নিদারুণ রোগধ্ত্রণার মধ্যেও নরেন্দ্ের দ্রিকে 
মুখ ফিরাইয়া বলিলেন, «এখনও তোর জ্ঞান হল না? সত্যি সত্যি বলছি, 
ষে রাম যে কৃষ্ণ, সেই ইদানীং এ শরীরে রামকৃষজ_-তবে তোর বেদান্তের 
দিক দিয়ে নয়।» কৃতাপরাধ নরেন্দ্র মৌনবিষ্ময়ে অক্রবিসর্জন করিতে 
লাগিলেন। ইহার ছুই দিবস পরে (১৮৮৬ গ্রীষ্টাব্ের ১৬ই আগঞ্ট), ৩১শে 
আবণ, ঝুলনপুণিমার রাত্রে ১ট৬মিনিটে ঠাকুর মহা-সমাধিতে মগ্ন হইলেন। 

সেই মর্মস্তদ বিচ্ছেদের পর এক সথ্থাহের মধ্যেই একরাত্রে উদ্ভানে 
ভ্রমণনিরত নরেন্দ্র দেখিলেন, সম্মুখে ঠাকুরের জ্যোতির্শয় যৃতি। চক্ষুর 
ভ্রম মনে করিয়া তিনি নির্বাক রহিলেন। কিন্ত পা্বস্থিত শুরুভ্রাতা 
সবিম্ময়ে বলিয়া উঠিলেন, “নরেন্দ্র, দেখ দেখ ।* সংশয় দুর হইল-_নরেন্্র 
বুঝিলেন, ঠাকুরের স্থুলদেহ নষ্ট হইলেও তিনি শাশ্বত জ্যোতির্য়দেহে 
দর্শন দিতে আসিয়াছেন | অমনি সকলকে নরেন্দ্র ডাকিতে লাগিলেন ৯ 
কিন্তু তাহারা আলিবার পূর্বেই সে ঘৃতি অদৃশ্য হইল । 


স্বামী বিবেকানন্দ ৩৯ 


কাশপুরত্যাগ হইতে আমেরিকাযাত্রা পর্যন্ত নরেন্দ্রের জীবনের 
বনু ঘটনা অপর গুকভ্রাতাদের জীবনের সহিত বিজড়িত বলিয়া 
আমাদিগকে অন্ত প্রবন্ধেও আলেোচন। কবিতে হইবে ; অতএব পুনরুতক্তি- 
ভযে এখানে কেবল প্রধান ঘটনাগুলি সংক্ষেপে বণিত হইতেছে। 
শ্রীরামকৃষ্ণের দেহত্যাগের শ্বল্প পরেই ভক্ত স্বরেন্ত্রনাথের উৎসাহে ও 
অর্থব্যযে বর।খনগরে মঠ স্থাপনান্তে নরেন্দ্র অন্ততম প্রধান কার্য হইল 
যুবক-গুকভ্রাতাদের গৃহে গৃহে যাইযা তাহাদিগকে সন্ন্যাসে প্রণোদিত করা। 
এইরূপে প্রধানতঃ তাহারই অনুপ্রেরণায় গৃহে প্রত্যাগত যুবকগণ ক্রমে 
মঠে সমবেত হইতে থাকিলেন। একটি বিশেষ ঘটনা-অবলম্বনে এই 
সঙ্ঘরচনা সুগম হইযাছিল। ১৮৮৬ গ্রীষ্টান্েব বড়দিনের সময় যুবক- 
ভক্তদের অনেকেই» আটপুরে বাবুরামের বাটাতে গমন করেন | সেখানে 
বৃক্ষমূলে ধুনি জালাইয1 সদালোচনা চলিত। এক রাত্রে ভাববিহ্বল নরেন্দ্র 
উচ্ভৃসিতকণ্ঠে ঈশার ত্যাগ, বৈরাগ্য, পবিত্রতা ও ত্েমের কথা বলিতে 
বলিতে সন্ন্যসি-জীবনের তপশ্চর্যা, আত্মনিবেদন, কষ্টসহিষ্ণুতা ইত্যাদির 
আদর্শ ও আকাঙজ্ষা সকলের মনে এরপ দৃঢ়াক্কিত করিয়া দিলেন যে, 
তন্তাবে ভাবিত যুবকগণ তখনই সঙ্বল্প করিলেন, তাহাদের ভাবী জীবন 
এ আদর্শেই পরিচালিত হইবে | এই দিব্যভাবের আবেশ কাটিয়া গেলে 
তাহার সবিষ্ময়ে জানিতে পারিলেন যে, উহা ঈশার আবির্ভাবের 
প্রাকৃসন্ধ্যা। আটপুর হইতে প্রত্যাবর্তনের কিছুকাল পরে ইহার] যখন 
সঙ্গ্যাস-গ্রহণ করিলেন তখন নরেন্দ্রের নাম হইল বিবেকানন্দ । স্বাম। 
বিবেকানন্দ ছিলেন বরাহনগর মঠের প্রাণ-_তাঁহার পরিচালনায় তখন 
চলিয়াছিল শান্ত্রপাঠ, বিচার, পুজা, ধ্যান, তপস্যা । জীর্ণগৃহে বাস, 
উদরে প্রায়শঃ অন্ন নাই, অন্নের সহিত ব্যগ্নের সংস্পর্শ অতীব বিরল-_ 

নরেন, বাবুরাম, শরৎ, শী, তারক, কালী, নিরঞ্জন, গঙ্গাধর, সারদ। | 


৪০ শ্রীরামকৃষ্ণ-ভক্তমালিকা 


আর সঙ্গে সঙ্গে মঠের জন্য হাড়ভাঙ্গা পরিশ্রম ! কিন্তু সেদিকে কাহারও 
ভ্রক্ষেপ নাই- শ্রীরামকুষ্চচরণে সমপিতপ্রাণ যুবকগণ তখন ঈশ্বরলাভকেই 
জীবনের একমাত্র লক্ষ্য বলিয়া জানেন । এইরূপে ১৮৮৬ হইতে ১৮৯২ 
খরীষ্টাব্ব পর্যন্ত দীর্ঘ ছয় বৎসর বরাহনগর মঠ রামকৃষ্ণসজ্বের ইতিহাসে 
অভূতপূর্ব ত্যাগবৈরাগ্যের ও একনিষ্ঠ সাধনার এক অততযুজ্জল নিদর্শন 
তি করিয়াছে । 

স্বামী বিবেকানন্দ শৈশবে মাতা ও পিতার নিকট শিশ্ষালাভ 
করিয়াছেন ; যৌবন-প্রারস্তে শ্রীবামকুষের পদপ্রান্তে বসিয়া সনাতন- 
ধর্মের পীযৃষপানে পরিতৃপ্ত হইয়াছেন ; সম্প্রতি ভারতন্রমণপুর্বক উহার 
চিরন্তন সংস্কৃতির পরিচয়গ্রহণের সঘয সমাগত । বিধির পরিচালনায় 
ডারতের এক প্রান্ত হইতে অপর প্রান্ত পর্যন্ত পদত্রজে ভ্রমণের ফলে 
পরিব্রাজক বিবেকানন্দের চিত্তে যে অভিজ্ঞতা সঞ্চিত হইযাছিল, পরবর্তী 
জীবনে উহাই তাহার নবযুগের বাণীকে রূপ প্রদ্ানপুর্বক সাধারণের পক্ষে 
গ্রহণীয় করিয়। হুলিয়াছিল। নবভাবপ্রচারের উৎসরূপে বরাহনগরের 
মঠজীবন গঠন করা যেমন যুগপ্রয়োজনে অত্যাবশ্যক ছিল, তেমনি, 
ভারতকে নবভাবে উদ্বুদ্ধ করাও ছিল তাহার জীবনের ব্রত। কিন্ত 
বিবেকানন্দ ছিলেন অল্লাধুঃ অতএব শতবৎসরে সমাপ্য সাধনা ও 
তদনুরূপ সাফল্য এই সংকীর্ণ সময়ের মধ্যে আত্মধিকাশে অগ্রসর হইয়। 
তাহার জীবনকে এমন এক বিচিত্র মহিমায় সমুজ্্বল করিয়া তুলিয়াছিল 
বাহার ইঙ্গিতমান্রও এই ক্ষুদ্র প্রবন্ধে দেওয়া! অসম্ভব । 

পরিব্রাজক-জীবনের প্রারস্তে তিনি দিন কতকের জন্ত বরাহনগর 
হইতে অদৃশ্ট হইতেন এবং যাইবার সময় বলিয়া যাইতেন, "এই শেষ, 
আর ফিরছি না।” কিন্তু প্রতিবারেই নিকটবর্তী কোন স্থানে কিছুদিন 
কাটাইয়া মঠে ফিরিতেন। অবশেষে দীর্ঘভ্রমণমানপে ১৮৮৮ ত্রীষ্টাবে 

মঠ ত্যাগপূর্বক ক্রমে কাশীধামে উপস্থিত হইলেন । সেখানে একদিন 
দুর্গাবাভি যাইবাব পথে একদল বানব তাহাব পশ্চান্ধাবন কবিলে তিনি 
দ্রুতবেগে পলাইতে লাগিলেন__বানবগণও সঙ্গে সঙ্গে চলিল। অকস্মাৎ 
একজন সন্ন্যাসী ডাকিষা বলিলেন, “থামো, থামো, বানবদেব সামনে 
কথে দ্রাডাও 1” বিবেকানন্দ ফিবিষা ধ্লাডাইতেই বানবগণ ভষে পলাযন 
কবিল। স্বামীজী শিক্ষা পাইলেন যে, জীবনযুদ্ধ জযী হইতে হইলে 
বীববিক্রমে বিপদেব সম্মুখে দণ্ডাযমান হইতে হয) 

কাশীধাম হইতে তিনি অযোধ্যা হইযা আগ্রা গেলেন । আগ্রা 
হইতে বৃন্দাবনে যাইবাব পথে কপর্দকহীন পথশ্রান্ত বিবেকানন্দ দেখিলেন 
এক ব্যক্তি পথপার্খে আবামে ধূমপান কবিতেছে। অমনি তাহাবও 
পিপাসাবোধ হওযায তিনি লোকটির নিকট কলিকাটি চাছিলেন ? কিন্তু 
সে পাপভযে ভীত হইয! নিবেদন কবিল, “মহাবাজ হাম ভঙ্গী ( মেথব ) 
হ্যায় |” স্বামীজী নিবাশচিত্তে চলিযা যাইতে যাইতে সহসা ফিবিয়। 
দাডাইলেন--ভাবিলেন, “সাবাজীবন আত্মাব অভেদত্ব চিন্তা কবিষা শেষে 
জাতিভেদেব পাকে পডিলাম-_ছিঃ ছিঃ, এখনও সংস্কাব |” হাটিয়। পুর্ব- 
স্থানে আসিলেন-লোকটি তখনও বসিযা আছে; বলিলেন, “বাবা।, 
আমায শিগ-শীব এক ছিলিম তামাক দাও ।” সে স্মবণ কবাইয়া দিল 
যে, সে মেথব ; কিন্তু কে শুনে সেকথা? স্বামীজী তখন পণ করিযা 
আত্ম-পবীক্ষা অগ্রসর । তিনি ধূমপান সার্িযা আবাব আপন পথ 
ধবিলেন। 

বাধাকুণ্ডে তিনি বাধারানীব মহিমার প্রমাণ পাইযা বিমুগ্ধ 
হইযাছিলেন। কুণ্ডে স্মানেব পুর্বে একমাত্র কৌপিন ধৌত করিয়া 
পার্খে রাখিযা যেমন জলে নামিয়াছেন অমনি বানর আলিয়া উহা! লইয়া 
গেল। ন্বানান্তে তিনি উহা ঘখাস্থানে না পাইয়া! ইতন্ততঃ দৃষ্টিপাত 


৪২ শ্রীরামকৃষ্ণ-ভক্তমালিকা? 


করিয়া দেখেন যে, উহ] বানরের হস্তগত ও ছিন্নভিন্ন । নিফিঞ্ন 
ভিথারী সন্ন্যসীর উপর রাধারানীর রাজ্যে এ কি উপদ্রব ! উলঙ্গ অবস্থায় 
লোকালয়ে যাওয়াও চলে না; কাজেই রাধারানীর উপর অভিমানভরে 
আত্মগোপনের জন্য দ্রুত বনাভিমুখে চলিলেন। তখনই এক ব্যক্তি 
তাহাকে পশ্চাৎ হইতে আহ্বান করিতে থাকিলে তিনি লক্ষ্যাভিমুখে 
ছুটিতে লাগলেন । প্রত্যুত সেই ব্যক্তি নিকটে উপস্থিত হইয়! তাহাকে 
স্বগৃহে যাইবার জন্য প্রার্থনা জানাইল এবং তথায লইয় গিয়া নববস্ত্রাদি- 
দানান্তে সযত্বে আহার করাইল। 

বৃন্দাবন হইতে হাতরাস স্টেশনে উপনীত হইযা অভুক্ত স্বামীজী এক 
পার্খে উপবিষ্ট আছেন, এমন সমযে সহকাবা স্টেশনমাষ্টার শ্রীযুক্ত শরৎ- 
চন্দ্র গুপ্তের দৃষ্টি সেই তেজঃপুগ্রসবৃশ যুবক-সন্ন্য/সীর প্রতি আকৃষ্ট হওয়ায় 
তিনি বিবিধ খাগ্যসামগ্রী আন|ইয়া তাহাকে পরিতোষপূর্বক ভোজন 
করাইলেন এবং দৈনিক কর্মাবসানে তাহার সান্নিধ্যলাভের আশাষ স্বগৃহে 
লইয়া! আসিলেন। শরত্বাবু ও হাতরাসের অপরাপর ভদ্রলোকদের 
আগ্রহাতিশয্যে স্বামীজীকে কয়েক দিন বিভিন্ন বাটিতে বাস করিতে 
হইল। কিন্তু একদিন প্রভাতে উঠিয়া তিনি শরৎবাবুকে জানাইলেন 
যে, সন্্যাসীর অধিকদিন এক স্থানে থাক] অনুচিত, তাই তিনি অন্যত্র 
গমনে কৃতসঙ্কল্প। শরৎবাবু যখন দেখিলেন, স্বামীজীর সঙ্কল্প অপরি- 
বর্তনীয়, তখন সবিনয়ে নিবেদন করিলেন, “আপনি আমায় আপনার 
শিল্প করিয়া লউন।” স্বামীজী প্রথমে ত্বাহাকে নিবৃত্ত করিতে 
চাহিলেন ১ কিন্ধকু শরৎবাবুর ধনুর্ভন্্-পণ দেখিয়া পরীক্ষাচ্ছলে বলিলেন, 
“তুমি সত্যই যদি আমার সঙ্গে যাইতে প্রস্তত থাকো, তবে আমার এ 
ভিক্ষাপাত্রটি লইয়] স্টেশনের কুলিদিগের নিকট হইতে ভিক্ষা সংগ্রহ 
কর।” শরৎবাবু অল্লানবদনে তাহাই করিলেন? অতঃপর গৃহ্হঞ্চে 

জলাঞজলি দিয়! গুরুদেবের সহিত উত্তরাখণ্ডে প্রস্থান করিলেন।১ গুরু- 
শিষ্বের ইচ্ছা ছিল, সেই বারে ঠকেদার-বদরী-দর্শনে যান, কিন্ত শরৎচন্দ্র 
অন্থস্থ হইয়] পড়ায় উভয়ে হৃষীকেশ হইতে হাতরাসে ফিরিলেন। 
এখানে আসিয়া স্বামীজীরও অস্থথ হইল । এমন সময়ে দৈবক্রমে তথায় 
উপস্থিত স্বামী শিবানন্দ তাহাদিগকে তদবস্থ দেখিয়া বরাহনগর মঠে 
লইয়া গেলেন । এইবারে ভ্রমণের ফলে স্বামিজীর যে অভিজ্ঞতা হইয়াছিল 
কথাপ্রদঙ্গে উহা প্রকাশ করিয়া তিনি বলিয়াছিলেন, “রামরুঞ্জদেবের 
প্রভাবে আপাতবিচ্ছিম্ন ভারতবর্ষ আবার এক হইবে ।” বলাবাহুল্য, ইহা 
ভাবুকের কল্পনা-বিলাস নহে ঃ বাস্তব-আদর্শবাদী বিবেকানন্দের জীবন 
ইহা কার্ষে পরিণত করিতে উৎসর্গাকৃত হইযাছিল । 

ইহার পরে স্বামীজী বৈগ্ভনাথ, প্রয়াগ ও কাশী হইয়া ১৮৯ সনের 
জানুয়ারিতে গাজীপুরে গমনপুর্বক গগনবাবু ও বাল্যবন্ধু সতীশবাবুর 
বাটীতে কিছুদিন কাটাইলেন। তাহার গাজীপুরে আসার উদ্দেশ্য ছিল 
ষোগীশ্রেষ্ঠ পওহারীবাবার দর্শন লাভ। এখানে অবস্থানকালে বন্থ দেশী 
ও বিদেশী ভদ্রলোকের সহিত তাহার পরিচয় ঘটে এবং ইতিহাস, সমাজ, 
দর্শন, শিল্প ইত্যাদি বিষয়ে তাহার স্চিন্তিত অভিমত-শ্রবণে সকলে মুগ্ধ হন। 
কিন্ত নগরে থাকিলে বাবাজীর দর্শন স্থলভ হইবে না মনে করিয়া 
তিনি অতঃপর বাবাজীর গুহার পার্থে এক নির্জন লেবুবাগানে আশ্রয় 
লইলেন । কয়েক দিন চেষ্টার পর অবশেষে বাবাজীর দর্শনলাভ হইল-_ 
চাক্ষুষ দর্শন নহে, দ্বারপার্খ হইতে আলাপমাত্র । পরিচয় নিবিড়তর 
হইতে থাকিলে বাবাজী উপদেশ দিয়াছিলেন, “জন্‌ সাধন, তন্‌ সিদ্ধি 
গুরুকে ঘরমে গৌকে মাফিক পড়ে রহো”। ক্রমে বাবাজীর প্রাতি 


১ বন্বাহনগর মঠে গমনাস্তে সম্নাসপরিগ্রহণপূর্বক তিনি স্বামী সদানন্দ নাকে 
পক্সিচিত হন ; রামকৃক্ণ-সজ্ঘে তাহার হুবিদিত নাম ছিল গণ মহারান । 


৪৪ প্রীরামকুঞ্ণ-ভক্তমালিকা 


স্বামীজী অধিকাধিক আকৃষ্ট হইতে লাগিলেন ; তিনি জানিলেন, বাবাজী 
হঠযোগী ও রাজযোগী ; স্বকক্ষে প্রীবামকৃষ্ণের ছবি রাখেন ও তাহাকে 
অবতার বলিষ] বিশ্বাস করেন ! বিবেকানন্দ স্থির করিলেন, যোগমার্গে 
সিদ্ধিলাভের জন্য বাবাজীর নিকট দীক্ষা লইবেন । পরস্ত অন্থমতি লাভেব 
জন্য স্বামীজী গৃহাভিমুখে চলিলেন অমনি চরণদ্বয অচল হইল, দেহ 
অবশ ও ভারী ঠেকিল, মন একটা সঙ্কোচ ও অভিমানের বেদনায় ভরিষ। 
উঠিল । কিন্তু তথাপি তিনি স্বীয সঙ্কল্পে অটল রহিলেন এবং বাবাজীর 
নিকট যথেষ্ট আশী-ভরপ1 পাইব' দীক্ষার দিন স্থিব করিলেন । এদিকে 
নির্দিষ্ট দিনের পূর্বরাত্রে শয্যা শযান বিবেকানন্দের মনে এই সকল 
চিন্তারই আলোড়ন চলিযাছে, এমন সময দেখেন, অন্ধকার গৃহ উত্তাসিত 
করিয়া পরমহংসদেবের মৃতি সম্মুখে উপস্থিত__সেই মুদিতবদন করুণ 
যৃতির স্নেহসিক্ত নয়ন দুইটির দৃষ্টি তাহারই চক্ষে সংবদ্ধ। বেদনাক্িষ্ট সেই 
দৃষ্টিতে ব্যথিত স্বামীজীর সর্বাঙ্গ ঘর্যাক্ত ও কম্পিত হইতে লাগিল--তিনি 
বলিলেন, “না না, তা কখনই হবে না রামকৃষ্ণ ব্যতীত আর কেহই 
এ হৃদযে স্থান পাইবে না-_-জয বামরুষ্ণ 1” কিন্তু সন্দেহ ঘুচিল না। 
্তরাং পরীক্ষ[চ্ছলে ছুই-একদিন পরে আবার ইচ্ছাপূর্বক শ্রীরামকজের 
মৃতি অপসারিত করিয়া তৎস্থলে বাবাজীকে বসাইতে সচেষ্ট হইলেন, 
অধনি পুনবার শ্রীরামক্েব সেই সকরুণ জ্যোতি্ন্য মুখখানি সম্মুখে 
উপস্থিত হইয়া তাহার চেষ্টা বিফল করিল। পাঁচ-ছয় দিন এইরূপ 
দর্শনলাভের পর স্বামীজী দীক্ষা গ্রহণের বাদনা সম্পূর্ণ ত্যাগ করিলেন । 
এতদ্যতীত স্বামীজী দেখিলেন যে, বাবজী কোন কোন বিষয়ে স্বামীজীর 
নিকট শিক্ষার্থী) অতএব বাবাজীর মুখাপেক্ষী ন! হইয়। তিনি শ্রীরামরুষের 
“অতুলনীয় প্রেমে চিরাবন্ধ রহিয়া গেলেন । 

স্বামীজী গাজ্জীপুর হইতে কাশীতে আগমনপূর্বক প্রদাদাস মিত্র 

মহাশযেব আতিথ্য গ্রহণ কবিলেন। গাজীপুব থাকাকালেই সংবাদ 
পাইযাছিলেন যে, শ্রীরামকৃষ্ণ-ভক্ত হ্বরেন্দ্রনাথ মিত্র মহাঁশয কঠিন 
পীভাগ্রস্ত। অধুন1 সংবাদ আসিল যে, ভক্তবব বলরাম বস্থও শয্যাগত। 
ইহাতে বিবেকানন্দ বডই বিচলিত হইলন + পবস্ত সেরূপ কাতবতাদর্শনে 
প্রমদাদাসবাবু তাহাকে স্মবণ কবাইযা দিলেন ষে, সম্নাসীব পক্ষে উহা 
অনুচিত, কাবণ উহা! মাষাবই বপান্তবমাত্র | ইহাব উত্তবে স্বামীজা 
জানাইলেন,”“বলেন কি সন্্যাপী হইযাছি বলিষা হৃদষটাকে বিসর্জন দিব / 
যে সন্ন্যাসে হদঘ পাষাণ কবিতে উপদেশ দেয, আমি সে সন্ন্যাস গ্রহ 
কবি না1” ফলে দেখা গেল যে, হৃদযবান সম্্যাপী অচিবে বলরামবাবুব 
শয্য(পার্থে উপস্থিত হইলেন, কিন্তু বিধির নির্বন্ধ কে খণ্ডাইবে ? ১৩ 
এপ্রিল বলবামবাবু বাঞ্চিতলোকে চলিযা গেলেন এবং ২৫শে মে 
ক্ুবেন্্রন।থও শ্রীবামকুষ্ণপদে লীন হইলেন । 

ছুই মাসাধিক মঠে াবস্থানেব পব স্বামীজী ১৮৯০ খ্রীষ্টাব্দে জুলাই 
মাসে পুনর্বাব উত্তরপশ্চিমাভিমুখে যাত্রা কবিন্নে-পথপ্রদর্শককপে সঙ্গে 
চলিলেন তিব্বত ও হিমালযভ্রমণে অভিজ্ঞ স্বামী অখগানন্দ্র ; এই ভ্রমণ- 
কালে নৈনিতাল হইতে আলমোডা গমনের পথে স্বামীজী একটি বৃক্ষতলে 
উপবেশন কবিযা গভীর ধ্যানে মপ্ধ হন এবং ধ্যানান্তে অখগ্ডানন্দকে 
জানান যে, সেদিন তাহাব এক অপূর্ব অনুভূতি হইযাছে। অখণ্ডানন্দ 
পরে স্বামীজীব দিনলিপি খুঁলিষা দেখিলেন, লিখিত আছে «আমি আজ 
ক্ষুদ্র ব্রন্মাও ও বিবাট ব্রহ্ধাণ্ডের একাত্মতা অনুভব কবিযাছি- বিশ্বের 
যা কিছু সব এই ক্ষুদ্র দেহমধ্যে আছে; দেখিলাম, প্রতি পরমাণুমধ্যে 
বিশ্বনংসার বিগ্ধমান । আলমোড়ার অনতিদুরে স্বামীজী ক্ষুধ1 ও তৃষণায়, 
যুছিতপ্রায় হইযা ভূমিশয্য গ্রহণ করিলে অখগ্ডানন্দ জলের সন্ধানে 
গেলেন। এমন সময় সম্মুখস্থ গোরস্থানের রক্ষক এক মুসলমান 


৪৬ শ্রীরামকৃঞ্-ভক্তমালিক। 


ফকির একটি শশা খাইতে দিয় তাহার প্রাণরক্ষা করিল । যথাকালে 
বিদেশ হইতে প্রত্যাগত জগঘিখ্যাত স্বামীজীকে যেদিন আলমোড়াবাসীরা 
মহাসমারোহে অভ্যর্থনা জানান, সেদিন সভাস্থলের এক কোণে এ 
ফকিরকে দণ্ডায়মান দেখিয়া স্বামীজী তাহাকে আলিঙ্গনাবদ্ধ করেন এবং 
জনতার নিকট জীবনদাতারপে পরিচিত করিয়া দেন। লন্বোপকার 
মহতের উপকারস্থতি ও প্রতিদান অতীব অপূর্ব । 

ক্রমে তাহারা আলমোড়ায় যাইয়। সারদানন্দ ও ক্পানন্দের সহিত 
মিলিত হইলেন এবং সকলে একসঙ্গে উত্তরাখণ্ডের তীর্থদর্শনে চলিলেন। 
ইতোমধ্যে অথগ্ডানন্দ অস্থস্থ হওয়ায় হিমালয়ভ্রমণ শেষ করিতে হইল 
এবং চিকিৎসকের পরামর্শীন্ুদারে অখণগ্ডানন্দকে সমভূমিতে প্রেরণ- 
পূর্বক স্বামীজী অপর গুরুভ্রাতাদের সহিত অগ্রসর হইয়া ক্রমে মৃশ্ডরী 
পাহাডের নীচে রাজপুরে তুরীয়ানন্দের সহিত মিলিত হইলেন । অতঃপর 
হযীকেশে আগমনপূর্বক তপশ্য।য় মনোনিবেশ করিলেন । কিন্তু সেখানে 
,পৌছিবার কিছুদিন পরেই জরাক্রান্ত হইয়। তাহার প্রাণসংশয় উপস্থিত 
হইল। দৈবক্রমে একজন সাধু তথায় আগিয় সমস্ত অবগত হইলেন এবং 
“একটি ওষধপ্রয়োগপুর্বক আশ্চর্যরূপে তাহার জীবনরক্ষা করিলেন । 

ইহার পরে স্বামীজী কনখল, শাহারানপুর প্রভৃতি ঘুরিয়া এবং 
ব্রজ্মানন্দাদি গুরুভ্রাতাদের সাহচর্ষে কিয়দ্িবস অতিবাহিত করিয়া রোগমুক্ত 
অখগ্ডানন্দের সহিত সাক্ষাতের অভিলাষে সদলবলে মীরাটে উপস্থিত 
হইলেন | সেখানে তিনি সাধারণ পুস্তকাগার হইতে স্বপ্রসিদ্ধ ইংরেজ 
গ্রন্থকার লাবকের পুস্তকাবলীর এক এক খও প্রত্যহ আনিয়া পর দিবস 
ফেরত দিতে লাগিলেন । এইরূপে সমস্ত গ্রন্থাবলী শেষ হইল; কিন্তু 
গ্রন্থাগারিকের মনে সন্দেহ লাগিল ইহা বস্ততঃ অধ্যায়ন নহে, পাঙ্ত্যের 
খ্যাতি-অর্জনের জন্ক লোকদেখানো প্রহসনমাত্র | সনোত একদিন কথা- 

প্রসঙ্গে প্রকাশিত হইর] পড়িলে স্বামীজী পরীক্ষা দিতে অগ্রসর হইলেন । 
্রন্থাগারিক বিভিন্ন পুস্তক হইতে প্রশ্ন করিতে লাগিলেন, স্বামীজীও সদুত্তর- 
দানে তাহার সন্দেহভঞুন করিতে লাগিলেন । অবশেষে গ্রন্থাগারিককে 
পরাজয় স্বীকার করিতে হইল। এইরূপ অসাধারণ ক্ষমতা সম্বন্ধে স্বামী 
অখগ্ডানন্দের দ্বার] জিগ্ঞাসিত হইযা স্বামীজী বলিলেন,“আমি এক একটি 
শব্দের প্রতি নজর দিয়! পড়ি না, এক একটি বাক্য একেবারে পড়িয়া যাই।” 
মীরাটে তিন মাসেরও অধিককাল যাপনান্তে স্বামীজী একাকী 
ভ্রমণোদ্দেশ্যে সকলকে ত্যাগ করিতে দিল্লী চলিযা গেলেন । কিন্তু কেহ 
কেহ নিষেধ না মানিয়াই কিয়দ্িবস পরে সেখানে তাহার সহিত মিলিত 
হইলেন। স্বামীজী তাহাদের সহিত কয়েক দিন কাটাইয়া পুনর্বার 
রাজপুতনাভিমুখে নিঃসঙ্গ যাত্রা করিলেন $ যাইবার সময় বলিয়া গেলেন, 
“তোমরা আমার সঙ্গ ত্যাগ কর। আমি ভিতর থেকে ইঙ্গিত পাচ্ছি 
আমায় একা থাকতে হবে । তোমরা যাও, যেষন ধ্যান-ভজন-তপস্যা 
করছ, তেমনি কর। আমি এবার একলা বেরুব ; কোথায় থাকব 
কাউকে সন্ধান দেব না।” ফলতঃ আমেরিকা যাত্রার পূর্ব পর্যস্ত তাহার 
সন্ধান তিনি দেন নাই বলিলেই চলে--বদিও ভালবাসার আকর্ষণে বা 
ঘটনাচক্রে স্বামী অখণ্ডানন্দ, ব্রিগুণাতীতানন্দ, ব্রহ্মানন্দ, তুরীয়ানন্দ ও 
অভেদানন্দ বিভিন্ন সময়ে বিভিন্ন স্থানে তাঁহার সহিত স্বল্প দিনের জঙ্য 
মিলিত হইয়াছিলেন। সেসব কথা আমর। অন্ত প্রবন্ধে বলিব । 
দিল্লী হইতে ফেব্রুয়ারির প্রথম ভাগে (১৮৯১) আলোয়ারে পৌছিয়া 
স্বামীজী জনসাধারণের মধ্যে আপনাকে অকাতরে বিলাইয়া দিলেন । 
'বৈষণবভাবে ভাবিত নগরবাসীরা স্বামীজীর অশ্রুসিক্ত বদনে আবেগময় 
শ্রীকষঃপঙ্বীত-শ্রবণে সিদ্ধান্ত করিল, “বাবাজী নিশ্চয় বৃন্দাধনচন্ত্রের 
দর্শন পাইয়াছেন ) নতুবা আমরাও তো তাহাকে ডাকি) কিন্তু কই, 

আমাদের তো৷ এমন তন্ময়তা হয় না !” ক্রমে ক্রমে স্বামীজীর উপস্থিতি- 
সংবাদ আলোয়ার-মহারাজের দেওয়ান রামচন্দ্রজীর কর্ণে পৌছিল। 
স্থশিক্ষিত ও অনুভূতিসম্পন্ন স্বামীজীর প্রভাবে ইংরেজ ভাবাপন্ন মহারাজের 
মতিগতি পরিবতিত হইতে পারে ভাবিয়া একদিন দেওয়ানজী স্বামীজীকে 
নিজগৃহে লইয়া! গেলেন এবং মহারাজকে আমন্ত্রণপূর্বক পরিচয় করাইয়া 
দিলেন । মহারাজ প্রশ্ন করিলেন, “আচ্ছা, স্বামীজী, শুনছি আপনি 
অদ্বিতীয় পর্ডিত। তা আপনি তো সহজেই অনেক টাক উপার্জন 
করিতে পারেন! এঁ পথ ছাড়িয়া ভিক্ষা করিয়া বেড়ান কেন?” 
স্বামীজী উত্তর দিলেন, “মহারাজ, আপনি বলতে পারেন, আপনি 
রাজকার্ষে অবহেলা প্রদর্শনপূর্বক দিনরাত্রি সাহেবদের সহিত খান! 
খাইয়া শিকার করিয় বেড়ান কেন?” স্বামীজীর এই অসমসাহসিক 
উত্তরে মহারাজ ক্রুদ্ধ না হইয়৷ সহজভাবেই বলিলেন যে, তাহার এরূপ 
করিতে ভাল লাগে । তখন স্বামীজী জানাইলেন যে, তীাহারও পক্ষে 
ধঁ একই কথ। প্রযোজ্য । আলাপ চলিতে লাগিল। মহারাজ আবার 
কথাপ্রসঙ্গে যৃতিপৃজায় অবিশ্বাস জ্ঞাপন করিয়া স্বামীজীর অভিমত 
জানিতে চাহিলেন। এ বিষয়ে যুক্তি-তর্কে ফল হইতেছে না দেখিয়া 
স্বামীজী সম্মুখের প্রাচীরে আলোয়ারের মহারাজের যে ফটোখানি ছিল 
তাহা আনাইয়া দেওয়ানজীকে আদেশ করিলেন, “ইহাতে নিঠীবন ত্যাগ 
করুন|” উপস্থিত কলে ভয়ে শিহরিয়া উঠিলেন--প্পাধু কি উন্মাদ! 
প্রাণের ভয় পর্যন্ত নাই!” তখন চারিদিকের সশঙ্ক নিস্তব্ধতা ভঙ্গ করিয়] 
স্বামীজী বুঝাইয়া দিলেন যে, ছবিতে মহারাজ সশরীরে উশস্থিত ন! 
থাকিলেও ত্বাহার স্মারকরূপে উহা যেমন শ্রদ্ধেয়, তেমনি ভগবানের 
প্রতীকসমৃহও আমাদের পৃজার্ন ) অধিকন্ত বিশ্ব ও প্রতিবিদ্ে যেমন এক 
হিসাবে প্রডেদ নাই, মতি ও ভুগবানেও তেমনি অভেদ। এইরপ্পে* 

আলোয়ারে ছই মাস অবস্থানপুর্বক সকলের মনে ধর্মভাব, দেশাত্মবোধ, 
আত্মবিশ্বাস, প্রাচীন সংস্কৃতির প্রতি শ্রদ্ধা ইত্যাদি উদ্দীপিত করিয়া 
স্বামীজী ২৮শে মার্চ অন্যত্র চলিলেন। 

আলোয়ার হইতে জয়পুরে আসিরা স্বামীজী তথায় প্রায় ছুই সপ্তাহ 
যাপন করিলেন । জয়পুরে জনৈক বৈয়াকরণের সন্ধান পাইরা তিনি 
তাহার নিকট পাণিনির অগ্টাধ্যায়ী অধ্যয়ন করিতে লাগিলেন। কিন্তু 
পণ্ডিতজী তিন দিবস ধরিয়া প্রথম স্থত্রটির ভাঙ্তের ব্যাখ্যা করিলেও 
স্বামীজীর ধারণা হইতেছে ন] দেখিয়া জানাইলেন যে, এই বিষয়ে তাহার 
দারা আর কোনও বিশেষ উপকার সম্ভব নহে । ইহাতে স্বামীজী লজ্জিত 
হইয়া স্বয়ং যত্রুসহকারে তিন ঘণ্টা ধরিয়। এ অংশ পাঠ করিলেন । এবং 
ষখন ধারণা হইল যে, উহ] সম্পূর্ণ জুদয়ঙ্গম হইয়াছে, তখন পণ্ডিতজীর 
নিকট ব্যুৎপত্তির পরীক্ষা দিতে উপস্থিত হইলেন । পণ্ডিতজী তখন 
তাহার গুঢ় লক্ষ্যার্থপ্রতিপাদক স্চিপ্তিত ব্যাখ্যাশ্রবণে স্তস্তিত হইলেন ! 

ন্মনন্তর স্বামীজীর ভ্রমণের ধারা_ _জয়পুরের পর আজমীঢ় এবং তাহার 
পর আবু-পর্বতের রমণীয় পরিবেশের মধ্যে ত্রয়োদশ শতাব্দীতে আট কোটি 
টাকায় নিমিত অপরূপ কারুকার্যম্ডিত জৈনমন্দির-দর্শন । তিনি ১৪ই 
এপ্রিল আবুতে উপস্থিত হইয়া এক গুহায় আশ্রয় পান। পরে তিনি 
এক উকিলের বাড়িতে থাকেন । - সেখানে খেতড়ির মহারাজ ও অন্যান্য 
বহু গণ্যমান্য ব্যক্তির সহিত স্বামীজীর পরিচয় হয়। তাঁহার মধুর ও জ্ঞান- 
গর্ভ বাক্যালাপে বিমুগ্ধ খেতড়ির মহারাজ কিয়দ্দিবস পরেই তাহাকে লইয়া 
আজমীঢ় ও জয়পুরের পথে স্বীয় রাজ্যে প্রত্যাবর্তন করিলেন এবং পরম 
আহলাদে তাহার সেবায় রত হইলেন ও তাহার নিকট দীক্ষাগ্রহণ 
করিলেন। রাজসভায় নারায়ণ দাস নামে একজন অভিজ্ঞ বৈয়াকরণ 
ছিলেন। এই হুষোগ বৃথা যাইতে ন৷ দিয়া স্বামীজী তাহার নিকট 

অসমাপ্ত পতগ্জলির মহাভাষ্য অধ্যয়ন আরম্ভ করিলেন এবং স্বীয় ব্যুৎপত্তির 
জন্য অচিরেই পণ্ডিতজীর প্রশংসালাভে সমর্থ হইলেন । খেতড়িব রাজা 
অপুত্রক ছিলেন । তিনি একদিন পুত্রলাভের জন্য সানুনয়ে গুরুদেবের 
আশীর্বাদপ্রার্থী হইলে এইব্প পরম অন্থগত ভক্তের অনুরোধ অন্ুপেক্ষণীয 
জানিয়া স্বামীজী প্রাণ খুলিযা আশীর্বাদ করিলেন । আমরা দেখিব-_ 
সত্যসঙ্কল্প ব্রহ্মজ্ঞের এই বরদান যথাকালে সফল হইয়াছিল । এই সময়ে 
এক নিদাঘসন্ধ্যায় জনৈক নর্তকীর বীণাবাদনসন্বলিত সঙ্গীতের আসর 
বসিয়াছিল। তখন মহারাজ অকস্মাৎ মনে করিলেন, স্বামীজীকে সেখানে 
আহ্বানপূর্বক এই হমধুব সঙ্গীত শ্রবণ করানো উচিত। আব্বানশ্রবণে 
স্বামীজী আসিলেন বটে ১ কিন্তু কিষৎক্ষণ ধর্মপ্রসঙ্গের পর যেমনি সেই 
নর্তকী সঙ্গীত আরস্ত করিল, অমনি তিনি গাত্রোথানপুর্বক গমনে উদ্যত 
হইলেন । কিন্তু মহারাজ বিশেষ অনুরোধ জানাইলেন যে, ইহা অতি 
উচ্চস্তরের সঙ্গীত-_শুনিলে তিনি আনন্দিত হইবেন । অগত্যা পুনর্বার 
আসন গ্রহণ করিতে হইল । লোকচক্ষে হীনা, সমাজে অবমানিতা রমলী 
স্বীয় সঙ্গীতমধ্যে অন্তরের করুণ মিনতি ঢালিয। দিয়া স্থরদাসের একটি 
পদাবলী গাহিতে লাগিল-_ 

প্রভু মেরে অওগুণ চিত ন] ধরে] । 

সমদরশী হ্যায় নাম তিহারো, চাহে তো] পার করো ॥ 

ইক লোহ] পুজা মে রাখত, ইক রহত ব্যাধঘর পরো, 

পারশকে মন দ্বিধা নহী হৈ, দুহু" এক কাঞ্চন করে ॥ 
ভক্তকবির ভাবগাস্তীর্ষপূর্ণ এই অপূর্ব সঙ্গীত তারাকাখচিত নীলাকাশের 
নিম্নে শান্ত নৈশ সমীরণে ভাপিয়া৷ চলিল-_স্বামীজী সেই ভাবরাজ্যে মগ্ন 
হইয়া দেখিলেন, সত্যই তো “সর্বং খন্বিদং ব্রহ্ম |» অবহেলিতা! নারীর মধ্যেও 
আজ আছ্যাশক্তির পরিচয় পাইযা তিনি বলিয়া উঠিলেন, “মা, আমি 

অপরাধ করিধাছি ; আপনাকে অবহেলা করিয়া উঠিযা যাইতেছিলাম-_ 
আপনার গানে আমার চৈতন্য হইল ।৮ 

ক্রমে খেতড়ি-ত্যাগের সময় আসিল | অনুরক্ত রাজ! ও গরীব 
প্রজাদের নিকট বিদাষগ্রহশেব পর স্বামীজী গুজরাট অভিমুখে অগ্রসর 
হইলেন। প্রথমে আহমেদাবাদে ক'তপয,দিবল অতিবাহনান্তে ক্রমে 
পৌরাষ্ট্রে লিমড়ি নগরে উপস্থিত হইযা তিনি অনুসন্ধানে জানিলেন ষে, 
নিকটেই সাগুদিগের একটি নির্জন বাপস্থান আছে--সেখানে অনায়াসে 
থাকা চলে। স্বামীজী সরলমনেই সেখানে আশ্রধ লইলেন। কিন্তু 
প্রবেশের পরই বুঝিতে বাকী রহিল ন। যে, এই সাধুনামধারী ভণগণের 
হস্তে তিনি বন্দী । তাহাদের নেতা স্পষ্টই জানাইল, “আমরা এক বিশেষ 
সাধনা রত আছি + উহার সিদ্ধির জন্য আপনার ন্যায একজন উচ্চদরের 
সাধুব আকুমার ত্রহ্মচর্যভঙ্গের আবশ্যক |» স্বাধীজী শুনিয়া শিহরিয়! 
উঠিলেন $ কিন্তু বাহিবে কোন উদ্বেগ না দেখাইয় শান্তমনে: জগদম্বার 
নিকট মুক্তি প্রার্থনা করিতে লাগিলেন। পর দিবস একটি পূর্বপরিচিত 
বালক তাহার সহিত সাক্ষাৎ করিতে আপিলে তিনি একখানি খোলাম- 
কুচিতে কয়লার দ্বারা কয়েকটি শব্দ লিখিয তাহার মারফত লিমভি-রাজের 
নিকট পাঠাইয়া দিলেন এবং এইরূপে প্রায় ছুই দিবস এই বন্দিশালায় 
নরকযন্ত্রণা-ভোগের পর রাজার সাহায্যে উদ্ধার পাইলেন। তারপর 
কয়দিন রাজভবনেই কাটাইয়া তিনি জুনাগড়ে গেলেন । 

জুনাগড়ে তিনি রাজদেওয়ান বাবু হরিদাস বিহারীদাস মহাশয়ের 
অতিথি হইলেন । এই অবসরে তিনি হিন্দু, বৌদ্ধ, জৈন ও মুসলমান-__ 
সর্বসন্প্রদায়ের স্থপবিত্র ও স্থবিদিত ধর্মক্ষেব্র গিন্নার-পর্বতে গমন করেন 
এবং দত্তাত্রেয় ও তীর্ঘক্করাদির পৃত স্মৃতি ও অনুকূল প্রাকৃতিক পবিবেশে 
'আকৃ্ই হইয়! একটি গুহাভ্যন্তরে কিয।বপ ধ্যানধারণায় যাপন করেন । 


৫২ শ্রীরামকৃষ্ণ-ভক্তমালিক! 


অতঃপর জুনাগড়ে প্রত্যাবর্তনান্তে বন্ধুদের নিকট বিদায় লইয়! তিনি 
তুজরাজ্যাভিমুখে চলিলেন। বিদায়কালে দেওয়ানজী তাহার হস্তে 
ভুজরাজ্যের উচ্চ রাজকর্মচারীদের নামে পরিচয়পত্র লিখিয়া দিলেন । 
পাঠকের হয়তো৷ কৌতুহল জাগিবে যে, পথচারী কপর্দকহীন পরিব্রাজকের 
এই কি পরিণতি-তীাহার কেন রাজদার হইতে রাজদ্বার।ত্তরে পরিচয়- 
পত্রহন্তে অভিগমন ? কিন্তমনে রাখিতে হইবে যে, রাজ-অতিথি হইলেও 
তিনি সর্বত্র সর্বদা জনসাধারণের সহিত ধর্মচর্চায় লিপ্ত থাকিতেন। অধিকস্ত 
লোককল্যাণে উৎসগিত-জীবন স্বামীজী বুঝিতে পারিয়াছিলেন, দেশের 
ধর্ম, শিক্ষা ও কৃষ্টির উৎকর্ষবিধান এবং আথিক উন্নতিসাধন করিতে হইলে 
নেতৃস্থানীয় পকলের ভাবরাজ্যে এক আমূল পরিবর্তন আনয়ন আবশ্যক । 
অতএব স্বয়ং নিঃস্ব হইয়াও তিনি ধনিগণের মনোজয় ক'রতে অগ্রসর 
হইলেন । ভুজরাজ্যে উপস্থিত হইয়া তিনি দেওয়ানজীর আতিথ্যগ্রহণ 
করিলেন এবং তাহার ও ভুজরাজের সাহায্যে দূরে ও নিকটে সমস্ত 
তীর্থ দর্শন করিলেন । অনস্তর জুনাগড় হইয়৷ ভেরাওয়াল ও সোমনাথ 
( প্রভাস ) অভিমুখে যাত্রা করিলেন এবং এঁ সকল তীর্থাদি-দর্শনান্তে 
তৃতীয়বার জুনাগড়ে প্রত্যাগমনপূর্বক পোরবন্দর (হ্বদামাপুরী )-দর্শনে 
চলিলেন। 

পোরবন্দরের মহারাজের সহিত পরিচিত হইয়া তিনি কিছু কাল 
কাটাইয়াছিলেন। এখানে অবস্থানকালে তিনি পুনর্বার সংস্কৃত- 
শীস্তাদি-অধ্যয়নের স্যোগ পাইয়াছিলেন এবং তাহ! তিনি পুর্নরূপেই 
গ্রহণ করিয়াছিলেন । বস্ততঃ তখন তাহার প্রায় সমস্ত দিনই 
অধ্যয়নে অতিবাহিত হইত। রাজসভার সভাপগ্ডিত শঙ্কর পাওুরজ 
মহাশয় তখন বেদের অন্বাদকার্ষে লিপ্ত ছিলেন ? ত্বাহার অনুরোধে 
স্বামীজী তাহাকে এ কার্ষে সাহায্য করিতে লাগিলেন । শুধু তাহাই 

নহে ১ তিনি পাগ্ুবঙ্গ মহাশয়ের সাহায্যে ফরাসী ভাষাও অনেকটা 
আয়ত্ত করিলেন । ত্বাহাব প্রতিভাষ মুগ্ধ পাণুরক্র মহাশয় বারংবার 
বলিতে লাগিলেন যে, তাহার উপযুক্ত প্রচারক্ষেত্র হইতেছে বিদেশ-_ 
সভাসদৃগণও ইহা অন্থমোদন করিলেন । বন্ততঃ স্বামীজীর মনেও এই 
চিন্তা পূর্বেই উদিত হইযাছিল এবং জুনাগড়ে অবস্থানকালে তথাকার 
অন্যতম রাজকর্মচারী শ্রী সি, এইচ পাণ্ডিয়ার নিকট এ অভিলাষ জ্ঞাপনও 
করিয়াছিলেন । কিন্তু ভবিতব্য যাহাই হউক না কেন, সাধারণ মানবের 
দৃষ্টিতে ভারতে উন্নতির জগ্ বদ্ধপরিকর হইলেও নিঃসম্বল সন্্যাসীব পক্ষে 
উহা! তখনও কল্পনাবিলাস মাত্র । অতএব আপাততঃ মনের স্বপ্ন মনেই 
রাখিযা কিংবা অকম্মাৎ আগ্রহবশে দুই-চারি জন বন্ধুকে বলিয়া ফেলিয়া, 
অবশেষে হৃদামাপুরীর মায়া কাটাইয]! তিনি দ্বারকায় উপনীত হইলেন 
এবং শ্রীমৎ শঙ্করাচার্ষ-প্রতিষিত সারদামঠে আশ্রয় লইলেন । মঠের 
নির্জনকক্ষে তাহার অন্যতম গভীর চিন্তার বিষয় হইল--এই আত্মহারা, 
নিপীড়িত, পরাম্ৃকরণরত হিন্দু ভারতের তিনি কি করিতে পারেন? 
কিন্তু ব্যাকুলতার বৃদ্ধি হইলেও পন্থা তখনও অনাবিষ্কৃতই রহিযা গেল । 
এদিকে অশান্ত মন তাহাকে অন্থত্র লইয়া চলিল। 

অতঃপর তিনি খাঞ্োয়ায় উপনীত হইলেন এবং দৈবক্রমে উকিল 
হরিদাস চট্টোপাধ্যায় মহাশয়ের সহিত পরিচয় ঘটায় তাহারই ভবনে 
প্রা তিন সপ্তাভ যাপন করিলেন ৷ খাণ্ডোয়াতেই শিক্ষিত সম্প্রদায়ের 
সহিত ভাবের আদান-প্রদানকালে স্বামীজীর মনে চিকাগো ধর্মসভায় 
যোগদানের ইচ্ছা সস্পষ্ট আকার ধারণ করিল । একদিন হরিদাসবাবুকে 
বলিয়াও ফেলিলেন, “কেহ আমায় যাতায়াতের খরচ দিলে আমি যাইতে 
পারি ।” কিন্তু তখনও উপযুক্ত সময় আসে নাই ? স্থতরাং তিনি৬রামেশ্বর্‌- 
বর্শনমানসে দক্ষিণা ভিমুখে অগ্রসর হইয়া প্রথমে বোম্বাই নগরে পৌছিলেন। 


৫৪ শ্রীরামকৃষ্ণ-ভক্তমালিকা' 


১৮৯২ সনের জুলাই মাসের শেষ সপ্তাহে বোশ্বাইএ পদার্পণান্তে 
স্বামীজী ব্যারিস্টার ছবিলদাসের বাটীতে আশ্রয়গ্রহণপূর্বক বেদান্তচর্চায় 
মন দিলেন । এই সময় ঘটনাক্রমে স্বামী অভেদানন্দের সহিত দেখা হইলে 
তিনি বলিষাছিলেন, “কালী, আমার ভিতর এতটা শক্তি জমিয়াছে যে, 
ভয় হয় পাছে ফাটিয়৷ যাই ।” বোম্বাই হইতে পুনা যাইবার ট্রেনে একই 
কক্ষে কযেকজন ভদ্রলোক স্বামীজীকে দেখিয়া ইংরেজী ভাষায় সন্ব্যাসীদের 
নিন্দা করিতে থাকেন- তাহাদের ধারণ] ছিল স্বামীজী এ ভাষায় অজ্ঞ । 
কিন্ত কিয়ৎক্ষণ পরে স্বামীজীও আলোচনায় যোগদান করিলে সকলে 
সর্ববিষয়ে তাহার তীক্ষ প্রতিভা সন্দর্শনে ও অকাট্য সিদ্ধান্ত শ্রবণে 
চমৎকৃত হইলেন । এ কক্ষে গুণগ্রাহী বালগঙ্গাধর তিলক মহাশয়ও 
ছিলেন তিনি স্বামীজীকে স্বগৃহে লইয়া গিয় প্রায় এক মাস রাখিলেন। 
পুনা হইতে স্বামীজী বেলগাঁওয়ে উপস্থিত হন এবং সেখানে প্রথমে 
একজন মহারাষ্ট্র ভদ্রলোকের ও পরে শ্রীযুক্ত হরিপদ মিত্র মহাশয়ের বাটীতে 
অবস্থান করেন। উভয় স্থলে সর্বদা বহু ধর্মপিপাস্থ তাহার সন্ধর্শন ও 
সদালাপ শ্রবণের জন্য সমবেত হইতেন। সকলেরই দেখিয়া বিস্ময় 
জন্মিত যে, স্বামীজী যে শুধু ধর্মের জটিল তত্বগুলি সহজ অথচ মৌলিক 
প্রণলীতে অতি স্বন্দর বুঝাইয়া দিতে পারেন তাহাই নহে, জড়বিজ্ঞান, 
জ্যোতিষ, সমাজতত্ব, অর্থনীতি ইত্যাদি সম্বন্ধেও তাহার ব্যুৎপত্তি 
অসাধারণ এবং প্রতিটি কথা ভাবসম্পদে পূর্ণ | স্বামীজীর মনে তখনও 
চিকাগো যাইবার বাসনা জাগিতেছে-_একদিন হরিপদবাবু উহ1জানিতে 
পারিষা পূর্ণ উৎসাহে অর্ধসংগ্রহ করিতে উদ্ধত হইলেন । কিন্তু শ্বামীজী 
জানাইলেন ষে, গুভমুহূর্তের তখনও বিলম্ব আছে-_৬রামেশ্বর-দর্শন না 
করিয়া তিনি অন্য কিছুতেই হাত দিবেন না। অতঃপর সন্ত্রীক হরিপদ- 
বাবুকে মন্তরদীক্ষ। দিয়া তিনি ২৭শে অক্টোবর দক্ষিণাভিমুখে চলিলেন। 

কয়েক স্থান ঘুরিয়! স্বামীজী মহীশুপে উপস্থিত হইলেন এবং রাজ্যের 
দেওয়ান স্যার কে. শেষাপ্রি আয়ার মভাশয়েব সহিত পবিচিত হইয়া 
তাহারভ আতজ্বানে আযার-গৃহে প্রা একমাস অতিবাহিত করিলেন । 
ক্রমে আযাব মহাশয মহারাজের সহিতও তাহার আলাপ করাইয়া 
দিলেন । অতঃপর তরুণ আচার্ষেব গুণে মুগ্ধ মহারাজের আদেশে রাজ- 
প্রাাদেভ তাহার বাসস্থান নির্দিষ্ট হইল। কিন্তু মনে রাখিতে হইবে 
যে, রাজসংসারে বাস সর্বদা অবিমিশ্র শার্তির আকখ নহে । একদিন 
রাঁজসভায উপবিষ্ট মহারাজ স্বীয অমাত্যদিগের সম্বন্ধে স্বামধীজীর অভিমত 
আবহ্বান কাঁবলে স্পষ্টভাষী নির্ভীক সন্ন্যাসী জানাইলেন যে, পার্ষদরা 
সর্বদা সর্বত্র যেরূপ স্বার্থপর ও চাটুবাদী ইত্যাদি হইয়৷ থাকে, বর্তমান 
ক্ষেত্রেও তাইাই | কথাপ্রসঙ্গে তিনি দেওয়ানের প্রতি কটাক্ষ করিতেও 
কুষ্টিত হইলেন না। সভা নিস্তব্ধ! স্পষ্টই মনে হইল, এইরূপ বিরুদ্ধ 
সমালোচনা সত্য হইলেও অপ্রিষ $ হুতরাং ক্ষোভের উদ্রেক হইয়াছে। 
সভাশেষে মহারাজ স্বামীজীকে সাবধান করিয়া দিলেন যে, অপ্রিয় সত্য 
না বলাই উচিত, ইহাতে এইরূপ স্থলে বিষ্প্রয়োগে প্রাণহানিও ঘটিতে 
পারে। স্বামীজী বিন্দুমাত্র বিচলিত না হইয়া উত্তেজিতকঠে জানাইলেন, 
“তোষামোদ চাটুকারদিগের ব্যবস।য়__নন্গ্যাসীর ব্যবসায় সত্যকথন 1” 
রাজবাটীতে কখন কখনও অন্তরূপ কার্ক্ষেত্রেও তাহাকে নামিতে হইত। 
একদিন প্রধান অমাত্যের সভাপতিত্বে এক বেদান্ত-সভায় বনু পণ্ডিত 
বক্তৃতা করেন । পরে স্বামীজী আহৃত হইয়া আপন অনুভৃতিদ্বারা লব্ধ 
বেদান্তের নিগুঢ় তব ও জীবনে উহার প্রয়োগ সম্বন্ধে এইরূপ একটি 
প্রাণস্পর্শী বক্তৃতা করিলেন ষে, চতুদিকে ধন্যবাদ বধিত হইল । অপর 
একদিন স্বামীজীর গুণাবলীতে বিমুগ্ধ প্রধান অমাত্য মহাশয় 
স্বীয় সেক্রেটারীর সহিত স্বামীজীকে বাজারে পাঠাইলেন--উদ্দেশ্য, 

উপহার-স্বরূপে স্বামীজীর অভিপ্রায়াহ্ুযায়ী কোন একটি মূল্যবান বস্ত, 
প্রয়োজন হইলে সহস্র মুদ্রাব্যয় করিয়াও, কিনিয়া দিবেন। স্বামীজী 
সমস্ত দ্রব্য দেখিয়] প্রশংসা করিলেন, কিন্তু কিছুই লইলেন না) অবশেষে 
সেক্রেটারীর অন্গুবোধে বলিলেন, “আমাকে এখানকার সর্বোৎকৃষ্ট চুরুট 
আনিয়া দিন।” ইহাকে বলে নিঃস্পৃহা ! অপর একদিন অমাত্যবর ও 
স্বামীজীকে স্বকক্ষে আহ্বানপূর্বক মহারাজ জানিতে চাহিলেন, তিনি 
স্বামীজীর জন্য কি করিতে পারেন । স্বামীজী একঘণ্টা যাবৎ ভারতের 
উন্নতিবিষয়ে চিত্তগ্রাহী আলাপ-আলোচনা-প্রসঙ্গে তীহার চিকাগো। 
যাইবার অভিলাষ জানাইলে মহারাজ তৎক্ষণাৎ সমস্ত ব্যয়ভার বহন 
করিতে চাহিলেন। কিন্তু স্বামীজীর সেই এক কথা-_-রামেশ্বর 
দর্শনের পূর্বে কর্তব্য স্থির করা হইবে না। সম্ভবতঃ ভারতের 
ভাগ্যবিধাত৷ তাহার বরপুতব্রকে বিদেশপ্রেরণের পুর্বে স্বদেশের সহিত 
ঘনিষ্ঠ পরিচয়ের ষে পরিকল্পনা রচনা করিয়াছিলেন, তাহা তখনও সম্পূর্ণ 
হয় নাই। 

মহীশুর-পরিত্যাগান্তে স্বামীজী প্রথমে কোচিনে গেলেন এবং পরে 
ডিসেম্বর মাপে ব্রিবান্দ্রামে স্তপস্থিত হইয়। অধ্যাপক স্বন্দররামন্‌ আয়ারের 
বাটীতে উঠিলেন | অনান্য স্থানের 'চ্ায় এখানেও বিদ্বংসমাজে স্বামীজী 
শীঘ্বই ক্ছপরিচিত হইলেন । এইরূপে নয় দিবম তথায় যাপনান্তে ২২শে 
ডিসেম্বর তিনি কন্তাকুমারী যাত্রা করিলেন | তথায় মন্দিরে ষথাবিধি দেবী- 
দর্শনান্তে বীচিবিক্ষুব্ধ সমুদ্রবক্ষে ভারতের শেষ প্রস্তরথণ্ডের উপর উপবিষ্ট 
সন্ন্যাসীর ধ্যাননেত্রের সম্মুখে জাগিয়া৷ উঠিল নিপীড়িত হিন্দুজাতির অসম্ 
মর্ম-বেদনা ৷ সে জাতির উন্নতির মুখ নিরুদ্ধ, অন্তরে গভীর অন্ধকার, আর 
চারিদিকে দুঃখ-দারিদ্র্যের পৃতিগন্ধময় করাল ছবি । ইহার প্রতিকার সম্ভব 
কি? এই নিপতিত জাতির উদ্ধার বর্তমান যুগে অন্তের সাহাধ্য-ব্যতিরেকে 

স্ছদুবপবাহত--ইহাব আত্মচেতন1 জাগাইবার জন্যও বহির্দেশ হইতে 
আঘাত আসা প্রযোজন | কিন্তু উপায? সম্মুখে তরঙ্গাধিত অনন্ত 
জলবাশি, পশ্চাতে স্পন্দনহীন মুতপ্রাষ অস্থিকঙ্কালসার বিশাল জনতা ! 
স্বামীজী সঙ্কল্প কবিলেন-_ এই ছুর্লজ্যয জলধি অতিক্রম করিয়া বিদেশে 
ভাবতেব গোৌবব খ্যাপন কবিবেন এবং ভারতের অপূর্ব আধ্যাত্মিক 
ভাগার হইতে সংগৃহীত ছুই-চারিটি অমূল্যসম্পদ পাশ্চাত্যের হস্তে তুলিয়া 
দিযা তাহাব প্রতিদানে ভিক্ষী কবিযা লইবেন তাহাদেব ইহলৌকিক 
বশ্বর্লাভেব যাদুমন্ত্র । মৃতপ্রা জাতিকে জাগাইবার ইহাই কৌশল । 
স্থিবসঙ্কল্প, লবধালোক স্বামীজী গাত্রোখানপুর্বক ৬রামেশ্বর অভিমুখে 
চলিলেন । পথে মাছুবাযবাষনাদ-বাঁজভাক্কব সেতুপতিব সহিতসাক্ষাৎহইলে 
তিনি স্বামীজীর শিষ্যত্ব গ্রহণ কবিলেন । ভরামেশ্বর দর্শনান্তে প্ডিচেরী 
হইযা মাদ্রাজে পদার্পণ কবিলে নগরের চিন্তাশীল ও শিক্ষিত ভদ্রমহোদয় 
ও যুবকগণ অচিবে তাহাব ভাবগান্তীর্য ও মৌলিকতাব পযিচয় পাইয়া! 
উপদেশ লাভের অভিলাষে তাহার নিকট যাতায়াত করিতে লাগিলেন । 
ক্রমে অন্ুরাগীর সংখ্যা বধিত হইযা একটি বৃহৎ দল গড়িয়া উঠিল | কথা- 
প্রসঙ্গে ভক্তগণ জানিতেপারিলেন যে, স্বামীজী শ্রিদেশগমনে উত্হক। ইহ 
ঠাহাদেরও প্রাণে সাড়া দিল ) অতএব এ সঙ্কল্পকে রূপদানের জন্য অর্থসংগ্রহ 
কবিতে লাগিলেন । কিন্তু স্বামীজীর মন অকস্মাৎ সংশয়ে দোলায়িত হইল 
--“আমি কি নিজের খেয়ালে ইহ1করিতেছি, কিংবা ইহার মধ্যে বিধাতার 
শুঢ় উদ্দেশ্য নিহিত আছে 1” প্রকাশ্যে ভক্তদিগকে জানাইলেন যে, তিনি 
জগদঘ্বার অভিপ্রায় জাত না! হইয়া সংগৃহীত অর্থগ্রহণে অক্ষম ; অতএব 
উহা দ্রিদ্রদিগের মধ্যে ব্টিত হউক--৬মহামায়ার ইচ্ছা হুইলে অর্থ 
আপনিই আলিবে। অগত্যা অর্থ বিতরিত হইয়া গেল-ম্বামীজীও 
স্বত্তির নিশ্বাস ত্যাগ করিলেন | অসম্ভব-সাধনের পূর্ব ইহ] কি সন্দেহ- 

জনিত উন্মাদপ্রায় চিত্তচাঞ্চলা, অথবা উদ্দাম লম্ষনে বেলা অতিক্রমের 
পুর্বে সমুদ্রপ্রায় ক্ষণিক পশ্চাদপসরণ? কেবল নবিষ্ৎ ইতিহাসে ইহার 
উত্তর পাওযা যাইবে । 
অনত্তব ফেব্রুয়ারি মাসের মধ্যভাগে (১৮৯৩) তিনি হায়দরাবাদে 
উপস্থিত হইলেন । ১৩ই তারিখে সেকান্দ্রাবাদে মহবুব কলেজে 'আমার 
পাশ্চাতাগমনের উদ্দেশ্ট” বিষয়ে সহক্রাধিক শ্রোতার সম্মুখে তিনি এক 
বক্তৃতা £দানপূর্বক স্বীয বিগ্াবস্তা, ভাবতের অযূল্য সংস্কৃতি ও 
পাশ্চাত্যের নিকট ভারতের প্রাপ্য সাহায্যাদি সন্বন্বেসকলকে সচেতন ও 
সমুৎস্থক করিয়। তুলিলেন। ইহার এবং ব্যক্তিগত আলাপ-আলোচনাদির 
ফলে বহুব্যক্তি তাহার বিদেশ যাত্রার ব্যয়ভার বহনের প্রতিশ্রুতি দিলেন । 
হায়দরাবাদ হইতে প্রত্যাগতত্বামীজীকে মাপ্রাজবাসীরা বিপুল সংবর্ধনা 
জানাইলেন এবং দ্বারে দ্বারে ভিক্ষা করিয়া পুনর্বার পাশ্চাত্যগমনের 
উপযুক্ত অর্থসংগ্রহে তৎপর হইলেন | এবারে স্বামীজী তাহাদিগকে বাধা 
দিলেন না; পরন্ত জগজ্জননীর অভিপ্রায় জানার প্রত্যাশাষ মনে মনে 
প্রার্থনাদিতে নিরত রহিলেন | ইতোমধ্যে এক রাত্রিতে স্বপ্নে দেখিলেন, 
শ্রীরামকৃষ্ণদেব সমুদ্রতীর হইতে বরাবর জলের উপর দিয়! অপর কৃলের 
দিকে অগ্রসর হইতেছেন এবং ত্াহাকেও পশ্চাদনুসরণের জন্য ইঙ্গিত 
করিতেছেন | পরক্ষণেই নিদ্রাভঙ্কহইলে মনোমধ্যে এক পরম শান্তি বিরাজ 
করিতে লাগিল আর দৈববাণী শোন1 গেল, “যাও ৮ তথাপি উহাতেই 
সন্তুষ্ট ন1 হইয়া কলিকা তায়্রীত্রীমাকে পত্রলিখিয় সমস্ত জানাইলেন এবং 
তাহার আশীর্বাদ চাহিলেন। মাতাঠাকুরানী বহু দিবস পরে ত্রেহাস্পদের 
পত্র পাইয়া একদিকে যেমন আনন্দিত হইলেন, অপর দিকে তেমনি 
বিদেশে সম্ভানের অনিষ্ট-আশঙ্কায় অতিমাত্রায় ব্যাকুল হইলেন! এই 
দ্বিধাসস্কুলচিন্তে শয়ন করি] এক রাত্রিতে তিনি স্বামীজীরই অনুরূপ এক- 

স্বপ্ন দেখিলেন ও নরেন্ত্রকে পত্রে প্রাণ খুলিয়। আশীর্বাদ করিলেন + 
অধিকন্তু গমনেরও অন্মতি দিলেন । পত্র পাইয়। স্বামীজীর বদন উৎসাহে 
সমুজ্বল হইল এবং সে আগ্রহ শিষ্যদের মধ্যেও সংক্রামিত হওয়ায় 
দুই-এক দিনের মধ্যেই সমুদ্রযাত্রার সমস্ত বন্দোবস্ত হইয়া গেল। 

এদিকে স্বামীজীর সহিত সাক্ষাতের দুই বৎসর পরে পুত্রমুখ-সন্দর্শনে 
অতিমাত্র আহলাদিত খেতড়ি-রাজ তাহার দ্বার পুত্রকে আশীর্বাদ 
করাইবার ম।নসে স্বীয় প্রাইভেট সেক্রেটারী জগমোহনজীকে মাব্রাজে 
পাঠাইলেন | স্বামীজী যদিও জানাইলেন যে,৩১শেমে তাহারষাব্রার দিন 
অবধারিত হইয়াছে, স্থতরাং তৎপুর্বে খেতড়ি যাওয় অসম্ভব, জগমোহন 
তথাপি ধরিয়া বসিলেন ষে, বন্দোবস্ত প্রভৃতির দায়িত্ব খেভড়ি-রাজের 
উপর ছাড়িয়া দিয়া অন্ততঃ এক দিনের জন্যও তাহাকে তথায় যাইতেই 
হইবে 3 এই নির্বন্ধাতিশয়ে যাইতেই হইল। খেতড়ি হইতে ফিরিবার 
পথে রাজার অভিপ্রায়ান্ুসারে জগমোহন বোম্বাই পর্যস্ত সঙ্গে যাইয়া 
স্বামীজীকে জাহাজে তুলিয়া দিলেন এবং রাজপ্রদত্ত কিঞ্চিত বন্ত্রাদিও 
সঙ্গে দিলেন । ৩১শে যে (১৮৯৩) স্বামীজী বিশাল সমুদ্রলজ্ঘনের জন্ত 
জাহাজে আরোহণ করিলেন । 

অনন্তর স্বামীজীর জীবনের এক অভিনব অধ্যায়-_-ভারতের জীবনেও 
তাহাই । এক আত্মবিস্বত জাতিকে জগৎ-সভায় শ্রেষ্ঠ আসন দানপূর্বক 
স্বশক্তিতে অবিশ্বাস দূর করা, পরপদাবনত ভারতকে উন্নতমস্তকে বিশ্ব- 
সমাজে অ।পন স্থান অধিকারের জন্য আহ্বান করা, মদদপিত পাশ্চাত্য 
জগতে এক অজ্ঞাতপূর্ব সত্যের অহ্ুসন্ধিৎংসা জাগাইয়া সেই সত্যের 
আকরের প্রতি তাহাদের শ্রদ্ধা আকর্ষণ করা এবং পররাজাশোষক 
বিদেশীদিগকে স্বার্থত্যাগপূর্বক বিজিতের সেবায় নিয়োজিত কর] বড় 
সহজসাধ্য কর্ম নহে-_অথচ ইহাই বিবেকানন্দ-জীবনের ধন্ুর্ভ-পণ ? 


৬০ শ্রীরামকৃষ্ণ-ভক্তমালিকা 


কে তখন জানিত যে, এই অজ্ঞাতনামা নগণ্য সন্র্যাসীই ভারতে, তথা 
সমগ্র বিশ্বে, এক নব ভাবধারার প্রবর্তন করিবেন, কে ভাবিয়াছিল 
'যে, সামান্য ধর্মমহাসভাকে অবলম্বন করিয়া বিশ্বের ইতিহাসে এক 
চিরস্মরণীয় সমুজ্জল অধ্যায় বিরচিত হইবে? অথচ অবিশ্বাস্য হইলেও 
উহ] সত্য । 
বোম্বাই হইতে সিংহল, পলিঙ্গাপুর, হংকং ও জাপান হইয়া স্বামীজী 
প্রশান্ত মহাসাগরের নীলাম্বরাশি অতিক্রমপূর্বক জুলাই মাপের শেষে, 
সম্ভবতঃ ২৫।৭।৯৩ কানাড1 রাজ্যের বঙ্কুবর বন্দরে অবতরণ করিলেন এবং 
তথা! হইতে ট্রেনে আমেরিকার অন্যতম বিশাল মহানগরী চিকাগোতে 
উপনীত হইলেন । তখন বিশ্বমেলা ( ড/01115 ঢ217 ) চলিতেছে-_ 
'দেশবিদেশাগত নরনারীতে তখন চারিদিক কোলাহলমুখর | অজ্ঞ্ঞাত- 
কুলশীল নিঃসম্বল সন্ন্যাপীর স্থান এখানে কোথায়? অপরিচিত বন্ধুহীন 
বিদেশে বিবেকানন্দের বন্দু চিত্ও অকম্মাৎ কীপিয়া উঠিল । এই ব্যয়- 
বন্থল শহরে স্বল্প অর্থ লইয়া! কিরূপে দীর্ঘকাল কাটাইবেন ? সংবাদ লইয়া 
জানিলেন যে, ধর্মমহাসভা হইবে সেপ্টেম্বরে । ততদিন হোটেলে বাস 
করিলে তিনি নিঃসম্বল হইবেন | তাই অনিশ্চিত নিষ্ঠুর ভবিষ্যতের দিকে 
নিরাশ দৃষ্টিতে তাকাইয়া কম্পিতহন্তে স্বদেশে লিখিয়া পাঠাইলেন ষে, 
তাহাকে হয়তো ব্যর্থমনোরথ হইয়া ফিরিতে হইবে-_হৃতরাং অর্থ চাই। 
ইতোমধ্যে সংবাদ লইয়া! জানিলেন যে, বস্টনে এতদপেক্ষা ব্যয় কম এবং 
সেখানে শিক্ষিত লোকের সংখ্যাও অধিক, কাজেই আপাততঃ সেখানে 
যাওয়াই সমীচীন মনে করিলেন । বস্টনের পথে রেলে সৌভাগ্যক্রমে 
'ত্রিজি মেভোপ নামক গ্রাম-নিবাসিনী এক বৃদ্ধার সহিত আলাপ হওয়ায় 
স্বামীজী যেন অকৃলে কুল পাইলেন । স্বামীজীর গুণে আকা বৃদ্ধা 
াহাকে স্বগৃহে লইয়া গেলেন । 


স্বামী বিবেকানন্দ ৬৬ 


ব্রিজি মেডোসে হার্ভার্ড বিশ্ববিদ্যালয়ের গ্রীক ভাষার অধ্যাপক শ্রীযুক্ত 
রাইট মহোদয়ের সহিত আলাপ হওয়ায় তিনি স্বামীজীর ধর্মমহাসভাষ 
যোগদানের সর্বপ্রকার বন্দোবস্তের দায়িত্ব নিজ ক্কন্ধে লইলেন এবং 
স্বামীজীকে হিন্দুধর্মের প্রতিনিধিরূপে গ্রহণের জন্য মহাসভার কর্তৃপক্ষের 
নামে চিঠি দিয়া তাহাকে পুনর্বার চিকাগোয় যাইতে বলিলেন | তদন্ুসারে 
চিকাগোয় উপস্থিত হইয়! বৈষয়িক ব্যাপারে অনভ্যস্ত স্বামীজী দেখিলেন, 
রাইট সাহেব মহাসভার যে ঠিকানা লিখিয়। দিয়াছিলেন, তাহ! হারাইয়া 
গিযাছে। লোকের নিকট সন্ধান করিলেন-_কিস্ত স্বিশাল মহানগরে 
কে কাহার সংবাদ রাখে ? ক্রমে সন্ধ্যা সমাগত দেখিয়! নিকপায় স্বামীজী 
মালগাড়ি রাখিবার প্রাঙ্গণে একটি প্রকাণ্ড খালি বাক্সের মধ্যে শুইযা 
ভগবচ্চিন্তায় প্রচণ্ড শীতে রাত্রি কাটাইলেন | রাত্রিপ্রভাতে হ্রদের ধারে 
ক্রোড়পতিদের বাটীর সম্মুখে অন্ন ও বাসস্থানের অন্বেষণে ফিরিতে 
লাগিলেন $ কিন্তু ইহা তো ভারতবর্ষ নহে যে, কেহ ভিক্ষুকের প্রতি 
দয়াপরবশ হইবে ! অবশেষে ক্লান্তদেহে নিরাশমনে পথের ধারে বসিযা 
পড়িলেন। এমন সময়ে সম্মুখবর্তা হর্য্যের দ্বার উদঘাটিত হইল-_-একজন 
মহিল। আসিয়া জিজ্ঞাসা করিলেন, তিনি ধর্মমহাসভার প্রতিনিধি কিনা। 
স্বামীজী কহিলেন, “11৮ ইহাই যথেষ্ট । ম্বামীজী অচিরে শ্রীযুক্ত 
জর্জ ডক্লিউ হেল মহোদয়ের গৃহে আত্মীয়স্বরূপে সাদরে গৃহীত হইলেন__ 
বিধাতা! চোখ ফিরাইয় চাহিলেন। 

১৮৯৩ গ্রীষ্টাব্বের ১১ই সেপ্টেম্বর ঘথাকালে সাড়ম্বরে মহাসভার 
উদ্বোধন হইলে সমাগত প্রতিনিধিগণ পর্যায়ক্রমে সভাপতিকর্তক আহত 
হইয়া আপন আপন বক্তব্য বলিতে লাগিলেন । সকলেই প্রস্তুত হইয়া 
আসিয়াছিলেন ; কিন্ত কেতাদুরন্ত বন্তৃতায় অনভ্যন্ত শ্বামীজী বিদেশে 
ছয়-সাত সহত্র সুশিক্ষিত নরনারীর সম্মুখে এইভাবে আপন হৃদয়ের কথ। 


৬২ স্্রীরামকুষ্ণ-ভক্তমালিকা 


জানাইবার জগ্ প্রস্তুত ছিলেন না ; অতএব সভাপতি কর্তৃক আমন্ত্রিত 
হইয়াও বারংবার "এখননহে্বলিয়া বিলম্ব করিতে লাগিলেন । অবশেষে 
সভাপতি আর তাহার মত।মতের অপেক্ষা না করিয়াই ঘোষণা করিলেন, 
«পরবর্তী বক্তা স্বামী বিবেকানন্দ ।” অমনি নিরুপায় স্বামীজী শ্রীরামকৃষ্ণ- 
চরণ ম্মরণপূর্বক যণ্ত্রপরিচালিতবৎ দণ্ডায়মান হইয়! সভাকে সম্বোধন 
করিয়া বলিলেন, “আমেরিকাবাসী ভগিনী ও ভ্রাতৃবৃন্দ !” সে আহ্বানে 
মন্ত্রের ন্যায় কার্য হইল। সাধারণ নিয়মান্ুরূপ ভব্যতার পরিবর্তে স্বামীজী 
সামান্য কয়টি শবে সমস্ত সহাসভায় ষে অন্তরের বাণী প্রকটিত করিলেন, 
তংশ্রবণে আমেরিকাবাসী উৎফুল্ল হইল--চতুদ্দিকে মহাশন্দে করতালি- 
নিনাদ উ্থিত হইল । স্বামীজী কিন্তু প্রথমে বুঝিতে পারেন নাউ যে, 
গতানুগতিক ধারা পরিত্যাগপূর্বক তিনি ষে মর্মস্পশশ ভাষাপ্রয়োগ 
করিয়াছেন, উহাতেই সমবেত নরনারীর রুদ্ধ প্রেমের উৎসমুখ অকস্মাৎ 
উন্মোচিত হইয়া সকলকে ভাববন্তায় ভাপাইতেছে ; অতএব কিংকর্তব্য- 
বিষৃঢ় শ্বামীজী মত্ত জনতার সম্মুখে কিঞিৎকাল মৌনবিস্ময়ে দণ্ডায়মান 
রহিলেন। অবশেষে প্রায় পাচ মিনিট পরে সভা নিস্তন্ধ হইলে গেরুয়া- 
গাত্রাবরণ ও উফ্ীষ-পরিহিত ভারতর সম্ব্যাসী বীরদর্পে বক্ষে হস্তদবয় 
নিবদ্ধ করিয়া এবং পদ্মপলাশলোচনদ্বয়ে জ্যোতিঃ বিচ্ছরিত করিয়া 
পুনর্বার গম্ভীরস্বরে আবেগভরে ভারতের শাশ্বত প্রেমের বাণী শুনাইয়] 
আসনগ্রহণ করিলেন । সেই দিন হইতে সকলে জানিল, স্বামীজী 
মহাসভার বিশ্ববিজয়ী বীর-_-আর তাহার নামে অপূর্ব যাছ! ইহার পর 
কোন দিন সভায় শ্রোতৃবুন্দকে ধরিয়া! রাখিতে হইলে সভাপতিকে 
ঘোষণা করিতে হইত, এ দিন সর্বশেষ বক্ত৷ স্বামী বিবেকানন্দ। 
সেই দিন হইতে চিকাগে৷ মহানগর ম্বামীজীর পদতলে লুটাইয় পড়িল-_ 
'আমেরিকার সমস্ত শহর সেই দিন হইতে হিন্দুসম্ন্যাসীর প্রশংসায় শতমুখ 


স্বামী বিবেকান্দ ৬৩ 


হইয়া উঠিল এবং চিকাগোর সর্বত্র বীর সন্গ্যাসীর ত্রিবর্ণ প্রতিচ্ছবি 
দর্শকের বিষ্বময় আকর্ষণ করিতে লাগিল । 

চিকাগে৷ মহাসভার বিভিন্ন অধিবেশনে বিবিধ বিষষে স্বকীয় ভাষণ 
শেষ হইযা গেলে স্বামীজীর বিশ্বাস জন্মিল যে, তখনই দেশে প্রত্যাবর্তন 
না করিয়৷ আরও কিছুকাল আমেরিকায় প্রচার কার্ষে রত থাকিলে সুফল 
কলিবে। আমেরিকার নরনারীরাও এই বিষয়ে প্রচুর উৎসাহ 
দেখাইলেন | স্থতরাং সর্বত্র ব্তৃতাদি চলিতে লাগিল কিন্ত স্বনাম 
হইলেই শক্রবুদ্ধি হয়। তবে আমেরিকার ধর্মান্ধ ব্যক্তিরা তাহার বিরুদ্ধে 
দণ্ডায়মান হইবে, ইহ1 তত আশ্চর্ষের বিষয় নহে-_স্বামীজী তঙ্চন্থ প্রস্তত 
ছিলেন ; কিন্ত মর্মার্তিক বিষয় এই যে, যেপকল স্বদেশবাসী তখন 
আমেরিকায় ছিলেন, তাহাদের অনেকেও ঈর্ষাপ্রায়ণ হইয়া! বিবিধরূপে 
তাহাকে জনসমাজে হেয় করিতে চাহিলেন। প্রত্যুত বিধি ধাহার সহায় 
মানুষ তাহার কি করিবে? কলতঃ শক্রপ্রয় সন্ন্যাসী এই সকল ভ্রুক্ষেপ 
না করিয়া বীরদর্পে মহাদেশের একপ্রান্ত হইতে অপরপ্রান্ত পর্যন্ত হিন্দ 
ধর্মের দুন্দুন্ভি নিনার্দিত করিয়া বিজয়মাল্যে ভূষিত হইতে থাকিলেন । 

এই বিজয়ের ও এই শক্রতার ঢেউ অচিরে স্বদেশের কূলেও আসিয়া 
আঘাত করিল। শ্রীরামরুষ্ষচ একদিন বলিয়াছিলেন, “নরেন জগৎ 
মাতাইবে” মঠের ভাইরা দেখিলেন, আজ ইহা সত্যে পরিণত। আর 
ভারতের দিকে দিকে লক্ষমুখে উচ্চারিত হইল, “জয়, বিবেকানন্দের জয়।” 
কিন্ত একদিকে স্বধর্মপরায়ণ হিন্দু ভারত যেমন স্বামীজীর নামে মাতিয়া 
উঠিল, অপরদিকে তেমনি আবারবিদেশী ধর্মপ্রচারক ও স্বদেশী স্বার্থান্বেষী 
একদেশদশশার দল তাহার বিরুদ্ধে দণ্ডায়মান হইলেন। পরস্ত বিদেশের 
স্তায় ম্বদেশেও সেই ক্ষণিক বিদ্বেষ কিয়ংকাল গরল উদগীরণপূর্বক 
আপনারই অবমাননা করিয়া অচিরে ক্ষীণপ্রভ হইল---ডারতগগনে 


৬৪ শ্রীরামকুষ্ণ-ভক্তমালিকা 


স্বামীজীর অমল ধবল যশোরাশি একমাত্র জ্যোতিষ্করূপে বিদ্ধমান 
থাকিয়৷ অধিকতর ভাস্বর দেখাইতে লাগিল । 

অর্থের দিক হইতে স্বামীজী তখনও নিজের পায়ে ধাড়াইতে পারেন 
নাই ? অতএব প্রয়োজনের তাড়নায় ও অভিজ্ঞতার অভাবে প্রথমতঃ একটি 
বন্তুতাকোম্পানির আন্ুকৃলে। তাহাদেরই পরিকল্পনাহ্ুযায়ী আমেরিকার 
এক প্রান্ত হইতে অপর প্রান্ত পর্যন্ত সর্বত্র বক্তৃতা দিয়া বেড়াইতে 
লাগিলেন । কিন্ত'তাহার বুঝিতে বিলম্ব হইল না যে, ষদিও দেশ-বিদেশের 
মানবের কল্যাণার্থ তিনি সন্গ্যাসের রীতিবিরুদ্ধ অর্থোপার্জনে পর্যন্ত 
তৎপর হইয়! প্রয়োজনাতিরিক্ত পরিশ্রম করিতেছেন, তথাপি লব্ধ আয়ের 
নায্য অংশ তাহাকে না দিয়া কোম্পানি অধিকাংশ অর্থ আত্মপাৎ 
করিতেছে । কাজেই তাহাদিগকে ছাড়িষা তিনি স্বাবলম্বী হইলেন। 
ইহাতে তাহার প্রথমতঃ আথিক ক্ষতি হইবে যথেষ্ট __ইহা জানিয়াও তিনি 
সানন্দে এই স্বাধীন পন্থা বরণপূর্বক এক পত্রে ভারতীয় ভক্তদ্দিগকে 
কার্ধধারা-পরিবর্তনের কারণ জানাইলেন, “এইরূপে যথেষ্ট অর্থসমাগম 
হইতে লাগিল বটে, কিন্ত পরে হঠাৎ মনে উদ্দিত হইল-_এ কি 
করিতেছি ! আমি না৷ সম্পূর্ণ কামকাঞ্চনত্যাগী শ্রীরামরুষ্ণ পরমহংসদেবের 
শিষ্য! আমার আধ্যাত্মিক শক্তি যে দিন দিন ভ্রাসপ্রাপ্ত হইতেছে! 
ততক্ষণাৎ এরূপ টাক লইয়। বক্তৃতা কর ছাড়িয়া দিলাম ।” ইত্যবকাশে 
তিনি আমেরিকা ও আমেরিকার সমাজ সম্বন্ধে প্রচুর অভিজ্ঞতা 
অর্জন করিয়াছিলেন | বক্তৃতার অবসরে তিনি আমেরিকানদের সহিত 
ব্যক্তিগতভাবে মিশিতেন এবং পুস্তকাগার, মিউজিয়াম, সভাসমিতিতে 
যোগদানপুর্বক একদিকে যেমন স্বীয় জ্ঞানভাগ্ডার বধিত করিতেন, 
অপরদিকে তেমনি প্রচারের নব নব ক্ষেত্র রচনা করিতেন | অথচ ভাবিয়া 
অবাক হইতে হয়, যে, এইরূপে সর্বদা কর্ণব্যাপৃত থাকিলেও তাহার মন 


স্বামী বিবেকানন্দ ৬৫ 


অনুক্ষণ চিরধ্যানমগ্ন হিমালয়েরই মতো আপনাতে ডুবিয়া থাকিত। 
অনেক সময় ট্রামে চলিতে চলিতে বাহজ্ঞান হারাইয়৷ তিনি গন্তব্যস্থল 
অতিক্রম করিয়া! ধাইতেন ; পরে কণ্ডাকৃটর আসিয় ভাড়ার জন্য তাগাদা 
করিলে সলজ্জভাবে উহা দিয় নামিয়া পড়িতেন । আরতিনি সর্বদাবোধ 
করিতেন, কি এক অদৃশ্য দৈবশক্তি যেন তাহাকে হাত ধরিয়া সর্বত্র 
পরিচালিত করিতেছে ! ফলতঃ প্রাচ্যভাবে লালিতপালিত বিবেকানন্দের 
এই আমেরিকার কার্ষকে তপশ্যার নামান্তর বলিলেই চলে- স্বদেশ, 
স্বজাতি, স্বধর্মের অভ্যুত্থান ও শ্ররামকৃষ্ণের উদার বাণীর প্রচারকল্লে 
তিনি এই সমস্ত অভাব-অনটন, ক্রটি-বিচ্যুতি, লোকলজ্জা প্রসভৃতিকে 
অঙ্গের ভৃষণরূপে সহজ সরল ভাবেই গ্রহণ করিয়াছিলেন-_বদিও তজ্জন্ 
প্রতিমুহূর্তে তাহাকে অশেষ কষ্ট স্বীকার করিতে হইত। 

স্বামীজীকে বিদেশে বিভিম্ন সময়ে কিরূপ বিচিত্র হাবভাব ও 
পরিবেশের মধ্যে এবং বিরুদ্ধভাবাপন্ন লোকসঙ্গে মিত্রতাস্থাপনপূর্বক 
স্বকার্য-পরিচালনা করিতে হইত, তাহার ছুই-চারিটি দৃষ্টাত্ত দিলে মন্দ 
হইবে না। আমেরিকায় ভ্রমণকালে প্রপিদ্ধ বক্ত। ও নাস্তিক ইজার- 
সোলের সহিত তাহার আলাপ হয়। ইঙ্গারসোল বলিয়াছিলেন যে, 
জগৎটা একট ভোগ্য বন্ত; কাজেই জগণদ্‌রূপ নেবুটাকে নিংড়াইয়া 
ঘতট! সম্ভব রস বাহির করিয়া লইতে হইবে । স্বামীজী তদুত্তরে 
জানাইয়াছিলেন যে, নিংড়াইতেই যদি হয় তবে ভগবানের বিধানে 
বিশ্বাস রাখিয়া ধীরে-ন্থস্থে নিংড়ানোই উচিত--অত তাড়ান্ুড়ার 
প্রয়োজন কি? ধীরে-হ্ন্থে নিংড়াইলে বন্থগুণ অধিক রস পাওয়। যায়। 
একবার পশ্চিমের এক নগরে বন্তৃতাকালে কয়েকটি যুবক তাহার মুখে 
বেদাস্তবানী শ্রবণ করিয়া বন্ৃতা ও জীবনের মধ্যে সামঞ্রন্ত আছে কিনা 
পরীক্ষা করিবার জন্ত ত্বাহাকে স্বগ্রামে লইয়া যায়। সেখানে এক 


&ে 


৬৬ শ্রীরা মকৃষ্চ-ভক্তমালিকা 


উল্টানো পিপার উপর দণ্ডায়মান স্বামীজী বক্তৃতায় মগ্ন আছেন, এমন 
সময় কানের পাশ দিয়া সৌ সৌ শব্দে বন্দুকের গুলি ছুটিতে লাগিল। 
স্বামীজী তথাপি অবিকম্পিত-_বক্তৃতা চলিতেই লাগিল ! যুবকেরা 
তাহাকে পরীক্ষায় উত্তীর্ণ দেখিয়া সহর্ষে চীৎকার করিয়া উঠিল _*বহুৎ 
আচ্ছা আদমী !” একবার একস্থানে ট্রেন হইতে অবতীর্ণ তাহাকে 
গণ্যমান্য ব্যক্তিগণ অভ্যর্থন। করিতেছেন দেখিয়া! জনৈক কৃষ্ণকায় নিগ্রো 
অগ্রসর হইয়া বলিলেন, «আমি শুনিয়াছি, আপনি আমাদের জাতির 
মধ্যে একজন মস্তবড় লোক হইয়াছেন; তাই আমি আপনার সহিত 
করমর্দনের সৌভাগ্যলাভ করিতে আসিয়াছি।” স্বামীজী বুঝিলেন, 
তাহাকে অশ্বেতকায় দেখিয়া এ নিগ্রে! ভাবিয়াছেন যে, তিনিও নিগ্রো ; 
পরস্ত তিনি ইহাতে ক্ষুব্ধ না হইয়া,বা দাস্তিক শ্বেতাহদের গ্যায় নিগ্রোকে 
অবমানিত না করিয়া, স্বীয় মৌনদার! নিগ্রোর স্বাজাত্য স্বীকারপূর্বক 
সাদরে হস্তপ্রসারণ করিলেন ও তাহার করমর্দনান্তে ধন্যবাদ জানাইলেন | 
এতত্ব্যতীত অনেক নগরে তাহাকে নিগ্রো! ভাবিয়া কোন কোন শ্বেতাঙ্গ 
অপমান করিলেও তিনি আত্মপরিচয় প্রদানপূর্বক সে অপমান হইতে 
রক্ষা পাইতে চাহিতেন না। পরবর্তীকালে কেহ এই ওঁদাসী্ছের 
কারণ জিজ্ঞাসা করিলে তিনি বলিতেন, “কি! অপরকে ছোট করে 
বড় হব? ওজন্য তো আমি জগতে আসিনি 1” 

এই সময়ে তাহাকে বিদ্যুদ্ধেগে নগর হইতে নগন্রান্তরে গমনাগমন 
করিতে হইত ; অনেক ক্ষেত্রে এক সপ্তাহে দ্বাদশ, ভ্রয়োদশ বা ততোধিক 
বন্তৃতাও দিতে হইত । বক্তৃতা প্রদ্তত করার অবকাশ তো ছিলই না, 
ভাবিবারও সময় ছিল না। পরস্ত অন্তরের গভীরতম স্তরে এক অপূর্ব 
অনুভূতি সদা জাগ্রত থাকিয়৷ তাহার চিন্তার ধার! নিয়মিত করিত। 
গভীর রাত্রে মনে হইত যেন, দূরাগত কোন অশরীরী বানী তাহার 

বন্তৃতার বিষয় নির্দেশ করিয়া দিতেছে $ কিংবা আলোচনায় রত ছুইটি 
বিদেহ আত্মা বিষয়বস্তরউপর অভিনব আলোকপাত করিতেছে । এইসব 
শব্দ অপরেরও শ্রতিগোচর হইত এবং তাহার অবাক হইয়া ভাবিতেন, 
স্বামীজী এই গভীর রাত্রে কাহার সহিত আলোচনায় নিরত ! ইহ ছাড়া 
অন্তান্ত ষোগজ শক্তিও এই কালে তাহার দেহমনে প্রকটিত হইয়াছিল । 
তিনি ইচ্ছামত অপরের মনোভাব বা অতীত জীবনের ইতিহাস জ্ঞাত 
হইয়া প্রকাশ্যে ব্যক্ত করিতে পারিতেন | কিন্ত স্বামীজী স্বয়ং এইসব 
শক্তির কবলে পড়িতেন নাঁ-তিনি জানিতেন, ইহা শুধু নিয়স্তরের 
লোকেরই নিকট কাম্য । 

ষাহ1 হউক, বন্তৃতা-কোম্পানির সম্পর্কত্যাগান্তে তিনি আমেরিকার 
আধ্যাত্মিক জীবনের প্রকৃত গঠনকার্ষে অগ্রসর হইলেন এবং এই জঙ্ক 
তাহার নবীন কার্ধারার মধ্যে ব্যক্তিগত আলোচনা ও ধর্মগ্রস্থাদির 
ব্যাখ্যা একটি উচ্চ স্থান অধিকার করিল । এইবরূপে ডেত্রয়ট, গ্রীনএকার 
প্রভৃতি স্থানে আলোচনাদির সহায়ে তিনি বছ বন্ধুলাভে সমর্থ হইলেন । 
এতদ্যতীত ১৮৯৫ অব্দের ফেব্রুয়ারি মাস হইতে নিউইয়র্কে ধারাবাহিক 
বক্তৃতার হ্ত্রপাত হইল। অর্থের জন্ত কাহারও মুখাপেক্ষী না হইয়া 
সঞ্চিত অর্থই তিনি ব্যয় করিতে লাগিলেন এবং আরব্ধ কার্ষে পূর্বাপেক্ষা। 
অধিক যত্বপরায়ণ হইলেন । অবশ্য বাধাও আসিতে লাগিল প্রচুর | 
এমন কি, খ্রীষ্টান ধর্মযাজকগণ এক সময়ে মিথ্যাপ্রচারের দ্বারা তাহার 
নি্লঙ্ক চরিত্রে কালিমালেপনেও অগ্রসর হইয়াছিলেন : কিন্তু বেদাস্ত- 
কেশরী ইহাতে পশ্চাৎপদ না হুইয়া সকল বাধাবিপক্জিতে উপেক্ষা 
প্রদর্শনপূর্বক আরও উদাত্ত কণ্ঠে ভারতের শাশ্বত বাণী বিঘোষিত করিতে 
লাগিলেন 'এবং শেষ পর্যন্ত জয় হইল তাহারই-_আমেরিকার শিক্ষিত 
সমাজ বিবেকাননদকে লইয়া মাতিয়া উঠিল । 


৬৮. শ্রীরা মকৃষ্ণ-ভক্তমালিকা 


নিউইয়র্কে জ্ঞানষোগ ও রাজষোগ অবলম্বনে শিক্ষাপ্রদানকালে তিনি 
যে-সকল বন্তৃতাদি করিতেন তাহ পরে পুস্তকাকারে প্রকাশিত হয়। 
এইক্প মৌথিক শিক্ষা ভিন্ন তিনি ধ্যানাি-অভ্যাসও করাইতেন। বস্তুতঃ 
তাহার আবাসস্থলটি ক্রমে একটি আশ্রমে পরিণত হইয়াছিল বলিলেই 
চলে। কর্ম কোলাহলপূর্ণ £ও বিজাতীয় ভাবধারায় আপ্নুত মাফকিনদেশে 
এইরূপ ভারতীয় আবহাওয়ার*স্থষ্টি একমাত্র বিবেকানন্দের পক্ষেই সম্ভব- 
পর ছিল। নিউইয়র্কে কার্ষপরিচালনার সঙ্গে সঙ্গে;তিনি বেদান্তপ্রচার- 
ব্যপদেশে অন্থত্রও যাইতেন। এতাদৃশ প্রাণপণ-পরিশ্রমের ফলে তিনি 
স্বভাবতই বিশেষ ক্লান্তিবোধ করিলেন । হৃতরাং স্থির হইল যে, গ্রীন্মকালে 
যখন পাঠাদি বন্ধ থাকিবে তখন স্বামীজী জন কয়েক অনুরাগী ভক্তের 
সহিত সেপ্টলরেন্স, নদীর মধ্যস্থিত সহত্রদ্ধীপোগ্ঠানে (থাউজেও আয়লেগ 
পার্কে) একটি রমণীয় ভবনে বাস করিবেন এবং এ সময়ে মাত্র কয়েকজন 
আগ্রহশীল ভক্তের জীবন নিবিড়ভাবে গঠনে নিযুক্ত থাকিবেন। তথায় 
তাহারা প্রায় দেড় মাস ছিলেন:। প্রথমে শিষ্য-সংখ্যা ছিল দশ জন? 
পরে উহ] দ্বাদশ জনে পরিণত হয়। এই দ্বীপোগ্ভানে প্রত্যহ সকাল ও 
সন্ধ্যায় স্বামীজী ভাবমগ্ন হইয়া বিভিন্্ ধর্মপুস্তক-অবলম্বনে যে-সকল উচ্চ 
ভাবগস্ভীর উপদেশ দিতেন, তাহাই মিস ওয়ান্ডো-কর্তৃক লিপিবদ্ধ হইয়া 
পরে [09150115115 (দেববাণী ) নামে গ্রস্থাকারে প্রকাশিত হয়। 
স্বামীজী এ সময়ে কিরূপ উচ্চ অধ্যাত্বভৃমিতে অবস্থিত ছিলেন, তাহার 
জাজল্যমান প্রমাণ এই গ্রন্থের প্রতি পউংক্তিতে বিদ্যমান । 

সহতদ্বীপোগ্ঠানে কার্ধাবসানে তিনি শ্রীযুক্তা যূলার ও শ্রীযুক্ত ই. টি. 
স্টাডির আমন্ত্রণে প্যারি শহর হইয়া লগ্ন ধাত্রা করিলেন এবং ১*ই 
সেপ্টেম্বর গেখানে পৌঁছিলেন । লগ্ুনে স্টাডি সাহেবেরআতিথ্য গ্রহণপূর্বক 
কার্য আরস্ত কপ্সিলে অচিরেই তাহার নাম ওষশ সর্বত্র বিস্তৃত হইল । কিন্ত 

ইংলগ্ডে দীর্ঘকাল বোস অসন্ভব--তথায় থাকিলে আমেরিকায় বহু কষ্টে 
আরক এবং সাফল্যমণ্ডিত:কার্যটি বিনষ্ট হইবে; কাজেই অপর কোনও 
সন্ন্যাসীকে ইংলণ্ডে রাখিয়! স্বয়ং আমেরিকায় যাইবেন-_-এইরূপ সিদ্ধান্ত 
গ্রহণপুর্বক তিনি ভারতে নবীন সন্্যাসীর জন্য পত্র লিখিয়া ইংলণ্ডে তিন 
মাস যাপনের পর ৬ই ডিসেম্বর আমেরিকায় উপস্থিত হইলেন। 

এইবারে আমেরিকায় আসিয়! স্বামীজী কর্মযোগ সম্বন্ধে বক্তৃতা দিতে 
লাগিলেন । উহাও যথাসময়ে পুস্তকাকারে প্রকাশিত হইল । ম্বামীদী 
লিখিয়1বন্তৃতা দিতেন না-_-বক্তৃতামঞ্চেউঠিয়] যেরূপ অন্ুপ্রেরণা পাইতেন 
তদন্যায়ী অনর্গল বলিয়৷ ষাইতেন। ইহাতে তাহার মূল্যবান উপদেশ 
বিনষ্ট হইতেছে দেখিয়া ১৮৯৫-এর শেষে একজন সাঙ্কেতিক লিখনবিদৃ 
নিযুক্ত হইলেন । কিন্ত স্বামীজীর দ্রুত বাগ্মিতার অনুসরণ করা তাহার 
সাধ্যাতীত দেখিয়া অতঃপর মিঃ গুডউইন নামক একজন ইংরেজের উপর 
কার্ষভার স্তন্ত হইল। নবনিযুক্ত লেখক অচিরেই স্বামীজীর গুণে আকুষ্ট 
হইয়া অর্থোপার্জনের প্রচেষ্টা ত্যাগপূর্বকশিত্যত্ব গ্রহণকরিলেন । স্বামীজীও 
গুডউইনের গুণে মুগ্ধ হইয়াছিলেন*। তাই অল্পকাল পরেই ভারতে যখন 
শিষ্ের দেহত্যাগ হয়, তখন বলিয়াছিলেন, “আমার দক্ষিণহস্ত ক্কন্ধচ্যুত 
হইল ।৮ যাহ] হউক, নুতন ব্যবস্থা-সাহাষ্যে নিউইয়র্ক নগরে সঞ্াহে 
সতরটি পর্যন্ত ক্লাস চালাইয়াও স্বামীজীর আধ্যাত্মিক ভাবধার! প্রবাহিত 
করার আকাজ্ষ! যেন তৃপ্ত হইতেছিল না; তাই তিনি স্থযোগ পাইলেই 
বস্টন, ক্রকলিন প্রভৃতি নগরেও বক্তৃতার জন্ত যাইতেন | ফলতঃ কর্মচঞ্চল 
আমেরিকাও এই 'প্রভঞঁনসর্ৃুশ হিন্দু” (সাইক্লোনিক হিন্দু) ও বিদ্যৎসদৃশ 
বাগী”কে (লাইটনিং ওরেটার ) দর্শন করিয়৷ চমকিত হইল | 

১৮১৬ অবের ফেব্রুয়ারী মাসে তাহার বক্তৃতার দ্বিতীয় পর্যায় আরম্ত 
হইলে এ সকল বক্তৃতাবলম্নে 'ভক্তিযোগ” রচিত হইয়া গেল। “মদীয় 


৭০ শ্রীরামকৃষ্ণ-ভক্তমালিকা। 


আচার্যদেব* বক্তৃতাটিও এঁকালেই প্রদত্ত হয়। পূর্ববারে আমেরিকায় 
অবস্থানকালে কেহ কেহ তাঁহার নিকট সন্ন্যাসগ্রহণ করিয়াছিল্লেন__ 
এইবারেও একজন সন্্যাস লইলেন | এইরূপে স্বামী কৃপানন্দ (হার লি'ও 
ল্যা'্সবার্গ ), স্বামী অভয়ানন্দ (ম্যাডাম মেরী লুইস )ও স্বামী যোগানন্দ 
( ডাকার স্্ীট ) তাহার পাশ্চাত্য সন্গ্যাসা শিষ্ব হইলেন। অধিকন্ত 
শ্রীযুক্ত ও শ্রীযুক্তা লেগেট, মিপেস্‌ ওলি বুল, মিস্‌ ম্যাকলাউড প্রভৃতি 
তাহার আমেরিকার কার্ষের সহায় হইলেন । 

১৮৯৬ অবেের ফেব্রুয়ারি মাসে “নিউইয়র্ক বেদান্ত সমিতি" স্থাপন 
করিয়া স্বামীজী আমেরিকার কার্য সম্বন্ধে কতক নিশ্চিন্ত হইলেন । 
এদিকে ইংলও হইতেও বারংবার আহ্বান আসিতেছিল। অতএব ১৫ই 
এপ্রিল পুনর্বার ইংলণ্ডে চলিলেন--আমেরিকায় কার্যপরিচালনার জন্ত 
রহিলেন তাহার অনুরক্ত ভক্ত ও বন্ধুবান্ধবগণ। 

মে মাসের প্রথমাবধিই স্বামীজীর লণ্নের বক্তৃতাদি আরম্ত হই 
গেল। এতদ্যতীত সপ্তাহে পাঁচটি ক্লাস ও প্রতি শুক্রবার প্রশ্নোত্তর-ক্লাস 
চলিতে লাগিল । এই সঙ্গে বিভিন্ন সভ্ভাসমিতির আমন্ত্রণে নগরে এবং 
বাহিরে অন্থান্য বন্তৃতাদিও হইতে লাগিল । তাহার এই লণুন-জীবনের 
অন্যতম উল্লেখযোগ্য ঘটনা অধ্যাপক ম্যাক্সমূলারের সহিত পরিচয় । 
এই পরিচয়ের ফলে অধ্যাপক শ্রীরামরুষ্ণ সম্বন্ধে অধিকতর শ্রদ্ধাসম্পন্ন 
হন এবং পরে শ্রীরামকুষ্ণজীবনী রচন। করেন । এইবারে প্রীযুক্তা যূলার, 
শ্রীমতী নোবল (নিবেদিতা ), সেভিয়ার-দম্পতি ও প্রযুক্ত স্টাডি 
স্বামীজীর শি্বত্ব গ্রহণ করেন। অধিকস্ত ইংলগ্ডের সংবাদপত্র ও 
শিক্ষিতসমাজ তাহার প্রশংসায় মুখর হইয়। উঠে। 

জুলাই মাসে লগনের অবকাশকাল-আরম্তের সঙ্গে সঙ্গে স্বামীজী 
ইউরোপত্রমণে বহির্গতহইলেন-_সহযাত্রিরূপে চলিলেন সেভিয়ার-দম্পতি 

ও শ্রীমতী মূলার | তাহারা স্ৃইজারল্যাণ্ডে উপনীত হইয়া দ্রষ্টব্য-স্থানগুলি 
দর্শনে ব্যাপূত আছেন, এমন সময়ে জার্ধানির কীল-নগরনিবাসী 
দার্শনিক পণ্ডিত পল ভয়পনের পত্রআপিল ষে, তিনি স্বামীজীকে আপন 
ভবনে পাইতে অভিলাষী , স্তরাং আপাততঃ ইউরোপের অন্ান্ত স্থান 
ভ্রমণের স্বল্প অসম্পূর্ণ রহিল । স্ছইজারল্যাণ্ডের দুই-একটি স্থান দেখিয়াই 
স্বামীজী জার্মানির হাইডেলবার্গ ও বালিন নগর হইয়া কীলে উপনীত 
হইলেন । বিগ্োৎ্পাহী খষিতুল্য অধ্যাপক স্বামীজীকে পাইয়৷ সদালাপে 
বহুক্ষণ অতিবাহিত করিলেন এবং প্রথম পরিচয়ই বন্ধুত্বে পরিণত হইল । 
অধ্যাপকের ইচ্ছ! ছিল, কিছুদিন স্বামীজীর সঙ্গস্থখ লাভ করেন; কিন্ত 
স্বামীজী জানাইলেন যে, প্রায় দেড়মাস ইংলগডের কার্য বন্ধ আছে-_- 
উহার পুনরারস্ত আবশ্যক । অগত্যা অধ্যাপক তাহাকে তখনকার মতো! 
বিদায় দরিয়া একসঙ্গে কিছুদিন ইংলগ্ডে বাস করার অভিপ্রায়ে পুনর্বার 
হামবার্গে তাহার সহিত মিলিত হইলেন এবং সকলে হল্যাণ্ডের রাজ- 
ধানী আমস্টার্ডাম হইয়া লগ্ন যাত্রা করিলেন । 

স্বামী সারদানন্দ ইতঃপূর্বেই লণ্ডনে আপিয়াছিলেন এবং পরে 
স্বামীজীর আদেশে আমেরিকায় বেদান্তপ্রচারে নিরত হইয়াছিলেন। 
সম্প্রতি স্বামী অভেদাননও লণ্ডনে আসিয়া সেখানকার কার্যভার লইলে 
স্বামীজী বুঝিতে পারিলেন ষে, প্রতীচ্যে ত্বাহার আরব কার্ষের স্বব্যবস্থা 
হুইয়া গিয়াছে--এখন তাঁহার ভারতে গমন আবশ্যক । তদহুসারে 
১৬ই ডিসেম্বর (১৮৯৬) তিনি সেভিয়ার-দম্পতিকে সঙ্গে লইয়া লগ্ন 
হইতে যাত্র! করিলেন | পথে ইটালির প্রাচীন সংস্কৃতির নিদর্শন দেখিয়া 
তিনি মুগ্ধ হইলেন । তৃমধ্যসাগরে নেপল্স্‌ ও পো্টলৈয়দের মধ্যবর্তী 
স্থানে তিনি এক অপুর্ব স্বপ্র দেখিলেন--দেখিলেন, এক পকশ্মক্র বৃদ্ধ 
বলিতেছেন, “তুমি এক্ষণে ক্রীটদ্বীপের সঙ্গিকটে ; এই স্থান হইতেই 

খীষ্টধর্মের উৎপত্তি ।” স্বামীজীকে উক্ত বৃদ্ধ আরও বুঝাইয়া দিলেন যে, 
বৌদ্ধদিগের 'থেরা-পুত্ত' ও “আসীন” নামক শ্রমণ-সম্প্রদায়দ্বয়ঈ কালে 
“থেরাপুটী ও “এসেনী” নামে খ্যাতিলাভ করে এবং উহাদেরই নিকট 
হইতে পরে গ্রীষ্টীয় মতের উপাদান সংগৃহীত হয়। এই স্বপ্ন বা অনুভূতি 
স্বামীজীর মনে গভীর রেখাপাত করিয়াছিল এবং ভারতই ষে জগতের 
সমস্ত ধর্মের আদিম উৎস, এই বিষয়ে তাহার বিশ্বাস দৃঢ়তর হইয়াছিল । 
এডেনের একটি ঘটনায় দরিদ্রের ও স্বদেশবাপীর প্রতি স্বামীজীর 
অনাবিল প্রীতি-দর্শনে চমতকৃত হইতে হয়। জাহাজ এডেনে থামিলে 
তিনি ভ্রমণোদ্ধেশ্টে তীরে নামিয়া দেখিলেন দূরে একজন ভারতীয় পান- 
বিক্রেতার দোকান রহিয়াছে । অমনি ইংরেজ বন্ধুদিগকে পশ্চাতে 
ফেলিয়া এ পানওয়ালার নিকটে গমনপূর্বক সোল্লাসে বাক্যালাপ আরম্ত 
করিলেন । ইংরেজ বন্ধুরা যখন কাছে আসিলেন, তখন স্বামীজী এ 
ব্যক্তিকে বলিতেছেন, "ভাই তোমার ছিলিমট] দাও তো”, এবং উহা 
পাইযা সানন্দে ধূমপান করিতেছেন । সেভিয়ার সাহেব অবস্থা দেখিয! 
হাস্যসহকারে বলিলেন, “ও, বুঝেছি, এই জন্যই আপনি আমাদের কাছ 
থেকে পালিয়ে এসেছিলেন ?” ক্রমে ১৫ই জানুয়ারি “তমালত্ালীবন- 
রাজিনীলা” সিংহলের নয়নাভিরাম বেলাভূমি নয়নগোচর হইল এবং 
জাহাজ শী্রই প্রভাতের নবারুণরাগে রঞ্জিত কলম্বো! বন্দরে প্রবেশ 
করিতে লাগিল। স্বামী নিরগরনানন্দ এক বিপুল জনতার পুরোবর্তী 
হইয়া বন্দরেই উপস্থিত ছিলেন-_-তিনি জাহাজে উঠিয়া বিজয়ী গুরু- 
ভ্রাতাকে সাদর আলিঙ্গন ও অভ্যর্থনা জানাইলেন। স্বামীজী সন্ধ্যার 
প্রাক্কালে জাহাজ হইতে অবতরণ করিলেন | 

ডেট্রয়টের কয়েকজন অন্ুরাগীকে স্বামীজী একদিন বলিয়াছিলেন, 
«এদেশের লোকের নিকট আমার কার্ষের মূল্য কতটুকু, আর ইহার 

কতটুকুই বা তাহারা গ্রহণ করিতে পারে? বাস্তবিক বলিতে গেলে 
আমার কার্ষের প্ররুত আদর হইতে পারে কেবলমাত্র ভারতবর্ষে ।"*- 
কিছুদিন অপেক্ষা কর, দেখিবে ভারতের মর্মস্থল পর্যস্ত আলোড়িত 
হইবে, তাহার শিরায় শিরায় বিদ্যুৎ ছুটিবে, বিজয়োল্লাসে ভারতবাসী 
আমায় বুকে তুলিয়া লইবে।” ম্বামীজী তাহার স্বদেশকে জানিতেন, 
স্বদেশবাসীকে চিনিতেন 5 কিন্তু ভারতে অবতরণের পর যে জয়োল্লাস, 
সঙ্গীত, স্তবপাঠ, উৎসব, শোভাযাত্রা, নগরসজ্জা, সভাসমিতি প্রভৃতি 
অবলম্বনে কলম্বো হইতে কাশ্মীর পর্যন্ত সমন্ত ভারতভূমি মাঁতিয়া উঠিল, 
তাহা বোধ হয় তিনিও মানসচক্ষে দেখিতে পান নাই । বাস্তবের নিকট 
কল্পনাও কোন কোন ক্ষেত্রে পরাজিত হইয়া থাকে । বিদেশ হইতে 
প্রত্যাগত বিবেকানন্দের মুখে নব অভিষানের বার্তাশুনিবার জন্য ভারত 
তখন উন্মুখ । ব্যক্তির ও সমাজের জীবনে ধর্মের প্রাথম্য ও প্রাধান্য 
বিঘোষণপূর্বক পাশ্চাত্যের দৃষ্টিভঙ্গীকে নবভাবে রূপায়িত করা, হিন্দুভাব- 
ধারার যৌক্তিকতা ও প্রয়োজন প্রদর্শনপূর্বক তৎপ্রতি সকলকে আকৃষ্ট 
করা, অরণ্যের বেদাস্তকে কর্মকোলাহলময় সংসারে আনয়নপূর্বক প্রতি- 
গৃহে উহাকে “কার্ষে পরিণত বেদান্ত'রূপে প্রতিঠিত করা এবং পরস্পর- 
বিবদমান ধর্মসমূহ ও চিন্তাপ্রণালীর সমৃন্বয়সাধনপূর্বক বিশ্ববাসীকে এক- 
স্ত্রে গ্রথিত করা যেমন বিবেকানন্দের অমূল্য অবদান, তেমনি প্রতিভা- 
সমুজ্ঘল দুরদৃষ্টি-সহায়ে জাতির গৌরবভাম্বর অতীতের প্রাণশক্তির 
আরাধনাপূর্বক মহাসস্তাবনাময় ভবিষ্যতের চিত্র অঙ্কিত করা, মুহ্মান 
জাতির ধর্ম সমাজ শিক্ষা শিল্পকল1 সাহিত্য--এক কথায় জীবনের সর্ব- 
ক্ষেত্রে নবজাগরণের উদ্বোধনান্তে সর্বাঙ্গীণ প্রগতি-সাধনে ভারত- 
ভারতীকে বজ্ত্রনির্ধোষে প্রাণোন্সাদক আহ্বান জানানো! এবং স্বীয় জীবন 
ও কর্মপ্রচেষ্টা দ্বার সমস্ত পরিকল্পনাকে রূপ প্রদ্দানপূর্বক সেই আদর্শগ্রহণে 

সকলকে আমন্ত্রণ করাও বিবেকানন্দ-জীবনের অন্যতর উদ্দেশ্য । কলম্বো 
হইতে এই নূতন অধ্যায়ের আরম্ত। 

কলম্বো, কাণ্ডি, অন্ুরাধাপুরমূ্‌, জাফন। প্রভৃতি সিংহলের দ্রষ্টব্য স্থানে 
গমন ও বক্তৃতাদি দ্বারা, নবধযুগের বাণী বিঘোষণান্তে স্বামীজী দক্ষিণ 
ভারতের পাশ্বান বন্দরে পদার্পণ করিলে রামনাদাধিপত্তি অগ্রসর হইযা 
অভ্যর্থনা জানাইলেন। পরে সকলে ৬রামেশ্বর-দর্শনপূর্বক রামনাদে 
উপনীত হইলেন এবং অনন্তর পরমকুডি, মনমদুরা, কুস্তকোণম্‌ হইযা 
মাদ্রাজে আসিলেন। পথে অনেক স্থানেই বক্তৃতা করিতে হইল এবং 
প্রায় প্রতি স্টেশনেই বহু দর্শনার্থীর আকাজ্ষা মিটাইতে হইল । মান্্রাজ 
তাঁহাকে রাজসম্মানে আপ্যায়িত করিল এবং মাদ্রাজের শিক্ষিতসমাজ 
তাহার উদার বাণী সর্বান্তঃকরণে গ্রহণপূর্বক উহা! ভারতের সর্বত্র প্রচারে 
মত্ত হইল। 

মাদ্রাজ হইতে জাহাজে কলিকাতার সন্িকটে আসিয়া তিনি খন 
ট্রেনে স্বীয় জন্মভূমি ও সাধনক্ষেত্র কলিকাতায় উপস্থিত হইলেন ( ২*শে 
ফেব্রুয়ারি, ১৮৯৭), তখন অন্ঠান্ত নগরের ম্যায় কলিকাতাও এই 
দেবমানবকে সমুচিত পুজাসহকারে বরণ করিয়! লইল । অভ্যর্থনাদির 
পর যথাসময়ে স্বামীজী আলমবাজার মঠে গুরুভ্রাতাদের সহিত মিলিত 
হইলেন। অতঃপর মহানগরীতে সভাপমিতি ও বন্তৃতাদি চলিতে লাগিল । 
জনগণকে উদ্বোধিত করিবার ইহা! এক অমোঘ উপায় জানিয়া স্বামীজীও 
নিজস্বাস্থ্ের প্রতি লক্ষ্য না রাখিয়! সোৎসাহে এই সকল কার্যে যোগদান- 
পূর্বক জনসেবায় প্রাণ ঢালিয়া দিলেন । কিন্ত তিনি জানিতেন যে, 
ইহাতে স্থায়ী ফল হইবে না- স্থায়ী ফল লাভের জন্য দৃঢ়মূল প্রতিষ্ঠান 
গড়িয়া তোলা এবং উপযুক্ত কর্মী প্রপ্তত করা আবশ্যক । আমেরিকায় 
অবস্থানকালেও তিনি এই বিষয়ে সচেষ্ট ছিলেন এবং এঁ জন্ত অর্থের 

আয়োজনে ও পত্রাদিতে উপযুক্ত উপদেশপ্রদানে ব্যাপূত ছিলেন । 
সম্প্রতি কলিকাতায় পদার্পণ করিয়া ভূমি-সংগ্রহ, প্রতিষ্ঠান-গঠন ও 
কর্মীদের শিক্ষায় মন দিলেন । পরিকল্পনা বিরাট ; অতএব উদ্যম- 
উৎসাহও হওয়া চাই বিপুল। প্রত্যুত প্রাণ চাহিলেও শরীর সর্বদা 
প্রাণের আবেগ মিটাইতে সক্ষম নহে। স্বামীজী বলিতেন, “আমার 
কার্য হইবে বিদ্ধ্যতের স্ায় ক্ষিপ্র এবং বজ্রের ম্যায় দৃঢ়” এদিকে 
অন্তর্যামী নিশ্চয়ই অজ্ঞাত ভাষায় তাহাকে জানাইয়। দিতেছিলেন ষে, 
ইহলোকে তাহার দিন নিতান্তই হুপরিমিত। এই স্বল্পকালের মধ্যে 
বিশাল কার্ধের হদৃঢ় ভিত্তিস্থাপন করিতে ঘাইয়! তিনি স্বীয় শক্তিকে 
নিঃশেষে ব্যয় কারিতে লাগিলেন । সই উদ্দাষ ভাবধারাবহনে অপারগ 
দেং তাই অল্পবয়সেই প্রতিপদে স্বীয় অক্ষমতা জানাইয়া অবশেষে 
কলিকাতা-আগমনের অব্যবহিত পরে আশু বিপদের হ্ৃম্পষ্ট ইঙ্গিত দিতে 
লগিল। স্থতরাং স্বাস্থ্যোন্ধারের জন্য অচিরেই তাহাকে দাজিলিং 
যাইতে হইল । 

কর্ষকে যিনি স্বেচ্ছায় জীবনের ত্রতরূপে গ্রহণ করিয়াছেন, জীব- 
কল্যাণে ধাহার হৃদয় কাদিয়াছে, সুদৃঢ় হিমালয়ের নিভৃত ক্রোড়েই বা 
তাহার চিন্তার বিরাম কোথায়? অধিকন্ত বিশ্ববিশ্রুত বিবেকানন্দের 
বিশ্রাম একান্ত আবশ্যক হইলেও উহ1 তখন অতি দুর্লভ ছিল। তিনি 
যখন যেখানে ষাইতেন, তাহার কীতি পূর্ব হইতেই সেখানে প্রসারিত 
হইয়া শত শত গুণগ্রাহীকে নিকটে আকর্ষণ করিত। অতএব আলাপ- 
আলোচনায় অবশিষ্ট শিটুকুও ক্রমে নিঃশেধষিত হইতে লাগিল । ফলত: 
শৈলনিবাসেও বিবিধ ধর্মালোচন1 চলিতে লাগিল এবং তৎসঙ্গে রচিত 
হইতে থাকিল ভাবী রামকৃষ্ণ মিশনের মানস মৃতি । এপ্রিল মাসের শেষে 
মঠে ফিরিয়া স্বামীজী ১লা মে কল্পনাকে রূপদানপূর্বক রামক্ষ্ মিশন 

গড়িয়া তুলিলেন। তিনি স্বয়ং সর্বসম্মতিক্রমে উহার সভাপতি হইলেন 
এবং স্বামী যোগানন্দ ও স্বামী ব্রজ্ধানন্দ হইলেন যথাক্রমে উপসভাপতি' 
ও কলিকাতা-কেন্দ্রের সভাপতি । বলরাম-মন্দিরে সমস্ত সাধু ও গৃহস্থ- 
ভক্তের উপস্থিতিতে ও শুভেচ্ছাক্রমে এই দীর্ঘকাল-পরিকল্পিত ও বছুজন- 
বাঞ্ছিত প্রতিষ্ঠানটির উদ্বোধন করিয়া স্বামীজী অনেকটা আশ্বস্ত হইলেন 
_-তিনি জানিলেন যে, গুরুদেবের হস্ত হইতে তিনি যে কর্মভার গ্রহণ 
করিরাছিলেন, তাহার অন্ততঃ আংশিক স্বত্রপাত হইল । 

এইবূপে আপাতদৃষ্টিতে একের কর্মভার বহুজনের স্কন্ধে অর্পণের ফলে 
স্বামীজীর কর্তব্যের লাঘব হইলেও উহাতেই ত্বাহার পরিতৃপ্তি ঘটিল না » 
কারণ প্রতিষ্ঠিত সঙ্ঘকে পরিচালিত করিবে কাহার] ? অতএব যুবকদের 
শিক্ষাদিতে মনোনিবেশ করা আবশ্ক। এদিকে তাহার স্বাস্থ্যের 
অধিকতর অবনতি ঘটিতে থাকায় আলমোড়ায় যাওয়ার সিদ্ধান্ত গৃহীত 
হইল । তথাপি দৈহিক প্রতিকূলতা সত্বেও কর্মবীর কি নীরব থাকিতে, 
পারেন, অথবা প্রতিকারের প্রয়োজন সর্ববাদিসম্মত হইলেও দৈবপরি- 
চালিত মহামানবের ইচ্ছার বিরুদ্ধে কি কেহ বাঙ্নিষ্পত্তি করিতে 
পারেন ? ফলতঃ আলমোড়া যাত্রার পূর্বমূহূর্ত পর্যত্ত সমস্ত সময়ই কর্ণ- 
চাঞ্চল্যের মধ্যে ব্যয়িত হইতে লাগিল- শান্ত্রাদি পাঠ, আলাপ- 
আলোচনা, নব নব পরিকল্পন। ও তদনুরূপ প্রচেষ্টা অব্যাহতই রহিল । 
এই কালের একটি ঘটন। অতীব ম্মরণযোগ্য ৷ একদিন তিনি স্বশিষ্য শরৎ" 
চন্দ্র চক্রবর্তী মহাশয়কে সায়ণভাষ্মসমেত বেদ পড়াইতেছেন, এমন সময় 
মহাকবি গিরিশচন্দ্র তথায় উপস্থিত হইলে স্বামীজী রহশ্য করিয়া বলিলেন, 
“জি.সি., তুমি তো৷ এসব কিছুই পড়লে না__ শুধু কেষ্ট বিট নিয়েই দিন 
কাটালে !” গিরিশবাবু নিজ দৈষ্ভ জানাইয়া বেদরাশিকে প্রণামপুর্বক 
বলিলেন, “জয় বেদরূপী শ্রীরামক্ককের জয়!” পরম্ত লোকচরিক্রবিচ্‌ 

গিরিশবাবু জানিতেন, বিবেকানন্দ বাহিরে যতই জ্ঞানপ্রচার করুন, 
অন্তর তাহার অতীব কোমল | অতএব শিষ্যসকাশে সেই ভাব উন্মোচিত 
করিবার অভিলাষে ভারতের ছুঃখদৈন্যের একখানি মর্মস্তদ চিত্র স্বীয় 
কবিস্কলভ ভাষায় অঙ্কিত করিয় অকস্মাৎ প্রশ্ন করিলেন, “বল তো, এসব 
রহিত করবার কোন উপায় বেদে আছে কিনা?” স্বামীজী ততক্ষণে 
হৃদয়াবেগ রুদ্ধ করিতে না পারিয়। চক্ষুজলে ভাসিতেছেন | নাট্যাচার্য 
অমনি শিষ্যকে সেই মৃতি দেখাইয়া বিজয়গর্বে বলিলেন, “দেখলি রে, 
তোর গুরুর হৃদয়টা ?” স্ত্রীলোকদিগের শিক্ষা সম্বন্ধেও ম্বামীজী এসময়ে 
আগ্রহান্বিত ছিলেন এবং তপস্ষিনী মাতার প্রতিষ্ঠিত মহাকালী পাঠশালা- 
দর্শনে উচ্ছুসিত প্রশংসা করিয়াছিলেন । 

৬ই মে আলমোড়া-যাব্র৷ হইতে ১৮৯৯ ইং ১৬ই অগস্ট দ্বিতীয় বার 
আমেরিকা-গমন পর্যন্ত ঘটনাবলী আমাদিগকে সংক্ষেপে ই বলিয়া যাইতে 
হইবে । আলমোড়া হইতে পঞ্জাবের মধ্য দিয়া কাশ্মীরগমনকালে সর্বত্রই 
তাহাকে ইংরেজী ও হিন্দী ভাষায় বক্তৃতা ও ধর্মপ্রসঙ্গাদি করিতে 
হইয়াছিল। কাশ্মীর হইতে ফিরিবার পথেও শিয়ালকোট ও লাহোর 
প্রভৃতি স্থানে তাহাকে বন্তৃত। করিতে হইয়াছিল। তন্মধ্যে লাহোরের 
বন্তৃতাগুলি অতি চমকপ্রদ ও ভাবগস্ভীর। লাহোর হইতে তিনি 
দেরাছুনে যান এবং পরে রাজপুতানান্রমণে নির্গত হন | অতঃপর ১৮৯৮ 
খষ্টাব্ধের জানুয়ারি মাসে কলিকাতায় ফিরিয়া আসেন । 

এই উত্তরভারত-ভ্রমণকালে বঙ্গদেশের বিভিন্ন স্থানে ছুভিক্ষের 
করালছায়া নিপতিত হওয়ায় রামকৃফ-সজ্ঘের সঙ্র্যাসীরা স্বাযমীজীরই 
অনুপ্রেরণায় তাহাদের প্রথম সেবাকার্ষে অবতীর্ণ হইলেন । স্বামীজী 
দুরে থাকিলেও অর্থ ও উপদেশের দ্বার! তাহাদিগকে সাহায্য করিতে 
থাকেন। 


৭৮ শ্রীরামকৃষ্ণভক্তমালিকা 


স্বামীজীর কলিকাতায় প্রত্যাবর্তনের পরেই অলক্ষিতে রামকষ্ণ 
মিশনের ভাবধারা আর একটি নুতন প্রবাহ-বচনায অগ্রসর হইল । 
২৮শে জানুয়ারি (১৮১৮ ) স্বদেশ ও স্বগ্ৃহের মমতা ত্যাগ করিয়া ভগিনী 
নিবেদিতা ভারতের সেবাকল্পে শ্রীগুর চরণসমীপে উপস্থিত হইলেন । 
এতব্যতীত শ্রীযুক্তা ওলি বুল, শ্রীমতী ম্যাকূলাউড ও সেভিয়ার-দম্পতি 
পূর্বেই আসিয়াছিলেন ৷ অধুনা বিবেকানন্দের কর্তব্য হইল-_ইহাদিগকে 
ভারতীয় কার্ষের জন্য উপযুক্ত করিয়া তোলা । এই প্রচেষ্টা কতদূর 
ফলবতী হইয়াছিল আমরা তাহ] ধথাকালে দেখিতে পাইব। 

কলিকাতায় প্রত্যাবর্তনের পরেও দেখ! গেল, স্বামীজীর স্বাস্থ্যের 
উন্নতি না হইয়া দ্রুত অবনতি হইতেছে । অতএব প্রত্যাগমনের প্রায 
তিনমাস পরেই ( ৩০শে মার্চ ) তাহাকে স্বাস্থ্যলাভার্থ পুনর্বার দাজিলিং 
যাইতে হইল। পরস্ত অনতিকাল পরেই কলিকাতা মহানগরীতে € 
মহামারীরূপে দর্শন দিয়াছে এই সংবাদ পাইয়। স্বামীজী স্থির থাকিতে 
পারিলেন না-৩রা মে কলিকাতায় প্রত্যাবর্তনপূর্বক সেবাকার্ষে 
নামিলেন | এবপ কার্ষে প্রচুর অর্থের প্রয়োজন ; সে অর্থ তখন রামকুষ 
মিশনের ন্যায় দরিদ্র প্রতিষ্ঠানের নাই। চিন্তাক্তিষ্ট জনৈক গুরুভ্রাতা 
স্বাধীজীকে প্রশ্ন করিলেন, *স্বামীজী, টাকা কোথায় পাওয়া যাইবে?” 
মহাপ্রাণ মহামানব বিন্দুমাত্র দ্বিধা না করিয়া উত্তর দিলেন, “কেন ? 
দি প্রয়োজন হয় তাহা হইলে মঠের জন্য যে নূতন জমি ক্রয় কর! 
হইয়াছে উহা বিক্রয় করিব |” তবে কার্যতঃ ততদুর অগ্রসর হইতে হয় 
নাই ) কারণ দেশের বদান্ত ব্যক্তিগণ মুক্তহন্তে দান করিয়া সঙ্ন্যাসীদের 
ভাগারে যথেষ্ট অর্থ তুলিয়৷ দেওয়ায় সেব! নিবিদ্বে সম্পন্ন হইতে থাকিল। 
ইহার অল্পদিন পরেই প্রেগের প্রকোপ প্রশমিত হওয়ায় এবং সরকারের 
চেষ্টায় রোগীদের সেবার স্ব্যবস্থা। হওয়ায় স্বামীজী স্বীয় স্বাস্থ্যোন্নতিকয়ে 

১১ই মে আলমোড়া ষাত্রা করিলেন | সঙ্গে যাইলেন পাশ্চাত্য শিষ্য ও 
শিল্ঠাবৃন্দ এবং কোন কোন গুরুভ্রাতা । 

আলমোড়ায় অবস্থানকালে স্বামীজীর প্রচারকীর্ষের একটি স্থায়ী 
ব্যবস্থা হইল। “প্রবুদ্ধভারত' নামক একখানি ইংরেজী সাময়িক পত্র 
মাদ্রাজ হইতে প্রকাশিত হইত ; উহার সহিত তিনি বিশেষভাবে জড়িত 
ছিলেন | এই সমযে উহার সম্পাদকের মৃহ্য হওয়ায় এবং পত্র কিছুকাল 
বন্ধ হইয়া যাওয়ায় উহা! আলমোড়ায় আনীত হইয়া স্বামীজীর শিক স্বামী 
স্বরূপানন্দের হস্তে স্তস্ত হইল এবং সেভিয়ার-দম্পতি উহার বিশেষ সাহাষ্য 
করিতে লাগিলেন। এই দম্পতিরই আন্ৃকৃল্যে পরবৎসর মায়াবতীতে 
অদ্বৈত আশ্রম স্থাপিত হয় এবং 'প্রবুদ্ধভারতও তথায় স্থানান্তরিত 
-হয়। যাহা হউক, এই বারে ১০ই জুন পর্যন্ত স্বামীজী আলমোড়ায় 
থাকিয়৷ সদলবলে কাশ্মীর যাত্রা করিলেন । 

কাশ্নীরে ৬ক্ষীরভবানীর মন্দির-দর্শনকালেলোককল্যাণত্রতী স্বামীজীর 
হৃদয়ে এক নবভাবের স্ফোট উঠিল । দেবীর মন্দির বিধর্মীর হস্তে বিধ্বস্ত 
ও কলুষিত দেখিয়া বিবেকানন্দের মনে যেমনি অতীতের নিবীর্যতা ও 
নিক্িয়তার প্রতি ধিককার-ধবনি উত্থিত হইল, অমনি মা-ভবানীর ভতন। 
বাণী শুনিতে পাইলেন, “আমি মনে করিলে কি অসংখ্য মঠ ও মন্দির 
স্থাপন করিতে পারি না1_-এই মুহুর্তেই কি এখানে সগ্ডুতল মন্দির 
উঠিতে পারে ন1 1” এই দৈববাণীর মর্ম উপলব্ধি করিয়া অদম্য কর্মা 
বিবেকানন্দ মায়ের ইচ্ছাসাগরেই আপন ইচ্ছ! বিসর্জন দিলেন_-তদবধি 
যাহ! ঘটিবে, সবই মায়ের অঙ্গুলি হেলনে | এখন হইতে তিনি কৃতত্বাভি- 
মানবিমুক্ত ও অধ্যাত্বভাবে বিভোর হইলেন-__বাহিরের সহিত সম্পর্ক 
রহিল অতি অল্প । অবশেষে কাশ্ীরভ্রমণ-পমাপনান্তে তিনি ১৮ই অক্টোবর 
বেলুড়ে নীলাম্বরবাবুর বাগানে উপস্থিত হইলেন-__মঠ তখন এ বাড়িতে । 

ইত্যবসরে ১৮৯৮ ইং ওরা ফেব্রুয়ারি শ্রীযুক্তা ওলি বুলের সৌজন্তে 
বেলুড়ে স্থায়ী মঠস্থাপনের জন্য ভূমি-ক্রয়ের বায়না হুইয়া যথাসময় উহাতে 
নুতন গৃহাদি-নির্মাণ ও পুরাতন গৃহের সংস্কারাদি পূর্ণবেগে চলিতেছিল । 
নভেম্বর মাসের প্রারস্তে উহার কার্য শেষ হইলে ৯ই ডিসেম্বর সেখানে 
শ্রীশ্রীঠাকুরের পৃূজাদি হইল এবং অবশিই সমস্ত আয়োজন-সমাপনান্তে 
১৮৯৯ গ্রীষ্টান্দের ২র] জানুয়ারি সাধুবৃন্দ নবীন মঠবাটীতে উঠিয়া 
আসিলেন। বিবেকানন্দের আর একটি কল্পন। বাস্তবে পরিণত হইল । 
১৮৯৮ এর ১৩ই নভেম্বর ৬কালীপুজার দিনে নিবেদিতার পরিকল্পিত 
বালিকাবিগ্ভালয়েরও স্থত্রপাত হইয়াছিল। আবার ১৮৯৯ খ্রীষ্টাব্দের 
১লা মাঘ স্বামী ত্রিগুশাতীতানন্দের সম্পাদকতা ও পরিচালনায় 
বঙ্গভাষায় এউদ্বোধন”-পত্রিকা প্রকাশিত হইলে স্বামীজীর সাফল্য আর 
একটি স্তর উর্ধ্বে উঠিল | স্বতরাং দ্বিতীয়বার পাশ্চাত্য-যাত্রার পূর্বে 
স্বামীজী নিশ্চিন্ত হইলেন ষে, তাহার সমস্ত জীবনের আপ্রাণ পরিশ্রম 
দ্রুত সার্থকতার পথে চলিয়াছে--শ্রীরামকঝের ভাবধার1 বিবিধরূপে 
শরীর পরিগ্রহ করিতেছে, আর সমস্ত দেশ তাহার অ।হ্বানে সক্রিয় হইয়া 
উঠিয়াছে । এদিকে দুর্বল শরীরে বক্তৃতাদি কর! ক্রমেই অসম্ভব হইয়া 
পড়িতেছিল। অতএব চিকিৎসকদের পরামর্শে ২*শে জুন (১৮৯৯) 
তিনি পশ্চিমগমন-মানসে স্বামী তুরীয়ানন্দের সহিত কলিকাতায় 
জাহাজে উঠিলেন। জাহাজ ৩১শে জুলাই লগ্নে পৌছিল এবং তাহার 
১৬ই অগস্ট আমেরি কাভিমুখে যাত্রা করিলেন । 

কলস্বো হইতে কাশ্মীর পর্যন্ত আচার্য স্বামী বিবেকানন্দ ভারতের 
জনসাধারণকে কি বার্ত! শুনাইয়! গেলেন ? প্রথমেই জান] আবশ্যক যে, 
পরিপ্রেক্ষিতের বিভিন্নতাবশতঃ তাহার বাণী প্রাচ্য ও পাশ্চাত্যে দুইটি 
'বিভিন্নরূপে আত্মপ্রকাশ করিলেও মূলতঃ উহা! ছিল এক। স্বামীজীর 

ভারতীয় প্রচেষ্টা ষেমন ধর্মবিহীন সমাজসেবামাব্র নহে, পাশ্চাত্য প্রচারও 
তেমনি শুধু কর্মশুন্য মোক্ষদাধন নহে । স্থান-কাল-পাত্রাহ্সারে তিনি 
উভয় সভ্যতাকেই তাহার স্বকীয় আদর্শানুসারে পরিচালিত করিতে 
চাহিয়াছিলেন, আর চাহিয়াছিলেন উভয়ের মধ্যে সম্মানজনক আদান- 
প্রদান । তাহার মতে “অপর জাতির নিকট হইতে আযাদিগকে কিছু 
বহিবিজ্ঞান শিক্ষা করিতে হইবে, কিরূপে দলগঠন ও পরিচালন করিতে 
হয, বিভিন্ন শক্তিকে প্রণালীবদ্ধ-ভাবে কার্ষে লাগাইয়া কিরূপে অল্প 
চেষ্টায় অধিক ফল লাভ করিতে হয়, তাহা শিখিতে হইবে |” কিন্তু 
প্রতোক জাতির এক একটি বিশেষ আদর্শ আছে--“আমাদের মাতৃমর 
জাতীয় জীবনের যূলভিত্তি ধর্ম-_-একমাত্র ধর্ম । উহাই আমাদের জাতীয় 
জীবনের মেকদণ্ড।” এই ভিত্তিকে অবিচল রাখিতে হইবে ; অতএব 
“অপরের নিকট শিক্ষা করিতে গিয়া অপরের সম্পূর্ণ অনুকরণ করিয়। 
নিজের স্বতন্ত্রতা ধারাইও ন11” ফলতঃ জড়বাদী পাশ্চাত্য সমাজেরও 
দীর্ঘজীবী হইবার ইচ্ছা থাকিলে এই অধ্যাত্মভিত্তি স্বীকার করিয়ালইতে 
হইবে-_“যদি পাশ্চাত্য সভ্যতা আধ্যাত্মিক ভিত্তির উপর স্থাপিত না হয়, 
তবে উহা আগামী পঞ্চাশৎ বর্ষের মধ্যে সযূলে বিনষ্ট হইবে ।” 

ধর্ম বলিতে আচারমাল্ত্র গ্রহণীয় নহে; কারণ ধর্মের অন্তরের সত্তা 
অপরিবর্তনীয় হইলেও বাহিরের ব্ূপ পরিবর্তনশীল-_আচারগুলি ভিতরের 
অনুভূতির বহিঃপ্রকাশ ভিন্ন কিছুই নহে। ভাবহীন আচার উন্নতির 
পহায়ক না হুইয়। জাতির অধঃপতনের কারণ হয়-_-”«আমাদের জাতিভেদ 
ও অন্যান নিয়মাবলী ধর্ষের সহিত আপাততঃ সংশ্লিষ্ট বোধ হইলেও 
বাস্তবিক তাহা নহে । সমগ্র হি্দুজাতিকে রক্ষা করিবার জন্ত এই সকল 
নিয়মের আবশ্যক ছিল । যখন এই আত্মরক্ষার প্রয়োজন থাকিবে না, 
তখন এগুলি আপন হইতে উঠিয়া যাইবে ।* সংস্কার সাধারণতঃ এইরূপ 

ক্রমাভিব্যক্তিযূলক প্রাকৃতিক নিয়মেই হইয়। থাকে এবং সংস্কারককে এই 
নিয়ম মানিয়া চলিতে হয় ; নতুবা সাময়িক উত্তেজনায় অথবাপরাহৃকরণে 
কিছু করিতে গেলে হিতে বিপরীত হয়-_“পামাজিক ব্যাধির প্রতিকার 
বাহিরের চেষ্টা দ্বারা হইবে না, মনের উপর কার্য করিবার চেষ্টা করিতে 
হইবে ।” বিবেকানন্দ তাই আপনাকে “আমূল সংস্কারক" বলিয়া পরিচয় 
দিতেন । তাহার মতে সংস্কারের সর্বোত্তম মাধ্যম হইতেছে শিক্ষা-_ এমন 
কেন সামাজিক ব্যাধি নাই, যাহা শিক্ষাপ্রভাবে বিদুরিত ন1 হয়। 
তবে আধুনিক শিক্ষার আমূল পরিবর্তন আবশ্যক | ধর্মের উপর ভিত্তি 
করিয়া যে শিক্ষা মানবের অন্তঃশক্তির সর্বাঙীণ অভিব্যক্তির সহায়ক হয়, 
উহাই প্রকৃত শিক্ষা । 

অকত্মাৎ সামাজিক পরিবর্তন-সাধনের বিরোধী হইলেও তিনি লক্ষ্য 
করিয়াছিলেন যে, দীর্ঘকাল পরাধীনতার ফলে যুগপ্রয়োজনানুরূপ নিত্য 
নূতন বিধানরচনার সমস্ত প্রাচীন ব্যবস্থা নিষ্ক্রিয় হইয়৷ গিয়াছে এবং 
সমাজজীবনে বহু আবর্জনা পুীভূত হইয়াছে । অতএব উহার দুরী- 
করণার্থ কতকগুলি বিষয়ে আমাদের আশু প্রচেষ্টা আবশ্যক | বর্তমানে 
নারীজাতির অবস্থা বড়ই শোচনীয়। বিবেকানন্দ বলিাছেন, নারী 
জাতির অভ্যুদয় না হইলে “ভারতের কলাণের সম্ভাবনানাই ; এক পক্ষে 
পৃক্ষীর উত্থান সম্ভব নহে ।” আবার সঙ্গে সঙ্গে স্বরণ করাইয়া দিয়াছেন, 
ণহে ভারত, ভুলিও না, তোমার নারীজাতির আদর্শ সীতা সাবিত্রী 
দময়স্তী |” সতীত্ব ও মাতৃত্বের আদর্শকে সম্পূর্ণ অবিকৃত রাখিয়া নারী 
জাতিকে জাগিতে হইবে | এই জাগরণের ক্ষেত্রে আব।র নরনারীর মধ্যে 
কোনও অলঙ্ঘ্য ব্যবধান স্বীকৃত হয় নাই--দএদেশে পুরুষ-মেয়েতে এতটা 
তফাত কেন যে করেছে তা বুঝা কঠিন । বেদাস্ৃশান্ত্রে তো বলেছে, 
একই চিৎসত্তা সর্বভূতে বিরা করছেন।” পরস্ত বিবেকানন্দ শরণ 

করাইয়া দিয়াছেন যে, নারীদের ষথার্থ কল্যাণসম্পাদনে নারীরাই 
সমর্থ পুরুষ এই বিষয়ে দুর হইতে যথাসম্ভব সাহায্য করিলেও কখনও 
তাহাদের স্বাধীনতায় হস্তক্ষেপ না করে। 

জনসাধারণের উন্নতি ব্যতীত জাতির উন্নতি অসম্ভব ; অতএব 
তথাকথিত নিম্নশ্রেণীর সর্বপ্রকার অভ্যরথথানের আয়োজন অত্যাবশ্যক । 
কারণ “এর সহত্র সহঅ বৎসর অত্যাচার সয়েছে, নীরবে পয়েছে--তাতে 
পেয়েছে অপূর্ব সহিষুতা । সনাতন ছঃখ ভোগ করেছে-_-তাতে পেয়েছে 
অটল জীবনীশক্তি। এরা একমুঠো ছাতু খেয়ে ছুনিয়া উলটে দিতে 
পারবে ; আর আধখান। রুটি পেলে ত্রেলোক্যে এদের তেজ ধরবে না; 
এরা রক্তবীজের প্রাণসম্পন্ন। আর পেয়েছে অদ্ভুত সদাচারবল, যা 
ব্রিলোক্যে নাই। এত শান্ত, এত প্রীতি, এত ভালবাসা, এত মুখটি 
টুপ করে দিনরাত খাটা এবং কর্মকালে সিংহবিক্রম !-"এই সামনে 
তোমার উত্তরাধিকারী ভবিষ্যৎ ভারত।” “এই নুতন ভারত বেরুক মুদির 
দোকান থেকে, ভুনাওয়ালার উন্ুনের পাশ থেকে; বেরুক কারখানা 
থেকে, হাট থেকে, বাজার থেকে ; বেরুক ঝোড় জঙ্গল পাহাড় পর্বত 
থেকে ।” কিন্তু এই নিষ্ষিঞ্চনদের অভ্যুত্থানের আলোড়নে ভারতের সনাতন 
সংস্কৃতি যেন কেন্দ্রত্র্ ন1 হয়। আমাদের উদ্দেশ্য হইবে প্রাচীন ব্রাহ্মণ- 
সংস্কৃতিকে শুদ্রের স্তরে ন| নামাইযা প্রত্যেক শুদ্রকে ব্রাহ্ধণত্বে উন্নীত 
করা। “নত্যযুগে একমাত্র ব্রান্ছণজাতি ছিল ।” শ্রীরামকৃষ্ণের আগমনে 
পুনঃ সেই সত্যযুগের হুত্রপাত হইয়াছে-_-“তিনি যেদিন জন্মেছেন, সেদিন 
থেকে সত্যযুগ এসেছে । এখন সব ভেদাভেদ উঠে গেল, আচগাল প্রেম 
পাবে। মেয়ে-পুরুষের ভেদ, ধনি-নির্ধনের ভেদ, পিত-মূর্থ-ভেদ, ত্রাক্ধণ- 
চণ্ডাল-ডেদ সব তিনি দূর করে দিয়ে গেলেন। আর তিনি বিবাদভঞ্জন-.. 
হিন্দু-মুসলমান-ডেদ, কীশ্চান, হিন্দু ইত্যাদি সব চলে গেল ।” 

জাতিভেদ বর্তমানে যে আকার পরিগ্রহ করিযাছে, উহা একসমযে 
অপরিবর্জনীয হইলেও এবং উহার যূলে যথেষ্ট সত্য নিহিত থাকিলেও 
আধুনিক জগতে মূল ভিত্তি অটুট বাঁধিয়া উহার অভিব্যক্তির পরিবর্তন 
আবশ্বক। ধর্মের নামে সমাজে যে নিষ্ঠুর অত্যাচারের তাগুবলীল। 
চলিতেছে তপ্রতি দৃষ্টিনিক্ষেপ করিয়া স্বামীজী আক্ষেপসহকারে বলিলেন, 
প্ধর্ম কি আর ভারতে আছে, দাদা ! জ্জানমার্গ, যোগমার্গ, পব পলাযন ; 
এখন আছেন কেবল ছু"ত্মার্_ আমায় ছু'যে। না, আমায় ছুঁযো না। 
দুনিয়া অপবিত্র, আমি পবিভ্র--সহজ ব্রন্মচ্ভান 1! ভাল! মোব বাপ ! হে 
ভগবান্‌। এখন ব্রহ্ম হৃদয়কন্দবেও নাই, গোলোকেও নাই, সর্বভৃতেও 
নাই-_-এখন ভাতের হাড়িতে।” এইসব অযৌক্তিক ও পাশবিক ব্যবস্থা 
দূর করিযা তিনি আমাদিগকে অন্যসমাজস্থলভ সাম্য ও সৌত্রাত্র অবলম্বন 
করিতে উপদেশ দ্িলেন-__“আমাদের মাতৃভূমির পক্ষে হিন্দু ও ইসলাম- 
ধর্মম্বরূপ এই ছুই মহান মতের সমন্বয়ই-_-বৈদান্তিক মস্তিফ এবং ইসলামাষ 
দেহ-_-এক মাত্র আশী। -*-আমার মাতৃভূমি ষেন ইসলামীয দেহ এবং 
বৈদান্তিক হৃদয়রূপ দ্বিবিধ আদর্শের বিকাশ করিষা কল্যাণের পথে 
অগ্রসর হয়েন 1” 

ভারতের জনসধারণ ধামিক হইলেও দারিদ্র্যের নিপীড়নে কর্মশক্তি- 
হীন। বিশেষতঃ দীর্ঘকাল দাসত্বের ফলে তাহাদের জীবনে প্রায়শ: 
সাত্বিকতার ছদ্মবেশে ঘোর তামসিকতা বিরাজমান | অতএব এদেশে 
প্রকৃত ধর্মপ্রচারের যথেষ্ট প্রয়োজন থাকিলেও প্রথমে রজোগুণের 
উদ্বোধন আবশ্যক | “ষে ধর্ম গরীবের ছুঃখ দূর করে না, মানুষকে 
দেবতা করে না, তাকি আর ধর্ম?” পথালিপেটে ধর্ম হয় না- 
প্রথমে কৃর্দেবতার পুজা” অত্যাবশ্যক। অতএব “এ অন্লসংস্থান 
করবার জগ্চই আমি লোকগুলোকে রজোগুণতৎপর হতে উপদেশ 

দিই।” ”আগে অন্রসংস্থান করার. উপদেশ দে, তারপর ভাগবত 
পড়ে শুনাস্‌।” 

যুগপ্রয়োজনে বিবেকানন্দ আমাদিগকে নর-নারায়ণের পুজায় আহ্বান 
করিয়াছেন-_“প্রথমে পুজা _বিরাটেএ পূজা । তোমার সম্মুখে তোমার 
চারিদিকে যাহার। রহিয়াছে, তাহাদের পুজা । ইহাদের পুজ। করিতে 
হইবে--সেবা নহে 7 সেবা বলিলে আমা'র অভিপ্রেত ভাবটি ঠিক বুঝাইবে 
না, পূজা শব্দেই এ ভাব ঠিক প্রকাশ কর] যায়।” এই নরনারায়ণের 
পূজা দ্বার চিত্তশুদ্ধি হইলেই মাত্র উচ্চ আধ্যাত্মিক তত্ব হৃদযে স্ফ্রিত 
হওয়া সম্ভব । 

আমাদের দেশে ধর্ম ও সাংসারিক অভ্যুদয়ের মধ্যে যে এক হছুর- 
পসবণীয় কৃত্রিম প্রভেদ হৃষ্ট হইয়াছে, বিবেকানন্দের মতে উহাই আমাদের 
অবনতির প্রধান কারণ। বস্ততঃ উভয়ের মধ্যে কোন বিরোধ নাই; বরং 
ধর্মবৃদ্ধির স্বতঃসিদ্ধ ফলরূপে জাগতিক উন্নতি আপনিই আসিতে বাধ্য । 
না আসার কারণ এই যে, শাস্ত্রে ষে সকল প্রাণপ্রদ ও প্রগতিমূলক উপদেশ 
বহ্য়াছে, আমর! সেগুলিকে কার্ষক্ষেত্রে প্রয়োগ করি না_“আমাদের 
মস্তক আছে, হপ্ত নাই । আমাদের বেদান্তমত আছে, কার্ষে পরিণত 
করিবার ক্ষমতা নাই । আমাদের পুস্তকে মহা সাম্যবাদ আছে, আমাদের 
কার্ষে মহ] ভেদবুদ্ধি। মহ নিঃস্বার্থ নিফাম কর্ম ভারতেই প্রচারিত 
হইয়াছে ; কিন্তু কার্ধে আমর] অতি নির্দয়, অতি হৃদয়হীন-_নিজের 
মাংসপিও শরীর ছাড়া আর কিছুই বুঝিতে পারি না।” ধর্মান্ুভূতির যথার্থ 
তাৎপর্য জানিলে আমরাও বিবেকানন্দের সহিত সমস্বরে বলিব, “ষে 
জ্ঞানে ভববন্ধন হইতে মুক্তি পাওয়! যায়, তাতে আর সামান্য বৈষয়িক 
উন্নতি হয় না? অবশ্যই হয়।» সমাজজীবনের স্তায় ব্যক্তিগত জীবনেও 
ধর্মানুষ্ঠান ও কর্মসম্পাদনের মধ্যে বর্তমানে কোনও যোগন্বত্র নাই । সেই 


৮৬ প্লীরামকুষ্ণ-ভক্তমালিকা 


ত্র পুনঃস্থাপনের জন্য চাই “কর্মে পরিণত বেদান্ত, «তোমার স্ত্রী থাকুক, 
তাহাতে ক্ষতি সাই কিন্ত এ স্ত্রীর মধ্যে তোমার ঈশ্বরদর্শন করিতে 
হইবে । পুরুষ স্ত্রীকে এবং স্ত্রী পুরুষকে ষে ভালবাসার দ্বার! গ্রীত করিযা 
থাকে, সেই ভালবাস! ভগবান্কে অর্পণ করিতে হইবে ।” সংসারে ষত 
প্রকার সম্বন্ধ আছে, তংসমস্তকেই এই ভাগবতৃষ্টি-সহায়ে ঈশ্বরলাভেব 
সহাঘক করিতে হইবে। শুধু তাহাই নহে, জীবনের প্রতিটি কর্ম 
ঈশ্বরাদেশে সাধিত হওয়া আবশ্যক, কারণ বস্ততঃ কর্ম, করণ, ক, 
কর্মফল ইত্যাদি সমস্ত ত্রন্ম ভিন্ন কিছুই নহে । 

ভারতবর্ষের অধোগতির আর এক কারণ হইল তাহার কৃপম গকসদৃশ 
সংকীর্ণ মনোবৃত্তি। ভারত যেদিন 'শ্রেচ্ছ" শব্ধ আবিষ্কারপূর্বক আপনার 
জাতীয় জীবনের চারিদিকে দুর্লজ্ঘ্য প্রাচীর তুলিয়! দিল, সেই দিন হইতে 
আরম্ভ হইল তাহার অবনতি--”কোন ব্যক্তি বা জাতি অপর জাতি 
হইতে আপনাকে সম্পূর্ণ পৃথক রাখিয়া বাচিতে পারে না।' বিবেকানন্দ 
হাই আহ্বান জানাইলেন, “নিজেদের সঙ্কীর্ণ গর্ত থেকে বাহিরে এসে 
দেখ, সব জাতি কেমন চলছে । তোমরা কি মাস্থষকে ভালবাস? তা 
হলে এস, ভাল হবার জঙগ্গে প্রাণপণে চেষ্টা কর |” অপরের সহিত মিশিতে 
হইলে চাই অপরের প্রতি শ্রদ্ধা ও ভালবাসা__“আমর1 শুধু “পরধর্মে 
বিদ্বেষ করিও না”, এই কথা প্রচার করি না-_আমরা সকল ধর্মকে সত্য 
বলিয়া পূর্ণরূপে গ্রহণ করিয়া থাকি । আর শুধু প্রচার নহে, আমরা ইহা 
কার্ষেও পরিণত করিয়া থাকি ।” এই আদান-প্রদানের যধ্যে আবার 
ভিক্ষকের মনোবৃত্তি সর্বথা পরিত্যজ্য--পসমাবস্থাপন্ত্ন না হইলে কখনও 
বন্ধুত্ব হয় না। যদ্দি তোমাদের ইংরেজ বা মাফিনগণের সহিত সমান 
হইতে ইচ্ছা থাকে, তবে তোমাদিগকে ষেষন উহাদের নিকট শিখিতে 
হইবে, তেমন শিখাইতেও হইবে 1” 


স্বামী বিবেকানন্দ ৮৭ 


সর্বশেষে মনে রাখিতে হইবে যে, বিবেকানন্দ যদিও ভারতবাসী 
ছিলেন এবং ভারতের অভ্যুানের জন্য আপ্রাণ চেষ্টিত ছিলেন, তথাপি 
তিনি রাজনীতিতে বিজড়িত হন নাই ? অধ্যাত্ান্ভূতিই ছিল তাহার 
সমস্ত কর্মপ্রেরণ| ও প্রচারের একমাত্র উৎস । সেই বিবাদ-বিচ্ছেদহীন 
প্রেমরাজ্যে অধিষ্ঠিত থাকিয়া এবং প্রতিমুহূর্তে নিখিলব্রন্ধা গুব্যাপী অদ্বিতীয় 
সত্তার সাক্ষাৎ করিয়া বিশ্বপ্রেমিক বিবেকানন্দ বলিয়া গিয়াছেন, “একথা 
ভুলে যেয়ো না যে, সব দেশের লোকের প্রতিই আমার টান বযেছে__ 
শুধু ভারতের প্রতি নহে ।» 

ভগ্ন স্বাস্থ্য লইযা আমেরিকায দ্বিতীযবার পদার্পণানন্ত স্বামীজী 
পূর্বের স্তায় পৃর্ণোগ্মে কার্য আরম্ভ করিতে না পারিলেও নীরব পহিলেন 
না। তিনি কিয়দ্দিবল “রিজলি ম্যানরে” লেগেট-দম্পতির সহিত 
অতিবাহনান্তে ৮ই নভেম্বব নিউইয়র্কে প্রকাশ্য সভায় বক্তৃতা প্রদান 
করিলেন এবং নগরের ও পার্শ্ববর্তী স্থানসকলে পক্ষকাল যাবৎ এইব্ধপ 
প্রচারে ব্যাপৃত থাকিয়া আমেরিকার পশ্চিমকূলাভিমুখে চলিলেন । 
তথায় লস্‌ এগ্রেলিস, ওকল্যা্ড, শ্যান ফ্রান্সিমূকো প্রতৃতি স্থানে 
তিনি প্রায় ছায় মাস ছিলেন এবং ইহ।র ফলে কালিফোণিয়া-অঞ্চলে 


বেদান্তের বীজ স্বপ্রোথিত হইয়া কালক্রমে বনু মহ! মহীরুহে পরিণত 
হইয়াছিল ! 


কালিফোণিয়ায় অবস্থানকালে লেগেট-দম্পতির নিকট হইতে সংবাদ 
ও আমন্ত্রণ আদিল যে, প্যারিসে একটি ধর্মেতিহালশ্লন্মেলনের অধিবেশন 
হইবে-_লেগেট-দম্পতি প্র সময়ে তথায় থাকিবেন এবং স্বাস্থ্যোন্নতি 
ও এ সভায় যোগদানের উদ্দেশ্যে স্বামীজীরও তথায় গমন আবশ্বক। 
সে আহ্বানে অবহেলা প্রদর্শন না করিয়া তিনি ফরাসী দেশে যাইবার 
জন্ত দ্রুত প্রস্তুত হইতে লাগিলেন এবং তদন্থলারে কালিফোণিয়ার 


৮৮ শ্রীরামকৃষ্চ-ভক্তমালিকা 


কার্যসমাপনান্তে ডেট্টয়ট ও চিকাগোতে কিছুদিন বেদান্ত প্রচার করিয়া 
নিউইয়কে উপনীত হইলেন । এখানেও কিয়দ্দিবস বক্তৃতাদি করিয়া 
১৯* খ্রীষ্টাব্ের ২৬শে জুলাই ইউরোপগামী জাহাজে উঠিলেন। 

মনে রাখিতে হইবে ষে,স্বামীজীর দেহ তখন ভগ্রপ্রায়, তথাপি তাহার 
কার্যক্ষমতা ছিল তখনও ৰিপুল-_-বিশেষতঃ তাহার অমিত মনোবলের 
সম্মুখে সমস্ত বিদ্ব পরাজিত হইত । ইতঃপূর্বে ফরাসী ভাষার সহিত তাহার 
্বল্প পরিচয় ঘটিয়া থাকিলেও উহ1 উল্লেখযোগ্য নহে। কিন্তু সভার 
আলোচনায় যোগদানের সঙ্বল্প উদিত হইবামাত্র ছুই মাস যাবৎ গভীর 
মনোনিবেশ-সহকারে উহা! আয়ত্ত করিতে লাগিলেন এবং প্যারিসে 
উপস্থিত হইয়া শিক্ষিতপমাজের সহিত আলাপপ্রসঙ্গে উহা সম্পূর্ণ অভ্যাস 
করিয়া লইলেন। অনন্তর যথাসময়ে বক্তৃতাসহায়ে স্বীয় মতবাদের 
অবতারণাব্যপদেশে এ ভাষার আশ্রয় গ্রহণপূর্বক সকলকে চমতকত 
করিলেন | সভায় খাটি ভারতীয় ভাব উপস্থাপনের প্রয়োজন যথেষ্ট 
ছিল? কিন্ত এতদাপেক্ষাও অধিক লাভ হইল এই যে, বহু শিক্ষিত ব্যক্তি 
তাহার প্রতি বক্তিগত ভাবে আকুষ্ট হইলেন। এইরূপে প্রায় তিন 
মাস ফরাসী দেশে ভাবের আদান-প্রদানে কাটাইয়াস্বামীজী পূর্ব ইউরোপ 
অভিমুখে যাত্রা করিলেন_ সঙ্গী হইলেন লয়জন-দম্পতি, শ্রীযুক্ত ভুল 
বোওয়া, শ্রীমতী কালভে ও শ্রীমতী ম্যাকলাউড। ইহারা ভিয়েনা, 
হাঞ্েরি, পাভিয়া, রুমানিয়া ও বুলগেরিয়ার মধ্য দিয়া কন্ষ্টার্টিনোপলে 
পৌঁছিলেন ) তথা হইতে এথেন্সে গমন করিলেন এবং পরে মিশরে 
উপনীত হইলেন । মিশরে আসিয়া স্বামীজীর মন ভারতে প্রত্যাবর্তনের 
জন্য ব্যাকুল হইল। বিশেষতঃ তাঁহার অন্তর ষেন বলিয়! দিতে লাগিল 
বে, শ্রীযুক্ত সেভিয়ার আর ইহ্ধামে নাই। এইচিস্তা তাহাকে বড়ই 
চঞ্চল করিল। অতএব প্রথম যে জাহান্ধ পাইলেন তাহাতে আরোহণ 


স্বামী বিবেকানন্দ ৮৯ 


করিয়া বোম্বাই উপস্থিত হইলেন এবং ৯ই ডিসেম্বর (১৯০০ )রাজ্জে বিনা 
সংবাদে অকস্মাৎ বেলুড় মঠে আবিভূ্ত হইলেন। 

ভারতে পুনরাগমনের পর তিনি সংবাদ পাইলেন ষে, সেভিয়ার 
সাহেব সত্য সত্যই ইহলোকে নাই; অতএব সেভিয়ার-গৃহিনীকে 
সাব্বনাদানের জন্য হিমালয়ক্রোডে আলমোডা জেলার অন্তঃপাতী মায়া- 
বতীতে যাওয়। তাহার প্রথম কর্তব্য বলিযা বোধ হুইল। তখন প্রচণ্ড 
শীত--চারিদিক তুষারাবৃত। তথাপি সমস্ত কষ্ট সহা করিয়া তিনি তথায় 
গমনপূর্বক সেভিয়ার-পত্বীর সহিত সাক্ষাৎ করিলেন এবং ওরা জানুয়ারি 
তইতে ১৮ই জানুয়ারি পর্যন্ত সেখানে অবস্থানের পর ২৪শে জানুয়ারি 
মঠে ফিরিযা আসিলেন । 

মঠে ছুই মাস ত্রহ্ষচারীদের শিক্ষাদান, মঠপরিচালনা, অতিথি- 
অভ্যাগতদের সহিত সদালাপ ইত্যাদিতে অতিবাহিত হইলে স্বামীজা 
১৮ই মার্চ পূর্ববঙ্গ যাত্রা করিলেন। ঢাকায় তাহার দুইটি বক্তৃতা 
হইযাছিল। ঢাকা হইতে তিনি ৬চন্দ্রনাথ ও ৬কামাখ্যাদর্শনে যান এবং 
তথ] হইতে শিলং এ উপস্থিত হন। স্বামীজীর শরীর তখন বহুমৃত্রাি 
রোগে শোচনীর অবস্থা প্রাপ্ত হইয়াছে । স্থতরাং স্বাস্থ্যোম্নতিকল্লে এ 
শৈলনিবাসে কিছুদিন অবস্থান করিলেন । দৈহিক অস্স্থতাসত্বেও জন- 
সাধারণের আগ্রহে তাহাকে এখানেও একটি বক্তৃতা দিতে হইয়াছিল । 
শরীরের কিন্ত বিশেষ কোন উন্নতি হইতেছে না দেখিয়া সেখানে দীর্ঘ- 
কাল না থাকিয়া তিনি মে মাপের মধ্যভাগে বেলুড় মঠে চলিয়৷ আসিলেন। 

১৯০১ গ্রীষ্টান্বের অক্টোবর মাসে স্বামীজীর আগ্রহে বেলুড় মঠে প্রথম 
প্রতিমায় ৬দুর্গপৃজা হইল । ইহাতে একদিকে যেমন স্বামীজীর মাতৃ 
পুজার আগ্রহ চরিতার্থ হইল, অপর দিকে তেমনি নিষ্ঠাবান হিন্দুসমাজ 
জানিল যে, বিদেশ-প্রত্যাগত বিবেকানন্দ স্বধর্মচ্যুত হন নাই, কিংবা 


৯৭ শ্রীরামকৃষ্ণ-ভক্তমালিকা 


ততপ্রতিঠিত মঠে প্রাচীন পন্থার সহিত সম্বন্ধহীন কোন অভিনব ধর্মমত 
প্রতিষ্ঠিত হইতেছে না। এ বংসরেরই শেষভাগে জাপান হইতে শ্রীযুক্ত 
ওড] এবং ওকাকুরা নামক ছুইজন কৃতবিদ্ধ ও প্রতিপত্তিশালী ব্যক্তি 
ভারতে আসিয়া স্বামীজীকে জাপানে একটি ধর্মপভায় যোগদানের জন্ত 
অন্থবোধ জানাইলেন | পরন্ত মানসিক উৎসাহ থাকিলেও শারীরিক 
অক্ষমতানিবন্ধন স্বামীজী সঠিক কিছু না বলিয়া আগ্রহমান্র প্রকাশ 
করিলেন । ওকাকুরা তাহার সাহচর্যলাভের জন্য কিয়দদিবস মঠে বাস 
করিলেন এবং অতঃপর বুদ্ধগয়া-্দর্শনে উৎ্স্ক হইয়া স্বামীজীকেও সঙ্গে 
ষাইবার জন্য আমন্ত্রণ করিলেন । ইহার পূর্বেই স্বামীজীর কাশীধাষে 
যাওয়া স্থির হইয়াছিল বলিয়া তিনি জাপানীদের সহিত প্রথমে গযাধান্নে 
গেলেন এবং তথা হইতে বারাণসীক্ষেত্রে উপনীত হইলেন । এখানে 
ওকাকুরা স্বামীজীর নিকট বিদায় লইয়া! তাহারই ব্যবস্থান্থসারে ও 
তন্রিিষ্ট সঙ্গীর সহায়তায় ভারতন্রমণে নির্গত হইলেন । 

কাশীধামে স্বামীজীর অবস্থানের স্ষোগে ভাবী দুইটি আশ্রমের 
হ্ত্রপাত হয়। জনৈক ধর্মপ্রাণ ব্যক্তি বেদান্তপ্রচারের জন্য কিছু অর্থ 
প্রদান করেন-_ইহাতেই পরে রামকৃষ্ণ অদ্বৈতাশ্রমের আরম্ভ হষ। 
এততিন্ন স্বামীজীর প্রেরণায় কতিপয় যুবক সামান্য অর্থাদি-সংগ্রহান্তে 
একটি সমিতি গঠনপূর্বক আর্তসেবার ব্রতী হন-_-উহাই বর্তমান রামক্ণ 
মিশন সেবাশ্রমের ভিত্ত্িপত্তন | 

১৯*২ গ্রীষ্টাব্দের শ্রীরামকষ্*-জন্মোৎসবের পূর্বেই স্বামীজী মঠে 
প্রত্যাবর্তন করিলেন । শরীরের অবস্থা তখন ভয়াবহ? তথাপি তখনও 
উৎসাহ-উদ্যমের বিন্দুমাত্র হ্বাস নাই। তিনি আর চারিমাস মাত্র ইহধাষে 
ছিলেন । কিন্তু ইহার প্রতিটি দিন স্মরনীয় ঘটনায় পরিপূর্ণ, প্রতিমূহ্রত 
শিক্ষাপ্রদ, প্রতিক্ষণ এই জগঘ্বরেণ্য মহামানবের সোনার কাঠি-স্পর্শে 


স্বামী বিবেকানন্দ ৯৬ 


সঞ্জীবিত। দেহত্যাগের প্রায় এক সপ্তাহ পূর্বে ইচ্ছামৃত্যু নর-ধষি স্বশিক্ত 
স্বামী শুদ্ধানন্দকে একখানি পঞ্জিকা আনিতে বলিলেন এবং আলোচ্য 
দিবস হইতে আরম্ভ করিয়! পঞ্জিকাখানির কয়েকটি পাতা উলটাইয় উহা 
স্বকক্ষেই রাখিয়া দিলেন । ইহার তাৎপর্য প্রথমে ভক্তদের বুদ্ধির অগোচর 
থাকিলেও দেহত্যাগান্তে স্মরণ হইল ষে, শ্রীরামকৃষ্ণ একদা এইরূপই 
করিয়াছিলেন । অমরনাথ হইতে ফিরিয়া স্বামীজী সহাস্টে বলিয়াছিলেন, 
“বাবা ৬অমরনাথ আমায় ইচ্ছাযৃত্যু বর দিয়াছেন।” এইব্ূপে আরও 
বহুবার তিনি স্বীয় আশু দেহত্যাগের ইঙ্গিত দিলেও প্রিয়জনের বিরহ- 
চিন্তায় অপারগ ভক্তবৃন্দের মন তাহা অন্ত অর্থেই গ্রহণপূর্বক বুঝিয়াও 
বুঝিতে চাহিল না যে, সিদ্ধসঙ্কল্প দেবমানৰব আপন কার্ধসমাপনান্তে 
সত্যই বিদায়ের জন্ত প্রস্তত হইতেছেন । 

৪ঠা জুলাই, শুক্রবার, ১৯০২ খ্রীষ্টাব্₹-_উত্তর আমেরিকার স্বাধীনতার 
পুণ্যতিথি | প্রাতে চা-পানের আসরে কতই আমোদ-আহ্লাদ চলিল। 
তাহার পরদিবস শনিবার ও অমাবস্যা 9 স্থতরাং স্বামীজীর মনে সেঙ্গিন 
»শ্যামাপৃজার সঙ্কল্প উদিত হইল এবং তখনই স্বামী রামকুষ্ণানন্দের 
পিতৃদেব তথায় আগমন করায় স্বামীজী সানন্দে তাহাকে এ অভিলাষ 
জ্ঞাপনপূর্বক মঠবাসীদের পুজার আয়োজন করিতে বলিলেন ৷ তদনস্তর 
ঠাকুরঘরে যাইয়া ৮ট1 হইতে ১১ট পর্যন্ত গভীর ধ্যানে কাটাইলেন । 
তথা হইতে স্বামীজীর অবতরণকালে স্বামী প্রেমানন্দ তাহার অস্ফুট বানী 
শুনিলেন-_“ঘদি আর একট। বিবেকানন্দ থাকত তবে বুঝতে পারত 
বিবেকানন্দ কি করে গেল। কালে কিন্ত এমন শত শত বিবেকানন্দ 
জন্মাবে ।” অতঃপর তিনি শুরুষভূর্বেদের অংশবিশেষ ভাস্যসহকারে স্বামী 
শুদ্ধানন্দকে পড়াইলেন ৷ আহারান্তে বিশ্রামের পর পুনর্বার ব্রদ্ধচারীদের 
গৃহে যাইয়া! সংস্কৃতপাঠে যোগ দিলেন। বৈকালে স্বামী প্রেমানন্দের 


৯২ শ্রীরামকৃষ্*-ভক্তমালিকা। 


সহিত বেলুড়ের বাজার পর্যন্ত বেড়াইয়া আসিলেন এবং জানাইলেন ষে, 
তাহার শরীরের অবস্থা উত্তম। এ ভ্রমণকালে একটি বেদবিদ্ভালয়- 
স্থাপনের আগ্রহ প্রকাশ করিলেন এবং এ বিষয়ে প্রেমানন্দের সহিত 
স্থদীর্ঘ আলোচনা করিলেন । পরে সন্ধ্যায় মঠে প্রত্যাগমনপূর্বক সকলের 
কুশলসংবাদ জিজ্ঞাসান্তে নিজ কক্ষে প্রবেশ করিলেন এবং সেবকের নিকট 
হইতে মাল] চাহিয়। লইয়া তাহাকে বাহিরে যাইতে বলিলেন । পরে 
ভাগীরখীমাতার দিকে মুখ ফিরাইয়! ধ্যানে মগ্র হইলেন। একঘণ্টা 
অতীত হইলে তিনি সেবককে ডাকিয়া বাতায়নগুলি খুলিয়া পা 
টিপিতে ও হাওয়! করিতে বলিলেন ৷ এইভাবে আধ ঘণ্টা অতীত হইলে 
তিনি দীর্ঘনিঃশ্বাস ত্যাগ করিলেন; এক মিনিট পরে আবার এ্ররূপ 
নিঃশ্বাস পড়িল। -তারপর তিনি ক্লান্ত শিশুর ন্যায় জগজ্জননীর ক্রোডে 
চিরসমাধিতে নিমগ্ন হইলেন । স্বামী প্রেমানন্দ প্রভৃতি সকলে আসিয়া 
দেখিলেন, তাহার মুখমণ্ডল জ্যোতির্ময় ও বিস্ফারিত নেত্রদ্বয় তেজঃপুর্ণ । 





স্বামী ব্রহ্মানন্দ 


দক্ষিণেশ্বরে শ্রীরামকৃষ্ণদেব স্বদীর্ঘ সাধন।-সমাপনান্তে ত্যাগী ভক্তদের 
পঙ্গলাভের বাসনায় একদিন শ্রীশ্রীজগন্মাতার শ্রীচরণে নিবেদন করিলেন, 
*বিষয়ী সংসারী লোকদের সঙ্গে কথা বল্‌তে বল্‌তে জিভ জলে গেল ।, 
জগন্মাতা আশ্বীস দিলেন, “ভয় নাই, ত্যাগী শুদ্ধসত্ব ভক্তেরা আসছে ।” 
ফলেও দেখা গেল যে, যথাকালে ত্যাগী যুবকগণ আসিতে লাগিলেন । 
৷ এই অন্তরঙ্গদের মধ্যে আবার শ্রীযুক্ত রাখালের স্থান অতি উচ্চ । তিনি 
্বল্নসংখ্যক ঈশ্বরকোটিদের অন্যতম এবং ঠাকুরের মানসপুত্র । জগন্মাতা 
তাহার আগমনের কথা পূর্ব হইতেই শ্রীরামকুষ্ণকে জানাইয়া রাখিয়া- 
ছিলেন | ঠাকুর বলিতেন, “রাখাল আসিবার কয়েকদিন পূর্বে দেখিতেছি, 
মা একটি বালককে সাহসা আমার ক্রোড়ে বসাইযা দিয়া বলিতেছেন, 
“এইটি তোমার পুত্র।* শুনিয়া আতঙ্কে শিহরিয়৷ উঠিয়া বলিলাম, “দে 
কি? আমার আবার ছেলে 1" তিনি তাহাতে হাপিয়া বুঝা ইয়া! দিলেন, 
“সাধারণ সংসারিভাবে ছেলে নয়, ত্যাগী মানসপুত্র |” তখন আশ্বস্ত হই। 
এঁ দর্শনের পরে রাখাল আসিয়া উপস্থিত হইল এবং বুঝিলাম--এই 
সেই বালক ।” | 

শ্রীযুক্ত রাখালচন্দ্র ঘোষ ১৮৬৩ খ্রষ্টাব্ধের ২১শে জানুয়ারি মঙ্গলবার 
(১২৬৯ বঙ্গাব্ধের ৮ই মাঘ, চান্দ্রমাঘ শুক্লাদ্বিতীয়া তিথিতে, রাত্রি প্রায় 
একটায়) বসিরহাট মহকুম।র অন্তর্গত শিকরা-কুলীনগ্রামে এক অতি 
সম্ত্রান্তবংশে জন্মগ্রহণ করেন। তীহার পিতা আনন্দমোহন ঘোষ 
সঙ্গতিপন্ন জমিদার ছিলেন। পাঁচ বৎলর বয়সে রাখালের মাতা 
কৈলাসকামিনীর দেহত্যাগ হয় । অতঃপর পিত! দ্বিতীয়বার দারপরি গ্রহ 


৯৪ শ্রীরামকৃষ্*-ভক্তমালিকা 


করেন এবং বিমাতা হেমাক্জিনীর স্সেহময় ক্রোড়ে রাখালচন্দ্র মানুষ 
হইতে থাকেন । 

উপযুক্ত বয়সে বিগ্যাভ্যাসের জন্য বাটীর নিকটে একটি বিদ্যালয় 
স্থাপনপূর্বক আনন্দমোহন উহাতে রাখালকে ভি করিয়া দিলেন । 
সেখানে বালকের সৌম্য সুন্দর আকুতি ও মাধূর্ষময় কোমল প্ররুতিতে 
ছাত্র ও শিক্ষক সকলেই আকৃষ্ট হইলেন। অধিকম্ত তিনি অল্পদিনেই 
সহপাঠীদের নেতৃত্বলাভ করিলেন । অধ্যয়নাদিতেও তাহার সবিশেষ 
বুদ্ধিমত্তার পরিচয় পাওয়া গেল । রাখাল স্বভাবতই বন্ধুবংসল ছিলেন । 
বিদ্ভালয়ের ছাত্রদিগকে শিক্ষকগণ প্রহার করিলে তিনি সমবেদনায় 
অভিভৃত হইতেন। ইহার ফলে শিক্ষকদের অন্তরেও ক্রমে কোমলত।র 
সঞ্চার হইল এবং তাহার! এ গঠিত অভ্যাস ত্যাগ করিলেন | বিদ্ভালয়ের 
শিক্ষা ভিন্ন অন্য বিষয়েও রাখালের বেশ উৎসাহ ছিল। ক্রীড়াদিতে 
যেমন কেহ তাহার সমকক্ষ ছিল না, কুম্তিতেও তেমনি কেহ তাহার 
প্রতিদন্্বী হইতে পারিত ন1| গ্রামের বিবিধ ক্রীড়।প্রতিযোগিতায় তিনি 
অসাধারণ নৈপুণ্য দেখাইতেন। পিতার দৃষ্টান্তে বাল্যকাল হইতেই 
ফলফুলের বাগানের প্রতি তাহার খুব আকর্ষণ লক্ষিত হইত । এতত্ব্যতীত 
পুফরিণীর পার্খে বসিয়৷ ছিপে মাছ ধরাও তাহার একটি বড় আমোদের 
বিষয় ছিল। 

কিন্তু ইহা মনে করিলে ভুল হইবে ষে, সাধারণ বালকদের ম্যায় 
তিনি কেবল এই সকল খেলাধুলায়ই মত্ত থাকিতেন। গ্রামের উপকে 
কালীমন্দিরের নিকটে বোধনতলায় তিনি কখনও কখনও সঙ্গীদের 
লইয়! স্বরচিত শ্যামামৃতির পুজাদিতে মগ্ন হইতেন। আবার তাঁহাদের 
বাটীতে প্রতি বৎসর যখন ধুমধামের সহিত শারদীয়া পুজ। হইত, তখন 
পুজামওপে পুরোহিতের পশ্চাতে বসিয়া পুজা দেখিতে দেখিতে তন্ময় 

হইয়া যাইতেন এবং সন্ধ্যাকালে অনিমেষনয়নে মায়ের আরাত্রিক দর্শন 
করিতে করিতে আপনাকে কোন্‌ অজ্ঞাত রাজ্যে হারাইয়! ফেলিতেন। 
সঙ্গীতে তাহার অসাধারণ প্রীতি ছিল__-সময় সময় সঙ্গীদের লইয়া 
গ্রামের বাহিরে এক নিভৃত স্থানে মিলিতকণ্ে শ্যামাসঙ্গীত গাহিতে 
গাহিতে এত তন্ময় হইয়া যাইতেন ষে, দেশ-কালের জ্ঞান লোপ পাইত। 
কাহারও মুখে নুতন শ্যামাসঙ্গীত শুনিলে তিনি তাহ] শিখিয়া লইতেন 
এবং বৈষ্ণব ভিখাবীর মুখে বৃন্দাবনের মুরলীধর রাখাল-রাজের গান 
শুনিযা আত্মহারা হইতেন। 

পাঠশালার পাঠ সমাপ্ত হইলে পিতা তাহাকে ইংবেজী শিক্ষার জন্য 
দঘ্বাদশবর্ষ বয়সে কলিকাতায় আনিলেন এবং বারাণসী ঘোষ গ্ীটে 
দ্বিতীয় পক্ষের শ্বশুরগৃহে বাসস্থান নির্দেশপুর্বক নিকটবর্তী ট্রেনিং 
এপাডেমি'তে ভতি করিয়া] দিলেন (১৮৭৫ খ্রীঃ)। এই সময়ে নরেন্দ্র 
নাথের সঙ্গে তাহার প্রথম পরিচয় হয়। ভাবী বিশ্ববিজয়ী স্বামী 
বিবেকানন্দ তখন পল্লীর বালকবৃন্দের নেতা । বিদ্যালয়ে রাখাল 
নরেন্্রনাথ অপেক্ষ৷ তিন-চারি শ্রেণী নীচে পড়িলেও বয়সে উভয়ে সমান 
ছিলেন । রাখাল তাহাকে দেখিয়াই আকৃষ্ট হইলেন এবং উভয়ের মধ্যে 
গভীর সধখ্যের উদয় হইল। দুইজনে একই সঙ্গে একই আখড়ায় কুস্তি 
লড়িতেন । আবার বয়োবৃদ্ধির সঙ্গে সঙ্গে নরেন্দ্রের আকর্ষণে একই সঙ্গে 
ব্রাহ্মপমাজেও যাতায়াত আরম্ভ হইল । এইভাবে নান প্রতিষ্ঠানের 
সহিত জড়িত থাকায় রাখালের অধ্যয়নে ক্ষতি হইতেছে দেখিয়৷ চিন্তান্বিত 
পিত৷ প্রথমে অন্ুরোধ-উপরোধ এবং অবশেষে কঠোর শাসন-অবলম্বনে 
পাঠাদিতে পুত্রের মনোযোগ আকর্ষণের চেষ্টা করিলেন ? কিন্ত ফল 
কিছুই হইল না। অবশেষে উপায়ান্তর না দেখিয়া আত্মীয়স্বজনের 
পরামর্শে স্থির করিলেন যে, বিবাহ দেওয়াই ইহার প্রকৃষ্ট প্রতিকার । 


৯৬ শ্রীরামকৃষ্ণ-ভক্তমালিকা 


ঘটনাক্রমে শীদ্রই মনোমত পাক্রীও পাওয়া গেল। কোম্নগরের শ্রীযুক্ত 
মনোযোহন মিত্র তখন কলিকাতায় কাসারীপাড়ার নিকটেই সিমুলিয়া 
পল্লীতে বাল করিতেন। বিশ্বেখবরী নামী সর্বস্থলক্ষণা বিবাহযোগ্যা 
তাঁহার একটি ভগ্রী ছিল। ১৮৮১ শ্রীষ্টাব্ধের মধ্যভাগে সন্ত্ান্ত কায়স্্- 
কুলোডূত! এই কন্যাটির সহিত রাখালের পরিণয় হইয়া গেল । বিশ্বেশ্বরী 
তখনও বালিকা-_বয়স প্রায় একাদশ বর্ষ উত্তীর্ণ হইয়াছে । 

মানুষ স্বাভিপ্রায়-সিদ্ধির জন্য জগতে কত কিছুই ন! করিয়া থাকে-_ 
অথচ বিধির বিধানে ফল অন্তরূপ হইয়। ষায়। রাখালের পিতা বিবাহ 
দিয়! পুত্রকে মায়ার বন্ধনে আবদ্ধ করিতে চাহিলেন ? কিন্তু এই বিবাহই 
অচিরে রাখালকে দক্ষিণেশ্বরে উপস্থিত করিল | রাখালের জ্ঞোষ্ঠ শ্যালক 
মানোমোহন পূর্ব হইতেই শ্রীরামকৃষ্ণের শ্রীচরণে আশ্রয় লইয়াছিলেন | 
ধর্মশীলা শ্বশ্রমাতাও শ্রীরামকৃষ্ণের একান্ত অনুরক্তা ছিলেন । বিবাহের 
পর কোন্নগরের বাড়ি হইতে কলিকাতায় প্রত্যাবর্তনের পথে মনোমো হন 
একদিন শ্বশুরগৃহে আগত রাখালকে দক্ষিণেখরে উপস্থিত করিলেন । 

এই শুভ লগ্নের জন্য জগদন্বা পুর্ব হইতেই শ্রীরামকৃষ্জের মন প্ররস্তত 
করিয়। রাখিয়াছিলেন । একদিন ঠাকুর ভাবচক্ষে দেখিলেন, বটতলায় 
একটি বালক ধ্লাড়াইয়৷ আছে । মনে কেমন যেন একটু খটকা লাগিল-_ 
এইরূপ দর্শন কেন হইল ? ভাগিনেয় হাদয়কে এই সন্দেহের কথা জানাইলে 
হৃদয় সোল্লাসে বলিলেন, “মামা, তোমার ছেলে হবে-_তাই দেখেছ !” 
শুদ্ধ অপাপবিদ্ধ মহাপুরুষ চমকিত হইয়া বলিলেন, “সে কিরে 1 আমার 
ষে মাতৃযোনি ! আমার ছেলে হবে কি করে ?* এই প্রশ্নের উত্তর হৃদয় 
দিতে পারেন নাই-_দিয়াছিলেন জগদঘ্বা। সে কথ। আমর! প্রবন্ধের 
প্রারস্তেই উল্লেখ করিয়াছি । আলোচ্যদিনে প্রতীক্ষমাণ শুদ্ধসত্ব মানসপুঞ্র 
রাখালের আগমনের প্রাঙ্ধালে ঠাকুর ভাবচক্ষে দেখিলেন- গঙ্গাবক্ষে সহসা 

শতদল পদ্ম বিকশিত হইয়াছে $ তাহার দলে দলে অপূর্ব শোভা » 
চিরকিশোর রাখালরাজ শ্রীকৃষ্ণের করধারণ করিয়া অপর একটি অন্ুকপ 
বালক নূপুরপায়ে শতদলেব উপর নৃত্য করিতেছে , নৃত্যের অপূর্ব ছন্দে 
মাধূর্যসিন্থু উথলিযা উঠিতেছে | দেখিতে দেখিতে শ্রীরামকৃষ্ণ আত্মহারা 
হইলেন । ঠিক সেই মুহুর্তে সম্মুখে আবিরতি হইলেন রাখালচন্ত্র | 
শ্রীরামকৃষ্ণ সবিষ্ময়ে দেখিলেন_এই তো তাহার পূর্বদৃষ্ট বটতলায় 
দণ্ডাযমান বালক, জগদঘ্বার প্রদশিত মানসপুত্র, কমলদলে নৃত্যপরায়ণ 
ব্রজকিশোর শ্রীকৃষ্ণসথা ! তিনি সব দেখিলেন, সব বুঝিলেন ) কিন্তু 
স্বপ্রতিষ্ঠ মহামানব বাহিরে কোনও আবেগ উচ্ছাস প্রকাশ করিলেন না, 
গম্ভীরভাবে একদৃষ্টে রাখালকে নিরীক্ষণ করিয়া সঙ্গী মনোমোহনকে 
বলিলেন, “ক্রন্দব আধাব 1” অতঃপর অতি পরিচিতের ন্যায় ত্বাহার 
সহিত স্নেহ-সম্ভাষণ আরম্ভ করিলেন, “তোমাব নামটি কি?” শ্শ্রীরাখাল 
চন্দ্র ঘোষ |” “রাখাল, শব্দ শ্রবণে ভাবাবিষ্ট ঠাকুরের গদ্গদ কণ্ঠে 
উচ্চারিত হইল, “সেই নাম। রাখাল--তব্রজের রাখাল !” পরে কিঞ্চিৎ 
প্রকৃতিস্থ হইয় সাদরে বলিলেন, “আবার এসো ।” 

এদিকে প্রথম দর্শনে ই রাখালের অন্তরে বিদ্যুতৎচমকের মতো! কি এক 
উচ্ছ্বাস খেলিয়া গেল- তাহার সমস্ত দেহ মন-প্রাণ এককালে এই 
পরমপুকষের প্রতি নিবিড আবেশে আকৃষ্ট হইল। তিনি যনে মনে 
ভাবিলেন, «ইনি কে? এই সৌম্য মহাপুকষ কে? ইহার অনিমেষ 
দৃষ্টিতে যে দিব্য মাধুরা খেলিয়৷ বেড়াইতেছে, উহা! তো ইহলোকেব 
নহে- ইহার নয়নসমক্ষে নিশ্চয়ই সেই নিত্যসত্য বস্ত সদ! বিদ্বান ।” 
পথে যাইতে যাইতে রাখালের কর্ণে সেই কোমল বাণী কুহরিত হইতে 
থাকিল, “আবার এসে11” 

প্রেমঘনমৃতি শ্রাবামক্কষ্ণের অপূর্ব আকর্ষণে রাখাল পুনর্বার দক্ষিণেশ্বরে 


৯৮ শ্রীরামকৃ্ণ-ভক্তমালিকা 


গমনের সযোগ অন্বেষণ করিতে লাগিলেন এবং বিদ্ভালয়ের ছুটির পর 
একদিন একাকী তথায় উপস্থিত হইলেন | শ্ররামকুষ্জকে দেখিয়াই মনে 
হইল তিনি যেন কতক্ষণ ধরিয়া তাহারই পথ চাহিয়া আছেন- রাখালের 
আগমনমাজ্স অন্থযোগের স্বরে কহিলেন, “তোর এখানে আসতে এত 
দেরি হল কেন 1” রাখাল কি আর বলিবেন ? উভয়ে তখন উভয়ের 
দিকে একদৃষ্টে দেখিতে দেখিতে এক অলৌকিক ভাবভূমিতে উপস্থিত 
হইয়া লীলাবিলাসে মগ্র__ভাষায় তখন উত্তর দিবে কে? মাতৃহীন রাখাল 
ভাবঘনতনু শ্রীরামকুষ্ণকে আপন জননীরূপে পাইলেন এবং রাখালের 
আকৃতি তখন যুবার ন্যায় হইলেও শ্রীরামরুষ্ণও তাহাকে ক্ষুদ্র বালক 
হিসাবে গ্রহণ করিলেন । তদবধি রাখাল প্রায়ই দক্ষিণেশ্বরে আমিতে 
লাগিলেন এবং কখনও বা সেখানে থাকিয়া যাইতে লাগিলেন । 
এইকালের অপূর্ব লীল] সম্বদ্ধে ঠাকুর বলিয়াছিলেন, “তখন রাখালের 
এমন ভাব ছিল, ঠিক যেন তিন-চারি বছরের ছেলে । আমাকে ঠিক 
মাতাব স্ভায় দেখিত। থাকিত থাকিত সহসা দৌড়িয়া আসিয়া ক্রোড়ে 
বসিয়া পড়িত এবং মনের আনন্দে নিঃসঙ্কোচে স্তনপান করিত । বাড়ি 
তো দূরের কথা__-এখান হইতে কোথাও এক পাও নড়িতে চাহিত না। 
আমাকে পাইলে আত্মহার৷ হইয়া রাখালের ভিতর যে কিরূপ 
বালকভাবের আবেশ হইত তাহ] বলিয়া বুঝাইবার নহে । তখন যে-ই 
তাহাকে এরূপ দেখিত সে-ই অবাক হইয়া যাইত। আমিও ভাবাবিষ্ট 
হইয়া! তাহাকে ক্ষীর-ননী খাওয়াইতাম, খেলা দিতাম । কত সময়ে 
কাধেও উঠাইয়াছি। তাহাতে তাহার বিন্দুমাত্র সঙ্কোচের ভাব 
আসিত ন11” 

রাখাল সম্বন্ধে ঠাকুর একদিন বলিয়াছিলেন, “রাখালের সাকারের ঘর, 
নরেনের নিরাকারের |” রাখাল প্রথম যখন দক্ষিণেখরে আসেন, তখন 


স্বামী ব্রহ্মানন্দ ৯৯ 


নরেন্ত্রনাথের সহিত ব্রান্ধসমাজে যাতায়াত করিতেন এবং তাহারই 
প্রেরণা সমাজের প্রতিজ্ঞাপজ্রে স্বাক্ষর করিযাছিলেন | তদনুসারে 
যৃতিপূজা! বা! দেবদেবী প্রতৃতিকে প্রণাম কর! তাহার পক্ষে গহিত ছিল। 
অথচ শ্রীরামরুষ্ণের সংস্পর্শে আসিয তিনি এসব করিতে শিখিলেন এবং 
উহাই তাহার স্বভাবানুরূপ হওযায উহাতে আনন্দই পাইতেন । 
রাখালের আগমনের কষেক মাস পরেই নবেন্দ্র দক্ষিণেশ্ববে আসেন এবং 
অল্প দিনের মধ্যেই বাখালেব পরিবর্তন লক্ষ্য করিয! ঠাকুবের অসাক্ষাতে 
তাহাকে কপটাচারী বলিষা রূঢুভাষায় ভত্দনা কবেন। কোমলপ্ররুতি 
বাখাল নরেন্দ্রনাথকে সমীহ করিতেন এবং তাহার তর্কেব সম্মুখীন হইতেন 
না। স্ৃতরাং এই ঘটনাব পরে তিনি নবেন্দ্রনাথের নিকট যাইতেসস্কুচিত 
হইতেন | ঠাকুব ইহা লক্ষ্য করিলেন এবং অন্থসন্ধানে কারণও জানিতে 
পারিলেন। তখন নরেন্দ্রনাথকে বলিলেন, “গ্যাখ্‌, বাখালকে আর কিছু 
বলিস নি। সে তোকে দেখলেই ভযে জঙসড হয । তাপ এখন সাকারে 
বিশ্বাস হযেছে--তা কি করবে বল! সকলেই কি একেবারে গোড়া 
থেকে নিরাকাবে বিশ্বাস কবতে পারে 1” এই সমযে একদিন বৈঞ্ব 
মহাজনদেব রচিত পদাবলীকীর্ভন শুনিতে শুনিতে ঠাকুর গাত্রস্থ আবরণ 
ছিন্ন কবিষ1! ফেলিলেন এবং তাহাব সর্বাঙ্গে অত্রু-পুলক-কম্পাদি প্রকটিত 
হইল । মহাভাবে তিনি বলিতে লাগিলেন, *প্রাণনাথ হুদয়বল্লভ কুষ্ণকে 
তোর] এনে দে, স্থহদের কাজ তো! বটে ! হয এনে দে, না হয় আমাষ 
নিয়ে চল_-তোদের চিরদাসী হব |” রাখাল অপলকদৃধিতে সে ভাব 
দেখিলেন, সাগ্রহমনে সে আতির অনুধাবন করিলেন- আর জানিলেন 
ষে, সাকারোপাসন] সম্বন্ধে নরেন্দ্র যাহাই বলুন না কেন, সাকার গ্রক্কষের 
প্রেমসস্ভৃত এই সান্বিক বিকারের পশ্চাতে এমন একট সত্য আছে, 
যাহা। যুক্তিতর্কের অতীত । 


১০০ প্ীরামকৃষ্ণ-ভক্তমালিকা 


কিস্ত দক্ষিণেশ্ববে এইরূপ অলৌকিক লীলায ও লীলাপসন্দর্শনে মগ্ন 
রাখাল ক্রমেই শুধু ষে অধ্যয়নে অমনোযোগী হইলেন তাহাই নহে, তাহার 
ংসাব-বৈবাগ্য শ্ছুটতর হইতে থাকিল। পিতা আনন্দমোহন ইহাতে 
স্বখী হইতে পারিলেন না। তিনি বিষষী লোক- পুত্রকেও সম্পত্তি- 
পরিচালনে সক্ষম দেখিতে চাহেন। বালক কি অবশেষে সাধুব সঙ্গে 
মিশিষা সাধু হইযা যাইবে? প্রকারেব সর্বপ্রকার প্রচেষ্টা বিফল 
হইলে অবশেষে একদিন দক্ষিণেশ্বব হইতে প্রত্যাগত পুত্রকে গৃহে অবরুদ্ধ 
কবিপ্নে । বাধা পাইযা রাখালের মন শ্রীরামকুষ্ণের প্রতি অধিকতব 
আকৃঈ হইল মাত্র এবং তিনি তাহাব সহিত মিলিত হইবার স্যোগের 
অন্বেষণে রহিলেন | এদিকে শ্রীরামরুঞ্ও তাহার স্নেহের দুলালকে না 
দেখিযা সাশ্রনেত্রে ভবতারিণীর মন্দিরে জগন্মাতাব নিকট প্রার্থনা 
জ'নাইলেন, «মা, রাখালকে না দেখে আমাব বুক ফেটে যাচ্ছে । মা, 
আমার রাখালকে এনে দাও 1” জগন্মাতা সেআতিতে বিচলিত হইলেন | 
একদিন পুত্রকে পার্খে বন্দীর মতো বপাইযা আনন্দমোহন মকদ্দমার 
কাগজপত্র নিবিষ্ঈমনে দেখিতেছেন, অন্য কোন দিকে লক্ষ্য নাই, এমন 
সমযে রাখাল পলাযনেব উত্তম হ্থযোগ বুঝিধা মৃদ্ধুপদবিক্ষেপে কক্ষতাগ- 
পূর্বক দক্ষিণেশ্বরে চলিবা গেলেন--কিছুদিন স্সার ফিবিলেন না। 
এদিকে পিতাও তখন টৈষণ্ক ব্যাপারে এতই বান্ত যে, দক্ষিণেশ্বরে 
যাইবাব অবকাশ ঘটিল না। মকর্দমাটি বডই জটিল ও উহাতে জযলাভের 
আশা ছিল না; কিন্তু অপ্রত্যাশিতভাবে আনন্দমমোহনেরই জয হইল । 
অতএব তদনত্তর অবসর পাফা যেদিন তিনি পুত্রের অন্বেষণে দক্ষিণেষ্বরে 
চলিলেন সেদিন মন আর পূর্বের ম্যায় গুরুভাবে পীড়িত নহে, উহা! 
অনেকট। উদ্বেগশূন্য ও প্রশান্ত । হযতো তাহার মনে টহাও উদ্দিত 
হইয়াছিল যে এই অপ্রত্যাশিত জযলাভ পুত্রের সাধুলঙ্গের ফলেই হইয! 


স্বামী ব্রহ্মানন্দ ১০১ 


থাবিবে | বিশেষতঃ মাতৃহীন বালকের শৈশবের অসহায় স্মৃতি জাগরিত 
হইয| আনন্দমোহনের মনকে সবিশেষ কোমল করিয়া, তুলিল। 
মানন্দমোহনকে দুব হইতে দেখিয়াই শ্রীরামরুষ অনুমানে বুঝিলেন, 
ইনিই বাখালেব পিতা হইবেন ; কাজেই রাখালকে বলিলেন, “ওরে 
বাখান, এ তোর বাপ আসছে বুঝি-__দেখ. দেখি ।৮ দেখিয়াই ভীত- 
চকিত রাখাল আত্মগোপনের চেষ্টা করিতে লাগিলেন । ঠাকুর কিন্তু 
বলিলেন, “ভয কি? বাপ-মা প্রত্যক্ষ দেবতা । তোর বাপ এলে তুই 
বেশ ভক্তি কবে প্রণাম করবি | মাক ইচ্ছা হলে কীনা হতে পারে?” 
খাখাল বিনমনম্রচিত্তে পিতাকে অভিবাদন করিলেন । শ্রীরামকৃষ্ণ পিতার 
নিকট পুতে অজ প্রশংসা করিলেন এবং আদর আপ্যাষনে পিতাকে 
পরিতুষ্ কবিলেন। পুত্রের প্রতি ঠাকুরের যত্বের পরিচষ পাইয] এবং 
পুত্রের উৎফুল্ল বদন ও সোল্লা* গতি দেখিযা এই স্সেহেব নীড় হইতে 
তাহাকে বপপূর্বক বিচ্ছিন্ন করিতে আনন্দমমোহনের প্রবৃত্তি হইল না। 
বাখালকে দক্ষিণেশ্বরে রাখিযাই তিনি বিদায লইলেন- শুরু প্রার্থনা! করিয়। 
গেলেন, ঠাকুর ধেন ইচ্ছ। মত রাখালকে গৃহে পাঠাইয়া দেন | ঠাকুর 
তদনুপাবে রাখালকে গৃহে পাঠাইলেও ধাখাল পুনঃ পুনঃ দক্ষিণেশ্বরে 
মাসিযা বাস করিতে লাগিলেন । তাই আনন্দঈমোহনও পুত্রকে লইযা 
যাইবাব জন্য মাঝে মাচুঝ দক্ষিণেশ্বরে আসিযা উপস্থিত হইতেন | এইরূপ 
এক হযোগে রাখালের প্রতি আনন্দমোহনের দৃষ্টি আকর্ষণ করিয়া ঠাকুর 
বলিলেন, “আহা আহা ! দেখ দেখ, আজকাল রাখালের কি চমৎকার 
ভাব হযেছে! ওর মুখপানে চাও, দেখতে পাবে ঠোট নড়ছে-_ অন্তরে 
অন্তরে সর্বদাই ভগবানের নামজপ করে কি না! যদি বল বিষয়ীর ঘরে 
জন্ম,.জন্ম থেকে বিষযী লোকের সঙ্গ, তবু এমন কেমন করে হয়? তার 
মানে আছে। ছোলা যদি আবর্জনাতেও পড়ে, তবু সেই ছোলা-গাছই 

হয়। দে ছোলাতে কত ভাল কাজ হয়। তারাখাল ষে এখানে আসে 
তাতে কি আপনার অমত আছে ?” প্রশ্ন শুনিয়া আনন্দমোহন ফাপরে 
পড়িলেন | সাধুর বিরাগভাজন হইবেন কিরূপে ? বিশেষতঃ তিনি 
দেখিলেন ষে,ঠাকুরের নিকট অনেক গণ্যমান্য লোকের যাতায়।ত আছে । 
পুত্র এখানে থাঞ্লে ইহাদের সহিত ঘনিঠতার সম্ভাবনা । এই সকল 
কথা ভাবিষা তিনি বলিলেন, “লে কি মশায, রাখাল তো আপনারই 
ছেলে । আপনার কাছেই থাক, তবে মাঝে মাঝে ছু-একদিনের জন্য 
আমার ওখানে পাঠিয়ে দেবেন।৮ এইরূপে মধ্যে মধ্যে স্বগৃহের সংস্পর্শ 
ঘটিতে থাকিলেও রাখালের মনে ধর্মানুষ্ঠানস্পৃহা ক্রমেই প্রবলতর হইতে 
থাকিল। একদিন তিনি শ্রীরামকৃষ্ণকে জিজ্ঞাসা করিলেন, তিনি পিতার 
উচ্ছিষ্ট কিংবা ভুক্তাবশেষ-পাত্রে খাইতে পারেন কিনা । অমনি ঠাকুর 
বলিলেন, “সে কিরে? তোর কি হয়েছে যে তোর বাবার পাতে খাবি 
না? মা-বাপ কি কম জিনিস? তীর। প্রসন্ন না হলে ধর্ম-টম কিছুই 
হয়না। চৈতন্যদেব তো! প্রেমে উন্মত্ব-_-তবু সন্্যাসের আগে কতদ্দিন 
ধরে মাকে বোঝান | বললেন--মা, আমি যাঝে মাঝে এসে তোমাকে 
দেখা দেব ।” 

এইভাবে প্রায় ছুইবংসর অতীত হইল | এদিকে জামাতার বৈরাগ্য- 
দর্শনে প্রতিবেশীর! রাখালের শ্বশ্রমাতা শ্যামাস্বন্দরীকে সততই সাবধান 
করিয়া দিতে থাকিলেন | এ কারণেই হউক কিংব! কন্তাকে শ্রীরামকৃষ- 
চরণে উপস্থিত করিবার জন্যই হউক, রাখালের দক্ষিণেশ্বরে অবস্থানকালে 
শ্যামাহুন্দরী একদিন বিশ্বেশ্বরীর সহিত তথায় আসিলেন । কিন্ত বারংবার 
গীড়াপীড়ি করিলেও রাখাল দক্ষিণেশ্বর ছাড়িয়া! যাইতে সম্মত হইলেন না। 
এ দিনের ঘটনা সম্বন্ধে ঠাকুর বলিমাছিলেন, «রাখাল তখন ঘরের ছেলের 
মতো আছে । জানি, আরও আসক্ত হবে না । বলে, “সব আলুনী লাগে । 


শামী ব্রন্মানন্ন ১০৩ 


ওর পরিবার এখানে এসেছিল--বযস চৌদ্দ বদর | ..ও গেল না। 
বিবাহ করিলেও রাখাল যে আবদ্ধ হইবেন না, ইহা ঠাকুর ইতঃপূর্বেই 
বধূকে পরীক্ষা করিয়৷ জানিয়াছিলেন। বিবাহের অল্প পরে সেদিনও ঠিক 
এইভাবেই শ্যামাহ্বন্দরী বালিকাকে লইয়া দক্ষিণেশ্বরে উপস্থিত হইলে 
ঠাকুর বধূুকে সহজভাবেই গ্রহণ করিয়াছিলেন ? কিন্তু সহসা মনে প্রশ্ন 
জাগিল, “বধূর সংস্পর্শে আমার বাখালের ঈশ্বরভক্তির হানি হবে 
না তো?” তাই সংশযেব নিরসনকল্পে বালিকাকে নিকটে আনাইয়া 
তিনি তাহার কেশরাশি ও গঠনভঙ্গী পরীক্ষা করিয়া! বুঝিলেন, “ভযের 
কাবণ নেই-_দেবীশক্তি। স্বামীর ধর্মপথের অন্তরা কখন হবে না।” 
তখন হৃষ্টচিত্তে নহবতে মাতাঠাকুরানীর নিকট প্রেরণ করিলেন এবং 
বলিয়া পাঠাইলেন, “টাকা দিয়ে যেন পুত্রবধূর মুখ দেখে ।” 

ঠাকুর জানিতেন, তাহার মানসপুত্র সাক্ষাৎ ব্রজের রাখাল। তিনি 
'গোপাল' “গোপাল” বলিষা স্বহস্তে তাহাকে খাওয়াইতেন, আর কত 
ভাবেই ন। আদর করিতেন। অপরের অন্যায় দেখিলে ঠাকুর শালন 
করিতেন। কিন্তু রাখালের অবাধ্যতায় বিরক্ত না হইয়। বরং আনন্দ 
করিতেন। একদিন আহারের পর ঠাকুর বলিলেন, “ওরে রাখাল, পান 
সাজ না, পান নেই যে!” মানসপুত্র উত্তর দিলেন, “পান সাজতে জানি 
নে।” “সে কিরে ? পান সাজবি, তার আবার জানাজানি কি, যা, পাঁন 
সেজে আন।” পারব না, মশায়”- জবাব শুনিয়া ঠাকুর হাসিয়া 
আকুল। এরূপ সপ্রতিভ ব্যবহারে ঠাকুর বুঝিয়াছিলেন রাখাল সত্য- 
সত্যই তাহাকে একান্ত আপনার বলিয়া গ্রহণ করিয়াছে- তাহার 
আচরণে কোনও কৃত্রিমতা নাই, আছে শুধু ্েহসসভূত আবদার | কিন্ত 
এইরূপে ক্ষেত্রবিশেষে তাহার ব্যবহার ঠাকুরের কৌতুক উদ্দীপিত 
করিলেও রাখাল যে সততই শাসনের অতীত ছিলেন তাহা নহে । একদিন 

৬কালীমন্দির হইতে প্রসাদী মাখন আসিয়াছে ; রাখাল ক্ষুধিত ছিলেন, 
তাই অনুমতির অপেক্ষা না করিয়াই মাখনের ডেলাটি তুলিয়া মুখে 
দিলেন । ঠাকুর অমনি বিরক্ত হইয়া বলিলেন, “তুই তো ভারী লোভী! 
এখানে এসে কোথায় লোভত্যাগে যত্ব করবি, তা না করে আপনি নিয়ে 
খেলি 1” লজ্জায় রাখালের মুখ আরক্তিম হইল । অপর একদিন একটি 
পয়সা দেখিয়া রাখাল কুড়াইয়া৷ লইলেন- ইচ্ছা, কোন ভিক্ষুক বা 
অন্ধ-খঞ্জকে দিবেন | তিনি ঠাকুরকে সরলভাবে সব কথাই জানাইতেন » 
স্কতরাং ইহাও নিবেদন করিলেন । ঠাকুর কিন্তু শুনিয়াই ভৎসনার স্থরে 
বলিলেন, “ষে মাছ খায় না, সে মাছের বাজারেই বা যাবে কেন? 
তোর যখন নিজের কোন দরকার নেই, তখন তুই কেন এ পয়সা 
ডুতে গেলি?” 

ঠাকুর নিজে বিশেষ স্থলে শাসন বা সাবধান করিয়| দিলেও, অপরে 
রাখালকে কোন রূঢ় কথা বলিবে ইহ1 একাণ্ত অসহনীয় ছিল | মানস- 
পুত্রকে অন্য কেহ শাসন করিলে স্েংবিগলিতকণ্ঠে বলিতেন, প্রাখালের 
(দাঁষ্‌ ধরতে নেই, ওর গল। টিপলে ছুধ বেরোয় ।” আবার কেহ কোন 
কাজের আদেশ দিলে বলিতেন, “আহা ! ও দুধের ছেলে. ওকে তোর! 
কোন কাজ করতে বলিস নি। ওর বড় কোমল স্বভাব 1” 

ঠাকুরের সঙ্গপুণে রাখাল সাধুচিত সদাচারও শিখিয়াছিলেন । একবার 
জনৈক অনুরাগীর গৃহে নিমন্ত্রিত হইয়। ঠাকুর প্রিয় পুত্রের সঙ্গে সেখানে 
যান। তথায় ভজনাদি শেষ হইবার পর আহারের বন্দোবস্ত হইল । 
গৃহৃকর্ত। আত্মীয়-স্বজনকে লইয়া অতিরিক্ত ব্যস্ত থাকায় ঠাকুরের কোন 
খোঁজ লইতেছেন না দেখিয়া ঠাকুর সহাম্বে রাখালকে বলিলেন, “কই 
রে, কেউ ভাকে না যে রে !” এরপ ব্যবহারে সন্তরান্তবংশসভৃত রাখাল 
অপমান বোধ করিয়া বিরক্তিসহকারে বলিলেন, “মশায়, চলে আন্মন |” 

ঠাকুবের নিকট কিন্তু মানাপমান সমান ; তিনি সহাস্যে বলিলেন, 
“আরে রোস, গাড়ি-ভাড়া তিন টাকা ছু আনা কে দেবে? রোক 
করলেই হয় না। পয়সা নেই আবার ফাক] রোক ! আর এত রাত্রে 
খাই কোথা!” অগত্যা রাখাল নীরবে বসিষা রহিলেন। কিছুক্ষণ 
পবে আহাবের আহ্বান আসিলে দেখা গেল ষে, বপিবার স্থান পূর্ব 
হইতেই পূর্ণ হইয়া গিয়াছে ; স্কৃতরাং অতিকষ্টে একটা অপরিষঞ্ণার স্থানে 
ঠাকুরকে বসানো হইল । আহাবশেষে দক্ষিণেশ্ববে ফিরিবার পথে তিনি 
বাখালকে বুঝাইয়া৷ বলিলেন যে, গৃহস্থেরা অজ্ঞানবশতঃ অনেক সময় সাধুর 
“হিতযথো চিত ব্যবহার করিতে পারে না ১ তবু সাধু তাহাদের দোষ না 
দেখিয়া কেবল কল্যাণচিন্তাই করিবে । কিছু না খাইয়৷ আসিলে গৃহস্থের 
অম্ল হয় সাধুর এরূপ করিতে নাই, অন্ততঃ এক গ্লান জল চাহিয়াও 
খাওয়। উচিত । 

এ সময়ে তথায় আগত ভক্তগণ ধ্যানজপাদিতে রত থাকিতেন এবং 
আপন অনুভূতির কথ] ঠাকুরের শ্রতিগোচর করাইতেন | শুনিতে শুনিতে 
বাখলের আগ্রহ হইল, ত্াহারও এরূপ অনুভূতি হউক। একদিন 
ঠাকুরের শ্রীঅঙ্গে তৈল-মর্দন করিতে করিতে এ বিষয়ে ধরিয়া বসিলেন 
এবং ঠাকুর সম্মত হইতেছেন না দেখিয়া বারংবার অনুরোধ করিতে 
লাগিলেন। ঠাকুর তখন সেই অবাঞ্ছিত আগ্রহের নিবৃত্তির জন্য এমন 
এক মর্মান্তিক কথা বলিলেন যে, রাখাল তৎক্ষণাৎ দক্ষিণেশ্বর ত্যাগ 
কারয়া চলিলেন । কিন্তু উদ্ভান-দঘবার অতিক্রমের সঙ্গে সঙ্গে সহসা তাহার 
চরণদ্বয় অবশ হুইল-_তিনি মৌনবিশ্বয়ে বসিয়া পড়িলেন | এমন সময়ে 
ঠাকুরের নিকট হইতে রামলাল-দাদা আসিয়া তাহাকে ডাকিলেন । 
অগত্যা! তাহাকে ফিরিতে হইল। ঠাকুর তখন সকৌতুকে বলিলেন, 
“কি, গণ্ডি ছাড়িয়ে যেতে পারলি ?” সেই দিন বিকালে আবার লাত্বন। 


১০৬ শ্রীরামকুষ্ণ-ভক্তমালিক। 


দিয়া বলিলেন, “তুই রাগ করেছিলি? তোকে রাগালুম কেন, এর 
মনে আছে। ওঁষধ ঠিক পড়বে বলে । পিলে মুখ তুললে পর মনপার 
পাতা-টাতা দিতে হয়!” আর একবার রাখাল দক্ষিণেশ্বর হইতে 
যাইতে উগ্ভত হুইয়াছিলেন। এ বিষয়ের উল্লেখ করিয়া ঠাকুর অধর 
সেনের গৃহে তাহাকে বলিয়াছিলেন, “এখানকার শ্রাবণ মাসের জল নয়। 
শ্রাবণ মাসের জল হছুড় ছড় করে আসে, আবার বেরিয়ে যায়। এখানে 
পাতাল-ফৌড়া শিব, বপানো। শিব নয়। তুই রাগ করে দক্ষিণেশর 
থেকে চলে এলি, আমি মাকে বখুম-_মা এর অপরাধ নিসনি |” 
কিছুদিন পরেই দক্ষিণেশ্বরে ঠাকুরের পদসেবা করিতে করিতে রাখা 
অন্তররাজ্যে ডুবিয়া বাহা সংজ্ঞা হারাইলেন। ঠাকুর পরে ভক্তর্দিগকে 
এ স্থানটি দেখাইয়া বলিয়াছিলেন, «এইখানে বসে পা টিপতে টিপতে 
রাখালের প্রথম ভাব হয়েছিল। একজন ভাগবতের পণ্ডিত এই ঘরে 
বসে ভাগবতের কথা বলছিল । সেই সকল কথা শুনতে শুনতে রাখাল 
মাঝে মাঝে শিউরে উঠতে লাগল-_-তারপর একেবারে স্থির !” 
ঠাকুরের কৃপায় বহুপ্রাথিত অলৌকিক অনুভূতিতে অধিকারী হইলেও 
রাখালের মনে একটা অতৃপ্তি রহিয়া গেল। তিনি চাহেন, ইচ্ছামাক্র 
ভগবস্ভাবে বিভোর হইয়া নানাবিধ দর্শনাদিতে সময় অতিবাহিত করিবেন। 
অপরের এরূপ হয়, তাহার কেন হইবে না? ত্ৃতরাং একদিন ঠাকুরকে 
বলিলেন, “কই, আমার তো৷ ওদের মতো কোন দর্শনাদি হয় না?” ঠাকুর 
বলিলেন, “একটু ধ্যানজপ নিয়মিত করলে এ রকম দর্শন হয়।” তাহার 
কথায় রাখাল সাধনে প্রবৃত্ত হইলেন। কিন্তু প্রথমতঃ উহাতে কোন 
রসবোধ না হওয়ায় সাধনে শৈথিল্য দেখা গেল। ঠাকুর ইহ। লক্ষ্য 
করিয়া বলিলেন, «খুব রোক চাই--তবে সাধনা হয় ।” অতঃপর একনিষ্ঠ- 
সাধক রাখাল একদিন ঠাকুরের সহিত ৬কালীমন্দিরে গিয়াছেন $ ঠাকুর 


স্বামী ব্রহ্মানন্দ ১৩৭ 


গর্তমন্দিরে উপবেশন করিলে তিনি নাটমন্দিরে বসিয়া জপ করিতে 
করিতে দেখেন, সহসা গর্ভমন্দির অপরূপ আলোকে উদ্ভাসিত তইয়া 
উঠ্চিয়াছে এবং ক্রমে সেই তীব্র স্সিপ্ধজ্যোতি মন্দিরদবার অতিক্রমপূর্বক 
ঠাহারই দিকে অগ্রসর হইতেছে । ভীত-চকিত রাখাল অমনি আসন 
ছাডিষ! দ্রুতপদবিক্ষেপে ঠাকুরের গৃহে চলিখা গেলেন । ঠাকুর স্বগৃহে 
ফিরিযা আন্তুপূবিক সমস্ত শুনিয়া বলিলেন, “তুই না বলিস্‌, তোর দর্শন- 
টর্শন কিছু হয না? আবার কিছু দেখলেও ভষে পালিয়ে আসবি? 
তা হলেকি করবি বল?” আব একদিন বাখাল নাটমন্দিরে ধ্যানে 
মগ্ল আছেন , এমন সময় ঠাকুর উপনীত হইয়া বলিলেন, "এই নে তোর 
মন্ত্র, আর এ দেখ তোব ইষ্ট 1” রাখাল সত্য সত্যই সেইক্ষণে মন্ত্রলাভ 
কণিয়া এবং ইষ্টযৃতিব দর্শনপ্রাপ্ত হইযা আনন্দসাগরে ভাসিতে লাগিলেন । 
মপর একদিন তিনি বন চেষ্টায মন স্থিব করিতে না পাবিয়া বিষগ্নচিত্তে 
মাপন ছুবদৃষ্টের জন্য নিজেকে ধিক্কার দিতে দিতে আসন ত্যাগ করিলেন । 
ঠিক তখনই ঠাকুর তথায় আগমনপূর্বক অকম্মাৎ আসন ছাডিবার কারণ 
জানিতে চাহিলেন এবং সব শুনিয়। বিড বিড় করিতে করিতে রাখালের 
জহ্বায় তিনটি রেখা টানিয়া দিলেন- সঙ্গে সঙ্গে রাখালের অন্তরে 
শান্তির নির্ঝর প্রবাহিত হইতে থাকিল। 

ক্রমে সাধনানিষ্ঠরাখালেব এমন অবস্থা হইল ষে, তিনি দৈনিক কার্ষে 
পর্যন্ত মনোনিবেশ করিতে পারেন না। ঠাকুর লক্ষ্য করিয়া বলিলেন, 
“রাখালের এমনি স্বভাব হয়ে ধ্রাড়াচ্ছে যে, তাকে আমায় জল দিতে 
হয়) সেবা করতে পারে ন11” সংসারে বৈরাগ্যও তখন এমন উচ্চ 
স্তরে উঠিয়াছে ষে, রাখাল ঠাকুরকে বলিতেন, “সংসার আমার আলুনী 
লাগে--সময় সময় তোমাকেও আমার ভাল লাগে না।” 

দেখিতে দেখিতে তিন বৎসর কাটিয়া গেল। এই সময় রাখাল 


১০৮ শ্বীবামকুষ্-ভক্তমালিকা 


প্রায়ই জরে আক্রান্ত হইতেন | তাই অনিচ্ছাসত্বেও তাহাকে মাঝে মাঝে 
কলিকাতায় যাইয়া থাকিতে হইত । কিন্ত তিনি পিতৃগৃহে না যাইয়া 
বলরাধ মন্দিরে বা অধর সেনের বাটীতে অবস্থান করিতেন । এই সময়ে 
তাহার চিত্তেও একটা আলোড়ন চলিতেছিল | ঠাকুর বলিয়াছেন, 
“রাখালের মনে তখন বালকের যতো হিংসাও ছিল। তাই আমা 
মনে কথন কখন তার জন্ত ভয় হত। কারণ মা (জগদদঘ্থা) ষাদেব 
এখানে আনছেন, তাদের উপর হিংসা করে পাছে তার অকল্যাণ হয 1৮ 
নবাগতরা ঠাকুরের স্নেহভাগী হইবে-- ইহা রাখালের সহা হইত ন]। 
এই অবস্থা যখন চলিতেছে, তখন শ্রীরামকৃষ্ণ একদ। ভাবচক্ষে দেখিলেন, 
মা যেন রাখালকে সরাইয়৷ দ্িতেছেন ; অমনি সচকিতে মাকে ব্যাকুল 
প্রার্থনা জানাইলেন, “ম1, ওকে হৃদের মতো! সরাসনি ? মা, ও ছেলেমানুষ, 
বোঝে না- তাই কখন কখন অভিমান করে । যদি তোর কাজের জন্য 
ওকে এখান থেকে কিছুদিনের জন্য সরিয়ে দিস্, তাহলে ভাল জায়গায় 
মনের আনন্দে ওকে রাখিস্।৮ যাহা হউক, রাখাল কলিকাতায় 
ভক্তগৃহে কিছুদিন আনন্দেই কাটাইলেন। কিন্তু সব্বপ্রকার যত্ুদত্বেও 
শরীর হস্থ হইল না । ঠিক সেই সময় বলরামবাবু বুন্দাবনে যাইতেছিলেন । 
তান রাখালকে সঙ্গে লইয়া যাইতে চাহিলে ঠাকুর সর্বান্তঃকরণে 
অনুমোদন করিলেন । তদনুুসারে ১৮৮৪ শ্রীষ্টাব্দের সেপ্টেম্বর মাসের 
প্রারস্তে রাখাল ব্রজধামে উপস্থিত হইলেন । সৌন্দর্যনিলয় ও ভাবগন্ত।র 
ব্রজধামে রাখাল বিশেষ আনন্দ অনুভব করিলেন । এই সেই শ্রীরুষ্ণের 
লীলাভূমি বুন্দাবন, আর এই সেই যমুনাপুলিন ! এখানে কুঞ্জ কুঞ্জে 
ময়ুরময়ুরী নৃত্য করিয়া বেড়াইতেহছ | এই স্বভাবহ্ুন্মর ধামে রাখালের 
মনের ন্যায় শরীরও প্রথম কিছুদিন বেশ ভালই ছিল । কিন্তু কিয়ৎকাল 
পরে আবার জর হইল । সংবাদ পাইয়৷ উদ্বিগ্রষনে শ্ররামকুষ্ বলিলেন, 


স্বামী ব্রল্মানন্দ ১০৯ 


“বাখাল সত্য সত্যই ব্রজের বাখাল। ষে যেখান থেকে এসে শবীবধারণ 
কবে, সেখানে গেলে প্রাযই তাব শবীব থাকে না।৮ তাই আকুলকণ্ঠে 
মাকে জানাইলেন, “যা,কি হবে? তাকে ভাল কবে দে, সেষে 
ঘব-বাঁড়ি ছেডে আমার উপর সব নির্ভব কবেছে।' 

ঠাকুবেব প্রার্থনা মা শুনিলেন | তিন মাস পরে নভেম্ববের শেষভাগে 
ন্মপেক্ষাকৃত উত্তম স্বাস্থা লইয৷ বাখাল বৃন্দাবন হইতে প্রত্যাবর্তনপূর্বক 
পুন: ঠাকুবেব সেবায বত হইলেন । কিন্ত টৈবক্রমে মাপেক পবেই তিনি 
আবাব অস্থে পডিতে লাগিলেন । ঠাকুবও তখন সদি প্রভৃতি রোগে 
গীডিত। বাখাল জানিতেন ষে, ঠাকুর তাহাব বিষযে সর্বদাই চিন্তিত 
থাকেন | কগ্ন শবীব লইযা দক্ষিণেশ্ববে অবস্থান কবিলে ঠাকুরের 
উদ্বেগবৃদ্ধি হইবে মাত্র। পেবপ ছুশ্চিন্তা যাহাতে না হয তাহাই করা 
উচিত-_-এই ভাবিষা তিনি ঠাকুরকে স্বীয মনোভাব না জানাইযাই 
পিতৃগৃহে চলিযা গেলেন এবং সম্পূর্ণ স্বাস্থ্যলাভেখ আশাষ দেখানেই 
বহিযা গেলেন । 

আমব পূর্বেই বলিযাছি যে, পাখাল বাড়িতে না যাইতে চাহিলেও 
ঠাকুধ তাহাকে মাঝে মাঝে গৃহে পাঠাই দিযা হৃতশাবকা বিহঙ্গীব ভ্তাষ 
ছটফট করিঘ। দিন কাটাইতেন । রাখাল প্রথমে খুব আপত্তি জানাইলেও 
ক্রমে যাতাযাতের ও গৃহে অবস্থানেব কাল বৃদ্ধি পাইতে থাকে এবং 
বিশ্বেশ্বরীর সহিত তাঁহার ব্যবহাবাদিও অনেকট] স্বাভাবিক হইযা উঠে। 
ঠাকুব বলিযাছিলেন, “তার পরিবাবের কাছে তাকে আমিই পাঠিযে 
দিতাম_-একটু ভোগ বাকী ছিল।” রাখালের সহজ ব্যবহাব দর্শনে 
পবিবারস্থ লোকেরা আশ্বস্ত হইযা রাখালকে কর্মে প্রবৃত্ত কবাইতে সচেষ্ট 
হইযাছিলেন। রাখাল এই সংবাদ ঠাকুরের কর্ণগোচব কবাইলে ঠাকুব 
বলিযাছিলেন, “ঈশ্বরের জন্ক গঙ্গা ঝাপ দিযে মরেছিস, একথা বরং 


১১০ এরামকৃষ্ভক্তমালিকা 


শুনব, তবু কারুর দাসত্ব করিস, চাকরি করিস--একথা যেন ন! শুনি |” 
আত্মীয়-স্বজন কিন্তু ছাড়েন নাই, তাহারা যুক্তি দেখাইয়াছিলেন যে, 
নিজের জন্য না হইলেও পরিবারের জন্তর অর্থোপার্জন কর। উচিত, কারণ 
পরিবারের প্রতি তো একটা কর্তব্য আছে । সরলভাবে রাখাল তাই 
ঠাকুরকে জিজ্ঞাসা করিয়াছিলেন, “আমার পরিবারের কি হবে?” এই 
প্রশ্নে ঠাকুরকে নিরুত্তর থাকিতে দেখিয়া রাখাল গভীর চিন্তায় নিমগ্ন 
হইয়াছিলেন | যাহা হউক, স্বাস্থ্যের প্রয়োজনে বাধ্য হইয়া! এবং হয়তো 
অলৌকিক বিধানে বাকী 'একটু ভোগ” শেষ করিবারই জন্য তিনি অধুনা 
এইরূপ সন্দেহদোলায়মান-চিত্তে এখন গৃহে অবস্থান করিতে থাকিলেন । 
এদিকে ঠাকুর প্রসঙ্গক্রমে ভক্তদের বলিলেন, “রাখাল এখন পেন্সন 
খাচ্ছে । বৃন্দাবন থেকে এসে এখন-বাড়িতে বাস করছে ।” রাখাল 
এইভাবে কিছুদিন স্বগৃহে বাস করিয়া স্স্থ হইবামাত্র দক্ষিণেশ্ববে 
পুনরাগমন করিলেন । 

এই সময়ে শ্রীযুক্ত মহিমাচরণ চক্রবর্তী ঠাকুরের নিকট নিবেদন 
করিলেন যে, তাহার সম্মুখে ত্রদ্মচক্র রচনাপূর্বক সাধন করিতে অভিলাষ 
হইয়াছে । তারপর ঠাকুরের অনুমতিক্রমে তাহারই কক্ষে কৃষ্ণাচতুর্দশীর 
গভীর রাত্রে রাখাল, মাস্টার, কিশোরী প্রস্ৃতিকে লইয়া তিনি ধ্যানে 
বসিলেন । ধ্যানে রাখালের ভাবাবস্থা উপস্থিত হইলে ঠ|কুর সেই রাত্রে 
তাহার বক্ষে হাত বুলাইয়া বাহৃসংজ্ঞা ফিরাইয়া আনিয়াছিলেন। ইহার 
দিন ছুই পরে ঠাকুর মৌনাবলম্বন করেন এবং মৌনভঙ্গে বলেন, “মা 
দেখিয়ে দিচ্ছিলেন ভক্তদের কার কতটা হয়েছে ।” জিজ্ঞাসিত হইয়াও 
তিনি অধিক কিছু বলেন নাই | পরে শরৎকে বলিয়াছিলেন, “রাখালের 
সম্বদ্ধে মা কত দেখাইয়াছেন! তাহার অনেক কথা বলিতে নিষেধ 
আছে ।” 


স্বামী ব্রহ্মানন্ৰ ১১১ 


ইহার দুই মাপ পূর্বেই ঠাকুবেব গলরোগের বৃদ্ধি হইযাছিল। 
যথাসমযে তাহাকে চিকিৎসার্থ কাশীপুবে আনা হইলে রাখালও তথায 
আসিযা সেবয আত্মনিযোগ করিলেন । সেবার সহিত ত্যাগী ভক্তদের 
জীবনে এখন চলিল এক অপূর্ব সাধনা - সংসারে চিন্তা ক্রমেই তাহাদের 
নিকট হইতে দূবে চলিয়া যাইতে লাগিল | কাশীপুবে আসাব কিছুদিন 
পবেই মনোযোহন ঠাকুবকে জানাইলেন যে, বাখালেব একটি পুত্রসপ্তান 
হইযছে । বাখাল পার্খেই ছিলেন, তিনি সব শুনিলেন 3 কিন্তু তখন 
মাধিক সংসাবেব ঘটনাবলী তাঁভাব মনে বিন্দুমাত্রও বেখাপাত কবিত না; 
সেজন্থ এই সংবাদে তাহার বৈরাগ্যজনিত প্রশান্তির কোন হাস লঞ্ষিত 
হইল না_তিনি পূর্বেবই ম্যাষ দিবসে সেবা ও বাত্রে ধ্যানজপে মগ্ন 
বহিলেন | ঠাঁকুব ইহা লক্ষ্য কবিযা বলিযাছিলেন, “বাখাল-টাখাল এখন 
বুঝেছে, কোনটা ভাল, কোনটা মন্দ ১ কোনটা সত্য, কোনট। মিথ্যা । 
পবিবাব আছে, ছেলেও হযেছে- কিন্তু বুঝেছে যে, সেসব মিথ্যা, 


অনিত্য । বাখাল-টাখাল এর! সংসাবে লিপ্ত হবে না।৮ 
লীলাবসানে উদ্বুখ ঠাকুর এই সমযে ভাবী বামকষ্ণসঙ্ঘ-গঠনের জন্ত 


প্রাষ প্রত্যহ নরেন্দ্রকে গোপনে ডাকিয। নানা উপদেশ দিতেন | একদিন 
তিনি ত্বাহাকে বলিলেন, প্রাখালেব বাজবুদ্ধি আছে, ইচ্ছা করলে সে 
একটা রাজ্য চালাতে পাবে ।” কে জানে, এই বাক্যে নরেন্র কিসের 
ইঙ্গিত পাইলেন! অনন্তব একদিন তিনি গুকভ্রাতাদিগকে বলিলেন, 
“আজ হতে আমর! রাখালকে 'রাজা” বলে ডাকব ।” ঠাকুরের কানে এ 
কথা উঠিলে তিনিও সানন্দে বলিলেন, প্রাখালের ঠিক নাম হযেছে ।” 
তদবধি গুক-ভ্রাতাদের নিকট তিনি “রাজা” বলিয়াই পরিচিত হইলেন $ 
কিস্ত পরে রাম্কৃষ্সজ্ঘে তাঁহার সর্বজন-পরিচিত নাম হইয়াছিল 
“মহারাজ' । আমরাও তাহাকে মহারাজ বপিয়াই উল্লেখ করিব । 


১১২ শ্রীরামকঞ্চ-ভক্তমালিকা 


ঠাকুরের রোগের উপশম হইতেছে না দেখিয়। মহারাজ প্রভৃতি কলেই 
তখন বিশেষ চিন্তিত থাকিলেও হৃদয়ে আশা পোষণ করিতে লাগিলেন । 
প্রত্যুত একদিন নরেন্দ্র ও মহারাজের মুখে আদবে হাত বুলাইতে বুলাইতে 
স্লেহবিগলিতন্বরে তিনি তাহাদের ভুল ভাঙ্গিযা দিয়া বলিলেন, “শরীবটা 
কিছুদিন থাকত তো লোকদের চৈতন্ত হত । তা রাখবে না, সরল যূর্থ 
দেখে লোক সব ধরে পড়ে--সরল যূর্থ পাছে সব দিয়ে ফেলে ! একে 
কলিতে ধ্যানজপ নেই |» মহারাজ শ্রবণমাত্র মমভেদী কাতরম্বরে অনুনয় 
করিয়া! বলিলেন, “আপনি বলুন, যাহাতে আপনার শরাীব থাকে |: 
নিবিকার মাতচালিত মহাপুকষ শুধু বলিলেন, “সে ঈশ্বপেব ইচ্ছ11% 
বিশ্বাস ভাঙ্গিলেও আশা ষায না; আব ভক্ত কখনও ঠকুর-সেবায় 
বিরণ্ত ৬য় না। পৃর্বোক্ত ঘটনাব পরেও মহাবাজ একমনে পেবা করিষা 
যাইতে লাগিলেন । এমন কি, সাধনার প্রবল উচ্ছ্বাসে গুরুভ্রাতাদের 
কেহ কেহ তীর্ঘদর্শন ও তপস্যাদিতে বহির্গত হইলেও তিনি স্থিরভাবে 
একটানা কাশীপুরেই অবস্থান করিলেন । এ সমষে ঠাকুব যুবক- 
ভক্তদিগকে মধ্যে মধো ভিক্ষান্বণে বাহিরে পাঠাইতেন - বলিতেন, 
“ভিক্ষার অন্তর শুদ্ধ।”» তদন্ুসারে একদিন লাটু ও মহারাজ ভিক্ষায় 
চলিলেন। যাইবার সময় ঠাকুর বলিয়া! দিলেন, «কেউ গ।ল দেবে, 
আর কেউ আশীর্বাদ করবে, হয়তো আবার কেউ পয়সাও দেবে- তোরা 
সব নিবি ।৮ পরে তাহারা ফিরিয়া আসিলে ভিক্ষালন্ধ দ্রব্যগুলি রন্ধন 
করাইয়া স্বয়ং সেই অন্নের আস্বাদ গ্রহণ করিলেন । 
কাশীপুরের একটি ঘটনায় মহারাজের তৎকালীন উদার মনোভাবের 
পরিচয় পাওয়া যায়। এক পাগলী দক্ষিণেশ্বরে ঠাকুরের নিকট 
যাতায়াত করিত । কাশীপুরেও তাহার উৎপাত আরম্ভ হইলে নিরঞরনাদি 
ভক্তেরা তাহার ঠাকুরের নিকট উপরে যাওয়া বন্ধ করিয়! দিলেন | 


১৬১৩) 


স্বামী ব্রহ্মানন্দ ১ 


ওবু সে নিষেধ মানিতে চাহে না। একদিন শশী শ্রীরামকৃষ্ণের সম্মুখেই 
মহারাজকে বলিতেছিলেন, “এবার পাগলী এলে ধাক্কা মেরে তাডাতে 
হবে ।” অহেতুক-কপাপিন্ধু ঠাকুর অমনি ইঙ্গিতে বলিলেন, *না না, সে 
আসবে আর দেখে চলে যাবে ।” মহারাজেরও মনোভ|ব ছিল, “যেমন 
করেই হোক, পাগলী ঠাকুরের কথাই তো! চিত্তা করছে ১ স্তবনাং 
আমর। বিরক্ত হব কেন?” পরন্ত এপ্রকার যুক্তিতে আস্থাহীন শশী 
বলিলেন, “কিন্ত অস্থথের সময় কেন আর ওরকম উপদ্রব 1” মহারাজ 
প্রেমাদ্রহৃদয়ে উত্তর দিলেন, “উপদ্রব সবাই করে । সকলেই কি খাঁটি 
হয়ে গর কাছে এসেছে? ওঁকে আমর! কষ্ট দিইনি 1 নরেন্দ্র-টরেক্ত্র 
আগে কি রকম ছিল! কত তর্ক করত! ডাক্তার সরকার কত কি 
ওঁকে বলেছে ! ধরতে গেলে কেহই নির্দোষ নয়।* অতঃপর পাগলীর 
কথ উল্লেখ করিয়া আব।র বলিলেন, *ছঃখ হয় যে, সে উপদ্রব করে। 
আর তার জন্য অনেকে কষ্টও পায় ।” 

অবশেষে শ্রারামরুঞ্জ লীলাসংবরণ করিলেন । মহারাজের হৃদয়ে আজ 
পিতার সম্পত্তি, যুবতী ভার্যা, শিশুপুত্র__কেহই স্থান পাইল ন।, সমস্ত 
হৃদয় জুড়িয়া রহিল শুধু শ্রীরামক্কষেরর স্থতি এবং এক অনন্ৃবর্ণনীয় ব্যথা । 
কিন্ত কাল বড়ই নিষ্ঠুর, শে বর্তমানের কঠিন আঘাতে মানবকে জর্জরিত 
করিয়া জানাইয়া দেয় ষে, অতীত সত্যই চলিয়া গিয়াছে । শীঘ্রই 
ঠাকুরের শেষ শ্মতির সহিত বিজড়িত কাশীপুরের উদ্ভানবাটী ত্যাগ 
করিয়া মহারাজকেও বলরাম-মন্দিরে আসিতে হইল । তারপর 
বরাহনগরে মঠ স্থাপিত হইলে তিনি ষথাসময়ে সেখানে যোগ দেন । 

১৮৮৬ শ্রীষ্টাব্ধের শেষে নরেন্দ্রাদি যখন আটপুরে যান তখন রাখাল 
অস্ত্র থাকায় সেখানে যাইতে পারেন নাই । ইহাতে বাবুরামের 
মাতাঠাকুরানী অত্যন্ত ক্ুপ্জ হন ? তাই রাখাল, বাবুরাম ও বুড়ো- 


৮ 

গোপালকে লইয়৷ নরেন্দ্র পুনর্বার সেখানে যান। আটপুরের একটি 
যুবক খ্রীষ্টধর্মগ্রহণের স্বল্প করিয়াছিল। সে মহারাজের ধ্যান-তন্ময়তা 
দেখিয়া ও তাহার সহিত আলাপে মুগ্ধ হইয়া এ সঙ্কল্প পরিত্যাগ করে। 
তআটপুর হইতে ফিরিয়া! যথাকালে সন্ন্যাস গ্রহণ করিলে মহারাজের নাষ 
হইল ব্রহ্ধানন্দ। তীহার সন্ব্যাস ষে শুধু একটা বাহ্‌ আড়ম্বর ছিল না, 
পরস্ত অন্তরের বৈরাগ্যোজ্জল গৈরিক রাগের বহিঃপ্রকাশস্বরূপ ছিল, 
তাহার পরিচয় পাওয়া গিয়াছিল বরাহনগরে একদিন তাহার পিতার 
প্রতি আচরণে । আনন্দমোহন মধ্যে মধ্যে যঠে আসিয়া পুত্রকে গৃহে 
লইয়৷ যাইতে চেষ্টা করিতেন । মহারাজও শ্রীশ্রঠাকুরের উপদেশ স্মরণ 
করিয়। পিতার প্রতি সমুচিত সম্মান ও ভালবাসা দেখাইতেন + কিন্তু গৃহে 
ফিরিতেন না । ইহাতে পিতা বিরত হইতেন ন] দেখিয়া অবশেষে তিনি 
নম্রভাবে অথচ স্পঞ্টাক্ষরে জানাইয়৷ দিলেন, “কেন আপনারা কষ্ট করে 
আসেন 1 আমি এখানে বেশ আছি। এখন আশীর্বাদ করুন যেন 
আপনার আমায় ভুলে যান, আর আমি আপনাদের ভুলে যাই ।৮ 
মায়িক সম্বন্ধ তিনি সত্যই ভুলিয়। গিয়াছিলেন, কারণ এই সময়ে অকম্মাৎ 
তাহার পত্বী দেহত্যাগ করিলে দেখা গেল যে, মহারাজ অবিচলিত 
আছেন । এমন কি, কযেক বৎসর পরে ( ১৮৯৬-এর ২০শে এপ্রিল) 
াহার একমাত্র দশমবধীর় পুত্র সত্যানন্দের মৃত্যুসংবাদেও তিনি স্থমেকুবৎ 
অচল, অটল ও নিবিকার ছিলেন। 

বরাহনগরের মঠে অবিরাম বৈরাগ্যাগ্নি প্রজলিত থাকিলেও মহারাজের 
কেবলই মনে হইতে লাগিল, “ঠাকুরের অন্তর্ধানের পর দশজনের সঙ্গে 
নানাবিধ কার্য ও আলাপাদিতে লিপ্ত থাকাই চিত্তবিক্ষেপের কারণ |” 
স্তরাং নেতা ও জ্যেষ্ঠভ্রাতৃতুল্য নরেন্দ্রনাথকে একদিন একান্তে জানাইলেন, 
«এখানে থেকে তে। কিছুই হল না! তিনি ঘা! বলেছিলেন- _ভগবন্দর্শন, 

কই হল?” গুরুভ্রাতাকে নিক্ত্তর দেখিয়! ব্রদ্ধানন্দ বলিলেন, “চল, 
নশদায় বেরিয়ে পড়ি ।” এবারে নেতা উত্তর দিলেন,“বের হয়ে কি হবে? 
জ্ঞান কি হয়, তাই জ্ঞান জ্ঞান করছিস 1” ব্রদ্ধানন্দ কহিলেন, «“মুক্তি ও 
তাহার সাধন? বইখানিতে আছে- সন্গ্যাসীদের একসঙ্গে থাকা ভাঁল নয় ।৮ 
নরেন্দ্র নীরব রহিলেন $ কারণ ইহাই তো৷ ভারতের চিরস্তন ধারা যে, 
সন্ন্যাসী নির্জনে ভগবচ্চিন্তা করিবে । নূতন কর্মপ্রণালীর চিন্তা চকিতে 
তাহার মনোমধো উদিত হইলেও উহা তখনও স্পষ্ট আকার ধারণ করে 
নাই ) আর সনাতন বিশ্বাসানুযায়ী তাহারও প্রাণ তখন তীর্ঘাদিদর্শন ও 
নির্জনবাসাদির জন্য ব্যাকুল। কিন্ত উত্তর দিতে অসমর্থ হইলেও ঠাকুরের 
আদরের রাখালকে তিনি তখনই যথা-তথা যাইতে দিলেন না| অনন্তর 
১৮৮৭ স্রীষ্টাব্দের নভেম্বর মাসে শ্রীশ্রীমায়ের নীলাচল-গমনকালে রাখালও 
সকলের অন্গুমতিক্রমে তাঁহার সহিত সেখানে চলিলেন | 

নীলাচলে পৌঁ ছিয় শ্রশ্রমা অগ্রহায়ণ হইতে ফাল্গুন মাস পর্যন্ত বলরাম 
বাবুদের “ক্ষেত্রবাসীর মঠ” নামক বাড়িতে থাকিলেন। ব্রহ্ধানন্দ প্রভৃতি 
অপরের। অন্থত্র অবস্থানপূর্বক ভিক্ষান্তে উদরপৃতি করিয়া এজগন্নাথ-দর্শন 
ও ধ্যান-জপাদিতে সময় কাটাইতে লাগিলেন । পরস্ত ষত্বের অভাবে 
মহারাজের শরীর শীর্ণ হইতেছে জানিয় শ্রীশ্রীমাতাঠাকুরানী বিশেষ 
চিন্তিত রহিলেন এবং বলরামবাবু ও ত্বাহাকে স্বগৃহে আনিবার জন্ত আগ্রহ 
দেখাইতে লাগিলেন। রাখাল বুঝিতে পারিলেন যে, এইরূপ অবস্থায় 
তাহার পক্ষে দীর্ঘকাল স্বেচ্ছাচ্ুসারে আহার-বিহার ও তপশ্যাদি কর! 
সম্ভব হইবে না। অতএব কয়েকমাস পৰেই পুরী হইতে কটক হইয়া 
তিনি বরাহনগর মঠে চলিয়া আলিলেন । 

মহারাজের নির্জন-তপশ্যার অতৃষ্ক আকাঙ্ষা নিবৃত্ত না হইয়া অন্তঃ- 
সলিল! ফল্নদীর স্তায় প্রবাহিত হঈতে লাগিল এবং আত্মপ্রকাশের হ্বযোগ 

অন্বেষণ করিতে থাকিল । অবশেষে *৮৮* গ্রীষ্টাব্ধের ডিসেম্বর মাসে 
তিনি উত্তরাধ গভিমুখে যাত্রা করিলেন । নরেন্দ্রনাথ তাহার সহচররূপে 
স্ববোধানন্দবকেও পাঠাইলেন। মহারাজ ও হবোধানন্দ ৬বৈছ্যনাথ 
দর্শনান্তে বারাণশীধাযে ৬পস্থিত হইলেন | সেখানে পিশাচমোচন-পল্লীতে 
যুক্ত প্রমদাদাসবাবুর এক নির্জন উদ্যানবাটীতে অবস্থানপূর্বক সত্রে 
ভিক্ষা গ্রহণ করিয়। তাহারা তপন্যায় মগ্ন হইলেন । এইরূপে মাঘ মাস 
পর্যস্ত তথায় কাটাইয়৷ স্বামী স্থবোধানন্দ ও অপর একজন বাঙ্গালা 
পরিত্রাজকের সহিত মহারাজ নর্মদা তীর্ধাভিমুখে যাত্রা করিলেন । এই 
নর্মদাতীরে মহাবাজ একাদিক্রমে ছযদিশ গভার অতীন্দ্রিয় ভাবে নিমগ্ন 
থাকিযা এককালীন বাহ্যজ্ঞান শূন্য হইয়াছিলেন | নপ্তর তিনি পঞ্চবটী 
প্রভৃতি হ্বপ্রাচান ও সছপবিত্র তার্থাদি দর্শন ও তত্তৎস্থলে কিরৎকাল ধ্যান- 
জপাদিতে অতিবাহিত করির! বোম্বাই হইয়া শ্রীনারকাধাম যরত্রা 
করিলেন । এই যাত্রাকালে এবং সৌবাষ্ট্রে ভ্রমণকালে মহারানুজর 
অপ্রতিগ্রহ ও নিঃস্পৃহা দেখিয়া অবাক হইতে হর। বোগ্বাই শহরে 
শ্রীরামকৃষ্ণের পরম ভক্ত শ্রীকালাপদ ঘোষ ( দানা-কালী ) তাহাদিগকে 
নিজের আবাসে লইয়া! যাইতে চাহিলে ব্রন্ধানন্দ উহাতে অস্বীকৃত হন 
এবং শ্রীস্রীমুদ্ধাদেবীর মন্দিরসংলগ্ এক নিভৃত স্থানে প্রায় সাত-আট দিন 
থাকিয! দ্বারকাগমনার্থ জাহাজে উঠেন । যাত্রাকালে তাহার তেজঃপুগ 
লাবশ্যময় ধ্যানগন্ভীর মৃতি সন্দর্শনে জনৈক ভাটিয়া মহাজন তীর্ঘ দর্শনের 
জন্ঘ কিঞ্চিৎ অর্থ দিতে চাহিলে মহারাজ অস্বীকৃত হন । অগত্যা শেঠজা 
তিনখানি টিকেট কিনিয়া হ্বোধানন্দের হস্তে অর্পণ করেন । 

দ্বারকাধায়ে তীর্থযাত্রীর। পুণ্যতোয়া গোমতার জলে ন্নান করিয়া 
থাকেন? কিন্তু তজ্ন্ত প্রত্যেককে রাজসরকারে ছই টাকা মাল দিতে 
হয়। নিঃসম্বল স্বামী ব্রহ্মানন্দাদির নিকটও এরূপ অর্থ চাহিলে তাহার! 

হতাশহদযে ফিবিষা চলিলেন ; অধিকন্ত জনৈক ব্যবসাযী উপযুক্ত অর্থ- 
প্রদানে অগ্রসব হইলে মহারাজ তাঁহাকে নিবস্ত করিযা বলিলেন,*গোমতী 
নদীতে ত্রান অপেক্ষা তীর্থবাজ সমুদ্রে স্নান অধিকতর পুণ্যপ্রদ । বৃথা 
অর্থব্যম্বে আবশক নাই আ'মবা বেটপুবী-সঙ্গমে সমুদ্রে স্নান কবিব 1” 
'শঠজী তাহাব এউ সাবগর্ত বাণীতে আকু্ট হইযা তাহাদিগকে স্বগৃহে 
আনযনপুর্বক তিন দিন তাহাদের পেবা কবিলেন এবং প্রত্যেকের হস্তে 
একখানি শ্রীমপ্তগবদগীতা অর্পণ করিলেন । শেঠজী তাহাদেব তীর্থধাত্রার 
স্কবিধাব জন্য বিভিন্ন স্থানে পত্র দিতেও চাহিলেন ; কিন্তু মহারাঁজ উহ1 
প্রত্যাখান কবিলেন ৷ শুধু বলিলেন, “আমার কোন বস্তর অভাব ব৷ 
আবশক নাই -পাধু-সন্্যাসীব ঈশ্ববই্ঈ একমাত্র আশ্রয ও ভবসা।” 
অতঃ:পব শেঠজা অর্থদানেব আকাজ্জা জানাইলে উহাও অস্বীকার পূর্বক 
পদত্রজে সাত (ক্রাশ পথ বতিতক্রম কবিষা ব্রহ্মানন্দজী বেটদ্বাবকায 
উপস্থিত *উলেন এবং স্নান ও মন্দ্বাপদি-দর্শনান্তে হবোধানন্দকে ধর্ম 
শালা ভিম্মথ প্রেবণ কাঁবলেন | ধর্মশলাণ অধ্যক্ষ এ জহ্য বাদাম 
বাখিতেন । হ্ববোধানন্দজী ভিক্ষান্বকপে প্রাঞ্ত কষেক সের বাদাম লইযা 
মহারাজের সম্মুখে স্থাপন কবিলে বাদামের পবিমাণ দেখিযা তিনি প্রশ্ন 
কবিলেন, ' এত বাদাম কে দিষেছে 1?” “ধর্মশালার অধ্যক্ষ |” মহারাজ 
বলিলেন, “আাদের জগ্য ছুই ছটাক বেখে বাকীগুলো ফিরিয়ে দিষে 
এসে11” কিন্তু স্থবোধানন্দ উভয বিপদে পড়িলেন-__সম্ন্যাপী বদ্ধানন্দ 
সঞ্চঘ করিতে পরাজ্মুখ, সাধুসেবক পধ্যক্ষ প্রতিগ্রহণে অস্বীকৃত | অগত্যা 
ব্রহ্জানন্দেব ব্যবস্থানুসাবে দুই ছটাক রাখিযা অবশিই্ই বাদাম দবিদ্রদের 
মধ্যে বিতরিত হইল | বেটদ্বারক1 হইতে তাহারা ক্রমে স্থদামাপুরী ও 
জুনাগড়ে গির্ণার পর্বতোপরি মন্দিরাদি দর্শনাপ্তে আমেদাবাদে উপনীত 
হইলেন এবং তদনস্তর রাজপুতামার তীর্ঘগুলি দর্শনের জন্ত প্রথমে পুফরভীর্ধে 

উপস্থিত হইলেন । এখানে সঙ্গের পরিব্রাজকটি নিউমোনিয়া রোগে 
আক্তান্ত হওয়ায় তাহাকে আজমীরের হাসপাতালে রাখিয়! কিছুদিন পরে 
(১৮৯২ শ্বীষ্টাব্জের ফেব্রুয়ারির প্রথমভাগে ) ব্রহ্ছানন্দ ও স্থবোধানন্দ 
বন্দাবন যাত্রা করিলেন । 
বন্দাবনধামে মহারাজের এই দ্বিতীয়বার আগমন | স্বধামে উপস্থিত 
ব্রজের রাখাল ভগবস্তাবে বিভোর হইলেন । এইভাবে কত দিন কাটিয়া 
গেল, কত মহানিশার অবসান হইল--ভগবদ্ধানে তন্ময় মহারাজের 
ভ্রক্ষেপ নাই । তিনি কোন দিন স্থবোধানন্দের আনীত ভিক্ষান্্ গ্রহণ 
করেন, কোন দিন উহা! অনাদরে পড়িয়া থাকে । কোন দিন মন্দিরে 
গমনপূর্বক ভাবমুগ্ধচিত্বে অনিমেষনয়নে শ্রীবিগ্রহ দর্শন করেন, কোন 
দিন বা সমাধিতে নিমগ্ন হইয়! বাহাজ্ঞান হারান। আর রাত্রিতে নিদ্রার স্থলে 
ধ্যানই অধিক হইয়া থাকে । এই সময়ে বিজয়কষ্খ গোস্বামী মহাশয় 
শ্রীবৃন্দাবনে ছিলেন | মহারাজের কঠোর তপশ্যার কথ! তাহার ক্রতিগোচর 
হইলে তিনি একদিন তাহার নিকট আসিয়া জিজ্ঞাস করিলেন, “পরম- 
ংসদেব আপনাকে তো সব রকম সাধনভজন, অন্থভৃতি, দর্শনাদি করিয়ে 
দিয়েছেন , তবে আপনি এখন কেন আবার কঠোর সাধনা করছেন ?” 
ব্রদ্ধানন্দ মৃহুস্বরে উত্তর দিলেন, “তার কৃপায় ঘে-সব অনুভূতি বা দর্শন 
হয়েছে, এখন সেগুলি আয়ত্ত করবার চেষ্টা করছি মাত্র ।” গোরসাইজী 
এইরূপ উত্তর কিভাবে লইয়াছিলেন জানি না? পরন্ত রামরুষ্ণ সজ্ঘের 
ইতিহাস পর্যালোচকের দৃষ্টিতে এবংবিধ তপন্ঠার গুঢ় তাৎপর্য রহিয়াছে । 
সজ্মঘের অধ্যাত্-চেতনাকে সদা সক্রিয় রাখিতে হইলে সঙ্যের মর্মস্থলে 
এমন একটি শক্তিকেন্দ্র-প্রতিষ্ঠার আবশ্যক ছিল, যাহা হইতে কর্মব্যাপৃত 
অপর মাধারগুলি প্রয়োজনমত আপনারদিগকে পুনঃপুনঃ পূর্ণ করিয়া 
লইয়! শ্রীরামরুষ্ণের ভাবধার1 অব্যাহত রাখিতে পারে | ইহারই আর 

এক সময়ে মহারাজের জর হইলে গেস্সাইজী অচিরে তাহাকে দেখিতে 
আপিযা হৃবোধানন্দের নিকট জানিতে পারিলেন ষে, রোগীর মশারি 
নাই। শ্রবণমাত্র তিনি মশারি ও উষধের ব্যবস্থা করিলেন এবং 
ভগবানের কৃপায় ব্রহ্মানন্দ শীঘ্রই নিরাময় হইলেন । ইত্যবসরে স্থবোধা- 
নন্দের মন পূর্ব সংকল্পান্থসারে উত্তরাখণ্ডের নিমিত্ত অতীব ব্যগ্র হইয়া 
পড়িল। মহারাজের নিকট ইহ জানাইলে তিনি সানন্দে তাহাকে যাত্রার 
অনুমতি দিলেন | কিন্তু তিনি স্বযং বৃন্দাবনে রহিয়! গেলেন । 
বৃন্দাবনে অবস্থানকালে তিনি একদিন দেখিলেন যে, ভক্তপ্রবর শ্রীযুক্ত 
বলরামবাবু জ্যোতির্মযপ্হে হাসিতে হাসিতে দিব্যলোকে চলিয়া 
যাইতেছেন | পরে ষথাসমধে পত্রে জানিতে পারিলেন যে, তিনি দেহ- 
ত্যাগ করিযাছেন (১৩ই এপ্রিল, ১৮৯০ )। ইহার পরে আরও কয়েক 
মাস বৃন্দাবনে কাটাইযা সেপ্টেম্বরেব শেষে তিনি পদব্রজে হরিদ্বারে 
উপনীত হইলেন। অপর কযেকজন গুকভ্রাতা এ অঞ্চলে পূর্ব হইতেই 
তপস্ায় নিবত্ত ছিলেন । ১৮৯১-এর জানুযারি মাসে একদিন স্বামী 
বিবেকানন্দ তাহাদের সমভিব্যাহারে ব্রদ্ধানন্দসকাশে আগিয়! তাহাকে 
সঙ্গে যাইতে বলিলেন । মহারাজ সেই আদেশ পালনপূর্বক মীরাটে 
গেলেন এবং সেখানে অখণ্ডানন্দের সহিত মিলিত হইলেন । মীরাটে মার্চ 
পর্যন্ত অতিবাহিত হইলে স্বামীজী সকলকে বলিয়] নিঃসঙ্গ ভ্রমণে নির্গত 
হইলেন ) এদিকে মহারাজও স্বামী তুরীয়ানন্দের সহিত এপ্রিল মাসে 
জালামুখী তীর্ঘাভিমুখে যাত্রা করিলেন | জালামুখী হইতে তাহার! কাংড়া, 
পাঠানকোট, গুজরানওয়ালা, লাহোর, মণ্টগোমারী, মূলতান ও সন্কর 
হইয়া করাচীতে উপনীত হইলেন । কক্পাচী হইতে জাহাজে বোদ্বাই 
পৌছিলেম্বামী বিবেকানন্দের সহিত তাহাদের পুনগিলন ঘটিল। স্বামীজী 
তখন আমেরিকাগঘনে উদ্ভত ) কিন্ত তৎপূর্বে খেতড়ীরাজের আহ্বানে 

একবার তাহার সহিত সাক্ষাৎ করিতে যাইতে হইবে । ব্রদ্ধানন্দ এবং 
তুরীয়ানন্দও তাহার সহিত গমনপূর্বক পথে আবুরোড স্টেশনে নামিয়া 
আবু পাহাড়ে উপস্থিত হইলেন । খেতড়ী হইতে স্বামীজীর বোদ্াই 
প্রতাগমনকালে তাহারা পুনর্বার আবুরোডে আসিয়া স্বল্নক্ষণের জন্য তাহার 
সহিত সাক্ষাৎ করিলেন । অতঃপর কিয়দ্দিবস আবুপাহাড়ে ষাপনান্তে 
তাহার! আবুরোডে নামিয়া আসিলেন এবং স্বামী ব্রজ্ধানন্দের আহ্বানে 
অখণ্ডানন্দও বোশ্বাই হইতে তথায় আসিলে তিনজনে আজমীর হইয়া 
জয়পুর গেলেন । সেখানে একমাস অবস্থানের পর অখগ্ডানন্া রাজপুতানা- 
ভ্রমণে নির্গত হইলেন এবং মহাবাজ ও তুরীয়ানন্দ বৃন্দাবনে চলিলেন । 
বৃন্দাবনে আসিয়! উভয় গুরুভ্রাতা দিব্যভাবে ভাবিত হইলেন । 
তুরীয়ানন্দ একদিন বলিলেন, “আজ ভিক্ষা করতে বেরুব না। দেখি, 
রাধারানী উপবাসী রাখেন কি ন11” ধ্যানে মগ্ন গুরুভ্রাতৃপ্বয়ের একদিন 
একরাত্রি কোন্‌ দিক দিয়া কাটিয়া গেল- কিছুমাত্র জ্ঞান রহিল না। 
পবদিন এক তীর্ঘধাত্রী অযাচিতভাবে প্রচুর পাগ্ভসামগ্রা দরিয়া গেল । 
বন্দাবন হইতে তাহারা পদত্রজে নন্দগ্রাম, বর্ষাণা, রাধাকুণ্ড, শ্যামকু গু, 
গিরিগোবর্ধন প্রভৃতি দর্শন করিয়া কুহ্বমসরোবরে উপনীত হইলেন এবং 
এ স্থানটি তপশ্যার অনুকূল দেখিয়া তথায় রহিয়া গেলেন । এই সময়ের 
কঠোর জীবনের ইতিহাস আমরা বিদ্দিত নহি বলিলেই চলে । অন্য 
সময়েরই বা কতটুকু বিদিত আছি? ভাবময় ঠাকুরের মানপপুত্রের 
বিভিন্ন তীর্থাদিতে যে-সব সাধন, অনুভূতি বাদর্শনাদি হইয়াছিল তাহার 
কতটুগ্ছ আমর] এই ক্ষুদ্র প্রবন্ধে লিপিবদ্ধ করিতে পারি, আর কতটুকুই 
বা ভাষায় প্রকাশ করা চলে 1 মহারাজ প্রায়ই বলিতেন, “নিবিকল্প 
সমাধির পর ধর্মজীবন আরম্ত হয়।” যে নিবিকল্প সমাধি বহুজীবনের 
সাধনায় কচিৎ কাহারও ভাগ্যে ঘটে, উহাতে প্রতিষ্ঠিত থাকিয়া এবং 

উহার পরবর্তী অনুস্ভৃতিসম্পদে ভূষিত হইয়! ধিনি বহু ভক্তকে ধর্মপথে 
পরিচালিত করিয়াছিলেন, তাহার অধ্যাত্মজীবনের অতি স্থল আভাস- 
মাত্রই আমরা দিতে সক্ষম । 

ইতোমধ্যে ১৮৯৩ থ্রীষ্টাব্দের সেপ্টেম্বর মাসে আমেবিকায় ও ভারতে 
স্বামী বিবেকানন্দের জয়ধ্বনি উত্থিত হইয়াছে । ইহার ফলে মঠের 
কার্যবৃদ্ধির হত্রপাত হওয়ায় মঠে চলিয়৷ যাইবার জন্য তাহাদের নিকট 
বাধংবার আহ্বান আসিলেও তখনই যাওযা হইল না। ১৮৭৪ খ্রীষ্টাব্দের 
'ধাভাগে বৃন্দাবন হইতে তাহারা লক্ষৌ হইয়! অযোধ্যায় গেলেন । 
তখায় শিবানন্দজীর মুখে মঠে ফিরিবার জন্ স্বামীজীর নির্দেশ পাইয়া 
তুপ্ীয়ানন্দ অগস্ট মাসে কলিকাতায় গেলেন ; পরস্ত মহারাজ পুনবার 
বৃন্দ(বনে ফিরিলেন । এইবাবে বৃন্দাবনে আসিয়া তিনি অজগর-বৃত্তি 
অবলম্বন করিলেন-ভিক্ষার্থে কোথাও যাইতেন না, কাহারও নিকট 
কিছু চাহিতেন না। কোনদিন আহার ভুটিত, কোনদিন বা অনাহারে 
কটিত। কখনও কোন শেঠ একখানি কম্বল দিয়া যাইতেন + 
পরক্ষণেই চোর আসিয়া উহা লইয়া যাইত। ত্রহ্মানন্দ সাক্ষিস্বরূপ সব 
দেখিয়া যাইতেন মাত্র । দিব্যভাবে বিভোর হইয়। কখন তিনি বাহ্‌হার। 
হইতেন ; আবার কখনত্ঠাহার দেহে অস্রপুলকাদি সঞ্চার হইত। এইর্পে 
কেক মাস অতিবাহিত করিয়া অগ্রহায়ণ মাসে ( নভেম্বর-ডিসেম্বর ) 
চিনি ব্রজমণ্ডল ত্যাগ করিয়া মঠাভিমুখে চলিলেন | 

মহারাজের মঠে প্রত্যাবর্তনের স্বল্নকাল পরেই অন্স্থা শ্রীশ্রীমাতা- 
ঠাকুরানীকে কলিকাতায় আনিয়া বাগবাজাবে গঙ্গার ধারে 'গুদামওয়ালা 
বাড়ি' নামক একটি ভাড়াটিয়া বাড়ির ত্রিতলে রাখা হয়। সেখানে 
তাহার সেবাদির জন্ত গোপালের মা এবং গোলাপ-মাও বাস করিতেন । 
এতস্ব্যতীত যোগানন্দ এরং ছুই-একজন ব্রদ্মচারীও দিতলে থাকিতেন । 

ব্হ্মানন্দও সেই বাড়িতে আঁপিয়! বাস করিতে লাগিলেন | এখানে তিনি 
সমাগত ভক্তদের সহিত ধর্মপ্রঙ্গ করিতেন এবং কোন কোন 
ভাগ্যবানকে দীক্ষাও দিয়াছিলেন । এই সময় হইতে স্বামীজীর ভারতে 
প্রত্যাগমন পর্যন্ত মহারাজ অধিকাংশ সময় কলিকাতায় থাকিতেন | 
গুদামওয়ালা বাড়ির পরে বলরাম-মন্দির ছিল তাহার প্রধান 
আবাস-স্থল । 

১৮৯৭-এর প্রারস্তে ভারতে ফিরিয়। স্বামীজী স্বাস্ট্যোদ্ধারকল্পে যখন 
দাজিলিং গমন করেন, তখন ভাবী রামরুষ্খ মিশনের পরিকল্পনা-রচনায় 
সাহায্য পাইবার উদ্দেশ্যে তিনি রহ্ধানন্দ ও গিরিশবাবুকে সঙ্গে লইয়া 
যান। পরে ১লা মে মিশন প্রতিষ্ঠান্তে তিনি বন্মানন্দকে কলিকাতা- 
কেন্দ্রের কার্যভার দিলেন । ইহাই প্ররুতপক্ষে মহারাজের কর্মজীবনের 
কব্রপাত | .৮৯৮ খ্রীষ্টাব্দে বেলুড়ে নূতন মঠ-নির্মীণ-কার্য আরম্ভ হইলে 
তাহাকে উহার দায়িত্ব লইতে হইল এবং পর বৎসর নৃতন বাটাতে যঠ 
উঠিয়া আসার পর তাহারই হস্তে উহার পর্রিচালনভার গ্ন্ত হইল । 
অবশেষে ১৯০০ শ্বীষ্টান্বের অগস্ট মাসে স্বামীজী দলিল সম্পাদনপূর্বক 
সমস্ত বিষর-সম্পত্ভি গুরুত্রাতাদের হস্তে তুলিয়া দিরা ১৯০১ খ্রীষ্টাব্ধের 
আরস্তে মঠ ও মিশনের সাধারণ সভাপতির আসন ত্যাগ করিলেন । 
অতঃপর এ পদে মহারাজ নির্বাচিত হইলেন। ঠাকুর বলিয়াছিলেন, 
“রাখাল একটা রাজ্য চালাতে পারে |” গুরুভ্রাতারা তাহা ভুলেন নাই । 
আরও তাহাদের মনে ছিল যে, মহারাজ ঠাকুরের মানপপুত্ত্রঃ তাই একদিন 
স্বামীজী অতকিতে মহারাজকে প্রণাম করিয়! বলিয়াছিলেন, *গুরুবৎ 
গুরুপুত্রেযু |” প্রত্যুৎপন্নমতি মহারাজও ইহাতে অপ্রস্তত না হইয়া প্রাতি- 
প্রণাম করিয়! উত্তর দিয়াছিলেন, “জ্যেষ্ঠ ভ্রাতা সম পিতা” বস্ততঃ 
ইহার! প্রত্যেকেই প্রত্যেকের স্বরূপ অবগত ছিলেন ? অধিকন্ধ স্বামীজীর 

ইহা অধিক জান1 ছিল ষে, বিশাল জগতে নব অন্প্রেরণ! জাগাইবার 
দাযিত্ব যিনি গ্রহণ করিয়াছেন, তিনি দৈনন্দিন খু"টিনাটির মধ্যে আপ্রনাকে 
আবদ্ধ রাখিতে পারেন না। অতএব সংগৃহীত সমস্ত অর্ধাদি মহারাজের 
২স্ম্ত অর্পণান্তে স্বস্তির নিঃশ্বাস ফেলিয়া তিনি বলিলেন, “এতদিন ষাব 
জিনিস বয়ে বেড়িয়েছি, আজ তাকে দিয়ে নিশ্চিন্ত হলুম |” এখন 
£হইতে আমর] মহারাজকে সঙ্যাধ্যক্ষরূপেই পাইব। 

যৌবনে শ্রীপ্রঠাকুরকে অবলম্বন করিযা স্বামীজী ও মহারাজের মধ্যে 
“যমন একটা স্বদৃঢ় সখ্যভাব প্রতিষ্ঠিত হইযাছিল, তেমনি তাহাদের মধ্যে 
ছি একটা আবাল্য অকুত্রিম দিব্য প্রেমবন্ধন | রাখাল-রাজকে সভাপতি 
পদে প্রতিষ্ঠিত দেখিয়। স্বামীজী বলিয়াছিলেন, “রাখাল, আজ হতে সব 
তোর, আমি কেউ নই” কিন্তু মহারাজ তাহাকে গুরুর স্তায় শ্রদ্ধা 
করিতেন--ধতদিন স্বামীজী স্থলদেহে ছিলেন, একটি কাজও তাহাকে 
জিজ্ঞাসা না করিয়া করিতেন না। স্বামীজীর দেহত্যাগের পরও এই 
শ্রদ্ধা শতধা পরিস্ফুট হইত । তাহার প্রদত্ত একখানি গ্রন্থ ধরিবার পূর্বে 
মহারাজকে গঙ্গাজলে হস্ত প্রক্ষালন করিতে দেখা! যাইত। স্বামীজীর 
প্রতিক্কৃতি হস্তে লইয! তিনি কি প্রেমিকের দৃষ্টিতেই না উহা নিরীক্ষণ 
করিতেন ! ইহাদের পরস্পরের প্রতি আচার-ব্যবহার যেমন বন্ধুজনস্থলভ 
ঠাশ্যপরিহাসপুর্ণ, তেমনি প্রেমকলহবনলও ছিল। দুইজনে মঠপ্রাঙ্ণে 
একটি কাল্পনিক রেখাপাতপূর্বক স্থির করি! লইয়াছিলেন, কাহার 
প্রতিপালিতদের কতটুকু গণ্ডি । এই রেখা অতিক্রমপূর্বক একের হাস 
প্রভৃতি অপরের বাগামে আপিয়। পড়িলে তুমুল প্রেমকলহ উপস্থিত হইত 
এবং সারা যঠ সে আমোদে মাতিয়া উঠিত। এদিকে রোগে ভুগিয়া 
স্বামীজীর মেজাজ সব সময়ে ঠিক থাকিত না। তাহার দিন অল্প ঃ তাই 
পরিকল্পনাগুলি দ্রুত কার্ষে পরিণত হইতেছে ন] দেখিয়া! ধৈর্যচ্যুত্তি হইত $ 

আর সে বিরক্তির অধিকাংশই আসিয়! পড়িত মঠাধ্যক্ষ মহারাজের উপর । 
আবার পরক্ষণেই নিজের ভুল বুঝিয়া তিনি বলিতেন. “রাজা, রাজা, 
আমায় ক্ষমা কর। আমি কি অন্তায় না করেছি, তোমায় গালাগালি 
করেছি-_ আমায় ক্ষমা কর 1” আর তিনি মুক্তকঠে বলিতেন, «আমাকে 
সবাই ত্যাগ করতে পারে; কিন্ত আমি জানি, রাজা আমাকে কখনও 
ছাড়বে না। আর দুনিয়ায় যদি কেউ আমার গালাগালি সহা করে 
থাকে. সে একমাত্র রাজা ।” মহারাজও মনে করিতেন, “সে বকেছে 
তো হয়েছে কি?» আর স্বামীজীর অনুশোচনা দেখিয়া তিনি বলিতেন, 
শতুমি অমন করছে! কেন? আমায় গালাগাল দিয়েছ তাতে হয়েছে বি? 
তুমি ভালবাস, তাই তো এসব বলেছ ।” এই নিবিড় শ্রীতির সম্বন্ধ 
আমরা লোকদৃষিতে বুঝিব কিরূপে ? মহারাজ একদিন ঠাকুরের একটি 
মাদেশ অমান্য করিলে ঠাকুর সহাস্ত্ে নিকটবতাঁদিগকে বলিয়াছিলেন ষে, 
রাখাল এতদিনে সত্য সত্যই তাহাকে পিতার ন্যায় ভালবাসিয়াছেন 
বলিয়াই এরূপ আপনার জনের ন্যায় আবদার করিতে পারিরাছেন । 
মহারাজ ও স্বামীজ!র সম্বন্ধ বুঝিতে হইলে আমাদিগকেও ই অলৌকিক 
প্রেমের দৃষটিই অবলথন করিতে হইবে । বস্ততঃ শুধু নেতা ও পরিচালিতের 
সম্বন্ধ লইয়া রামকৃষ্ণ-সঙ্ঘ গঠিত হয় নাই । এ প্রেমের লীলাখেল! কিন্ত 
অচিরেই শেষ হইয়া! গেল--স্বামীজী মহাসমাধিতে লীন হইলেন । 
মহারাজ সেদিন বলরাম-মন্দিরে ছিলেন- সংবাদ পাইয়া ছুটিয়া আদসিলেন 
এবং প্রিয় ভ্রাতার বক্ষস্থলে ঝাঁপাইয়া পড়িলেন। স্বামী সারদানন্ 
তাহাকে সন্তর্পণে তুলিয়া আনিলে দীর্ঘনিঃস্বাস ছাড়িয়া বাষ্প-গদৃগদ-কণ্ে 
তিনি বলিলেন, *“সামূনে থেকে যেন হিমালয় পাহাড় অদৃশ্য হয়ে গেল !» 

স্বামীজীর অদর্শনের পর সঙ্ঘনায়কের গুরুদায়িত্ব বহন করা যে কি 
ছুরুহ ব্যাপার তাহা মহারাজ হৃবিদিত ছিলেন । ইতওঃপূর্বেই শ্রীরামকৃফণ 

মঠ ও মিশন ভারত ও ভানতেতর দেশে স্থপরিচিত হইয়! গিয়াছে । 
হঙরাং তাহাদের স্থনাম রক্ষা! ও অধিকতর প্রসার বহু আয়াসসাধ্য-- 
ইহা জানিয়াই মহারাজ সাবধানে অথচ সম্পূর্ণ আত্মবিশ্বাম লইয়া কাষে 
অগ্রসর হইলেন । ৭।প্রই তাহাপ অপরিসীম ভালবাসা ও আধ্যাত্মিক 
শক্তির আকর্ষণে দলে দলে ভক্তগণ আসিতে লাগিলেন । অনেক ত্যাগী 
যুবকও মঠে যোগ দিয়া সন্ন্যাদ অবলম্বন করিলেন । মহাবাজ এই যুবক- 
পিগকে সমুচিত শিক্ষাদিদ্বা৭ শ্ররামক্কঞ্চবাণী-বহনের উপযুক্ত আধার 
করিয়া তুলিতে লাগিলেন । ঠাকুরেব শিক্ষাঙ্ডণে তিনি মানুষ চিনিতে 
পারিতেন এবং অধিকারানুপারে [নফ্কাম কর্ম, শান্ত্রাধ্যয়ন, পুজা-পাঠ, 
ধন-জপ ইত্যাদিব উপদেশ দিতেন | তাহার অমায়িক ব্যবহার, সহজ 
সরল ব্যাখ্য। হত্যাদিতে সকলেই খুগ্ধ হইত- ত্যাগী বা গৃহস্থ ধিনিই 
একবার আসিয়া গড়িতেন, তিনি আবাব আসিতে বাধ্য হইতেন, এমন 
কি, ক্রমে তাহার অন্থগত হইযা যাইতেন । 

শিক্ষাদান ব্যতীত তাহার আর একট। প্রধান কার্য ছিল, মঠ-মিশনে এ 
কেন্দ্রগুলিতে গমনপুর্বক তথায় কিছুকাল অবস্থ(ন করা এবং সাধুর্দের 
জীবনগঠনে সাহায্যদান এবং ভক্তদিগকে আকর্ষণপুর্বক কেন্দ্রগুলিকে 
স্বপ্রতিষ্ঠিত করা। তাহার এই সকল প্রচেষ্টার ফলে একদিকে যেমন 
মঠ-মিশন জনসমাজে আদৃত ও উহাদের ভিত্তি দৃঢ়তর হইতে লাগিল, 
অপরদিকে তেমনি উহাদের প্রভাব ভারতেতর দেশেও প্রসারিত হইতে 
থকিল। ম্বামীজী বেলুড, মাদ্রাজ ও মায়াবতীতে মঠ স্থাপন করিযা 
গিয়াছিলেন এবং কাশীর অদ্বৈতাশ্রমের গোড়াপত্তন করিয়াছিলেন ? 
অধিকস্ভ ঢাকাতে ১৮৯৯ শ্রীষ্টা্ষ হইতে একটি মঠ গড়িয়া! উঠিতেছিল । 
সঙ্গে সঙ্গে স্বামীজীর আদর্শ ও উৎসাহে মিশন-বিভাগের শ্রীবৃদ্ধি 
হকইতেছিল। ১৮৯৭ গ্রীষ্টাব্দে সারগাছি আশ্রম, ১৯০০ অবে কাশী 

সেবাশ্রম, ১৯*১ অন্দে কনখল সেবাশ্রম এবং ১৯০২ অবে নিবেদিতা 
বিগ্ভালয়ের স্থত্রপাত হয়। -ইহার পর মহারাজ উহাদের 'স্থায়িত্ব-সম্পাদন 
ও নূতন নৃতন কেন্দ্রস্থাপনে মনোনিবেশ করিলেন । 

সঙ্ঘনায়করূপে তিনি হরিদার, প্রয়াগ, কাশী, বৃন্দাবন প্রভৃতি উত্তর 
ভারতের প্রধান প্রধান কেন্দ্রগুলির উন্নত্তির জন্য সর্বদা সচেষ্ট ছিলেন । 
দক্ষিণ ভারতের নুতন নূতন কেন্দ্র-প্রতিষ্ঠার পশ্চাতে তাহার উদ্দীপনা 
প্রচুর পরিমাণে বর্তমান ছিল। উত্তর ও দক্ষিণ ভারতের এই সকল 
কেন্দ্রের খন ষেটিতে তি'ন ষাইতেন, সেইটিতে তখন আনন্দের স্বোতি 
প্রবাহিত হইত। 

১৯০৩ খ্রীষ্টাব্দে মহারাজ কাশীতে যাইয়া একমাস বাস করেন। 
স্বামীজীর জীবদ্দশাতেই কাশীতে জন কয়েক যুবক মিলিয়! 'হোম অব. 
রিলিফ. পুওর মেন্স্‌ রিলিফ, এযাসোসিয়েশেন' ( অনাথাশ্রম-_দরিদ্র- 
হুঃখ-প্রতিকার-পমিতি )নামকএক ক্ষুদ্র প্রতিষ্ঠান গড়িয়া তুলিয়াছিলেন ।১ 
স্বামীজী মহারাঁজকে বলিয়া যান, «এ প্রতিষ্ঠানটির উপর দৃষ্টি রেখো |” 
এবারে মহারাজের আগমনে প্রতিষ্ঠানের উৎসাহ বধিত হইল। ১৯০৩ 
প্টাব্বের ২৩শে সেপ্টেপ্বর একটি সাধারণ সভ]1 আহ্বানপুর্বক সকলে স্থির 
করিলেন যে, উহা! রামকৃষ্ণ মিশনের অন্তভূক্ত করা হইবে। এইরূপে 
উহাই পরে অধুনা বিখ্যাত “রামকৃষ্ণ মিশন সেবাশ্রমে” পরিণত হয় এবং 
রামকৃষ্চ অধৈত আশ্রমের পার্থ সংগৃহীত নিজস্ব ভূমিতে উহার গৃহাদি 
নিমিত হয়। অতঃপর মহারাজ কনখলে যান । সেখানে স্বামীজীর শিবু 


১ ১৯০০ খ্রীষ্টান্জের ১৩ই জুন হইতে সেবাকাধ আরস্ত হয়। এ বৎসর জুলাই মাস 
হইতে ক্ষামেত্বর ঘাটে একটি আশ্রম ও কিছু পরে জঙ্গমবাড়ির এক ভাড়াবাড়িতে 
দেবাকার্ধ চলিতে থাকে | .১৫ই সেপ্টেম্বর সমিতির নামকরণ হয় । ১৯১-এর প্রথমে 
সেবাকার্ধ দশাস্বমেধ ঘাট রোভে এবং ২রা| জুন ৩৮১৫৩ নম্বর রলামাপুরার বাড়িতে 
স্থানান্তরিত হয়। 

স্বামী কল্যাণানন্দ ১৯০১ খ্রীষ্টাব্দে মার্চ মাসে একটি আশ্রম স্থাপন 
করেন । তখন মাত্র তিনখানি চালাঘর ছিল। উহাবই একখানিতে 
মহারাজ অবস্থান কবিযাছিলেন । ইহাব পবে মহারাজেব মারফত কিছু 
কিছু অর্থের ব্যবস্থা হইলে আশ্রমেব জন্য জমি সংগৃহীত হয ও ১৯০৫ 
খ্রীষ্টাব্দে তাহাব নির্দেশে ও স্বামী বিজ্ঞানানন্দের তত্বাবধানে স্থাযী গৃহ 
নিমিত হ্য। ১৯০৩ স্বীষ্টাব্দে কনখল হইতে মহাবাজ বৃন্দাবনে গমনপূর্বক 
তপস্যানিবত স্বামী তুবীযানন্দের সহিত মিলিত হন | এই সমযে মহারাজ 
খাত্রি ১২টায উঠিযা ধ্যান কবিতেন । একদিন উঠিতে দেরি হইলে এক 
হক্মদেহা বাবাজী তাহাকে ধাক্কা দিষা উঠাইযা জপাদি কবিতে ইক্সিত 
কবেন। বৃন্দাবন হইতে মহাবাজ এলাহাবাদে যান এবং স্বামী বিজ্ঞানা- 
নন্দজীর সহিত একদিন যাপন করিয়] বিদ্ধ্যাচলে উপনীত হন । সেখানে 
তাহার ত্রিরাত্র বাসের ইচ্ছ। ছিল , কিন্তু স্থানমা হাক্স্যে ও ঠাকুরের ভক্ত 
এ্রাযুক্ত যোগেন্দ্রনাথ সেন মহাশযের অন্ুবোধে কযেক সপ্তাহ থাকিযা 
যান । বিদ্ধ্যাচলে তিনি যেন সর্বদাই দেবীব ভাবে বিভোর থাকিতেন। 
কখনও গভীর নিশীথে দেবাদর্শনে গমন, কখনও জনমানবশুশ্ স্থানে ধ্যান, 
কখনও বা মাযেব গুণগানশ্রবণ ইত্যাদিতে দিনগুলি পরমানন্দে কাটিয়া 
যাইত । অনন্তর নভেম্বর মাসে তিনি বেলুডে প্রত্যাগমন করেন । পর 
বৎলর মার্চ মাসে তিনি টাইফয়েড রোনগ আক্রান্ত হন এবং আরোগ্য- 
লাভান্তে স্বামী বিরজানন্দের সহিত বাদ্ুপরিবর্তনের জন্য শিষুলতলাষ 
যান। মঠেফিরিয়! আসার কয়েকমাস পরে (১৯০৪-এর শেষে) ভাগলপুরে 
প্লেগের আবির্ভাব হইলে তথায় রামকুষ্জ মিশনের সেবাকার্য আরম্ভ হয়। 

১১০৬ খষ্টাব্দের ৫ই দ্কুন মহারাজের পুরী গমনকালে প্রেমানন্দজীও 
তাহার সঙ্গে যান এবং স্বামী শিবানন্দ এবং অথগ্ডানন্দ রথযাত্রার পূর্বে 
তথায় সম্মিলিত হন । এ বৎসর ২৩শে অগস্ট তারিখে আমেরিকা হইতে 

প্রত্যাগত স্বামী অভেদানন্দ নীলাচলে আসিয়। মহারাজের সহিত সাক্ষাৎ 
করেন ? অধিকন্ধ স্বামী রামরুষণানন্দও দুইদিন পরে সেখানে উপস্থিত 
হন। অনন্তর ডিসেপ্বর মাসে মহারাজ কোঠার হইয়া! বেলুড়ে ফিরিলেন 
_-সেখানে মিসেস সেভিয়ার তাহার" সাক্ষাৎকারের জন্য অপেক্ষা 
করিতেছিলেন । 

১৯০৭ খ্রীষ্টাব্দে তিনি পুনবার পুরীধামে গমন করেন এবং পুরী হইতে 
ডিসেম্বর মাসে ভদ্রকে যান । ভদ্রকে তখন বিস্থচিকার প্রাদুর্ভাব । 
ভক্তগণ তাহাকে চলিয়া যাইতে বলিলেও তিনি সেখানে অবস্থানপূর্বক 
সকলকে স্বাস্থ্যবিধিপালনে উৎসাহিত করিতে থাকেন এবং যথাসময়ে 
কোঠার হইয়! মঠে প্রত্যাবর্তন করেন । অচিরেই কানীধামে সেবাশ্রমের 
ভিত্তিহ্াপনের জন্য তাহাকে তথায় যাইতে হইল। মহারাজ সকল 
বিষয়েই বিশেষ উৎসাহ দেখাইতেন এবং তাহার সৎ পরামর্শ সকলেই 
নতশিরে মানিয়া লইতেন | কারণ উহার সঙ্গে থাকিত তাহার অভিজ্ঞতা 
ও দূরদশিতা । অতএব ১৬ই এপ্রিল ভিত্তিস্থাপনকার্য-সমাপনান্তে স্বামী 
অচলানন্দ তাহারই অনুমোদিত পরিকল্পনান্ুসারে বাটী নির্মাণকার্ষে 
নিরত হইলেন । অতঃপর মহারাজ বেলুড়ে ফিরিয়৷ আপিলেন । ইহার 
পরে ১৯০৮ খ্রীষ্টাব্দের রথযাত্রার পূর্বে তিনি পুরীধামে গমন করেন এবং 
সেখান হইতে অক্টোবর মাসে স্বামী রামকুষ্ণানন্দের পহিত দাক্ষিণাতা- 
ভ্রমণে নির্গত হন। 

উত্তর ভারতের স্তায় দক্ষিণ ভারতেও স্বামী ব্রহ্মানন্দ সর্বদ। ভগবদ্ধ্যানে 
মগ্ন থাকিতেন | মাদ্রাজ মঠে একদিন সধ্ধ্যারতিগ সময় দেখা গেল যে, 
তিনি আরতি শেষ হওয়ার আধ ঘণ্টা পরেও একই ভাবে সমাধিমঞ্ন 
রহিয়াছেন। এ দাক্ষিণাত্য-ভ্রমণকালে মাকিন ভক্তমহিলা দেবমাত। 
মাদ্রাজেই ছিলেন । মহারাজ সদলবলে তাহার বাসভবনে বড়দিনের 

উৎপব উদ্যাপন করেন । মাপ্রাজে কিছুদিন অবস্থানের পর তিনি রাম- 
কষ্ণানন্দজীর সহিত তীর্থদর্শনে নির্গত হন । লেতুবন্ধ-রামেশ্বরে তিনি 
একশত আটটি করিয়া স্বর্ণ, রৌপ্য ও তারের বিল্বপত্রে মহাদেবের পৃজা 
করেন | মাছুরায় শ্র্রীমীনাক্ষীদেবীকে দর্শন করিয়া তিনি দিব্যভাবে 
বিহ্বল হন, এবং তাহাকে তদবস্থ দেখিয়া স্বামী রামরুষ্ণানন্দ তাহার দেহ 
স্বহন্তে ধারণ করেন। এই দর্শন সম্বন্ধে পরে মহারাজ বলিয়াছিলেন, 
“যখন মন্দিরে বিগ্রহের সাখনে দাড়ালাম তখন দেখলাম, জগন্মাতার বিগ্রহ 
যেন জীবন্ত হয়ে আমার দিকে এগিয়ে আসছেন-_তাইতে সংজ্ঞাহারা 
হয়েছিলাম |” মাদ্বরা হইতে সকলে মাদ্রাজে প্রত্যাবর্তন কবেন। 
মাদ্রাজের ত্রাহ্মণ ও অত্রাহ্মণদের মধ্যে তখন প্রবল সামাজিক পার্থক্য । 
হহ1 জানিয়াও মহারাজ একদিন একজন অব্রাহ্ষণ ভক্তের আমন্ত্রণক্রমে 
(হার গৃহে ভিক্ষাগ্রহণ করিতে গেলেন ! সেদিন এ বাটীতে বিভিন্ব 
সম্প্রদাযের অনেকেই নিমন্ত্রিত ছিলেন । মহারাজের অনুকরণে ও 
অনুপ্রেরণায় তাহার সকলেই পঙ্ক্তিভোজনে বসেন এবং ভক্তটির কন্ত। 
এবং অন্তান্ত মহিপারাও পরিবেশনে যোগদান করেন । মাদ্রাজ হইতে 
তিনি বাঙ্গালোরে যাইয়া ১৯০৯ গ্রীষ্টাব্ষের ২”শে জান্য়রি নবনিষিত 
আশ্রমের প্রতিষ্ঠাকার্ষে নেতৃত্ব করেন । সেখানে রামনাম-কীর্তন শুনিয়া 
তিনি খুবই মুগ্ধ হন এবং উহা লিখিয়া আনিয়া মঠ ও মিশনের সর্বত্র 
প্রচলিত করেন | এইরূপে দাক্ষিণাত্যে শ্রীরামকুষ্ধের ভাবধারা হপ্রতিষ্ঠিত 
করিয়া তিনি পুরীধামে ফিরিয়া আসেন। 

অতঃপর দেখা গেল যে, রামকৃষ্ণ মিশনের কার্ষের প্রসার হওয়ায় 
উহাকে আইন অনুসারে রেজেন্ী করা আবশ্যক | এই উদ্দেশ্যে মহারাজ 
দাক্ষিণাত্য গমনের পুর্বেই ১৯০৮ অৰের প্রথমাংশে স্বামী শিবানন্দ ও 
অখগ্ডানন্দটের সহিত বলরাম-মন্দখিরে অবস্থান করিয়া আলোচনা 

৫ 


১৩০ শ্রীরামকৃষ্ণ-ভক্তমালিকা 


চালাইতেছিলেন | স্বামী সারদানন্দও সেই আলোচনায় মধ্যে মধ্যে 
যোগ দিতেন । এইরূপে মিশনের উদ্দেশ্য ও কার্যধারা শ্িরীকৃত হইয়। 
গেলে মহারাজের দাক্ষিণাত্য হইতে প্রত্যাবর্তনের পর ১৯০৯ খ্রীষ্টাব্বের 
৪ঠ1 মে মিশনকে রেজেদ্ত্রী কর] হইল । 

মহারাজ দ্বিতীয়বার দাক্ষিণাত্যে গমন করেন ১৯১৬ খ্রীষ্টাবের জুলাই 
মাসে । ইতঃপূর্বে মাদ্রাজ মঠের নিজস্ব জমি হইয। গিয়াছে । মহারাজ 
নৃতন মঠ-বাটীর নল্সাদি দেখিযা দিলেন এবং ৪ঠ1 অগস্ট মহাসমারোহে 
উহার ভিত্তিস্থাপন হইল । ইহার এক সঞ্তাহ পরে তিনি বাঙ্গালোরে 
গেলেন । সেখানকার মঠে প্রতি রবিবার অস্পৃশ্যজাতির অনেকে আসিয়৷ 
কীর্তনাদি করিত। ইহাতে মহারাজ বড়ই প্রীত হইতেন, তাহাদিগকে 
উৎসাহ দিতেন এবং প্রাণ খুলিয়া আশীর্বাদ করিতেন । এমন কি, একদিন 
তাহাদের পল্লীতে তাহাদের দেবালয়ে উপস্থিত হইয়া! সকলকে অবাক 
করিয়াছিলেন । বাঙ্গালোর হইতে তিনি মেলকোট, শিবসমুদ্রমূ ও 
মহীশুরের দেবস্থানাদি দর্শনে যান এবংপুনরায় বাঙ্গালোরে প্রত্যাবর্তনান্তে 
কন্তাকুমারী যাত্রা করেন। পথে মন্দিরাদি দর্শন কবিতে করিতে তিনি 
ক্রমে ব্রিবান্দ্রমে উপনীত হইলেন । এখানে আশ্রমস্থাপনের জন্য পুর্ব 
হইতেই ভূমি সংগৃহীত ছিল। মহারাজ ৯ই ডিপেম্বর ভিত্তিস্থাপন 
করিলেন । কন্যাকুমারীতে প্রায় এক সপ্তাহঅবস্থানকাকুল তিনি প্রতিদিন 
দেবীদর্শন করিতেন এবং মন্দিরে ভাবে বাহাহার! হইয়া অনে ক্ষণ স্থাগুবৎ 
বসিয়া থাকিতেন। কন্তাকুমারী হইতে বাঙ্গালোরে ফিরিয়া! তিনি 
মাদ্রাজে গমন করেন এবং মাদ্রাজকে কেন্দ্র করিয়া দাক্ষিণাত্যের আরও 
কয়েকটি তীর্থ দর্শন করেন । এই সময়মধ্যে মাদ্রাজের মঠ-বাটীর কিয়দংশ 
সম্পূর্ণ হইলে ১৯১৭ অ্খের ২৪শে এপ্রিল শ্রীশ্রীঠাকুরকে সেখানে আন 
হইল এবং ৩*শে এপ্রিল হইতে মহারাজ এ বাটাতেই অবস্থান করিতে 


স্বামী ব্রচ্মানন্দ ১৩১ 


লাগিলেন । অবশেষে ৬ই মে মাদ্রাজের ছাত্রাবাসের ভিত্তিস্থাপন হইয়া 
গেলে »ই মে তিনি পুরী অভিমুখে যাত্রা করিলেন । 

ছাত্রাবাসে দ্বারোন্সেচন উপলক্ষে ১৯২১ অব্দের ১ল1 এপ্রিল 
স্বামী শিবানন্দ ও সাধুভক্তগণের সহিত তিনি পুনর্বার মাদ্রাজ যাত্রা 
করেন । মে মাসের শেষে এ শুভকার্য সমাধান করিয়া কিছুদিন পরে 
তিনি বাঙ্গালোরে উপস্থিত হন এবং সেপ্টেম্বর মাসে মাদ্রাজ মঠে 
প্রত্যাগমনান্তে কলিকাতা হইতে মৃন্ময়ী শ্রী-্রী হূর্গাপ্রতিমা1 আনাইয়া থা 
বিধি “শারদীয়া পূজ| করান । অতঃপর যথাকালে শ্ররীশ্রীকালীপৃজারও 
অনুষ্ঠান করাইয়। ১৯শে নভেম্বর মাদ্রাজ পরিত্যাগপূর্বক ২১শে ভুবনেশ্বরে 
পৌছেন। 

আমর বর্ণনার স্থবিধার জন্য দাক্ষিণাত্যভ্রমণ একই স্থানে সন্গিবদ্ধ 
করিলেও ম্মরণ রাখিতে হইবে যে, অন্তর্বর্তী সময়গুলিতেও মহারাজ 
বিভিন্ন মঠ-মিশন-কেন্দ্র ও তীর্থাদি-দর্শনে এবং তত্তৎস্থলে উৎসাহবর্ধনে ও 
পুণ্যস্বতিস্থাপনে ব্যাপূত ছিলেন ৷ ১৯১৬ অব তিনি স্বামী প্রেমাননা ও 
বহু সাধুভক্তের সহিত কামাখ্যাতীর্থদর্শনে গমন করেন । সেখানে 
তিনি কিরূপ দিব্যভাবে তন্ময় থাকিতেন তাহা! তাহার সঙ্গীমাব্রই 
উপলব্ধি করিয়াছিলেন । বস্ততঃ গ্রন্থা্দিতে ধাহার! ভাবঘনমৃতি গ্ররাম- 
কষের সমাধি প্রভৃতির কথ গশুনিয়াছিলেন, তাহার এই সকল দেবস্থানে 
তাহার মানসপুজ্রের এই ভাববিহ্বলতা দেখিয়! চক্ষকর্ণের 'বিবাদভঞ্জন 
করিলেন। ৬কামাখ্যা হইতে তিনি ময়মনসিংহে যান এবং তথায় দিন 
কয়েক অবস্থানান্ডে ঢাকায় উপস্থিত হন । সেথানে তিনি ১৩ই ফেব্রুয়ারি 
তারিখে রামরুষ্ মিশন-বাটীর ভিত্তি স্থাপন করেন । এই সময়ে তিনি 
একবার দেওভোগে গমনপুর্বক নাগমহাশয়ের তপস্যাপৃত আশ্রম দর্শন 
করেন। 


১৩২ শ্রীরামকৃষ্ণ-ভক্তমালিকা 


১৯১২ শ্রীষ্টাব্বের ২*শে মার্চ মহারাজ বেলুড় মঠ হইতে শ্রীমৎ স্বামী 
তুরীয়ানন্ন, শিবানন্দ, রামলাল-দাদা এবং কয়েকজন সাধু ও ভক্তের সঙ্গে 
হরিঘারে গমন করেন । সেইবারে তাহার উপস্থিতিতে কনখল পেবাশ্রমে 
মহাসমারোহে প্রতিমায় ৮ছুর্গাপুজা হয় । তীর্থস্থানে সাধুদেবার প্রয়োজন- 
বোধে মহারাজ সকল সম্প্রদায়ের সাধুদ্দিগকে পূজায় আমন্ত্রণ করেন এবং 
তাহারাও আশ্রমে পদার্পণপুর্বক পরিতোষসহকারে প্রসাদ গ্রহণ করেন । 
এইরূপে সাধুসমাজের সহিত রামকুষ্জ-সজ্ঘবের আত্মীয়তা স্থাপিত হয়। 
পৃজান্তে মহারাজ প্রভৃতি সকলে কাশীতে আগমন করেন । এই সময়ে 
বিখ্যাত স্থগায়ক অঘোরবাবু প্রায়ই মহারাজকে ভজন শুনাইতেন এবং 
মহারাজও ইহাতে বিশেষ আনন্দ পাইতেন। বস্ততঃ গুণী গায়ক ও 
গুণগ্রাহা শ্রোতার সমাবেশে ভগবগ্ডাবপুর্ণ সে সঙ্গীত-লহরাঁ উপস্থিত 
সকলকেই মুগ্ধ করিত। তখন মাস্টার মহাশয় কাশীতে ছিলেন, 
শ্রীপ্রীমাতাঠাকুরানীও ছিলেন । মাস্টার মহাশয়ের ধারণা ছিল ষে, 
ঠাকুর ও স্বামীজীর ভাবের মধ্যে পার্থক্য আছে। একদিন শ্রীগ্রম 
সেবাশ্রম দেখিতে আপিয়া বলিলেন যে, উহা ঠাকুরেরই কাজ- ঠাকুর 
সেখানে প্রত্যক্ষ রহিয়াছেন । তিনি চলিয়! গেলে রহশ্যপ্রিয় মহারাজের 
ইঙ্গিতে অল্লবয়ঙ্ক সাধুত্রহ্ষচারীর! মাস্টার মহাশয়কে প্রশ্ন করিলেন, 
“মাস্টার মহাশয়, মা! বলেছেন সেবাশ্রম ঠাকুরের কাজ, সেখানে ঠাকুর 
প্রত্যক্ষ রয়েছেন; এখন আপনি কি বলেন?” ঠাকুরের শরণাগত ভক্ত 
মাস্টার মহাশয় সহাম্তে বলিলেন, “আর অস্বীকার করবার জো নাই ।» 

এই ভাবে কাশীতে সেবাশ্রমে ছয় মাস যাপনান্তে মহারাজ ১৯১৩ 
অন্ধের এপ্রিল মাসে মঠে প্রত্যাবর্তন করিলেন; কিন্ত এ বৎসর 
দুর্গাপূজা উপলক্ষে পুনর্বার কাশীধামে উপস্থিত হইয়া! সেখানেই 
দুর্গোৎসব সমাধা করিলেন । কাশীতে তিনি প্রত্যহ “কাশীখণ্” শ্রবণ 

করিতেন এবং সকলকে সাধনভজনে উৎসাহিত করিতেন | বৃক্ষাদির 
প্রতি তাহার আশৈশব প্রীতি ছিল; দেশ-বিদেশ হইতে বৃক্ষাদদি আনাইয়া 
তিনি সেবাশ্রমের ভূমির শ্রীবৃদ্ধি করিযাছিলেন | উভয় আশ্রম যাহাতে 
পরিষ্কার থাকে তত্প্রতিও তাহার লক্ষ্য ছিল। এ বৎসর সেবাশ্রমের 
একটি বিল্বরৃক্ষে তিনি একজন সথক্দেহীর দর্শনলাভান্তে সকলকে এ বৃক্ষ 
সম্বন্ধে সতর্ক করিয়া দেন; তবে তিনি ইহাও বলিয়াছিলেন যে, 
এ বিদেহী অনিষ্টপরায়ণ নহেন | মহারাজের এইরূপ অসংখ্য অলৌকিক 
দর্শনের ছুই-চারিটিই মাত্র লোকসমাঞ্জে প্রচারিত হইয়াছে । 

অনন্তর মহারাজ ঝুলনযাত্রা উপলক্ষে অযোধ্যায় গমন করেন। 
সেখানে শ্রীবিগ্রহের সম্মূখে একদিন একজন নটের স্মধুর নৃত্য ও ভজনে 
আত্মহার] হইযা তিনি প্রবল বারিপাতপত্বে্ স্থাণুবৎ দ্লাড়াইয়৷ থাকেন ; 
অগত্য। সঙ্গীদিগকে এ বৃষ্টি হইতে তাহার রক্ষার উপায় উদ্ভাবন করিতে 
হয। বাঁবিপাত নিবৃত্ত হওয়ার বহু পরে তিনি প্ররুতিস্থ হইয়! বাসস্থানে 
প্রত্যাগমন করেন । প্রসঙ্গক্রমে বলা যাইতে পারে যে, মহারাজ নিজে 
যেমন ধর্মপন্গীতপ্রিয় ছিলেন, সাধুত্রক্মচারীদিগকেও তেমনি সমবেতকণ্ঠে 
কালীকীর্তন, রামনামকীর্তন ও স্তোত্রাদিপাঠে উৎসাহিত করিতেন । 
ভজনকালে তিনি সকলের মধ্যে নীরবে এমন ভাববিভোর হইয়৷ বপিয়। 
থাকিতেন যে, তাহার আধ্যাত্িক প্রভাব সকলেরই হৃদয় স্পর্শ করিত 
এবং শ্রোতৃবুন্দও সেই জমাট ভাবের যতটুকু সম্ভব স্বায়ত্ত' করিবার 
অভিলাষে নিস্পন্দ হইয়া বসিয়া থাকিতেন। তাঁহার আদেশে 
মন্দিরাদিতেও কীর্তন হইত। এইরূপে কাশীর ৬দুর্গাবাড়ী, সঙ্কটমোচন 
ও ৬অন্পূর্ণার মন্দিরাদিতে বন্বার সাধুদের কীর্তন শুনিয়া সমাগত 
যাত্রিগণ আনন্দে আধ্ুত হইয়াছেন । অযোধ্যা দর্শনান্তে মহারাজ কাশীতে 
ফিরিলেন। ভারতের সুপ্রাচীন জনবিশ্রুত তীর্ঘসমূহে সানন্দে ভগবৎ- 

সন্তোগে নিমগ্ন মহারাজের তখন অন্যত্র যাইতে ইচ্ছা ছিল না) তথাপি 
স্বামী প্রেমানন্দের নির্বন্ধাতিশয়ে ৬কালীপুজার পরে প্রয়াগদর্শনান্তে 
নভেম্বর মাসে বেলুড় যাইতে হইল । 

মহারাজের কাশীধামে শেষ আগমন হয় ১৯২১ থ্রীষ্টাব্বের ২*শে 
জানুয়ারি। এসময়ে কাশী সেবাশ্রমের আভ্যন্তর অবস্থা নিরীক্ষণান্তে 
সারদানন্দজী তুবনেশ্বরে যাইয়া! মহারাজকে জানাইলেন যে, সেবাশ্রমের 
স্ব্যবস্থার জন্ত তাহার সেখানে গমন আবশ্যক । অগত্যা তিনি সারদা- 
নণ্দজীর সহিত তথায় উপস্থিত হইলেন এবং অদৈৈতাশ্রমে উঠিলেন । 
সকলেই ভাবিয়াছিলেন সঙ্বাধ্যক্ষ আপিয়াই কর্মব্যস্ত হইয়া! পড়িবেন; 
কিন্ত ফলতঃ দেখা গেল তিনি কর্মের কোন কথা উত্থাপন না করিয়া 
সকলের আধ্যাত্মিক জীবন আরও গভীরতর করার মানসে বিভিন্ন 
উপায়-উদ্ভাবনে নিরত রহিলেন | কোনদিন উদ্দীপনাময় উপদেশ, কোন- 
দিন কীর্তন, কোনদিন প্রশ্নোত্তরচ্ছলে সমশ্যাসমাধান__-এই ভাবেই দিন 
কাটিতে লাগিল এবং এই ধারার পরাকাষ্ঠা হইল সন্্যাস ও 
রহ্ধচর্যাহুষ্ঠানে । সেই বৎসর স্বামীজী ও ঠাকুরের জন্মতিথি উপলক্ষে 
চল্লিশ জন সন্ন্যাস ও ব্রহ্ধচর্য গ্রহণ করিলেন । এই অস্ভৃতপূর্ব আধ্যাত্মিক 
চিকিৎসার ফল অচিরেই পরিলক্ষিত হইল। মহারাজের প্রভাবে 
সেবাশ্রমের সমস্যা আপন] হইতেই মিটিয়া গেল। বন্ততঃ মহারাজের 
আচরণ ও'উপদেশে কর্ম অপেক্ষা ভাগবত জীবনলাভের জন্ত উদ্দীপনাই 
অধিক প্রকটিত হইত এবং তাহার সংস্পর্শে ধিনিই আসিতেন তিনিই 
বুঝিতে পারিতেন, রামকৃষ্ণ-সঙ্ঘ ধর্মহীন সমাজসেবকদের প্রতিষ্ঠানমাত্র 
নহে, উহ] ধর্মপিপানহ্থবর্গের সাধনক্ষেত্র । এইরূপে তাহারা মূল বস্তর 
প্রতি দুটি নিবন্ধ রাখিয়া জাগতিক অসম্পূর্ণতাকে অবহেলা করিতে 
শিখিতেন | এখানে ইহ! উল্লেধযোগা যে, যহারাজের ৫দনন্দিন ব্যবহারে 

(তাহার ভাবগান্তীর্যের পরিচয অল্পই পাওয়া যাইত-_ভাবসংবরণে তিনি 
এতই সক্ষম ছিলেন। কিন্তু বিশেষ বিশেষ উপলক্ষে সে ধৈর্যের 
বাধ ভাঙ্গিয়া ভাবরাশি উথলিয়া পড়িত। অর্ৈতাশ্রমে শ্রীশ্রীঠাকুরের 
ঈীর্ণ প্রতিরতির স্থলে নূতন প্রতিরুতি প্রতিষ্ঠা উপলক্ষেও মহারাজ 
ত্দগতচিত্তে নিজে নাচিযা এবং গুকভ্রাতা ম্বামী সারদানন্দ ও 
হরীযানন্দ প্রভৃতিকে নাচাইয়া সমাগত সকলকে প্রেমের বন্থায় 
ভাসাইয়াছিলেন । 

পুবী ও তুবনেশ্বরে মহারাজ প্রায়ই যাইতেন । পুরীতে তিনি বিশেষ 
মানন্ঈলাভ করেন এবং পেখানে একটি মঠস্থাপনেরও একান্তিক ইচ্ছা 
পোষণ কবেন জানিযা বলরামবাবুর পুত্র শ্রীযুক্ত রামকৃষ্ণ বন মহাশয় 
১৯১১ ্রীষ্টান্দে চক্রতীর্ঘে একখণ্ড ভূমি দান করেন । উহাতেই পরে ১৯৩২ 
খীষ্টাব্দে মঠ নিথিত হয। ১৯১৭ শ্রীষ্টাবে পুরীতে অবস্থানকালে মহারাজ 
ভুবনেশ্বরে মঠস্থাপনের আযোজন করেন এবং মঠনির্মাণকার্য সমাধ 
হইলে ১৯১৯ শ্বীষ্টান্সের ৬ছুর্গাপূজার সময সাধু-ব্রন্ষমচারি-সমভিব্যাহারে 
সানন্দে তথায উপনীত হন। ৩১শে অক্টোবর এ মঠের ধারোদঘাটন হয়। 
সময ভুবনেশ্বরে দুভিক্ষ উপস্থিত হুওয়ায সেখানে মিশনের সাহায্যকেন্জ্ 
খোল হয় এবং স্থাযী সচিকিৎসার ব্যবস্থাকল্লে দাতব্য চিকিৎসালয়ও 
স্থাপিত হয়। ভুবনেশ্বরের আধ্যাত্মিক মহিমা সম্বন্ধে তিনি বলিতেন, 
“ভুবনেশ্বর শিবক্ষেত্র, গুপগ্তকাশী বলে জানবে। এখানে একটু সাধন 
করলে অনেক ফল পাওয়া ষায়।” মঠের সাধু-ব্রহ্মচারীর। দীর্ঘকাল 
জনহিতকর কার্যে ব্যাপূত থাকায় অনেক ক্ষেত্রে পরিশ্রান্ত ও 
ভগরস্বাস্থ্য হইযা পড়েন । তাহারা ভুবনেশ্বরের মুক্ত বাম সেবন করিয়া 
এবং অন্থকৃল স্থানে বাস করিয্না পুর্ব স্বাস্থ্য লাভ করুন-_ 
ইহাও যহারাজের ইচ্ছা ছিল। ফলতঃ শারীরিক ও আধ্যাক্সিক 

উন্নতির সাধনক্ষেত্ররপেই তুবনেশ্বরে মঠ স্থাপিত হয়। মহারাজ 
বলিয়াছিলেন, “ছেলেরা সব সাধনভজন করবে-আমি দেখে 
আনন্দ করব ।” ভুবনেশ্বরে তিনি নিজে যেমন নিয়মিত ধ্যানজপাদিতে 
রত থাকিতেন, সাধু-ব্রন্মচারিদিগকেও ঠিক তেমনি পরিচালিত 
করিতেন । তাহার যত্ডে ভুবনেশ্বরের দিনগুলি আনন ও ভগবস্ভাবে 
পরিপূর্ণ থাকিত, আবার ফলফুলে, বৃক্ষলতায় স্থসজ্তিত আশ্রমটি 
নয়ন-মনে আনন্দ ঢালিয়া দিত। 

মহারাজের নিজের পক্ষে কিন্তু এঁ দিনগুলে! চরিত স্থখপ্রদ 
ছিল না। ১৯২০ খ্রীষ্টাবের এপ্রিলে স্বামী অদ্ভুতানন্দের দেহত্যাগের পর 
আর এক মর্মান্তিক ঘটন৷ ঘটে । ৪ঠ1 শ্রাবণ (২১শে জুলাই ) রাত্রে 
প্রায় একটার সময় সেবক দেখিতে পাইলেন, মহারাজ একখানি চাদরে 
শরীর আবৃত করিয়া আরাম-কেদারায় গম্ভীরভাবে বপিয়া আছেন । 
সেবক সে রাত্রে প্রশ্ন করিয়াও এই অস্বাভাবিক অবস্থার কারণ জানিতে 
পারেন নাই। পরদিন তারে সংবাদ আসিল, এ সময়ে শ্রীশ্রীমা 
মহাপ্রয়াণ করিয়াছেন । মহারাজ এই সংবাদে একান্ত মর্মাহত হন এবং 
শোকাচ্ছন্ন মাতৃহারা অবোধ শিশুর হ্যায় ঘাদশ দিব নগ্রপদে থাকিয়া 
হ্বিষ্যান্্ গ্রহণ করেন । 

১৯২২ অবের প্রারস্তে তিনি বেলুড় মঠেই অবস্থান করিতেছিলেন । 
মহারাজ যখনই অন্ত স্থান হইতে মঠে প্রত্যাবর্তন করিতেন, তখনই 
সেখানে উৎসব লাগিয়া যাইত । তাহার আগমন-সংবাদ পাইয়। নান। 
দিক হইতে নিত্য বছ ছাত্র, রাজকর্ষচারী, ব্যবসায়ী, সাধু, ব্রদ্মচারী 
প্রভৃতি বিভিম্ন অবস্থার ভক্ত ও ধর্মপিপাস্থগণ ছুটিয়া আসিতেন। 
মহারাজ বিবিধ অধিকারীর আধ্যাত্মিক চেতনা উদ্বোধনের জন্ কত 
সময়ে কত ঘে অপূর্ব উপায় অবলম্বন করিতেন, তাহ। তাহার সুগভীর 


স্বামী ব্রহ্মানন্দ ১৩৭ 


ভাবরাঙ্গ্যের সহিত অপরিচিত নবাগন্তক সহজে বুঝিতে পারিতেন না 
নথচ প্রতি সাক্ষাতে পর স্পষ্ট বোধ করিতেন, যেন তিনি এক অজ্ঞাত 
পম্পদের অধিকাকী হইযা গৃহে ফিবিতেছেন । মহারাজ হয়তো গল্প 
কবিতেছেন, হাপিতেছেন কিংবা ব্যঙ্গ-কৌতুকে রত আছেন » নবাগত 
ইহ] দেখিযা হযতে। অবাক হইয ভাবিতেন, “ইনিই কি ঠাকুরেব 
মানসপুত্র, আর ইনিই কি বামরুষ্চ মঠ ও মিশনের কর্ণধার 7” কিন্তু 
উহারই মধ্যে জিজ্ঞাহ্ববিশেষ নবালোক পাইযা ধন্ত হইতেন এবং শীঘ্রই 
পুনর্বার আপিবার সঙ্কল্প লইযা পরিতৃপ্ত অন্তবে গৃহে ফিবিতেন। 
সাংসারিক চিন্তায নিপীডিত কত নিবাশ যনে এই অনাবিল আনন্দ এক 
নবলোকের সন্ধান আনিযা দিত । গতানুগতিক গ্ুকশিষ্সম্ঘন্ধেব সহিত 
পবিচিত আমাদের ন্যায সাধারণ মানুষ এই অসাধাবণ মহামানবেব 
নিত্যনৃতন উদ্ভাবনী শক্তির ধারণা কবিবে কিকপে ? 

পূর্বোস্ত বিবরণ পড়িযা ষদি কেহ স্থিব কবিঘ! ফেলেন যে, মহারাজ 
সর্বদা বালকস্থলভ বঙ্গবসাদিতে মগ্ন থাকিতেন, তবে নিতান্তই ভুল 
»ইইবে। ত্বাহার এ স্বাভাবিক সবলতার সহিত এমন একটি গাস্তীর্ষ 
মিশ্রিত থাকিত যে, তাহার সম্মুখে সর্বপ্রকার চপলতা এককালে নিস্তব্ধ 
হইযা যাইত। দৃষ্টাপ্তত্বরূপে বলা যাইতে পারে যে, তিনি যখন একাকা 
পদচাবণ করিতেন, তখন তাঁহাকে দেখিলে তেজোদীপ্ত নরসিংহের ন্যায় 
মনে হইত এবং তাহাব তাদৃশ মধুর প্ররুতি জানিয়াও অকস্মাৎ কেই 
সম্মুখে আপিতে পারিত না, কিংবা আসিয়। পডিলেও বাঙনিষ্পত্তি না 
করিয়া নীরবে তাহাব কৃপাকটাক্ষের অপেক্ষা করিত। অধিকারী 
ছুর্লভ ; হুতরাং স্থগভীর ধর্মতত্বের আলোচনা কাহার সহিত হইবে ” 
কিন্তু মানুষ ভালবাসার ভিখারী; তাই মহারাজের অধ্যাত্মভাব এ 
প্রণালী-অবলম্নেই শিল্তের অন্তরে সঞ্চারিত হইত । কিষ্ত দৈবাৎ 

উচ্চতত্বের আলোচনা আরম্ভ হইলে মহারাজের সাধনালন্ধ অনুভূতির 
ঘারা উদ্বেলিত এবং ভাবপ্রকাশের অপূর্ব মাধূর্ষে অনুহ্যত সেই 
আধ্যাত্মিক পীযৃষধারাষ দুই কল ভাপিয়া যাইত? শ্রোতৃমণ্ডলীর চিত্ত 
তখনকার মতো সমস্ত বিস্বত হইয়া সেই অপূর্ব প্লাবনে নিষাত 
হইত। 

মঠের সাধূ-ত্রন্মচারীর দেহমনের স্বাস্থ্যের প্রতিও তিনি তীক্ষু দৃষ্টি 
রাখিতেন। ১৯১৪ খ্রীষ্টাব্ের নভেম্বর মাসে মঠে ফিরিয়া! তিনি কার্ষ- 
পরিচালনে নিযুক্ত স্বামী প্রেমানন্দকে বলিলেন, “ছেলেদের ধ্যান-তপস্যা, 
সাধন-ভজন কোথায়? আর এদের স্বাস্থ্যও তো ভাল দে*ছি না।” 
অতঃপর তিনি একদিকে যেমন স্বাস্থ্যোন্রতির ব্যবস্থা করিলেন, অপরদিকে 
তেমনি নিয়ম করিলেন যে, রাত্রি চারিটায় শয্যাত্যাগান্তে সকলে অর্ধ- 
ঘণ্টার মধ্যে তাহার নিকটে জপধ্যানে বদিবেন এবং পরে সেখানে ভজন 
ও শ্বপাঠাদি হইবে। জপধ্যানান্তে আবার সমবেত সাধুত্রদ্ষচারীদের 
সহিত ধর্মপ্রপঙ্গও হইত । এদিকে মঠের কার্ষের যাহাতে ক্ষতি না হয় 
ততপ্রতিও তাহার দৃষ্টি থার্ঠিত। একদিন কার্ষের কথা ভুলিয়া সকলে 
উপদেশশ্রবণে মগ্ন আছেন, এমন সময়ে প্রেমানন্দজীকে উকি মারিতে 
দেখিয়া মহারাজ জিজ্ঞাসা করিলেন, *বাবুরাম-দা, কি খবর 1?” তিনি 
যুক্তকরে বলিলেন, “মহারাজ, ঠাকুরসেবা আছে ঘে।” মহারাজ 
তৎক্ষণাৎ ত্রস্তভাবে সকলকে বিদায় দিলেন। ধর্ম-সন্বদ্ধে কেহ বিরক্তি 
প্রকাশ করিলে তিনি বলিতেন, “ভগবানৃ-লাভের জন্ত,জগতের কল্যাণের 
জন্ত, তোমরা বাণ়-ঘর সব ছেড়ে দিয়ে ঠাকুরের কাছে মনপ্রাণ সব 
সমর্পণ করেছ, তবু কর্মে বিরক্তি প্রকাশ কর?” অথবা বলিতেন, 
*কর্ম না করে জ্ঞানল/ভ হয় না। যারা কর্ম ছেড়ে শুধু ধ্যান-জপ, 
সাধন-ভজন নিয়ে থাকে, তাদেরও ঝুপড়ি বাধতে আর তিক্ষে 

করতেই সময় কেটে যায়।” আরও বলিতেন, “্ঠাকুর-ন্বামীজীর কর্মে 
কোন বন্ধন আসে না।” কিন্তু সঙ্গে সঙ্গে ইহাঁও ম্মরণ করাইয়া 
দিতেন, “কর্মই জীবনের উদ্দেশ্য নয়-জীবনের উদ্দেশ্য ঈশ্বরলাভ 1৮ 
“বার আনা মন ভগবানের দিকে রেখে চার আনায় জগতের কাজ করলে 
ভেসে যায়।৮ তাহার মতে সমাজসেবকদের জীবনেও ধর্মভাব থাকা 
একান্ত আবশ্যক $ তাই তিনি বলিয়াছিলেন, অনেকে বলে, দেশের ও 
দশের কাজ করবে । আমার মনে হয়, এই ভাব ইংরেজী শিক্ষার বদহজম । 
নিজের চরিত্র তৈরী না হলে তার দ্বারা অপরের কল্যাণ কখনও সম্ভব হয় 
না। যারা তাঁকে ঠিক ঠিক আশ্রয় করেছে, তার কপালাভ করেছে, 
তার্দের কখন বেচাল' হয় না_-তাদের কাজ-কর্ম, কথা-বার্তা, চাল-চলন 
দেশের মঙ্গলের কারণ হয়।” পাঠকের মন ইহাতে সায় দিয়া সহজেই 
বলিবে, «ইহা শ্রীরামকুষ্ণজের মানসপুতব্রেরই উপযুক্ত উপদেশ |” 

মঠ-মিশনের গুরুদায়িত্ব তাহার ক্ষদ্ধে অপিত থাকায় উহার অভাব- 
অনটনের প্রত্যক্ষ জ্ঞান তাহার যথেষ্টই ছিল। কিন্তু ব্যক্তিগত জীবনে 
তিনি যেমন ত্যাগের আদর্শকে অতি উচ্চে তুলিয়া ধরিতেন, সঙ্ঘের 
জীবনেও তেমনি তাহার দৃষ্টিতে ত্যাগের আসন ছিল অতি উর্ধেে। 
একবার পুব্রশোকে কাতর জনৈক ধনী ব্যবসায়ী কিছুদিন বেলুড় মঠের 
পার্খে বাস করিয়া উহার ভাবধারায় মুগ্ধ হন এবং প্রস্তাব করেন যে, 
তাহার সমস্ত ব্যবসায়টি লোককল্যাণার্থে সাধুদের হস্তে তুলিয়া দিবেন । 
এই সংবাদটি স্বামী প্রেমানন্দর যেমনি মহারাঁজকে গশুনাইলেন, অমনি তিনি 
সন্ত্স্তভাবে করজোড়ে বলিলেন, প্বাবুরাম-দা,সাধুসঙ্গ করে লোকটির মনে 
বৈরাগ্যের উদয় হল, আর তার সঙ্গ করে আমাদের বিষয়বুদ্ধি হবে 1?” 
বল! বান্ুল্য, এ প্রস্তাব তখনই প্রত্যাখ্যাত হইল । 

“স্বভাবতই শান্ত ও গম্ভীর মহারাজের অন্ত্রের ভাবরাশি যে অকম্যাৎ 

কিরূপে স্বীয় ভাস্বর সৌন্দর্য বিকাশপূর্বক সকলকে বিহ্বল করিত, তাহার 
ছুই-একটি দৃষ্টান্ত পূর্বে প্রদত্ত হইয়াছে। বেলুড় মঠে সংঘটিত এরূপ আর 
একটি উদাহরণ দিলে পাঠক উহ1 আরও সম্যক উপলব্ধি করিতে 
পারিবেন | সেদিন শ্রীশ্রীরামকৃঞ্ের জন্মোৎসব উপলক্ষে মঠপ্রাঙ্গণে 
আন্দুলের কালীকীর্তন চলিতেছিল। শ্রীশ্রীমাও মঠে আপিয়াছেন। 
চারিদিকে একটা অতি গম্ভীর পরিবেশ । ইহারই মধ্যে স্বামী প্রেমানন্? 
আলিঙ্গনপাশে আবদ্ধ করিয়া মহারাজকে কীর্তনস্থলে লইয়৷ গেলেন । 
মহারাজ তথায় উপস্থিত হইয়াই অনুপম নৃত্য আরম্ভ করিলেন। ক্রমে 
বোধ হইল যেন তাহার বাহা সংজ্ঞা লোপ পাইয়াছে-দেহ্মাত্র তালে 
তালে অপূর্ব ভঙ্গিযায় ছুলিতেছে। অমনি স্বামী সারদানন্দের ইঙ্গিতে 
তাঁহাকে গুহাভ্যন্তরে আনা হইল। ভিতরে আসিয়াও সে ভাবসমাধি 
দীর্ঘকাল ধহিয়া চলিল | অবশেষে শ্রশ্রমা আসিয়া সন্গেছে আহ্বানপুর্বক 
তাহাকে সাধারণ ভূমিতে নামাইয়া আনিলেন | 

সজ্ঘের নেতা হিসাবে তিনি উপদেশ দিয়াই ক্ষান্ত থাকিতেন না-_ 
উপদেশ পালিত হইতেছে কিনা, ইহাও দেখিতেন | বাঙ্গালোর আশ্রমে 
অবস্থানকালে তিনি রাত্রে উঠিয়] প্রতিগ্ৃহে যাইয়া সন্ধমন লইতেন, 
সাধু-ব্রক্মচারীরা সাধন-ভজন করিতেছেন কিনা । তাহার মতে রাব্রিকাল 
মনঃসমাধানের পক্ষে অতি অনুকূল) আর তিনি ম্মরণ করাইয়া 
দিতেন যে, ঠাকুরই হইবেন সমস্ত প্রচেষ্টার কেন্্রস্থল | মাদ্রাজ মঠে 
একদা জনৈক ভক্তের আনীত ফুলগুলি সেবক ত্তাহার গৃহে সাজাইতেছে 
দেখিয়! তিনি প্রশ্ন করিলেন, “কিছু ফুল ঠাকুরের জন্য রেখেছিম তো ?” 
সেবক জানাইলেন যে, রাখা হয় নাই ; আর মনে মনে ভাবিলেন, 
*ঠাকুরঘরে তো শুধু পটে পুজ! হয়, প্রগুরুর মধ্যে জীবন্ত ভগবান্‌ 
আছেন ।” মহারাজ মনের কথা ধরিতে পারিতেন ) তাই এ ভাবেই 


স্বামী ত্রক্মানন্দ ১৪১ 


প্রশ্ন করিয়া সব জানিয়া লইলেন এবং বুঝিতে পারিলেন ষে, আশ্রমাধ্যক্ষ 
তাহাকে পুজা করিতে দেন না। কাজেই অধ্যক্ষকে ডাকিয়া একপ 
হযোগ দিতে বলিলেন, আর সেবককে উপদেশ দিলেন, “মনকে একাগ্র 
করতে হলে এমন যতি আর কোথায় পাবি?” সেবক ইহার পর পুজা 
করিয়া সত্যই আধ্যাত্মিক উন্নতিলাভ করিয়াছিলেন । সেবকদের সহিত 
তাহার সম্বন্ধ শুধু শাসন ও উপদেশপ্রদানেই সীমাবদ্ধ ছিল না-_উহার 
মধ্যে একট! প্রাণের স্পর্শও ছিল। একবার জনৈক সেবকের বিরুদ্ধে 
অপর সেবকগণ অভিযোগ জানাইলে তিনি বলিয়াছিলেন, “দেখ, আমার 
চেয়ে অনেক বড় বড় সাধু আছেন ; তোমাদের ইচ্ছ-হয় তাদের কাছে 
যেতে পার-আমাম সকলকে নিযে থাকতে হবে ।% 

'অপরের মধ্যে হৃদয়ের বিকাশ দেখিলে তিনি খুব সন্তষ্ট হইতেন 
এবং মহাপুরুষদের জীবনে জীবের প্রতি করুণার কাহিনী ত্বাহাকে 
অভিভূত করিত; এমন কি, স্থলবিশেষ তিনি তাহাদিগকে অন্ুপরণ 
পর্যত্ত করিতেন । দৃষ্টান্স্বরূপে বল! যাইতে পারে যে, দীক্ষার্থীদের 
নির্বাচনে তিনি অতি সাবধান ও বিচারপরায়ণ হইলেও ১৯১৬ থ্রীষ্টাবে 
রামান্ুজাভিনয দেখিতে যাইয়া উক্ত আচার্ষের আচগ্ালে মন্ত্রবিতরণে 
এতই মুগ্ধ হইযাছিলেন যে, অতঃপর তাহাকে এবিষয়ে পূর্বাপেক্ষা অধিক 
ুক্তহস্ত দেখা যাইত। 

মহারাজের মনের আর একটা দিক সহজেই সকলের দৃষ্টি আকর্ষণ 
করিত। সর্বদ1 অতীন্দ্রিয় রাজ্যে বিচরণশীল এই মনকে দৈনন্দিন কার্ষের 
জন্ভ কোন আলোচনাসভায় নামাইয়া আন বড় সহজ ছিল না। এ্ররূপ 
সময়ে তিনি প্রায়ই বলিতেন যে, তিনি সভায় যাইবেন না; কারণ শরীর 
ভাল নহে । অথচ একবার যদি অন্ুনয়-বিনয় সহায়ে তাহাকে আলোচনা 
স্থলে উপস্থিত করা হইত, তবে মঠ-মিশনের সর্ব বিষয়ে তাহার পুঙ্থধা মুপুঙ্খ 


১৩২ শ্রীরামকুষ্*ভক্তমালিকা 


জ্ঞান ও তত্তৎ বিষয়ে অনিননীয় সিদ্ধান্ত শ্রবণ করিয়া সকলে চমতকৃত 
হইতেন এবং বিন] দ্বিধায় উহা মানিয়া লইতেন। সভার বাহিরেও এই 
আত্মনিমগ্ন মহাপুরুষের ইঙ্গিতে বা আদেশে মঠের সমস্ত বিভাগ স্থচারু- 
রূপে পরিচালিত হইত, মঠের প্রত্যেক সাবু-ব্রন্ষচারীর চিত্ত উচ্চভাবে 
পরিপূর্ণ থাকিত এবং মঠভূমি ছুর্লভ ফল-পুষ্পের বৃক্ষে স্থসঙ্জিত হইত। 
স্বমীজীর সহিত তাহার প্রেমস্ঘম্ষের পরিচয় পাঠক পূর্বেই 
পাইয়াছেন। এখন অপরের সহিত এই সপ্রেম ব্যবহারের কয়েকটি দৃষ্টান্ত 
দিতেছি । স্বামী অখগ্ডানন্দ একবার মহারাজের ইচ্ছার বিরুদ্ধে সারগাছি 
গমনোদ্দেশে রাত্রে রেলস্টেশনে যাইতে উদ্যত হইলে মহারাজ গোপনে 
পালকি বাহকর্দিগকে কি যেন বলিয়! দিলেন । ফলে তাহারা অনেকক্ষণ 
এদিক-সেদিক ঘুরিয়] ট্রেনের সময় অতীত হইয়া গেলে অখণ্ডানন্দকে 
পূর্বস্থানে উপস্থিত করিল । তখন রাত্রি প্রভাত হইয়াছে; অখণগ্ডানন্দজী 
চক্ষু মেলিয়া অবস্থা বুঝিলেন, আর অমনি মহারাজ প্রমুখ সকলে সেই 
আমোদে যোগ দেওয়ায় চারিদিকে হাম্যধবনি উথিত হইল । হান 
পরিহাস ছাড়াও এই বছ্ধুপ্রীতির প্রকাশ অন্যভাবে হইত। ১৯১৪ 
খ্ী্াবে স্বামী তুরীয়ানন্দের বহুমৃত্ররোগের বৃদ্ধি হইলে মহারাজ সেবকরূপে 
একজন ব্রজ্মচারৌকে দেরাছুনে তাঁহার নিকট পাঠাইয়। দেন এবং চিঠিতে 
লিখিয়া দেন যে, একটি বাড়ি ভাড়। করিয়া যেন স্বতস্ত্রভাবে থাকার 
ব্যবস্থা করা হয়--মহারাজ সমস্ত ব্যয়ভার বহন করিবেন। বেলুড় 
মঠের সম্মুখের পোস্ত ও ঘাট-নির্যাণকালে অনুমানাপেক্ষা অত্যধিক 
ব্যয় হওয়ায় কার্ধনিরত স্বামী বিজ্ঞানানন্দ যখন ম্বামী বিবেকানন্দের 
সম্মুখে পর্যন্ত যাইতে সাহস পাইতেছিলেন না, তখন মহারাজ এ 
সমন্ত দায়িত্ব নিজের হ্ষন্ধে তুলিয়া লইলেন এবং অম্নানবদনে শ্বাম।জ(র 
সমস্ত ভ্ণসনা স্ব করিলেন যেন অপরাধ ত্বাহারই ৷ স্বামী অখগ্ডানন্দ 


স্বামী ব্রহ্মানন্দ ১৪৩ 


মুশিদাবাদে দুভিক্ষপীণ্ড়তদের সেবায় রত হইলে তিনি উৎসাহ-দিয়া 
লিখিয়াছিলেন, “তোমাকে কি বলিব খু'জিয়া পাইতেছি না। তুমি 
এখানে আসিলে £%20৭ 15০20000. ( জমকালো অভ্যর্থনা ), এবং 
আমরা কোলে করিয়া] নাচিব |» 
মহারাজ অপরের মনকে কত সহজে উচ্চস্থরে বাধিয়। দিতে পারিতেন 
তাহার একটি দৃষ্টান্ত মহাকবি ও ভক্তশ্রে৪ গিরিশবাবুর জীবনে পাওয়া 
যায়। তখন তিনি দীর্ঘকাল রোগে ভুগিয়া বোধ করিতেছেন, তাহার 
ভক্তি যেন শুকাইয়! গিয়াছে, এবং তিনি বিশ্বাস হারাইয়া ফেলিয়াছেন। 
তাহাকে দেখিতে যেসব সাধু আসিতেন, তাহাদের সকলকেই তি'ন ইহা 
বলিলেও সে যন্ত্রণা একই ভাবে চলিতে থাকে । অবশেষে মহারাজকে 
এ বিষয়ে বলিলে তিনি উচ্চহাশ্যসহকারে কহিলেন, «এ নিয়ে মাথা 
ঘামাচ্ছেন কেন? সমুদ্রের ঢেউ উঠে-নামে_-মনের স্বভাবও তাই। 
কাজেই ঘাবড়াবার কিছুই নেই। আপনার এখন যে এরূপ হচ্ছে, তার 
মানে, আপনি শীগ গিরই খুব উপরে উঠবেন $ মনের ঢেউ একটু শক্তি 
অর্জন করে নিচ্ছে মাত্র ।” মহারাজ চলিয়! গেলে গিরিশবাবুর বোধ 
হইল যেন, তাহার প্রাণের শুফতা কাটিয়া গিয়াছে, বিশ্বাস ফিরিয়া 
আপিয়াছে এবং মন উচ্চতর ভূমিতে উন্নীত হুইয়ীছে। 
তাহার সাহল, প্রত্যুৎপন্নমতিত্ব ও শিশ্যরক্ষার দৃষ্টান্তও সমভাবে 
চমকপ্রদ একদিন তিনি স্বামী প্রভবানন্দ ও অপর একজন শিষ্তের 
সহিত বেড়াইতেছেন, এমন সময় রব উঠিল, ““পালাও পালাও”, আর 
সঙ্গে সঙ্গে দেখা গেল যে, একটি ষাড় মাথ! নীচু করিয়া এদিকে ছুটিয়া 
আসিতেছে । তখনই শি্তঘ্বয় মহারাজের রক্ষার জন্ত সম্মুখে যাইতে 
চাহিলেন; কিন্তু তিনি দৃঢ়হত্তে উভয়কে পশ্চাতে ঠেলিয়া দিয়া শাস্তভাবে 
৷ ঈাড়াইয়া রহিলেন। ফাড় সেখানে আসিয়া হঠাৎ থামিয়া গেল এবং 


১৪৪ শ্রীরামকৃষ্ণ-ভক্তমালিকা 


মাথ। নাড়িয়া অন্াত্র চলিয়া গেল । আর একবার তিনি স্বামী অখিলানন্দ 
ও একজন ভক্তের সহিত ভুবনেশ্বরের জঙ্গলে বেড়াইতেছিলেন । অকম্মাৎ 
একটি বাঘ তাহাদের সম্মুখে প্রায় একশত ফুটের মধ্যে আপিয়া পড়িলে 
মহারাজ অচঞ্চলভাবে দ্নাড়াইয়া রহিলেন, বাঘও থামিয়া গেল এবং 
কিয়ৎক্ষণ তাহাদের দিকে তাকাইয়] পলাইয়া৷ গেল। 

যাহা হউক, মহারাজের অসাধারণ ব্যক্তিত্বকে ফুটাইয়া তুলিবার 
উপযুক্ত এই জাতীয় দৃষ্টান্তের অভাব না থাকিলেও আমাদিগকে বাধ্য 
হইয়াই সে প্রলোভন ত্যাগ করিয়া জীবনেতিহাসের ধারায় ফিরিতে 
হইবে । 

মহারাজ মধ্যে মধ্যে বেলুড় হইতে বলরাম-মর্দিরে যাইয়৷ বাস 
করিতেন | একদিন প্রাতঃকালে রামলাল-দাদ। তাহার সাক্ষাৎমানসে 
সেখানে আগিলেন। দাদাকে দেখিলেই মহারাজ আনন্দে উৎফুল্ল 
হইতেন এবং আলাপ-আলোচনা ও হাস্যকৌতুকে মুখর হইয়া উঠিতেন। 
সেইদিন রামলাল-দাদাকে বপিলেন, “দাদা, আজ সন্ধ্যার পর ঢপওয়াঁলী 
সেজো--ঠাকুরের সময়কার গান সকলকে শুনাতে হবে|” বেলুড় মঠে 
এরূপ অনাবিল রঙ্গরসে দাদা সম্মত থাকিলেও পরের বাড়িতে উহা 
চলে কিরপে? দাদা আপত্তি জানাইলেন ; কিন্ত মহারাজের 
আগ্রহাতিশয়ে তাহাকে ষথাসময়ে সন্ধ্যায় অপূর্বপাজে সঙ্জিত হইয়া 
বলরাম-মন্দিরের দ্বিতলের হলে মহারাজ প্রভৃতির সম্মুখে আসরে'নামিতে 
হইল। তিনি হাত নাড়িয়া নাচিতে নাচিতে ঢপ-কীর্তনের হরে গান 
ধরিলেন-_ 

“একবার ব্রজে চল ত্রজেশ্বর দিনেক দুয়ের মতো৷-_ 

(ও তোর ) মন মানে তো! থাকবি সেথা, নইলে আসবি দ্রুত। 

আগে ছিল একহেটে। জল, 

এখন যমুনা! অতল-_সীতার দিতে হবে ; 

নৈলে যমুনার তীরে বসে ব্রজ নিবখিবে। 

যদি বল ব্জে যেতে চরণেতে ধুলা লাগিবে-_ 

( বললে বলতেও পার, আগে রাখাল ছিলে এখন রাজ! হয়েছ ) 

__না হয় ব্রজনারীর নয়ননীরে চবণ পাখালিবে ॥” 
গান ও গানের আখর শুনিতে শুনিতে মহারাজের পহাশ্য বদন সহসা 
গম্ভীর হইয়া গেল । গানের প্রতি চরণ কোন্‌ অতীতের স্বতি জাগাইয়! 
দিতে লাগিল, প্রতি ছন্দে কোন্‌ অপূর্ব লীলার আকর্ষণ অনুভূত হইতে 
লাগিল, প্রতি ভাবে কোন বিরহ সমস্ত আমোদ-প্রমোদের উপর ঘন- 
ববনিকা টানিষ। দিতে লাগিল ?1 ঠাকুর বলিযাছিলেন, “রাখাল ষখন 
তার নিজের স্বরূপ জানতে পারবে, তখন তার আর দেহ থাকবে না।” 
আজ এই অপূর্ব সঙ্গীত কি সেই স্বরূপের পরিচয় লইয়া অবতীর্ণ হইল ? 
তবল হাস্যকৌত্ক এতটা গান্তীর্যে পরিণত হইবে-_ইহা কেভাবিয়াছিল ? 

ইহার কয়েকদিন পরে শিবরান্রিত্রত-উদ্যাপনান্তে মহারাজ বেলুড়ে 
আপিলেন। তাহার উপস্থিতিতে শ্রীশ্রীঠাকুরের তিথিপূজা ও সাধাবণ 
উৎসব মহাসমারোহে স্সম্পন্ন হইয়া গেল। অতঃপর তাহার পুনঃ 
বলরাম-মন্দিরে যাত্রার দিন প্রাতঃকালে সাধু-্রন্বচারীদিগকে ডাকিয়া 
তিনি স্বামীজীর পরিকল্পিত মন্দিরের স্থান নির্দেশপুর্বক বলিলেন, 
্বামীজীর সঙ্কল্প ছিল, এখানে ঠাকুরের শ্রীমন্ির নিমিত হয়।” 
অনস্তর স্বামীজীর নির্দেশাহুসারে অঙ্কিত মন্দিরের নক্সাটি আনাইয়া 
অভিনিবেশ-সহকারে দেখিলেন_ যেন সকলকে স্মরণ করাইয়া দিলেন 
যে, এই মহৎ কার্যটি অসম্পূর্ণ রহিয় গিয়াছে, ইহা স্বামীজী দায়ম্বরূপ 
সজ্ঘের উপর অর্পণ করিয়াছেন । 

বলরাম-মন্দিরে আগমনাস্তে দিনকয়েক শ্বাভাবিকভাবেই অতিবাহিত 


১৩ 


১৪৬ শ্রীরামকৃষ্ণ-ভক্তমালিক। 


হইল; কিন্ত ২৪শে মার্চ (১৯২২ খ্রীষ্টাব্ধে) তিনি অকস্মাৎ বিস্থচিকা- 
রোগে আক্রান্ত হইলেন। সকলের পরামর্শান্বযায়ী হোমিওপ্যাথিক 
চিকিৎসা চলিতে লাগিল এবং তিনি ক্রমে আরোগ্যলাভপূর্বক অন্পথ্য 
করিলেন । এই রোগষস্ত্রণার মধ্যেও সদানন্দ জীবন্যুক্ত মহারাজের হাশ্য- 
কৌতুক সমভাবেই চলিত এবং দুশ্চিন্তার মধ্যেও ভক্ত ও সেবকদের 
হৃদয়ে আনন্দ আনিয়। দিত। তাহাকে একদিন বলরাম-মন্দিরের ক্ষুদ্র 
কক্ষ হইতে হল-গৃহে লইয়া যাইবার কালে তিনি সহাস্যে বলিয়া উঠিলেন, 
“ওরে, মরা হাতী লাখ টাকা !” মহারাজ এমনই কৌতুক-সহকারে স্বীয় 
রোগজীর্ণ স্থল দেহের প্রতি দেবকদের দৃষ্টি আকর্ষণ করিলেন যে, এই 
ছুঃপময়েও সেবকগণ হাশ্যসংবরণ করিতে পারিলেন না। ফলতঃ রোগের 
উপশম ও এই রকম সকৌতুক ব্যবহারে সকলের হৃদয় ক্রমে আশায় 
উৎফুল্প হইস্া উঠিল । কিন্তু উহা বিছ্যৎং-ঝলকের মতো গভীর তিমিরাচ্ছন্ন 
নিদারুণ বাস্তবতাকে ক্ষণিকের জঙ্য দৃষ্টিবহিভূত করিলেও পরক্ষণেই 
তাহারা সচকিতে দেখিলেন, তাহার! প্রতিকারহীন ও চিত্তবিভ্রমকারী 
এক ভয়ানক সঙ্কটের সম্মুধীন। অন্নপথ্য করিবার ছুই দিন পরেই 
মহারাজের বহ্ছযৃত্রের লক্ষণ দেখা! দিল। তজ্জন্ত প্রথমে এযালোপ্যাথিক 
চিকিৎসার ব্যবস্থা হইল। উহা ফলপ্রদ না হওয়ায় কবিরাজী 
চিকিৎসার প্রস্তাব হইল । ইহ] শুনিয়া মহারাজ রহম্য করিয়া বলিলেন, 
“হাকিমিটা আর বাকি থাকে কেন?” নিবিকার নিত্যসিদ্ব পুরুষ তখন 
স্বদেহকে একট! পৃথক জড়বস্তরূপে দেখিয়া! রোগের চিকিৎসা ও উহার 
ফলাফল সম্বন্ধে এমনি সম্পূর্ণ উদাসীন! যাহা হউক, কবিরাজ 
শ্যামাদাসবাবু আসিলেন । সদানন্দ মহারাজ তাহার বিভভৃতিম্ডিত কপাল 
দর্শনে বলিয়া উঠিলেন, “মহাশয়, কপালে ধার চিহ্ন ধারণ করেছেন, সেই 
শিবই সত্য আর সবই মিথ্যা ।৮ কোন্‌ অর্থে এই মিথ্যা শবের প্রয়োগ 

হইযাছিল তাহ মহারাজই জানেন । ভক্তের! দেখিলেন, তাহাদের এ 
প্রচেষ্টাও ব্যর্থ হইল । 

ক্রমে ২৫শে চৈত্র (৮ই এপ্রিল ) শনিবাব আসিল । সেই দিন রাত্রি 
নযটার সময সাধু-ব্রজ্ষচারী ও ভক্তদিগকে নিকটে ডাকিয়া মহারাজ 
একে একে স্মুকলকে সন্গেহে আশার্বাদ করিয! বলিলেন, “ভয় পেও নাঃ 
ব্র্ধ সত্য, জগৎ মিথ্যা1।৮ আর উপস্থিত ও অনুপস্থিত সকল সন্তানের 
কথা চিন্তা করিয়। তাহাদের কল্যাণকামনায় বলিলেন, পবাবারা, ষে 
যেখানে আছ, তোমাদের সকলের কল্যাণ হোক ।৮ সকলের নিকট 
বিদায গ্রহণ করিয়।৷ তিনি কিয়ৎক্ষণ নীরব রহিলেন- ্যান-নিমগ্ন 
মহাপুরুষ যেন ক্রমশঃ অতীন্দ্রিয় রাজ্যের গভীরতর প্রদেশে প্রবেশ 
করিতে লাগিলেন । অকতম্মাৎ সেই নিবিড় নিস্তব্ধতা ভঙ্গ করিয়৷ তাহার 
সাগ্রহ স্মিত বাণী উঠিল, ”এই যে পুর্ণচন্দ্র! রামকঝ। রামকৃষের 
কটি চাই । আমি ব্রজের রাখাল, দে দে আমায় ঘুংগুর পরিয়ে দে-_ 
আমি কৃষের হাত ধবে নাচব ঝুম্ঝম্‌ ঝম্বুম! কষ এসেছ? কষ 
$ষ ! তোরা দেখতে পাচ্ছিস নে? তোদের চোখ নেই। আহা-হা, 
কি স্ঙ্গর আমার কৃষ্ণ কমলে কৃষ্ণ, ব্রজের কৃ্-_-এ কষ্টের কৃষ্ণ নয়। 
এবার খেলা শেষ হল। দেখ দেখ, একটি কচি ছেলে আমার গায়ে 
হাত বুলুচ্ছে আর বলছে, আয় চলে আয় |” মহারাজ নীরব হইলেন । 
এই ভাবে রবিবারও কাটিয়। গেল। পরদিন ১*ই এপ্রিল, ২৭শে চৈত্র, 
সোমবার রাত্রি পৌনে নয়টায় শ্রীরামক্ষের মানসপুত্র রাখালনিত্যলীলায় 
প্রবেশ করিলেন । মন্বলবারে সেই পুত দেহ বেলুড় মঠে আনীত ও 
পুষ্প-চন্দন-ধুপ-অঞ্রু প্রস্ৃতির সহিত পবিত্র হোমাগ্সিতে আন্ত হইল । 


স্বামী যোগানন্দ 


স্বামী ষোগানন্দ অতি অল্প বয়সেই ঠাকুরের পুণ্যদর্শনলাভে সমর্থ 
হুইয়াছিলেন। 'লীলাপ্রসঙ্গে' আছে--প্প্রথম আগমনদ্দিবসে ঠাকুর 
ইহাকে দেখিয়! এবং ইহার পরিচয় পাইয়া বিশেষ প্রীত হইয়াছিলেন এবং 
বুঝিয়াছিলেন, তাহার নিকটে ধর্মলাভ করিতে আসিবে বলিয়। যে-সকল 
ব্যক্তিকে শ্রীশ্রীজগন্মাতা ত্বাহাকে বনুপূর্বে দেখাইয়াছিলেন, ষেগীন 
কেবলমাত্র তাহাদের অন্যতম নহেন, কিন্ত যে ছযজন বিশেষ ব্যক্তিকে 
ঈশ্বরকোটি বলিয়৷ জগদম্বার কৃপায় তিনি পরে জানিতে পারিয়াছিলেন, 
ইনি তাহাদিগেরও অন্যতম |» ম্বাীজী বলিতেন-_-“আমাদিগের ভিতর 
যদি সর্বতোভাবে কেহ কামজিৎ থাকে তো সে যোগীন ।” নিরঞরনানন্ন 
একদা বলিয়াছিলেন, ণযোগীন, তুমি আমাদের মাথার মপি।” বলা 
বাহুল্য ষে, এরূপ উচ্চ প্রশংসার মিনি অধিকারী তিনি অনন্যসাধারণ 
মহাপুরুষ । বস্ততঃ সরল, মহাত্যাগী, কঠোর তপস্থী, মাতৃভক্ত ও 
শুকদেবের ম্যায় পরম পবিত্র যোগানন্দ শুধু রামরুষ্-সজ্ঘের কেন, ষে- 
কোনও সমাজ বা কালের “মাথার মণি” । 

স্বামী যোগান্‌ন্দের পূর্ব নাম যোগীন্দ্রনাথ রায় চৌধুরী | দক্ষিণেশ্বরের 
স্ববিখ্যাত সাবর্ণ চৌধুরীদের বংশে ১৮৬১ খ্রীষ্টাবের মার্চ মাসে (১২৬৭ 
সালের ১৮ই চৈত্র চান্দ্র ফাল্গুন কৃষ্ণাচতুর্থী তিথিতে ) শনিবার, ইহার জন 
হয়। পিতা নবীনচন্ত্র চৌধুরী মহাশয় নিষ্ঠাবান ধামিক ব্রাহ্মণ ছিলেন 
এবং পৃজ! ও ধ্যানাদিতে অনেক সময় অতিবাহিত করিতেন ; সেই জন্ত 
সমৃদ্ধিসম্পন্ন জমিদারবংশে জন্মগ্রহণ করিয়াও বিষয়বিমুখতার ফলে 
অচিরেই দারিজ্যগ্রস্ত হন । ঘযোগীনের তখন মাত্র কৈশোর । পিতা! 





শ্যামা যোগাঁনন্দ 


স্বামী যোগানন্দ ১৪৯ 


আশা পোষণ করিতে লাগিলেন, যোগীন বড় হুইয়! সংসারের ভার গ্রহণ 
করিবে এবং দারিপ্র্যেরও লাঘব করিবে; কিন্ত এরূপ কোন লক্ষণ 
যোগীনের চরিত্রে দেখা গেল না । বরং বয়স হওয়ার সঙ্গে সঙ্গে ভগবানৃ- 
লাভের জন্ত স্বভাবজাত আকাঙ্ষা ত্বাহার মনকে অধিকার করিয়া 
বসিল। তিনি নিজেই বলিতেন যে, অতি শৈশবকালে এক অভাবনীয় 
ভাবনায় তিনি বিভোর থাকিতেন। পাঁচ বৎসর বয়সের শিশুর ক্রীড়া 
চাপল্যের মধ্যেও অকস্মাৎ অনস্তের ডাক আসিয়া তাহাকে আনমন। 
করিয়া তুলিত-_তিনি উদাসপ্রাণে আকাশের দিকে তাকাইয়া ভাবিতেন, 
“এ কোথায় এসেছি? আমি তো এখানকার লোক,নই ! তাহার 
মনে হইত, তিনি এ স্দূর নক্ষত্রপুণ্রের মধ্যে তারার মাল পরিয়া বিয়া 
আছেন ; তাঁহার খেলার সাথী এ ওখানে আছে-_-এখানে নয়। মাঝে 
মাঝে সে দেশে ফিরিয়া যাইবার জঙ্ঠ তাহার মন ব্যাকুল হইত। 

ক্রমে যোগীনের উপনয়ন হইয়া গেল । এখন তিনি পৃজাধ্যানাদির 
অধিকতর সুযোগ পাইয়া প্রাণে একট! তৃপ্তি অনুভব করিলেন এবং 
উহাতে অনেক সময় কাটাইতে লাগিলেন । এসময়ে তিনি রামায়ণ 
মহাভারত প্রভৃতি পুস্তকও পাঠ করিতেন। এতঘ্যতীত তাহার বাটা 
প্রায়ই ভাগবতপাঠ ও কীর্তনাদিতে মুখরিত থাকায় তাহার ও সকলের 
মনে সর্বদা ধর্মভাব জাগরূক থাকিত। 

যথাসময়ে পিতা তাহাকে আগরপাড়া মিশনারী বিগ্ভালয়ে ভরি 
করিয়া দিলেন । বিছালয়ের পাঠে নিরত থাকিলেও দক্ষিণে্বরের 
৬কালীমন্দির-সংলগ্ন উদ্যানের সন্লিকটেই তাহার গৃহ অবস্থিত থাকায় 
তিনি প্রায়ই তথায় ভ্রমণ করিতে আসিতেন। বিশেষতঃ ধর্মপ্রাণ পিতা! 
পুষ্পচয়ন ও গন্গান্ানাদির জন্য প্রত্যহ রাসমণির দেবালয়ে যাতায়াত 
করিতেন। এইরূপ দক্ষিণেশ্বর-মন্দিরের সহিত তাহার আশৈশব সম্বন্ধ 


১৫০ শ্রীরামকৃষ্ণ-ভক্তমালিকা 


ছিল বলিলেই চলে । তিনি পরমহংসদেবের নামও শুনিয়াছিলেন এবং 
তাহাকে দেখিবার ইচ্ছাও পোষণ করিতেন ; কিন্তু স্বভাবস্থলভ লজ্জা 
ঘনিষ্ঠতার পথ রুদ্ধ করিণগা রাখিত। বিশেষতঃ আলাপীদের মধ্যে তিনি 
তখন পর্যন্ত পরমহংসদেব সম্বন্ধে তেমন উচ্চ ধারণার আভাস পান 
নাই__-বরং প্রদীপের ঠিক নিযস্থলে অন্ধকার থাকার ন্যায় যুগাবতারের 
লীলাক্ষেব্র দক্ষিণেশ্বরে তখন বিরুদ্ধ সালোচনাই অধিক হইত । 

ইতোমধ্যে কেশবচন্দ্র প্রীরামকুষ্ণকে কলিকাতা'র শিক্ষিত সমাজে 
স্থপরিচিত করিয়া দিয়াছেন | কেশবচন্দ্রের প্রবন্ধাদি পড়িয়া যোগীন 
শ্রীরামকৃষ্ণের দর্শনে উৎহ্নক হইলেন : কিন্তু পরিচয় করাইয়। দিবে কে? 
এমন সময় একদা ৬কালীবাড়ির উদ্যানে ভ্রমণ করিতে করিতে ত্বাহার 
একটি ফুল পাইবার আকাঙ্ষা হইল এবং সম্মুখেই অতি সাধারণ 
পোশাক-পরিহিত একজনকে দেখিয়া ভাবিলেন, এই ব্যক্তি নিশ্চয়ই 
বাগানের মালী ; সুতরাং ফুলটি তৃলিয়! দিতে তাহাকে আদেশ করিলেন । 
আদিষ্ট পুরুষ অল্লানবদনে তুলিয়া দিয়া চলিয়া গেলেন । ইহার পর 
একদিন যোগীন দেখিলেন এক গৃহে বসিয়া বহু ভদ্রলোক নিবিষ্টমনে 
সেই পূর্বদৃষ্ট মালীর বাণী শুনিতেছেন, আর উপদেষ্টা অবিরাম তত্বকথা 
বলিয়া যাইতেছেন। ইহাতে তিনি যুগপৎ বিস্ময় ও লজ্জায় অভিভূত 
হইলেন | তাঁহার বুঝিতে বাকি রহিল না যে, দক্ষিণেশ্বরের লোকেরা 
ধাহাকে পাগলা বামুন” বলে এবং কেশবচন্দ্র যাহাকে পরমহংস 
শ্রীরামকুঞ্ণ' বলিয়া প্রচার করেন, ইনিই তিনি | মনে স্বতই প্রশ্ন উঠিল, 
“পাগল ঘদি হন, তবে এত লোক কেন?” ওংশ্ক্য জাগরিত হওয়ায় 
কি প্রলঙ্গ হইতেছে জানিবার জঙন্ত তিনি আরও অগ্রসর হইয়া দ্বারের 
পারে স্থান গ্রহণ করিলেন । 

যোগীন মৌনবিপ্ময়ে কাষ্ঠবৎ বাহিরে দণ্ডায়মান, এমন সময় ঠাকুর 


স্বামী যোগানন্দ ৬৫১ 


একজনকে আদেশ করিলেন, “বাইরে যার! আছে, তাদের ভেতরে নিয়ে 
এস |” বাহিরে ষোগীন ব্যতীত আর কেহ ছিল না; আহত হইয! 
তিনি ভিতরে আসিয়া বপিলেন। প্রগঙ্গান্তে দুরাগত ভক্জেরা চলিয়া 
গেলে শ্রীরামকৃষ্ণ ষোগীনের নিকট আদিলেন এবং সন্গেহে তাহার পরিচয় 
জিজ্ঞাসা করিলেন । পরিচয় পাইয়া তিনি আনন্দের সহিত বলিলেন, 
“তবে তো তুমি আমাদের চেনা ঘর গো! তোমাদের বাড়িতে আমি 
তখন কত যেতুম, ভাগবত, পুরাণ প্রভৃতি শুনতুম- তোমাদের বাড়ির 
কর্তাদের ভেতর কেউ কেউ আমাকে বড় যত্ব করতেন।” তারপর 
অবশিষ্ট সকলের নিকট যো'গীনের পরিচয়প্রদানস্থত্রে বলিলেন, “এরা 
দক্ষিণেখ্বরের সাবর্ণ চৌধুরী । এদের প্রতাপে সেকালে বাঘে-গরুতে 
একসঙ্গে জল খেত । এ'র1! লোকের জাত দিতে নিতে পারতেন | ভক্তি- 
মানও সব খুব ছিলেন-__বাড়িতে কত ভাগবত-পুরাণাদি হত। জানা- 
শোন! হল, বেশ হল -এখানে যাওয়া-আস। করে৷ । মহপ্ধংশে জন্ম__ 
€তোম।র লক্ষণ বেশ সব আছে । বেশ আধার-_খুব (ভগবস্তক্তি) হবে।” 

তদবধি যোগীন ঘন ঘন ঠাকুরের নিকট আপিতেন, কিন্ত অতি 
গোপনে-_অপর কাহাকেও ন। জানাইয়া , কারণ দক্ষিণেশ্বরের লোকের 
দৃষ্টিতে ঠাকুর পাগল, আর তাহাদের মতে তিনি জাতিবিচার 
মানিতেন না। অতএব যোগীনের ভয় ছিল যে, উচ্চবংশস্তৃত হইয়াও 
সদা-সর্বদা এই পাগলের ন্নিকট যাতায়াত করিতেছেন ইহা জানিলে 
বাড়ির লোকের শুধু আপত্তি করিবে না, হয়তো “একটা অনর্থের কৃষ্টি 
করিয়া বসিবে ৷ কিন্তু ক্রমে উহ! প্রকাশ হইয়া! পড়িল এবং সমবয়ক্ষেয়া 
বিস্রপার্দিও করিতে লাগিল । যোগীন তবু পশ্চাৎপদ হইলেন না; আর 
সৌভাগ্যবশত: পিতা ও মাতা লব শুনিয়াও বাধা দিলেন না, কারণ 
তাহার] জানিতেন, সে বাধ নিক্ষল হুইবে। 


১৫২ শ্রীরামকৃষ্ণ₹-ভক্তমালিক! 


এই জানাজানির পরেও শ্বভাবতঃ নির্জনতাপ্রিয় যোগীন কখন, 
আসিতেন বা কখন যাইতেন, কেহ টের পাইত না--এমন কি, ঠাকুরের 
ভক্তদের নিকটও উহা অজ্ঞাত থাঁকিত। ক্রমে ঠাঁকুরের সহগুণে তাহার 
মনে বৈরাগ্যের সঞ্চার হইল, তিনি প্রবেশিকা-পরীক্ষার পরে আর 
পড়াশুনা করিতে চাহিলেন না। কি করিয়াই ব। পড়াশুনায় মন বসিবে ? 
ঠাকুর তাহাকে যে-ভাবের ভাবুক করিয়াছেন, তাহার সহিত সাংসারিক 
শিক্ষার সামঞ্জস্য কর ছুষ্ষর । তিনি ঠাকুরের নিকট শুনিয়াছিলেন যে, 
কাম-কাঞ্চনত্যাগ ব্যতীত ঈশ্বরলাভের আশ ছুরাশা মাত্র। এদিকে 
সংসারের অনটন তাহাকে বড়ই পীড়া দিতেছিল। অবশেষে অনেক 
ভাবিয়৷ এই সিদ্ধান্তে উপনীত হইলেন যে, দারপরিগ্রহপূর্বক সংসারে লিপ্ত 
না হইলেও চাকরি অবলম্বনে পরিবারের ভরণপোষণের ব্যবস্থা কর! 
আবশ্বক; তবে অবসরকাল তিনি নিজ সাধন-ভজনেই কাটাইবেন। 
মনে মনে ইহা স্থির করিয়া! পিতাকে জানাইলেন এবং ত্বাহার অন্ুমতি- 
ক্রমে (আহুমানিক ১৮৮৪ ইং-তে) চাকুরীর সন্ধানে কানপুরে তাহার 
মেসোর বাড়িতে উপস্থিত হইলেন | কিন্তু সেখানে কয়েক মাল চেষ্টার 
ফলেও কোন কাজ জুটিল না। ইহাতে একদিকে যোগীনের সুবিধাই 
হইল | তিনি দীর্ঘ অবপর বৃথ। নষ্ট ন। করিয়া ধ্যান-জপের সময় বাড়াইয়া 
দিলেন | বোগীন যতই অন্তররাজ্যে ডুবিয়া যাইতে লাগিলেন, বাহিরে 
ততই তাঁহার গাম্ীর্য ও উদাসভাব স্পষ্টতর হইতে লাগিল। মেসো 
মহাশয় ইহা অচিরেই লক্ষ্য করিলেন এবং এতাদৃশ উচ্চ জীবনের সহিত 
পরিচিত না থাকায় ইহ1 অপ্রক্ৃতিস্থতার পূর্বাভাস মনে করিয়! প্রতিকার- 
কল্পে োগীনের পিতাকে পত্র লিখিলেন--“ছেলে বড় হয়েছে, এখন বিয়ে 
মা দিয়ে এমন করে রাখলে একেবারে বয়ে যাবে ইত্যাদি । 

চিঠি পাইয়া পিতা! বিবাহের যাবতীয় আয়োজন ঠিক করিলেন 3 কিন্ত 

পুত্রের স্বভাব অবগত থাকায় তাহাকে কিছুই ন! জানাইয়া কানপুরে 
সংবাদ দ্িলেন--«যোগীনকে বাটীতে পাঠাইয়৷ দাও, বাটাতে অন্থখ |” 
খবর পাইয়া যোগীন মনে করিলেন, হয়তো! তাহার মাতা পীড়িতা 
হইযাছেন । যোগীনের মনে এইরূপ আশঙ্কার উদয় হওয়ায় তিনি আর 
কালবিলম্ব না করিয়া মাতৃপমীপে উপস্থিত হইলেন। পরস্ত বাড়িতে 
আসিয়া যাহ] শুনিলেন তাহাতে একেবারে হতবুদ্ধি হইয়া পড়িলেন। 
একি? কোথায় কাহার অস্থথ ! কাহারও মুখে কোন ভাবনা বা উদ্বেগের 
চিহৃমাত্র নাই--শুধু রহিয়াছে অগ্ঞাত এক ভাবী উৎসবের ব্যস্ততা । 
কেহ কিছু না বলিলেও তাহার বুঝিতে বাকি রহিল না যে, এই সমস্তই 
তাহাকে কেন্দ্র করিয়! চলিতেছে- তাহার বিবাহ আসন্ন, আর মাত্র 
ছইদিন বাকি আছে । যোগীন আজ এক পরীক্ষার সম্মুখীন । অবিবাহিত 
থাকিবেন-_-ইহাই তো ত্রাহার দৃঢ়সঙ্কল্প , কিন্ত আজ একি বিধির 
বিড়ম্বনা ! যাহা হউক, অনেক ভাবিয়া পিতাকে স্প্ই জানাইয়া দিলেন 
যে, তিনি বিবাহ করিবেন না। কিন্তু পিতা তাহা শুনিবেন কেন? 
পৃত্রকে কৌশলে রাজী করাইবেন-_-ইহা ভাবিয়াই না তিনি সমস্ত ব্যবস্থা 
করিয়াছেন ? সেই ছেলের অবিবেচনায় ও অবাধ্যতায় আজ কি তাহার 
সমস্ত চেষ্ট! পণ হইবে আর তিনি কন্তাপক্ষকে কথা দিয়া উহার রক্ষণে 
অসমর্থতা-নিবন্ধন সমাজের নিকট অপদস্থ হইবেন? পিতা এককালে 
ক্রোধে ও অভিমানে অধীর হইয়া পড়িলেন, তিনি বলিতে লাগিলেন যে, 
অবাধ্য যোগীনেরমুখদর্শনকরিবেন না| বাড়ির লোকের প্রমাদ গণিলেন। 
তখন যোগীনের মাত! ছেলের হাতছুখানি ধরিয়া] কাদিয়া বলিলেন, “বাবা, 
মামার মাথা খাও, অমতকরো না; কর্তার মুখ রাখ--তিনি কন্তাকর্তাকে 
কথা দিয়ে ফেলেছেন । তুমি অমত্ত করলে তার অপমানের অবধি থাকবে 
না। তোমার ইচ্ছেনা থাকলেও তুমি আমার জন্ত বে কর।* ইহ। বলিতে 

বলিতে জননী অশ্রজলে ভাদিতে লাগিলেন । কোমলহ্ৃদয় মাতৃভক্তের 
পক্ষে সে অনুনয় উপেক্ষা করা বড়ই কঠিন। জননীর অশ্রধারা তাহার 
প্রতিজ্ঞার ভিত্বিকে শিথিল করিল, আর “তুমি আমার জম্ভ বে কর” 
মায়ের এই করুণ বাণী বার বার কর্ণকুহরে প্রতিধবনিত হওয়ায় সে ভিত্তি 
অকস্মাৎ ধবসিয়া পড়িল । মাত্‌ভক্তির বেদীতে স্বীয় সঙ্কল্পকে বলি দিয়া 
যোগীন বিবাহে সম্মত হইলেন। যথাসময়ে নবপরিণীতা বধূ গৃরে 
আসিলেন', কিন্তু যোগীনের বৈরাগ্য অটুট রহিল-_বাসরগৃহে প্রবেশ- 
কালে তাহার বিষাদ-গম্ভীর হৃদয় মথিত করিয়া অস্ফুটধ্বনি উঠিল, 
“হরিবোল, হরিবোল |” 

বিবাহ করিয়া ষোগীন জননীকে ত্ববী করিতে পারিয়াছিলেন কিনা__ 
জানি না; কিন্ত নিজের শান্তি যে ধীরে ধীরে চলিয়া যাইতেছে, ইহ! 
তিনি বেশ বুঝিতে পারিলেন। তাহার ভবিষ্তং আশা-ভরসা, তাহার 
উচ্চ চিন্তা, উচ্চ আকঙ্ষা যে একে একে আজ বিদায় লইতেছে-_ 
যতই দিন যাইতে লাগিল, ততই যেন ইহা তাহার নিকট আরও স্কুম্পষ্ 
হইয়া উঠিল । বিবাহ করিয়াছেন-_ প্রতিজ্ঞা ভঙ্গ করিয়াছেন ; সৃতরাং 
মন্দিরোগ্ভানের সেই প্রাণ-মন-হরণকারী ঠাকুরের নিকট আর তো! 
যাওয়া চলিবে না। তিনি ভাবিলেন-_-“ষে প্রতিজ্ঞ! রাখতে পারে না, 
তার মতো হীন আর কে আছে? আমাকে তিনি কি আর 
ভালবাসবেন ? তিনি কামকাঞ্চনত্যাগী, আর আমাকে এখন থেকে 
কামিনীকাঞ্চন নিয়েই জীবনযাপন করতে হবে । এখন আমার আর 
তার কাছে গিয়ে কি হবে?” এইরূপ নান! চিন্তার পর তিনি অবশেষে 
স্থির করিলেন যে, আর ৬কালীমন্দিরে যাইবেন ন1। 

ধীরে ধীরে যোগীনের বিবাহের সংবাদ ঠাকুরের নিকট পৌছিল । 
তিনি তাহাকে দেখিবার জন্ক বড়ই ব্যগ্র হইয়া উঠিলেন এবং বিভিন্ন 

লোকদ্বারা পুনঃপুনঃ তাহার নিকট সংবাদ পাঠাইতে লাগিলেন । 
যোগীন তথাপি আসিলেন না, কিংবা! ঠাকুবের নিকট কোন সংবাদ 
পাঠাইবার প্রযোজনও বোধ করিলেন না। অনগ্ভোপায় হইয়া ঠাকুর 
অবশেষে একদিন কোন এক পরিচিত ব্যক্তিকে ডাকিযা বলিলেন-_ 
“অমুকের ছেলে কি রকম লোক ? কানপুবে ঘাবার আগে তার নিকট 
এখানকার পযসাকডি কিছু ছিল, তার হিসাবও দেয না, ডেকে 
পাঠালেও আসে না। বোলো তো তাকে ।৮ 

এই সংবাদ পাইয়া ষোগীন বডই মর্মাহত হইলেন। তাহার মনে 
পড়িল, মন্দিবের খাজাঞ্চী একটা জিনিসের জন্য কিছু পয়সা তাহাকে 
দিযাছিলেন এবং উহা! হইতে উদ্বত্ত আনা চাব পয়সা খাজাঞ্চীকে দেওযা 
হয নাই, কারণ পূর্বোক্ত নানা হাঙ্গামায তিনি একালী-মন্দিরে াইতে 
পারেন নাইঃ পরে যখন স্থির কবিলেন ষে আর ঠাকুরের নিকট ঘাইবেন 
না, অন্ত উপায়ে পযসা ফেরত পাঠা ইযা দিবেন, ঠিক সেই সময়েই ঠাকুরের 
নিকট হইতে এই অভিযোগ আসিল । তখন অভিমানে এবং লজ্জায় 
অভিভূত হইযা ভাঁবিলেন, «আমার সকল আশা-ভরসা গেছে বটে, তথাপি 
এখনও এত হীন হইনি ষে, চুবি করব। তিনি কি আমাকে এতদ্ুব 
খারাপ ঠাওরান না কি? যাই হোক, আজই সে পয়সা ফেলে দিযে 
আসব ।” বড়ই ব্যথিতহৃদয়ে যোগীন ধীরে ধীরে দক্ষিণেশ্বর-বাগানেব . 
দিকে অগ্রপর হইলেন । ঠাকুরের ঘরে আসিযা দেখিলেন, তিনি ছোট 
চৌকির পর বিবস্ত্র হইয়া বসিযা আছেন , তীহাকে দেখিয়াই ছোট 
ছেলের মতো কাপড়খানি বগলে ফেলিয়া কাছে আঙ্গিলেন | বহুদিন- 
বাঞ্ছিত নিধিকে আজ একেবারে সম্মুখে পাইয়া! ভাবময় পুরুষের 
ভাবাবেগ উৎলিয়া উঠিল । কি যেন এক অদ্ভুত শক্তি আজ তাহাব 
সমস্ত দেহমনকে চকিত কবিয়া তুপিল ! হাত ধরিয়াই বলিলেন, “বে 

করেছিস-_-তা কিহয়েছে? এই যে আমি বে করেছি । বে করেছিপ, 
তা ভয়কি? (নিজবক্ষে হস্ত রাখিয়া ) এখানকার কৃপা থাকলে একটা 
কি, লাখটা বে-তেও তোর কিছু করতে পারবে নাঁ। তোর যদি সংসারে 
থাকতে ইচ্ছে হয় তো৷ তোর স্ত্রীকে একদিন এখানে নিয়ে আসিস । 
তাকে এমন করে দেব যে, সে তোর ধর্মপথে সহায় ছাড়া কখনও বিদ্ব 
হবে না। আর যদি সংসার করতে না ইচ্ছে হয় তো বলিস, তোর 
মায়া মমতা সব খেয়ে ফেলব |” 

ঠাকুরের কথা শুনিয়! যোগীন একেবারে বিমুগ্ধ ! “বে করেছিস-_তা 
কি হয়েছে?” একী নৃতন কথা! যাহা শুনিলেন, স্বপ্ন না সত্য " 
“এখানকার রুপা থাকলে একটা কি, লাখট বে-তেও তোর কিছু করতে 
পারবে না” _দক্ষিণেশ্বরের “পাগলা বামুন” এই বুক-ভরা আশার বাণী 
শুনাইয়া তাহার মনের গুরুভার অপপারিত করিলেন এবং চিরদিনের 
মতো তাহাকে আপনার করিয়া লইলেন। চারি গণ্ড পয়সা ফেরত 
দিবার জন্যই ন। তিনি সেদিন মন্দিরে আসিয়াছিলেন, মন দিতে তো। 
আসেন নাই ! কিন্তু বার বার পয়সার উল্লেখ করাতেও ঠাকুর সে বিষয়ে 
দৃপ্টিপাত করিলেন না শুধু বলিলেন, “এ ভাঙা টিনের বাক্সে রেখে 
দে।” অত:পর ঠাকুরের উদ্দেশ্য বুঝিতে তাহার বাকি রহিল না) শান্ত 
মনে তিনি সেদিন গৃহে ফিরিলেন এবং তদবধি ৬কালী-মন্দিরে পুনর্বার 
যাতায়াত ও অধিকাংশ সময় ঠাকুরেরই কাছে যাপন করিতে লাগিলেন । 

যোগীনের আত্মীয়-স্বজন, এমন কি মা পর্যস্ত এই পুনগিলনকে পূর্বের 
ন্যায় সহজভাবে গ্রহণ করিতে পারিলেন না; কারণ ইতোমধ্যে বিবাহের 
বন্ধনে পড়িয়া যোগীন এক গুরুদায়িত্ব মানিয়া লইয়াছেন--তাহা স্বেচ্ছা- 
কুতই হউক বা পরেচ্ছাকৃতই হউক | পুত্রকে সংসারে উদাসীন দেখিয়! 
জননী একদিন বলিয়াই ফেলিলেন, “যদি উপার্ছনে মন দিবি না, তকে 

বিয়ে করলি কেন?” উত্তরে ষোগীন বলিলেন, “আমি তো! এ সময়ে 
তোমাদ্দিগকে বার বার বলেছিলুম বিয়ে করব না! তোমার কান্না সহা 
কবতে না পেরেই তো শেষে এ কাজে রাজী হনুম |” ইহাতে জুদ্ধা 
হহয়া মা বলিলেন, “ওটা আবার একট কথা ! ভেতরে ইচ্ছা না হলে, 
তুই আমার জন্য বে করেছিস--এ কি সম্ভব?” মাতার এ কথা শুনিয়া 
যোগীন মহারাজ যেন আকাশ হইতে পড়িলেন। বড়ই মর্মাহত হইয়া 
ভাবিতে লাগিলেন, “হ1 ভগবান্‌ ! ধার কষ্ট না দেখতে পেরে তোমাকে 
ছাড়তে উদ্ভত হলুম, তিনিই এই কথা বললেন ! দূর হক! এ সংসারে 
মন ও মুখে মিল থাকা একমাত্র ঠাকুর ভিন্ন আর কারও নেই। কথায় 
আছে “যার জন্য করি চুরি সেই বলে চোর” |” তাঁহার সরল প্রাণে 
বড়ই আঘাত লাগিল। ইহার পর তাহার বৈরাগ্য তীব্রতর হওয়ায় 
তিনি ঠাকুরের নিকট মাঝে মাঝে রাত্রিতেও বাস করিতে লাগিলেন । 
ঠাকুর স্বীয় সন্তানদ্িগকে তাহাদের নিজ্ব ভাব-অন্ুযাষী গড়িয়া 
তুলিতেন _কাহারও ভাব নষ্ট কবিতেন না। ষোগীন প্রথম প্রথম 
আহারাদি সম্বন্ধে এত নিষ্ঠাবান ছিলেন যে, কাহারও বাটীতে জলগ্রহণ 
পর্যন্ত করিতেন না। ঠাকুর ইহ1 সবিশেষ জানিতেন। একদিন তিনি 
যোগীনের সঙ্গে নান। জায়গায় ঘুরিয়া অবশেষে সন্ধ্যার সময় বাগবাজারে 
শ্রীযুক্ত বলরাম বস্ছর বাড়িতে উপস্থিত হইলেন । যোগীনের সমস্ত দিন 
খাওয়া হয় নাই-_মাত্র জলযোগ করিয়াই বাহির হুইয়াছিলেন ৷ ঠাকুরও 
স্বাহার আচারনিষ্ঠার কথা ত্মরণ করিয়া কোথাও আহারাদির বিষয় 
উত্থাপন করেননাই। সেইজস্ভ বলরামবাবুর বাড়িতেআসিয়াই তাহাদিগকে 
বলিলেন, “ওগো, এর ( যোগীনকে দেখাইয়া) আজ খাওয়া হয়নি, 
একে কিছু খেতে দাও ।” বলরামবাবু ঠাকুরের কথায় যোগীনকে সাদরে 
জলযোগ করাইলেন ৷ বলরামের প্রদত্ত দ্রব্যাদিকে ঠাকুর পবিজ্র মনে 

করিতেন বলিয়। যোগানের মনেও বলরামের গৃহ ও স্বয়ং বলরামের প্রতি 
শ্রদ্ধা জাগিয়াছিল; তাই সেদিন নিবিবাদে আহার করিতে পারিলেন। 

এই প্রকার সহনাভূতিসম্পন্ন গুরুর প্রত্যক্ষ ও পরোক্ষ শিক্ষার অধীনে 
যোগীনের জীবন গঠিত হইতে লাগিল। একদিন তিনি ঠাকুরের 
সত্যনিষ্ঠার পরিচয় পাইয়। উহ] সর্বতোভাবে গ্রহণ করিলেন । দক্ষিণেশ্বরে 
ঠাকুরের পা ফুলিতে থাকিলে কবিরাজ শ্রীযুক্ত মহেন্দ্রনাথ পাল বিধান 
দিলেন যে, লেবু খাইতে হবে । যোগীন উহ] শুনিয়া প্রত্যহ ছুইটি টাটকা 
লেবু আনিয়া ঠাকুরকে দিতে লাগিলেন । কিন্তু একদিন ঠাকুর উহার 
রস খাইতে পারিলেন না। ইহাতে যোগীন আশ্চর্য হইয়া গেলেন এবং 
অনুসন্ধানের ফলে অবগত হইলেন যে, ষে বাগান হইতে তিনি লেবু 
আনিতেন, উহা সেইদিন হইতে অপরকে জম] দেওয়া হইয়াছে ; 
মালিকের অজ্ঞাতসারে আনীত লেবু সাধুভোজনে লাগিল ন]। 

সদ্ধংশে জাত ও ধামিক পরিবারে শিক্ষিত যোগীন সংসারসম্বন্ধে বড়ই 
অনভিজ্ঞ ছিলেন। এই শ্রেণীর লোককে সংসারের স্বার্থপর ব্যক্তির 
সহজেই প্রতারণ। করে । ঠাকুরের কিন্তু শিক্ষা ছিল, “ভক্ত হবি তে। 
বোকা হবি কেন?” যোগীনকেও একদিন এ শিক্ষাদানের প্রয়োজন 
ঘটিয়াছিল। সেদিন যোগীন একখান কড়া কিনিতে বাজারে গেলেন 
এবং দোকানীকে শুধু ধর্মভয় দেখাইলেই উত্তম দ্রব্য পাওয়। যায়, এইরূপ 
বিশ্বাস থাকায় তাহার কথায় আস্থা! স্থাপনপূর্বক নিজে পরীক্ষা! না করিয়াই 
লইয়া আসিলেন । বাড়িতে আপিয়! কিন্ত দেখেন কড়াখানা ফাটা! 
ঠাকুর ইহা জানিয়া ভৎসনাপুর্বক বলিলেন, “ভক্ত হতে হবে বলে কি 
বোকা! হতে হবে? দোকানী কি দোকান ফেঁদে ধর্ম করতে বসেছে, ষে 
তুই তার কথায় বিশ্বাস করে কড়াখানা একবার ন] দেখেই নিয়ে চলে 
এলি? আর কথনও ওরূপ করিস না। কোন ভ্রব্য কিনতে হলে পাচ 

দোকান ঘুরে তার উচিত যুল্য জানবি, দ্রবাটি নেবার কালে বিশেষ করে 
পরীক্ষা করবি, আর যে-পব দ্রব্যের ফাউ পাওষা যায তার ফাউটি পর্যন্ত 
গ্রহণ না করে চলে আসবি না।৮ 

যোগীন ভাবুক ও শান্ত প্রকৃতির লোক ছিলেন । তাহার জানা ছিল 
ন1 যে, ভাবপ্রবণ বনু সাধক মিথ্যা সাত্বিকতার মোহে আপন মনের 
দুর্বলতাকে প্রশ্রষ দ্বিষ। জীবনে অযথা কষ্ট ডাকিষা আনেন এবং 
অপরেরও কষ্টের কারণ হন। শুধু তাহাই নহে, অনেক ক্ষেত্রে এই 
বিষষে শিক্ষকেব সাবধানবাণী না শুনিযা প্রতিকারের উপায়ও বন্ধ 
করিযা ফেলেন । ঠাকুর সময বুঝিষ! ষোগীনকে এই বিষয়েও সাবধান 
করিয়া দ্রিযাছিলেন । ঠাকুরের বস্ত্ার্দি যে বাক্সে থাকিত উহার মধ্যে 
আবস্থল! বাসা করিয়াছিল $ তিনি দেখিতে পাইয়া! ষোগীনকে বলিলেন, 
«আবন্থলাটাকে বাহিরে নিয়ে গিষে মেরে ফেল।” যোগীন আরক্থলাটাকে 
ধরিয়া বাহিরে লইযা যাইলেন বটে, কিন্ত না মারিয়া! ছাভিযা দিয়! 
আসিলেন | ঠাকুর এই বিষষে আর কিছু জিজ্ঞাসা করিবেন, ইহ! 
তিনি মোটেই ভাবেন নাই। কিন্ত ফিরিযা আসিতেই ঠাকুর প্রশ্ন 
করিলেন, “কিরে, আরক্কলাটাকে মেরে ফেলেছিস তো 1” ঘোগীন 
লজ্জিত হইয়া বলিলেন, “না মশায, ছেড়ে দিয়েছি ।” ঠাকুর তখন 
তিরক্কার করিয়া বলিলেন, “আমি তোকে মেরে ফেলতে বললুম-_তুই 
কিনা সেটাকে ছেড়ে দিলি! যেমনটি করতে বলব, ঠিক তেমনটি 
কববি। নতুবা ভবিষ্ততে গুরুতর বিষষসকলেও নিজের মতে চলে 
পশ্চাত্তাপ উপস্থিত হবে ।” 

কাশীপুরের উদ্যানে ঠাকুর একদিন পালো-দেওয়া ক্ষীর-_- যেমন 
কলিকাতায় নিমস্ত্রণবাটীতে খাইতে পাওষা যায়-_-খাইতে ইচ্ছা! প্রকাশ 
করিলেন ৷ ডাক্তারদের ইহাতে অমত ছিল না; অতএব ষোগীন্দ 


১৬০ শ্রীরামকৃষ্ণ-ভক্তমালিকা 


পরদিন ভোরে এরূপ ক্ষীর কিনিয়া আনিতে কলিকাতায় টলিলেন। 
পথে যাইতে মনে চিন্তার উদয় হইল, “বাজারের ক্ষীরে পালো ছাড়া 
আরো কত কি ভেজাল মিশানেো থাকে- ঠাকুরের খেলে অস্থখ 
বাড়বে না তে! 1” আবার ভাবিলেন, “ঠাকুরকে তো জিজ্ঞাসা! করিনি ; 
তাই কোন ভক্তের দ্বারা ক্ষীর তৈরী করিয়ে নিয়ে গেলে তিনি তো 
বিরক্ত হবেন না ?” সাত-পাচ ভাবিতে ভাবিতে বলরাম-ভবনে উপস্থিত 
হইয়] সমস্ত বলিলে ভক্তরাও বাজারের ক্ষীরে আপত্তি জানাইয়া গৃহে 
উত্তম দ্রব্য প্রস্তুত করিয়! দিতে চাহিতেন। কিন্তু সকালে ক্ষীর প্রস্তত 
করা সম্ভব হইবে না, তাই যোগীন্দ্রকে একবেলা সেখানে থাকিয় 
আহারাদির পরে অপরাহে লইয়া ষাইতে বলিলেন । যোগীনও এই 
প্রস্তাবে সম্মত হইয়া বেলা প্রায় চারিটার সময় ক্ষীর লইয়া কাশীপুরে 
উপস্থিত হইলেন । এদিকে ঠাকুর মধ্যাহ্কেই ক্ষীর খাইবার আশায় 
অনেকক্ষণ অপেক্ষা করিয়া! শেষে যাহা নিত্য খাইতেন তাহাই খাইলেন ; 
পরে যোগীন উপস্থিত হইলে তাহার নিকট সব শুনিয়া বলিলেন, 
«তোকে বাজার থেকে কিনে আনতে বল! হল, বাজারের ক্ষীর খাবার 
ইচ্ছা, তুই কেন ভক্তদের বাড়ি গিয়ে তাদের কষ্ট দিয়ে এরূপ ক্ষীর নিয়ে 
এলি 1 তারপর ও ক্ষীর ঘন, গুরুপাক ) ওকি খাওয়। চলবে ? ও আমি 
খাব না।” বাস্তবিকই তিনি তাহা স্পর্শ করিলেন না। শ্রীশ্রীমাকে 
আদেশ দিলেন, সমস্ত ক্ষীর যেন গোপালের মাকে খাওয়ানে। হয় এবং 
বলিলেন, “ভক্তের দেওয়া জিনিস--ওর ভেতর গোপাল আছে- ও 
খেলেই আমার খাওয়! হবে ।” 

আর একদিন কলিকাতা হইতে দক্ষিণেশ্বরে ঠাকুরের নিকটে 
আপিবার জগ্য ঘোগীন অপরাপর যাত্রীদের সহিত নৌকায় উঠিয়াছেন। 
আরোহীদের মধ্যে একজন এ কথা জানিতে পারিয়া বলিতে লাগিলেন, 

“ এক ঢং আর কি? ভাল খাচ্ছেন, গদ্দিতে শুচ্ছেন, আর ধর্মের ভান 
করে যত সবস্কূুলের ছেলেদের মাথা খাচ্ছেন” ইত্যাদি । এ কথা শুনিষা 
তিনি বড়ই ছঃখিত হইলেন। পরন্ত তাহার স্বভাব বড শান্ত। সেইজন্য 
কোন কথার প্রতিবাদ না কবি! ঢুপ করিযা রহিলেন | তিনি ভাবিলেন, 
ঠাকুরকে না বুঝিযা দুনিয়ার কত অজ্ঞ ব্যক্তি কত কি মনে করে তাহাতে 
ঠাকুরের মতো মহান্‌ বাক্তিব কিছুই আপিযা যায় না। একালীমন্দিবে 
পৌছিয়া কথাচ্ছলে তিনি ঠাকুরের নিকট সমস্ত ঘটনা বিবৃত করিলেন । 
তিনি ভাবিযাছিলেন ঠাকুর এপব কথায় কিছুই মনে করিবেন না। কিন্ত 
ফল অন্তরূপ হইল । তিনি বলিষা বসিলেন, “আমায় অযথা নি "দা! 
কবল, আর তুই কিনা তা চুপ করে শুনে এলি। শাস্ত্রে কি আছে 
জানিস__গুরুনিন্দাকাবীর মাথা কেটে ফেলবে, অথবাসে স্থান পরিতাযাগ 
কববে। তুই মিথ্যা! রটনার একটাও প্রতিবাদ করলি না?” 

ইহ। ভাবিলে কিন্তু ভূল হইবে ষে, ঠাকুর সত্য সত্যই ষোগীনকে 
অপরের সহিত এই সব বিষয লইয়া বিবাদ করিতে প্ররোচিত 
করিয়াছিলেন , তিনি মাত্র তাহার মনের একটি দুর্বলতার দিকে বিশেষ 
দৃ্টি আকর্ষণ করিয়াছিলেন । অপর একটি অন্রূপ ক্ষেত্রে ঠাকুরের 
আচরণ দেখিলেই ইহা স্পষ্ট প্রতীত হইবে। দক্ষিণেশ্বরের জনৈকা৷ 
কুখ্যাতা রমণী কালমন্দিরের ঘাটে স্নানান্তে ফিরিবার পথে ঠাকুরকে দূর 
হইতে প্রণাম করিত এবং কথনও ব1 দুই-একটি কথাও বলিত। ইহা 
লইযা গ্রামে আলোচনা হইতে লাগিল । দুষ্ট লোকের মুখে ছুট ইঙ্দিত 
পাইয়া যোগীন প্রতিবাদ জানাইয়া দৃঢ়স্বরে বলিলেন, “ঠাকুর নির্মল 
চরিআ ; খোজ নিলেই পার ।”এক ব্যক্তি তাহাই করিল এবং বন্ধুদিগকে 
পরে জানাইল, “তোমাদের পাল্লায় পড়ে আজ আমায় অপমানিত হতে 
হল। সে বলে, “আমি দেহ বিকিয়েছি, কিন্তু এতই হীন নই যে, 


৯১ 

দেবচরিত্রে দোষ দেব। তোমাদের কোন অধিকার নেই যে, আমার 
দেবতাকে অপমান কর” ইত্যাদি ।” ষোগীনের নিকট সমস্ত বিবরণটি 
শুনিয়া ঠাকুর তাহাকে বলিলেন, “কত বাজে লোক কত কিছু বলে। 
তুই ওসব কথায় কান দিস কেন?” বিভিন্ন ক্ষেত্রে তুল্যরূপ ঘটনায় 
বিচিত্র ও বিরুদ্ধ বিধান । 

স্বীয় জীবনতরীর হাল ঠাকুরের হাতে তুলিয়া দিলেও যোগীন এক 
দিনেই তাহার উপর সম্পূর্ণ বিশ্বাসস্থাপন করিতে পারেন নাই | সরল 
প্রকৃতির যুবক হইলেও তাঁহার মন যুগপ্রভাবে সন্দেহমুক্ত ছিল না। 
ইহার ফলে তিনি ঠাকুরকেও প্রতিক্ষেত্রে ষাচাই করিয়া! লইতেন। তবে 
তাহার আন্তিক মনে প্রতি পরীক্ষার পরে দৃঢ়তর প্রত্যয় জন্মিত, 
নাস্তিকদের স্যাঁয় উহা ক্রমেই নিবিড় অঙ্ধককারে পথ হারাইয়া ফেলিত 
না। কয়েকটি দৃষ্টান্ত দিলে মন্দ হইবে না। 

দক্ষিণেহরের মন্দিরের নিয়মাচুষায়ী প্রত্যহ পূজার প্রসাদের কিয়দংশ 
ঠাকুরের নিকট আসিত। “একদা ৬ফলহারিনী কালীপুজার পরদিন 
প্রায় বেল ৮।১টার সময় ঠাকুর দেখিলেন যে, তাহার ঘরে যে প্রসাদী 
ফলমূলাদি পাঠাইবার বন্দোবস্ত আছে, তাহা তখনও পৌছায় নাই। 
কালীঘরের পুজারী ভ্রাতুদ্পুত্র রামলালকে ডাকিয়া উহার কারণ জিজ্ঞাসা 
করিলে, তিনি কিছুই বলিতে পারিলেন না; বলিলেন, “সমস্ত প্রসাদী 
দ্রব্য দপ্তরখানায় খাজাঞ্ী মহাশয়ের নিকট যথারীতি প্রেরিত হইয়াছে 
সেখান হইতে সকলকে যাহার ষেমন পাওন। বরাদ্দ আছে বিতরিত 
হইতেছে )কিস্তু এখানকার ( ঠাকুরের ) জন্ত এখনও কেন আসে নাই, 
বলিতে পারি না 1” রামলাল-দাদার কথ শুনিয়াই ঠাকুর ব্যস্ত ও চিন্তিত 
হইলেন। কেন এখনও দগ্তরখান। হইতে প্রসাদ আসিল না 1--ইহাকে 
জিজ্ঞাসা! করেন, উহাকে জিজ্ঞাসা করেন, আর এ কথাই আলোচনা 

করেন। এইরূপে অক্সক্ষণ অপেক্ষা করিয়া যখন দেখিলেন তখনও 
আসিল না, তখন চটিজুতাটি পরিয়া নিজেই খাজাঞ্চীর নিকট যাইয়া 
উপস্থিত হইলেন । বলিলেন, 'হ্যাগা, ওঘরে (নিজের কক্ষ দেখাইয়া ) 
বরাদ্দ পাওনা এখনও দেওয়া] হয নি কেন? ভুল হল নাকি? চিরকেলে 
মামুলী বন্দোবস্ত, এখন ভুল হয়ে বন্ধ হবে-_-বড অন্যায় কথা ।” খাজাঞ্চী 
মহাশয় কিঞ্চিৎ অপ্রতিভ হইয়া বলিলেন, 'এখনও আপনার ওখানে 
পৌছায় নি? বড় অন্তায় কথা । আমি এখনই পাঠাইয়! দিতেছি+ |” 

যোগীন তখন বালক হইলেও তাহার ষথেষ্ট বংশগৌরববোধ ছিল, 
তাই কালী-বাড়ির খাজাঞ্ধী প্রভৃতিকে একট! মানুষ বলিয়াই মনে 
করিতেন না। অতএব সামান্য প্রসাদের জন্ত ঠাকুরের এইরূপ দৌড়া- 
দৌড়িকে ভাল চোখে দেখিলেন না । আবার খন বুঝিলেন যে, ঠাকুর 
পেটরোগা__এঁসব কিছুই খাইতে পারিবেন না, তখন স্থির করিয়া 
ফেলিলেন, পবুঝিয়াছি ! ঠাকুর হন আর ষত বড় লোকই হন, আকরে 
টানে আর কি! বংশাহুক্রমে চালকলা-বাধ। পুজারী ব্রাহ্মণের ঘরে 
জন্ম নিয়েছেন, সে বংশের গুণ একটু-না-একটু থাকবে তো? তাহ 
আর কি!» “এইরূপ সিদ্ধান্ত করিয়৷ বসিয়া আছেন, এমন সময় ঠাকুর 
ফিরিয়া! আসিলেন - এবং ত্বাহাকে লক্ষ্য করিয়৷ বলিতে লাগিলেন, “কি 
জানিস, রাসমণি দেবতার ভোগ হয়ে সাধুসন্ত ভক্ত-লোকে প্রসাদ পাবে 
বলে এতট] বিষয় দিয়ে গেছে! এখানে য! প্রসাদদী জিনিস আসে, 
সে-সব ভক্জেরাই খায়, ঈশ্বরকে জানবে বলে ধারা সব এখানে আসে 
তারাই খায়। এতে রাসমণির যেজন্ত দেওয়া, ত1 সার্থক হয়। কিন্ত 
তারপর ওর] (ঠাকুরবাড়ির বামুনের! ) যা-সব নিয়ে যায়, তার কি ওরূপ 
ব্যবহার হয়? চাল বেচে পয়সা করে। কারু কারু আবার বেশ্যা 
আছে ? এ সব নিয়ে গিয়ে তাদের খাওয়ায়; এই সব করে। রাসমণির 

যেজন্ক দান, তার কিছুও অন্ততঃ সার্থক হবে বলে এত করে ঝগড়। করি ।” 
ঠামান্ত একটি ক্ষুদ্র ব্যাপারে এতট] গভীর রহস্য ! মুগ্ধ হইয়া যোগেন 
মহারাজ ভাবিলেন, “ঠাকুরকে বুঝ! দায়” |” ( "লীলাপ্রসঙ্গ” )। 
দক্ষিণেশ্বরে আর একবার ঠাকুরের উপদেশের কার্যকারিতা সম্বন্ধে 
যোগীনের মনে দারুণ অবিশ্বাস উপস্থিত হইলে ঠাকুরের কৃপায় উহা 
দূরীভূত হইয়াছিল । ঘটনাটি 'লীলাপ্রপঙ্গের' ভাষায় এইব্মপ-_ 

“স্বামী যোগানন্দ, যাহার মতো] ইন্দ্রিয়জিৎ পুরুষ বিরল দেখিয়াছি, 
দক্ষিণেশ্বরে ঠাকুরকে একদিন এ (কামজয়-বিষয়ে ) প্রশ্ন করেন। 
তাহার বয়স তখন অল্প, বোধ হয় ১৪।১৫ হইবে এবং অল্প দিনই ঠাকুরের 
নিকট গতায়াত করিতেছেন । সে সময় নারায়ণ নামে এক হঠযোগীও 
দক্ষিণেশ্বরে পঞ্চবটীতলে কুটারে থাকিয়া! নেতি ধোৌঁতি ইতি ক্রিয়া 
দেখাইয়া কাহাকেও কাহাকেও কৌতৃহলারুষ্ট করিতেছেন । যোগেন 
স্বামীজী বলিতেন যে, তিনিও তাহাদের মধ্যে একজন ছিলেন এবং এ 
সকল ক্রিয়া দেখিয়া ভাবিয়াছিলেন-এঁ সকল না করিলে বোধ হয় 
কাম যায় না এবং ভগবদ্দর্শনও হয় না। তাই প্রশ্ন করিয়া বড় আশায় 
ভাবিয়াছিলেন, ঠাকুর কোন-একট। আপন-টাপন বলিয়৷ দিবেন, বা 
হরীতকী কি অন্য কিছু খাইতে বলিবেন বা! প্রাণায়ামের কোন ক্রিয়া 
শিখাইয়া দিবেন । যোগেন স্বামীজী বলিতেন, “ঠাকুর আমার প্রশ্নের 
উত্তরে বললেন-_খুব হরিনাম করবি, তা হলেই যাবে । কথাট? আমার 
একটুও মনের মতো! হল ন1| মনে মনে ভাবলুম-_উনি কোন ক্রিয়া-টিয়া 
জানেন ন] কিনা, তাই একটা ঘা তা বলে দিলেন। হরিনাম করলে 
আবার কাম যায়--তাহলে এত লোক তো কচ্ছে, যাচ্ছে না কেন? 
তারপর একদিন কালীবাড়ির বাগানে এসে ঠাকুরের কাছে আগে না 
গিয়ে পঞ্চবটাতে হঠযোগীর কাছে ফ্াড়িয়ে তার কথা মুগ্ধ হয়ে শুনছি, 

এমন সময দেখি, ঠাকুর স্বয়ং সেখানে উপস্থিত । আমাকে দেখেই 
ডেকে হাত ধরে নিজের ঘরের দিকে যেতে যেতে বলতে লাগলেন, “তুই 
এখানে গিষেছিলি কেন? ওখানে যাস নি। ওসব ( হঠযোগের 
ক্রি ) শিখলে ও করলে শরীবের ওপবই মন পড়ে থাকবে | ভগবানের 
ঈদকে যাবে না।” আমি কিন্তু ঠাকুরেব কথা শুনে ভাবলুম- পাছে 
আমি ওঁর (ঠাকুরের ) কাছে আর না আসি, তাই এই সব বলছেন । 
আমাধ ববাববই আপনাকে বড বুদ্ধিমান বলে ধারণা-_কাজেই বুদ্ধির 
দোডে এ্ররূপ ভাবলুম আব কি !...তারপর ভাবলাম--উনি যা বলছেন 
তা করেই দেখি না কেন-_কি হয? এই বলে একমনে খুব হরিনাম 
কবতে লাগলুম । আব বাস্তবিকই অল্পদিনেই ঠাকুর যেমন বলেছিলেন, 
প্রত্যক্ষ কল পেতে লাগলুম? |” ( গুকভাব, পূর্বার্ধ, ২১-৩১ পৃঃ 

ষোগীনের সন্দেহ ঠাকুরের উপদেশ বা লে।কব্যবহাবে মাত্র সীমাবদ্ধ 
ন। থাকিযা একদা চবিত্রেব ক্ষেত্রেও ছাযাপাত করিযাছিল | তিনি 
সেদিন ঠাকুবের অন্ছমতিক্রমে কালীবাডিতে বাত্রিধাপন কবিতেছিলেন। 
নানাবিধ ঈশ্বরীয আলাপ-আলোচনাদিতে রাত্রি প্রায় দশটা বাজিষ। 
গলে আহাব-সমাপনান্তে উভযে একই ঘরে শয়ন করিলেন । অকম্মাৎ 
'ধ্য বাত্রে যোগীনের ঘুম ভাঙ্গিয়া গেলে উঠিয়া দেখেন, ঠাকুব ঘরে 
নই- দরজা খোল] । ঠাকুব হয়তো৷ বাহিরে পায়চারী করিতেছেন, এই 
এাবিযা ষোগীন তাহার সন্ধানে বাহিরে গেলেন। একে গভীর বাত্রি 
তাহাতে নির্জন | ন্থক্সিপ্ধ চন্দ্রালোকে চারিদিক উদ্ভাসিত। যোগীন 
শথাপি ঠাকুরকে কোথাও দেখিতে পাইলেন না! তাহার মনে সন্দেহ 
উপস্থিত হইল--তবে কি তিনি পত্বীর নিকট শয়ন করিতে গিয়াছেন ? 
শাহা হইলে মনমুখ এক করিয়া তিনিও কি কাজ করেন না? এই 
বিষয়ে তিনি পরে বলিয়াছিলেন - “এ চিন্তার উদয়মাত্র সন্দেহ ভয় 

প্রভৃতি নানা ভাবের যুগপৎ সমাবেশে এককালে অভিভূত হয়ে পড়লুম । 
পরে স্থির করলুম, নিতান্ত কঠোর এবং রুচিবিরুদ্ধ হলেও যা সত্য তা৷ 
জানতে হবে। অনন্তর নিকটবর্তী একস্থানে দাড়িয়ে নবতখানার 
দ্বারদেশ লক্ষ্য করতে থাকলুম। কিছুকাল ওরূপ করতে না করতে 
পঞ্চবটার দিক থেকে চটিজুতার চট চট শব্দ শুনতে পেলুম এবং অবিলম্বে 
ঠাকুর এসে সম্মুখে প্াড়ালেন । আমাকে দেখে বললেন, “কিরে, 
তুই এখানে দধ্ীড়িয়ে আছিস যে? তার উপরে মিথ্যা সন্দেহ করেছি 
বলে লজ্জা ও ভয়ে জড়সড় হয়ে অধোবদনে দ্রাড়িয়ে রইলুম, এ কথার 
কোন উত্তর দিতে পারলুয না। ঠাকুর আমার মুখ দেখেই সকল কথা 
বুঝতে পারলেন এবং অপরাধ গ্রহণ ন1 করে আশ্বাস দিয়ে বললেন, বেশ, 
বেশ, সাধুকে দিনে দেখবি, রাত্রে দেখবি, তবে বিশ্বাস করবি” ।” ঠাকুর 
পরীক্ষায় উত্তীর্ণ হইলেন, আবার ধোগীনের মন হইতেও সেদিন এ 
সময়ে আর এক অলৌকিক চিত্রদর্শনের ফলে চিরকালের মতো! এই 
সন্দেহের ষবনিকা অপসারিত হইয়া তাহার স্থানে প্রকটিত হইল অটুট 
শ্রদ্ধা ও ততোধিক ভালবাসা । ঠাকুর যখন পঞ্চবটার দিক হইতে 
আসিতেছিলেন, তখন যোগীনের দৃষ্টি নহবতের উপর দিকে সহস1 আকুষ্ঠ 
হইলে তিনি দেখিলেন, চন্দ্রালোকে ম1 সমাধিস্থা, আর তাহার এই 
অনুভূতি হইল যে, মা সাধারণ মানবী নহেন। সম্ভবত: সেই দিন 
হইতেই যোগীন প্রকৃত যাতৃভক্ত হইয়াছিলেন এবং ভক্ষির প্রেরণায় 
ঠাকুরের দেহত্যাগের পরে স্বীয় জীবন প্রধানতঃ মাতৃসেবায়ই নিয়োগ 
করিয়াছিলেন । 

দৃক্ষিণেশ্বরের পরে আমর] যোগীনের আবার দর্শন পাই কাশীপুরে | 
গুরুগতপ্রাণ যোগীন তপন নিজের দেছের কথ! ভুলিয়া! ঠাকুরের সেবায় 
রত আছেন। কিন্তু শরীরের একটা নিজন্ব ধর্ম আছে ? কাজেই তিনি 

শীত্তই অহস্থ হইযা পড়িলেন। এই কথ। শুনিযা ঠাকুর অত্যন্ত দু:খিত 
হইযা বলিলেন, «সেবাব ক্রটি হবে বলে তোমরা নিজের শরীবেব যত্ব 
নিচ্ছ না, তোমাদের শরীব ভেঙ্ষে গেলে অ।মাব যত্ব কববে কে? তোমবা 
বাপু অপমযে খাঁওযা-দাওয। করবো না।” তদবধি ঠাকুর কাহাকেও 
অপমযে খাইতে দিতেন না। শুধুঠাকুবেব পেবাতেই যে ষোগীনের 
ীকান্তিকতা দেখা যাইত তাহাই নহে; সেবার অবসবে তিনি বৃথা কর্মে 
বা বৃখালপে যোগ না দিষা আত্মচিন্তায নিমগ্ন থাকিতেন। স্বামী 
শিবানন্দ বলিযাছিলেন, “কাশীপুবে এক সঙ্গেই ছিনুম , যোগীন খুব 
ধ্যান কবত।” | 

কাশীপুবে ঠ।কুবেব স্বৃতিব সহিত ষোগীন আব একভাবে জড়িত হইযা 
আছেন। মহাপমাধিব আট নষ দিন পূর্বে একদিন হঠাৎ ঠাকুর 
যোগীনকে পঞ্জিকা আমিযা ২৫শে শ্রাবণ হইতে প্রতিদিনের তিথি 
নক্ষত্র প্রভৃতি পড়িযা শুনাইতে আদেশ কবিলেন। তদহ্নসাবে শ্রাবণ- 
সংক্রান্তি পর্যন্ত সব দিনের বিশেষ বিববণী পঠিত হইল । ৩১শে শ্রাবণেব 
তিথি নক্ষত্র প্রভৃতি শুনিযাই ঠাকুর ইঙ্গিতে পঞ্রিকা বাখিধা দিতে 
বলিলেন । এ দিন শুভ পৃণিযা তিথিতে রাত্রি ১টা ৬ মিনিটের সময 
( ১৬ই অগস্ট, ১৮৮৬ খ্রীঃ) ঠাকুর মহাসমাধিতে দেহবক্ষা করিলেন । 

শ্রীশ্ঠাকুবের লীলাসংববণের পক্ষকাল পরেই শ্রাগ্রীম ( ১৫ইভাদ্র ) 
বৃন্দাবন ঘাত্র! করিলেন । সঙ্গে যাইলেন যোগীন, লাটু, কালী,গোলাপ- 
মা, লক্ষমীদেবী ও নিকুঞ্জদেবী। ইহারা পথে বৈগ্ভনাথ, কাশীধাম ও 
অযোধ্য। দর্শন করিয় বুশ্দাবনে কালাবাবুব কুরে উপস্থিত হইলেন । পথে 
ট্রেনে যোগীনেব ভীষণ জর হয়। যতক্ষণ হুঁশ ছিল, ততক্ষণ তিনি 
কেবল ভাবিতেছিলেন, “কি করে এদের বৃন্দাবনে নামাব ।” এই সময় 
তিনি দেখিলেন যেন ঠাকুর স্থির হইয়া বসিয়া আছেন এবং নিকটেই 

বিকটাকৃতি জ্রাস্বর। সে বলিতেছে, “তাকে দেখে নিতুম ; তা 
পারলুম না, তোর গুরু পরমহংসদেবের জন্য | তোকে এখনই ছেডে 
দিতে হচ্ছে। যাকৃ, এই বেটীকে (লাল কাপড়-পরা এক স্ত্রীমৃতি 
দেখাইয়া ) রসগোল্লা দিস ।৮ ভোরেই জর সারিয়। গেল। পরে জয়পুরে 
দেবাদি দর্শনকালে কোন এক মন্দিরে পূর্ববণিত যৃতি দেখিয়৷ তিনি সব 
কথা শ্রীক্তা ষোগীন-মাকে জানাইলেন। সৌভাগ্যক্রমে নিকটেই 
রসগোল্লার দোকান ছিল-_-দেবীকে ভোগ দেওয়। হইল । এ দেবী 
হয়তো! শীতলা; হয়তো ঠাকুরের কৃপায় সে যাত্র! যোগ'ন বসন্তরোগ 
হইতে রক্ষা পাইয়াছিলেন । 

বৃন্দাবনে যোগীন মহারাজকে এক বিশেষ ইঠ্টমন্ত্রে দীক্ষা দিবার 
জঙ্ত মা ঠাকুরের নিকট আদেশ পাইলেন । তখন পর্যন্ত তিনি কাহাকেও 
দীক্ষা দেন নাই, এমন কি, ছুই-তিন জন বাতীত ঠাকুরের অপর 
সন্তানদের সহিত কথাও বলিতেন না। তাই প্রথমে এ আদেশকে 
মনের খেয়াল ভাবিয়া তিনি চুপ করিয়! রহিলেন . কিন্তু পর পর তিন 
দিন এ ভাবে আদেশ পাইলেন । তাই যোগানকে জিজ্ঞাস] করিয়া 
জানিলেন ষে, ঠাকুর তাহাকে একট] কিছু বলিবেন এইকব্ূপ ভাব প্রকাশ 
করিয়াছিলেন ? কিন্তু বলিয়া যান নাই । অধিকন্ত তিনিও শ্রীমায়েরই 
মতো মন্ত্র গ্রহণের আদশ পাইয়াছেন। তখন ম1 একদিন পৃজাকালে 
ভাবাবেশে ত।হাকে আহ্বানপূর্বক দীক্ষা দিয় ঠাকুরের আদেশ পালন 


করিলেন । 
বৃন্দাবনে নিকুগ্রদেবী একমাস থাকি ম্যালেরিয়ায় আক্রান্ত হন ও 


কালী মহারাজের সহিত কলিকাতায় ফিরিয়া আসেন | লাটু মহারাজও 
কয়েক মাস পরেই কলিকাতায় চলিয়া আসেন । স্থতরাং অতঃপর মায়ের 
সেবার পূর্ণ দায়িত্ব যোগীন মহারাজকেই লইতে হইল । বৃন্দাবনে শশ্রীম। 

এক বৎসর বাস করেন । ইহারই মধ্যে একসময়ে তিনি পায়ে হাটিয়া 
বন্দাবন পরিক্রমা করেন এবং সকলকে লইয়া হরিদ্বার দেখিয়া! আসেন । 
-তঃপর তাহারা ক্রমে জয়পুর, পুফর ও প্রয়াগ হইয়া কলিকাতায় উপস্থিত 
১ন। এইবারে শ্রীশ্রীমা একপক্ষকাল কলিকাতায় বলরাম-মন্দিরে থাকিয়া 
যোগীন মহারাজ ও গোলাপ-মার সঙ্গে কামারপুকুরে যান। মাকে 
কামারপুকুরে পৌছাইয়। দিয়া যোগীন মহারাজ অন্যান্য গুরুভ্রাতাদের গ্ভায় 
'ীর্ঘদর্শনে বাহির হন । বৃন্দাবন হইতে ফিরিযা তিনি অপর গুরুভ্রাতাদের 
হ্যায় সন্ন্যাসগ্রহণপূর্বক স্বামী যোগানন্দ নামে পরিচিত হইয়াছিলেন । 
তনি তপস্যায় নির্গত হইলেও দীর্ঘকাল বাহিরে থাকিতে পারেন নাই-_ 
শীশ্রীমা ১৮৮৮ ঘী:এর মধ্যভাগে বেলুড়ে নীলাদ্বরবাবুর বাগানে বাস 
করিতে আরম্ভ করিলে তিনিও তথায় আসিয়! মায়ের সেবাভার গ্রহণ 
করেন | সময় বরাহনগর মঠ হইতে সাধুরা মধ্যে মধ্যে আসিয়া 
তাহাকে সাহায্য করিতেন । 

১২৯৫ বঙ্গাবের অগ্রহায়ণ মাসে শ্রশ্রমা স্বামী ব্রহ্ধানন্দ, যোগানন্দ, 
সারদানন্দ, যোগীন-মা, যোগীন-মার জননী, 'গোলাপ-মা ও লঙক্গীদেবীর 
সহিত পুরীধামে গমন করেন । তখনও রেললাইন প্রস্তুত হয় নাই। 
হতরাং সকলে কটক পর্যন্ত গ্বীমারে গিয়া! তথা হইতে গো-যানে পুরীধাষে 
উপস্থিত হন। ই্র্রীমা ফোগানন্দ প্রভূতিকে লইয়া পৌষ মাস পর্যন্ত 
( ১৮৮৮ নভেম্বর হইতে ১৮৮৯ জানুয়ারি ) নীলাচলে ছিলেন । অতঃপর 
তাহারা কলিকাতায় বলরাম মন্দিরে আগমন করেন এবং তিন চারি 
সপ্তাহ পরে আটপুর হইয়া কামারপুকুর যাত্রা করেন। আটপুর 
পর্ষস্ত স্বামী বিবেকানন্দ, যোগানন্দ, প্রেমানন্দ, সারদানন্দ, অদ্ভুতানন্দ, 
অভেদানন্দ, মাস্টার মহাশয়, বৈকুনাথসান্ন্যাল প্রভৃতি অনেকেই ছিলেন। 
ইহাদের অধিকাংশই আটপুর হইতে ফিরিয়া আসেন । কিন্তু যোগানন্দ, 


১৭০ শ্রীরামকুঞ্জ-ভক্তমালিকা 


অভেদানন্দ প্রভৃতি শ্রীশ্রীমায়ের সহিত তারকেশ্বর হইয়] কামারপুকুর 
ষান। শ্রীপ্রীমা সেবারে প্রায় এক বৎসর কামারপুকুর ছিলেন । 
ইত্যবসরে ষোগানন্দ পুনর্বার তীর্ঘদর্শনে নির্গত হন । 

তিনি বৈদ্যনাথ, গয়াধাম, প্রয়াগ, চিত্রকৃট, ওষ্কারনাথাদি-দর্শনান্তে 
প্রধাগে আসিষা বসন্তরোগে আক্রান্ত হন। সংবাদ পাইয়া স্বামীজী 
প্রভৃতি গুকত্রাতারা তাহার নিকট ছুটিযা আসেন । সৌভাগ্যক্রমে অস্থ 
গুরুতর হয় নাই-_পানি-বসন্ত মাত্র । দিন কয়েক ভুগিয়াই তিনি সুস্থ 
হইলেন। আরোগ্যলাভের পরেও যোগানন্দজী কিছুদিন প্রয়াগে 
ছিলেন। ১৮৯০ খ্বীষ্টাব্দের প্রারস্তেই তিনি কলিকাতায় ফিরিয়া আসেন 
এবং বিভিন্ন স্থানে বিবিধ ভাবে শ্রীশ্রীমায়ের সেবায আত্মসমর্পণ করেন । 
আমরা ষতদুর জানিতে পারিযাছি, তাহাতে মনে হয ঘষে জয়রামবাটী ও 
কামারপুকুরে দীর্ঘকাল অবস্থানপূর্বক মায়ের সেবা না করিয়া থাকিলেও 
কলিকাতা ও বেলুড প্রভৃতি অঞ্চলে শ্রীশ্রীমায়ের অবস্থানকালে অথব! 
তীর্ঘদর্শনকালে ষোগানন্দজী তাহার সেবায় নিযুক্ত থাকিতেন এবং ছায়ার 
স্যায় তাঁহার অনুসরণ করিতেন । এই সময়ে শ্রশ্রীমায়ে বিভিন্ন স্থানে 
অবস্থানাদি-সম্বন্ধে ঘখাসস্তব একটি ধারাবাহিক বিবরণ প্রদত্ত হইল । 
ইহাতে যোগানন্দ মহারাজের অজ্ঞাত জীবনের উপর অনেকটা 
'আলোকসম্পাত হইবে। 

১৮৯০ স্বীষ্টাব্ধের প্রারস্তে (১২৯৩ বঙ্গাব্দের শেষে ) মা কলিকাতায় 
প্রত্যাবর্তন করিয়া বেলুড়ে রাজু গোমস্তার ভাড়াবাড়িতে বাস করেন । 
পরে কন্বুলিয়াটোলায় মাস্টার মহাশয়ের বাটীতে আসেন | ১২৯৭ সালের 
জ্যষ্ঠটমাসে তিনি বেলুড়ে ঘুষুড়ীতে একটি ভাড়াবাড়িতে ছিলেন । 
যষোগানন্দজী এখানে তাহার সেবায় নিযুক্ত ছিলেন । ভাদ্র মাস পর্যন্ত 
সেখানে থাকিয়া মায়ের রক্তামাশয়রোগ হইলে তাহাকে বরাহনগরে 


স্বামী যোগানন্দ ১৭১ 
সৌরীন্দ্র ঠাকুরের বাড়িতে চিকিৎসার জন্য আন]! হয়; যোগানন্দ তখন 
বরাহনগর মঠে থাকিয়। মাষের তত্বাবধান করিতেন। অতঃপর মা 
বলরাম-মন্দিরে আসেন এবং দুর্গাপূজার পরে কামারপুকুর হইয়া 
জযরামবাটী ধান । পর বতসব ১৩০* সালের (১৮৯৩ গ্রীঃ) আষাঢ় মাসে 
বেলুস্ড ফিরিয়া নীলাম্বরবাঁবুর বাড়িতে দোতলায় বাস করিতে থাকেন ; 
সঙ্গে থাকিতেন গোলাপ-মা আর যোগীন-মা এবং বাহিরের নীচের 
বৈঠকখানায় তত্বাবধানে নিযুক্ত থাকিতেন স্বামী ষোগানন্দ ও স্বামী 
ব্রিগুণাতীতানন্দ । এ বৎসরের শেষ ভাগে মাঘ কিংবা ফান্তন মাসে মা 
সখন কৈলোয়াবে বাধুপরিবর্তনে যান তখন যোগানন্দও সঙ্গে গিযাছিলেন'। 
ছুই মাস পরে কৈলোয়ার হইতে ফিরিয়া শীশ্রীমা ১৩০১ সালের 
৬ছুর্গাপূজার পূর্ব পর্যন্ত বেলুডে বাস করিযা আটপুরে যান এবং সেখানে 
পুজার কষদিন কাটাইয় জয়রামবাটী-্চলিয়! যান । এ বৎসরের শেষভাগে 
স্বীয গর্ভধারিণী প্রভৃতি এবং যোগা নন্দজীর সহিত শ্রী ্রীম! তীর্থদর্শনে 
গমন করেন এবং বৃন্দাবনে প্রা ছুই মাস অতিবাহিত করেন । অতঃপর 
মা কলিকাতায় ফিরিয়া কিছুদিন সেখানে কাটাইয়৷ দেশে যান । 
১৩০৩ সালের প্রথম ভাগে কলিকাতায় প্রত্যাবর্তন করিয়া তিনি 
বাগবাজারে “গুদামওয়ালা' বাড়িতে পাঁচ-ছয় মাস বাস করেন। এ 
বাড়িতে সেবক যোগানন্দও থাকিতেন | ১৩০৪পবঙ্গাব্ের 'শেষভাগে 
কিংবা ১৩০৫ বঙ্গাব্ধর প্রথমভাগে মা! বোপপাড়া লেনের 5০২ নং 
ভাড়াবাড়িতে আদিলে যোগানন্দজীও তাহার অঙ্ছদরণ করেন । 
মাতৃগতপ্রাণ ষোগানন্দকে কেহ সামান্ক কিছু পয়সা দিলেও তিনি 
তাহা তুলিয়া রাখিতেন, যাহাতে মা কখন তীর্ধাদিতে গেলে ইচ্ছামত 
ব্যয় করিতে পারেন । এইরূপে ছুই-চারি আন। করিয়া তিনি মায়ের জন্য 
ছয় শত টাকা সঞ্চয় করিয়াছিলেন । ৬জগদ্ধাক্রীপুজ। উপলক্ষে শ্রীত্রীম! 


১৭২ প্রীরামকুষ্ণ-ভক্তমালিকা 


প্রতিবংসর বাসনাদি মাজিবার জন্ত জয়রামবাটী যাইতেন-_ইহ] দেখিয়া 
যোগানন্দ মহারাজ পুজার জন্য কাঠের বারকোশ, লট্‌কেন, পিংহাসনের 
চৌকি ইত্যার্দি করাইয়া দিয়া মাকে বলিলেন, “তোমাকে আর বাসন 
মাজতে যেতে হবে ন11” পুজার ব্যযনির্বাহের জন্ঠ তিনি তিন শত টাকা 
গ্রহ করিয়া তিন বিঘা জমিও কিনিয়৷ দিয়াছিলেন | 

যোগীন মহারাজ যে এতখানি মনপ্রাণ ঢালিয়৷ মায়ের সেবা! করিতে 
পারিতেন, ইহা শুধু তিনি মাকে দীক্ষাগুরুরূপে পাইয়াছিলেন বলিয়াই 
নহে। দীক্ষার পূর্বেও এই সেব! বিবিধরূপে আত্মপ্রকাশে উন্ুখ থাকিত। 
ঠাকুরের লীলাসংবরণের পূর্বেও শ্রীশ্রীম! যোগীনের উপর গৃহস্থালির অনেক 
বিষয়ে নির্ভর করিতেন । ঠাকুরের শ্যামপুকুরে বাসকালের প্রারস্তে 
যোগীন দক্ষিণেশ্বরে মায়ের তনত্বাবধান করিতেন । কাশীপুরে থাকাকালে 
শ্রীশ্রীঠাকুরের জন্ কিরূপ বাবস্থাদি হইবে তাহ মা অনেক ক্ষেত্রে যোগীনের 
মারফত সকলকে জানাইয়া দ্রিতেন। ঠাকুরের শরীর ক্রমেই খারাপ 
হইতেছে দেখিয়া কোনও সেবক হতাশ হইয়া পড়িলে যোগীনকে দিয় 
মা বলিয়া পাঠাইতেন, “ওকে হতাশ হতে মানা কর । তাঁর শরীর তো 
আজকাল একটু ভাল রয়েছে, এখন তো ঘায়ের মুখ বাইরের দিকে 
হয়েছে” ইত্যাদি । ঠাকুরের দেহত্যাগের পরে কাশীপুরের শশানে মা 
যখন শোকে আত্মহারা, তখন যোগীন ও বাবুরামই তাহাকে সাত্বনা 
দিয়াছিলেন | এইভাবে যোগান সর্বদাই মাতৃসেবার জন্য উন্মুখ থাকিতেন। 
অপরে যেখানে পশ্চ।ৎপদ হইত, মা সেখানে ষোগীনকে পাইতেন। 
একদিন হয়তো! লাটুকে বাজার করিতে বলিলেন ; খেয়ালী লাটুর 
মেজাজ তখন অন্রূপ থাকায় তিনি রাজী হইলেন না । অমনি যোগীানের 
ডাক পড়িল--যোগীন অন্নানবদনে কাজ সারিয়া আসিলেন। 

যোগীন মহারাজ শ্রীশ্রীমাকে জগজ্জননীরূপে পাইয়াছিলেন আরু 

জানিয়াছিলেন যে, তিনি তাহার শ্রাচরণে আপনাকে সম্পূর্ণ ঢালির। দিয়া 
নিশ্চিন্ত হইতে পারেন । মায়ের প্রতি তাহার কি অগাধ বিশ্বাস ছিল, 
তাহা একদিনকার ঘটনায় স্পষ্ট প্রতীয়মান হয়। শরৎ মহারাজ একবার 
তাহাকে বলিলেন, “যোগীন, নরেনের সব কথ তো বুঝতে পারি না) 
কত রকম কথা বলে--যখন যেটাকে ধরবে তখন সেটাকে এমন বড় 
করবে যে, অপরগুলো৷ একেবারে ছোট হয়ে যায়।” ষোগানন্দ বলিলেন, 
“শরৎ, তোকে একটা কথা বলে দিচ্ছি, তুই যাকে ধর, তিনি ঘা 
বলবেন তাই ঠিক |” এখানেই ক্ষান্ত না হইয়া তিনি তাহাকে মায়ের 
নিকট লইয়া গেলেন । এইরূপেই শরৎ মহারাজ ক্রমে মায়ের 
পেবাধিকার পর্যন্ত পাইযা ও সেই স্থযোগে মাতৃসেবার পরাকাষ্ঠা 
দেখাইয়। রামরুষ্চপজ্ঘে চিরস্মরণীয় ২ইয়াছিলেন । 

মায়ের সেবার ফলে পৃতচরিত্র যোগানন্দজীর মনে এরূপ দৃঢ় 
আত্মপ্রত্যয় জন্মিয়াছিল যে, এককালে তিনি স্বামী বিবেকানন্দেরও 
সতর্কবাণীতে কর্ণপাত ন! করিয়া মায়ের কৃপায় অবিকম্পিতপদে 
অনন্পাধারণ পথে চলিতে সাহস পাইয়াছিলেন। স্বামীজী প্রথম বারে 
বিদেশ হইতে ফিরিয়া যখন দেখিলেন যে, যোগীনের সহিত মায়ের 
সেবায় একজন ব্রদ্ধচারীও নিযুক্ত রহিয়াছেন, তখন তিনি এই বিষয়ে 
সামী যোগানন্দের দৃষ্টি আকর্ষণান্তে জানিতে চাহিলেন, “মায়ের নিকট 
বহু প্রকারের লোকের আনাগোনা আছে , পেখানে ব্রদ্ধচারীর মন 
নিম্নগামী হইলে দায়ী হইবে কে?” যোগানন্দ সদর্পে বুকে হাত রাখিয়া 
উত্তর দিলেন, «আমি |” সেবক যোগানন্দের এই "'আমি'র পশ্চাতে 
কাহার অনৃষ্টশক্তি প্রেরণা জাগাইয়াছিল, তাহা খুলিয়া বলিতে 
হইবে কি? 

ঘোগীনের যেমন মাতৃভক্তি, মায়েরও তেমনি সম্ভানবাৎসল্য । তাহার 

সম্বন্ধে যা বলিয়াছিলেন, «যোগীন কৃষণসখ। গাণ্ীবী অভ্ুন- ধর্মরাজ্য- 
সংস্থাপনের জন্য ভগবানের নরলীলার সাধী হয়েছে।” স্লেহপুত্তলী 
যোগীনের স্ৃতিও ছিল মায়ের নিকট আদরের । যোগানন্দ মাকে 
একখানি লেপ করাইয়া! দিয়াছিলেন | উহা ব্যবহারের অষোগ্য হইলে 
জনৈক ভক্তকে তুলাট। পিজাইয়া ও নূতন খোল দিয়া সংস্কার করাইয়া 
দিতে বলিলেন; কিন্ত পরে বলিলেন, ৭্না, লেপট। নিয়ে যেয়ে কাজ 
নেই। এই লেপ যোগীন দিয়েছিল--দেখলেই যোগীনকে মনে পড়ে |” 
আর একবার যোগানন্দের দেহত্যাগের দীর্ঘকাল পরে বলিয়াছিলেন, 
«যোগীনের মতো। আমাকে কেউ ভালবাসত না” ; অধিকস্ত সকলকে 
জানাইয়া দিয়াছিলেন, "আমার ভার কি সকলে নিতে পারে ? পরতো 
যোগীন, আর পারে শরৎ ।৮ 

স্বামী যোগানন্দের মঠজীবনের ইতিবৃত্ত অগ্ান্ত সময়েরই ন্যায় প্রায়শঃ 
অজ্ঞাত। স্ৃতরাং কাল ও সময়ানুষায়ী & ঘটনাবলীকে স্থসংবদ্ধ করিবার 
বৃথা চেষ্টা না করিয়া তদবলম্বনে আমর! তাহার চরিত্রের বিশেষ দিকগুলি 
ফুটাইয়৷ তুলিতে চেষ্টা করিব | যোগীন মহারাজের চেহারা স্দীর্থ এবং 
শরীর অতি কৃশ ছিল । তাহার চক্ষু সম্বন্ধে স্বামী বিবেকানন্দ বলিতেন, 
“যেন জগন্নাথের চোখ |” দক্ষিণেশ্বর ও কাশীপুরে তিনি এত ধ্যান 
করিতেন যে চক্ষু লাল হইয়া থাকিত; তাই ঠাকুর বলিতেন, 
*অন্দুনের চোখের মতো1 1” মঠজীবনে তাহার এই “অজুনচক্ষ* সকলের 
দৃ্তি আকর্ষণ করিত। এই সময়ের চিত্র জনৈক প্রত্যক্ষত্রষ্টার লেখনীতে 
এইরূপ অঙ্কিত হইয়াছে-_তিনি একদিন এই লম্বা, রুশ ও অপূর্বনয়নযুক্ত 
সাধুটিকে বরাহনগরের মঠের দিকে যাইতে দেখেন । সন্গ্যাসী যোগানন্দের 
চরণ তখন রিক্ত, আবরণ একথানি মাত্র বহির্বাস, মস্তক মুগ্ডিত। তাহার 
পিঠে একটি ঝুলিতে আনাজ-তরকারি, আর ভান হাতে একটা হাড়ি । 

ঠাকুরসেবার এই সব দ্রব্যসস্তার লইয়৷ দারুণ রৌদ্রে হাটিয়া চলিয়াছেন 
সাবর্ণ চৌধুরীদের বংশধর ; অথচ তাহার মুখ গসিপ, প্রশান্ত! 

দ্বিতীয় চিত্র বলরাম-মন্দিরে । মঠ আলমবাজারে উঠিয়! গিয়াছে, 
কিন্ত মঠজীবনের দুঃখ-দারিজ্ৰ্য এবং অনিশ্চয়তা তখনও কাটিয়া যায় 
নাই। এইরূপ নিরাশার দিনেও স্বামী যোগানন্দের কঠে একটা বড় 
আশার বাণী উথ্থিত হইয়াছিল । সেইদিন বলরাম-মন্দিরের বারান্দায় 
পদচারণ করিতে করিতে তিনি পার্খস্থ ব্যক্তিকে বলিয়াছিলেন, “যীশুর 
সময় কতকগুলো ত্যাগী ( অর্থাৎ সন্ন্যাসী ) বেরিয়ে জগৎকে তোলপাড় 
করেছিল, এইবার আর একবার কতকগুলে! ত্যাগী বেরিয়ে জগৎকে 
তোলপাড় করবে ।” ঠাকুরের বাণীতে কতখানি বিশ্বাস থাকিলে ধ&ঁ স্বদূর 
অতীতের ঘোর তিমিরে এই রকম আশার আলোক বিচ্ছুরিত হইতে 
পারে, পাঠক কি একবার তাহা ভাবিয়া দেখিবেন ? 

স্বামী শিবানন্দের মতে যোগীন মহারাজ খুব রহম্যপ্রিয় ছিলেন , 
আলমবাজারের মঠে বাসকালে তিনি একদিন ভিক্ষা হইতে ফিরিয়া 
তাহার অভিজ্ঞতা ভঙ্গীসহকারে মঠবাসীদিগের নিকট বলিয়৷ সকলকে 
আমোদিত করিয়াছিলেন | তিনি কহিয়াছিলেন, “মাগীটার আছে কি? 
একখানা খোড়ো ঘর, ছুখান] ছেঁড়া কাথা, আর একটি তামার ঘটি ! 
হায়রে, বলে কিন তারই বাড়িতে চুরি করতে গেছি 1” বলা বাহুল্য 
যে, সম্গ্যাসী যোগানন্দ তখন মানাপমানের অতীত হইয়া সহজ আনন্দ- 
সাগরে ভাসিতেছেন। 

তিনি খুব নির্জনত। ভালবাসিতেন | একটু গীতা উপনিষদ ইত্যাদি 
ছাড়! তিনি শান্ত্রাদি পড়াশুনা! বেশী করেন নাই। কিন্তু স্বেচ্ছায় বৃত 
তপস্যা তিনি খুবই করিয়াছিলেন ৷ ১৮৯১-স্রষ্টাব্ে তিনি স্বামী নিরঞ্জনা- 
নন্দের সহিত প্রয়াগে তপশ্যা করেন । অতঃপর ফেব্রুয়ারি মাসে কাশীতে 

যান এবং সীতারামের ছত্রের সম্মুথে থাকিয়া গভীর ধ্যান, ভজন ও 
কঠোর তপশ্যায় রত হন। এ সময়ে বারংবার ভিক্ষার জন্য সময নষ্ট না 
করিয়া একবারের ভিক্ষায় প্রাপ্ত রুটিগুলি রাখিযা দিতেন, এবং উহাারই 
একটু একটু জলে ভিজাইয়া তিন চারি দিন ধবিষা খাইতেন। সম্ভবতঃ 
এইরূপ কঠোরতার ফলে তিনি পবে দারুণ উদরামযে আক্রান্ত হন এবং 
উহা! তাহার দেহত্যাগের কারণ হয | ষহা হউক, কাশীবাসীরা নিঝঞ্জাট 
যেগানন্দকে শ্রদ্ধা করিত? তাই এ বৎসর কাশীতে একটি সাম্প্রদাখিক 
দাক্বা হইলেও নিঃসঙ্কোচ-ভ্রমণশীল তাহাকে কেহ স্পর্শমাত্র করিত না। 
ইহার পর কঠোরতাস্ভৃত অজীর্ণ-পোগ লইয়া মে মাসে তিনি বরাহনগব 
মঠে ফিরিয়া আসেন এবং অগস্ট মাসে আবার কাশীধাম হইয়। প্রয়াগে 
যান ১৮৯২ শ্বীষ্রাব্ধে তিনি আবার আলমবাজার মঠে ফিরিয়া আসেন 
এবং কয়েকমাস পেখানে বাস করেন। 

এইরূপ অন্তমুথ হইয়া থাকিলেও জগতের দুঃখাদি সম্বন্ধে তিনি 
উদাপীন ছিলেন না। তাহার গ্রামের একব্যক্তি রেল-দুর্ঘটনাষ মাবা 
গেলে এ ব্যক্তির পরিবার অসহায় হইয়া পড়ে । ইহাতে তাহার মনে 
দারুণ ব্যথা লাগে এবং তিনি তাহাণিগকে কিছু টাকার সংস্থান 
করিয়া দেন । 

“কথামৃত' পুণ্কাকারে প্রকাশিত হওয়া বিষয়েও তাহার একটু হাত 
ছিল। মাস্টার মহাশর তখন অতি ক্ষুদ্র পুস্তিকাকারে “কথামত 
ছাপাইতেছিলেন | যোগানন্দের ইচ্ছা ষে, উহা বড় পুস্তকাকারে বাঠ্র 
হয়, তাই তিনি শ্রীত্রীমমকে বলিযা সব ঠিক করিয়া রাগিলেন। 
অতঃপর মাস্টার মহাশয় মাকে প্রণাম করিতে আসিলে মা তাহাকে 
পুন্তকাকারে ছাপিতে উপদেশ দিলেন । মাস্টার মহাশয় মে আদেশ 
পালন করিয়াছিলেন | 


স্বামী যোগানন্দ ১৭৭ 


ঠাকুরের সন্তানদের প্রত্যেকের এক একটি বিশেষত্ব থাকিলেও 
তাহাদের সকলেরই যেন একটা সর্বতোমুখী প্রতিভা ছিল-_স্থলে স্থলে 
উহা! বিকশিত হইযা সকলকে চমতরুত করিত। যোগানন্দের শান্তরচর্চাও 
এরূপ এক চমকপ্রদ ব্যাপার । শ্রীশ্রীমা যখন বোসপাড়ার বাড়িতে 
থাকিতেন তখন যোগানন্দ গিরিশবাবুর বাড়িতে নিষমিতভাবে ভক্তদের 
লইযা শান্ত্পাঠাদি করিতেন। এতদ্বযতীত স্বামীজী কর্তৃক রামকৃষ্ণ 
মিশন প্রতিষ্ঠিত হইলে তিনি প্রায়ই বিবিধ ালোচনায় যোগ দিতেন ও 
সভাপতিত্ব করিতেন । 

স্বামীজীর সহিত তাহার সম্বন্ধ ছিল বড়ই ঘনিষ্ঠ, বড়ই প্রেমপূর্ণ । 
পরস্পরের প্রতি ইহাদের স্বচ্ছন্দ ব্যবহার ও সহজ বাক্যালাপ দেখিলে 
অপরিচিতের] ইহাদের অন্তরের ভাব কিছুই বুঝিতে না পারিয়া অনেক 
ক্ষেত্রে মনে করিতেন, বুঝিবা মনোমালিগ্যেরই একটা অবাঞ্ছনীয় অভিনয 
চলিতেছে । স্বামীজী আমেরিকা হইতে ফিরিয়া আসার পর এই অভিনয় 
অনেকেরই দৃষ্টি আকর্ষণ করিধাছিল, পরন্ত অচিরেই সকলে উহার মর্শার্থ 
বুঝিয়া৷ এদব পৌইহার্দ্যপুর্ণ কলহে আনন্দই পাইতেন। ঠিক এইভাবেই 
একদিন বলরামবাবুব গৃহে স্বামীজীর সহিত তাহার তর্ক উপস্থিত হয়। 
স্বামীজীর আরব ও পরিকল্পিত কার্যাবলীতে অসন্তোষ প্রকাশ করিয়া 
যোগানন্দজী আপত্তি তুলিলেন, “তোমার এসব বিদেশী ভাবে কার্য করা 
হচ্ছে। ঠাকুরের উপদেশ কি এরূপ ছিল 1” স্বামীজী উত্তর দিলেন, 
“তুই কি করে জানলি এসব ঠাকুরের ভাব নয়? অনমস্তভাবময় ঠাকুরকে 
তোর! বুঝি তোদের গণ্ডিতে বদ্ধ করে রাখতে চাস ? আমি এ গণ্ডি 
ভেস্কে তার ভাব পৃথিবীময় ছড়িয়ে দিয়ে বাব ।” তিনি আরও বলিযা 
যাইতে লাগিলেন যে, সেবাই এই যুগের সাধন হইবে, কারণ প্রাচীনমতে 
ঠিক ঠিক সাধন করার লোক অতি বিরল । আর সেবা করিলে সাধনের 

১২ 


১৭৮ ভ্রীরামকৃষ্ণ-ভক্তমালিকা! 


সময় পাওয়। যায় না--ইহাও ঠিক নহে 9 কারণ এক ঘণ্টা ঠিক ঠিক মন 
স্থির করিতে পারিলে ভগবানলাভের আর বিলম্ব থাকে না। এইরূপ 
আলোচন] সেদিন বেশীদূর অগ্রপর হয় নাই, কারণ স্বামীজীকে কার্যান্তরে 
যাইতে হইয়াছিল। কিন্তু যোগানন্দের মত অপরিবতিত থাকায় ছুই 
বদর পরে আর একদিন এ মতভেদ অন্ত ঘটনাবলম্বনে প্রকটিত হইল । 
সেদিন মহধি দেবেন্দ্রনাথ ঠাকুরের নিকট হইতে শ্রীযুক্ত প্রিষনাথ শাস্ত্রী 
মহাশয় আসিয়া স্বামীজীর মত ও কার্যপ্রণালী প্রভৃতি বিষয়ে আলোচনা 
করেন। আলোচনান্তে শাস্ত্রী মহাশয় বলেন, “আমরা সব বিষয়েই 
আপনাদের সহিত একমত , শুধু আপনাদের এ অবতারবাদে আমরা 
সায় দিতে পারি না।” স্বামীজী বলেন, “আমি ততো ঠাকুরকে অবতার 
বলে প্রচার করি ন11” তখনই দেখা গেল যোগানন্দের চক্ষু লাল হইয়! 
উঠিয়াছে-*নরেন বলে কি?” শাস্ত্রী মহাশয় চলিয়া গেলেই তিনি এই 
বিষয়ে ঘোরতর আপত্তি উঠাইলেন এবং গুরুভাইদের অপর কেহ কেহ 
ত্বাহার পক্ষ সমর্থন করিলেন । তাহাদের বক্তব্য এই ছিল যে, ঠাকুরই 
স্বামীজীকে বড় করিয়াছেন । সেইজন্য তাহার অবতারত্বে সন্দেহ প্রকাশ 
করিলে অকৃতজ্ঞতা করা হয়। ইহাতে স্বামীজী হাসিতে হাসিতে 
বলিলেন, “আমি দি প্রচার ন1করতুম, তোদের ঠাকুরকে কে চিনত ?” 
যোগনন্দজীও দমিবার পাত্র নহেন ; তিনি বলিয়া উঠিলেন, “তিনি না 
থাকলে তুমি বড জোর একজন ডব্লিউ. সি. ব্যানাঞজির মতে বড় 
ব্যারিস্টার হতে” আলোচন। ক্রমেই গম্ভীর হইতে থাকিলে সেদিন 
স্বামীজীর হৃদয়াবেগ এতই উদ্বেলিত হইয়! উঠিল যে, তিনি অস্র রুদ্ধ 
করিতে না পারিয়া বঙ্ষান্তরে প্রবেশপুর্বক ধ্যানে মগ্ন হইলেন এবং এ 
সমালোচনার এখানেই সমাঞ্চি হইল। গুরুভ্রাতারা তখন সর্বদা সতর্ক 
থাকিতেন, যাহাতে ভাব উচ্ছ্বসিত হইয়া ম্বামীজীর দুর্বল শরীরকে 


হ্বামী যোগানন্দ ১৭৯ 


আরও দুর্বল না করিয়া ফেলে । যোগানন্দও এই বিষয়ে অবহিত 
ছিলেন , সেজন্য উক্ত ঘটনার এইরূপ অপ্রত্যাশিত পরিণতিতে তিনি 
বিশেষ দুঃখিত হইলেন এবং অপরের নিকটও তাহা প্রকাশ করিলেন । 
ফলতঃ কথাচ্ছলে মতভেদ প্রকাশ পাইলেও গুরুভ্রাতাদের এমন একটি 
গ্রতির সংযোগক্ষেত্র ছিল যেখানে সমস্ত সমস্যার সমাধান ম্বতই হইয়া 
যাইত । অতএব এ ঘটনার পরে স্বামীজী যখন একদিন যোগীন 
মহারাজকে বলিলেন, “দেখ, যোগা, তোরা কি আমাষ কাজ করতে 
দিবি না? তোরা অবতার কি বলছিস, অবতার তো! ছোট কথা, 
ঠাকুর যে বেদমৃতি | আমি ত্বারই আদেশে কাজে নেমেছি” যোগানন্দ 
তখনই বলিযা উঠিলেন, “আমরা তো চিরদিনই তোমার কথা মানি ? 
তবু কি জান মাঝে মাঝে কেমন খটকা লাগে-_ঠাকুরকে অন্তরূপ 
দেখেছি কিনা ?” 

এইটুকু বলিলেই কিন্তু উভয়ের মনোগত ভাব কিংবা পরস্পরের 
সৌহার্দ্যের প্রকৃত পরিচয় দেওয়া হয় না। স্বামী যোগানন্দ সত্যই 
বিবেকানন্দ প্রচাবিত সেবার বিরোধী ছিলেন ন1; বিরোধী হইলে 
রামকৃষ্ণ মিশনের প্রতিষ্ঠাকালে উহার প্রথম উপসভাপতি হইবেন কেন 
এবং মিশনের বন্থ অধিবেশনে সভাপতিত্ব করিয়। স্বামীজীর প্রারৰ 
কার্ধের সহায়তা করিবেন কেন 1? আর ঠাকুরের প্রতি স্বামীজীর প্রগাঢ় 
বিশ্বাস-ভক্তি সন্বন্ধেও তাহার মনে প্রকৃত কোন সন্দেহ ছিল ন1। তাই 
পূর্বোক্ত প্রথম দিনের তর্কের পরেই তিনি উপস্থিত একজনকে 
বলিয়াছিলেন, «আহা, নরেনের বিশ্বাসের কথা শুনলি 1? বলে কিনা 
ঠাকুরের কপাকটাক্ষে লাখ বিবেকানন্দ তৈরী হতে পারে ! কি গুরুভক্তি! 
আমাদের উহার শতাংশের একাংশ ভক্তি বদি হত, ধন্ত হতুম।” 
তিনি আরও বলিয়াছিলেন, “নরেন নর-খষির অবতার । নরেনের 


১৮৩ শ্রীরামকৃষ্*ভক্তমালিকা 


মধ্যে ধর্ঘর বেদজ্ঞান, শঙ্করের ত্যাগ, বুদ্ধের হৃদয়, শুকদেবের 
মায়ারাহিত্য ও ব্রহ্ধজ্ঞানের পুর্ণ বিকাশ একদঙ্গে রয়েছে ।” 

স্বামীজী জানিতেন এই সব ঘটনা নিতান্তই বাহিরের ব্যাপার, 
তাহাদের চিন্তাধারার বহিঃপ্রকাশ বির্তিন্ন হইলেও ঠাকুর স্বীয় কার্ষ- 
সাধনের জন্য তাহাদিগকে ষে গ্লীতিহ্ত্রে গ্রথিত করিয়াছেন, ইহাতে 
উহার ব্যাঘাত হইতে পারে না। কার্যতও দেখিতে পাই ষে, 
যোগানন্দকে রামরুষ্জ মিশনের উপপভাপতি করিয়াই তিনি ক্ষান্ত হন 
নাই, তিনি বহু ক্ষেত্রে তাহার বিচারবুদ্ধিতে সম্পূর্ণ নির্ভর করিতেন । 
বেলুড় মঠের জন্য নির্বাচিত ভূমিথগড ক্রয় করিবার পূর্বে স্বামীজী 
যোগানন্দকেই পাকাপাকি ভাবে উহা দেখিবার জন্ত পাঠান। তাহার 
সঙ্গে আরও জন কযেক ভক্ত নৌকাযোগে সেখানে যান। জমি 
দেখিয়া সকলেই খুব তুষ্ট হন এবং নানাকথা বলিতে থাকেন। জনৈক 
ভক্ত বলেন, «দুটি পুকুর আছে, এতে থে পন্ম জন্মাবে তাতে ঠাকুরের 
পূজা হবে ।” যোগানন্দ কোন কথায় যোগ ন৷ দিয়! ঘুরিয়া জমি 
দেখিতে থাকেন । তখন তাহার মুখে একটা সন্তোষ ও দিব্যভাবের 
্ষৃতি হইয়াছিল এবং ভূমি সম্বন্ধে জিন্রাসিত হইয়া তিনি বলিরাছিলেন, 
“হন্দনন জমি” মঠে ফিরিয়া তিনি স্বামীজীকে বলিলেন, “ফলাও জমি, 
স্বন্দর ) তুমি একবার দেখে এল |” কিন্তু স্বামীজী তাহারই কথায় 
বিশ্বাস করিয়া আর উহা দেখিতে যান নাই। 

১৮১৭ গ্বীষ্টাবে স্বামীজী আমেরিকা হইতে ফিরিয়া! আঙগিলে 
যোগানন্দজী অগ্রনী হইয়া তাহার অভ্যর্থনার ব্যবস্থা করেন। ইহারও 
পূর্বে স্বামীজী আমেরিকায় থাকাকালে কলিকাতাবাসীর! টাউন হলে 
ঘখন তাহার সাফল্যের জন্ত অভিনন্দন জ্ঞাপন করেন, তখনও হ্বামী 
অভেদানন্দের সহিত মিলিত হুইয়! তিনি সমস্ত আয়োজন করেন। 


স্বামী যোগানন্দ ১৮১ 


ইহাদের ভালবাসার আরও পরিচয় পাওয়া যায়। যোগাননোর স্বাস্থ্য 
ভাল ছিল না; তাই আমেরিক] হইতে স্বামীজী প্রায়ই তাহার সংবাদ 
লইতেন এবং অসন্নখের জন্য দুঃখ ও উদ্বেগ প্রকাশ করিতেন | ভারতে 
ফিরিয়। স্বামীজী যখন ১৮৯৭এর মে মাসে আলমোড়ায় যান তখন 
যোগানন্দকেও সঙ্গে লইয়] যান এবং ২শে মে স্বামী ব্রহ্মানন্দকে লিখিয়! 
পাঠান, “যোগেন আছে ভাল ।” কিন্ত মাস ছুই সেখানে থাকিয়াই 
যোগানন্দ ৯ই জুলাই নীচে নামিলেন__ আলমোড়া তাহার সহ হইল না। 
স্বামীজী দুঃখ করিয়া লিখিলেন, “যোগেন ভায়ার জন্য বিশেষ চেষ্টা 
করিলাম। কিন্তু ভায়া একটু আরাম বোধ করিয়াই দেশে যাত্র! 
করিলেন ।* কলিকাতায় ফিরিয়া তিনি শীঘ্রই আবার অসুস্থ হইয়! 
পড়িলেন। পীড়া ক্রমেই গুরুতর হইতেছে সংবাদ পাইয়া স্বামীজী পত্রে 
নির্দেশ দিলেন, “যোগেনের চিকিৎসার যেন কোনও ক্রটি না হয়-_ 
আসল ভেঙ্গেও টাকা খরচ করিবে ।” 

ভগ্রস্বাস্থ্য লইয়াই যোগানন্দ জীবনের শেষ কয়েকটি বৎসর 
কাটাইলেন। পেটরোগা লোক- ঝোল-ভাত খাইতেন। শারীরিক 
পরিশ্রমের ক্ষমতা তাহার কিছুই ছিল না। কিন্তু এই সকল সত্বেও 
ঠাকুরের কাজে ত্বাহার অদম্য উৎসাহ ও উদ্ভম প্রকাশ পাইত। 
১৮৭৫ খ্রীষ্টাবে তাহারই প্রেরণায়, উদ্ভমে ও উদ্ধোগে দক্ষিণেশ্বরে বেশ 
ঘট] করিয়া ঠাকুরের জন্মোৎসব হয় এবং তৎপরে ১৮৯৭ খ্রীষ্টা পর্যন্ত 
প্রতিবংসর তিনি সেখানে উৎসব করেন । তিনি তখন প্রায়ই বলরাষ- 
মন্দিরে থাকিতেন এবং উত্তর কলিকাতার বহু লোকের সহিত ঘনিষ্ঠভাবে 
মিশিতেন। তাহার আকর্ষণে আহিরীটোলার অনেক স্বেচ্ছাসেবক 
উৎসবে যোগ দিয়া উহার সমন্ত কার্য স্বসম্পন্ন করিতেন । ১৮৯৮ খ্রীষ্টা্ে 
দক্ষিণেশ্বর মন্দিরের কর্তৃপক্ষের সহিত কোনও বিষয়ে মতভেদ হওয়ায় 


১৮২ শ্লীরামকৃষ্ণ-ভক্তমালিকা৷ 


এঁ বৎসর সেখানে উৎসব করা সম্ভব হইল না। কিন্ত যোগানন্দ ইহাতে 
পশ্চাৎপদ না হইয়া বেলুড়ে দ্া-দের ঠাকুরবাড়িতে বিরাট উৎসব 
করাইলেন। শরীর অস্বস্থ থাকায় তিনি উৎসবে যোগ দিতে পারেন 
নাই। ইহাই তাহার শেষ উৎসব; কারণ পরবর্তা উৎসবের পূর্বেই 
তিনি ১৩০৬ সালের অগ্রহায়ণ মাসে শ্রীপ্রীমায়ের ২০।২ নং বোসপাড়া 
লেনের বাড়িতে শেষ রোগশধ্যা গ্রহণ করেন । 

শেষ অস্থধের সময় পালাক্রমে অনেকে তাহার দেবা করিতেন । 
যখন তাহার ফঈ্লাত দিয়া রক্ত পড়িত ও তাহাতে মুখ ভরিয়া উঠিত, তখন 
উহা ফেলিবার জন্য মুখের কাছে কোনও পান্র তুলিয়া ধরিতে হইত । 
মুখ বন্ধ থাকায় তিনি কথা বলিতে পারিতেন না, ইঙ্গিতমাত্র করিতেন । 
উহা বুঝিয়া লইয়া সেবক অগ্রপর না হইতে পারিলে এইরূপ ক্ষেত্রে 
রোগীর বিরক্ত হওয়৷ স্বাভাবিক । জনৈক যুবক ভক্ত একদিন সেবাকালে 
ধ্ররূপ ইঙ্গিত বুঝিতে না পারান্প যোগীন মহারাজ তাহাকে ধমক দেন । 
কিন্ত পরক্ষণেই তিনি সব ভুলিয়া গিয়া যুবকটিকে বলেন, «আমায় মাপ 
কর।” বিরক্ত সকলেই হয়; কিন্ত কেবল মহাপুরুষই বিরক্তিকে অতিক্রম 
করিয়া দেবভাব প্রকাশ করিতে পারেন ! শেষ অন্থথের সময় পিতামাত৷ 
তাহার শধ্যাপার্খে আসিলে দেখা! গেল যে, তিনি তখন সমস্ত মায়িক 
সম্বদ্ধের অতীত ) তিনি তাহাদিগকে বলিলেন, “আমি আশীর্বাদ করি, 
তোমাদের ভক্তিলাভ হোক ।* ভগবানে বদ্ধচিত্ত যোগানন্দের তখন 
জাগতিক সম্বপ্ধ-অবলম্বনে লৌকিকতা-প্রদর্শনের অবকাশ নাই । যোগীন 
মহারাজের অবস্থা ক্রমেই খারাপের দিকে যাইতেছে দেখিয়া স্বামীজীর 
মনে যে কি বিষাদ উপস্থিত হইয়াছিল, তাহা ভাষায় বর্ণনা করা 
যায় না। তিনি তাহাকে বলিয়্াছিলেন, “যোগীন, তুই বেচে ওঠ, আমি 
মরি।” কিন্তু হায়, দৈব বড়ই নিঠুর! সে কাহারও হখ-ছঃখ বা 


স্বামী যোগানন্দ ১৮৩ 


ইচ্ছা-অনিচ্ছার প্রতি দৃষ্টি না ফিরাইযা আপনমনে স্বকার্য সাধন করিয়া 
চলে। যোগানন্দেরও আরোগ্যের কোন লক্ষণ দেখা গেল না। সে 
বৎসর ঠাকুরেব উৎপবে যোগ দেওযা যোগানন্দের সম্ভব হইল না। 
তখন বেলুড় মঠ স্থাপিত হইযা গিয়াছে, সে মঠেও বাস করা তাহার 
হইল না। স্বামীজী তাহাকে একদিন নৌকা করিষা আনিয়া বেলুড় মঠ 
দেখাইয়া লইয1 গেলেন মাত্র | 

অস্থখের যখন খুব বাডাবাড়ি, তখন শ্রীশ্রীমাতাঠাকুরানী স্বামী 
যোগানন্দের স্ত্রীকে তাহার নিকট লইয়া আসেন | যোগানন্দজীর ইহাতে 
খুব আপত্তি ছিল এবং তিনি জানাইয়াছিলেন ষে, তাহার মৃত্যু যখন 
আসন্ন, তখন এই শেষ মুহূর্তে আবার স্ত্রীর সেবাগ্রহণ করা কেন? শ্রীম। 
পত্বীকে নিকটে আনিয়া! ষোগানন্দজীকে কহিয়াছিলেন, প্তুমি একে 
দু-একটি কথা বল, একটু উপদেশ দাও ।” বৈরাগ্যের প্রতিযৃতি যোগীন 
উত্তর দিয়াছিলেন, “আমি ওসব পারব না, আপনি সেসব বুঝুন |” 
অতঃপর দীর্ঘ দ্বাদশ বৎসর মাতৃপেবার পর ১৮৯১ খ্রীষ্ঠাব্ষের ২৮শে মার্চ 
(১৩৬ সালের ১৫ই চৈত্র) শেষদিন উপস্থিত হইল। সেদিন স্বামী 
শিবানন্দ তাহাকে জিজ্ঞাসা করিয়াছিলেন, “যোগীন, ঠাকুরকে মনে 
আছে তো 1?” তিনি তাহাতে বলিয়াছিলেন, “আরও খুব বেশী মনে 
আছে, আরও বেশী, আরও বেশী।” অতঃপর অপরাহ্থ তিনটা দশ 
মিনিটের সময় রামকুষ্জ-সজ্ঘের একটি সমুজ্জল উদীয়মান নক্ষত্র খপিয়া 
পড়িল। ম্বামীজী ইহাতে বলিয়াছিলেন, “কড়ি খসলো ! এবারে 
ধীরে ধীরে বর্গা সবও খসে পড়বে ।” শ্রীশ্রমাও ইহাতে মর্মাহত হইয়! 
বলিয়াছিলেন, প্বাড়ির একখানি ইট খসল ; এবারে সব যাবে ।” 


স্বামী প্রেমানন্দ 


হুগলি জেলার অন্তঃপাতী আটপুর গ্রামে বহু ব্রাহ্মণ ও কায়স্থের 
বাস। তাহাদের মধ্যে ঘোষ ও মিত্র বংশের বিশেষ প্রতিপত্তি। স্বামী 
প্রেমানন্দের পিতা শ্রীযুক্ত তারাপদ ঘোষ এবং মাতা শ্রীমতী মাতঙ্গিনী 
যথাক্রমে ঘোষ ও মিত্র বংশে জন্মগ্রহণ করেন। বিবাহের পর ইহারা 
কৃষ্ণভাবিনী নামী একটি কন্ার মুখদর্শন করেন এবং পরে তুলসীরাম, 
বাবুরাম ও শান্তিরাম নামক তিনটি পুত্র মাতঙ্গিনীর ক্রোড় অলম্কৃত 
করেন। মধ্যম পুত্র বাবুরামই আমাদের স্বামী প্রেমানন্দ । ইহার জন্ম- 
কাল ১২৬৮ বঙ্গাবের ২৬শে অগ্রহায়ণ (১৮৬১ ইংর ১*ই ডিসেম্বর ), 
মঙ্গলবার, রাত্রি ১১ট1 ৫৫ মিনিট, চান্দ্র অগ্রহায়ণ, শুক! নবমী তিথি । 
বাবুরামের জন্মগ্রহণের কিঞ্চিত পূর্বে কিংবা এ বসরই তারাপদ ঘোষ 
মহাশয় স্বীয় ছুহিতা রুষ্ণভাবিনীকে উড়িম্ার কোঠারের জমিদার শ্রীযুক্ত 
বলরাম বহু মহাশয়ের হস্তে অর্পণ করেন এবং বাবুরামের জন্মের কয়েক 
বৎসর পরেই স্বর্গারোহণ করেন । 

বাবুরাম ছিলেন বড় বংশের বড় আদরের ছুলাল। কিন্তু তিনি যে 
সাধারণ সংসারী জীব নহেন, ইহা! অতি শৈশবকাল হইতেই তাহার 
জীবনে পরিশ্ছুট হইয়! উঠিয়াছিল। কেহ যদি তাহাকে বিবাহের কথ 
বলিয়৷ বিরক্ত করিত, তিনি অমনি অর্ধন্ুট ভাষায় বলিয়া উঠিতেন, ৭না, 
বিয়ে দিও না $ মরে যাব, মরে যাব |” কিশোর বয়সে নদীতীরে কোন 
সন্ন্যাসী দেখিলেই সময় ভুলিয়া তাঁহার সহিত আপাপে মগ্ন হইতেন। 
আর অষ্টম বর্ষ বয়সে তিনি কল্পনা করিতেন, কোন সম্গ্যাসীর সহিত 
লোকচন্ষুর অন্তরালে বৃক্ষলতাবৃত একটি ক্ষুদ্র আশ্রমে কালযাপন 
করিতেছেন । 





স্বামী প্রেমানন্দ ১৮৫ 


আটপুরের ঘোষপরিবার স্বীয় কুলদেবতা ৬লক্ষ্মীনারায়ণ জীউর সেবার 
বিশেষ রত ছিলেন। দানধ্যানাদি সম্বদ্ধেও তাহাদের যথেষ্ট হুযশ ছিল। 
এই ধর্মপরায়ণ পরিবারের পবিত্র আবহাওয়ার মধ্যে বাবুরাম শৈশব ও 
বাল্যের কিয়দংশ অতিবাহিত করিয়া অতঃপর গ্রাম্য পাঠশালায় অধ্যয়স- 
সমাপনান্তে উচ্চতর শিক্ষালভের জন্য কলিকাতায আগমনপূর্বক চোর- 
বাগানে স্বীয় খুল্পতাত শ্রীযুক্ত গুরুচরণ ঘোষ মহাশয়ের গৃহে বাস করিতে 
খাকেন। অনন্তর তাহাদের বাসস্থান কম্ষুলিয়াটোলায় স্থানান্তরিত হয়। 
বাবুরাম প্রথমে 'এরিয়ান স্কুলে' এবং পরে “মেট্রোপলিটান ইন্ঞিটিউশনে'র 
শ্যামপুকুর শাখায় ভতি হন।৯ দ্বিতীয় বিদ্যালয়ে “কথামৃত”-প্রণেতা 
শ্রীরামকষ্ণগতপ্রাণ মাস্টার মহাশয় প্রধান শিক্ষক ছিলেন। তিনি 
যুগাবতারের প্রবল আকর্ষণে তাহার চরণে জীবন সমর্পণ করিয়াই 
মাত্র ক্ষান্ত ছিলেন না, স্যোগ অনুযায়ী বিগ্ভালয়ের ছাত্রদের নিকটও 
শ্রীরামরুষ্ণ-প্রসঙ্গ করিতেন এবং ভক্তিমান কাহাকে কাহাকেও দক্ষিণেশ্বরে 
উপস্থিত করিতেন | বাবুবাম এইরূপেই মাস্টার মহাশয়ের সঙ্গে যাইয়া 
শ্ররামকষেের প্রথম দর্শনলাভ করেন। পরবর্তী কালে একদা মাস্টার 
মহাশয় বেলুড় মঠে আপিলে বাবুরাম মহারাজ তাহার পার্থে বসিয়া 
ঠাকুরের কথা বলিতে বলিতে অকস্মাৎ তাহার দিকে অঙ্গুলিনির্দেশ করিয়া 
উপস্থিত সকলকে জানাইলেন, “এই তো৷ এরই ককপায় জীবন ধন্য হয়ে 
গেল | ইনি যদি ঠাকুরের কাছে না নিয়ে যেতেন, তা হলে কি ঠাকুরের 
রূপা পেতুম 1” মাস্টার মহাশয় কিন্ত ততোধিক বিনীতভাবে আপস্তি 
জানাইলেন, ”ওসব কি বলা হচ্ছে? শুদ্বসত্ব ঠাকুরের অন্তরঙ্গ-_ তিনিই 
টেনে নিয়েছিলেন |” 

১ স্বামী অভেদানন্দের জীবনকথা” (১০ পৃঃ) অনুসারে বাবুরাম ১৮৭৬ ট্ীষ্টানধে 
অতেদানলেয় সহিত আহিরীটোলার বন্ধু পণ্ডিতের 'বজ বিভালয়ে' পড়তেন 





১৮৬ শ্রীরামকুঞ্চ-ভক্তমালিকা! 


অবশ্য জোড়াসাকোর এক হরিসভায় ইতঃপূর্বেই বাবুরাম একদিন 
দৈবক্রমে প্ীরামরুষে,র দর্শন পাইয়াছিলেন_ ঠাকুর সেখানে শ্রীমস্তাগবত 
শুনিতে গিয়াছিলেন। কিন্তু বাবুবাম তখন জানিতেন না যে ইনিই 
দক্ষিণেশ্বরের পরমহংসদেব-_যদিও তিনি জ্যেষ্টভ্রাত শ্রীযুক্ত তুলসীরামের 
নিকট পূর্বেই শুনিযাছিলেন, দক্ষিণেশ্বরে একজন সাধু আছেন ধাহার 
শ্রগৌর।ঙ্গের মত মুহুমুহঃ ভাবপমাধি হয়। আবার বাবুবামের দক্ষিণেশ্বরে 
গমনের পূর্বেই তাহার ভগ্মীপতি শ্রীযুক্ত বলরাম বস্ক শ্রীরামকৃষ্ণপদে 
আত্মসমর্পণ করিয়াছিলেন , স্বতরাং বলরামের পরিবারে ঠাকুরের কথা 
অবিদিত ছিল না। বাবুরামের দক্ষিণেশ্বর গমনের পর এই স্থত্রগুলি ক্রমেই 
আত্মপ্রকাশ করিয়া তাহাকে আরও সবলে আকর্ষণ করিতে লাগিল । 
ঠাকুরের মানসপুত্র রাখাল যদিও বাবুরামের সহিত একই বিগ্ভালয়ে 
অধ্যয়ন করিতেন এবং উভয়ের বেশ হৃগ্ভতাও ছিল, তথাপি বাবুবামের 
অজ্ঞাতসারেই তিনি দক্ষিণেশ্বরে যাতায়াত করিতেন । শ্রীরামকৃষ্ণের 
সহিত পরিচয়ের পরে বাবুরাম ইহা অবগত হইলেন । তদবধি উভয়ে 
শ্ুরামকুষণ-প্রপঙ্গে বহুকাল অতিবাহিত করিতেন এবং অনেক সময় একই 
সঙ্গে দক্ষিণেশ্বরে যাইতেন। 

দক্ষিণেশ্বরে প্রথম মিলনদিবসেই৯ ঠাকুর বাবুরামকে সন্মেহে আপন 
জনেরপ্যায় গ্রহণ করিয়াছিলেন । বাবুরামের হঠাম স্থকোমল দেহ, উজ্জ্বল 
গৌরবর্ণ ও ভক্তোচিত স্থবিনীত আচরণ প্রস্তুতি সদ্‌গুণ-দর্শনে তাহার 
চিনিতে বাকি রহিল না ষে, ম! ধাহাদিগকে ঈশ্বরকোটি বলিয়া নির্দেশ 
করিয়াছেন, ইনি তাহাদেরই অন্যতম | বাবুরামের অন্প্রত্যঙ্গাদি- 
নিরীক্ষণের ফলেও তাহার এই ধারণাই বদ্ধমূল হইল) কারণ শ্রীমতী 
শ্ীরাধিকার অংশে ধাহার জন্ম তিনি এইরূপ সর্বপ্রকার হুলক্ষণসম্পন্নই 
১. সম্ভবতঃ ১৮৮২ এর শেষে (“কথামৃত' ৫৩1২৬ দ্রঃ )। 


খামী প্রেমানন্দ ১৮৭ 


হইয়া থাকেন। সর্বশেষে যখন জানিলেন যে, তিনি ভক্তপ্রবর বলরামের 
নিকট আত্মীয় এবং শ্রীমতীরই অংশে জাত কৃষ্ণভাবিনী ঠাকুরানীর ভ্রাতা 
তখন আর তাহার আনন্দের অবধি রহিল না। বাবুরামও দক্ষিণেশ্বরে 
যেন স্বীয় শৈশবস্বপ্নকে বাস্তবে পরিণত দেখিতে পাইলেন-_এই তো 
শৈশবের স্বপ্নাহ্থরূপ পুতসলিলা সাগরবাহিনী হবরধুনী, সেই নির্জন 
পঞ্চবগি এবং তৎসংলগ্ন বহুতপশ্যাপৃত সাধনভূমি-কি মনোরম, কি 
নিস্তৰ! আর এই তো! সেই পরব্রদ্ধে লীন লোকাতীতচরিব্র পরমহংস 
শ্রীরামকৃষ্ণ । 

প্রথম মিলনের তিন চারিদিন পরেই ঠাকুরের ভক্ত রামদয়াল চক্রবর্তী 
মহাশয়ের সহিত বাগবাজারে দেখা হইলে তিনি বাবুরামকে জানাইলেন 
ষে, ঠাকুর তাহাকে ডাকিয়াছেন ৷ দেবমানবের অপ্রাকৃত প্রেমের সহিত 
অপরিচিত বাবুরাম সবিশ্ময়ে প্রশ্ন করিলেন, “আমায় ডেকেছেন ? কেন?” 
এই প্রশ্নের উত্তর তিনি তখনই পান নাই; কিন্ত পরে দক্ষিণেশ্বরে 
গমনান্তে নরেন্দ্রের জন্য ঠাকুরের আকুলতা! দেখিয়া অলৌকিক প্রেম ষে 
কি বস্ত, তাহার কিঞ্চিৎ আভাল পাইলেন । সেদিন শনিবারে বিদ্যালয়ের 
ছুটির পর বাবুরাম দক্ষিণেশ্বরে যাইবার জন্য রাখালের সহিত হাটখোলার 
নৌকায় উঠিলেন। ভক্ত রামদয়ালবাবু একই উদ্দেশ্যে সেই সময়ে 
সেখানে উপস্থিত হইয়া তাহাদের দলে যোগ দিলেন । রাস্তায় রাখাল 
বাবুরামকে জিজ্ঞাসা করিলেন, “রাত্রে দক্ষিণেশ্বরে থাকবে কি 1” তখনও 
দৃক্ষিণেশ্বর সম্বন্ধে পরিফার ধারণ! ন! হওয়ায় বাবুরাম প্রতিপ্র্থ করিলেন, 
“সেখানে থাকবার জায়গা হবে কি 1?” রাখাল লব জানিয়াও একটু বোধ 
হয় রহস্য করিয়াই বলিলেন, “হয় তো হয়ে ধাবে।” আবার প্রশ্ন হইল, 
“রাত্রে খাবারের কি হবে ?” রাখাল উত্তর দিলেন, ঘেমন করে হোক 
হয়ে যাবে ।” 


১৮৮ শ্রীরামকুঞ্চ-ভক্তমালিকা 


দক্ষিণেশ্বরে তাহারা যখন পৌছিলেন, তখন দিনমণি পশ্চিম দিউমগুল 
রক্তোজ্জবল করিয়! অন্তগামী হইয়াছেন । সন্ধ্যার শেষ আলোকে মন্দির- 
গুলি অপূর্ব শোভায় শোভিত হইয়াছে । এ সাক্ষাৎকারের কথা বাবুরাম 
স্বমুখে বর্ণনা করিয়াছেন, ঞ্ঠাকুরের ঘরে আসিয়া শুনিলাম, তিনি 
মন্দিরে এজগদস্বাকে দর্শন করিতে গিয়াছেন । স্বামী বরজ্ছানন্দ আমাদিগকে 
এ স্থানে অপেক্ষা করিতে বলিয়া তাহাকে আনয়ন করিবার জঙ্ভ 
মন্দিরাভিমুখে চলিয় গেলেন এবং কিছুক্ষণ পরেই তাহাকে অতি সন্তর্পণে 
ধারণ করিয়া 'এখানটায় সিড়ি উঠিতে হইবে, এখানটায় নামিতে 
হইবে" ইত্যাদি বলিতে বলিতে লইয়া আদিতেছেন, দেখিতে পাইলাম । 
ইতঃপূর্বে তাহার ভাববিভোর হইয়া বাহাজ্ঞান হারাইবার কথা শ্রবণ 
করিয়াছিলাম। এই জন্য ঠাকুরকে এখন এরূপে মাতালের মতো টলিতে 
টলিতে আসিতে দেখিয়। বুঝিলাম, তিনি ভাবাবেশে রহিয়াছেন। এরূপে 
গৃহে প্রবেশ করিয়। তিনি ছোট তক্তাপোশখানির উপর উপবেশন 
করিলেন এবং অক্পক্ষণ পরে প্রকৃতিস্থ হইয়া পরিচয়-জিজ্ঞাসান্তে আমার 
মুখ ও হস্ত-পদাদির লক্ষণ-পরীক্ষায় প্রবৃত্ত হইলেন। কনুই হইতে অঙ্গুলি 
পর্যস্ত আমার হাতখানির ওজন পরীক্ষা করিবার জন্য কিছুক্ষণ নিজ-হন্তে 
ধারণ করিয়। বলিলেন, “বেশ” । এ্ররূপে কি বুঝিলেন, তিনিই জানেন । 
উহার পরে রামদয়ালবাবুকে শ্রীযুক্ত নরেন্দ্রের শারীরিক কল্যাণের বিষয় 
জিজ্ঞাসা করিলেন এবং তিনি ভাল আছেন জানিয়া বলিলেন, “সে অনেক 
দিন এখানে আসে নাই; তাহাকে দেখিতে বড় ইচ্ছা হইয়াছে-_ 
একবার আসিতে বলিও ।' 

প্ধর্মবিষয়ক নান। কথায় কয়েক ঘণ্টা বিশেষ আনন্দে কাটিল। ক্রমে 
দশটা বাজিবার পরে আমর! আহার করিলাম এবং ঠাকুরের ঘরের 
পূর্বদিকে উঠানের উত্তরে যে বারা আছে, তথায় শয়ন করিলাম । 


স্বামী প্রেমানন্দ ১৮৯ 


ঠাকুর এবং ্রহ্থানন্দ স্বামীর জঙ্ক ঘরের ডিতরই শয্যা! প্রস্তুত হইল । 
শয়ন করিবার পরে এক ঘণ্টাকাল অতীত হইতে না হইতে ঠাকুর 
পরিধেয় বন্ত্রধানি বালকের ম্যায় বগলে ধারণ করিয়া ঘরের বাহিরে 
আমাদিগের শয্যাপার্খে উপস্থিত হইয়া রামদযালবাবুকে সম্বেধন করিয়া 
বলিলেন, “ওগো ঘুমূলে"? আমরা উভয়ে শশব্যন্তে শয্যায় উঠিয়া 
বলিলাম এবং বলিলাম, “আজ্ঞে না” । উহা শুনিয়া বলিলেন, “দেখ, 
নরেন্দ্রের জন্য প্রাণের ভিতরট1 যেন গামছণ-নিংড়াবার মতো জোরে 
মোচড় দিচ্ছে । তাকে একবার দেখা! করে যেতে বলো ! সে শুদ্ধ সত্বগুণের 
আধার, সাক্ষাৎ নারায়ণ, তাহাকে মাঝে মাঝে না দেখলে থাকতে পারি 
না। সে রাত্রে ঠাকুরের সেই ভাবের কিছুমাত্র উপশম হইল না। 
আমাদিগের বিএামের অভাব হইতেছে বুঝিয়৷ মধ্যে মধ্যে কিছুক্ষণের 
জন্ভত নিজ শয্যায় যাইয়া শয়ন করিলেও পরক্ষণেই এ কথ] ভুলিয়া 
আমাদিগের নিকট পুনরায় আগমনপুর্বক নরেন্দ্রের গুণের কথ! এবং 
তাহাকে না দেখিয়া তাহার প্রাণে যে দারুণ যন্ত্রণা উপস্থিত হইয়াছে 
তাহ1 সককণভাবে ব্যক্ত করিতে লাগিলেন । তাহার এরূপ কাতরতা 
দেখিয়া আমি ভাবিতে লাগিলাম, ইহার কি অদ্ভুত ভালবাসা এবং 
যাহার জন্য ইনি এরূপ করিতেছেন সে ব্যক্তি কি কঠোর! সেই রাত্রি 
এরূপে আমাদিগের অতিবাহিত হইয়[ছিল।” (লীলাপ্রসঙ-_দিব্যভাব' 
১০৫-*৭ পৃঃ) মনে রাখিতে হইবে, নরেন্দ্র সহিত বাবুরামের 
তখনও পরিচয় হয় নাই। 

পরদিন সকালবেল] বাবুরাম শ্রীরামরষ্ণকে দেখিলেন, অতি হুস্থ 
সহজ মানুষ-রাত্রিবেলার সেই চঞ্চলতা, সেই আকুলতা, সেই 
গামছা-নিংড়ানো ব্যথা নাইঃ ভীষণ ঝড়ের পরে সমুদ্রবক্ষ যেমন শান্ত 
স্থির হয় তেমনি প্রশান্তবদনে ঠাকুর সম্মুখে উপস্থিত। অতঃপর 

সাহার আদেশে বাবুরাম কিয়ৎক্ষণ পঞ্চবটাতে কাটাইয় ঠাকুরকে এবং 
৬কালীমন্বিরাদিতে প্রণামান্তে সেদিনকার মতে। বিদায় লইলেন। 
ইহার পর যেদিন তিনি দগ্ষিণেশ্বরে উপস্থিত হইলেন, সেদিন রবিবার 
কয়েক জন ভক্ত ঠাকুরের সম্মুখে বিয়া কথাবার্তা বলিতেছিলেন। 
শ্রীরামকৃষ্ণ তাহাকে দেখিয়। সাদরে কহিলেন, “বেশ হয়েছে, তুমি এসেছ । 
পঞ্চবটার দিকে যাও- সেখানে তারা চড়ুইভাতি করছে। নরেনও 
এসেছে-গিয়ে তার সঙ্গে কথা বল।” পঞ্চবটীর নিকটে গিয়া তিনি 
দেখিলেন রাখাল সেখানে বসিয়া আছেন, এতদ্বযতীত অপরাপর 
যুবক ভক্তও রহিয়াছেন। নরেন্দ্রেরে গুণাবলী তিনি পূর্বেই শ্রবণ 
করিয়াছিলেন; আজ বাঞ্চিত জনকে অতি নিকটে পাইয়া আনন্দে 
আত্মহার হইলেন । 
শ্রীযুক্ত বলরাম বস্থ আপন শ্বশ্রমাতাকে ইহার পূর্বেই শ্রীরামকৃষ্ণের 
সহিত পরিচয় করাইয়। দিয়াছিলেন । ভক্তিমতী মাতঙ্গিনী ঠাকুরানীর 
ঈশ্বরনির্ভরতার পরিচয় শ্রীরামকৃষ্ণ পূর্বেই পাইয়াছিলেন এবং ইঞ্-লাভের 
জন্য তাহার অদেয় কিছুই নাই, ইহা! বুঝিতে পারিয়াছিলেন। তাই 
বাবুরামের আগমনের পরে একদিন মাতঙ্গিনী দেবীর নিকট প্রার্থনা 
করিলেন, “এই ছেলেটিকে তুমি আমায় দাও ।” এই অদ্ভুত ও অপ্রত্যাশিত 
যাজ্ঞায় কিঞ্ন্মাত্র বিচলিত ন৷ হইয়া মাতঙ্গিনী উত্তর দিলেন, “বাবা, 
আপনার নিকট বাবুরাম থাকবে, এ তে অতি লৌভাগ্যের কথা।” 
বাবুরামের মনও তখন পরমহংসদেবের আরও ঘনিষ্ঠ সাম্নিধ্যের জঙ্য 
লালায়িত ছিল ; অতএব ঠাকুরের আহ্বান ও গর্ভধারিণীর সম্মতি পাইয়া 
তিনি প্রায়ই দক্ষিণেশ্বরে আপিয়। বাস করিতে লাগিলেন । এ কালে 
পরম কারুণিক ঠাকুরের স্নেহ শতধ। প্রকাশিত হইত। বাবুরাম সম্বন্ধে 
তিনি বলিতেন, ”ও আমার দরদী ।” আবার স্থুর করিয়৷ গাহিতেন, 

“মনের কথা কইব কি সই? কইতে মানা । 
দরদী নইলে প্রাণ বাচে না|” 

পরবর্তী জীবনে ঠাকুরের ভালবাসার উল্লেখ করিয় বাবুরা মহারাজ 
মঠের সাধুত্রক্ষচারীদিগকে বলিতেন,“আমি কি আর তোদের ভালবাসি? 
যদি ভালবাসতাম তা হলে তোরা আমার আজীবন গোলাম হয়ে 
থাকতিস | আহা, ঠাকুর আমাদের কত ভালবাসতেন ! তার শতাংশের 
এক ভাগও আমর] তোদের ভালবাসি না। কোন কোন দিন রাত্রে 
তাকে হাওয়া করতে করতে আমি ঘুমিয়ে পড়তুম , তিনি আমাকে তাঁর 
মশারির ভেতর নিয়ে বিছানায় শুইয়ে দিতেন । আমি আপত্তি করতুম, 
কারণ তার বিছানা আমার ব্যবহার করা কিঠিক!? তাতে তিনি 
বলতেন, “বাইরে তোকে মশায় কামড়াবে ; ধখন দরকার হবে আমি 
জাগিয়ে দেব” |” 

বাবুরাম কলিকাতা হইতে দীর্ঘকাল না ফিরিলে ঠাকুর অস্থির হইয়া 
পঠিতেন এবং তাহার জন্য ছুটিয়া দারুণ গ্রীম্রকালেও কলিকাতায় 
যাইতেন। এইরূপে ১৮৮৫ খ্রীষ্ঠাব্ষের এক চৈত্রের দিনে বলরাম-মন্দিরে 
আসিয়া বলিয়াছিলেন, পবলে ফেলেছি-তিনটের সময় যাব, তাই 
আসছি, কিন্ত বড় ধূপ!...ছোট নরেনের জন্য বাবুরামের জন্য 
এলাম |” ( কিথানৃত', ৩য় ভাগ, ১৪৩-পৃঃ )। বাবুরাম সম্বন্ধে ঠাকুর 
বলিতেন, «“নৈকম্য কুলীন, হাড় শুদ্ধ ।” ভাবমুখে তিনি দেখিয়াছিলেন, 
বাবুরাম *দেবীমূতি, গলায় হার, সখীসঙ্গে”, আর বলিয়াছিলেন,৭ও স্বপ্নে 
কি পেয়েছে, ওর দেহ শুদ্ধ। একটু কিছু করলেই ওর হয়ে যাবে । কি 
জানো, দেহরক্ষার অন্থবিধা হচ্ছে । ও এসে থাকলে ভাল হয়।» (এ, 
পর্থ ভাগ, ১১২ পৃঃ)। আর একদিন বলিয়াছিলেন, “কাল ভাবাবস্থায় 
একপাশে থেকে পায়ে বাথ! হয়েছিল, তাই বাবুরামকে নিয়ে ঘাই-_ 

দরদী” ( এ, ১৫২ পৃঃ)। ভাবাবস্থায় ঠাকুর সকলের স্পর্শ স্য করিতে 
পারিতেন না। পড়িয়া যাইতেছেন দেখিয়া অকম্মাৎ কেহ ধরিতে গেলে 
তিনি কণ্ঠ অনুভব করিতেন; ্থতরাং এ লময় ধরিয়া! থাকিবার জন্ত 
“দরদী” ও 'নৈকদ্য কুলীন* বাবুরামকে সঙ্গে সঙ্গে কিরিতে হইত। ঠাকুর 
ষগ্চপি অক্রাদ্ষণের হস্তে অন্গ্রহণ করিতে পারিতেন না,তথাপি বাবুরামের 
পবিত্রতা-সম্বন্ধে সন্দেহমাত্র না থাকায় এক সময় তাহাকে বলিয়াছিলেন, 
“তুই আমায় একদিন রে*ধে দিস, তোর হাতে খাব ।” অবশ্য কার্যতঃ 
উহা আর ঘটিয়া উঠে নাই। 

কিন্তু ন্নেহ ও বিশ্বাসের কোনও ন্যুনতা না থাকিলেও ঠাকুর কাহারও 
ভাব নষ্ট করার বিরোধী ছিলেন বলিয়া! একদিন সেহের দুলাল বাবুরামের 
অন্ুরোধও উপেক্ষা করিয়াছিলেন। দক্ষিণেশ্বরে সমাগত ভক্তদের 
ভাবসমাধি হইতে দেখিয! বাবুরাম একদিন ঠাকুরকে ধরিয়। বসিলেন, 
«আমার ভাবসমাধি করে দিতে হবে” ঠাকুর যতই বলেন, “আমার 
ইচ্ছায় কি হয় রে! মার ইচ্ছা না হলে হয় না”, ততই তিনি আবদার 
করেন, «আপনাকে করে দিতেই হবে|” অগত্যা ঠাকুর জগদশ্বার 
প্রীচরণে নিবেদন করিলেন । কিন্তু উত্তর পাইলেন, “বাবুরামের ভাব 
হবে না, জ্ঞান হবে। " 

বাবুরাম প্রভৃতিকে ঠাকুর শুধু সাধারণ ভক্ত হিসাবে দেখিতেন না, 
তিনি তাহাদিগকে তাহার ত্যাগী বার্তাবহ ও উত্তরাধিকারিরূপেই গড়িয়। 
তুলিতেছিলেন | স্ৃতরাং তাহাদের সম্বন্ধে তিনি অতিরিক্ত সাবধান 
ছিলেন। একবার হাজরা মহাশয় বাবুরাম প্রভৃতি অল্পবয়ক্ক কয়েকটি 
যুবককে নানা উপদেশপ্রসঙ্গে বুঝাইতেছিলেন, রী রামকুণ পিদ্ধ মহাপুরুষ 
_ ভাহার নিকট সিদ্ধাই প্রভৃতি নান শক্তি প্রার্থনা কর চলে। তা 
না করে শুধু ভাল খাবার-দাবার খেয়ে তার সঙ্গে স্থখে বাস করে ফল 

কি?” ঠাকুর পার্থেই ছিলেন-_হাঁজরার কাণ্ড দেখিয়া বাবুরামকে নিকটে 
আহ্বানপূর্বক বলিলেন, “আচ্ছা, তোরা কি চাইবি? আমার ঘা কিছু 
তা সবই তো তোদেরই জন্য রযেছে। আমার যা কিছু অনুস্ভৃতি প্রসৃতি 
হয়েছে, সবই তো তোদের জন্ত | ভিখারীর মতো! ক্যাঙ্জলামি করিস নে-_ 
ওতে মানুষকে মাহ্ষ থেকে পৃথক করে দেয়। বরং আমার সঙ্গে তোদের 
সম্বন্ধ ভাল করে বুঝে নে এবং সমস্ত ধনের অধিকারী হবার চেষ্টা কর !” 

বস্ততঃ বাবুরামকে ঠাকুর স্বীয় অলৌকিক দৃষ্টিপহাযে এক অনন্থ- 
সাধারণ জীবন এবং অচিন্তনীয় ভবিষ্যতের জন্ত গড়িয়া তুলিতেছিলেন । 
বাবুরাম মহারাজ স্বয়ং বলিয়াছেন, “তিনি গৃহীদের এক রকম, ত্যাগীদের 
অন্ত রকম উপদেশ দিতেন । ঘরে যখন কোন গৃহী ভক্ত না থাকত, 
তখন দরজা বন্ধ করে আমাদের ত্যাগ-বৈরাগ্যের উপদেশ দিতেন-_ 
আবার মাঝে মাঝে বাইরে গিয়ে দেখে আসতেন, কোন বিষয়ী লোক 
এসেছে কি না । কামিনী-কাঞ্চনে যাতে বিতৃষ্ণা এসে যায়, সেই জন্য 
সে-সব কথা উপমা দিয়ে বলতেন-_ষাতে আমাদের প্রাণে বিধে ষায়।” 
আর ইহা যে শুধু উপদেশরূপেই হৃদয়ে মুদ্রিত হইত তাহা নহে, জগদঘ্থার 
নির্দেশে পরিচালিত ঠাকুরের প্রতিটি আচরণ তদনুরূপ আদর্শ স্বাপনপূর্বক 
বিশ্বাস জন্মাইয়া দিত ষে, এই উপদেশের পশ্চাতে রহিয়াছে অপ্রকাশ্থয 
অনুভূতি ও অন্থপম জীবন | এক রাত্রে. বাবুরাম ঠাকুরের ঘরে মেঝেতে 
মাছুরের উপর ঘুমাইতেছেন- নিশীথে ঠাকুরের পদশবে জাগিয়া দেখেন, 
তিনি অর্ধবাহদশায় বগলে পরিধানবন্ত্র রাখিয়া গৃহময় ঘুরিয়া বেড়াইতে ' 
বেড়াইতে "থু ধু'-শবে চারিদিকে মুখামৃত ছড়াইতেছেন আর বলিতেছেন, 
“দিস নি, মা, দিস নি ।৮ মা যেন ধাম পুরিয়। নাম-বশ লইয়! তাহাকে 
দিতে আসিয়াছেন, আর তিনি উত্যক্ত শিশুর স্তায় মিনতিমিজ্রিত 
ব্রাসভরে বলিতেছেন, «দিস নি, মা, দিস নি!” অপর একদিন তিনি 


১৩ 


১৯৪ শ্রীরামকৃষ্ণ-ভক্তমালিকা। 


বাবুরামকে কামিনীর মায়া হইতে মুক্ত থাকারও উপদেশ দিলেন । ঠাকুর 
সেদিন বলরাম-মন্দিরে ছিলেন । শৌচান্তে বাবুরাম তাঁহার হাতৈ জল 
ঢালিয়া দিতে লাগিলেন । এ বাটীর একটি গৃহে তখন বালিকা বিদ্ভালয় 
ছিল। বাবুরাম যখন এ কার্ষে ব্যাপৃত আছেন, তখন একটি বাল্পিকা 
স্বীয় অঞ্চল ধরিয়। উহাতে আবদ্ধ একটি চাবির গুচ্ছকে সশব্ষে বনৃবন্‌ 
করিয়৷ ঘুরাইতেছিল ৷ ঠাকুর বাবুরামের দৃষ্টি আকর্ষণ করিয়া বলিলেন, 
ছা মেয়ের পুরুষদের এ রকম করে বেঁধে বন্বন্‌ করে ঘোরায়। 
তুইও কি তাদের হাতে এঁ রকম করে ঘুরতে চাস ?” 

এই বিষয়ে দ্বিতীয় ঘটনাটিও সমভাবে শিক্ষাপ্রদ। তখনও 
বাবুরাম মাস্টার মহাশয়ের বিদ্যালয়ের ছাত্র । মাস্টার মহাশয় শ্যামপুকুরে 
থাকিতেন। সেবারে কলিকাতায় বিস্বচিকার প্রকোপ হইলে তাহার 
বাটীতে এ রোগ প্রবেশ করিল। বাবুরাম প্রভৃতি ছাত্রের! তখন বাটীর 
মধ্যে রোগীদের দেখিতে যাইতেন | ঠাকুর এই সংবাদ পাইয়৷ একদিন, 
মাস্টার মহাশয়কে সাবধান করিয়া! দিলেন, “হ্যা গা, বাড়িতে তোমার 
যুবতী পরিবার রয়েছে_-তুমি ছেলেদের অমন বাড়ির ভেতর ঢুকতে দাও 
কেন ?” মাস্টার মহাশয় জানাইলেন যে, উহার! তাহার ছাত্র, স্কতরাং 
দোষ নাই। ঠাকুর তদুত্তরে নীরব ন থাকিয়] এ সাবধানবাণীই পুনর্বার 
উচ্চারণ করিলেন । মাস্টার মহাশয় হয়তো তখনও বুঝিতে পারেন 
নাই যে, ঠাকুর সেদিন সাধারণ ছাত্র ও শিক্ষকের সন্বন্ধ-অবলম্বনে কথা 
কহিতেছিলেন না__তিনি তাহার চিহ্নিত ত্যাগী সন্তানের কঠোর 
সাধনার প্রতিই দৃষ্টি নিবদ্ধ রাখিয়াছিলেন। বাবুরামের বয়স তখন 
আনুমানিক ২৩ বৎসর হইবে । 

এই সকল বিষয়িস্থলভ দুর্বলতা হইতে বাবুরামকে পক্ষিমাতার স্ভায় 
স্বীয় পক্ষপুটে সর্বদা রক্ষা করিলেও ঠাকুর ম্বীয় সন্তানের অন্তনিহিত 


স্বামী প্রেমানন্দ ১৯৫ 


প্রেমকে সঙ্কুচিত না করিয়া বরং স্থানর্ধারিত প্রণালীতে বিবিধরূপে 
বিকাশের পথেই লইয়া যাইতেছিলেন। তাই ভোগ্যবস্ত হইতে তাহাকে 
সতকভাবে দূরে আকর্ষণ করিলেও ভক্তসেবায় সর্বদা উৎসাহিত 
কারতেন | বাবুরাম মহারাজ পরে একদ বলিয়াছিলেন, “দক্ষিণেখবরে 
দেখোছ, ঠাকুরের কাছে কোন ভক্ত উপস্থিত হলে তিনি তাকে কত 
ভাবে আপ্যায়িত করতেন | বলতেন, “পান খাবেন ? পান না খেলে 
জিজ্ঞাস] করতেন, “তামাক খাবেন 1 আমাদেরও তাই অভ্যাস হয়ে 
গেছে ।” এই ভক্তসেবার ভাব বাবুরাম মহারাজ উত্তরাধিকার-স্থত্রে 
পূর্ণমাত্রায়ই পাইয়াছিলেন। ইহার নিদশন আমরা যথাস্থানে পাইব। 

বাবুরাম মেধাবী ছাত্র ছিলেন না ; বিশেষতঃ শ্রীরামকৃষের সান্রিধ্য- 
লাভের পর ধর্মভাব বিশেষ উদ্দীপিত হওয়ায় বিগ্ভালয় হইতে মন 
অনেকট1 উঠিয়া গিয়াছিল। অতএব তিনি প্রবেশিকা পরীক্ষায় 
( ১৮৮৫ শ্ীঃ) উত্তীর্ণ হইতে পারিলেন না। পরীক্ষার ফল প্রকাশিত 
হইবার কয়েকদিন পরে বৈকুগ্ঠনাথ সান্যাল সহ বাবুরাম দক্ষিণেশ্বরে 
ঠাকুরের নিকট উপস্থিত হইলে কথাপ্রসঙ্গে সান্তাল বলিলেন, “ও পরীক্ষায় 
পাস হয় নি।” শুনিয়া ঠাকুর সহাস্তে বলিলেন, “ভালই তো-_ও 
পাশমুক্ত হল। যার ষট1 পাস, তার তটা পাশ (অর্থাৎ বন্ধন )।৮ 
বাবুরাম হাফ ছাড়িয়া বাচিলেন ; কারণ ঠাকুর যদিও জানিতেন যে, 
বাবুরাম সংসারে জড়িত হইবেন না এবং সেই আশায় তাহাকে 
বৈরাগ্যেরই উপদেশ দিতেন, তথাপি আমরা যে সময়ের কথা লিখিতেছি 
সে সময়ে এ আদর্শ বাবুরাষের জীবনে তেমন পরিস্ফুট হয় নাই বলিয়াই 
হউক, অথব! পরে মহ্ত্তর উদ্দেশ্য সাধিত হইবে বলিয়াই হউক, ঠাকুর 
তখন বাবুরামের ভাব নষ্ট না করিয়] এবং অধ্যয়নে নিরুৎসাহিত না 
করিয়। বরং উৎসাহই দিতেন । এ কালে মাস্টার মহাশয়ের সহিত 


১৯৬ প্রীরামকৃষ্ণ-ভক্তমালিক। 


একদিনের কথোপকথন হইতে ইহা? স্পষ্ট প্রতীত হয়। শ্রীম-কে সেদিন 
তিনি কহিলেন, “আচ্ছা, বাবুরামের কি পড়বার ইচ্ছা আছে? 
বাবুরামকে বললাম, তুই লোকশিক্ষার জন্য পড়।” ( কথামৃত” 
৪র্থ ভাগ, ১২৯ পৃঃ)। অশেষ ভাবসম্পদে সমৃদ্ধ ঠাকুরের পূর্ণ পরিচয় 
বাবুরাম তখনও পান নাই ; তাই তাহার ভয় ছিল যে, পরীক্ষায় অনুস্তীর্ঘ 
হওয়ায় ঠাকুর বিরক্তই হইবেন । কিন্ত অগ্ভকার আচরণে তাহার ফাড়া 
কাটিয়া গেল। বস্ততঃ অন্ধাবন করিলে বাবুরাম বুঝিতে পারিতেন ষে, 
পূর্বেও ঠাকুর তাহার মনে বৈরাগ্যসঞ্চারের জন্য একবার এই বিষয়েই 
অবতারণ1 করিয়। বলিয়াছিলেন, “তোর বই কৈ? পড়াশুনা করবি না? 
( মাস্টারের প্রতি) ও দুর্দিক চায়। বড় কঠিন পথ-_-একটু তাকে 
জানলে কি হবে? অজ্ভান-কাটা তুলবার জন্য জ্ঞান-কাটা যোগাড় 
করতে হয়। তারপর জ্ঞান-অজ্ঞানের পারে যেতে হয় ।” 

«বাবুরাম (সহাশ্তে)__আমি এটি চাই। 

শ্রীরাষকুষণ (সহান্যে )-_ওরে দুরিক রাখলে কি তা হয়? তা বদি 
চাস তবে চলে আয়। 

বাবুরাম (সহাম্তে )-আপনি নিয়ে আস্কন। 

শ্রীরামকৃঞ্চ__তুই ছুর্বল। তোর সাহস কম।-.( মাস্টারকে ) আমি 
কামিনী-কাঞ্চতত্যাগী খুজছি । মনে করি, এ বুঝি থাকবে । সকলেই 
এক-একটা ওজর করে|” ( “কথামৃত', ৩য় ভাগ, ১৩ পৃঃ )। 

দরদী বাবুরামের উপর ঠাকুর কতখানি নির্ভর করিতেন তাহার একটি 
হন্দর দৃষ্টান্ত রহিয়াছে । ঠাকুর একদিন “চৈতম্ত-লীল।'-অভিনয় দেখিতে 
ঘাইবেন- বাবুরামকে সঙ্গে লইলেন এবং বলিলেন, ণ্গাখ, সেখানে 
সমাধিস্থ হয়ে পড়লে সবাই আমার দিকে চেয়ে থাকবে, আর গোলমাল 
করে উঠবে ! আমার এবূপ হবার উপক্রম দেখলে অন্ত বিষয়ে খুব কথ! 

বলবি ।” এইরূপ ঠিক করিয়া তো৷ অভিনয়দর্শনে গেলেন; কিন্তু যে 
মনের স্বাভাবিক প্রবণতা ছিল সমাধির দিকে এবং যাহাকে কৃত্রিম উপাষে 
বলপূর্বক সাধারণ ভূমিতে নামাইয়া রাখিতে হইত, সে মন উদ্দীপকের 
সাম্নিধ্যলাভ করিযাঁও কিরূপে নিষ্ক্রিয় থাকিতে পারে? ফলে ঠাকুর 
অচিরেই সমাধিস্থ হইয়া পড়িলেন। তখন বাবুরাম নাম শুনাইতে 
শুনাইতে এ মনের গতি ব্যাবহারিক জগতের দিকে ফিরাইয়! আনিলেন | 
এইরূপ আরও কতবার ঘটিয়াছে ; কিন্ত এই প্রকার বিশ্বস্ত সেবকরূপে 
ও পার্ধদরূপে দক্ষিণেশ্বরে বাস ও ঠাকুরের সহিত সর্বত্র গমনাগমন ও" 
ত্রাহার স্সেহস্পর্শলাভ করিতে থাকিলেও বাবুরাম কখনও গর্বে স্ফীত 
হইতেন না, বরং পরে বলিয়াছিলেন, “ঠাকুরের কাছে তার সেবার জন্য 
কোন অপবিত্র লোক থাকতে পারত নাঁ। ঠাকুরের রূপা না থাকলে 
আমিও তার কাছে থাকতে পারতুম না। এখন ভাবি, কি করেই যে 
ছিলুম-একটু কিছু ভাবের উদ্রেক হলেই অমনি সমাধিস্থ !” বস্ততঃ 
এবকম সৌভাগ্যের কারণরূপে তিনি ঠাকুরের কপার কথা বলিয়াই ক্ষান্ত 
হইতেন, নিজের আবাল্য পবিভ্রতার উল্লেখমাত্র করিতেন না। 

ক্রমে দক্ষিণেশ্বরের দিনগুলি নিঃশেষিত হইলে বাবুরাম ও অন্যান্ত 
ত্যাগী যুবকদের কাশীপুরে শ্রীরামকৃষ্ণের সেবায় যোগদান, ঠাকুরের 
দেহত্যাগান্তে বরাহনগর মঠ স্থাপিত হইলে তথায় স্তাহাদের আগমন এবং 
তদনস্তর ১৮৮৬ খ্রীষ্টাব্বের ডিসেম্বর মাসে আটপুর হইতে প্রত্যাবর্তনের 
পর সন্গ্যাসগ্রহণের কথা অন্থাত্র বণিত হইয়াছে । সম্ন্যাসকালে ঠাকুরের 
বাণ স্মরণ করিয়! বাবুরামের নাম রাখা হইল স্বামী প্রেমানন্দ | বরাহ- 
নগর ও পরে আলমবাজার মঠেম্বামী প্রেমানন্দ অপর গুরুভ্রাতাদের সহিত 
কঠোর তপস্যা ও প্ররামরুফের ম্মরণ-মননে রত হইলেন । আলমবাজারে 
তিনি কিরূপ শ্রীরামক্কঞ্চময় হইয়া থাকিতেন, তাহার কিঞ্চিৎ আভাস 


১৯৮ শ্রীরামকৃষ্ণ-ভক্তমালিকা 


তাহাকে লিখিত স্বামী তুরীয়ানন্দের একখানি পত্রে (২০।১১1১৫ ইং ) 
পাওযা যায়__“তোমাতে প্রভূ ভিন্ন কিছুর তো আর স্থান নাই। মনে 
পড়ে মঠের একদিনের কথা | সে সময় মঠ আলমবাজারে ছিল । তুমি 
কথাচ্ছলে সেদিন দৃষ্ঠ সকল পদার্থ হইতেই প্রভুর স্বতি জাগরিত করিতে 
লাগিলে। সেদিন দেখিয়াছিলাম, “ষথা ষথ দৃষ্টি যায়, তথ কৃষণ স্ফুরে' 
বর্ণে বর্ণে সত্য হইয়াছিল ; এমন বস্তটি দেখিলে না যাহা হইতে প্রভুর 
স্মরণ না করিলে ! তোমার মনে আছে কি না জানি না; আমার কিন্ত 
উহা! চিরদিনের জন্য হৃদয়ে বদ্ধমূল হইয়া আছে। সেদিন আমি 
বুঝিগাছিলাম যে, ইহারই নাম তাহাতে মগ্ন (“ভাইলিউট্‌?) হইয়া 
যাওযা |» বরাহনগরের আর একটি দিব্য ভাবধারার পরিচয় স্বামী 
প্রেমানন্দের পত্রে পাই । তিনি লিখিয়াছেন--"আমরা বরাহনগরের 
মঠে এক সময়ে পরস্পর কেবল গুণ দেখতুম-_কেহ কাহারো দোষ দেখতে 
পেতৃম না 1” অশেষকল্যাণগুণাকর শ্রীভগবানে বাহারের মন সতত 
নিমগ্র, তাহাদের এইপ্রকার আচরণই স্বাভাবিক-_ভগবদৃগুণাম্বাদননিরত 
তাঁহারা দোষদর্শন করিবেন কখন ? 

স্বামী প্রেমানন্া, সারদানন্দ ও অভেদানন্দ ১৮৮৭ খ্রীষ্টাব্দে ঠাকুরের 
জন্মেৎসবের পর পদব্রজে এপুরীধামে গিয়াছিলেন | সেখানে তাহারা 
এমার মঠে অবস্থানপূর্বক ৬জগন্নরাথদেবের প্রসাদন্বারা শরীরধারণ 
করিতেন । এ সময়েই প্রেমানন্দ টাইফয়েড-রোগে শব্যাগত হন ; তবে 
গুরুদ্রাতাদের বিশেষ যত্বে অচিরে আরোগ্যলাভ করেন এবং ভুবনেশ্বর 
হইয়! ছয় মাস পরে মঠে কিরিয়া আসেন । ৬জগন্নাথক্ষেত্র ভিন্ন অস্ান্য 
তীর্থেও তিমি এঁ সময়ের অব্যবহিত পরেই গমন করিয়াছিলেন 3 কিন্ত 
তাহার সঠিক বা বিস্তৃত বিবরণ আমরা অবগত নহি । যতদূর জানিতে 
পাৰিয়াঁছি, তাহাতে দেখা যায় যে, ১৮৯০ প্রীষ্টাবের একসময়ে তিনি 

“কাশীতে ছিলেন । স্বামীজী তখন গাজীপুরে | এ সময় প্রেমানন্দ 
একবার গাজীপুরে গিয়াছিলেন স্বামীজীকে ফিরাইয়৷ আনার জন্য ; কিন্ত 
বিফল মনোরথ হইয়া একাই ফিরিয়া আসেন | কাণীতে অবস্থানকালে 
তিনি স্বনামধন্য জীবনুক্ত পুরুষ ব্লঙ্গ স্বামীকে দর্শন করেন এবং 
ভাক্করানন্দ স্বামীরও সাক্ষাংলাভ করেন । পুনর্বার ১৮৯৫ শ্রীষ্ঠাবে উত্তর- 
ভারতের তীর্ঘাদি-দর্শনান্তে তিনি ক্রমে বৃন্দাবনে উপস্থিত হইয়া কিছুদিন 
'কালাবাবুর কুঞ্জে' যাপন করেন । এখানে তিনি সারাদিন আপনভাবে 
তন্ময় থাকিতেন এবং অপরাহে দেবদর্শনে যাইতেন | কিয়দ্িবস পরে 
ব্রঃ কালীকৃষ্ণ (স্বামী বিরজানন ) তাহার সহিত মিলিত হইলেন। 
অতঃপর ঝুলনের সময় ভক্তমাল নামক বৈষ্ণব সাধুর সহিত উভয়ে 
বরজ্মমণ্ডল পরিক্রমায় নির্গত হইলেন। পথ কণ্টকাকীর্ণ, তাই ভক্তমাল 
পাদুকা কিনিতে বলিলেন ; কিন্তু বাবুরাম ব্রজভূমিতে পাদুকা-ব্যবহারের 
বিরোধী ছিলেন বলিয়া রিক্তপদেই চলিলেন | এই ভ্রমণকালে সাধারণতঃ 
ভক্তম[লই তাহাদের জন্য মাধুকরী করিতেন | রাধারানীর জন্মস্থান বর্ধানায় 
তাহারা কিছুদিন ছিলেন। পেখানে ব্রজরমণীদিগকে প্রেমানন্গজী 
গোপীজ্ঞানে ভূমিষ্টপ্রণাম করিতেন | বর্ধানায় দেড়মাস ও অন্ান্থস্থানে 
কিয়ংদ্িবস যাপনান্তে পুনঃ বৃন্দাবনে প্রত্যাবর্তনের কিয়ংকাল পরে 
কালীরুষণ অস্থস্থ হইয়াপড়িলেন। প্রেমানন্ন তখন তাহাকেসযত্তবে এটোয়ায় 
স্বীয় গুরুত্রাতা হরিপ্রসন্নবাবুর (স্বামী বিজ্ঞানানন্দের) নিকট চিকিৎসাদির 
জগত পাঠাইয়াদিলেনএবংনিজেওকিছুদিন এটোয়ায় কাটাইয়া আসদিলেন। 

ইতোমধ্যে সংবাদ আসিল যে, আচার্য বিবেকানন্দ ভারতে 
ফিরিতেছেন। তপশ্যার ধার! বিচ্ছিন্ন করিয়া প্রেমানন্দ ও কালীরুষেের 
মন যদিও অকম্মাৎ বৃন্দাবনত্যাগে সম্মত ছিল না, তথাপি স্বদেশ- 
প্রত্যাগামী স্বামীজীর প্রবলতর আকর্ষণে তাহারা ১৮৯৬-এর শেষে 

কলিকাতায় চলিলেন । ' বর্ধমানে পৌছিয়া যাতৃভক্ত প্রেমানন্দের মনে 
মাতৃদর্শনের আকুলতা! জাগিল। কাজেই উভয়ে জযরামবাটী চলিলেন। 
সেখানে তাহারা প্রায় এক পক্ষকাল ছিলেন। একদিন ভ্রমণকালে এঁ 
গ্রামে পুফ্ষরিণীতে সগ্ভ:প্রদ্ফুটিত কমলরাজি দর্শনে প্রেমানন্দের মনে উহা 
মাতৃচরণে অর্পণের অদম্য আকাজ্ষা! জাগিল এবংতিনি স্বয়ংউহা তুলতে 
জলে নামিলেন, কারণ সঙ্গী ত্রদ্মচারী সাতার জানিতেন না| মনের সাধে 
পদ্ম তৃলিয়৷ যখন তিনি তীরে উঠিলেন, তখন উভয়ে সচকিতে দেখিলেন 
যে, বিশ-ত্রিশট1 জেশাক তাহার সর্বাঙ্গে ঝুলিতেছে। অনেক চেষ্টায় 
ধগুলিকে তুলিয়া! ফেলা হইল বটে, কিন্তু সর্বাঙ্গ রক্তাক্ত হুইয়া গেল। 
শ্রীশ্রীমা তাং1কে তদবস্থ দেখিয়া খুবই বিচলিত হইলেন এবং ভবিষ্যতে 
যাহাতে ইহার পুনরাবৃত্তি না হয় তদ্বিষয়ে সাবধান করিয়া দিলেন । 
জযরামবাটী হইতে তীহার৷ ৬তারকেশ্বর-দর্শনান্তে আটপুরে পৌছিলেন 
এবং সেখনে ছুই-তিনদিন অবস্থানান্তে আলমবাজারে আসিয়া দেখিলেন 
যে, চার-পাচ দিন পূর্বেই স্বামীজী তথায় উপস্থিত হইয়াছেন । 

এঁ সময়ে একটি ঘটনায় গুরুভ্রাতাদের প্রেমের সম্বন্ধ কত নিবিড় ছিল 
তাহার কিঞ্চিৎ পরিচয় পাওয়। যায়। স্বামী বিবেকানন্দ তখন নিয়ম 
করিয়াছিলেন, প্রত্যুষে থাসময়ে ধিনি শয্যাত্যাগ না করিবেন তাহাকে 
সেইদিন ভিক্ষান্্নে উদরপূর্তি করিতে হইবে । একদিন বাবুরামের 
উঠিতে দেরি হইল । ম্বামীজী আদেশ করিলেন, “যা, তার কানের 
কাছে ঘণ্টা বাজিযে আয়।” এইরূপ চেষ্টায় বাবুরাম উঠিলেন এবং 
অবস্থা বুঝিয়| কৃত অপরাধের শান্তিগ্রহণের জন্যস্বামীজীরনিকট আগমন- 
পূর্বক বলিলেন, “আজ উঠতে পারিনি ৷ আমার জন্যে সকলের অস্থবিধা! 
হয়েছে বুঝতে পারছি । তা ভাই, তুমি তো! নিয়ম করেছ, যে উঠতে 
পারবে না, তার শান্তি হবে- আমায় শান্তি দাও ।» শ্রবণমান্র স্বামীজী 


স্বামী প্রেমানন্দ ২০১ 
গম্ভীর হইযা বলিলেন, «তোকে আমি শান্তি দেব একথা তুই ভাবতে 
পারলি বাবুরাম ?” সঙ্গে সঙ্গে স্বামীজীর চক্ষু অক্রপিক্ত হইল, তিনি আর 
কিছু বলিতে পারিলেন না| বাবুরামেরও অবস্থা তখন অনুরূপ | উভয়েব 
বিহ্বলতা৷ দেখিয়৷ স্বামী ত্রহ্মানন্দ মধ্যস্থর্ূপে জানাইলেন, “শান্তির প্রশ্ন 
হচ্ছে না; তবে নিয়ম আছে বটে ষে, ভিক্ষা করতে হবে 1৮ তখন বাবুরাম 
মাধুকরীর উদ্দেশ্যে সেই স্থান ত্যাগ করিলেন। ব্যক্তিগত স্বাধীনতা ও 
সঙ্ঘের প্রতি আনুগত্যের মধ্যে যেখানে সংঘর্ষ, সেখানে প্রেমই সমস্যার 
সমাধানে সক্ষম হয়__এই ঘটনায় এই সত্যই প্রমাণিত হইল। 

স্বামী রামকুষণানন্দ মাদ্রাজ গমন করিলে মঠের ঠাকুরপৃজার দায়িত্ব 
স্বামী প্রেমানন্দ সানন্দে গ্রহণ করেন । অতঃপর কিয়দ্দিবস পরে তিনি 
তীর্ঘদর্শনে বহির্গত হন এবং বেলুড় মঠ স্থাপনের কিঞ্চিৎ পূর্বে পুনরায় 
প্রত্যাবর্তনপূর্বক গুরুভ্রাতাদের সহিত মিলিত হন। অনন্তর স্বামীজীর 
ইহধাম-পরিত্যাগান্তে সঙ্ঘ পরিচালনার ভার ব্রহ্ানন্দ মহারাজের 
উপর পতিত হইলে প্রেমানন্দজী তাহার দক্ষিণহন্তত্বরূপ হইয়া মঠের 
ঠাকুরপুজা হইতে গো-সেবা পর্যন্ত সমস্ত কার্য যথাসম্ভব সম্পাদন করিতে 
লাগিলেন। তাহার হৃদয়ের বাৎসল্য-প্রেমের গভীরতম উৎস এই সময 
যেন শতধা বধিত ও উৎসারিত হইয়া আপামর সাধারণে বিস্তৃত 
হইয়াছিল। সঙ্ঘের নানা কার্ষে ব্যাপৃত থাকিয়া ব্রজ্জানন্দ মহারাজকে 
তখন প্রারই বহুস্থানে যাইতে হইত। সেই জঙন্ মঠে নবাগত সাধু- 
বন্ধচারীদের শিক্ষার ভার প্রধানতঃ বাবুরাম মহারাজের উপর সন্ত 
ছিল। বাহির হইতেও তখন বিস্তর ভক্তসমাগম, হইত। তাহাদের 
সকলকে তিনি ভালবাসায় এবং মিষ্ট কথায় আপনার করিয়া লইতেন। 

স্বামী প্রেমানন্দকে কেন্দ্র করিয়াই তখন রামক্ৃষ্ণসজ্ের প্রধান কেন্দ্র 
বেলুড়ের মঠজীবন পরিচালিত হইত এবং উহার প্রভাব বেনুড় হইতে 

উৎসারিত হইয়া এখনও পরম্পরাক্রমে সঙ্ৰের স্তরে স্তরে শতধারে প্রবাহিত 
রহিয়াছে-__এইরূপ বলিলে বোধ হয় অত্যুক্তি হইবে না । ইহ সত্য বটে 
যে, অধ্যাত্বক্ষেত্রে স্বামী বরহ্ানন্দাদি শ্রীরামকষ্ঃপার্ধদবৃন্দের আদর্শও 
নবাগতদের জীবনে অনুপ্রেরণা জাগাইত এবং তাহাদের আচার এবং 
ভাবভঙ্ষী নবপথে পদক্ষেপের রহস্য উদঘাটিত করিত । কিন্তু মঠবাসীদের 
দৈনন্দিন জীবনের প্রতি চরণবিস্ভাসের সহিত বিজড়িত থাকিত স্বামী 
প্রেমানন্দের নির্দেশ ও প্রেমময় আকর্ষণ । কখনও ভালবাসায় বিচলিত 
হইয়া নবাগতরা কর্তব্যপাঁলনে অগ্রসর হইত, কখনও তাহার তিরস্কার 
তাহাদিগকে স্বেচ্ছায় ৰৃত নবজীবনের দায়িত্ব-সন্বন্ধে সচেতন করিত, 
আবার কখনও বা তাহার আধ্যাত্মিক আলোকপম্পাতে তাহারা অকম্মাৎ 
জগদতীত সম্ভার আভাল পাইয়া আনন্দ বিহ্বল হইত। তাহার দয়ায় 
কত অসাধু সাধু, কত পাপী ধামিক হইয়াছে, কত মায়ামুগ্ধ মানব 
ধর্মরাজ্যে প্রবেশধিকার লাভ করিয়াছে, তাহার হিসাব কেরাখে! 
আমরা সাধারণ ও স্থবিদিত দৈনন্দিন স্তর হইতেই সামান্য দিগ.দর্শন 
করিতে পারি মাত্র । 

বর্ষাকাল, শ্রাবণ কি ভাদ্র মাস হইবে । বেলুড় মঠের সবিস্তৃতপ্রাঙ্ছণে 
চোরকাটা ও আগাছা হইয়াছে । প্রেমানন্দ নবাগত কয়েকজন ত্রহ্- 
চারীকে এ সকলের উৎপাটনে নিযুক্ত করিয়া কার্যান্তরে চলিয়া গেলেন । 
মনেকক্ষণ পরে ফিরিয়! আসিয়া দেখেন, প্রাণের অনেকটা পরিষ্কার হইয়! 
গিয়াছে_ দেখিয়া আনন্দে উৎফুল্প । কিন্ত নিকটে আসিয়া বুঝিলেন, 
আগাছা উন্মংলিত হয় নাই, ছুরি দিয়া কাটিয়া প্রাঙ্গণকে সহজে পরিফার 
করা হইয়াছে মাত্র । সহাশ্য বদন অমনি গন্তার হইয়া গেল। একি? 
এই সব যে আবার ছুই দিন পরেই বধিত হইবে ! বিরক্ত হইয়া জিজ্ঞাসা 
করিলেন, “ছুরি দিয়ে কাটলে যে?” «শিকড় উঠানো বড়ই হাঙ্গামা, 

তাই ছুরি দিয়ে কাটছি।” স্বামী প্রেমানন্দ অমনি গন্ভীরম্বরে বলিলেন, 
“হাঙ্গামা ! আমি ভেবেছিলাম ঠাকুরের কাজ আনন্দে করছ। হাঙ্গাম। 
যদি মনে কর, সে কাজ আমি করতে বলিনি । আমাকে না৷ জিজ্ঞাসা 
করে ছুরি দিযে কাটা বড অন্যায , কারণ তাতে আগাছার শিকড়গুলো 
আর সহজে উঠানো! যাবে না|” একটু দূরে একজন ব্রহ্মচারী ধীর-স্থির 
ভাবে শিকড়সমেত আগাছা উঠাইতেছে দেখিষা বলিলেন, প্র দেখ, 
তোমাদেরই মধ্যে একজন নিখুঁতভাবে কাজটি করছে_-তোমাদের মতো 
বুদ্ধি করে ছুরি দিয়ে সে কাটছে না।” একটু নীরব থাকিযা বলিয়াষাইতে 
লাগিলেন, “দেখ বাবা, একটা কথা বলছি, ভবিষ্যতে তোমরা অনেক 
বড বড় কাজ কববে। কিন্ত ফাকি দেবার বদ অভ্যাসটুকু যদি একবার 
জীবনেব স্তরে স্তরে ঢুকে পড়ে, তা হলে রক্ষা নেই। সামান্য উঠানের 
ঘাস পরিফার করার কথা আমি বলছি না, দৈনন্দিন জীবনের যাবতীয় 
খু'টিনাটিতে এই ফাকি দেবার অভ্যাসটুকু দুঢ়ভিত্তি স্থাপন করলে জীবন 
বিষময় হয়ে ওঠে | স্তরাং এট! কারো না-এই আমার অনুরোধ ।” 
শ্রেমানন্দ জানিতেন যে, মনোরাজ্যের চিকিৎসা শুধু বক্তৃতার দ্বারা 
হয় না, শুধু উপদেশে কাজ হয় না_“আপনি আচরি ধর্ম জীবেরে 
শিখায়” স্থতরাং শেষদিন পর্যন্ত তিনি সর্বদাই কর্মব্যস্ত থাকিতেন, 
আর বলিতেন, “কাজ কথা বলুক, মুখ বন্ধ হোক ।” ব্রহ্মচারীদের সহিত 
কাজ করিতে করিতে বলিতেন, “আমি নিজেও তো! তোদের সঙ্গে গোবর 
দিয়ে নাডু পাকাচ্ছি। ভক্তদের শুধু পাষের ধূলে। দিয়ে কি নিজের 
পরকালটা খাব?তাই গোবরও কুডুই, নাডুও দিই ) গোরুর সেবাও 
করি; আবার ঠাকুরপূজোও করি ।” এই কয়টি কথার মধ্যে বাবুরাম 
মহারাজের সর্বজীবনের একখানি হ্ন্দর ছবি ফুটিয়া উঠিয়াছে। শ্বামীজীর 
নির্দেশ ছিল, “ুতোসেলাই থেকে চণ্ডীপাঠ পর্যন্ত' সমন্ত কর্ম করতে 

হবে; বাবুরাম মহারাজও বলিতেন, “এদের সকল বিষয় শিক্ষা করতে 
হবে-_রাধতে, কুটনে! কুটতে, ঠাকুরঘরের কাজ, পুজা, হিসাব রাখা, 
বক্তৃতা দেওয়া__ইত্যাদি। সকল কাজে পারদর্শী হওয়৷ দরকার । 
এদের এ রকম এখানে করিয়ে নিচ্ছি ও কত ভালমনা গাল দিচ্ছি-_ 
ওদের ভালর জগ্য। মনে আমার এতটুকুও কারুর প্রতি রাগ 
নেই। এদের কত ভালবাসি ।” আর ব্রহ্মচারীদের প্রতি তাকাইয়া 
বলিয় যাইতেন, তোদের বকি-ঝকি বলে কিছু মনে করিস নি।” মনে 
তাঁহারা কিছু করিতেন না; কারণ অল্পদিন সঙ্গলাভের ফলেই তাহারা 
প্রেমানন্দের ক্ষণিক কঠোরতার পশ্চাতে একখানি চিরম্ষেহপূর্ণ হৃদয়ের 


পরিচয় পাইতেন, আর জানিতেন উহাই তাহার স্বরূপ | 
সাধু-বরক্ষচারীদিগকে তিনি কাজ শিখা ইতেন, প্রয়োজন মতো ভতসনা 
করিতেন ; আবার সকলকে লইয়া অবিরাম শ্রীরামকৃষ্ণপ্রসঙ্গাদি করিতেন 
এবং সকলের আধ্যাত্মিক উন্নতির প্রতি তীক্ষ দৃষ্টি রাখিতেন। শাস্তরচর্চ 
না করিলে তিনি বিশেষ বিরক্ত হইতেন। একবার মেদিনীপুর হইতে 
ফিরিয়া তিনি জনৈক ব্রন্ষচারীকে বাগানের কার্ষে অতিমাত্রায় লিপ্ত 
দেখিয়া! বলিলেন, প্পড়াশুনা৷ কিছু হচ্ছে, না কেবল কুলীগিরি 1” 
ব্জ্মচারী বলিলেন, “ই1,__দা পড়েন, আমর। শুনি।” পুল শান্ত্র-টান্ত্ 
কিছু পড় 1৮ প্পংস্কৃত ভাল জানি না।” স্বামী ধীরানন্দ সেখানে 
ছিলেন, তিনি ত্রজ্ষচারীর পক্ষ লইয়া আমোদ করিয়া! বলিলেন, “পড়ার 
ভয়ে বাড়ি ছেড়ে পালিয়ে এল; আবার এখানেও পড়াশুনে। 1 সে 
রসিকতায় কর্ণপাত না করিয়৷ প্রেমানন্দ নূতন একথানি ইংরাজী বইএর 
নাম করিয়া বলিয়া যাইতে লাগিলেন, *ওখানি গোড়া থেকে শেষ পর্যন্ত 
তিন মাসের মধ্যে শেষ করা চাই- নইলে অফিস থেকে চারটি পয়সা 
নিয়ে গঙ্গ৷ পার হয়ে যাবে (অর্থাৎ কলিকাত1 গমনের পয়সা লইয়া 

মঠ ত্যাগ করিবে )1৮ আর এ সঙ্গে ক্মরণ করাইয়া! দিলেন যে, এটা 
বাবাজীদের আখডা নয-_স্বামীজী সেজন্ক বেলুড় মঠ নির্মাণ করেন 
নাই । বিবেকানন্প চাহিতেন, আধ্যাত্মিক শক্তির সর্বতোমুখী অভিব্যক্তি 
_ধ্যানে, জ্ঞানে, সেবায, ভক্তিতে। বেলুড মঠে নবাগত জনৈক 
ব্ন্ষচারী এই নবীন বার্তা হৃদযঙ্গম কবিতে না পারিযা গতানুগতিক 
প্রাচীন সংস্কারের বশে যখন প্রশ্ন কবিলেন, কিরূপ ধ্যান করব ?” 
তখন প্রেমানন্দ সহজভাবে উভ্ব না দিয়া মূল তথ্যের প্রতি দৃষ্টি 
আকর্ষণের জন্ত বলিয়া উঠিলেন, “ও সব এখন ছেডে স্বামীজীকে 
ধ্যান কর-_তা হলে তার সত্তা পেলে, ঠিক ঠিক তার সেবার ভাব তোর 
ভেতর জন্মাবে ; তার কপাতেই ঠাকুরকে তখন বুঝতে পারবি |» 

অনেক সময আবার ব্রন্ষচারীদিগকে লইয়া স্বামী প্রেমানন্দ ও 
ব্রহ্মানন্দের মধ্যে যে হাসি-ঠাট্ী চলিত উহার মধ্য দিয়া সছাঃসমাগতবৃন্দ 
নবীন পথের জটিলতার সহিত স্থপরিচিত হইতেন। একদিন সকালে 
স্বামী ব্রহ্মাদন্দের প্রকোষ্ঠে খুব সংপ্রসঙ্গাদি চলিতেছে-_বেলা হইয়াছে, 
তবু সাধু-ব্রহ্মচারীরা1৷ দৈনন্দিন কার্ষে যোগ দিতেছেন না। নিষ্পে 
প্রেযানন্দের আহ্বান উ্থিত হইল, *ওবে ভক্তের, কে কোথায আছিস 
_নেমে আয়। ঠাকুরের রান্নার যোগাড় তো এখনও হল ন]1।” 
মহারাজ তখনই সকলকে নীচে যাইতে আদেশ করিয়া কৌতুকভরে 
বললেন, «গিয়ে ওকে বলবি, মশাই, মুক্তিটে দিয়ে দিন না; তা হলে 
তো৷ আর ধ্যান-ভজনের ঝঞ্ধাট থাকে না--আপনি তো৷ ইচ্ছে করলেই 
দিতে পারেন 1” শুনিয়া বাবুরাম মহারাজ বলিলেন, “আচ্ছা, তোমরা 
সমাধি অভ্যাস কর, আমার কোন আপত্তি নেই__আমি নিজেই সবকরে 
নেব। কিন্তু সমাধির নামে যদি মনের মধ্যে হাট-বাজার বসাও, তা 
হলে কিন্ত কান ধরে টেনে এনে কাজে লাগাব ।” 

প্রকৃতপক্ষে প্রেমানন্দের সঙ্গে কাজ করাকে ঠিক কাজ করা বলা 
চলে না_উহা ছিল সাধনারই রূপান্তর, যাহাকে গীতায় বলিয়াছে, 
শন্বকর্মণ। তমভ্যর্চ্য সিদ্ধিং বিন্দতি মানব: 1” তরকারি কুটিতে বসিয়। 
তিনি অবিরাম ধর্মপ্রসঙ্গ করিতে থাকিতেন ; জাব কাটিতে বসিয়া 
সকলকে বুঝাইয়া দিতেন যে, ইহা ঠাকুরেরই কাজ- এইরূপ সর্বত্র । 
প্রতিপদে সকলের মনে এই ভাবই জাগব্ক থাকিত ষে, সমস্ত মঠটি 
ঠাকুরের-_-তিনি সশরীরে ইহার সর্বত্র ভ্রমণ করিতেছেন , কোথাও 
ধূলা-বালি পড়িয়৷ থাকিলে তাহার কষ্ট হইবে বা তাহার প্রতি অশ্রদ্ধা 
প্রদশিত হইবে । উদ্যানে উন্মিষিত পুষ্প তুণিয়া লইয়া নিজের ভোগে 
লাগাইলে ঠাকুরসেবায় অর্পণ না! করার অপরাধ ঘটিবে_-এ উদ্ভান যে 
তাহার ! বাগানের বিকশিত কুক্মরাজি বিরাটের পৃজায়ই অপিত ! 
রন্ধন হৃচারুরূপে সম্পাদিত না হইলে তাহাকেই অবজ্ঞা করা হয়, অর্থ 
অযথা ব্যয় হইলে তিনি রুষ্ট হন- ইত্যাদি । এই সমস্ত শাসন ও কায়িক 
শ্রমের মধ্যে ফুটিয়া উঠিত প্রেমানন্দের অনাবিল প্রেম। স্বামী 
তুরায়ানন্দ সত্যই তাহাকে একদিন লিখিয়াছিলেন, “তোমর] যেখানে 
শুভাগমন করিবে, সেখানেই আননের স্রোত বহিবে__ 

নিত্যোৎসবঃ ভবেত্তেষাং নিত্যশ্রৈনিত্যমঙ্গলং । 
যেষাং হৃদিস্ছো! ওগবান্‌ মঙ্গলায়তনং হরিঃ ॥৮ 

রাত্রে কোন ব্রহ্মচারী হয়তো মশারি খাটাইতে ভুলিয়া! গিয়াছেন ; 
প্রেমানন্দ তাহার মশারি খাটাইয়া দিলেন। অপর কেহ হয়তো 
অভিমান করিয়াছেন, প্রেমানন্দ তাহার পশ্চাতে ছুধের বাটি লইয়! 
ঘুরিতে লাগিলেন । এইরূপ ঘটনা নিত্যই ঘটিত। 

প্রেমাধার প্রেমানন্দের সর্বগ্রাসী প্রেমের পূর্ণ আবেগের সম্মুখে সব 
ভাসিয়া যাইবে মনে করিয়। স্বামী বিবেকানন্দ তাহাকে সাবধান করিয়া 

দিয়াছিলেন, “তুই দীক্ষা দিস না, দিলে তোর চেলাতে আর রাখালের 
চেলাতে ঝগড়া হবে ।” বারুরাম সে আদেশ অক্ষরে অক্ষরে পালন 
করিয়াছিলেন । তাহার প্রেমে আকৃষ্ট হইয়া অগণিত ভক্ত আসিত এবং 
অনেকে দীক্ষাও প্রার্থন1 করিত, কিন্তু তিনি তাহাদিগকে স্থবিধামত হয় 
শ্রশ্রমাতাঠাকুরানীর শ্রচরণপ্রান্তে, না হয় সঙ্ঘনেতা স্বামী ব্রহ্মানন্দের 
নিকট পাঠাইয়। দিতেন | 

কিন্তু স্বামীজীর সাবধানবামী হয়তো নিশ্রয়োজন ছিল; কারণ 
জগন্মাতার অদৃশ্য সঙ্কেতে প্রেমানপ্দের প্রেমধারা বিচারহীন ভাব- 
প্রবণতার ব্যর্থ উচ্ছ্বাসে ছুই কূল ভাসাইয়া আপনাকে নিঃশেষিত ও 
বিস্তীর্ণ তারভূমিকে বিপর্যন্ত না করিয়া যুগপ্রয়োজনসাধনের অন্ুকূলরূপেই 
নিদিষ্ট পথে প্রবাহিত হইয়াছিল । আমরা পুর্বেই উল্লেখ করিয়াছি যে, 
বাবুরামের নিবন্ধাতিশয়ে ঠাকুর যখন জগন্মাতার নিকট স্নেহাস্পদের জঙ্ক 
ভাবসমাধি ভিক্ষা চাহিয়াছিলেন, তখন উত্তর পাইয়াছিলেন, “বাবুরামের 
ভাব হবে না, জ্ঞান হবে|” জ্ঞানের আবরণে আচ্ছাদিত প্রেম লইয়াই 
বাবুরাম মহারাজ এই যুগে লীলাবিলাস করিয়াছিলেন । স্মরণ রাখিতে 
হইবে যে, পরিবারে ভক্তির সংস্কার লইয়া জাত হইলে বাল্যকাল 
হইতেই ব্যায়ামাদি সহকারে তাহার স্থঠাম দেহ স্থগঠিত হইয়াছিল এবং 
সাহার সর্বাক্সে একটি পুরুষোচিত দৃঢ়তা অঙ্কিত ছিল। আর তাহার 
সমস্ত জীবন ছিল ক্রিয়াচঞ্চল। বেনুড় মঠে ত্রান্ষমুহূর্তে তাহারই বাণী 
সর্বপ্রথমে সকলের কর্ণ গোচর হুইয়! তাহাদিগকে শষ্যাত্যাগ করাইত। 
অতঃপর চলিত সারা-দিবসব্যাপী বিবিধ ক্রিয়াকলাপ । পৃজাও তিনি 
অতি ভক্তিসহকারেই করিতেন ; কিন্ত পুজাগৃহে গমন বা! প্রত্যাবর্তন- 
কালে তাহার পদক্ষেপে কোন লাশ্তবিলাস প্রকটিত না হইয়। ফুটিয়া 
উঠিত সপ্রতিভ প্রগতি । যুগের ক্ষথ-ছুঃখের সহিত তিনি অপরিচিত 

ছিলেন না) কিংবা উহার প্রতি উদাসীনও ছিলেন না। পরাধীন 
নিপীড়িত ভারতে চারিদিকে অহরহঃ যে আর্তনাদ উঠিত তাহাতে ব্যথিত 
মহাপুরুষের মর্মস্থল হইতে আকুল প্রার্থনা জাগিত--“হে ভগবানৃ, এ 
অত্যাচারের আশু প্রতিকার কর।” ইহা বিদেশীর প্রতি বিদ্বেষসস্ৃত বা 
রাজনীতির পক্কিলতাসগ্জাত প্রতিক্রিয়ামাত্র নহে-_ইহা সর্বভৃতে বিদ্যমান 
ভগবানের সেবায় নিয়োজিত কোমল সপ্রেম হৃদয়ের মর্স্তদ হাহাকার ৷ 
এক প্রকারের প্রেম আছে, যাহা সক্রিয়ভাবে সর্বত্র আত্মপ্রকাশ করিয়া 
সর্বভূতাধিষ্ঠিত প্রিয়তমের প্রীতিসম্পাদনে সন্তোষপ্রাপ্ত হয়; অন্য 
প্রকারের প্রেম নিক্ছ্রিয় ধ্যানে মগ্ন থাকিযা প্রেমাস্পদের আলিঙ্গনলাভে 
আপনাকে চরিতার্থ মনে করে। স্বামী প্রেমানন্দ ছিলেন প্রথম কোটির 
অন্তভুক্ত। 

আমরা বিশ্বস্তস্থত্রে অবগত আছি যে, এই সক্রিয় পুরুষো চিত ভাবের 
পূর্ণতম অভিব্যক্তি হইতে থাকে স্বামী বিবেকান্দের গ্রন্থাবলী অধিকতর 
নিবিষ্টঘনে অধ্যয়নের পরে। সম্ভবতঃ ১৯১০ ্রীষ্টান্বে তিনি যখন 
কাণীধামে ছিলেন তখন মঠের কর্মব্যস্ততা হইতে মুক্ত থাকায় স্বামীজীর 
বাণীর পূর্ণতর অহ্ুধ্যানের স্থযোগ ঘটিয়াছিল এবং সেই স্থযোগ 
সর্বতোভাবে গ্রহণের ফলে তিনি এক নূতন উদ্দীপনার অধিকারী 
হইয়াছিলেন। অতঃপর ত্বাহার প্রতিকার্ধে ও প্রতিকথায় ইহার 
পরিচয় পাওয়া যাইত। এই ভাবধারার সোচ্ছাস উন্মেষের প্ররকুষ্ট 
দৃষ্টান্ত পাই ১৯১৪ ত্রীষ্টাবে মালদহের বন্ৃতায়। স্বামী প্রেমানন্দ পেই 
বক্তৃতায় বিবেকানন্দ-প্রচালিত দরিদ্রনারায়ণসেবার বাণীই বিঘোষিত 
করিয়াছিলেন । কিন্তু বক্তৃতার শেষদিকে জনৈক শ্রোতা বলিলেন, 
“একটু প্রেম-ভক্তির কথ শুনিতে আসিয়াছিলাম 1” বাবুরাম মহারাজ 
উহাতে কর্ণপাত না করিয়াই স্বীয় বক্তব্য বলিয়া ধাইতে লাগিলেন; 

পরস্ত উক্ত ভদ্রলোক বার তিনেক এঁ একই কথার আবৃত্তি করিলে 
বক্তার মুখ আরক্তিম হইয়া উঠিল। তিনি পিংহের স্তায় গর্জনপূর্বক 
জিজ্ঞাসা করিলেন, “কে শুনবে, কাকে বলব প্রেমভক্তির কথা? 
প্রেমভক্তির কথা শুনবার অধিকাধী কে আছে এখানে ?” অতঃপর এ 
সম্বন্ধে একটি গল্প বলিলেন । উহার মর্ম এই--এক সময়ে এক পসারা 
পাড়া থুরিযা প্রেম কিরি করিতেছিল, পপ্রেম নেবে গো, প্রেম নেবে 1” 
অর উহার প্রতিদানে যূল্য চাহিতেছিল ক্রেতার কাচা মাথা । ক্রেতা 
সে কাহাকেও পাইল না। গল্প শেষ হইলে প্রেমানন্দজী জলদগস্ভীর 
স্বরে প্রশ্ন করিলেন, «কেউ পারবেন আপনারা মাথা দিতে ? সহজ নষ 
প্রেমভক্তি! এ যুগে স্বামী বিবেকানন্দ যা বলে গেছেন, তাই ধর্ম-_ 
শিবজ্ঞানে জীবসেব11৮ সভা তখন নিস্তব | 

প্রেমানন্দের জীবন ভাবপ্রবণ না হইলেও বিশেষ বিশেষ ক্ষেত্রে তিনি 
নিজে প্রেমে মাতিতেন, অপরকেও মাতাইতেন । বৃন্দাবন হইতে ত/হার 
আনীত মাল! ও তিলক পরিয়! স্বামী বিবেকানন্দ একদিন বেলুড় মঠে 
ভাবে কয়েক ঘণ্টা হরিনাম-সংকীর্তনে মত্ত হইয়াছিলেন। একবার মঠে 
মহাষ্টমীর রাত্রে খুব কালীকীর্তন জমিয়াছে। আনন্দে বিভোর বাবুরাম 
মহারাজ শরৎ মহারাজের পার্খে বসিয়া আছেন । অকম্মাৎ ভাবাবেগে 
শরৎ মহারাজকে ধরিয়া বলিলেন, “ভাই, তোমায় আজ গান গাইতে 
হবে। দেখছ না কত আনন--তোমার গান ছাড়া আনন্দ যেন পূর্ণ 
হচ্ছে না।৮ শরৎ মহারাজ ধতই বলেন “অনেক দিন অভ্যাস নেই, 
হঠাৎ গাইব কি করে 1” বাবুরামের আগ্রহ ততই বাড়িয়া যায়। 
অগত্যা তাহাকে গাহিতে হইল এবং নৃত্যেও যোগ দিতে হইল । পরদিন 
শরৎ মহারাজ বলিয়াছিলেন, “কি করব ? বাবুরাম বুড়ো বয়সে নাচিয়ে 
ছাড়লে !* এমনি ছিল বাবুরামের যুক্তিতর্কহীন ভাবের আবেগ! 

পূর্ববঙ্গ-ভ্রমণকালে তিনি দেওভোগে নাগ মহাশয়ের আবাসস্থল দর্শনের 
জন্য স্বামী ব্রন্ধানন্দের সহিত নারায়ণগঞ্জ হইতে পদব্রজে কীর্তনের 
পশ্চাতে পশ্চাতে চলিয়া যেমনি নাগপ্রাঙ্গণে উপস্থিত হইলেন, অমনি 
ভাবের আতিশয্যে গাত্রবাস উন্মোচনপূর্বক সেই ভূমিতে গড়াগড়ি দিতে 
লাগিলেন ; অতঃপর মহারাজকে কাতরস্বরে নিবেদন করিলেন, “মহারাজ, 
এদের একটু কৃপা” ইহা বলিতে বলিতে তাহাকে ধরিয়া কীর্তনস্থলে 
আনিলেন। মহারাজও সেই প্রাণমাতান কীর্তনে হুঙ্কারপূর্বক নৃত্য 
করিতে উদ্যত হইলেন 3 কিন্তভাবের আতিশয্যে অক্ষমতানি বন্ধন স্থাণুবৎ 
সমাধিমগ্ন হইলেন । পুর্ববঙ্গে প্রেমানন্দের অগ্থান্ত ভাববিলাসের কথা 
আমরা পরে বলিব। আপাততঃ আরও ছুই-চারটি বিচ্ছিন্ন ঘটনারই 
উল্লেখ করা যাউক। 

কলিকাতা র সন্্রান্তবংশীয় জনৈক যুবক অসৎসঙ্গে পড়িয়া গাজা ভাজ 
ইত্যাদি সেবন করিতে শিখিল। শিক্ষিত পরিবারে এরূপ ব্যবহারে 
সকলেই মর্মাহত; কিন্তু চেষ্টা করিয়াও কেহ সেই যুবককে স্থপথে 
আনিতে পারিলেন না। লৌভাগ্যক্রমে যুবকের এক আত্মীয় স্বামী 
প্রেমানন্দকে জানিতেন | কথাপ্রসঙ্গে তিনি একদিন সমস্ত কথা তাহার 
নিকট নিবেদন করিলেন এবং এই বিষয়ে তাহার সাহায্য চাহিলেন। 
প্রেমের প্রতীক স্বামী প্রেমানন্দ সমস্ত শুনিয়! যুবকটিকে দেখিবার জন্ত 
একদিন তাহার গৃহে উপস্থিত্ত হইলেন এবং নানাবিধ প্রসঙ্গে তাহার 
সহিত আত্মীয়তা স্থাপন করিয়া একদিন মঠে আলিতে বলিলেন । 
যুবক সেই আকর্ষণে সত্যই মঠে উপস্থিত হইল এবং সমস্ত দিবলটি 
প্রেমানন্দের সহিত মঠে কাটাইল। প্রেমানল্ের ব্যবহারে সে একট 
আম্র্য জিনিস দেখিতে পাইল--সকালই তাহাকে ভতসনা করে, 
তাহার প্রতি স্বণ প্রকাশ করে, এমন কি, তাহার সান্নিধ্য অবাঞ্ছিত 

মনে করে। আর এই একজন সর্বত্যাগী শুদ্ধচিত্ত সাধু সেই সকল 
অসদভ্যাসের বিন্দুমাত্র উল্লেখ না করিয়া! কোনও কিছু পরিত্যাগের 
আদেশ ন] দিয়া কেবলই একটি অতি লোভনীয় উচ্চাবস্থার আদর্শ 
জাজল্যমানরূপে সম্মুখে তুলিয়া ধরিলেন। অবহেলার পরিবর্তে যুবক 
পাইল আদর। একদিকে উচ্ছৃঙ্খল জীবন, আর অপর দিকে নিঃস্বার্থ 
প্রেম__এই প্রেমের আবেদন বড়ই প্রবল ! যুবক দিনান্তে গৃহে ফিরিল 
কিন্তু শীঘ্রই এক অজ্ঞাত আকর্ষণে বেলুড় মঠে ফিরিয়া আসিল। শুধু 
তাহাই নহে, সে প্রতিজ্ঞা করিয়া বসিল, সে সমস্ত বদ অভ্যাস ছাড়িয়া 
সাধু হইবে এবং অচিরেই উহা কার্যে পরিণত করিল। 

কর্তব্যান্থুরোধে প্রেমানন্দ ভৎ্পনাও করিতেন ইহা আমরা পূর্বেই 
উল্লেখ করিয়াছি। কিন্তু এইরূপ দৃষ্টান্তও বিরল নহে যে, শাসন করিতে 
যাইয়! অকস্মাৎ তাহার দৃষ্টি বহির্জগৎ ছাড়িয়া স্বশ্বরূপের দিকে ধাবিত 
হইত-_-আর শাসন নামিয়া আসিত নিজেরই উপর | একদিবস জনৈক 
্রন্ষচারীকে তিরক্ষার করিতে করিতে সহস] তাহার দৃষ্টি শাসক ও 
শাসিতের দ্বৈত সম্বদ্ধের অতীত অধৈত ভূমিতে প্রসারিত হওয়ায় অপর 
সকলকে গুনাইয়া তিনি সবিক্ময়ে বলিয়৷ উঠিলেন, “এ আবার কিরূপ 
প্রেম-আনন রে বাব!” সঙ্গে সঙ্গে তিরঙ্কারের স্থলে বিরাজিত হইল 
মধুর প্রশান্তি। 

দেওঘরে তিনি যখন অন্থস্থ অবস্থায় বাযুপরিবর্তনের জন্ত বান, তখন 
জনৈক সেবকের আহারে অধিক লোভ দেখিয়া তাঁহাকে তীব্র তিরস্কার 
করেন। সেবকটি অভিমানে ঘ্বিপ্রহরে আহারে আসিলেন ন1। ৰাবুরাম 
ভাবিয়াই আকফুল- ছেলেটির কি হইল? অনুসন্ধান করাইয়৷ তাহাকে 
নিকটে আনাইয়! কোলের কাছে বসাইলেন এবং বলিতে লাগিলেন, 
“বাবা, বুড়ো হয়েছি । রোগে শরীর দুর্বল । মেজাজ সব সময়ে ঠিক 

রাখতে পারি না। এ অবস্থায় যদি কিছু বলে ফেলি, তার জন্তকি 
রাগ করতে আছে?” বলিতে বলিতে চক্ষু অশ্রপিক্ত হইল-_-£স 
অক্রধারায় সেবকের অভিমান কোথায় ভাপিয়া গেল ! 

প্রেমানন্দের প্রেম ভক্তসেবায় কোন বাধা মানিত না। কেহ মঠে 
আসিলে প্রপাদ না পাইয়া ফিরিতে পারিত না। একদিন জনৈক ভক্ত 
প্রসাদ না লইয়৷ চলিরা যাইতেছেন দেখিয়া তিনি ঠাকুর-ভাগারীকে 
কারণ জিজ্ঞাসা করিলেন । তিনি বলিলেন, “ইনি একটুও ্রাড়ালেন না 
_কি করে প্রসাদ দিই ?” বিরক্ত হইয়া! প্রেমানন্দ উত্তর দিলেন, তবু 
ডেকেএনে দিতে হয়-_যখন মঠেরভেতর এসে পড়েছে । সংপারে থাকলে 
না নিজে খেতে পেতিসঃ না বাছাদের মুখে দুটো! দিতে পারতিস। 
এখানে ঠাকুরের এত আসছে-_হাঁতে করে তুলে দিতে পারবি নি?” 

মঠের রাস্তায় বাবুরাম মহারাজকে স্বহস্তে চোরকাট1 উঠাইতে দেখিয়া 
জনৈক ভক্ত সবিত্ময়ে জিজ্ঞাসা করিলেন, «মহারাজ, আপনি কেন এ 
কাজ করছেন 1” প্রেমানন্দ অমনি উত্তর দ্দিলেন, “ভক্তের কষ্ট করে 
আসে--অস্থবিধা হয়ঃ তাই তাদের পথের কাটা সরিয়ে দিচ্ছি ।” কে 
জানে এই সামান্য চোরকাটার সঙ্গে তিনি কোন অজানা জগতের পথের 
কাটা সরাইতেছিলেন । 

এই অপূর্ব প্রেম একদা-প্রবীণ সাহিত্যিক ও সমালোচক স্বরেশচন্তর 
সমাজপতিরও প্রশংস! অর্জন করিয়াছিল। একদিন পউক্তিভোজনকালে . 
অভ্যাসাহুধায়ী আহারস্থলে ঘুরিতে ঘুরিতে প্রেমানন্দ মহারাজ 
সমমজপতিসকাশে উপস্থিত হইয়া স্মিতমুখে বলিলেন, “আপনাকে 
অভ্যর্থনা করতে পারি তেমন সন্ধল-_বাক্য, ভাব, ভাষা কোথায় পাব? 
রস্-টস্‌ তো নেই! আপনার কলমের ডগায় রলস টস. টস. করে ।” 
সমাজপতি হার মানিবেন কেন ? তিনি প্রত্যুত্তরে বলিলেন, “আপনার 

কথায় আপনিই ঠকলেন। স্বীকার করলুম আমার কলমের ডগায় রস 
আছে। কিন্তু আপনার রস চলায়, ফেরায়, কথায়, কাজে, দেহে, 
প্রাণে ।”_ আরও. কি বলিতে চাহিয়াছিলেন, কিন্তু আত্মপ্রশংসায় 
নিপীড়িত প্রেমানন্দজী পৃষ্টপ্রদর্শন করিলেন । 

উৎসবের দিনে মঠপ্রাঙ্গণে ভদ্রলোক, মুচি, মেথর, ধনী, দরিদ্র-_ 
সর্বস্তরের নারায়ণই পঙ্ক্তিভোজনে বপিয়াছেন। খিচুড়ি-পরিবেশন 
হইতেছে । তত্বাবধানে নিযুক্ত স্বামা প্রেমানন্দ দেখিলেন, দূরে এক 
পউংক্তি হইতে বারংবার “খিচুড়ি দাও, খিগৃড়ি দাও, এই রব উঠিতেছে। 
তিনি অবিলম্বে সেখানে উপস্থিত হইয়া! পরিবেশককে জিজ্ঞাসা করিলেন, 
“তুমি কি আর কখনো। পরিবেশন কর নি?” উত্তর পাইলেন, “আমি 
বার বার দিচ্ছি, তবু কুলাচ্ছে না; এরা দাও দাও বলে শুধু গোল 
করছে।» প্রেমানন্দ দেখিলেন, পঙক্কির প্রায় সবই গরীব-_ইহাদের 
অধিক আহার করাই অভ্যাস । তাই সমবেদনায় ব্যথিত হইয়া আবেগ- 
ভরে বলিলেন, “আমাদের পেটের ওজনে কি এদের পেটের ওজন করা 
যায়! জানি না জীবনে কদিন এর! পেটভরে খেতে পায়-_-এদের পেটে 
যে দিনরাত আগুন জ্বলছে । যাও যাও, বালতিট। এদের এক এক পাতে 
ঢেলে দাও । ঠাকুরের প্রসাদ পেট ভরে খেয়ে নিক।” বলিতে বলিতে 
স্বর শুফ হইয়া আসিল, নয়নকোণে বারি ঝরিয় পড়িল--প্রেমানন্দ আর 
সামলাইতে না পারিয়। অস্ত্র চলিয়া! গেলেন । 

মঠে সমাগতদের সেবার জন্য প্রেমানন্দের হৃদয়ের দ্বার ও ঠাকুর- 
ভাগ্ডারে অর্গল সর্বদাই উম্মুক্ত থাকিত। সকলেই যে ভক্ত হিসাবে 
আসিতেন, তাহা নহে ; কেহ হয়তো! মঠের মুক্তবাম্ুসেবনে আগমন 
করিতেন, কেহ হয়তো ব গুৎস্কক্য মিটাইতে আসিতেন। যিনি যে 
ভাবেই আহ্বন না কেন, প্রেমানন্দের মি আলাপন ও ব্যবহারে মূ 

হইয়া বারংবার যাতায়াত আরম্ত করিতেন। অনেক সময় হয়তো মঠের 
প্রসাদ-বিতরণের সময় অতীত হওয়ার পরে কেহ আসিয়া উপস্থিত 
হইতেন। অতীতপ্রোঢ় প্রেমাননজী কাহাকেও কিছু না বলিয়া নিজেই 
অভ্যাগতদের আহারাদির জন্য রন্ধনশালার দ্দিকে অগ্রপর হইতেন। 
দেখিতে পাইয়া অপর কেহ পাহাধ্যার্থ আসিলে আশীর্বাদ করিয়া 
বলিতেন, “দেখ, গৃহস্থদের অনেক কাজ করতে হয়, সব সময় কি তাদের 
সময় মতো! আসা সম্ভব? আমরা তাদের জন্য কি আর করতে পারি-_ 
একটুখানি তাদের সেবা বই তো নয়? তাতে আমাদের হয়তো! শারীরিক 
একটু কষ্ট । ঠাকুরের কৃপায় এখানে তো কিছু অভাব নেই। আমরা 
কি তার সন্তানদের সেসব দ্দিষে ধন্ত হব না? রোগশব্যায় শায়িত 
থাকিয়াও তিনি ভক্তসেবার জন্থ ব্যাকুল হুইয়| পড়িতেন। অস্থখবৃদ্ধির 
আশঙ্কায় কেহ সাবধান বাণী শুনাইতে গেলে বলিতেন, «এ আমার 
স্বভাব--ভক্তদের সেবা ও ঈশ্বরের পূজা এক জিনিস ।” দেহত্যাগের 
দিন দুই পূর্বে যঠের জনৈক সেবককে ডাকিয়া বড়ই আকুলকঠে বলিলেন, 
“তুমি একটি কাজ করতে পার?” সেবক সাগ্রহে উত্তর দিলেন, “বলুন, 
কি করতে হবে |” প্রেমানন্দ বলিলেন, “ভক্তদের সেবা করতে পারবে ? 
"খুব পারব |” প্রেমানন্দ আবার আবেগভরে বলিলেন, “এটা কিন্তু 
ভুলো না।»” ঠাকুরের প্রসাদ পাইলে ভক্তদের পরম কল্যাণ হইবে-_ 
ইহাই ছিল তাহার হদৃঢ় বিশ্বাস । আর বলিতেন, “একবার যখন পুণা- 
স্থানে ঠাকুরের স্থানে এসেছে তখন ছুটে ভাল কথ শুনে ষাক 1” বস্ততঃ 
বাবুরাম মহারাজের নিকট ধাহারা আপিতেন তাহারা দেহ ও মনের ক্ষুধা 
মিটাইয়াই গৃহে ফিরিতেন এবং সেই অয্বতের লোভে পুনঃ তাদের চরণ 
মঠাভিমুখে ধাবিত হইত। বয়ক্ষ ভক্তদের সহিত কলেজের ছাত্ররাও 
স্বাহার নিকট আলিত এবং তিনি অকাতরে তাঁহার সময় ও জ্ঞান 

তাহাদের সেবায় ঢালিয়া দিতেন । এইরূপে কত যুবকই না তাহার 
উদ্দীপনায় সন্্যাস অবলম্বনপূর্বক তাহারই অনুসৃত পথে চলিতে দৃঢ়পণ 
হইয়াছে । 

প্রেমানন্দের অধিকতব পরিচয়লাভের জন্য অতঃপর তাহার চরিত্রের 
আরও কয়েকটি দিকে দৃষ্টি নিক্ষেপ করিলে মন্দ হইবে না শ্রীরামক্কষের 
উদার ভাব এবং বাবুর মের পূর্ব সংস্কাবের সংঘর্ষে অনেক ক্ষেত্রে চকিতে 
এক অপূর্ব আলোক বিস্ছুরিত হইয়া সকলকে মুগ্ধ করিত । পুরীতে 
বালকালে একদিন বারুরাম মহারাজ দেখিলেন, মন্সিপের সম্মুখেই খ্রীষ্টান 
প্রচারকের] যীশুর মহিমা] ঘোষণা করিতেছে । অমনি তাঁহার জাতিগত 
সংস্কার সহপা ক্ষুভিত হইয়া বাধাদানে অগ্রসর হইল । তিনি শ্রোতৃ- 
মণ্ডলীর পারে দাড়াইয়া উচ্চৈঃস্বরে চিৎকার করিয়া উঠিলেন, “হরিবোল, 
হরিবোল, হরিবোল”__সঙ্গে সঙ্গে শত শত নরনারীর কঠে নিনাদিত 
হুইল, “হরিবোল, হরিবোল |” সভ] ভাঙ্গিয়া গেল। পাগ্ডার] বাবুরামকে 
ধন্যবাদ দিয়! বলিল, “আমরা এতদিন ভয়েই কিছু করতে পারি নি।” 
প্রেমানন্দের ভাগ্যে কিন্ত আসিল বিজয়োল্লাসের পরিবর্তে গভীর বিষাদ ! 
রাত্রে তিনি স্বপ্নে দেখিলেন, ঠাকুর দর্শন দিয়া বলিতেছেন, “হ্যারে, ওদের 
সভা ভেঙ্গে দিলি কেন? ওরা তো ম্বামার নাম, আমার কথাই প্রচার 
করছিল ! কাল ভোরে উঠে গিয়েই ক্ষম! চাইবি ওদের কাছে ।” বাবুরাম 
প্রত্যুষে উঠিয়াই শশব্যন্তে অন্বেষণে নির্গত হইলেন এবং বন্ধ কষ্টে খ্রীষ্টান 
প্রচারকদের বাটীর সন্ধান পাইয়! ক্ষমা চাহিয়! আসিলেন। 

তিনি মাছ খাইতেন ন|। দীর্ঘকালের সংস্কার হস্ক ঘ্বণারূপেই হয়তে। 
বদয়ে লুক্কাধ়িত ছিল । বাহিরে উহা ভঙসনা ও সমালোচনার 
আকারে মাঝে মাঝে অভিব্যক্ত হইত। একদিন রাত্রে স্বপ্নে দেখিলেন, 
ঠাকুর বলিতেছেন, «তুই মাছ খালনে বলে কি মনে করিস তোর সব 

হয়ে গেছে?” নিদ্রাভঙ্গের সঙ্গেসঙ্গেই তিনি উঠিয়া মাছের আশ-বাটি 
জিহ্বায় ঠেকাইলেন। আর অতঃপর ভর্খসনাদি না করিয়! বলিতেন, 
“যাদের ইচ্ছ। তারা মাছ খাবে ।” নিজে নিরামিষাশী হইলেও তিনি 
প্রসাদী মাছ জিহ্বায় স্পর্শ করাইতেন। একদিন কিন্তু তাহাকে প্রসাদী 
মংস্যও ভক্ষণ করিতে হইয়াছিল। স্বামী সারদানন্দ ও প্রেমানন্দ সেদিন 
পাশাপাশি বসিয়া খাইতেছেন। সারদানন্দের পাতে মাছের মুড়ে? 
পরিবেশিত হইলে তিনি হঠাৎ সবটাই প্রেমানন্দের পাতে তুলিয়া 
দিলেন। প্রেমানন্দ “কি কর, কি কর” বলিয়। আপত্তি জানা ইলেও 
সারদানন্দ বিরত হইলেন ন1 এবং প্রেমানন্দও প্রসাদ-বিবেচনায় উহা 
আর পরিত্যাগ করিতে পারিলেন না। 

তারপর প্রেমানন্দের বৈরাগ্য। তাহার নিত্যব্যবহার্য দ্রব্যের মধ্যে 
ছিল এক জোড়া কাপড়, এক জোড়া ফতুয়া, একখানি গায়ের চাদর, 
এক জোড়া চটিভুতা, একটি লাঠি ও ছাতা । শীতের সময় একথানি 
চাদর ও একটি তুপার জ।মা অধিক ব্যবহার করিতেন। এই সকল 
সামান্য দ্রব্য হইতে আবার দানও চলিত। অন্থস্থ অবস্থায় তওঘরে 
থাকাকালে জনৈক নাপিত চুরির অপরাধে ধরা পড়ে। অভাবে স্বভাব 
নষ্ট হয়? সুতরাং শাপন ন। করিয়া অভাবমোচন করাই সক্ষম ব্যক্তির 
কর্তব্য--এই ছিল স্বামী প্রেমানন্দের ধারণা। অতএব তিনি ধৃত 
ব্যক্তিকে শাস্তির পরিবর্তে একটি টাক] দিতে 'বলিলেন। শুধু তাহাই 
নহে, সেবক দুরে সরিয়া গেলে নিজের ব্যবহার্য গামছাখানিও তাহাকে 
দিলেন। 

স্বামী প্রেমানন্দের চরিত্রের আর একটি বিশেষত্ব ছিল-প্রীত্রীমাতা1- 
ঠান্কুরানীর প্রতি তাহার অসীম ভক্তি-শ্রদ্ধা । মায়ের আদেশ ভিন্ন তিনি 
কোন বিশেষ কার্ষে অগ্রসর হইতেন না এবং মায়ের আদেশে ত্বমত 

পরিত্যাগ করিতে সবদ] প্রস্তুত থাকিতেন । শ্রীশ্রীযাতাঠাকুরানীর সম্বন্ধে 
তিনি এক পত্রে লিখিয়াছিলেন, *্শ্রশ্রীম৷ মন্ুষ্যদেহধারিণী হ'লেও তার 
অপ্রারৃত ভাগবতী তনু; জীবের কল্যাণের জন্ মনুষ্য বৎ লীল। করছেন |” 
আর বলিতেন, *শ্রীপ্রীমাঠাকরুনকে দেখছি ঠাকুরের চেয়েও আধার বড়-__ 
তিনি শক্তিশ্বরূপিণী কি না? তার চাপবার ক্ষমতা কত! ঠাকুর চেষ্টা 
করেও পারতেন না, বাহিরে বেরিয়ে পডত । মা-ঠাকরুনের ভাবসমাধি 
হচ্ছে 5 কিন্তু কাহাকেও জানতে দেন 1” ১৯১৪-এর মে মাসে স্বামী 
প্রেমানপ্দকে মালদহে লইযা যাইবার জন্য জনৈক ভক্ত বেলুড়-যঠে 
আসেন । তাহার আগ্রহে তিনি যাইতে সম্মত হন। কিন্তু বলেন ষে, 
ব্যক্তিগত সম্মতি থা্লেও যাবার পূর্বে শশ্রীমাতাঠাকুরানীর অনুমতি 
লইতে হইবে । তদনুুসারে ভক্তসহ কলিকাতায় “উদ্বোধন'বাটীতে 
উপস্থিত হইয। প্রেমানন্শ মাতৃচরণে সমন্ত নিবেদন করিলেন । ন্মেহময়ী 
মা যখন শুনিলেন, বাবুরামের শপীর তত ভাল নহে, উৎসবস্থানের “থ 
দীর্ঘ ও দুর্গম, আর উৎসবে অনিয়মাদি হইবে, তখন বলিলেন, “তবে 
গরমের মধ্যে এতদৃব নাই খা গেলে 1 বাবুর।ম অবনতমস্তকে আদেশ 
মানিয়! লইলেন। এদিকে ভক্ত তো শুনিয়া আকাশ হইতে পড়িলেন__ 
এই অল্পক্ষণ পুর্বে যাত্রার সমস্ত আয়োজন প্রায় ঠিক হইয়। গিয়াছে, অর 
এখন এই! তিনিও তৎক্ষণাৎ মাতৃপকফষাশে উপস্থিত হইয়া বুঝাইয়। 
দিলেন যে, মালদহ তেমন দূর নহে, আর যাতায়াত ও অবস্থানের 
সর্বপ্রকার বন্দোবস্ত হইবে, বিশেষতঃ প্রেমানন্দ মহারাজ না গেলে 
ভক্তদের প্রাণে দারুণ আঘাত লাগিবে। সব শুনিয়া মা পুনর্বার 
বাবুরামকে ভাকাইয়া বলিলেন, “হ্যা বাবুরাম, এরা এত করে বলছে; 
তবে কি তুমি যাবে ?* মাতৃভক্ত উত্তর দিলেন, “আমি কি জানি মা? 
-ষা আদেশ করবেন তাই করব।* অবশেষে মা বলিলেন, “ষাও 


২১৮. শ্রীরামকুঞ্জ-তক্তমালিকা 


একবার এসগে, তবে বেশীদিন থেকো না।” অমনি আবার যাওয়া 
স্থির হইয়া গেল। 

এই আত্মপমর্পণের ভাব অন্তপ্রকারেও তাঁহার জীবনে প্রকটিত 
হইত। মঠে তিনি বাস করিতেন শ্রপ্রীঠাকুরেই নির্দেশে- তাহার 
আদেশ ভিন্ন কিছুই করিবার উপায় ছিল না। সেই আদেশ শুধু হৃদয়েই 
হুক্কম অন্ুভূতিবূপে নামিয়া আদিত না-স্থলবিশেষে নির্দেশ দিবার জন্ত 
বিগ্রহধারণ করিয়া ঠাকুর সম্মুখে উপস্থিত হইতেন | একবার মঠ- 
পরিচালন সম্বন্ধে গুরুত্রাতাদের সহিত মতান্তর হওয়ায তিনি অস্থাত্র 
গমনের সঙ্কল্প লইয়া মঠের ফটকের দিকে অগ্রসর হইলেন-সঙ্গে মাত্র 
পরিধেয় বন্ত্, গামছা আর এক খণ্ড কাপড়। কিন্তু ষাই ফটক পার 
হইয়া পা বাড়াইবেন, অমনি দেখিলেন, ঠাকুর তাহার হ্কদ্ধস্থিত গামছা। 
ধরি॥ আকর্ষণপূর্বক বলিতেছেন, “যাচ্ছ কোথায় চাদ? আমায় ফেলে 
ঘাবে কোথায় 1” স্বামী (প্রেমানন্দের অনিদি্ পথের যাত্রা সেখানেই 
সমাপ্ত হইল। 

তাঁহার জীবনের অধিকাংশ সময়ই মঠে অতিবাহিত হইলেও 
সাধুজনোচিত তীর্থদর্শনমানসে তিনি মধ্যে মধ্যে বাহিরে যাইতেন, ইহার 
আভাস আমরা পূর্বেই দিয়াছি। আচার্য বিবেকানন্দের দেহত্যাগের পর 
কয়েক বৎসর মঠে কাটাইয়! তিনি ১৯*৬ খ্রীষ্টাব্দে পুরীধামে যান । 
১৯১০ খ্রীষ্টাব্ডে স্বামী তুরীয়ানন্দ, শিবানন্দ এবং অপর কয়েক জন সাধু- 
ব্দ্মচারীর সহিত তিনি অমরনাথদর্শনে যাত্রা করেন । তাহারা বেলুড় 
মঠ হইতে রাওলপিগডি হইয়া কাশ্ীরে যান। অতঃপর ৬অমরনাথ- 
দর্শনান্তে প্রায় তিন মাস কাশ্মীরে থাকিয়া প্রীনগরাদি দ্রষ্টব্য স্থানগুলি 
দেখেন। কাশ্ীর হইতে তুরীয়ানন্দ সিমলায় যান এবং প্রেমানন্দ ও 
শিবানশী চৌদ্বপনের দিন কনধলে থাকিয়া সেপ্েম্বর মাসের শেষে 

৬কাশীধামে উপস্থিত হন। তথায় কিছুদিন অতিবাহিত করিয়া তাহারা 
বেলুড়ে ফিরিয়া আসেন । ১৯১৪ গ্রীষ্টাব্দে তাহাকে পুনর্বার কাশীধামে 
যাইতে হয়। ৯৯১৩ খ্রীষ্টাব্বের ৬ছুর্গাপৃজার পূর্বে স্বামী ত্রদ্ধানন্দ তথায় 
গিয়াছিলেন। তিনি পরবৎ্পর অক্টোবর মাস পর্যন্ত মঠে প্রত্যাবর্তন না 
করায় মঠবাসীর] তাহার অভাব তীব্রভাবে অনুভব করিতে লাগিলেন । 
অতএব তাহাকে আনিবার জঙ্থা স্বামী প্রেমানন্দ ব্যন্ত-সমস্ত হইযা কাশীতে 
উপস্থিত হইলেন । মহারাজ কিন্ত তখনই মঠাভিমুখে যাত্রা করিলেন না, 
তিনি বরং প্রয়াগে চলিয়া গেলেন । অগত্যা প্রেমানন্দজীও ত্বাহার 
অনুপরণ করিলেন । সেখানে তিন দিন কাটিয়া গেলেও মহারাজের 
বেলুড়ে আপিবার কোন লক্ষণ ন! দেখিয়া প্রেমানন্ন আর নীরব থাকিতে 
পারিলেন নাঁ_চতুর্ দিবপে তাহাকে সাষ্টাঙ্গ প্রণাম করিয়া! বলিলেন, 
“মহারাজ, তোমায় যঠে যেতেই হবে ।” বয়োজোনষ্ঠ ভ্রাতার এবম্্রকার 
বিনয় ও কাতরোক্তিতে অপ্রস্তত হ্ইয়! ব্রষ্থানন্দ শশব্যন্তে চেয়ার 
ছাড়িয়। উঠিয়া বলিলেন, “ও কি, বাবুরাম-দা, ওকি! ওঠ, ওঠ |” 
-বাবুরাম মহারাজ তদবস্থ থাকিয়াই পুনর্বার আকুল আবেদন জানা ইলেন। 
অবশেষে ব্রদ্ধান্সজীকে বলিতে হইল, প্বাবুরাম-দা, ওঠ ওঠ-__-আমি 
'যাব।” পরদিনই সকলে মঠে রওয়ানা হইলেন । এখানে পাই অন্থপম 
*গুরুভ্রাতৃপ্রেম, আর ততোধিক অতুলনীয় অধ্যক্ষের প্রতি আনুগত্য । 
রামক্কষণ-সঙ্ঘের ইহাই ভিত্তিভ্মি। পরবৎসর প্রেমানন্দজী নীলাচলে 
যাইয়া কয়েক মাস মহারাজের সহিত কাটাইয়াছিলেন। ১৯১৬ খ্রীষ্ঠা্খের 
শেষে তিনি শেষবারের মতো! কাশীধামে গমন করেন এবং ১৯১৭ গ্ীাবের 
প্রারান্তে বেলুড় মঠে ফিরিয়া আসেন । এতব্যতীত যঠজীবনের প্রারস্তে 
কোন একসময়ে তিনি শ্বীয় জননীকে লইয়া »রামেশ্বরাদি তীর্থ 
দর্শন করিয়া! আপিয়াছিলেন । এইভাবে তিনি ভারতের প্রধান 

তীর্ঘগুলির প্রায় সমস্তই দর্শনপূর্বক স্বয়ং তৃপ্তিলাভ করিয়াছিলেন এবং 
স্বীয় সাধুত্বের স্পর্শে তাহাদেরও তীর্ঘত্ব সম্পাদন করিয়াছিলেন । 

তীর্ঘভ্রমণের সঙ্গে সঙ্গে তিনি শ্রীশ্রঠানুরের বাণীও প্রচার করিতেন | 
প্রথম প্রথম উহা ঘটনাচক্রে সকলের, এমন কি তাহার নিজের, 
অজ্ঞাতসারেই হইয়া যাইত। কিন্তু জীবনের শেষ কয়বংসর এই 
প্রচারের প্রভাব ও প্রসার দেখিয়া লোক অবাক হইয়৷ গিয়াছিল। যে 
বাবুরাম মহারাজ মঠের খু"টিনাটি কাজেই কালক্ষেপ করিতেন এবং ষিনি 
কখনও বিদ্যা বা বুদ্ধিমত্তার দাবী করিতেন না, তিনি যে একদিন 
সভাসমিতেতে উপস্থিত হইয়! স্বায় অটুট বিশ্বাস ও প্রেমের প্রবাহে 
জনসমাজকে ধর্মভাবে মাতাইবেন, ইহা কে ভাবিয়াছিল? তাহার 
প্রচারশক্তি বিশেষভাবে প্রকাশ পাইয়াছিল পূর্ববঙ্গে। তাহারও আগে 
উৎসবাদি উপলক্ষে তিনি মেদিনীপুর প্রভৃতি অঞ্চলে বহুবার গিয়াছিলেন 
সত্য, কিন্তু পূর্ববঙ্গের সঙ্গে তাহার কি যেন একট] অদৃশ্য যোগস্থত্র ছিল । 
স্বামী বিবেকানন্দ একবার বলিয়াছিলেন, *পূর্ববন্ তোর জঙগ্ত রইল ।” 
বস্ততঃ শ্রীগৌরাঙ্গের প্রেমভাবে মুগ্ধ পূর্ববঙ্গের আধ্যাত্মিক সাগরে নৃতন 
প্রেমের হিল্লোল তুলিবার উপযুক্ত শক্তি ছিল স্বামী প্রেমানন্দেরই হৃদয়ে-_ 
আপনি মাতিয়া অপরকে মাতাইতে তিনিই মাত্র পারিতেন । 

১৯১৫ খ্রীষ্টাকে তিনি ভক্তদের আমন্ত্রণে রাড়িখাল (ঢাক) যান । 
সেখানে শ্রীযুক্ত জগদীশচন্দ্র বন্থ মহাশয়ের বাটীতে তাঁহাদের থাকিতে 
দেওয়। হয় । শ্রীরামক্ষণের অন্যতম পার্ধদের আগমনে সেবার উত্ত অঞ্চল 
প্রেমে টলটলায়মান হইয়াছিল । এমন কি, মুসলমানেরাও এ আনন্দে 
যোগ দিয়াছিলেন। স্থানবিশেষে তাহাদের নিকট উৎসবের চাদ। 
চাহিত্ে না যাওয়ায় তাহার বলিয়াছিলেন, “উনি কি শুধু আপনাদের 
নাকি? উনি তো আমাদেরও পীর মশাই!” এঁ অঞ্চলে বছ গৃহে 

ঠাকুরের পৃজ! ও কীর্তনাদিতে লোকের উৎসাহ দেখিয়! প্রেমানন্দ বিস্মিত 
হইয়াছিলেন। উৎপবে তিনি বন্তৃতাদিও করিযাছিলেন। দুঃখের বিষয় 
এই যে উৎপবাত্তে কলিকাতা ফিরিষা তাঁহার কলেবা হয এবং প্রাণসংশয় 
উপস্থিত হয়। এহেন অবস্থায একদিন বাবুবাম মহারাজকে সংজ্ঞাহীন 
দেখিয়া সকলের ধারণা হইল তিনি দেহত্যাগ করিবেন । কিন্তু অল্পক্ষণ 
পরে সংজ্ঞালাভান্তে সকলে বিমর্ষ বদন দেখিযা তিনি বলিলেন, “ভয় 
নেই, এ দেহ 'এখন যাবে নামা বেঁচে আছেন 1” এই রহস্য অনেকে 
জানিতেন না, কিংবা জ।নিলেও ভুলিয়া গিযাছিলেন | প্ররামকৃষ্ণ যখন 
বাবুরামের মাতার নিকট এ সন্তানটিকে ভিক্ষা চাহ্যাছিলেন, তখন মাতা 
উহাতে সম্মত হইযা বলিষাছিলেন, “বাবা, এই ভিক্ষা দিন, ভগবানে 
যেন আমার ভক্তি থাকে, আর আমায় যেন পুত্রকন্তার শোক পেতে না 
হ্য।” ঠাকুর সে বর দ্রিযাছিলেন। বাবুরাম মহারাজ দেই অমোঘ 
বাণীর কথা এখন সকলকে স্মরণ করাইয়া দিলেন । যে রোগীর সম্বন্ধে 
চিকিংসকগণ পর্যন্ত আশা ত্যাগ করিয়াছিলেন, তিনি অতঃপর টদববলে 
অতি আশ্চর্যরূপে ক্রমে স্বস্থ হইয়া উঠিলেন । তাহার এই অস্থখের সময় 
পূর্ববঙ্গের মুসলমান অন্থবাগীরা “শিরনি" মানিয়াছিলেন এবং মঠে 
টেলিগ্রাম করিয়াছিলেন, যাহাতে তিনি শীত্র আরোগ্যলাভ করেন। 
পরবর্তী বৎসর ব্রহ্মানন্দজীর সহিত তিনি ৬কামাখ্যাদর্শন ও 
পূর্ববন্ৃ-পরিভ্রমণে যাত্রী করেন। ক্রমে ময়মনলিংহে উপস্থিত হইয়া 
একদিন নদীতীরে পদচারণকালে তিনি দেখিলেন ঘে, মহারাজ ভাবস্থ। 
অমনি লোককল্যাণে সদ! উন্মুখ প্রেমানন্দজী নিকটস্থ ছেলেদিগকে তাহার 
পদপ্রান্তে আনিয়া বলিলেন, “মহারাজ, ছেলেদের আশীর্বাদ কর।* 
মহারাজও সাগ্রহে বলিলেন, *ছেলের৷ দেবতা হয়ে যাবে ।” ইহার 
পর ঢাকার রামরুঞ্জ মিশনের ভিত্তি-স্থাপনান্তে তাঁহারা কাশীপুরের 


২২২ শ্রীরামকৃষ্ণ-ভক্তমালিক। 


জমিদারবাটীতে যান । তৎপরে দেওভোগে নাগভবন-দর্শনান্তে ২৫শে 
ফেব্রুয়াপী কলিকাতায় ও পর দিবল বেলুড়ে উপনাত হন। 

প্রেমানন্দ শেষবারে পূর্ববঙ্গে যান ১৯১৭ গ্রীষ্টাব্বে। এ সময় গ্রাম 
হইতে গ্রামান্তর গমনকালে এবং তাহার অবস্থিতিস্থলের চারিপার্খে এরূপ 
লোকসমাগম হইত যে জনৈক প্রত্যঞ্ষদর্শী পরে উহার সহিত মহাত্মা 
গান্ধীর আকর্ষণী শক্তির তুলনা করিয়া বলিয়াছিলেন, “মহাত্াজীকে 
দেখিবার জন্ভেও তেমন লোকসমাগম হয় না।৮” প্রেমানন্দের প্রেম শুধু 
হিন্দ-সমাজেই আবদ্ধ না থাকিয়! মুসলমান-সমাজেও বিস্তৃত হইতেছে 
দেখিয়া ময়মনপিংহের টাঙ্গাইল মহকুমার খারিন্দা গ্রাষে তাহার অবস্থানের 
সুযোগে জনৈক মুসলমান মৌলবী তাহাকে পরীক্ষা ও পরান্ত করিবার 
অভিপ্রায়ে ম্মোহিনী বিগ্ভায় পারদশা জনৈক বন্ধুকে সঙ্গে লইয়] তাহার 
সকাশে উপস্থিত হন। কিন্তু কার্যতঃ অপারগ হইয়া আপনার ক্রটি স্বীকার 
করেন। বাবুরাম মহারাজ ইহাতে বিরক্ত না হইয়া মৌলবীকে ফল 
মিষ্টান্রার্দি আহার করিতে দিলেন ; তখন মৌলবী বলিলেন, “আপনি এ 
যাবং উদার মত প্রচার করিতেছিলেন ; আপনি আমার সঙ্গে এক-পাতে 
খাইতে পারেন 1?” প্রেমানন্ন দৃঁ়স্বরে বলিলেন, “ই1 পারি” এবং কার্যতঃ 
তাহাই ,করিলেন। মৌলবী তখন সঙ্গী ধীনানন্নকেও আমন্ত্রণ করিলে 
প্রেমানন্দ বাধ! দিয়া বলিলেন, “একজন খেলেই হুল ১ ধীরাননের অবস্থা 
এখনও এরূপ নহে।” 

মুপলমানদের সহিত তাহার এরূপ প্রীতিপূর্ণ সম্বন্ধে দৃষ্টান্ত বিরল 
নহে । একবার ঢাকায় অবস্থানকালে তাহার উদারবাণীতে আকৃষ্ট হইয়া 
নবাব সলিমুল্লা তাহাকে ত্বগৃহে আমন্ত্রণপুর্বক ধর্মরুর ন্যায় সম্মান প্রদর্শন 
করেন। আর একবার মঠে আগত এক মুসলমান ভদ্রলোককে কিছু 
খাইতে দিবার পর কেহ উচ্ছিষ্ট পরিফার করিতে অগ্রসর হইতেছেন:: না 

দেখিযা তিনি স্বহস্তে এ কার্য সম্পাদন করেন। বস্ততঃ প্রচারক, গুরু বা 
সেবক যেরুপেই অপরে তাহাকে গ্রহণ করুক ন] কেন, স্বামী প্রেমানলের 
প্রেম জাতিবর্ণনিবিশেষে বিতরিত হইত। 

খারিন্নার পরে তিনি ঢাকায় গমন করেন এবং ঢাকা হইতে নারায়ণ- 
গঞ্জ হইয] হাসাড়া ও সোনারগাঁ প্রভৃতি গ্রামে উৎসব করিতে যান। বহিদৃ্ট 
অবলম্বনে যদিও আমরা “উৎসব শব্ধ প্রয়োগ করিলাম, তখাপি মনে 
রাখিতে হইবে যে, ইহাতে প্ররুত তথ্য উদ্দঘাটিত্ত হইল না, কারণ তখন 
তিনি উৎসব উপলক্ষে জনগণের যনে নবযুগের উপযোগী এক নূতন 
প্রেরণা অন্কপঞ্চারিত করিতে বদ্ধপরিকর । কীর্তন, উপদেশ, বন্তৃতা 
দৈনন্দিন আচরণ প্রভৃতি বিবিধ চেষ্টার মধ্য দিয়া উহাই আত্মবিকাশ 
করিতেছিল এবং উহার প্রভাব ধর্মের ক্ষেত্র ছাড়িয়া সমাজ ও ্বাস্থ্যাদির 
ক্ষেত্রেও প্রপারিত হইতেহিল। দৃষ্টান্তস্বরূপে বলিতে পার] যায় যে 
হাসাড়া প্রস্ততি গ্রামে তিনি দেখিলেন, জলাশয়গুলি কচুরিপানায় পূর্ণ_ 
একটু পরিশ্রম করিলেই এগুলি পরিষ্কৃত হইয়া ম্বাত্যের অনুকূল ও 
ব্যবহারোপযেগী হয় জানিয়াও গ্রামবাসীর] সম্পূর্ণ উদাশীন আছেন । 
ইহাতে ব্যথিত হুইয়৷ প্রতিকারঞল্পে তিনি প্রথমতঃ গ্রামবাসীদিগকে 
উৎসাহ দিতে লাগিলেন; কিন্তু তাহাতেও স্থফল না হওয়ায় 
আদর্শস্থাপনার্থ স্বয়ং জলে নামিয়! পান] তুলিতে লাগিলেন। তখন 
গ্রামবাসীরাও তাহার অনুকরণে ও উদ্দীপনায় এ্রকার্ষে অগ্রপর হইলেন । 

এই হ্থদীর্ঘ ভ্রমণ ও অস্বাস্থ্যকর পরিবেশের মধ্যে কঠোর পরিশ্রমের 
কালে স্বামী প্রেমানন্দ কালাজরগ্রন্ত হইলেন । কলিকাতায় আগমনাস্তে 
চিকিৎসার ফলে রোগের কিঞ্চিৎ উপশম হুইলে বাষুপরিবর্তনের জন্ত 
তাহাকে বৈদ্ধনাথধামে লইয়া যাওয়া হইল | সেখানে প্রথম বেশ উপকার 
দেখা! গেল; কিন্তু ছূর্ভাগ্যক্রমে তখন পৃথিবীর সর্বত্র ইনফুয়েঞা-ব্যাধি 

মহামারীবূপে প্রসারিত হইযা ক্রমে বৈদ্নাথে উপস্থিত হইল এবং 
তাহার দেহেও উহা সংক্রমিত হইয়। জীবন সংশঘাপন্ন করিল । সংবাদ 
পাইয়া স্বামী শিবানন্দ অবিলঘ্ধে মঠ হইতে তথায় গেলেন এবং তাহাকে 
কলিকাতায় লইযা আসিলেন। কলিকাতা যখন আসিলেন রোগ তখন 
প্রতিকারের অতীত , অতএব স্রচিকিৎপা সত্বেও ফিরিয়া আসার 
চতুর্থ দিবসেই তিনি স্বধামে প্রস্থান করিলেন ( ৩০শে জুলাই, মঙ্গলবার, 
বিকাল ৪ট1 ১৫ মিঃ, ১৯১৮ শ্বীঃ)। সেই দিন সকাল হইতেই সাধুর! 
নামকীর্তন করিতেছিলেন | স্বামী ব্রহ্ধানন্দ বিমর্ষভাবে ঘর-বাহির 
করিতে লাগিলেন । একবার ভিতরে যাইষ] প্রেমানন্দকে বলিলেন, 
“ঠাকুরের কথা বেশ মনে পড়ছে তে ?--তা হলে আমাদেরও ভরস। 
হয়।” ঠাকুরের মানসপুত্র রাখালের মনে কখনও,এমন কি মরণকালেও, 
বি্মরণ উপস্থিত হইতে পারে না, বাবুরামেরও নহে-__ইহা জানিয়াও 
বরহ্ম'নন্দ বর্তমান জড়সভ্যতার দিনে প্রমাণস্থাপনের জন্য এবং সমবেত 
সাধু ও ভক্তদের মনে শ্রদ্ধা জন্মাইবার জন্যই সম্ভবতঃ এর্পপ প্রশ্ন করিয়া 
থাকিবেন ! সেজন্য উহ] হৃদয়ঙ্জম করিয়াই যেন বাবুরামও একগাল 
হাসিয! ঘাড় নাড়িলেন আর ক্ষীণ ম্বরে বলিলেন, “কৃপা, রুপা, কৃপা !” 
এই বলিয়া ঠাকুরের ছবির দিকে তাকাইয়া৷ রহিলেন--কিস্তু বড়ই 
গস্তীর ! 

মহাসমাধির পূর্বে একদিন তিনি স্বামী সারদানন্দকে অন্তমনস্কভাবে 
বলিয়াছিলেন, প্ঠাপা ফুলের মতো রং কাপড় পড়তে ইচ্ছা! করে, আর 
বেলফুলের মতো ধবধবে অন্ন খেতে ইচ্ছা করে ।” শুনিয়া এক পরিপক্ক- 
বুদ্ধি ব্রাহ্মণ চিন্তা করিয়াছিলেন, “আমরা গৃহস্থ, অত সব যোগাড় কি করে 
করব 1” তিনি কি করিয়! জানিবেন ষে, হলাদিনী শক্তি হইতে বিচ্ছুরিত 
হইয়া যে যৃতি মর্ত্যধামে ভগবৎ কার্যসাধনের জন্ভ এতকাল নিয়োজিত 


স্বামী প্রেমানন্দ ২২৫ 


ছিলেন, আজ তিনি স্বরূপে লীন হইতে চাহেন 1-_বাবুরাম মহারাজ এই 
দৈব ভাষা তারই পূর্বাভাল দিলেন মাত্র । 

প্রেমানন্দ স্বামী প্রেমের হাট ভাঙ্গিয়া চলিয়া গেলেন। নিদারুণ 
সংবাদ চারিদিকে বিস্তৃত হইয়া সকলের মনে মর্মান্তিক আঘাত প্রদান 
করিল। পুজনীয় মাস্টার মহাশয় শুনিয়া বলিলেন, প্ঠাকুরের প্রেমের 
দিকটা চলে গেল ।” শ্রীশ্রমাতাঠাকুরানী অক্রবিসর্জন করিতে করিতে 
বলিলেন, “যঠের শক্তি, ভক্তি, যুক্তি-সব আমার বাবুরামের রূপ ধরে 
মঠের গঙ্গাতীর আলো করে বেড়াত। হায়, ঠাকুর তাকেও নিয়ে 
গেলেন !” 


১৫ 


স্বামী নিরগুনানন্দ 


শ্রীরামরুঞ্ণ তাহার ষে কয়জন অন্তরঙ্গকে ঈশ্বরকোটি বলিয়। নির্দেশ 
করিয়াছিলেন স্বামী নিরগরনানন্দ তাহাদের অন্যতম | ঠাকুর তাহার সম্বন্ধে 
ইহাও বলিয়াছিলেন যে, তিনি শ্রীরামচন্দ্রের অংশে অবতীর্ণ হইয়াছেন । 
এই অতি উচ্চ আধ্যাত্মিক শক্তিসম্পন্ত্ন মহাপুরুষ চব্বিশ পরগণা জেলার 
রাজারহাট-বিষুপুর গ্রামে আনুমানিক ১৮৬২ শ্রীষ্টান্ধের শ্রাবণ পৃণিমার 
দিনে জন্মগ্রহণ করেন। তাহার পিতার নাম অশ্বিকাচরণ ঘোষ এবং 
তাহার পূর্ব নাম ছিল নিত্যনিরগ্রন ঘোষ। বারাসাত-নিবাপী পণ্ডিত 
কালীর মিভ্র মহাশয় তাহার মাতুল ছিলেন । নিরঞ্জন মাতুল মহাশয়ের 
কলিকাতাস্থ বাটীতে থাকিয়া অধায়ন করিতেন । বাল্যে তিনি তীরধন্ছু 
ও অস্ত্রাদি লইয়া ক্রীড়া করিতে ভালবাসিতেন। তাহার চেহারা অতি 
হন্দর ছিল এবং ব্যায়ামাদির ফলে শরীর স্থদীর্থ, সবল ও স্থঠাম 
হইয়াছিল। তাহার প্ররুতিও তদন্রূপ নিভাক ও বীরভাবাপন্ত্ন ছিল। 
শ্রীরামরুষ্ণের নিকট আগমনের পুর্বে তিনি আহিরীটোলানিবাসী ডাক্তার 
প্যারী্াদ মিত্র মহাশয়ের বাড়িতে একটি প্রেততত্বান্বেষী দলের সহিত 
পরিচিত হন। ইহার] নিরপগ্রনকে প্রেতাবতরণের মাধ্যম ( মিডিয়ম ) 
রূপে ব্যবহার করিতেন ; কারণ তাহার উপর ভূতের আবেশ অতি 
সহজে হইত এবং এইরূপ প্রেতাবিঃই নিরঞ্নের সাহায্যে এ দলটি 
দুরারোগ্য রোগ নিরাময কর! প্রভৃতি বু অলৌকিক ব্যাপার সাধন 
করিতে পারিতেন। এই ভাবে ভূহুড়েদের দলে যাতায়াত করিতে 
করিতে একটি ঘটনায় নিরঞ্রনের মনে বৈরাগ্যের সঞ্চার হইল । জনৈক 
ধনশ।লী ব)ক্তি স্ুদার্থ অষ্টাদশ বৎসর অনিপ্রায় ভুগিয়া অবশেষে 





নিবঞ্জন 


(স্বামী নিরঞ্নানন্দ ) 


স্বামী নিরগুনানন্দ ২২৭ 


নিরঞগ্রনের শরণাপন্ন হন | নিরঞ্জন পরে বলিয়াছেন, “জানি না এ ব্যক্তি 
আমার দ্বারা কোনরূপ উপকৃত হইয়াছিল কি না, কিন্তু এইরূপ 
ধনকুবের হইয়াও এঁব্যক্তিকে দারুণ কষ্ট পাইতে দেখিয়া আমার মনে 
ধনসম্পত্তির অসারত! সঞ্ঘন্ধে গভীব রেখাপাত হইল ।” 

বৈরাগ্যসঞ্চারের সঙ্গে সঙ্গে আধ্যাত্মিক রাজ্যের দ্বারও তাহার নিকট 
শীঘ্রই উদঘাটিত হইল । তিনি লোকমুখে শ্ররামকৃষ্ণের অদ্ভুত ভগবৎপ্রেষ 
ও চিত্তাকর্ষক উপদেশের কথা শুনিয় তাহাকে দর্শন করিতে উদগ্রীব 
হইলেন এবং অচিরেই প্রেততত্বানুসদ্ধিৎহ্থ জনকয়েক বন্ধুর সহিত 
দক্ষিণেখবরে শ্রীরামকৃষ্₹-সকাশে উপস্থিত হইলেন । নিরঞ্জনের বয়স তখন 
আনুমানিক অষ্টাদশ বৎপর১_ স্থদীর্থ স্ন্দর অবয়ব, আর চক্ষে যেন 
জ্যোতি নির্গত হইতেছে । শুন] যায়, এঁ প্রথম দর্শনের দিনেই নিরঞ্জন 
ও তাহার বন্ধুর! শ্ররামকৃষ্কে প্রেতাবতরণের মাধ্যম হইতে অন্রোধ 
করিলে বালকের স্তায় সরলপ্রকতি শ্রীরামকৃষ্ণ সম্মত হইয়! তাহাদের চক্কে 
উপবেশন করেন $ কিন্তু একটু পরেই আসনত্যাগ করিয়] উঠিয়া বান । 

নিরঞগ্রন যখন দক্ষিণেশ্বরে আসেন তখন শ্রীরামকৃষ্ণ ভক্তপরিবেগ্িত 
ছিলেন । সন্ধ্যার সময় সকলে উঠিয়! গেলে তিনি নিরঞ্রনের পার্খে আসিয়া 
বসিলেন এবং তাহার পরিচয় লইলেন। আলাপ ক্রমে ঘনিষ্ঠতর হইতে 
লাগিল, যেন নিরঞ্রন তাহার কতকালের পরিচিত । কথাপ্রসঙ্গে তিনি 
নিরঞনকে বলিলেন, পগ্াখ নিরঞন, ভূত ভূত করলে তুই ভূত হয়ে ।যাবি, 
আর.ভগবান্‌ ভগবান্‌ করলে ভগবান্ই হবি । তা কোন্টা হওয়া ভাল 1 
নিরঞ্ন উত্তর দিলেন, “তা হলে ভগবান্‌ হুওয়াই ভাল ।» ফলতঃ এইরূপে 


১ 'কথামৃত', ৩য় ভাগ, ৩০৭ পৃষ্ঠায় উল্লিখিত হ্ইয়াছে-_-১৯৮৭ ত্রীষ্টাবের এ প্রিল 
মাসে তাহার বয়দ ছিল ২৫1২৬ বৎসর । অতএব জন্মবৎসর ১৮৬২, শ্রাবণ-পুণিম। ধর। 
যাইতে পারে। ছ্ররাসকৃফের নিকট তিনি সস্ভবতঃ ১৮৮১-৮২ খ্রষ্টাবে আদেন। 





২২৮ জ্রীরামকুষ্জ-ভক্তমালিকা 


ঠাকুর সেদিন নিরঞ্রনকে তুতুড়েদের সঙ্গ ত্যাগ করিতে বলিলেন এবং 
নিরঞ্জনও তাহাতে সম্মত হইলেন। এই প্রথম দর্শনের সম্বন্ধে লাটু 
মহারাজ বলিয়াছিলেন, *নিরঞ্জন ভাই দক্ষিণেশ্বরে যেদিন প্রথম 
গিয়েছিল, সেদিন ঠাকুর াকে বলেছিলেন, '্যাখ, তুই যদি সংসারার 
নিরানব্বইটি উপকার করিস আর একট অপকার করিস, তবে লোকে 
আর তোকে দেখতে পারবে না। কিস্তু ঈশ্বরের কাছে তুই ষদি 
নিরানব্বইটি অপরাধ করিস আর একটা ত্বার প্রীতির কাজ করিস, তা 
হলে তিনি তোর সব অপরাধ মার্জনা করবেন । মানুষের ভালবাসায় 
আর ভগবানের ভালবাসায় এত তফাত জানবি।” (শরীশ্রীলাটু 
মহারাজের স্মৃতিকথা, ৪২৮ পৃঃ )। 

সেদিন এইরূপ নান! কথা চলিতে লাগিল । ঠাকুরের আপন জনের 
সহিত কতকাল পরে আজ দৈবক্রমে দেখা হইয়াছে--আলাপ আর শেষ 
হয় না। ক্রমে অন্ধকার ঘনাইয়া৷ আপিলে ঠাকুর বলিলেন, “সন্ধ্যা হয়ে 
এল, আজ বাড়ি নাইবা গেলি; এখানেই আজ থাক না ” নিরঞঙুন 
বাড়িতে বলিয়া আসেন নাই, রাত্রে থাকিলে মাতুল রাগ করিবেন, 
ক্কতরাং থাকিতে রাজী হইলেন ন1। ঠাকুর আবার বলিলেন, «ওরে, 
এতটা যেতে কষ্ট হবে, যাপনি, থেকে যা।” নিরঞ্জন তখনও সম্মত না 
হওয়ায় ঠাকুর বলিলেন, “একান্তই যাবি তো যা, কিন্ত আবার আসিস। 
কবে আসবি?” নিরঞ্জন শীত আনিবেন বলিয়া পদধুলি গ্রহণাস্তে 
বিদায় লইলেন। কিন্তু শ্রীরামকৃষ্ণের অলৌকিক আকর্ষণ সেই প্রথম 
দিনের দর্শনেই তাহার মর্মস্থল আলোড়িত করিয়াছিল । তাই বাড়ি 
ফিরিতে ফিরিতে কেবলই ভাবিতে লাগিলেন, "থেকে গেলেই হত ।” 
অমনি আবার কর্তব্যবুদ্ধি স্মরণ করাইয়া দিতে লাগিল, «না, মামা রাগ 
করবেন।” সেদিনকার মতো! নিরঞ্জন গৃহে ফিরিলেন । 


ন্বামী নিরপরনানন্দ ২২৯ 


ছুই-তিন দিন পরেই তিনি আর এক সদ্ধ্যায় পুনর্বার দক্ষিণেশ্বরে 
ঠাকুরের পদপ্রান্তে উপস্থিত হইলেন । কক্ষের দ্বারে আগমনমাত্র ঠাকুর 
দ্রুতপদে আসিয়] তাহাকে আলিঙ্গনপাশে আবদ্ধ করিলেন এবং আকুল- 
স্বরে বলিতে লাগিলেন, “ওরে নিরঞরন, দিন যে যায়রে-_তুই ভগবান্‌- 
লাভ করবি কবে? দিন যে চলে যায়, ভগবান্‌কে লাভ না করলে সবই 
যে বৃথা হবে । তুই করে তাঁকে লাভ করবি বল, কবে তাঁর পাদপদ্মে মন 
দিবি বল? আমি যেতাই ভেবে আকুল !” নিরঞন অবাক !--“ইনি 
কে? আমার ভগবান্লাভ হচ্ছে না বলে, দিন চলে যাচ্ছে বলে আমার 
জন্য এর এত আতি কেন? পরের জন্য এ কি অহৈতুকী ভালবাস] !” 
এ রহস্য তিনি ভেদ করিতে পারিলেন ন]1, কিন্তু গভীর আবেগপূর্ণ সেই 
হুধাময় বাণীতে তাহার হৃদয় বিগলিত হইল-তিনি সে রাত্রি 
দক্ষিণেশ্বরেই থাকিয়া গেলেন। শুধু তাহাই নহে, সে অপূর্ব প্রেম 
তাহাকে পরদিনও সেখানেই ধরিয়া রাখিল। এইরূপে তিন দিন 
দক্ষিণেশ্বরে অতিবাহিত হইলে চতুর্থ দিন তিনি কলিকাতায় ফিরিলেন। 
না বলিয়া এই ভাবে তিন দিন অনুপস্থিত থাকায় মাতুল বিশেষ উদ্বিগ্ন 
হইয়াছিলেন এবং নানা স্থানে ভাগিনেয়ের অনুসন্ধানও করিয়াছিলেন । 
অতঃপর চতুর্থ দিন ফিরিয়া আসিলে বিরক্তিসহকারে তাহাকে তীব্র 
ভ্সন1| করিয়া বাড়ির সকলের উপর আদেশ দিলেন, “ঘন নিরগ্রনের 
প্রতি তীক্ষ দৃষ্টি রাখা হয়। এই ব্যবস্থা কিন্ত দীর্ঘকাল স্থায়ী হইল 
না। দিন কয়েক পরেই মাতুলের মন কোমল হইল। এতদ্যতীত 
বাড়ির ভৃত্যদের অনুভূতি হইত, যেন কি এক দিব্য শক্তি নিরঞ্রনকে 
'ঘরিয়া রহিয়াছে--উহার পথে অন্তরায় ছৃষ্টি করিলে তাহাদের অমঙ্গল 
ইইবে। স্থতরাং শীপ্ই তিনি আবার নিবিবাদে দক্ষিণেশ্বরে যাতায়াত 
আরম্ত করিলেন । 

নিরঞ্রনের সরলতা ঠাকুরকে প্রথমাবধিই বিশেষ মুগ্ধ করিয়াছিল। 
তাই তিনি মাস্টার মহাশয়্কে একদিন বলিয়াছিলেন, «তোমায় নিরঞ্জনের 
সঙ্গে দেখা করতে বলছি কেন? সে সরল ইহ] সত্য কি না, এইটি 
দেখবে বলে ।” ( কথাম্বত", ৫ম ভাগ, ১৪৭ পৃঃ) । ১৮৮৪ শ্রীষ্টাব্ের 
১৫ই জুন কীকুড়গাছিতে শ্রীযুক্ত হরেম্ত্রে বাগানে এক মহোৎসবে 
ঠাকুর গিয়াছিলেন। কীর্তনান্তে তিনি ভক্তসঙ্গে উপবিষ্ট আছেন, «এমন 
সময় নিরপ্রন আপিয়! ভূমিষ্ঠ প্রণাম করিলেন । ঠাকুর তাহাকে দেখিয়াই 
ধ্াড়াইয়া উঠিলেন। আনন্দ-বিস্ফারিতলোচনে সম্মিতমুখে বলিয়া 
উঠিলেন, “তুই এসেছিস ।” (যাস্টারকে ) “দেখ, এ ছোকরাটি বড় সরল। 
সরলতা পূর্বজন্মে অনেক তপস্যা না করলে হয় না। কপটতা পাটোয়ারী 
এসব থাকতে ভগবানৃকে পাওয়া যায় না” ৮ (এ, ১ম ভাগ, ১৪১ পর্ঠা )। 
নিরগ্রনের বৃদ্ধা মাতা তখন জীবিতা৷ ছিলেন, তাই মাতার ভরণপোষণের 
জন্য নিরগ্নকে চাকরি গ্রহণ করিতে হয়। শ্রীরামকুষ্ণ চাহিতেন না যে, 
তাহার কোন উচ্চাধিকারী যুবক-ভক্ত কাঞ্চনেক বন্ধনে পড়েন । তাই 
এঁ দিনই নিরঞগঁনকে বলিলেন, “দেখ তোর মুখে যেন একটা কালো! 
আবরণ পড়েছে । তুই আফিসের কাজ করিস কিনা, তাই পড়েছে। 
আফিসের হিসাব-পত্র করতে হয় আরও নান! রকম কাজ আছে -সর্বদা 
ভাবতে হয়। সংসারী লোকেরা যেমন চাকরি করে, তুইও চাকরি 
করছিস; তবে একটু তফাত আছে। তুই মার জন্য চাকরি স্বীকার 
করেছিস । মা গুরুজন, ব্রচ্গময়ীস্বূপা | যদি মাগ-ছেলের জঙ্ চাকরি 
করতিস, আমি বল্তুম--ধিক ধিক, শত ধিক, একশ ছি 1” অতঃপর 
ঠাকুর মণি মল্লিককে বলিলেন, «দেখ, ছোকরাটি ভারি সরল । তবে 
আজকাল একটু আধটু মিথ্যা কথা কয়-__এই যাদোষ! সেদিন বলে 
গেল যে, আসবে; কিন্তু আর এলো না। (নিরঞ্জনের প্রতি ) তাই 

রাখাল বলছিল--তুই এ'ড়েদযে এসেও দেখা করিস নাই তেন?” 
নিরঞ্জন বলিলেন,«আমি এ'ড়েদয়ে সবে ছইদিন এসেছিলাম ।স্শ্রীরামকঝ 
তারপর মাস্টার মহাশযকে দেখাইয়া নিরঞ্রনকে বলিলেন, “ইনি হেড.- 
মাক্টার। তোর সঙ্গে দেখা করতে গিছিলেন। আমি পাঠিয়েছিলাম |” 
( এ, ১ম ভাগ, ১৪১-২ পৃষ্ঠা )। 

নিরগ্রনের সরলতা ও বৈরাগ্যের জন্য ঠাকুর ত্বাহার প্রতি কতখানি 
ন্নেহপরায়ণ ছিলেন তাহা “কথামুতে'র বহুস্থলে উল্লিখিত হইয়াছে । 
পাঠকের স্থবিধার জন্য আমরা কয়েকটি অংশ উদ্ধৃত করিলাম । 
নিরঞজনের বৈরাগ্যসম্বন্ধে ঠাকুর একদিন (১৮৮৬ খ্রীঃ, ৫ই জানুয়ারি ) 
মণিকে বলিয়াছিলেন, “দেখছ না নিরঞনকে ! “তোর এই নে, আমার 
এই দে"_ব্যম্‌ £ আর কোন সম্পর্ক নাই । পেছু টান নাই ।” (৩য় ভাগ, 
২৭৬ পৃঃ)। ইহার পুর্বে একদিন (১৮৮৪ খঃ, ২*শে জুন) ঠাকুর 
মাস্টার মহাশয়কে বলিলেন, “বাবুরাম আর নিরগ্রন-__-এদের ছাড়া কই 
ছোকর1? যদি আর কেউ আলে, বোধ হয় এ উপদেশ নেবে, চলে 
যাবে ।"*"নিরঞ্জনকে তোমার কিরূপ বোধ হয় 1” মাস্টার উত্তর দিলেন, 
“আজ্ঞা, বেশ চেহার11” শ্রারামকৃঞ্জ বলিলেন, “না, চেহারা শুপু নয়! 
সরল | সরল হলে ঈর্বরকে সহজে পাওয়া ষায়। সরল হলে উপদেশে 
শীপ্ব কাজ হয়।...নিরঞ্রন বিয়ে করবে না। তুমি কি বল-_কামিনী- 
কাঞ্চনেই বদ্ধ করে? মাপ্টার__“আজ্ঞে 11” শ্ররামকষ- “ভাবে 
দেখলাম, যদিও চাকরি করছে ওকে দোষ স্পর্শ করে নাই। মার জন্ত 
কর্ণ করে--ওতে দোষ নাই ।..'নরেন্ত্র, রাখাল, নিরঞন, এদের ব্যাটা 
ছেলের ভাব।” (৪র্ঘ ভাগ, ১১৪-১৫ পৃঃ)। বলরামভবনে ভাবাবিষ্ট 
হইয়া ঠাকুর একদিন বলিয়াছিলেন, “আলেখ, নিরঞরন |! নিরঞ্জন, 
আয় বাপ--খারে, নেরে-_কবে তোরে খাইয়ে জন্ম সফল করব! তুই 


২৩ শ্রীরামকুষ্ণ-ভক্তমালিকা 


আমার জন্য দেহধারণ করে নররূপে এসেছিন।” আবার এঁ দিনই অন্ত 
সময়ে বলিয়াছিলেন, “দেখ না নিরগ্ন | কিছুতেই লিপু নয়। নিজের 
টাকা দিয়ে গরীবদের ডাক্তারখানায় নিয়ে যায়। বিবাহের কথায় 
বলে, “বাপরে, ও বিশালাক্ষীর দ! ওকে দেখি যে, একটা জ্যোতির 
উপর বসে রয়েছে ।* € 'কথামৃত", ৪র্থ ভাগ, ২৬৪-৬৬ পৃঃ )। কাশীপুরে 
(২৩শে ডিসে্বর, ১৮৮৫) এই অন্পম স্নেহ দেখাইয। বলিয়া ছিলেন, 
“তুই আমার বাপ, তোর কোলে বলব ।” 

এই সকল ঘটনায় ও আলাপপ্রসঙ্গে নিরঞ্জনের প্রতি ঠাকুয়ের অগাধ 
ভালবাপ। ও বিশ্বাসের পরিচয় পাই 3 কিন্তু ঠাকুর বখনও স্সেহান্ধ ছিলেন 
না। প্রয়োজন হইলে শুভাকাজ্মী পিতার স্ভায তিনি কঠোর শাসনেও 
বিরত হইতেন না--“শ্রীযুক্ত নিরগ্রনের স্বভাবতঃ উগ্রপ্রকৃতি ছিল। 
গহনার নৌকায় করিয়া একদিন দক্ষিণেশ্বরে আসিবার কালে আরোহী 
সকলকে ঠাকুরের অযথা নিন্দাবাদ করিতে শুনিয়া তিনি প্রথমে উহার 
তীব্র প্রতিবাদে নিযুক্ত হইলেন এবং তাহাতেও উহারা নিরন্ত না হওয়াতে 
বিষম ক্রুদ্ধ হইয়! নৌকা ডুবাইয়া দিয়া উহার প্রতিশোধ লইতে অগ্রসর 
হইলেন। নিরগ্রনের শরীর বিশেষ বলিষ্ঠ ও দৃঢ় ছিল এবং তিনি বিলক্ষণ 
সন্তরণপটু ছিলেন। তাহার ক্রোধদৃপ্ত যৃতির সম্মুখে সকলে ভয়ে জড়সড় 
হইয়া গেল এবং অশেষ অনুনয়, বিনয় ও ক্ষমা প্রার্থনা করিয়া নিন্দাকারীরাঁ 
তাহাকে এ কর্ম হইতে নিরস্ত করিল।” ঠাকুর এ কথা পরে জানিতে 
পারিয়া তাহাকে তিরহার করিয়া! বলিয়াছিলেন, "ক্রোধ চণ্ডাল, ক্রোধের 
বশীভৃত হতে আছে? সৎব্যক্তির রাগ জলের দাগের মতো, হয়েই 
মিলিয়ে যায । হীনবুদ্ধি লোকে কত কি অন্তায়কথা বলে, তা নিয়ে 
বিবাদবিসংবাদ করতে গেলে ওতেই জীবনটা কাটাতে হয়। ওরূপ স্থলে 
ভাববি, লোক না পোক (কীট ) এবং তাদের কথ উপেক্ষ! করবি । 

ক্রোধের বশে কি অন্যায় করতে উদ্ধত হয়েছিলি, ভাব দেখি--্লাড়ি- 
মাঝির! তোর কি অপরাধ করেছিল যে, সেই গরীবদের উপরও অত্যাচার 
করতে অগ্রসর হয়েছিলি 1» ( 'লীলাপ্রসঙ্গ__দিব্যভাব', ১৬০ পৃঃ) 
নিরঞ্জন তখন অধিক পরিমাণে ঘ্ৃত ভোজন করিতেন জানিয়! ঠাকুর 
তাহাকে সাবধান করিয়। দিয়াছিলেন, “অত ঘি খাওয়।? শেষে কি 
লোকের ঝি-বউ বার করবি 1” ভক্তকে বিচারবুদ্ধিহীন হইতে তিনি 
নিষেধ করিতেন । অনুধাবন না করিয়া কিংবা আদর্শের মর্যাদ। ক্ষ 
করিয়া কোন মতামত পোষণ বা! প্রকাশ করিলে ঠাকুর তধনই সংশোধন 
করিয়া দিতেন । একদিন শ্রীযুক্ত দেবেন্দ্রনাথ ঠাকুর মহাশয়ের প্রসঙ্গে 
ঠাকুর বলিতেছিলেন, “এত ধশখর্ষভোগ করার পর যদি ঈশ্বরচিন্তা না 
করত, লোকে বলত, ধিকৃ।” নিরঞ্জন অমনি বলিয়া উঠিলেন, “ঘ্বারকানাথ 
ঠাকুরের ধার উনি সব শোধ করেছিলেন।” ঠাকুর কোন্‌ উচ্চস্তর 
»১ইতে কথা বলিতেছেন তাহ! নিরঞ্জনের ধারণ! হয় নাই দেখিয়া তিনি 
বিরক্তির স্বরে বলিলেন,“রেখে দে ওসব কথা ! আর জালাস নে ! ক্ষমতা 
থেকেও ষে বাপের ধার শোধ করে না, সেকি আর মান্য | তবে 
সংসারী একেবারে ডুবে থাকে, তাদের তুলনায় খুব ভাল-- তাদের শিক্ষা 
হবে। ঠিক ঠিক ত্যাগী ভক্ত আর সংসারী ভক্ত অনেক তফাৎ।'* ঠিক 
ঠিক ত্যাগী ভক্ত কামিনীকাঞ্চন স্পর্শ করবে না। কামিনীকাঞ্চন কাছে 
বাখবে না_পাছে আনক্তি হয়।” ( “কথামৃত', ৪র্থ ভাগ, ১৬৩-৬৪ পৃঃ) 
আবশ্যকক্ষেত্রে এইরূপ কঠিন শাসনাদি করিলেও ঠাকুরের কথায় ও 
কার্ষে ভালবাস] ও বিশ্বাস শতধারে প্রবাহিত হইত। লাটু মহারাজ 
একদিন বলিয়াছিলেন, “্নিরঞরন ভাইকে ঠাকুর একদিন ভাবাবেশে ছুয়ে 
দিলেন। তাতেই তিন দিন, তিন রাত্রি তার চোখের পাতা পড়েনি, 
কেবল জ্যোতিঃ দেখেছে আর জপ করেছে । তিন দিন জিব থেকে তার 

জপ ছুটে যায়নি । ভারী ভূত নামাত কি না, তাই তিন্ন মস্করা করে 
বলেছিলেন_-'এবার আর যে-সে ভূত নামেনি, একেবারে ভগবান্‌ ভূত 
ঘাড়ে চেপেছে। তোর সাধ্য কি যে তুই তাকে ঘাড় থেকে নামাস” ।” 
€ ্রীশ্রীলাটু মহারাজের স্থৃতিকথা”, ৪২৯ পৃঃ )। 

দক্ষিণেশ্ব্রে যাতায়াতের কোনও এক হ্থযোগে ঠাকুর নিরগ্রনকে 
দীক্ষা দিয়াছিলেন। *ভক্তদিগের মধ্যে কোন কোন ব্যক্তিকে ঠাকুর 
স্পর্শ করা ভিন্ন কখন কখন আনবাঁ বা মন্ত্রদীক্ষাও প্রদান করিতেন। 
এ দীক্ষাপ্রদানকালে তিনি সাধারণ গুকগণেব ম্যায় শিষ্যের কোষ্ঠীবিচারাদি 
নানাবিধ গণন]1 ও পুজাপিতে প্রবৃত্ত হইতেন না। কিন্তু যোগনৃগিসহায়ে 
তাহার জন্মজম্মাগত মানপিক সংস্কারসমূহ অবলোকনপুর্বক “তোর এই 
মন্ত্র বলিয়া মন্ত্রনির্দেশ করিষা! দিতেন । নিরঞ্জন, তেজচন্দ্র, বৈকু্ প্রভৃতি 
কয়েকজনকে তিনি এরূপ কৃপা করিয়াছিলেন, একথা আমরা তাহাদের 
নিকট শ্রবণ করিযাছি।* ( “লীলাপ্রপঙ্গ_-দিব্যভাব*, ২১৫ পৃঃ)। 

নিরগ্রনও ঠাকুরের প্রেমে ও অধ্যাত্মম্পর্শে সম্পূর্ণ আত্মহারা হইয়া 
তাঁহাকেই জীবনের ধবতারারূপে গ্রহণ করিয়াছিলেন এবং ক্রমে তাঁহার 
স্বর্ূপের পরিচয় পাইয়াছিলেন । তাই শ্যামপুকুরে যে রাত্রে (৬ই নভেম্বর, 
১৮৮৫ ) গিরিশাদি ভক্তগণ ঠাকুরের দেহে মা কালীর আবির্ভাব-সন্দর্শনে 
ভ্রীপদে পুষ্পাঞ্জলি দিয়াছিলেন, সে রাব্রে নিরগ্রনও ভক্তিগদগদ চিত্তে 
'তরন্ধময়ী ব্রদ্মময়ী' বলিয়া! অগুলিপ্রদানান্তে শ্রীচরণে মস্তক স্পর্শপুর্বক 
প্রণাম করিয়াছিলেন । কিন্তু এই স্বরূপের পরিচয় ছাড়াও বড় জিনিস 
ছিল, ঠাকুরের প্রতি প্রাণঢাল। ভালবাসা-_যাহার ফলে ত্যাগী সন্তানেরা 
ঠাকুরের একান্ত আপনার জন হইতে পারিয়াছিলেন। কাশীপুরে 
অবস্থানকালে পরীক্ষাচ্ছলে ঠাকুর একদিন ( ১৮৮৫ শ্বীঃ, ২৩শে ডিসেম্বর ) 
নিরঞ্জনকে লক্ষ্য করিয়৷ বলিলেন, «এই নিরঞ্জন বাড়ি গিছল। তুই 

বল দেখি, কি রকম বোধ হয়?” নিবঞ্জন কোন ইতস্ততঃ না করিযা 
উত্তর দিলেন, "আজ্তে, আগে ভালবাস! ছিল বটে, কিন্তু এখন ছেড়ে 
থাকতে পারবার জো নাই ৮ ( “কথামৃত', পর্থ ভাগ, ৩২৮ পৃঃ )। 
নিবপ্রন একে তো শক্তিশালী ও বীরভাবাপশ্ত্ন ছিলেন, তাহাতে 
আবার ঠাকুরেব শেষ অস্থখের সময ত্বাহাকে সর্বতোভাবে রক্ষা করা 
নিজের একান্ত কর্তব্য বলিয়া বোধ করিযাছিলেন। ইহাতে অনেক 
ক্ষেত্রে তাহাকে অপবের অপ্রিষ-ভাজন হইতে হইত সত্য, কিন্ত সর্বদাই 
ঠাকুরের প্রতি তাহার ভালবাসার এ্রকান্তিকতা দেখিয়া আগম্ভকগণ 
ক্ষণ না হইযা বরং মুগ্ধ হইতেন। ঠাকুবের অস্থখের শেষ অবস্থায যুবক 
ভক্তেবা স্থির করিযাছিলেন যে, ঠাকুবেব নিকট যখন-তখন যাহাকে- 
তাহাকে যাইতে দেওয়া হইবে না। বীরভক্ত নিরঞ্জন অগ্রণী হইয়া এই 
অত্যাবশ্যক অথচ অপ্রিষ কার্ষের ভার লইযাছিলেন । এ সমযে ভক্তশ্রেষ্ঠ 
শ্রীযুক্ত রামচন্দ্র দত্ত মহাশয় একদিন ঠাকুরের নিকট যাইতে চাহিলে 
নিরঞ্জন তাহাকে বাধা দিলেন | তখন রামবাবু কিছু মিষ্টি ও মাল! লাটুর 
হস্তে দিয়! বলিলেন, «ওরে, এগুলে। উপব থেকে প্রসাদ করে এনে দে।” 
লাটু ইহাতে ছুঃখিত হইয়া নিরগ্রনকে বলিলেন, *ঞকে উপর যেতে 
দাও না, ভাই। আপনা-আপনির মধো এসব নিয়ম কি জারি করতে 
আছে 1?” নিরগ্রন কিন্ত তখনও অটল । লাটু খোঁটা দিয়া বলিলেন, 
শ্যামপুকুরে সেদিন দানা-কালী বিনোদিনীকে সাহেব সাজিয়ে নিয়ে 
এসেছিল, তুমি তাকে ছেড়ে দিতে পারলে, আর আজ এ'র মতো 
লোককে ছাড়তে চাইছ না?” পাঠকের কৌতৃহল-নিবৃত্তির জন্য বলিয়া 
রাখ! আবশ্যক যে, ঠাকুরের শ্যামপুকুরে অবস্থানকালে বিনোদিনী নামী 
এক ভক্তিমতী অভিনেত্রী শ্রীযুক্ত কালীপদ ঘোষের (দানা-কালীর) নিকট 
ঠাকুরকে দেখিবার জন্ত বিশেষ আতি প্রকাশ করে। এসময়ে নিরঞ্জন 

প্রভৃতি ভক্জের নিয়ম করিয়াছিলেন যে, এ জাতীয় স্ত্রীলোকদিগকে 
ঠান্কুরের নিকট যাইতে দেওয়া হইবে না; কারণ ইহাদের স্পর্শে 
ঠাকুরের অস্থখ বৃদ্ধি পায়। দানা-কালী তখন অনষ্ভোপায় হুইয় 
বিনোদিনীকে সাহেব সাজাইয়াসঙ্গে লইয়া আসেন এবং এই ভাবে দ্বারী 
নিরঞরনকে ফাকি দিয়া তাহাকে ঠাকুরের নিকট উপস্থিত করেন। 
সেখানে গিয়া দানা-কালী অবশ্য সমস্ত খুলিয়া বলেন এবং এই প্রহসনের 
পর হাসিঠাট্রাও হয়। যাহা হউক, আলোচ্য দিবসে লাটুর কথায় 
নিরঞ্জনের মন গলিল এবং তিনি রামবাবুকে বলিলেন, “আপনি উপরে 
যান।” অতঃপর লাটু উপরে গেলে অন্তর্যামী ঠাকুর সেই দিনকার সব 
জানিয়াই যেন লাটুকে বলিলেন, “দেখ, কারুর কখনও দোষ দেখবিনি, 
লোকের কেবল গুণ দেখবি ।” ঠাকুরের কথায় লাটুর বড় ছু:খ হইল 
এবং তিনি নীচে নামিয়৷ নিরঞ্রনকে বলিলেন, “ভাই, আমার মতো 
মুখ্যুর কথায় ছুঃখ করিসনি।”৮ বলা বাহুল্য নিরগীন খবীয় কর্তব্য পালন 
করিতেছিলেন , তাহার তখন গ্খ ছুঃখের অবপর কোথায়? 

এক পাগলিনা মাঝে মাঝে কাশীপুরে আসিয়া বড়ই উৎপাত করিত 
বলিয়া যুবক ভক্তেরা স্থির করেন যে, তাহাকে আর উপরে যাইতে 
দেওয়া হইবে না। একদিন দ্বিপ্রহরে আসিয়া সে জেদ করিতে 
লাগিল--সে উপরে যাইবেই । এদিকে নিরগ্রনও কিছুতেই তাহাকে 
যাইতে দিবেন না। ইতোমধ্যে উপর হইতে খবর আসিল, ঠাকুর 
পাগলীকে ডাকিয়াছেন। স্তরাং শশী তাহাকে উপরে লইয়া গেলেন । 
পাগলী উপরে গেল বটে, কিন্ত তাহার প্রতি অধিকাংশ যুবক ভক্তদের 
বিরক্তি বৃদ্ধি পাইল বই হ্রাস হইল না। এই সময়ে কোমলহৃদয় রাখাল 
একদিন ( ১৮৮৬ খ্রীঃ, ১৬ই এপ্রিল ) শ্রীরামকৃষ্ণের সমীপে আলাপপ্রসঙ্গে 
পাগলীর কথা উল্লেখ করিয়া আক্ষেপ করিতে লাগিলেন, “হঃখ হয় সে 

উপদ্রব করে, আর তার জস্ত অনেকে কষ্টও পায় ।” নিরঞ্জন অমনি বলিয়া 
উঠিলেন, «তোর মাগ আছে, তাই তোর মন কেমন করে । আমরা 
তাকে বলিদান দিতে পারি |” রাখালও বৈরাগ্যের নামে নিষ্ঠুরতা!সহা না 
করিতে গারিয়া বলিয়! উঠিলেন, “কি বাহাদুরি গুর সামনে এঁসব কথ]1।” 
(“কথামৃত', ২য় ভাগ, ২৬৬ পৃঃ)। দুইটি আদর্শের এক অপূর্ব সংঘর্য-_ 
একদিকে গুকসেবা, অপর দিকে মাতৃজাতির সম্মান ও ভক্তগ্রীতি ! 
কর্তব্যা্ুরোধে ও বৈরাগ্যের প্রথমাবেগে নিরঞ্রনকে আপাততঃ একটু 
উগ্রপ্রকৃতির লোক মনে হইলেও তাহার চরিত্রে কোমলতার অভাব 
ছিল না। বস্ততঃ তিনি সময়বিশেষে যেমন বজ্রাদপি কঠোর হইতেন, 
তেষনি কুহুমাদপি মৃছও হইতে পারিতেন। ঠাকুরের দেহত্যাগের 
অব্যবহিত পরে যখন নরেন্দ্র প্রভৃতি অনেকে আটপুরে যান তখন 
নিরগ্রনও তাহাদের সঙ্গে ছিলেন। সেখানে স্নান করিতে যাইয়া সারদা 
মহারাজ ডুবিয়া যান। তখন নিরঞনই স্বীয় প্রাণের মমতা! ত্যাগ 
করিয়া তাঁহাকে পুক্ষরিণী হইতে উদ্ধার করেন। এই সব কার্ষে 
তাহার অপূর্ব তৎপরতা ও উৎসাহ ছিল। মঠের প্রথমাবস্থায় শশী 
মহারাজ একবার বাহিরে যাইয়া জরগ্রস্ত হন। সংবাদ পাইয়া নিরঞ্জন 
তাহাকে সযত্বে যঠে লইয়া আসেন এবং শুশ্রষাদি দ্বারা নিরাময় করেন । 
স্বামী যোগানন্দ খন এলাহাবাদে বসস্তে আক্রান্ত হন, তখনও 'নিরঞ্ন 
অবিলম্বে তাঁহার রোগশধ্যাপ্রান্তে উপস্থিত হন। লাটু মহারাজ 
বলিয়াছেন, “কারুর অন্থথ শুনলে, দৌড়ঝাপের কাজ নিরঞরন ভাই 
নিজের য়াথায় নিত।৮ ১৮৮৮ গ্রীষ্টাব্বে লাটু মহারাজের নিউমোনিয়া 
হইলে নিরঞ্জন তাকার সেবার অনেকখানি দায়িত্ইই নিজগ্কদ্ধে 
লইয়াছিলেন | বলরামবাবুর শেষ অসুখের সময়ও স্বামী শিবানন্দ এবং 
সদানন্দের সহিত প্রাণ ঢালিয়! তিনি তাহার সেবা করিয়াছিলেন । 


২৩৮ শ্রীরামকৃঞ্-ভক্তমা লিকা 


মঠ যখন বরাহনগরে ছিল, তখন স্বামী নিরঞ্রনানন্দ একদিন এক 
ছোট ঠোঙ্গায় করিয়া শ্রীশ্রীঠাকুরের ভোগের জন্য সন্দেশ আনিতেছিলেন । 
তখন কোনও দরিদ্র রমণী একটি ছোট ছেলেকে কোলে করিয়৷ রাশ্ঠা 
দিযা যাইতেছিল। ছেলেটি নিরগ্রনানন্দের হাতে খাবারের ঠোঙ্গা 
দেখিয়। কাদিয়া উঠিল, “আমি সন্দেশ খাব” মা যত শাসন করে, 
ছেলের কান্না ততই বাড়িয়া! চলে । দেখিয়াই নিরপ্রনানন্দ সন্গেশগুলি 
ছেলেটির সম্মুখে ধরিয়! বলিলেন, “খাও বাবা, খাও ।” কথা শুনিয়া 
রমণী বলিল, “না বাবা, তুমি ঠাকুরসেবার জন্ত সন্দেশ নিয়ে যাচ্ছ; 
এ খেলে ছেলের অমঙ্গল হবে ।” নিরাঞ্জনানন্দ বলিলেন, “না মা, ছেলের 
কোন দোষ হবে না। ও খেলেই ঠাকুরের খাওয়৷ হবে ।” এই বলিয়া 
ঠোঙ্গাটি বালকের হস্তে দিয়। পুনরায় ঠাকুরের জন্য সন্দেশ সংগ্রহ করিতে 
চলিয়৷ গেলেন । 

ঠাকুরের ইচ্ছা! ছিল-_তাহার পৃত দেহাবশেষ গঙ্গাতীরে সমাহিত 
হয়ঃ কিন্ত প্রবীণগণ যখন স্থির করিলেন যে. উহা কাকুড়গাছিতে 
রামবাবুর উদ্যানে লইয়া যাওয়া হইবে, তখন কপর্দকহীন যুবক ভক্তগণ 
অন্ত কোন পথ না দেখিয়। আপাততঃ ঠাকুরের ব্যবহৃত দ্রব্যাদি সত্ব 
রক্ষার জন্য বলরাম-ভবনে পাঠাইয়া দিলেন এবং অতঃপর চিতাবশেষও 
যাহাতে হস্তচ্যুত না হয় তাহার উপায়-উন্তাবনে যত্বপর হইলেন। 
প্রবীণ ও নবীনদের এই মতদ্বৈধস্থলে মধ্যস্থ নরেন্দ্র অবশ্য প্রবীণদের 
দিকেই মত দিয়া তখনকার মতে] বিরোধের মীমাংসা করিলেন; কিন্তু 
ইতোঘধ্যে শশী ও নিরঞঁন গোপনে পরামর্শ করিয়া একটি নৃত্ন পাত্রে 
“অর্ধেকেরও উপর ভক্মাবশেষ ও অস্থিনিচয়” সরাইয় রাখিলেন এবং. 
ঘথাকালে অবশিষ্ট অস্থিপূর্ণ পূর্বের তাম্রকলসীটি প্রবীণদের হস্তে তুলিয়া, 
দিলেন । শশী ও নিরঞরনের সংরক্ষিত আস্থই পরে 'আত্মারামের 


স্বামী নিরঞরনানন্দ ২৩৯ 


কোটা*য় করিয়া আচার্য বিবেকানন্দ বেলুড় মঠে আনেন ; উহ অগ্যাপি 
তথায় রহিযাছে। ( “উদ্বোধন” ১৭শ সংখ্যা, ৪৪০ পৃঃ দ্রষ্টব্য )। 

সম্ভবতঃ ১৮৮৭ খ্রীষ্টাব্ধের প্রথম ভাগে১ তিনি বরাহনগরমঠে যোগদান 
করেন এবং সন্ব্যাসগ্রহণান্তে নিরঞ্জনানন্দ নামে অভিহিত হন। মঠে 
নিরঞজনানন্দের প্রধানতঃ তপশ্যার দিকেই ঝোঁক দেখা যাইত। তবে 
তিনি মঠের দৈনন্দিন শ্রমসাধ্য কার্য যথেষ্ট করিতেন এবং পৃজাদিতেও 
অপরকে সাহায্য করিতেন । নিরবচ্ছিম্ভাবে মঠবাস তাহার হয় নাই ; 
কারণ অন্থান্ গুরুতভ্রাতার ন্যায় তিনিও মধ্যে মধ্যে তীর্ঘদর্শনে যাইতেন। 

১৮৮৭ খ্রীষ্টাব্দের প্রথম ভাগে তিনি একবার পুরীধামে যান এবং ৮ই 
এপ্রিল মঠে ফিরিয়া আসেন । ইহার পরে ১৮৮৯ খ্ীষ্টাব্ষের নভেম্বর মাসে 
তিনি তপস্যায় নির্গত হইয়া প্রথমে দেওঘরে ৬বৈগ্নাথ দর্শন করেন । 
দেওঘর হইতে তিনি কাশীতে যান এবং বংশীদত্তের বাটীতে থাকিয়া 
কিছুদিন তপস্যা করেন । এ সময়ে মাধুকরী ভিক্ষাই তাহার সম্বল ছিল। 
ইতোমধ্যে স্বামী যোগানন্দের অহ্ুখের সংবাদ আসাতে তঁ।হাকে তীর্ঘরাজ 
প্রয়াগে যাইতে হয় এবং এই হযোগে সেখানে তাহার কল্পবাসও হয়। 
পরে তিনি উত্তর ভারতের অপরাপর তীর্থদর্শন করেন এবং কোন কোন 
স্থলে কিছুকাল তপন্যাও করেন । 

স্বামী বিরজানন্দ যখন ১৮৯১-৯২ খ্রীষ্টাবে বরাহনগর মঠে যাতায়াত 
আরম্ভ করেন, তখন নিরঞুন মহারাজকে প্রায়ই দক্ষিণেশ্বরে পঞ্চবটাতলায় 
ও ঠাকুরের ঘরে ধ্যান করিতে যাইতে দেখিতেন, বিরজানন্দও মধ্যে মধ্যে 
সঙ্গে যাইতেন। মঠে যোগ দিবার পূর্ববর্তী গ্রীত্থাবকাশটি মঠে কাটাইয়া 
বিরজানন্দ মহারাজ আবার যখন গৃহে ফিরিয়া যান, তখন নিরঞ্রনানন্জী। 
মাঝে মাঝে তাহার বাটীতে যাইয়া তাহার বৈরাগ্য উদ্দীপিত করিতেন । 
১. একখায়তা ৩য় ভাগ পরিশিষ্ট । 


২৪০ শ্রীরামকৃষ্ণ-তক্তমালিকা 


পরে তিনি বিরজানন্দকে লইয়া! কযেকবার জয়রামবাটীতে গিয়াছিলেন । 
প্রথমবার বিরজানন্দ ষখন ম্যালেরিয়া লইয়া জয়রামবাটী হইতে মঠে 
আসেন, তখন স্নেহপরায়ণ নিরগ্রন মহারাজ তাহাকে বলরাম-মন্দিরে 
রাখিযা চিকিৎসার ব্যবস্থা করেন। এ সময় তাহাকে গিরিশবাবুর 
নিকট লইয়৷ গিয়া শ্রশ্রীঠাকুরের কথাও শুনাইতেন । 

অতঃপর স্বামী বিবেকানন্দের ২২।১০।৯৪ তারিখের পত্রে জানিতে 
পারা যায় যে, নিরঞ্নানন্দ তখন সিংহলে উপস্থিত। স্বামীজী 
লিখিতেছেন_-“নিরপ্রন সিলোনে পালিভাষা শিক্ষা কেন না করে এবং 
বৌদ্ধ গ্রন্থ অধ্যয়ন কেন না করে? অনর্থক ভ্রমণে কি ফল_-তা তো 
বুঝিতে পারি ন11” স্বামী নিরপ্রনানন্দ অবশ্য অনর্থক ভ্রমণ করিতেছিলেন 
না__সাধুর ভ্রমণ কখনই একেবারে ব্যর্থ হইতে পারে না। তিনি যখন 
যেখানে যাইতেছিলেন, সেইখানেই শ্রীরামকৃষের মহিমাকীর্তন করিতে 
ছিলেন এবং সর্বত্রই এইরূপে অন্ুরাগীর সংখ্যাবৃদ্ধি পাইতেছিল। স্বামীজীও 
যে ইহা অবগত ছিলেন না তাহা নহে, তাই এ সময়ের কিছু পূর্বে 
অপর এক পত্রে লিখিয়াছিলেন, “নিরগ্রন এখন এমন কার্য করছে 
যে, তোমরা শুনলে অবাক হয়ে যাবে । আমি খবর রাখছি ।” সিংহল 
হইতে ফিরিয়া আসার পরেও তীহার সৎকার্ষের প্রশংস। করিয়া স্বামীজী 
লিখিয়াছিলেন, নিরঞ্জন সিলোন প্রভৃতি স্থানে অনেক কার্য করিয়াছে ।” 
বস্বতঃ স্বামীজী চাহিতেন ষে, স্বাহার গুরুভ্রাতারা যিনি যাহাই করুন ন! 
কেন, তাহা যেন আরও স্থচারুরূপে সম্পন্ন হয়। এই সদিচ্ছাই অনেক 
ক্ষেত্রে সমালোচনার রূপ ধারণ করিয়1 আত্মপ্রকাশ করিত। যাহা হউক, 
ধঁ সময়ে নিরঞ্জন মহারাজ কিছু দীর্ঘকাল দক্ষিণ ভারত ও পিংহলে 
কাটাইয়। অবশেষে ১৮৯৫ গ্রীষ্টান্দের প্রারস্তে শ্রীরামকৃষ্ণের জন্মোৎসবের 
পূর্বেই আলমবাজার মঠে ফিরিয়া আসেন । 


স্বামী নিরঞনানন্দ ২৪১ 


ক্রমে সংবাদ আসিল যে, স্বামীজী ১৮৯৬ খ্রীষ্টাব্ধের শেষে পাশ্চাত্য 
দেশ হইতে ভারতে প্রত্যাবর্তন করিবেন । খবর পাইয়া নিরগুনানন্দ 
তাহার সহিত সাক্ষাতের জন্য দ্রুত কলম্বো! অভিমুখে অগ্রসর হইলেন এবং 
পর বৎসর ১৫ই জানুয়ারি স্বামীজী জাহাজ হইতে অবতরণ করিলে 
তাহাকে সর্বপ্রথম অভ্যর্থনা জানাইলেন | অতঃপর তিনি স্বামীজীর সঙ্গে 
দক্ষিণ ভারতের বিভিন্ন স্থানে ভ্রমণ করিয়া কলিকাতায় উপস্থিত হইলেন । 
এ বৎসর স্বামীজীর উত্তরভারত-ভ্রমণকালেও তিনি ত্বাহার সহিত 
পাঞ্জাব ও কাশ্মীরের বছ স্থানে গিয়াছিলেন । আবার ১৮৯৮ খ্রীষ্টাবে 
স্বামীজী যন আলমোড়ায় যান তখনও তিনি তঁ!হার সঙ্গে ছিলেন । 

এ বৎসর তিনি আলমোড়া হইতে স্বামী শুদ্ধানন্দের সহিত কাশীতে 
আসিয়া বংশীদত্ত্ের বাগানে পুনর্বার তপস্যায় রত হন। তখন ত্বাহারা 
মাধুকরী করিয়া খাইতেন। কাশীতে অবস্থানকালে চারুবাবুর (স্বামী 
শুভানন্দের) সহিত তাহার সাক্ষাৎ হয়। ইতঃপূর্বে চারুবাবু খন একবার 
আলমবাজার মঠে যান তখন সেখানে স্বামী নিরঞুনানন্দের সহিত 
পরিচিত হন। অধুন] ঠাকুরের এই অন্তরক্গকে সন্নিকটে পাইরা তাহার 
সহিত ঘনিষ্ঠভাবে মিশিতে লাগিলেন । তখন কাখীর কয়েকটি যুবক 
যুক্ত কেদারনাথ মৌলিকদের (স্বামী অচলানন্দ ) বাড়িতে সম্মিলিত 
হইয়া শ্রীশ্রীঠাকুরের সম্বন্ধে আলোচনাদি করিতেন । চারুবাবুর নিকট এ 
সংবাদ পাইয়া নিরঞ্রনানন্দ একদিন এঁ সভায় যোগ দিবার আগ্রহ প্রকাশ 
করিলে চারুবাবু সকলকে জানা ইয়1 দিলেন ষে, শ্রীরামকৃষ্ণের জনৈক পার্ষদ 
কাশীতে আছেন এবং আগামী বৈঠকে তিনি উপস্থিত হইবেন । এই 
সংবাদে সকলেই বিশেষ আনন্দিত হইলেন এবং যথাযোগ্য বাবস্থা করিতে 
উদ্যোগী হইলেন । চারুবাবু কর্তৃক আনীত শ্রীরামকৃষ্ণের একখানি ছবি 
পূর্ব হইতেই কেদারনাথের গৃহে রক্ষিত ছিল। সেই দিবস উহা পুষ্পমাল্য 


১৩৬ 


২৪২ শ্রীরামকৃুষ্ণ-ভক্তমালিক। 


সজ্জিত হইল । পরে সায়ংকালে নিরঞ্জন মহারাজ যথাস্থানে উপস্থিত 
হইয়] তাহার স্বভাবস্থলভ সরল ভাষায় শ্রীরামকৃষ্ণের গুণান্ুকীর্তন করিতে 
থাকিলে ভক্তগণ তাহার ভাবমাধূর্ষে মুগ্ধ হইলেন। ইহার কয়েক দিন 
পরেই শ্রীরামকৃষ্ণের জন্মতিথিতে তিনি কেদারনাথের গৃহে পুনর্বার 
উপস্থিত হুইয়া স্বহন্তে পূজাদি সমাপন করিলেন । আয়োজন অল্প হইলেও 
সেদিন ভক্তদেয়্ উৎসাহ ছিল বিপুল; বিশেষতঃ শ্রীরামরুষণ-পার্যদের 
উপস্থিতি ও তাঁহার মুখে ভাবময় শ্রারামকুষ্ণ-প্রসঙ সকলেরই চিত্ত আকর্ষণ 
করিয়াছিল। এই উপলক্ষে ভক্তদের মধ্যে কিঞ্চিৎ প্রসাদবিতরণও 
হইয়াছিল। এইভাবে শ্বামী নিরঞ্রনানন্দেরই পৌরোহিত্যে কাশীধামে 
প্ররামরষ্ণোৎমব প্রবতিত হয় এবং অতঃপর সেখানে নিত্য সন্ধ্যাকালে 
ঠাকুর ও স্বামীজীর কথা আলোচিত হইতে থাকে। 

কাশীধামে কিছুদিন তপশ্যাদিতে কাটাইয়া নিরঞ্জনানন্দ মহারজ 
হরিদ্বারে চলিয়৷ গেলেন । এদিকে কেদারনাথের হুদয়ে বৈরাগ্য সঞ্চিত 
হইতে লাগিল। ইতোমধ্যে স্বামীজীর শি্য স্বামী কল্যাণানন্দ হরিদ্বার 
যাইবার পথে কাশীতে নামিলেন এবং তাহার সংস্পর্শে আসিয়া 
কেদারনাথের বৈরাগ্য চরমে উঠিল। তাহার অবস্থা দেখিয়া চারুবাবু 
একদিন বলিলেন, “আর কেন মশায়, এই বেল] বেরিয়ে পড়ুন ।”» 
কেদারনাথ প্রশ্ন করিলেন, “কোথায় যাব ?” চারুবাবু বলিলেন, “হরিদ্বারে 
নিরঞ্রনানন্ন স্বামী আছেন | আপনি কিছুদিন তাঁর নিকটে গিয়৷ থাকুন । 
আমি পত্র লিখে দিচ্ছি।” কেদারনাথ এই প্রস্তাবে সম্মত হওয়ায় 
চাকুবাবু হরিদঘারে পত্র লিখিয় নিরগ্রনানন্দকে কেদারনাথের গৃহত্যাগের 
সঙ্কল্প জানাইলেন। উত্তরে নিরঞ্জন মহারাজ অতি স্েহপুর্ণ ভাধায় 
কেদারনাথকে এই পথের বিপুল বাধা-বিপত্তির কথা জানাইলেন এবং 
কঠোপনিষদের “ক্ষুরশ্য ধারা নিশিত। ছুরত্যয় হুর্গং পথন্তৎ কবয়ো বদস্তি* 


স্বামী নিরগ্রনানন্দ ২৪৩ 


ইত্যাদি শ্লোক উদ্ধার করিয়া এ সন্কল্প ত্যাগ করিতে পরামশ দিলেন । 
কেদারনাথের হৃদয়ে কিন্তু তখন প্রবল বৈরাগ্য । তিনি অন্তরের আগ্রহ 
প্রতিহত করিতে অলমর্থ হইয়! চাকরি ছাড়িয়া দিলেন এবং গৃহত্যাগ 
করিয়া ১৮১৯ থ্রীষ্টাবধের আগস্ট মাসের একদিন হরিদ্বারে উপস্থিত 
হইলেন। নিরঞ্জন মহারাজ এই সময়ে একটি ছোট ভাড়াবাড়িতে 
থাকিতেন | কেদারনাথ তাহাকে প্রণাম করিয়া বলিলেন” *শ্রীশ্রীঠাকুরের 
শ্রীচরণে আশ্রযলাভের আশায় গৃহত্যাগ করে আপনার কাছে এসেছি ।” 
নিরঞ্জন মহারাজ ইহাতে অত্যন্ত শ্ত্রীত হইয়া তাহাকে সেখানে 
রাখিলেন এবং গেকয়াবন্ত্র দিা কি ভাবে মাধুকরী করিতে হয় ও 
শ্রীপ্রীঠাকুরের সেবা করিতে হয় ইত্যাদি সাধুচিত বৃত্তি শিখাইয়! দিলেন । 
কেদারনাথের আগমনের কিছুকাল পরে স্বামী নিরঞ্নানন্দের শরার 
অত্যন্ত অস্থস্থ হওয়ায় তিনি চিকিৎসার জন্য কলিকাতায় যাইতে বাধ্য 
হইলেন। প্রায় আড়াই মাস পরেও শরীর হ্থস্থ না হওয়ায় তিনি 
কেদারনাথকে লিখিলেন, “আমার শরীর অত্যন্ত খারাপ এবং সেবাদির 
অস্বিধ! হইতেছে । তুমি চলিয়া আসিলে ভাল হয়।” কেদারনাথ পত্র 
পাইয়াই অবিলম্বে তাহার নিকট উপস্থিত হইলেন ৷ সেই সময় নিরঞ্জন 
মহারাজ ভবানীচরণ দত্ত লেনে মাস্টার মহাশয়ের একথানি ভাড়াবাড়িতে 
থাকিতেন এবং স্বামী ব্রদ্ধানন্ প্রভৃতি গুরুত্রাতার! প্রায়ই তথায় যাইয়। 
তাহার চিকিৎসাদির ব্যবস্থা পর্যবেক্ষণ করিতেন । এই অহ্রথ দীর্ঘকাল 
স্থাধী হইয়াছিল এবং এক সময়ে জীবনসঙ্কটও উপস্থিত হুইয়াছিল। 
কেদারনাথ কলিকাতায় আল্িযা একাস্তমনে একাকীই দিবারাত্র 
নিরঞ্জন মহারাজের সেবায় আত্মনিয়োগ করিলেন । কিছুদিন পরে 
প্রয়োজনবোধে স্বামী বোধানন্দ মঠ হইতে প্রেরিত হইলেন । কিন্তু 
্বপ্নকাল মধ্যেই উভয়ে 'অন্ুস্থ হইয়! বেলুড় মঠে ফিরিয়া যাইতে বাধ্য 


২৪৪ শ্রীরামকৃষ্ণ-ভক্তমালিকা 


হইলেন। অতঃপর স্বামী প্রেমানন্দ দেবার ভার লইলেন। এই সময়ে 
অখিল মিস্ত্রীর গলিতে অপর একটি বাড়ি ভাড়া করিয়! রোগীকে সেখানে 
লইয়া যাওয়া হয়। জনৈক ভক্ত বাড়ির ভাড়া এবং চিকিৎসা ও 
পথ্যাদির সমস্ত ব্যয়ভার বহন করিতে সম্মত হন | কেদারনাথ মঠে মাস্ত 
তিন-চারি দিন থাকার পরেই স্বামী নিরঞরনানন্দের আহ্বানে পুনঃ 
তাহার শষ্যাপার্থে উপস্থিত হন, কিন্তু ইহাতে দুর্বল শরীর শীঘ্রই অসুস্থ 
হইয়া পড়ায় তিনি কাশীতে চলিয়া যাইতে বাধ্য হন। তথায় যাইয়া 
কেদারনাথ স্বীয় মানসিক অশান্তি জানাইয়া নিরঞ্রন মহারাজকে প্র 
লিখিলে তিনি উত্তরে তাহাকে প্রচুর উৎসাহ দিয়! লিখিলেন, “জয়রাম- 
বাটীতে শ্রী শ্ীমায়ের নিকট যাও, তথায় আমার সহিত দেখা হইবে ।৮ 
নিরগ্রনানন্দ আশা করিয়াছিলেন, তিনি শীস্ত্ই স্থস্থ হইবেন । কিন্তু শরীর 
আরও খারাপ হওয়ায় পেবারে তাহার আর জয়রামবাটী যাওয়া হইল 
না। যাহা হউক সকলের এঁকান্তিক যত্বেও ঠাকুরের কৃপায় তিনি 
দীর্ঘকাল পরে সেই যাত্রা সারিয়া উঠিলেন । 

স্বামীজী দ্বিতীয়বার আমেরিকা হইতে ( ১৯০১ গ্রীঃ ডিসেম্বর ) ভারতে 
ফিরিয়া আসিলে নিরঞ্জনানন্দ পুনর্বার তাহার পাহচর্যলাভের সুযোগ পাইয়া 
বিশেষ আনন্দিত হইলেন । ১৯০২ গ্রীষ্টাব্ধে স্বামীজী যখন কাশীধামে বাস 
করিতে যান তখন তিনি তাহার জন্য বাবু কালীকুষ্ণ ঠাকুরের প্রাসাদোপম 
বাড়িটি সংগ্রহ করিয়া দেন। এ সময়েরই কিঞ্চিৎ পূর্বে প্রসিদ্ধ জাপানী 
শিল্পী ওকাকুরা ভারতে আয়া প্রাচীন স্থানগুলি দেখিবার আগ্রহ প্রকাশ 
করিলে স্বামীজী নিরঞ্রন মহারাজকে তাহার সঙ্গে দেন এবং ওকাকুরা ও 
নিরঞ্নানন্দ একসঙ্কে বুদ্ধগয়া, আগ্রা, গোয়ালিয়র, অজস্ত। প্রভৃতি দ্রষ্টব্য 
স্থানগুলি দর্শন করেন | ওকাকুরা নিরগুন মহারাজের অমায়িক ব্যবহারে 
বিশেষ প্রীত হইয়া ত্বামীজীকে লিখিত পত্রে অশেষ প্রশংসা করিয়াছিলেন | 


স্বামী নিরগনানন্ন ২৪৫ 


১৯০২ গ্রীষ্টাব্দের ফেব্রুয়ারির শেষে কাশীধামে স্বামীজী অত্যন্ত পীড়িত 
হইয়া পড়িলে মহাপুরুষ শিবানন্দের সহিত নিরঞরনানন্দ তাহাকে বেলুড় 
মঠে লইয়া আসেন । মঠে আসিয়াও সেবায় নিরত নিরঞ্রন মহারাজ 
পাগড়ি-মাথায় যষ্টিহন্তে স্বামীজীর দ্বার রক্ষা করিতেন এবং ইহাতেই 
বিশেষ গৌরব অনুভব করিতেন । এই সেবাকালে একটি কৌতুকপ্রদ 
ঘটন] হয় এবং উহাতে তাহার রহম্তবোধের আভাস পাওয়া যায়। 
স্বামীজীর কপাপ্রাপ্ত একজন ব্রহ্মচারী একদিন মায়াবতী হইতে আলিয়া 
স্বামীজীব দর্শন ভিক্ষা করেন । দ্বারে উপস্থিত নিরঞ্জন মহারাজ তাহাকে 
চিনিতেন না; সৃতরাং ভিতবে যাইতে দিলেন না। কিন্তু চতুর ব্রহ্মচারী 
ইহাতে নিরস্ত না হইয়া কথার অবসরে একটু সুযোগ পাইয়া ঘ্বাররক্ষকের 
পায়ের ফাক দিয়া গলিয়া গিয়৷ স্বামীজীর চরণবন্দনা করিলেন । 
অতঃপর স্বামীজীর নিকট হইতে ব্রন্ধচারীর পরিচয় পাইয়া নিরঙনানন্ন 
তাহার উপর একটুও রাগ না করিয়া বরং অবলম্বিত কৌশলের জন্ত 
খুব হাসিতে লাগিলেন । 

এই সময়ের আর এক ঘটনায় তাহার নিস্পৃহতা ও চরিত্রের দৃঢতার 
পৰিচয় পাই। স্বামীজী যখন কাশীতে ছিলেন, তখন কলিকাতার কোন 
এক ভদ্রলোক কাশীতে একটি শিবমন্দির নির্মাণ করিয়াছেন 'এই সংবাদ 
পাইয়া স্বামীজী মন্তব্য করিয়াছিলেন যে, এ ভদ্রলোক যদি আর্তদের 
জন্য সেখানে কিছু করিতেন তবে তিনি হাজার মন্দিরনির্মাণের ফল 
পাইতেন। লোকমুখে স্বামীজীর এই মন্তব্য শুনিয়! ভদ্রলোক তথাকার 
পুযর মেনস্‌ রিলিফ. এসোসিয়েশনে ( পরবর্তী কালের রামকৃষ্ণ মিশন 
সেবাশ্রমে ) প্রচুর অর্থসাহা্যর প্রতিশ্রতি জানান । কিন্তু কালক্রমে 
তাহার উৎসাহ কমিয়া যাওয়ায় তিনি যখন প্রতিশ্রুত অর্থের মাত্রা স্থাস 
করিয়া অনেক কম টাকা দিতে চাহিলেন, তখন নিরঞ্জন মহারাজ 


২৪৬ শ্রীরামকৃষ্ণ-ভক্তমালিকা 


বিন্দুমাত্র ইতন্ততঃ না করিয়া এই প্রতিজ্ঞাভঙ্গকারীর দান প্রত্যাখ্যান 
করিলেন । 

শ্রীশ্রীমাতাঠাকুরানীর প্রতি নিরঞগরনানন্দের শ্রদ্ধা ছিল অন্থপম। 
ইহার উল্লেখ করিয়! ম্বামী বিবেকানন্দ একবার একখানি পত্রে তাহার 
অনন্থকরণীয় ভাষায় লিখিয়াছিলেন, «নিরঞ্জন লাঠি-বাজি করে; কিন্তু 
তার মায়ের উপর বড় ভক্তি । তার লাঠি হজম হয়ে যায়।” বস্ততঃ এই 
ডানপিটে মানুষটির অন্তস্তল ষে কত কোমল, কত ভক্তিশ্রদ্ধায় পরিপূর্ণ 
ছিল, তাহা কেহ বাহির হইতে বুঝিতে পারিত না। শ্রীশ্রীঠাকুর তাহার 
অনন্ত ভাব লোকসমক্ষে প্রকটিত করিবার জন্য যেসব সাঙ্গোপাঙ্গকে 
লইয়া আসিয়াছিলেন, তাহাদের প্রত্যেকেরই চরিত্র লোকাতীত এবং 
বিস্বয়কর ; অতএব বাহাতঃ: কঠোরহৃদয় নিরঞ্জন মহারাজের হৃদয়ে কোথায় 
কোন্‌ দেবছূর্নভ ভাব আত্মগোপন করিয়াছিল, তাহা আমর] বুঝিব 
কিরপে? তাহার মাতৃভক্তির কিঞ্চিৎ পরিচয কবি গিরিশচন্দ্রের কথায 
পাওয়া যায়। তখনকার দিনে অনেক ভক্তই শ্রীত্রীমাকে শুধু গুরুপত্বীরূপে 
জানিতেন__জগজ্জননীরূপে তিনি তখনও অনেকের হৃদয়ে আবির্ভূতা 
হন নাই। এসময়ে জনৈক ভক্ত শ্রীযুক্ত দানা-কালীর গৃহে উপস্থিত 
হইয়] ঠাকুরের বিভিন্্ প্রকারের ছবি দেখিতে পাইলেও মায়ের ছবি না 
দেখার কারণ জিগ্ঞাসা করিলে দানা-কালী ঠাকুরকে দেখাইয়! বলেন, 
«ইনিই আমার মা, ইনিই আমার বাবা” এই ঘটন। উক্ত ভক্ত 
গিরিশচন্দ্রের নিকট নিবেদন করিলে তিনি বলেন, “আমিই কি প্রথমে 
মানতুম-_-নিরঞনই আমার চোখ খুলে দিলে ।” বস্ততঃ এ সময় অপর 
কেহ কেহ মায়ের স্বরূপ অবগত হইয়া থাকিলেও প্রকাশ্টে উহ। প্রচার 
করিতেন না--মনে মনেই এ ভাব পোষণ করিতেন | নিরঞ্জন মহারাজ 
কিন্ত সমস্ত কার্পণ্য বর্জন করিয়া ভক্তমহলে উহা বলিয়া বেড়াইতেন 


স্বামী নিরঞ্নানন্দ ২৪৭ 


এবং আবশ্যক স্থলে যুক্তিতর্কের দ্বারা অপরকে স্বমতে আনিতেন। 
গিরিশচন্দ্র যখন পুত্রশোকে একান্ত বিহ্বল হইয়া কেরনও অবলম্বন খু'জিয়। 
বেডাইতেছিলেন, তখন নিরঞ্রন মহারাজ তাহাকে এই অমোঘ উঁষধের 
পন্ধান দেন এবং পরে স্বযং তীহাকে লইয! গিষা কিছুদিন জযরামবাটীতে 
মাতৃভবনে বাস কবেন । গিরিশবাবুকে জয়রামবাটা লইয়! যাইবার সময় 
থামী সৃবোধানন্দ এবং ব্রহ্থচারী কানাই, হরিপদ প্রভৃতিও স্বামী 
নিবপ্জনানন্দের সঙ্গী হইঈযাছিলেন এবং তিনি সানন্দে সকলের সবপ্রকার 
বন্দোবন্তের দায়িত্ব গ্রহণ করিয়াছিলেন । তাহারা বর্ধমানের পথে 
উচালন ও কামারপুকূর হইযা জয়রামবাটিতে উপস্থিত হন। তখন 
পনর-যোল দিন অবস্থানের পর নিরঞ্জন মহারাজ ও গিরিশবাবু ব্যতীত 
সকলে ফিরিষা আসেন , গিরিশবাবু ও নিরগ্রন মহারাজ আরও কিছুদিন 
তথায় ছিলেন । 

স্বামীজীর দেহত্যাগের পর নিবঞ্ুন মহারাজ অধিকদিন ধরাধামে 
ছিলেন না। বেলুড় মঠ ও কলিকাতায় থাকা কালে তাহার পুরাতন 
বাধি আমাশযের বৃদ্ধি হওয়ায় তিনি হরিঘারে যাওয়া স্থির করিলেন । 
ঘাত্রর পূর্বে শ্রীশ্রীমাতাঠাকুরানীর প্রতি তাহার ভক্তি শতধা উথপিয়৷ 
উঠিল। ইহার কারণ কেহ স্থির করিতে পারিলেন না--হয়তো তিনি 
চিরবিদ।যের আহ্ব।ন অন্তরে অন্থভব করিয়াছিলেন এবং উহার ই এইভাবে 
কথঞ্চিং বাহিরে উন্মেষ হইয়াছিল । যাত্রার কিছুদিন পুর্ব হইতেই তিনি 
আবদার ধরিলেন, মা যেন তাহার সব করিয়া দেন । মাতৃ-হস্তে রন্ধন, 
মাতৃ-হস্তে আহার প্রভৃতি সমস্ত কার্মের অন্ত তিনি মায়ের মুখ চাহিয়া 
থাকিতেন_-যেন মায়ের অপহায় সন্তান মা ব্যতীত আর কাহাকেও 
জানে না। শেষমূহূর্তে যখন সত্যই বিদায় লইতে আমিলেন, তখন 
ধৈর্যের বাধন একেবারে ভাঙ্গিয়া পড়িল-অবোধ শিশুর ন্যায় নিরঞ্জন 


২৪৮ শ্রীরামকৃষ্*ভক্তমালিকা 


মহারাজ মায়ের ছুটি চরণে লুটাইয়া পড়ির1 অধীরভাবে ক্রন্দন করিতে 
লাগিলেন। কা সেই করুণ মিনতি, আর কী সেই মাতৃচরণে আকুল 
প্রার্থনা! তারপর ধারে ধীরে চলিয়া গেলেন- অন্তরে জানিলেন 
ইহাই শেষ বিদায়। 

হরিপ্ধারে আসিয়া! তিনি এক ভাড়াবাড়িতে আশ্রয় গ্রহণপুর্বক 
তপস্যায় রত হইলেন। অতএব শরীরের উন্নতি না হইয়া অবনতিই 
হইতে লাগিল। তিনি আমাশয়ে তুগিতেছিলেন ; তদুপরি অকম্মাৎ 
বিস্থচিকা দেখা দিল । সেই প্রাণঘাতী রোগেই ১৯০৪ খ্রীষ্টান্দের ১ই মে 
(২৭শে বৈশাখ, ১৩১১ বঙ্গাব্ধ ) বীরভক্ত জগজ্জননীর ক্রোড়ে বীরশয্যায় 
চিরতরে চক্ষ মুদ্রিত করিলেন__সে দৃশ্য একদিকে যেমূন হৃদয়বিদারক, 
অপরদিকে তেমনি বৈরাগ্যযণ্তিত। পুণ্যতোয়] জাহৃবীসকাশে তিনি 
শেষশয্যা গ্রহণ করিয়াছিলেন; সেবক কত অনুরোধ জানাইল শেষ- 
মূহুর্তে সান্নিধ্যলাভ ও সেবার অনুমতি পাইতে ; কিন্তু নিঃসঙ্গ সন্গ্যাসীর 
মন তখন সপ্রম স্থরে বীধা, আরগীতার বাণী স্মরণ হইতেছে “অরতির্জন- 
সংসদি”__জনসমাজে বিরক্তি ! তাই সেবককে সে অনুমতি দিলেন 
না; এমন কি, সেবক আদেশ অগ্রাহা করিয়| নিকটে অগ্রসর হইলে 
তাহাকে নিরন্ত করিবার জন্ত স্বামী নিরঞরনানন্দের ছুর্বল দেহেও কোথা 
হইতে যেন অমিত বলসঞ্চার হইল, চক্ষু দুইটি ঠিকরাইয় পড়িতে লাগিল, 
আর বিরকির স্বরে বলিলেন, «তুমি কি আমায় নিশ্চিত্তমনে মরতেও 
দেবে না? সন্ত্রস্ত সেবক সরিয়া গেলেন। তিনি আবার যখন 
ফিরিলেন, তখন অগ্রনবিহীন, বন্ধনশুগ্য নিত্যনিরঞজন জাগতিক সমস্ত 
সম্বন্ধ হইতে নির্মূক্ত হইয়া চিরসমাধিতে নিমগ্ন | 





স্বামী শিবানন্দ 


স্বামী শিবানন্দ যে ব্রাহ্ণবংশে জন্মগ্রহণ করিয়াছিলেন, ভূকৈলাসের 
রাজবংশের সহিত সম্পকিত তাহাদেরও উপাধি ছিল ঘোষাল । তাহার 
পিতা শ্রীয়ুত রামকানাই ঘোষাল মোক্তারি পাস করিয়া বারাসতে 
আইন-ব্যবসায় আরম্ভ করেন এবং উহাতে খ্যাতি ও প্রতিষ্ঠা-লাভান্তে 
রানী রাসমণির মোক্তার নিযুক্ত হন। কলিকাতা! হইতে ষশোহ্রগামী 
বড় রাস্তার উপরে রানীর একটি ছোট কাছারি-বাড়ি ছিল । ঘোষাল 
মহাশয় এ বাড়িতেই সপরিবারে বাস করিতেন এবং এ বাড়িতেই 
১২৬১ সালের ২রা অগ্রহায়ণ ( ইং ১৬ই নভেম্বর, ১৮৫৪ ) চান্দ্র কাতিক, 
কৃষ্ণা একাদশী তিথিতে, বৃহস্পতিবার বেলা ১১টা ১* মিনিটে স্বামী 
শিবানন্দ জন্মগ্রহণ করেন | তাহার পূর্ব নাম ছিল তারকনাথ ঘোষাল । 
পিতা রামকানাই এবং মাত বামাঙ্ণ্দরী অনেককাল পুত্রমুখদর্শনে 
বঞ্চিত থাকায় /তারকেশ্বর মহাদেবের শরণাপন্ন হইয়া বখসরাধিক কাল 
ব্যাকুলমনে পুরশ্চরণ উপবাস ও প্রার্থনাদি করিতে থাকেন । অবশেষে 
একরান্রে বামা্বন্মরী স্বপ্নে দেখিলেন, বাব! ৬তারকেস্বর সম্মুখে উপস্থিত 
হইয়া বলিতেছেন, «তোমাদের ভক্তিতে আমি তুষ্ট হইয়াছি__তুমি 
স্পুত্রের জননী হইবে । ৬তারকেশ্বরের কুপায় লক সন্তানের নাম 
হইল তারক, আর তাঁহার আদরের ডাক নাম হইল ফুন্থু। জ্যোতিষীরা 
জন্মপত্রিক! প্রস্তত করিয়া জানাইলেন যে, পঁচিশ-ছাব্বিশ বৎসরে 
নবজাতকের সম্ন্যাসযোগ রহিয়াছে, আর যদি সে একান্তই গৃহে থাকে 
তবে রাজসম্মানের অধিকারী হইবে। 

তারকের পিতা দেবীভক্ত ছিলেন । তিনি বাড়িতে তন্ত্রমতে পঞ্চমুণ্ডীর 


২৫০ শ্রীরামকৃষ্ণ-ভক্তমালিকা 


আসন স্থাপনপূর্বক নিয়মিত উপাসনা করিতেন | প্রশস্ত তিথ্যাদিতে 
বিশেষ পূজায় অনেকে আমন্ত্রিত হইয়৷ তাহার গৃহে প্রসাদ পাইতেন । 
দূর দেশ হইতে সাধকগণ আসিয়া কখন কখনও ঘোষালভবনে আতিথ্য- 
স্বীকার করিতেন । ঘোষাল মহাশয় একদিকে যেমন প্রচুর অর্থোপার্জন 
করিতেন অপরদিকে তেমনি ব্যয় করিতেন যুক্তহন্তে। তিনি বারাপতের 
উচ্চ ইংরেজী বিগ্ভালয়ের সেক্রেটারী ছিলেন এবং উক্ত বিদ্যালয়ের পঁচিশ- 
ত্রিশটি ছাত্রকে বাড়িতে প্রতিপালন করিতেন । তারকের গর্তধারিণী 
বামাস্থন্দরী দেবী খুবই ধর্মপ্রাণ ও লক্ষ্মী ছিলেন, আর দেখিতে ছিলেন 
অতি হ্বন্দরী। ছাত্রদের ও পরিবারের সকলের রন্ধনাদি তিনিই 
করিতেন-_রামকানাই পাচক ব্রাহ্মণ রাখিতে চাহিলেও রাজী হইতেন 
না। তারক এ পচিশ-ত্রিশটি ছেলেদেরই মতো প্রতিপালিত হইতেন । 
প্রতিবেশিনী কেহ ঘদি অভিযোগ করিতেন, «ছেলেটাকে একটু 
আদর-যত্ব করছে না” তাহাতে মাতা উত্তর দিতেন, “তার ছেলে, 
আমার নয়। তিনি দয়া করে দিয়েছেন, তিনি ওকে দেখবেন ।” 
ভক্তিমতী জননী স্রেহপুত্তলি তারককে ৬তারকনাথের হস্তে সঁপিয়া দিয়া 
নিশ্চিন্তমনে টদনন্দিন কর্মে মগ্ন থাকিতেন । 

কর্মোপলক্ষে ঘোষাল মহাশয় দক্ষিণেশ্বরেও যাইতেন এবং গ্া্গানাস্তে 
লাল চেলি পরিয়। ৬মায়ের মন্দিরে ধ্যান করিতেন । ত্বাহার যেমন 
লম্বাচওড়1 চেহারা, তেমনি গৌরবর্ণ, আর বুকট! সর্বদাই লাল-_ দেখিয়া 
মনে হইত যেন সাক্ষাৎ ভৈরব। সঙ্গে একজন গায়ক থাকিত | ধ্যানে 
মগ্রথাক। কালে গায়ক পশ্চাতে বসিয়! দেহতত্ব ও শ্যামা-বিষয়ক গান 
গাহিত, আর ধ্যাননিরত সাধকের গণ্ড বাহিয়া' অশ্র ঝরিতে থাকিত। 
মন্দির হইতে তিনি যখন বাহির হইতেন, তখন ভয়ে কেহ তাহার সম্মুখে 
আসিত ন।। দক্ষিণেশ্বরে যাতায়াতের সময় শ্রীরামরুষের সহিত তাহার 

পরিচয় হয়। সাধনকালে ঠাকুরের যখন অসহা গাত্রদাহ উপস্থিত হয়, 
তখন ঘোষাল মহাশয় সমস্ত শুনিয়া ইষ্টকবচ-ধারণের পরামর্শ দেন। 
এই কবচধারণ কর অবধি ঠাকুবের গাত্রদাহ একেবারে কমিয়া যায়। 

সাধক পিতা ও ধর্মপ্রাণা জননীর একমাত্র আদরের দুলাল তারক 
ক্ষদ্র শহরের গ্রামোচিত শ্যামল আবেষ্টনের মধ্যে মুক্ত আকাশের নিয়ে 
খেলিয়া বেড়াইতেন। বাবার বাক্স হইতে টাকা-পয়সা লইয়া পুকুরের 
জলে ছিনিমিনি খেলিয়া হাততালি সহকারে নাচিতেশ | তিনি জিলাপি 
খুব ভালবাপিতেন : বাব! প্রিয়দর্শন বালকের জন্য থালার মতো বড় 
জিলাপি করাইয়া আনিতেন। জীবজস্তর মধ্যে কুকুর ছিল তাহার বড় 
আদরের _রাত্রে শয়নকালেও পে হইত তাহার সাথী । গাজনের ছড়া 
ছিল তাহার মুখস্থ, আর গাজনের সন্ন্যাপীদিগকে পরাস্ত করা ছিল এক 
অদ্ভুত খেয়াল। তিনি রাস্তায় গণ্ডিটানিয়৷ ছড়া কাটিতেন) আর 
সন্ন্যাসীদের এরূপ গণ্ডি অতিক্রম করিতে নাই বলিয়! ত্বাহাদিগকে পরাজয় 
স্বীকারপূর্বক কাকুতি-মিনতি করিয়৷ নিস্তার পাইতে হইত । 

তাহার প্রাথমিক শিক্ষা আরম্ত হইয়াছিল বারাসত মিশনরী স্কুলে । 
সেখানে অল্পদিন অধ্যয়নের পর তিনি উচ্চ ইংরেজী বিদ্যালয়ে প্রবেশ 
করেন। কিন্ত মেধাবী হইলেও বালকের পাঠে মনোযোগ ছিল না-_ 
তিনি ছিলেন ভাবুক। শুনিয়। শুনিয়৷ তিনি অনেক ভজনগান শিখিয়া- 
ছিলেন । সবক বালকের মুখে শ্যামাসঙ্গীত-শ্রবণে অনেকে মুগ্ধ হইতেন । 

তারকের বয়স যখন প্রায় নয় বৎসর তখন তাহার মাতৃবিয়োগ হয়। 
একটি তিন মাসের শিশু ভগ্লীকে রাখিয়। জননী পরলোকগমন করিলে 
নয় বৎসরের বালকের কোমল প্রাণে দারুণ আঘাত লাগিল এবং ভগ্মীটির 
লালনপালনে মনোনিবেশপূর্বক কথঞ্চিতৎ এ শোকের উপশম করিতে 
হইল। কয়েক বৎসর পরে পিত। আবার দারপরিগ্রহ করিলে বিমাতাই 

মাতৃহীন ভগ্রীর লালনভার লইলেন | বামাস্থন্শরী দেবীই কিস্তু ছিলেন 
পরিবারের লক্ষ্মী; তাহার দেহত্যাগের পর ঘোষাল মহাশয়ের আয় 
অনেক কমিয়া গেল। অধিকস্ত দানপরায়ণ কানাইবাৰু অর্থসঞ্চয় করিতে 
পারেন নাই : স্বতরাং পরিবারে ক্রমেই অর্থাভাব দেখ! দিতে লাগিল । 

যাতৃবিয়োগের পর তারকনাথ ছুটির সময়টা নিমতা গ্রামে বড়মামার 
নিকট কাটাইয়া আসিতেন-মামী তাহাকে বড়ই স্সেহ করিতেন। 
কখনও বা তিনি পৈতৃক গ্রামে বেড়াইতেও যাইতেন | এই গ্রামে ভাবী 
যহাপুরুষের ধ্যানপরায়ণ জীবন অনেকখানি পরিস্ফুট হইয়াছিল ; শান্ত 
পল্লীর দীঘির ধারে একান্তে বসিয়া! তিনি উদানমনে গান গাহিতেন আর 
অনন্ত আকাশের পানে চাহিয়া কত কি ভাবিতেন। পল্লীর সৌন্দর্য, 
আকাশের অসীমতা, আর প্ররুতির নিস্তব্ধতা ভাবী মহাপুরুষের ধ্যানের 
খোরাক যোগাইত। 

তারকনাথের বয়স যখন চৌদ্দ বৎসর তখন ম্যালেরিয়ার কঠিন 
আক্রমণে জীবনসংশয় উপস্থিত হইয়াছিল । আরোগ্যলাভান্তে তিনি 
অস্ত্র বাধুপরিবর্তনের জন্য ধান এবং বৎপরাধিক পরে সম্পূর্ণ স্বস্থশরীরে 
বারাসতে কিরিয়! পুনর্বার পাঠাভ্য।সে যন দেন | ইহার প্রায় বৎসরাধিক 
কালের মধ্যেই ছুইটি পারিবারিক দুর্ঘটনায় তিনি খুবই ব্যথিত হুন। 
তাহার দিদি চণ্ডীদেবী ছুইটি সন্তানের মাতা হইয়া অকালে মৃত্যুমুখে 
পতিত হন এবং মধ্যমা ভগিনী ক্ষীরোদাও বাল'বধব] হুইয়া পিতৃগৃহে 
আশ্রয় লন। নবম বর্ষ বয়স হইতে পরপর এইরূপ ছুঃখের সম্মুখীন হইলে 
শুদ্ধমনে স্বভাবতই বৈরাগ; আসে: স্বভাবতঃ অন্তমুথ তারকনাথ যে 
অতঃপর অন্তরের আরও নিবিড়তর প্রদেশে ডুবিয়। গিয়া প্রাণের দেবতার 
অমৃত স্পর্শের জন্য লালায়িত হইবেন-_-ইহা!৷ আমর] সহজেই বুঝিতে পারি। 
প্রবেশিকা-শ্রেণীতে পড়িতে পড়িতে তিনি এই অন্তদ্র্চ্বের গুরুভারে 


ত্বামী শিবানন্দ ২৫৩ 


পীড়িত হইয়া অকত্যাৎ তীর্থাদিভ্রমণে বহির্গত হইলেন । পাঠাভ্যাস 
এইখানেই সমাপ্ত হইল; কিন্ত স্বাবলম্বী তারকনাথ নিজের পায়ে 
দাডাইবার প্রয়োজনবোধে রেলওয়েতে চাকরি লইলেন । এই চাকরি 
উপলক্ষে তাঁহাকে কয়েক বৎসর পশ্চিমাঞ্চলে গাজী-আবাদ, মোগলসরাই 
প্রভৃতি স্থানে কাটাইতে হইয়াছিল । তৎকালীন মনোভাব সম্বদ্ধে তিনি 
নিজেই বলিয়াছিলেন, “ছেলেবেলা থেকেই সংসার ভাল লাগত না। 
প্রাণে ধর্মভাবও ছিল; আর কখনও বিয়ে করে সংসারে বদ্ধ হব না এ 
ভাবও হৃদয়ে বদ্ধমূল ছিল। দেশভ্রমণ করব, নান] তীর্থাদি দেখে 
বেড়াব--এই ইচ্ছাটাও বোধ হয় জন্মগত ছিল । রেলে চাকরি করতাম 
আর ভগবানকে ডাকতাম 1” 

শৈশব হইতেই তিনি মা কালীর ভক্ত ছিলেন, কিন্তু তাহার কেবলই 
মনে হইত, «বিরাট ভগবান্‌-_কি করে এতটুকু যৃতির ভেতর বদ্ধ হয়ে 
থাকা সম্ভব 1” জ্যোৎন্া রাত্রে আকাশের দিকে তাকাইয়া বা অন্ধকারে 
নক্ষত্রপুপ্রের প্রতি দৃষ্টি নিবদ্ধ করিয়া তিনি আপনাকে বিলাইয়া দিতে 
চাহিতেন এক নিরাকার সর্বব্যাপীর মধ্যে, আর আকাশে মেঘসঞ্চার 
হইলে তৎপশ্চাতে তিনি আভাস পাইতেন সেই অব্যক্ত অসীমের | গাজী- 
আবাদে বাসকালে তিনি একতারা লইয়া আপন-মনে ভজন গাহিতেন । 
ষে উচ্চপদস্থ রেলকর্মচারীর বাটীতে তিনি থাকিতেন, তিনি হুঠাৎ মারা 
গেলে ভাবুক তারকনাথ মতের সংকারান্তে গৃহে ফিরিয়া উদ্দাসহৃদয়ে 
গাহিতে লাগিলেন__ 

“দয়াঘন তোমা হেন কে হিতকারী? 
স্বখে ছুঃখে সম বন্ধু এমন কে, শোক-তাপ-ভয়-হারী” ইত্যাদি । 

গানের নেশ! যখন কাটিল তখন সবিস্বয়ে দেখিলেন, শৃস্তগৃহে তিনি একা 
-বাটীর অপর সকলে অন্তত্র চলিয়া গিয়াছে । তারক অতঃপর যখন 

মোগলসরাইয়ে ছিলেন, তখনও এইরূপ নিভৃত চিন্তায় দিন কাটিত। 
বনস্তত: ইহ1 ছিল তাহার স্বভাব। তাহার অন্তলান মন তখন হইতেই স্থির 
করিয়৷ লইয়াছিল যে, এই পঞ্ষেন্দজ্িয়গ্রাহথ জগতের পশ্চাতে ষে সত্য শিব 
হন্দর আছেন, তিনিই একমাত্র ধ্যেয়; আর তাহার মনে চিন্তা উঠিত, 
“সমাধি জিনিসটা কি?” শিবের সমাধিমগ্ন মৃতি, বুদ্ধদেবের ধ্যানযুতি 
তাহার খুব ভাল লাগিত। মোগলসরাইয়ে তাহার সঙ্গী প্রসন্ববাবু তারকের 
সমাধিস্পৃহ] দেখিয়া একদিন বলিলেন যে, সমাধি অতি দুর্লভ জিনিস; 
একমাত্র তেমন লোক আছেন দক্ষিণেশ্বরে--পরমহংসদেব-_ ধাহার ঠিক 
ঠিক সমাধি হয়। শুনিয়া অবধি তারক স্থযোগের অপেক্ষায় রহিহ্েন। 
কিন্ত সে স্যোগ আমিতে আরও আড়াই বৎসর কাটিয়।৷ গেল। 

মন যখন এমনি ভর্ধবগামী তখনই আবার পিতার নিকট হইতে 
প্রস্তাব আসিল যে, তাহাকে বিবাহ করিতে হইবে । বিবাহের প্রসঙ্গ 
পূর্বেও উঠিয়াছিল এবং তারক তাহ। অনায়াসেই নিরাস করিয়াছিলেন । 
কিন্ত এবারে প্রস্তাব উপস্থিত হইল একটা জটিল সমস্যার আকারে । 
সংসারের অসচ্ছলতার মধ্যে কন্তা নীরদার বিবাহের জগ্ত চিন্তান্বিত 
রামকানাইবাবু বাধ্য হুইয়৷ বরপক্ষের এই প্রস্তাবে সম্মত হইলেন যে, 
নারদাকে যে উচ্চ বংশে পাত্রস্থা করিবেন, তারককেও তাহাদের এক 
কন্তার পাণিগ্রহণ করিতে হইবে । এই বিনিময়-বিবাহ ভিন্ন উপায়ান্তর 
নাই দেখিয়। তারক অতীব দুশ্চিন্তায় পড়িলেন। এই মাতৃহীন। স্নেহের 
পুর্তলি ভগিন।টিকে তিনি কত আদরে লালন-পালন করিয়াছিলেন _ 
আজ কি তাহার প্রতি তাহার কোন কর্তব্য নাই? গত্যন্তর না দেখিয়া 
তিনি সম্মত হইলেন এবং যথাকালে উভয় বিবাহই হইয়া গেল। 
ঘোষালপরিবারে পুত্রবধুরূপে আসিলেন মহেশ্বরপুর গ্রামের ৬পঞ্চানন 
চট্টোপাধ্যায় মহাশয়ের কন্| সর্বহুলক্ষণা শ্রমতী নিত্যকালী দেবী। 

এ সময়ে ম্যাকিনন্‌ ম্যাকেঞ্রির আফিসে একটি পদ খালি হইলে 
তারকনাথ বন্ধগণের পরামর্শে এ পদে যোগদানপূর্বক কলিকাতায় এক 
আত্মীয়ের বাটীতে .আসিয়া উঠিলেন । বাটীটি কেশব সেনের 'লিলি 
কটেজের* নিকটে অবস্থিত থাকায় তারকনাথ নিয়মিতভাবে ত্রাহ্ধদমাজে 
যাতায়াত করিতেন এবং উপাসনাদিতে যোগ দিতেন। সমাজের বিধিবদ্ধ 
উপাপনায় কিন্তু তিনি তৃপ্ত হইতেন না_ তাহার মনে হইত উহা একান্তই 
অগভীর । তাই গৃহে ফিরিয়া রাত্রে চংক্ষর জলে ভাপিয়া৷ ভগবানের নিকট 
প্রাণের আকুলতা৷ নিবেদন করিতেন, *হে প্রভু, আমায় ঠিক পথের সন্ধান 
দাও ।» ছুটির [দনে তিনি বাড়িতে যাইতেন ; কিন্ত নিত্যকালী দেবীর 
প্রতি ভরণপোষণ ব্যতীত অন্ত কোন দায়িত্ব স্বীকার করিতেন না। 
পরিবারের এক সঙ্কট-মুহুর্তে স্বীয় কর্তব্য পালন করিয়াছেন বলিয়। তিনি 
আদর্শ ছাড়িতে পারেন না; তাই সহ্ধমিণীকে মনের ভাব জানাইয়া 
নিজেকে সমস্ত মায়িক সম্পর্ক হইতে মুক্ত রাখিতেন। 

ষে আত্মীয়ের গৃহে তারকনাথ বাস করিতেন, কিছুদিন পরে তিনি 
সিমলা-পল্লীতে রামচন্ত্র দত্ত মহাশয়ের বাটীর নিকটে উঠিয়া! আসিলেন | 
ইংরেজী ১৮৮* অব্দের শেষভাগে একদিন পরমহংসদেব রামবাবুর বাটীতে 
শুভ পদার্পণ করিলে সংবাদ পাইয়। তারকনাথ সেখানে উপস্থিত হইলেন 
গিয়া দেখেন একঘর লোক উৎকর্ণ হইয়া ঠাকুরের অমৃতবাণী পান 
করিতেছে । ভিড় ঠেলিয়া অগ্রসর হইয়া দেখিলেন, ঠাকুর ভাবাবস্থ__ 
আড়ষ্টম্বরে বলিতেছেন, “আমি কোথায় 1” একজন কহিলেন, প্রামের 
বাড়িতে ।” ঠাকুর “ও ও” বলিয় খানিক চুপ করিয় থাকিয়া সমাধিতত্ব 
ঝলিতে লাগিলেন । তারকের মন আনন্দে নাচিয়া উঠিল-_যে জিনিসট। 
জানিবার জন্য তাহার এত আগ্রহ আজ প্রত্যক্ষাৃভৃতিসম্পন্ন ঠাকুরের 
আচরণে ও শ্রীমুখের বাণীতে তাহারই সবিশেষ পরিচয় পাইলেন । 

কথা-শেষে তারক বাটীতে ফিরিতে উদ্ধত হইলে রামবাবু তাহাকে ধরিয়া 
রাখিলেন এবং প্রসাদ গ্রহণ করাইলেন। 

দেবমানবের প্রথম সন্ধর্শনেই তারকনাথের যন-প্রাণ তাহার চরণে 
অপিত হইল; তিনি পুনর্বার তাহার দর্শনের জন্ত আকুল হইয়া 
দক্ষিণেশ্বরবাসী এক সহকর্মীর সহিত পরামর্শক্রমে স্থির করিলেন যে, 
শনিবারে আফিসের ছুটির পর সেখানে যাইবেন। চলতি নৌকায় 
দক্ষিণেশ্বরে উপস্থিত হইয়া প্রথমে বন্ধুর বাটাতে উঠিলেন এবং সন্ধ্যার 
সময় কালীবাড়িতে গেলেন । আলোকের বিদায়ের সঙ্গে সঙ্গে আধারের 
তরলছায়া তখন উদ্যানের সর্বত্র ছড়াইয়। পড়িতেছে-কোন্‌ এক অজানা 
যেন ধারপদক্ষেপে অগ্রগামী । ঠাকুর তখন পশ্চিম দিকের গোল 
বারান্দায় গঙ্গার দিকে মুখ করিয়া যেন কাহার আগমন প্রতীক্ষায় আছেন। 
তারক আবিষ্টের ম্যায় তাহাকে প্রণাম করিলে তিনি সন্গেহে জিজ্ঞাসা 
করিলেন, “তুমি আগে কোথাও আমায় দেখেছিলে কি 1” তারক 
রামবাবুর বাড়ির দর্শনের কথ! বলিলে তিনি রামবাবুর কুশল-জিজ্ঞাসাস্তে 
তারককে সঙ্গে লইয়৷ গৃহে প্রবেশ করিলেন এবং ছোট খাটটিতে 
বলিলেন । ঠাকুরকে দেখিয়াই তারকের মনে হইয়াছিল যেন "মা" 3 
তিনি পুরুষ কি স্ত্রী--এরপ চিন্তা মনে আসিল না। গৃহে প্রবেশ করিযা 
সাক্ষাৎ জননীজ্ঞানে ঠাকুরের ক্রোড়ে মন্তক রাখিয়। পুনর্বার প্রণাম 
করিলেন এবং ঠাকুরও তাহাপ মাথায় হাত বুলাইয়া দিতে লাগিলেন-__ 
ষেন কত আপনার জন! ঠাকুরের চক্ষে করুণা ঝরিয়া পড়িতেছে। 
ততক্ষণে মন্দিরে মন্দিরে আরতির মধুর কাসর-ঘণ্টা বাজিয়া উঠিয়াছে। 
ভাবাবিষ্ট ঠাকুর টলিতে টলিতে মন্দিরের দিকে চলিলেন। তারকও 
স্ত্রটালিতবৎ অনুসরণ করিলেন । ঠাকুর জিজ্ঞাসা করিলেন, “তুমি 
সাকার মান, না নিরাকার ? তারকনাথ বলিলেন, পনিরাকারই আমার 

ভাল লাগে ।” ঠাকুর শুধু বলিলেন, *শক্তি মানতে হয় |” মন্দিরে 
আসিয়! ঠাকুর মা কালীকে প্রণাম করিলেন । তারকের ব্রাহ্মসংস্কার 
প্রথমে বাধা দিলেও যুক্তি জানাইয়] দিল যে, বন্ধ সর্বানুহ্থ্যত হইলে তিনি 
প্রতিমাতেও থাকিবেন না কেন? স্কতরাং তিনিও সম্রদ্ধ প্রণাম 
করিলেন । প্রণামান্তে ঠাকুর স্বগৃহে ফিরিলেন। অনন্তর বিদায়গ্রহণ- 
কালে তারক সেই রাত্রি এ স্থানেই যাপন করিতে আদিষ্ট হইয়া বলিলেন 
যে, পূর্ব হইতেই বন্ধুগৃহে থাকার ব্যবস্থা হইয়া গিয়াছে । ঠাকুর তখন 
প্রসম্নমুখে অন্থমোদন করিলেন, “কথা রাখতে হয়-_সত্য কথা কলির 
তপস্থা।” খানিক মৌন থাকিয়া আবার বলিলেন, “আচ্ছা,কাল এসো 1” 

শ্ররামকঞ্চচরণে অপিতপ্রাণ তারকনাথ ভদ্রতার খাতিরে বন্ধুগৃহে 
পরদিবস অপরাহ্ণ পর্যন্ত কাটাইয়! সন্ধ্যার প্রাকালে শ্রীরামরুষ্ণ-সত্গিধানে 
সমৃপস্থিত হইলে তিনি তাহাকে সন্গেহে গ্রহণ করিলেন এবং রাত্রিতে 
সবত্বে প্রসাদী লুচি খাওয়াইয়! দক্ষিণের বারান্দায় শয়নের স্থান নির্দেশ 
করিয়া দিলেন। মনের আনন্দে সে রাত্রে তারকের ঘুম হইল না। 
মধ্যরাত্রে দেখেন উলঙ ঠাকুর ভাবের ঘোরে পায়চারি করিতেছেন আর 
আপন-মনে কি যেন বলিতেছেন | পরে বারান্দায় আপিয়! জড়িতকণ্ে 
বলিলেন, “ওগো ঘুমিয়েছ কি 1” সঙ্গে সঙ্গে উঠিয়া তারক বলিলেন, 
“না তো, ঘুমুই নি 1” আদেশ হইল। “একটু রাম-নাম শোনাও তো 1” 
তারক রাম-নাম গাহিতে লাগিলেন । এইরূপে দিব্য আবেশে রাত্রি- 
যাপনান্তে সকালে বিদায় লইতে গেলে ঠাকুর বলিলেন, “আবার এসো 
_-একলা ।” 

পরবর্তী দর্শনের সময় ঠাকুর আরও কৃপা করিলেন | সেই দিন হঠাৎ 
্বীয় প্রীচরণ তারকের বক্ষে তুলিয়া দিয়া দিব্যস্পর্শে তাহাকে এক 
ইন্ড্রিয়াতীত অচ্থভূতিরাজ্যে লইয়া গেলেন । বাহ্জ্ঞানশৃন্ত হইয়া কতক্ষণ 

ছিলেন, তারক তাহা বুঝিতে পারেন নাই ; যখন জ্ঞান হইল, দেখেন 
ঠাকুর মাথায় হাত বুলাইতে বুলাইতে বলিতেছেন, “মা, নেমে এস, নেমে 
এস।৮ সেই স্পর্শে তারক সেই দিন ঠিক ঠিক অনুভব করিলেন ষে, 
তিনি শাশ্বত চিরমুক্ত আত্মা; আর ঠাকুর সেই সনাতন আদিকারণ 
ঈশ্বর--জগতের কল্যাণের জন্ নরদেহে অবতীর্ণ হইয়াছেন । 
অনুভূতিতে ঠাকুরকে এরূপে জানিলেও দৈনন্দিন ব্যবহারে উভয়ের 
সম্বন্ধ ছিল মাতা ও সন্তানের । “কথামৃতে”ও ( ৪র্থ ভাগ, ৫ম খণ্ড, ১ম 
পবিচ্ছেদ) ইহার আভাস পাওয়৷ ষায়। একদিন “কথামৃত*-কার উপস্থিত 
হইয়া দেখিলেন, প্ঠাকুর তারকের চিবুক ধরিয়া আদর করিতেছেন-__ 
তাহাকে দেখিয়া বড়ই আনন্দিত হইয়াছেন” বনস্বতঃ উভয়ের সহজ 
মিলনের মধ্যে এখবর্ষের স্থান ছিল না। তারক বলিয়াছিলেন, “ঠাকুর যে 
ঈশ্বর সে কথা এখন যত দিন যাচ্ছে ততই বুঝতে পারছি । আগে 
ঠাকুরের ভালবাসার বদ্ধনেই তার কাছে ছিলাম । তিনিও ওরপ 
ভালবাসতেন ; কেউ অবতার ভগবান্‌ ইত্যাদি বললে বিরক্ত হতেন-_ 
ওতে আপন-বুদ্ধি যেন একটু কমে যায়।” তারক যতই স্বাধীন, 
স্বাবলম্বী হউক না কেন এবং শৈশব হইতে যতই দুঃখের সহিত 
স্ছপরিচিত থাকুক না কেন, তাহার অন্তরটি ছিল বড়ই কোমল । 
কখনও বা তাহার মনে হইত ঠাকুরের নিকট খুবকাদেন। বকুলতলায় 
একদিন তাহাকে কাদিতে দেখিয়া ঠাকুর বলিয়াছিলেন, গ্যাখ,, 
ভগবানের কাছে কাদলে তার ভারি দয়! হয়__জন্ম-জন্মাততরের মনের 
গ্লানি অন্ুরাগ-অক্রতে ধুয়ে যায়।” আর একদিন পঞ্চবটীতে ধ্যানকালে 
ঠাকুরকে ঝাউতলার দিক হইতে আলিতে দেখিয়] তাহার হুহু করিয়া 
কান্না পাইল, বুকের ভিতর গুড়গুড় করিয়া উঠিল এবং শরীর এমনি 
কাপিতে লাগিল যে, আর থামে না। বস্ততঃ কুগুলিনী-জাগরণ যেন 

ঠাকুরের মুঠোর মধ্যে ছিল-_-তিনি না ছু'ইয়] দুরে দাড়াইয়৷ কপাকটাঙ্ষে 
ভাহ1 করিতে পারিতেন । 

দক্ষিণেশ্বরে ঠাকুরের নিকট ধাহার1 থাকিতেন, তিনি তাহাদিগকে 
রাত্রি তিনটার সময় উঠাইয়! ধ্যানে বপাইতেন | কোন দিন ব৷ কীর্তন 
হইত-_সক্গে খোল বাজিত। আবার কোনও দিন নৃত্য হইত-_লান্ুক 
কেহ বসিয়। থাকিলে ঠাকুর জোর করিয়! নাচাইতেন | ঠাকুরের সঙ্গগুণে 
রাত্রি তিনটায় উঠা তারকের এমনই সহজসিদ্ধ হইয়! গিয়াছিল যে, শেষ 
বযসেও এই অভ্যাস অটুট ছিল। দক্ষিণেশ্বরে তখন ভয়ে ভয়ে থাকিতে 
হইত করণ সদা-সতর্ক ঠাকুর চাহিতেন, তাহার যুবক-ভক্তগণ অনুক্ষণ 
ভগবস্ভাবে বিভোর থাকেন | রাত্রে তাহার ঘুম বড় একট] হুইত না। 
তারক প্রতৃতিকে ডাকিয়৷ বলিতেন, “হ্যারে, তোর। কি এখানে ঘুমুতে 
এসেছিস? সার রাত যদি ঘুমিয়ে কাটিয়ে দিবি তবে মাকে ভাকবি 
কখন 1?” সমাগত ভক্তদের অনেকেরই ভাব হইতেছে দেখিয়৷ তারক 
একদিন ঠাকুরকে ভাবসমাধির জন্ত ধরিয়া বসিলেন । ঠাকুর বলিলেন, 
“হবে রে হবে এত উতল! হচ্ছিস কেন? মা কৃপা করে সময়ে সব 
দেবেন। তবে তোর মৃতিদর্শন এখন হবে না, পরে হবে। তোর 
ঘৰ আলাদা ।” তারপর একদিন ঠাকুর অঙ্গুলি-ঘার] তাহার জিহ্বায় 
কি যেন লিখিয়! দিলেন, অমনি তারকের বাহ্‌জ্ঞান লোপ হইল। 
অনেকক্ষণ পরে ঠাকুর ধীরে ধীরে বুকে হাত বুলাইয়া জ্ঞান ফিরাইয়। 
আনিলেন এবং সন্সেহে মিষ্টাম্নাদি খাইতে দিয়া সাধন সম্বন্ধে উপদেশ 
দিলেন। সেই ভাবের নেশা তাহার অনেক দিন ছিল। সাধন-ভজন 
ছাড়া অপরাপর বিবিধ বিষয়েও ঠাকুর উপদেশ দিতেন । তারক 
গঙ্গাতেই শৌচাদি করেন শুনিয়। একদিন বলিয়াছিলেন, “সে কি গো ! 
গঙ্জাবারি ব্রহ্মবারি-ওতে কি শৌচ করতে আছে?” আর একদিন 

বলিয়াছিলেন যে, সাধুদর্শনে শুধু-হাতে যাইতে নাই-_অন্ততঃ এক 
পয়সার পান লইয়া! যাইতে হয়। তারক সে উপদেশ পালন করিতেন । 
এতত্যতীত তিনি একদিন অভিমান ত্যাগ করাইবার জন্ক তারকনাথকে 
দক্ষিণেশ্বরে ভিক্ষায় পাঠাইয়াছিলেন । 

অপর একসময়ে ঠাকুর তাহাকে বলিলেন, প্গাখ, এখানে কত লোক 
আসে; কিন্তু কার বাড়ি কোথায় বা কার ছেলে, এসব কাউকে কখনও 
জিজ্ঞাসা করি নে, জানতে ইচ্ছাও হয় না। তোকে প্রথম দেখেই মনে 
হয়েছে, তুই এখানকার লোক; আর তোর বাড়ি কোথায়, বাপের 
নাম কি ইত্যাদি খবর জানতে ইচ্ছা হচ্ছে । কেন বল তো?” তারক 
পিতৃপরিচয় দিলে ঠাকুর আনন্দে বলিয়া উঠিলেন, “বটে ! তুই কানাই 
ঘোষালের ছেলে ? তাই তো বলি, মা কেন তোর বাড়ির খবর নেবার 
ইচ্ছ! জাগিয়ে দিয়েছিলেন ! "তাকে একবার আসতে বলিস তো !” 
তারকনাথ বাবাকে ঠাকুরের অভিপ্রায় জানাইলে তিনি হষ্টচিত্তে 
দৃক্ষিণেশ্বরে আসেন । অমনি ভাবস্থ ঠাকুর তাহার ক্ষদ্ধে একখানি চরণ 
তুলিয়া দেন এবং ঘোষাল মহাশয় আথিক সচ্ছলতা প্রার্থনা করেন । 
উত্তরে ঠাকুর বলেন, “মার ইচ্ছা হলে তাই হবে ।” 

তারকের মনের অন্তস্তলে তখন এক গভীর আলোড়ন চলিতেছে । 
তিনি বিবাহিত-_ স্ত্রীর ভরণ-পোষণের জন্য ধর্মতঃ দায়ী ঃ অথচ মন এই 
স্বভাববিরুদ্ধ কৃত্রিম জীবনে সম্পূর্ণ বীততৃষ্ণ। কাজ করিতে করিতে 
অপহনীয় প্রাণের আবেগে চক্ষের ধারা নির্গত হয়; কাগজ-পত্র ইতন্ততঃ 
ফেলিয়া রাখিয়া অকম্মাৎ নৌকাযোগে তিনি ছুটেন দক্ষিণেশ্বরে । সুযোগ 
বুঝিয়া তারকনাথ একদিন স্বীয় বিবাহ ও অন্তবিপ্রবের কথা ঠাকুরের 
নিকট নিবেদন করিলে তিনি বলিলেন, “ভয় কিরে--আমি আছি । স্ত্রী 
যত দিন বেঁচে থাকবে তাকে দেখা-শুন1 করতে হবে বই কি! একটু ধৈর্য 

ধর-_ মা সব ঠিক করে দেবেন । বাড়িতে মাঝে মাঝে যাবি, আর যেমন 
বলে দিচ্ছি তেমনটি করবি- তার কৃপায় স্ত্রীর সঙ্গে থাকলেও কোন ক্ষতি 
হবে না।” এই বলিয়। তারকের বক্ষে ও মন্তকে হাত দিয়া খুব আশীর্বাদ 
করিলেন । আর একবার তিনি তারককে নিদ্রার পুর্বে চিত হইয়৷ শুইয়া 
ভাবিতে বলিয়াছিলেন, যেন ম1 কালী বুকের উপর দাড়াইয়৷ আছেন, 
এরূপ ভাবন।র ফলে ভক্তিলাভ ও কামজয় হয়। অগ্যসময়ে ঠাকুর 
তারকের মনে স্বীয় মাতৃভাবের ছাপও দৃঢ় অঙ্কিত করিয় দিয়াছিলেন $ 
দক্ষিণেশ্বরে নহবতে শ্রীশ্রমায়ের অবস্থানকালে একদিন বলিয়াছিলেন, 
«এ যে মন্দিরে মা রয়েছেন, আর এই নহবতের মা_অভেদ ।” স্বভাবতঃ 
সংমশীল তারকনাথ তখন হইতে আপনাকে দেবরক্ষিত জানিয়া নির্ভয় 
হইলেন | তিনি প্রয়োজনান্ুসারে বাটীতে যাইতেন এবং স্ত্রী অস্থস্থ হইলে 
তাহার সেবাশুত্রষাদির ব্যবস্থা করিতেন ; কিন্তু নিজে সর্বদা অনাসক্ত 
থাকিতেন। পরবর্তীকালে এই সকল কথা উল্লেখ করিয়। তিনি রোমা 
রোল'াকে লিখিয়াছিলেন যে, জীবনে তিনি কখনও স্ত্রীর সহিত এক 
শয্যায় শয়ন করেন নাই | আশ্চর্য গুরু আর আশ্চর্য তাহার শিষ্য ! 

তারকনাথ দেখেন আর শিখেন। কিন্তু ঠাকুরের তীক্ষবৃষ্টি রহিয়াছে 
যাহাতে তিনি নিবিচারে যাহার-তাহার অনুকরণ না করেন। একসময় 
“কথাম্ৃত'-কারের দৃষ্টান্তে তিনি ঠাকুরের কথা টুকিয়া রাখিতে আর্ত 
করেন। এই কাজের সুবিধার জন্য একদিন নিবিষ্টমনে ঠাকুরের দিকে 
তাকাইয়৷ সব কথা ভাল করিয় শুনিতেছেন, এমন সময় ঠাকুর হঠাৎ 
বলিলেন, “কি রে, অমন করে কি গশুনছিস 1” অপ্রস্তত হইয়৷ তারক 
নিরুত্তর রহিলেন। ঠাকুর বলিলেন, “তোর ওসব কিছু করতে হবে না 
_তোদের জীবন আলাদ11” সেদিন হইতে লিখার সঙ্বল্প নষ্ট হইল 
এবং যাহ লিখ! হইয়াছিল তাহাও গঙ্গাগর্ভে স্থান পাইল । 

এই জাতীয় ঘটন। তাঁহার জীবনে আরও ঘটিয়াছিল। একবার 
দক্ষিণেশ্বরে এক বৈষ্ণব সাধু আসেন । তাহাদের সম্প্রদায় রাধা মানেন 
না, কৃষ্ণ মানেন ; সাধুটির ইচ্ছা ছিল যে, তারক প্রভৃতি যুবকের! তাহার 
নিকট যান; কিন্তু ঠাকুর বলিলেন, «ওদের মত ভাল হতে পারে, তবে 
আমার প্রাণের মত নয়। ভগবানের লীলা চাই ৮” হৃতরাং তারকের 
সেখানে যাওয়া বন্ধ হইল। তারকের রামবাবুর বাড়িতে থাকাকালে 
নিত্যগোপালও সেখানে ছিলেন | ঠাকুর নিত্যগোপালের ভগবৎপ্রেমে 
ভাবাবস্থাদির প্রশংসা করিতেন; কিন্তু তারককে সাবধান করিয়া 
দিলেন, গ্ঠাখ, তারক, নিত্যগোপালের সঙ্গে বেশী মিশিস নি । ওর 
ভাব আলাদা--৩ এখানকার লোক নয়।” নিত্যগোপালের সঙ্গে 
ভদ্রতাহিসাবে বতটুকু মিশা প্রয়োজন তদতিরিক্ত আলাপাদি সেই দিন 
হইতে বন্ধ হইল। 

ঠাকুরের সেবার জন্ত তারক সর্বদাই প্রস্তত ছিলেন এবং স্থযোগও 
খু'জিয়া বেড়াইতেন। তিনি পরে বলিয়াছিলেন, «কি ভাগ্যবানই 
আমরা ! পান সেজে, তামাক সেজে খাইযেছি_তার সেবা করেছি, 
আদর-ভালবাসা কত পেয়েছি ।” ঠাকুর কিন্তু সর্বপ্রকার সেবা এই 
সেবকটির হাতে লইতে প্রস্তত ছিলেন না। তিনি ঝাউতলার দিকে গেলে 
উপস্থিত কেহ গাড়ু লইয়া! যাইতেন। একদিন অন্যের অন্পস্থিতিতে 
তারকই গাড়িটি লইয়৷ চলিলেন। ফিরিবার পথে ঠাকুর যখন দেখিলেন 
যে,তারক গাড়ুটি আনিয়াছেন, তখন বলিলেন, «তুই কেন জলের গাড়ুটা 
আনলি ? তোর জল আমি কেমন করে নেব ? তোর সেবা কি আমি 
নিতে পারি? তোর বাবাকে যে আমি গুরুর মতো শ্রদ্ধা করি ।” 

ক্রমে তারকের বৈরাগ্যবৃদ্ধি হওয়ায় একদিন তিনি বাড়িতে গিয়া 
নিত্যকালী দেবীকে জানাইলেন যে, আর তাহার সংসারে থাকা 

অসম্ভব; তবে তিনি তাহার ভরণ-পোষণের ব্যবস্থা করিবেন। বনস্বতঃ 
এ জঙন্ত তিনি ইতোমধ্যেই কিছু টাকা সঞ্চয় করিয়া রাখিয়াছিলেন। 
কিন্ত সে অর্থ তাহাকে ব্যয় করিতে হয় নাই। ইহার কিছুকাল পরেই 
নিত্যকালী রোগগ্রন্ত হইয়া ইহলোক হইতে চলিয়া যান। পত্বীর 
মৃত্যুর পর সংসারের বন্ধন সম্পূর্ণ দুর হওয়ায় তারক পিতার নিকট বিদায় 
লইতে গেলেন । পিতা সেই নিদারুণ কথা শুনিয়া অশ্রজলে ভাসিতে 
লাগিলেন ; কিন্তু বাধা ন৷ দিয়া গৃহদেবতাকে প্রণাম করিয়া আপিতে 
বলিলেন এবং অতঃপর মাথায় হাত রাখিয়া আশীর্বাদ করিলেন,«তোমার 
ভগবান্লাভ হোক! আমি নিজে অনেক চেষ্টা করেছি--সংসার 
ছাড়বারও চেষ্ঠা করেছিলাম; কিন্তু পারি নি। তাই তোমাকে 
আশীর্বাদ করছি- তোমার ভগবানৃলাভ হোক ।* পিতার অন্বমতি ও 
আশীর্বাদ লইয়া সংসারত্যাগ বড়ই বিরল। তারকের সে সৌভাগ্যলাভ 
হইয়াছে শুনিয়া ঠাকুর বলিয়াছিলেন, «খুব ভাল হয়েছে ।» ইহা! অনুমান 
১৮৮৩ শ্রীপ্রাব্দের শেষ ভাগের কথা । 

সগ্যোমুক্তবন্ধন সন্ন্যাসী তারকনাথ কিছুদিন ' দক্ষিণেশ্বরে ঠাকুরের 
নিকট বাস করিলেন। অনন্তর একদিন ভক্তপ্রবর রামচন্দ্র দত্তকে 
ঠাকুর বলিলেন, «দেখ, রাম, এই তারক তোমাদের বাড়িতে থাকবে । 
ও সর্বদা এখানকার ভক্তদের সঙ্গে বাস করতে বড়ই উৎসৃক হয়েছে।» 
আর তারককে বলিলেন, প্গাখ, তুই ব্রাহ্মণের ছেলে- তাদের অন্লটা 
খাসনি, আর সব খাবি।” তারক রামবাবুর বাড়িতে ম্বপাক খাইয়। 
ভগবানের স্মরণ-মননে কালাতিপাত করিতেন । ক্ষুদ্র প্রকোষ্ঠে 
ভূমিশধ্যায় একাহারে সেই কঠোর তপস্যা লিখিয়া বুঝাইবার নহে। 
তিনি নিজে বলিয়াছিলেন, “অধিকাংশ দিনই একাহার, তাও হবিষ্থান্ন। 
কখনও বা আলুবেগুন বা যা হয় কিছু পুড়িয়ে তাদিয়ে ছুটি খেয়ে 

নিতাম । দেহের আরামের জন্ঘ সময় দিতে আদ ইচ্ছা হত না।৮ 
“কথামতে, আছে, “তারকের অবস্থা এখন অন্তম্থ। তিনি লোকের 
সঙ্গে বেশী কথা কন না” (৫ম ভাগ, ৮১ পৃঃ) | পথ চলিতে তাহার দৃষ্টি 
পদাল্গুষ্ঠটনিবদ্ধ থাকিত। একদিন এ ভাবে গঙ্গাত্নানে যাইতেছেন, এমন 
সময় এক পরিচিত ভদ্রলোক কথা বলিবার জন্য পশ্চাপ্তাগ হইতে অগ্রদ্র 
হইলেন এবং নাম ধরিয়াও ডাকিলেন। তারকের কিন্তু ছু'শ নাই-_ 
আপন মনে চলিয়া গেলেন। ভদ্রলোক ভাবিলেন, তারক দাস্তিক। 
কিন্তু উভয়ের পরিচিত এক বন্ধু বুঝাইয়া৷ দিলেন যে উহা অন্তরগান অবস্থা 
_ইহার সহিত আলাপ করিতে হইলে সম্মুখ হইতে অগ্রসর হওয়া 
আবশ্যক। অপর একদিন ভদ্রলোক এরূপ করিলে তারক অতি বন্ধুভাবে 
আলাপ করিলেন এবং ভদ্রলোকের খেদ দূর হইল। আত্মনিমগ্ন ও 
নিঃসঙ্গ তারক প্রাণের আবেগে তখন সব সময় আবাপসস্থলেও থাকিতে 
পারিতেন না। তাহার নিজের কথায় জানা যায়, «এমন অনেক সময় 
গেছে, যখন বিডন স্কোয়ারে ও হেদোয় রাতভর ধ্যানভজন করে কাটিয়ে 
দেওয়া ঘেত। কখনও বা কালীঘাটে এবং কেওড়াতলায়ও ধ্যানভজন 
করেছি।” রামবাবুর বাড়ি হইতে তিনি কাকুড়গাছিতে গমন করেন । 
তখন এঁ অঞ্চল জঙ্গলাকীর্ণ, লোকজনের যাতায়াত বিশেষ ছিল না। 
বাগানে একটি মালী মাত্র থাকিত। সেখানে আমগাছ-তলায় ধুনি 
জালাইয়া তিনি দিনরাত ধ্যানজপে কাটাইতেন ; দিনে একবার ভিক্ষায় 
বাহির হুইয়! যাহা পাইতেন তাহাতেই ক্ষুশ্নিবৃত্তি করিতেন ; পরিধানে 
একমাত্র কাপড় ছাড়া শরীরে অন্ত আবরণ থাকিত না; আর দেহ, 
কেশ প্রভৃতির পরিপাটি মোটেই ছিল ন1। 

তপন্তাকালে তিনি মধ্যে মধ্যে পদত্রজে দক্ষিণেশ্বরে যাইতেন এবং 
অনেক সময় রাত্রিকালে সেখানে থাকিতেন | আত্মধ্যানে নিমগ্ন তারক 


স্বামী শিবানন্দ ২৬৫ 


তখন লোকসমাগম এড়াইয়া৷ চলিতেন, হুতরাং দক্ষিণেশ্বরে তাহার 
উপস্থিতি ভক্তদের নিকট প্রায়শঃ অজ্ঞাত থাকিত। কাকুড়গাছিতে 
থাকাকালে (১৮৮৪ ঘীঃ) তিনি একবার শ্রীবৃন্দাবনে গিয়াছিলেন এবং 
তথা হইতে ব্রজের রজঃ তিলকমাটি ও প্রসাদী ছোলা ভাজা! আনিয়া 
তৎসহ দক্ষিণেশ্বরে ঠাকুরকে দর্শন করিতে গিয়াছিলেন। কিঞ্চিৎ পূর্বে 
পড়িয়! গিয়৷ হাত ভাঙ্গিয়া যাওয়ায় ডাক্তার তখন ঠাকুরের হাত বাঁধিয়া 
রাখিয়াছিলেন । সাধুর এরূপ দৈহিক ক্লেশ হওয়া যুক্তিসহ কি না৷ ইত্যাদি 
বিষয়ে তখন ভক্তদের মধ্যে আলোচনা চলিত। ঠাকুর তারককে 
সম্মুখে পাইয়া পরীক্ষাচ্ছলে জিজ্ঞাসা করিলেন, “আচ্ছা, লোকে বলে, 
ইনি যদি এত (এত সাধু)-_-তবে রোগ হয় কেন?” তারক ক্ষণমাত্র 
চিন্তা না কবিয়! সরলভাবে উত্তর দিলেন, “ভগবানদাস বাবাজী অনেক 
দিন রোগে শয্যাগত ছিলেন।” কোন দর্শন বা মতবাদ-অবলঘ্বনে 
সত্যকে আবৃত করার বা স্বীয় সন্দেহকে ঢাকিবার চেষ্টা এই সরল 
উত্তরের মধ্যে নাই; কারণ সাধুজীবনের সহিত পরিচিত তারকের 
জানাই ছিল যে, শরীর প্রাকৃতিক নিয়মেই চলে-রোগ হওযা বা না 
হাওয়ার সহিত সাধুত্বের সম্পর্ক কি? 

১৮৮৬ অব ঠাকুর চিকিৎসার্থে কাশীপুরে আপিলে তারকও তাহার 
সেবার জন্ঘ তথায় বাস করিতে লাগিলেন । সেবার অবসরে নরেজ্রের 
নেতৃত্বে তখন ধ্যান ভজন ওশীস্ত্রালোচনাচলিত। বৌদ্ধধর্মের এবং নিঞ্ডণ 
নিরাকার ব্রন্বের চিন্তাও যথেষ্ট হইত। সমাগত ভক্তদের সহিত নরেন্দ্র 
এই সব বিষয়ে তর্ক করিতেন কিংব1৷ তারকনাথকে তর্কে লাগাইয়া দিয়া 
মজা দেখিতেন | ভক্তেরা ইহাদের ভাব বুঝিতে না পারিয়া৷ একসময়ে 
ইহাদিগকে নাস্তিক পর্যন্ত মনে করিয়াছিলেন; কিন্তু ঠাকুর বুঝাইয়! 
দিলেন ষে, সাধকজীবনের উহা অবস্থাবিশেষমাত্র - ছুশ্চিস্তার কিছুই নাই। 


২৬৬ শ্রীরামকৃষ্-ভক্তমালিকা 


তথাগতের টিন্তায় বিভোর নরেন্ত্র একদিন তারক ও কালীকে 
বলিলেন যে, বুদ্ধগয়ায় গিয়া তপস্যা করিতে হইবে । উভয়েই তাহার 
সঙ্গে চলিলেন; প্রত্যেকের সম্বল-_গায়ে গেরুয়া বহির্বাঘ ও হ্বন্ধে 
একখানি কম্বল । বুদ্ধগয়ায় পৌছিয়া, যে বোধিদ্রমমূলে ধ্যানমগ্র তথাগত 
বুদ্ধত্বলাভ করিয়াছিলেন, তাহারাও তাহার নিম্নে ধ্যানে রত হইলেন । 
যে বজ্রাসনে শাক্যসিংহ বসিয়াছিলেন, নরেন্দ্র তাহাতে উপবিই্ হইলেন । 
তিন জনে পাশাপাশি ধ্যানে রত আছেন, এমন সময় নরেন্ত্রনাথ হঠাৎ 
ভাবাবস্থায় কাদিতে কাদিতে তারকনাথকে জড়াইয়া ধরিলেন। মুহূর্তমধ্যে 
আবার সহজাবস্থা লাভ করিয়া ধ্যানে বসিলেন।১ পরে তারককর্তৃক 
জিজ্ঞাসিত হইয়া নরেন্দ্র বলিয়াছিলেন, “মনে একট] গভীর বেন! অনুভব 
করেছিলুম ।***সবই তো! রয়েছে কিস্তু তিনি কোথায় ?...বুদ্ধদেবের 
বিরহ এত তীব্র বোধ হতে লাগল যে, আর সামলাতে পারলুম না-_কেঁদে 
উঠে আপনাকে জড়িয়ে ধরলুম |” সেই রাত্রি ধ্যানেই কাটিয়া গেল। 
তাহাদের ইচ্ছা! ছিল বুদ্ধগয়ায় কিছুদিন থাকেন, কিন্তু ভিক্ষালব্ধ মড়ুয়ার 
রুটি নরেন্দ্রের পেঠে সহা হইল না । আবার শীতবস্ত্রের অভাবে রাত্রিতে 


১ ম্বামী অভেদানন্দের বিবরণ একটু অন্তরূপ। তাহার মতে এই ঘটনা হইয়াছিল 
পরদিন প্রতাষে (৮ বা *ই এপ্রিল, ১৮৮৬ )--যথন তিন জনে সার! রাক্রি বোধিক্রমের 
নীচে ধ্যান করিয়। পুনর্বার প্রতাষে মন্দিরমধ্যে ধ্যানে বসিয়াছিলেন | নরেন্দ্রের বাজে 
ছিলেন কালী (অভেদানন্দ ) ও কালীর বামে তারক | এই ঘটন। সম্বদ্ধে নরেন্দ্র কালীকে 
বলিয়াছিলেন, “বুদ্ধমুত্তি পেকে তোমার পাশে তারকদার দিক দিয়ে একট] জ্যোতি 
0955 (বের) হয়ে গেল” (€"ম্বামী অভেদানন্দের জীবনকথা )। সম্ভবতঃ এই 
বিবরণ শুনিয়া শ্বামী অদ্ভুতানন্দ পরে বলিয়াছিলেন, “সেখানে (বুদ্ধগয্প!) তো লোরেন 
ভাই তারকদাদার দেহে একটা জ্যোতি প্রবেশ করতে দেখেছিল।” কে প্রানে 
নিরাকারের চিন্তার নিমগ্ন তারফের সহিত নির্বাণমার্গা বৌদ্ধগণের কোন অলৌকিক 
সম্বন্ধ ছিল কি না। 


স্বামী শিবানন্দ ২৬৭ 


নিদ্রার ব্যাঘাত হইতে লাগিল । স্থতরাং তিন-চারি দিন পরেই তাহারা! 
গয়া হইয়া পুনর্বার কাশীপুরে উপস্থিতহইসলন । তাহাদিগকে দেখিয়াঠাকুর 
সকৌতুকে একটি অঙ্গুলি চারিদিকে ঘুরা ইয়া পরে বৃদ্ধাঙষ্ঠ নাড়িয়া বলিলেন, 
«কোথাও কিছু নেই |” অবশেষে নিজের দিকে অঙ্গুলি নির্দেশ করিয়া 
বলিলেন, “এবার সব এখানে; আর যেখানেই যাওনা কেন কোথাও কিছু 
পাবে না। এখানকার সব দোর খোলা 1” কাশীপুরে ফিরিয়া আসিয়াও 
তাহাদের ধ্যানের নেশা অনেক কাল ছিল। তাই তাহারাপ্রায়ই দক্ষিণে- 
শ্বরে রাত্রিযাপন করিতেন এবং কখনও বা সেখানে থাকিয়া বাইতেন । 

তারক নরেন্দ্রের প্রতি স্বভাবতই বিশেষ শ্রদ্ধাসম্পন্্ ছিলেন ; 
তদ্দুপরি একটি ঘটনায় এ শ্রদ্ধামিশ্রিত ভালবাসা অধিকতর বধিত হইল । 
কাশীপুরে একটি বড় মশারির নীচে অনেকে একত্রে শয়ন করিতেন । 
একরাত্রে নিদ্রাভঙ্গে তারক দেখেন, সর্বত্র আলোকিত করিয়৷ নরেন্দ্রের 
দেহের চতুষ্পার্থে ছোট ছোট শিবযুতিসকলঘুরিয়। বেড়াইতেছেন । তাহার 
স্মরণ হইল যে, নরেন্দ্রের অপর নাম বীরেশ্বর | কাশীধামে বীরেশ্বর-শিবের 
ষৃতি এরূপেই কল্পিত এবং তাহারই পুজার ফলে নরেন্দ্রের জন্ম হয়। 

কাশীপুরের একটি ক্ষুদ্র ঘটনায় তারকের প্রতি ঠাকুরের স্সেহের 
পরিচয় পাওয়া যায়। সেদিন পাচকের অভাবে তারক রন্ধন করিতে- 
ছিলেন । উপর হইতে ফোড়নের গন্ধ পাইয়। ঠাকুর জিজ্ঞাসা করিলেন, 
«কে রশাধছে 1” তারক রাাধিতেছেন জানিয়! তিনি একটু চচ্চড়ি 
আনাইয়] মুখে দিলেন । 

অবশেষে যুবক ভক্তদিগকে নরেন্দ্বের অধীনে এক অবিচ্ছেন্ত 
প্রীতিস্থত্রে গাথিয়াদিয়! ঠাকুর মর্ত্যলীল1 লংবরণ করিলে অনেকেই শ্বগৃহে 
ফিরিয়া গেলেন; কিন্ত যাইবার অন্ত স্থান না থাকায় বা! সেরূপ ইচ্ছা 
হুদয়ে অবকাশ না পাওয়ায় লাটু, বুড়ো গোপাল ও গৃহত্যাগী তারক 


২৬৮ শ্রীরা মকৃষ্₹-ভক্তমালিকা! 


বাগানবাটীতেই রহিলেন এবং সেখানে সযত্বে রক্ষিত ঠাকুরের পুত 
ভশ্মাস্থিকে জীবন্ত ঠাকুর-জ্ঞানে পূজা করিতে লাগিলেন । কিন্তু ৩১শে 
আগস্ট (১৮৮৬) বাড়ির ভাড়ার মেয়াদ ফুরাইয়া গেলে গৃহী ভক্তেরা আর 
সে বাড়ি রাখিবেন না জানিয়া অগত্য। লাটু বৃন্ধাবনে গেলেন । তারকও 
অবিলম্বে তথায় উপস্থিত হইলেন | বুন্দাবনে তাহার বেশী দিন থাকা 
হইল না। শ্রীযুত স্বরেন্দ্রনাথের আগ্রহে নরেন্দ্র মঠস্থাপনের জন্য একটি 
বাটীর অন্বেষণে ছিলেন এবং তারককে বলিয়। রাখিয়াছিলেন, তিনি যেন 
যে কোন মুহূর্তে ফিরিয়া আসিবার জন্য প্রস্তুত থাকেন ; তদন্থপারে তিনি 
কাশীধামে আসিয়া নরেন্দ্রের তারের অপেক্ষায় রহিলেন । অল্পদিনের 
মধ্যে বরাহনগরে একটি ভূতুড়ে বাড়ি ভাড়1 করিয়৷ এবং শ্রীশ্রীঠাকুরের 
দ্রব্যাদি সেখানে রাখার ব্যবস্থা করিয়। নরেন্দ্র তারকনাথকে তার করিলেন, 
আর তারকও তৎক্ষণাৎ যাত্রা করিয়া কলিকাতায় বলরাম-মন্দিরে নরেন্দ্র- 
সমীপে উপস্থিত হইলেন । তিনি ষে ঘোড়ার গাড়িতে আসিয়াছিলেন 
উহাতেই নরেন্দ্র ও রাখাল তাঁহার সহিত উঠিয়া পড়িলেন এবং সকলে 
বরাহনগরের বাড়িতে উপস্থিত হইলেন । এইরূপে রামরুঞ্ণসজ্ঞের প্রথম 
মঠ আরম্ভ হইল। 

এ খ্রীষ্টাব্ষের অবিস্মরণীয় ঘটন। ডিসেম্বর মাসে সকলের দলবদ্ধ হইয়া 
আটপুরে গমন, সঞ্তাহাধিক সেখানে আনন্দে ধ্যান-ভজনাদিতে কাটানে? 
এবং বড়দিনের রাত্রে ধুনির সম্মুখে বসিয়৷ ঈশার ত্যাগ-বৈরাগ্যের 
আলোচনাকালে সন্ন্যাসের প্রেরণালাভ | পরে যথাকালে শ্রীশ্রীঠাকুরের 
পাছুকাসম্মুখে বিরজ! হোম সমাপনাস্তে আহুষ্ঠানিকভাবেসন্ন্যাসগ্রহণান্তর 
শিবপ্রায় তারক শিবানন্দ নাম প্রাপ্ত হইলেন ।৯ 


১ "ম্বামী অভেদানন্দের জীবনকথা, 'কথাম্ৃত", ৪র্থ ভাগ, ৩৪২-৪৩ পৃঃ, এবং 
ক্থামী শিবাননের ৮-১-৯*-এর পত্র । 


স্বামী শিবানন্দ ২৬৯ 


শিবানন্দ মহারাজ বয়সে বড়, দীর্ঘকাল সন্গ্যাসিজীবনে অভ্যস্ত এবং 
মঠের অন্যতম প্রথম অধিবাসী , সেজন্ত এঁ সময়ে মঠপরিচালনার দায়িত্ব 
স্বভাবতই তাহার উপর ছিল। তিনিও কায়িক পরিশ্রম করিয়া সকলের 
হখ-হ্ুবিধার বন্দোবস্ত করিতেন । কুটনা-কোটা, জলতোলা, ঝাঁট- 
দেওয়া, পায়খানা পরিষ্কার করা-_-এই সমস্তই ছিল তাহার নিত্যকর্ম ) 
অথচ ব্যবহারে ছিলেন তিনি সরল, নিঃসঙ্কোচ, নম্র ও মধুরাঁলাপী, আর 
মুখে তাহার সর্বদাই উচ্চারিত হইত “অখণ্ড সচ্চিদানন্দ* | ভজনা দিতেও 
তিনি অগ্রণী ছিলেন। এক শিবরাত্রির দিনে “কথাম্বত'-কার উপস্থিত 
হইয়া দেখিলেন, মঠের ভাইরা উপবাস করিয়া আছেন। ত্বাহাকে 
দেখিয়াই স্বামীজীর রচিত “তাথেয়া তাখৈয়া নাচে ভোলা” ইত্যাদি 
গানটি ধরিয়া শিবানন্দজী নৃত্য আরম্ত করিলেন ) রাখালও সঙ্গে যোগ 
দিলেন এবং “কথামৃত'-কারকেও তীহারা দলে টানিয়া লইলেন। 
ঠাকুরের অদর্শনে বিরহতাপিত স্বামী শিবানন্দ এক বর্ষাকালে আকাশে- 
বাতাসে বিরহ ঢালিয়। গান ধরিলেন-__ 

“হরি গেল মধুপুরী, হাম্‌ কুলবালা। 
বিপথ পড়ল সই ! মালতীর মাল ॥” ইত্যাদি 

ঠাকুর তাহার পার্ষদবর্গকে ষে প্রেমস্থত্রে বাধিয়াছিলেন, তাহার 
মধ্যে গৃহী-সন্্যাসীর ভেদ ছিল না। শিবানন্দ মহারাজও সেই 
প্রেমে পরিনিষ্ণাত হইয়া উহার বহিঃপ্রকাপরূপে সকলের সেবায় রত 
থাকিতেন। ১৮৮৯ খ্রীষ্টাব্দে প্রয়াগধামে ষোগীন মহারাজের বসন্ত 
হইলে তিনি অবিলম্বে তথায় উপস্থিত হইয়াছিলেন। ১৮৯০ ইং-তে 
বলরামবাবু কঠিন নিউমোনিয়া-রোগে আক্রান্ত হইলে অকাতরে 
তাহার সেবা করিয়াছিলেন ; এবং ১৮৯৬ অবে স্বামী অদ্বৈতানন্দ 
পায়ে কণ্টকবিদ্ধ হুইয়া উ্থানশক্তি রহিত হইলে তিনি প্রমদাদাস 


২৭০ শ্রীরামকৃষ্ণ-ভক্তমালিকা 


বাবুকে এই বৃদ্ধ শ্বামীজীর সেবা! করিবার জন্ত অন্গরোধ জানাইয়া পক্র 
লিখিয়াছিলেন। 

এই অশেষ সদৃগুণাবলীর জন্ত তিনি ম্বত:ই সকলের শ্রদ্ধাভাজন 
ছিলেন । মঠের ভ্রাতৃগণ তাহাকে 'তারকদা” বলিয়। ডাকিতেন এবং 
নরেজ্জনাথও “আপনি” ভিন্ন অন্যভাবে সম্বোধন করিতেন না। তাহার 
অপর লোকপ্রিয় নাম ছিল “মহাপুরুষ” ; বরাহনগরের জীবনে একবার 
তাহার! নিমস্ত্রিত হইয়। বলরাম-ভবনে যান । সেখানে ঠাকুরের প্রসঙ্গে 
মগ্ন নরেন্দ্রনাথ বলিলেন, “এক ঠাকুরই ছিলেন কাযজিৎ$ নইলে 
বিবাহিত-জীবনে কামজিৎ পুকষ জগতে বিরল” শুনিযা শিবানন্দ 
মহারাজ বলিলেন, “তা কেন 1 ঠাকুর আমার ভেতর এমন শক্তি-সঞ্চার 
করেছিলেন ষে, তার বলে আমিও কামজয় করতে পেরেছি । তার 
কপায় সবই সম্ভব ।* সবিষ্ময়ে নরেন্দ্র বলিয়া উঠিলেন, “তা হলে তো 
আপনি মহাপুরুষ |” তদবধি লোকসমাজে তিনি “মহাপুরুষ” নামেই 
পরিচিত হইলেন । 

উচ্চ আধ্যাত্মিক রাজ্যে সদা বিচরণশীল এই মহাপুরুষ” মানুষোচিত 
আনন্দরসে বঞ্চিত ছিলেন ন1। স্বামী অদ্ভুতানন্দ বলেন, “হামাদের মঠে 
তারকদা ছিল ভারী আমুদে । কেবল লোকদের নকল করত আর বলত, 
“তোদের নিয়ে একটু হাসি-ঠাট্টা করি বলে তোরা রাগ করিস নি, 
ভাই?!” তাহার হাত-পা নাড়িয়া অপরের অনুকরণ, বা পশু ও 
গুজরাটা ভাষার ছন্দে ব্ৃতা ইত্যাদি দ্বার৷ তিনি তাহার ধ্যানগস্ভীর 
মনকে যেমন হালকা করিতেন, তেমনি অপরকেও বিমল আনন্দে 
ভাসাইতেন। একবার ম্বামীজী 'মেঘনাদ-বধ” কাব্যের গুণাণ্ডণ লইয়া 
বিচার করিতেছিলেন | এ কাব্যে ইচ্ছামত বিশেগ্যকে ক্রিয়ায় পরিণত 
কর! ও ক্রিয়াপদকে সংক্ষিপ্ত করার কৌশল দেখিয়া রসিক মহাপুরুষের 

বড়ই আমোদ হইল । অমনি তিনি বলিতে লাগিলেন, «ওহে “আলু 
দম কর” না বলে বলতে হবে 'আলুটা দমিয়ে দাও” । গুপ্ত যহারাজকে 
ডাঁকিয়৷ বলিলেন, *গ্তপ্ত, তামাকট। তামকাইয়ে দে।» এই সব কথার 
সঙ্গে সঙ্গে তিনি তর্জনী নাড়িতে নাড়িতে ও মাথা ছুলাইতে ছুলাইতে 
অপূর্ব ভঙ্গীতে আহলাদে গৃহময় হেলিয়৷ ছুলিয়৷ বেড়াইতে লাগিলেন -- 
আর সকলে হাসিয়! আটখানা ! 

কিছুকাল মঠে বাসের পর অনেকেই এদিকে-লেদিকে তীর্ঘভ্রমণে 
বাহির হইতে লাগিলেন। মহাপুরুষ ১৮৮৮ খ্রীষ্টাব্ে একবার 
উত্তরাখণ্ডের অভিমুখে যাত্রা করিয়াছিলেন + কিন্তু হাতরাসে পৌছিয়। 
দেখিলেন, স্বামী বিবেকানন্দ সেখানে অস্থস্থ। স্ৃতরাং সঙ্কল্প ত্যাগ 
করিয়| কেবল বৃন্দাবনদর্শনান্তে ম্বামীজীকে লইয়৷ কলিকাতায় ফিরিতে 
চাহিলেন। মহাপুরুষ উত্তরাখণ্ডে যাইতেছেন জানিয়া ৬কাশীধাম 
হইতে আর এক জন তীর্থযাত্রী তাহার সঙ্গ লইয়াছিলেন। তাহাকে 
কলিকাতায় ফিরিতে কৃতসন্কল্প দেখিয়া সহযাত্রী ব্যঙ্গ ও অনুযোগের 
স্বরে জানাইলেন যে সন্ব্যাসীর পক্ষে তথাকথিত গুরুভ্রাতৃপ্রেমের বন্ধনে 
পড়িয়া তীর্ঘদর্শনে পরাস্মুখ হওয়৷ ও মায়ায় মগ্ন থাকিয়া ধর্মকর্মে বিরত 
হওয়৷ একই কথ! । উত্তরে মহাপুরুষ জানা ইলেন যে, তাহার! শ্রীশ্রঠাকুরের 
শিকট যে শিক্ষা পাইয়াছেন তাহাতে ভ্রাতৃপ্রেমের স্থান অতি উচ্চ, 
লৌকিক যুক্তিতে উহা পরাস্ত হইতে পারে না। সহযাত্রী ইহাতেও 
উ্মা প্রকাশ করিলে মহাপুরুষ স্থানীয় ভদ্রলোকদের নিকট কিঞ্চিৎ 
অর্থভিক্ষা করিয়। তাহার হরিঘ্ধার গমনের হ্বব্যবস্থা করিলেন এবং ্বয়ং 
স্বামীজীর সহিত কলিকাতায় চলিলেন । 

এই বৎসর অভিপ্রায় সিদ্ধ না হওয়ায় পর বৎসরের আরস্তে তিনি 
পুনবধার হিমালয়ঘাত্রা করিলেন । এবারের ভ্রমণকালে কেদারনাথের পথে 

গ্রনগরে দৈবক্রমে দীর্ঘকাল পরে গঙ্জাধর মহারাজের সহিত তাহার সাক্ষাৎ 
হয়। তিব্বতী পোশাকে আবৃত ও তিব্বতন্তরমণের ফলে ঝলসানো মুখ 
গঙ্গাধরকে তিনি প্রথমে চিনিতেই পারেন নাই । গঙ্গাধর মহারাজ 
তাহাকে চিনিতে পারিয়া “দাদা, দাদা” বলিয়৷ ভাকিতেই তিনি স্সেহ- 
বিগলিত-ম্বরে বলিয়া! উঠিলেন, «কে ? গঙ্গা! ? তুই বেঁচে আছিস !” সঙ্গে 
সঙ্গে তাহাকে ছুই হাতে জড়াইয়। ধরিয়া! অশ্রমোচন করিতে লাগিলেন । 

অতঃপর উভয়ে অনেকটা পথ একই সঙ্গে ভ্রমণ করিয়াছিলেন । 
কেদারনাথে শ্রবিগ্রহদর্শনে ভাবে বিহ্বল মহাপুরুষ তাহাকে দৃঢ় 
আলিঙ্গনপাশে আবদ্ধ করিয়া বহুক্ষণ ধ্যানমগ্র ছিলেন । কেদারের পর 
বদরীনারায়ণ-দর্শনান্তে তিনি গঙ্গাধর মহারাজকেও সঙ্গে লইয়া আসিতে 
চাহিলেন ; পরস্ত তিব্বতের আকর্ষণ প্রবল হওয়ায় গঙ্গাধর মহারাজ সে 
কথায় কর্ণপাত করিলেন না। অগত্যা মহাপুরুষ মহারাজ আলযোড়া ও 
কাশীধামে কিয়ংকাল অতিবাহিত করিয়া একাকী বরাহনগরে 
ফিরিলেন। আলমোড়ায় তিনি বদ্রী-শা নামক এক ভদ্রলোকের 
আতিথ্যগ্রহণ করিয়াছিলেন | শাঁ-জী তাহার গুণে একপ মুগ্ধ হইয়াছিলেন 
ঘষে, অতঃপর বরাহনগর মঠের যে-কোনও সাধু এ অঞ্চলে আসিলে 
শা-জী তাহাকে সাদরে আপন গৃহে রাখিয়া সেবা! করিতেন । 

১৮৯১ অবের অক্টোবর মাসে ্রগুরুরূপী তীর্ঘদেবতা'র আকর্ষণে 
মহাপুরুষ মহারাজ দক্ষিণদেশের তীর্থগুলির অভিমুখে যাত্রা করিলেন । 
প্ররামরু্ক একদিন তাঁহাকে দর্শন দিয়া বলিয়াছিলেন, “ওরে গুরুই লব |” 
তাই রামেশ্বরাভিমুখে যাত্রার পুর্বে তিনি লিখিলেন, “একদিন গাঢ় ধ্যানের 
সময় রামেশ্বরের দর্শনাভিলাষ এত প্রবল হইয়াছিল যে, পক্ষীর ন্যায় ঘদদি 
পাখা থাকিত তাহা হইলে উড়িয়া ঘাইতাম।.."গ্রীগুরুদেব এবার তাহার 
»রামেশ্বরমূৃতিতে আকর্ষণ করিতেছেন । অনন্ত তাহার রূপ।” পরে 

প্রপ়্াগে উপস্থিত হইয়া আবার' লিখিলেন, “ওগঁকারনাখ, উজ্জয়িনীতে 
মহাকাল ও গোদাবরীতটে ত্র্যন্থকেশ্বর-..ইহারা আকর্ষণ করিতেছেন। 
সকলই গুরুরূপ। রামকৃষ্ণের বোধ হয় বিশেষ ইচ্ছা যে, আমি এই 
সকল দর্শন করি _তাহা না হইলে এত ইচ্ছা কেন হইবে? এমন যে 
তার কাছে বিক্রীত।” রামেশ্বরদর্শন কিন্তু তাহার সেই বারে হইল 
না। পুণায় পোমেশ্বর-শিবমন্দিরে তিনি তপস্যায় রত আছেন এমন 
সময়ে রামেশ্বর হইতে প্রত্যাগত পীড়িত ছইজন ব্রাহ্ষণ তথায় আসিয়! 
তাহাকে এ সময়ে অস্বাস্থ্যকর এ অঞ্চলে যাইতে নিষেধ করিলেন । 
সেজন্য পূর্ব সঙ্কল্প আপাততঃ স্থগিত রাখিয়া তিনি পুনর্বার উত্তর 
ভারতের দিকে ফিরিলেন এবং পথে পঞ্চবটা প্রভৃতি স্থানে দেবদর্শন 
ও তপশ্যাদি করিয়া ক্রমে প্রয়াগে উপস্থিত হইলেন । সেখানে 
ঝুসিতে কল্পবাস, মকরপংক্রান্তি-ন্নান ও মাঘ-স্সান সমাপনান্তে তিনি 
কাশীধামে উপস্থিত হইয়া তপস্যার্থ বংশীদত্তের উদ্ভানবাটীতে আশ্রয় 
লইলেন। 

এদিকে ১৮৯১ খ্ীষ্টাব্ধের অক্টোবর কি নভেম্বর মাসে মঠ বরাহনগর 
হইতে আলমবাজারে স্থানান্তরিত হইয়াছে । পরবৎসর শ্রীগ্ররামক্জের 
জন্মোৎসবের পূর্বেই মহাপুরুষ মহারাজ আলমবাজারে আগমনাস্তে 
জানিলেন যে, দাক্ষিণাত্য-ভ্রমণকালে তাহার পিতৃবিয়োগ হইয়াছে । 
অতএব জন্মস্থানে গমনপূর্বক পিতার শ্বশানে গড়াগড়ি দিয়া অশ্ুজলে 
শেষ তর্পণ করিলেন । মার্চ মাসের শেষভাগে তিনি শশী মহারাজের 
সহিত শ্রীশ্রীঠাকুর ও মায়ের জন্মস্থানদর্শনে গেলেন । জয়রামবাটীতে 
অবস্থানকালে তাহার! একদিন শ্রীশ্রীমাকে রন্ধন করিয়া খাওয়াইয়া- 
ছিলেন । কামারপুকুরে মহাপুরুষের ম্যালেরিয়া জর হওয়ায় তাহারা 
অবিলম্বে আরামবাগ হইয়া মঠে ফিরিয়া আমৌন। 


১৮" 

১৮১২ অবে তিনি আর একবার তীর্ঘভ্রমণে বাহির হইয়া কুরুক্ষেত্র, 
জালামুখী, বরাহ-অবতারের জন্মস্থান সারে এবং সহঅবাহু পরশুরামের 
জন্মস্থান দর্শন করেন । এই সময়ে তিনি নিঃসম্বলভাবে চলিতেম এবং 
লোকসমাগম পরিহার করিতেন । অবশেষে আলমোড়ায় পৌছিয়া 
পাতাল-দেবী প্রভৃতি নির্জন স্থানে ভিক্ষালৰ অশ্্লে শরীরধারণপূর্বক 
তপশ্যায় নিমগ্ন হন। এই স্থানে শ্রীযুক্ত ই টিস্টাডি নামক ইংরেজ 
ভদ্রলোক তাহার গুণে মুগ্ধ হন। ইনি পরে স্বামী বিবেকানন্দের লগ্ডনের 
কার্ষে বিশেষ সাহাষ্য করিয়াছিলেন | 

১৮৯৩ অব্র অক্টে(বর মাসে”রামেশ্বরদর্শনমানসে তিনি আলমোড়া 
পরিত্যাগ করিয়৷ দক্ষিণাভিমুখে অগ্রসর হইলেন। আগ্রা, বৃন্দাবন, 
জয়পুর, আবু ও বোদ্াই হইয়া তিনি যখন মাদ্রাজে পৌছিলেন তখন স্বামী 
বিবেকানন্দের যশোগানে দাক্ষিণাত্য মুখর হইয়া উঠিয়াছে। অধিকস্ত 
শ্রীরামকৃষ্ণের একজন অন্তরন্ শিষ্যকে আপনাদের মধ্যে পাইয় মাদ্রাজ- 
বাসীর উৎসাহ দ্বিগুণ বধিত হইল । মহাপুরুষও ভক্তদের নিকট লিখিত 
ক্বামীজীর পক্সাবলী পাঠ করিয়া বিশেষ আনন্দিত হইলেন । অতঃপর 
কাঞ্চী, চিদম্বরম, মাদুর1, রামেশ্বর, শরম প্রভৃতি স্থপ্রসিদ্ধ তীর্ঘগুলি 
দর্শন করিয়া তিনি ভক্তদের আহ্বানে বাঙ্গালোর উপস্থিত হইলেন 
( ১৮৯৪ খ্রীঃ ফেব্রুয়ারী )। বাঙ্গালোর হইতে মহীশুর হইয়া তিনি ষখন 
মাদ্রাজে ফিরিলেন তখন শ্ররামকষ্ণের জন্মোৎসব আগতপ্রায়। এই 
সময়ে মহাপুরুষকে পাইয়া এবং তাহার নিকট শ্রীরামকৃষেের কথা শুনিয়া 
মাদ্রাজবাসীর] চরিতার্থ হইলেন । দক্ষিণদেশে তাহার এই অনাড়ম্বর 
অথচ গভীরপ্রভাবপূর্ণ প্রচারের সংবাদ পাইয়' স্বামী বিবেকানন্দ একখানি 
পত্রে জানাইয়াছিলেন, “তারকদ মাদ্রাজে অনেক কাজ করিয়াছেন; 
বড়ই আনন্দের কথা। মান্রাজের লোকেরা তাহার ভূয়সী প্রশংসা 

করিয়া আমাকে লিখিয়াছে |” ইহার স্বল্পকাল পরেই তিনি মঠে ফিরিয়া 
আসিলেন। 

মহাপুরুষের তীর্ঘদর্শনের বাসনা তখনও মিটে নাই; বিশেষতঃ 
ধিমালয়ের আকর্ষণ ছিল বড়ই প্রবল। স্তপ্রাং পুনর্বার তিনি উত্তর- 
কাশীতে গমন করিলেন । পথে লক্ষৌ-এ ত্রহ্মানন্দ মহারাজ ও তুরীয়ানন্দ 
মহারাজের সহিত সাক্ষাৎ হইলে তিনি তাহাদিগকে জানাইলেন যে, 
স্বামীজীর ইচ্ছা তাহারা যঠে ফিরিয়া! যান। উত্বরকাশী হইতে 
প্রত্যাবর্তনকালে পুনর্বার ফৈজাবাদে তাহাদের সহিত সাক্ষাৎ হইলে 
স্বামী তুরীয়ানন্দ তাহার সহিত মঠে চলিয়া আসেন । পরবর্তী বৎসরেও 
(১৮৯৫) মহাপুরুষজা উত্তরাভিমুখে বাহির হন এবং ত্রহ্ধাবর্ত (বিঠুর) ও 
কাশীধামে দেবদেবী-দর্শন ও তপন্ায় কিছুকাল কাটাইয়া মঠে ফিরেন । 
১৮১৬ সনেরও কিয়দংশ এইরূপে বাহিরে অতিবাহিত হইয়াছিল । 
বস্ততঃ তপস্যার এক অতৃপ্ত বাসন] তাহাকে কয়েক বৎসর যাবৎ ইতন্ততঃ 
পরিচালিত করিতেছিল ; আর সে তপশ্যার এঁকান্তিকতা ছিল অপূর্ব। 
পরে একসময়ে সেই সব তপন্য! সম্বন্ধে তিনি নিজেই বলিয়াছিলেন,“এমন 
অনেক সময় গেছে যখন একখান কাপড়ের বেশী সঙ্গে থাকত ন। 1... 
কত রাত কেটেছে গাছতলায় শুয়ে । - এখন ছ'পা চলতেও কষ্ট হয়। 
অথচ এই শরীর, এই পাই তো! কত পাহাড়-পর্বত চলে বেড়িয়েছে__ 
কত কঠোরতা করেছে ।” আর এই তপন্যা! ও তীর্থভ্রমণের সঙ্গে ছিল 
আড়ম্বরহীন প্রচার, যাহার প্রশংসায় স্বামীজী লিখিয়া'ছলেন, “তারকদা 
চমৎকার কাজ করিতেছেন-_সাবাস ! এই তো চাই ।” 

ক্রমে ১৮৯৭ আগঞ্তপ্রায় | স্বামী বিবেকাননের স্বদেশে প্রত্যাবর্তন- 
প্রতীক্ষায় সমস্ত ভারত আগ্রহ-চঞ্চল, আর মঠের ভ্রাতৃগণের প্রাণে এক 
অসীম আনন্দ-হিল্লোল। শিবানন্প মহারাজ সেই আনন্দের আলোড়নে 

মঠে স্থির থাকিতে না পারিয়া, স্বামীজীর সহিত সাক্ষাতের বাসনায় 
মাদুরায় উপস্থিত হইলেন এবং সেখান হইতে তাহার সঙ্গে কলিকাতায় 
প্রত্যাবর্তন করিলেন। অতঃপর স্বামীজী স্বাস্থ্যলাভের জন্ত দাজিলিং 
যাত্রা করিলে মহাপুরুষ তপস্ায় নিষ্ান্ত হইলেন । গমনকালে স্বামীজী 
বলিয়াছিলেন, “তারকদা, আপনাকে তপশ্যায় ফিছুতেই যেতে 
দেব না।” কিন্তু তাঁহার ব্যাকুলতা দেখিয়া অগত্যা ছাড়িয়া দিলেন ; 
তবে বলিয়া দিলেন তাহার গন্তব্যস্থল আলমোড়ার় যেন একটি 
আশ্রম স্থাপিত হয়। আমরা দেখিতে পাইব যে, স্থদীর্ঘকাল পরে 
১৯১৫ শ্রীষ্টাবধে মহাপুরুষ সে আদেশ পালন করিয়াছিলেন | দাজিলিং 
হইতে স্বামীজী মে মাসে আলমোড়ায় আসিলে মহাপুরুষের সহিত 
পুনমিলন হইল । 

আলমোড়া হইতে স্বামীজীর নির্দেশে মহাপুরুষজী সিংহলে বেদান্ত- 
প্রচারে গমন করেন । সাত-আট মাস সেখানে অক্লান্তভাবে স্বদেশী ও 
বিদেশীর মধ্যে বেদান্তপ্রচার করিয়া এবং বেদান্তের একটি কেন্দ্র স্থাপন 
করিয়। তিনি যখন ফিরিলেন, মঠ তখন বেলুড়ে নীলাগ্বর মুখোপাধ্যায়ের 
বাগানবাটীতে। মঠের পুরাতন দিনলিপি হইতে জানা যায় যে, মঠে 
প্রত্যাগত মহাপুরুষ এই সময়ে সাধুদের ও সমাগত ভক্তদের লইয়া 
নিয়মিতভাবে শান্ত্রালোচনাদি করিতেন। হ্বল্পকাল পরেই কলিকাতায় 
গ্লেগ-মহামারা আরম্ভ হওয়ায় শিবাননা-প্রমুখ অনেককেই সেবাকার্ষে 
অগ্রসর হইতে হইল।১ গ্রমে রোগের প্রকোপ প্রশমিত হইলে 


১ “কলিকাতায় প্রলেগকার্ধ সম্পার্দিকা, ভগিনী নিবেদিতা । - প্রধান- 
কার্ধাধাক্ষ, স্বামী সদানন্দ। অগ্ঠান্ঠ কার্ধকারিগণ ১। ম্বামী শিবানন্দ ; ২। স্বামী 
নিত্যানন্দ ; ৩। হ্বামী আত্মানন্দ ।”--উদ্বোধন”। ১৫ই জো) ১৩০৬1 ইন দ্বিতীয় 
প্লেগ সেবাকার্ধ। প্রথম সেবা হয় ১৮৯৮-এর মে মাসে। 


স্বামী শিবানন্দ ২৭৭ 


শিবাননজী দাজিলিং চলিয়া গেলেন। সেখানে আবার এক নৃতন 
বিপদ! পাহাড়ে একটি প্রকাণ্ড ধস নামিয় বুলোকের সর্বনাশ হওয়ায় 
তাহাকে তাহাদের সাহায্যকার্ষে নামিতে হইল। এ পেবাকার্য শেষ 
করিয়া তিনি বৎসরাত্তে মঠে ফিরিলেন । 

স্বামী বিবেকানন্দ দ্বিতীয় বার পাশ্চাত্যভ্রমণান্তে ১৯০০ খ্রীষ্টাবের 
ডিসেম্বর মাসে মঠে প্রত্যাবর্তনের পর ২৭শে ভিপেশ্বর স্বামী শিবানন্দ ও 
সদানন্দকে লইয] মায়াবতী যাত্রা করেন। পক্ষাধিককাল মায়াবতীতে 
কাটাইয় ফিরিবার পথে তিনি মহাপুরুষকে প্রচার ও অর্থসংগ্রহের জন্ত 
পিলিভিটে রাখিয়া আঙদিলেন। এ কার্য শেষ করিয়া মহাপুরুষজী 
* দুর্গোৎসবের সময় মীরাটে উপস্থিত হইলেন । এদিকে কনখল হইতে 
স্বামী কল্যাণানন্দের আহ্বান আসায় তিনি তথায় যাইয়। নানাভাবে 
তাহাকে সাহায্য করিতে লাগিলেন। তারপর ১৯*২ শ্রীষ্টাব্ের 
জানুয়ারীতে স্বামীজা বাঘুপরিবর্তনের জন্য কাশীধামে আপিতেছেন 
জানিয়া তিনি তথায় উপস্থিত হইলেন। এই সময়ে স্বামীজীর সেবার 
জন্য তিনি আপ্রাণ চেষ্টা করিতেন | মাসাবধি এই ভাবে চিকিৎপাদির 
ফলে স্বামীজীর স্বাস্থ্যের কিঞ্চিৎ উন্নতি হইলে তিনি স্বামী শিবানন্দাদির 
সহিত বেলুড়ে আঙদিলেন । 

কাশীতে থাকা কালে ভিঙ্গার মহারাজা কাশীতে বেদান্তপ্রচারের জঙ্ত 
৫০০২ টাক! দিয়াছিলেন | মঠে ফিরিয়া স্বামীজী সারদানন্দজীকে এ 
জন্ত কাশী যাইতে বপিলেন । তিনি সম্মত ন] হওয়ায় পরে শিবানন্দজীকে 
অনুরূপ নির্দেশ দিলেন | শিবানন্দ মহারাজ তখন একমনে স্বামীজীর 
সেবা করিতেছেন-_উহ1 ছাড়িয়া যাইতে তাহার মোটেই ইচ্ছা ছিল না। 
কিন্ত স্বামীজী প্রথমে অনুরোধ করিয়া ফল না পাওয়ায় যখন বলিলেন, 
“টাকা নিয়ে কাজ না করায় আপনার জন্ক আমাকে কি শেষে জোচ্চোর 


২৭৮ শ্রীরামকৃষ্ণ-ভক্তমালিকা 


বনতে হবে?” তখন শিবাননজী আর বাউ.নিষ্পত্তি না করিয়া 
কাশীধামে চলিলেন ( ১৯০২ শ্রীঃ ২৫শে বা ২৬শে জুন )। 

-কাশীতে পৌছিয়! তিনিপ্রথমে রামাপুরা-অঞ্চলে সেবাশ্রমের পুরাতন 
বাটীতে উঠিলেন এবং দশ টাকা ভাড়ায় 'অধৈতাশ্রমের বর্তমান বাটীটি 
পাইয়া ৪ঠা জুলাই সেখানে আশ্রম স্থাপন করিলেন । ভগবানের 
অচিন্তনীয় বিধান এ দিনই ম্বামীজী দেহত্যাগ করেন এবং পরদিন 
তারযোগে মহাপুরুষ সেই মর্মস্তদ সংবাদ পান। হৃদয় শোকে অত্যন্ত 
ভারাক্রান্ত হইলেও নেতার আদেশ পালন করিয়া তিনি কাশীতে রহিয়া 
গেলেন এবং রথধাত্রার দিন বিশেষ পূজা ও হোমাদিসমাপনাস্তে 
শ্রীশ্রীঠাকুরের প্রতিষ্ঠা করিয়া তীাহারই পার্খে স্বামীজীকে বসাইলেন ৷ 
ইহাই '্রীরামকৃষ্ণ অধৈতাশ্রমে'র আরম্ভ । দ্বৈত হইতে অধৈত-_ইহাই 
ছিল ঠাকুরের ভাব ; আশ্রমের নাম তাহারই সাক্ষ্য দিতে লাগিল। 

অধৈতাশ্রমে মহাপুরুষ স্বামী শিবানন্দের অদৃষ্টপূর্ব তপস্যা সঙ্মের 
ইতিহাসে ত্বর্ণা্ষরে খোদিত থাকিবে । প্রয়োজনাহ্ুরূপ অন্্ের সংস্থান না 
থাকিলেও তিনি অম্নানবদনে দৈনন্দিন কার্য চালাইয়া যাইতেন। দুর্জয় 
শীতে খোল! হলঘরে ধুনি জালাইয়া ব্যান্রাজিনের উপর কম্বল মুড়ি দিয়া 
শয়ন করিতেন এবং রাত্রি তিনটার পূর্বেই উঠিয়া ধ্যানে বসিতেন। 
অতঃপর চলিত পাঠ, আবৃত্তি ও ভজন | ঠাকুর-তোলা, পৃজা, ভোগের 
ব্যবস্থা ইত্যাদি সমন্তই শ্বহস্তে করিতে হইত। আবার এই ছুরবস্থার 
মধ্যেও তাঁহাকে একবার অধিকতর বিপদে পড়িতে হইয়াছিল | ভিজার 
রাজার টাকা ফুরাইয়। গিয়াছে। অনেক দিন ভাড়া বাকি পড়া 
বাড়ি-ওয়াল। টাকার জদ্ঘ উত্তাক্ত করিতেছে । মহাপুরুষ কোনও 
প্রকারে ভাড়ার জন্ত প্রায় একশত টাকা সংগ্রহ করিয়া একটি ভাঙ্গা 
বাঝে রাখিয়াছিলেন। এ সময়ে এক অজ্ঞাতকুলশীল যুবক আশ্রমে ছিল। 


স্বামী শিবানন্দ ২৭৯ 


সে টাকার সন্ধান পাইয়া উহ! লইয়া! পলায়ন করিল । পরদিন-তাহাকে 
দেখিতে না পাইয়া সকলের সন্দেহ হইল এবং সন্ধানের ফলে জানা 
গেল যে, একটি মাত্র পয়সা ভিন্ন সবই গিয়াছে । সেই এক পয়সা 
দিয়াই ঠাকুরের ভোগের ব্যবস্থা হইল । ছেলেটির সম্বন্ধে মহাপুরুষ শুধু 
বলিলেন, “অভাব হয়েছিল, তাই টাকা নিষে চলে গেছে । কিন্তু তার 
একটু ধর্মবুদ্ধি ছিল, তাই একট] পয়পা রেখে গেছে; তাতেই ঠাকুরের 
ভোগ দেওয়া হ'ল।” ইহাই সাধুর সাধুত্ব! তাহা হইলে কি হইবে? 
নির্মম জগতে সাধুকেও লাঞ্ছনা ভূগিতে হন; তাই ঠিক পেই সময়েই 
বাড়ি-ওয়ালার দারোয়ান আসিযা টাকা না পাওয়ায় মহাপুরুষকে 
মহাজনের গদীতে লইয়া গেল এবং সারাদিন সেখানে আটকাইয়া 
রাখিল। অবশেষে কিস্তিবন্দিতে টাকা শোধ করিবেন এই সর্তে তাহাকে 
মুক্তি দিল ! 

ক।শীতে তখন স্বামীজীর আদর্শে চারি প্রকার কার্য চলিতেছিল-__ 
ধর্মদান, বিগ্ভাদান, প্রাণদান এবং অশ্দান | এই প্রত্যেক কার্য স্বামী 
শিবানন্দের অশেষ সহানুভূতি ও সাহায্য পাইত । অধৈতাশ্রম, সেবা শ্রম, 
অদ্বৈতাশ্রমের অবৈতনিক বিদ্যালয় ইত্যাদি সর্বদা তাহার উপদেশ ও 
অর্থপাহায্যের আশা রাখিত; এতত্যতীত বনু পরিবার অর্থসাহাষ্য 
পাইত। স্বামীজীর ভাবপ্রচারের জন্ত তিনি হিন্দীভাষায় পুস্তক 
ছাপাইয়াও বিতরণ করিয়াছিলেন | কাশীর অনেক খ্যাতনামা পণ্ডিতের 
সহিতও তাঁহার আলাপ-পরিচয় হইয়াছিল । 

ক্রমে আশ্রম জমিয়া উঠিতে লাগিল এবং আশ্রমবাপীর সংখ্যাও 
বাড়িতে লাগিল; কিন্ত নিরভিমান আশ্রমাধ্যক্ষ বামুন-চাকরদের সম্বন্ধে 
আশ্রমরাশীদ্দিগকে বলিতেন, “তোমরা ওদের চাকর মনে করবে কেন? 
ভাববে আমাদেরই সহায়ক ।” আর সন্্যাসী ব্রন্ধচারী সকলেরই সম্বন্ধে 


২৮০ শ্রীরামকৃষ্₹-ভক্তমালিকা! 


বলিতেন, “এর! সব জাতসাপের বাচ্চা , ঠাকুরের আশ্রয়ে যারা এসেছে 
তারা কেউ কম নয়।”৮ ১৯*৪-এর শীতের প্রত্যুষে জনৈক ব্রহ্মচারী 
আশ্রমে উপস্থিত হইলে মহাপুরুষ স্বহন্তে চা প্রস্তুত করিয়৷ তাহাকে 
খাওয়াইলেন । অপর এক অস্থস্থ ব্রন্মচারী স্বীয় পরিধেয় বস্ত্র নষ্ট করিয়া 
নিজের অক্ষমতা ও লজ্জায় যখন কাদিয়া ফেলিলেন, তখন মহাপুকষ 
তাহাকে পাত্বনা দিয়া পরিষ্কার বস্ত্র পরাইয় শোয়াইয়া৷ দিলেন । অল্লক্ষণ 
পরে ব্রহ্ষচারী প্রয়োজনবশে ন্নানাগারের দিকে যাইয়া দেখেন 
মহাপুরুষজী স্বহস্তে সেই পরিত্যক্ত বস্ত্র পরিষ্কার করিতেছেন ; আপত্তি 
করিলেও তিনি স্বকার্যে বিরত হইলেন না । তখন অদ্বৈতাশ্রমে ধাহারা 
ছিলেন, তাহারা মহাপুরুষের বেদান্তিসদ্শ কঠোর এবং জননীসদৃশ 
কোমল ব্যবহারের কথা স্মরণ করিয়া আজও মুগ্ধ হন। 

কঠিন পরিশ্রমের ফলে ত্বাহার স্বাস্থ্য ক্রমেই ভাঙ্গিয়া পড়িতেছিল। 
তাই ১৯০৬ অঞ্জে তিনি স্বামী ব্রহ্মানন্দের সহিত স্বাস্থ্যোন্নতির জন্থয 
পুরীধামে ধান। পর বৎসর পরেশনাথ পাহাড়ের নীচে চিড়কিতেও 
কিছুদিন বাস করেন | ইহাতেও আশানুরূপ উন্নতি না হওয়ায় ১৯০৭- 
এর শেষভাগে বেলুড় মঠে চলিয়। আসেন । তখন হইতে ১১১২-র 
প্রথমভাগ পর্যন্ত তিনি প্রায়শঃ বেনুড়েই ছিলেন । এসময় মঠ- 
পরিচালনার ভার স্বামী প্রেমানন্দের উপর অপিত ছিল। তাহার 
অন্থপস্থিতিকালে মহাপুরুষ ঠাকুর-পুজ। ও মঠের কার্য পরিচালনা করিতেন। 

বেলুড় মঠে তাঁহার অনেকগুলি বিশেষত্ব সহজেই লোকের দৃষ্টি 
আকর্ষণ করিত। তাহার অনপেক্ষ অনাড়ম্বর সাধু-জীবন-_পরিধানে জান 
পর্যন্ত সামান্য বস্ত্র, অনাবৃত অঙ্গ ও পাদুকা শুস্তচরণে মঠে ঘুরিয়া বেড়ানো 
- কখন গঙ্গার ধারে বেঞ্চিতে নিলিপ্তভাবে উদাসমনে বসিয়া থাকা, 
সম্মুখ দিয়া কেহ চলিয়। গেলেও দৃষ্িতে না পড়1__-সকলের প্রতি সমান 

প্রেম ও সেবাপরায়ণতা- এই সমস্ত মিলিয়৷ তাহার ব্যক্তিত্বটিকে এক 
অপূর্ব শ্রদ্ধ1 ও গ্রীতির বন্ত করিয় তুলিয়াছিল। এক সময়ে ম্বামীজীর 
ভাবে মুগ্ধ জনৈক মুসলমান ভদ্রলোক মহাপুকষের অমায়িকতা' প্রভৃতিতে 
আকৃষ্ট হইয়া মাঠে যাতায়াত করিতে থাকেন | তাহার আহারান্তে ভৃত্যর। 
উচ্ছিষ্ট পরিষ্কার করিতে অসম্মত হইলে মহাপুরুষ শ্বহস্তে উ51] করিতেন । 
আর একবার একজন মা্রাজী খ্রীষ্টান ভদ্রলোক মহাপুরুষের ব্যবহারে 
অভিভূত হইয়া বলিয়াছিলেন, “এত জায়গায় ঘুরে বেড়িয়েছি, কিন্তু সব 
জায়গায়ই খ্রীষ্টান বলে আমায় অবজ্ঞা ও দ্র-ছাই করেছে । এমন 
ভালবাসা, এত যত্ব আয় আর কোথাও পাইনি |” মহাপুরুষ একবার 
আমেরিকা হইতে আগত ভনৈক সাধুকে নিজ গড়গড়াটি দিয়া রহস্যপূর্বক 
বালয়াছিলেন, “এর ভেতর ব্যাঙ রয়েছে, টেনে দেখ ।” মাকিনদেশে 
গুরুজনের সম্মুখে তামাক খাওয়া দূষণীয় নাহ | হুতরাং সাধুটি গড়গড়ার 
নল ধরিয়৷ টানিলেন; কিন্তু শব্দ না হওয়ায় মহাপুরুষ বলিলেন, “ব্যাড, 
তোমার সঙ্গে কথা কইতে চায় না এই দেখ পে কেমন কথা কয়” - 
ইহ! বলিয়া কিরূপে টানিতে হয় দেখাইয়া! দিলেন। অতঃপর সাধুটিও 
তাহাই করিলেন । এ সময়ে তিনি মহাপুরুযের শুধু স্েহের পরিচয় 
পাইয়াই মুগ্ধ হইয়াছিলেন। কিন্তু পরে তিনি বুঝিতে পারিয়াছিলেন যে, 
উহ শুধু ন্নেহই নহে; পাছে নবাগতকে কেহ খ্রীষ্টান ভাবিয়া কোন 
প্রকার অবজ্ঞা দেখায়, এই জদ্ঘ মহাপুরুষ তাহাকে সেই দিন সেই 
ধূমপানব্যপদেশে স্বীয় অন্তরজদের মধ্যে টানিয়] লইয়াছিলেন । 
শ্রীরামকৃষ্ণের ভক্তগোষ্ঠীর সকলেই পরমহংসদেবকে অবতার, এমন 
কি স্বয়ং ভগবানৃ, বলিয়া গ্রহণ করিয়া থাকিলেও বর্তমান যুগে তাহার 
অবদান ও তাঁহার নরলীলার পুর্ণ তাৎপর্য আচার্য বিবেকানন ভিন্ন 
তদানীস্তন অনেকেরই নিকট অস্পষ্ট ছিল। স্বামী শিবানন্দ এই বিষয়ে 

কতটা অবহিত ছিলেন? ঠাকুরের অহখ সম্বপ্ধে তাহার যুক্তিপূর্ণ 
মনোভাবের কথা পূর্বেই উল্লিখিত হইয়াছে । সঙ্ঘপ্রতিষ্ঠা সম্বন্ধেও 
তাহার এই অপূর্ব দৃষ্টিশক্তির পরিচয় পাই। ১৯১০ খ্রীষ্টাব্দে বড়লাট 
বাহাছরের পত্বী লেডি মিণ্টে৷ মঠ দেখিতে আসিয়। কথাপ্রসঙ্গে বলেন যে, 
এই সঙ্য প্রথমে স্বামীজীই আরম্ভ করেন! অমনি শিবানন্দ সংশোধন 
করিয়া দিলেন, «এ সজ্ঘ আমরা সৃষ্টি করিনি ; ঠাকুরের অস্থখের সমর এই 
সঙ্ঘ তিনি নিজেই সৃষ্টি করেন |” তিনি বিশ্বাস করিতেন ষে, শ্রীরামকষের 
আগমনে জগতে অপূর্ব জাগরণ আসিবে এবং উহ নবভাবে ভাবিত 
হইবে । সেই রূপায়ণের জন্য কোন মনুষ্যশক্তির উপর নির্ভর করিতে 
হইবে না-_যদিও মানুষ সে শক্তির সহায়ক হইবে । শুধু তাহাই নহে; 
লে শক্তির ক্রিয়া ইতোমধ্যেই বিশ্বের পশ্চাদ্বর্তী স্থপ্স্তরে আরভ্ত হইয়া 
গিয়াছে । তিনি বলিতেন, «এবার ব্রহ্ধকুগুলিনী স্বয়ং জ গ্রতা হয়েছেন । 
ধ|র ইচ্ছায় কৃঠি স্থিতি লয়-_সব হচ্ছে, সেই মহামায়া মহাকুণুলিনীই 
এবার জেগেছেন ঠাকুরের আহ্বানে'.'তাই তো সমগ্র জগতে এক 
মহাজাগরণের সাড়া পড়ে গেছে ।” স্বামীজীর সম্বন্বেও তাহার দৃষ্টিশক্তি 
সমভাবে স্থদূরপ্রসারিত ছিল । স্বামীজীর প্রথম সাফল্যের পর সকলেই 
সোৎসাহে প্রশংসামুখর হইলেও তাহার কার্যপ্রণালী ও উহার ভবিস্ুৎ 
সম্বন্ধে তখন বনু মন সংশয়ান্বিত। কিন্তু ২৩২৯৪ তারিখে স্বামী 
শিবানদগ লিখিয়াছিলেন, “পাশ্চাত্য দেশের সভ্যজাতির মধ্যে আমেরিকা 
প্রথমশ্রেণীর মধ্যে পরিণত । ইহার] ষগ্পি হিচ্দুধর্মের গৌরব ও মহত্ব 
বুঝিতে পারিয়া হিন্দুধর্ম গ্রহণ করে'''তাহা হইলে ভারতবর্ষের ষে বিশেষ 
কল্যাণ তাহাতে বিশ্দুমাত্র সন্দেহ নাই ।» 

বন্ততঃ বাহাড়ত্বরে মুগ্ধ না হইয়া স্বামী শিবাননের দৃষ্টি প্রতিঘটনার 
অন্তস্তলে প্রবেশপূর্বক উহার মর্মোদঘাটনে সমর্থ ছিল। একদিন 

দক্ষিণেশ্বরের কালীমন্দির হইতে তারক যখন ঠাকুরের ঘরের দিকে 
ফিরিতেছিলেন, তখন ভাবমুখে অবস্থিত শ্রীরামকুষণ পার্শ্ববর্তী হরিকে 
(তুরীয়ানন্দ) বলিয়াছিলেন, “তারকের উচ্চ শক্তির ঘর-_-যেখান হইতে 
নামরূপের উৎপত্তি হইতেছে ।” তাই উক্ত বিকাশোন্ুখ শক্তির প্রতি 
নিবদ্ধদৃ্টি মহাপুকষ মহারাজ নীরবসাধনাকে আত্মপ্রসারের উর্ধে স্থান 
দিতেন | দৃষ্টান্তস্বরূপে বল] যাইতে পারে যে, ১৯২৬ প্রীষ্টাব্দে বৈদ্যনাথ- 
ধামে নৃতন গৃহের দ্বারোদঘাটন উপলক্ষে যখন তিনি তথায় ছিলেন তখন 
একদিন পদচারণ করিতে করিতে অকস্মাৎ একাকা সামান্য গৃহকর্মে নিরত 
এক শিক্ষিত ব্রহ্মচারার নিকট উপস্থিত হইলেন । এ সময়ে সকলেই 
উৎসব-আনন্দে মগ্ন--শুপু ম্বকার্যে নিরত প্র ব্রহ্মচারী উহাতে বঞ্চিত। 
স্বামী শিবানন্দ নিকটে আসিয়া ম্বতই বলিয়া উঠিলেন, “এখানে শক্তির 
বিকাশ দেখছি-_-এখানে কালে মস্ত বড় কাজ হবে।” রামকৃষ্ণ মিশন বিদ্যা- 
পীঠের সেই শিশু অবস্থায় এরূপ অমোঘ ভবিশ্যঘ্বাণী এতাদৃশ মহাপুরুষের 
পক্ষেই সম্ভবপর | আলমবাজার মঠে অবস্থানকালেও অনেকে ক্ষণে ক্ষণে 
তাহার মুখে এই অজ্ঞাত শক্তিতত্বের অপূর্ব ব্যাখ্য! শুনিয়া মুগ্ধ হইতেন | 

১৯১৯ খ্রীষ্টাব্ে মহাপুরুষজী স্বামী তুরীয়ানন্দ, প্রেমানন্স, নিশ্চয়ানন্দ 
ও ব্রজ্মচারী গুরুদাস (শ্বামী অতুলানন্ন ) সহ কাশ্মীর-ভ্রমণে যান এবং 
সেখানে প্রায় তিন মাস কাটাইয়া কাশীতে আসেন । কাশীতে তাহার 
আমাশয় হয়। উহা হইতে আরোগ্যলাভান্তে তিনি মঠে প্রত্যাবর্তন 
করেন । কিন্ত ছই মাস পরে পুনর্বার এ রোগে আক্রান্ত হইয়! 
চিকিৎসার অন্য কলিকাতায় “উদ্বোধন' বাটীতে গমন করেন । এই 
রোগের মধ্যেও তাহার আত্মনির্ভরশীলতা সকলের দৃ্টি আকর্ষণ করিত-_ 
তিনি অন্ত্রের সেবা গ্রহণ করিতেন না । আর এক অপূর্ব ব্যাপার ছিল 
গ্কাহার আহার-সংবঘম। রোগের আক্রমণের পর ম্বভাবতঃ সংবমশীল 

মহাপুরুষজীর দৈনন্দিন আহার নিরামিষ ঝোল-ভাত মাত্রে পর্যবপিত 
হইল। স্বামী সারদানন্দ সেই স্বাদহীন ঝোলের নাম দিয়াছিলেন 
'মহাপুরুষের ঝোল” | শেষ পর্যন্ত এই ঝোলই ছিল তাহার প্রিয় খাদ্য | 

ইং ১৯১২ অব্দে স্বামী কল্যাণানন্দের অনুরোধে স্বামী ব্রহ্ধানন্দ ও 
তুরীয়ানন্সের সহিত মহাপুরুষ কনখলে যান। এঁ বংসর সেখানে 
প্রতিমায় ৬ছুর্গাপুজা হয়। ৬শ্যামাপুজার সময় তাহারা সকলেই কাশীতে 
চলিয়া আসেন | সেখানে মে মাসের মাঝামানি পর্যন্ত থাকিয়া মহাপুরুষ 
ও তুরীয়ানন্দ পুনর্বার কনখলে গমন করেন। এদিকে ঠাকুরের ভক্ত 
পণ্ট,বাবু তাহার রুগ্ন পুত্রকে লইয়া আলমোড়ায় বড়ই নিরানন্দে দিন 
কাটাইতেছিলেন। তিনি স্বামী শিবানন্দকে তথায় যাইতে সাদর 
আহ্বান জানাইলে তিনি জুন মাসে তৎসমীপে উপস্থিত হইলেন । 
অবশেষে পণ্ট,বাবু আলমোড়া ছাড়িয়া চলিয়া! গেলেও মহাপুরুষ সেখানে 
তপন্যায় নিরত রহিলেন। তিনি কুকারে রান্না করিয়া! খাইতেন আর 
নিজেকে প্রভুর আশ্রিত মনে করিয়া ম্মরণ-যনন ও পাঠাদিতে 
কালাতিপাত করিতেন । বাগানের মালী তাহার সাধী ছিল, আর ছিল 
এক পাহাড়ী কুকুর। নির্জন পর্বতে এই আবেষ্টনীর মধ্যেই তাহার 
সাধকজীবনের প্রায় দেড় বৎসর কাটিয়াছিল। 

১৯১৪ অবে' স্বামী ব্রহ্মানন্দ কাশীতে আগমনানস্তর মহাপুরুষকেও 
সেখানে আসিতে অনুরোধ করিলে তিনি নভেম্বর মাসে তাহার সহিত 
মিলিত হইলেন । তখন সেখানে স্বামী তুরীয়ানন্দ এবং প্রেমাননও 
ছিলেন । মহাপুরুষ কাশীতে অল্পদিন থাকিয়া তুরীয়ানন্দের সহিত 
মিহিজামে আসিলেন। এ সময়ে জামতাড়ায়' আশ্রমের জন্ত প্রদত্ত 
একথণ্ড ভূমি দেখিয়া তৎসম্বন্ধে কিছু ব্যবস্থাদিও তাহাকে করিতে 
হইয়াছিল। অতঃপর তিনি বেনুড়ে আসেন এবং তথা হইতে 

শ্রীরামকৃষ্ণের উৎসব উপলক্ষে রাশচিতে যান; রশাচি হইতে মঠে 
ফিরিয়া পুনর্বার আলমোড়ায় উপস্থিত হন। তখন ১৯১৫-এর এপ্রিল 
মাস। স্বামী তুরীযানন্দ অনেকদিন যাবৎ বহুষুত্ররোগে ভূগিতেছিলেন । 
গুকভ্রাতিগতপ্রাণ শিবানন্দ তাঁহাকেও সঙ্গে লইয়।! গেলেন এবং তাহার 
সর্বপ্রকার স্থবন্দোবস্ত করিতে লাগিলেন । 

দেহত্যাগের পূর্বে স্বামীজী মহাপুকষকে আলমোড়ায় একটি আশ্রম 
স্থাপন করিতে বলিযাছিলেন। হিমালয়ের ক্রোড়ে অপূর্ব প্রাকৃতিক 
সৌন্বর্য-বেষ্টিত নাতিশীতোষ্ষ আলমোড়া শিবানন্দের প্রিয় স্থান। 
১৮৮৯ খ্রীষ্রাব্ষ হইতে তিনি সেখানে বহুবার যাতায়াত করিয়াছেন ;কিস্ত 
আশ্রমস্থাপনের সঙ্কল্প মনে জাগে নাই। এবারে সম্ভবতঃ গুকভ্রাতার 
প্রয়োজন চক্ষুর সন্মুখে থাকায় ম্বামীজীর সেই বাসন তিনি কর্মে 
পরিণত করিতে অগ্রসর হইলেন । ক্ষুদ্র একখণ্ড জমিসংগ্রহান্তে তাহাতে 
আশ্রমবাটী আরম্ভ হইল । এই সময়ে পূর্ববঙ্গের বহুস্থানে ও বাকুড়া 
জেলাষ দুভিক্ষের করাল ছায়৷! পতিত হইলে মহাপুরুষের প্রাণ কাদিয়া 
উঠিল এবং তিনি দুভিক্ষ-সাহায্যের জন্য কিছু অর্থ সংগ্রহ করিয়া বেলুড়ে 
পাঠাইলেন। 

এ বৎসর শ্যামাপূজায় কাশীতে উপস্থিত থাকার জন্য বারংবার 
অন্থুরোধপত্র আসিতে থাকায় স্বামী তুরীয়ানন্দকে আলমোড়ায় রাখিয়া 
মহাপুরুষ কাশীতে গেলেন । কিছুদিন পরে আলমোড়ায় ফিরিয়া 
যাওয়াই ত্বাহার ইচ্ছা! ছিল /কিন্তু ৬শ্যামাপুজার পরে অন্থস্থতাবশতঃ 
এবং অন্যান্য কারণে আর আলমোড় যাওয়! হইল না। ১৯১৬খ্রীষ্টাবের 
ফেব্রুয়ারী মাস পর্যস্ত তিনি কাশীধামে অবস্থানান্তে প্রয়াগ হইয়৷ বেলুড় 
মঠে আগমন করিলেন । এ বৎসর তিনি ও বাবুরাম মহারাজ মিহিজামে 
ধাইয়াধ্রীত্রীঠাকুরেরউৎসবে যোগদান করিয়াছিলেন এবং সাওতালদিগকে 

পরিতোষপুর্বক আহার করাইয়া বিশেষ আনন্দ পাইয়াছিলেন। মিহিজাম 
হইতে প্রত্যাবর্তনের পর বাবুরাম মহারাজের স্বাস্থ্য তেমন ভাল ছিল না। 
হ্ুতরাং মঠের কাঁজকর্ম অনেকটা স্বামী শিবাননকেই চালাইতে হইত । 
এ বৎসর শীতকালে তাহার] দুইজনে কাশীতেও গিয়াছিলেন । সেখানে 
কিছুদিন থাকিয়! তাঁহারা পরবৎসর ঠাকুরের উৎসবের পূর্বেই মঠে ফিরিযা 
আসেন । এদিকে আলমোড়ায় আশ্রমবাটীর কার্য তুরীয়ানন্দের চেষ্টায় 
উত্তমরূপেই অগ্রসর হইতেছিল। মহাপুরুষ সমভূমি হইতে পত্রাদিষোগে 
পরামর্শ দিয়৷ এবং বন্ধুদের নিকট হইতে প্রয়োজনীয় দ্রব্য ও অর্থাদি 
পাঠাইয়া সাহায্য করিতেছিলেন । যথাকালে ( ১৯১৬ ইং) কার্য শেষ 
হইল। ইত্যবসরে বেলুড়ে সমাগত মহাপুরুষ মহারাজের জীবনে এক 
নূতন অধ্যায় আরম্ভ হইয়াছে । স্বামী ব্রহ্ধানন্দজীর অনুরোধে তিনি 
মঠের কাজকর্ম পরিচালনের দায়িত্ব প্রকাশ্যতঃ গ্রহণ করিয়াছেন । এই 
সময় হইতে জীবনের শেষ দিন পর্যন্ত মঠ ও সঙ্ঘরূপী ঠাকুরের সেবাই 
তাহার একমাত্র কর্তব্য হইল। অতঃপর ঠাকুরের কার্য ভিন্ন অস্ত কোন' 
কারণে তিনি মঠ ত্যাগ করিয়া অগ্থত্র যান নাই। 

আমরা পূর্বে বহুবার মহাপুরুষের গাস্তীর্য ও ওদ|সীন্ঘের নিয়ে ষে 
অন্তঃসলিল! স্নেহের ফন্তধারার পরিচয় পাইয়াছি, মঠ-পরিচালনার দায়িত্ব 
ক্ষন্ধে অপিত হওয়ায় সে ধারা সমস্ত আবরণ অপসারিত করিয়। পুর্ণবেগে 
কলকল শবে প্রবাহিত হইতে লাগিল। স্বামী শিবানন্দ জানিতেন, 
স্বামী প্রেমানন্ন এক অপূর্ব প্রীতির বন্ধনে সাধু ও ভক্তদিগকে বীধিয়া 
রাখিয়াছিলেন | তাহার অন্তর্ধানের পর সেই অভাব অপুরণীয় জানিয়াও 
তিনি সে বিষয়ে ষত্বপর হইলেন। এই সময়ে মহাপুরুষের দৈনন্দিন 
জীবন বড়ই শিক্ষাপ্রদ ছিল। পুঁজাপাঠ ও ধ্যানভজনের একটা জমাট 
ভাব গড়িয়। তুলিবার জন্ভ তিনি সর্বতোভাবে সচেষ্ট থাকিতেন । প্রতিদিন 

সাধু-ব্রদ্ষচারীদের সহিত সদালাপেব দ্বারা তিনি একদিকে যেমন সকলের 
মন এক অতি উচ্চন্তবে তুলিষা! রাখিতেন, অপবদ্দিকে তেমনি মঠের 
প্রত্যেকটি কার্য ও বস্ত ঠাকুবের--এইরূপ বুদ্ধিতে প্রতিষ্ঠিত থাকিয়া 
তৎপ্রেবণয খুংটিনাটি সমস্ত দেখিযা বেডাইতেন এবং স্বহস্তে অনেক কর্ম 
করিতেন । বাগানের মালী, গোযালের গক, পশু-পক্ষী কেহই তাহার 
স্নেহস্পর্শে বঞ্চিত হইত না। বেলুডে তখন খুব ম্যালেবিষা হইত | ভাব্র 
মাসের পরে মঠ একটি ক্ষুদ্র হাসপাতালে পরিণত হইত। মহাপুকষজী 
তখন বোগীদেব সেবা ও তব্াবধানে ব্যাপূত থাকিতেন। আবার 
পথ্যসংগ্রহ এবং উহা! প্রস্তুত করাব ভারও তাহাকেই লইতে হইত 
কিংবা কাছে 'দাড়াইযা সযত্ত্বে অপরকে সাগু, বালি, ঝোল ইত্যাদি 
প্রস্তুত করাব প্রণালী শিখাইতে হইত 

নিয়মান্থবতিতা তিনি পছন্দ করিতেন, কিন্তু একটি ঘটন। তাহাকে 
সেই কর্তব্যে আনুষঙ্গিক কঠোরতা হইতে মুক্তি দিল। একদিন 
অসমযে আহারের পরে এক ব্রাহ্মণ অন্্রভিক্ষা চাহিলে মহাপুকষ অক্ষমতা 
জানাইয়া তাহাকে বিদাষ দিলেন। কিন্ত পরক্ষণেই বুভুক্ষুকে নিরাশ 
করায় মর্মপীড়িত হইয়া তাহাকে ফিরাইয়া আনিতে লোক পাঠাইলেন । 
ত্রাহ্মণকে কিন্তু আর পাওয়! গেল না। মঠত্যাগের সময় ব্রাহ্মণ অভিশাপ 
দিবার ভঙ্গীতে বলিয়৷ গিযাছিলেন, "ব্রাহ্মণকে কেউ দুটো খেতে দিলে 
না--এতে কি ভাল হবে?” ইহারই তিন দিন পরে গোয়ালে আগুন 
লাগিয়1 মঠের কিছু ক্ষতি হওয়াতে মহাপুরুষের ধারণা হইল যে, ইহা 
সেই ত্রাহ্মণেরই অভিশাপের ফল, আর এই জগ্ঘ দায়ী তিনি। অতঃপর 
সম্ভবস্থলে তিনি কাহাকেও বঞ্চিত করিতেন ন]। 

স্বামী শিবানন্দ যতদিন আপনমনে আপনভাবে ছিলেন, ততদিন 
লোকব্যবহারের প্রয়োজন বোধ করেন নাই; কিন্ত যেদিন তিনি 

সত্যসত্যই বুঝিতে পারিলেন যে, তিনি ভক্তগোষ্ঠীর অন্যতম নেতা, সেদিন 
শ্রাণ্ুকই স্বকার্যসাধনার্থ তাহার মধ্যে এক অপূর্ব পরিবর্তন আনিয়া দিলেন। 
মহাপুরুষ সেদিন আপনার অতীতের দিকে তাকাইয়া সরলভাবে এক 
শিল্স্থানীয় সাধুর নিকট স্বীকার করিলেন, “লোকব্যবহার তো! কোন দিন 
শিখি নাই ।” সত্য বলিতে গেলে “লোকব্যবহার' তিনি পরেও শিখেন 
নাই; তবে শ্রীগুরুর সেবারই একটা বিশেষ দিক হিসাবে ভক্তসেবাও 
থাকালে ত্বাহার চরিত্রে প্রকটিত হইয়াছিল। শ্মশানবাশী শিবই আবার 
আশুতোষ । সংসার-বিরাগী শিবানন্দকেও আমরা ষথাকালে আশুতোষ- 
রূপে দেখিতে পাই-_সদানন্দময মহাপুরুষের মুখে তখন আশীর্বাণী ভিন্ন 
কিছুই নাই। সজ্ঘের গুরুপদে প্রতিষিত স্বামী শিবানন্দের ইহাই শেষ 
পরিণতি | কিন্তু মঠের পরিচালনভার যখন তিনি প্রথম স্বীকার করেন, 
আমর! আপাততঃ সেই সময়েরই আলোচনা করিতেছিলাম । 

মহাপুরুষ স্বামী শিবানন্দ যখন কর্মভার লইলেন, তখন ব্যয়াধিক্য- 
বশত: মঠের বৃদ্ধগণ চিন্তিত। শ্তরাং তাহার প্রথম কার্য হইল 
বায়হ্াস। ইহার প্রতিকার আয়বৃদ্ধি করিয়াও হইতে পারিত ; কিন্ত 
তিনি অকম্মাৎ আয়বৃদ্ধির সম্তাবন1 না দেখিয়! ব্যয়স্রাপের পথেই চলিলেন। 
ইহার ফলে লোকের বিরাগভাজন হওয়। অবশ্যস্ভাবা। পুর্বোক্ত ক্রুদ্ধ 
ব্রাহ্মণের ব্যবহারই ইহার প্ররক্কষ্ট প্রমাণ | কিন্তু উক্ত ঘটনাই আবার 
মহাপুরুষের চিত্তের ম্বাভাবিক কোমলতারও পরিচয় দেয়। কারণ 
ব্রাহ্মণের বাক্যকে কেহ এযুগে অভিশাপ বলিয়া গ্রহণ করে না এবং 
অভিশাপের ফলে তিন দিন পরে গোয়াল ঘরে আগুন লাগে ইহাও 
আধুনিক যুক্তিবাদী মন মানিয়৷ লয় না। 

গণনারায়ণের প্রতি তাহার স্বতঃপ্রণোদিত সেবাপরায়ণতার সাক্ষ্য 
আমর! পূর্বেই পাইয়াছি। বেলুড় মঠের অধ্যক্ষরূপে উহার পরিচয় তিনি 

বিবিধ সেবাকার্ষে রত কমিগণের উপর তাহার আশীর্বাদ শতধারায় 
বধিত হইত। ১৯১৯ শ্রীষ্টাব্দে বাকুড়ার দু্ভিক্ষ-সেবাকার্যে রত জনৈক 
সাধুকে তিনি লিখিযাছিলেন, *তোমার হৃদষে সদাপর্বদা প্রভুর 
শ্রীযৃতি জাগরক থাকুক এবং সেই বলে তোমরা তার দীনদরিদ্র 
যূতিদের সেবা ষথাসাধ্য করিতে সমর্থ হও |” এই জাতী উৎসাহবাধী- 
বিতরণ ও অর্থাদি-সংগ্রহ করিষ! সাহাধ্যপ্রদানের প্রচেষ্টা তাহার 
জীবনে ওতপ্রোত ছিল । বাহুল্যভযে আমরা আর উহার উল্লেখ করিব 
না। 

জনকন্যাণরত স্বামী শিবানন্দের প্রাণে স্বাধীনতার আল্গোলনও 
সাড়া জাগাইত; কিন্তু তিনি সমস্ত ব্যাপারটিকে দেখিতেন মহাপুরুষেরই 
আত্মিক দৃষ্টিতে । ১৯২১ খ্রীষ্টাব্দে সন্ত্রীক মহাত্বা গান্ধী যখন মতিলাল 
নেহেরু ও মহম্মদ আলি প্রভৃতি সহকর্মীদিগকে লইয়া বেলুড় মঠে আসেন 
তখন তিনি তাহাদিগকে সাগ্রহে সমস্ত দেখাইয়াছিলেন | পরে তিনি 
মহাত্নাজী সন্বন্ধে বলিয়াছিলেন, “স্বামীজীর দেশগ্রীতিট] গান্ধীজীকে ভর 
করেছে । গান্ধীর চরিত্র সকলের অনুকরণীয় । দেশে দেশে এ রকম 
লোক জন্মালে তবে শান্তির একটা ব্যবস্থা হবে ।” কিন্তু অনন্কসাধারণ 
জীবনের কথ ছাড়িয়া দিলে, ঘাত-প্রতিঘাতপূর্ণ কুটিল রাজনীতি ও 
শাত্ত-সমাহিত আত্ম-সাধনার মিশ্রণের বৃথা প্রচেষ্টায় অথবা বহিঃ- 
স্বাধীনতাকে অন্তঃ-স্বাধীনতার পদে প্রতিষ্ঠার ত্রান্ত প্রয়াসে সাধুজীবনকে 
বিড়স্বিত করিতে তিনি প্রত্তত ছিলেন না । ১৩২৯ বঙ্গান্দের কাতিক 
মাসে জনকয়েক দেশপ্রেমিকের সহিত তাঁহার এক হূদীর্ঘ আলোচনা'হয় | 
তিনি সেদিন বিরুদ্ধ যুক্তি পরু'দস্ত করির় প্রমাণ করিয়াছিলেন যে, 
স্বাধীনতা-মান্দোলন কারীদের অন্ুহৃত পন্থা যতই উত্তম হউক না কেন, 
দেশের অভ্যুত্থানের পক্ষে উহাই পর্যা্ড নহে । মঠ-মিশন ঠাকুর-স্বাধীজীর 


১৪১ 

ভাবাবলম্বনে ষে পথে অগ্রসর হইতেছে, দেশের সর্বাঙ্গীণ মঙ্গলের জঙ্য 
উহাও অত্যাবশ্যক-_-এমন কি, অধ্যাত্মবাদ পরিত্যাগপূর্বক দেশবাসী 
অন্য পথে চলিলে মঙ্গলের পরিবর্তে অমঙ্গলই অবশ্যম্ভাবী । 

১৯২১এর এপ্রিল মাসে স্বামী ব্রহ্ধান'"জী দাক্ষিণাত্যভ্রমণে গমনকালে 
স্বামী শিবানন্দকেও সঙ্গে লইয়া গেলেন। এ স্থযোগে তিনি এ অঞ্চলের 
ভক্ত ও আশ্রমগুলির সহিত ঘনিষ্ঠভাবে পরিচিত হইয়াছিলেন। 
দাক্ষিণাত্যের পর ভুবনেশ্বরে প্রায় ছুই মাস অতিবাহিত করিয়া তাহার 
১২১২২ তারিখে বেলুড়ে ফিরিলেন। স্বামী অভেদানন্দ ইতোমধ্যে 
দেশে ফিরিয়া আপিয়াছিলেন | ভক্তদের অন্থরোধে মহাপুরুষ তাঁহাকে 
লইয়। পুর্ববঙ্গে গেলেন । মহাপুরুষের মুখনিঃতৃত ভাগবতবাণীর আকর্ষণে 
এ সময়ে বু নরনারী তাহার নিকট দীক্ষাপ্রার্থী হইল। প্রথমে 
তিনি এই বিষয়ে সম্পূর্ণ অসম্মতি জানাইলেন; কিন্তু আকুলপ্রাণ 
ভক্তবৃন্দ নিরস্ত না হওয়ায় সঙ্ঘগুরু স্বামী ব্রহ্মানন্দকে সমস্ত জানাইয়া 
পত্র দিখিলেন এবং তাহার আন্তরিক অনুমতি পাইয়া বনু ভক্তকে 
শিষ্যরূপে গ্রহণ করিলেন । 

মহাপুরুষের মধ্যে অকম্মাৎ এই গুরুভাবের আবির্ভাব একটু বিদ্ষয়- 
জনক । প্রায় আট বৎসর পূর্বে তিনি এক পত্রে লিখিয়াছিলেন, «আমার 
শিল্প ত্রিজগতে কেহ নাই--আমি প্রভুর দাস। .-"প্রভুই এযুগে সকল 
জীবের গুরু ও ই |” এইরূপ মনোভাব লইয়৷ যিনি এতদিন চলিয়াছিলেন, 
আজ তিনি কিরূপে গুরুর আসনে বসিবেন? ইহার উত্তর পরবর্তীকালে 
কথাচ্ছলে 'তনি নিজেই দিয়াছিলেন, “দেখ বাবা, আমি দীক্ষা দিচ্ছি 
এ বুদ্ধি আমার নেই । -""তিনি ভক্তদের প্রাণে প্রেরণা দিয়ে এখানে 
নিয়ে আসেন; তিনিই আমার ভেতর বসে যা বলান আমি তাই বলে 
দিই মাত্র । ঠাকুর হলেন আমার অন্তরাত্বা |” ইহাকে গুরুভাব বলিতে 

হয় বলুন ; কিন্তু প্ররুতপক্ষে ইহা শরণাগতিরই এক চরম পরিণতি । 
ফলতঃ শ্রীরামকৃষ্ণের ভাবে ভাবিত মহাপুকষজীর গুরুভাব বিকশিত 
হওয়ার সঙ্ষে সঙ্গে তাহার ব্যক্তিত্ব মুছিয়। গিযা ক্রমেই সেখানে 
শারামকৃষেরে অধিকাধিক প্রকাশ হইতে লাগিল । তিনি ঠাকুর, শ্রীশ্রীম। 
ও স্বামীজী ভিন্ন আর কিছুই জানিতেন না। তাহার গুরুভ্রাতা স্বামী 
বিজ্ঞানানন্দ সত্যই লিখিয়াছেন, “মহাপুরুষ মহারাজ নিজেকে বান্তবপক্ষে 
ঠাকুরের সঙ্গে এত মিলাইয়া দিখাছিলেন যে, তাহার আর পৃথক সত্তাই 
ছিল না। তিনি যাহাদিগকে রুপা করিয়াছেন, তাহার! শ্রশ্ঠাকুরের ই 
কূপ! পাইয়াছে।” 

ঢাকায আননোর হাট বসিয়াছে--অকাতরে কৃপা পাইয়া বনু 
নরনারী শ্রীর।মক্কষ্ণপদে আত্মসমর্পণ করিতেছে , এমন সমযে কলিকাতা 
হইতে সংবাদ আসিল, স্বামী ব্রদ্ধানন্দ অহ্বস্থ!। কালবিলম্ব না করিযা 
মহাপুরুষ তাহার শয্যাপার্খে উপস্থিত হইলেন । কিন্ত ব্রন্মানন্দ মহারাজ 
অচিরেই স্বস্বরূপে লীন হইলেন । সে এক অতি বিষাদের দিন । সেই 
অপূরণীয় শুম্তস্থান পূর্ণ করিবে কে? মঠের কর্তৃপক্ষ অনেক ভাবিয়া 
অবশেষে স্বামী শিবানন্দ মহারাজজীকেই সভাপতিত্বে বরণ করিলেন । 
১৯০১ গ্রীষ্টাব্ধে ম্বামীজী তাঁহাকে বেলুড় মঠের অন্যতম ট্রান্টী নিঘুক্ত 
করেন , ১৯১*এর ২৫শে অগস্ট তিনি রামকষ্জ মিশনের সহকারী 
অধ্যক্ষ হন; অতঃপর ১৯২২এর ২রা মে তিনি মঠ ও মিশনের অধ্যক্ষ 
নির্বাচিত হইলেন । 

আমরা পূর্বে বালক, সাধক ও কর্মী শিবানন্দকে দেখিয়াছি ১ 
বর্তমানে আমরা তাঁহাকে পাইব প্রধানতঃ সঙ্ঘনেতা,, শ্রীরামকষ্ণগত প্রাণ, 
কপাপরবশ মহাপুরুষরূপে-_-অথচ তৎসহ প্রতিপদেই তাহার বালক- 
স্বলভ সরলতা ও নির্ভর, সাধকম্থলভ অদম্য প্রচেষ্টা ও ব্যাকুলতা এবং 

কমিত্বলভ উৎসাহ ও অভিজ্ঞতা দেখিয়া অবাক হইব। রামকৃষ্ণ মঠ ও 
মিশনের অধ্যক্ষরূপে তিনি বিভিন্ন স্থানে গিয়াছিলেন এবং নু লোকের 
সংস্পর্শে আসিয়! তাহাদের আধ্যাত্বিক জীবনের গতি নিয়ন্ত্রিত 
করিয়াছিলেন; বহু আশ্রম তাহার প্রেরণায় আরস্ত হইয়াছিল এবং 
অনেক কেন্দ্র তাহার শুভপদার্পণে নবজীবন পাইয়াছিল। ফলতঃ স্বামী 
ব্রন্ধানন্দজীর আপ্রাণ চেষ্টায় যে সজ্বজীবন স্থগঠিত, স্বনিয়ন্ত্রিতি ও 
দৃঢ়মূল হইয়াছিল তাহা মহাপুরুষের এঁকান্তিক সেবায় প্রসারিত ও 
সৌষ্ঠবসম্পন্ন হইয়া! জননারায়ণের অশেষ কল্যাণে নিয়োজিত হইয়াছিল । 
সেই সমস্ত বিবরণ লিপিবদ্ধ করা এই ক্ষু্র প্রবন্ধের পক্ষে অসম্ভব । 
আমর] শুধু সংক্ষেপে আভাসমাত্র দিয়! ক্ষান্ত হইব। 

সঙ্ঘজীবনের মূল ভিত্তি হইতেছে-__অবিরাম অধ্যাত্মমাধনা। বৃদ্ধ 
বযসেও মহাপুরুষের সাধনার শেষ ছিল না। প্রবর্তকের ন্যায় প্রত্যহ 
শেষরাত্রে শয্যাত্যাগান্তে তিনি ঠাকুরঘরে যাইয়া দীর্ঘকাল ধ্যান 
করিতেন | স্তোত্র-পাঠাদিতেও তাহার অনেক কাল কাটিত। যতদিন 
ক্ষমত| ছিল, স্বয়ং ঠাকুর-সেবাদির সর্বপ্রকার সংবাদ রাখিতেন | সময়ের 
অসদ্যবহার তিনি জানিতেন না; তাই প্রতিক্ষণ ভগবচ্চিন্তায় বা 
ডগবদালাপনে ব্যয়িত হইত । অনেক সময় শিষ্য ও শি্যস্থানীয়দিগকে 
স্বহস্তে পত্র লিখিয়া ধর্মোপদেশ দিতেন | আর সকলকে সর্বদা স্মরণ 
করাইয়া দিতেন যে, ঠাকুরই জীবনের কেন্ত্র। আরতিতে সকলকে 
ঠাকুর-ঘরে পাঠাইতেন ) ভক্তের আনীত দ্রব্য আগে ঠাকুরঘরে 
পাঠাইতেন এবং ভক্ত আসিলেই আগে ঠাকুর প্রণামের আদেশ দিতেন । 
ইহা বল! মোটেই অত্যক্তি নহে যে, শেষজীবনে মহাপুকুষ ছিলেন বেলুভ 
মঠের প্রাণ। মঠবাসীরা এবং মঠে আগত সাধুর] তাঁহাকে শুধু 
অধংক্ষরূপে দেখিতেন না, তাহার] তাহাকে পাইতেন তাহাদের ইহ- 

জীবনের অশেষ করুণাময় অবলম্বনরূপে । তাহার একটু দৃষ্টি, একটি 
স্নেহময় কথা, সামাস্ঠ প্রীতির দান সারা জীবনে উৎসাহ আনিয়া দিত। 
শেষজীবনের অধিকাংশ সময তিনি বেলুড় মঠে কাটাইয়াছিলেন | 
প্রতিদিন যত ধর্মপিপান্থ তাহার গৃহে অবাধে সমবেত হইতেন, সকলেই 
আত্মিক অবদান কিছু না কিছু পাইতেন। শ্রীরামকুষ্ণপদে তাহার 
মনপ্রাণ অপিত থাকায়, তাহার নিজের বলিয়৷ কিছু ছিল না। 
ভক্তদের আনীত অর্থ্য ঠাকুর-সেবায় বা সাধুসেবায় অকাতরে ব্যয়িত 
হইত। আর ভক্তদ্দিগকে তিনি শুধু নিজের শিষ্যরূপে পাইয়াই পরিতৃপ্ত 
হইতেন না; ঠাকুরের প্রতি ও সঙ্ঞের প্রতি যাহাতে তাহাদের ভক্তি 
ও প্রেম বধিত হয়, তথ্বিষযে সর্বদা দৃষ্টি রাখিতেন এবং উপদেশ ও 
নিজ জীবনের দৃষ্টান্তদ্বারা তাহাদের লক্ষ্য এ দিকে স্নিয়ন্ত্রিত করিতেন । 
বেলুড়ের বাহিরে যখন যাইতেন তখনও তাহাকে অবলঘ্ন করিয়া 
সর্বত্র ঠাকুর ও সজ্ঘেরই মহিমা বিঘোষিত হইত | 

১১২৩ খ্রীষ্টাব্দে তিনি একবার উত্তর ভারতের কাশী, প্রয়াগ ও 
কনখল দর্শন করিতে গিয়াছিলেন এবং এ বৎসর ঠাকুরের জন্মোৎসবের 
পৃবেই মঠে ফিরিয়াছিলেন । সেই বৎসর উৎসবের দিন প্রাতে প্রকৃতি 
প্রলয়ঙ্করী মৃতি ধারণ করিলে সাধু ও ভক্তেরা উৎসব সম্বন্ধে হতাশ হইয়া 
মহাপুরুষজীকে সব নিবেদন করিলেন। তিনি বাক্যব্যয় না করিয়া 
অনাথশরণ ঠাকুরের ঘরে যাইযা অনেকক্ষণ ধ্যানে রত থাকিলেন | যপন 
বাহিরে আলমিলেন, তখন বদনে এক দিব্য জ্যোতি, আর মুখে এই 
আশার বাণী উচ্চারিত হইল, “তার ইচ্ছায় সব ঠিক হয়ে যাবে ।” সেই 
বারে উৎসব নিবিষ্ে সম্পন্ন হইয়াছিল। তারপর বসন্তকালে দ্বামী 
বজ্জানন্দের অপরিপূর্ণ বাঞ্চ৷ পরিপুরণের জন্য ভূবনেশ্বরে দেবীর আরাধনা 
হইলে তিনি সেখানে গিয়া প্রায় দেড়মাস কাটাইয়াছিলেন। এ 

বংসরই কলিকাতায় গদাধর আশ্রমে ৬জগদ্ধাত্রীপূজাতেও তিনি উপস্থিত 
ছিলেন। এই গদাধর আশ্রমের সহিত তাহার বেশ একটা মধুর 
সম্বন্ধ ছিল। সঙ্বাধ্যক্ষ হইবার পূর্বে ১৯২১ ইং-র ১৭ই নভেম্বর তিনি 
ইহার প্রতিষ্ঠাকার্ষে পৌরোহিত্য এবং আঠার দিন আশ্রমে বাপ 
করিয়াছিলেন । 

১৯২৪এব ২৮শে জান্দুআ'র বেলুড মঠে সর্বজনসমক্ষে তিনি স্বামীজীব 
সমাধির উপরে ওকার-মন্দিরের প্রতিষ্ঠাকার্য সম্পাদন করেন এবং ৭ই 
ফেব্রুআরি স্বামী ব্রন্ধানন্দের সমাধি-মন্দিরের দ্বারোদঘাটন করেন । পরে 
এপ্রিল মাসে দাক্ষিণাত্যযাত্র! করিয়! ওয়ালটেয়ার, সিংহাচলমূ, মাদ্রাজ, 
কুন্থর, উততকামণ্ড, নেব্রমপল্লী, বাঙ্গালোর প্রভৃতি স্থানে প্রায় সাত মাস 
কাটাইযা বোম্বাই গমন করেন। সেই যাত্রায় মাদ্রাজে এক ভক্তগৃহে 
তিনি ভোজনান্তে বিশ্রাম করিতেছেন, এমন সময় নিম্ে কলরব 
উত্থিত হওয়ায় বহির্ভাগে দৃষ্টিনিক্ষেপ করিযা দেখিতে পাইলেন যে, 
বৃভুক্ষা-পীড়িত অনেকগুলি স্ত্রীপুরুষ ও বালক-বালিক! শৃগাল-কুকুরের 
স্তায় উচ্ছিষ্ট পত্রসমূহ হইতে অস্ত্র কুড়াইয়া খাইতেছে। ইহাতে ব্যথিত 
হইয়া তিনি গৃহস্বামীকে তাহাদিগকে ভরপেট খাওয়াইতে আদেশ দিলেন 
এবং বলিলেন, “এ পুঞ্ীকত পাপের প্রায়শ্চিত্ত ধতদিন না হবে, ততদিন 
ভারতের কোন আশা নেই।” কুম্থুরে নীলগিরির উচ্চ আধ্যাত্মিক 
ভাবমগ্ডিত পরিবেশে তিনি বডই মুগ্ধ হইযাছিলেন এবং এ পর্বতে 
সাধূদের সাধনোপযোগী আশ্রমস্থাপনের বাসনাও তাহার মনে উদিত 
হইয়াছিল । লৌভাগ্যক্রমে স্বপ্রাদিষ্ট জনৈক ভক্ত উতকামণ্ডে কিছু ভূমি 
দান করায় মহাপুরুষ তথায় গমনপূর্বক ১১ই জুলাই আশ্রমের ভিদ্ভিস্থাপন 
করিলেন । 

বাঙ্গালোরে অবস্থানকালে ক্রীড়া করিতে করিতে এক বালক অকম্মাৎ 

অজ্ঞাতসারে ভ্রমণরত মহাপুরুষজীর চরণে হকি হ্টিকদ্বারা আঘাত করে । 
আঘাতের ফলে তিনি সাত-আট দিন গৃহে আবদ্ধ ছিলেন; কিন্তু 
লছ্জিত, অপ্রতিভ ও সন্ত্রস্ত সেই বালকটিব অন্কুসন্ধান তিনি সর্বদা 
করিতেন এবং নিকটে ডাকাইয়া সাত্বনাবাক্যে তাহার সঙ্কোচাদি দূর 
করিয়া দিতেন । বাঙ্গালোরে তিনি অস্পৃশ্যদিগের মন্দিরে যাইয়। 
তাহাদিগকে অবাক করিযাছিলেন ; কারণ দেশের রীতি-অনুসারে এরূপ 
সম্মানিত ব্যক্তির এ পল্লীতে পদার্পণ কল্পনাতীত। ১২ই ডিসেম্বর 
তিনি মাদ্রাজের রামকৃঞ্জমিশনের আবাসিক উচ্চ বিদ্যালয়ের ছাত্রভবনের 
ঘবারোদ্ঘাটন করেন । 

১৯২৫এর ১২ই জান্ুআরি মহাপুকষ বোম্বাই পৌছিয়া আশ্রমের 
ভাড়াবাড়িতে উঠিলে ভক্তগণ জানিতে পারিলেন ষে, তিনি আশ্রমটিকে 
নিজস্ব ভূমিতে প্রতিষ্ঠিত দেখিতে চাহেন । তদন্ুদাবে এক খণ্ড ভূমি 
সংগৃহীত হইল এবং ৬ই ফেব্রুমারি তিনি উহাতে ভিত্বিস্থাপন করিলেন। 
বোগ্ধাই হইতে বেলুড়ে ফিরিবার পথে তিনি নাগপুরে অবতরণ করেন 
এবং ১৬ই ফেব্রুআারি সেখানে আশ্রমের জগ্য নিদিষ্ট ভূমিতে ভিত্তিস্থাপন 
করেন । এ বৎসর ভারত-পরিদর্শনে আগত বেলজিয়মের রাজা এলবাট 
বেলুড় মঠে আগমনপূর্বক মহাপুকষজীর মধুর আলাপে আকৃষ্ট হইয়া 
বপিয়াছিলেন যে, ভারতে তিনি এই একমাত্র স্থান দেখিয়াছেন যেখানে 
লোকে মানুষের সঙ্গে মানুষের মতো! কথ বলে। 

১৯২৬ খ্রীষ্াব্ধে তিনি যখন বিদ্যাপীঠের নবনিমিত ছাত্রাবাসের 
ঘারোদঘাটনের জন্ত দেওঘরে যান, তখন ঠাণ্ডায় তাহার হাপানি বাড়িযা 
রাত্রে নিদ্রা বন্ধ হইয় যায়। এই কষ্টের মধ্যে বসিয়া রাত্রিযাপন করিতে 
করিতে ত্তিনি স্পই দেখিতে পাইলেন-_শরীর ও আত্মা পৃথকৃ, একের 
হুঃখ অপরকে স্পর্শ করে না। পরদিবস সকলকে পূর্বরাত্রির প্রাণসংশয় 

তাবস্থা ও উহা'র অপূর্ব প্রতিকারের বথা জানাইতে গিয় যখন বলিলেন, 
“বুড়ো বয়সের "ধ্যান কিনা- অল্পক্ষণেই মন (হাদয়ের দিকে দেখাইয়। ) 
ভিতরে ডুবে: গেল”, "অমনি একজন প্রশ্ন করিলেন, ”“ওট]1 কি মহারাজ 1” 
উত্তব আসিল, “এ তো আত্মা ।” দেওঘর হইতে তিনি জামতাড়া হইয়া 
মঠে আসেন । 

১৯২৬ শ্রীষ্টাব্ধে রামকৃ্জ মঠ ও মিশনের মহাসম্মেলনে সভাপতিত্ব 
করার কিছু পরেই তিনি পুনর্বার দাক্ষিণাত্যভ্রমণে গমন করেন । পথে 
পুরী ও 'ভুবনেশ্বরেও কিছুদিন অতিবাহিত হয। এইবারে উতকামণ্ডে 
বাসকালে তাহার এক অত্যাশ্চ্য দর্শন হয়। নীল পর্বতের তরঙ্গায়িত 
শিখরশ্রেণীর প্রতি নীরবে দৃষ্টিপাত করিয়া আছেন, এমন সময় তাহার 
শরীর হইতে কে যেন বাহির হইয়া বিশ্বব্রহ্ধাণ্ডে ব্যাপ্ত হইয়া! পড়িলেন। 
ইহাই কি বিরাটরূপের প্রত্যক্ষান্ভৃতি ? অতঃপর পাঁচ মাস তথায় 
অবস্থানান্তে ২৪শে সেপ্টেম্বর উতকামণ্ডের নবনিথ্িত আশ্রম যথাবিধানে 
প্রতিষ্ঠিত করিয়া তিনি ২*শে অক্টোবর বাঙ্গালোরে গেলেন । বাঙ্গালোর 
হইতে মাদ্রাজ হইয়া পুনর্বার বোম্বাই চলিলেন। এইবারে ২৬শে 
ডিসেম্বর নবনিথিত আশ্রমের প্রতিষ্ঠাকার্য সম্পন্ন হইল; অতঃপর এ 
আশ্রমের দাতব্য চিকিৎসালয় ও অবৈতনিক বিগ্ভালয়েরও ভিত্তিস্থাপনের 
পর মঠে ফিরিবার পথে তিনি পুনর্বার নাগপুরে অবতরণ করিলেন । 
তখনও আশ্রমের বাড়ি হয় নাই। অতএব মহাপুরুষ আশ্রমের জমিতেই 
তাবু খাটাইয়৷ বাস করিয়াছিলেন । 

পরবৎসর (১৯২৭ ) ১৯শে অগস্ট স্বামী সারদানন্দের দেহত্যাগে 
মঠ-মিশনের একটি প্রধান স্তত্ত খসিয়া পড়িল এবং সঙ্গে সঙ্গে স্বামী 
শিবানলের গুরুদায়িত্ব বুল পরিমাণে বধিত হইল | কিন্তু সেগুরুভার- 
স্বীকারের মনোভাব তখন তাহার নাই । তিনি জানিতেন, তাহার 'ডান 

অঙ্গ ভাঙিয়া গিয়াছে।” সেই নিদারুণ আঘাতে ভর্রস্বাস্থ্য হইয়া তাহাকে 
বাযুপরিবর্তনের জন্য মধুপুরে যাইতে হইল। মধুপুরে স্বাস্থ্যের কিঞ্চিৎ 
উন্নতি হইলে তিনি কাশীধামে গমন করিলেন । কাশীতে এক দিব্য 
দর্শনের মধ্যে তাহার মন আবার কর্মভূমিশ্ত নামিবার আদেশ পাইল। 
একরাব্রে তাহার অনাবৃত চক্ষের সম্মুখে জটাজ,টধারী শুশ্রদেহ ব্রিনয়ন 
দেবাদিদেব মহাদেব উপস্থিত হইলেন-_সঙ্ে সঙ্গে তাঁহার মন উচ্চ হইতে 
উচ্চতর ভূমিতে উঠিয়া ক্রমে যেন কোন্‌ অসীঘে বিলীন হইতে চলিল ; 
এমন সময়ে শিবযৃতির স্থলে অকম্মাৎ শ্রীরামরুষ্ণ আবিভূ্তি হইয়া নির্দেশ 
দিলেন, «তোর এখন থাকতে হবে, আরও কিছু কাজ আছে” আর 
একদিন তিনি সেবাশ্রমের উন্মুক্ত প্রাঙ্গণে ভ্রমণকালে বিভৃতিমণ্ডিত 
তুষারধবল বিশ্বনাথের দর্শন পাইয়াছিলেন। উহার পর হইতে তিনি 
সর্বদা এক উচ্চ ভাবভূমিতে বিচরণ করিতেন এবং এঁ সময়ে আহারাদি 
সম্বন্ধেও উদাসীন হইয়। পড়িয়াছিলেন | ফলতঃ সঙজ্ঘের আধ্যাত্মিক 
শক্তিকে অধিকতর প্রকাশ করিবার জন্ত শ্রীরামকৃষ্ণ যেন এখন হইতে 
স্বামী শিবানন্দের দেহ-মনকে একদিকে যেমন কার্ষের জন্য প্রস্তুত 
করিতেছিলেন, অপর দিকে তেমনি উহাকে এক অতি উচ্চ আধ্যাত্মিক 
স্বরে বাধিতেছিলেন | কাশী হইতে তিনি পাটন। হইয়া দ্বীয় কর্মকেন্ত্র 
বেলুড়ে ফিরিলেন। ইহার পর তিনি কিঞ্চিদিধিক ছয় বংসর মত্ত্যধামে 


ছিলেন। 
এই শেষ কয়টি বৎসর বড়ই মধুর, বড়ই অন্ক্প্রেরণায় পরিপূর্ণ । বিশ্বাস 


স্থাপন করিয়া এবং উৎসাহ জাগাইয়া তিনি ক্ষুদ্রকেও মহৎ করিতে 
পারিতেন | তিনি বলিতেন, দেখ, ঠাকুর বলতেন, 'বিদ্দুতে সিন্ধু দেখতে 
হয়|» কাহাকেও শাসন করিবার জন্ত অচ্ুরদ্ধ হইলে বলিতেন, 
“সকলেই নির্দোষ হতে এসেছে; নির্দোষ হয়ে তে। কেউ আসেনি !.-* 

খালি ধমকালে মান্ষের দোষ শোধরায় না। পার তো নিজের 
আধ্যাত্মিক শক্তিদ্বার লোকের মনের গতি ফিরিয়ে দাও |” সর্বক্ষেত্রেই 
তিনি ভগবানের উপর নির্ভর করিতে বলিতেন। মঠের অর্থকচ্ছুতা 
যথেষ্টই ছিল । ব্যয়-সঙ্কোচের কথা তুলিলে বলিতেন, “দেখ, আমাদের 
তে] কিছু অপব্যয় হচ্ছে না। কি আর খরচ কমাবে ?*""তাকে জানাও । 
ঠাকুর আমাদের পরীক্ষা করছেন।* ১৯২৯ গ্রীষ্টাবে জনকয়েক স্বার্থপর 
ব্যক্তি সঙ্ঘের সযৃহ ক্ষতিসাধনে বদ্ধপরিকর হইলে এবং মঠের সকলেই 
একটা অনিশ্চিত আশঙ্কায় সংশয়-দোলায়মান হইলে তিনি বিশ্বাস 
জাগাইয়৷ বলিয়াছিলেন, “সত্যের জয় নিশ্চয় । সত্যাশ্রয়ী প্রভুর গড়া 
সজ্যের কেউ কোন ক্ষতি করতে পারবে না--তোমরা নিশ্চিত জেনে11* 
আর একদিন তিনি এ প্রপঙ্গে বলিয়াছিজন, “এই যুগপ্রবর্তনের কাজ 
বহু শতাব্দী ধরে অবাধে চলবে । কেউ এর গতি রোধ করতে পারবে 
না। এ বাবা, ত্রিকালজ্ঞ খষি ন্বয়ং স্বামীজীর কথা ।৮ সজ্ৰের ভবিষ্যৎ 
উন্নতি সম্বদ্ধে তিনি যেমন এ কালে নিশ্চিত ছিলেন, শত্রুদের মঙ্গলের 
জন্যও তেমনি প্রার্থনা জানাইয়া! বলিতেন, পপ্রভু, এদের ক্ষমা করো, 
এদের রক্ষা করো--তোমারই আশ্রিত-_এদের মনের গতি ঘুরিয়ে দাও, 
স্কবুদ্ধি দাও । আর যাই কর ঠাকুর, ওদের তাগ করো না।” 

তিনি নিজে যেমনস্বীয় পদগৌরবের অভিমান করিতেন না, অপরেরও 
তেমনি বংশমর্যাদ1, সামাজিক অবস্থা,বয়স ইত্যাদির প্রশ্ন তুলিতেন নাঁ_ 
লক্ষ্য রাখিতেন শুধু ভক্তের আগ্রহের প্রতি । জনৈক দীক্ষাপ্রাধিনী 
বিধবা দীক্ষাকালে দেয় দক্ষিপাদির সম্বন্ধে প্রশ্ন করিলে তিনি 
বলিরাছিলেন, «কিছু না । কেবল চাই প্রাণ_-প্রাণ আনতে পারবে, মা? 
আর দক্ষিণা? তা! একটা হরীতকী আনলেই চলবে । ঠাকুরের দরবারে 
ওসব কিছু নেই--চাই কেবল প্রাণ ।” ঠাকুরের দরবারে উচ্চতম আসনে 

বসিয়াও ঠাকুরকে উদ্দেশ করিয়া নিরভ্ডিমান আস্মভোলা মহাপুরুষ 
বলিতেন, “আমার বিছা নেই, বৃদ্ধি নেই, কোন ক্ষ*ত! নেই-_তুমি 
বসিষেছ, তাই বসেছি ।” আব পতিতপাবনী ভাগীরথীর ম্যায় নিবিচারে 
জীবোদ্ধারে নিরত থাকিয়া বলিতেন, “আমি এখন মা-গঙ্গ। হয়ে গেছি» 
তাহার শরীব তখন বিশেষ অহ্থস্থ-_ হাঁপানির টান প্রাযই হয়; কিন্ত 
সে দিকে দৃষ্টি নাই, আর কৃপারও বিরাম নাই । তিনি বলিতেন, “কেন 
আছি? খেষে স্থথ নেই, বসে স্থখ নেই -তবুত্তার ইচ্ছা । এ শরীর 
থাকলে ষর্দি লোকের কল্যাণ হয়, আর তাই যদি মায়ের ইচ্ছা হয, তো 
হোক । শরীর ঘষে আছে, তাই অনেক সময় মনে হয না। ...এ 
শরীবকে তিনি তীর যুগধর্মপ্রচারের ঘন্ত্স্বরূপ করেছেন ।” 

দেহবোধহীন বিদেহ মহাপুরুষের এই স্থর সর্বদা চড়িয়াই থাকিত। 
প্রণামান্তে একদিন একজন পদধূলি চাহিলে বলিলেন, *পা-ই নেই, তো 
পাশের পুলে 1” কিন্তু তাই বলিয়া তিনি শরীরের অযত্ব করিতেন নাঁ_ 
ডাক্তারের কথা শুনিয়া চলিতেন । উহার কারণ তাহার নিজের উক্তিতেই 
পাওয়া ঘায়-«এ দেহ তো সাধারণ দেহের মতো! নয । এর একটা 
বিশেষত্ব আছে। এ শরীরে ভগবান-উপলব্ধি হয়েছে । এ শরীর 
ভগবানকে স্পর্শ করেছে, তার সঙ্গে বাস করেছে, তাকে সেবা করেছে-_ 
তাই এত।” সদা আত্মমগ্ন মহাপুরুষ কখনও বা সবই চিন্ময় দেখিতেন। 
ষে সম্মুখ আগিত, তাহাকেই নিবিচারে প্রথমেই প্রণাম করিয়া বপিতেন । 
একটি বিড়াল মেঝের উপর মিউ মিউ করিয়া ডাকিতেই তাহাকে 
প্রণামান্তে নিকটস্থ সেবককে বলিলেন, “দেখ, ঠাকুর আমায় এমন 
অবস্থায় রেখেছেন যে, সবই দেখছি চিন্ময় ; ঘর-দোর, খাট-বিছান। 
এবং সব প্রানীর ভেতরেই সেই এক চৈতন্তের খেলা !* 

সর্বভূতে তখন তাহার অসীম শ্ত্রীতি; আর পাংসারিক অভাব 


৩০০ শ্রীরামকৃঞ্ণ-ভক্তমালিকা 


মিটাইতে তিনি মুক্তহস্ত। এই ব্যক্তির ঘরে অন্ন নাই__“দাও একে 
দশ টাকা” উহার কম্ার বিবাহ হইতেছে না--“দিয়ে দাও কুড়ি 
টাকা*-_-এই ছিল তাঁহার নিত্য কর্ম। মঠের প্রাঙ্গণে বসিয়া মুচি 
কাজ করিতেছে । ধিপ্রহরে সকলে আহারান্তে বিশ্রামে চলিযা 
গিয়াছেন__-তখনও যুচির কাজের বিরাম নাই । দেখিয়া তাহার প্রাণে 
বাজিল। অমনি তাহাকে খাওয়াইবার আদেশ দিলেন, আর উপর হইতে 
মুচির অন্ঞাতসারে একটি আধুলি ছু'ড়িয়াদিলেন । গঙ্গার উপরের বারান্দী। 
হইতে দেখিয়া অনুসন্ধানে জানিয়াছিলেন, বৃদ্ধ জেলে পূর্ণ হালদার মাছ 
ধরিয়াও অন্রসংস্থান করিতে পারে না| কায়েমী হুকুম হইল, উহার মাছ 
দরদস্তর না করিয়! কিনিতে হইবে । হালদার আট অনার জায়গায় ছুই 
টাকা এবং সময়ে সময়ে নূতন বস্ত্রাদিও পাইতে লাগিল । 

এইরূপে দুই হাতে সমস্ত বিলাইয়া তিনি বিদায়ের জন্য প্রস্তত 
হইলেন । ১৯৩৩ ইং-র ২৫শে এপ্রিল দীক্ষান্তে আহার শেষ করিতেছেন, 
এমন সময়ে দারুণ পক্ষাঘাতে তাঁহার বাকৃশক্তি ও দক্ষিণা্জের ক্রিয়া 
কদ্ধহইল। এই অবস্থায় তিনি এক বৎসর ছিলেন | তখনও প্রতিদিন 
বাকৃশক্তি ও চলচ্ছক্তিরহিত মহাপুরুষের চক্ষের চাহনি বা বাম হস্তের 
ই্জিতে ষে স্রেহের ভাষা প্রকটিত হইত তাহা শত শত প্রাণে শান্তি 
সঞ্চারিত করিত । তখনও ঠাকুরের সেবাদি সম্বন্ধে সমস্ত বিষয় তাহাকে 
জানাইতে হইত । কাশীতে একদিন তিনি ভক্তদিগকে বলিয়াছিলেন, 
«আমার জিব কেটে নিলেও আমি তারই কথ] ভাবব, আর তাঁরই নাম 
করব। আমার কাছ থেকে কেউ ত্বাকে বা তার নাম কেড়ে নিতে 
পারবে ন11” কে সেদিন ভাবিয়াছিল যে, সেই ভবিষ্যদ্বাণী আজ এমনি 
নিষ্ঠুরভাবে পরিপূর্ণ হইবে? 

অবশেষে শেষদিন আসিয়া পড়িল । ১৯৩৪ খ্রীষ্টাবের ১৮ই ফেব্রুআরি 


ত্বামী শিবানন্দ ৩০১ 


আশু বিষাদের ঘন ছায়াপাতের মধ্যেও জীশ্রীঠাকুরের জন্মোৎসব 
মহাপমারোহে যথাবিধি সমাপ্ত হইয়া গেল। ২*শে মঙ্গলবার অবস্থা 
ক্রমেই খারাপের দিকে চলিল। অপরাহ্ ৫টা ৩* মিনিটে তাহার 
বদনমগ্ুল এক অপূর্ব আনন্দজ্যোতিতে উদ্ভাসিত হইল এবং মণ্তকের 
কেশ ও অঙ্গের লোমরাজি কাদম্বপুষ্পের কেশরবং দণ্ডাযমান হইয়া 
উঠিল। সেই আনন্দ-পুলকেব মধ্যেই অন্তিম নিঃশ্বাস নির্গত হইল-_ 
মহাসমাধিতে মহাপুকষ স্বামী শিবানল হৃদযদেবতার শ্রীপাদপদ্ে 
চিরমিলিত হইলেন । 


স্বামী সারদানন্দ 


দক্ষিণেশ্বরে শ্ররামকুষ্চ একদিন পদচারণ করিতে করিতে সহসা এক 
যুবকের ক্রোড়ে উপবিষ্ট হন এবং কয়েক মুহূর্ত এ ভাবে থাকিয়া উঠিযা 
যান। উপস্থিত ভক্তদের এ বিষয়ে কৌতৃহলদর্শনে তিনি বলিয়াছিলেন, 
“দেখলাম, ও কতটা ভার সইতে পারবে ।” এই যুবককেই স্বামা 
বিবেকানন্দ ধথাকালে রামকৃষ্ণ মঠ ও মিশনের সম্পাদক-পদে বরণ 
করিয়াছিলেন এবং তিনিও হদীর্ঘ ভিশ বৎসর এই গুরুভার বহুনপূর্ব ক 
স্বীয় ব্রত উদ্যাপন করিয়াছিলেন । “স্বামাজীর আদেশ”_ ইহাই ছিল 
তাহার কর্মপ্রেরণার অন্যতম প্রধান উৎল। ইনিই আমাদের স্বামা 
সারদাশলা | 

সারদানন্দের পূর্বনাম ছিল শরৎচন্দ্র চক্রবর্তা। তাহার পিতামহ 
সংস্কৃতে স্থপপ্ডিত ছিলেন । পত্বীবিয়োগের পর তিনি হুগলী জেলার 
জনাই গ্রামে বসতিস্থাপন ও টোলপ্রতিষ্ঠ৷ করিয়া বু অন্তেবাসীকে শিক্ষা 
দিতে থাকেন। শরতের পিত শ্রযুক্ত গিরিশচন্দ্র চক্রবর্তা কিন্তু গ্রাম 
পরিত্যাগপূর্বক কলিকাতায় আসেন এবং একটি ওষধের দোকানের 
অংশীদাররূপে বহু অর্থ উপার্জন করেন । সঙ্গতিসম্পন্ন হইলেও গিরিশচন্দ্র 
ধামিক ও নিষ্ঠাবান ছিলেন এবং কর্মব্পদেশে তাঁহার বনু সময় 
কাটিলেও নিয়মিত সন্ধ্যাবননা. পুজা-পাঠ ও জপধ্যানের ব্যতিক্রম হইত 
না। মাতা শ্রীযুক্ত নীলমণি «দবীও অনুরূপ ভক্তিমতী ছিলেন । তিন 
কন্তার পর শরৎচন্দ্র এই ধর্মপ্রাণ দম্পতির জ্যেষ্ঠ পুত্ররূপে ১৮৬৫ গ্রীষ্টান্ের 
২৩শে ডিসেম্বর শনিবার সঙ্ধ্যার পরে ৬ট]1 ৩২ মিনিটে (৯ই পৌষ, 
১২৭২ সাল, শুক্লা যঠীতিথি ) ভূমিষ্ঠ হন। শনিবারে জন্ম হওয়ায় 


! 


শশা 


_ পীশপীলাশ্পীপ্ী শি স্পীশ্পপশাশ সি শাসপি্পী শি শশশী লীপিপালল পাশ পপ পিসি 





স্বামী সারদানন্দ ৩০৩ 


পরিবারের সকলে একটু চিন্তাকুল হুইয়ছিলেন। কিন্তু শিশুর পিতৃব্য 
ঈশ্বরচন্দ্র জ্যোতিধিগ্ভায় স্বপগ্ডিত ছিলেন, তিনি কোঠ্ীবিচারের পর 
সকলকে অভয়দানপুর্বক জানাইলেন যে, এই শিশু গণ্যমান্য হুইয়া 
ভবিষ্যতে পরিবারের মুখোজ্জল করিবে । 

শৈশব হইতেই শরতের স্বভাব বড় শান্ত ছিল--বয়সোচিত চঞ্চলতা 
তাহাতে মোটেই পরিলক্ষিত হইত না। তাই পরবর্তী জীবনে তাহার 
কার্যকুশলতার অপূর্ব বিকাশদর্শনে শৈশবের অভিভাবকদিগকে বলিতে 
শোন] যাইত, “এর ভেতর এত ছিল তা তো জানতুম ন11» বিগ্ালয়ের 
পরীক্ষাদিতে তিনি প্রথম কিংব দ্বিতীয় স্থান অধিকার করিতেন | 
ছাত্রদের আলোচনাসভায়ও তিনি কৃতিত্ব প্রদর্শন করিতেন এবং 
ব্যায়ামাদিসহায়ে স্বীযঘ দেহকে স্বগঠিত করিয়াছিলেন । স্বগৃহে শান্ত 
স্বভাব ও ধর্মপ্রাণতা একত্রে মিলিত হইয়া শরৎচন্দ্রের বাল্যকালকে বড 
মধুর করিয়া তুলিয়াছিল। জননী যখন গৃহদেবতার পুজায় ব্যাপৃত 
থাকিতেন, কিশোর শরৎ তখন পার্থে উপবিষ্ট থাকিয়া সমস্ত লক্ষ্য 
করিতেন এবং যথাসময়ে সমবয়স্কদের সহিত ক্রীড়াচ্ছলে উহার পুনরাবৃত্তি 
করিতেন । এতদ্বযতীত দেব-দেবীর স্তোব্রাদি তিনি অনর্গল মুখস্থ বলিয়া 
যাইতে পারিতেন | পুজ1 পাঠে সন্তানের আগ্রহ্দর্শনে স্সেহময়ী জননী 
তাহাকে পুজার ধাবতীয় উপকরণ সংগ্রহ করিয়। দিয়াছিলেন ৷ শরৎ এ 
সমস্ত পাইয়৷ ক্রীড়া ভুলিয়া দেবারাধনায় নিরত হইলেন । অবশেষে 
ত্রয়োদশ বর্ষ বয়ঃক্রমকালে উপনয়নের পর ষখন গৃহদেবতার অনার 
অধিকার পাইলেন, তখন তিনি অতি আগ্রহসহকারে বিধিপুর্বক নিয়মিত 
পূজাপাঠ ও জপ-্ধ্যানে মগ্ন হইলেন । 

এই বয়সেই গরীব-দুঃখীর জন্য তাহার প্রাণ কাদিত এবং পাঠশালায় 
জলখাবারের পয়সা! বাচাইয়! তিনি দরিদ্র ছাত্র দিগকে সাহাধ্য করিতেন । 


৩০৪ শ্রীরামকুঞ্ণ-ভক্তমালিকা 


পয়পা এমন কিছু অধিক ছিল না-_দিনে ছই-চারি আনা মাত্র । সংকার্ষে 
ব্যয়ের আশায় উহ] হইতেই কিছু কিছু তুলিয়া রাখিতেন এবং কার্ষক্ষেত্রে 
উক্ত অর্থ প্রয়োজনের পক্ষে থে না হইলে অনেক স্থলে নিজের ছাতা 
কিংবা বস্ত্রাদি বিক্রয় করিতেও কুণ্ঠিত হইতেন না। সেবার স্পৃহাও 
সমভাবেই জাগ্রত ছিল। একবার এক প্রতিবেণীর গৃহে একটি 
পরিচারিকা বিস্থচিকারোগে আক্রান্ত হইলে পরিবারের অপর সকলের 
নিরাপত্তার জন্য গৃহকর্তা উক্ত স্ত্রীলোকটিকে বাড়ির ছাদের এক পারে 
বিনা ঘত্বে ফেলিয়া রাখিলেন | এই নিদারুণ সংবাদ শরতের কর্ণগোচর 
হইবামাত্র তিনি রোগিণীর সেবা-শুশ্রাধা ও ওঁষধ-পথ্যাদির যাবতীয় 
ব্যবস্থা করিলেন । কিন্তু ছুর্ভাগ্যক্রমে তাহার জীবনরক্ষা হইল না। 
নিষ্ঠুর প্রতিবেশী তখনও শবদাহের কোন ব্যবস্থা করিতেছেন ন] দেখিয়া 
শরৎচন্দ্র পেশাদার বৈষ্ণবদিগকে ডাকিয়া আনিয়া মৃতসৎকারের সর্বপ্রকার 
বন্দোবস্ত করিয়া দিলেন । এইরূপ ঘটনায় শরতের বাল্য ও যৌবন 
পরিপূর্ণ । বস্ততঃ রামরুষ মিশনের সম্পাদকরূপে তিনি আর্ত ও 
দরিদ্রদের সেবায় ভবিষ্যতে ষে বিপুল মহানুভবতা ও কর্মনৈপুণ্যের 
পরিচয় দিয়াছিলেন, তাহার স্থচনা আমরা তাহার জীবনপ্রভাতেই 
দেখিতে পাই। 

ক্রমে বিদ্ভালয়ের আলোচনাসভায় সভ্যদের নিকট ত্রাহ্মসমাজের 
সংবাদ পাইয়া শরৎ সেখানে যাতায়াত আরম্ভ করিলেন এবং কেশবচন্দ্রের 
বক্তৃতায় আকু্ অপর অনেক যুবকের ন্যায় ব্রাহ্মদমাজের গ্রস্থাদি-পাঠ ও 
ধ্যানাভ্যাসাদিতে রত হইলেন । ১৮৮২ খ্রীষ্টাবে তিনি হেয়ার স্কুল হইতে 
প্রবেশিকা-পরীক্ষায় উত্তীর্ণ হইয়া পর বৎসরের প্রারস্তে সেণ্ট জেভিয়াস' 
কলেজে ভি হইলেন | এই কলেজের অধ্যক্ষ ফাদার লার্ফ শরতের 
ধর্মভাব লক্ষ্য করিয়া হ্বয়ং তাঁহাকে বাইবেল পড়াইতে আরম্ভ করেন। 

নিষ্ঠাবান শাক্ত পরিবারে জাত এবং ভক্তিমতী মাতার ক্রোড়ে লালিত- 
পালিত হইলেও ব্রাঙ্মসমাজে যাতায়াত এবং বাইবেল-অধ্যয়ন 
যুগপ্রভাবেই হইয়াছিল সত্য; কিন্তু এইরূপ করিয়াও নিজ ব্যক্তিত্ব 
প্রভাবে শরৎ কখনও শ্বধর্ষে আস্থাশুস্য হন নাই । 

পাঠাভ্যাসের হ্যায় শরৎ অন্যান্য কার্ষেও উৎসাহ প্রকাশ করিতেন । 
তাহাদের সমবেত চেষ্টায় সৎ-চর্চা, আর্ত-সেবা ও ব্যায়ামাদির জন্ত 
পল্লীতে একটি সমিতি গঠিত হইয়াছিল । একবার এই সমিতির বাধিক 
আনন্দোৎদব উপলক্ষে তিনি দক্ষিণেশ্বরের কালীবাড়িতে যাইয়া ঘটনাক্রমে 
শ্রীরামকৃষ্ণের দর্শন পান । কিন্ত তাহার মহিমা সম্বন্ধে তখন তেমন ধারণা 
না থাকায় এ দর্শন তাহার মনে কোন স্থায়ী রেখাপাত করে নাই। 
অতঃপর কলেজে অধ্যযনকালে তিনি শশী ও অনান্য সমবয়স্কদের সহিত 
১৮৮৩ গ্রীষ্টাব্বের অক্টোবর মাসে একদিন পরমহংসদেব-সমীপে উপস্থিত 
হইয়! শ্রীমুখকথিত বৈরাগ্য ও ব্রদ্বচর্যের উপদেশলাভে কতার্থ হন। 
ইহার সবিশেষ বিবরণ রামকুষ্ণানন্স প্রসঙ্গে প্রদত্ত হইয়াছে । 

এই তীব্র বৈরাগেঃর উপদেশ শরৎ ও শশীর ধর্জীবনে এক অভিনব 
আলোক-সম্পাত করিল। বিশেষতঃ শ্ররামকষ্জের সপ্রেম ব্যবহার 
তাহাদিগকে আরও দৃঢ়তররূপে দক্ষিণেস্বরের দিকে টানিতে লাগিল । 
দুই ভ্রাতার অবসর একই সময়ে হইত না বলিয়াই হউক কিংবা একাকী 
যাইবার জন্য শ্রীরামকৃষ্ণের উপদেশ ব্মরণ করিয়াই হউক অতঃপর ছুই 
জনে পরস্পরের অজ্ঞাতসারেই দক্ষিণেশ্বরে যাইতেন ! সেপ্ট, জেভিয়ার্স 
কলেজ প্রতি বৃহস্পতিবারে বন্ধ থাকিত ; হ্তরাং বিশেষ প্রতিবন্ধ না 
ঘটিলে শরৎ এঁ দিনই ঠাকুরের নিকট উপস্থিত হইতেন। কোন কোন 
দিন আবার দক্ষিণেশ্বরে থাকিয়াও ধাইতেন। তখন গভীর রাত্রে ঠাকুর 
তাহাকে জাগাইয়া দিয়া পঞ্চবটা, বেলতলা বা শ্রীশ্রীভবতারিধীর নাট 


৬ 

মন্দিরে ধ্যান করিতে পাঠাইতেন। একদিন শরৎ নিবেদন করিলেন, 
কিছুতেই মন স্থির হইতেছে না । ঠাকুর স্বীয় তর্জনীর নখাগ্রদ্বারা শরতের 
জদ্বয়মধ্যে আঘাত করিয়া সেখানে মনকে ধারণ করিতে বলিলেন-_ 
অমোঘ বিধানে শীঘ্রই উহ] নিবাত নিক্ষম্প দীপশিখার ন্যায় তথায় স্থির 
হইয়া! গেল। 
অপর একদিন ঠাকুর দক্ষিণেশ্বরে ভক্তসঙ্গে উপবিষ্ট আছেন--- 
শ্রঞএগণপতি সম্বন্ধে আলোচনা চলিতেছে । ঠাকুর গণেশের চরিত্র, 
মাতৃভক্তি প্রভৃতি কথার অবতারণপূর্বক উচ্চ প্রশংসা করিতে থাকিলে 
শরৎ সহপ] বলিয়া উঠিলেন, “আমি গণেশের চরিত্র পছন্দ করি, তিনিই 
আমার জীবনের আদর্শ |” ঠাকুর অমনি সংশোধন করিয়া বলিলেন, 
“না, তোমার আদর্শ গণেশ নন, তোমার আদর্শ শিব-_-শিবের গুশরাজি 
তোমাতে বিমান |” তিনি আরও বলিলেন, “নিজেকে সর্বদাই শিব 
এবং আমাকে শক্তি বলে ভাববে ।” সাধারণবুদ্ধি আমাদের পক্ষে এই 
সমস্ত রহস্যের মর্মভেদ করা অসম্ভব। তবে পরবর্তী কালে আমর! 
দেখিতে পাইব ষে, স্থদীর্ঘ কর্মজীবনে শরৎ যে অদ্ভুত তিতিক্ষা ও 
সহিষ্ণতার পরিচয় দিয়াছিলেন তাহা নীলকণ্ঠ শিবের পক্ষেই সম্ভবপর-_ 
গরল পান করিয়াও অল্লানবদনে আশীর্বাদ করা, নিজের হৃখ-সৃবিধা 
বিসর্জন দিয়াও অপরের মেবায় আত্মনিয়োগ করা শুধু আশুতোধেরই 
-সাধ্যায়স্ত। আর শরতের সমস্ত শক্তির উৎস ছিলেন শ্রীরামকৃষ্চ এবং 
ঞ্রপ্রীমা_তিনি ছিলেন তাহাদের শক্তিপ্রকাশের অস্বতন্ত্র যন্তর। 

আর একদিনের ঘটনা সম্বন্ধে শরৎচন্দ্র বলিয়াছিলেন,“কল্পতরু হওয়ার 
সময় ছাড়াও ঠাকুর অনেক সময়ে অনেকের মনোবাহ্থ। পুর্ণ করেছিলেন । 
এরূপ একদন আমি কাছে দাড়িয়ে আছি দেখে ঠাকুর বললেন, “কিরে, 
তুই ঘে কিছু চাইলি না?" সে সময় আমি তাঁকে বলেছিলাম, “কি আর 

চাহব? আমি যেন সর্বভূতে ত্রহ্মদর্শন করি-_-এই করে দিন ।” উত্তরে 
ঠাকুর বলেছিলেন, “ও যে শেষকালের কথা রে!” আমি বললাম, “তা 
আম জানি না, মশায !” তখন ঠাকুর বললেন, “তা তোর হবে? |” এই 
ঘঢনাগ ডদ্লেখান্তে শরৎচগ্ত্র হহাও বলয়াছিলেন, “তিনি যা বলেছিলেন, 
এখন তার কপায় সেট। বেশ অনুভব করছি ।” 

শ্ররামক্ষ্ণের সহিত পরিচিত হওয়ার সঙ্গে সঙ্গে তাহার শ্রীমুখে 
নরেন্দ্রনাথের উচ্ছৃসিত প্রশংস। শুনিয়। শরৎ তাহার সহিত সাক্ষাৎ করেন । 
অবশ্য ঠাকুরের নিকট আগমনের পুর্বেও ঘটনা ক্রমে নরেন্দ্রের সহিত তাহার 
সাক্ষাৎ হ্ইয়াছল ,।কম্ত তখন এক ভ্রান্ত ধারণার বশবর্তী হইয়। তিনি 
আলাপ-পণিচয় করিতে অগ্রসর হন নাই । সেই সময়ে শরৎচন্দ্র সংবাদ 
পাইয়াছিলেন যে, তাহার এক বাল্যবন্ধুর স্বভাব উচ্ছৃঙ্খল হইয়াছে। 
সত্যনির্ধ।রণের জন্য তিনি একদিন বন্ধুগৃহে উপস্থিত হইয়া এক কক্ষে 
বন্ধুর আগমন-প্রতীক্ষায় বসিয়া! আছেন, এমন সময় জনৈক যুবক অতি 
পরিচিতের মতো সেই প্রকোষন্ঠে প্রবেশপুর্বক আপনমনে গুনগুনঃস্বরে 
একটি হিন্দী গান গাহিতে লাগিল। যুবকের ব্যবহারাদি শরতের মনংপুত 
হয় নাই ; আবার বন্ধু আপিয়। তাহার প্রতি বিশেষ দৃষ্টি না দিয়াযুবকটির 
সহিত আলোচনায় রত হইলে বিরক্তির কারণও ঘটিল। তবু তিনি 
ভদ্রতা হিসাবে বসিয়া বসিয়া আলোচন। শুনিতে শুনিতে সিদ্ধান্ত করিয়া 
ফেলিলেন যে, এই যুবকের সঙ্গদোষেই বন্ধু বিপথে চলিয়াছে ; কারণ 
এই শ্রেণীর অন্ঠান্য যুবকের স্ায় এই ব্যক্তিরও কথা এবং কার্ষের সামঞ্জস্য 
নাই-_সে মুখে অতি উচ্চভাব প্রকাশ করিলেও, তাহার ব্যবহার নিশ্চয়ই 
উহার বিপরীত । মাস কয়েক পরে ঠাকুরের নিকট নরেন্দ্রনাথের প্রশংসা- 
শ্রাবণান্তে তিনি তাঁহার গৃহে যাইয়৷ নির্বাক বিম্ময়ে দেখিলেন, "এই তো৷ 
সেই যুবক! অমূলক ভুল ভাঙ্গিবার পর নরেন্্রনাথ শরতের প্রিয়তম 

বন্ধতে পরিণত হইলেন এবং তাহাদের সৌইহার্দ্য-স্থাপনে প্রয়াসী 
শ্রীরামকৃঞ্চ স্বীয় ঘত্ব সফল হইয়াছে দেখিয়া সহান্যে বলিলেন, “গি্নী 
জানে, কোন্‌ হাড়ির মুখে কোন্‌ সর! রাখতে হয়।” উভয়ের প্রীতির বনু 
দৃষ্টান্ত রহিয়াছে । 

শরৎচন্দ্র একদিন নরেন্দ্রনাথের গৃহে উপস্থিত হইয়! তাহাকে গান 
গাহিতে বলিলেন । নরেন্দ্রনাথ তৎক্ষণাৎ সম্মত হইয়া তানপুরায় স্থর 
বাধিতে বাধিতে বলিলেন, “তুই বায়াটা নে।” শরৎ জানাইলেন, তিনি 
এ বিগ্ভায় পারদর্শী নহেন | «খুব সোজা” বলিয়া নরেন্ত্রনাথ মুখে বোল 
বলিতে বলিতে হাতে বাজাইয়া বাহাকে কয়েকটি ঠেকা শিখাইয়! দিলেন 
এবং তারপর গান ও বাদ্য চলিতে লাগিল । শুধু গান-অবলম্বনেই ষে 
উভয়ের মিলন হইত তাহ1 নহে ; অনেক ক্ষেত্রে উচ্চবিষয়ের আলোচনায় 
তাহারা এতই মগ্ন হইতেন ষে, স্থানকাল ভুলিয়া যাইতেন | একবার 
এইরূপ আলোচনায় ব্যাপৃত ছুই বন্ধু পরস্পরকে তত্তৎ গৃহে পৌছাইয়া 
দিতে গিয়া উভয়গৃহের মধ্যবর্তী পথটুকু একাধিক বার অতিক্রম 
করিয়াছিলেন ; স্বগৃহে পৌছিলেও আলোচনা শেষ হয় নাই দেখিয়া 
নরেন্দ্র শরৎকে লইয়া শরতের গৃহে চলিলেন, আবার অন্থরূপভাবে শরৎও 
স্বগৃহ হইতে নরেন্দ্রকে লইয়া নরেন্দ্র-ভবনে চলিলেন--এইকূপ 
ক্রমাগত কয়েকবার যাতায়াতের পর সেই দিনের ব্যাপার শেষ 
হইয়াছিল। আর একদিনের একটি আশ্চর্য ঘটনা । তখন ১৮৮৪ অব্ের 
শীতকাল । শশী ও শরৎ দ্বিপ্রহরের পুর্বে নরেন্দ্রের গৃহে যাইয়া শ্রীরামরুষ্জ- 
প্রসঙ্গে এত মগ্ন হইলেন যে, ক্রমে সন্ধ্যা হইয়া গেল। তখন তিন জনে 
হেছুয় পুফরিনীর ধারে বেড়াইতে গেলেন | পেখানেও নরেন্দ্রের সেই 
চিত্তাকর্ষক কাহিনী চলিতে লাগিল | হঠাৎ ঢং ঢং করিয়! নয়টা বাজিল। 
অগত্যা নরেন্ত্রনাথ তাহাদিগকে বড়ি পৌছাইয়া দিতে চলিলেন । সেখানে 

গল্পের শেষ নাই। ক্রমে রাত্রি গভীর হইতেছে দেখিয়৷ শরৎ স্থির 
করিলেন ষে, নরেন্দ্রকে জলযোগ করাইয়া দেওয়৷ উচিত | অনুরোধক্রমে 
নরেন্দ্র গৃহাভ্যন্তরে চলিলেন ; কিন্তু প্রবেশ করিতে না করিতে অকস্মাৎ 
স্থির হইয়া ধাড়াইয়] বলিলেন, «এ বাড়ি যে আমি পূর্বেই দেখেছি ! এর 
কোথা দিয়ে কোথা যেতে হয়, কোথায় কোন্‌ ঘর আছে, সে সবই যে 
আমার পরিচিত--কি আশ্চর্য!” জলযষোগান্তে নরেন্দ্র স্বগৃহে ফিরিলেন | 
শরৎ শ্রীরামকৃষ্ণকে প্রথমে সিদ্ধ ব্যক্তি ব৷ ঈশ্বরজানিত মহাপুরুষ বলিয়। 
বোধ করিয়াছিলেন ; কিন্তু নরেন্দ্রের সহিত এরূপ আলোচনার ফলে 
তাহাকে অবতার বলিয়া জানিলেন। শুধু তাহাই নহে; নরেন্ত্রের 
ব্যক্তিগত অন্ুভূতিগুলি জলন্ত ভাষায় ব্যক্ত হইয়া ক্রমে শান্ত্রোলিখিত 
রহস্যের দ্বার তাহার নিকট উদ্দঘাটিত করিল-_তিনি ভক্তিতে আপ্কুত ও 
শ্রদ্ধায় নতশির হইলেন | 

১৮৮৫ খ্রীষ্টাব্দে এফ. এ- পরীক্ষা পাস করার পর শরতের পিত৷ 
তাহাকে মেডিকেল কলেজে ভি করিতে চাহিলেন | কিন্ত ঠাকুর 
ডাক্তার ও উকিলের অন্ত্র গ্রহণ করিতে পারেন না__এই কথা ভাবিয়া 
শরৎ সন্দেহাকুল হইলেন । অতঃপর বিশ্বস্ত বন্ধু নরেন্্রনাথের পরামর্শে 
চিকিৎসা-বি্ভা শিক্ষায়ই অগ্রসর হইলেন । এই ভাবে নরেন্দ্রনাথকে 
শুধু বন্ধু হিসাবে গ্রহণ করিয়াইশরৎ-ক্ষান্ত হন নাই, তিনি ক্রমে তাহাকে 
নেতার আসনও প্রদান করিয়াছিলেন । এমনকি, অনেক বিষয়ে 
তিনি নরেন্দ্রের অনুকরণ করিতেন। স্বামীজীর নিকট সঙ্গীতশিক্ষার 
ফলে শরৎ তাহার গানের ঢং অনেকটা আয়ত্ত করিয়াছিলেন ৷ শেষ 
বয়সেও তিনি উহা! ভুলেন নাই। 

ঠাকুরের কাশীপুরে আগমনের পর সেবকের অভাব হইতেছে দেখিয়া 
শরৎ এ কার্ষে সানন্দে অগ্রসর হইলেন । প্রথমতঃ তিনি সর্বদা থাকিতে 

পারিতেন না; কিন্তু অবশেষে ঠাকুরের অশ্থখ অত্যন্ত বৃদ্ধি পাইলে 
দিবারাত্র কাশীপুরেই কাটাইতেন । এই সময়ে তাহার জীবনের গতি 
লক্ষ্য করিয়৷ ত্বাহার পিতার মনে ভয়সঞ্চার হইল; স্থতরাং পুত্রকে গৃহে 
ফিরাইয়৷ লইয়া যাইবার জন্ত একদিন স্বনামধন্য পণ্ডিত জগন্মোহন 
তর্কালঙ্কার মহাশয়ের সহিত কাশীপুরে উপনীত হইলেন_মনে মনে 
সিদ্ধান্ত করিয়া রাখিলেন, এমন পণ্ডিতের সম্মুখে শ্রীরামকুষ্জের অন্তরের 
দৈন্ উন্মোচিত হইয়া পড়িলে বুদ্ধিমান পুব্র নিজের ভ্রম বুঝিতে পারিয়া 
সলজ্জভাবে আপনা হইতেই গৃহে ফিরিবে। ঘটনা কিন্তু অন্যরূপ 
দাড়াইল। শ্রীরামকষ্ণের আধ্যাত্মিক প্রভাবে মুগ্ধ হইয়া পণ্ডিত গোপনে 
শরতের পিতাকে জানাইলেন ষে, পুত্রের ভাগ্যে এই প্রকার গুকলাভ 
হওয়৷ অতি আনন্দের বিষয়। আর একদিন শরতের পিতা শ্রীরামকুষ্ণকে 
বলিলেন, “আপনি একটু বললেই ও বিয়ে করবে ।” শরৎচন্দ্র শুনিয়াই 
বলিলেন, “উনি বললেই আমি বিয়ে করবধকি ন!! যা কর্তব্য মনে 
করেছি, উনি বললেও তার অন্যথা হবে ন1।” শুনিয়৷ ঠাকুর সহাস্যে 
বলিলেন, *শুনেছ ও কি বলে? আমি আর কি করব?” 

ক্রমে ১৮৮৬ খ্রীষ্টাব্বের ১লা জানুআারি আসিল । সেদিন কল্পতর 
হইয়া ঠাকুর অর্ধবাহাদশায় সমবেত ভক্তবৃন্দের মধ্যে যে যাহা চাহিতেছে 
তাহাই অকাতরে দান করতেছেন । উদ্ভানপথে এই অলৌকিক লীল। 
চলিতেছে, এদিকে দ্বিতলে লাটু ও শরৎ অবকাশ বুঝিয়! ঠাকুরের 
শষ্যাণ্দ রৌদ্রে দিয়া ঘরখানির সংস্কারে নিধুক্ত আছেন । তাহারা 
দ্বিতলের ছাদ হইতে ভক্তদের আনন্দধ্বন শুনলেন, মন্তপ্রায় তাহাদের 
আচরণও কিঞ্চিৎ লক্ষ্য করিলেন ; কিন্তু অর্ধনিষ্পন্ন হাতের কাজ ফেলিয়া 
গেলে ঠাকুরের অস্থবিধা হইবে ভাবির মনঃশক্তিপ্রভাবে ঘটনাস্থলে 
উপস্থিত হওয়ার অদম্য বাসনা রোধ করিলেন। পরে শরৎকে 

অনুপস্থিতির কারণ জিজ্ঞাসা করিলে তিনি প্রথমে প্ররুতিহলভ সঙ্কোচ- 
বশতঃ উত্তর দিতেন, “তথন ষে ঠাকুরের বিছানা-পত্র রোদে দিচ্ছিলাম-_ 
কখন তিনি উঠে আসবেন, তাড়াতাড়ি বিছানা করতে হবে|» 
প্রশ্নকর্তার ওংস্থক্য ইহাতেও না থামিলে বলিতেন, “পাবার ইচ্ছা তো 
মনে আসেনি, তা ছাড়া তিনি ঘে আমাদেরই ছিলেন ।” «আমাদেরই 
ছিলেন” বলিতে তাহার বদনখানি আবেগে আরক্তিম হইয়া উঠিত | 
ঠাকুর কখন কখন স্বীয় সন্তানদ্িগকে ভিক্ষায় পাঠাইতেন। প্রথম 
ভিক্ষার দিনের কথা শরৎচন্দ্র সকৌতুকে এইভাবে বর্ণনা করিতেন, 
“আমি এক ছোট গ্রামের ভেতর গিয়ে “নারায়ণ হরি” বলে একটা বাড়ির 
সামনে দাড়ালুম | ডাক শুনে একজন বয়ক্কা রমণী বেরিয়ে এলেন | এমন 
সবস্থদেহ ভদ্রলোকের ছেলেকে ভিক্ষা করতে দেখে তিনি ঘ্বণার সহিত 
বলে উঠলেন, “এমন গতর রয়েছে, ভিক্ষা করে খাচ্ছ কেন? ট্রামের 
কণগ্ডাকৃটরি করতে পার ন1 ?”__এই বলে দরজা বন্ধ করে দিলেন ।” 
ঠাকুরের মহাসমাধির পর তিনি গৃহে প্রত্যাবর্তনপূর্বক অভিভাবকের 
আদেশে পুনর্বার অধ্যয়নে মন দিলেন । পিতা ভাবিলেন, এরূপে পুত্রের 
মন গৃহেই আবদ্ধ রাখিবেন। কিন্তু বরাহনগরে মঠ স্থাপনের পরে 
নরেন্্রা্দি মধ্যে মধ্যে তাহাদের গৃহে আসিয়া প্রাণস্পর্শা ভাষায় ত্যাগ- 
বৈরাগ্যের কথা শুনাইতে এবং ম্মরণ করাইয়া দিতে লাগিলেন যে, ঠাকুর 
তাহার সন্তানদের নিকট অনেক কিছু আশা করেন। পিতার শাসনে 
থাকিয়া! শরৎ রুদ্ধদ্বার গৃহে অধ্যয়নে বসিতেন ? কিন্তু নরেন্দ্রের করাঘাতে 
সে দ্বার উদঘাটিত হইত । এইরূপ নরেন্দ্রের প্রেরণায় শরতের বরাহমগর 
মঠে যাতায়াত আরম্ভ হইলে পিত৷ প্রথমে অন্থনয়বিনয় করিলেন ; কিন্ত 
উহ! ফলপ্রদ না হওয়ায় তাহাকে গৃহে আবদ্ধ করিয়া দরজায় চাবি 
দিলেন। এইভাবে তাহাকে অধিক দিন কাটাইতে হয় নাই; কারণ 

একটি ছোট ভাই পিতার অজ্ঞাতসারে দ্বার খুলিয়া দিল এবং মুক্তি 
পাইয়াই তিনি পূর্ববৎ চলিতে লাগিলেন । অত:পর যথাকালে তিনি 
সন্ন্যাস অবলম্বনপূর্বক সারদানন্স নামে পরিচিত হইলে এবং গৃহের সহিত 
সর্বপ্রকার সম্বন্ধ পরিত্যাগ করিলে পিতামাতা বুঝিলেন যে, আর পুত্রের 
উপর অভিমান কর] বৃথা, বরং এক্ষণে তাহার ধর্মপথের সমস্ত কণ্টক দূর 
করার জগ্য তাহাকে সর্বান্তঃকরণে আশীর্বাদ করাই যুক্তিযুক্ত | অতএব 
তাহার একদিন বরাহনগরে আগমনপূর্বক তাহাকে জানাইয়৷ গেলেন 
যে, আর তাহাদের মনে কোনও খেদ নাই ; তাহারা তাহার নবজীবনে 
সর্বালীণ উন্নতিই কামন। করেন । 

বরাহনগরে ম্বামী সারদানলা অপর তপস্বীদেরই স্যায় সাধনায় নিমগ্ন 
হইয়াছিলেন। দিনে তিনি সকলের সহিত আধ্যাত্মিক আলোচনায় 
যোগ দিতেন ; আর গভীর নিশীথে কোন দিন স্বামীজীর সহিত, কোন 
দিন বা একাকী কাশীপুর-শ্রশানে কিংবা দক্ষিণেশ্বর-পঞ্চবটীতে ধ্যানজপে 
রত হইতেন | এইবূপে কত রাত্রি ঘে তিনি অনিপ্রায় কাটাইয়া অপরের 
অজ্ঞাতসারে বরাহনগরে প্রত্যাবর্তনপূর্বক দৈনলিন কার্যে যোগদান 
করিয়াছেন, তাহা কে বলিতে পারে 1 একদিকে নিষ্ঠাপুর্বক গভীর 
ধ্যান এবং অপর দিকে আশ্রমের যাবতীয় কার্য যথাবিহিত সম্পাদন-__ 
ইহ]1 অল্প লোকের পক্ষেই সম্ভবপর । আবার গুরুভ্রাতাদের কাহারও 
'অন্থথ হইলে কোমলম্বভাব শরৎ মহারাজ সহানুভূতি ও সেবাপরায়ণতা 
লইয়া তাহার রোগশয্যাপার্খে উপস্থিত হইতেন। 

তাহার গলার শ্বর নারীজনোচিত কোমল ছিল। তিনি খন গান 
. গাহিত্েন তখন দুর হইতে সহসা বামাকঠ বলিয়! ভ্রম হইত। একদা 
রাত্রে তিনি বরাহনগর মঠে সবক গান ধরিয়াছেন, এমন সময়ে পল্লীর 
কেহ কেহ স্থির করিলেন যে, মঠে নিশ্চয়ই নারীর আগমন হইয়াছে । 

এহেন কঠিন: সত্য আবিষ্কার করিয়া মঠের ভণ্ড সন্ন্যাসীদিগকে সমুচিত 
শিক্ষা দিবার মানসে .তাহারা সেদিকে অগ্রসর হইলেন ও বহিদ্বার রুদ্ধ 
থাকায় উল্লম্ষনপূর্বক প্রাচীর উল্লঙ্ঘন করিলেন । কিন্তু সঙ্গীতসভাষ 
উপস্থিত হইয়া যাহ] দেখিলেন তাহাতে তাহারা লজ্জায় অধোবদন 
হইলেন। অবশেষে নিজেদের ক্রটি স্বীকারপূর্বক তাহার সাধুদের নিকট 
ক্ষমা প্রার্থনা করিলেন । শরৎ মহারাজের স্তোত্রাদি-পাঠও বিশেষ 
চিত্তাকর্ষক ছিল। তিনি যখন বিশুদ্ধ উচ্চারণসহ স্থকঠে চণ্ীপাঠ 
কবিতেন তখন শ্রোতৃবৃন্দের মন স্বতই ভক্তিরসে আগ্নুত হইত । 

অতঃপর তাহার অন্তরে তীর্থভ্রমণের আহ্বান ধ্বনিত হওযাঁষ ১৮৮৭ 
অবের মার্চ মাসে শ্রীশ্রীঠাকুরের জন্মোৎসবান্তে তিনি স্বামী প্রেমানন্দ ও 
অভেদানন্দের সহিত পদতব্রজে নীলাচলে ধান । সেখানে কযেক মাস 
তপস্যা করিয়৷ তিনি বরাহনগরে ফিরিলেন এবং স্বল্প বিশ্রামান্তে উত্তর- 
ভারতাভিমুখে যাত্রা করিলেন। তিনি গযা, কাশী, অযোধ্যা প্রভৃতি 
তীর্ঘস্থান-দর্শনান্তে ১৮৮৯ খ্রীষ্টাব্বের ডিসেম্বরের শেষে সান্যাল মহাশয়ের 
সহিত হরিদ্বার হইয়া! হিমালয়ের পাদদেশে পবিত্র তপোভূমি হৃষীকেশে 
উপস্থিত হইলেন এবং অন্কৃল স্থান পাইয়া ভিক্ষাবৃত্তি-অবলম্বনে সাধনায় 
নিমগ্ন হইলেন । ইহারই এককালে স্বামী তুরীয়ানন্দের সহিত তিনি 
দুর্গম তীর্থ নীলকণ্ঠেখর দেখিতে যান । ফিরিবার সময় অন্ধকারে 
পথত্রষ্ট হইয়া তাহার! সাতিশয় চিন্তাকুল হইলেন-_কারণ জনমানবহীন 
শ্বাপদবন্থল এই পার্বত্য অরণ্যে প্রতিপদে জীবনসংশয় । অবশেষে স্বামী 
সারদানন্দ বলিলেন যে, একসঙ্গে মৃত্যুর মুখে আগাইয়া যাওয়া অপেক্ষা 
প্রত্যেকে বিভিন্ন পথে যাইয়া প্রাণরক্ষার চেষ্টা কর] অধিক যুক্তিসঙ্গত | 
তদনুসারে চলিয়া তুরীয়ানন্দজী দৈবক্রমে এক নির্জন আশ্রমে স্থান 
পাইলেন | রাত্রে সারদানন্দের খোজ কর! সম্ভব না হওয়ায় প্রভাতে 

আশ্রয়দাতার সহিত ত্বাহার অন্বেষণে বাহির হইয়া তিনি দেখেন, 
সারদাণন্দজী দূরে এক অত্যচ্চ শিলাপৃষ্ঠে ধ্যানমগ্র | এরূপ করার 
কারণ সম্বন্ধে জিজ্ঞাসিত হইয়া তিনি বলিলেন, প্মৃত্যু যেখানে 
নিশ্চিত সেখানে ত্রস্ত না হয়ে ভগবানের নাম করতে করতে মরাই 
উচিত |» 

পর বৎসর ( ১৮৯০ ) বৈশাখ মাসে স্বামী সারদানন্দ, তুরীয়ানন্দ ও 
সান্যাল মহাশয় একত্রে ৬গঙ্গোত্রী এবং /কেদারনাথ ও ৬বদরীনারায়ণ- 
দর্শনে যাত্রা করিলেন । তখন পাহাড়ে দুভিক্ষ হওয়ায় সরকার বাহাদুর 
সদর রাস্তায় পাহার বসাইয়া যাত্রীদিগকে এঁ অঞ্চলে যাইতে নিষেধ 
করিতেছিলেন। সারদানন্দ প্রভৃতির কিন্তু তীর্থদর্শনের আকাঙ্ক্ষা অতি 
প্রবল-_নিংস্ব, নিঃসহায় সন্্যাসীর ভাগ্যে এইরূপ স্থযোগ সর্বদা উপস্থিত 
হয়না। হতরাং তাহার! সদর রাস্তা পরিত্যাগপূর্বক মুশডরি হইয়া 
নগ্রপদে বনপথে অগ্রসর হইলেন | তখনকার দিনে পদতব্রজে হিমালয়ভ্রমণ 
অধিকতয় কষ্টসাধ্য ছিল--সব সময়ে আহারাদিও পাওয়! যাইত না। 
বিবিধ প্রাকৃতিক সৌন্দর্য চিত্তহারী হইলেও শ্বাপদাধ্যুষিত ও বিপদসঙ্কুল 
জনবিরল পথে চলিতে অনভ্যন্ত নবীন সন্ন্যালীর] প্রতিপদে বহু কষ্ট সহ 
করিতে করিতে ক্রমে গঙ্গোত্রীতে উপনীত হইলেন এবং হিচ্দুর এই 
বহুপ্রাথিত দুর্গম তীর্থসলিলে অবগাহন ও মন্দিরে দেবীকে দর্শন করিয়া 
পথরেশ সার্থক মনে করিলেন | গঙ্গোত্রী হইতে কেদার যাইবার উদ্দেশে 
তাহার পুনর্বার বনপথে চলিয়া ভাটোয়ারী গ্রামের প্রান্তে উপস্থিত 
হইলেন এবং সেখান হইতে এক দুর্গম ও নির্জন পাকদণ্ী ধরিয়া অগ্রসর 
হইলেন । সে পথে প্রথম দিন ভিক্ষায় নির্গত হইয়া তাহারা রিক্তহন্তে 
ফিরিলেন ) কারণ গ্রাম জনমানবশৃন্ত ৷ দ্বিতীয় দিনও অপর এক গ্রামে 
ধরূপ ঘটিল । তৃতীয় দিন আর একটি গ্রামে অকম্মাৎ এক ব্যক্তির সহিত 

সাক্ষাৎ হইলে সে বুঝাইয়1 দিল যে, এ অঞ্চলে ভিক্ষা করিতে হয় সকালে 
কিংবা সন্ধ্যায়-_-দিনে গ্রামবাসীর] অন্তর কাজে চলিয়া যায়। এদিকে 
দুই-তিন দিনের অনাহারে সকলেই ক্লান্ত ও ক্ষুধিত। স্বামী তুরীয়ানন্ন 
একপ্রকার ঘাস দেখিষা ক্ষুত্রিবৃত্তিব জন্য উহাই ভক্ষণ করিতে লাগিলেন ; 
কিন্ত উহা উদরস্থ হইবাযাত্র বমনেব সহিত নির্গত হইধা গেল । ইহার 
ফলে তিনি আবও দুর্বল হইয়া পড়িলেন। ভাগ্যক্রমে তখন একজন 
পাণগ্ডাব সহিত সাক্ষাৎ হওয়ায় তাহার] তাহার নির্দেশে চলিয়া এক গ্রামে 
পৌছিলেন এবং তাহার সাহায্যে আহারসংগ্রহ করিয়া অনেকটা! স্স্থ 
হইলেন। 


এই ভ্রমণকালে শরৎ মহারাজ তাহার সংসাহস ও পরছুঃখকাতরতার 
প্রকৃষ্ট পরিচয় দিয়াছিলেন । একদিন তিন জনে এক খাড়া পাহাড় হইতে 
নামিতেছেন_-অপর ছুই জন সম্মুখে এবং সারদানন্দ পশ্চাতে 
চলিয়াছেন। সকলের পশ্চাতে যে পাহাড়ীর! চলিতেছিল তাহাদের 
মধ্যে একজন বৃদ্ধার হস্তে যষ্টি না থাকায় তাহার পক্ষে পর্বতাবতরণ বডই 
কষ্টসাধ্য হইতেছিল। স্বামী সারদানন্দ জানিতেন যে, এইরূপ পার্বত্য 
পথে ষষ্টি একটি প্রধান অবলম্বন, তথাপি বৃদ্ধার অসহায় অবস্থা দেখিয়া 
তিনি নিজ যি তাহাকে দিয়া অশ্নানবদনে শুস্তহস্তে চলিলেন | রিক্তহস্তে 
চলার ফল তিনি শীপ্রই পাইলেন ; কারণ অচিরে এক পর্বত্য নিঝরিগী 
অতিক্রমণকালে তাহার পদশ্থলন হইল এবং তিনি অসহায়ভাবে জলমধ্যে 
পড়িয়া গেলেন । এ অবস্থা হইতে অপর সঙ্গীর! ত্বাহাকে উদ্ধার 
করিলেন । পরবর্তী গ্রাম অতিক্রম করিম্না যাইতে যাইতে তিনি মনে মনে 
ভাবিতে লাগিলেন, প্যদি এই ক্ষুধার সময় এখানে লুচি ও হালুয়া থেতে 
পাই, তবে বুঝব ঠাকুর সত্যই আছেন ।” তাঁহার মনে তাদৃশ ইচ্ছার 
উদয় হওয়ার অল্প পরেই এক ব্যক্তি একটি জলপূর্ণ ঘটি ও কিছু গরম 

হালুযা ও পুরি লইযা তাহার নিকটে আসিল । সঙ্গীদিগকে বঞ্চিত 
করিয়া একা এ সকল গ্রহণ কর] সারদানন্দের অভিপ্রেত না হইলেও 
সঙ্গীর! বনু দূরে চলিয়া যাওয়ায় ও দাতা আগ্রহ দেখাইতে থাকায় 
তাহাকে একাই খাইতে হইল । 

ভাটোয়ারীর বনপথ-অকিক্রমান্তে স্বামী তুরীয়ানন্দ একাকী অন্তপথে 
চলিয়া গেলেন । স্বামী সারদানন্দ ও সান্্যাল মহাশয় অক্ষয় তৃতীয়ার 
দিনে ৬কেদায়নাথ দর্শন এবং পরে ৬বদরীনারাষণ-দর্শনান্তে জুলাই 
মাসে আলমোড়ায় আসিলেন। তথা হইতে তাহার! স্বামীজীর সহিত 
৫ই সেপ্টেম্বর হ্মালয়ভ্রমণে নির্গত হইলেন এবং টিহিরী, দেরাছুন, 
হৃষীকেশ, কনখল ও মীরাট ঘুরিয়া দিজ্লীতে পৌছিলেন। দিল্লীতে 
আপিয়া স্বামীজী নি£সঙগভ্রমণে বাহির হইলেন । তাহার আমেরিকা- 
গমনের পূর্বে সারদানন্দের সহিত এই শেষ দেখা ( ফেব্রুআরি, ১৮৯১ )। 

দিল্লী পরিত্যাগের পর স্বামী সারদানন্দ মথুরা, বৃন্দাবন ও প্রয়াগক্ষেত্র 
দর্শনপূর্বক কাশীধামে আসিয়া ভেলুপুর অঞ্চলে বাবু সীতারামের উদ্যান- 
বাটীতে আশ্রয় লইলেন। কিছুদিন পরেই সেখান হইতে ৬ছুর্গাবাড়ির 
নিকটে অন্রদা দত্তের বাগানে উঠিয়া গেলেন ; তথায় ধর্মপিপাস্থ বৃদ্ধ 
দীন মহারাজ তাহার দিব্যমাধুরীপূর্ণ ধ্যানগন্তীর যুতিদর্শনে মুগ্ধ হইয়া 
তাহার নিকট সন্ন্যাসগ্রহণপূর্বক সচ্চিদানন্দ নামে পরিচিত হইলেন । 
ক্রমে ১৮১১ গ্রীষ্টান্বের আষাঢ় মাসে স্বামী অভেদাননও তথায় আসিয়া 
তাহাদের সহিত মিলিত হইলেন । সকলেই তখন ভগবস্তাবে পরিপূর্ণ ঃ 
আবার ভক্তির রীতিই এই যে, সে বিবিধ প্রকার প্রকাশের 
মধ্যেই চরিতার্থতা লাড করে । অতএব শীগ্ই তিন জনে পদব্রজে 
কাশীপরিক্রমায় নির্গত হইলেন । কিন্তু এই প্রকার পরিশ্রমে অনভ্যন্ত 
তাহারা সকলেই পরিঞ্রমার ফলে জরে পড়িলেন। জর হইতে 

আরোগ্যলাভের কিছুদিন পরেই স্বামী সারদানন্শের আমাশয হইল । 
অগত্যা এঁ বৎসর সেপ্টেম্বর মাসে তিনি বরাহনগরে প্রত্যাবর্তন 
করিলেন । 

বরাহনগরে আরোগ্যলাভান্তে তিনি শ্রীশ্রীমায়ের দর্শন ও জগগ্ধাত্রী- 
পৃজা-অনুষ্ঠানার্থ শ্রীযুক্ত বৈকুঠনাথ সান্ন্যাল, হরমোহন, কালীকৃষ্ণ, 
গোলাপ-মা ও যোগীন-মার সহিত জয়রামবাটী গমন করেন ( অক্টোবর, 
১৮৯১ )। সেখানে মানসিক আনন্দে থাকিলেও পুজার তিন দিন পরে 
স্বামী সারদানন্দের ম্যালেরিয়া! হইল | মঠে ফিরিয়াও এঁ জন্য তাহাকে 
দীর্ঘকাল ভূগিতে হইয়াছিল । মঠ আলমবাজারে উঠিয়া আসিলে তিনি 
দক্ষিণেশ্বরে সাধনার বিশেষ হববিধা পাইলেন । সেখানে একটি মাটির 
মালসায় ভিক্ষাল্ধ আহার্য সিদ্ধ করিয়া তিনি দিনে একবার খাইতেন 
এবং পাত্রটি আবার গাছের ভালে ঝুলাইয়া রাখিতেন। ইহার পরে তিনি 
তীর্ঘদর্শনে নির্গত হইয়া রাজপুতানা ও সৌরাস্টের দ্রষ্টব্য স্থানগুলি দেখিয়া 
ও কিছুদিন বিভিন্ন স্থানে সাধন] করিয়া পুনঃ মঠে ফিরিয়া আসেন । 

এদিকে বিদেশে প্রচারকের প্রয়োজন হওয়ায় স্বামীজীর আহ্বান 
আপিল এবং তদনুসারে স্বামী সারদানন্দ লণ্ডনে শ্রীযুক্ত ই. টি. স্টাডি 
বাটীতে উপস্থিত হইলেন € ১লা এপ্রিল, ১৮৯৬ )। ইহার অল্প পরেই 
স্বামীজী দ্বিতীয়বার লগ্নে পদার্পণ করিলে নূতন প্রচারকের সহিত 
তাহার মিলন হইল, এবং বিদেশে শ্বামী সারদানন্দের প্রকৃত কর্মজীবন 
আর্ত হইল। বক্তৃতায় অনভ্যন্ত সারদানন্দকে স্বামীজী সযত্বে শিক্ষা 
দিয়া! সাধারণ-সমক্ষে উপস্থিতির জঙ্ প্রত্তত করিতে লাগিলেন । এই 
শিক্ষা-প্রণালী সম্বন্ধে সারদানন্দ পরে বলিয়াছিলেন, “কথা! বলতে 
গেলেই আমার হাত-পা ছড়ার বড় মুদ্রাদোষ ছিল। বিলাতে 
স্বামীজী হাতে একটি ছড়ি নিয়ে বসতেন এবং আমাকে আয়নার সম্মুখে 

দাড় করিয়ে বন্ৃত দিতে আদেশ করতেন । হাত-পা নাড়লেই 
স্বামীজীর বেত এসে হাতের উপর আঘাত ক'রে আমাকে সজাগ ক'রে 
দিত।” কিন্তু এত করিয়াও সভায় বত্তৃতাদানের কথা উঠিলেই 
সারদানন্দ “আজ না” “আজ না" বলিয়া পাশ কাটাইতেন | স্বামীজী 
প্রথমে ভতসনাদি করিলেন--বলিলেন, “তবে এসেছিলি কেন? যা 
ফিরে যা।” কিন্তু ইহাতেও ব্যর্থকাম হইয়া তিনি নিজের নামে আহত 
ব্তৃতাসভায় ঘোষণা! করিলেন যে, সেদিন বক্তৃতা দিবেন স্বামী 
সারদানন্দ। অগত্যা তাহাকে বক্তৃতা করিতে হইল এবং উহা বেশ 
মনোরমই হইল। অতঃপর লণ্ডনে আরও কযেকটি হৃদয়গ্রাহী বক্তৃতা 
প্রদানান্তে জুন মাসের শেষভাগে স্বামীজী তাহাকে গুভউইনের সহিত 
বেদান্ত-প্রচারের জন্ নিউইয়র্কে পাঠাইলেন | 

আমেরিকায় তাহার কার্য অচিরেই সাকল্যমণ্ডিত হইল । তিনি 
তাহার গ্রণগ্রাহীদের নিমন্ত্রণক্রমে সদালাপ ও বক্তৃতাদির জন্য নিউ ইয়র্কের 
বাহিরেও যাইতে লাগিলেন । একসময়ে তিনি নিউ ইয়র্কের অদূরবর্তা 
ষণ্ট-ক্রেয়ার নামক স্থানে মিসেস্‌ হুইলারের গৃহে ছিলেন । এ মহিলাটি 
এক রাত্রে স্বপ্নে এক শান্ত সৌম্য প্রাচ্য মহাপুরুষের সাক্ষাৎ পান এবং 
সে যৃতি তাঁহার হৃদয়ে চিরমুদ্রিত হইয়। অনুসন্ধিৎসা জাগাইতে থাকে। 
একদিন স্বামী সারদানন্দের দ্রব্যাদি গুছাইয়া রাখার কালে অতকিতে 
একখানি পুস্তক পড়িয়া গেলে উহার মধ্য হইতে যে চিত্রখানি বাহির 
হইল, মহিলাটি সবিম্ময়ে দেখিলেন ইনি সেই ত্বপ্রদবষ্ট মহাত্বা। পরে 
স্বামী সারদানন্দের নিকট জানিলেন যে, ইনিই লোকগুরু শ্রীরামরুফণ । 
তদবধি শ্রীযুক্ত! হুইলার শ্রীরামকৃষ্ণের অনুরক্ত ভক্ত হইলেন । 

স্বামী প্রচারে স্থনাম ও সাফল্য অর্জন করিলেও অধিক 
দিন আমেরিকায় থাকেন নাই। স্বামীজী প্রথমবারে ভারতে ফিরিয়া 

রামকৃষ্ণ মিশন স্থাপনান্তে কার্ধপরিচালনের জন্য তাহাকে আহ্বান 
কবিলেন | তদনুসারে তিনি ১৮৯৮ গ্রীষ্টাব্ধের ১২ই জানুয়ারি “টিউটনিক" 
নমক জাহাজে আমেরিকা ত্যাগ করিলেন- সঙ্গে চলিলেন শ্রীযুক্তা 
ওলিবুল ও শ্রীমতী ম্যাকলাউড | পথে তাহারা ইউরোপে অবতরণপূর্বক 
লগ্ন, প্যারিস ও রোম প্রভৃতি দর্শনান্তে ১৪ই ফেব্রুমারি কলিকাতায় 
পৌছিলেন। এই প্রত্যাবর্তনকালে তিনি দ্বিতীয়বার রোমে সেপ্ট.- 
পিটারের গির্জা দর্শন কবিলেন। কথিত আছে যে, লণ্ডনে যাইবার পথে 
প্রথম বারে এই গির্জায় গিয়া তিনি সেণ্ট,-পিটারের যূতির সম্মুখে সমাধিস্থ 
হন। শ্রখ্রীঠাকুর একদিন বলিয়াছিলেন, “শশী আর শরৎকে দেখেছিলাম 
খষি কৃষ্ণের দলে ।” শ্রীরামকৃষ্ণ যাশুথুষ্টকে খষ কৃষ্ণ বলিয়া উল্লেখ 
করিয়াছিলেন । স্বামী সারদানন্দের উক্ত সমাধি কি এ মহাবাণীরই 
প্রমাণ? 

পাশ্চাত্য অভিজ্ঞতা লইয়া স্বদেশাগত শরৎ মহারাঞকে ম্বামীজী 
মিশনের সেক্রেটারীপদে নিযুক্ত করিলেন। আমেরিকা হইতে 
প্রত্যাগমনের পর সারদানন্পজী ধারাবাহিকরূপে এলবার্ট হলে অনেকগুলি 
বন্তৃতা প্রদান করেন? এগুলি সবিশেষ চিন্তগ্রাহী হওয়ায় পরে 
গীতাতত্ব নামে পুস্তকাকারে প্রকাশিত হয়। এতঘ্যতীত তিনি বেদ 
ও অগ্ভান্ত শান্তর সম্বদ্ধে বন বক্তৃতা দিয়াছিলেন। প্রচার ভিন্ন অপরাপর 
ক্ষেত্রেও তাহার ব্যক্তিগত প্রচেষ্টা] ও অন্ুপ্রেরণার্দির ফলে ধীরে ধীরে 
রামকুষণ মিশনের কার্য বৃদ্ধি পাইতে লাগিল । কার্যরৃদ্ধি ও দায়িত্ববৃদ্ধি 
সমভাবে হইয়! থাকে । কিন্তু অন্থপম কর্মযোগী স্বামী সারদানন্দ 
অক্লানবদনে ও অক্লান্তভাবেই আপন কর্তব্য করিয়! যাইতে লাগিলেন ; 
শুধু দেখা গেল যে, তাহার স্বভাবহলভ সহিষ্ণুতা, উদ্বেগশুন্ত গাস্তীর্য, 
ছুর্ণভ তিতিক্ষা এবং অতুলনীয় প্রত্যুৎপন্নমতিত্ব প্রতি পরীক্ষার পরে 


৩২, শ্রীরামকৃষ্-ভক্তমালিকা 


প্রবলতর হইয়া! রামকরুষ্খ মিশনকে সাফল্যের অত্যুচ্চ শিখরে লইযা 
যাইতে লাগিল। 

মোটামুটি বল যাইতে পারে ষে, মঠ ও মিশনের এই প্রথমাবস্থায 
সঙ্ঘের অন্তশিহিত ভাবধারা প্রবাহিত হইত আচার্য ম্বামী বিবেকানন্দের 
সমাহিত চিত্তে সংস্থাপিত শ্রীরামকষ্ণ-গোমুখী হইতে । সেই ভাবসমষ্টিকে 
মঠ ও মিশনের বিশাল ক্ষেত্রে বিচিত্র প্রণালীতে পরিচালিত করার 
দায়িত্ব গ্রহণ করিতেন তাহার গুরুভ্রাতারা। ইহাদের মধ্যে আবার 
স্বামী ব্রদ্ধানন্দ মহারাজ প্রধানতঃ সজ্যের আধ্যাত্মিক জীবনের পরিপুষ্টির 
প্রতি লক্ষ্য রাখিতেন, আর স্বামী সারদানন্দের দৃষ্টি থাকিত সেই 
ভাবরাশিকে নিদিষ্ট কার্ধধারায় পরিচালনের প্রতি । কিন্ত এই বিভাগটি 
ইহাদের চরিত্রের সহিত পরিচয়লাভের পক্ষে যতই মূল্যবান হউক না 
কেন, কেবল এই দৃষ্টিভ্গী-সাহায্যে আমরা তাহাদের চরিব্রবিশ্লেষণে 
অগ্রসর হুইলে সম্পূর্ণ অকৃতকার্য হইব এবং অপরের প্রতিও অন্যায় 
করিবঃ কারণ একদিকে যেমন স্বামী ত্রদ্ধানন্দ অনেক ক্ষেত্রে নবান 
প্রতিষ্ঠানগঠনে বা পুরাতন প্রতিষ্ঠানের স্বনিয়ন্ত্রণে ব্যাপৃত থাকিতেন, 
অপরদিকে তেমনি স্বামী সারদানন্দও সঙ্ঘজীবনকে স্বপবিত্র ও ভগবদুন্থুখ 
রাখিতে সচেষ্ট ছিলেন । আবার এই উভয়বিধ প্রচেষ্টাতেই স্বামীজীর 
অবদান বড় সামান্য ছিল না। স্বামীজী শুধু ভাবুক ছিলেন না, তিনি 
ছিলেন অক্লান্ত কর্মী। এতব্যতীত স্বামী প্রেমানন্দ-প্রমুখ গুরুভ্রাতারা 
স্ব স্ব ক্ষেত্রে বিবিধরপে শ্রীরামকৃষ্ণের ভাবরাশিকে রূপায়িত করিয়া এই 
বিরাট সঙ্ঘকে পবিভ্র, পূর্াবয়ব, শক্তিশালী, হ্বন্দর ও গৌরবময় 
করিতেছিলেন। ফলতঃ বাহ্দৃষ্টিতে ধাহার অবদান যেরূপই হউক না 
কেন, আমাদিগকে এই সংহত অন্তরূ্ির পরিপ্রেক্ষিতে প্রীরামরুণ 
সন্তানদের জীবনী আলোচন1 করিতে হইবে । 


স্বামী সারদানন্দ ৩২১ 


যাহা হউক, আমরা স্বামী সারদানন্দের জীবনই অনুসরণ করি। 
১৮৯৮ শ্রষ্টাব্ে কাশ্মীরে যাইয়া স্বামী বিবেকানন্দ অস্থস্থ হইয়া পড়িলে 
তিনি অবিলম্বে কাশ্রীর যাত্রা করিলেন। রাওলপিণ্ডি হইতে শ্রীনগব 
ষাইবার পথে তিনি এক নিদারুণ দুর্ঘটনায় পতিত হন। অশ্বযানে 
যাইতেছিলেন_ চালক উন্নত্বপ্রায়, অশ্ব বেগে চলিতেছে, আর 
কোচোয়ান আপন মনে বলিয়া যাইতেছে, “আজ যদি আল্লা বাচায় 
দেখব 1” অকত্মাৎ মোড় ফিরিবার সময় বিপরীত দিক হইতে আর 
একখানি গাড়ি আসিয়া পড়ায় শরৎ মহারাজের গাড়ি পাশ কাটাইতে 
গিয়া রাস্তা হইতে নামিয় ক্রমে নীচের দিকে গড়াইয়া চলিল। এদিকে 
আবার একটি বড় পাথরে ধাক্কা লাগায় উহাও গাড়ির পশ্চাতে আসিতে 
লাগিল । স্বামী সারদানন্দ দেখিলেন, এভাবে নামিতে থাকিলে মৃত্যু 
অনিবার্ষ। তথাপি তিনি উদ্বেগশুন্য হইয়। ্বষোগের অপেক্ষায় রহিলেন 
এবং ভাবিলেন সম্মুখের বৃক্ষটির নিকটে পৌছিলেই উহার শাখা ধরিয়া 
আত্মরক্ষার চেষ্টা করিবেন। ভাগ্যক্রমে ঘোড়াটি আড়াআড়ি ভাবে 
গাছে ঠেকিয়া থামিয়া গেল এবং তিনি পূর্বসিদ্ধান্তান্যায়ী লাফাইয়া 
পড়িলেন। ইহাতে পায়ে একটু আঘাত লাগা ভিম্ন তিনি অক্ষতই 
রহিলেন; ঘোড়াটির উপরে কিন্তু পূর্বোক্ত প্রস্তরথণ্ড আসিয়া পড়ায় সে 
প্রাণত্যাগ করিল। এই অজ্ঞাত স্থান হইতে আত্মরক্ষা করা ও 
কোচোয়ানের সংজ্ঞা ফিরাইয়! আনাই হইল তখন তাহার প্রধান চিন্তা। 
যাহা! হউক, কোচোয়ান প্ররুতিস্থ হইয়া নিকটবর্তী গ্রামে গেল এবং 
সেখান হইতে গন্তব্য স্থানে যাওয়ার ব্যবস্থা করিয়া দিল । 

আর একবার ইংলও যাইবার পথে তিনি ভূমধ্যসাগরে তুল্যরূপ 
অবস্থায় পড়িয়াছিলেন। অকম্মাৎ ঝঞ্াবাত উথ্িত লইয়া সমুদ্রবক্ষ চঞ্চল 
করিয়! তুলিলে সহযাত্রীর! প্রাণভয়ে হতাশভাবে ইতন্ততঃ ধাবিত হইতে 

২৯ 


৩২২ শ্রীরামকৃষ্ণ-ভক্তমালিক। 


লাগিল। এই চঞ্চলতার মধ্যে কিন্ত তিনি দ্রষ্টা হিসাবে অচঞ্চল 
রহিলেন। বলা বাহুল্য যে, সে নিশ্চেষ্টতা তখন সচেষ্ট অনেকেরই 
মনে বিরক্তির উদ্রেক করিয়াছিল-_যদিও কেহ তাহা সুস্পষ্ট ব্যক্ত 
করে নাই। অন্থরূপ আর একটি ক্ষেত্রে কিন্তু সহযাত্রী এ প্রকার নীরব 
থাকিতে পারেন নাই। সেই বারে মহারাজের একটি ফোড়াতে 
অন্ত্লোপচার আবশ্যক হওয়ায় ম্বামী সারদানন্গ ডাক্তার কাঞ্রিলালের 
সহিত বাগবাজার হইতে নৌকাযোগে বেলুড়ে যাইতেছিলেন, এমন সময় 
ভীষণ ঝড় উঠিয়! নৌক] মগ্নপ্রায় হইল। সারদানন্দজী তখন তামাক 
খ[ইতেছিলেন ; ঝড়ের সময়ও নিশ্চিন্তে তাহাই করিতেছেন দেখিয়। 
সহযাত্রী কাগ্রিলাল আর সহা করিতে পারিলেন না, মহাক্রোধে ছিলিমটা 
তুলিয়৷ লইয1 গঙ্গাজলে নিক্ষেপ করিলেন এবং বলিলেন, “আপনি 
দেখছি মজার লোক! নৌকা ডুবছে, আর আপনি বসে তামাক 
খাচ্ছেন ।” শরৎ মহারাজ স্বাভাবিকভাবেই উত্তর দিলেন, “তামাক 
খাব না তো! নৌকা] ন] ডুবতেই জলে ঝাঁপিয়ে পড়তে হবে নাকি 1” 
ঝঞ্াবাতের মধ্যেই নৌকা আসিয়! বেলুড়মঠের ঘাটে থামিল। 

শ্রীনগরে স্বামী বিবেকানন্দ কিঞ্চিৎ হুস্থ হইলে স্বামী সদানন্দ 
তাহাকে লাহোরে আনিয়৷ স্বামী সারদানন্দের উপর সেবাভার অর্পণ 
করিলেন । তারপর স্বামীজীর নির্দেশে তাহার সহগামী পাশ্চাত্য 
ভক্তদিগকে তীর্থাদি দর্শন করাইবার দায়িত্ব লইয়|সদলবলে উত্তর-পশ্চিম 
ভারত ভ্রমণে নির্গত হইলেন এবং পরে কাশীধামে আগমনপুর্বক 
বিশ্বনাথ দর্শন করিলেন । ইহার স্বল্পকাল পরেই তিনি যঠে 
(নীলাঘরবাবুর উ্যানবাটীতে ) ফিরিলেন । 

১৮৯৯ খ্রীষ্টাবে ৭ই ফেব্রুআরি স্বামী বিবেকানন্দের নির্দেশে হ্বামী 
সারদানন্দ ও স্বামী তুরীয়ানন্দ প্রচার ও অর্থসংগ্রহের উদ্দেশ্যে গুজরাটের 


স্বামী সারদানন্দ ৩২৩ 


দিকে রওয়ান| হইলেন। এই উপলক্ষে সারদানলনগজী কানপুর, আগ্রা, 
জধপুগ, আহম্মদাবাদ, লিমডি, জুনাগড়, ভবনগর প্রসৃতি শহরে যান 
এবং স্থানে স্থানে ইংরেজা এবং হিন্দ।তে বক্তৃতা করিয়া জনপাধারণের 
মধ্যে বিশেষ আগ্রহের স্ছি করেন। এহ সময়ে সংবাদ আঙগিল ষে, 
স্বাধাজা পুনবার আমেরিকায় যাহবেন বলিযা তাহাদেএ মঠে প্রত্যাবতন 
আবশ্যক । তদনুসারে তাহারা ৩রা «ম মঠে ডপাস্থত হহলেন। 

মঠে আগমনের পর স্বামীজীর সাত স্বামী তুণীয়ানন্দ বিদেশ যাত্র। 
করিলেন, এবং স্বামী সারদানন্দ নবাগত সাধুদের শিক্ষার ভাগ স্বহন্তে 
লহলেন। তাহার। ঘাহাতে নিয়মিত সাধনভজন ও শাস্ত্রাধ্যয়নাদি করে 
ততপ্রতি তাহাপ প্রথম দৃগি আকৃপ্ত ংহহল। 1তান 1নযম করিলেন যে, 
সাধুদগকে পযায়ক্রমে ঠাকুরঘরে সারারাত্র জপধ্যান চালাহতে হইবে। 
[নজেও প্রায়ই উদয়ান্ত জপধ্যান করিয়। সকলের সম্মুখে আদশ স্থাপন 
করিতেন । অধ্যাত্শান্ত্রের আলোচনায়ও তিনি সাধুদের সহিত বনু সময় 
কাটাইতেন। এতঘ্যতীত স্থানে স্থানে বক্তৃতা, বিশিষ্ট ভক্ত পরিবারে 
উপদেশপ্রদান, পক্রিকায় প্রবন্ধ-প্রকাশ এবং মঠ-মিশনের পত্রাদি 
লিখাতেও তাহার অনেক সময় ব্যয়িত হইত । এই বৎসরের মধ্যভাগে 
রাজপুতানার কিষণগড়ে করাল দুভিক্ষ উপস্থিত হইলে তাহার নেতৃত্বে 
মিশন হইতে সাহায্যব্যবস্থা করা হয়। এ কর্মের প্রাথমিক ব্যয়ানর্বাহের 
জন্য হন্যে অর্থ না থাকায় তিনি খণ কারতেও পশ্চাৎপদ হন নাই। 

ইত্যবকাশে পুর্ববঙ্গ হইতে পুনঃপুনঃ আহ্বান আসিতে থাকায় তিনি 
ডিসেম্বর মাসে এ অঞ্চলে গমনপুর্বক ঢাকা, নারায়ণগঞ্জ, বরিশাল প্রস্ততি 
স্থানে ব্ৃতাদি করেন। বরিশালে তিনি আট দিন ছিলেন। অশ্থিনীবাবুর 
বাটার নিকটে একখানি নুতন গৃহে তাহার বাসস্থান নিদিষ্ট হইয়াছিল । 
শরৎ মহারাজ এ বাটীতে বিশ্রামাদি এবং অশ্বিনীবাবুর গৃহে লম।গত 

ভক্ত ও ভদ্রমগ্লীর সহিত ধর্মপ্রসঙ্গ করিতেন | বরিশালে তিনি তিনটি 
চিত্তাকর্ষক বক্তৃত! প্রদান করেন-_একটি ইংরেজীতে এবং অপর ছুইটি 
বঙ্গভাষায়। দুইটি প্রশ্নোত্বর-সভাও হয়। শেষ দিবস অন্তরঙ্গ ভক্তদের 
সহিত শ্রীরামকরষ্প্রসঙ্গ করিতে করিতে তিনি সমাধিস্থ হন এবং অনেক- 
ক্ষণ নিঃস্পন্দভাবে থাকিয়া শ্রীরামকষ্জনাম উচ্চারণ করিতে করিতে 
সাধারণভূমিতে নামিয়া আসেন । 
প্রচারকার্য হইতে প্রত্যাবর্তনের পর তিনি তান্ত্রিক সাধনায মনোনিবেশ 
করিলেন । এই কার্ষে তিনি স্থপ্রসিদ্ধ পণ্ডিত জগন্মোহন তকালঙ্কারের 
মন্ত্রশিষ্য ও তাহার পিতৃব্য সিদ্ধ কৌল ঈশ্বরচন্দ্রের শরণাপন্ন হইলেন এবং 
শ্রীশ্রীমা ও স্বামী বন্ধানন্দকে সমস্ত বিষয় অবগত করাইয়া ১৯*০ ইং-র 
২০শে নভেম্বর ( ৫ই অগ্রহায়ণ ) চতুর্দশী রাব্রিতে পূর্ণাভিষিক্ত হইলেন । 
শরদ্ধেয়া ষোগীন-মারও এ রাত্রে পূর্ণাভিষেক হইল | তন্ত্র-সাধনায় রত 
হুইয়া খামী সারদানন্দ অচিরেই শ্রীত্রীজগদগ্বাকে নারীমাত্রে অধিষ্ঠিতা 
দেখিতে পাইলেন । তিনি স্বরচিত "ভারতে শক্তিপৃজা” গ্রন্থে শক্তিপূজার 
রহস্যোদ্ঘাটন-প্রসঙ্গে নিজ অনুভূতির ষে পরিচয় দিয়াছেন তাহা হইতেই 
বুঝিতে পারা ধায় যে, তিনি সিদ্ধির অতি উচ্চ স্তরে আরোহণান্তেই এ 
পুস্তকপ্রণয়নে অগ্রসর হুইয়াছিলেন । গ্রন্থের উৎসর্গপত্রে আছে, “্ধাহাদের 
করুণাপাঙ্ে গ্রন্থকার জগতের যাবতীয় নারীমৃতির ভিতর শ্রীশ্রীজগদম্বার 
বিশেষ শক্তিপ্রকাশ উপলব্ধি করিয়া ধন্য হইয়াছেন, তাহাদেরই শ্রীপাদ- 
পদ্মে এই পুস্তিকাখানি ভক্তিপূর্ণচিত্তে অপিত হইল |” 
স্বামীজী দ্বিতীয়বার ষখন আমেরিকা হইতে ফিরিলেন, তখন তিনি 
অহ্থস্থ ; অথচ শ্রীরামকৃষ্ণের বাণী যাহাতে দেশ অচিরে গ্রহণ করে তজ্জন্ত 
তাহার আগ্রহ বিলম্ব সহ করিতে না পারিয়া দেশের অক্ষমতায় ক্ষণে 
ক্ষণে বিরক্তিরূপে আত্মপ্রকাশ করিতে লাগিল । এই সব মুহুর্তে কেহ 

তাহার সম্মুখীন হইতে সাহস না পাইলেও কার্যব্পদেশে সারদানন্দকে 
যাইতেই হইত। কিন্তু আশ্চর্ষের বিষয় এই যে, স্বামীজীর আশীর্বাদ বা 
ভৎ্সনায বিচলিত ন1 হুইয়] তিনি নিবিকারভাবে স্বকার্যসাধনে নিরত 
থাকিতেন। স্বামীজী একদিন স্বামী ব্রদ্ধানন্দ ও সারদানন্দকে কার্যোপলক্ষে 
কলিকাতায় পাঠাইয়াছিলেন | মঠে প্রত্যাবর্তনান্তে স্বামী সারদানন্দ 
যখন স্বামীজীকে জানাইলেন ষে, কার্যসম্পাদন হয় নাই, তখন স্বামীজী 
মনে করিলেন যে, তন্রিদিষ্ট পন্থা অতিক্রম করায়ই এরূপ হইয়াছে ; 
অতএব বিরক্তিসহকারে স্বীয অনুপম ভাষায বলিলেন, “এ তো এক 
ছটাক বুদ্ধি- রেখে দে, স্বদে-আসলে বাড়ুক, এর পরে কাজে লাগবে |” 
এমন সময় সেবক আসিয়। উভয়কে চ] দিয়া গেলে সারদানন্দ নিবিবাদে 
বিনা বাক্যব্যয়ে চা খাইতে বসিলেন--যেন কিছুই হয নাই। তখন 
স্বামীজী যেন হতাশ-স্বরে বলিয়া! উঠিলেন, “এর যেন বেলে মাছের রক্ত ; 
কিছুতেই তাতে না ।” তিনি হয়তো! ভাবিয়াছিলেন, এইরূপ মর্মান্তিক 
ভৎসনার পরে সারদানন্দ অন্ততঃ প্রতিবাদ জানাইবেন। 

আত্মস্থ এই পুরুষের আত্মসংবরণের বন্ধ দৃষ্টান্ত রহিয়াছে । একদিন 
ঠাকুরঘরে পাচকের কর্দমাক্ত পদচিহ দেখিয়। তিনি অত্যন্ত বিরক্ত হইলেন 
এবং শাসন করিবার উদ্দেশ্যে তৎক্ষণাৎ তাহাকে তথায় ডাকিলেন। 
কিন্তু তাহার ক্ষণিক ক্রোধ অচিরে তিরোহিত হইয়া যাওয়ায় পাচককে 
সম্মুখে দেখিয়া বলিলেন, *না, কিছু নয়, তুমি যেতে পার ।” তিনি স্বীয় 
দৃঠি মানুষের অন্তনিহিত অব্যক্ত পূর্ণতার প্রতি নিবদ্ধ রাখিতেন বলিয়। 
সাময়িক অপুর্ণতার প্রকাশে সহজে ধৈর্য হারাইতেন না। এইজস্ অস্ত্র 
যাহারা আশ্রয় পাইত না তাহারাও সাদরে ও সসম্মানে তাহার 
নিকট থাকিতে পারিত। শাসন সন্বদ্ধে তিনি বলিতেন, “আমি বাপু 
স্ধলমাস্টারের মতে বেত হাতে করে কে কি করছে দেখে বেড়াতে 

পারব না। কি ভাল কি মন্দ-_এ জানবার মতো বয়স তোমাদের 
সকলেরই হয়েছে ।” 

শরৎ মহারাজের ঠিক ঠিক কাজ আরম্ভ হইল স্বামীজীর দেহত্যাগের 

পরে । তখনও প্রাথমিক গঠনকার্য চলিতেছে £ অতএব অনেকগুলি শিশু- 
প্রতিষ্ঠান পরীক্ষামূলকভাবে কিছুদিন মিশনের বাহিরে কাজ চালাইয়া 
নিজ সাফল্য দেখাইতে পারিলে মিশনের অন্তূস্ত হইত | স্বামী সারদা- 
নন্দ ইহাদের মূল্য স্বীকারপূর্কক বিবিধরূপে সাহায্য করিতেন । এই 
হিসাবে ১৯০২ ইং-র ২*শে আগস্ট তিনি কলিকাতায় “বিবেকানন্দ 
সোপাইটি”র প্রতিষ্ঠাকার্ষে পৌরোহিত্য করেন । পরবর্তা বংসর জান্ুআরি 
মাপে বাগবাজারে বিবেকানন্দ-সমিতি প্রতিঠিত হইলে তিনি উহার 
সভাপতি হন । এ বংসরই ১৮ই জুন তারিখে মেছুয়াবাজার গ্াটে এক 
বৃহৎ অট্ালিকা ভাভা লইয়া ত্বাহার দায়িত্বে একটি ছাত্রাবাপ স্থাপিত 
হয়_উহার নাম হয় “বিবেকানন্ন-স্বতিযন্দির' এবং সারদানন্দজী উহার 
সভাপতি হন। কিন্তু ছুর্ভাগাযক্রমে এক বৎসর পরে বাটীর স্বত্বাধিকারী 
ছাত্রাবাসটি তথায় রাখিতে অঙসম্মত হওয়ায় এবং অপর কোনও 
উপযুক্ত গৃহ হৃলভ না হওয়ায় উহা বন্ধ হইয়া যায়। তাহার 
আনুকূল্যে ১৯”৩ অন্ধের অক্টোবর মাসে আচার্য জগদীশচন্দ্রের ভগিনী 
ও সিস্টার ক্রিগ্লীন বোসপাড়ায় একটি মহিলাবিগ্ভালয় স্থাপন কবেন। 
পরবৎপর তাহার সন্মতিক্রমে বৌবাজারে'রামকঞ্জ-সমিতি অনাথ-ভাগার' 
স্থাপিত হয় । 

১১০৩ ইং-তে স্বামী ব্রিগুণাতীতানন্দ আমেরিকায় চলিয়া গেলে 
"উদ্বোধন" পত্রের পরিচালন] ও অর্থব্যবস্থাদি লইয়া গুরুতর পরিস্থিতির 
উত্তব হইল । অবশেষে কর্তষ্যনির্ধারণের জগ্ত শ্বামী সারদানলোর 
সভাপতিত্বে পত্রের হিতৈষীর1 মিলিত হইয়! স্থির করিলেন যে, স্বামী 

শুদ্ধানন্দের পরিচালনায় পরীক্ষামূলকভাবে অন্ততঃ এক বৎসর উহা! 
চালানো হইবে ৷ তদবধি ১৯০৬ অন্দে গিরীন্দ্রলাল বসাক মহাশয়ের মৃত্যু 
পর্যন্ত তাহারই ছ।পাখানা হইতে উহা প্রকাশিত হইতে থাকে । অনন্তর 
৩*নং বোসপাড়া লেনে “উদ্বোধন” আফিপ স্থানান্তরিত হয়; কিন্ত 
গৃহস্বামী শীঘ্রই বাড়ি ছাড়িয়া দিতে বলিলে সারদানন্দজী স্থায়ী বাটার 
কথা ভাবিতে বাধ্য হন। অধিকন্ত শ্রীশ্ীমা জয়রামবাটী হইতে 
কলিকাতায় আসিলে থাকার স্থব্যবস্থ' করা কষ্টসাধ্য ছিল-_ত্বাহারও 
বাসস্থানের প্রয়োজন | এই সঙ্কটকালে শ্রীধুক্ত কেদারচন্দ্র দাস মহাশয় 
গোপাল নিয়োগী লেনে একখগড ভূমি দান করিলেন । স্বামীজীর গ্রন্থবিক্রয় 
করিয়া স্বামী সারদানন্দের হাতে ২৭০*৯ জমিয়াছিল ; তদ্বারাই 
গৃহনির্মাণ আরম্ভ হইল। স্বল্প অর্থ নিঃশেষিত হইতে কতক্ষণ লাগে? 
তখন বাঁরভক্ত সারদানন্দজী অনেকের আপত্তি সত্বেও নিজ দায়িত্বে খণ 
করিয়! বাটীর কার্য চালাইতে লাগিলেন | ঘথাকালে গৃহ সমাপ্ত হইলে 
উহার এক তলা 'উদ্বোধন'-এর জন্য এবং দোতলা শ্রীশ্রীমায়ের 
আবাসস্থল ও ঠাকুরঘরব্ূপে নিদিই্ই হইল । 

ইহার পরে শ্রীত্রীমায়ের আহ্বানে মামাদের বিষয়বণ্টনে মধ্যস্থতার 
জন্ত তাহাকে ১৯০৯ ইং-র ২৩শে যার্চ জয়রামবাটী যাইতে হইল। 
প্রত্যাগমনকালে তিনি মাকেও সঙ্গে লইয়া আসিয়া ২৩শে মে নুতন 
বাটীতে প্রতিষ্ঠিত করিলেন | এখানে বলিয়া! রাখা আবশ্যক যে, ১৮৯৯ 
খ্বীাব্দে স্বামী ষোগানন্দের দেহত্যাগের পর সারদানন্দ মহারাজ 
প্রত্রীমায়ের সেবাধিকার পাইয়া যথাসাধ্য কর্তব্যপালনে অগ্রসর হন 
তাঁহার সেবায় পরিতুষ্ট হইয়! মা একদা বলেন, «শরৎ যে কয়দিন আছে 
সে কয়দিন আমার ওখানে ( অর্থাৎ কলিকাতায় ) থাকা চলবে । তারপর 
আমার বোঝা নিতে পারে, এমন কে দেখি না।-'-শরৎটি সর্বপ্রকারে 


৩২৮ শ্রীরা মকৃষ্ণ-ভক্তমালিকা 


পারে_-শরৎ হচ্ছে আমার ভারী ।” অন্য আর একবার শ্রীশ্রীমাকে 
পিতৃগৃহ হইতে কলিকাতায় লইয়া যাইবার কথা উঠিলে তিনি 
বলিয়াছিলেন, «আমাকে কি কেউ নিয়ে যেতে পারে বাবা? নিয়ে যায় 
তো এক শরৎ | আমার ভার শরৎই নিতে পারে, আর কেউ পারে না।” 
বস্ততঃ “উদ্বোধন'-বাটা শ্রীপ্রীসারদানন্দের মাতৃভক্তির অপূর্ব নিদর্শন | 

নুতন বাটাতে মায়ের অধিষ্ঠানান্তে স্বামী সারদানন্দ আপনাকে 
মায়ের সেবক ও দ্বাররক্ষকবোধে গর্ব অনুভব করিতেন। তাহার এই 
স্বেচ্ছায় গৃহীত দারোয়ানের কার্য সব সময়ে হখকব ছিল না। একদিন 
বরিশালের ভক্ত শ্রীযুক্ত হরেন্্রনাথ রায় মহাশয় মাতৃদর্শনমানসে হারিসন 
রোড হইতে পদত্রজে ঘর্মাক্তকলেবরে ছুই-তিনটার সময় খন 'উদ্বোধনে' 
উপনীত হইলেন, তাহার কয়েক মিনিট মাত্র পুর্বে মাতাঠাকুরানী 
বাহির হইতে ফিরিয়া! বিশ্রাম লইতেছিলেন। স্থরেন্দ্রবাবুকে সোজা 
সিড়ি দিয়া উপরে উঠিতে উগ্ভত দেখিয়া স্বামী সারদানন্দ বলিলেন, 
“এখন মার কাছে যেতে দেব নাঃ তিনি এই মাত্র ক্লান্ত হয়ে ফিরেছেন ।” 
ভক্তটি ঝৌঁকের মাথায় তাহাকে এক পার্খে ঠেলিয়৷ দিয়া চলিয়। 
গেলেন এবং বলিলেন, “মা কি কেবল একা আপনার 1” কিন্তু উপরে 
যাইয়া কৃতকর্মের জন্য অনুতপ্ত হইয়! ভাবিতে লাগিলেন, ফিরিবার সময়ে 
দেখা না হইলেই মঙ্গল। কিন্তু অবতরণকালে দেখিলেম, সারদানন্দ 
ঠিক একই স্থানে একই ভাবে দণ্ডায়মান আছেন। হ্রেন্দ্রবাবু প্রণাম 
করিয়া অপরাধের জঙন্ঠ ক্ষমা চাহিলে তিনি তাহাকে আলিঙ্গন করিয় 
বলিলেন, “অপরাধ আবার কি? এমন ব্যাকুল ন৷ হলে কি তার দেখা 
পাওয়! যায়?” 

সর্বংসহ সারদানন্দ সবই সহা করিলেও তাঁহার ছুঃখের পরিমাণ 
কিছু কম ছিল না। ১৯০২ গ্রীষ্টান্জে ১১ই নভেম্বর তাহার পিতৃদেব 


হ্বামী সারদানন্দ ৩২৯ 


বারাণসীধামে অকত্মাৎ দেহত্যাগ করায তিনি তথায় উপস্থিত হন এবং 
শোকসন্ততা জননী প্রভৃতিকে কলিকাতা লইযা আসেন। ইহার 
অল্পদিন পরেই তাহার পিতৃব্য ঈশ্ববচন্দ্র ২৬শে নভেম্বর স্বর্গারো হণ 
করেন । ১৯*৭ অন্ধের ২৬শে মে তাহার গর্ভধারিণী শ্রযুক্তা নীলমণি- 
দেবীও পরলোকগমন করেন। 
নৃতন বাটিতে পদার্পণ করিয়া মাতাঠাকুরানী একান্ত শরণাগত 
সারদানন্দকে উৎযুল্লহৃদয়ে অজঅ আশীর্বাদ করিলেন । এই বাটীতে 
মায়ের আদেশে সন্ধ্যারতির পরে তিনি প্রায়ই ভজনগান গাহিতেন । 
এতত্বতীত কেহ কেহ তাহার নিকট সঙ্গতশিক্ষাও করিত। এইরূপে 
দিনগুলি আনন্দে কাটিতে থাকিলেও তাহার মনে একটি উদ্বেগ প্রবলতর 
হইতে লাগিল - বাটীনির্যাণে খণ হইযাছে, উহা পরিশোধ করিবেন 
কিরূপে? অতঃপর ভাবিয়। চিন্তিয়া তিনি “শ্রশ্ীরামকষ্ণলীলাপ্রসঙ্গ? 
লিখিতে আরম্ভ করিলেন । অবশ্য এই অমূল্য গ্রস্থরচনার অন্য কারণও 
তিমি নির্দেশ করিতেন । এ সষগে মাস্টার মহাশয় প্রতৃতি কেহ কেহ 
ংশয় প্রকাশ করিতেন, *ওরা ঠাকুরের প্রকৃত জীবন ভুলে অন্যপথে 
চলেছে 1” ইহার প্রতিকারের প্রয়োজন ছিল। অধিকন্ত এঁ সময়ে 
'উদ্বোধনে'র জন্য যে-সকল প্রবন্ধ আসিত উহাতে অশ্রীঠাকুর সম্বন্ধে এত 
ভম-প্রমাদ থাকিত যে, একখানি প্রামাণিক গ্রন্থরচন] অত্যাবশ্যক হইয়। 
পড়ে। কারণ যাহাই হউক, শ্বামী সারদানন্দের এই অযূল্য অবদান 
বাঙ্গালার ধর্ম ও সাহিত্যকে সমৃদ্ধ করিয়াছে । গ্ররামকৃষ্ণজীবন-অমুধ্যানের 
ইহাই সর্বশ্রেষ্ঠ অবলম্বন । জীবনের ঘটনার সহিত এঁতিহাসিক 
পরিপ্রেক্ষা, শান্তীয় প্রমাণ ও আধ্যাত্মিক বিশ্লেষণ তাহার নিপুণ লেখনীতে 
পরম্পরসংবদ্ধ হইয়া পঞ্চখণ্ডে বিভক্ত এই গ্রন্থখানিকে ধর্মজীবনের পঞ্চামৃত- 
তুল্য করিয়াছে--এই পীযুষপানে বনু পাঠক অমরত্বলাভ করিয়াছেন । 


৩৩, প্রীরামকৃষ্ণ-ভক্তমালিকা 


'লীলাপ্রসঙ” কিরূপ পরিষেশের মধ্যে রচিত হইয়াছিল তদ্িষয়ে 
গ্রন্থকার স্বয়ং বলিয়াছেন, প্ষখন 'লীলাপ্রসঙ্গ' লেখা! হয়, কত দিকে 
গণ্ডগোল ছিল-মা উপরে রয়েছেন, রাধু রয়েছে, ভক্তের ভিড়, 
হিসাবপত্র রাখা, আবার বাড়ি তৈরী করায় অনেক টাকা ধার হয়েছে। 
নীচের ছোট ঘরটিতে “লীলাপ্রসঙ্গ' লিখছি-_-তখন আমার সঙ্গে কেউ 
কথ] কইতে সাহস পেত না, সকলেই ভয় করত। আমার অনেকক্ষণ 
ধরে কথা বলবার সময়ই ছিল না। কেউ কিছু জিন্জাসা করতে এলে, 
“চট পট সেরে নাও” বলে সংক্ষেপে শেষ করতাম । লোকে মনে করত 
ভয়ঙ্কর অহঙ্কারী ।” ছুঃখের বিষয়, এই অনুপম পুস্তকখানি অসম্পূর্ণ । 
তাহাকে উহা সম্পূর্ণ করিতে অনুরোধ জানাইলে তিনি অতি 
বিনীতভাবে উত্তর দিতেন, *্ঠাকুরের ইচ্ছা হয় তো৷ হবে|” তিনি এই 
কথাই সর্বদা! সকলকে ম্মরণ করাইয়া! দিতেন ধে, তিনি নিজের ইচ্ছায় 
উহা! রচন1 করেন নাই-_-রচন!কালে সর্বতোভাবে ঠাকুরের হস্তে নিজেকে 
সমর্পণ করিয়াছিলেন ; ঠাকুর আপন যন্ত্রকে যেরূপ চালাইয়াছেন, ষন্ত্ 
সেইরূুপই করিয়াছে মাত্র। ত্বাহার কর্মপ্রেরণার দ্বিতীয় উৎস ছিলেন 
মাতাঠাকুরানী | মায়ের লীলাসংবরণের পরে তাহার কর্মশক্তি সহসা 
কেন্দরত্র& হইয়া স্তবধতা প্রাপ্ত হয়; সুতরাং গ্রন্থ লিখিবে কে? কিন্তু 
উহা পরের ঘটনা । আপাততঃ আমরা 'লীলাপ্রসঙ্গ'-রচনার তৎকালীন 
পরিবেশের কথাই আলোচনা করিতেছি । 

কর্মে অকর্ম-দর্শনে সিদ্ধকাম শরৎ মহারাজের মন এরূপ উপাদানে 
নিগিত ছিল যে, জনকোলাহলের মধ্যেও উহা শান্তভাবে স্বকার্যসাধন 
করিত। একদিন “উদ্বোধনে'র আফিসঘরে জনকয়েক যুবক যৌবনস্থলভ 
উচ্চৈ:স্বরে হাশ্যকৌতুক করিতেছে, এমন সময়ে গোলাপ-মাকার্যোপলক্ষে 
সেখানে উপস্থিত হইয়া তাহাদিগকে ভৎপনাপূর্বক বলিলেন, “তোমাদের 


স্বামী সারদানন্দ ৩৩১ 


ধন্টি আকেল ! উপরে মা রয়েছেন, নীচে শরৎ রয়েছে- আর তোমরা 
“এমন হৈ চৈ করছ 1” গোলাপ-মার স্বরও তখন একটু অস্বাভাবিক উচ্চ 
পর্দায়ই উঠিয়াছিল। উহা? শরৎ মহারাজের কর্ণে পৌঁছিলে তিনি 
বলিলেন, “তুমিও বেশ তো, গোলাপ-যা ! ছেলেরা অমন হৈ-চৈ করে, 
তাই বলে কি তাতে কান দিতে আছে? আমি তো পাশেই আছি; 
আমি কিছুতে কান দিই না, কিছু শুনতেও পাই না। কানটাকে বুঝিয়ে 
দিয়েছি. তুই তোর প্রয়োজনীয় বিষয় ছাড়া কিছু শুনিস না|” কান 
তো কই কিছুই শোনে না!” এই অনাসক্তির ভাব সম্পূর্ণ আয়ত্ত ছিল 
বলিয়াই সেরূপ অবস্থায “লীলাপ্রসঙ্গের" ন্যায় তথ্যবন্থল ও ভাবগস্ভীর 
গ্রশ্থরচন] সম্ভব হইয়াছিল | 

এই স্থিতপ্রজ্ঞ পুরুষপ্রবরের অন্থান্য গুণাবলীও তাহার সমস্ত কর্মকে 
ক্ন্দর ও সাফল্যমণ্তিত করিত । তাহার দৈনন্দিন জীবনপ্রণালী অতি 
স্কনিয়নত্রিত ছিল । তিনি নিয়ত প্রাতঃস্ান-সমাপনান্তে ভিজা কাপড়- 
গামছা রৌদ্রে দিয়া প্রীত্রীঠাকুরকে প্রণাম ও শ্রীশ্রীমায়ের পদবন্দনা করিয়া 
নীচে নামিতেন। অনন্তর ঘণ্টার পর ঘণ্টা লিখিয়া যাইতেন । ইত্যবকাশে 
সকলের সহিত চা পান করিতেন এবং কখন কখন ধূমপানও করিতেন । 
এই কর্মব্যস্ততার জন্য কোনদিনই ত্বাহার দেড়টার আগে খাওয়া হইত 
না। আহারান্তে ঘণ্টা দেড়েক বিশ্রামের পর আবার লেখা আরস্ত হইত 
এবং সন্ধ্যার সময় তিনি দণ্তর গুটাইতেন। ইহার পর ভক্তসমাগম হইত । 
প্রয়োজন হইলে তিনি বেলুড় মঠে যাইতেন এবং ছই-এক দিন সেখানে 
থাকিয়াও যাইতেন 1 এতত্যতীত উৎসবাদিতে অবশ্যই যাইতেন। 

তাহার কর্মজীবনের সাফল্যের একটি কারণ ছিল নিরভিমান এবং 
স্বীয় পদগৌরবের দ্বারা অপরের মন্ুষ্যত্বকে অবমানিত না করা। ১৯১৮ 
অকে স্বামী উমানন্দ পত্র লিখিয়া বৃন্দাবন হইতে চলিয়া আসেন। 

ঘটনাক্রমে এঁ লিপিখানি অপঠিত অবস্থায় পুরাতন চিঠির সহিত মিশিয়া 
যায় এবং স্বামী সারদানন্দের ধারণা জন্মে যে, উমানন্দ না জানাইয়াই 
চলিয়া আসিয়াছেন | তাই কর্তব্যান্রোধে সেদিন তিনি তাহাকে 
তিরস্কার করিলেন; কিন্তু পরে যখন উক্ত লিপি হস্তগত হইল তখন 
তিনি স্বামী ত্রহ্মানন্দের নিকট উপস্থিত হইয় সবিনয়ে জানাইলেন যে, 
তিনি সম্পাদকের কাধের অনুপযুক্ত এবং ইহাতেও ক্ষান্ত না হইয়৷ শিশ্য- 
স্থানীয় উমানন্দের নিকট ক্ষমাপ্রার্থনা করিলেন । 

কর্মীদিগকে স্বাধীনতাদান, তাহাদের কর্মক্ষমতার বিশ্বাস ও তাহাদের 
প্রতি স্নেহপরায়ণ হওয়াই কার্ধসাফল্যের রহশ্য । ১৯১৯ থ্রীষ্টাব্ধে তাই 
তিনি জনৈক কর্মাধ্যক্ষকে লিখিয়াছিলেন, "সকলের আত্মা চিরস্বাধীন 
বলিয়া তাহার মনে সকল বিষয়ে সর্বদা স্বাধীনতালাভের ইচ্ছার উদয় 
হয়। যথার্থ নেতা কখন তাহার ্র স্বাধীনতালাভের ইচ্ছায় বাধা দেন 
না। কেবল এর স্বাধীনতালাভ করিলে যাহাতে সে উহার সদ্যবহার 
করিতে পারে, তাহার চেষ্টাই করিয়া থাকেন।” আর একবার তিনি 
লিখিয়াছিলেন, “ক্রোধ, বিরক্তি, কাহারও ত্রটিতে অসহনীয়তা, মনমুখ 
এক রাখিতে না পার এবং সর্বোপরি প্রেমের দ্বারা না হইয়া কৌশলে 
সকলকে বশে রাখিবার চেষ্টা অতি সহজেই আএমভঙ্গের কারণ হইয়। 
দাড়ায় ।”'এই সব কথা সারদানন্দ শুধু উপদেশচ্ছলে বলিয়াই বিরতহইতেন 
না__স্বীয় জীবনে কার্যতঃইহার প্রমাণ দিতেন । ১৯২ অন্দে শেষ অহ্থখের 
সময় শ্রীন্রীমা 'উদ্বোধনে” আছেন । পরিচিত ও অপরিচিত ভক্ত-সমাগমে 
মায়ের প্রায়ই অন্নবিধা হইতেছে দেখিয়া সারদানন্দজী ব্যবস্থা করিলেন 
যে, বিশেষ বিচারপুর্বক দর্শনের অনুমতি দেওয়া হইবে । একদিন জনৈকা 
অপরিচিতা মহিলার বিশেষ আগ্রহ দেখিয়া তিনি একজন সেবকের সহিত 
*হাকে উপরে যাইতে বলিলেন । উক্ত সেবক অন্ত কার্যে ব্যাপৃত 

থাকায় স্বয়ং না যাইয়া নবাগত এক ব্রন্মচারীকে সঙ্গে যাইতে বলিলেন । 
স্বামী সারদানন্দ ইহা শুনিয়া প্রাগুক্ত সেবককেই পুনর্বার আদেশ 
করিলেন ; তথাপি সেবক গোপনে এ ব্রন্মচারীকেই পাঠাইলেন। অল্প 
পরেই যোগীন-মা উপর হইতে বলিয়া উঠিলেন, “এ কাকে উপরে 
পাঠালে ?” সকলে গিয়া দেখেন, সেই মহিলাটি শ্রীশ্রীমায়ের শ্রীচরণ বক্ষে 
ধারণ করিয়! আর্তনাদ করিতেছেন | তখনই তাহাকে সরাইয়! দেওয়া 
হইল এবং শরৎ মহারাজ পূর্বোক্ত সন্্যাসী সেবককে ভতসন] করিয়া 
বলিলেন যে, এরূপ অবাধ্য হইলে তাহার বেলুড় মঠে চলিয়া যাওয়! 
উচিত। সন্ন্যাসী কিন্তু প্রত্যুত্তরে জানাইয়া দিলেন যে, তিনি মায়ের 
সেবার কর্তব্যান্ছরোধেই সেখানে আছেন, নতুবা তখনই চলিয়! 
যাইতেন। শিশ্তস্থানীয়ের এতাদৃশ রূঢ বাক্যে সকলেই অত্যন্ত বিরক্ত 
হইলেও সন্ন্যাসী উক্তির পুনরুক্তি করিয়াই স্বামী সারদানন্ন শাস্তভাবে 
বলিলেন, “এ জন্যই তো সকলে এখানে আছে, আর এঁ জন্যই একটু- 
আধটু বলাবলি ।” 

তাহার দৃষ্টিতে কাহারও মতামত অবজ্ঞার বস্ত ছিল না। একদিন 
তিনি যখন বয়ক্ক একজন সাধুর সহিত কোন বিষয়ে আলোচনা 
করিতেছিলেন, তখন তথায় উপস্থিত জনৈক যুবক সাধু নিজের 
অজ্ঞাতসারেই সহসা কথায় যোগ দিয়া অপ্রতিভ হইয়া পড়িলে শরৎ 
মহারাজ তাহার দিকে ফিরিয়া উৎসাহদানপৃবক তাহার সমন্ত বক্তব্য 
শুনিয়া লইলেন। কার্যে উৎসাহ দিবার ধারাও ছিল তাহার অপরূপ । 
পূর্বোক্ত যুবককে তিনি একদা] অগ্তন্র ধর্মোপদেশকরুপে যাইতে আদেশ 
করেন। যুবক তাহাতে বলে ষে, তাহার মতো অল্পজ্ঞান ও অল্পবয়স্ক 
সাধুর পক্ষে উপদেষ্টা হওয়া বিড়ম্বন1 মাত্র । স্বামী সারদানন্দ ইহার 
উত্তরে বলেন ষে, নিজের অজ্ঞতা সম্বন্ধে এই সচেতন ভাবই তাহার 

সাফল্যের কারণ হইবে- এই দৈষ্ভের ফলে সে অধিক শিক্ষা এবং 
শ্রভগবানের অধিক কপালাভ করিতে যত্বপর হইবে । তাহার অপরকে 
স্বমতে আনিবার কৌশলও লক্ষ্য করিবার বস্ত ছিল। এক সময়ে 
পূর্ববন্গে সেবাকার্ষের জগ্ঘ মঠের সাধুদিগকে প্রেরণের প্রয়োজন হয় । 
কিন্ত তখন বেলুড় মঠে পণ্ডিত নিযুক্ত করিয়! সবেমাত্র পাঠাদি আরম 
হইয়াছে । ইহাতে বিশৃঙ্খল! আনয়ন কর] বাবুরাম মহারাজের মনঃপৃত 
ন! হওয়ায় তিনি আপত্তি উত্থাপন করেন | গুরুভ্রাতার এই যুক্তিসম্মত 
বাধার প্রতিকারকল্পে স্বামী সারদানন্দ স্বয়ং বেলুড় মঠে উপস্থিত হইয়া 
বাবুরাম মহারাজের সহিত বন্ধুভাবে আলাপে অগ্রসর হইলেন । তিনি 
জানাইলেন যে, তিনি গুরুভ্রাতার সিদ্ধান্ত মানিয়া লইতে সর্বতোভাবে 
প্রস্তুত ; কিন্তু পূর্ববঙ্গের অবস্থা বিবেচনা করিলে হৃদয় বিদারিত হয। 
অমনি বাবুরাম মহারাজ বলিয়া উঠিলেন যে, সমস্ত ব্যবস্থার পরিবর্তন 
করিয়৷ তিনি স্বয়ং ঘাইতে প্রস্তত | তীহাকে কিন্ত যাইতে হইল না 
তাহার আহ্বান ও উৎসাহে বহু সেবক তখনই পূর্ববঙ্গ যাত্রা করিলেন । 

নিঃসম্বল সন্ন্যাসী সারদানন প্রায় সমস্ত জীবনই অভাবের মধ্যে যাপন 
করিয়াছিলেন | অর্থাদি সম্বন্ধে তাহার এমন বৈরাগ্য ছিল ষে, স্বামীজীর 
গ্রন্থ হইতে লব্ধ কিছুই তিনি ব্যক্তিগত প্রয়োজনে গ্রহণ করিতেন না । 
একসময়ে তাহাকে বাতব্যাধিতে ভূগিতে দেখিয় উদ্বোধনের" ম্যানেজার 
এক জোড়া যৃল্যবান পাছুকা অর্পণ করেন। অমনি তিনি বলিয়। 
উঠিলেন, “আমি অত টাকা শোধ করতে পারব না, তুমি ফিরিয়ে নিয়ে 
যাও।» অতঃপর ম্যানেজার যখন জানাইলেন যে, তিনি উহ! ক্রমে 
শোধ করিতে পারেন, তখন আশ্বস্ত হইয়! গ্রহণ করিলেন এবং যথাসময়ে 
টাকা শোধ করিয়া দিলেন। জীবনের শেষ কয় বৎসর ভক্তসমাগম ও 
দীক্ষাদির ফলে যখন অর্থাদির কিঞ্চিৎ সচ্ছলতা হইয়াছিল, সে সময়ের: 

কথা ছাড়িয়] দিলে তাঁহার জীবন এইরূপ কঠোরতার মধ্যেই অতিবাহিত 
হয়। বন্ধুগ্রীতি প্রভৃতি কারণও তাহাকে তীহাদেরই মতন চলিতে 
বাধ্য করিত। এক সময়ে তিনি সদলবলে তৃতীয় শ্রেণীর গাড়িতে 
চড়িয়। পুরী যাইতেছিলেন। এঁ ট্রেনের দ্বিতীয় শ্রেণীর যাত্রী একজন 
অনুরাগী শিষ্স্থানীয ব্যক্তি তাহাকে তদবস্থ দেখিয়া একখানি উচ্চ- 
শ্রেণীর টিকেট কিনিতে চাহিলে সারদানন্দ মহারাজ ভদ্রভাবে উহা 
প্রত্যাখ্যান করিলেন । তখন এ ব্যক্তি নিজের স্থান ছাড়িয়া দিতে 
চাহিলে শরৎ মহারাজ বিরক্তিসহকারে জানাইলেন যে, সঙ্গীদিগকে 
ছাড়িয়া তিনি যাইতে অপারগ | ফলতঃ তিনি শেষ পর্যন্ত তৃতীয় শ্রেণী- 
তেই ভ্রমণ করিলেন । স্বামীজী বলিয়াছিলেন, *শিরদার তো৷ সরদার ।» 
সারদানন্া 'শির' দিতে প্রস্তুত ছিলেন, তাই “সরদার” হইয়াছিলেন। 
একদা কাশী সেবাশ্রমের কোন সেবক জানাইলেন যে, তিনিবাড়ি বাড়ি 
ঘুরিয়া গরীবদের মধ্যে তুল বিতরণে অপারগ | অমনি সারদানন্দ 
অশ্ানবদনে ঝুলি লইয়৷ কার্ষে অগ্রসর হইলেন | সে অকৃত্রিম হদয়বত্তার 
সম্মুখে ক্ষুদ্র চিত্তের অভিমান পরাজয় স্বীকার করিল। 

স্বামী সারদানন্দের সৎসাহস ও আশ্রিতবাৎসল্যও অপূর্ব । ১৯০৯ 
অৰে শ্রীযুক্ত দেবব্রত বস্ ও শ্রীযুক্ত শচীন্দ্র রামকষজ মিশনে সাধু হইবার 
জন্য আসিলেন। দুইজনেই মানিকতলার বোমার মামলার আসামী | 
এই বিপ্লবীদিগকে আশ্রয় দিলে ইংরেজ সরকারের কোপ অনিবার্ধ ; 
আবার পূর্বান্ুহৃত পন্থা সরলভাবে পরিত্যাগ করিয়া ঘদি কেহ সাধুজীবন 
যাপন করিতে চাহে, তবে তাহাকে প্রত্যাখ্যানের ফলে বিবেকের দংশন 
অবশ্বস্তাবী। এই উভয় সঙ্কটে পতিত হইয়! তাহার কর্তব্য স্থির করিতে 
বিলম্ব হইল না। তিনি তাহাদিগকে আশ্রয় দিলেন এবং একদিকে 
পুলিসের কর্মচারী এবং অপরদিকে মঠের প্রাচীন সাধুরন্দকে তাহার; 


৩৩৬ শ্রীরামকৃ্ণ-ভক্তমালিকা! 


সদ্ুদ্দেশ্য বুঝাইয়! দিয়া যুবক্য়ের ধর্মজীবনের সর্বপ্রকার কণ্টক দুর 
করিলেন । 

, ১৯১০ খ্বীষ্টার্ষের আরত্তে শ্রীযুক্তা যোগীন-মার কন্যার মৃত্যু হইলে 
মাতৃহীন পুত্র তিনটির পাঠের অস্কবিধা হইতেছে দেখিয়া স্বামী সারদানন্ন 
তাহাদিগকে 'উদ্বোধনে" আনিয়া রাখিলেন এবং সর্ববিধ দায়িত্ব নিজ হস্তে 
লইলেন । এই গুরুভার তিনি সানন্দে দীর্ঘকাল বহন করিযাছিলেন | 
ছেলের! রাত্রে তাহারই কক্ষে শয়ন করিত। তাহাদের ঠাণ্ডা সহ 
হইত না বলিয়া শয়নগৃহের বাতায়ন।দি রুদ্ধ রাখিতে হইত । তিনি 
নিজে স্থলকায় বলিয়! তাহার পক্ষে বিপরীত ব্যবস্থা আবশ্যক হইলেও 
বালকদের তথায় অবস্থানকালে তিনি বদ্ধকক্ষেই বাস করিতেন । এই 
গৃহত্যাগী, সংসারসম্বন্ধহীন সঙ্ত্যাসীর এত সহিষুতা, এত সাহসের উৎস 
কোথায় ভাবিলে অবাক হইতে হয়। জনৈক ভক্তকে উপদেশচ্ছলে তিনি 
বলিয়াছিলেন, “যদি কাজই করতে চাও, তবে ভগবানের উপর নির্ভর 
করে নিজের পায়ে ্লাড়াও। কোন মানুষের মুখ চেয়ে থেকো না-_ 
আমারও না। কেউ তোমায় সাহাষ্য না করলেও তুমি একলা এ কাজ 
করে দেহপাত করবে-_এরূপ তেজ, সাহস ও ভগবানে নির্ভর নিয়ে ষদি 
কাজ করতে পার তে৷ কর ।” ম্বামী সারদানন্দ তাহাই করিতেন । 

শেষ বয়সে তাহার স্বাস্থ্য ভাল ছিল না_বিশেষতঃ বাতব্যাধিতে 
প্রায়ই ভুগিতেন । তাই চিকিৎসকের পরামর্শে স্বাস্থ্য ও বিশ্রামলাভের 
জন্য তিনি ১৯১৩ খ্রীষ্ঠাব্ধের মার্চ মাসে পুরীধামে যাইয়া জুলাই পর্যন্ত 
প্রা পাচ মাস অবস্থান করেন । তিনি নিত্য /জগন্নাথদর্শনে যাইতেন 
এবং বিগ্রহের সম্মুখে অনেকক্ষণ দাড়াইয়া৷ থাকিয়৷ ভক্িগদ্গদচিত্তে 
মহাপ্রভুকে প্রাণের প্রার্থনা জানাইতেন । মর্শিরাদিতে ' গমন করিলে 
তিনি যাত্রীদের অনুকরণে খুটিনাটি অনুষ্ঠানটি প্রস্থ নিষ্ঠাসহকারে পালন 


স্বামী সারদানন্দ ৩৩৭ 


করিতেন - যেমন কাশীতে বিশ্বনাথের মন্দিরে সিংহদারে প্রণাম, দ্বারের 
শিকল কপালে ঠেকানো, ঘণ্টাবাগ্ভ ইত্যার্দি কিছুই বাদ পড়িত ন]1। 
পুরীতে রখযাত্রার দিনেও তিনি স্থুলকায়ে গলদ্ঘর্ম হইয়া রথের দড়ি 
লইয়। কিছুক্ষণ রথ টানিতেন। 

পুরীর একটি ঘটন। বিশেষ উল্লেখযোগ্য । স্বামী সারদানন্দ তখন 
সদলবলে বলরামবাবুদের “শশিনিকেতন” নামক বাটীতে ছিলেন । 
একদিন সান্ধ্য-ভ্রমণান্তে রাত্রি আটটায় সেখানে ফিরিয়া দেখিলেন যে, 
বুন্দীর রাজ] বাড়িটি দখল করিয়াছেন-_দ্বারে সান্ত্রী বসিয়াছে, প্রবেশ 
নিষেধ । সারদানন্দ ইচ্ছা করিলেই নবাগতদিগকে বাড়ি ত্যাগ করিতে 
বলিতে পরিতেন। কিন্ত মাজিতরুচি সন্ন্যালী তাহ! না করিয়া ভদ্রভাবেই 
কথা বলিতে লাগিলেন। বাজার প্রাইভেট সেক্রেটারী কিন্তু প্রকৃত 
অবস্থা না বুঝিযা উন্মা দেখাইতেও ক্রটি করিলেন না। তবু ম্বামী 
সারদানন্দ ধের্য না হারাইয় শুধু দৃঢ়ত্বরে বপিলেন, “এ বুন্দী নয়, ইংরেজ 
রাঁজ্য 1” অবশেষে সেক্রেটাবীর চমক ভাঙ্জিল। তিনি নিজেদের অসহায় 
অবস্থা বুঝাইয়1| বলিলেন । অগত্যা সারদানন্দ সমুদ্রতীরে বলর।ম- 
বাবুদের অপর একখানি বাড়িতে আশ্রয় লইলেন । এক সপ্তাহ পরে রাজা 
চলিয়া গেলে সকলে আবার পুর্বোক্ত বাড়িতে ফিরিয়া আসিলেন। 

১৯১৪ খ্রীষ্টাব্দে তাহার মৃত্রাশয়ের “পীড়া হয়, কিন্তু পীড়ার যন্ত্রণা 
অসহা হইলেও উহার বহিঃপ্রকাশ ছিল না। মাতাঠাকুরানী তখন 
“উদ্বোধন”-এর উপরে বাপ করিতেছেন ; পাছে মা তাহার জন্য বিব্রত 
হন-_এই চিন্তায় শরৎ মহারাজ নিঃশব্দে সব সহা করিতেন । সৌভাগ্যের 
বিষয় এই যে, রোগ দীর্ঘকালস্থায়ী হয় নাই। 

১৯১৬ খ্রীষ্টাব্দে তিনি তীর্ঘদর্শনোপলক্ষে প্রথমে গয়া ও তথা হইতে 
কাশী হইয়া বৃন্দাবনে যান এবং অতঃপর ছইদিন মথুরায় ও তিন দিন 


২. 


৩৩৮ শ্রীরামকুষ্ণ-ভক্তমালিকা 


প্রয়াগে কাটাইয়! প্রায় ছুই মাস পরে ফিরিয়া আসেন । কলিকাতায় 
পুনরাগমনের কয়েক দিন পরেই তিনি শ্রীশ্রীমায়ের পূর্বপ্রাপ্ত আহ্বান 
শিরোধার্য করিয়া জয়রামবাটী গেলেন । সেখানে মায়ের নৃতন বাটীর 
বহিঃপ্রকোষ্ঠে তাহার বাসস্থান নিদিষ্ট হইল। প্রত্যাবর্তন-কালে 
মাতাঠাকুরানীও তাহার সঙ্গে চলিলেন। পথে কোযালপাড়া আশ্রমে 
কোতলপুরের সাব রেজিস্ট্রার আঙিয়! মায়ের বাড়ির দলিল রেজেস্ডরী 
করিলেন-_-দলিলখানি শ্রীশ্রীজগদ্ধাত্রীর নামে শ্রীমায়ের অর্পণনামা । 

এই সময়ে মিশনের সম্মুখে এক ঘোর বিপদ সমুপস্থিত। বাঙ্গালা 
সরকারের শাসনবিবরণীতে উল্লিখিত হইল ষে, বাঙ্গালার বিপ্লবিগণ স্বামী 
বিবেকানন্দের জালাময়া লেখা ও বাণী হইতে প্রচুর উৎসাহ পায় এবং 
তাহাকে আদর্শরূপে গ্রহণ করে। তছপরি বাঙ্গীলার গভর্নর লর্ড 
কারমাইকেল ১৯১৬ শ্রীষ্টাবে ঢাকার দরবারে বক্তৃতাপ্রসঙ্গে রামু 
মিশন সম্বন্ধে এমন কতকগুলি মারাত্মক মন্তব্য করিলেন যাহাতে 
জনসাধারণের মনে আতঙ্ক জাগিল যে, মিশনের সম্পর্কে থাকিলে 
রাজরোষে পড়িতে হইবে। ব্রহ্ধানন্দ মহারাজ তখন দাক্ষিণাত্যে ; 
স্ৃতরাং স্বামী সারদানন্দকেই এই অবস্থার সম্মুখীন হইতে হইল | তিনি 
একখানি স্মারকলিপি পাঠাইলেন, মিস্‌ ম্যাকৃলাউড প্রভৃতি বন্ধুদের 
সাহায্যে সরকারী মহলে মিশনের প্রকৃত অবস্থা জানাইলেন এবং স্বয়ং 
উচ্চপদস্থ কর্মচারীদের সহিত সাক্ষাৎ করিয়া তাহাদের ভ্রম অপসারিত 
করিলেন । ইহার ফলে ১৯১৭ খ্রীষ্টাব্বের ২৬শে মার্চ লর্ড কারমাইকেল 
স্বামী সারদানন্দকে একথানি পত্র লিখিয়াজানাইলেন,“রামকষ্ মিশন ও 
তাহার সভ্যদের কোনরূপ নিন্দাবাদ করা আমার উদ্দেশ্য ছিল না। 
আমি জানি মিশনের যাবতীয় কার্য রাজনীতি হইতে সম্পূর্ণ মুক্ত । জন- 
সাধারণের যে সেব। তাহার এযাবৎ করিয়। আসিতেছেন,সকলের নিকট 


স্বামী সারদানন্দ ৩৩৯ 


আমি তাহার প্রশংস! ব্যতীত কিছুই শুনি নাই ।” ইহাতে আশু বিপদ 
কাটিয়া গেল বটে ; কিন্তু অন্বস্থ দেহ লইয়াই শরৎ মহারাজকে এই কঠিন 
শ্রম ও উদ্বেগ বরণ করিতে হইয়াছিল; অতএব ২৯শে মার্চ বাত ও 
যূত্রাশয়ের পীড়ায় তাহাকে শধ্যাগ্রহণ করিতে হইল। নীরবে যন্ত্রণা সহ 
করিয়৷ একপক্ষকাল পরে তিনি পথ্য পাইলেন। 

১৯১৭ শ্রীষ্টাব্ধের শেষভাগে স্বামী তুরীয়ানন্দ পুরীতে বিশেষ অন্থস্থ 
হইয়া পড়েন এবং স্বামী সারদানন্দকে পাশে পাইবার আকাজ্ফা। প্রকাশ 
করেন । তদহৃসারে তিনি পুরীতে যাইয়া একমাস অবস্থানপূর্বক তাহার 
সেবাদি করেন এবং অতঃপর তাহাকে “উদ্বোধনে” আনিয়া রাখেন । 
তখন প্রেমানন্দও অন্থস্থ অবস্থায় বলরাম-মন্দিরে ছিলেন । ইহাদের 
উভয়েরই তবাবধান স্বামী সারদানন্দকে করিতে হইত এবং ইহা তিনি 
সাগ্রহে ' এবং দক্ষতা সহিতই করিতেন। সেবার সহিত তাহার 
একটা প্রাণের যোগ ছিল । সাধু-ব্রদ্মচারী যিনিই অস্বস্থ হউন না কেন, 
তিনি ইহা মনে করিয়া নিশ্চিন্ত থাকিতেন যে, সে সংবাদ সারদানঙ্গের 
কর্ণগোচর হইলে সর্বপ্রকার স্থবন্দোবস্ত হইয়া যাইবে । সজ্যের বাহিরের 
অনেকেও এই সেবার অধিকারা হইতেন। একবার গঙ্গাতীরে তপস্যা- 
নিরতা গৌরী-মা বসম্তরোগে আক্রান্ত হইয়া অযত্বে পড়িয়া আছেন-_ এই 
সংবাদ পাইবামাত্র তিনি অবিলম্বে তথায় যাইয়া নিজহস্তে সেবার ভার 
লইলেন। কলেজে অধ্যযনকালে শরৎচন্দ্র একদ1! জানিতে পারেন ষে, 
স্বামীজীর গৃহে এক ব্যক্তি বসন্তরোগে আক্রান্ত হইয়াছেন এবং বাটার 
লোক সকলেই সেবা করিয়া ক্লান্ত হুইয় পড়িয়াছেন। অমনি তিনি 
সেই বাটীতে গেলেন এবং সর্বপ্রকার সেব! করিয়া ছুই সপ্তাহে রোগীকে 
স্স্থ করিলেন | রোগীর! তাহার নহে সহজেই বশে আসিত। কেহ 
হয়তে! ইঞ্জেকশন নিতে চায় না; সারদাননা রোগীর শয্যাপার্থে বসিয়া 

আদরের স্থরে নানা কথা বলিয়া সম্মত করাইলেন । আর একজন 
অহিতকর কিছু খাইবার জন্য ব্যাকুল; সারদানন্দের সৌম্য মৃতি, সন্মিত 
বদন এবং সন্সেহ নয়ন দেখিয়া সে চিকিৎসকের নির্দেশ মানিতে সম্মত 
হইল। ছুভিক্ষ ও মহামারীর সময়েও এই কাকণ্য রামকৃষ্ণ মিশনের 
সম্পাদক ম্বাযী সারদানন্দকে বিচলিত করিত। এ সময়ের তাহার 
একখানি পত্র শুনিয়া করুণাময়ী শ্রীশীমাতাঠাকুরানী ছু:খে বিগলিত 
হইযা সাশ্রলে।চনে গ্দগদকণ্ঠে বলিয়াছিলেন, “শরতের দিল্‌ দেখলে? 
নরেনের পর এত বড় প্রাণ আর একটিও পাবে না। ত্রহ্মন্ত হয়তো 
অনেকে আছেন, শরতের মতো! এমন হৃদয়বান দিলদরিয়া লোক 
ভারতবর্ষে নাই--সমস্ত পৃথিবীতে নাই ।” এই সেবার মৃল মন্ত্র স্বাযী 
সারদানন্দের একখানি পত্রেলিপিবদ্ধ রহিয়াছে, “পরের টাকা পরকে 
দিবি; তুই কি দিবি? তুই দিবি তোর হৃদয়, প্রাণমন, 
ভালবাসা ।” 

শেষবয়সে স্বহস্তে সেবা করা তাহার পক্ষে সম্ভব ছিল না- শুধু 
খবরাখবর লইয়াই তুষ্ট থাকিতে হইত। এইরূপ অবস্থায়ও একদিন 
অকস্মাৎ দ্বিপ্রহরে অপরের অদ্ঞাতপারে তাহাকে রাস্তায় নামিতে দেখিয়া 
সেবকও পশ্চাতে চলিলেন। কিয়দ্দ'র অগ্রসর হুইয়াই শরৎ মহারাজ 
সেবকের উপস্থিতি লক্ষ্য করিয়া তাহাকে আসিতে বারণ করিলেন ; কিন্তু 
সেবকের আগ্রহদর্শনে আর আপত্তি করিলেন না। ক্রমে তিনি এক 
হোটেলে উপস্থিত হইয়া দোতলায় এক যক্ারোগীর বিছানায় বসিলেন। 
ভাহাকে পার্থে পাইয়া রোগীর আনন্দ ধরে না--সে তাহার 
যথোচিত অভ্যর্থনার জন্ত কত রকমেই না চেষ্টা করিতে লাগিল। 
তাহার কথার সঙ্গে সঙ্গে চারিদিকে থুথু ছড়াইয়া পড়িতেছিল। 
স্বামী সারদানলোর উহাতে ভ্রুক্ষেপ নাই । অবশেষে সে কিছু ফল কাটিয়া 

থাইতে দিলে তিনি উহা নিবিকারচিত্তে গ্রহণ করিলেন । সমস্ত দেখিয়। 
সেবক তো স্তত্তিত! প্রত্যাবর্তনকালে এই অবিষৃষ্যকারিতার জন্য সে 
অনুযোগ করিতেও ছাড়িল না। সারদানন্দ শুধু সহজভাবে বলিলেন, 
“ঠাকুর বলতেন, শ্রদ্ধা ও ভালবাসার সঙ্গে দেওয়া জিনিস খেলে কোন 
ক্ষতি হয় না।” সেবকের বুঝিতে বাকী ছিল না যে, এই কথা যতই 
সত্য হউক না কেন, খোগীর মনে আঘাত না দেওয়াই তাহার একটি 
প্রধান উদ্দেশ্য ছিল । এখানে শুধু গুরুবাক্যান্থ্যায়ী আচরণই উদ্দেশ্য 
ছিল না, হৃদয়বত্তার স্পর্শে সে আচার মধুময় হইয়া উঠিয়াছিল । 

১৯১৮ অব শ্রীশ্রীমায়ের অস্থখের সংবাদ পাইয়া স্বামী সারদাননগকে 
ছইবার জয়রামবাটী যাইতে হয়। দ্বিতীয়বার ( ৭ই মে, ১৯১৮) শ্রীত্রীমা 
তাহার সহিত “উদ্বোধনে” আসেন । 

পরবৎসর বাঙ্গালার গভর্নর রোনাল্ডসে মঠদর্শনে আসেন | অভ্যাস- 
বশতঃ তিনি পাদ্ুকাসহ ঠাকুরঘরে যাইতে উদ্যত হুইলে প্রত্যুৎপন্নমতি 
এবং প্রাচ্য ও পাশ্চাত্য উভয় কৃষ্টির প্রতি শ্রদ্ধাপরায়ণ স্বামী সারদানন্ন 
স্বয়ং তাহার পাদুক1 উন্মোচন করিয়া সৌজন্তা, নির ভিমানিতা৷ ও দেবগৃহের 
প্রতি সম্মানের পরাক্যাষ্ঠা দেখাইলেন । 

১৯২০ ইং-র ২৭শে ফেব্রুআরি শ্রীশ্রীমা শেষ অস্থখ লইয়া “উদ্বোধনে” 
আসেন এবং সকলের সমস্ত চেষ্টা ব্যর্থ করিয়া ২১শে জুলাই রাব্রি দেড়টায় 
স্বস্বূপে লীন হুন। মহাপ্রয়াণকালে শ্রীশ্রীমা আপন সন্তানর্দিগকে 
সারদানন্দের হস্তে অর্পণ করিয়াছিলেন ; স্থতরাং শোক ভুলিয়া তাহাকে 
তাহাদের সাত্বনা ও সছুপদেশদানে নিরত হইতে হইল। স্ত্রীভক্তেরাও 
তাহারই নিকট আবেদন-নিবেদন করিতেন । তিনিও শ্রীপ্রীজগদস্বার যৃতি 
ইহাদিগকে সম্রদ্ধ দৃষ্টিতে দেখিয়। সর্বদা ত্তাহাদের প্রতি সদয় ব্যবহার 
করিতেন । তাহার নিকট শ্ত্রীভক্তদেরও কোন সঙ্কোচ থাকিত না। 

মায়ের প্রতি তাহার কর্তব্য ইহাতেই সমাপ্ত হয় নাই। বেলুড় 
মঠে শ্রীশ্রীমায়ের স্বতিমন্টিরনির্মাণ এবং (২১/১২।২১ তারিখে ) উহার 
প্রতিষ্ঠা অনেকাংশে ত্বাহারই পরিকল্পনান্ুষায়ী হইয়াছিল । অত:পর 
জয়রামবাটীতে একটি মন্দিরপ্রতিষ্ঠা ও আশ্রমস্থাপন তাহার অন্যতম 
প্রধান কর্তব্য হইল। ইতোমধ্যে ১৯২২ অব্দের ১০ই এপ্রিল স্বামী 
ব্দ্ধানন্দ দেহরক্ষা করিলে শরৎ মহারাজের সম্মুখে এক কঠিন সমস্থা 
উপস্থিত হইল । প্রাচীন সন্্যাসীরা অনেকেই তাহাকে মঠ ও মিশনের 
সভাপতি হইতে বলিলেন : কিন্তু তিনি ধীর অথচ দৃঢ়ভাবে জানাইলেন, 
প্বামীজী আমায় মঠের সেক্রেটারী করে গেছেন, আমি সে পদ ত্যাগ 
করব না।” বস্ততঃ তিনি শেষদিন পর্যন্ত সেক্রেটারীই থাকিয়। গেলেন-_ 
সভাপতি হুইলেন স্বামী শিবানন্দ। এই সভাপতিপদ গ্রহণ না করার 
হয়তো! অন্য কারণও ছল-_তাহার শ্রদ্ধা ও ভক্তি-ভালবাসার জনের। 
একে একে অনেকেই চলিয়া যাওযায় তাহার মন কার্য হইতে বিশ্রাম 
লইবার জন্য উদৃগ্রীব হইয়াছিল * এই অবস্থায় আরন্ধ কর্তব্য সমাপন 
করা৷ চলে, নূতম দায়িত্বগ্রহণ অসম্ভব | এ সময়ে তাহাকে প্রাযই বলিতে 
শোনা যাইত, “মা চলে গেলেন, মহারাজও গেলেন- কোন কাজেই 
যেন উৎসাহ পাই না,, প্রবৃত্তিও জাগে না।” যাহা হউক, জয়রামবাটীর 
পরিকল্পিত মন্দিরের কার্য তাহারই একান্তিক প্রচেষ্টায় সমাপ্ত হইলে 
১১২৩ খ্বীষ্টাব্দের ১৯শে এপ্রিল উহার প্রতিষ্ঠাকার্য সমাপ্ত হইল। সেই 
দিন সদলবলে সারদানন্দ জয়রামবাটীতে উপস্থিত থাকিয়! কল্পতর্‌ 
হইলেন-মায়ের অসীম করুণা ম্মরণপূর্বক তিনি ইহলোকের ও 
পরলোকের সমন্ত ভাগ্তার খুলিয়। দিলেন । চারিদিকে দীয়তাং তুজ্যতাং 
রব আর নিবিচারে দীক্ষা, সন্ত্রাস ও ব্রন্বচর্য চলিতে লাগিল । 

নববঙ্গে নবীন শক্তিপীঠস্থাপনান্তে কর্তব্যমুক্ত স্বামী সারদানন্দ 

কলিকাতায় প্রত্যাবর্তনপূর্বক আত্মচিন্তায় ডুবিয়া গেলেন- কার্ষের 
সহিত তাহার সম্বন্ধ ক্রমেই শিথিলতর হইতে লাগিল | সমাধিমগ্ন হইয় 
তিনি নিত্যই অধিকাধিক উপলব্ধি করিতে লাগিলেন যে, তিনি 
শ্রপ্রীজগন্মাতাতেই অবস্থিত রহিয়াছেন এবং নিত্য এরূপ অবস্থিতির 
জন্য তাহার মন অধিকতর লোলুপ হইতে থাকিল | এদিকে বৃদ্ধশীরে 
রোগেরও বৃদ্ধি হইয়াছিল । এইবূপ মানসিক ও শারীরিক অবস্থা-সন্নর্শনে 
ভক্তগণ তাহাকে বিশ্রামলাভের জন্য অন্ুনয়-বিনয় করিয়া! ভুবনেশ্বরে 
পাঠাইলেন (১২ই নভেম্বর, ১৯২৪ )। সেখানে শরীর স্স্থ হইল কিন্ত 
শ্যুক্তা গোলাপ-মার অস্থখের সংবাদে তাঁহাকে অচিরে কলিকাতায় 
ফিরিতে হইল | তাঁহার আগমনের নয় দিন পরেই ( ১৯শে ডিসেম্বর, 
১৯২৪ ) গোলাপ-মা দেহরক্ষা করিলেন । তারপর শরৎ মহারাজ 
কাশীধামে গমন করেন, মার্চ মাসে প্রত্যাবর্তনপূর্বক পুরীধামে যাত্রা 
করেন এবং তথা হইতে সেপ্টেম্বর মাসে কলিকাতায় ফিরিয়া আসেন। 
১৯২৫ ইংসতে তাহাকে সম্পূর্ণ কর্মবিরত বলিলেই চলে। তাহার এ 
সময়ের একখানি পত্রে তৎকালীন মনোভাব স্ম্পষ্ট প্রকাশিত হইয়াছে £ 
«আমি এখন কর্ম হইতে এক প্রকার অবলর লইয়া রহিয়াছি । আবার 
ষদি কোনও দিন শ্রশ্রঠাককুরের আদেশ কোনও কার্ষের জন্য নিঃসল্েহে 
পাই, তাহা হইলে নবীন উৎসাহে লাগিব এবং তাহার নিকট হইতে 
শক্তিসামর্থ্যও পাইব। যদি এরূপ না পাই, তাহা হইলে আমার দ্বার! 
যাহা হইবার তাহা হইয়া গিয়াছে জানিবে | 

কিন্তু কার্য সমাধপ্রায় হইলেও তিনি জানিতেন যে, তাহাদের 
অবর্তমানে সঙজ্যের কর্ম ও অধ্যাত্মশ্রোত যাহাতে পুর্ণবেগে নির্ধারিত 
প্রণালীতে প্রবাহিত হয় তজ্জন্ত তাহাদিগকেই ব্যবস্থা করিয়া যাইতে 
হইবে। এতদছুদ্দেশ্ে তিনি সকলের সহযোগে ১৯২৬ অব্ধে বেলুড় মঠে 


৩৪৪ শ্রীরামকুঞ্ণ-ভক্তমালিকা 


একটি মহতী সভার আহ্বান করেন | উহাতে বিভিন্ন কেন্দ্র হইতে বন্ু 
সাধু ও ভক্ত সমবেত হুইয়া সঙ্ঘের ভাবী কল্যাণের বিষয় আলোচনা 
করেন । লভার সভাপতি হইলেন স্বামী শিবানন্দ এবং সম্পাদক হইলেন 
স্বামী সারদানন্দ। অতঃপর ক্রমবর্ধমান রামকৃষ্ণ-সজ্মঘের পরিচালন! 
একজনের পক্ষে সম্ভবপর নহে জানিয়া অধিবেশনের স্বল্নকাল পরেই 
সকলের সম্মতিক্রমে তিনি একটি কার্যনির্বাহক সমিতি গঠনপুর্বক উহার 
হস্তে দৈনন্দিন কর্মসম্পাদনের দায়িত্ব তুলিয়া দিলেন । এইবার তাহার 
কর্তব্য সত্যই সমাঞ্ধ হইল । এখন হইতে তাহার জীবনধারার একটি 
পরিবর্তন সকলেই লক্ষ্য করিলেন_এখন হইতে তিনি সর্বদা সম্পূর্ণ 
আত্মস্থ । ইহাতে ডাক্তার ও ভক্তগণ প্রমাদ গণিলেন এবং ধ্যানজপাদি 
কমাইয়া একটু শরীরের দিকে দৃষ্টি দিতে অনুরোধ জানাইলেন ; কিন্ত 
শরৎ মহারাজ মৌন প্ররফুল্লতার সহিত মস্তক আন্দোলনপূর্বক সকলকে 
নিরস্ত করিলেন । 

তাহার শারীরিক অবস্থার ক্রমেই অবনতি ঘটিতেছে, ইহা তিনি 
অবগত ছিলেন । কিন্তু পরের উদ্বেগ জন্মাইতে তিনি সর্বদা অপারগ ) 
হ্থতরাং সেবকদিগকে সাবধান করিয়া দিয়াছিলেন, তাহার বিষয় লইয়! 
যেন বিশেষ আলোচনা না হয়। অর্থাৎ ভক্তদের অজ্ঞাতসারেই তিনি 
তাহাদের নিকট হইতে বিদায় লইবার জন্ত প্রস্তত হইতে লাগিলেন । 
১৯২৭ খ্রীষ্টাব্ের ৬ই অগস্ট সকালে তিনি যথানিয়মে জপধ্যানে 
বসিলেন। অন্ত দিন দ্বিপ্রহর অতাঁত হইলেও তাঁহার জপধ্যান চলিত ; 
আজ কিন্তু অচিরে আসনত্যাগ-পূর্বক ঠাকুরঘরে, প্রবেশ করিলেন । 
সেখানে প্রায় অর্ধঘণ্টা অতিবাহিত হইল। সকলে দেখিল-_ইহাও 
অস্বাভাবিক । ফিরিবার পথে দ্বার পর্যন্ত অগ্রসর হুইয়াই পুনর্বার প্রবেশ 
করিলেন এবং মাতাঠাকুরানীর পটের সম্মুখে কিয়ৎক্ষণ মৌন প্রার্থন। 


স্বামী সারদানন্দ ৩৪৫ 


জানাইয়! পুনর্বার দ্বারাভিমুখে অগ্রসর হইলেন, কিন্তু বার অতিক্রম ন। 
করিয়াই পুনর্বার পূর্বস্থানে উপস্থিত হইয়! প্রার্থনায় রত হইলেন । 
এইরূপ কয়েকবার হইতে লাগিল । অবশেষে যখন ম্বকক্ষে আসিলেন 
তখন তাহার মুখে এক অপূর্ব শান্তি বিরাজিত। সমন্ত দিন সাধারণভাবেই 
কাটিয়া গেল। অনন্তর সন্ধ্যারতির পর সেবক কিছু কাগজপত্র লইয়া 
ঘরে আসিলে তিনি উহ! আলমারিতে রাখিতে গেলেন। অমনি 
অকস্মাৎ শরীর অস্থস্থ বোধ হওয়ায় সেবককে একটি ওষধ প্রস্ত 
করিতে এবং কাহাকেও কোন সংবাদ না দিতে বলিয়া শষ্যাগ্রহণ 
করিলেন । ইহাই তাহার শেষ বাণী ও শেষ কার্য । চিকিৎসক আসিয়া 
স্থির করিলেন, সম্ন্যাপরোগ হইয়াছে, আরোগ্যের আশা নাই। 
এইভাবে প্রায় ত্রয়োদশ দিন অতিবাহিত হইলে ১৯শে অগস্ট রাত্রি 
দুইটার সময় যোগিবর স্বামী সারদানন্দ মহারাজ মহাসমাঁধতে প্রবেশ 
করিলেন । 


স্বামী রামকৃষ্ানন্দ 


হুগলী জেলার ময়াল-ইছাপুর গ্রামবাসী বাপুলী-উপাধিধারী ইযুত 
কালীপ্রসাদ চক্রবর্তীর তিন পুত্র ছিলেন রামানন্দ, রাজচন্দ্র ও 
ঠাকুরদাস। রামানন্দের পুত্র গিরিশচন্দ্র ছিলেন শরৎচন্দ্র বা স্বামী 
সারদানন্দের পিতা এবং রাজচন্দ্রের পুত্র ঈশ্বরচন্দ্র ছিলেন শশিভৃষণ বা 
স্বামী রামকুষ্ণানন্দের পিতা । শ্রীযুত গিরিশচন্দ্র কলিকাতায় বাটা নির্মাণ 
করিয়া সেখানেই বাস করিতে থাকেন ; কিন্ত শ্রীযুত ঈশ্বরচন্দ্র স্বগ্রমমে 
থাকিয়া যান। ঈশ্বরচন্দ্র ছিলেন অতি উন্নত তান্ত্রিক সাধক এবং 
কৌল সমাজে তন্ত্রবিগ্ভার জন্য তাহার যথেষ্ট খাতি ছিল। তিনি 
পাইকপাড়ার রাজা ইন্দ্রনারায়ণ সিংহের সভাপগ্ডিত ছিলেন ; রাজা 
ত্বাহাকে গুরুর গ্ভায় শ্রদ্ধা করিতেন এবং সাধনার জন্য যখন ষাহা 
প্রয়োজন হইত তাহার ব্যবস্থা করিয়া দিতেন। ঈশ্বরচন্্র স্বগ্রামের 
অনতিদূরে ৬ঘণ্টেশ্বরের মহাশ্বশানে, কলিকাতায় কেওড়াতলার শ্বশানে, 
অথবা রাজপ্রাসাদের পশ্চাতে পঞ্চমুণ্ডীর আসনে সাধনায় রত থাকিতেন | 
কালীঘাটে এক গভীর রাত্রে ৬কালিকাদেবী তাহাকে বালিকাবেশে 
দর্শন দিয়! কুতার্থ করিয়াছিলেন | শশিভৃষণের জননী অতিশয় উদারহৃদয়া 
ও সরল! ছিলেন; তিনি এত লঙ্জশীল। ছিলেন ষে, নিকট আত্মীয়ের 
সম্মুখেও ঘোমটা দিতেন । তীহার বর্ণ ছিল গৌর এবং শশীও তাহাই 
পাইয়াছিলেন। ঈর্বরচন্দ্রের গৃহে নারায়ণ, মনসা, শীতলা, সিংহবাহিনী 
প্রভৃতি দেবদেবীর নিত্যপৃজা হইত এবং প্রতিবৎসর কালীপৃজা হইত। 

শশিভৃষণ ১৮৬৩ খ্রীষ্টাব্ধের ১৩ই জুলাই (১২৭* বঙ্গাব্ের ২৯শে 
আষাঢ়, চান্দ্র আষাঢ় কৃষ্ণ ভ্রয়োদশীতে রবিবার, শেষরাত্রে ৪ট1 ৫৬ 
মিনিটে) স্বগ্রাম ইছাপুরে জন্মগ্রহণ করেন । প্রগাঢ় ধর্মভাবপূর্ণ আবেষ্টনীর 





রামকৃষ্ণানন্দ 


স্বামী 


স্বামী রামকুষ্ণানন্দ ৩৪৭ 


মধ্যে বাল্যকাল অতিবাহিত করিয়া শশী অতিশয় ভগবৎপরায়ণ 
হইয়াছিলেন । শৈশবে পূজাদি অভ্যাসের ফলে পরবর্তী কালে একাসনে 
অষ্টপ্রহর অতিবাহিত কর! তাহার পক্ষে অতি সহজ ছিল। গ্রাম্য 
বিগ্ভালয়ে পাঠসমাপনান্তে তিনি ইংবেজী শিক্ষার জন্তা কলিকাতায় 
শরৎচন্দ্র গৃহে আসেন এবং যথাসময়ে প্রবেশিকা-পরীক্ষায় উচ্চ স্থান 
অধিকারপূর্বক বৃত্তি প্রাপ্ত হন। অনন্তর আলবার্ট কলেজ হইতে এফ. এ. 
পাস করিয়া মেট্রোপলিটন কলেজে বি. এ. পড়েন । ছাত্রজীবনে 
শশী ও শরৎ ত্রাহ্মপমাজের প্রতি আকুষ্ট হইয়া কেশবচন্দ্রের নিকট 
যাতায়াত আরম্ভ করেন। উভয়েই সমাজের সদশ্য হইয়াছিলেন এবং 
শশী কিছুদিন কেশবচন্ত্রের পুত্রের গৃহশিক্ষকতা করিয়াছিলেন । শৈশবের 
ন্যায় বাল্য ও যৌবনেও শশীর ধর্মভাব স্থপরিস্মুট ছিল। “টচতন্ত- 
চরিতামৃতে' আকৃষ্ট হইয়া তিনি আজীবন নিরামিষাহারের স্বল্প গ্রহণ 
করেন ও শেষদিন পর্যন্ত তাহ! প্রতিপালন করেন । 

বাল্যকালে স্বাভাবিক পরিবেশের প্রভাবে এবং বাগ্িপ্রবর কেশবচন্দ্ 
সেনের আকর্ষণে শশীর আধ্যান্সিক ক্ষুধা কিঞ্চিৎ প্রশমিত হইলেও সম্পূর্ণ 
শান্ত হইল না; বরং তীহার বুতুক্ষ বৃদ্ধি পাইল মাত্র । অবশেষে সহপাঠী 
কালী প্রপাদ চক্রবর্তী জানাইলেন ষে, কেশবচন্দ্র সেন মহাশয়ের" 'ইগডিয়ান 
মিরর, নামক পত্রিকায় দক্ষিণেশ্বরের পরমহংস শ্রীরামকৃষ্ণ সম্বন্ধে অপূর্ব 
বিবরণ প্রকাশিত হইতেছে--একদিন তাহার দর্শনের জন্য তথায় যাইতে 
হইবে। তদম্ুসারে শরং ও শশী বন্ধুদহ ১৮৮৩ খ্রীষ্টাব্ধের অক্টোবর 
মাসে দক্ষিণেশ্বরে উপস্থিত হইলেন । ১ যুবকদিগকে শ্রীরামকৃষ্ণ অতি 


শপ সা পিসপসপাশি আশা 


সারদানন্দ' (১৫-১৬ পৃঃ), অদ্বৈতাশ্রম হইতে প্রকাশিত 1১166 01 571 35009150151011 
(৪৭২ পৃঃ) ও ভগিনী দেবমাতা-রচিত 511 91091015109, 2170 1015 1015010155, 
€৯»৫ পৃঃ)--এই তিনটি বিবরণের মধ্যে বথানাধ্য সামঞ্ন্ঠ সাধন করিয়। ইহ! লিখিলাম। 


৩৪৮ গ্রীরামকৃষ্ণ-ভক্তমালিকা 


গ্রীতিসহকারে গ্রহণ করিলেন এবং কেশবচন্দ্রের সমাজে যাতায়াত আছে 
শুনিয়া শশীকে জিজ্ঞাসা করিলেন, তিনি সাকার ভালবাসেন কিংবা 
নিরাকার | শশী উত্তর দিলেন, “ঈশ্বর আছেন কিন তাই জানি না_ 
তার আবার সাকার না নিরাকার 1” সরল ও নিভীক উত্তরে সস্তষ্ 
হইয়া! ঠাকুর বলিতে লাগিলেন, “বাপ-ম। আজকাল ছেলেদের অল্প বয়সে 
বিয়ে দিয়ে দেয়; যাই তারাস্কুল-কলেজ থেকে বেরোয়, অমনি অনেক 
ছেলে-মেয়ের বাপ হয়ে পড়ে। তখন পরিবারের ভরণ-পে।ষণের জঙ্কয 
চাকরির সন্ধানে ছুটোছুটি করে বেড়ায় ।” অমনি উপস্থিত শ্রোতাদের 
মধ্য হইতে একজন বলিয়া উঠিলেন, “তা হলে কি, মশায়, বিয়ে করা 
অন্যায়? এটা কি ঈশ্বরের ইচ্ছাবিরুদ্ধ কাজ 1” গৃহে একখানি বাইবেল 
সংরক্ষিত ছিল এবং উহার এক অংশে চিহ্ন দেওয়া ছিল ; পরমহংসদেব 
এঁ প্রশ্নের উত্তরে পুস্তকখানি খুলিয়া চিহিত অংশটি পাঠ করিতে বলিলেন। 
উহাতে লিখিত ছিল, “অবিবাহিত ও বিধবাদিগকে আমি বলিতেছি ষে, 
বিবাহ না করাই ভাল--যেমন আমি নিজে অরুতদার রহিয়াছি। কিন্ত 
তাহারা ঘদি সংযম অধলম্বন না করিতে পারে, তবে বিবাহ করাই ভাল, 
কারণ বাসনার আগুনে পুড়িয়া মর! অপেক্ষা বিবাহ করাই উত্তম।” পাঠ 
শেষ হইলে পরমহংসদেব বুঝাইয়া দিলেন যে, বিবাহই সর্বপ্রকার বন্ধনের 
মূল। জনৈক শ্রোতা পুনর্বার আপত্তি তুলিলেন, “আপনি কি তা৷ হলে 
নলতে চন যে, বিয়ে করাট] ঈশ্বরের ইচ্ছাবিরুদ্ধ কাজ? বিয়ে না করলে 
সটি থাকবে কি করে ?»” শ্রীরামকৃষ্ণ সহান্তে উত্তর দিলেন, “তার জন্য 
তোমায় ভাবতে হবে না। যারা বিয়ে করতে চায় তার! করবে বইকি ? 
ও আমাদের মধ্যে একটা কথা হয়ে গেল। আমার য] বলবার আমি 
বলেছি ? তুমি হ্তাজা-মুড়ো বাদ দিয়ে নিও ।” সেদিন বিরুদ্ধ প্রতিবেশের 
মধ্যে যুবকদের সহিত প্রাণ খুলিয়া আলাপ করা হইল না; স্তরাং 


স্বামী রামকৃষ্ণানন্দ ৩৪৯ 


বিদাষকালে ঠাকুর শশী প্রভৃতিকে বলিযা দিলেন, “আবার এপো, কিন্তু 
একা একা , ধর্মের সাধন গোপনীয় |» 

প্রথম দিনেই ঠাকুব শশীর মন জয করিযা লইলেন। এই আকর্ষণের 
ফলে তিনি কলেজের ছুটির দিনে দক্ষিণেশ্বরে যাইয়া ঠাকুবের কথামত 
পান কবিতে লাগিলেন । প্রথমতঃ তিনি অনেক কথা বলিতেন , কিন্তু 
অতঃপর যুবকমনে বহু সন্দেহ উঠিলেও এবং সন্দেহনিবসনের জগ্ত 
দক্ষিণেশ্বরে গেলেও ঠাকুরকে ভগবত্প্রসঙ্ষে নিমগ্ন ও ভক্তপরিবেষিত 
দেখিযা আব বিশেষ বাক্যস্ৃতি হইত না। তাহাকে দেখিলেই ঠাকুর 
বলিতেন, «বস, বস।৮ তিনিও বসিতেন ; কিন্তু আশ্র্যেব বিষষ এই যে, 
এঁ ভাবে বসিষা থাকিতে থাকিতেই মনেব সংশয বিদুরিত হুইযা তৎস্থলে 
অপূর্ব শান্তি বিবাজ কবিত। ক্রমে হযে।গ বুঝিযা ঠাকুর তাহার নিকট 
্বীয স্বরূপ প্রকটিত করিয তাহাব হৃদ্য-মন চিবতরে এক উচ্চতর স্তরে 
তুলিয়া লইলেন। একদিন বস্তবিশেষের সন্ধানে শশী দ্রুতপদে ঠাকুরেব 
কক্ষ অতিক্রম করিযা যাইতেছেন, এমন সময ঠাকুর বলিযা উঠিলেন, 
“তুই যাকে চাস-_সে এই, সে এই, সে এই |» চকিতে শশীর দৃষ্টি 
অন্ুুলদ্ষেয বস্ত হইতে সদানন্দময ঠাকুবের প্রতি আকৃষ্ট হইল। তিনি 
বুঝিলেন, ঠাকুরই জীবনের একমাব্র জ্ঞেয় বস্ত-_-আর সব অনুসন্ধান এই 
বৃহৎ অন্ুসন্ধানেরই রূপাস্তব মাত্র। 

দক্ষিণেশ্বরে যাতায়াতের ফলে শর্শ ক্রমে নরেন্দ্রাদি যুবক ভক্তদের 
সহিত পরিচিত ও প্রেমহ্থত্রে সংবদ্ধ হইলেন । একসময় নরেন্দ্রের মুখে 
হফী কাব্যের প্রশংসা শুনিয়া যূল কাব্যপাঠের আগ্রহে তিনি ফারসী 
ভাষা শিখিতে আরত্ত করিলেন। একদিন কালীবাড়িতে এতই 
মনোযোগসহকারে এ ভাষা আয়ত্ত করিতেছিলেন যে, ঠাকুর তিন বার 
ডাকিয়া কোন উত্তর পাইলেন না। অবশেষে শশী নিকটে আসিলে 


৩৫০ শ্রীরামকৃষ্ণ-ভক্তমালিকা' 


তিনি জানিতে চাহিলেন, এত নিবিষ্টমনে কি করা হইতেছিল । ফারসী 
পড়িতেছিলেন শুনিয়া তিনি সাবধান করিয়া দিলেন, “অপর বিগ্ায় ডুবে 
যদি পরা বিছ্া ভুলে ঘাস তো তোর হৃদয় ভক্তিহীন হয়ে যাবে ।” শশীর 
ফারসী পড় আর অগ্রসর হুইল না। 

ঠাকুর বরফ খাইতে ভালবাসিতেন ; তাই এক গ্রীষ্মের দিনে 
কলিকাতায় বরফ কিনিয়! শশী পদত্রজে দক্ষিণেশ্বরে আসিলেন। বরফ 
থণওটিকে তিনি এতই যত্বসহকারে গামছ। জড়াইয়] লইয়। গিয়াছিলেন যে, 
উহা গলিতে পারে নাই । ঠাকুর তাহার একাপ্তিকতা, বুদ্ধি এবং রৌড্রে 
দেহ ঘর্মাক্ত ও মুখ শু দেখিয়া ব্যথিতকণ্ে তারিফ করিয়া বলিলেন, 
«আহা, তোর বড় কষ্ট হয়েছে ! গ্ভাখ, যার হাতে জল গলে না, লোকে 
তাকে কপণ বলে ? কিন্ত আমি দেখাছি তুই কৃপণ নস, তুই দাতা !» 

ফলতঃ দক্ষিণেখরে বারংবার যাতায়াত ও ঠাকুপের সেবাদির ফলে শশী 
স্বাহার স্নেহ আকর্ষণ করিতে সমর্থ হইয়ছিলেন। এতঘ্যতীত ইহাদের 
অলৌকিক সম্বন্ধ তো! ছিলই | ঠাকুর বলিয়।ছিলেন, “শ-॥ আর শরৎকে 
দেখেছিলাম খষি কৃষ্ণের (অর্থাৎ ফাঁশুখ্রীষ্টের ) দলে ছিল ।৮__('কথাম্বৃত', 
৪1৩৩০ )। শশীকে আদর করিয়া তিনি দক্ষিণেশ্বরে থাকিতে বলিতেন 
কিন্ত অধ্যয়নে নিরত এবং সাংসারিক অসচ্ছলতাবশতঃ পাঠের জন্ত 
অর্থসংগ্রহে ব্যস্ত শশীর পক্ষে তাহ] সম্ভব হইত ন]। কিন্তু ক্রমে এমন 
সময় উপস্থিত হইল যখন সাংসারিক চিন্তাকে ছাপাইয়। তাহার হৃদয়ে 
প্ররামকৃষ্ণপ্রেমই পুর্ণরূপে উদ্বেলিত হইল । ঠাকুর গলরোগ লইয়া ষখন 
শ্ামপুকুরে আসিলেন এবং পথ্য-প্রস্ততির জন্য শ্রশ্রীমাও তথায় আসিলেন, 
তখন প্রাত্রিকালে ঠাকুরের সেবা করিবার লোকাভাব দূর করিবার জন্ক 
ভক্তগণ মনোনিবেশ করিল । শ্রীযুক্ত নরেন্দ্রনাথ তখন এ বিষয়ের ভার 
স্বয়ং গ্রহণপূর্বক রাত্রিকালে এখানে অবস্থান করিতে লাগিলেন এবং নিজ 


স্বামী রামকুষ্ণানন্দ ৩৫৬ 


ৃষ্টান্তে উৎসাহিত করিয়া গোপাল ( ছোট ), কালী, শশী প্রভৃতি কয়েক- 
জন কর্মঠ যুবক-ভক্তকে এ্ররূপে আকৃ্ই করিলেন 1”_( “লীলা প্রসঙ্গ__ 
দিব্যভাব', ২৬৬ পৃঃ)। অভিভাবক প্রথমে ততট!] আপত্তি করেন 
নাই 3 কিন্তু পরে যখন কার্ষে ব্যাপূত থাকিয়া শশী বাড়িতে আহার 
করিতে যাওয়া পর্যন্ত বন্ধ করিলেন, তখন তিনি নানাবিধ বাধাস্থট্ি 
করিতে লাগিলেন । শশী কিন্ত নিজ সঙ্কল্প ছাড়িলেন না। তিনি 
তখন বি. এ. পর।ক্ষার জন্য প্রস্তত হইতেছিলেন, তাই জনৈক বৃদ্ধ 
প্রতিবেশী যখন উপদেশ দিলেন, «পরীক্ষা দিযেই গুরুসেবা কর না”, 
তখন শশীর উত্তর পাইলেন, “আমি যদি তার আগে মরে যাই 1 ততদিন 
আমার মৃত্যু হবে না, একথা কি আপনি নিশ্চয় করে বলতে পারেন 1” 

গ্যামপুকুরের পরে কাশীপুর। শশী এখানেও গুরুসেবাষ নিযুক্ত 
রহিলেন। ঠাকুবের অস্খ সম্বন্ধে শশী বলিতেন, “জগতের ছঃখ দেখে 
শু ক্রুশ-বিদ্ধ হয়েছিলেন ) ঠাকুরও জীবের দুঃখে রোগভোগ করছেন |” 
রোগের কারণ সম্বন্ধে তাহার নিজস্ব মত যাহাই থাকুক ন] কেন, 
সেবাকার্ষে তিনি সর্বদাই অগ্রণী ছিলেন। একদিন ঠাকুরের জামরুল 
থাইতে ইচ্ছা হইল । তখন শীতকাল-_জামক্'ল কিরূপে পাওয়া যাইবে ? 
শশী সংবাদ লইয়া জানিলেন যে, এক বাগানে উহা আছে ; অমনি 
উহা সংগ্রহ করিয়া! আনিলেন। জামরুল পাইয়া ঠাকুর সবিদ্ময়ে 
জিজ্ঞাসা করিলেন, “এমন সময় জামরুল কোথায় পেলি রে 1” কোথায় 
আর পাইবেন? সত্যসঙ্কল্প ঠাকুরের যেখানে অভিলাষ আর বীর ভক্ত 
যেখানে সেবক, সেখানে কোন, বস্ত অলভ্য হয়? 

ঠাকুরের সেবায় নিযুক্ত শশীর আহারাদি পর্যন্ত ভুল হইয়া যাইত । 
কত দিন ঠাকুর তাঁহাকে বলিতেন, “নেয়ে খেয়ে নাও, আমি এখন ভাল 
আছি-_আমার এখন কোন দরকার নেই, খেয়ে এস।* এমন ব্ছবার 

হইয়াছে, যখন শশীকে অবিরাম বীজন করিতে দেখিয়। ঠাকুর তাহার 
হাত হইতে পাখা লইয়৷ লাটুকে দিয়াছেন । দেহত্যাগের পূর্বে একদিন 
শশীকে তিনি স্সেহবিগলিত স্বরে বলিলেন, প্ভাখ, তোর। এই সেবা! দিয়ে 
আমায় বেঁধে রেখেছিস। তোরা যদি বলিস তা হলে একবার সেখানে 
দেখে আসি।” সকলেই বুঝিলেন, ঠাকুর লীলাসংবরণের ইঙ্গিত 
করিতেছেন-_-আর যেন বলিতেছেন যে, ভক্তের আকর্ষণই তাহাকে 
মর্ত্যধামে ধরিয়] রাখিযাছে। 

ঠাকুরের সেবায় শশী কতখানি মগ্ন হইযাছিলেন এবং ঠাকুরকে 
কতখানি আপনার বলিয়া গ্রহণ করিয়াছিলেন, তাহা শেষদিনের নিদারুণ 
ঘটনাবলীতে স্পষ্ট প্রতীযমান হয । সেদিন বৈকালে সাত মাইল ছুটিয়া 
ভাক্তারের বাড়ি গিষা যখন জানিলেন যে, ডাক্তার অন্যত্র গিযাছেন, 
তখন আবার এক মাইল ছুটিয়া গিয়া পথে তাহাকে ধরিলেন এবং 
ডাক্তার যদিও জানাইলেন যে, তাহার তখনই কাখাপুরে যাওয়া অসম্ভব, 
কারণ অন্যত্র জরুরী কাজ আছে, তথাপি শশী তঁ হাকে টানিয় কাশীপুরে 
লইয়! গেলেন । যথাবিধি পরাক্ষান্তে ভাক্তার চলিয়া গেলে সেদিনও 
পূর্বান্থুূপ দৈনন্দিন সেবাদি চলিতে লাগিল কেহই ভাবিতে পারিলেন 
না যে, শেষদিন সমাগত । অথবা অপরে যাহাই ভাবুক না কেন, শশী 
অন্ততঃ চিন্তা করিতে পারেন নাই ষে, প্রিয়তমের সহিত তাহাদের বিচ্ছেদ 
আদম্নপ্রায়। সে রাত্রিতে ঠাকুর সাধারণ আহার অপেক্ষা একটু বেশীই 
খাইলেন , শশী খাওয়াইয়া দিলেন । মহাপ্রস্থানের কোন ইঙ্গিত ন! 
পাইয়৷ তিনি ভাবিলেন, ঠাকুর সে রাত্রে বরং একটু ভালই আছেন । 
এমন কি, পরিশেষে ঘখন সত্যই শেষমুহ্র্ত আসিল, শশী তখনও মনে 
করিলেন, ঠাকুরের গভীর সমাধি *হইয়াছে ; কারণ তিনি দ্েখিলেন, 
ঠাকুরের অজ-প্রত্যল্গের উপর দিয়া এক আনন্ব-হিল্লোল বহিয়] যাইতেছে 

_এত আনন্দোচ্ছাস তিনি পূর্বে কখনও দেখেন নাই । রাব্রিশেষে 
বিশ্বনাথ উপাধ্যায আলিয়া ষখন কহিলেন যে, মন্তকে ও মেকদণ্ডে ঘ্বত 
মালিশ কবিলে সমাধিভঙ্গ হইতে পারে, শশী তখন তাহাতেই প্রবৃত্ত 
হইলেন , কিন্তু অবশেষে ডাক্তার আপরিষা বলিষা গেলেন, আর আশা 
নাই । অপরাহু প্রায পাঁচটাব সমন ঠাকুরের পৃতদেহকে মাল্য-চন্দন-পুষ্পে 
সাজাইযা শ্মশানে লইযা যাওষা হইল | বাম্তবকে বিশ্বাস করিতে অপটু 
শশী চিত্রাপিতের স্তাষ প্রজ্লিত চিতাব পার্থখে বসিযা রহিলেন। লাটু 
তাহাকে হাত ধরিয়া টানিলেন, নরেন ও শরৎ অনেক প্রবোধ দিলেন-_ 
শশী তখনও কিংকর্তব্যবিষূঢ ! চিতা নির্বাপিত হইলে তিনি নীরবে 
ভক্মাস্থি তুলিযা একটি তাত্রকলসীতে রাখিলেন এবং উহা মন্তকে বহন 
করিয়া উদ্ভানবাটীতে ঠাকুরেব শধ্যায স্থাপন করিলেন । শশীর বিশ্বাস-__ 
ঠাকুর যান নাই; স্থতরাং ঠাকুরের দ্রব্যাদি সবত্বে রক্ষিত হইল এবং 
ভক্মান্থিপুর্ণ কলসীতে নিষমিত পুজা চলিতে লাগিল । 

ভম্মাবশেষ এ অবস্থায সাত দিন থাকার পর রামচন্দ্রপ্রমুখ প্রবীণ 
ভক্তদের সিদ্ধান্তা্ষাযী উহা কাকুড়গাছিতে লইয়া! যাইবার কথা উঠিল । 
নিরঞ্জন ইহাতে ঘোবতর আপত্তি তুলিলেন, আর শশী বলিলেন, “কলমসী 
দেব না1” নরেন্দ্রের মধ্যস্থতা তখনকার মতো! বিবাদ মিটিল এবং 
রামবাবুর প্রস্তাবই গৃহীত হইল; কিন্ত অপর সকলের অজ্ঞাতসারে 
শশী ও নিরঞঁন অন্য এক পাত্রে “অর্ধেকেরও উপর ভস্মাবশেষ ও অস্থিনিচয় 
বাহির করি! লইযা” উহ! বলরামবাবুর বাটীতে নিত্যপৃজার জন্ত পাঠাইযা 
দিলেন ( “উদ্বোধন”, ১৭শ সংখ্যা, ৪৪০ পৃঃ )। অতঃপর ১৮৮৬ খ্রীষ্টাব্দের 
২৩শে অগন্ট জন্া্টমীর দিনে প্রথম কলসীটি কীর্তনসহ রামবাবুর 
কলিকাতার বাটি হইতে কীকুড়গাছির উদ্ভানে লইয়া যাওযা হইল- 
কীর্তনের পশ্চাতে শশী অধিকাংশ পথ কলসীটি নিজ মস্তকে বহন করিয়! 


৩ 

চলিলেন | অবশেষে কাকুড়গাছিতে যথোচিত পুজান্তে যখন উহা সমাহিত 
করিয়া উহার উপর মাটি ফেলা হইতে লাগিল, তখন শশী কাদিয়া 
উঠিলেন, "ওগো, ঠাকুরের গায়ে বড় লাগছে ।” শশীর কথায় সকলেরই 
চক্ষে জল আসিল-- তাই তো, ঠাকুর যে সদা-বিছ্ভমান, সদা-সচেতন ! 
ইহার পর শশীকে গৃহে ফিরিয়া অধ্যয়নে মনোনিবেশ করিতে হইল ; 
কিন্ত নরেন্্রাদির আহ্বান আবার তাঁহাকে কয়েক মাস পরেই বরাহনগর 
মঠে লইযা গেল। এখানে শ্রশ্রঠাকুরের শ্রীপাদুকা-সম্মুখে অপর কয়েক 
জনের সহিত সন্ব্যাসগ্রহণান্তে তিনি “রামক্ষ্ণানন্দ' নামে পরিচিত হইলেন । 
নরেব্ত্রনাথের ইচ্ছ1 ছিল, তিনি স্বয়ং এ নাম গ্রহণ করিবেন ; কিন্ত শশীর 
সেবা ও ভক্তির দাবি মানিয়৷ লইয়া তাহাকেই উহা! দিলেন । 
বরাহনগরে আসার পর শশী মহারাজ নিত্য শ্রীগুরুর পৃজাদি-'অবলম্বনে 
একদিকে যেমন সকলের মনে গভীর ভক্তিভাব জাগাইতেন, অপরদিকে 
তেমনি তাহাদের কায়িক হ্বখস্বাচ্ছন্দ্যের প্রতিও তীক্ষ দৃষ্টি রাখিতেন। 
মঠস্থাপনের পরেই দেখা গেল যে, তীব্র বৈরাগ্য ও তীর্থ দর্শন-অভিলাষে 
গুরুভ্রাতার! প্রায়ই এদিক সেদিকে চলিয়া যাইতেছেন-_কেবল স্বামী 
রামকষ্কানন্দ একমনে গুরুসেবায় নিযুক্ত রহিয়াছেন। তখন অভাবের 
দিন। এক দ্বিপ্রহরে চারিজন সন্্যাসী রিক্তহন্তে ভিক্ষা হইতে ফিরিলেন 
_ মঠের ভাগডারও সেদিন শুন্ক। অতএব আহারের আশ ত্যাগ করিয়া 
সকলে “দানাদের ঘরে" কীর্তনে মাতিলেন। এদিকে শশী মহারাজের 
ভাবনা হইল, ঠাকুরকে কিছু না দিলে তো চলে না। তিনি অপরের 
অভ্ঞাতপারে পরিচিত এক প্রতিবেশীর নিকট গেলেন । এ বাড়ির অস্ভান্ত 
সকলেই মঠের বিরোধী; কাজেই প্রতিবেশী জানালা গলাইয়! পোয়াটাক 
চাল, কয়েকটি আলু.ও একটু ঘ্বত দিলেন | শশী মহারাজ উহ] রম্ধন- 
পূর্বক ঠাকুরকে ভোগ দিলেন এবং পরে এ প্রসাদের দ্বারা গোল গোল 

পিও পাকাইয়৷ “দানাদের ঘরে” কীর্তনমগ্ন অভুক্ত গুরুভ্রাতাদের মুখে 
একটি একটি পি গ'জিযা দিলেন । এই অপূর্ব প্রসাদের আম্বাদে 
পরম পারতৃপ্ত হয়! তাহার] সবিষ্ময়ে জিজ্ঞাসা করিলেন, “ভাই শশী, এ 
অমৃত কোথাঘ পেলে, ভাই ?” স্বামী বিবেকানন্দ সত্যই বলিয়াছিলেন, 
“শশী ছিল মঠের প্রধান খুটি । সে নাথাকলে আমাদের মঠবাস অসম্ভব 
হ'ত সন্ন্যাসীরা ধ্যানভজনে প্রায়ই ডুবে থাকত এবং শশী তাদের 
আহার প্রস্তত ক'রে অপেক্ষা করত , এমন কি, মাঝে মাঝে তাদের 
ধ্যান থেকে টেনে এনে খাওয়াত।* 

বিশেষ কারণ ন1 ঘটিলে শশী মহারাজ মঠ ছাড়িযা কোথাও যাইতেন 
না। একবার ঠাকুরের ভক্ত স্থরেন্দ্রনাথ মিত্র মৃত্যুশষ্যা হইতে তাহাকে 
স্মরণ করিলে তিনি তাহার গৃহে যাইয়। প্রায় একঘণ্টা ঠাকুরের কথায় 
কাটাইরাছিলেন | এই নিষ্ঠা লক্ষ্য করিয়া আচার্য বিবেকানন্দ এক সময়ে 
লিখিয়াছিলেন, *শরশী কেমন স্থান জাগিয়ে বসে থাকে ! তাহার দৃঢ়নিষ্ঠা 
একট] মহাভিত্তিস্বরূপ ।” 

স্বামী রামকুষ্ণানন্দ প্রভৃতিকে যাশুগ্রীষ্টের প্রতি ভক্তিপরায়ণ জানিয়া 
ধর্মান্তরিত করার লালসায় মুক্তিফৌজের (591%8007. 4১005 ) 
দুই-একজন বাঙ্গালী প্রচারক একসময় মঠে যাতায়াত আরন্ত করেন ) 
কিন্ত অবশেষে বাইবেলে রামকষণানন্দের ব্যুৎপত্ভি-দর্শনে যুক্তির পথে 
কার্যোদ্ধারের সন্ভাবনা1 নাই বুঝিয় তাঁহাকে বিবিধ প্রলোভন দেখান । 
ইহাতে তাহার ধৈর্যের সীম! উল্লজ্যিত হওয়ায় তিনি চিরতরে তাহাদিগকে 
তাড়াইয়। দেন। 

অবসরবিনোদনের জন্য শশী মহারাজ এক অড্ভূত উপায় অবলম্বন 
করিতেন-_তিনি সময় পাইলেই অঙ্ক কষিতেন বা সংস্কৃত পড়িতেন। 
মঠে সমাগত যুবকগণ তাহার নিকট অধ্যয়নবিষয়ে প্রচুর উৎসাহ পাইত। 


৩৫৬ শ্রীরামকৃষ্ণ-ভক্তমালিকা 


এ সময় স্বামী বিরজানন, বোধানন্দ, বিমলানন্দ ও আত্মানন্দ মঠে 
যাতায়াত আরম্ভ করেন। শশী মহারাজ তাহাদের সহিত ধর্মালাপ 
করিতেন এবং ঠাকুরের সেবা ও মঠের খুটিনাটি কাজের স্ষোগ দিতেন। 
বিরজানন্দকে গণিতে কাচ জানিয়৷ তিনি গ্রীম্বের ছুটিতে মঠে থাকিয়া 
তাহার নিকট গণিত শিখিতে বলেন | তদন্ুধায়ী বিরজানন্দ সেখানে 
আসিলেন। কিন্তু তাহার ভগবদৃব্যাকুল মন তখন অধ্যয়ন অপেক্ষা 
ঠাকুরসেবা ও মঠের কার্ধেই অধিক মগ্ন হইয়া পড়িল; আর ম্বামী 
রামকষ্জানন্দেরও তো! খুব বেশী অবকাশ ছিল না। অতএব ছুটির মধ্ধ্য 
আর বই থোল] হইল না; কিন্ত বিরজানন্দের বৈরাগ্যের উৎদ খুলিয়া 
গেল--তিনি কিয়ৎংকাল পরেই মঠে যোগ দিলেন । 

মঠে ঠাকুরপৃজাদি চালাইয়া যাওয়ার প্রায় সমস্ত দায়িত্ব স্বামী 
রামকুঞ্ণানন্দ লইয়াছিলেন | ঠাকুরসেবার কোন প্রকার ত্রুটি তিনি সহ 
করিতে পারিতেন না । রঙ্ষপ্রিয় নরেন্দ্রনাথ ইহ! জানিতেন ; তাই মাঝে 
মাঝে তাহাকে উত্তেজিত করিয়া মজা! দেখিতেন। একদিন জনৈক ভক্ত 
ঠাকুরপূজাকে শীতলাপুজাদির সহিত তুলন] করিয়া ব্যক্ত করিতে থাকিলে 
কুদ্ধ শশী মহারাজ ঘোষণা করিলেন যে, তিনি এরূপ ভক্তের অর্থসাহাষ্য 
চান না। অমনি স্বামী বিবেকানন্দ বলিলেন, “তবে ভিক্ষা ক'রে নিয়ে 
আয়।” শশীও উত্তেজিত হইয়া বলিলেন, “তাই করব ।” স্বামীজী 
'তখন কৃত্রিম কোপপহকারে যুক্তি দেখাইতে লাগিলেন ষে, মঠের ভাইদের 
ঘে স্থলে অশ্নবস্ত্রের অভাব, সে স্থলে পূজার জন্ক অধিক খরচা করা 
অযৌক্তিক। তর্ক বাড়িয়া চলিতেছে দেখিয়। লাটু মহারাজ মধ্যস্থতা 
করিতে অগ্রসর হইলে শ্বামীজী তাহাকে ধমক দিয়া নিরস্ত করিলেন ; 
কিন্তু সঙ্গে সঙ্গে এমন একটি কৌতুকপ্রদ কথ] বলিয়া ফেলিলেন, যাহাতে 
হাসির হিল্লোল উঠিয়া পেদিনকার বিতর্ককে ভাসাইয়া লইয়৷ গেল। 


স্বামী রামকৃষ্টানন্দ ৩৫৭ 


স্বামী রামরুষ্কানন্দের ঠাকুরপূজা একটা দেখিবার জিনিস ছিল । 
ঠাকুবকে তিনি শুধু বিধি-অনুযাষী পুজা করিযাই তৃপ্ত হইতেন না; 
তাহাকে জীবন্ত জানিয়া তদনুরূপ পেবা করিতেন । গ্ত্রীম্মে নিজের কষ্ট 
হইলে তিনি পাখা লইযা ঠাকুরকে বাতাস করিতেন এবং নিজে গলদৃঘর্ষ 
হইতে থাকিলেও উহাতেই আরাম বোধ করিতেন । ভোরে উঠিয়া 
দায়ের উলটা দিক দিযা তিনি ঠাকুরের জন্ত ধাতনকাঠি থে'তে করিয়া 
দিতেন। একদিন বাল্যভোগ দিতে যাইয়| দেখেন যে, সচ্চিদানন্ 
(বুড়ো বাবা ) উহা ঠিকভাবে থে*তো৷ করেন নাই । অমনি মনে আঘাত 
পাইয়া সচ্চিদানন্দের সন্ধানে বাহির হইলেন আর বলিতে লাগিলেন, 
«আজ তুই আমাদেব ঠাকুরেব মাড়ি দিযে রক্ত বের করেছিস !” 

আলমবাজাবে আগমনের পর স্বামী বামকুষ্ণানন্দের দাযিত্ব বধিতই 
হইল। স্বামী ব্রন্ধানন্দ আসিয। মঠের ভার গ্রহণ ন1 কর পর্যন্ত তিনিই 
ছিলেন এক হিসাবে মঠের কর্ণধার । তবে স্থখের বিষয় এই ষে, 
আলমবাজারে আসার পর এক বৎসব পরে মঠের আথিক অভাব অনেক 
কমিয়া গিয়াছিল। এই মঠ হইতেও স্বামী রামৃষ্কানন্দ বিশেষ কোথাও 
বাইতেন না-__এমন কি, উত্তর ভারতের শ্রেষ্ঠ তীর্থ ৬কাশীধামও তিনি 
দর্শন করেন নাই। একবার তিনি নিকঙ্দেশ হইয়াছিলেন, কিন্ত 
চিন্তান্বিত গুরুত্রাতাদদিগকে তাহার .সঙ্ধানে দক্ষিণেশ্বর অতিক্রম করিযা 
ঘাইতে হয় নাই। দক্ষিণেশ্বরের /কালীমন্ির হইতেই সেবারে তিনি 
মঠে ফিরিয়াছিলেন। আর একবার তিনি সকলের অজ্ঞাতসারে 
তীর্থদর্শনে বাহির হইয়াছিলেন , কিন্তু বর্ধমান জিলার মানকুণ্ পর্যন্ত 
পৌছিযাই অন্বস্থ হইয়া! পড়েন এবং সংবাদ পাইয়া স্বামী নিরঞরনানন্দ 
তাহাকে লইয়া! আসেন । 

ঘঠ-জীবনের ছুঃখ-কষ্টের যধ্যেও যুবক সন্্যাসীদের আনন্দের অভাব 


৩৫৮ শ্রীরামকুষ্ণ-তক্তমালিকা। 


ছিল নাঁ। মঠের বাড়িটি ভূতের বাড়ি বলিয়া এ অঞ্চলে স্থপরিচিত 
ছিল | সম্ব্যাসীদের মধ্যে এই বিষয় আলোচনা হইত এবং কেহ কেহ 
ভূতও দেখিযাছিলেন। এক গভীর রাত্রে সকলে নিদ্রিত আছেন, 
এমন সময় শুনিলেন ছাদে বিকট গড়গড় শব হইতেছে । শব শুনিয়া 
অনেকে ভয় পাইলেন এবং রামকঞ্জানন্দকে বলিতে লাগিলেন, “ভাই, 
কোথায় নিয়ে এলে? এ যে সত্যই সৃতের ভাটা-খেলা চল্ছে।” 
ইহাতে উত্তেজিত শশী মহারাজ “তোর তৃতের বাপের শ্রাদ্ধ করছি” 
বলিয়া একটি বড় লাঠি-হাতে মার মার শবে দ্রপছুপ করিয়া একেবারে 
ছাদে গিয়া উপস্থিত হইলেন। সেখানে দেখেন ডাম্বেল ও লন 
রহিয়াছে । তখন সকলকে ডাকিয়া বলিলেন, পস্ুতে বুঝি আবার লন 
নিয়ে ভাটা খেলে 1” অবশেষে অনুসন্ধানে জানা গেল ষে, উহা! স্বামী 
সারদানন্দ ও সদানন্দের কীতি। 

পূজায় প্রীতি থাকিলেও জ্ঞানার্জনের প্রতি স্বামী রামকৃষাননদের 
একটা শ্বাভাবিক প্রবণতা ছিল-_ইহা৷ পুর্বেই উল্লিখিত হইয়াছে । 
আলমবাঁজারে দ্বিপ্রহরে আহারাস্তে তিনি শ্রীরামকৃষ্ণের উপদেশাবলীকে 
অনুষ্টুপছন্দে সংস্কৃতে অন্ুবাদপূর্বক “বিছ্োদয় নামক পাক্ষিক সংস্কৃত- 
পত্রে ছাপাইতেন | এতঘ্বযতীত 'ইনোসেণ্ট, এযাট হোম* ও “ইনোসেপ্ট 
এ্যাব্রড' ইত্যাদি হাশ্যরসময় ইংরেজী গ্রন্থ উচ্চৈংস্বরে পড়িয়া সকলকে 
আনন্দ দিতেন । সংস্কৃতের প্রতি তাহার এমনই প্রীতি ছিল যে, একদা 
কাশীর প্রমদাদাসবাবুর নিকট হইতে ষখন সংবাদ আসিল যে, মাসিক 
৪*. টাকায় একজন বেদজ্ঞ পত্ডিত পাওয়া যাইতে পারে, তখন 
দারিদ্র্যবশতঃ ঠাকুরের জন্ক চারি পয়সার মিছরি জোটানো। কঠিন 
জানিয়াও তিনি প্র প্রস্তাবে সম্মত হইলেন ! অবশ্ঠ অন্ত কারণে এ প্রস্তাব 
তখন কার্যকর হয় নাই। 


স্বামী রামকুষ্ণা নন্দ ৩৫৯ 


তাহার গুণে মুগ্ধ স্বামীজী ১৮৯৫ ত্রীষ্টাবে তাহাকে আমেরিকার 
কার্ষের জন্ত আহ্বান করেন ; কিন্ত তখন তাহার গায়ে চর্মরোগ-_ 
চুলকাইলে মাছের আশের মতো বাহির হইত এবং শীতকালে উহা 
বাড়িত। অতএব তাহার যাঁওযা উচিত কিনা, এই বিষয়ে আলমবাজার 
মঠে দ্বিধা উপস্থিত হইয়াছে জানিয়া, স্বামীজী এক পত্রে লিখিলেন, 
«শশী সর্বাপেক্ষা উপযুক্ত বটে, কিন্তু তোমরা খালি শশীর আস সম্ভব 
কিনা তাহাই বিচার করছ 1."*শশীকে আমি বিশ্বাস করি, ভালবাসি । 
[7০ 15 00০ 012] 12107012170. 00০ 03217 00215 (ওখানে 
সে-ই একমাত্র বিশ্বস্ত ও খাটি লোক )1” শশীর তবু যাওয়া হইল না; 
কলিকাতার তদানীন্তন বিখ্যাত হোমিওপ্যাখিক জার্মান ডাক্তার সাল্জার 
মত দিলেন যে, শীতপ্রধান দেশে তাহার যাওয়া চলিবে না, গ্রীন্মপ্রধান 
দেশই ভাল। 

স্বামী রামকুষানন্দের অসীম রুদ্ধ ক্ষমতার দ্বারোদঘাটনে আচার্য 
বিবেকানন্দ এভাবে তখন অসমর্থ হইলেও স্থযোগের অপেক্ষায় রহিলেন 
এবং আমেরিকা হইতে প্রথমবারে মঠে প্রত্যাবর্তনের অব্যবহিত পরেই 
স্বীয় সঙ্কল্প কার্যে পরিণত করিলেন । মাদ্রাজের ভক্তগণ সেখানে একটি 
মঠস্থাপনের জন্ত অনুরোধ জানাইলে স্বামীজী তাহাদের ব্রাহ্মণস্থলভ নিষ্ঠা 
স্মরণ করিয়া বলিয়াছিলেন, "আমি তোমাদের কাছে আমার এমন 
একজন গুরুভাইকে পাঠাব, থে তোমাদের সর্বাধিক গোড়া ব্রাহ্মণের 
চেয়েও গৌড়া, অথচ পুজা, শান্ত্রজ্ঞান, ধ্যানধারণাদিতে অতুলনীয় |» 
তাহার মনে তখন রামকৃষ্ণানন্দের কথাই জাগিয়াছিল । আলমবাজারে 
আসিয়া তিনি তাহাকে প্রথমে একটু পরীক্ষা করিয়া দেখার জন্ত 
বলিলেন, “শশী, তুই আমাকে খুব ভালবাসিস, না ?” শশী মহারাজ যাই 
বলিলেন, ”“£1”, অমনি স্বামীজী আদেশ করিলেন, “তবে চিৎপুরের 


৩৬০ শ্রীরামকৃষ্₹-ভক্তমালিকা! 


ফৌজদারী বালাখানার মোড় থেকে ভাল টাটকা নরম পাউরুটি নিয়ে 
আয়।” শশী মহারাজের মিষ্ঠ1 থাকিলেও শুচিবাই ছিল না; অধিকন্ত 
নেতার আদেশে তিনি সদা প্রস্তুত ছিলেন । তাই প্রকাশ্য দিবালোকে 
পাউরুটি কিনিয়া আনিলেন। নির্দেশপালনে তৎপর দেখিয়া নেতা 
তাহাকে আদেশ করিলেন, “ভাই, তোকে মাদ্রাজে যেতে হবে।” 
ঘিরুক্তি না করিয়া স্বামী রামকৃষ্কানন্দ সম্মত হইলেন এবং ১৮৯৭ খ্রীষ্টাব্দের 
মার্চ মাসের শেষে জাহাজে করিয়। স্বামী সদানন্দের সহিত মাপ্রাজে 
পৌছিলেন। 

সেখানে তিনি প্রথমতঃ আইস, হাউস, রোডে একট] ভাড়া-বাড়িতে 
ছিলেন ; পরে ম্বামীজীর ভক্ত এস. বিলগিরি আয়াঙ্গার মহাশয়ের 
“আইস, হাউস, নামক ক্রিতল ভবনের একতলার ঘরগুলি বিন। ভাড়ায় 
পাইয়া উহাতে উঠিয়া গেলেন। কলিকাতা আসিবার পথে স্বামীজীর 
পাদস্পর্শে এই ভবনটি পবিত্রীকৃত হইয়াছিল। বাড়িটির প্রকৃত নাম ছিল 
“কাসল্‌ কার্নান্*। কোনও আমেরিকান কোম্পানি বরফ রাখিবার জন্ক 
সমুদ্রকূলে এই প্রাসাদ নির্মাণ করেন; তাই উহার নাম হয় 'আইস, 
হাউস, বা বরফগৃহ। পরস্ত পরিকল্পনা কার্ষে পরিণত না হওয়ায় উহ1 
বাসগৃহরূপেই ব্যবহৃত হইতে থাকে । বাড়ির প্রাচীরগুলি প্রশস্ত থাকায় 
উহ! গ্রীম্বকালে বিশেষ আরামপ্রদ ছিল । 

মান্রাজে আসার সঙ্গে সঙ্গেই তিনি শ্রশ্রাঠাকুরের পটস্থাপনপূর্বক 
পুজাদি আরম্ভ করিলেন ; অব্যবহিত পরেই বক্তৃতাদিও চলিতে লাগিল । 
১৮৯৭ খ্রীষ্টাবের মধ্যভাগে বহ্দেশের স্থানে স্থানে রামকুষ্খ মিশন 
তুভিক্ষসেবাকার্য আরম্ত করিলে তিনি এ কার্ষের জন্য পত্রিকায় আবেদন 
প্রকাশপূর্বক ও অগ্ভান্ত উপায়ে অর্থসংগ্রহে মন দিলেন । এইরূপে ক্রমেই 
তাহার কার্যক্ষেত্রের প্রসার হইতে লাগিল । আবার মাদ্রাজের “ইয়ংমেন্স, 


ত্বামী রামকুষ্জানন্দ ৩৬৬ 


হিন্দু এসোপিয়েশনে' তিনি ধারাবাহিকভাবে যে-সকল বক্তৃতা দেন 
তাহ] ' ব্ন্ধবাদিন্‌? ও 'প্রবুদ্ধ ভারত" পত্রদ্ধয়ে প্রকাশিত হওয়ায় তিনি 
বিদ্ধংলমাজে স্রপরিচিত হইতে থাকিলেন। অধিকন্ত নগরের বিভিন্ন 
স্থানে শান্ত্ালোচনাও চলিতে লাগিল । এইরুপে ব্রিপ্রিকেন ও মাযলাপুর 
অঞ্চলে গীতা ও উপনিষদৃব্যাখ্যা, পুরাসোয| কাম্‌ওচিন্তাদ্রিপেটে গীতাব্যাখ্যা 
ও ওয়াই এম্‌ এইচ. এসোসিষেশনে “যোগত্থত্র” ব্যাখ্যা চলিত । আবার 
প্রতি একাদশীতে মঠে ভজন হইত । এই বৎসর একবার ৬রামেশ্বর- 
দর্শনে গমন ব্যতাঁত তিনি প্রা সব সময শ্রীরামকষ্জের ভাবধারাপ্রচারে 
ব্যাপূত ছিলেন। উৎসবাদির আয়োজনও তিনিই করিতেন । ১৮৯৯ 
্ীষ্টাব্বের ১৯শে মার্চ রবিবার মাদ্রাজ শহরে শ্রীরামকবের ষে প্রথম 
জন্মতিথি-উৎসব হয, উহাতে সর্বশ্রেণীর হিন্দু, এমন কি, মুসলমানরাও 
যোগ দিযাছিলেন | ১৯*২-এর জুলাই মাসে স্বামী বিবেকানন্দের 
দেহত্যাগের পর তাহার উদ্ধমে ও মাননীয আনন্দ চারু মহাশয়ের 
পৌরোহিত্যে পাচাইয়াপ্পা কলেজে বিবেকানন্দ স্থৃতিসভার অধিবেশন 
হয়। পরবর্তা বৎসর হইতে শ্রীরামকৃষ্ণোৎসবের ম্তাষ বিবেকানন্দোৎসবও 
নিয়মিতভাবে চলিতে থাকে। 

১৮৯৯ শ্রীষ্টান্ধের শেষে ক্লাসের সংখ্যা বৃদ্ধি পাইয়া এক।দশ হইল । 
সাধারণতঃ প্রত্যেক ক্লাসের জন্য দেড় ঘণ্টা সময় নিদিষ্ট ছিল; কিন্তু 
বিষয়বন্ব হৃদযগ্রাহী হইলে ছুই ঘণ্টা বা ততোধিক সময়ও অতিবাহিত 
হইত। শ্রোতা সাধারণতঃ ২* হইতে ৫০ জন হইত। কিন্তু স্বামী 
রামকষ্ণানন্দের সেদিকে দৃষ্টি ছিল না; তিনি শ্রীরামকৃষ্ণকে শুনাইতেছেন 
মনে করিয়াই শান্ত্পাঠ করিতেন । কোন দিন দর্যোগাদিবশতঃ শ্রোতা 
উপস্থিত না থাকিলেও তিনি যথারীতি পাঠ করিয়া মঠে ফিরিতেন। 
এইরুপে তাহার একান্তিক উদ্ধম ও উৎলাহ তখনকার দিনে পাশ্চাত্য 


৩৬২ শ্রীরামকুষ্ণ-ভক্তমালিক। 


ভাবে ভাবিত দক্ষিণের সমাজে কিরূপ নৃতন ভাববন্তা আনিয়াছিল তাহা 
সহজেই অনুমেয় । শুধু অন্থমান কেন, প্রত্যক্ষতঃ তাহার প্রমাণ পাওয়া 
যাইত। ১৯০১ খ্রীষ্টান্ধে আমর! দেখিতে পাই ষে, নগরের বহির্ভাগেও 
বিভিন্ন দূরবর্তা অঞ্চলে ছয়টি বিবেকানন্দ সোসাইটি তাহার তত্বাবধানে 
চলিতেছে (ষথা-__বানিয়াম্বাদি, নিকুন্দি, আরাসামুখি, বারুর, রুষ্ণগিরি 
ও ধরমপুরী )। এই সকল, সমিতিতে সাময়িক বক্তৃতা ও ক্লাসের 
সহিত পুজা, ভজন ও দরিদ্র ছাত্রদিগকে সাহায্যদানের কার্য পরিচালিত 
হইত। 

এই সকল উৎসব ও অন্থান্য কাজে তাঁহার এঁকান্তিকতা৷ ও ঠাকুরের 
প্রতি নির্ভর প্রতিপদে ফুটিয়া উঠিত। একবার শ্রীরামকষ্ণের উৎসব 
প্রায় আসিয়া পড়িয়াছে, তখনও দরিদ্রনারায়ণের সেবার কোন ব্যবস্থা 
হয় নাই দেখিয়া অধীর রামকৃষ্ানন্দ মধ্যরাত্রে উঠিয়! মঠের অলিন্দে 
পিঞ্ঁরাবদ্ধ সিংহের ন্যায় রুদ্ধ আবেগে ধার অথচ গভীর পদক্ষেপে বিচরণ 
করিতে লাগিলেন । অকষ্মাৎ নিদ্রাভঙ্গে জনৈক প্রত্যক্ষদর্শী তাঁহাকে 
তদবস্থ দেখিয়া বুঝিলেন, এই নিশীথে তিনি তাহার প্রাণের বেদনা 
অন্তরের দেবতার শ্রীচরণে নিবেদন করিতেছেন ; কিন্ত নিকটে যাইতে 
সাহস হইল না। সৌভাগ্যক্রমে পরদিন জনৈক অনুরাগী প্রচুর অর্থ 
পাঠাইয়া দেওয়ায় উৎসব পর্বাঙ্গীণ হুসম্পন্ন হইল । 

তিনি কিরূপ প্রতিকূল অবস্থায় তখন কার্য পরিচালনা করিতেন 
তাহা অনুধাবন না করিলে তাঁহার এই কালের চরিত্রের দৃঢ়তা সহজে 
উপলব্ধ হইবে না। একদিন কার্যান্বে ঘর্মাক্তকলেবরে মঠে ফিরিয়া 
তিনি দেখিলেন, ঠাকুরকে ভোগ দিবার মতো কিছুই নাই | তখন গায়ের 
কাপড় খুলিয়া ফেলিয়া বদ্ধদ্বার গৃহে রুদ্ধ অভিমানে পুরুষসিংহ পদচারণ 
করিতে করিতে ঠাকুরকে বলিলেন, *্পরীক্ষা হচ্ছে? আমি তোমায় 

সমুদ্রের তীর থেকে বালি এনে ভোগ দেব এবং তাই প্রসাদ পাব । পেট 
নিতে না চায় আঙ্গুল দিয়ে ঠেলে সে প্রসাদ গলায় ঢোকাব ।” ঠাকুরের 
দয়ায় সেদিন ততদুর অগ্রসর হইবার পূর্বেই গৃহ্ধারে করাঘাত হইল এবং 
তিনি দরজা খুলিয়া দেখিলেন যে, ঠাকুরের ভোগের জন্য সমস্ত প্রয়োজনীয় 
দ্রব্য লইয়া এক ভক্ত উপস্থিত । আর এক্বার ঠাকুরের ভোগের সময় 
আগতপ্রায়, কিন্তু ঘ্ৃত নাই । শশী মহারাজ চিন্তাকুল হৃদয়ে পাযচারি 
করিতেছেন, এমন সমযে তীহার ক্লাসের জনৈক ছাত্র আসিয়। জানাইলেন, 
তিনি মঠের কোনও একটা অভাব যিটাইতে চান। রামকফ্ণানন্দ 
প্রথমতঃ অস্বীকার করিলেন, কিন্তু এঁ ব্যক্তির আগ্রহ দেখিযা পরে স্বীরূত 
হইয়া দ্বতের অভাবের কথ জানাইলেন | ছাত্রটি সেইমাসে উহা তো 
দিলেনই, পরে প্রতিমাসে উহা পাঠাইতে থাকিলেন। বস্ততঃ খুব 
ঘনিষ্ঠভাবে ধাহারা মিশিতেন, তাহারা ভিন্ন অপর কেহ এসব কষ্টের 
কাহিনী জানিতেও পারিতেন না । ভদ্রতা হিসাবে কেহ ধদি জানিতে 
চাহিতেন মঠ চলে কি করিয়া, তিনি নিরুদ্বেগে সহাস্তে উত্তর দিতেন, 
“ঠাকুর সব জুটাইয়া দেন।” তিনি আরও বলিতেন, “অপরের সাহায্য 
ব্যতিরেকে যদি নাই চলে, তবে ভগবানের সাহাষ্যই চাওয়া উচিত।* 
স্থতরাং তাঁহার মান-অভিমান সব ছিল ঠাকুর-স্বা্মীজীকে লইর]। 
স্বামীজীর দেহ্ত্যাগের পর নিজ জীবনের দুঃখ জানাইতে গিয়া তিনি 
একদিন স্বামীজীর চিত্রের দিকে তাকাইয়া সক্রোধে বলিয়াছিলেন, 
“তুমিই তো আমায় এখানে পাঠিয়ে এই বিপদে ফেলেছ ” আবার 
তখনি সাষ্াঙ্ন প্রণাম করিয়া স্বামীজীর নিকট কুতাপরাধের জন্য ক্ষম। 
চাহিয়াছিলেন । 

সগ্তাহে একাদশটি ক্লাস চালানো এবং মধ্যে মধ্যে বৃতাপ্রদান, 
দারিজ্র্যবশতঃ ও তখনকার দিনে হুল্পব্যয়ের যানবাহনের অভাবে এইসব 

কার্ক্ষেত্রে পদত্রজে গমন, আশ্রমে নিজের রন্ধনাদির ব্যবস্থা করা--এই 
সমস্তের সহিত প্রাণপণে যুঝিয়৷ তিনি বেদান্তপ্রচারে মত্ত হইয়াছিলেন। 
কর্মকান্ত শরীরে মঠে ফিরিয়া সব দিন রন্ধনের প্রবৃত্তি হইত না; তখন 
বাজার হইতে রুটি আনিয়া তদ্বারাই রাত্রের আহার শেষ করিতেন । 
ক্লাসে যাইবার সময় তাহাকে এক মাইল হাটিয়! বাজারে যাইতে হইত 
এবং তখনকার দিনের বাহন ঝটকাগাড়ি এক] ভাড়া করিবার সামর্থ্য না 
থাকায় ছুই জনের সহিত উহাতে উঠিতে হইত । সেই অপূর্ব বাঝ্সের মতো! 
গাড়িতে তাহার সবল, স্দীর্ঘ, সুল দেহখানিকে সঙ্কীর্ণ পথে প্রবেশ 
করাইয়া কোন প্রকারে ন্্যুকজদেহে বসিয়! থাকিতে হইত; আবার ঢালু 
বাক্স হইতে পড়িয়৷ যাইবার ভয়ে সর্বদ1 সাবধান থাকিতে হইত ; এইরূপ 
কায়িক ও মানসিক রেশের মধ্যে মাদ্রাজ-মঠের গোড়াপত্রন হয়। কেহ 
যদি প্রিজ্ঞাসা করিত, “স্বামীজী, এত কেশ আপনি কিরূপে সহা করেন?” 
তিনি উত্তর দিতেন, «এ শরীরটা তো একটা যন্ত্র মাত্র, তাও আবার 
অচেতন ; আর যন্ত্রীর জন্যই তো৷ যন্ত্র, ষন্ত্রীকে বাদ দিলে তার থাকা না 
থাকা দুই-ই সমান | মনে কর, একট কলম যদি বলে, আমি শত শত 
চিঠি লিখেছি” তবে সত্যি কিউহা তাই করেছে? উহা তো কিছু 
লিখেনি, লিখেছে পে ব্যক্তি, যে তাকে.ধরে আছে ।” 

এই নিরভিমান, নীরব কর্মীর সথযশ হদুরবিস্তৃত হুইয়া ১৯০৩ ্রীষ্টাবে 
ত'হাকে মহীশুর রাজ্যের বাঙ্গালোর শহরের উপকে আলম্বরে লইয়! 
গিয়াছিল। আমন্ত্রণ পাইয়া তিনি সেখানে উপস্থিত হইলে প্রায় চারি 
সহত্র ব্যক্তি পঞ্চাশটি কীর্তনের দল লইয়া তাঁহাকে রেলস্টেশনে স্বাগত 
জানাইলেন এবং শোভাযাব্রা করিয় বাঁসস্থানে লইয়া গেলেন । এই 
কালে তিনি তিন সপ্তাহ সেখানে অবস্থানপূর্বক প্রায় ঘবাদশটি বক্তৃতা! দেন 
ও প্রত্যহ সকালে ও সন্ধ্যায় ধর্মালোচনা করেন | সেই বৎসরই তাঁহাকে 

মহীশুর নগরেও শ্রীরামকৃষ্ণের বার্তাবহরূপে যাইতে হইল । সেখানে তি ন 
পাঁচটি বক্তৃতা দেন। তন্মধ্যে সংস্কৃত কলেজে সমাগত পণ্ডতদের এক 
সভায স্থললিত সংস্কৃতে নির্ভীকচিত্তে শ্রীরামকৃষ্ের ধর্মসমন্বয় সম্বন্ধে ষে 
বক্তৃতা দেন, তাহ] বিশেষ উল্লেখযোগ্য | অন্ুদাবপন্থী পণ্ডিতসমাজে এ 
সময়ে এরূপ বক্তৃতা দেওয়া কেবল স্বামী রামকুষ্ণানন্দের পক্ষেই সম্ভব 
ছিল। বাঙ্গালোরে সে যাত্রা ষে উৎসাহ উদ্দীপিত হইয়াছিল তাহার 
ফলে তাহাকে পরবংসরও সেখানে কযেকটি বক্তৃতা ও ক্লাস কবিতে 
হইয়াছিল। অতঃপব তিনি অপর একজন সন্ন্যাসীকে পেখানে বাখিঘ! 
মাদ্রাজে ফিরিযা আসেন। 

১১০২ বা ১৯০৩ খ্রীষ্টাব্দে তিনি ব্রিবান্দ্রমে যান এবং একমাস অবস্থান- 
পূর্বক জনসাধারণের মধ্যে চারিটি বক্তৃতা করেন ও নগরেব মধ্যস্থলে 
একটি হ্ষুপ্র বাটীতে নিয়মিত গীতাব্যাখ্যা করেন । উহার ফলস্বরূপ একটি 
বেদান্ত সমিতি স্থাপিত হইযা এ অঞ্চলে শ্রীরামকৃষ্ণের ভাববতিকা 
দীর্ঘকাল প্রজলিত রহ্যাছিল। পরে ১৯২৪ অন্থে সেখানে স্থায়ী 
মঠ স্থাপিত হ্য। ত্রিবান্ত্রম হইতে তিনি কন্যাকুমারীদর্শনেও 
গিয়াছিলেন। ১৯০৪ শ্রী্াকে তিনি ষখন কলিকাতায় আসেন তখন 
মেট্রোপলিটান কলেজে তাহাকে বক্তৃতা দিতে হয়। কলিকাতা হইতে 
প্রত্যাবর্তনের পর এ বৎসর এবং পরবৎলর তাঁহাকে দক্ষিণাঞ্চলের বন 
স্থানে বক্তৃতা দিতে হইযাছিল। 

১৯০৫ খ্রীষ্টাব্বের ১৭ই ফেব্রুআরি মাদ্রাজের মাযলাপুর নামক পল্লীতে 
যে 'রামকুঞ্ণ বিদ্ভাধিভবন" প্রতিষ্ঠিত হয়, উহা বর্তমানে দক্ষিণাঞ্চলের এক 
সথবৃহৎ শিক্ষাপ্রতিষ্ঠানে পরিণত হইলেও স্মরণ রাখিতে হুইবে যে, উহার 
পশ্চাতে আছে স্বামী রামকষ্ণানন্দের হুদয়বত্ত।, অঙ্গুপ্রেরণা ও কর্মপ্রচেষ্টা । 
কোয়েম্বাটোরে একবার প্লেগের আক্রমণে একটি পরিবারের বয়ক্ষ সকলের 


৩৬৬ শীরামকৃষ্ণ-ভক্তমালিকা 


প্রাণনাশ হইয়। কয়েকটি নিঃসহায় শিশুমাত্র অবাশষ্ট থাকিলে তদর্শনে 
ভাহার কোমল হৃদয় কাদিয়া উঠিল এবং তিনি তাহাদের লালনপালনের 
ভার গ্রহণ করিলেন এবং ইহাদিগকে কেন্দ্র করিয়া “রামকষ্জ মিশন 
স্টডেণ্টস হোম” স্থাপন করিলেন এবং তিনি সর্ধদা কার্যে ব্যস্ত 
থাকিলেও তাহার এই স্সেহের প্রতিষ্ঠানটিতে সপ্তাহে অন্ততঃ একবার 
গিয়। বালকগণকে ধর্মশিক্ষা দিতেন । 

১৯০৫ খ্রীষ্টাব্দে রেজুনের শ্রীরামকৃষ-সেবক-সমিতি হইতে তাহার 
নিকট আহ্বান আসে । তদহুসারে তিনি ২*শে মার্চ রেঙ্গুনে পৌছিয়! 
পাচ দিন অবস্থানপূর্বক পাঁচটি বক্তৃতা দেন এবং ধর্মপ্রসঙ্গ করেন । 
একদিন ঠাকুরের জন্য ঠাপাফুলের সন্ধানে তিন-চারি মাইল হাটিয়া 
যাইবার পথে স্থপ্রসিদ্ধ পন্যাসিক শরৎচন্দ্র চট্টোপাধ্যায়েয় সহিত তাহার 
দেখা হয়। শরৎচন্দ্র এই বৃথা শ্রমের তাৎপর্য জানিতে চাহিলে স্বামী 
রামকৃষ্কানলা বুঝাইয়া দিলেন-_ 

«পুজাউপাসন1 সকলই গে ফাকি । 
শুধু এই হুযোগে তোমারেই ডাকি ।৮ 
রেঙ্গুনে কবি নবনচন্দ্র সেনের সহিতও তাহার সাক্ষাৎ হইয়াছিল । 
২৯শে মার্চ মাদ্রাজে ফিরিয়৷ সেই দিন সন্ধ্যায় তিনি বোম্বে শহরে 
ঠাকুরের উৎসব করিতে চলিলেন। সেখানে মাত্র প্রতি বুধবারে 
ঠাকুরের পুঁজাদি হইত-_শ্বামী রামকুষণানন্দ শ্বহন্তে নিত্যপৃজার প্রবর্তন 
করিলেন, উৎসবসমাপনান্তে তিনি পুনঃ মাদ্রাজে ফিরিলেন । 

১৯০৬ গ্রীষ্টাঝে শ্বামী অভেদানন্দ আমেরিকা হইতে প্রথম বারে 
স্বদেশে ফিরিলে প্বামী পরমাননের সহিত শশী মহারাজ কলম্বে! যাইয়া 
তাহাকে সাদর অভ্যর্থনা জানাইলেন এবং তাহার সহিত কাণ্ী, 
অন্ুরাধাপুরম ও জাফনা ভ্রমণান্তে ভারতে আসিলেন। অতঃপর 

দক্ষিণদেশের কযেকটি বিশেষ স্থান দেখিয়া জুলাই মাসে মাদ্রাজে 
পৌছিলেন | অগস্ট মাসে স্বামী অভেদানন্দকে লইযা তিনি মহীশুরে 
গেলেন এবং উভযে অনেরুগুলি বন্তৃতা প্রদান কবিলেন। সেই বারেই 
বাঙ্গালোবে বর্তমান আশ্রমগৃহের ভিত্তিস্থাপন হইল । অতঃপব অভেদানন্দ 
স্বামী ব্রদ্ধানন্দের সহিত মিলনার্থ পুরীধামে চলিযা গেলেন । দুই দিন 
পরে শশী মহাবাজও সেখানে উপস্থিত হইলেন এবং দীর্ঘকাল পবে এই 
অতিবাঞ্চিত গুকভ্রাতুমিলনের আনন্দ কযেক দিন উপভোগান্তে মাদ্রাজে 
ফিরিযা আপসিলেন। এ বৎসর প্রেমানন্দজী তীর্থদর্শনমানসে মাপদ্রাজে 
আসিলে রামকুষ্ণজানন্দজী তাহাব যথাসত্তব স্বব্যবস্থা কবিযা দিলেন এবং 
স্বধং তাহার সঙ্গে কাঞ্চী, পক্ষিতীর্থ ও বামেশ্ববে গেলেন । 

ইহার পব খ্বামী বামকুষ্ণানন্দের প্রধান কার্য হইল মাদ্রাজ ও 
বাঞ্গালোবে দুহটি স্থাধা মঠ গড়িযা তোল] । বাঙ্গালোরে ভিত্তিপ্রতিষ্ঠার 
কিছুকাল পবে মাকফিনদেশীযা মহিলা ভগিনী দেবমাতা তাহার 
সান্নিধ্যলাভের জন্য মাদ্রাজে আলিযা বাস করিতেছিলেন। স্বামী 
রামকৃষ্ণানন্দ অর্থসংগ্রহার্থ তাহাকে লইয়] বাঙ্জালোরে উপস্থিত হইলেন | 
মাসাধিক কাল অবিরাম পরিশ্রমের ফলে বাটীর কার্য আরম্ভ করাব মতো 
যথেষ্ট অর্থ সংগৃহীত হইলে মহীশুর রাজ্যের প্রধান মন্ত্রী মহাশয়ের 
সহযোগিতায় আশ্রমনির্মাণ আরস্ত হইল । এই কঠোর পরিশ্রমের সময়ও 
তাহার চিরাচরিত জীবনধার! অব্যাহতভাবেই প্রবাহিত হইত। নগরে 
সব সমযে তাহার! সফলকাম হইতেন না; অনেক ক্ষেত্রেই কুবাক্য 
শুনিতে হইত। ইহা সত্বেও ধৈর্যসহকারে কার্ধসমাপনান্তে আশ্রমে 
ফিরিয়! শ্বামী রামকষ্ণানন্দ ঠাকুরের ভোগের জন্ভ তরকারি কুটিতে 
বসিতেন অথবা কোন কোন দিন স্থগন্ধি পুষ্প চযনান্তে দেবমাতার 
দ্বার মাল! গাথাইয়! সাদরে ঠাকুরকে পরাইয় দিতেন। এইরূপে 

দিনের কর্ম প্রভুর চরণে অর্পণপুর্বক তিনি আপন মনকে মান-অভিমান ও 
সাফস্য-বৈফল্য হইতে মুক্ত রাখিতেন । 

মাদ্রাজ মঠের জন্যও তাহার চেষ্টার বিরাম ছিল না1। স্থায়ী বাড়ির 
জন্য কিছু অর্থও সঞ্চিত হইয়াছিল । এদিকে বিলগিরির দেহত্যাগের 
পরে সঙ্কটময় পরিস্থিতির উদ্ভব হইল । বাড়িটি নিলামে উঠিল । উহা! 
ক্রয় করার মতো অর্থ মঠে নাই ; অতএব বন্ধুরা চেষ্! করিলেন যাহাতে 
অন্ততঃ কোনও ভক্তের হাতে উহ1 যায়, কিন্ত প্রতিত্ন্্িতায় মূল্য ক্রমেই 
বধিত হইয়া ভক্তটির ক্ষমতার বাহিরে চলিয়া যাইতে লাগিল । স্বামী 
রামকুষ্ণানন্দ তখন নিকটেই একখানি বেঞ্চিতে বসিয়াছিলেন এবং জনৈক 
ভক্ত মাঝে মাঝে তাহাকে নিলামের অবস্থা বুঝাইয়৷ দিতেছিলেন | 
অবস্থার দ্রুত অবনতি হইতেছে দেখিয়া ভক্তটি স্বভাবতই চিন্তিত হইযা 
পড়িলেন। কিন্তু স্বামী রামরুষ্ণানন্দ যেমন সাক্ষি্বরূপে বসিয়াছিলেন, 
তেমনি রহিলেন এবং অন্দ্ধেগে বলিলেন, “তুমি ভেবো নাঃ বাড়ি কে 
কিনবে বা! কে বেচবে তাতে কিছু যায় আসেনা । আমার অভাব অল্প 
যে-কোন জায়গায় মাথা গু'জে আমি ঠাকুরের নাম ও গুণগান ক'রে দিন 
কাটাতে পারি” বাড়ি হন্তচ্যুত হইয়া গেল। নিরুপায় শশী মহারাজ 
ঠাকুরকে লইয়া প্রাসাদেরই ক্ষুদ্র বহির্বাটীতে উঠিয়া গেলেন । 

সৌভাগ্যক্রমে কিছু দিনের মধ্যেই জনৈক ভক্ত ব্রডিজ. রোডের উপর 
একখও ভূমি দান করিলেন এবং সংগৃহীত অর্থের দ্বারা বাটানির্নাণ আরম্ত 
হইল । ১৯৭ ্রীষ্টার্ষের ১৭ই নভেম্বর স্বামী রামরুষ্ণানন্দ নিজস্ব বাড়িতে 
ঠাকুরকে লইয়া! গেলেন । ঠাকুরের একটু স্থায়ী স্থান হওয়ায় সেদিন 
তাহার আনন আর ধরে না। তিনি সকলকে বুঝাইয়! দিলেন যে, উহা 
ঠাকুরেরই বাটী, উহাকে সর্বথ1 ও সর্বদা পরিফার-পরিচ্ছন্ন রাখিতে হইবে 
এবং দেয়ালে পেরেক প্রভৃতি পুতিয়া কোনও প্রকারে উহার সৌন্দর্য নষ্ 

করা চলিবে না। মঠপ্রতিষ্ঠা উপলক্ষে নিকাটস্থ ৬কপালীস্বর শিবের 
মন্দিরে বিশেষ পৃজ1 দেওয়া হইল, মঠে ভক্তদের মধ্যে পরিতোষপুর্বক 
প্রসাদবিতরণ হইল এবং অপরাহে সভায় স্যার পি এসশিবস্বামী আয়ার 
প্রভৃতি বক্তৃতা করিলেন । স্বামী রামকষ্জাননের জীবনের উহা এক অতি 
গৌরবময় দিন, আর এ দিবপই দাক্ষিণাত্যে রামকৃষ্ণ মঠ ও মিশনের 
কার্ধ স্থদূঢ ভিত্তিতে প্রতিষ্ঠিত হইল | এই সাফল্যের জন্ত প্রায় সবটুকু 
প্রশংসাই তাহার প্রাপ্য । ভাবিয়া অবাক হইতে হয যে, বরাহনগর ও 
আলমবাজারের ক্ষুপ্র গণীর মধ্যে আবদ্ধজীবন শ্রীরামকৃষ্ণের একনিষ্ঠ 
পুঙ্জারার হৃদয়ে কত শক্তিই লুক্কািত ছিল ! অন্তর্দ্ট। বিবেকানন্দ সত্যই 
বলিথাছিলেন, “শশী খুব ০০০০০৮৫ (কাজের লোক )।৮ 

১৯০৮ গ্রীষ্টার্ব আসিয়া দেখিল ত্বাহার প্রচেষ্টা পর্বতোভাবে 
সাফল্যমিত হইতে চলিয়াছে । কিন্তু ইহাতে তিনি মোটেই গর্বানুভৰ 
করিলেন না। তিনি জানিতেন, তিনি ঠাকুরের শ্রীহন্তের যন্ত্রমান্্র এবং 
সঙ্ঘরূপী ঠাকুরের সেবায় তাহার প্রাণ সমপিত। এই ভাবটি সকলের 
মনে দৃঢ়াঙ্কিত করিবার জঙ্য তিনি শ্রীরামরুষ্ণ মঠ ও মিশনের সভাপতি 
স্বামী ব্রহ্ধানন্দ মহারাজকে দক্ষিণদেশে লইয়া আসেন এবং তাহার 
হ্বখ-স্বাচ্ছন্দ্য ও অনায়াস ভ্রমণের জন্ত অকাতরে শ্রম ও অথব্যয় করেন । 
এদিকে বাঙ্গালোরের আশ্রমবাটীর কার্য সমাণড হওয়ায় মহারাজ সেখানে 
যাইয়া ১৯০১ থ্রীষ্টান্দের ২*শে জানুয়ারি উহার ঘ্বারোদঘাটন করেন । 
এই উপলক্ষে তাহার পৌরোহিত্যে একটি বৃহতী সভা হয় এবং উহাতে 
রাজ্যের দেওয়ান, স্বামী রামকষ্ণানন্দ ও ভগিনী দেবমাতা। বক্তৃতা করেন। 
পরবৎসর ফেব্রুয়ারি মাসে শ্ত্রীশ্রম! দাক্ষিণঁত্যের তীর্ঘভ্রমণে নির্গত 
হইলে রামকঞানন্দ সর্বপ্রধত্বে তাহার দর্শনাদির ব্যবস্থা করিয়া! দেন। 
মাদ্রাজ ও মাহ্র] দর্শনাণ্ডে শ্ীত্ীমা রামেশ্বরে ধান এবং শশী মহারাজের 

আগ্রহে ১০৮টি বর্ণ বিশ্বপত্রের দ্বারা মহাদেবের পুজা করেন । পরে তিনি 
বাঙ্গালোরে যাইয়া নুতন মঠবাটীতে বাস করেন ! এ সময় রামকৃষ্ণানন্দও 
সঙ্গে ছিলেন । তিনি প্রত্যহ সছ্াপ্রশ্ষুটিত স্বগন্ধি পুষ্প মাতৃচরণে 
অর্পণান্তে নতজানু হইয়! প্রণাম করিতেন । 

স্বামী রামকুষ্জানন্দের এঁকান্তিক আগ্রহ ছিল, প্রশ্রীমা ও স্বামী 
ব্দ্ধানন্দের চরণস্পর্শে দক্ষিণদেশ পবিত্র হইবে এবং তাহাদের দর্শন ও 
উপদেশে প্রারন্ধ কার্ষের ভিত্তি দৃঢতর হইবে । এই উভয় সাধ তাহার 
পূর্ণ হইল। অতঃপর বস্তির নিঃশ্বাস ফেলিয়! তিনি বলিলেন, «এই 
আমার শেষ।” সে কথার অর্থ কত গভীর তাহা তখন কেহ অবধারণ 
করে নাই । কিন্তু বিধাতা অচিরেই তাহা সকলকে বুঝাইয়া দিলেন । 
প্রশ্বীমাতাঠ।কুরানী কলিকাতা ফিরিবার হ্বল্নকাল পরেই শশী মহারাজের 
শরীর ভাঙ্গিয়া পড়িল। ইতঃপুর্বেই চতুর্দশ বংসর আপ্রাণ পরিশ্রমের 
ফলে তাহার স্বাস্থ্য নষ্ট হইয়াছিল; এখন বহ্বযুত্র, কাপি ও জর তাহাকে 
আক্রমণ করিল । ১৯১০ খ্রীষ্টাব্বের শেষভাগে তিনি বায়ুপরিবর্তনের জন্ত 
বাঙ্গালোর আশ্রমে গেলেন ; কিন্ত স্বাস্থ্যের উন্নতি হইল না। প্রত্যুত 
ডাক্তার অভিমত প্রকাশ করিলেন ঘষে, তাহার দুরারোগ্য ঘক্মারোগ 
হইয়াছে । অগত্যা গুরুত্রাত্গণ ও বন্ধুগণের পরামর্শে তাহাকে 
কলিকাতায় আনা হইল । স্বামী ব্রদ্ানন্দ তখন পুরীধামে ছিলেন । 
তিনি স্টেশনে যাইয়া ট্রেনে শ্বাী রামক্কষ্ণানন্দের সহিত সাক্ষাৎ 
করিলেন ও বলিলেন, «শশী, এসব কি? সব ঝেড়ে ফেলে দাও ।” 
রামকুষ্ণানন্দ উত্তর দিলেন, প্রাজা, তুমি আশীর্বাদ করলেই হবে ।” 
কেজানে কোনু ভাষায় কি বলা হইল? মহারাজ এ কথার 
পুনরাবৃত্তি করিলে শশী মহারাজও তাহাই করিলেন। তারপর নান! 
প্রকারে সমবেদনাপ্রদর্শনান্তে মহারাজ বলিলেন, প্ডাক্তার কবিরাজ 

যেমনটি বলবে ঠিক তেমনটি করবে ।” শশী মহারাজ এই আদেশ যেমন 
অক্ষরে অক্ষরে পালন করিয়াছিলেন তেমনি সঙ্গে সঙ্গে প্রথম আদেশ 
অনুযায়ী সংসারের সমস্ত মায়িক সম্বন্ধও অচিরেই 'ঝাড়িয়া ফেলিয়া 
দিয়াছিলেন” । 

১৯১১ শ্রীষ্টাব্ধের ১*ই জুন রোগী কলিকাতায উদ্বোধন মঠে পৌছিলে 
অবিলম্বে বিজ্ঞ চিকিৎসক আনাইষা তাহাকে দেখানে। হইল। চিকিৎসক 
অভিমত দিলেন--শরীর তিন মাসের বেশ! থাকিবে না। তাহাকে 
পরীক্ষা করিবার জন্ত কবিরাজ তুর্গাপ্রসাদ সেনও আসিযাছিলেন। 
সেন মহাশয় জিজ্ঞাসা করিলেন, “আপনি ন্বপ্রে শ্রশান, তুলসীকানন 
প্রভৃতি দেখেন কি?” স্বামী রামকৃঞ্ণানন্দ উত্তর দিলেন, «ও সব 
দেখি না; তবে ঠাকুর, মা, স্বামীজী, দক্ষিণেশ্বর প্রভৃতি দেখি 1” 
সবিস্মযে ভাবি, কি উচ্চন্থরেই না তাহার অবচেতনাও বাধা ছিল ! 

রোগের শেষ কয়দিন তিনি নিদাকণ কষ্টভোগ করিয়াছিলেন । 
তাহার গাত্রে শুফ বিখাউজ হওয়াতে অসহ্য ষন্ত্রণায় তিনি বিছানায় 
গড়াগড়ি দিতেন ও ছটফট করিতেন , কিন্তু তখনও তাহার মুখে নির্গত 
হইত “জয় প্রভু, জয় গুরুদেব” । সেবক যথারীতি কাজ না করিলে 
তিনি বিরক্ত হইতেন সত্য, কিন্তু সেরূপ ক্ষেত্রেও তাহার অসীম স্রেহের 
অভাব ছিল না। জনৈক সেবকের গামছা ও মাছুর নাই দেখিয়া 
উহ1 আনাইয় দিয়! তিনি তাহাকে সন্সেহে বলিলেন, "এই মাছুরে 
তুমি একটু শোও ।” রাব্রিজাগরণে নিদ্রালু সেবক অচিরেই ঘুমাইয়া 
পড়িলেন । এদিকে স্বামী রামকুফণানন্দও নিদ্রিত হইলেন , নিজ্রান্তে 
সেবককে বলিলেন, *তোমাকে ঘুমুতে দিয়ে আমারও একটু ঘুম হল |» 
০ভক্তের জাতি নাই”--ঠাকুরের এই কথা শ্মরণ করিয়া নৈঠিক 
ত্রাহ্মণবংশজাত শশী মহারাজ এই সময়ে অব্রান্ধণ সেবকের হস্তেও বিনা 

ঘ্িধায় আহার করিতেন; বলিতেন, *তুমি ঠাকুরের ভক্ত ও বন্ধচারী ; 
তোমার হাতে থেতে আমার কোন আপত্তি নেই।” রখযাত্রার দিনে 
সেবকের হাতে কিছু পয়স] দিয় বলিলেন, প্রথ দেখে এসো এবং দ-চার 
পয়সার কিছু কিনে এনেো11” সেবক ত্বাহাকে ফেলিয়া যাইতে আপত্তি 
করিলে কহিলেন, “কাশীপুর বাগানে ঠাকুরও আমাকে রথধাব্রার দিন 
রূপ করতে বলেছিলেন ।--রথযাত্রা দেখে তাঁর জন্ম দুপয়সা দামের 
একটি ছুরি (লেবু কাটার জন্ত ) এনেছিলাম। তাতে প্রপন্ন হয়ে তিনি 
বলেছিলেন, 'এইগুলি মেনে চলতে হয়। গরীব লোকে ছুপয়স৷ পাবার 
জন্য দোকান দেয়। এই সব মেলাতে ছু-চার পয়সা কিছু কেন! 
উচিত 1৮ 

বস্ততঃ শেষ কয়দিন স্বামী রামকৃষ্ণানন্দ্ের জীবনের পর্বপ্রকার মহত্ব 
যেন অনাবৃতসৌন্দর্যে সকলের সন্মুধে উন্মোচিত হইয়াছিল। স্বামী 
প্রেমানন্দ ছুই-একদিন অন্তর বেলুড় হইতে তাঁহাকে দেখিতে আসিতেন। 
একদিন তিনি আসিয়া শষ্যাপার্থে উপবিষ্ট হইলে শশী মহারাজ তীহার 
হাত-পা টিপিয়। দিয়! পেবা1 করিলেন; কিন্তু তাহাতেও তৃপ্ত না হইয়া 
তাহার জন্য দেবককে শুফ মেওয়া দিতে বলিলেন । বাবুরাম মহারাজ 
নিঃশেষে উহা! খাইয়৷ চলিয়া গেলে শশী মহারাজ পাত্রটি হাতে লইয়া 
দেখিলেন, কিছু অবশিষ্ট আছে কিনা--মনের ভাব, প্রসাদ গ্রহণ 
করিবেন। কিছুই নাই দেখিয়৷ লেবককে এই বলিয়! তিরস্কর করিলেন 
যে, তিনি প্রেমানন্নকে যথে্ট ফল না দিয়। অন্যায় করিয়াছেন । অতঃপর 
শুন্ক পাত্রটি তিনি হাতে মুছিয়া সর্বাঙ্গে মাখিলেন। 

চিকিৎসায় কোনও ফল হইতেছে ন| দেখিয়। স্বামী সারদানন্দ 
একবার তাহাকে জানাইলেন যে, অপর একজন ডাক্তার একটু 
চেষ্টা করিয়া দেখিতে চাহেন। উত্তরে স্বামী রামরুষ্ণানন্দ বলিয়া 


স্বামী রামকৃষ্ণানন্দ ৩৭৩ 


পাঠাইলেন, «এ দেহমন-প্রাণ ঠাকুরের চরণে অর্পণ করেছি। তার 
প্রতিনিধি রাখাল মহারাজ, বাবুরাম মহারাজ আছেন ; তাদের 
নির্দেশ মতো যেন চিকিৎসা হয। এই বিষষে আমার নিজের কোন 
মতামত নেই |” 

শরীরত্যাগের ছুই-তিন দিন পূর্বে সকালে আট-নয়টার সময় 
তিনি অকম্মাৎ ব্যস্তভাবে সেবককে বলিলেন, “ঠাকুব, মা, স্বামীজী 
এসেছেন , আসন পেতে দে”, সেবক কিছুই না বুবিযা স্তস্তিত 
হইয়া রহিলেন | শশীমহারাজ আবার বলিলেন, «দেখতে পাচ্ছিস 
না? ঠাকুব এসেছেন-_মাছুব পেতে দে, আর তিনটে তাকিয়া দে।” 
সেবক আদেশ পালন করিলে শশী মহারাজ কোন অদৃশ্য দৃশ্যের দিকে 
নিমিমেষনযনে চাহ্যা তিনবার প্রণাম করিলেন এবং পরে বলিলেন, 
“তারা চলে গেছেন ।” শ্রীমা তখন জয়রামবাটীতে । শশী মহারাজ 
তাহাকে দর্শন করিতে চাহিযাছিলেন ; তাই স্বামী ধীরানন্দ তাঁহাকে 
আনিতে যান ; কিন্তু মা আসিতে পারেন নাই । এই অলৌকিক সুক্ষ 
দর্শনের কথা তিনি পরদিন পুলিনবাবুকে বলেন এবং এ বিষয়ে 
একটি গানরচনার অনুরোধ জানাইয়! গিরিশবাবুকে গানের এই প্রথম 
পঙ,ক্তিটি বলিতে বলেন, "পোহাল দ্ুঃখরজনী |” মহাকবি গান রচন। 
করিয়া দিলেন এবং স্থগাযক পুলিনবাবুর মুখে স্বামী রামকষ্ণানন্দ 
মুদ্রিতনয়নে আবিষ্টমনে বেহাগরাগিমীতে অনেকক্ষণ ধরিয়া এই সঙ্গীতটি 
শুনিলেন-_ 

«“পোহাল দুঃখরজনী 
গেছে 'আমি'-আফি' ঘোর কুস্বপন ; 
নাহি আর ভ্রম জীবন-মরণ ; 
হের জ্ঞান-অরুণ-বদন বিকাশে, হাসে জননী ॥ 

বরাভয়করা দিতেছে অভয়; 

তোল উচ্চ তান, গাও জয় জয়) 

বাজাও ছুন্দুভি, শমনবিজয় ) মার নামে পুর্ণ অবনী ॥ 

কহিছে জননী, “কেদে না, রামকষ্$পদ দেখ না। 

নাহিক ভাবনা, রবে না যাতনা ; 
( হের ) মম পাশে করুণার ছুটি আখি ভাসে । 
ভূবন-তারণ গুণমণি |” ” 
২১শে আগস্ট (ওঠা ভাদ্র) মহাসমাধির কয়েক ঘণ্টা পুর্বে তিনি 
ঠাকুরের চরণামৃত পান করিলেন। একটার সময় তাহার মুখমণ্ডল 
আরক্তিম এবং সর্বশরীর পুলকে রোমাঞ্চিত হইয়া উঠিল-_মাথার চুলগুলি 
পর্বস্ত খাড়া হইয়া! উঠিল । ১টা ১০ মিনিটে তিনি নশ্বর দেহ পরিত্যাগ 
করিলেন । স্বামী ব্রদ্ধানন্ন তাহার মহাসমাধির সংবাদ পাইয়া বিষাদ- 
গ্ভীর স্বরে বলিলেন, একট] দিকপাল চলে গেল; দক্ষিণ দিকৃটা যেন 
অন্ধকার হয়ে গেল।” আর মাদ্রাজের পাচাইয়াপ্পা কলেজে শোকসভায় 
নগরবালীর1 সমবেত হইয়া এই প্রস্তাব গ্রহণ করিলেন__ণ্দক্ষিণ ভারতের 
নৈতিক ও আধ্যাত্মিক কল্যাণের জন্য ম্বামী রামকৃষ্ণানন্দ জীবনপাত 
করিয়াছেন । মাদ্রাজের হিম্দুসমাজ শোকসন্তপ্ত-হৃদয়ে স্বীকার করিতেছে 
যে, তাহার মহাপ্রয়াণে সমূহ ক্ষতি হুইয়াছে।” 
শ্রীরামকষ্গতপ্রাণ স্বামী রামকুষ্ণানন্দ দাশ্যভক্তির এক অপূর্ব অততযুজ্জল 

আদর্শ এ যুগের জঙ্ঘ রাখিয়া গিয়াছেন | কি ঠাকুরঘরে, কি বক্তৃতামঞ্চে, 
কিলোক-ব্যবহারে-_সর্ধত্র অনন্যসাধারণগুরুণুক্তিই ছিল তাহার জীবনের 
মূলমন্ত্র ও কর্মপ্রচেষ্টার প্রধান উৎস। ঠাকুরঘরে তিনি শ্রীরামকুষের 
উপস্থিতি স্পষ্ট অনুভব করিতেন এবং পুষ্পচয়ন, পুজা, আরাত্রিক, 
প্রণামাদি প্রত্যেক কার্যে এত বিভোর হইয়া পড়িতেন যে, উপস্থিত 

ভক্তগণের মধ্যেও সে গভীর ভাব প্রসারিত হইত । একদ! এক উচ্চপদস্থ 
ব্যক্তি তাহার সহিত সাক্ষাৎ করিতে আমিযা দেখিলেন, পৃজান্তে তিনি 
ঠান্রকে নিবিষ্টমনে পাথা করিতেছেন এবং গসীরম্বরে উচ্চারণ 
করিতেছেন--“সৎ গুরু", “সনাতন গুরু”, 'পরম গুরু" । দীর্ঘকাল যাবৎ 
যদিও পুজারীর দৃষ্টি আগন্তকের প্রতি আকুষ্ট হইল না, তথাপি 
ভদ্রলোকের অন্তর অধ্যাত্মভাবে পুর্ণ হইয়! উঠিল ) অতএব ভাবভঙ্গ না 
করিয়াই তিনি উদ্দেশে প্রণামান্তে বিদায় লইলেন। আরাত্রিকের সময় 
হ্বামী রামকুষ্ণানন্দ যখন “জয় গুক' উচ্চারণপূর্বক দীপারতি করিতেন, তখন 
দর্শকের হৃদয়েও ভক্তির হিল্লোল উঠিত, আর সে আলোকে উত্তানিত 
হইয়৷ তিনি অসীম তৃপ্তিলাভ করিতেন । মাদ্রাজের অসহা গরমে স্থুলকায় 
শশী মহারাজের কষ্ট হইত; কিন্তু ইহার প্রতিকার ছিল অপরাহে ও 
রাত্রে পাখা লইয়] ঠাকুরকেবাতাস করা । ঠাকুরের প্রপাদ ভিন্ন তিনি 
কিছু গ্রহণ করিতেন ন1। বহুমূত্র-রোগের সময় ভাক্তারর। রুটি খাইতে 
উপদেশ দিলেন । কিন্তু ঠাকুরকে রুটি নিবেদন কর1হয় না বলিয়। তাহার 
উহা খাওয়! হইল না। মঠের নূতন বাড়ি হইবার ছুই বৎসরের মধ্যেই 
ছাদ ফাটিয়া বর্ষার জল পড়িতে লাগিল। এক রাত্রে বৃষ্টি আরস্ত হইলে 
ঠাকুরের শয়নঘরে যাইয়া রামকৃষ্ণানন্দ দেখিলেন, তাহার উপর অল 
পড়িতেছে । সেই সময়ে স্থানান্তরিত করিলে পাছে ঠাকুরের নিদ্রা 
হয়, এই ভয়ে তিনি সারারাত্রি উপরে ছাত। ধরিয়! বপিয়া রহিলেন এবং 
ভোরে বৃষ্টির বিরাম হইলে ঠাকুরকে অন্যত্র লইয়া গেলেন। ইহাই কি 
শৃন্ময়ে চিন্ময়দর্শন ? একরাত্রে মশার কামড়ে ঘুম ভাঙ্গিয়া রামরুষণানন্ন 
দেখিলেন, মশারির মধ্যে মশ! ঢুকিয়াছে। তখনই মনে হইল, ঠাকুরেরও 
তে! এরূপে নিদ্রার ব্যাঘাত হইতেছে; অতএব সেখানেই মশা 
ভাড়াইতে চপিলেন। প্রসাদবিতরণে তাহার অপীম আগ্রহ ছিল; 


৩৭৬ শ্রীরামকুষ্$-ভক্তমালিকা 


সমাগত ব্যক্জিকে উহার কিছু না কিছু তিনি অবশ্যই দিতেন--এমনকি, 
মুটে-মভুর পর্যন্ত ইহাতে বঞ্চিত হইত ন1। 

গুরুভ্রাতাদের প্রতি ত্বাহার শ্রদ্ধা পূজার আকারেই আত্মপ্রকাশ 
করিত। ১৮৯১ খ্রীষ্টাব্দে আমেরিকা যাইবার পথে স্বামী বিবেকানন্দ ও 
স্বামী তুরীয়ানন্দের জাহাজ মাদ্রাজে নোঙ্গর করিবে জানিয়া শশী 
মহারাজ তাহাদের জন্য পনর সের ময়দা কিনিয়া স্বহ্স্তে নিমকি, গজা 
প্রতি আহার্য প্রস্তুত করিলেন । তখন পাচক বা ভৃত্য ছিল না, 
রাখিবার সামর্থ্যও ছিল না। অতঃপর এঁ সমস্ত খাছাব্রব্য লইয়া কয়েকজন 
ভক্তের সহিত তিনি নৌকাযোগে জাহাজের নিকট উপস্থিত হইলেন 
তখন কলিকাতায় প্লেগের আশঙ্কা ছিল বলিয়া জাহাজের কাহাকেও 
নামিতে বা জাহাজে কাহাকেও উঠিতে দেওয়া হইল না। উপায়ান্তর 
ন] দেখিয়া শশী মহারাজ বলিলেন, “মহাত্মাদ্বয়ের পদম্পর্শ হইল না) 
অন্ততঃ তাহাদিগকে প্রদক্ষিণ করিয়া যাই-__মাঝিকে জাহাজ প্রদক্ষিণ 
করিয়া যাইতে বল।” আর একবার এর্ণীকুলমে জনৈক ভক্তের বাটীতে 
উপস্থিত হইয়! স্বামী রামকষণানন্দ জানিতে চাহিলেন, স্বামীজী যখন এ 
বাটাতে আসিয়াছিলেন, তখন কোথায় শয়নোপবেশনাদি করিয়াছিলেন । 
যখন জানিলেন যে, তাঁহারা যেখানে ধীড়াইয়া আছেন উহাই সেই স্থান, 
তখন তিনি ধুল্যবলুহ্ঠিত হইয়1 ও মন্তকে ধূলি ধারণ করিয়া বলিলেন, 
“ইহ! পবিত্র স্থান ।» স্বামীজীর দেহত্যাগের সংবাদ মাদ্রাজে পৌঁছিবার 
পূর্বেই স্বামী রামকৃফণানন্দ সেই রাত্রে ধ্যানযোগে শুনিলেন, স্বামীজী 
হুপরিচিত হ্বরে বলিতেছেন, “শশী, শশী, আমি শরীরটা থুথুর মতে! ফেলে 
দিয়েছি ।* ম্বামীজীর অন্তর্ধানের কয়েক বৎসর পরে (১১১১ খ্রীঃ, 
২৯শে জানুয়ারি ) তিনি তাহার স্মরণে “অনিত্যদ্ত্রব্যেতু বিবিচ্য নিত্যং, 
ইত্যাদি যে সংস্কৃত স্ভব রচনা! করিয়াছিলেন, উহাতে তিনি তাহাকে 

নরহিতার্থ অবতীর্ণ নরাবতাররূপে অভিনন্গন জানাইয সর্বশেষে অমর 
প্রণামমন্ত্র সংযোজিত করিযাছিলেন-_ 
“নমঃ শ্রীযতিরাজায় বিবেকানন্দ-স্থরযে | 
সচ্চিংস্থখস্বরূপায় স্বামিনে ক্লেশহারিণে ॥” 

১৯০৮ শ্রীষ্টাঝে স্বামী ব্রজ্মানন্দের মাদ্রাজ আগমন-উপলক্ষে স্বীয় কক্ষটি 
তাহার উদ্দেশ্যে সজ্জিত করিষা শশী মহারাজ বলিয়াছিলেন, “ঠাকুর ও 
তার মানসপুত্র এ ঘরে থাকবেন , আমি প্রবেশপথে হলঘরে থেকে 
তাদের পেবা করব-_-এর চেযে আর অধিক কি চাই?” মহারাজের 
আগমনান্তে জনৈক ভক্ত যখন জিজ্ঞাসা করিলেন, “নৃতন স্বামীজার 
বক্তৃতাদি হবে কি ” তখন সহাশ্তবদনে শশী মহারাজ জানাইলেন, 
“বক্তৃতায় আছে কি? এ'র মত মানবের দর্শন-স্পর্শনেই অপরের মধ্যে 
ধর্মভাব সঞ্চারিত হয়|” ব্রহ্ধানন্দজীর মাদ্রাজ মঠে অবস্থানকালে 
রামকুষণানন্দ প্রত্যহ আরাত্রিকের পর তাহাকে সাষ্টাঙ্গ প্রণিপাত করিতেন 
এবং সাধু-্রদ্ষচারী ও অপর সকলের মনে এই বিশ্বাস অঙ্কিত করিয়া 
দিতেন যে, মহারাজের সেবার দ্বার! ঠাকুরেরই সেবা করা হয়। জনৈক 
ভক্ত একদ] ঠাকুরের জন্য কিছু ফল ও ফুল আনিলে রামকুষ্ণানন্দ উহ 
মহারাজকে নিবেদন করিলেন এবং ভক্তটিকে পরে বুঝাইয়া দিলেন ষে, 
মহারাজের মধ্য দিয়া ঠাকুরই উহা গ্রহণ করিয়াছেন। মহারাজও 
তাহাকে অত্যন্ত ভালবাসিতেন ও তাহার উপর অগাধ বিশ্বাস রাখিতেন | 
একবার তিনি নবাগত একজন সাধুকে বলিয়াছিলেন, “শশী মহারাজের 
সঙ্গে তিন বৎসর কাটাও, তাহলে সাধুজীবনে তোমার কিছু অপ্রাপ্য 
থাকবে না।” 

শলী মহারাজ বাহিরের সৌনর্যে দৃষ্টিপাত না করিয়া অন্তরের সৌন্দর্যেই 
মুগ্ধ হইতেন। সাধ্য হর্ষের শোভা কেহ তাহাকে দেখাইলে তিনি 

বলিয়াছিলেন, “এই সময় ঈশ্বরের চিন্তা কর! উচিত, তার তৃষ্টির নহে * 
হিমালয় সম্বন্ধে একদিন বলিয়াছিলেন, “হিমালয় কি 1-_-পাহাড়ের উপর 
পাহাড় স্ত,পীকৃত 1...পৃথিবীতে দর্শনযোগ্য এমন কি আছে ? ঈশ্বরই এই 
বিশ্বে একমাত্র দর্শনীয় বা চিন্তনীয়।” আর ছিল তাহার বিনয় ও ঈশ্বর- 
নির্ভর। ১৯*৮ খ্রীষ্টাবে তিনি যখন ত্রহ্ধানন্দজীকে মাদ্রাজে আনিবার 
জন্ পুরীধামে যাইতেছিলেন, তখন গাড়িতে তাহার জন্ভ আসন সংরক্ষিত 
হয়নাই। অনেক কষ্টে দ্বিতীয় এক প্রকোষ্ঠে উপরের একটি আসন 
পাওয়া গেল। এ কামরার নীচের আসনঘ্বয়ে ছইজন ইংরেজ ছিলেন ; 
তাহার! তাহার স্থূলতা ইত্যাদির উল্লেখপূর্বক নিজেদের মধ্যে বিরুদ্ধ ও 
সরহশ্য সমালোচনা করিতে থাকিলেন, যেন এইরূপ স্থুলকায় একজন 
উপরের আসন গ্রহণ করিলে উহা ভাঙ্গিয়া পড়িয়া সবাহাদের বিপদ ঘটিতে 
পারে । স্টেশনে উপস্থিত দেবমাঁতা ইহাতে প্রতিবাদ করিলে স্বামী 
রামকৃষ্ণানন্দ বলিলেন, “তুমি ভেবো না, জগদম্বাই আমায় দেখবেন |” 
এদিকে যাত্রার সময় অতীত হইলেও ট্রেন ছাড়িল না; শোনা গেল, 
ইঞ্জিন লাইনচ্যুত হইয়াছে, যাত্রীদিগকে গাড়ি বদলাইতে হইবে । নৃতন 
গাড়িতে রেলকর্মচারী স্বামী রামকঞ্ঝানন্দের জন্য একটি প্রথম শ্রেণীর 
নীচের আসন স্থির করিয়া দিলে তিনি তথায় উপস্থিত দেবমাতাকে 
সহান্তে বলিলেন, “আমি তোমায় বলেছিলাম না, যাই আমার সব 
স্থখ-স্থবিধা করে দেবেন 1” 

তিনি সহজে কাহারও দোষগ্রহণ করিতেন না। মাপ্রাজে জনৈক 
ধনবান ব্যক্তি কিছু অর্থসাহায্যের প্রতিশ্রুতি দেওয়ায় উহা আনিবার 
জন্ঘ তাহাকে বহুবার ধনীর গৃহে যাতায়াত করিয়া ব্যর্থমনোরথ হইয়! 
ফিরিতে হয় । সঙ্গী জনৈক ভক্ত ইহাতে ধনীর প্রতি রুই হইলে তিনি 
'অম্লানবদনে কহিলেন, “আমর! আমাদের কর্তব্য করছি মাত্র ।” শেষ 

যেবারে ভদ্রলোক স্পষ্ট জানাইয়া দিলেন, “আপনার আর আসবেন না, 
যদি পারি কিছু পাঠিয়ে দেব,» সেবারে সঙ্গীর ক্রোধ চরমে উঠার 
তাহার মুধ রক্তিম হইল। পরস্ত পথে আগিয়া স্বামী রামকষ্ণানন্দ 
তাহার ক্কন্ধে হাত দিয়া বলিলেন, “ভেতরে ষদি আমরা ক্রোধ পোষণ 
করি, ওর অনিষ্ট হবে॥ অর্থ না দেওয়াতে আমাদের মনে যেন তার 
প্রতি বিরুদ্ধ ভাব না জাগে ।” একবার এক ভদ্রলোক তাহাকে ও 
একজন ব্রন্ষচারীকে স্বগৃহে নিমন্ত্রণ করিয়াছিলেন । যথাসময়ে উভয়ে 
উপস্থিত হইযা দেখেন, গৃহস্বামী অনুপস্থিত । সংবাদ পাইয়া তিনি 
আপিয়। সলচ্ছভাবে যখন বলিলেন যে, নিমন্ত্রণের কথা ভুলিয়া 
গিয়াছিলেন, স্কতরাং কোন আয়োজন হয় নাই, অদোষদর্শী রামকুষ্ণানন্ন 
তখন তাহার দ্বারা বাজার হইতে কিছু খাগ্চ আনাইয়! উহাই গ্রহণপূর্বক 
অম্লানবদনে মঠে ফিরিলেন। 

স্বামী রামকুষ্ণানন্দের বহির্গমনের স্থযোগে দেবমাতা একবার তাহার 
গৃহ পরিফার করিয়া ও বস্ত্রাদি ধৌত ক্রয়! হ্ন্দরভাবে সাজাইয়া 
ব্রাখিলেন। মঠে ফিরিয়া তিনি যখন অন্থপন্ধানানন্তর ইহা! দেবমাতার 
কার্য বলিয়া জানিলেন, তখন সন্তষ্ট না হইয়া বরং এই বলিয়া 
দেবমাতাকে সাবধান করিয়া দিলেন যে, সন্ব্যাসীদের ব্যবহার্য শয্যা বা 
বস্ত্রাদি নারীর স্পর্শ করা অন্ুচিত-_ স্ত্রীলোক ভক্ত হইলেও সন্ন্যাসী 
তাহার নিকট কোন ব্যক্তিগত সেবা লইবে না। অর্থসম্বদ্ধেও তিনি 
অনুরূপ সাবধান ছিলেন--তিনি উহা স্পর্শ করিতেন না, তাহার 
প্রতিভূষ্থানীয় অপরে অর্থগ্রহণ বা ব্যয়াদি করিত। 

মঠে যোগদানজগ্য যেসব যুবক আপিত তাহাদের প্রতি একদিকে 
তিনি যেমন ছিলেন সদয়, অপরদিকে তেমনি তাহাদের চরিত্রে সঙ্গ্যাস- 
জ্বীবনের আদর্শ দৃঢ়াঙ্কিত করিয়া! দিবার জন্ত তিনি ছিলেন কঠোর । 


৩৮০ শ্রীরামকুঞ্ণ-ভক্তমালিকা 


জনৈক সম্ন্যাসীকে তিনি একদিন আন্দামানের একখানি পত্রে “পোর্ট 
ব্রেয়ার, আন্দামান দ্বীপপুঞ্র' এই ঠিকানা লিখিতে বলিলে সন্্যাসী শুধু 
'পোর্ট ব্রেয়ার” লিখিলেন। ইহাতে তিনি অত্যন্ত বিরক্ত হইয়া লেখকের 
সমূচিত শান্তিবিধান করিলেন । কিন্তু পরদিনই মঠে পাকা আম 
আসিলে যখন সর্বোত্তম আমটি পরিবেশক তাহার পাতে দিল, তখন 
তিনি উহার স্বাদ গ্রহণ করিয়া বলিলেন, &বা, বেশ মিটি” এবং সঙ্গে 
সঙ্গে উহা উক্ত সন্ন্যাসীর পাতে তুলিয়! দিলেন । পরে তাহাকে বুঝাইয়। 
দিলেন যে, গুরু বা গুরুতুল্য ব্যক্তির নির্দেশ পালন না করিলে 
আধ্যাত্মিক পথে উন্তি হয় না-_এই জন্মই পৃর্বদিন তাহার কল্যাণার্থ 
তিন ক্রোধ করিয়াছিলেন । একটি যুবক ভবঘুরে বৈরাগীর দলে যোগ 
দিবার পর দুর্ব্যবহারে জর্জরিত হইয়া স্বামী রামকুষ্ণানন্দের আশ্রয়ভিক্ষা 
করে। তিনি আশ্রয় দিলেন বটে, কিন্ত সে দিন কয়েক পরেই 
পূর্বাভ্যাসবশতঃ অনুমতি ব্যতিরেকেই অন্যত্র চলিয়া গেল। পুনর্বার 
পূর্বেরই হ্যায় আশ্রমে আসিয়া ক্ষমা ও আশ্রয় প্রার্থনা করিলে তিনি 
তাহাকে আবার স্থযোগ দিলেন। আশ্চর্যের বিষয় এই যে, এবপ 
ন্েহের স্পর্শে যুবকটির মতিগতি পরিবতিত হইল এবং সে সথসংযত 
সন্ন্যাসজীবন অবলম্বন করিল । স্বামী রামকষ্ণানন্দ নবাগতদের অন্তর 
দেখিতেন, শুধু বাহিরের আচরণে ভ্রান্ত হইতেন না| নবাগত এক 
যুবককে মঠের সকলেই ভালবাধিতেন | তিনি তাহাকে স্নেহ করিলেও 
তাহার সেবা গ্রহণ করিতেন না । ইহাতে সকলেই অবাক হইতেন | 
অবশেষে একদিন সে মঠ ছাড়িয়া চলিষা গেলে তিনি মনোভাব খুলিয়। 
বলিলেন, "ছেলেটা তমোগুণী। পে উপোস করে লুকিয়ে খায় আর 
ধ্যানের নাম করে মাদুর পেতে ঘুমায় । মন মুখ এক না হলে ধর্মপথে 
উন্নতি হয় না।” এক নবীন সাধু পূর্বাশ্রমে মাতৃদর্শনে যাইয়া বাড়ি 


স্বামী রামকৃষ্ণানন্ন ৩৮১ 


হইতে কিছু নৃতন বস্ত্র ও একথানি সিক্ষের চাদর লইয়া! আসেন। শশী 
মহারাজ তাহাকে এ সকল ফেলিযা দিতে বলেন; কারণ স্বগৃহের 
প্রাটীন স্বতির সঙ্গে সম্ন্যাসীর মনকে বিজড়িত রাখ] অন্ঠায়। 

তাহার নিজজীবনও সর্ববিষষে বড়ই স্থনিযস্ত্রিত ছিল। সকালে 
তিনি গীতা ও বিষু-সহত্রনাম নিয়মিত পাঠ করিতেন। স্বামী 
প্রেমানন্দের সহিত তীভ্রমণকালে মঠের বাহিরে গিষা প্রথম রাত্রিতেই 
তিনি দেখিলেন যে, গ্রন্থ ছইখানি আনা হয.নাই। অমনি একজনের 
সাহায্যে তখনই বই ছুইখানি সংগ্রহ করাইলেন। তিনি সর্বদা ভগবৎ- 
প্রসঙ্গ করিতে ভালবাদিতেন এবং অপরেও উহাতেই মগ্ন থাকুক, ইহাই 
ছিল ত্বাহার একান্ত চেষ্টা। ১১০৮ গ্রীষ্টাব্ষে যখন দেবমাতাকে লইযা 
তিনি বাঞ্গালোরে যান তখন দেবমাতার অস্থখ হইলে তাহার পারে 
বসিয! পুরাণাদি কথ] শুনাইতেন | তখন তাঁহার মহীশুররাজের অতিথি- 
রূপে বাস করিতেছিলেন । একদিন জনৈক রাজকর্মচারী আসিযা ভগিনী 
দেবমাতার সহিত নানা বিষয়ে গল্প ভুড়িয়া দ্িলেন। এদিকে শশী 
মহারাজ কি এক অস্বস্তিতে অবিরাম উসখুস করিতে থাকিলে শেষ পর্যস্ত 
বাধ্য হইয়া দেবমাতা তাহাকে জিজ্ঞাসা করিলেন, “আপনি অন্থস্থ বোধ 
কচ্ছেন ?” ত্বিনি অকপটে উত্তর দিলেন, "আমি ভালই আছি, কিন্তু 
তোমাদের আলোচন! আমার আদৌ ভাল লাগছে ন1।” সৌভাগ্যক্রমে 
ভগবতপ্রেমিক সন্্যাসীর এই ম্বাভাবিক বিরক্তিতে আগন্তক ভদ্রলোক 
ক্ষু্ না হইয়! প্রসঙ্গাত্তর আরম্ভ করিলেন । 

উপদেশগ্রহণ ব! শাস্ত্ব্যাখ্যাদি শ্রবণার্থ আগত ব্যক্তিদের আচরণের 
প্রতি তাহার প্রথর দৃষ্টি থাকিত এবং জিজ্ঞাত্বসমূচিত ব্যবহারে ক্রটি 
হইলে তৎক্ষণাৎ উহা! সংশোধন করিয়া দিতেন । জনৈক আগন্তক মঠে 
আসিয়া একদিন সংবাদপত্র খুলিয়া পাঠ করিতে থাকিলে তিনি বলিলেন, 


৩৮২ শ্রীরামকৃষ্-ভক্তমালিকা 


“রেখে দাও তোমার কাগজ-পড়া। এসব পড়ার জায়গা তো চের 
আছে। মঠে এসেছ, এখন ভগবানের চিস্তা কর।” ধর্মপিপাস্থদের 
কোনপ্রকার দুর্বলতাকে তিনি প্রশ্রয় দিতেন না। একদিন এক ব্যক্তি 
লটারীতে কিছু অর্থলাভ করিয়।৷ পঞ্চদশ মুদ্রা মঠের সাহায্যে দান 
করিতে চাহিলে উহ] তিনি গ্রহণ করিলেন না। নিঙ্গনীয় উপায়ে লক 
অর্থ দেবসেবায় ব্যয় কর! ত্বাহার মতে গহিত ছিল। 

পরধর্মের প্রতি সম্মান ও শ্রদ্ধায় তাঁহার অস্তঃকরণ পরিপূর্ণ ছিল। 
বাইবেল তিনি অতি মনোযোগপহকারে অধ্যয়নপূর্বক উহার সমস্ত 
ভাবরাশি আয়ত্ত করিয়াছিলেন । তাহার বাইবেল-ব্যাখ্যাকালে প্রতি 
বাক্যে এত তেজ ও ভাব অনুহ্যত থাকিত যে, খ্ীষ্টধর্মাবলঘথীরাও মুগ্ধ 
হইতেন। নিষ্ঠাবান হিন্দু সন্ন্যাসী বলিয়া কপ্রথিত স্বামী রামকষ্ণানন্দ 
অনেক ক্ষেত্রে গীর্জায় গিয়া বেদীর সম্মুখে খ্রীষ্টানী রীতিতে নতজানু 
হইয় প্রার্থনাদির দ্বার] মাদ্রাজবাসীকে চমত্কৃত করিতেন | এক সন্ধ্যায় 
বড়-বৃষঠিতে আক্ধান্ত কতিপয় মুসলমান ছাজ্জ মঠে আশ্রয় গ্রহণ করিলে 
তিনি তাহাদের সহিত মহম্মদের বাণী লইয়া এব্প হৃদয়গ্রাহী আলোচন। 
আরম্ভ করিলেন যে, ছাত্রেরা উহাতে আকুষ্ট হইয়া এক সপ্তাহ যাবৎ 
প্রতি সন্ধ্যায় এ বিষয়ে আরও আলোচন। শুনিতে তাহার নিকট 
আসিতে লাগিল। 

স্বামী রামকুঞ্জানন্দ একাধারে উপদেষ্টা, বক্তা ও লেখক ছিলেন । 
তিনি বাঙ্গাল, ইংরেজী ও সংস্কৃতে বহু বক্তৃত। করিয়াছিলেন এবং 
প্রবন্ধা্দি লিখিয়াছিলেন। উহার কিছু কিছু পুস্তকাকারে প্রকাশিত 
হইয়াছে । বাঙ্গাল ভাষায় তাহার প্রণীত “রামানুজচরিত' তাহার 
প্রতিভার এক শ্রেষ্ঠ নিদর্শন এবং বঙ্গভাষায় উহ এক অমূল্য সম্পদ । 
বন্ততঃ রামানুজ ও তাহার শ্রীসন্প্রদায় সম্বন্ধে ইহাই উক্ত ভাষায় একমাক্র 


স্বামী রামকৃষ্ণানন্ ৩৮৩ 


প্রামাণিক গ্রন্থ । ইংরেজীতে যে বক্তৃতাগুলি পুস্তকাকারে প্রকাশিত 
হইয়াছে তন্মধ্যে 10016156800 1910” (বিষ ও মানব ), 91 
[07151009006 7089500191 2170 7177£-0091021 (রাখাল ও নৃপতিঅষ্টা 
শ্ররু্ণ ), “7106 5০০] ০৫ 2421, € মানবাত্ব! ) ইত্যাদি সমধিক প্রসিদ্ধি 
লাভ করিয়াছে। প্রথম গ্রন্থে আছে বেদান্তের কয়েকটি গুল তত্র 
আলোচনা, দ্বিতীয় গ্রন্থে শ্রকৃষের বৃন্দাবন ও দ্বারকালীলা এবং তৃতীয় 
পুস্তকে মানবের স্বরূপ আলোচনা] । 

স্বামী রামকুষ্ণানন্দ দীর্ঘজীবী ছিলেন না__উনপঞ্চাশৎ বর্ষ পূর্ণ 
হইবার পূর্বেই তিনি ইহ্ধাম ত্যাগ করিয়। গিয়াছেন। কিন্ত প্রতিভাবান 
ব্যক্তির জীবনের মূল্য শুধু দীর্ঘতার পরিমাপে 1স্থরীকৃত হয় না। 
বিশেষত$ অধ্যাত্মজগতে সময় অপেক্ষা ভগবদন্ুরক্তির গভীরতাই অধিক 
আদরণীয়। শশী মহারাজের জীবনে প্রতিভা ও অনুভূতি একত্র মিশ্রিত 
হইয়। এক অপূর্ব আদর্শের সৃষ্টি করিয়াছিল। রামকৃষ্খসজ্বে তাই এই 
অমর জীবন চিরপ্রেরণ। প্রদান করিবে। 


স্বামী অভেদানন্দ 


স্বামী অভেদানন্দের পুর্ব নাম ছিল কালীপ্রসাদ চন্দ্র । তাহার পিতা 
শ্রীযুক্ত রসিকলাল চন্দ্র উত্তর কলিকাতার ২১নং নিমু গোস্বামী লেনে 
বাস করিতেন। ইংরেজীতে তাহার ব্যুৎপত্তি ছিল এবং “ওরিয়েণ্টাল 
সেমিনারী' নামক উচ্চ ইংরেজী বি্ভালয়ে শিক্ষকতা করিয়া তিনি খ্যাতি 
অর্জন করেন । তাহার কৃতবিচ্য ছাত্রদের মধ্যে কৃষ্ণদাস পাল, গিরিশচন্দ্র 
ঘোষ ও বিশ্বনাথ দত্ত (স্বামী বিবেকানন্দের পিতা ) প্রভৃতির নাম 
উল্লেখযোগ্য । রসিকলালের প্রথম। পত্রী বিহারীলাল নামক একটি 
পুত্রসন্তান রাখিযা লোকান্তরিত হন। এই পুক্র দুর্তাগ্যক্রমে সালেকজা গার 
ডাফ, ও স্বীয় সহপাঠী কালীচরণ ব্যানাজী প্রভৃতির প্ররোচনায় খ্রীষ্টধর্ম 
গ্রহণপুর্বক গৃহত্যাগ করিলে বিপত্বীক রসিকলাল নয়নতারা দেবীর 
পাণিগ্রহণ করেন । স্বশীলা ও ধর্মপ্রাণা নয়নতার! মা কালীর নিকট 
একটি পুত্রসন্তানের জন্ত আকুল প্রার্থনা জানাইয়া ১৮৬৬ খ্রীষ্টাবের ২রা 
অক্টোবর মঙ্গলবার (১২৭৩ সালের ১৭ই আশ্বিন, কৃষ্ণা নবমী তিথিতে ) 
কালীপ্রসাদকে লাভ করেন । সন্তানটি আঙ্গিনাতে প্রস্থত হয়। নবজাত 
পুত্র সর্বাঙ্গে নাড়ীবিজড়িত হইয়া যেন পদ্মাসনে মৃতপ্রায় বসিয়৷ ছিল। 
অবশেষে চক্ষে লঙ্কাচুর্ণ দিলে সে কাদিয়া উঠিল। মা কালীর প্রসাদে 
লব্ধ তাহার নাম হইল কালীপ্রসাদ। 

মাত্র দেড় বৎসর বয়সে আমাশয়রোগের আক্রমণে কালীপ্রসাদের 
প্রাণসংশয় হ্ইয়াছিল। ভগবত্কপায়' কবিরাজী চিকিৎসায় তিনি 
আরোগ্যলাভ করেন । পাঁচ বৎসর বয়সে তাহার হাতেখড়ি হয় এবং 
যথাসময়ে তিনি লাহাপাড়ার গোবিশ্প শীলের পাঠশালায় প্রবেশপুর্বক ছুই 





স্বামী অভেদানন্দ ৩৮৫ 


বৎসর পাঠাভ্যাস করেন। অতঃপর আহিরীটোলায় ঘছ পণিতের 
বঙ্গবিগ্ভালয়ে তিন বংসর অধ্যয়ন করেন । বঙ্ববিদ্ভালয়ের পরে ১৮৭৬ 
খীষ্টাব্ধে তিনি ওরিয়েপ্টাল সেমিনারীতে ভর্তি হন । মেধাবী ধীর ও 
শান্তশ্বভাব কালীপ্রসাদ প্রত্যেক বিগ্ভালয়েই পরীক্ষায় অতি উচ্চ স্থান 
অধিকার করিতেন এবং কখনও কখনও ডবল প্রমোশনও পাইতেন । 
পাঠাভ্যাসকালে কালীপ্রসাদ সংস্কতের প্রতি 1বশেষ আকৃ্ হন। 
বিগ্ভালয়ের বিধিবদ্ধ সামান্য শিক্ষাতে সন্তুষ্ট ন1 হইয়] তিনি হাতিবাগান 
টোলে হের পর্ডিতের নিকট মুগ্ধবোধ পাঠ করেন। ওরিয়েণ্টাল 
সেমিনারার প্রধান শিক্ষক তাহার সংস্কতান্রাগে আকৃষ্ট হইয়া ত্বাহাকে 
একখানি “ছন্দোষগ্জরী” পড়িতে দেন । বল! বাহুল্য ষে, বাল্যের এই 
ছন্দোজ্ধানের ফলেই তিনি পরবর্তা কালে বন্থ স্থললিত সংস্কৃত স্তোত্র 
রচনা করিতে পারিয়াছিলেন & 'বিছ্ালয়ে পাঠাভ্যাপ কালে শঙ্করাচার্ষের 
দার্শনিক প্রতিভার পরিচয় পাইয়া কালীপ্রসাদের মনে পণ্ডিত ও দার্শনিক 
হইবার আকাঙ্ষা জাগিল | দৈবক্রমে চৌদ্দ বৎসরের বালক কালীপ্রলাদ 
পিতার পুস্তকাবলার মধ্যে একখানি গীতা পাইয়া উহ! পড়িতে আরম্ত 
করিলেন । এতদ্যতীত তিনি শশধর তর্কচুড়ামণি মহাশয়ের বক্তৃতা 
শুনিয়! যোগশাস্ত্রের প্রতি আকুষ্ট হইলেন এবং চুড়ামণি মহাশয়ের 
পরামরশশাহুসারে পাতঞ্জল যোগস্থব্র পড়িবার উদ্দেশ্যে কালীবর বেদাস্ত- 
বাগীশের নিকট উপস্থিত হইলেন । কর্মব্যস্ত বেদান্তবাগীশ তাঁহাকে 
ন্নানের পূর্বে তৈলমর্দনকালে আপিয়া যোগন্থত্রের মর্ম শুনিয়া যাইতে 
বলিলেন । কালীপ্রপাদ ইহাতেই সম্মত হইলেন এবং যোগহত্রপাঠান্তে 
এ ভাবেই শিবসংহিতা”ও পাঠ করিলেন । যোগশান্ত্রপাঠে তিনি 
জানিলেন যে, উপযুক্ত গুরুর নিকট যোগাভ্যাস করা আবশ্বক। 
তদছুসারে গুরুর সন্ধানে মন আকুল হইয়াছে এমন সময় সহপাঠী 
৫ 


৩৮৬ শ্রীরামকৃষ্ণ-ভক্তমালিকা 


যক্জেশ্বর ভট্টাচার্যের নিকট তিনি দক্ষিণেশ্বরের পরমহংস শ্ররামকৃষের 
সংবাদ পাইলেন। 

শ্রীরামকৃষ্ণকে দেখিবার আগ্রহে তিনি (সম্ভবতঃ ১৮৮৪ শ্রীষ্রান্দের 
মধ্যভাগে ) একদিন কাহাকেও কিছু না বলিয়া পদব্রজে দক্ষিণেশ্বরে 
চলিলেন। পথ অজ্ঞাত। অনেক দূর চলার পর যখন জানিলেন ষে, 
দক্ষিণেশ্বর পশ্চাতে ফেলিয়া আসিয়াছেন, তখন আবার বিপরীত দিকে 
হাটিয়। দ্িপ্রহরে কালীবাড়ির উত্তরের প্রবেশদ্ধার অতিক্রমপুর্বক বেলতল। 
ও প্ঞ্চবটীর পার দিয়! মন্দিরপ্রাঙণে উপস্থিত হইলেন । কিন্ত সংবাদ 
লইয়া জানিলেন যে, পরমহংস মহাশয় কলিকাতায় গিয়াছেন, রাত্রে 
ফিরিবেন। অগত্যা তিনি হতাশমনে ক্লান্তদেহে পরমহংসদেবের গৃহ্র 
উত্তরের বারান্নায় বসিয়৷ আছেন, এমন সময আর একজন যুবক সেখানে 
উপস্থিত হইলেন | ইনিই শশী বা পরব কালের স্বামী রামকষ্ণানন্দ | 
শশীর সঙ্গলাভ করিয়। কালীপ্রসাদের বিশেষ হৃবিধাহইল। কালীবাড়ির 
কর্মচারীদের সহিত পরিচয় থাকায় শশী উভয়ের জন্য প্রসাদ সংগ্রহ 
করিলেন এবং পরমহংসদেবের কথাপ্রসঙ্গে সময়ও গ্ন্নর কাটিয়া গেল । 

রাত্রি নয়টায় শ্রীরামকৃষ্ণ লাটুর সহিত ফিরিয়া নিজকক্ষে ক্ষুত্র 
শষ্যাটিতে উপবেশন করিলেন । অতঃপর কালীপ্রসাদ গ্ররামকূষের 
নির্দেশে আহত হইয়! তাহাকে ভূমিষ্ঠ প্রণাম করিলেন । ঠাকুরের প্রশ্নের 
উত্তরে তিনি আত্মপরিচয় দিয়া জানাইলেন «আমার যোগপাধনার ইচ্ছা 
আছে। আপনি আমায় শিখাবেন কি?” পরমহংসদেব এই প্রশ্নে 
স্বল্পক্ষণ মৌন থাকিয়া উত্তর দিলেন, “তোমার এই অল্প বয়সেই 
যোগশিক্ষার ইচ্ছা হয়েছে-_এ অতি ভাল লক্ষণ । তুমি পূর্বজন্মে যোগী 
ছিলে। কিন্ত তোমার একটু বাকী ছিল। এই তোমার শেষ জম্ম । 
আমি তোমায় ষোগশিক্ষা দেব। আজ বিশ্রাম কর; কাল এসো।” 


স্বামী অভেদাননা ৩৮৭ 


অনুরাগের নবোদয়ে বিনিদ্ররজনী-যাপনান্তে কালীপ্রসাদ পরমহংসদেবের 
আহ্বানে ব্রা্মমুহুর্তে শ্রগুরুসকাশে উপস্থিত হইলেন । ঠাকুর জিজ্ঞাসা 
করিয়া জানিলেন যে, তিনি এগ্টান্স ক্লাসে পডিতেছেন এবং যোগশান্ত্রের 
সহিত পরিচিত আছেন | তৎপরে তিনি সানন্দে কালী প্রসাদকে উত্তরের 
বারান্দায় লইয়া গিয়া একখানি তক্তপোশে যোগাসনে বসাইলেন এবং 
স্বায় দক্ষিণ হস্তের মধ্যমাঙ্গুলি দ্বারা জিহ্বায় বীজমন্ত্র লিখিয়। দিয়। দক্ষিণ 
হস্ত দার বক্ষ:স্থল হইতে শক্তিকে উধ্বদিকে আকর্ষণ করিলেন ৷ সঙ্গে 
সঙ্গে কালীপ্রপাদ গভীর ধ্যানে মগ্ন হইলেন । কিছুক্ষণ পরে ঠাকুর আবার 
শক্তিকে আকর্ষণপুর্বক অধোদিকে নামাইয়া দিলে তিনি বাহভূমিতে 
ফিরিয়া আসিলেন। ইহার পর ঠাকুর তাহাকে ধ্যানাদি সম্বন্ধে উপদেশ 
দিলেন এবং ধ্যানে ষে সব দর্শনাদি হয় তাহ তাহার নিকট প্রকাশ 
করিতে আদেশ করিলেন , অধিকন্তু ক।লীপ্রসাদকে অবিবাহিত জানিয়। 
বিবাহ করিতে নিষেধ করিলেন । অতঃপর কালীপ্রসাদ কালীমন্দিরে 
কিয়ৎক্ষণ ধ্যানান্তে ঠাকুরকে প্রণাম করিয়া বিদায় লইলেন। বিদায়কালে 
ঠাকুর তাহাকে মিষ্টি প্রসাদ দিয়া বলিলেন, "আবার এসো । যদি পয়স। 
যোগাড় ন। হয়, তবে এখান হতে দেওয়! হবে।” সেদিন এক ভদ্রলোক 
গাড়ি করিয়া কলিকাতায় ফিরিতেছিলেন | ঠাকুরের ইচ্ছানুসারে তিনি 
কালীপ্রপাদকে গাড়িতে তুলিয়া! লইলেন । 

বাড়িতে আপিয়। ঠাকুরের উপদেশান্ুসারে কালী প্রসাদ প্রত্যহ সকাল 
ও রাত্রিতে ধ্যান করিতে এবং ঘন ঘন্ব দক্ষিণেশ্বরে যাইয়া স্বীয় অনুভূতি 
নিবেদন করিতে লাগিলেন | ইহাতে স্বভাবত: পড়াশুনায় অঅনোযষোগ 
আঙিল ও বাড়ির লোকের দৃষ্টি আকৃষ্ট হওয়ায় তাহার] বাধা দিতে 
লাগিলেন। কালীপ্রসাদ কিন্ধ তাহাতে নিবৃত্ত না হইয়া সাধনায় রত 
থাকিলেন | এদিকে প্রীরামকষসমীপে গমনাগমনের ফলে তাহার অনেক 


৩৮৮ শ্রীরামকৃষ্ণ-ভক্তমালিকা 


ভক্তের সহিত পরিচয় ঘটিল এবং ঠাকুরের বিবিধ সেবার সুযোগ পাইয়া 
তিনি ধন্য হইলেন । ঠাকুর ঝাউতলায় গমনকালে অনেক সময় তাহার 
স্কন্ধে হাত দিয়া চলিতেন, আবার কখন কখন এ ভাবে ভ্রমণকালে 
অনেক উচ্চ তত্ব শিখাইতেন। এতঘ্যতীত ভক্তদের বাড়ি যাইয়া 
সদালোচনা করিতেও উপদেশ দিতেন । একদিন কালী দক্ষিণেশ্বরে 
যাইয়া নিবেদন করিলেন যে, ধ্যানে তিনি ঈশ্বরের সর্ধতঃপ্রপারী চক্ষুপ্ব য় 
দর্শন করিয়াছেন। অপর একদিন ঠাকুরের শ্রীচরণে হাত বুলাইতে 
বুলাইতে তিনি অনুভব করিলেন যেন, পরমহংসদেব জগন্মাতারূপে তাহাকে 
স্তগ্পান করাইতেছেন | অন্যদিন রাত্রে ধ্যানকালে তিনি বোধ করিলেন, 
তাহার আত্মা দেহ ছাড়িয়। উর্ধবলোকে চলিয়াছে । বহু মনোরম দৃশ্য 
দেখিতে দেখিতে একটি হ্ন্দর প্রাণাদে উপস্থিত হইয়া দেখিলেন, তথায় 
সর্বধর্মের প্রতীক ও যূর্তবিকাশ রহিয়াছে । সেই প্রাসাদের এক বিরাট 
কক্ষে প্রবেশান্তে দেখিলেন, চতুষ্পার্থে বেদীতে বিভিন্ন ধর্মের দেব, দেবী 
ও অবতারগণ বসিয়া আছেন ; আর মধ্যস্থলে ধ্াড়াইয়া আছেন 
প্রীরামরুষ্চ । ক্রমে সব দেব, দেবী ও অবতার শ্রীরামকৃষ্ণের জ্যোতির্ময় 
বিরাট দেহে একীভূত হইলেন । এই সমস্ত শুনিয়া ঠাকুর বলিয়াছিলেন, 
“তোর বৈকুগদর্শন হয়ে গেল; এখন হতে তুই অরূপের ঘরে উঠলি, 
আর রূপ দেখতে পাবি ন11% 

কালীপ্রসাদ যে শুধু দক্ষিণেশ্বরেই ঠাকুরের দর্শনে াইতেন তাহাই 
নহে, ঠাকুর কলিকাতায় ভক্তগৃহে আমিলে তিনিও সেখানে মিলিত 
হইতেন। এইরূপে তিনি ১৮৮৪ খ্রীষ্টান্বের ১৫ই জুন কীাকুড়গাছিতে 
রামবাবুব উদ্যানে গিয়াছিলেন ; ওরা জুলাই রথযাত্রার দিনে বলরাম- 
মন্দিরে উপস্থিত ছিলেন, এবং ১৮৮৫ খ্রীষ্টাব্ষের ২৩শে মে রামবাবুর 
কলিকাতার গৃহে গিয়াছিলেন বলিয়া! জানা যায়। শেষোক্ত দিনে 


স্বামী অভেদানন্দ ৩৮৯ 


কালীপ্রদাদ দক্ষিণেশ্বর €ইতে ঠাকুরের সঙ্গে আসিয়া তাহার আদেশে 
নিরঞ্জনের সহিত নরেন্দ্রনাথকে ডাকিবার জঙ্য নরেন্্রভবনে গিয়াছিলেন । 
১৮৮৫ খ্রীষ্টাবের এপ্রিল মাসের প্রথম হইতেই ঠাকুরের গলার ব্যথা আর্ত 
হইল--ঢোক গিলিতে, আহার করিতে, কথা বলিতে কষ্ট হয়, আর 
গয়ারে দুর্গন্ধ । গোলাপ-মা বলিলেন, “কলকাতার ছুর্গাচরণ খুব বড় 
ডাক্তার; তাকে দেখালে রোগ সেরে যেতে পারে ।” বালকস্বভাব ঠাকুর 
উহাতেই রাজী হইলেন। কালীপ্রসাদ সেই দিন উপস্থিত ছিলেন । 
তিনি দক্ষিণেশ্বরে রাত্রিযাপনান্তে পরদিন প্রাতে লাটু ও গোলাপ-মার 
সহিত নৌকারোহণে পরমহংসদেবকে ডাক্তারের নিকট লইযা গেলেন 
এবং পরে আবার দক্ষিণেখবরে ফিরাইয়া আনিলেন। এ বৎসর ঠাকুর 
যেদিন পানিহাটির মহোৎসবে যান, কালী সেদিনও ঠাকুরের সঙ্গে ছিলেন 
এবং মহোৎসবান্তে নৌকাযোগে একই সঙ্গে সন্ধ্যার পর দক্ষিণেশ্বরে 
ফিরিষাছিলেন । 

দক্ষিণেম্বরের পর শ্যামপুকুর। লাটু ও কালী সেবক হইয়া ঠাকুরের 
সঙে ১৮৮৫ শ্রীষ্টাব্বের অক্টোবরের প্রথমভাগে কলিকাতায় আসিলেন 
এবং দিন সঁতেক বলরাম-মঙ্গিরে থাকিয়। ৫৫নং শ্যামপুকুর স্্াটের ভাড়া- 
বাড়িতে গেলেন। কালী তদবধি গৃহসম্পর্কশুন্ হইয়৷ পরমহংসদেবের 
পেবায় আত্মনিয়োগ করিলেন । শ্ঠামপুকুরের পর তিনি ঠাকুরের সহিত 
কাশীপুরে চলিলেন ( ১১ই ডিঃ, ১৮৮৫ )। এখানে পরমহংসদেবের 
আদেশে নরেন্দ্রনাথ প্রত্যেকের কার্ষক্রম বাধিয়। দিয়াছিলেন। কালী 
ছুই ঘণ্টা দিনে ও দুই ঘণ্টা রাত্রে সেবা করিতেন । দ্বিপ্রহরে ঠাকুরকে 
তেল মাখাইয়৷ গাড়ি-বারান্দার ছাদের উপর রৌদ্রে জলচৌকিতে 
বসাইয়া মান করাইতেন এবং এ স্থযোগে শ্রীমুখনিঃহত তবকথ। 
গুনিতেন। 


৩৯০ শ্রীরামকুষ্+-ভক্তমালিকা 


এই সময়ে নরেন্দ্রের প্রভাবে কালীর ভাবধারা! কিরূপে পরিবতিত 
হইয়াছিল আমর] তাহার বিবরণ 'লীলাপ্রসঙ্গ' হইতে উদ্ধৃত করিলাম । 
«আজ ফাস্তনী শিবরাত্রি। বালক-ভক্তদিগের মধ্যে তিন-চারি জন 
স্বামীজীর সহিত স্বেচ্ছায় ব্রতোপবাস করিয়াছে ।...দশটার পর প্রথম 
প্রহরের পৃজা, জপ ও ধ্যান সাঙ্গ করিয়া স্বামীজী পূজার আসনে বসিয়াই 
বিশ্রাম ও কথোপকথন করিতে লাগিলেন ; সঙ্গীদিগের মধ্যে একজন 
তাঁহার তামাক সাজিতে বাহিরে গমন করিল এবং অপর একজন কোন 
প্রয়োজন সারিয়া আঙলিতে বসতবাটীর দিকে চলিয়া গেল। এমন সময় 
স্বামীজীর ভিতর সহপ] পূর্বোক্ত দিব্য বিভৃতির তীব্র অনুভবের উদয় 
হইল এবং তিনিও উহা অগ্য কার্ষে পরিণত করয়া উহার ফলাফল 
পরীক্ষা করিয়া দেখিবার বাসনায় সম্মুখোপবিষ্ট স্বামী অভেদানন্দকে 
বলিলেন, “আমাকে খানিকক্ষণ ছু'য়েথাক তো ।” ইতোমধ্যে তামাক 
লইয়া গৃহে প্রবেশ করিয়৷ পূর্বোক্ত বালক দেখিল, স্বামীজী স্থিরভাবে 
ধ্যানস্থ রহিয়াছেন এবং অভেদানন্দ চক্ষু মুদ্রিত করিয়া নিজ দক্ষিণ 
হস্তঘ্বারা তাহার দক্ষিণ জানু স্পর্শ করিয়া! রহিয়াছে ও তাহার এ হস্ত 
ঘন ঘন কম্পিত হইতেছে । দুই-এক মিনিট কাল এ ভাবে”অতিবাহিত 
হইবার পর স্বামীজী চক্ষু উন্মীলন করিয়া বলিলেন, 'ব্যল, হয়েছে। 
কিরূপ অন্থভব করলি ? অভেদানশ্দ_ ব্যাটারি ধরলে যেমন কি-একটা 
ভিতরে আসছে জানতে পারা যায় ও হাত কাপে, এ সময়ে তোমাকে 
ছুয়ে সেইরূপ অন্থভব হতে লাগল ।”.-*পরে সকলে ছুই প্রহরের পৃজ। ও 
ধ্যানে মনোনিবেশ করিলেন । অভেদানন্দ এ কালে গভীর ধ্যানস্থ 
হইল। এরূপ গভীরভাবে ধ্যান করিতে আমরা তাহাকে ইতঃপূর্বে 
আর কখন দেখি নাই: তাহার সর্শরীর আড়ষ্ট হইয়া গ্রীব৷ ও মস্তক 
বাঁকিয়া গেল এবং কিছুক্ষণের অন্ত বহির্জগতের সংজ্ঞা এককালে 


স্বামী অভেদানন্দ ৩৯১ 


লুপ্ত হইল।. রাত্রি চারিটায় চতুর্থ প্রহরের পুজ! শেষ হইবার পরে ম্বামী 
রামকষণানন্দ পৃজাগৃহে উপস্থিত হইয়া স্বামীজীকে বলিলেন, “ঠাকুর 
ডাকিতেছেন ।* শুনিয়াই-স্বামীজী বসতবাটীর দ্বিতলগৃহে ঠাকুরের নিকট 
চলিয়া গেলেন । স্বামীজীকে দেখিয়াই ঠাকুর বলিলেন, “কিরে ? একটু 
জমতে না জমতেই খরচ ?*.*ওর ভিতর তোর ভাব ঢুকিয়ে ওর কি 
অপকারটা কল্লি বল দেখি? ও এতদিন এক ভাব দিয়ে যাচ্ছিল, সেটা 
সব নষ্& হয়ে গেল। ছয় মাসের গর্ভ যেন নষ্ট হল।..'যা হোক, 
ছোড়াটার অদেষ্ট ভাল ।, ফলে দেখা গেল, অভেদানন্দ যে ভাবসহায়ে 
পুর্বে ধর্ম-জীবনে অগ্রসর হইতেছিল, তাহার তো! একেবারে উচ্ছেদ হইয়া 
যাইলই, আবার অদ্বৈতভাব ঠিক ঠিক ধর! ও বুঝা কালসাপেক্ষ হওয়ায় 
বেদান্তের দোহাই দিয়া সে কখন কখন সদাচারবিরোধী অনুষ্ঠানসকল 
করিয়া ফেলিতে লাগিল ।*১ 

ৃষ্টাত্তস্বরূপে বলা যাইতে পারে ষে, কালী একবার ছিপ দিয়! মাছ 
ধরিতে লাগিলেন | পরমহংসদেব মানা করিলেও তিনি “আত্মা কাহাকেও 
মারেন না, কাহারও দ্বারা হতও হন না” ইত্যাদি গীতাবাক্য আবৃত্তি 
করিয়া নিজ কার্ষের সমর্থন করিলেন । অতঃপর একদিন ঠাকুর শব্যায় 
শয়ন করিয়া কালীর সহিত আলাপ করিতেছেন, এমন সময় বিষম 
যন্ত্রণায় বলিয়া উঠিলেন, প্াখ, বাইরে ওকে ঘাসের উপর দিয়ে চলতে 
বারণ কর; আমার বড় কষ্ট হচ্ছে--ও যেন আমার বুকের উপর দিয়ে 
মাডিয়ে যাচ্ছে ।” কালী সেদিন প্ররুত বেদাস্তাম্ুভৃতির মর্ম বুঝিলেন। 


১ গ্রামকৃ্ণ বেদাত্ত মঠের স্বামী শংকরানন্দ-প্রধীত “স্বামী অভেদাননদের জীবনকথা 
্রস্থে (৪৭ পৃঃ) মূল ঘটন। ম্বীকৃত হইলেও এই ভাবনঞ্চারণ অন্বীকৃত হইয়াছে এবং বলা 
হইয়াছে যে, বিবেকানন্দ ম্বামীজী তখনও এরূপ শক্তি অর্জন করেন নাই--প্রত্যুত এ 
সময়ে শুধু কুগুলিনীর জাগরণে এরূপ কল্প উপস্থিত হইয়াছিল । 


৩৯২ জ্রীরামকুষ্+-ভক্তমালিকা 


কিন্তু বুদ্ধিত্বারা জ্ঞাত তত্বের অনুস্ৃতিক্ষেত্রে আত্মলাভ করা সময়সাপেক্ষ । 
তাই “অষ্টাবক্রসংহিতা”-পাঠে কালীকে নেতিপরায়ণদেখিয়া বুড়োগোপাল 
একদিন ঠাকুরকে জানাইলেন, «কালী নাস্তিক হয়ে গেছে, কিছুই যানে 
না।” তারপর ঠাকুর কালীকে একান্তে পাইয়া জিজ্ঞাসা করিলেন, 
প্ছ্যারে, তুই নাকি নাস্তিক হয়ে গেছিস ?” কালী নির্বাক ! কিন্তু ক্রমে 
তিনি জানাইলেন যে, তিনি ঈশ্বর, শাস্ত্র, লোকাচার কিছুই মানেন না। 
ঠাকুর তাহার সরল ও নির্ভীক উত্তরে বিরক্ত না হইয়া! বলিলেন, 
«একদিন তুই সব মানবি! তুই একঘেয়ে হোসনি--আমি একঘেয়ে 
ভালবাসি না * অবশেষে সেবা করার স্থযোগে কালী একদিন ঠাকুরের 
নিকট ব্রন্ধজ্ঞানলাভের প্রবল আকাজ্ষ! নিবেদন করিলেন । ঠাকুরও 
আশ্বাস দিয়া বলিলেন, «তোর ঠিক ঠিক ব্রন্বজ্ভান হবে।»” পরে 
ধ্যানযোগে তিনি একদা এ জ্ঞানের আস্বাদ পাইয়া ঠাকুরের নিকট 
সবিশেষ জানাইলে তিনি বলিলেন, «এই ঠিক ঠিক জ্ঞান ।” ইহার পর 
কালীর মন হইতে নাস্তিকতা চিরতরে বিদূরিত হইল। 

কাশীপুরে কালীর বৈরাগ্য একবার বিশেষভাবে পরীক্ষিত হইয়াছিল । 
ঠাকুর সেদিন বলিলেন, "আজ তোর বাবা এসেছিল, বল্পে তোর ম৷ 
কেদে কেদে সার! হচ্ছে। তা আমি অনুমতি দিচ্ছি, তুই বাড়ি গিয়ে 
থাক।” কালী আদেশপালন করিয়া বাড়িতে গেলেন এবং সেখানে 
পিতা-মাতার নিকট প্রচুর আদরযত্বও পাইলেন । কিন্তু অল্লক্ষণেই 
যেন মনে হইল-_এই বিজাতীয় আবহাওয়ায় তাহার দম বন্ধ হইয়া 
আসিতেছে । বাধ্য হুইয়া একরূপ দৌড়াইয়াই কাশীপুরে ফিরিয়া 
আঙদিলেনন। ঠাকুর তাহাকে এত শ্রীম্ ্বসকাশে দেখিয়া জিজ্ঞাসা 
করিলেন, “কিরে, তুই বাড়ি যাসনি?” কালী সব খুলিয়া বলিলে 
ঠাকুর ঈষৎ হাসিয়া বলিলেন, “বেশ করেছিস।” 


স্বামী অভেদানন্দ ৩৯৩ 


একবার বিজয়কুষ। গোস্বামী সন্ন্যাসিবেশে কাশীপুরে আসিয়া 
বলিলেন যে, তিনি গয়াধাযের নিকট বরাবর পাহাড়ের এক গুহায় 
একজন হঠযোগী সাধু দেখিয়া আপিয়াছেন। ইহা শুনিয়া হঠযোগ- 
শিক্ষায় উৎস্ক কালী কাহাকেও না জানাইয়া একাকী গয়া যাত্রা! 
করিলেন । তিনি গয়৷ স্টেশনে নামিয়া নগ্রপদে দীর্ঘ পাহাড়ী সংকীর্ণ 
পথ অতিক্রম করিয় পাহাডের নীচে এক গ্রামে উপস্থিত হইলেন ও 
সেখানে শিবমন্দিরের ধর্মশালায় রাক্রিযাপন করিলেন ৷ ধর্মশালায় এক 
সন্ন্যাসপীর সহিত পরিচয় হওয়ায় তাহার হস্তলিখিত পুথি হইতে 
বিরজাহোমের মন্ত্র ও পুরীনাম! সম্র্যাপি-সম্প্রদায়ের পরিচায়ক “মঠ, “মড়ি? 
প্রভৃতি সংকেতগুলি লিখিয়া লইলেন। অবশেষে হঠযোগীর নিকট 
যাইতে উদ্ভত হইলে গ্রামবাসীরা নিষেধ করিল; কারণ আগন্তক 
দেখিলেই হঠযোগীর চেল পাথর ছুঁপড়িয়। মারে । ইহাতে পশ্চাৎপদ না 
হইয়া কালী সন্তর্পণে চলিয়া অকত্মাৎ একেবারে যোগী ও তাহার চেলার 
নিকট উপস্থিত হইলেন । প্রথমতঃ যোগী ও শিষ্য তাহাকে মারিতে 
উদ্ধত হইলেন, কিন্তু পরে তাহার সন্ন্যাসোচিত পরিচয় পাইয়া এবং 
তাহাকে শিক্ষার্থী জানিয়া থাকিতে দিলেন। কালী কিন্তু সহজেই 
বুঝিতে পারিলেন যে, ইহারা অঘোরপন্থী এবং যোগসন্বন্ধেও বিশেষ জ্ঞান 
নাই; ত্বতরাং তিনি ফিরিবার চেষ্টায় রহিলেন। এদিকে যোগী এমন 
উপযুক্ত শিষ্য পাইয়া ছাড়িতে চাহেন না। তখন কালী জল আনিবার 
ভান করিয়া কলসীহস্তে গুহা হইতে বহির্গত হইলেন এবং দূরে গিরাই 
কলসী পরিত্যাগপূর্বক দ্রতপদে নীচে নামিয়া গেলেন। অবশেষে 
কাশীপুরে ফিরিয়া! ঠাকুরকে সবই জানাইলেন । ঠাকুর সন্মেহে বলিলেন, 
*যত বড় সাধু বা সিদ্ধ যোগী যে যেখানে আছে আমি সব জানি । চার 
ধুট ঘুরে আয়; কিন্তু এখানে (নিজের বুকে হাত দিয়া) যা দেখছিস 


৩৯৪ শ্ীরামকুঙ্$-ভক্তমালিকা 


এমনটি আর কোথাও পাবিনি।” অতঃপর মাস্ভলের পাখীর দৃষ্টান্ত 
দিয়া তিনি বুঝাইয়া দিলেন যে, তুলনা না করিলে প্ররুত মহত্ব বুঝা 
যায় না। 

কাশীপুরে নরেন্দ্রের সহিত তারক, কালী প্রভৃতি বৌদ্ধ মতের 
' আলোচনা করিতেন ও গ্রন্থাদি পড়িতেন । ব্রাহ্ধদম।জের সাধু অঘোরনাথ 
প্রণীত 'বৃদ্ধচরিতে' 'ললিত-বিস্তরের' যেসব শ্লোক উদ্ধৃত ছিল, কালী 
তাহা কণ্স্থ করিয়াছিলেন । এই বিষয়ে 'শ্রীশ্রীলাটু মহারাজের স্মৃতিকথা” 
€ ১৯৭ পৃঃ) একটি ঘটনার উল্লেখ আছে--«একদিন তো কালী-ভাই 
ঠাকুরকে বুদ্ধদেবের কথ! জিগগেস করলে । কালীভায়ের তখন ধারণা 
ছিল যে, বুদ্ধদেব ঈশ্বর মানতেন না। একদিন তাই নিয়ে খুব তর্ক হল। 
ভাতে তিনি ( ঠাকুর ) বল্লেন, “বুদ্ধদেব নাস্তিক কেন হবে গো। তিনি 
ষে ম্বরূপকে দেখেছিলেন, সেখানে অন্তি-নাস্তির মধ্যের অবস্থা? ।৮ যাহা 
হউক. বুদ্ধের আলোচনায মত্ত কালী একবার নরেন্দ্র ও তারকের সহিত 
বুদ্ধগয়ায় গমনপূর্বক তিন-চারি দিন তপস্যায় কাটাইয়া আসিলেন 
( শিবাননা-প্রসঙ্গ দ্রষ্টব্য )। 

কালীর সর্বদাই প্রবল জ্ঞানস্পৃহা ছিল। তিনি পরমহংসদেবের 
সেবার অবসরকালে সায়েন্স এলোসিয়েশনে ডাক্তার মহেন্দ্রনাথ 
সরকারের বক্তৃতা শুনিতে যাইতেন এবং কাশীপুর উদ্যানে বসিয়া ইংরেজ 
পণ্ডিতদের ধর্ম, গায় ও দর্শন-বিষয়ক গ্রন্থ পাঠ করিতেন । 

প্রীরামকষ্ণের মত্্যলীলা-সমাপনান্তে ১৫ই ভাত্র প্রপ্ীমা ও স্বামী 
যোগানন্দাদির সহিত কালী বৃন্দাবন যাত্রা করিলেন। তথায় অবস্থানের 
সুযোগে তিনি ভিক্ষাবৃত্তি-অবলঘনে বুন্দাবনপরিক্রমায় বাহির, হইলেন । 
প্রায় একুশ দিন পরে পরিক্রমা শেষ হইল | অতঃপর কলিকাতায় 
ফিরিয়া তিনি বরাহনগর ষঠে উঠিলেন । 


শ্বামী অভেদানন্দ ৩৯৫ 


মঠের একটি ছোট ঘরে বাস করিয়া কালী, মহারাজ অধিকাংশ সময় 
ধ্যান-জপ ও শান্ত্রপাঠাদিতে কাটাইতেন। তাই এঁ ঘরটির নাম 
হইয়াছিল 'কালী-তপস্বীর ঘর” । এই সময়ে তিনি শ্রীশ্রীঠাকুরের 
স্তোত্ররচনায়ও মন দিয়াছিলেন। ফলত: তাহার সম্পূর্ণ জীবনই এই 
সমযে আধ্যাত্মিক ভাবে পরিপূর্ণ ছিল। তিনি নিরামিষ আহার 
করিতেন, জুতা পরিতেন না, নিমন্ত্রণে যাইতেন না, কাহারও সহিত 
মিশিতেন না এবং গীতা ও উপনিষদাদির এক-একটি শ্লেকের উপর 
দিনের পর দিন ধ্যান করিয়া উহার মর্মার্থ উদ্ঘাটন করিতেন | তিনি 
আহারের বিষয়ে উদাসীন ছিলেন বলিয়া শশী মহারাজ দরজায় ধাক্কা 
দিয়া ও ভন] করিয়া তাঁহাকে আহারে প্রবৃত্ত করিতেন। অতঃপর 
বরাহনগর মঠে যথাবিধি সঙ্্যাসগ্রহণান্তে তাহার নাম হইল স্বামী 
অভেদানন্দ। সন্ত্যাসের পরেও তাহার তপশ্যাদি সমভাবেই চলিতে 
থাকিল। একদিন মধ্যাহ্ের পরে মাস্টার মহাশয় আসিয়া দেখিলেন, 
বারান্দায় তপ্ত ধুলির উপর অভেদানন্দের দেহ অসাড় হইয়া পড়িয়! 
আছে। তিনি ষোগীন মহারাজকে বলিলেন, “কালী মঠের কঠোরতা 
সহা করতে না পেরে দেহত্যাগ করেছে ।” ষোগানন্দ সহাশ্যে বলিলেন, 
«ও কি মরে ? এ শালা অমনি করে ধ্যান করে।” 

১৮৮৭ গ্রী্টাবধে পরমহংসদেবের জন্মোৎসবের পরে স্বামী সারদানন্দ ও 
স্বামী প্রেমানন্দের সহিত কালী মহারাজ পুরীধামে যান এবং এমার মঠে 
আশ্রয় গ্রহণ করেন । এ সময়ে বৈষ্ববাবাজীদের পরিত্যক্ত এক গুহায় 
তিনি কিছুদিন ধ্যান করিয়াছিলেন । ছয় মাস এ অঞ্চলে কাটাইয়! 
তাহার1 ভাদ্রমাসপে বরাহনগরে প্রত্যাগমন করেন । 

সন্ন্যাসগ্রহণের পর স্বামী অভেদানন্দ ও অদ্ভূতানন্দ একবার যু 
রামচন্দ্র দত্ত মহাশয়ের সহিত সাক্ষাৎ করিতে গেলে নবীন সন্গ্যাসীদের 


৩৯৬ শ্রীরামকৃষ্জ-ভক্তমালিকা 


আদর্শ ও প্রবীণদের ভাঁবধার! অ্রইয়া এক তুমুল বিতর্ক আরম্ত হয়। 
রামবাবুর বক্তব্য ছিল এই যে, ঠাকুরকে ধরিয়া থাকিলেই সব হইল, 
শান্ত্রাত্যাসাদি নিপ্রয়োজন ; আর নবীনদের মুখপাব্ররূপে স্বামী 
অভেদানন্বের বক্তব্য ছিল এই যে, ঠাকুরকে ধরিয়া থাকিয়া 
ধ্যানভজনাদি তো করিতেই হইবে; এতত্ব্যতীত বিভিন্ন শাস্ত্র ও 
মতবাদের সহিতও পরিচয় আবশ্বক। এই বিষয় লইয়া পরে 
অভেদানন্দকে ভক্তমহলে অনেক গঞ্রনা সহা করিতে হইলেও তিনি 
বিচলিত হন নাই । ফলত: মঠস্থাপনের প্রথমাবস্থায় তাহাদিগকে এবূপ 
বহু প্রতিকূল ভাবের সংস্পর্শে আসিতে হইয়াছিল । 

১৮৮৯ থ্রীষ্াৰে স্বামী অভেদানন্দ এবং অপর কোন কোন গুরুত্রাতা 
শ্রীশ্রমায়ের সহিত আটপুর হইয়া কামারপুকুর ও জয়রামবাটী যান। 
সেখানে অভেদানন্দের মনে উত্তরাখণ্ড গমনের অভিলাষ জন্মে এবং 
শ্রীশ্রীমায়ের অনুমতি লইয়! স্বামী নির্ষলানন্দের সহিত তিনি তীর্ঘদর্শনে 
বহির্গত হন। উভয়ে গ্র্যাণ্ড ট্রাঙ্ক রোড ধরিয়া নগ্রপদে চলিলেন। 
অভেদানন্দের প্রতিজ্ঞা ছিল-_অর্থ স্পর্শ করিবেন না, রদ্ধন করিবেন না, 
জুতা বা জামা পরিবেন না, কাহারও বাড়িতে নিদ্রা যাইবেন না এবং 
তিন অথবা পাঁচ বাড়িতে মধ্যাহ্ছে ভিক্ষা করিয়া একাহারে থাকিবেন। 
এইরূপে চলিতে চলিতে তাহারা গাজীপুরে পৌছিয়া পওহারী 
বাবার সহিত আলাপাদি করিলেন । এখানে হরিপ্রন্নবাবুর ( স্বামী 
বিজ্ঞানাননের ) সহিত তাহাদের সাক্ষাৎ হয়। অতঃপর তাহার 
অযোধ্যা, হ্রিদ্বার, হৃষীকেশ, উত্তরকাশী ও দেবপ্রয়াগাদি তীর্ঘভ্রমণান্তে 
বদরিকাশ্রমে উপনীত হইলেন এবং ৬বদরীনারায়ণদর্শনান্তে কেদারনাথে 
চলিলেন। এখানে এক পর্তগুহায় কিয়দ্িবল একাকী তপন্যা করিয়া 
অভেদানন্দ মহারাজ এক উদাপী সাধুর সহিত গোমুখী যাত্রা করেন । 


স্বামী অভেদানন্দ ৩৯৭ 


গোমুখীদর্শনান্তে তিনি আবার উত্তরকাশী হইয়া যমুনোত্রী যান এবং তথা 
হইতে দেরাছুনের পথে হৃষীকেশে প্রত্যাবর্তন করেন। 

হৃষীকেশে অবস্থানকালে তিনি ঝুঁপড়িতে বাস করিয়া কঠোর তপস্যা 
আরম্ভ করেন এবং ধনরাজ গিরির নিকট শান্্রাধ্যয়ন করেন । তাহার 
প্রতিভায় মুগ্ধ হইযা ধনরাজ গিরি পরে স্বামী বিবেকানন্দকে 
বলিয়াছিলেন, “অভেদানন্দ ! অলৌকিকী প্রজ্ঞা!” দৈবক্রমে স্বামী 
অভেদানন্দ অচিরেই ব্রঙ্কাইটিস ও জরে আক্রান্ত হইযা শয্যাশায়ী 
হইলেন । তখন স্বামী সারদানন্দ ও সান্ন্যাল মহাশয় সেখানে ছিলেন ; 
তাহার সেবার ভার লইলেন । পরে স্বামী বিবেকানন্দের নির্দেশান্ুসারে 
স্বামী নর্ধলানন্দ তাহাকে গোপনে হরিদ্বাবে লইয়া গিয়া কাশীর ট্রেনে 
তু'লয়া দিলেন (মার্চ, ১৮৯০ )। ৰ 

কাশীতে আপিয়া তাহার রক্তামাশয় হইল এবং তিনি ডাক্তার 
প্রিয়বাবুর বাড়িতে থাকিয়া চিকিৎসা করাইতে লাগিলেন , অধিকন্তু 
তাহার সেবার জন্য একজন গুরুভাই স্বামীজীর নির্দেশে গাজীপুর হইতে 
তথায় গেলেন। পরে স্বামী সদানন্দ সেবাভার গ্রহণ করেন । কালী 
মহারাজ আরোগ্যলাভান্তে সদানন্দের সহিত এলাহাবাদে ঝুপীতে যাইয়। 
তপস্যা করেন। শ্রী সময়ে তিনি সদানন্দকে বেদান্ত পড়াইতেন। 
অতঃপর সম্ভবতঃ জুন মাসে তি'ন বরাহনগরে যান । 

মঠে তি'ন রাতদিন কেবল পড়াশুনা! করিতেন । ফুরসত পাইলে 
নরেন্্রনাথের সহিত তর্ক জুড়িয়া দিতেন | তর্কে তিনি আটিয়া উঠিতে 
পারিতেন না। তবে একদিন নরেন্ত্রনাথ একটু কোণ-ঠাস। হইয়া 
বলিলেন, “আজ এই পর্যন্ত, কাল ঠিক এখান থেকে শুর হবে।” পরদিন 
নরেন্দ্রনাথ এইরূপ অকাট্য যুক্তির অবতারণা করিলেন যে, অভেদানন্দ 
হার মানিয়া বলিলেন, “নরেনকে একদিনও যুক্তি দিয়ে হারাতে পারতে 


৩৯৮ শ্রীরামকৃষ্*-ভক্তমালিকা 
ন]11” যুক্তিবিচারের ক্ষেত্র ষাহাই হউক না কেন, নরেন্ত্রের হৃদ সর্বদাই 
অভেদানন্দের প্রতি প্রেমপূর্ণ ছিল। এঁদারিদ্র্ের দিনে সাধুরদিগকে 
যথেষ্ট কায়িক শ্রম করিতে হইত। কিন্তু কালী মহারাজের অধ্যয়নপ্রবণ 
মন এঁ সব ঝঞ্চাটে যাইতে চাহিত না। ইহাতে কেহ কেহ বিরুদ্ধ 
সমালোচনা করিলে একদিন স্বামীজী বলিয়াছিলেন, “তোদের একটা 
ভাই ষদি পড়াশুন। নিয়েই থাকে, তো৷ তোদের এত গাত্রদাহ কেন? 
নিয়ে আয় তোদের কত হাণ্ডা আছে; আমি মেজে দিচ্ছি ।” ইহার 
কিছু পরেই স্বামী অখগ্ডানন্দের সহিত স্বামীজী হিমালয়ভ্রমণে নির্গত 
হইলেন এবং অভেদানন্দও কিছু পরে তীর্থ-ভ্রমণে চলিয়া গেলেন | 
স্বামী অদ্ভুতাননদ তখন বরাহনগর মঠে ছিলেন; তিনি ও অপরেরা 
তাহাকে থাকিয়া যাইতে পীড়াপীড়ি করিলেও তিনি স্বীয় সঙ্কল্প ত্যাগ 
করিলেন না।১ 

কাশী, প্রয়াগ, দিশ্লী, আগ্রা, চিত্রকূট, সরযূ জয়পুর, খেতড়ি, আবু ও 
গিরণার প্রভৃতি তীর্থ ও দ্রষ্টব্য স্থান দেখিয়া স্বামী অভেদানন্দ জুনাগড় 
অভিমুখে অগ্রর হইলেন । পথে পোরবন্দরে শঙ্কর পাওুরক্গ মহাশয়ের 
নিকট সংবাদ পাইলেন যে, ম্বামীজা এ অঞ্চলেই আছেন । স্থতরাং 
তাহার সহিত মিলিত হইবার আগ্রহে তিনি অবিলম্বে জুনাগড়ে উপস্থিত 
হইলেন এবং সৌভাগ্যক্রমে মনৃন্গখরাম স্র্যরাম ত্রিপাটী মহোদয়ের ভবনে 
তাহার সাক্ষাৎ পাইলেন । জুনাগড়ে কিছুদিন একসঙ্গে কাটাইয় 


১ রামকুঞ্চ বেদান্ত মঠের হ্বামী শংকরানন্দ প্রণীত 'ম্থামী অভেদানন্দের জীবনকথা"র 
(৮৭ হইতে ৯৬ পৃঃ) সহিত এই 1াববরণের অমিল আছে জানিয়াও আমরা স্বামী 
শিবানন্দের ৮1১1৯ তারিথের পৰ্র, ব্রক্ষচারী প্রকাশ-প্রণীত হ্বামী সারদানন্দের জীবনী, 
স্বামী বিবেকানন্দের ১৯।২।৯০) ৮৩1৯০) ১৫৩৯০; ৩১৩৯০) ১০1৫1৯০, ৪1৬1৯০। 
৬1৭৯০ তারিখের পত্র ও স্বার্মী অথগানন্দের 'স্মৃতিকথা'র অনুসরণ করিলাম । 


স্বামী অভেদানন্দ ৩৯৯ 


অভেদানন্দ দ্বারকাভিমুখে চলিলেন এবং স্বামীজী বোদ্বাইয়ের দিকে 
অগ্রসর হইলেন । দ্বারকা ও প্রভাস-দর্শনান্তে অভেদানন্গ মহারাজ 
জাহাজে বোম্বাই গেলেন এবং তথা হইতে মহাবালেশ্বরে উপস্থিত হইয়া 
নবোত্তম মুরারজী গোকুলদাসের গৃহে আবার ম্বামীজীকে দেখিতে 
পাইলেন | অতঃপর তিনি পুণা, বরোদা, নাসিক ও দণ্ডকারণ্য দর্শন 
এবং তান্তী, গোদাবরী, কাবেবা প্রভৃতি পুণ্যতোয়া নদীতে অবগাহন 
কবিয়া ক্রমে “রামেশ্বরে উপনীত হইলেন। তথা হইতে তাঞ্জোর, 
ত্রিচিনাপল্লী, মাদুর, কাঞ্ধী, কুস্তকোণমূ প্রভৃতি তীর্থদর্শনান্তে মাদ্রাজে 
জাহাজে উঠিষা কাঁলকাতায আসিলেন। তখন মঠ আলমবাজারে 
উঠিয1] আসিয়াছে । 

গুজপাতে ভ্রমণকারী স্বামী বিবেকানন্দ ষদিও তাহাকে সাবধান 
করিষ৷ দিয়াছিলেন ষে, পাছুকাব্যবহার কবা আবশ্যক, তথাপি তিনি 
এ অঞ্চলে রিক্তপদেই চলিতেন | আহার ও জলপান সম্বন্ধেও তিনি 
বিরাগী সাধুর ন্যায় উদাসীন ছিলেন। ইহার ফলে তাহার পায়ে 
গিনিওয়ার্ম হয এবং আলমবাজার মঠে আগমনের পর পা ছুইটি ফুলিয়। 
রোগ ভযঙ্কব আকার ধারণ করে। এই রোগে তিনি চারি মাস 
শয্যাশায়ী ছিলেন এবং সাতবার ত্বাহার পাষে অস্ত্রোপচার করিতে 
হইয়াছিল । তখন স্বামী সারদানন্দ প্রমূখ গুরুভ্রাতার] তাহার বিশেষ 
সেবা করিয়াছিলেন । রোগমুক্তির পর এইবারে তাহার নিকট মঠজীবন 
বেশ আনন্দময় ছিল । তীর্থভ্রমণান্তে অনেকেই তখন মঠে অবস্থান 
করিতেছিলেন এবং মঠের উদ্বৃত্তির অবসান হইযা কতকট। সচ্ছলতা 
আপিয়াছিল। নুতন শতরঞ্চিতে বসিয়। রিভিং ল্যাম্পের সাহায্যে পাঠ 
কর! তখন কঠিন ছিল না। স্বামী অভেদানন্দ এই পরিবতিত অবস্থার 
পূর্ণ হ্বযোগ লইয়াছিলেন । 


৪০০ শ্রীরামকৃষ্ণ-ভক্তমালিকা। 


আমেরিকায় স্বামী বিবেকানন্দের সাফল্যলাভের পর বিদ্বেষপূর্ণ 
অনেক স্বদেশ-ও বিদেশবাসী তাহার বিরুদ্ধে প্রচার আরভ্ত করিলে উহার 
প্রতিকারকল্পে ১৮১৪ খ্রীষ্টাৰের সেপ্টেম্বর মাসে কলিকাতার টাউন হলে 
যে সভা হয়, তাহার অন্যতম উদ্যোক্তা ছিলেন স্বামী অভেদানন্দ । 
জনৈক প্রত্যক্ষদর্শী লিখিয়াছেন, “কালী বেদাত্তী এই সময় প্রাণপণ 
খাটিয়াছিলেন। উন্মাদের মতো! দ্বিবারাত্র কাজ করিয়৷ টাউন হলের সভা 
করিয়াছিলেন ।” এইরূপে কিছুকাল মঠে বাস করিয়া ১৮৯৫ খ্রীষ্টান্দের 
শ্রীরামকৃষ্কোৎসবের কিছুদিন পরে তিনি পুনর্বার তীর্থ-পর্যটনে নির্গত হন। 

১৮৯৬ খ্রীষ্টান তাহার জীবনের এক নুতন পর্যায় আরম্ভ হইল -_ দ্খ 
সাধনার ফলে তিনি যে শক্তি অর্জন করিয়াছিলেন, আজ তাহার বিকাশের 
স্যোগ ঘটিল। বিদেশে বেদাস্তপ্রচারার্থে স্বামী বিবেকানন্দের আহ্বানে 
তিনি এ বৎসর আগস্ট মাসের মাঝামাঝি 'গোলকুণডা জাহাজে লগুন 
যাত্রা করিলেন। প্রায় পাঁচ সপ্তাহ পরে লগুনে পৌছিয়! তিনি স্বামী 
বিবেকানন্দের বাসস্থান উইম্ঘল্ডনে মিস্‌ যূলারের বাড়িতে উপস্থিত 
হইলেন । লগুনে প্রায় একমাস অবস্থানের পর স্বামীজী অকম্মাৎ 
একদিন জানাইলেন যে, '্বীষ্ট-থিয়োসফিক্যাল সোসাইটি'তে হিন্দুধর্ম 
স্বদ্ধে তাহাকে বক্তৃতা করিতে হইবে সমস্ত ব্যবস্থা ঠিক হইয়1 গিয়াছে, 
কোন পরিবর্তন অপস্ভব। অভেদানন্দ তো আকাশ হইতে পড়িলেন, 
অথচ স্বামীজী তাহাকে কিছুতেই ছাড়িবেন না জানিয়! তাহারই নির্দেশ- 
মতো 'পঞ্চদশী'-অবলঞনে প্রবন্ধ লিখিয়া তাহা আয়ত্তকরিতে লাগিলেন । 
অবশেষে ২৭শে অক্টোবর তাহা জীবনের প্রথম বক্তৃতা হইয়া গেল। 
উহা৷ শুনিয়া সকলেই আনন্দিত হইলেন এবং ম্বামী অভেদানন্দের ভাবী 
প্রচারকজীবন ঘষে অতি সমুজ্জল সে বিষয়ে কাহারও সন্দেহ রহিল না। 
আর লকলেই বুঝিলেন যে, শ্বামীজী লোক চিনিতে পারেন এবং 


স্বামী অভেদানন্দ ৪০১ 
তাহাদিগকে কার্ষের উপযুক্ত করিয়।৷ লইতে পারেন-_-“আশ্চর্ষো জ্ঞাতা, 
কুশলা হুশি্: 1» 

নভেম্বর মাসে কার্ষের স্থবিধার জন্ক স্বামীজী, অভেদানন্দ ও গুডউইন্‌ 
১৪নং গ্রে কোট্‌ গাঙেন্‌সে ভাড়াবাড়িতে উঠিয়া আসিলেন এবং বক্তৃতার 
জন্য ভিক্টোরিয়া স্টে একটি হুল ভাড়া লইলেন । স্বামীজী এই গৃহে তিন 
মাস অবস্থানের সুযোগে অভেদানন্দমকে ইংরেজ-জীবনের জ্ঞাতব্য বিবয়- 
সমূহ শিখাইয়া দিলেন । অভেদানন্দও স্বামীজীর সাহায্যে ভয়সন্, 
ম্যাকৃস্যূলার প্রস্ভৃতি মনীষীর সহিত পরিচিত হইলেন এবং শ্বামীজীর 
নির্দেশে লণ্তন ও নগরোপকগে বক্ততাদি-সাহায্যে অভিজ্ঞতা সঞ্চয় 
করিলেন । | 

স্বামীজীর লগ্ুনত্যাগের পর স্বামী অভেদানন্দ স্টাভি মহোদয়ের 
আবাসে উঠিয়া আসিলেন । স্টাভি নিজে নিরামিষাশী ও কঠোরী ছিলেন; 
অভেদানন্দও উক্ত ভবনে তদন্রূপ জীবনই অবলম্বন করিলেন । তিনি 
হর্য্যোপরি একটা উত্তাপহীন ও গবাক্ষশুন্ ক্ষুদ্র প্রকোষ্ঠে উপাধানবিহীন 
কঠিন শয্যায় শয়ন করিতেন ও নীচের এক কক্ষে অধ্যয়নাদি করিতেন । 
এই আবার়স্থানকে ভিত্তি করিয়াই ১৮৯৭ ইং-র ১২ই জানুয়ারি হইতে 
রীতিমত বেদান্তের বক্তৃতা ও ক্লাস আরম্ভ হইল । পরন্ত লগ্ুনের কার্য 
দীর্ঘকালস্থায়ী হইল না। এ বৎসরের মধ্যভাগে তাহার আমেরিকা- 
গমনের আহ্বান আসিল । স্বামীজী তখন ভারতে-_-এই প্রস্তাবে তাহারও 
সমর্থন ছিল। অতএব লগ্নের কার্যপরিচালনার্থে স্বামীজী যে অর্থ 
রাখিয়! দিয়াছিলেন, উহার দ্বারা টিকেট কিনিয়া স্বামী অভেদানন্দ 
৩১শে জুলাই আমেরিকাগামী জাহাজে আরোহণ করিলেন । 

১ই অগস্ট নিউ হয়র্কে উপনীত হইয়া তিনি বেদাস্তসমিতির 
সম্পাদক! মিস্‌ মেরী ফিলিপ.সের বাড়িতে উঠিলেন। পূর্ব বৎসর লঙনে 


২৬ 


৪০২ শ্রীরামকুষ্-ভক্তমালিকা 


জাহাজ হইতে অবতরণকালে ঘটনাক্রমে অভ্যর্থনার জন্ত আগত 
কাহাকেও দেখিতে ন]। পাইয়া তিনি একাকী গণ্তব্যস্থলে উপস্থিত হইয়া 
্বীয় প্রত্যুৎপন্নমতিত্বের পরিচয় দিয়াছিলেন , নিউ ইয়র্কেও অস্গরূপ 
অবস্থায় অভেদানন্শ নিজেই স্বতন্ত্র ব্যবস্থাবলম্বনে বাসস্থানে উপস্থিত 
হুইয়া মিস্‌ ফিলিপ.স্কে অবাকৃ করিযাছিলেন | নিউ ইয়র্কে তিনি 
প্রথম এক পক্ষকাল নগরপরিদর্শন করিয়া আমেরিকার জীবনের সহিত 
স্থপরিচিত হইলেন । অবশেষে ২৫শে অগস্ট বেদান্তসমিতির পক্ষ হইতে 
তাহাকে অভিনন্দন দেওয়া হইল। সভায় স্বামী বিবেকানলনোর 
ছাত্র-ছাত্রী ও গুণগ্রাহী বন্ধুগণ উপস্থিত ছিলেন । 

আমেরিকায় অবস্থানের প্রথমাবধিই অভেদানন্দ স্বীয় কার্ক্ষেত্রকে 
একই স্থানে লীমাবদ্ধ ন] রাখিয়া সর্বত্র বিস্তার করিতে সচেষ্ট ছিলেন । 
নিউ ইয়র্কে আসার পথে কাউণ্ট দাদ্‌মারের পত্বীর সহিত তাহার যে 
আলাপ হইয়াছিল, সেই পরিচয়ের স্থযোগে ২৭শে অগস্ট কেরোলিনায় 
দাদ্মার-দম্পতির গৃহে গমনপূর্বক তিনি পাঁচ দিন কাটাইয়া আসিলেন । 
পরে ১৬ই সেপ্টেম্বর স্বামীজীর শিষ্য ব্রদ্ধচারিণী যতিমাতার ( মিস্‌ 
ওয়াল্‌ডোর ) গৃহে গমনান্তে তিনটি সন্ধ্যায় ২*।৩* জন শ্রোতার সম্মুখে 
বেদান্তালোচন করিলেন । ১৪ই অক্টোবর শ্রীযুক্তা ওলি বুলের কেসি জ 
(মাস্‌ )-স্থিত ভবনে যাইয়া সেখানেও পাঁচ দিন থাকিলেন। 

স্বামী সারদানন্দ তখন আমেরিকায় ছিলেন। তিনি ২৭শে 
সেপ্টেম্বর শ্বীয় কর্মকেন্ত্র বস্টন হইতে নিউ ইয়র্কে আসিয়া অভেদানন্দের 
সহিত দেখা করিলেন। এতত্বযতীত শ্রীযুক্ত হুইলারের আমন্ত্রণে 
অভেদানন্দ মণ্ট-ক্লেয়ারে উপস্থিত হইলে সেখানেও উভয় গুরুত্রাতার 
পুনগিলন হইল | এই হুষোগে উভয়ে বৈজ্ঞানিক আবিফারক শ্রীযুক্ত 
এডিসনের গৃহে বাইয়া তাহার সহিত প্রায় দুই ঘণ্টা আলাপ করেন । 


স্বামী অভেদানন্দ ৪০৩ 


উভয় গুরুভ্রাতারই তখন বিশ্বাস ছিল যে, আমেরিকার কার্ষের সাফল্যের 
জন্য নিরামিষাহার অত্যাবশ্যক এবং তাহারা এররূপই করিতেন । 

ইত্যবসরে ২৯শে অক্টোবর স্বামী অভেদানন্দ নিউ ইয়র্কে যে প্রথম 
বন্তৃতা দিলেন উহাতে উপস্থিত সকলেই বিশেষ গ্রীত হইলেন। 
বন্তৃতান্তে তিনি ক্রকৃূলিনে যাইয়া যতিমাতার আতিথ্য স্বীকারপূর্বক 
সেখান হইতেই নিউ ইয়র্কের কার্য চালাইতে লাগিলেন । কিছুদিন 
পরেই লেক্সিংটন এভিনিউর একথানি বাড়ি সংগৃহীত হওয়ায তিনি 
সেখানে চলিয়া আসিলেন। নিউ ইয়র্কের কার্ষের সহিত তাহাকে 
নিয়মিতভাবে মণ্ট -ক্রেয়ারেও বন্তৃত। দিতে হইত। মণ্ট-ক্লেয়ারে তিনি 
নরওয়েনিবাপী ও উত্তরমের-অভিষানকারী মিঃ নান্সেনের সহিত 
পরিচিত হন। এতদ্যতীত মিঃ লেগেটের আমন্ত্রণে বহুবার তাহার 
বাড়িতে গিয়াও বহু গণ্যমান্ত ব্যক্তির বন্ধুত্বলাভে সমর্থ হন। ইহাদের 
মধ্যে মনন্তত্ববিদ্‌ মিঃ গেট্স্‌ অস্ততম | এই সময়ে স্বামী অভেদানন্দ 
“রাজযোগে'র ক্লাস করিতে এবং স্বয়ং শুধু দুধ ও ফলমূল খাইতে আরম 
করেন । 

তাঁহার এঁকান্তিক ঘত্ব ও প্রতিভায় নিউ ইয়র্কে বেদান্তপ্রচার ক্রমেই 
দৃঢ়যূল হইতে লাগিল। এই কার্ধে তিনি উদ্ারচেতা ধর্মযাজক 
ডাঃ হিবার নিউটনের বিশেষ সাহাধ্য পাইয়াছিলেন | নিউটন তাহাকে 
স্বায় পুস্তকালয় ব্যবহার করিতে দিতেন, নিজের গির্জার বক্তৃতার 
বিজ্ঞাপনের সহিত তাহার বিজ্ঞাপন পাঠাইতেন, নিজে বেদাস্ত-সমিতির 
অবৈতনিক সভ্যশ্রেনীভুক্ত হইয়!ছিলেন, গির্জায় সমাগত উপাসকদিগকে 
স্বামী অভেদানন্দের নিকট পাঠাইতেন এবং অপরাপর ধর্মবাজকদের 
সহ্তি তাহার আলাপ করাইয়া দিতেন | ইহার পরে তিনি ধর্মযাজক 
ম্যাক আর্থারের সহিতও পরিচিত হন। অচিরেই কলঙম্দিরা 


৪০৪ শ্রীরামকুষ্চ-ভক্তমালিকা 


বিশ্ববিগালয়ের অধ্যাপক জ্যাকৃসনের সহিত তাহার আলাপ হইল এবং 
অধ্যাপকের অনুরোধে তিনি বিশ্ববি্ভালয়ে মাঝে মাঝে বক্তৃতা দিতে 
লাগিলেন । এখানে মনে রাখিতে হইবে ষে, কার্ষের সাফল্যের জন্ক এই 
সকল আলাপ-পরিচয় অতি মূল্যবান হইলেও, স্বামী অভেদানন্দের 
অন্থপম উৎসাহ ও উদ্ভমই ছিল সর্বাপেক্ষা শ্রেষ্ঠ জিনিস। স্বীয় 
প্রচারব্রত-উদ্যাপনের জন্য তিনি কোন কষ্টই গ্রাহ করিতেন না প্রচণ্ড 
শীতের তুষারপাত অগ্রাহ্থ করিয়াও নিয়মিত ক্লাস চালাইয়া যাইতেন । 

আবার এই সাফল্যদর্শনে ইহাও সিদ্ধান্ত করা চলিবে না ষে, 
বেদান্তপ্রচার সর্বত্র নিবিবাদেই চলিতেছিল । বস্তৃতঃ এই সময়ে তাহাকে 
পুনঃ পুনঃ বন্ছ বাধার সন্মুখীন হইতে হইয়াছিল । গোড়া ধর্মসম্প্রদায় তো৷ 
তাহার বিরোধিতা করিতেনই, শিক্ষিত অথচ ভারতীয় উদার ভাবের 
সহিত অপরিচিত সমাজও মাঝে মাঝে এই বিরোধিতায় যোগ দিতেন । 
কিন্ত সত্যের জয় সর্বত্র-_অভেদানন্দও গুকুরুপায় এই সকল বিদ্ব অতিক্রম 
করিয়াই চলিলেন । তাহার কার্যপদ্ধতি ছিল সর্বাপেক্ষা অল্প বাধার পথে 
চলা । এই জন্য তিনি বাইবেল-শাসিত খ্রীষ্টান সমাজে ধর্মযাজকদের 
অতুল প্রভাব আছে জানিয়া তাহাদের দহিত মিব্রতাস্থাপনকেই স্বীয় 
সাফলোর উপায় স্থির করিলেন । কার্যতও দেখা গেল যে, তাহার ধারণ! 
অমূলক নহে । ধর্মযাজকদের বন্ধুত্বের সাহায্যে তিনি সহজেই গণ্যমান্ত- 
সমাজে প্রবেশের হযোগ পাইয়! তাহাদের মধ্যে বেদান্তপ্রীতি জাগাইয়া 
তুলিলেন। তাহার প্রচার প্রণালী শুধু বক্তৃতা বা ক্লাপ করাতেই আবদ্ধ 
ছিল না; তিনি বহু ক্ষেত্রে বন্ধুদের বাড়িতে অবস্থানপুরৰক তাহাদের 
শ্রীতির সম্বন্ধকে আরও নিবিড়তর করিয়া তুলিলেন । বক্তৃতাতেও 
বাগ্মিতার প্রতি তাহার তেমন দৃষ্টি ছিল না, যেমন ছিল যুক্তি ও তথ্য- 
উদঘাটনপূর্বক বিশ্বাস-উৎপাদনের প্রতি । 


স্বামী অভেদানন্দ ৪০৫ 


১৮৯৭ গ্রীষ্টান্দের অক্টোবব হইতে ১৮৯৮-এর ৩*শে এপ্রিল পর্যস্ত 
সাত মাস স্বকঠিন পরিশ্রমান্তে স্বামী অভেদানন তখনকারমত কাজ বন্ধ 
করিলেন এবং গ্রীষ্মে বিশ্রামলাভের জন্য ওয়াশিংটনে গেলেন | সেখানে 
অন্থান্ খ্যাতনামা ব্যক্তিদের মধ্যে তিনি আমেরিকার প্রেসিভেণ্ট মিঃ 
ম্যাকিন্লের সহিত সাক্ষাৎ করেন। অতঃপর ডাঃ জেমসের আমন্ত্রণে 
কেম্বিজ কনৃফারেন্নে ঘোগ দিবার জন্য তথায গমন করিয়া শ্রীমতী ওলি 
বুলের বাড়িতে আশ্রষ লইলেন। এই সময়ে তিনি একদিন হার্ভার্ড 
বিশ্ববিদ্ভালয়ে প্রফেসার জেম্সের বক্তৃতা শুনেন । জেম্ন্‌ বেদান্তের 
একত্ববাদ খণ্ডন করিয়া বত্তৃতান্তে অভেদানন্দকে কেম্িজ কনৃফারেন্পে 
একত্ব সম্বন্ধে বক্তৃতা দিতে বলেন । অভেদানন্দ ইহাতে সম্মত হন । 
কনৃফারেন্সে বক্তৃতাশেষে প্রশ্নোত্তর হইল ; প্রশ্নগুলি জেমসের ছাত্ররাই 
করিলেন । সভার শেষে জেম্স্‌ তাহার করমর্দন পূর্বক তাহার যুক্তিগুলির 
প্রশংসা করিলেন এবং শ্বীয ভবনে আহারের নিমন্ত্রণ করিলেন। উক্ত 
ভোজে আরও অনেক পণ্ডিত উপস্থিত 'ছিলেন। ভোজের প্রায় 
চারি ঘণ্টা ধরিয়া “বহুতে একত্ব' সন্বদ্ধে আলোচন। হয় এবং জেম্স্‌ 
মহোদয় স্বীকার করিতে বাধ্য হন যে, একত্ববাদের পক্ষেও প্রবল যুক্তি 
আছে। 

তখনও নিউ ইয়র্কের বন্তৃতা-কাল আরম্ভ হয় নাই, অতএব 
অভেদাননা এই স্দীর্ঘ অবকাশে বস্টন, কেছ্িজ প্রভৃতি স্থান দর্শনান্তে 
হুইলার-দম্পতির আমন্ত্রণক্রমে মণ্ট-ক্লেয়ারে তাহাদের নবপরিণীত। 
কন্যা ও জামাতাকে আশীর্বাদ করিতে গেলেন এবং তদনস্তর নায়েগারা 
জলপ্রপাত প্রভৃতি অনেক স্থান দেখিয়া তৃষ্থিলাভ ও অভিজ্ঞত] অর্জন 
করিলেন । অবশেষে তিনি বাফেলো। শহর হইয়া গ্রীন্একারে উপস্থিত 
হইলেন এবং সেখানে নিয়মিতভাবে গীতা-ব্যাখ্য। আরম্ত করিলেন । 


৪০৬ শ্রীরামকুষ্ণ-ভক্তমালিকা 


তখনও তিনি নিরামিষাশী ছিলেন । কিন্তু বিদেশে উপযুক্ত রুচিকর ও 
পুষ্টিকর খাগ্ভের অভাবে শরীর ক্রমেই দুর্বল হইয়া! পড়িতেছে জানিয়া 
শীপ্রীমাতাঠাকুরানী লিখিয়া পাঠাইলেন, “আহারাদি সম্বন্ধে আর তাদৃশ 
কঠোরতা করিবে না। তুমি সেখানে একদম নিরামিষ আহার না 
করিয়া উত্তম মংশ্যাদি আহার করিবে ।” ড"ঃ জেম্স্ও তাঁহার 
শারীরিক অবস্থা জ্ঞাত হইয়া বলিয়াছিলেন, “এভাবে এদেশে চলবে 
না। যখন যে দেশে থাকা যায়, সে দেশের রীতি যেনে চলতে হর। 
আপনার জীবনের একট] উদ্দেশ্য আছে। পুষ্টিকর খাছ না খেলে থে 
অন্থস্থ হয়ে পড়বেন।” এইলব উপদেশের ফলে তাহার কঠোরতা! 
কিঞ্চিৎ শিথিল হইল । 

গ্রীন্একার ছাড়িয়া তিনি বষ্টন (ম্যাস্‌) নগরে গেলেন । উহা 
দর্শনান্তে রোড.-ঘবীপের নিউপোর্ট দেখিয়া ৯ই সেপ্টেপ্তর নিউ ইয়র্কে 
পৌছিলেন। দলেই রাত্রেই আবার লঙ্গ আইল্যাণ্ডের ইস্টহ্যাম্পটনে 
ঘাইয়। এপিক্কোপেল চার্চের মাননীয় ধর্মধাজক হিবার নিউটন-এর অতিথি 
হইলেন। সেখানে সপ্তাহকাল বাসের পর নিউ ইয়র্কে প্রত্যাবর্তন 
করিয়৷ পূর্বপরিচিত অধ্যাপক হার্শেল পার্কারের সহিত হোয়াইট 
পর্বত-আরোহণে চলিলেন | অত:পর ৩*শে সেপ্টেম্বর প্রত্যাবর্তন করিষা 
তিনি মিঃ লেগেটের অতিথি হইলেন | লেগেটদের স্টোন্রিজের বাড়িতে 
সতর দিন বাপ করিয়া তিনি তাহাদের নিউ ইয়র্কের বাড়িতে 
আসিলেন এবং একটি বোডিং হাউসে বাসস্থান ঠিক করিলেন । এখানে 
থাকিয়া তিনি বেদান্তপ্রচারকে স্থদৃঢ় ভিত্তিতে স্থাপন করার মানঙে 
মিঃ লেগেটের সভাপতিত্বে সংগঠিত বেদান্তলমিতিকে ২৮শে অক্টোবর 
দেশের আইন অন্থসারে' রেজেন্টী করাইলেন। সমিতির জন্ত ২২শ 
স্ীটের ১,৯নং পূর্ব এসেম্বলি হলটি ভাড়া কর] হইল । এই হলে প্রথম 

বক্তৃতায় শ্রোতৃপংখ্যা হইল ১৫৩ | অভেদানঙ্গ জানিতে পারিলেন-_ 
তিনি আমেরিকানদের হাদয় জয করিয়াছেন । 

এই পর্যন্ত আমরা স্বামী অভেদানন্দের প্রাথমিক কার্ষের একটা 
ধারাবাহিক ক্ষুদ্র চিত্র অঙ্কিত করিলাম । অতঃপর এই প্রবন্ধে এরূপ 
সংক্ষিপ্ত বর্ণনা দেওযাও সম্ভব হইবে নাও কিন্ত পাঠক বুঝিয়া লইবেন 
যে, তাহাকে অনেক ক্ষেত্রে এতদপেক্ষাও কঠিনতর অবস্থার সম্মুখীন 
হইতে হইয়াছিল এবং সর্বত্রই তিনি বিজয়মণ্ডিত হইয়াছিলেন | আমরা! 
দেখিয়াছি ষে, তিনি স্বামী বিবেকানন্দের শিষ্য-শিষ্া ও পরিচিতদের 
পূর্ণ সাহায্য পাইলেও নিজের উদ্যষে বনু নৃতন বন্ধু সংগ্রহ করিয়াছিলেন । 
কপর্দকহীন সম্্যাসীকে আহারাদির জন্য পরমুখাপেক্ষী থাকিতে হইলেও 
তিনি সর্বদ! সর্বত্র সসম্মানে আহুত হইতেন এবং অতি সম্ত্ান্তপরিবারেও 
সাদরে গৃহীত হইতেন । তিনি প্রচারকার্ষের জন্য সকলেরই যথাসাধ্য 
সাহায্য লইতেন। আর তাহার জ্ঞানস্পৃহা ত্বাহাকে বিভিন্ন অবস্থার মধ্য 
দিয়া লইয়া চলিয়াছিল | তাহার বন্ধুদের মধ্যে ছিলেন কবি, দার্শনিক, 
গায়ক, চিত্রকর, বৈজ্ঞানিক, আবিষ্কারক, পর্বতারোহক ইত্যাদি ৷ এইরূপে 
ঘরোয়া আলোচনা, ক্লাস, বক্তৃতা, প্রশ্নোত্তর ইত্যাদির সাহায্যে তিনি 
স্বামীজীর প্রবতিত বেদান্তপ্রচারকে বন্বিস্তৃত করিয়া তুলিলেন । 

তাহার কোন কোনও বক্তৃতা, এত স্ন্দর হইতেছিল যে, উহ] ছুই 
বা ততোধিক বার পুনরাবৃত্তি করিতে হইয়াছিল । 'গুনর্জন্মবাদ সম্বন্ধে 
তিনটি বক্তৃতা বিশেষ চিত্তাকর্ষক হওয়ায় জনৈক শ্রোতা নিজব্যয়ে উহার 
২*,০* খানি ছাপিয়া বক্তাকে উপহার প্রদান করেন । ইহাই তাহার 
পুস্তক প্রকাশের ভিত্তি হইল । এই সকল গ্রস্থারদির আলোচনায় দেখা 
বায় যে, স্বামী অভেদানন্দ বিষয়বস্তর ব্যাখ্যায় অপূর্ব ক্ষমত। প্রদর্শন 
করিতেন । তিনি ক্রোতাদের চিরবদ্ধ সংস্কারে অযখ। আঘাত না দিরা 


৪০৮ শ্রীরামকৃষ্ণ-ভক্তমালিকা 


এমন ধীর ও শান্তভাবে তাহাদিগকে স্বমতে আনিতে চে! করিতেন যে, 
তাহার। জানিতেই পারিত না-_তাহার। কখন ম্বমত পরিত্যাগ করিয়া 
নবমতে প্রতিষ্ঠিত হইয়াছে । পাশ্চাত্ত্য বিজ্ঞান ও দর্শনের সহিত 
স্ুপরিচিত থাকায় তিনি তাহাদের চিরাভ্যন্ত চিন্তাধারায় চলিয়। 
তাহাদিগকে ক্রমে অজ্ঞাতসারে বেদান্তমতে অধিরূঢ় করাইতেন । 

১৮১৯ গ্রীষ্টাব্দের ২র] এপ্রিল তিনি ছয়জন ছাত্র ও ছাত্রীকে ব্রহ্ষচর্ষে 
দীক্ষিত করিলেন । অতঃপর বক্তৃতার কাল শেষ হইলে বোডিং-হাউস 
ছাড়িয়া পূর্ববারের অবকাশকালের স্তায় বিভিন্ন স্থানে বন্ধুদের বাড়িতে 
ঘুরিয়া বেড়াইতে লাগিলেন এবং সঙ্গে সঙ্গে নৃতন বন্ধুলাভ, বক্তৃতা ও 
ভাববিনিময়ে যত্বপর হইলেন। এই অবকাশকালেই তিনি লিলি ডেলে 
প্রেততত্ববিদৃদিগের সভায় যোগদান করেন ও বক্তৃতা দেন; অধিকন্ত 
কয়েকটি প্রেতাবতরণ-চক্রেও উপবেশন করেন । তারপর গ্রীনএকার 
কনৃফারেল্পে বন্তৃতাপ্রদানান্তে তিনি সেপ্টেম্বরের প্রারস্তে বস্টনে পৌছিয়! 
খবর পাইলেন যে, স্বামী বিবেকানন্দ পুনর্বার আমেরিকায় আসিয়াছেন ; 
অতএব কালবিলম্ব না করিয়। রিজ লে ম্যানরে মিঃ লেগেটের বাড়িতে 
স্বামীজী ও তৎসহ নবাগত শ্বামী তুরীয়ানন্দের সহিত মিলিত 
হইলেন এবং দশদিন ইহাদের সঙ্গন্থখ-উপভোগান্তে নিউ ইয়ে ফিরিয়া 
আসিলেন। 

নিউ ইয়র্কের বেদান্তপ্রচারের সঙ্গে অভেদানন্দ আর একটি 
উল্লেখযোগ্য কার্য আরম্ভ করিয়াছিলেন_-উহা! হইতেছে বালক- 
বালিকাদের ক্লাস । তিনি হিতোপদেশাদি গ্রন্থ হইতে কাহিন-বিশেষ 
মনোনীত করিয়া তদবলঘ্বনে একঘণ্টা কাল তাহাদের সহিত প্রতি 
শনিবার অপরাহে গল্পগজবে ব্যাপৃত থাকিতেন এবং এভাবে তাহাদের 
হুকুমার মনগুলিকে গড়িয়া তুলিতেন | ইহা খুবই চিত্তাকর্ষক ছিল এবং 

কোন কোন বালকবালিকা ইহার লোভে কষ্ট স্বীকার করিয়৷ দুর দূর 
স্থান হইতে হাটিয়াও আমিত। পরে স্বামী তুরীয়ানন্দ তাঁহাকে এই 
কার্ষে সাহায্য করিতে আরম্ভ করেন । 

অভেদান"! নিউ ইয়র্কে আলিয়া প্রথমে মটু মেমরিয়াল হলে বক্তা 
আরম্ভ করেন । ১৮৯৮-৯১এ পাচমাস তিনি এসেঘ্বলী হলে বক্তৃতা দেন । 
১৮৯৯ শ্বীষ্টাবধের ২২শে অক্টোবর হইতে ম্যাভিসন্‌ এভিনিউতে অবস্থিত 
৫ননং স্ট্রীটের টাক্সেডেো! হলে বক্তৃতা হয় এবং ১৪৬নং ইস্ট ৫৫ স্রাটের 
বাড়িতে বেদান্ত-সমিতির কার্যালয়াদি স্থাপিত হইয়া উহাতেই বিভিন্ন 
বিষয়ে ক্লাস চলিতে থাকে । 

১৯০ গ্রীষ্টাব্ষের মে মাসের প্রারস্তে বেদান্ত-সমিতি ১*৩নং ইস্ট 
৫৮ স্রাটের বাড়িতে উঠিয়া গেল। এখানেই স্বামীজী ইউরোপ যাইবার 
পথে আসিয়া স্বামী অভেদানন্দ ও তুরীয়ানন্দের সহিত বাস করিতে 
থাকিলেন। সমিতির নামে সমস্ত বাড়িটাই ভাড়া লওয়] হইয়াছিল । 
এই কার্যে অভেদানন্দের অলীম সাহদিকতার পরিচয় পাওয়া গিয়াছিল । 
এই বাড়িতে আসার আগে অকম্মাৎ ৩*শে এপ্রিল তিনি সংবাদ 
পাইলেন যে, পূর্বের বাড়ি ছাড়িয়! দিতে হইবে । তদনুসারে ২রা মৈ 
বাড়ি ছাড়িয়া! পরিচিত জনৈক বন্ধুর নিকট গিয়া জানিলেন যে, তাহার 
হাতে ৫৮ স্ট্রীাটের বাড়িখানি আছে; উহার ভাড়া মাসিক ৭৫ ডলার | 
হাতে টাকা নাই; তথাপি ঠাকুরের উপর ভরস] করিয়া এবং মাত্র ১০ 
ডলার অগ্রিম দিয়া তিনি তখনই সেই বাড়িতে প্রৰেশ করিলেন । 

১৯০১ খ্রীষ্ঠাঝের বক্তৃতা্ুলির কোন কোনটিতে প্রোতৃসংখ্য! ৬০ « 
পর্যন্ত উঠিল এবং যোগের ক্লাসেও ছাত্রসংখ্যা অত্যন্ত বৃদ্ধি পাওয়ায় 
ছইবার করিয়া ক্লাসের ব্যবস্থা করিতে হইল। এতত্ব্যতীত বিভিন্ন 
সভাসমিতি প্রভৃতিতেও অভেদানন্গ বনু মনীষীর সমক্ষে বৃতা করিতে 

আহত হইতেন । এই সময় হইতে বক্তৃতা-ধহুতে এত অর্থ-সমাগম 
হইতে লাগিল ষে, আগের মতো বক্তৃতার কয় মাস হইতেই বাড়ি ছাড়িষা 
দেওয়ার আবশ্যক হইত না । এই বৎসর গ্রীক্মাবকাশে তিনি বিভিন্ন 
স্থান-দর্শনান্তে পশ্চিম উপকৃলে "শান্তি আশ্রমে” স্বামী তুরীয়ানন্দের নিকট 
গমন করেন । অভেদানন্দ এখানে ছয়দিন অবস্থান করিয়৷ ১২ই অগস্ট 
আশ্রম পরিত্যাগপূর্বক শ্যান্ফ্রান্সিক্কো আসিলেন এবং এঁ শহরে ও পার্বর্তী 
স্থানগুলিতে পরিভ্রমণ, ঘরোষ। বৈঠক ও আলাপাদি-সাহাষ্যে বেদান্ব- 
প্রচার করিতে লাগিলেন । এঁ সময়ে তিনি অধ্যাপক হাউইসনের 
আমন্ত্রণে বাকলে বিশ্ববিগ্ভালয়ের ফিলোসফিক্যাল ইউনিয়নে প্রায় চারিশত 
শ্রোতার সম্মুখে দেড় ঘণ্টাব্যাপী বক্তৃতা করেন | এই খতুর ভ্রমণকালে 
ইহাই তাহার একমাত্র বক্তৃতা । ইহার পর পশ্চিমাঞ্চল-ভ্রমণ শেষ 
করিয়া তিনি ৭ই অক্টোবর নিউ ইয়র্কে উপস্থিত হইলেন এবং ওরা 
নভেম্বর হইতে আবার ষথারীতি বেদান্তসমিতির কার্য আরম্ভ করিলেন । 
এবারে বক্তৃতা! ও ক্লাস কার্ণেগী লাইসিয়ামে চলিতে লাগিল । 

অভেদানন্দ এখন দার্শনিক বলিয়া পরিচিত এবং রয়েস্‌, জেমূন্, 
হাউইসন,, ল্যান্ম্যান, প্রভৃতি পণ্ডিতাগ্রমী অধ্যাপকদের দ্বারা বিশেষ 
সম্মানিত । মিঃ লেগেটের পদত্যাগের পর কলাম্বয়া বিশ্ববিগ্থালয়ের 
অধ্যাপক হার্শেল সি পার্কার বেদান্ত-সমিতির সভাপতি হইয়াছেন । 
বব্বাসরীয় বক্তৃতা, শিশুক্লাস ও যোগক্লাস নিয়মিত চলিতেছে । প্রতি 
বৎসর শ্রীরামকষেের জন্মোৎসব ঘথাবিধানে অনুষ্ঠিত হইতেছে । বেদান্ত- 
সমিতি হইতে পুস্তকাদি প্রকাশিত হইয়! বিক্রয় হইতেছে এবং সমিতির 
সভ্য ও বদ্ধুসংখ্যা বহুগুণ বধিত হইয়াছে । ১৯০২ খ্রীষ্টা্জের প্রথম 
ভাগেও অনুরূপ কার্ধ-পরিচালন। করিয়া ৭ই অগণ্ট তিনি ইউরোপ, যাত্র। 
করিলেন । 


স্বামী আভেদানন্দ ৪১১ 


প্রথমতঃ ইংলণ্ডে অবতরণ কবিষা তিনি ক্কট্ল্যাণ্ডের গ্লাসগো প্রভৃতি 
নগর ও ইংলণ্ডেব বিভিন্ন স্থান দর্শন কবিলেন । অতঃপর ফ্রান্স অতিক্রম 
কবিয! স্থইটজ্যারল্যাণ্ডে উপস্থিত হইলেন । সেখানে জেনেভা হ্দ 
দর্শন ও বিভিন্ন পর্বতশিখরে আবোহণজনিত অপূর্ব আনন্দামুভব করিষা 
তিনি প্যাবি হইযা লগ্নে আসিলেন এবং অনতিবিলম্বে ৩ওবা অক্টোবর 
নিউ ইষর্ক ঘাত্রা কবিলেন । 

নিউ ইযর্কে আগমনান্তে তাহাব প্রথম কার্য হইল আচার্য স্বামী 
বিবেকানন্দে স্বৃতিসভা আহ্বান কবিষা বীব সন্গ্যাসীব প্রতি তাহার ও 
আমেরিকাবাসী সকলেব শ্রদ্ধা ও কৃতজ্ঞতা নিবেদন । সেদিন উত্বেলিত- 
হৃদযে অভেদানন্গ জানাইলেন, স্বামীজীর নিকট তাঁহারা কত খণী এবং 
সভাষ স্বামীজীকে নিউ ইযর্কেব বেদান্ত-লমিতির প্রতিষ্ঠাতা বলিয়া 
অভিহিত কব হইল । ন্বতিতর্পণের পর নিষমিতভাবে বেদাণ্তসমিতিব 
কার্য চলিতে লাগিল । ১৯০৩ গ্রীষ্টাব্দের ২২শে জানুযারি সমিতির বাষিক 
অধিবেশনে উপস্থাপিত কার্যবিববণ হইতে দেখা গেল যে, সমিতির 
সর্বাঙ্গীণ উন্নতি হইযাছে--সভ্য ও বন্ধুলংখ্যা আশাতীতরূপে বুদ্ধি 
পাইযাছে ; অর্থব্যয অপেক্ষাকৃত অধিক হইলেও কোষে কিছু সঞ্চিত 
রহিযাছে এবং ৫২৫* খানি পুক্তিকা ও ২৫০* খানি পুস্তক বিক্রয হইযাছে । 
অতঃপর বক্তৃতাকার্য সমাঞ্ধ করিয়া অভেদানন্দ ১৫ই মে ইটালিভ্রমণে 
বহির্গত হইলেন | এবারে ইটালি, হইট্জ্যারল্যাও ও বেলজিষম প্রভৃতি 
দর্শনান্তে তিনি ২৭শে সেপে্বর আমেরিকাগামী জাহাজে উঠিলেন। 

অতঃপর ১৯০৩ খ্বীষ্টাব্ধের ষে প্রচার-ধতু আরস্ত হইল, উহাতে 
যষোগশিক্ষাদানাদিকার্ধে তিনি এতই ব্যাপৃত্ত হইযা পডিলেন যে, বাধ্য 
হুইয়। শিশুরলালটি বন্ধ করিতে হইল। টী বৎসর ১৮ই নভেম্বর স্বামী 
নির্মলানন্দ নিউ ইয়র্কে পৌছিযা ১২ই ডিসেম্বর হইতে সংস্কৃত ক্লাস আরম্ত 


৪১১ শ্রীরামকুষ্-ভক্তমালিক। 


করিলেন এবং অগ্ভান্য কার্ষেও অভেদানন্দকে সাহায্য করিতে লাগিলেন । 
পর বৎসর ৪ঠ! মে বেদান্ত-সমিতি ৬২নং ওয়েস্ট ৭১ স্ট্রাটের প্রশস্ত বাড়িতে 
উঠিয়া গেল । এই বাড়ির হলে ৩০০ শ্রোতার বসিবার আসন ছিল। 
ক্তরাৎ এখন হইতে বাহিরে হল ভাড়া করার প্রয়োজন হইত না। 
১৯০৪ গ্রীষ্টাব্ষের ২৮শে জুন অভেদানন্দ পুনর্বার ইউরোপ যাত্রা করিলেন । 
এইবার উদ্দেশ্য অস্ট্ীয়। ও বাভেরিয়ার টাইরলের হাই আল্পস্‌ আরোহণ 
কর1]। ইউরোপ হইতে তিনি ১৬ই অক্টোবর নিউ ইয়র্কে ফিরিলেন | 
১৯০৫ গ্রীষ্টাব্বের কয়েকটি ঘটন] উল্লেখযোগ্য । ৩০শে জান্ুযারি 
ক্রকুলিনে একটি বেদাস্তকেন্দ্র-স্থাপনানত্তর উহার কার্ষভার স্বামী নির্মলা- 
নন্দের উপর অপিত হইল । ফেব্রুয়ারির প্রথম ভাগেম্বামী অভেদানন্ন 
কানাডায় বক্তৃতা উপলক্ষে গেলেন এবং কানাডার বিভিন্ন স্থান, 
আমেরিকার পশ্চিমোপকৃল ও মেঝ্সিকে। প্রভৃতি স্থানে ভ্রমণ ও বক্তৃতাদি 
করিয়া ২৭শে অক্টোবর নিউ ইয়র্কে ফিরিলেন | এই বৎসর ১৪ই নভেম্বর 
হইতে ১৯শে ডিসেম্বর পর্যন্ত তিনি প্রতি মঙ্গলবারে ক্রকূলিন ইন্ক্টিটিউটে 
ভারত সম্বক্ধে তিন চারি শত শ্রোতার সম্মুখে যে সকল বক্তৃতা দেন, 
উহাই পরে “ইয়া এযাও হার পীপল* ( ভারত ও ভারতবাসী ) নামক 
পুস্তকাকারে প্রকাশিত হইয়া স্বদেশ ও বিদেশে তাহাকে ভারতীয় 
জাতীয়তা ও কৃ্টির অন্যতম প্রতিনিধিরূপে স্বপরিচিত করিয়া দেয় । 
১৯০৬ গ্রীষ্টাঝের জানুয়ারি মাসের বাধিক অধিবেশনে স্থির হইল যে, 
সমিতির নিজস্ব বাটীনির্মাণ আবশ্যক ৷ এ বৎসর ২৭শে জানুয়ারি স্বামী 
নির্মলানন্দ ভারতে ফিরিয়া গেলেন ১ ইহার কয়েক মাস পরে ১৬ই মে 
স্বামী অভেদানন্দ ভারতযাত্র! করিলেন | ইতোমধ্যে তাহার অনুপস্থিতিতে 
নিউ ইয়র্কের কার্ষপরিচালনের জগ্ক শ্বামী বোধানন্দ ১৫ই এপ্রিল বোম্বাই 
বন্দরে জাহাজে উঠিলেন এবং ১লা জুন হইতে তাহার নেতৃত্বে নিউ ইয়র্কের 


স্বামী অভেদানন্দ ৪১৩ 


কাধ আবার আরম্ভ হইল। এদিকে এই কয় বৎসরের.বিপুল সাফল্য 
লইযা স্বামী অভেদানন্দ ১৬ই জুন কলম্বোতে পদার্পণ করিলে কলম্বো- 
বাসীরা তাহাকে সমুচিত অভ্যর্থনা জানাইল। অতঃপর তিনি কাণ্ডি, 
জাফ.না ও অন্ুরাধাপুরম্‌ দর্শন এবং নানা স্থানে বক্তৃতাদি করিযা জাহাজে 
টিউটিকোরিন পৌঁছিলেন। সেখানেও অনুরূপ অভ্যঘিত হইয়া ও 
ব্ক্তৃতা্দি করিয! দাক্ষিণাত্যেব প্রপিদ্ধ স্থানগুলির দর্শনে নির্গত হইলেন, 
অধিকন্ত সর্বত্র বেদান্তের মহিমাও প্রচার করিলেন। এ অঞ্চলের মধ্যে 
বাঙ্গালোরেই জনসাধারণের সর্বাধিক উৎসাহ দেখা গেল। দাক্ষিণাত্যের 
ভ্রষণ-সমাপনান্তে ২৩শে অগস্ট তিনি পুরীধামে উপস্থিত হইলে স্বামী 
ব্রদ্ধানন্দ, শিবাননা ও প্রেমানন্দ তাহাকে স্টেশন হইতে ৬জগন্নাথদেবের 
মন্দিরে লইযা গেলেন এবং পৰে “শশিনিকেতনে” উপস্থিত করিলেন । 
দাক্ষিণাত্য-ভ্রমণকালে স্বামী রামকষ্নন্দ প্রায় সর্বত্রই তাহার সঙ্গে 
থাকিয়। তীর্ঘদর্শন, ভক্তদের সহিত আলাপ-পরিচয, বক্তৃতার আয়োজন 
প্রভৃতি সকল বিষয়ে তাহাকে সাহাষ্য করিতেছিলেন , কিন্তু একসঙ্গে 
নীলাচলে আসিতেপারেন নাই । দুই-তিন দিন পরে তিনিও আসিলেন । 
তীর্ঘশ্রেন্ঠ জগন্নাথধামে এই গুরুভ্রাতৃসম্মিলনে ষে আনন্দজোত প্রবাহিত 
হইল অভেদানন্দ তাহাতে কিয়দ্দিবল যথাভিরুচি অবগাহন করিয়া 
৮ই সেপ্টেম্বর কলিকাতা যাত্র! করিলেন । ম্বদেশাগত অভেদানন্দকে 
বঙ্গবাসীরাও সমুচিত সংবর্ধনা জানাইল এবং তাহার মুখে বেদান্তের 
মহিমা শ্রবণ করিয়া তৃপ্ত হইল। অনম্ভতর ৫ই অক্টোবর তিনি পাটনা 
যাত্রা করিলেন এবং পাটনার পরে কাশী, আগ্রা, আলোয়ার ও 
আহ্মেদাবাদ হইয়া বোষ্বাই পৌছিলেন। পথে বনু স্থানেই তাঁহাকে 
বক্তৃতা করিতে হইয়াছিল। অবশেষে ১*ই নভেম্বর ( ১৯৯৬ ) তিনি 
স্বামী পরমানন্গকে সঙ্গে লইয়| আমেরিকা বাত্রা করিলেন । 


৪১৪ শ্রীরামকৃষ্ণ-ভক্তমালিকা! 


বেদান্ত-সমিতির নিজস্ব গৃহসংগ্রহের জন্য পূর্বসঙ্বল্লানুধায়ী ১১*৭ইং-র 
২রা মার্চ ১০৫ ওয়েস্ট, ৮*নং স্ট্রীটের ভবনটি ক্রয় করা হইল । সমকালেই 
অপর একটি আশ্রম-স্থাপনের জন্ত ওয়েস্ট কর্ণওয়াল স্টেশন হইতে চারি 
মাইল দুরে ১৫০ একর পরিমিত এক মনোরম স্থান ও তৎসহ বাটী ক্রীত 
হইল । উহা বার্কশায়ার জেলার অন্তর্গত ও নিউ ইয়র্ক হইতে ১৫০ মাইল 
দুরে । উদ্দেশ্য রহিল যে বেদান্ত-প্রচারে নিরত স্বামীজীদের ইহা একটি 
বিশ্রামস্থান হইবে, বেদান্তের ছাব্র-ছাত্রীরাও মধ্যে মধ্যে এখানে আসিয়। 
নির্জনে সাধন করিতে পারিবেন এবং সেখানে গ্রীম্মাবকাশে শিক্ষাও 
চলিতে থাকিবে । ইতোমধ্যে স্বামী অভেদানন্দের প্রত্যাবর্তনানস্তর 
স্বামী বোধানন্গা পিট্সবার্গের বেদাত্তকেন্দ্রের ভার লইয়া তথায় চলিযা 
গেলেও নবাগত স্বামী পরমানন্দকে নিউ ইয়র্কে রাখিয়া অভেদানন্দের 
পক্ষে ইউরোপ-শ্রমণাদির অস্থবিধা হইল না। এইভাবে এ বৎসর ভুলাই 
মাসে তিনি ইংলঙে উপস্থিত হন এবং ২৯শে অগস্ট পর্যস্ত তথায় 
অবস্থানান্তে আমেরিকায় ফিরিয়া আসেন । ১৯০৮ খ্রীষ্টাব্ের ২৯শে 
জানুয়ারি তিনি পুনর্বার ইংলণ্ডে গমন করিলেন । এই ষাত্রায় বন্তৃত। 
ব্যতীত যোগের ক্লাসও চালাইতে হইল । ক্রমে ১লা জুলাই ২২নং কওুইট 
স্্রাটে বেদান্তঘমিতির উদ্বোধন হইল । এই উদ্বোধনকার্ধে ভগিনী 
নিবেদিতাও উপস্থিত ছিলেন। ইহার পর লগুনের কার্য-সমাপনান্তে 
তিনি ২১শে অগস্ট নিউ ইয়র্কে পদার্পণ করিলেন । ১৯*৯ খ্রীষ্টাবের 
প্রারস্তেও তিনি পুনর্বার লগ্নে গিয়াছিলেন । এ ধাত্রায় তিনি প্যারিতে 
একমাস ছিলেন এবং যথারীতি গীতা, রাজযোগ ও ধ্যানের ক্লাস 
চালাইয়াছিলেন। এঁ বৎসর জুন মাসের শেষে তিনি নিউ ইয়কে 
ফিরিয়া আলেন। ১৯*৯ খ্রীষ্টাব্দে তাহার অন্ততম প্রধান কাজ হইল 
“ইলো-আমেরিকান্‌, ( ভারত-আমেরিকান ) ক্লাব-সংগঠন | ইহাতে 


স্বামী অভেদানন্দ ৪১৫ 


একদিকে যেমন ভারতীয় ছাব্রগণ সঙ্ঘবদ্ধ হইলেন, অপরদিকে তেমনি 
তাহারা আমেরিকানদের সহিত ঘনিষ্ঠ সম্বন্ধে আসিবার স্থযোগ 
পাইলেন । 

বেদান্ত-সমিতির বাড়িটি ক্রয় করিতে খণ হইয়াছিল। স্বামী 
অভেদানন্দ বিগত কয়েক বৎসর অধিকাংশ সময় বাহিরে থাকায় 
সমিতির সভ্যসংখ্যা ও আয় কমিযা গেল; স্থতরাং ধারশোধ করিবার 
জন্য অধিকাংশ কক্ষই ভাড়া দিয়া ১৯ « ইং-র মে মাস হইতে তিনি 
বার্শায়ারের আশ্রমে যাইয়া বাস করিতে লাগিলেন এবং ভারতে 
ব্হ্ধানন্দজীকে পত্র লিখিয়।৷ জানাইলেন যে, নিউ ইয়কের কার্ষের সহিত 
তাহার আর সম্বন্ধ নাই, অতএব অপর কেহ যেন এ কাধের জঙ্ভা 
আমেন। স্বামী পরমানন্দ ইতঃপূর্বেই নিউ ইয়র্কের কর্ম পরিত্যাগ 
করিয়৷ বন্টনের কার্যে মন দিয়াছিলেন। কাজেই ১৯১২ হইতে স্বামী 
বোধানন্দ নিউ ইয়র্কের কার্যভার প্রাঞ্চ হইলেন | এদিকে বার্কশায়ারে 
সমাগত অভেদানশ্দেরও কার্ধের প্রপার হইতে লাগিল ; সেখানেও নিত্য 
লোক-সমাগম নিতান্ত অল্প ছিল না। 

এই ভাবে দীর্ঘকাল দক্ষতার সহিত বেদাস্তপ্রচার চালাইয়৷ কর্মরান্ত 
অভেদানন্দ স্বদেশে প্রত্যাগমনের জন্য ব্যাকুল হইলেন । সেইজন্ত ১৯১৯ 
্রষ্টাব্ের প্রথম ভাগ হইতেই আমেরিকার কাজ গুটাইতে লাগিলেন । 
নভেম্বরে আশ্রম বিক্রয়ের জন্ত বায়ন। হইয়া গেল এবং ১৫ই ডিসেম্বর 
তিনি নিউ ইরর্কে চলিয়৷ আদিলেন। সেখান হইতে এচিরে সান্‌- 
ফ্রান্সিস্কোতে উপনীত হইলেন । এই শহরে তিনি পুর্ণ এক বৎসর 
বেদান্ত-আন্দোলন চালাইয়া ১৯২* অব্ের ২১শে ডিসেম্বর লস্‌ এঞ্জেলিস্‌ 
যাত্রা! করিলেন । পরবর্তী বৎসরের ১৯শে ভুন পর্যন্ত সেখানে নিয়মিত- 
ভাবে প্রচারকার্য চালাইয়৷ ২৭শে ভুলাই (১৯২১) তিনি সান্ফ্রা্সিস্‌কে। 


৪১৬ শ্রীরামকুষ্ণ-ভক্তমালিকা। 


হইতে শেষ বারের মতো ভারতে চলিলেন । পথে হননুলুতে ১১ হইতে 
১১শে অগস্ট পর্যন্ত প্যান্‌ প্যাসিফিক এডুকেশন কন্ফারেন্সে যোগদান 
করিয়া আবার জাহাজ ধরিলেন এবং জাপান, হংকং ইত্যাদি দেখিয়া 
সিঙ্গাপুরে উপস্থিত হইলেন । অতঃপর সিঙ্গাপুর, কোয়ালালামপুর ও 
রেঙ্গুনে অভিনন্দিত হইয়া! এবং বক্তৃতাদি করিয়া ১*ই নভেম্বর কলিকাতায 
অবতরণ করিলেন । 

বেলুড় মঠে বাসকালে তাহাকে কলিকাতা বিশ্ববিগ্ভালয়ের ছাত্রগণ 
ইউনিভারপিটি ইনৃষ্টিটিউটে অভিনন্দিত করিলেন । পরবৎসরের প্রারস্তে 
তিনি জামসেদপুরে বক্ততা করিতে গেলেন এবং ১৩ই ফেব্রুয়ারি স্বামী 
শিবানন্দের সহিত পূর্ববঙ্গ যাত্রা করিলেন । কিছুদিন পরেই বেলুড় মঠে 
প্রত্যাবর্তনপূর্বক স্বামী ব্রন্ধানন্দের দেহত্যাগ পর্যন্ত তথায় অবস্থান 
করিয়া শিলং ও ৬কামাখ্যাদর্শনে নির্গত হইলেন । আমেরিকা হইতে 
সগ্ঃপ্রত্যাগত প্রথিতযশ! শ্রীরামরুষণশিষ্য অভেদানন্দ যেখানে যাইতেন 
সেইখানেই উৎসাহ উদ্দীপিত হইত এবং তাহাকেও বক্তৃতা ও উপ- 
দেশাদির দ্বারা লোকের আধ্যাত্মিক ক্ষুধা মিটাইতে হইত। শিলং এবং 
গৌহাটীতেও ইহার ব্যতিক্রম হয় নাই । শিলং হইতে ফিরিয়াই তিনি 
তিব্বত-ভ্রমণে বহির্গত হইলেন। তিব্বতষাত্রার পথে তিনি কাশী, 
লাহোর ও রাওলপিগডি দেখিয়। শ্রনগরে উপনীত হইলেন এবং তথা 
হইতে যাত্রা করিয়া প্রায় ছুই মাস পরে হেমিস্‌ গুক্ষয় পৌছিলেন। 
এখান হুইতে শ্রীনগরে ফিরিতে তাহার আরও একমাস লাগিয়াছিল । 
তদনত্তর তক্ষশীলা৷ ও পেশোয়ার-দর্শনান্তে তিনি হৃষীকেশে গেলেন । 
পুণ্যস্বতিপূত এই ক্ষেত্র দর্শনপূর্বক কনখল হইয়া তিনি কলিকাতায় 
ফিরিলেন। 

পৃর্ণোছ্মী প্রচারকের পক্ষে সর্ববিষয়ে অন্থকূল আমেরিকার 


স্বামী অভেদানন্দ ৪১৭ 


নগরসমূহে দীর্ঘকাল বেদান্ত-আন্দপোলনে নিযুক্ত অভেদাননা বুঝিয়াছিলেন 
যে, মহানগরী হইতে দূরে, চিরাভ্যন্ত জীবনযাপনের প্রতিকৃল ও প্রচারের 
উপযুক্ত হুযোগ-বিহীন ক্ষুদ্র গ্রাম বেলুড়ে পড়িয়া থাকিলে তাহার 
জীবনকে পঙ্গু করা হইবে | এতঘ্যতীত বনহুসংখ্যক গ্রন্থ ও বহুবিধ দ্রব্যাদি 
লইয়৷ স্বল্পপরিলর মঠবাটিতে বাস করাও আয়াসসাধ্য ছিল । অতএব 
ভাবিয়া স্থির করিলেন যে, কলিকাতায় একটি বেদান্তকেন্ত্র-স্থাপন 
অত্যাবশ্যক । এই অভিপ্রায়ান্ছসারে ১৯২৩ অবের ২*শে ফেব্রুয়ারি 
তিনি ৪৫-বি মেছুযা! বাজারের ভাড়াটে বাড়িতে পরিকল্পিত কেন্দ্রের 
প্রতিষ্ঠা করিলেন । এই বাড়িতে আড়াই মাস বাস করিয়া তিনি তাহার 
চিরাচরিত প্রথায় বক্তৃতা, আলাপ-আলোচন1 ও দীক্ষাদির সাহায্যে 
বেদান্ত-আন্দোলন চালাইতে লাগিলেন । তারপর তিনি ১ল! মে হইতে 
১১নং ইডেন হস্পিটাল রোডের বাড়িতে উঠিয়া গেলেন । এখানে ক্রমে 
ত্যাগী শিষ্যদের আগমন হইতে থাকিল এবং এখানেই বেদাস্ত-সমিতির 
ঘথার্থ গোড়াপত্তন হইল । ১৯২৪ অব দাঞ্জিলিং যাইয়া তিনি একটি 
আশ্রম-প্রতিষ্ঠার জন্ঠ “রুবি কটেজ" নামক ছইখানি গৃহনমেত একখও 
ভূমি ক্রয় কিলেন। পরে গৃহাদির আবশ্যক পরিবর্তনান্তে ১৯২৫ অন্দে 
কাতিক মাসে “রামকৃষ্ণ বেদান্ত-আশ্রম' প্রতিষ্ঠিত হুইল । 

এদিকে কলিকাতার বেদান্ত-সমিতির কার্ধ প্রসার পাইয়াছে ; সুতরাং 
বৃহত্তর বাটির আবশ্যক হওয়ায় শ্বামী অভেদানন্দ সদলবলে ৪*নং বিডন 
স্্রীটে উঠিয়া আসিলেন। ইতোমধ্যে ভারতীয় জীবনের সহিত পুনঃ 
সংযোগস্থাপনের ফলে জনসাধারণের প্রয়োজন সম্বন্ধে তিনি অধিক 
অবহিত হওয়ায় তাহার কর্মধার! কিঞ্চিত পরিবতিত হইল । তিনি স্থির 
করিলেন যে, এই দরিদ্র দেশে সমিতির কমিবৃন্ধকে বেদান্ত-প্রচারের 
সহিত শিক্ষা ও সমাজসেবায়ও আত্মনিয়োগ করিতে হইবে । এইকূপে 

২৭ 


৪১৮ শ্রীরামকৃষ্-ভক্তমাজিকা 


দাজিলিং ও কলিকাতার কেন্দ্র্ধয় সমাজকল্যাণেও ষথাপত্তব আত্মোৎসর্গ 
কবিল। বস্ততঃ রামকুষ্ণ মিশনের সহিত সমিতির শুধু ভাবগত এঁক্যই 
রক্ষিত হইল না, কার্যতও সহযোগিতা চলিতে থাকিল। এতত্বযতীত 
স্বামী শিবানন্দ ও সারদানন্দ প্রভৃতি প্রাচীন সন্ন্যাসীদের সমিতিতে 
আগমন ও অভেদানন্দের বেলুড় মঠে প্রায়শ: গমনের দ্বারা সংযষোগন্থত্ 
দৃট়ীকৃত হইল। ১৯২৬-এর মার্চ মাসে এই হ্ৃগ্ভতার বহিঃপ্রকাশস্বরূপে 
বেদান্ত-সমিতিতে একটি সাধুসম্মিলন হইল এবং স্বামী শিবানন্দ প্রমুখ 
বেলু৬ মঠের ও কলিকাতাস্থ অপর সব মঠের সাধুগণ বেদান্তমঠে আসিয়া 
আহাপ করিলেন । কিন্তু এইরূপ বিবিধ প্রচেষ্টা সত্বেও বেদান্ত-সমিতি 
ক্রমেই রামকৃষ। মঠ ও মিশন হইতে সম্পূর্ণ পৃথক হইয়া গেল পরিশেষে' 
শুধু স্বামী অভেদানন্দের সহিত মঠ ও মিশনের ব্যক্তিগত সম্বন্ধ রক্ষিত 
হইল । 

১৯২৬ স্ত্রীষ্টাব্দের উল্লেখযোগ্য ঘটনা - বেদান্ত-সমিতির মুখপত্র 
“বিশ্ববাণী"র প্রকাশ এবং ১৯২৯-এর সবশ্রেষ্ঠ ঘটন1--সমিতির জন্ত ৬নং 
রাজ! রাজকৃষ্ণ স্ট্রাটে ১১ কাঠ] জঙি ক্রয় করিয়া! বাটী-নির্মাণের হবিধার 
জন্ক সমিতিকে এ রাস্তার ১৩নং বাড়িতে তুলিয়া আনা । এই সময় 
হইতে দেখা! গেল ষে, স্বামী অভেদানন্দের দৈনন্দিন কার্ধে আর তেমন 
মন নাই- তিনি যেন স্বীয় সম্তানদিগকেই সর্বকার্ষে সম্মুখে ঠেলিয়৷ দিয়া 
নিজে পশ্চাতে চলিয়। যাইতে সচে্ | অতঃপর তিনি প্রধানতঃ দাজিলিংএ 
বাম করিতে লাগিলেন এবং মধ্যে মধ্যে ভক্তদের আহ্বানে কলিকাতায় 
আসিয়া তাহাদের আধ্যাত্মিক পিপাসা মিটাইতে লাগিলেন । স্বামী 
ব্রদ্মানন্দজী একসময়ে বলিয়াছিলেন, “কালী ঘখন তার বাইরের কাজ 
কমিয়ে দেবে, তখনই তার আধ্যাত্মিক শক্তির বিকাশ লোকে বুঝতে 
পারবে ।” বর্তমানে তাহাই ঘটিল। দিখিজয়ী পণ্ডিত আজ সরল শিশুর 


স্বামী অভেদানন্দ ৪১৯ 


স্যায় সকলের সঙ্গে এমনভাবে মিশিতে লাগিলেন যেন তিনি তাহাদেরই 
একজন | দুব হইতে বক্তৃতার ছটায় মুগ্ধ করা আজ তাহার কাজ নহে, 
এখন ভক্তগণের অন্তরে প্রবেশপুর্বক তাহাদিগকে শ্রীরামক্জ-ভাবে 
অনুপ্রাণিত বরাই তাহার জীবনের শেষ ব্রত। 

১৯৩২ খ্রীষ্টাব্দে নৃতন মঠের একতলা সম্পূর্ণ হইলে সমিতি উহাতে 
উঠিযা আসিল । কিন্তু স্থানের অপ্রাচুর্য-বশতঃ স্বামী অভেদানন্দ তখনও 
দাজিলিংয়েই রহিয়া গেলেন । ১৯৩৪-এর শেষভাগ হইতে তিনি 
কলিকাতার অর্ধসমাপ্ত আশ্রম-ভবনে বাস করিতে আরম্ভ করিলেন এবং 
কষেক মাস পরেই ( ৬ই মার্চ, ১৯৩৫ ) আশ্রমের ভূমিতে শ্ররামক- 
মন্দিরের তিত্তিস্থাপন করিলেন । কলিকাতা ও দাজিলিং-এর আশ্রম 
দুহটিকে দেবোত্তর সম্পত্তি করিয়৷ দিবার আকাঙ্ক্ষা দীর্ঘকাল যাবৎ 
তাহার মনে ছিল। কিন্তু কলিকাতার সম্পত্তি খণভারে জর্জরিত থাকায় 
উহাকে আপাততঃ দেবোত্তর করিতে পারিলেন না, ১৯৩৬-এর মে 
মাসে দাজিলিং-এর আশ্রমটিকে এরূপ করিয়! দিলেন । 

তখন শ্ররামকৃুঝ-শতবাধিক উৎসব চলিতেছিল । ১৯৩৭ অব্ের ১লা 
মার্চ তিনি টাউন হলে 'পার্লামেণ্ট, অব. রিলিজনে'র উদ্বোধন-সভায় 
সভাপতিত্ব করিলেন । সেদিন তাহাকে ছুইবার বক্তৃতা দিতে হুইয়াছিল। 
ইহার পরদিন তিনি লিখিত প্রবন্ধ পাঠ করেন। ইহাই তাহার শেষ 
অভিভাষণ। ইতোমধ্যে বেদান্ত-সমিতিতে মনিরের কার্য শেষ হইয়া 
গিয়াছে । ২রা মার্চ শ্রীরামরুষেের জন্মতিথি উপলক্ষে তিনি কলিকাতার 
আশ্রমে বিবেকানন্ব-স্বতিভবনের দ্বারোদ্ঘাটন করিলেন এবং মন্দিরে 
বথাস্থানে শ্রীরামকৃষ্ণের পটস্থাপনান্তে প্রাণপ্রতিষ্ঠা করিলেন । দাজিলিং- 
এর আশ্রমে তখনও শ্রীশ্রীঠাকুরের প্রতিষ্ঠ] হয় নাই ; তাই তিনি সেখানে 
যায়! ২৯শে অগস্ট প্রীশ্রীঠাককরের পটে প্রাণপ্রতিষ্ঠা করিলেন । ইহাই 


৪২০ শ্রীরামকৃষ্খ-ভক্তমালিক। 


তাহার শেষ দাঞ্জিলিং-গমন। অতঃপর কলিকাতায় ফিরিয়! আসিয়া 
আর মাত্র দেড় বৎসর তিনি মর্ত্যধামে ছিলেন | 

কলিকাতায় ফিরিবার কিয়ংকাল পরেই সমিতির পক্ষ হইতে সমস্ত 
সম্পত্তি তাহার নামে হস্তান্তর করিয়া দেওয়া হইল এবং তিনিও ১৯৩১ 
শ্রটাবে শ্রীরামকৃষ্ণের শুভ জন্মতিথিতে উহা দেবোত্তর সম্পত্তি করিষা 
দিয়া স্বস্তির নিঃশ্বাস ফেলিলেন ৷ তাহার জীবনের আর একটি অসমাপ্ত 
কার্য ছিল তাঁহার অপ্রকাশিত বক্তৃতাবলী একবার দেখিয়া দেওয়া ; 
স্তরাং আহারের পর প্রতিরাজ্রে প্রধান প্রধান বক্তৃতাগুলির পাঠ 
চলিতে লাগিল--তিনি শুনিয়া মাঝে মাঝে সংশোধন করিয়া দিতে 
লাগিলেন । 

জীবনের কর্মসমাপনান্তে শেষ দেড় বৎসর তিনি প্রায় শষ্যাগত ছিলেন 
বলিলেই চলে । তবে সমাগত কাহাকেও তিনি ফিরাইয়া দিতেন না; 
শয্যায় শুইয়াই সকলকে অমায়িক ব্যবহার ও আলাপে আপ্যাধিত 
করিতেন । নন্দোৎসবের পরদিন ৮ই সেপ্েম্বর (১৯৩৯) সকালে 
৮-১৬ মিনিটে তিনি সমাধিযোগে মহাপ্রয়াণ করিলেন | সংবাদ পাইয়া 
চারিদিক হইতে বন্ধুবান্ধব ও শিষ্যের। সমাগত হইলেন । বেলুড় মঠ ও 
উদ্বোধনাদদি কলিকাতার মঠগুলি হইতেও সাধুরা আপিয়! শেষ দর্শন 
করিয়! গেলেন এবং শেষরুত্যে ফোগ দিয়া শ্রদ্ধাঞ্জলি অর্পণ করিলেন । 
তাহারই অভিপ্রায়ান্থদারে কাশীগুরের শ্মশানে শ্রীশ্রঠাকুরের সমাধি- 
মন্দিরের ঠিক উত্তরেই পুষ্পমাল্য ও চন্দনাদিতে ভূষিত হইয়া তাহার 
দেহ চন্দনকাষ্ঠে সজ্জিত চিতাগ্িতে আন্ত হইল। 


০টি 
কপ পাছা সস 

ত্বা 
মী অদ্ভুতান 
পু 


স্বামী অদ্ভুতানন্দ 


লাটু মহারাজ শ্রীরামরুষণের অদ্ভুত হুষ্টি। ম্বামী বিবেকানন্দ 
বলিয়াছিলেন, “লাটু যেরূপ পারিপাশ্বিক অবস্থার মধ্য হইতে আসিয়া 
অল্প দিনের মধ্যে আধ্যাত্মিক জগতে যতট] উন্নতিলাভ করিয়াছে, আর 
আমরা যে অবস্থা হইতে যতট]1 উন্নতিলাভ করিয়াছি- এততুভয়ের 
তুলন1 করিয! দেখিলে সে আমাদের অপেক্ষা অনেক বড়। আমর! 
সকলেই উচ্চবংশজাত এবং লেখাপড়া শিখিযা মাজিত বুদ্ধি লইয়া 
ঠাকুরের নিকট আসিযাছিলাম , লাটু কিন্তু সম্পূর্ণ নিরক্ষর । আমরা 
ধ্যান-ধারণা! ভাল ন1 লাগিলে পড়াশুনা করিয়া মনের সে ভাব দুর 
করিতে পারিতাম ) লাটুর কিন্ত অন্ত অবলম্বন ছিল না__তাহাকে 
একটিমাত্র ভাব অবলম্বনেই চলিতে হইয়াছে । কেবলমাত্র ধ্যান-ধারণ! 
সহায়ে লাটু যেমস্তিক্ষ ঠিক রাখিয়া অতি নিম্ন অবস্থা হইতে উচচতম 
আধ্যাত্মিক সম্পদের অধিকারী হইয়াছে, তাহাতে তাহার অন্তনিহিত 
শক্তির ও তাহার প্রতি শ্রীশ্রঠাকুরের অশেষ কপার পরিচয় পাই |» 

লাটুর শৈশবের নাম ছিল রাখতু-রাম । কথিত আছে যে, শৈশবে 
বসস্তরোগের আক্রমণে তাহার জীবনসংশয় উপস্থিত হইলে তাহার মাত 
শ্ররামচন্দ্রে নিকট সন্তানের জন্ত আকুল প্রার্থনা জানান। অতঃপর 
শিশু হুন্থ হইলে মাতার ধারণ! জন্মিল, শ্রীরামচন্দ্রই পুত্রকে রক্ষা 
করিয়াছেন । এই বিশ্বাসের ফলেই তাহার এ নাম হয়। রাখতু-রাম 
ছাপর1 জেলার কোন পন্পীগ্রামে এক মেষপালকের গৃহে জন্মগ্রহণ 
করেন। তাহার বাল্যজীবন সম্বন্ধে বিশেষ কিছুই জানিতে পার] যায় 


৪১২ শ্লীরামকুষ্ণ-ভক্তমালিকা 


নাই , কারণ যখনই তাহাকে এইসব বিষয়ে জিজ্ঞাস করা হইত, তিনি 
বিরক্তি-সহকাবে বলিতেন, «আরে, ঈশ্বরতত্ব ছেড়ে দিয়ে তোরা কি 
আমার কথা নিয়ে সময় কাটাবি? আমার কথা জানবার কি দরকাব 
আছে ? তোরা আমায় ঝুট মুট দি করিসনি !” ১ এইরূপসন্্াপোচিত 
উদাসীনতা বা নির্বাক গাভীর্ষের সন্মুখে জীবন সম্বন্ধে সমস্ত কৌতৃহল 
এককালে নিস্তবব হইয়া যাইত। তবে অপরের সহিত কথাপ্রসঙ্গে 
শৈশবের ষে ছই-চারিটি ঘটনা অতকিতে বলিয়া ফেলিতেন, তদবলম্বনেই 
আমর! এঁ কালের সামান্ঠ কিছু পরিচয় পাই । তিনি বলিতেন, «আমি 
তো রাখ্রালদের সঙ্গে থাকতাম ।” সরলমতি রাখালদের সঙ্গে ক্রীড়া ও 
গোচারণাদিতে ত্তাহার অনেক সময় অতিবাহিত হইত এবং প্রকৃতির 
উন্মুক্ত বিশাল ক্ষেত্রই ছিল তাহার বিদ্যালয় । আর সে সৌন্দর্যময় 
প্রাকৃতিক পটভূমিক! স্বভাবতই তাহার ভগবত্প্রবণ মনকে উদ্বেলিত 
করিয়া সঙ্গীত জাগাইত, “মনুয়ারে, সীতারাম ভজন কর লিজিয়ে |” 
তাহার জনকজননী অতি দরিদ্র ছিলেন-_ছুই বেলা পর্যাপ্ত আহার পথযন্ত 
তাহাদের জুটিত না। আহারসংস্থানের জন্য অতিরিক্ত পরিশ্রমের ফলে 
তাহারা উভয়েই অকালে দেহত্যাগ করেন এবং পাঁচ বংদর বয়সে 
রাখতু-রাম অনাথ হন। ইহার পর তাহার নিঃসন্তান খুল্পতাত বালকের 
রক্ষণাবেক্ষণের ভার গ্রহণ করেন। ইহার অবস্থা অপেক্ষাকৃত সচ্ছল 
ছিল; হুতরাৎ ইহার বাড়িতে রাখ তু-রাম কিছুদিন পূর্বাপেক্ষা স্বথেই 
ছিলেন । 

এই আনন্দের দিনগুলির কিন্তু শীঘ্রই অবসান হইল পিতৃব্যের ভাগ্য- 
বিপর্যয়ে । শীপ্রই মহাজনের পীড়নে নিঃসম্বল খুল্পতাত রাখ.তু-রামকে 


৯. জাটু মহারাজ বিহারী ও বাঙ্গল। মিশাই় এক অপূর্ব চিত্তাকর্ষক ভাষায় কথা 
বলিতেন। বর্তমান গ্রন্থে উহাকে প্রধানতঃ বলভাবায় পরিণত কর হইল । 

লইয়া জীবিকার্জনের জন্ত কলিকাতায় আঙসিলেন। দেশের মাটিকে 
ছাড়িয়া আপিতে রাখ তু-রামের কোমল প্রাণে কতটুকু ব্যথা বাজিয়াছিল 
তাহা তিনি একদ1 কথাচ্ছলে প্রকাশ করিয়াছিলেন, «ওরে, দেশ ছেড়ে 
চলে আসতে কি মন চায়? আমার তো কান্না পেয়েছিল। তোদের 
আত্মীয়-স্বজন সব রয়েছে, তাদের ছাড়তে পারবি কেন?! আমার তো 
কেউ ছিল না, আমি তবু পারি নি।” কলিকাতায় আসিয়া রাখ তু- 
রামের পিতৃব্য তাহাকে শ্রীযুক্ত রামচন্দ্র দত্ত মহাশয়ের আরদালি ও স্বগ্রাম- 
বাসী ফুলটাদের সাহায্যে দত্তপরিবারে ভূত্যরূপে নিযুক্ত করিলেন। 

প্রভুগৃহে রাখ তু-বামের কাজ ছিল--বাজার করা, মেয়েদের 
বেড়াইতে লইয়া যাওয়া, ফাই ফরমাণ খাটা, রামচন্দ্রের টিফিন লইয়া 
যাওয়! ইত্যাদি । এসব কাজ তিনি অতি তৎপরতার সহিত করিতেন । 
ফলতঃ কর্মঠ, আদেশ-পালনে উন্মুখ ও পচ্চরিত্র বালক শীঘ্রই সকলের 
ন্েহের পাত্র হইয়া উঠিলেন এবং তাহার আদরের নাম হইল 'লাল্টু'। 
এই লাল্টু নামই পরে শ্রীরামকৃষ্ণের স্নেহময় মুখে “লা” “লেটো' বা 
“নেটো'তে পরিণত হইয়াছিল । 

কাজের অবপরে লাটু কুস্তি ও কসরত প্রতৃতি করিতেন । ইহাতে 
রামবাবুর জনৈক বিষয়বুদ্ধিসম্পন্ন বন্ধু একদিন রামবাবুকে ম্মরণ করাইয়া 
দিলেন, বাড়িতে কুন্তিগির ভৃত্য রাখিলে আহারাদির ব্যয়বৃদ্ধি পায় । 
তছুত্তরে উদারমনা রামবাবু বলিয়াছিলেন, “তোমরা তো! বোঝো না যে, 
কুষ্তি লড়লে কাম কমে ষায়।» পুনশ্চ আর একদিন অপর বন্ধুর মমে 
সন্দেহ উঠিল. চাকর লাটু বাজারের পয়স1 চুরি করে। ব্যঙ্রচ্ছলে তিনি 
স্পষ্টই লাটুকে জিজ্ঞাসা করিয়া বপিলেন, পারে, ছোড়া, ঠিক ক'রে 
বল তো আজ কটা পয়প! সরালি 1” এরূপ হীন কটাক্ষ সহা করিতে 
ন। পারিয়! লাটু দৃষ্টকে বলিলেন, “জানবেন বাবু আমি নকর বটে, 

কিন্ত চোর নই।” এই সদস্ত উক্তিতে হৃতমান বন্ধু রামবাবুকে 
অভিযোগ জানাইলেন। সব শুনিয়া রামবাবু শুধু বলিলেন, “দেখুন, 
লাটু চোর নয়। ওর যখন যা দরকার হয়, ওর মার € দত্তগৃহিণীর ) 
কাছ থেকে চেয়ে নেয়।” 

শ্ররামরুষ্ণগতপ্রাণ রামচন্দ্রের মুখে তখন প্রায়ই ঠাকুরের এই সকল 
উপদেশ শুনিতে পাওয়] যাইত--*ভগবান মন দেখেন, কে কি কাজে 
আছে, কে কোথায় পড়ে আছে, তা দেখেন ন] ১ “যে ব্যাকুল, ঈশ্বর 
বই আর কিছু চায় না, তার কাছে ঈশ্বর প্রকাশিত হন)* “নির্জনে 
তার জন্ প্রার্থনা করতে হয়, তার জন্য কাদতে হয়, তবে তো! তার দয়া 
হয় 3৮ ইত্যাদি । সরল বালক লাটুর মনে এই সকল জলন্ত উপদেশ 
আগুন ধরাইয়া দিল এবং তখনই স্ভাহার গোপন সাধক-জীবন আর্ত 
হইল । তখন প্রায়ই দেখা যাইত, তিনি দ্বিপ্রহরে একখানি কম্বল মুড়ি 
দিয়া শুইয়া! আছেন । মাঝে মাঝে চোখ ছুটি জলে ভিজিয়৷ উঠিত, 
আর অমনি তিনি বামহস্তে উহা মুছিয়া ফেলিতেন। পরিবারের 
লোকের মনে করিতেন, পিতৃব্যের জন্য লাটুর মন থারাপ হইয়াছে এবং 
তদচ্থষায়ী প্রবোধও দিতেন | তখন কে জানিত যে, 'এত মিঠে ধার 
কথা, সেই সাধুটি'র চিন্তায় আজ লাটু আত্মহার! ? 

লাটু স্থষোগ খু'জিতে লাগিলেন ; একদিন এক রবিবারে রামচন্দ্রকে 
বলিয়াও ফেলিলেন,“আপনি আজ সেখানে যাবেন ; আমায় নিয়ে চলুন ।৮ 
রামচন্ত্র বিশ্বস্ত বালকের এই ন্বেহের আবদার উপেক্ষা না করিয়৷ লাটুকে 
সঙ্গে লইয়া চলিলেন । ইহা! ১৮৭১ থ্রীষ্টার্ধের অবসানের কিংবা ১৮৮০ 
গ্ষ্টাবের প্রারস্তের কথা । দক্ষিণেশ্বরে সমাগত রামচন্দ্র ঠাকুরকে হ্থগৃহে 
দেখিতে না পাইয়া অনুসন্ধানে বাহির হইলেন ) লাটু পশ্চিমের বারাগায় 
দাড়াইয়! রহিলেন | ইত্যবসরে ঠাকুর শ্ররাধিকার গান গাহিতে গাহিতে 

ফিরিলেন এবং লাটুকে দেখিতে পাইযাই রামচন্দ্রকে জিজ্ঞাসা করিলেন, 
“এই ছেলেটাকে বুঝি তুমি সঙ্গে করে এনেছ, রাম? একে কোথায় 
পেলে? এর যে সাধুর লক্ষণ দেখছি । তারপর সকলে গৃহে প্রবেশ 
করিলেন । লাটুর মনই তাহাকে জানাইয। দিল, ইনিই তাহার 
বছু-বাঞ্চিত সাধু । তি'ন তাহাকে পায়ে ধরিয়া প্রণাম করিলেন এবং 
করজোড়ে দীড়াইয়! শুনিতে লাগিলেন- ঠাকুর বলিতেছেন; “্যাব্র 
নিত্যসিদ্ধ তাদের জন্মে জন্মে জ্ঞান হয়েই রয়েছে । তারা যেন 
পাথর-চাপ। ফোয়ারা । মিস্ত্রী এখানে সেখানে ওস্কাতে ওক্কাতে যেই 
এক জায়গায় চাপট। সরিয়ে দেয়, অমনি ফোযারার মুখ থেকে ফর ফর 
ক'রে জল বেরুতে থাকে 1” এই কথা বলিতে বলিতে ঠাকুর হঠাৎ 
লাটুকে ছূ'ইয়া দিলেন । সহস1! লাটুর রোমাঞ্চ হইল, ওষ্ঠদ্য় ঘন ঘন 
কম্পিত হইতে লাগিল, আর দরদর ধারে অশ্রু বিগলিত হইতে লাগিল-_. 
লাটু তখন আর এই জগতে নাই! অনেকক্ষণ পরে ঠাকুর তাহাকে 
আবার স্পর্শ করিলে লাটুর ভাবসংবরণ হইল । স্বীয় লীলাসহচরকে 
এক আচড়েই চিনিয়] লইয়। ঠাকুর রামচন্দ্রকে নির্দেশ দিলেন, “এখানে 
ওকে মাঝে মাঝে পাঠিও 1” আর লাটুকে বলিলেন, “ওরে, আসিস । 
এখানে মাঝে মাঝে আসবি, জানিস |” 

অপর একদিন ঠাকুরের নিকট কোন একটি দ্রব্য প্রেরণের কথা 
উঠিতেই লাটু সাগ্রহে বলিলেন, “আমায় দিন, আমি আপনার সব 
ওখানে পৌছে দেব।* সেদিন (সম্ভবতঃ ফেব্রুয়ারি, ১৮৮* ) লাটু 
একাই ফল-মিষ্রাকাদি লইয়া প্রায় ১১টার সময় দক্ষিণেশ্খবরে উপস্থিত 
হইলেন এবং উদ্ভানপথে প্রারামরুফের দর্শন পাইয়া শ্রীপাদপন্ে দীর্ঘ প্রণাম 
জানাইলেন। অত:পর দ্বিপ্রহরে ৬কালীমাতার ডোগারতিদর্শনান্তে 
প্রসাদধারণের জন্ত ঠাকুরের পার্খে বসিলেন। ঠাকুর বুঝিয়াছিলেন, 

“কালীমন্দিরের আমিষ প্রসাদ-গ্রহণে লাটুর বিহারদেশীয সংস্কাবে 
আঘাত লাগিতে পারে; তাই ত্বাহাকে জানাইষ দিয়াছিলেন ষে. 
বিষ্ুমন্দিরে নিরামিষ ভোগ ও গঙ্জগাজাল রাম্না হ--তিনি ইচ্ছা করিলে 
তাহাই গ্রহণ করিতে পারেন। লাটু অত-শত না বুঝিষা সরলভাবে 
বলিলেন, “অ।পনি যা পাবেন, আমি তাই খাব-_-আমি তো! আপনার 
প্রপাদ পাব, তা ছাড়া আর কিছু খাব না।” ঠাকুর ইহাতে সহাস্টোে 
পার্শ্ববর্তী রামঙ্গাল-দাদাকে বলিলেন, “শালা কেমন চালাক দেখছিস ? 
আমি যা পাব শালা তাতেই ভাগ বসাতে চায়।” ঘষাহা হউক, 
আহারান্তে সমস্ত দিনটিই দক্ষিণেশ্বরে" কাটাইবার পর সন্ধ্যা ঠাকৃব 
তাহাকে স্মবণ করাইয়া দ্িংলন ষে, কলিকাতায় ফিরিতে হইবে। 
ফিরিবার পয়সা আছে কি না জিজ্ঞাসা করিলে লাটু মুখে উত্তর না দিবা 
পকেট নাড়িয়া জানাইয়! দিলেন, আছে। ঠাকুর হাপিলেন মাত্র | 
দ্বিতীয় দর্শনের পর লা স্বকার্ধে উদ্যম হারাইলেন | দক্ষিণেশ্বরে 
কথাচ্ছলে ইহ শ্রীরামকৃষ্চের কর্ণগোচর হইলে তিনি বলিলেন, “এমনটি 
হযে থাকে । এখানে আসবার জনক ওর মন কেষন করে-_-একদিন 
পাঠিয়ে দিও |” তদন্ুপারে লাটু পুনর্বার ঘেদিন দক্ষিণেশ্বরে উপস্থিত 
হইলেন, সেদিন কবিরাজ আগিয়া বিধান দিয়া গেলেন ঘে, খায়ু- 
পরিবর্তনের জঙ্া ঠাকুরের কামারপুকুরে যাওয়া উচিত । এদিকে লাট্ু 
ধরিয়] বসিলেন, “আমি আপনার এখানে থাকব: আমি আর নকরি 
করব না।” ঠাকুর তাহাকে যতই প্রবোধ দেন, লাটু ততই ক্রন্দনের 
হরে বলেন, "আমি আর ওখানে ধাব না, আমি এখানে থাকব ।” 
অবশেষে ঠাকুর বলিলেন, “আমিও এখানে থাকছি না রে !” অগত্যা 
লাটুকে ফিরিতে হুইল; কিন্ত তংপূর্বে ঠাকুরের নিকট মনিবগৃহে 
অনাসক্তভাবে অবস্থানের কৌশলটি শিখিষা আসিলেন । পরে তিনি 


স্বামী অত চানন্দ ৪২৭ 


বলিয়াছিলেন, প্তার কত কৃপা! তিনি দেশে াবার আগে আমাষ 
কেমন হ্বন্দর শুনিষে গেলেন, মনিবের সংসারে কেমন করে থাকতে 
হয | কিন্তু আমার মনের ছুঃখ ষাবে কেন ?” 

হা, যনের ছুঃখ যাবে কেন ? মনিবের সংসারে নিঃসঙ্গ হইযা থাকা 
চলে, সকলকে আপনার বলা চলে, সমস্ত কর্ম করা চলে, হাস্য-কৌত্ৃক 
পর্যন্ত চলে - কিন্তু মনের দুঃখ চাপা থাকিলেও ক্রমেই বৃদ্ধি পা । তাই 
লাটু নিজেই বলিয়াছিলেন, “জান ! তাঁর জন্য আমার ভারী মন কেমন 
কবত -_-বড অস্থির হযে পড়তুম। রামবাবুব ওখানে থাকতে পারতুম 
না- লুকিয়ে দক্ষিণেশ্বরে যেতুম । কিন্তু'সেখানেও আনন্দ মিলত না। 
তার ঘরে যেতুম না- সব ফাকা লাগত |” দক্ষিণেশ্বরে তিনি ঘুরিয। 
বেডাইতেন, গঙ্গাতীরে বপিযা কাদিতেন , পঞ্চবটাতে নীরবে কাল 
কাটাইতেন। পরিচিত ব্যক্তিরাও তাহার আতি বুঝিতে পারিতেন 
না-_মনে করিতেন, রামবাবু বকিয়াছেন, তাই মনের ছ্ুঃখে বালক 
দক্ষিণেশ্ববে আদিযাছে । এই পময়ে এক সন্ধ্যায় রামলাল-দাদ1 লাটুকে 
প্রসাদ দিবার জঙ্য গঙ্গাতীরে যাইযা দেখেন, তিনি কাহাকে ষেন 
প্রণাম করিতেছেন। প্রণামান্তে মাথা তুলিয়া লাটু তাহাকে দেখিযা 
জিজ্ঞাসা করিলেন, “পরমহুংস মশায় কোথায গেলেন ?” “পরমহংস 
মহাশয় ! মাথা খারাপ হইল না কফি?” নির্বাক রামলাল-দাদা 
ভাবিতে লাগিলেন । লাটু তাহাকে বুঝাইয়া দিলেন, ঠাকুর দেশে 
থাকিলেও দক্ষিণেশ্ববে নিত্য অবস্থান করেন - সেখানে তাহার দর্শন 
পাওয়া ঘায়। রামচন্দ্র লাটুর পরিবর্তন লক্ষ্য করিলেন এবং ইহার 
কারণও বুবিতে পারিলেন | তাহারই গুরুর প্রতি তাহার প্রিয় ভূত্যের 
চিত্ত আকৃষ্ট হইয়াছে দেখিয়। ভক্ত রামচন্দ্র লাটুর স্বাধীনতায় হস্তক্ষেপ 
করিলেন না; অধিকন্তু লাটুকে বিদায় না দিয়া গৃহকর্মের জন্ত অপর 


৪২৮ গ্রীরামকৃষ্-ভক্তমালিকা 


একটি ভূত্য নিযুক্ত করিলেন । ইহার পর লাটুর কার্য হইল, উৎলবাদিতে 
ভক্তদের ডাকিয়া আনা ও ফল-খিষ্টাম্নাদি দক্ষিণেশ্বরে লইয়া যাওয়]। 
ইহারই পরে একপময়ে দত্তগৃহে জ্ঞানানন্দ অবধূত টাইফয়েড-রোগে 
আক্রান্ত হওয়ায় রামবাবু লাটুকে অবধূতের সেবা করিতে বলিলেন । 
লাটু একার্য সানন্দে গ্রহণ করিলেন । তখন অবধূতের মুহুমূ্ঃ ভাব 
হইত এবং তাহাকে নাম শুনাইতে হইত। ফলতঃ রোগীর দেব 
করিতে যাইয়৷ লাটুকে অবিরাম নামোচচারণ করিতে হইত। অবধূতের 
সেবায় চারি মাস রত থাকার কালে লাটু মহাপ্রভু শ্রীচৈতন্তের জীবনের 
সহিত পরিচিত হইয়াছিলেন ; তখন বামবাৰু সন্ধ্যাকালে অবধূতকে 
'প্রীচৈতম্ভচরিতামৃত' শুনাইতেন এবং মাঝে মাঝে ঠাকুরের উক্তি ও 
গল্প-অবলম্বনে কঠিন অংশগুলিকে সহজ ও হুদয়গ্রাহী করিয়া তুলিতেন। 
দীর্ঘ আট মাস পরে ঠাকুরের দক্ষিণেশ্বরে প্রত্যাগমনের পর একদিন 
সন্ধ্যাসমাগমে লাটু তথায় উপস্থিত হইলে ঠাকুর স্বেহভরে তাহাকে 
সেখানে থাকিয়া যাইতে বলিলেন । বলা বাহুল্য, লাটু সানন্দে স্বীকৃত 
হইলেন । রাত্রে প্রসাদগ্রহণান্তে তিনি সেই দিন ঠাকুরের পদসেবার 
সৌভাগ্য লাভ করিলেন । সেই দিব্যস্পর্শে প্রথমে তাহার অশ্রবিসর্জন 
হইতে লাগিল ক্রমে তিনি নির্বাক, নিস্তব্ধ ও স্থিরদৃষ্টি হইয়! বপিয়। 
রহিলেন। পরদিন মধ্যাহ্ন পর্যন্ত সে ধ্যান-তন্মর়তার পরিবর্তন ঘটিল ন1। 
যখন মন্দিরে ভোগের ঘণ্টা বাজিল তখন ঠাকুরের আহ্বানে ব্যবহারিক 
জগতে ফিরিয়া আসিয়া মন্দিরে প্রণাম ও ন্লানাহার সমাপন করিলেন । 
সেবারে লাটু তিন দিন দক্ষিণে্বরে ছিলেন এবং তাহার সমাধিপ্রব্ 
মনকে সাধারণ সুরে নামাইবার জন্ত ঠাকুর তাহাকে অবিরাম নান। 
কাজে ব্যস্ত রাখিয়াছিলেন। তিন দিন পরেও লাটুকে প্রভুগৃহে 
ফিরিতে অসম্মত দেখিয়৷ ঠাকুর গ্কাহাকে নানাভাবে বুঝাইতেছেন, এমন 


স্বামী অন্তুতানন্দ ৪২৯ 


সমযে রামচন্দ্র সন্ত্রীক সেখানে উপস্থিত হইয়া সব জানিতে পারিজ্েন 
অনন্তর অনেক চেষ্টায ও মার ( দত্ত-ৃহিণীর ) স্েহের আকর্ষণে সেযাত্রা 
লাটু গৃহে ফিরিলেন। 

১৮৮১ খ্রীষ্টান্বের জুন মাসে স্বীয নির্বুদ্ধিতার জন্য শ্রীযুক্ত হৃদয় 
মুখোপাধ্যায়ের মন্দিরে আগমন নিষিদ্ধ হইলে সেবকাভাবে ঠাকুর বিশেষ 
অস্থবিধায় পড়িলেন। এমনকি মন্দিরের কর্তৃপক্ষের দ্বারা নিযুক্ত 
হিন্দুস্থানী ভূত্যও সে অভাব দূর করিতে পারিল না। তাই দক্ষিণেশ্বরে 
উপস্থিত রামবাবুকে ঠাকুর একদিন বলিলেন, “দেখ, রাম, এই 
ছেলেটিকে তুমি আমার কাছে রেখে দাও । ছেলেটি বড় শুদ্ধসত্ব, আর 
এখানে থাকতেও ভালবাসে ।” তদবধি ঠাকুরের সেবক হইয়া লাটু 
দক্ষিণেশ্বরেই বাস করিতে লাগিলেন । 

লোকদৃষ্টিতে এই নবীন সম্বন্ধ ষেরূপই হউক না কেন, ঠাকুর লাটুকে 
শুধু সেবকরূপেই গ্রহণ করিলেন না, তিনি তাহার সব দায়িত্বই স্বহুস্তে 
লইলেন | তাই দেখিতে পাই, ঠাকুর পুত্রনিবিশেষে তাহার বর্ণপরিচয় 
হইতে আরম্ত করিয়! সর্বপ্রকার শিক্ষার জন্যই সচেষ্ট । বর্ণপরিচযকালে 
ব্যঞরনবর্ধে আসিয়া লাটু তাহার বিহারী সংস্কারান্থসারে “ক'-কে 
বলেন “কা”, 'খ'-কে বলেন "খা" । ঠাকুর যতই বলেন, “ওরে, ওটা 
'ক',» লা ততই বলেন, “কা” | ঠাকুর বলেন, “আরে এখানেই যদি 
“কা” বলবি, তবে-'ক'-এ আকারকে কি বলবি ?” তবু লাটুর সেই এক 
কথা-_-“কা”। বিফলমনোরথ হইয়] ঠাকুর তখন কহিলেন, *্ষা, আর 
তোর প'ড়ে দরকার নেই ।” লাটুর বিদ্ভাভ্যাস এখানেই শেষ হইল। 
পু"থিগত বিদ্ভা আরম্তেই সমাপ্ত হইলেও ঠাকুর তাহাকে অধ্যাত্ববিদ্ভায় 
পরিপূর্ণ করিয়া দিতে লাগিলেন । লাট্র মহারাজ বলিতেন, প্ঠাকুর ' 
আমায় কত শিখাতেন, কত বুঝাতেন । বলতেন, “যা না নরেনের 


৪৩০ শ্ররামকৃষ্ণ-ভক্তমালিক। 


কাছে। সেখানে বসে বলে আমি কত শুনেছি । ঠাকুর আবার 
তাহাকে “নেশা করিতেও? শিখাইতেন-_“যে-সে নেশ। নয়, একদম রাজা 
নেশ।!' তিনি তাহাকে “ভগবানের নেশা" করাইয়] দিলেন । লাট্র 
বলিতেন, “ঠাকুর আমাকে টেনে নিলেন। তিনি আমায় বলতেন, 
“দেখ, দিল্‌ সাফ রাখবি, আর গরদা ঢুকতে দিবি না। অহঙ্কারের 
ব্যাপারকে তিনি গরদা বলতেন । অহঙ্কারী মানুষ কেমন জড়িয়ে 
পড়ে দেখ না আমার ছেলে, আমার মেয়ে, আমার টাকা” এসব 
ব'লে ব'লে কেবল নিজের জাল নিজে বুনতে থাকে ।” একদিন 
ঠাকুরের পদসেবায নিযুক্ত লাট্ুকে ঠাকুর জিজ্ঞাসা করিলেন, “বল 
দি কনি; তোর রামজী এখন কি করছেন?” লা 'রামজীর ব্যাপাবঃ 
তখন আর কি বুঝিবেন--তিনি নীরব রহিলেন। তখন ঠাকুর নিজেই 
কহিলেন, "ওরে, এখন তোর রামজী সথচের ভিতর হাতা চালাচ্ছেন ।” 
লাটু উহার তাৎপর্য গ্রহণ করিয় পরে বলিয়াছিলেন, “আমার এতমুকু 
আধার , আমার মধ্যে তিনি সাধন ঢেলে দিচ্ছিলেন |৮ 

কুন্তিগির লা খুব খাইতে পারিতেন--এক একবারে অনেক আটা! 
উদরস্থ হইয়া যাইত। ইতোমধ্যে ঠাকুর একদিন যোগীনকে আহার 
সম্বদ্ধে সাবধান করিয়া দিতেছেন শুনিয়া লাটুও আহারের পরিমাণ 
কমাইতে থাকিলেন। ইহাতে প্রথমে খুবই কষ্ট হইত, 'খিদের চোটে 
পেটে ব্যথা লাগত ।, ইহারই মধ্যে একদিন লাট্ট্র ও রাখাল কুস্তি 
লাড়তেছিলেন কেহই কাহাকেও হারাইতে পারিতেছেন ন। দেখিয়া 
ঠাকুর সকৌতুকে বলিলেন, “ওগো, তোমাদের ষে গজকচ্ছপের মতে? 
লড়াই হচ্ছে-_কেউ কাউকে হারাতে পারছ না।”» কৌতুক করিলেও 
ঠাকুরের বুঝিতে বাকী রহিল না যে, সাধনের সহিত অধিক শ্রম ও অল্প 
আহারের মিশ্রণে লাটুর স্বাস্থ্য হইতেছে ; তাই বঙ্গিলেন, পছুটে। 

নিয়ে বেশী বাড়াবাড়ি করলে শরীর ভেজে যাবে । উহাতেই কষা 
না হইয়া কিয়দিবশ লাটুকে পাশ্বে বসিয়া খাওয়াইলেন এবং স্বহস্তে পাতে 
সৃত চালিয়া দিতে লাগিলেন। তদবধি আহারবিষয়ে লাটু মধ্যপন্থা 
অবলম্বন করিলেন এবং অতঃপর কুন্তি ছাড়িয়া দিয়া অশ্যাসবশতঃ একটু 
ঠেলাঠেলি করিতেন মাত্র । 

ঈর্ষা ও অভিমানাদি-জয় সম্বন্ধেও ঠাকুরের দৃষ্টি সদা জাগ্রত ছিল। 
একদা রাখালকে পান সাজিতে বলিলে তিনি বারংবার অস্বীকার 
করিলেন । লাট্‌ এরূপ আচরণের অন্তমিহিত নিবিড় প্রেমের প্রতি. 
লক্ষ্য না রাখিয়া শুধু ব্যবহারিক বিচারদৃষ্টিতে বলিয়া ফেললেন, “ওকি 
কথা, রাখালবাবু, আপনি উনার আদেশ শুনছেন না, আবার তার 
উপর কথা বলছেন--এ আপনার কেমন ব্যবহার !” ক্রমে দুইজনের 
বচলা আরম্ভ হইল। ঠাকুরের ইহাতে ভারী, আমোদ-_তিনি 
পান-পাজার কথা ভুলিয়া গিয়া রামলালকে ডাকিয়া বলিলেন, “ও 
পামনেলো, রাখাল-নেটোয় যুদ্ধ দেখবি আয় রে!” রামলাল আসিয়াই 
ব্যাপারটা বুঝিতে পারিলেন; তাই ঠাকুর যখন রহন্তচ্ছলে প্রশ্ন 
করিলেন, "এদের মধ্যে বড় ভক্ত কে?” তিনি সহাস্ে উত্তর 
দিলেন, “মনে হয় রাখাল ।৮ অগ্নিতে ঘ্বৃতাছুতির ন্যায় লাটু জলিয়া 
উঠিলেন। ঠাকুরও তখন সকৌতুকে বলিলেন, প্রাখালেরই ভক্তি 
বেশী। ছ্ভাখ দ্বিকিনি, রাখাল কেমন হেসে হেসে কথা বলছে, আর 
৷ লাটুকে দেখাইয়া ) & গ্ভাখ, কেমন রেগে আছে। ক্রোধ তো] চণ্ডাল' 
- ক্রোধে ভক্তি-শ্রদ্ধা উবে যায়।” জেকের মুখে জুন পড়িল-_ 
লাটু অপরাধ স্বীকারপূর্বক চুপ করিলেন । তখন ঠাকুর বুঝাইয়া 
বলিলেন, প্পান খাওয়ার ইচ্ছা হয়েছিল দেহের; তাই রাখাল 
অমান্ত করতে পেরেছে । দেহের ভেতর যিনি, তার ইচ্ছা হ'লে 

রাখালের সাধ্য ছিল না, অমাস্ত করে।” বিতগ্ডার পরে অবশেষে 
লাটই পান সাজিলেন | 

একদিন দক্ষিণেশ্বরে জনৈক ভক্তের অসভ্যতা দেখিযা লাটুব 
ধৈর্যচ্যুতি হইল এবং উক্ত ভক্তকে বেশ একটু ভৎসনা করিলেন । 
ভক্তের প্রাণে ইহাতে ব্যথা বাজিল কিন! জানি ন1, কিন্ত ঠাকুর লাটুকে 
বলিলেন, «এখানে যার আলে তাদের ওরকম কড়া কথা বলতে নেই। 
একে তো! তারা সংসারের জালায় অলছে , এখানে এলে তোরা দি 
তাদের বেআদবিতে এত কড়া কথা বসে ছুঃখ দিবি, তা! হলে তারা যায 
কোথায বলতো 1” ইহাতেও নিবৃত্ত না হইযা পরদিন লাটুকে ভক্তটিব 
নিকট পাঠাইলেন যাহাতে তাহার মন:কষ্ট দূরীভূত হয়। ভক্তগৃহ হইতে 
প্রত্যাবর্তনান্তে লাটুকে প্রশ্ন করিলেন, প্হারে, এখানকার প্রণাম দিযে 
এসেছিস?” ঠাকুরের প্রণাম ভক্তকে দেওয়া-_ ইহা আবার কিরূপ ? 
লাটু কী আর উত্তর দিবেন ! কিন্তু ঠাকুরের প্রণাম জানাইতে তাঁহাকে 
পুনর্বার ভক্তগৃহে যাইতেই হইল। এদিকে প্রণামের কথ শুনিয়াই 
ভক্তটি কাদিয়া আকুল হইলেন এবং লাটুও তখন তাঁহার ভক্তির প্রকুষ্ 
পরিচয় পাইয়া স্বীয় ভ্রম বুঝিতে পারিলেন। 

এক সময় লাটু ঠাকুরের সাবধানবাণী শুনিয়াছিলেন, "ওরে দেখিস, 
একে (নিজেকে দেখাইয়া) যেন তুলি নি।” একে" বলিতে লাটু 
পাছে দেহমাত্রকে বুঝেন, এই জন্ত ঠাকুর সেদিন কথাপ্রসঙ্গে নিজের 
মধ্যে যে ভগবান আছেন, তাহারই প্রতি স্পষ্টতঃ লাটুর দৃষ্টি আকর্ষণ 
করিয়াছিলেন ৷ লাটুও তদবধি ঠাকুরকে ঈশ্বরজ্ঞানে জীবনসর্বস্ব 
করিয়াছিলেন । কিন্তু পুর্ণ ভগবসার জ্ঞান থাকিলে সেব্য-সেবক লীলার 
সুতি হয় না। লাটুও তাই পরে এক ভকের প্রশ্নের উত্তরে 
বলিয়াছিলেন, «তা হলে কি তার সেবা করা যায়, নাতার ধারে 

থাকা যায়?” গুরুসেবা সম্বন্ধে লাটু মহারাজ বলিতেন, প্গুরুকে যেদিন 
মা-বাপের মতো ভাবতে পারবে, সেদিন সে তার কিছু সেবায় লাগবে ; 
কিন্ত তার আগে তাঁর সেবা করতে পারবে ন11” সেবায় তাহার 
তন্ময়তা। সম্বন্ধে একটি দৃষ্টান্ত ঘথেষ্ট। একরাত্রে ঠাকুর কাহাকেও 
কিছু ন1 বলিয়া বাহিরে গিযাছেন | কেন যেন সে রাত্রে লাটুর জপে 
মন বগসিল না-প্রাণে একটা অভাব বোধ করিয়া তিনি ঠাকুরের ঘরে 
ফিরিয়া আপিয়! দেখেন, ঠাকুর সেখানে নাই। তিনি ভাবিলেন, 
ঠাকুর হয়তো শৌচে গিয়াছেন 3 হুতরাং এঁ দিকে অগ্রসর হইলেন । 
কিয়ৎক্ষণ পরে ঠাকুর এ দিক হইতে আগিয়া৷ বলিলেন, “ওরে, যার সেবা 
করবি, তার কখন কি দরকার হয ভূ"শ রাখবি ।” 

দক্ষিণেশ্বরে প্রীশ্রীমাকে বড় নির্জন জীবনযাপন করিতে হইত $ আবার 
ভক্তদের আহারাদির জঙ্ঠ পরিশ্রমও করিতে হইত অনেক । একদিন' 
গঙ্গাতীরে লাটু নিশ্চল উপবিষ্ট আছেন দেখিয়1 ঠাকুর বলিলেন, “ওরে 
লেটো, তুই এখানে বসে আছিস, আর উনি যে নহবতে রুটি-বেলার 
লোক পাচ্ছেন না।” ইহার পর শ্রশ্রীমায়ের নিকট তাহাকে উপস্থিত 
করিয়া বলিলেন, “এ ছেলেটি বেশ শুদ্ধসত্ব ।...তোমার যখন য৷ প্রয়োজন 
হবে একে বলো, এ করে দেবে ।” সেদিন হইতে লাটু সানন্দে 
্ীপ্রীমার সেবায়ও নিযুক্ত হইলেন । 

সাধনরহন্য সম্বন্ধে ঠাকুর তাহাকে শিখাইয়াছিলেন, “ষাগে-যোগে 
জেগে থাকবি, ঘুমের কালে তাঁকে ভাকবি, কাজের মাঝে তাকে ধরবি, 
আর হরদম তার সেবায় লাগবি।» ঠাকুরের কৃপায় তিনি জিতনিদ্র 
হইয়াছিলেন। ১৮৮২ খ্রীষ্টাব্ষের কোন একদিন কীর্তনের পরিশ্রমা-স্ত 
রাত্রে ঠাকুরকে ব্যজন করিতে যাইয়! লাটু নিদ্রাবেশে ঢুলিতে থাকিলে 
ঠাকুর প্রশ্ন করিলেন, “ওরে, বলতে পারিস ভগবান্‌ ঘুমান কি-ন! 1” লাটু 


চু 

জানাইলেন, উহ তাহার পক্ষে জানা অসম্ভব । তখন ঠাকুর বলিলেন, 
“ভগবানের ঘুমাবার জে] নাই *.-তিনি সারাদিন সারারাত জেগে জেগে 
জীবজস্তর সেবা করছেন-_তাই নির্ভয়ে জীবজস্ত ঘুমোতে পারছে ।” আর 
একদিন ক্লান্ত ও স্বভাবতঃ নিদ্রাপরবশ লাটু সন্ধ্যাকালে । ঘুমাইয়া 
পড়িলেন | তদ্দর্শনে তাহাকে জাগাইয়৷ ঠাকুর ভবিষ্যতের জন্ক সাবধান 
করিয়! দিলেন, “ও কিরে ! এই ভর সন্ধ্যাবেল ঘুম কি রে1...সন্ধ্যার 
সময় কোথায় ভগবানকে ভাকবি, তা না, শুয়ে শুয়ে ঘুমোচ্ছিস।৮ 
ঠাকুরের কন্বরে নিদ্রোখিত লাটু অপ্রতিভ হইয়া এক কহিন প্রতিজ্ঞা 
করিয়া বসিলেন, "আমি আর এমন সময় কোন দিন ঘুমোব না।» 
তিনি এই প্রতিজ্ঞা চিরজীবন পালন করিয়াছিলেন । একবার কঠিন 
নিউমোনিয়া-রোগের সময় সন্ধ্যাকালে তিনি সেবারত স্বামী সারদানন্দকে 
অনুরোধ করিলেন তাহাকে উঠাইয়া বসাইতে; কিন্তু রোগের প্রকৃতি 
বুঝিয়া৷ এবং চিকিৎসকের নিষেধ ত্মরণ করিয়া শ্বামী সারদানন্দ এ কথ। 
কর্ণে ন! তুলিয়াই কার্ধান্তরে যাইতে যাইতে শুনিতে পাইলেন লাটু 
মহারাজ বলিতেছেন, “তোমরা যদি আমায় বসিয়ে না দাও, আমায় 
মহাবীরের শরণ নিতে হবে ।” ইহার তাৎপর্য সারদানন্দ তখন 
জানিতেন না। তিনি বহির্গত হইবামাত্র লাটু মহাবীরকে স্মরণ করিয়া 
স্বচেষ্টায় উঠিয়া! বসিলেন এবং ফিরিয়া! আপিয়। স্বামী সারদানন্দ অনুযোগ 
করিতে থাকিলে তিনি উত্তর দিলেন, “আমি অতশত জানি না; এ তার 
হুকুম-_ আমায় তার হুকুম মেনে চলতে হবে|” 

ইহাও কিন্তু তাহার নিদ্রা-জয়ের পরাকাষ্ঠা নহে । দক্ষিণেশ্বরে আর 
একদিন রাত্রির প্রথম প্রহরে নিদ্রাডিস্কৃত হওয়ায় ঠাকুর তাহাকে তিরক্কার 
করেন। লাটু তাই স্বীয় মনকে খুব কশাধাতপুর্বক সেই রাত্রি হইতেই 
নিদ্রার বিরুদ্ধে নীতিমত যুদ্ধ ঘোষণা করিলেন | তিনি অতঃপর প্রায় 

সর! রাত্রি ধ্যান-ধারণায় কাটাইতেন এবং দিবাভাগে কিঞ্চিৎ বিশ্রাম 
করিতেন । 

অন্তরের আকাক্ষা অনেক ক্ষেত্রে বাহিরের সামাস্ত বস্ত-অবলম্বনেও 
আত্মপ্রকাশ করে। ১৮৮৪ অবের একদিন লা সমবয়ক্ষদের সহিত 
গোলোকধাম খেলিতে বসিয়া সৌভাগ্যক্রমে প্রথমবারেই সাত চিৎ 
ফেলিয়। ঘুশট একেবারে গোলোকধামে তুলিয়া দিলেন । ইহাতে তাহার 
কত আনন ! এই সময়ে ঠাকুরও সেখানে আসিয়া পড়েন এবং মুক্তিকামী 
লাঃুর অন্তরের আকাজ্ষা এইভাবে সামান্ত ক্রীড়া-অবলম্বনে উন্মেষিত 
হইয়াছে দেখিয়া তিনিও এ আনন্দে যোগ দেন। 

ঠাকুরের সাহচর্ষে লাঢুর এক লাভ এই হইয়াছিল যে, তিনি তাহার 
সহিত কলিকাতায় বহু শিক্ষিত গৃহে যাইয়া এ সমাজের সংস্কৃতির সহিত 
স্থপরিচিত হইয়াছিলেন এবং আক্ষরিক বিদ্ধ! না থাকিলেও সর্ববিষয়ে 
মাজিত বুদ্ধির অধিকারী হইয়াছিলেন। লা ছিলেন বড়ই সরল । তিনি 
নিজের দুর্বলতার কথ। অকপটে ঠাকুরের নিকট নিবেদন করিতেন ; কারণ 
তিনি জানিতেন যে, এই সর্বজ্ঞের নিকট বস্ততঃ কিছুই গোপন থাকে না। 
ঠাকুরও সরল শিষ্যকে সরল পথে লইয়া যাইতেন জৈব সংস্কার সহজে 
সাধককে ছাড়িতে চায় না। একাদন লাটুর অন্তরে আসক্তির আগুন 
এমনি দাউ দাউ করিয়া জলিয়৷ উঠিল যে, তিনি নামজপে এককালে 
অসমর্থ হুইয়া ঠাকুরের শরণ লইলেন। ঠাকুর সব শুনিয়া বলিলেন, 
“তাও আসবে যাবে; কিন্ত নামকে ছাড়িস নি।” ঠাকুরের উপদেশে 
তিনি মনোজয়ে সমর্থ হইয়াছিলেন। 

ঠাকুরের মুখে ভিক্ষার প্রশংসা শুনিয়! লাটু মধ্যে মধ্যে ভিক্ষায় বাহির 
হইতেন। একবার স্থানমাহাস্ঘ্যের কথা শুনিয়৷ তাহার তীর্ঘদর্শনেও 
অভিলাষ হয়। তাহার মনের ভাব বুঝিয়া ঠাকুর বলিলেন,*এখানকার 

প্রসাদী অন্ন ছেড়ে কোথায় যাবি ? ..একান্তই যদি কোথাও ঘেতে চাস, 
তা যা না কলকাতায় রামের ওখানে ।* লাটু কলিকাতায় গেলেন; 
কিন্তু ঠাকুরকে ছাড়িয়া! বেশী দিন থাকিতে পারিলেন না-_শীত্রই ফিরিয়া 
আপিলেন। পরন্ত ইহার পরও লাট্রকে পরীক্ষা করিবার জন্য এবং 
লাট্ুর মনকে আরও অন্তর্মুখীন করিবার জন্ত ঠাকুর তাহাকে যেন দুরে 
দুরে রাখিতে লাগিলেন । এ ছুঃখে লাটুর বুক ফাটিয়া যাইত । অবশেষে 
শ্রীত্রীমায়ের শরণ লইয়া তিনি কথঞ্চিৎ সাত্বনা পাইলেন এবং ঠাকুরও 
তাহাকে আবার পূর্ববৎ গ্রহণ করিলেন । 

লাটুর অনেক আচরণ ছিল অদ্ভুত; কিন্তু ন্েহময় ঠাকুর উহ! স্সেহের 
চক্ষেই দেখিতেন। দক্ষিণেশ্বরে থাকা কালে লাটু নিদ্রাভঙ্গে প্রথমেই 
ঠাকুরকে দর্শন করিতেন এবং ঠাকুর স্বগৃহে না থাকিলে অপর 
কাহাকেও প্রথম দেখিয়া ফেলার ভয়ে চক্ষু আবৃত করিয়া ডাকিতেন, 
«আপনি কোথায় গেলেন 1 অগত্যা ঠাকুর আসিরা তাঁহাকে দর্শন 
দিতেন। 

ঠাকুরের আহ্বানে যুবকভক্তগণ কীর্তনে যোগ দিতেন এবংনাচিতেন । 
তিনি একদিন জগদঘ্থাকে জানাইলেন, “মা, তোর যদি ইচ্ছা! হয়, এহ 
ছেলেদের একটু ভাব-টাব হোক ।»” ইহার পরেই বিষ্ণ্ঘরে কীর্তনকালে 
ভাবাবেশে লাট্র এমন হুষ্কার তূলিতেন যে, সার! মন্দিরটি গমগম করিত । 
একদিন শ্রারামক্কষ্ণের গৃহে কীর্তন খুব জমিয়াছিল । কীর্তনান্তে খোকা 
মহারাজ তাহাকে জিজ্ঞ।সা1 করিলেন, “আজকে এই যে কীর্তন হ”ল, এর 
মধ্যে ঠিক ঠিক ভাব কার হয়েছিল?” ঠাকুর একট্ট ভাবিয়া বলিলেন, 
“আজ লেটোরই ঠিক ঠিক ভাব হয়েছিল, আর সবার অল্ল-হ্ব্প।” তবে 
ঠাকুর বাড়াবাড়ি ভালবাপিতেন না; তাই একদিন লা্কে সাবধান 
করিয়া দিলেন, “ওরে, বেশী নাচুনি-কাছনি ভাল নয় ; ওতে সময় সমর 

ভাবভঙ্গ হয়ে যায । ভাবকে গোপন করতে ন। পারলে ভাব অন্তমুথী 
হতে চায় না|» 

এক ত্রাদ্ধমুহূর্তে সকলকে আপন প্রকোষ্ঠে ধ্যানে বসাইয়া ঠাকুর 
গান ধরিলেন, “জাগ ম] কুলকুণ্ডলিনী*” ইত্যাদি । হঠাৎ লাটু 'উহ্ন”-রবে 
চিৎকার করিয়| উঠিলেন। শ্রবণমাত্র শ্রীরামকৃষ্ণ তাহার ঢুই গ্বন্ধে হস্ত 
স্থাপনপুর্বক চাপিয়া ধরিলেন। লাটু যেন আসনে থাকিতে পারিত্ে- 
ছিলেন না-_শীপ্রই বাহজ্ঞান হারাইলেন ; কিন্তু ঠাকুরের গান সমভাবেই 
চলিতে লাগিল । 

অপর একদিন লাটট্র শিবমন্দিরে ধ্যানে প্রেরিত হইয়৷ অল্প পরেই 
ধ্যানযোগে কালাতীত অবস্থায় উপনীত হইলেন । অপরাহু উপস্থিত, 
তবু তিনি বাহ্জ্ঞানশুন্ । সংবাদ পাইয়া ঠাকুর শিবমন্দিরে গেলেন 
এবং পাখা লইয়] লাট্রকে বাতাস করিতে লাগিলেন । শীতল বাযুম্পর্শে 
লাটট্ুব শরীর ক্রমে কাপিয়া উঠিল , তখন ঠাকুর বলিলেন, *ওরে, বেলা 
যে গড়িয়ে এল! সন্ধ্যেটদ্ধ্যে সাজাবি কখন 1” ধ্যানোথিত লা 
ঠাকুরকে বীজন করিতে দেখিয়া বড়ই অপ্রতিভ হুইয়া পড়িলেন এবং 
অপরাধীর ন্যায় জানাইলেন যে, শিবের দিকে দৃষ্টি নিবদ্ধ রাখিতে রাখিতে 
তাহার সম্মুখে একটি জ্যোতিঃ আবিভ্ভৃতি হয়, উহাতে সমস্ত গৃহ পুর্ণ 
হইয়। যায়--তারপর তিনি আর কিছুই অবগত নহেন। ঠাকুর শুধু 
বলিলেন, “বেশ বেশ । এরকম আরে৷ কত দেখবি । এখন এক গ্লাস 
জল খ] দিকিন”-_ ইহা! বলিয়া সন্গেহে জল দিলেন । 

এক লময় লাটু ধ্যান করিতে গিয়া অল্প পরেই মাটিতে মুখ গু'জিয়া 
গৌ গে করিতে লাগিলেন। অল্লক্ষণমধ্যেই ঠাকুর তথায় আসিয়া 
ভাকাকে চিৎ করিয়া শোয়াইলেন এবং বুকে ভলিয়৷ সহ্জাবস্থায় 
আনিলেন। অতঃপর বলিলেন, “চুপ কর শালা, চুপ কর! তুই বুঝি 

আজ মা কালীকে দেখেছিস 1” অপর এক গভীর রাত্রে ঠাকুর ত্যাগী 
সম্তানদিগকে ধ্যানের জন্য বিভিন্ন স্থানে পাঠাইযা দিলেন, ধ্যানান্তে 
লাটু বেলতল। হইতে ফিরিলে বলিলেন, “আজ লেটোর পুনর্জন্ম হযেছে ৮ 
একবার লাট্ু পঞ্চবটীতে ধ্যানে ডুবিয়া আছেন-_-ঠাকুর বিষুরের 
পুরোহিতের দ্বারা লাটরকে ডাকিয়া পাঠাইলেন; কিন্তু লাট্র নিশ্চল, 
নিথর! তখন নরেন্দ্র তথায় উপস্থিত হুইয়া পরীক্ষার্থে একথণ্ড কান্ঠ 
লইয়া বৃক্ষশাথায় সজোরে আঘাত করিতে থাকিলেন- লাট্র তথাপি 
জক্ষেপহীন ! অবশেষে ঠাকুর তথায় উপস্থিত হইয়া লাট্ুর অবস্থা হাত 
হইলেন এবং নরেন্দ্রকে এরূপ করিতে নিষেধ করিলেন । এই সময়ে 
লা সার] রাত্রি ধ্যান-ধারণায় কাটাইতেন এবং দিবাভাগেও উহার 
রেশ চলিত । ঠাকুর তাই বলিয়াছিলেন, “লেটো চড়েই আছে -_ক্রমে 
লীন হবার জো !” 

ইতোমধ্যে ঠাকুর গলরোগে আক্রান্ত হইয়া চিকিৎসার্থে শ্যামপুকুদব 
আসিলেন। সেবক লাটুও সঙ্গে আপিলেন। এখানে একদিন লাটু 
ভাবাবেশে গায়ের জামা ছি"ড়িতে থাকিলে ঠাকুর তৎক্ষণাৎ বোতাষ 
খুলিয়া বুকে হাত বুলাইয়! দিলেন । ক্রমে লাটুর ভাব শান্ত হইল । 
কিন্ত এইরূপ ভাবসমাধি চলিতে থাকিলেও লাটু ঠাকুরের সেবায় সর্বদা 
তৎপর থাকিতেন স্ষ্বেচ্ছায় অবহেল। করিতেন না । তিনি বলিয়াছিলেন, 
“ভার সেবাই তো আমাদের উপাসনা- আমাদের কিআর অন্য উপাসনা 
আছে?” ঠাকুর তাহাদিগকে শিখাইতেন, কিরূপে নিঃশ্বাস ফেলিততে 
হয়, কোন দিকে মুখ রাখিতে হয়, কত মন্ত্র জপ করিতে হয়, কিন্ত লাটু 
জানিতেন--আসল উপাপন। হচ্ছে তার সেবায় । 

অতঃপর কাশীপুরের অধ্যায় আরম্ত হইল | সেখানেও লাটু সেবার 
সহিত সাধনায় রত রহিলেন। একদিন ঠাকুরের মাথায় হাত বুলাইতে 


স্বামী অদ্ভুতা নন্দ ৪৩৯ 


বুলাইতে অকস্মাৎ লাট্ুর হাত থাষিয়া গেল-_দেহ স্থির, চক্ষু নিস্পন্দ ! 
ছুই-চারি বার ভাকিয়া কিংবা গায়ে হাত দিয়াও সাড়া পাওয়া গেল না। 
এই ঘটনাটিকে লক্ষ্য করিষা লাটু মহারাজ পরে বলিয়াছিলেন, “একদিন 
তো কাশীপুরে ওনার মাথায় হাত বুলুচ্ছিলুম ; তখন আমার সামনে 
সেই মুহুক খুলে গেল। সেই মুলুকে যা দেখেছি তা চোখ ধরতে 
পারে নি, যা আম্বাদন করেছি, তা জিব নিতে পারে নি ।” 

ঠাকুরের দেহত্যাগের পর শ্রীশ্রীমায়ের বৃন্গাবনযাত্রার সময় অনেকেই 
সঙ্গে চলিলেন ? লাটু তাহাদের অগ্যতম । বৃন্দাবনে অবস্থানকালে লাটুর 
আহারাদির কিছুই ঠিক থাকিত না-_-অনেক সময় নিজের রুটি বানরকে 
দিয়া আবার মায়ের নিকট রুটির জন্ত আবদার করিতেন । এসময় 
তিনি কিছুদিন অপরের অজ্ঞাতলারে যমুনাপুলিনে তপস্যা করিয়াছিলেন । 
অবশেষে ইং ১৮৮৭ অবের প্রথম ভাগে শ্রীযুক্ত রামচন্দ্র দত্তের একটি 
কন্ত। আগুনে পুড়িয়া মার গিয়াছে--এই সংবাদ পাইয়া শ্রীশ্রীমা 
লাটুকে কলিকাতায় পাঠাইয়া দেন। 

কলিকাতায় পৌছিয়া লাটু ছুই-চারি দিন দত্বগৃহে অতিবাহিত 
করিয়া বর।হনগর মঠে চলিয়া গেলেন । তথায় সন্্যাসগ্রহণান্তে তাহার 
নাম হইল অডভুতানন্দ । সঙন্গ্যাসী অড্ভুতানন্দ একাদিক্রমে দেড় বৎসর 
বরাহনগরে কঠিন তপন্যায় মগ্ন ছিলেন। সম্ভবতঃ ১৮৮৮ ব্রীষ্টাব্ধের 
শীতকালে তাহার নিউমোনিয়া হয়। তাহার অনেক আচরশই 
অনস্ভলাধারণ ছিল। অস্কখের লময়ের একটি ঘটন! পূর্বে লিপিবদ্ধ 
হইয়াছে । আর একটি ঘটন। এই একদিন শীতনিবারণের জন্য ঘরে 
মালসা করিয়া আগুন দেওয়া হইলে এবং ঘরের চারিদিক বন্ধ করা 
হইলে তিনি চিৎকার করিয়া উঠিলেন, “আমাকে মেরে ফেল্পেরে বাপ! 
আমি আর কারুর কথ! শুনব না, ছাদে গিয়ে শোব”- সঙ্গে সঙ্গে উচিয়া 

পড়িলেন। অগত্যা মালসা সরাইতে হুইল এবং চারিদিক খুলিতে 
হইল | আরোগ্যলাভান্তে তিনি রামচন্দ্রের গৃহে যাইয়! কয়েক মাস 
ছিলেন । অতঃপর মঠে পুনরাগমন করেন এবং তথায় তিন-চারি মাস 
বাস করিয়া বেলুড়ে নীলাম্বরবাবুর উগ্ানবাটাতে শ্রীশ্রীমায়ের নিকট 
চলিয়! যান। নীলাম্বরবাবুর বাটী হইতে মা পুরীধামে গমন করিলে 
( নভেম্বর, ১৮৮৮) লাটট্র মহারাজ পুনর্বার বরাহনগর মঠে আগমন 
করেন। 

এই বিভিন্ন সময়ে তিনি বরাহনগরে কিরূপ জীবনযাপন করিতেন 
তাহার কিঞ্চিৎ আভাস কয়েকটি ঘটন] ও উক্তি হইতে পাওয়া যায়। 
সারদানন্দজী একবার বলিয়াছিলেন, প্রাত্রে লেটো ঘুমায় না। সে 
প্রথম রাজে ঘুমানোর ভান ক'রে নাক ডাকায়। সকলে ঘুমিয়ে পড়লে 
উঠে মালা জপ করতে বসে ।” এই তথ্য-আবিষ্ষারের ইতিহাস বড়ই 
উপভোগ্য । একরাত্রে খট খট শব্ধ শুনিয়৷ সারদানন্দজী ভাবিলেন, 
ইদুর আসিয়াছে । তিনি তাড়া দিলে-__আওয়াজ বন্ধ হইল । আবার 
অল্প পরে সেই খট খট-_সঙ্গে সঙ্গে অনুরূপ তাড়1ও তাহার ফলে শব বন্ধ 
হওয়া। বার বার এরূপ হওয়াতে স্বামী সারদানন্গের মনে সন্দেহ 
জাগিল। তাই তথ্য আবিষ্কারের জন্ পরের রাত্রে লনাদির যথাযথ 
ব্যবস্থা করিয়া রাখিলেন এবং যাই এ্রক্ূপ শব্ধ হইল, অমনি ঝটিতি আলো! 
জালিয়া দেখেন লাটু মহারাজ জপে নিরত--তাহারই ঘূর্ণায়মান মালার 
শব হইতেছে এরুপ | ম্বামী রামকষ্ণানন বলিয়াছিলেন, “লাট্ুকে ডেকে 
না খাওয়ালে তার থাওয়ার ছ'শ থাকত না। এমন কতদিন হয়েছে যে, 
আমাদের সকলকার খাওয়] হয়ে গেছে, ডেকে তার সাড়া না পেয়ে ঘরে 
তার খাবার দিয়ে আসা হয়েছে । ছুপুর গেছে, সন্ধ্যে গেছে, সেই রাত্রে 
তাকে ভাকতে গেছি -লাটু সেই একই ভাবে চাদর মুড়ি দিয়ে শুয়ে 


স্বামী অদ্ভুতানন্দ ৪৪১ 


আছে আর ছুপুরের খাবার তেমনি পড়ে আছে । অনেক ডাকাডাকি 
হাঙ্গামা-ছুজ্জত ক'রে তবে তাকে খাওয়ানো হ'ত।” 
১৮৯২ অবে মঠ আলমবাজারে উঠিয়! গেল । এখানে লাট্র মহারাজ 
থাকেন নাই বলিলেই চলে-_মাঝে মাঝে আসিতেন মাত্র । 
আলমবাজার মঠের একটি ঘটনায় ঠাকুরের প্রতি তাহার একান্তিক 
ভক্তি এবং ভুল দেখাইয়। দিলে তাহা বিনা দ্বিধায স্বীকার করার প্রবৃত্তির 
প্রমাণ পাওয়া যায় । ১৮৯৩ গ্রীষ্টাব্বের কোনও একদিন স্বামী অভেদানন্দ- 
রচিত «নিরঞজনং নিত্যমনন্তরূপং ভক্তাম্ুকম্পাধৃতবিগ্রহং বৈ, ঈশাবতারং 
পরমেশমীড্যং ত্বং রামকৃষ্জং শিরস। নমামি”_ ইত্যাদি স্বোব্রপাঠকালে 
'ঈশাবতারং* শুনিয়া লাটু মহারাজ ভাবিলেন, ঠাকুরকে ঈশার অবতার 
বলা হইয়াছে; তাই স্বামী সারদানন্দকে বলিলেন, “তোমরা এরই মধ্যে 
তাকে ভূলে গেলে দেখছি! ঈশাকে পুজো করছ !” তথন স্বামী 
অভেদানন্দ ঠিক অর্থ বুঝাইয়া দিলেন আর গুণগ্রাহী লণ্ট্র অমনি এ 
স্তোব্রটি ভক্তদের মধ্যে প্রচার করিতে লাগিয়া! গেলেন । আলমবাজারে 
তাহার রৃচ্ছলাধনের একটি দৃষ্টান্ত স্বামী শুদ্ধানন্দ দিয়াছিলেন “সেদিন 
সেই প্রথম আমরা আলমবাজার মঠে গেছি । দেখি, একজন টান 
হয়ে খাটিয়ায় শুয়ে আছেন, অপর দুইজন তাঁকে টানাটানি করছেন । 
অনেক দিন পরে তাকে এরূপ শুয়ে থাকবার কারণ আর তাদের 
ধররূপ টানাটানি করবার উদ্দেশ্য কি ছিল জিজ্ঞাসা করায় বলেছিলেন, 
«মনে করেছিলুম আর খাব না, অন্ন-ত্যাগ করব- তাই পড়ে ছিলুম ।৮ 
১৮৯২ হইতে ১৮৯৭ গ্রীষ্টা্ক পর্যন্ত লাটু মহারাজের প্রকৃত বাসস্থান 
ছিল গঙ্গাতীর। এই কয়বৎসরের ইতিহাস সংক্ষেপে বর্ণনা করিতে 
হইলে গিরিশবাবুর ভাষায় বলা চলে, প্গীতার সাধু দেখতে চাও তো 
লাট্টরকে দেখগে।” লাটু তখন “স্থিতপ্রজ'--জগতের কাহারও সহিত 

বাধ্যবাধকতা নাই, কোন বিষয়ে রাগঘেষ নাই, কোন বস্ততে লোভমোহ 
নাই, তাহার মুখে অভিসম্পাত বধিত হইত না, আশীর্বাদও উচ্চারিত 
হইত না; অদন্ক জগতে মন রাখিয়া তিনি তখন পূর্ব সংস্কারবশে 
লৌকিক আচার-ব্যবহার, আহার-বিহারাদি করিতেন মাত্র । 

এই কয়বৎসর স্বামী অদ্ভুতানন্স প্রায়ই ভিক্ষালন্ধ অর্থে চালভাজা! বা 
ছোলাভাজ। কিনিয়৷ দিবসের ক্ষুত্িবৃত্তি করিতেন ৷ বস্ত্রের জন্য তিনি 
রামবাবুর দ্বারে উপস্থিত হইতেন এবং কম্বলাদি গিরিশবাবুর নিকট 
হইতে লইতেন। এতঘ্যতীত বলরামবাবু, হরমোহনবাবু, খগেনবাবু, 
উপেনধাবু, খোড়ো কেদারবাবু প্রভৃতির গৃহেও মাঝে মাঝে তাহার দর্শন 
পাওয়া যাইত । সালকিয়ার একজন মুদি সাত-আট মাস রুটি ও 
ছোলাভাজ। দিয়া তাহার সেব1 করিয়াছিল । তখন তিনি বাগবাজারের 
পোলের নীচে তপস্যা করিতেন । গঙ্জাতীরে অবস্থানকালে অনেক দিন 
তিনি ভিজা ছোলা খাইয় দিন কাটাইতেন | একদিন গামছার খোঁটে 
বাধ! ছোল] গঙ্গার জলে ডুবাইয়! ইট চাপা দিয়! ধ্যানে বলিলেন - তখন 
ভাট! ছিল। জোয়ার আপিয়া জল ষখন অনেক উচ্চে উঠিয়াছে তখন 
তাহার আহারের স্পৃহা জাগিলে দেখিলেন, খাদ্য পাওয়া অসম্ভব । 
উপাঁয়ান্তর না থাকায় আবার জল নামিয়া যাওয়া পর্যন্ত অপেক্ষা 
করিতে হইল । ভাটার সময় ভিজা ছোলা তুলিয়া অবেলায় ক্ুশ্নিবৃত্তি 
হইল । 

আহারাদি বিষয়ে এইক্ুপ স্বচ্ছন্দগতি অবলম্বন পূর্বক তিনি আপনভাবে 
ধ্যানভজনে মগ্ন থাকিতেন অথবা গঙ্গাতীরে অপর দশজনের সঙ্গে 
বসিয়া ভাগবতাদি ব্যাখ্যা শুনিতেন। ধ্যানাদির কোন কাল বা স্থান 
নির্ধারিত ছিল না- স্বাধীন মহাপুরুষ কখনও তীরভূমিতে, কখনও 
পোলের নীচে, কখনও পার্খবর্তী নৌকায় ভগবচ্চিন্তায় মগ্স থাকিতেন। 

বাগবাজারে একদা খড়ের নৌকাষ বসিয়া আছেন _-কখন নৌকা চলিতে 
আরম্ভ করিয়াছে জানেন না । যখন এ বিষয়ে সচেতন হইলেন তখন 
দৃক্ষিণেশ্বর ছাড়াইয়া উত্তরাভিমুখে চলিয়াছেন। অগত্যা যাঝিদের বলিয়া 
দৃক্ষিণেশ্বরেই নামিযা পড়িলেন | গঙ্জাতীরে বাসকালে কিছুদিন দ্বিপ্রহরে 
»শ্শানেশ্বরের ঘাটের পার্খে বসিয়! থাকিতেন এবং রাত্রিধাপন করিতেন 
প্রসন্নকুমার ঠাকুরের ঘাটে । রাত্রি ধিপ্রহরে আবার চাদনির ছাদে উঠিয়া 
জপধ্যানে মগ্ন হইতেন। বৃষ্টি হইলে ঘাটের ধারেই অবস্থিত রেলের 
মাল্গাড়িতে উঠিয়া বসিতেন। একরাত্রে এ ভাবে বপিয়া আছেন, 
ইত্যবসরে কখন যে ইঞ্জিন আশিয়া টানিয়া চলিয়াছে তিনি জানেন 
না। পরদিন দেখেন, অনেক কুলি আপিষা তাহাকে নামিতে বলিতেছে । 
জিজ্ঞাসা করিয়া জানিলেন, গাড়ি তখন চিৎপুরে | অতঃপর বৃষ্টি হইলে 
আর তিনি গাড়িতে উঠিতেন না-টাদনির ছাদ হইতে নামিয়া উহারই 
এক কোণে বসিয়৷ থাকিতেন। 

স্বামী অদ্ভুতানন্দের এই অন্তর্ঘীন ভাব অন্ন আড়াই বৎসর একই 
ভাবে চলিয়াছিল। তদনন্তর ১৮৯৫ অব্দের কোনও একসময়ে তিনি পুরী 
ও ভুবনেখবরে গিয়াছিলেন | পুরীতে ৬জগন্নাথদেষের সম্মুখে দণ্ডায়মান 
হইয়! প্রার্থনা জানাইতেন, “যে রূপ দেখে মহাপ্রভু চোখের জলে ভেসে 
যেতেন, আপনি দয়া ক'রে সেই রূপটি একবার দেখান ।” ৬জগন্নাথ 
তাহার সে প্রার্থনা পূর্ণ করিয়াছিলেন | পরে পুরীত্যাগকালে তিনি 
জগন্নাথের নিকট দুইটি অদ্ভুত বর চাহিলেন, “বেশী ঘুরতে-টুরতে পারব 
না, আর যা খাই তাই যেন হজম হয়ে ষায়।” দ্বিতীয় বরের কারণ 
নির্দেশচ্ছলে তিনি নিজেই বলিাছিলেন, “ভিক্ষান্্নের কোন ঠিক তো! 
নেই, জান তো! হজমশক্তি ভাল না হ'লে দেহ ভেঙে যায়। শরীর 
ভেঙ্গে পড়লে সাধন-ডজনে মন লাগে না1” দক্ষিণেশ্বরে ঠাকুরের নিকট 


888 শ্রীরামকৃষ্ণ-ভক্তমালিক। 


লাটু যেমন সরল বালক ছিলেন, পরিণত বয়সে শ্রক্ষেত্রে জগন্রাথের 
সম্মুখেও আজ তিনি সেই একই সরল বালক । 

ইং ১৮১৫ হইতে ১৮৯৭ পর্যন্ত তিনি উপেন্দ্র মুখোপাধ্যায় মহাশয়ের 
নিকট প্রাপ্ত অর্থদ্বারা পুরি ও আলুর তরকারি সংগ্রহ করিয়৷ ক্ষুপ্নিবৃক্তি 
করিতেন ; কিন্ত অনুরুদ্ধ হইয়াও মুখোপাধ্যায়-গৃহে অন্নগ্রহণ করিতেন 
না। ১৮৯৬ অবে তাহাকে একাদিক্রমে আট মাস প্রসন্নকুমার ঠাকুরের 
ঘাটে দেখা যাইত- সেখানে তিনি নীরবে বপিয়। পাঠ শুনিতেন | ইহার 
পর তিনি বলরামবাবুর বাটীতে চলিয়া আসেন । সেখানে যাইতে তাহার 
প্রথমে আপত্তি ছিল; কারণ বিধিবদ্ধ জীবনপ্রণালী তাঁহার পক্ষে 
কষ্টদায়ক। কিন্তু গৃহকর্তা যখন বুঝাইয়া দ্বিলেন যে, তাহার ম্বাধীনত। 
অব্যাহত থাকিবে, তখন তিনি সম্মত হইলেন । 

লা মহারাজের চিন্তাধারা ও জীবনপ্রণালীর সহিত স্বামীজীর 
ভাবধারা ও কার্যপ্রণালীর পার্থক্য খুবই বেশী ছিল। ১৮৯৭ অব্ধে 
স্বামীজা আমেরিকা হইতে ফিরিয়া আসিলে সকলেই পশুপতিবাবুর 
গৃহে তাহার সংবর্ধনায় অগ্রসর হইলেন; কিন্তু লাটু মহারাজকে 
দেখিতে পাওয়। গেল না। তিনি তখন ভাবিতেছেন, “ওদেশে সাহেব 
মেমদের সঙ্গে মিলে নরেনের কি আমার কথা মনে আছে ?” নরেন 
কিন্ত ঠিক মনে করিয়া রাখিয়াছেন এবং তাহাকে খু'জিয়৷ পাইয়। 
বলিলেন, “তুই আমার সেই লা ভাই, আর আমি তোর সেই নরেন 
ভাই ।” ইহাতে তাহার ক্ষোভ আপাততঃ নিবৃত্ত হইলেও ম্বামীজীর 
আচার-ব্যবহার ও মিশন-প্রতিষ্ঠাদি দেখিয়া সন্দেহ আবার মাথ। তুলিয়া 
ঈাড়াইল এবং একদিন বলিয়াও ফেলিলেন, “ভাই, এত ঝঞ্চাট কেন 
আনছ? এতে যে ধ্যান-ধারণ! সব ঘুলিয়ে যাবে ।” সেদিন স্বামীজীর 
যুক্তি লা মহারাজকে আশ্বস্ত করিলেও এরূপ আচরণ পূর্ববৎই হুর্ষোধ্য 

থাকিয়। তাহার জীবনে ঘ্ন্্ ৃঙটি করিতে লাগিল । মঠে আসিয়া শ্বাীজী 
নিয়ম করিলেন, প্রত্যুষে ঘণ্টা বাজিলেই নিদ্রাত্যাগ করিতে হইবে । 
অমনি একদিন দেখ! গেল, খেয়ালী লাট্র কাপড়-গামছা লইয়া মঠ 
ছাড়িয়া! যাইতেছেন | স্বামীজী জিজ্ঞাসা করিলেন, “কোথা যাচ্ছিস 1” 
লাটু বলিলেন, “কলকাতায় ।” “কেন?” দতুমি ও দেশ থেকে এসেছ, 
কত নূতন নিয়ম করছ--আমি ওসব মানতে পারব না। আমার মন 
এখনও এমন ঘড়ি-ধরা হয় নি যে, তুমি ঘণ্টা বাজাবে আর আমার মন 
অমনি ধ্যানে বসে যাবে ।” নবীন ও প্রাচীন ধারার এই বিষম সংঘর্ষস্থলে 
নিরুপায় স্বামীজী প্রথমে বলিলেন, “তবে তুই যা।” কিন্তু ফটক পার 
হইতে না হইতেই ত্বাহাকে ধরিয়া আনিয়া কহিলেন, “তোকে এ নিয়ম 
মানতে হবে না_যারানূতন এপলেছে. তাদের জন্য এ নিয়ম করা হয়েছে ।” 
আর একবার স্বামীজী মঠে ডাম্বল-ভাজার ব্যবস্থা করিলে অদ্ভুতানন্দ 
বলিলেন, “এ আবার কি একটা মত চালিয়ে দিলে ভাই ! এ বয়সে 
আমাদের ডাম্বেল ভাজতে হবে নাকি? আমি তো! তোমার ডাম্ষেল 
ভাজতে পারব না11৮ কথ শুনিয়! স্বামীজী হাসিতে লাগিলেন । 

এইরূপে সঙ্ঘজীবনের সহিত সর্বক্ষেত্রে আপনাকে মিলাইতে অপারগ 
হইলেও এই লকল দৃষ্টান্ত দেখিয়া! সিদ্ধান্ত করা চলিবে না যে, লাটু 
মহারাজ নিয়মভঙ্বে আনন? পাইতেন বা এরূপ করার সমর্থন করিতেন। 
তিনি বলিতেন, “্মঠে থাকলে নিয়ম মানতে হবে। সেখানে থেকে 
নিয়ম মানব না_এ তে। ভাল নয়।” একদা জনৈক সাধু তাহার নিকট 
কোন এক মঠের মহস্তের নামে অভিযোগ করিলে তিনি সাধুটিকে 
অধ্যক্ষের নিকট ক্ষমা! চাহিতে বলিয়াছিলেন | অধিকম্ত ১৯*৭ গ্রীষ্টাবে 
তিনি একদিন বলিয়াছিলেন, “এখন দেখছি বিবেকানন্দ ভায়ের মঠ করা 
সার্থক হয়েছে * 

মতের অমিল থাকিলেও বিবেকানন্দ-ভাই তাহাকে প্রাণ দিয়া ভাল- 
বাসিতেন। ১৮৯৭ ইং-তে তিনি যখন উত্তর-ভারতত্রমণে নির্গত হন, 
তখন শ্বামী অদ্ভুতানন্দকে সঙ্গে লইয়া যান | কাশ্বীরে ষে 'হাউস-বোটে' 
স্বামীজী ছিলেন, উহাতে দেশপ্রথানৃযায়ী মাঝি সপরিবারে বাস করিত । 
নৌকায় উঠিযা ইহা দেখিয়াই লা ঝটিতি তীরে নামিয়1 বলিলেন. 
«আমি মেযেমান্ষের সঙ্গে এক বোটে থাকব ন11” পরে গ্বামীজী 
যখন আশ্বাস দিলেন ষে, তাহার উপস্থিতিতে ভয় নাই, তখন লা পুনঃ 
উঠিতে সম্মত হইলেন | একদিন স্বামীজী কাশ্নীরের এক প্রাচীন মন্দির 
সম্বন্ধে বলিলেন যে, উহ৷ ছুই-তিন হাজার বৎসরের পুরাতন | অমনি 
লা এতাদৃশ অন্থমানের কারণ জানিতে চাহিয়া কহিলেন, *তুমি বুঝলে 
কি করে? আমায় বোঝাও। ওখানে কি সে কথ। লিখ আছে 1?” 
খামীজী হাসিয়] বলিলেন, “তোকে সে কথা বোঝাতে পারব না। যদি 
তুই লেখা-পড়া1 শিখতিস্‌ তা"হলে হয় তো তোকে বোঝাতে চেষ্টা 
করতুম |” লাটু মহারাজের বুদ্ধির তারিফ করিবার জদ্ভ স্বাধীজী কখন 
কখন তাহাকে প্রসিদ্ধ গ্রীক দার্শনিকের নামানুসারে প্লেটো বলিয়া 
সম্বোধন করিতেন । এরূপ মূর্থত্বের অপবাদেও পশ্চাৎপদ ন। হইয়! 
বাদ্ধমান প্রেটে৷ উত্তর দিলেন, “ও বুঝেছি । তুমি এমন বিদঘান্‌ যে, 
আমার মতো! গণগ্ড-মুক্খুকেও বোঝাতে পার না*”- চারিদিকে হাসির 
রোল পড়িয়া গেল। কাশ্মীরন্রমণান্তে খেতড়িতে পৌছিয়া স্বামীজী 
রাজপ্রাসাদে অতিথি হইলেন। কিন্তু স্বামী অড্ভুতানন্দ রাজার অস্ন 
গ্রংণ করিবেন না বলিয়া চুপি চুপি বাহিরে খাইয়া আসিতেন। 
একদিন রাজবাড়ির দারোয়ানের নিকট হইতে প্রায় বলপুর্বক রুটি ও 
বেঞ্জন-পোড়া আদায় করিয়াছিলেন_ দারোয়ান সন্ত্রস্ত ছিল, পাছে 
রাজ-অতিথিকে ভিক্ষা দিয়া রাজরোষে পড়ে। সেবারে তিনি 


স্বামী অন্ভুতানন্দ ৪৪৭ 


স্বামীজীর সহিত জয়পুর পর্যন্ত বেড়াইয়া কলিকাতায় বলরাম-মন্দিরে 
ফিরিয়৷ আসেন । 

১৮৯৮ খ্রী্টাব্দের শেষভাগে তিনি কিছুদিন কাকুড়গাছি যোগোগ্ভানে 
বাস করিয়াছিলেন । তখন মঠ বেলুড়ে নীলা্থরবাবুর বাগানে । স্বামী 
অড্ভুতানন্দকে মধ্যে মধ্যে সেখানেও দেখা যাইত । আমেরিকা হইতে 
সগ্ভঃপ্রত্যাগত স্বামী সারদানন্দ তখন শয্যাদি বেশ ফিটফাট রাখতেন, 
আর লাটু মহারাজ তাহার গৃহে প্রবেশপুবক কৌতুকচ্ছলে সমস্ত লণ্ডভণ্ড 
কারতেন। স্বামী সারদ্বানন্দ ইহার কারণ জিজ্ঞাল] করিলে তিনি 
বলিতেন, “দেখছি, ওদেশ থেকে এসে তুমি কতখানি সাহেব বনেছ।” 
কথা শুনিয়া সারদানন্দ শুধু হাসিতেন। এ বৎসর ডিসেম্বর মাসে 
রামবাবুর শেষ অস্থখের সময় তাহার শয্যাপার্খে সর্বদা উপস্থিত থাকিয়। 
লাট্ু মহারাজ আপ্রাণ সেবা করেন । রামবাবু ২৪ ঘণ্ট| পাখার বাতাস 
চাহিতেন-__লাঢ্ু সার! রাত্রি সে কার্যে [নযুক্ত থাঞ্তেন। তিনি সন্্যাসী 
হইলেও উপকারার প্রতি স্বীয় কর্তব্য বিস্বত হন নাই। 

১৮৯৯ খ্রীষ্টাব্দে স্বামীজীর দ্বিতীয়বার বিদেশ-গমনের পর লাচু 
মহারাজ বেলুড় মঠ হইতে বিডন স্টাটে “বন্মমতা; পত্রিকার ছাপাখানায় 
চলিয়! যান। এসময় তাহাকে সমাজের নিয়স্তরের অনেকের সহিত 
ঘনিষ্ঠভাবে মিশিতে হইত। কেহ যদি পরে প্রশ্ন করিত, প্ষার। চরিত্র- 
হীন তাদের সঙ্গে আপনি যিশতেন কেন 1” তিনি উত্তর দিতেন, কিন্ত 
তারা তো কপট ছিল না।”সাধুর লোক-পরীক্ষার মানদণ্ড অদ্ভুত ! 
ছাপারখানার কর্মচারীদিগকে তিনি থুব খাওয়াইতেন ;) ছোলা-সিদ্ধ, 
গাঙাআলু-সিদ্ধ, চা, মোহনভে'গ- এই সব শ্বহন্তেই প্রস্তত করিতেন । 
মাঝে মাঝে আবার হিং-এর কচুরি কিনিয়! আনিতেন | তখনও দিনের 
বেল। গঙ্গার ধারেই কাটাইতেন 7 সেখানে যে বাহ] দিত তাহারই দ্বার 


৪৪৮ শ্রীরামকৃষ্ণ-ভক্তমালিকা 


দৈনন্দিন এরূপ ব্যবস্থা করিতেন । তাহার নিজের প্রয়োজন ছিল অতি 
সামান্ত-_-ছুই-তিন বাটি চা ও তৎপসহ ছোলা-সিদ্ধ হইলেই যথেষ্ট । 
বিশেষ অনুরোধে এক-আধখানি কচুরি হযতো গ্রহণ করিতেন । 
এইভাবে কিছুদিন যাপনের পর ১৮৯৯-এর শেষাশেষি, “বহ্নযতী'র 
ছাপাখানা" গ্রে স্ট্রাটে উঠিয়া গেলে তিনি অন্থত্র চলিয়া যান। 

পরবৎসর ডিসেম্বর মাসে স্বামীজী ঘখন বেলুড়ে ফিরিয়া আসেন, 
স্বামী অদ্ভুতানন্দ তখন সেখানেই থাকিলেও স্বেচ্ছায় তাহার সহিত দেখা 
করিতে ধান নাই-_স্বামীজীই তাহাকে খু'জিয়া গঙ্গাতীর হইতে 
আনিয়াছিলেন। কিন্তু স্বামীজীর শত চেষ্ঠা সত্বেও প্রণালী বদ্ধ 
সঙ্ঘজীবনের মধ্যে তিনি আবদ্ধ হন নাই। এমন কি, ১৯০১ অন্দে 
স্বামীজী তাহাকে মঠের ট্রাঙ্ী করিতে চাহিলে তিনি অস্বীকৃত হইয়া 
বলিলেন, “আমার ওপব ঝঞ্চাট ভাললাগে না। আমি ওসবের মধ্যে 
থাকব না।” 

লাট্র মহারাজ নিরক্ষর হইলেও শাস্ত্রের বাণী তাহার নিকট শুধু “কথার 
কথা” না হইয়া 'প্রাণের ' ব্যধা'-স্বরূপ ছিল। হ্বামী শুদ্ধানন্দের (হধীর 
মহারাজের ) সহিত একদিন তিনি পণ্ডিত শশধর তর্কচূড়ামণির উপনিষদ 
ব্যাখ্যা শুনিতে গিয়াছিলেন। পণ্ডিত কঠোপনিষদ্‌ হইতে যখন 

“অল্গুষ্ঠমাত্রঃ পুরুষোহন্তরাত্বা সদা জনানাং হৃদয়ে সন্নিবিষ্টঃ। 
তং ম্বাচ্ছরীরাৎ প্রবৃহেনুগ্াদিবেষীকাং ধৈর্যেগ |" 

_এই শ্লোকটি পাঠ করিয়া অর্থ করিলেন, তখন লা মহারাজ 
স্বাুভূতির সহিত সামঞ্জশ্ত দেখিয়া সোৎসাহে পার্খবর্তী শুদ্ধানন্দকে 
কহিলেন, “এ হুধীর, পণ্ডিত ঠিকই বলেছে ।” কথাটি তিনি একটু 


১ শন্তের শীধকে যেমন অতি সাবধানে খড় হইতে পৃথক করিতে হয়, তেমনি 
হাঁদয়ে সবদা অধিষ্ঠিত পরমান্্াকেও ম্বদেহ হইতে পৃথক করিতে হয়। 


স্বামী অদ্ভুতানন্দ ৪৪৯ 


উচ্চৈংস্বরে বলিযা ফেলিলেন, অপরের যে ইহাতে দৃষ্টি আকুষ্ট হইতে 
পারে এবং বিপরীত মন্তব্যের অবকাশ ঘটিতে পারে, সেদিকে জক্ষেপ 
ছিল না। একবার বলিয়াই কিন্তু তৃপ্তি হইল না-_অন্তরের উদ্বেলিত 
আনন্দ তরঙ্গের ম্যায় ক্ষণে ক্ষণে বাহিরের বেলাভৃমিতে বাঁপাইয়া 
পড়িতে লাগিল, আর স্বামী শুদ্ধানন্দের গা ঠেলিযা কহিতে লাগিলেন, 
«এ সুধীর, পণ্ডিত ঠিক বলেছে ।” অগত্যা স্ধীর মহারাজ ভাবিলেন, 
উপস্থিত লোকের! তে! এই ভাবগাস্তীর্য বুঝিতে পারিবে নাঃ হৃতরাং 
সভাগৃহ-পরিত্যাগই শ্রেষঃ। আবাসস্থলে ফিরিবার পরেও শখ্বামী 
অভ্ভুতানন্দের আনন্দের রেশ একই ভাবে চলিতে লাগিল; এমন কি, 
রাত্রেও শুদ্ধানন্দজীকে জাগাইযা তিনি কহিতে লাগিলেন, «এ স্থধীর, 
পণ্ডিত ঠিক বলেছে» একই উচ্চভাবে এইরূপ দীর্ঘকাল তনয় 
থাকার দৃষ্টান্ত ধ্যানপিদ্ধ ব্যক্তি ভিন্ন অন্তত্র বড়ই বিরল । স্বামী শুগ্কানন্দ 
তখন তাহার সহিত একই গৃহে থাকিতেন এবং শীন্ত্রালোচনা 
করিতেন । লাটু মহারাজের এই শান্তগ্রীতি গভীররাত্রেও অপূর্বকূপে 
প্রকটিত হইত--অকম্মাৎ নিশীথকালে তিনি হয়তে! আদেশ করিতেন, 
«এই তুধীর, স্ধীর, গীতাপাঠ কর।” শুদ্ধানন্দ সানন্দে তাহাই 
করিতেন । 

সাধারণতঃ মঠের বাহিরে সাধনাদিতে রত থাকিলেও সঙ্ঘের প্রতি 
তাহার অগাধ ভালবাসা ছিল | বিশেষতঃ স্বামী ত্রদ্ধাননের ইঙ্নিত বা 
আদেশ মানিতে তিনি সর্বদা প্রস্তুত ছিলেন। তিনি স্ত্রীলোকের সহিত 
অধিক মিলা-মিশ! করিতে চাহিতেন না- সাধ্যমত এড়াইয়। চপণিতেন | 
একবার বলরাম-মন্দিরে এক স্ত্রীক্ত তাহার ঘরে আগিয়া উপদেশ 
প্রার্থনা করিলেন। লাটু মহারাজ তাহাকে শ্রীত্রীমায়ের নিকট যাইতে 
বলিলেও তিনি বসিয়াই রহিলেন | অধিকস্ত কথাপ্রসঙ্গে জানাইলেন যে, 


৪ 


৪৫০ জীরামকৃষ্-ভক্তমালিকা 


স্বামী সারদাননের আদেশে তিনি আসিয়াছেন। শরৎ মহারাজের নাম 
শুনিয়াই লাটু মহারাজ বলিলেন, “শরৎ আমার কাছে কেন পাঠালে? 
আমি রাজকে (হ্বামী ব্রদ্ধানন্দকে) জানাব । রাজার হুকুম হ'লে তোমায় 
ঠাকুরের কথা শুনাব ; কিন্তু তার হুকুম না পেলে তোমায় কোন কথ 
বলব ন11৮ যেই কথা, সেই কাজ--তিনি মহারাজের নিকট গেলেন । 
মহারাজ তখন বলরাম-মন্দিরেই ছিলেন | তিনি সব শুনিয়। মহিলাটিকে 
বলিলেন, «শরতের কথায় ওকে এমনভাবে বিরক্ত করো না_ওতে 
তোমারই অকল্যাণ হবে ।” ফলতঃ লাট্র মহারাজ একাই ঘরে ফিরিলেন। 
নিবারণচন্দ্র দত্ত প্রায়ই ঠাকুরদের গান রচন। করিয়া! মঠের সাধুদের 
শুনাইতেন | লাটু মহারাজ ইহাতে বলিয়াছিলেন, “দেখ, ঠাকুরদের গান 
তৈরি করতে নেই--ওতে দরিদ্দির বাড়ে।” এই নিষেধ মহারাজের 
মনঃপৃত না হওয়ায় তিনি লাট্ুকে বলেন, “ও গানের ভেতর দিয়ে 
ঠাকুরের নাম প্রচার করছে-_তাতে নিষেধ করা কেন ?” অমনি সে 
কথা শিরোধার্য করিয়। লাট্র মহারাজ নিবারণকে জানাইলেন, “তুমি 
রাখালকে খুশী করবার জঙ্য গান বাধতে পার ।* 

বলরাম-মন্দিরে থাক কালেও তিনি ষাহা কিছু পাইতেন, ভক্তসেবায় 
লাগাইতেন। এরূপ অর্থভিক্ষার সময় তাহাকে অনেক ক্ষেত্রে অনেক 
অপমান-হচক কথা শুনিতে হইত। তাই জনৈক ভক্ত একদিন ত্বাহাকে 
বলিলেন যে, গৃহস্থের জন্য সাধুর ভিক্ষা করা অচ্গচিত; যাহা কিছু 
প্রয়োজন হইবে অতঃপর ভক্তরাই দিবেন । তর্ক বাড়িয়াই চলিল। 
অবশেষে অকস্মাৎ লা মহারাজ প্রশ্ন করিলেন, “এসব কথা৷ তোমায় কে 
শিখিয়ে দিয়েছে 1” “আপনারই একজন শুরুভাই”-__এই উত্তর শুনিয়! 
তিনি বলিলেন, *ও ! তাই তোমাদের এত জেদ। আচ্ছা, তারই কথা 
থাকবে । রাজাকে (ত্রদ্ধানন্দজীকে ) অনেক দিক ভেবে চলতে হয়-_ 

মঠের হথনাম তাকেই যে রক্ষা করতে হয়।” পরে তিনি আর ষেখানে- 
সেখানে ভিক্ষা চাহিতেন না এবং পরিচিত ক্ষেত্রেও বিচারপূর্বক গ্রহণ 
করিতেন । একদিন জনৈক ভক্ত তাহাকে কিছু দিলে তিনি না লইয়াই 
চলিয়া গেলেন এবং কারণ জিজ্ঞাসিত হইয়া বলিলেন, “আরে, ও এখন 
নেশার ঝৌঁকে আছে; নেশা ছুটে গেলে বলবে--শাল1 আমায় ঠকিয়ে 
নিয়েছে ।” 

১৯০২ গ্রীষ্টাবেে স্বামীজীর দেহত্যাগের কিঞ্চিৎ পূর্ব হইতে ১৯১২ 
খ্রীষ্টাব্বের অক্টোবর মাসে কাশীধাধ যাওয়া পর্যন্ত লাট্র যহারাজ প্রায়শঃ 
বলরাম-মন্দিরেই ছিলেন । মধ্যে একবার রামবাবুর স্ত্রীর শেষ অস্কখের 
সময় ' এপ্রিল, ১৯০৩ ) রামবাবুর বাড়িতে গিয়াছিলেন এবং ১৯*৩-এর 
৬ছুর্গাপূজার পরে কয়েক জন ভক্তসহ উত্তর-ভারতের কয়েকটি তীর্থ 
দেখিযা আসিয়াছিলেন। 

বলরাম-মন্দিরে লাটু মহারাজের অশেষ গুণাবলীর মধ্যে সহগুণটি 
বিশেষ অভিব্যক্ত হইয়াছিল। এক মাতাল তাহাকে একদিন খুব কটংক্তি 
করিতে থাকিলে উপস্থিত ভক্তেরা মাতালকে দণ্ড দিতে অগ্রসর হইলেন । 
লাটু মহারাজ বারণ করিয়া বলিলেন, “দেখ, ও মদ খেযে মাতাল হয়ে 
গালাগালি করছে, আর তোমরা যে মদ ন1 খেয়ে মাতাল হয়ে গালাগালি 
করছ? কার শান্তি দেওয়া উচিত বল তো? ওকে তোমরা আর কি 
মারবে? মদই ওকে মেরে রেখেছে ।” এইরূপ বিচারের সম্মুখে সমস্ত 
শাসন পরাজিত হয়! কলিকাতায় এরূপ উচ্ছু্খল লোকের অভাব 
নাই; কিন্ত লা মহারাজের সহানুভৃতিরও কোন অপ্রাচূর্য ছিল না। 
রাত্রি এগারটায় জনৈক মাতাল দোকান হইতে মাংস কিনিয়া আনিয়া 
উহ! প্রসাদ করিয়া দিতে বলিলেতিনি অক্নানবদনে পার্রটি সম্মুখে রাখিতে 
নির্দেশ দিয়। মাতালকে তাহার প্রিয় গান, “জগৎ দেখ না চেয়ে যাচ্ছি 


৪৫২ শ্রীরামকুষ্ণ-ভক্তমালিকা 


বেষে সোনার তরণী; তরার উপর শ্যামকলেবর রাম রঘুমণি” ইত্যাদি 
গাহিতে বলিলেন। গান শেষ হইলে তিনি বলিলেন, “প্রসাদ 
হয়ে গেছে, তুলে নাও।” মাতালও সানন্দে মাংসপাত্র লইয়া চলিয়। 
গেল। 

ধর্মবিশ্বাস সম্বন্ধে তিনি বড়ই উদার ছিলেন। মুসলমানদের ঈদ ও 
মহরম উপলক্ষে তিনি পীরের দরগায় পুজা পাঠাইতেন। খ্রীষ্টমাস ও 
গুভ ফ্রাইডের দিনে স্বহস্তে যীশুধীষ্টকে ভোগ নিবেদন করিতেন বা মালা 
পরাইয়! দিতেন । খ্রীষ্টান ডি মেলো ধ্যান সম্বন্ধে তাহার উপদেশ 
চাহিলে তিনি জিজ্ঞাসা করিলেন, “কাকে ভালবাস ?” সাহেব বলিলেন, 
যীশু ও ঠাকুর উভয়কে ।” “বরাবর কাকে ভালবেসে এসেছ ?” ডি 
মেলো যীশুর নামই করলে লাট্র মহারাজ বিধান দিলেন, “দেখ, যীশুকেই 
ধরে থেকেো11” 

ঠাকুরের নিকট শিক্ষাপ্রাপ্ত লাটুর সত্যনিষ্ঠা ছিল চমকপ্রদ । 
একদিন তিনি বলিয়াছিলেন যে, জনৈক ভক্তের বাড়িতে বিগ্রহ দেখিতে 
যাইবেন। সেদিন বৃষ্টি হইয়। রাস্তায় জল ফাড়াইয়। গেল; তথাপি লাটু 
এক-ইাটু জল ভাঙ্গিয়া ভিজা-কাপড়ে ঘথাপময়ে বিগ্রহের সম্মুখে উপস্থিত 
হইলেন । 

স্বামী অদ্ভুতীনন্দের একটি অভ্যাস ছিল এই ষে, শাসনের প্রয়োজন 
হইলে অপরকে শাসন না করিয়া নিজেকেই শাসন করিতেন আর 
উপদেশদানকালে অভিমান দুর করিবার জন্ঘ নিজের নিরক্ষরতার স্তি 
সর্বদা জাগাইয়া রাখিতেন | একদিন এক ব্যক্তি অত্যন্ত বেয়াড়। ভাবে 
তর্ক করিতে থাকিলে মৃছ ভৎনায় কাজ হইতেছে না দেখিয়া তিনি 
বলিলেন, প্তুমি এমন বকুনি থেলে, হাসতে তোমার লজ্জা করছে ন 
--এমন বেহায়া তুমি 1” তাকিক সর্ভূতে একই ব্রহ্ম বিগ্ভমান' এই 


স্বামী অদ্ভুতানন্দ রি 


অদ্বৈত সিদ্ধান্তের অপপ্রয়োগ করিযা উপহাসক্রমে বলিলেন,“আপনি তো৷ 
আমায ধমক দেন নি, নিজেই নিজেকে ধমকাচ্ছেন। এতে কেনা 
হাসবে?” লা মহারাজ তখন আত্মস্থ হইয়া বলিলেন, “হা, লাল 
কাপড় পরেছি-__ভারী সাধু বনে গেছি আর কি। একটা ছোট কথা 
শুনলে এখনও ভেতর থেকে ফৌস বেরোষ !” কাহাকেও কোন উপদেশ 
দিবার পর তিনি বিড় বিড় করিষা বপ্তিেতেন “ভারা সাধু হয়েছি রে, 
বাপ! পরকে উপদেশ দিতে যাচ্ছি। আরে, তুই কি উপদেশ দিবি? 
ওর! তোর চেয়ে কত বড়, কত শিক্ষিত !” এই পদ্ধতিকে তিনি বলিতেন, 
«উলটো পাক দিযে মনের পাকগুলোকে খুলে দেওয়া” আর সঙ্গে সঙ্গে 
হাতে উলটা পাক দেখাইধা দতেন । 

লাটু মহারাজ একদিন কোন 'এক ভদ্রলোকের গৃহে নিমস্ত্রিত হন। 
বাড়ির লোকেরা অনেকেই তাহাকে চিনিতেন না; সৃতরাং গেরুয়াধারী 
সম্ন্যাসীকে পঙক্তি হইতে পৃথক করিয়া বসাইলেন এবং পরিবেশনকালে 
তেমন মনোযোগও দিলেন না। অকম্যাৎ গৃহকর্ত্রী সেখানে আসিয়া 
এবং অবস্থা দেখিয়া কান্নার স্থরে বলিতে লাগিলেন, “আমার কি হবে 
গো! সন্ন্যাসীকে খেতে বসিয়ে দেখলুম না!” 'নরভিমান স্বামী 
অদ্ভুতানন্দ যতই সাত্বন৷ দেন, গৃহিণী ততই গৃহের অকল্যাণের ভাবনায় 
বিলাপ করেন । ইহ] দেখিয়া তিনি সেই আসনে বসিয়াই গৃহের মঙ্গলের 
জন্য ছুই-চারি মিনিট জপ করিলেন । 

শ্রীলতার জ্ঞান ছিল তাহার আবার অপূর্ব ! ১৯০৭ খ্রীষ্টাকে 
৬ছুর্গাপূজাব সময় শ্রীপ্রীমা জয়রামবাটী হইতে আসিয়া বলরাম-মন্িরে 
একমাস ছিলেন। গাড়ি হইতে নামিয়! তিনি প্রিয় সম্তান লাটুকে 
দেখিয়া! যাই বলিলেন, “বাব! লা, কেমন আছ?” লাটু অমনি উত্তর 
দিলেন, “তুমি ভদ্র ঘরের মেয়ে, সদর বাড়িতে কেন আমার সঙ্গে দেখ! 

করতে এসেছ 1 আযাকে তো ডেকে পাঠালেই পারতে 1” খেয়ালী 
সন্তানের ভব্যতা দেখিয়া মা হাসিতে হাসিতে উপরে চলিয়া গেলেন । 
কখন কখন তিনি আবার মায়ের সম্বন্ধে বেদান্তবচারও করিতেন । ম৷ 
জয়রামবাটী ফিরিবেন। লাট্র মনের বিষাদ ঢাকিবার জন্যই বোধ হয় 
নিজের ঘরে দ্রুত পদচারণ করিতে করিতে উচ্চৈঃস্বরে বেদান্তবিচার 
করিতে লাগিলেন,*সন্ত্যাসপীর কে পিতা, কে মাতা 1-_-সন্্যাপী নির্মায়৷ |” 
মা নীচে নামিয়! উহা শুনিলেন এবং দ্বারপ্রান্তে আসিয়া বলিলেন,প্বাবা 
লাটু, তোমায় আমাকে মেনে কাজ নেই, বাবা!” আর যায় কোথায়? 
শ্েহের স্পর্শে বেদান্ত ভাপিয়! গেল--লা্ মায়ের পদতলে লুটাইয়া 
কাদিতে লাগিলেন । মাও তখন অশ্রসিক্তা । মায়ের চক্ষে জল দেখিয়া 
লাটু আবার তাহাকে প্রবোধ দিতে লাগিলেন, “বাপের ঘরে যাচ্ছ মা, 
কাদতে কি আছে?” ইহা বলিয়া স্বীয় উত্তরীয়ে মায়ের অশ্রমোচন 
করিলেন । মায়ের সম্বন্ধে লাটু মহারাজ একদিন অন্তরের কথা প্রকাশ 
করিয়! বলিয়াছিলেন, “মাকে যানা কি সহজ কথা রে 1__তিনি ষে স্বয়ং 
লক্ষ্মী !” 

লাটু মহারাজ সাধারণতঃ গাস্তীর্ষপূর্ণ হইলেও তাহার রহস্যবোধ 
যথেঞ্ ছিল। বলরাম-মঙ্সিরে অবস্থানকালে তিনি প্রায়ই গিরিশবাবুর 
বাড়িতে যাইতেন। তিনি শুনিয়াছিলেন, গিরিশবাবু শ্বরচিত 
“কালাপাহাড়' নাটকে প্রচ্ছন্ভাবে লাটুর চরিত্র অঙ্কিত করিয়াছেন । 
একদিন গিরিশবাবুর কি কথার উত্তরে তিনি বলিলেন, 

“মনকে ছাদো মনকে বাধো, মনকে দিও না লাই ' 
আন্তর কথা পিছু করো, হুশিয়ার রহিও ভাই ॥% 

গিরিশবাবু কথাটার উদ্দেশ্য ধরিতে না পারিয়া কহিলেন, “বড় 
ঠারেঠোরে কথা হয়ে যাচ্ছে বে সাধু !” লা 'কালাপাহাড়'-রচনার 


স্বামী অদ্ততানন্দ ৪1৫ 


প্রতিশোধের যোগ পাইযা বলিলেন, “সেই ভাল, ন| হলে 'কালাপা হাড়” 
জমবে কেন 1”-_অর্থাৎ তুমিও তো কম ঠারেঠোরে কাজ সার নাই! 

এ সময প্রায় ছয মাস কাল লাটু অনিদ্রারোগে ভূগিযাছিলেন। 
গিরিশবাবুর বাটীতে উপস্থিত হইলে মহাকবি তাহাকে গল্প করিরা ঘুম 
পাড়াইতেন। বস্ততঃ গিরিশবাবুর সহিত সাহার খুব হগ্ঠতা ছিল। 
অথচ গিরিশবাবুর অস্থথের সময় তাহাকে ডাকিয়া পাঠাইলেও তিনি 
যাইতেন না। কেহ নেহাত পীড়াপীড়ি করিলে বলিতেন, «দেখ, গিরিশের 
কষ্ট আমি দেখতে পারি না।” তাহার অনুরাগ কত গভীর ছিল, তাহার 
পরিচয় পাওয়া গেল গিরিশবাবুর দেহত্যাগের দিনে ( ১৯১২ ধবীঃ, ৮ই 
ফেব্রুয়ারি )| সংবাদপাইয়! লাট্ু মহারাজ শোকদযনের জন্য দিবসব্যাপী 
মৌনাবলম্বন করিলেন ৷ পরদিন মৌন ভার্জিলেও সব সময় শুধু গিরিশের 
প্রসজেই অতিবাহিত হইল। স্বামীজীর দেহত্যাগের সংবাদ পাইয়াও 
তিনি অন্ুবূপ কারণেই বেশুড়ে যান নাই_-ঘদিও তিনি কলিকাতায়ই 
ছিলেন । অথচ ছুঃখবোধ ছিল তাহার স্থগভীর | কাশীতে থাকাকালে 
বাবুরাম মহারাজের দেহত্যাগের সংবাদ পাইয়া তিনি তিন দিন স্তব্ধবৎ 
অবস্থান করিয়াছিলেন । কাশী হইতে একবার আলমোড়ায় যাইবার জন্তু 
হরি মহারাজ সাদর আমন্ত্রণ জানাইলে লা মহারাজ উত্তর দিলেন, 
“জীবের দুঃখে ছুঃখিত হযে বিশ্বনাথ-অন্পূর্ণা এখানে বিরাজ করছেন । 
স্বাদের ছেড়ে আমি কোথাও যাব না1” 

যাহা হউক, গিরিশবাবুর দেহত্যাগের পরে রামক্ষণবাবুর একমাত্র 
পুত্র ধষি অকম্বাৎ কলেরারোগে দেহত্যাগ করিলে তাহার মন কলিকাতা 
হইতে উঠিয়া গেল। তিনি হয়তো তখনই চলিয়া যাইতেন; কিন্ত 
বাবুরাম মহারাজের বিশেষ অনুরোধে ৬দুর্গাপূজ। পর্যন্ত থাকিয়। 
৬বিজয়াদশমীতে কাশীষাত্রা করিলেন। যাত্রার পূর্বে বাসগৃহখানির 

দিকে তাকাইয়া৷ তিন বার বলিলেন, “মায়া, মায়া, মায়া!” পথে 
বৈছ্নাথ-দর্শনান্তে কাশীতে সদলবলে পৌছিয়া তিনি অদ্বৈতাশ্রমে 
উঠিলেন ; কিন্তু সেখানে স্থানাভাব দেখিয়] টেড়িনিমে কুণ্ডু মহাশয়দের 
বাড়িতে চলিয়া! গেলেন । এই বাটীতে সপ্তাহখানেক থাকিয়া োনাপুরায় 
বংশী দত্তের বাটীতে আশ্রয় লইলেন । অতঃপর বাড়িওয়ালার আত্মীয়ের 
আসিতেছেন শুনিয়া ১৯১৩ শ্রীষ্টাব্ধের ডিসেম্বরের পূর্বেই ৬৮নং পাড়ে 
হাউলির বাড়িটি ভাড়! লইয়া তথায় উঠিয়া গেলেন। প্রায় চারি বসর 
এই বাড়িতে অবস্থানান্তে তিনি ৯৬নং হাড়ার-বাগের ভাড়াবাটীতে 
উঠিয়া যান এবং সেখানেই ম্বধামে গমন করেন । 

কাশীতে বাসকালে একদিন শ্রীপ্রীমায়ের প্রতি তাহার ত্বগুপ্ত ভক্তি 
হঠাৎ নিজ পূর্ণ সৌষ্ঠবে বাহির হইয়া পড়িয়াছিল। ভাসাভাসা 
মাতৃভক্তির প্রতিবাদকল্লে প্রায়ই তিনি বলিতেন, “তোদের মা-ঠাউনকে 
হামি মানে না!” কিন্তু সেদিন ৬বিশ্বনাথের পুজার জন্য পুষ্প ও বিন্বপত্র 
লইয়া রাস্তায় নামিয়া অকম্মাৎ বলিলেন, “চল, আগে মার কাছে যাই 1৮ 
মা তখন কাশীতে । সেখানে গিয়া কম্পিতকলেবরে মাতৃপদে পুষ্পাঞ্লি 
প্রদানপূর্বক লা মহারাজ নীরবে অশ্রবিসর্জন করিতে লাগিলেন | 

পাড়ে হাউলির বাড়িতে লা মহারাজ জপধ্যানে এতই তন্ময় 
থাকিতেন যে, আহারাদির কোন নিয়মিত সময় ছিল না; গৃহে 
থাকিলেও তাহার জীবনে পর্বতকন্দর বা অরণ্যোচিত শুৃঙ্খলাহীনতা 
লক্ষিত হইত--আজ যদি দৈনিক আহার হইল দশটায়, তো! কাল রাত্রি 
একটায় এবং পরশ্ব রাত্রি তিনটায়! এইরূপ ধ্যান ও কঠোরঙাদি 
সম্বন্ধে কেহ প্রশ্ন করিলে তিনি বলিতেন, আরে, আমর] আর কি 
কঠোর করছি? কঠোর করেছিল দস্ধ্য রত্বাকর। সংস্কারের দাগ 
যেন পাথরের আক- সহজে উঠে না। কর্ম না হলে কি কপা মিলে?” 

কাশীতে তাহার আশ্রিতবাৎসল্যের কয়েকটি দৃষ্টান্ত পাওয়া যায়। 
একবার দুশ্চিকিংস্ (সম্ভবতঃ যক্ষা ) রোগে আক্রান্ত একটি দরিদ্র যুবক 
তাহার পাড়ে হাউলির বাড়িতে আশ্রয় পাইয়। তাহারই বিধানানুসারে 
মাত্র ৮বিশ্বনাথের পূজা ও চরণাযৃত পানপূর্বক নিরাময় হইয়াছিল । 
একসময়ে গৃহনির্মাণের জন্য কিছু টাকা তাহারই আশ্রিত কেহ চুরি 
করিলে পুলিসে খবর দিবার কথা উঠে। অমনি বাধা দিয়া তিনি 
বলেন, “দেখ, লে বেচারী লোভ সামলাতে না পেরে চুরি করেছে 
সত্য; কিন্তু যাকে আশ্রয দিয়েছি তাকে পুলিসে দেওয়া কি ভাল 
দেখায় 1” একবার জনৈক নিঃসম্বল ভক্তের অভিলাষ হয় যে, তিনি 
কলিকাতা হইতে কাশীতে ৬বিশ্বনাথ-দর্শনে যাইবেন, কিন্তু একান্ত 
দরিদ্র তাহার পক্ষে উহ কিরূপে সম্ভব হইবে? সংবাদ পাইয়া লাটু 
মহারাজ তাঁহাকে জানাইলেন যে, কোনও প্রকারে এক পিঠের 
রেল-ভাড়া সংগ্রহ করিয়া চলিয়া আদিলেই আর সব ব্যবস্থা হইয়। 
যাইবে । এই আশ্বাস পাইয়া ভক্তটি আনিলেন বটে; কিন্তু নিজেকে 
কপর্দকশুন্ধ দেখিয়া বড়ই মন:কেেশ অনুভব করিতে লাগিলেন । 
৬বিশ্বনাথদর্শনে যাইয়া মেই কষ্ট আরও বধিত হইল। কারণ 
সামান্য ফুল-বেলপাত] দিয়া পুজা করিলেও বাহিরে আপিয়! যখন 
দেখিলেন সকলেই দান করিতেছে, আর নিঃস্ব তিনিই মাত্র সেই 
পুণ্যার্জনে বঞ্চিত, তখন ত্বাহার মনে এইরূপ ধিক্কার আপিল-_“একে 
তো] তীর্থে আসিয়৷ সাধুর অস্ত্র ধর্বংস করিতেছি, অধিকন্তু পুণ্য-অর্জনের 
জন্ত একটি পয়সারও ক্ষমতা! রাখি না” গৃহে ফিরিয়া তিনি রুদ্ধকক্ষে 
অক্রপাত করিতে থাকিলে অদ্ভুতানন্দ সব জানিতে পারিয়া বিধান 
দিলেন, “তুমি গঙ্গাম্নানান্তে ভগবানের উদ্দেশে গঙ্গাজল অর্পণ ক'রে এই 
বলে প্রার্থন1 করো, 'জগতের সমস্ত ছুঃখ দুর হোক্‌” |” ভক্তটি ভাবিলেন, 

“ইহ] অক্ষমের সাত্বনার জন্ত একটা অন্থকল্প ব্যবস্থা মাত্র - প্ররুত পুণ্যলাভ 
ইহাতে হয় না|” তথাপি মহাপুরুষের আদেশ মাস্ক করিয়া তাহাই 
করিলেন । কিন্তুকি আশ্চর্য! প্ররূপ করিবামাত্র তাহার মন শান্তিতে 
পরিপূর্ণ হইয়া গেল। 

লাটু মহারাজ অপরের মনোভাব বুঝিতে পারিতেন। এক সময়ে 
জনৈক ভক্ত স্বীয় পরিবারের মহিলাদের দ্বারা অনুরুদ্ধ হইয়াও 
তাহাদিগকে ৬বিশ্বনাথ-দর্শনে লইয়া গেলেন না; বলিলেন, *ও পাথর 
দেখে কি হবে !” ভাবিলেন, তিনি খুব বেদান্তবাদী হইয়াছেন । এ দিন 
লাটু মহারাজের দর্শনার্থে যাইয়া তিনি যখন সিড়ি বাহিয়া উপরে 
উঠিতেছেন, তখন শুনিলেন স্বামী অড্ভুতানন্দ বলিতেছেন, “পাথর ! 
আমি দেখছি, সাক্ষাৎ শিব; আর তুই বলছিপ পাথর !* এই ঘটনাটিকে 
শুধু কাকতালীয়-ন্তায়ে বিভিন্ন ব্যাপারের আকম্মিক মিলন বলিয়া 
যুক্তিবাদী উড়াইয়! দিতে পারেন; কিন্তু এই যুক্তি তিনি কতবার 
প্রয়োগ করিবেন? কারণ লাটু মহারাজের জীবনে এইরূপ ঘটন! 
অহরহঃ ঘটিত। এক রাত্রে তাহার পার্খে নিদ্রিত এক ভক্ত কুস্বপ্ন 
দেখিতেছেন, এমন সময় তিনি এ ভক্তকে ঠেলিয়! দিয়া বলিলেন, 
“এখানে এসেও এই সব চিন্তা?” ত্বাহার নিকট যে সবভক্তবা 
সেবক থাকিতেন, তাহাদের মনে ধ্যানকালে অপবিত্র ভাব উদিত 
হইল অন্তর্ঙ্া লাটু মহারাজ তাহা জানিতে পারিতেন এবং 
তাহাদের দৃষ্টি আকর্ষণপূর্বক বলিতেন, পবিত্র হও, পবিত্র হও । 
সং না হলে সংম্বরূপকে জানতে পারবে না” ইত্যাদি। জনৈকা 
মহিলা! ম্বামীর সহিত কলহ করিয়া তীর্ঘদর্শনে বহির্গত হন এবং 
৬কাশীধামে পৌছিয়া আত্মীয়গণের সহিত তাহাকে প্রণাম করিতে 
আসিয়া দেখিলেন, তিনি যেন কেমন করিয়া সে গোপন রহম্য 

অবগত হইয়াছেন , কাজেই প্রণাম করিয়া উঠিবামাত্র কহিলেন, 
পম্্ীলোকদের স্বামীকে মেনে চলতে হয়। যে মানে না, তার 
সংসারে খিটি-মিটি লেগেই থাকে 1” বিধব! সঙ্গিনী ছইজন তাহার 
পদপ্রান্তে দুইটি টাকা রাখিয়া প্রণাম করিলে তিনি উহা! কিছুতেই 
গ্রহণ করিলেন না, বলিলেন, “গরীব আর বিধবার টাকা সন্গ্যাসীকে 
নিতে নেই ।” 

লাট্র মহারাজকে নিত্য বনু ভক্তের বিবিধ আধ্যাত্মিক অভাব 
মিটাইতে হইত ' নিরক্ষর তাহার মুখে অবিরাম উচ্চ ধর্মতত্ব-শ্রবণের 
জগ্য বহু শিক্ষিত ব্যক্তিও মন্রমুগ্ধের স্থায় দীর্ঘকাল বসিয়া থাকিতেন। 
তাহার এই সময়ের উপদেশাবলী সংগৃহীত হইয়া “সৎকথা” নামে 
গ্রন্থাকারে প্রকাশিত হইয়াছে । উহা পাঠ করিলে ত্বাহার গভীর 
অনুভূতি ও অপরের মনে প্রেরণা জাগাইবার অদ্ভুত ক্ষমতা দেখিয়া 
অবাক হইতে হয়। 

শেষবয়সে তাহার দেহে বহুযূত্ররে।গ দেখা দিল । এই সময় পায়ে 
একটা ফোপকা হইয়া যথোচিত ঘত্বের অভাবে বিষাক্ত পচাঘায়ে 
€গ্যাংগ্রীনে ) পরিণত হয়, অস্ত্রোপচারের ফলে সে যাত্রা উহা! 
সারিলেও পুনর্বার বহ্যুত্রজনিত বিষাক্ত ক্ষত দেখা দিল। ইহার 
চিকিৎসাকল্পে শেষ চারিদিন প্রত্যহ তাহার দেহে ছুইতিন বার 
অস্ত্রোপচার কর] হইয়াছিল ; কিন্তু কি অপূর্ব তিতিক্ষা-_দেখিয়। মনে 
হইত ন! যে, তিনি যন্ত্রণাভোগ করিতেছেন ! অস্ত্রোপচারে কোন ফল 
হইল না। ১৯২* গ্রীষ্টাব্ের ২৪শে এশ্রিল তিনি মহাপসমাধিতে দেহরক্ষা 
করিলেন । তাহার শেষসংবাদ ঘ্বামী তুরীয়ানন্গের একখানি পত্রে 
(২৫।৪।২০) হ্বঙ্গাররভাবে বণিত হইয়াছে__ 

«এমন অদ্ভুত মহাপ্রয়াপ প্রায় দেখা যায় না। ইদানীং সর্বদাই 


৪৬০ ঞ্রীরামকৃষ্₹-ভক্তমালিকা 


অন্তমুখ থাকিতেন লিখিয়াছি। অস্থথের সময় হইতে একেবারে ধ্যানস্থ 
ছিলেন-_ ভ্রমধ্যবদ্ধদৃষ্টি। সকল বাহা বিষয় হইতে একেবারে সম্পূর্ণ 
উপরত ! সদা সচেতন, অথচ কিছুরই খবর রাখিতেন না।.. মধ্যে 
মধ্যে প্রায় প-_-কে ডাকিতেন , প-র হাতে খাইতেন। কখন কিছু ন। 
থাইলে প-_ বলিত, “তবে আমিও কিছু খাব না।” অমনি লাটু মহারাজ 
খাইয়া লইতেন। কিন্তু দেহত্যাগের পূর্বরাব্রে কিছুই খাইলেন ন1। 
প- বলিল, “খাইলেন না, তবে আমিও আর খাইব ন1।” লাটুমহারাজ 
এবার বলিলেন, “মৎ খা”_- একেবারে মায়া-নিমু্ত উক্তি! পরদিন 
সকালে আমি যাইযা দেখি খুব জর । নাড়া দেখিলাম - নাডী নাই। 
ডাক্তার আসিয়! হার্ট পরীক্ষা করিলেন-- শব্ধ পাইলেন না । টেম্পারেচার 
১০২০৬ । বেশ সন্ান_তবে কোন বাহা চেষ্টা নাই। দুধ দিলে 
অত্যন্ত অসন্তোষ প্রকাশ করিলেন। ৬বিশ্বনাথেত্র চরণামৃত অতি 
সন্তোষের সহিত খাইয়াছিলেন | বেলা ১*টার পর আমি বিদায় লইয়া 
পুনরায় চারটার সময় উপস্থিত হইব বলিয়া! আসিলাম।-. বাটী আসিয়া 
ন্নানাহারাত্তে একটু বিশ্রাম করিতেছি, সংবাদ পাইল।ম লাট্র মহারাজ 
১২ট1 ১* মিনিটের সময় ইহলোক ছাড়িয়া শ্বস্থানে প্রস্থান করিয়াছেন 1. 
আমি তাহাকে শেষদর্শন করিবার জন্ঘ ৯৬নং হাড়ার-বাগ বাটীতে 
উপস্থিত হইলাম। 

« - যখন তাহাকে বপাইয়] দিয় পূজাি করা হয় তখনকার মুখের 
ভাব ষে কি হন্দর দেখাইয়াছিল, তাহ] লিখিয়! জানানে। যায় ন]। 
এমন শান্ত, সকরুণ, আনন্দময় দৃষ্টি অ|মি পূর্বে কথনও লাটু মহারাজের 
আর দর্শন করি নাই। ইতঃপুর্বে অর্ধ-নিমীলিত নেত্র থাকিত, এখন 
একেবারে বিস্ফারিত ও উম্মুক্ত হইয়াছিল। তাহাতে যে কি ভালবাপা, 
কি প্রপন্নতা, কি সাম্য ও মৈত্র-ভাব দেখিলাম, তাহা বর্ণনার অতীত । 


স্বামী অন্তুতানন্দ ৪৬১ 


যে দেখিল সেই মুগ্ধ হইয়া গেল। বিষাদের চিহ্নমাত্র নাই। আননের 
ছটা বাহির হইতেছে -সকলকেই যেন শ্রীতিভরে অভিনন্দন করিতেছেন । 
এ সময়ের দৃগ্ঠ অতীব অদ্ভূত ও চমৎকার প্রাণম্পশী! অডুতানন নাম 
পূর্ণ করিতেই যেন প্রন এ অভ দৃশ্য দেখাইলেন ।...ধন্ গুরু মহারাজ, 
ধন্য তাহার লাটু মহার[জ !” 


স্বামী তুরীয়ানন্দ 


কলিকাতার বাগবাজার-অঞ্চলে বহপাড়া-পল্লীতে শ্রীযুত চন্দ্রনাথ 
চট্টোপাধ্যায় নামক এক শ্বধর্মপরায়ণ নিষ্ঠাবান্‌ ব্রাহ্ধণ বাস করিতেন । 
তিনি তেজন্বী ও স্পষ্টবাদী বলিয়। পরিচিত ছিলেন , আর তাহার 
অসাধারণ নাড়ীজ্ঞান ছিল। তাই আসন্নমৃত্যু বৃদ্ধ ও বৃদ্ধার তাহাকে 
বলিয়! রাখিতেন, «শেষ সময়ে ভুলো৷ না; হাড় কখানা যাতে গঙ্গায 
যায়, তার ব্যবস্থা করে। |” চন্দ্রনাথ ডব.লিউ ওয়াটসন কোম্পানির 
গুদাম-সরকার ছিলেন | এই সামান্ত আয়েই তিনি সহধমিণী প্রসন্্রময়ীর 
সহিত সানন্ে সংসারযাত্রা নির্বাহ করিতেন | মহেন্দ্রনাথ, উপেন্দ্রনাথ ও 
হরিনাথ নামে চন্দ্রনাথের তিনটি পুত্র ছিল। তাহার কন্যাত্রয়ের মধ্যে 
জ্যেষ্ঠা ভিন্ন সকলেই অকালে গতাহ্ন হয়। হরিনাথ আমাদের 
উত্তরকালের স্বামী তুরীয়ানন্দ । ইনি ১৮৬৩ শ্রীষ্টাব্দের ৩রা জাছুয়।রি 
(১২৬৯ সাল, ২*শে পৌষ, শনিবার, চান্দ্র পৌষ, শুক্লা চতুর্দশী তিথি, 
মগশির! নক্ষত্রে বেলা ৯টায়)) জন্মগ্রহণ করেন। ঠিকুজির ফলে জানা 
যায় যে, হরিনাথ বিদ্বান, তপোনিষ্ঠ, স্বধর্মপরায়ণ সন্ন্যাসী হইবেন। 
বালকের জন্মগ্রহণের পর চন্দ্রনাথের জ্যেষ্ঠতাত বলিয়াছিলেন, প্কৃষ্ণ 
এসেছেন |” হরিলুটের সন্তান বলিয়া চন্দ্রনাথ নবজাতকের নাম 
রাখিলেন হরিনাথ । 

হরিনাথ ঘখন মাঞজ্জ তিন বৎসরের শিশু, তখন অকম্মাৎ একটি ক্ষিগ 
শৃগাল তাহাকে অতকিতে আক্রমণ করিলে শিশুকে রক্ষা করার অন্ত 
কোন উপায় না দেখিয়! প্রসশ্্রময়ী তাহাকে হই হস্তে উর্ধে তুলিয়া 
ধরিলেন | এইরূপে সন্তান রক্ষিত হইলেও মাতা শ্বগালদংশনে অচিরে 





স্বামী তুরীয়ানন্দ ৪৬৩ 


দেহত্যাগ করিলেন । অতঃপর জ্যেষ্ঠ ভ্রাতৃজায়ার উপর হরিনাথের 
লালনপালনের ভার অপিত হ্ইল। মহেন্দ্রনাথ হরিনাথ অপেক্ষা 
বিশ বৎসরের এবং উপেন্দ্রনাথ দশ বৎসরের বড় ছিলেন | স্সেহপরায়ণা 
ও কোমলপ্রাণা ভ্রাতৃবধূর আদরযত্বে হরিনাথ জননীর অভাব অনেকটা 
ভূলিলেন বটে; কিন্তু অজ্ঞাতে সে শুন্যতা তাহার কিশোরচরিন্রে একটু 
পরিবর্তন আনিয়া দিল। সহিষুুতার প্রতিমা মাতার নিকট ঘষে 
হরিনাথ দুরন্ত ছিলেন, ভ্রাতৃজায়ার নিকট ভিনি বড় শান্ত ও বাধ্য হইয়া 
পড়িলেন। আহারে তাহার তেমন বিচার রহিল না, যাহা পাইতেন 
তাহাই খাইতেন। তথাপি তাহার অন্তমিহিত তেজ মাঝে মাঝে 
বিদ্রোহের আকারে বাহির হইয়া পড়িত; তখন তিনি অপরকে 
প্রহারাি পর্যন্ত করিতেন। বড় বউদির স্নেহের কথা ম্মরণ করিয়া 
পরে তিনি বলিয়াছিলেন, বড় বউদ্দির কাছেই মানুষ হয়েছিলুম | 
সর্বদাই তার সঙ্গে সঙ্গে থাকতুম। ভয়ানক নেওটা ছিলুম। বড় 
বউদ্দিও আমায় খুব স্েহ্যত্ব করতেন, মার মতো মানুষ করেছিলেন। 
সাধু হয়ে গেলেও তার জগ্ চিন্তা ছিল। তার শরীর না যাওয়া 
পর্যন্ত চিন্তিত ছিলুম | তার শরীর যাওয়ার পর নিশ্চিন্ত হনুষ |” 
বুদ্ধিবিকাশের পরেই হরিনাথ কন্মুলিয়াটোল! বাংলা ক্কুলে ভি হইলেন । 
তাহার দ্বাদশ বর্ষ বয়ংক্রমকালে আত্বীয়গণ যখন তাহার পিতাকে 
গঙ্গাষাত্রা করাইলেন, তখন হরিনাথ কাদিয়া উঠিলেন। হরিনাথের 
দিদি পিতাকে বলিলেন, “হরি কাদছে, ওকে একটু সাত্বনা দিন ৮ 
পরলোকে প্রসারিতদৃষ্টি সপ্ততিপর বৃদ্ধ শুধু বলিলেন, “হরিকে আর কি 
বলব? হরি জগতের, জগৎ হরির ।* 
বাল্যকালে শরীরচর্চ1 ও ব্রন্ষচর্যপালনে হরিনাথের একটু মান্রাধিক্য 
দেখা যাইত। তিনি প্রত্যহ আখড়ায় যাইয়া কুন্তি লড়িতেন এবং. 


৪৬৪ প্রীরামকুষ্চ-ভক্তমালিকা 


একসক্ে একশত ডন ও পাঁচশত বৈঠক দিতে পারিতেন । সঙ্গী ছেলেরা 
বলিত, “অত করিস নি। বড় বাড়াবাড়ি আরম্ভ করেছিপ , শেষে মরে 
যাবি।৮ বিন্বপের ভঙ্গীতে হরিনাথ উত্তর দিতেন, “আমি একাই মরে 
যাব, আর তোরা বেঁচে থাকবি !” ধর্মসাধনার ক্ষেত্রেও বালব্রহ্মচারী 
হরিনাথ গায়ব্রীজপ ও সন্ধ্যারাধনা তো নিয়মিত করিতেনই, তদুপরি 
প্রত্যহ তিনবার গঙ্গাক্নান, স্বপাক হবিষ্যানরভোজন ও কঠিন শয্যায় 
শয়নাদিতে অভ্যন্ত ছিলেন । এতদ্যতীত শান্ত্রপাঠাদিও যথেষ্ট ছিল। 
বেদান্তবিচারে তিনি অগ্লবয়সেই পারদশী হইযাছিলেন। তাঁহার চাল- 
চলনের অসাধারণতা-দর্শনে হিতকামী প্রতিবেশীর! মহেন্দ্রনাথকে সাবধান 
করিয়া দ্িলেন। কিন্তু উপার্জনশ্ষম জ্যেষ্টভ্রাতা পিতৃমাতৃহীন কনিষ্ঠ 
ভ্রাতাকে শাসনের দ্বার তখনই সংসারে আকৃষ্ট করাব প্রয়োজন বুঝিতে 
পারিলেন না, বরং বলিলেন, “হরিনাথ নিষ্ঠাবান্‌ ব্রাহ্মণের সদাচারেই 
তো লিপ্ত আছে, ইহাতে আপত্তির কি কারণ থাকিতে পারে 1” এই 
নিরঙ্কুশ স্বাধীনতা হরিনাথকে একদিকে যেমন কখন কখনও বিপদগ্রস্ত 
করিতে লাগিল, অপরদিকে তেমনি স্ুপ্রবৃত্তিগুলিকে পল্লবিত করিয়া এবং 
অভিজ্ঞতা আনিয়! দিয়া নিজ আদর্শে স্প্রতিষিত করিতে লাগিল । 
গঙ্গান্ানে তাহার বিশেষ প্রীতি ছিল । নিজের নিকট ঘড়ি নাথাকায় 
অনেক দিন তিনি ভুলক্রমে অধিক রার্রে উঠিয়া! গঙ্গাতীরে উপস্থিত 
হইতেন এবং যথাসমযে গঙ্গান্সানান্তে গৃহে ফিরিতেন । এইরূপে এক 
জ্যোৎসা রাত্রে প্রত্যুষের পূর্বেই গঙ্গাতীরে উপস্থিত হইলেন । একটু পরে 
একগল। জলে নামিয়া স্নান করিতে করিতে দেখিলেন, যেন খড়ের তালের 
মতো! কি একটা ত্বাহারই দিকে ভালিয়। আগিতেছে। তীর হইতে 
শব্ধ হইল, “কুমীর, কুমীর ! উঠে এস ।” অমনি সংস্কারবশে হরিনাথ 
তৎক্ষণাৎ জল ছাড়িয়া উঠিলেন | কিন্তু পরমুহ্র্তেই স্মরণ হইল, «আমি 


সি পরী পিল আপি এ পপ এল প 

ন1 বেদান্তবিচার করি? এই বুঝি আমার 'ব্রদ্ধ সত্য ও জগৎ মিথ্যা” 
বলা?” কাজেই পুনঃ গঙ্গায় নামিয়া বিচার করিতে লাগিলেন, 
“আমি শুদ্ধ আত্মা, আমার দেহ নাই, মৃত্যু নাই |” সৌভাগ্যক্রমে জলে 
নাড়া পড়ায় বা যে কোনও কারণেই হউক কুমীরটাকে আর দেখা 
গেল না। 

আচারনিষ্ঠ হইলেও হরিনাথ গুণগ্রাহী ছিলেন । তখন জেনারেল 
এসেম্বলিতে বাইধেল-পাঠ অপরিহার্য হইলেও পাঠকালে কক্ষটি প্রায়ই 
শুম্য থাকিত। অথচ হরিনাথ স্বহন্তে নারায়ণপৃজা-সমাপনান্তে বিদ্যালয়ে 
উপস্থিত হইয়া শ্রদ্ধাসহকারে বাইবেল-পাঠ শুনিতেন। কবিবর 
স্বরেন্্রনাথ মজুমদারের “মহিলাকাব্য” ও তুলপীদাসের দেৌহাবলী তাহার 
কণস্থ ছিল। সন্ধ্যাসমাগমে তিনি গঙ্গাতীরে বপিয়া৷ মহিলাকাব্যের 
“মাতার অংশটি কিংবা দৌহাবলী অনর্গল আবৃত্তি করিতেন এবং 
উহাতে সন্ধ্যাকিরণোস্তাসিত পবিব্র জাহবীতীরে এক অপূর্ব আধ্যাত্বিক 
পরিবেশের সৃষ্টি হইত। 

পিতার দেহত্যাগের পরে আহারাদি-সম্থন্ধে হরিনাথের কঠোরতা 
যেন ক্রমেই বধিত হইতেছিল । কিন্তু শরীর অত সহিতে পারিবে কেন? 
ফলে শত্রই তাহার আমাশয় হইল এবং আত্মীয়স্বজনের পীড়াপীড়িতে এই 
বিষয়ে কতকটা শিথিলতা অবলম্বন করিতে হইল । এইরূপে বাহিরের 
কঠোরতা কিঞ্চিৎ মন্দীভূত হইলেও একটি ঘটনায় অন্তরের বৈয়াগ্য 
আরও বৃদ্ধি পাইল। প্রিয়নথ ও কেদারনাথ নামীয় দুইটি খুল্লতাতপুত্র 
তাহার অতি প্রিয় ছিলেন । কেদারনাথ অল্পবয়সেই বিহ্চিকারোগে 
দেহত্যাগ করিলেন । হরিনাথ ফ্লাড়াইয়া সব দেখিলেন-_যাচ্ুষের জীবন 
কত ক্ষণভঙ্গুর, আর মৃত্যুর সম্মুখে মানুষের সর্বপ্রকার চেষ্টা, সর্বপ্রকার 
ন্েহের আকর্ষণ কত অকিঞ্কিংকর ! 


৩৩ 

উক্ত ঘটনার কিছুদিন পরে চিৎপুরে ৬সর্বমন্গলার মন্দিরে এক সাধুর 
আগমন হয়। বাল্যবন্ধু গঙ্গাধরের ( অখগডানন্দজীর ) সহিত হরিনাথ 
প্রায়ই সেখানে যাইতেন , কিন্তু সকাম অপর দর্শকদের ম্যায় তিনি 
বাকৃপিদ্ধ সাধুর নিকট কোনও প্রার্থনা না জনাইয়া নীরবে বসিয়। 
থাকিতেন। সাধু ইহা লক্ষ্য করিয়া হরিনাথকে একদিন জিজ্ঞাস। 
করিলেন, প্তুমি আস যাও, কিছু তো! চাও না? তোমার কি চাই?” 
হরিন|থ উত্তর দিলেন, "সাধন-ডজন ও ভগবানলাভ |” সাধু আনন 
উল্লসিত হইয়া বলিলেন, “বেশ বেশ ! তোমার হবে । তবে এখন নয়, 
একছু দেরি আছে । এখন ঘরে থেকে সাধন কর।” হরিনাথ সাধুর 
বাক্য শিরোধার্য করিয়। গৃহে থাকিয়াই সাধনভজনে ডুবিলেন । 

হরিনাথের মনে তখন ধর্মপিপাসা জাগিযা তাহাকে উহার সন্ধানে 
সর্বত্র লইয়া যাইতেছে । এই সময়ে পল্লীতে প্রচার হইল যে, দীননাথ 
বন্ধ মহাশয়ের বাড়িতে পরমহংস শ্ররামকঞ্জদেব আদিবেন । সংবাদ 
পাইয়৷ তিনি গঙ্গাধরের সহিত সেখানে গেলেন ' হরিনাথের বয়স তখন 
তের কি চৌর্দ বংসর। সেই প্রথম সন্দর্শনের কথা তাহার একখানি 
চিঠি ( ১৯।১।১৭ তাং) হইতে জানা যায়। কেশবচন্দ্রের সহিত ঠাকুরের 
তখন “সবে পরিচয় হইয়াছে । হরিনাথ ও গঙ্গাধর সেখানে গিয়া 
দেখিলেন, একখানি গাড়ি হইতে একজন বলিষ্ঠ ব্যক্তি ( হৃদয় ) অপর 
একজন সংজ্ঞাহীন ও অত্যন্ত রুশ ব্যক্তিকে নামাইতেছেন ৷ দ্বিতীয় 
ব্যক্তির মুখকান্তি ও অঙ্জের ভাব যেন শান্ত্রবণিত শুকদেবের স্ভায়। 
ধরাধরি করিয়া তাহাকে উপরে লইয়া গেলে তিনি সং্ঞাপ্রাপ্ত হইয়। 
মধুরকঠে “ঘশোদা নাচাত তোরে বলে নীলমণি” ইত্যাদি গান গাহিলেন 
এবং অনেক পরমার্থপ্রসঙ্গ করিলেন। ইহার পর হরিনাথ আরও ছুই 
তিন বৎসর পূর্বেরই ন্যায় সাধনভজনে ব্যাপূত রহিলেন। তবে তিনি 

স্থির করিলেন, তিনি বিবাহ করিবেন না। বিবাহের সম্বন্ধ লইয়া কেহ 
আপিলে বরের মুখে বৈরাগেঃর কথা শুনিয়া আলাপ-আলোচন। 
সেহথানেই শেষ হহত। পড়াশুনার দিকেও আর তাহার তেমন মন 
রহিল না। প্রবেশিক1-পরাক্ষ৷ী তিনি দিলেন না। জিজ্ঞাপিত হইয়া 
শুধু বলিলেন, “কি হবে হংরেজী বিদ্যা শখে [৮ 

দীননাথ বস্থর বাটীতে প্রথম সন্গশনের ছই-তিন বৎসর পরে 
( সম্ভবতঃ ১৮৭৯ বা ১৮৮০ ঘ্রঃ) হরিনাথের দক্ষিণেশ্বরে যাতায়াত 
আরস্ত হয়। ঠাকুর তাহাকে ছুটির দন ব্যতীত অন্য দিনেযাইতে 
বলিয়া দেন । অধিকস্ত তিনি জানিয় লইয়াছিলেন যে, হগিনাথ 
অছৈতাঁবচার করেন এবং 'রামগীত।” তাহার প্রিয় পুস্তক। ঠাকুর 
তাহাকে কিরূপে এই শুফ জ্ঞানপথ হইতে সরস জ্ঞানমিশ্রা ভক্তিপথে 
আনিয়াছিলেন, তাহার বিবরণ আমর] 'লীলাপ্রসন্' হইতে উদ্ধৃত করিব 
€ ৩য় ভাগ, ৭৫-৮০ পৃঃ)-- 

«আমাদের জনৈক বন্ধু হরিনাথ একসময়ে বেদান্তচর্চায় বিশেষ 
মনে[নিবেশ করেন । ঠাকুপ তখন বর্তমান এবং উহার আকুমাগ বরহ্ষচর্য, 
ভক্তি, নিষ্ঠা প্রভৃতির জন্য উহাকে বিশেষ ভালবাপিতেন | বেদান্তচর্চা 
ও ধ্যানভজনাদিতে নিবিষ্ট হৃহয় হরিনাথ পুর্বে পুর্বে যেমন ঘন ঘন 
ঠাকুরের নিকট যাতায়াত করিতেন, সেরূপ কিছুদিন করেন নাই 
বা করিতে পারেন নাই। ঠাকুরের তীক্ষদৃ্টিতে সে বিষয় অলক্ষিত 
থাকে নাই। বন্ধুটির সঙ্গে যাতায়াত করিত এমন এক ব্যক্তিকে 
দক্ষিণেষ্বরে একাকী দেখিয়। ঠাকুর তাহাকে জিজ্ঞাসা করিলেন, “কি রে, 
তুই যে একলা, সে আসে নি? জিজ্ঞাসিত ব্যক্তি বঞ্ি, 'সে $মশাই 
আজকাল খুব বেদান্ত চর্চায় মন দিয়েছে । রাতদিন পাঠ, বিচার-তর্ক 
নিয়ে আছে । তাই বোধ হয় সময় নষ্ট হবে ব'লে আসে নি। ঠাকুর 

শুনিয়া আর কিছু বলিলেন না। উহার কিছুদিন পরেই আমরা যাহার 
কথা বলিতেছি, তিনি দক্ষিণেশ্বরে ঠাকুরকে দর্শন করিতে আপগিলেন । 
স্তাহাকে দেখিয়াই ঠাকুর বলিলেন, “কি গো, তুমি নাকি আজকাল 
খুব বেদান্তবিচার করছ? তা বেশবেশ! তা টিচার তো খালি এই 
গো ব্রহ্ম সত্য, জগৎ মিথ্যা , না আর কিছু ?” বন্ধু__'আজ্ঞ৷ হা, আর 
কি?” বন্ধু বলেন, বাস্তবকই ঠাকুর সেদিন এ কয়টি কথায় বেদান্ত- 
সম্বন্ধে তাঁহার চক্ষু যেন সম্পূর্ণ খুলিয়া 'দয়াছিলেন। কথাগুলি শুনিযা 
তিনি বিদ্মিত হইয়া! ভাবিয়াছিলেন, “এ কয়টি কথা হৃদয়ে ধারণা 
হইলে বেদান্তের সকল কথাই বুঝা হইল ।+-..কথাগুলি ঠাকুর তাহাকে 
লইয়া পঞ্চবটীতে বেড়াইতে বেড়াইতে বলিলেন । ইতঃপূর্বে তাহার 
( হরিনাথের ) ধারণা ছিল-_উপনিষদ্‌ পঞ্চদশী ইত্যাদি নানা জটিল গ্রন্থ 
না পড়িলে, সাংখ্যন্তায়াদি দর্শনে ব্যুৎপত্তি না হইলে বেদান্ত কখনও 
বুঝা যাইবে না এবং মুক্তিলাভ হদূরপরাহত থাকিবে । ঠাকুরের 
সেদনকার কথাতেই বুঝিলেন, বেদান্তের যত কিছু বিচার সব 
এঁ ধারণাটি হৃদয়ে দৃঢ় করিবার জন্য । ' ঠাকুরের নিকট সেদিন তিনি 
বিদায়গ্রহণ করিলেন এবং তপন হইতে গ্রন্থপাঠাদি অপেক্ষা সাধনভজনেই 
অধিক মনোনিবেশ করিবেন এইরূপ নান! কথা ভাবিতে ভাবিতে 
কলিকাতার দিকে ফিরিলেন। এইরূপে নি সাধনসহায়ে ঈশ্বরকে 
প্রত্যক্ষ করিবার সঙ্কল্প মনে স্থির ধারণা করিয়। তদবধি তদন্ুুরূপ কার্ষেই 
বিশেষভাবে মনোনিবেশ করিলেন |." 

«পূর্বোক্ত ঘটনার কিছুকাল পরে ঠাকুর একদিন বাগবাজারে 
বলরাম বহর বাটীতে শুভাগমন করিয়াছেন । বাগবাজার-মঞ্চলের 
ডক্তগণ সংবাদ পাইয়া অনেকে উপস্থিত হইলেন । আমাদের পূর্বোক্ত 
বন্ধুর আবাম অতি নিকটেই ছিল। ঠাকুর তাহার কথ জিজ্ঞাসা করায় 

পাড়ার পরিচিত জনৈক প্রতিবেশী যুবক যাইয়৷ তৎক্ষণাৎ তাহাকে 
ডাকিয়া লইযা আলিলেন। বলরামবাবুর বাটীর দ্বিতলের প্রশস্ত 
বৈঠকখানায প্রবেশ করিয়াই বন্ধু ভক্তমণ্ডলীপরিৰৃত ঠাকুরকে দর্শন 
করিলেন এবং তাহাকে প্রণাম করিয়া নিকটেই এক পার্খে উপবিষ্ট 
হইলেন | ঠাকুরও তাহাকে সহান্তে কুশলপ্রশ্নমাত্র করিয়াই উপস্থিত 
প্রসঙ্গে কথাবার্তা কহিতে লাগিলেন । ছুই-একটি কথার ভাবেই বন্ধু 
বুঝিতে পারিলেন, ঠাকুর উপস্থিত সকলকে বুঝাইতেছেন জ্ঞান বল, 
ভক্তি বল, দর্শন বল, কিছুই ঈশ্বরেব কূপ ভিন্ন হইবার নহে । শুনিতে 
শুনিতে তাহার মনে হইতে লাগিল ঠাণর তাহার মনের ভুল ধারণাটি 
দুর করিবার জঙ্যই অগ্য যেন এ প্রসঙ্গ উঠাইয়াছেন। মনে হইতে 
লাগিল, ঠাকুর এ সম্বন্ধে যাহা কিছু বলিতেছেন তাহা ত্বাহাকে লক্ষ্য 
করিয়াই বলিতেছেন । শুনিলেন, ঠাকুর বলিতেছেন--'কি জান, 
কাম-কাঞ্চনকে ঠিক ঠিক মিথ্যা বলে বোধ হওয়া, জগৎটা তিন 
কালেই অসৎ ব'লে ঠিক ঠিক মনে-জ্তানে ধারণা হওয়া কি কম কথা ! 
তার দয়! না ভলে কি হয়? তিনি কপ! ক'রে এরূপ ধারণা যদ্দি করিয়ে 
দেন তো হয়। নইলে মানুষ নিজে সাধন ক'রে সেটা কি ধারণ! 
করতে পারে? তার কতটকু শক্তি! নে শক্তিদিয়ে সে কতটুকু 
ধারণ করতে পারে? এইরূপে ঈশ্বরের দয়ার কথা বলিতে বলিতে 
ঠাকুরেব সমাধি হইল । কিছুক্ষণ পরে অর্ধবাহাদশ। প্রাপ্ত হইয়া বলিতে 
লাগিলেন, 'একট] ঠিক করিতে পারে না, আবার আর একট] চায় । 
এ কথাগুলি বলিয়াই ঠাকুর এরূপ ভাবাবস্থায় গান ধরিলেন__ 
“ওরে কুশীলব, করিস কি গৌরব, 
ধরা না দিলে কি পারিস ধরিতে !, 
গাহিতে গাহিতে ঠাকুয়ের ছুই চক্ষে এত জলধারা বহিতে লাগিল 

যে, বিছানার চাদরের খানিকট। ভিজিয়া গেল ! বন্ধুও সে অপূর্ব শিক্ষায় 
দ্রবীভূত হইয়া কাদিয়া আকুল! কতক্ষণে তবে ছুইজনে প্রকৃতিস্থ 
হলেন । বন্ধু বলেন, 'সে শিক্ষা চিরকাল আমার অন্তরে অঙ্কিত হ্ইয়া 
রহিয়াছে । সেদিন হইতেই বুঝিলাম, ঈশ্ববের কপ] ভিন্ন কিছুই হইবার 
নহে? 1৮ 

হরিনাথ একদিন ঠাকুরকে প্রশ্ন করিলেন, “মশাই, কামট। একেবারে 
যায়কি করে?” ঠাকুর উত্তর দিলেন, “ষাবে কেন রে? যোড় কিরিয়ে 
দেনা!» হরিনাথ জানিতেন, যুদ্ধ করিয়াই সমস্ত মনোবৃত্তিকে পবাজিত 
করিতে হয় , তাই উত্তর শুনিয়া তিনি অবাক হইলেন । আবার আরও 
অবাক হইলেন, যখন তিনি উহার প্রত্যক্ষ ফল দেখিতে পাইলেন । 
এই দৃষ্টিভদ্গীর পার্থক্-সম্বন্ধে তাহার আরও শিক্ষার অবকাশ 
ঘটিয়াছিল। বাল-ত্রহ্মচারী হরিনাথ নারাঁজাতিকে ঘ্বণ। করিতেই অভ্যস্ত 
ছিলেন। এমন কি, মাতৃকল্পা জ্যেষ্ঠা ভ্রাতৃবধূর হস্তে আহার করিতে 
পর্যন্ত তাহার মন সন্কৃচিত হইত। বালিকাদিগকে তিনি নিকটেও 
আসিতে দিতেন না। উক্ত বিষয়ে ঠাকুর একদিন উপদেশ দিতেছেন, 
এমন সময় হরিনাথ বলিলেন, “উঃ আমি তোদের হাওয়া সহা করিতে 
পারি ন11” ঠাকুর অমনি তিরস্কার করিয়া বলিলেন, “তুই বোকার 
মতো কথা বলছিল । নারাীমৃতিদের অবজ্ঞার চোখে দেখার কারণ কি? 
তারা জগন্মাতার মানবী যৃতি। তাদের মায়ের মতে! দেখবি ও শ্রদ্ধ! 
করবি। তাদের প্রভাব হতে মুক্ত হবার এই হচ্ছে উপায়। তা না 
ক'রে যতই তাদের অবজ্ঞা করবি ততই তাদের ফাদে পড়বি।” 

হরিনাথ একদিন ঠাকুরকে বলিলেন, “মশাই, ধখন আমি এখানে 
আসি তখন বেশ উদ্দীপনা পাই কিন্ত কলিকাতায় ফিরে গেলে সে 
উদ্দীপনা আর থাকে না কেন?” ঠাকুর ঘ্বেহসিক্ত-স্বরে শিষ্কের মনে 


স্বামী তুরায়ানন্দ ৪৭১ 


অগাধ বিশ্বাস জন্মাইয়া বলিলেন, “তা কি ক'রে হতে পারে? তুই 
হরিদাস, হরির দাস; তোর পক্ষে ঈশ্বরবিস্বৃতি অসম্ভব 1” হরিনাথ 
বাধা দিয়া বলিলেন, “আমি তো তা বুঝতে পারি না” সদৃগুরুও 
তেমনি দৃঢ়স্বরে উত্তর দিলেন, “কোন বস্ত বা বিষয়ের সত্যতা কারুর 
জান] বানা জানার উপর নির্ভর করে না। তুই জানিস আর নাই 
জানিস, তুই হরির সেবক, হরির ভক্ত 1৮ 

হরিনাথ জানিতেন, মুক্তি বা নির্বাণলাভই জীবনের একমাত্র উদ্দেশ্য 
এই বিষয়েও ঠাকুর একঘেয়ে ভাব সরাইয়া তাহার মনকে আরও উদার 
করিয়াছিলেন । ঠাকুর তাঁহাকে বলিয়াছিলেন, «নির্বাণকে আদর্শ 
করেছিস কেন? নির্বাণ অপেক্ষাও উচ্চতর অবস্থা আছে এবং তা লাভ 
করা যায় । যারা নির্বাণ প্রার্থনা করে তার! হীনবুদ্ধি, ভয়তরাসে-_যেমন 
দশ-পঁচিশ খেলায় কেবলই চিক খু'জছে-_কিসে ঘরে উঠে যায়, সেই 
চেষ্টা । ঘু'টি একবার পাকলে আর নামাতে চায় না। একে বলে কাচা 
খেলোয়াড় । আর পাকা খেলোয়াড় মার পেলে পাকা ঘু'টি কাচিয়ে 
দেয়, আবার তখনই কচেবারো! বলে পাশা ফেললেই আবার উঠে 
গেল। তাদের পাশ! হাতের বশ। যেমন বলে তেমনি পড়ে। 
স্থতরাং ভয় নেই, নির্ভয়ে খেলে |” 

হরিনাথ আর একদিন দক্ষিণেশ্বরে গিয়া দেখিলেন, ঠাকুর একজন 
বেদান্তের পঙিতকে বলিতেছেন, «কিছু বেদান্ত শোনাও |” পণ্ডিত 
চমৎকার বুঝাইয়া যাইতে লাগিলেন এবং ঠাকুরও শ্রীতিসহকারে শুনিতে 
লাগিলেন । পরে কিন্তু তিনি পণ্ডিতের সুখ্যাতি করিয়৷ ভক্তদিগকে 
বলিলেন, “আমার কিন্ত বাপু অতশত ভাল লাগে না। আমার মা 
আছেন, আর আমি আছি । তোমাদের ও বড় বড় জ্ঞান-ভ্ঞেয়-জ্ঞাতা, 
ধ্যান-ধ্োয়-ধাতা ইত্যাদি ত্রিপুটী প্রভৃতি বেশ খুব ভাল । আমার 

হচ্চে কিন্ত--মা আর আমি, আর কিছুই নাই।” ঠাকুরের কথার 
ভঙ্গীতে বেদান্তের ব্রিপুটী অপেক্ষা ঠাকুরের 'মা আর আমি” হরিনাথের 
নিকট সেদিন বড় সহজ, সরল ও মধুর বলিয়৷ মনে হইয়াছিল । তিনি 
বুঝিয়াছিলেন, ইহাই অবলম্বনীয়। 

একদিন ঠাকুর দক্ষিণেশ্বরে মধ্যাহ্ছভোজনে বসিয়াছেন, হরিনাথ এবং 
অপর কেহ কেহ উপস্থিত আছেন । ঠাকুরের সম্মুথে ভাতের থালা এবং 
চারিদিকে ছোট ছোট বাটিতে ব্যঞ্রনাদি পরিবেশিত হইয়াছে । শিষ্যদের 
মনে পাছে কোন সংশয় জাগে এই জন্ত লোককল্যাণকামী ও সন্দেহভঞ্জন 
ঠাকুর নিজেই বলিতে লাগিলেন, “মনট। সদাই অখণ্ডের দিকে ছুটে । 
তোমাদের সঙ্গে কথা কইব ব'লে মনটাকে নীচে নামিয়ে রাখবার জন্ক 
এটা খাই, ওট] খাই-_ ভিন্ন ভিন্ন বাটি থেকে এক করে জিভে দিই |” 

হরিনাথ ঠাকুরকে অবতার বলিয়া জানিয়াছিলেন , স্থতরাং তাহার 
রোগধস্ত্রণাদিকে লীল। মনে করিয়া! এ জগ তত উদ্দিগ্ন হইতেন না। 
কাশীপুরে একদিন ঠাকুরকে দেখিতে গিয়৷ তিনি প্রশ্ন করিলেন, “কেমন 
আছেন ?” ঠাকুর বলিলেন, ণ্বড় কষ্ট হচ্ছে, খেতে পাচ্ছি না, অসহ্থ 
জ্বালাযস্ত্রণা হচ্ছে ।” হরিনাথ কিন্ত দিব।চক্ষে দেখিলেন-_-ঠাকুর 
আনন্দের সাগর ও রোগধন্ত্রণার অতীত । ঠাকুর যতই নিজের যন্ত্রণার 
কথা বলেন, হরিনাথ ততই প্রন্বপ অনুভূতি করেন | বারংবার এইরূপ 
হওয়ায় তান ঠাকুরকে বলিয়াই ফেলিলেন, “আপনি যাহাহ বলুন না 
কেন, আমি দেখছি আপনি অসীম আননেোর সমুদ্র ।” ইহা শুনিয়া 
ঠাকুর মৃত্হাস্তে আপনমনে বলিলেন, «শাল। ধরে ফেলেছে রে !» 

দক্ষিণেশ্বরে গমনাগমনকালে নরেন্দ্রের সহিত হরিনাথের একট] বেশ 
শ্রদ্ধামিশ্রিত বন্ধুত্ব জন্মিয়াছিল ! দুইজনে অনেক সময় একই সঙ্গে 
ইাটিয়া গাড়িতে করিয়া দক্ষিণেষ্বরে যাইতেন। একদিন হাটিয়। 


স্বামী তুরীয়ানন্দ ৪৭৩ 


বরাহনগরের পথে ফিরিবার সময়ে নরেন্দ্রনাথ হরিনাথকে বলিলেন, 
“ঠাকুরের সম্বন্ধে কিচু বল।” হরিনাথ উত্তর দিলেন, “কি আর বলব ?” 
এই বলিয়! তিনি “অসিতগিরিসমং শ্যাৎ ১” ইত্যাদি শ্লোকটি আবৃত্তি 
করিলেন ৷ নরেন্দ্রনাথও নানাকথা কহিতে কহিতে বলিলেন, গর কথা 
আর কি বলব? আমাকে ধদি বল, তিনি এল-ও-ভি-ই (10৬ ) 
0215012950 ( যৃতিমান্‌ প্রেম )।৮ আর একদিন নরেন্দ্রনাথ তাহাকে 
বলিয়াছিলেন, “হরি-ভাই, ভগবান কি শাক-মাছ, যে এত দাম দিয়ে 
(অর্থাৎ এত জপ-তপ করে) তাকে কিনবে 1? 'যযেবৈষ বৃথুতে তেন 
লভ্যঃ--পরমাত্ম! ধাকে কৃপা কবেন তারই কাছে তিনি লভ্য হন।৮ 
শ্রীরামকৃষ্ণের দেহত্যাগের অল্প পরে হরিনাথ প্রবল বৈরাগ্যের 
আকর্ষণে একমাত্র বস্ত্র পরিয়া এবং উত্তীযরূপে একখানি লেপের ওয়াড় 
ক্ষন্ধে ফেলিয়] গৃহ হইতে নিষ্ান্ত হন এবং আনামের শিলং পর্যন্ত ঘুরিয়! 
আসেন , অত:পর চব্বিশ বৎসর বয়সে ১৮৮৭ খ্রীষ্টাব্দে তিনি বরাহনগর 
মঠে যোগদান করেন এবং সন্গ্যাসগ্রহণান্তর স্বামী তুরীয়ানন্দ নামে 
অভিহিত হন । সন্ন্যাসের পরও সহোদরদের প্রতি তাহার ভালবাসার 
হ্াস হয় নাই। তাহার মধ্যম ভ্রাতা উপেন্দ্রনাথ একদিন দেখেন, এক 
মুণ্ডিতমস্তক গেরুয়াধারী তরুণ সন্ন্যাসী তাহার সম্মুখে দণ্ডায়মান । 
সন্্টাসীর চক্ষে অশ্র। উপেন্দ্রনাথ নিলেন, ইনিই হরিনাথ । জিজ্ঞাসা 
করিলেন, “কাদছ কেন? এই তো তুমি চাও।” উত্তর আসিল, 
«আপনাদের নিকট আমি অনেক প্রকারে খনী |” দাদা আশ্বাস দিয়। 
বলিলেন, পতা হোক; বড় ভাইদের ষা কর্তব্য তা আমরা করেছি। 


১ “সাগররূপ মদীপাজে বদি নীলপবতিসদৃশ মসী রাখ। হর, কল্পতরুর শ্রেষ্ঠ শাখা 
বদি লেখনী হয়, পৃথিবী যদি লিখিবার পত্রিক। হয়, আর ৬সরন্বতী অনন্তকাল ধরিরা 
লিখিতে থাকেন, তথাপি, হে ঈশ্বর, তোমার গুণরাশির সীমা কর! যায় ন1।” 

--শিবমহিমঃ স্তোত্রন 





৪৭8 শ্ীরামকৃষ্ণ-ভক্তমালিক। 


কিন্ত তুমি যখন গৃহী হলে না, তখন এই পথই ভাল ! আমি আশীর্বাদ 
করছি, তোমার সিদ্ধিলাভ হোক 1” অমনি মেঘমুক্ত শারদাকাশ 
সুর্যকিরণে উদ্ভাপিত হইল-_হরিনাথের অক্রসিক্ত মুখে আনন্দের রেখা 
ফুটিয়া উঠিল । 

নবীন সন্ব্যাী কিন্ত বরাহনগরের পরিবেশের মধ্যেই আবদ্ধ থাকিতে 
পারিলেন না_-পরিব্রাজক ও সাধকরূপে তিনি চলিলেন তীর্থ হইতে 
তীর্ঘান্তরে | এইরূপে ১৮৮১ শ্রীষ্টান্ধে তিনি স্বামী সারদানন্দাদির সহিত 
হৃধীকেশে তপস্যা করেন এবং পর বৎসর শ্রীত্মকালে গঙ্গোত্রী প্রভৃতি 
তীর্ঘদ্শনে গমন করেন । ইহার সবিশেষ বিবরণ সারদাননা প্রসঙ্গে 
লিপিবদ্ধ হইয়াছে । গঙ্কোত্রী হইতে ফিরিয়া তিনি একাকী ভ্রমণপূর্বক 
মুশ্ডড়ী পাহাডের সান্থদেশে রাজপুরে উপস্থিত হইয়া তপস্তামগ্ন হন । 
এখানে সরকারের গোয়েন্দাবিভাগের এক কর্মচারী ত্বাহার অন্থসরণ 
করে এবং বিবিধ প্রশ্নে তীহাকে উত্যক্ত করিতে থাকে । হরি মহারাজ 
ইহাতে বিশেষ বিরক্তি দেখাইলে গোয়েন্দা বলে, “আপনি পুলিসকে 
ভয় করেন না?” দৃপ্ত সিংহেব পুচ্ছ পদদলিত হইলে সে যেমন 
বীরবিক্রমে দণ্ডায়মান হইয়া গর্জন করে, পুরুষসিংহ স্বামী তুরীয়ানন্দও 
তেমনি বলিয়া উঠিলেন, “আমি যমকেও ভয় করি না, পুলিস তো 
দূরের কথা।” হিংস্র জন্তকেও ভয় না করিয়া যিনি গভীর অরণ্যে 
বিচরণ করেন, তিনি কি সংসার-অরণ্যের ক্ষুপ্র হিংস্র মানবের নিকট 
পরাজিত হইবেন? বস্ততঃ পরাজয় হইল পুলিসের। সে পরে 
সাহার অন্ুরক্ত ভক্ত হই?ছিল। 

১৮৯০ গ্রীষ্টাবের শেষে স্বামী বিবেকানন্দের সাহচর্ষে কিয়্দিবস বিভিন্ন 
স্থানে ঘাপনান্তে হরি মহারাজ দিল্লী হইতে ব্রদ্ধানন্দজীর সহিত জালামুখী 
প্রভৃতি তীর্থদর্শনে চলিলেন ৷ পাঞ্জাব ও সিদ্ধুর বহুস্থান-দর্শনান্তে ১৮৯৩ 


স্বামী তুরীয়াননদ * 8৭৫ 


ধ্্টাব্দের প্রথমভাগে স্বামী ব্রহ্মানন্দের সহিত তিনি বোশ্ে আসিয়া 
আমেরিকাগামী স্বামী বিবেকানন্দের সাক্ষাৎপাঁইলেন । তথায় একদিন 
স্বামীজী জানাইলেন যে. তাহার শরীর ভাল নহে; হৃতরাং সমাগত 
ভদ্রলোকদের সহিত ধর্মপ্রসঙ্গ হরি মহারাজকেই করিতে হইবে। 
অনিচ্ছা সত্বেও হরি মহাধাজ প্রসক্ষ আরম্ভ করিয়! বৈরাগ্যেরই উপদেশ 
দিলেন। কথা সাঙ্গ হইলে স্বামীজী তাহাকে একান্তে বলিলেন যে, 
গৃহস্থদিগকে এরূপ উচ্চাঙ্গের বৈরাগ্যের উপদেশ দিলে অযথ! তাহাদের 
মন বিচলিত হয়-_তাহার] উহার মোটেই অন্থুপরণ করিতে পারে না। 
অমনি হরি মহারাজ সহাশ্যে বলিলেন, “আমার মাথায় ছিল যে, আপনি 
উপস্থিত আছেন; কাজেই যা-তা বলা চলে না। বেশী ভাল কথ! 
বলতে গিয়ে এই গোল হয়ে গেল ।” 

ইহার স্বল্লকাল পরে ব্রহ্ধানন্দজী ও তুরীয়ানন্দজী বৃন্দাবনে গমনপূর্বক 
দীর্ঘকাল তপস্যায় কাটাইয়াছিলেন। হরি মহারাজ স্বামী ব্রদ্ধানন্দকে 
সমধিক শ্রদ্ধী করিতেন ও ভালবাসিতেন। স্থতরাং তাহাকে ভিক্ষার্থে 
যাইতে ন1 দিয়! স্বয়ং দ্বারে দ্বারে খণ্ড খণ্ড রুটির সন্ধানে ঘুরিতেন। 
এই কঠিন শ্রমের ফলে কোন দিন উদরপৃতি হইত, কোন দিন বা হইত 
না। একদিন কৃপের পার্খে দুইজনে বপিয়া জলে ভিজাইয়া শু রুটি 
থাইতেছেন, এমন সময়ে হরি মহারাজ সকাতরে বলিলেন, “মহারাজ, 
আপনাকে ঠাকুর কত স্েহ্যত্ব করতেন এবং ক্ষীর সর ননী থাওয়াতেন ; 
আর আজ আমি শুকনো রুটি খাওয়াচ্ছি”__-ইহা বলিতে বলিতে তাহার 
ক বাম্পরুদ্ধ হইয়। গেল। 

বৃন্দাবনে অবস্থানকালে হরি মহারাজ রাধারানীর দর্শনমানসে কখন 
কখন নিধুবনে যাইতেন। একদিন তমালবৃক্ষের শাখায় রাধারানীর 
'আনুলারিত বেনী দেখিয়া প্রথমে ভাবিলেন উহা! ময়ুরপুচ্ছ ; কিন্ত 


৪৭৬ শ্রারামকুষ্ণ-ভক্তমালিকা 


অচিরেই নয়নপথে সত্য উদ্ভাসিত হইয়া তাহাকে চমকিত করিল । 
একদিন বহু গৃহে ভিক্ষাটনে ক্লান্ত হইয়াও পূর্ণকাম না হওযাষ শরীরের 
উপর তাহার অত্যন্ত ধিক্কার আপিল । জলে-ভেজানে! রুটি মুখে দিতে 
দিতে তিনি বলিতে লাগিলেন, “শালা শরীর, তোর জন্তই তো আমার 
এত কষ্ট_-এই খা” ইহার পর তাহার স্পষ্ট অনুভূতি হইল, «আমি 
দেহ নহি- আমি স্বতন্ত্র, ক্ষধাতঞাবজিত আত্মা- দেহটা ত্যক্ত জীর্ণ- 
বন্ত্ের ন্যায় পৃথক পড়িয়া আছে 1” এই অনুভূতির পর অতৃপ্ত ক্ষুধায় 
ও পর্যটনে ক্লান্ত €দহ ভূশষ্যায় লুটাইসা পড়িল। নিদ্রাভঙ্গে তিনি 
দেখেন, শরীরের ক্লান্তি বিদরিত হইয়া তৎস্থলে দেহমন পূর্ণ করিষা 
রহিষাছে এক অসীম আনন্দ । অতঃপর তিনি অধোধ্যাদি দর্শনান্তে 
১৮৯৪-এর শেষে মঠে ফিরিয়া প্রাযশঃ সেখানেই বাস করিতে থাকেন । 
₹বে মধ্যে একবার দেওভোগে নাগ মহাশয়কে দেখিযা আসিযাছিলেন 
এবং ,৮৯১-এর শেষে মুঙ্গের ও মিথিলা প্রভৃতি স্থানেও গিযাছিলেন। 

হরি মহারাজের পরিব্রাজকজীবনের কয়েকটি বিশেষ ঘটনার 
কালনির্ঁয় কর৷ অসম্ভব; অথচ চরিত্রাঙ্কনের পক্ষে তাহারা অপরিহার্য । 
একদা গ্রীম্মকালে দ্বিপ্রহরে নগ্রপদে ভিক্ষাটনের পর প্রয়াগের নিকটবর্তী 
কোন আত্রকাননে কূপের শীতল জলে স্বচ্ছন্দে স্নান করিতে যাইয়া তিনি 
মৃছিত অবস্থায় ভূপতিত হন। সৌভাগ্যক্রমে এ অঞ্চলের কোন সাধু- 
ভক্তের সেবায় ছুই দিন পরে সংজ্ঞালাভ হয় । 

পথ চলিতে চলিতে তাহার একদা মনে হইল, “জগতে সকলেই 
কোন-না-কোন কর্তব্যসম্পাদনে রত ; শুধু আমিই ভবঘুরের মতো বার্থ 
জীবনযাপন করছি” তারপর কেশীঘাটে শায়িতাবস্থায় ধ্যান করিতে 
ভাহার অন্ৃভৃতি হইল--হ্থবিশাল ভূমিতলে তিনি শায়িত আছেন এবং 
তাহার দেহ আকাশ-পাতাল জুড়িয় বিস্তৃত রহিয়াছে , আর সেই গভীর 


স্বামী তুরীয়ানন্দ | 


নিস্তব্ধতা ভঙ্গ করিয়৷ অশরীরী বানী উঠিতেছে, «দেখ, তুমি কত মহান্‌! 
কেন তুমি ভাব তোমার জাবন ব্যর্থ? ওঠ, জাগ, পরম সত্য লাভ 
করসে লত্যের কণামাব্র বিশ্বকে মুক্ত করতে পারে। ইহাই মহত্বম 
জীবন ।” তুরীয়ানন্দ চমকিত হইয়া জাগিলেন --সে গ্লানি চিরতরে 
তিরোহিত হইল । 

সৌরাষ্ট্রে গীর্নার পাহাড়ে শরীর অস্থস্থ হইলে তিনি বৈগ্যের নিকট 
যাইতে উদ্যত হইলেন । অমনি স্মৃতিতে জাগিল *উধধং জাহুবীতোয়ং 
বৈগ্ভো নারায়ণো হরি£»_-আর বৈগ্ঠগৃহে যাওয়! হইল না; ভগবানে 
নির্ভর করিয়া গঙ্গাজলে রোগনিবারণের আশায় কুঠিয়ায় ফিরিলেন। 

উপনিষদে আছে যে, ব্রহ্ধজ্ঞ পুরুষ অভীঃ লাভ করেন । স্বামী 
তুরীয়ানন্দ এক প্রত্যুষে উত্তরকাশীতে গঙ্গান্নান করিতে যাইবার পথে 
দেখেন, এক ব্যান মৃতদেহ ভক্ষণ করিতেছে । অমনি প্রাচীন সংস্কার 
জাগিয়া তাহার গতি প্রতিহত করিল; কিন্তু পরক্ষণেই আত্মজ্ঞান 
তাহাকে বলিয়া দিল, “বাঘ মৃতদেহ খাচ্ছে তো খাক ; এতে আমি ভীত 
হই কেন 1” তিনি পুনর্বার স্বপথে অগ্রসর হইলেন । আর একবার 
টিহিরী-গাড়োয়ালে তপশ্াকালে রাত্রে গ্রামে রব উঠিল ব্যাপ্ত আসিয়াছে । 
অমনি তিনি ব্যন্ত-সমস্ত হইয়া স্বীয় ভগ্রগৃহের দ্বারে ইষ্টক সজ্জিত করিয়া 
ব্যা্ের পথরোধে তৎপর হইলেন । কিন্তু মুহূর্তমধ্যে দেহবুদ্ধি পরাজিত 
হইয়া আত্মবুদ্ধি প্রকাশিত হওয়ায় পদাঘাতে সেই ইঞ্টকতৃপ অপহৃত 
করিয়া ধ্যানে নিমগ্ন হইলেন । 

স্বামীজীর প্রথমবারে ভারত-প্রত্যাবর্তনের পর হরি মহারাজ তাহারই 
ইচ্ছায় রাজপুতান। ও পৌরাস্ই্-ত্রমণান্তে মঠে ফিরিয়া জানিলেন যে, 
গুরুভ্রাতাদের আগ্রহে স্বাস্থ্যলাভের জন্য স্বাধীজী পুনর্বার এই সর্তে 
সমুদ্রঘাত্রা করিতে সম্মত হইয়াছেন ষে, হরি মহারাজকেও তাহার সঙ্গে 


৪৭৮ শ্রীরামকৃ্ণ-ভক্তমালিক! 


আমেরিকায় যাইতে হুইবে। স্বামীজী পূর্বেও তাহাকে এই প্রস্তাব 
জানাইয়াছিলেন : কিন্তু তিনি সম্মত হন নাই । আজও তিনি সম্মত 
ছিলেন না। কিন্তু স্বামীজী তুরীয়ানন্দজীর সে অসম্মতির উত্তরে 
করুণ-ম্বরে বলিলেন, “হরিভাই, ঠাকুরের কাজের জন্য আমি বুকের 
রক্ত বিন্দু বিন্দু পাত করে মৃতপ্রায় হয়েছি। তোমর। কি আমায় 
এ কাজে সাহায্য করবে না -কেবল ধাঁড়য়ে দাড়িয়ে দেখবে 1” আদেশ 
যখন আতির আকারে সম্মুখে আসে, তখন কাহার না মন টলে? 
তুরীয়ানন্দ এই যুক্তির কাছে পরাস্ত হইয়া ১৮৯৯ খ্রীষ্টাব্বের জুন মাসে 
স্বামীজীর সহিত কলিকাতা-বন্দরে জাহাজে উঠিলেন । 

ক্রমে তিনি ইংলও হইযা অগস্ট মাসে নিউইয়কে পৌছিয়া কিয়দ্িবস 
বেদান্ত-সমিতি-ভবনে অবস্থানান্তে রিজ লে ম্যানরে শ্রীযুক্ত লেগেটের গৃহে 
স্বামীজীর সহিত অতিথ হইলেন। এখানে অনতিবিলম্বেই স্বামীজী 
জানাইলেন, “হরি ভাই, আমার টাকা ফুরিয়ে গেছে ; আমি আর তোমার 
ভার নিতে পারব না। এখন তুমি কি করবে দেখ ।” হার মহারাজ তো 
ভা।বয়া৷ আকুল--কি করবেন এই বিদেশে ? তিনি স্বামীজীকে জানিতেন 
এবং বুঝিয়াছিলেন যে, ইহা কৌতুক নহে, পরস্ত কৃত্রিম কঠোরতার 
আবরণে কর্মক্ষেত্রে নামাইবার কঠোরতর কৌশল । তিনি ভাবিয়া 
মণ্ট,-ক্রেয়ারে বৃদ্ধা! শ্রীযুক্তা৷ ছইলারের গৃহে যাওয়াই স্থির করিলেন । পরস্ত 
ত্বামীজা খন পরামর্শ দিলেন যে, সেখানে যেন শান্ত্রাধ্যাপন চলে, তখন 
তুরীয়ানন্দ অস্বীকৃত হইলেন । অগত্যা সতপ্রসঙ্গ মাত্র করার উপদেশ দিয় 
স্বামীজী বলিলেন, *ওতেই যথেষ্ট কাজ হবে । হরি ভাই, জীবন দেখাও, 
আর ভারতকে ভুলে যাও।” কথাগুলি তাহার হৃদয়ে দৃঢ়াঙ্কিত হইয়া 
ভাবী কার্যাবলীকে নবরনপ দান করিয়াছিল । যাহ। হউক, মণ্ট-ক্রেয়ারে 
উপস্থিত হইবার পর অনিচ্ছাসত্বেও তাহাকে বন কর্মে বিজড়িত হইতে 


স্বামী তুরীয়াননদ ৪৭৯ 


হইল; কারণ তাহাকে পাইয়া শ্রীযুক্তা হুইলারের উৎসাহ দ্বিগুগ 
বধিত হইল এবং তিনি বহু ব্যক্তিকে নবাগত সন্্যাসীর সকাশে 
উপস্থিত করিতে লাগিলেন । অধিকস্ত মণ্ট-ক্েয়ারে থাকিলেও স্বামী 
তুরীয়ানন্দ শনি ও রবিবারে নিউ ইয়র্কের কার্ধে অভেদাননদজীকে 
সাহায্য করিতেন । পরবর্তী গ্রীক্বকালে অভেদানন্দ মহারাজ অন্তত 
গমন করিলে স্বামী তুরায়ানন্দকে এ সমযের জন্য পূর্ণ কার্যভার 
লইতে হইল । 
নিউ ইয়র্কের বেদাত্তান্থরাগীর! তাহার নাম ও যশ পূর্বেই শুনিয়াছিলেন, 
অধুনা তাহাকে ঘনিষ্ঠতররূপে নিকটে পাইয়া বিশেষ আননিত 
হইলেন । বেদান্তসমিতির বৈঠকখানাপ পার্থে একটি অন্ধকার গৃহে 
তিনি প্রায়ই ধ্যানমগ্ন থাকিতেন শুধু নিদিষ্ট সময়ে সমাগত ব্যক্তিদের 
সহিত সদালাপ করিতে নির্গত হইতেন। তখন তাহার হাশ্বময় 
মুখ, সৌজন্য ও বক্তব্য বিষয় বুঝাইবার আগ্রহ গাগন্তককে মুগ্ধ 
করিত । অন্তররাজ্যে যগ্ন থাক1 তাহার ম্বভাব্সিদ্ধ হইলেও জিজ্ঞাস 
অন্ুপদ্ধিংসা মিটাইতে তিনি এত তন্ময় হইয়া যাইতেন যে, সময়ের 
কথা ভুলিয়া অনেক ক্ষেত্রে মধ্যরাত্রি পর্যত্ত প্রপঙ্গ চালাইতেন। কথা 
বলিতে বলিতে তিনি মাঝে মাঝে “হরি ৩৯, “হরি ও তৎ সং” বা শিব 
শিব” উচ্চারণ করিতেন । কখনও বা আপনমনে অনেকক্ষণ ধরিয়া 
ংস্কৃতশ্লোক আবৃত্তি করিতেন | উপস্থিত ব্যক্তি ইহার অর্থ না বুঝিলেও 
গুরুগস্ভীর হুললিত উচ্চারণে আকুষ্ট হইতেন এবং বক্তার অন্তমুখীনতা 
লক্ষ্য করিয়া নীরবে বসিয়া থাকিতেন । প্রাশ্নোত্তরদানকালে তিনি 
অকত্মাৎ যেন আনমনা হইয়। হুদূরে দৃষ্টিমিক্ষেপ করিতেন এবং নিজেই 
এই প্রকার আচরণের ব্যাধ্যাকল্পলে বলিতেন, প্রশ্নের উত্তর দেওয়া 
ছুভাবে হতে পারে-_-একটি হচ্ছে উত্তর দিচ্ছি মনে ক'রে উত্তর 


৪৮০ শ্রীরামকৃষ”ভক্তমালিকা 


দেওয়া; আর অপরটি হচ্ছে অন্তর থেকে স্বতঃ উত্তর আসা। আমার 
উত্তর অন্তর হতে আসে ।” 

অন্তরঙ্গের সহিত আলাপ-প্রসঙ্গে তিনি কিরূপে স্থান-কাল ভুলিষা 
যাইতেন, একদিনের ঘটনায তাহা প্রমাণ পাওয়া যায়। সেদিন গুরুদাস 
মহারাজের সহিত একটি সন্ত্রান্তপল্লীর পথে চলিতে তিনি আলোচ্য 
বিষয়ে মাতিযা উঠিলেন। তাহার প্রতিবাক্যে যেন বিছ্যুৎ প্ছষরিত 
হইতেছে এবং মনোযোগী শ্রোতাও একমনে শুনিতেছেন। ভাবের 
আতিশয্যে কগম্বর ক্রমেই উচ্চতব এবং গতিবেগ দ্রততব হইতে 
লাগিল। অকম্মাৎ দণ্ডাযমান হুইযা তিনি শুন্ভে হস্ত প্রপারণপূর্বক 
উচ্চৈঃস্বরে বলিয়া উঠিলেন, *গুকদাঁস, সিংইতুল্য হও, সিংহতুল্য হও । 
পিঞ্রর ভেঙ্গে ফেলে মুক্ত হও । একটা বড লাফ মার, আর কাজ ফতে 
কর।” এরূপ ঘটনায় আকুষ্ঠ পথচারী শুপু মুচকি হাপিয়া চলিয়া 
যাইত। ব্যক্তিগত সংপ্রপঙ্গের সহিত তিনি ধ্যানপ্রণালীও শিখাইতেন 
এবং সপ্তাহে একদিন গীতাব্যাখ্য7 করিতেন । বক্তৃতা তিনি কদাচিং 
দিতেন, কারণ তাহার মতে “বক্ততাতে জনপাধারণ আকৃষ্ট হয়, কিন্তু 
প্রকৃত কাজ হয় ঘনিষ্ঠ মিলনে । অবশ্য দুই-ই দরকার |” 

দ্বিতীয় বার আমেরিকায় আসিয়া আচার্য স্বামী বিবেকানন্দ 
পশ্চিমাঞ্চলে বেদাস্তপ্রচারে বিশেষ সাফল্যলাভ করেন , কিন্তু স্বয়ং 
দীর্ঘকাল তথায় থাকিতে পারিবেন না জানয়া স্বামী তুরীয়ানন্দকে 
কার্যভার দিবেন স্থির করেন এবং ভক্তমণগ্ুলীকে বলেন, “আমি তো! 
তোমাদের কাছে শুধু বক্তৃতা করছি; এরপর তোমাদের কাছে আমি 
আমার এমন একজন গুরুভাইকে পাঠাব, যার মধ্যে কি ক'রে আমার 
বাক্যগুলিকে জীবনে পরিণত করতে হয় তা দেখতে পাবে ।” ভারত 
হইতে যাত্রার পুর্বে তিনি হরি মহারাজকে বলিয়াছিলেন, “আমি 


স্বামী তুরীয়ানন্দ ৪৮১ 


পাশ্চাত্য জগৎকে ক্ষাত্রবীর্য দেখিয়েছি, বক্তৃতায় তাদের চমতকৃত 
করেছি; তুমি তাদের ব্রাহ্মণোচিত পবিত্রতা ও ধ্যানপরায়ণতা দেখাও |” 
বস্ততঃ পাশ্চাত্ত্য বেদান্তান্ুরাগীর জীবনগঠনের জন্ত স্বামী তুরীয়ানন্দের 
প্রয়োজন ছিল। এতদ্বতীত স্বামীজীর বাণীতে মুগ্ধ হইয়া কুমারী 
মিনি বুক আশ্রমস্থাপনের জন্য সান আণ্টোন উপত্যকায় ১৬* একর 
নিষ্কর ভূমি দান করিয়াছিলেন । এই আশ্রমগঠনের দারিত্ব পড়িল 
হরি মহারাজের উপর | 

তাহার নিকট পশ্চিমাঞ্চলে আহ্বান আসিল ১৯০০ খ্রীষ্টাবের জুন 
মাসে । সেখানে আপিয়! বেদান্ত-প্রচারের জন্য তিনি ভূমিদাত্রী কুমারী 
বুকের সহিত প্রথমে লস্‌ এগ্রেলিসে ও পরে ২৬শে জুলাই সান্‌ 
ফ্রান্সিস্কো নগরে উপনীত হইলেন। উভয় স্থলেই নবাগত শ্বামী 
একজন প্রভাবশালী ধর্মপ্রচারকরূপে খ্যাতিলাভ করিলেও দীর্ঘকাল 
তথায় থাকিতে পারিলেন না; অবিলম্বে ( ২রা! অগস্ট, ১৯৯০) দ্বাদশ- 
জন ছাত্র-ছাত্রী সমভিব্যাহারে আশ্রমস্থাপনার্থে তাহাকে যাআা করিতে 
হইল। 

মিনি বুকের দান গ্রহণ করিলেও উহার স্বরূপ ব! অবস্থান সম্বন্ধে 
গ্রহীভারা কিছুই জানিতেন না। ত্বাহার! সান্‌ ফ্রাম্পিমূকো হইতে 
রেলযোগে শেষ স্টেশন সান্‌ হোজেয় উপনীত হইলেন এবং তথা হইতে 
চারি-ঘোড়ার গাড়িতে চল্লিশ মাইল পার্বত্য পথ অতিক্রম করিয়া সান্‌ 
আপ্টোন উপত্যকায় অবতরণপুর্বক দেখিলেন--উপত্যকার একাংশ 
বন্ধর এবং উহা ওকৃ, পাইন্‌ ইত্যাদি বৃক্ষে সমাকীর্ণ, অপরাংশ সমতল 
ও তৃণাচ্ছাদিত ; স্থদুরে চির-তুষারাবৃত সিয়েরা নেভাডা পর্বতমালা ; 
উপত্যকাটি শীতে অতীব শীতল এবং শ্রীঙ্ষে অতুযু্ণ ; শীতে হল্স বৃঙিপাত 
হয়, পরে সব শুকাইয়া বায়- আশ্রমভূমির মধ্য দিয়া প্রবাহ 


৩১ 


৪৮২ শ্ীরামকৃষ্চ-ভক্তমালিকা। 


নির্ঝরিীতে এক বিশ্ুও জল থাকে না) পানীয় জল চারি মাইল দূর 
হইতে আনিতে হয়; আশ্রমের বিস্তীর্ণ ভূমির পরিমাণ প্রায় ৪৮৫ বিঘা ; 
উহাতে একখানি কাঠের ঘর ব্যতীত কিছুই নাই । আশ্রয়হীন, জলহীন 
এই বিজন প্রদেশে স্থখে লালিত আমেরিকার নগরবাসীর] বাস করিলে 
মৃত্যু অনিবার্ষ-_এই ছুবিষহ চিন্তায় ভগ্রহৃদয় তুরীয়ানন্দ জনৈক ছাত্রকে 
বলিয়াই ফেলিলেন, “এ তোমরা আমাদের কোথায় এনেছ ?” তাহার 
ভাব বুঝিতে ন। পারিয়া একটি ছাত্রী বলিল, *স্বামীজী, আপনি হতাশ 
হলেন যে! আপনি কি জগন্মাতার উপর বিশ্বাস হারালেন ?” সারা- 
জীবন কঠোর তপস্যায় যে সন্ন্যাসী জীবনপাত করিয়াছেন, ছাত্র-ছাত্রীদের 
জন্য তাহার হৃদয়ের করুণা আমেরিকান্‌ মহিলা বুঝিবে কিরূপে? হরি 
মহার|জ শুধু ছাত্রীটির কথাই অনুমোদন করিয়া বলিলেন, তোমার কি 
বিশ্বাস! আজ হতে তোমার নাম হ'ল শ্রদ্ধা।” শান্তি আশ্রমের হ্থত্র- 
পাত হইল । নবাগতারা কয়েকটি তাবু খাটাইলেন ; উহারই একটির 
মেজেতে কাঠের পাটাতন করিয়া স্বামী তুরীয়ানন্দের বাসস্থান নিদিষ্ট 
হইল। ক্রমে কাচা ইট ও কাঠের সাহায্যে আরও কয়েকটি গৃহ নিমিত 
হুইল। আশ্রমের সকল কার্ষে স্বামী তুরীয়ানন্দ উৎসাহ দিতেন ও 
ষোগদান করিতেন এবং কেহ বাধা দিলে বলিতেন, “আমি নিজে না 
করলে ওর! শিখবে কিরূপে ? সর্কলে মিলে কাজ করলে শীন্ত্র হয়ে যায় ।” 
একদিন কাঠ কাটিতে গিয়া অনবধানতাবশতঃ তাহার নাক আহত 
হইয়া রক্ত পড়িতে থাকিলে তিনি হাসিয়া বলিলেন, “আমায় ভাল 
কাঠুরিয়া। হইতে হইবে !” 

স্বামী তুরীয়ানন্দের অনুকরণে ও অঙ্ুপ্রেরণায় শাস্তি আশ্রমের সকলে 
তপন্য1 ও অধ্যয়নাদিতে মগ্ন হইলেন । প্রত্যুষে দ্বানাস্তে শীতকালে অগ্নি 
প্রত্ালিত করিয়। গৃহমধ্যে কিংব! শ্রীম্মকালে বৃক্ষতলে ধ্যান চলিত । 


স্বামী তুরীয়ানন্দ ৪৮৩ 


ধ্যানের পৃবে সংস্কতপাঠ ও ব্যাখ্যা হইত। এক ঘণ্টাধ্যানের পর 
সকলে গৃহকার্য ও রদ্ধনাদিতে ব্যাপৃত হইতেন। আটটায় প্রাতরাশের 
পর পুনর্বার কার্য আরম্ভ হইত এবং ১০টা-১১টায় 'রাজযোগ' বা গীতা্দি- 
পাঠের পর পুনর্বার এক ঘণ্টা ধ্যান চলিত । বেল! একটায় মধ্যাহ্ৃ- 
ভোজন ও সন্ধ্যা সাতটায় সান্ধ্যভোজন হইত। তৎপরে সান্ধ্য ধ্যান। 
মাতৃভাবে মাতোয়ারা হরি মহারাজ সর্বাবস্থায় সকলকে মায়ের কথা 
স্মরণ করাইয়৷ দিতেন। জাগতিক আলাপ-আলোচনায় কেহ রত 
থাকিলে শুনিতেন তাহার “হরি ও” শব্ধ ক্রমেই [নকটবত্ী হইতেছে ; 
অমনি চিন্তা মায়ের দিকে ধাবিত হইত। তিনি বলিতেন, "আশ্রমে 
কেবল মায়ের কথা, মায়ের চিন্তাই চলিতে থাকুক |” 

এই ভগবত্প্রবণতা তিনি শুধু মুখেই শিক্ষা দিতেন না) জীবনেও 
তাহ প্রতিপন্ন করিতেন । একদিন ধ্যানমগ্র অবস্থায় তাহার একটি হস্ত 
কাটদষ্ট হইলে তিনি বাহিরে কিছুই প্রকাশ না করিয়া পুর্ববৎ ধ্যানমগ্ন 
রহিলেন। কিন্তু পরে বিষের প্রতিক্রিগায় হাতটি ক্রমেই ফুলিয়। উঠিয়া 
জীবনসংশয় উপস্থিত হইল | দৈবক্রমে সন্ধ্যাকালে এক ব্যক্তির তথায় 
আগমন হইল। তিনি বেদান্তের আকর্ষণে ৪* মাইল পথ পদত্রজে 
অতিক্রয করিয়৷ শান্তি আশ্রমে উপস্থিত হইয়াছেন-__সঙ্গে কিছু ওধধও 
আছে, এসব প্রয়োগের ফলে সকলে আশু বিপদ হইতে উদ্ধার 
পাইলেন । 

সর্বকর্ষে ভারতহ্ছলভ ভাবগতদৃষ্টি পাশ্চাত্যজীবনে সংক্রামিত করিবার 
জন্ত তিনি সর্বদ। প্রয়াসী ছিলেন । একবার ভক্ষের প্রদত্ত পুষ্প স্বয়ং 
আজ্াণ না করিয়। শ্রীরামকঞ্চচরণে অর্পণ করিলে দাতা জানিতে চাহিলেন, 
“আপনি কি ফুল ভালবাসেন ন! 1?” উত্তর আসিল, পনিশ্চয়ই ! তা] না 
হ'লে কি ঠাকুরকে দিতে পারতাম 1” একদিন তিনি দেখিলেন রদ্ধননিরত। 


৪৮৪ শ্রীরামকৃ্ণ-ভক্তমালিকা 


ছাত্রী দেশাচার অনুযায়ী ব্যঞ্জনের স্বাদ লইযা লবণের পরিমাণ পরীক্ষা 
কখিতেছেন ; অমনি তাহাকে জানাইয়া দিলেন ষে, ভারতে দেবোদ্দেশে 
রন্ধন কর] হয় এবং ভোগের পূর্বে কেহ গ্রহণ করে না। 

স্বামী তুরীয়ানন্দের শিক্ষা এখন সকলেই অহিংস ও নিরামিষাশী । 
একদিন তাহার তাবুর পাটাতনের নিয়ে একটি র্যাটল-ক্সেক ( ঝুমঝুমে 
সাপ) প্রবেশ করিল। উহা! ভয়ানক বিষাক্ত এবং চলার সময়ে ঝুমঝুম 
শব করে। অহিংস আশ্রমবাসীর! সর্পটির প্রাণবধ করিলেন না, পরন্ত 
তাহাকে কৌশলে রজ্জুবদ্ধ অবস্থায় দূরে লইয়া গিয়া রজ্জু ছোট করিযা 
কাটিয়া মুক্তি দিলেন। ছুই-একদিন পরে দেখা গেল, সেই নেকটাই 
( গলাবন্ধ )-পর] সাপটি পুনর্বার ষথাস্থনে সনুপস্থিত | এই দিনও পূর্ববৎ 
তাহাকে ধরিয়৷ লইয়া গিয়া আরও দূরে নিক্ষেপ করা হইল। 

কথাপ্রসঙ্গে তুরীয়ানন্মজী একদিন জানাইলেন যে, ঠাকুর একবার 
বলিযাছিলেন, "আমার আরো সব ভক্ত আছে যারা ভিম্ন ভাষা বলে, 
ভিন্ন দেশে থাকে এবং ঘাদের চাল-চলনও ভিন্ন ।” অতঃপর গম্ভীরভাবে 
কহিলেন, “মা আমাকে জানিয়ে দিয়েছেন, তোমরাই সেই ভক্তমণ্ডলী |” 
এমন অচিন্তনীয় শুভসংবাদে সেখানে মৃত্যুর নীরবতা বিরাজিত হইল । 
অবশেষে একটি ছাত্রী সে নিগ্তবত। ভঙ্গ করিয়৷ বলিয়া উঠিলেন যে, 
তাহার স্যায় অযোগ্যা নারী এবংবিধ লৌভাগ্যের অধিকারিনী হইতে 
পারেন না। শ্বামী তুরীয়ানন্দ উত্তর দিলেন, «কে যোগ্য ? ঈশ্বর 
কি যোগ্যতার মাপ করেন?” ইহার অল্পকাল পরেই এ ছাত্রীটি 
শেষমূহুর্ত পর্যন্ত প্রীরামরুষ্ণ নাম উচ্চারণ করিতে করিতে ইহলোক হইতে 
চিরবিদায় হইলেন । 

স্বামী তুরীয়ানন্দ প্রায় ছুই বৎসর শান্তি আশ্রমে ছিলেন। ইতোমধ্যে 
সান্‌ ফ্রাঙ্সিদকো, ওক্ল্যাণ্ড, লস্‌ এঞ্জেলিস্‌ প্রভৃতি স্থানের ভক্তদের 


স্বামী তুরীয়ানন্দ ৪৮৫ 


অন্ছরোধে কয়েক মাস এসব স্থানে গিয়া বাস করেন । ১৯০১ খ্রীষ্টাব্বের 
নভেম্বর মাসে সান্‌ ফ্রান্সিসকোতে অবস্থানকালে তিনি পিস্তকোষের 
পাথুরিরোগে কিছুদিন শয্যাগত ছিলেন । এ নগরের এক ভক্ত মহিলা 
একদা জানাইলেন যে, তাহার পতি তাহার বেদান্তালোচনার বিরোধিত! 
করেন। প্রতিকারকল্পে হরি মহারাজ উপদেশ দিলেন, সতীর পতির 
আদেশ পালনীয় ? স্তরাং বেদান্তচর্৮! একটু কম করিলেও ক্ষতি নাই। 
পরন্ত ইহাতেও অবস্থার উন্নতি ন৷ হওয়ায় তিনি এ ভদ্রলোকের সহিত 
সাক্ষাৎ করিতে চলিলেন। ভক্ত মহিলা নিষেধ করিয়া বলিলেন যে, এই 
উগ্রপ্রকৃতির লোকের সহিত সাক্ষাৎ করিতে গেলে অপমানমাত্র লাভ 
হইবে । তিনি তথাপি ভদ্রলোকের বাড়িতে গিয় সহাম্যে তাহার 
করমর্দন করিলেন । অমনি সমন্ত বিরোধ তিরোহছিত হুইয়৷ বন্ধুভাব 
প্রতিষ্ঠিত হইল ও ভদ্রমহিলার ধর্মপথের কণ্টক বিদুরিত হইল | 

শাস্তি আশ্রমে ফিরিয়৷ আসিয় স্বামী তুরীয়ানন্দ পুনর্বার আশ্রমের 
কার্ষে মন দিলেন , কিন্তু পাশ্চাত্য পরিবেশের মধ্যে অবিরাম পরিশ্রমে 
তাহার শরীর ও স্নাযুমণ্লী দুর্বল হইয়া পড়িল। এদিকে স্বামী 
বিবেকানন্দকে দেখিবার এক প্রবল আগ্রহও তাহার মনে জাগিতেছিল। 
অতএব চিকিৎসকের পরামর্শে স্থির হইল যে, তিনি ভারতে যাইবেন। 
অনুমতির জঙ্ত স্বামী বিবেকানন্গকে ভারতে পত্র লিখা হইল | উত্তর 
তারযোগে না আসিয়া চিঠিতে আসায় ঘাত্রার একটু দেরি হইয়া গেল। 
বিদায়মুহূর্তে জগন্মাতা তাহাকে দেখাইলেন যে, তিনি ভারতে না গেলে 
আশ্রমের সমৃদ্ধি ও শিষ্তসংখ্যা বৃদ্ধি পাইবে । তুরীয়ানন্দ সে কথা ন! 
শুনিয়াই সান্‌ ফ্রান্সিমকো বন্বরে জাহাজে উঠিলেন (ভুন, ১৯*২)। 
হৃদয় ভারাক্রান্ত থাকায় বিদায়কালে গুরুদাসকে বলিলেন, “জগন্মাতার 
আদেশ অগ্রাহ্য ক'রে আমি ভুল করেছি । এখন আর উপায় নেই ।” 


৪৮৬ শ্রীরামকষ্ণ-ভক্তমালিকা 


ভারতে উপস্থিত হইবার পূর্বেই রেঙ্গুনে তিনি সংবাদ পাইলেন যে, 
হ্বামীজী ইহলোক ত্যাগ করিয়াছেন । এত আগ্রহ, এত চেষ্টা সবই ব্যর্থ 
হইল। স্থতরাং তিনি স্থির করিলেন ধে, আর বিদেশে ফিরিবেন না, 
অবশিষ্ট জীবন ভগবচ্চিন্তায়ই কাটাইবেন। তদন্থুপারে বিদেশী পোশাক 
ও ঘড়ি চিরতরে পরিত্যক্ত হইল । অতঃপর মঠে কিয়দ্িবস যাপনান্তে 
তপস্যার উদ্দেশ্যে তিনি বৃন্দাবন যাত্রা করিলেন ; সঙ্গে গেলেন স্বামী 
ব্রষ্মানন্দজীর আদেশে ব্রদ্মচারী কৃষ্ণলাল | 

বৃন্দাবনে ইহারা প্রায় তিন বৎসর ছিলেন । তৃতীয় বংপরের শেষদিকে 
স্বামী তুরীয়ানন্মের শরীর অসুস্থ হইয়া পড়ে । আরোগ্যলাভান্তে তিনি 
১৯*৫ খ্রীষ্ঠাব্ের প্রারস্তে মায়াবতী গমন করেন ও ত্রদ্ধচারী কৃষ্ণলাল মঠে 
ফিরিয়া যান। উক্ত বৎসর নভেম্বর মাসে হরি মহারাজ আলমোড়া ও 
নৈনিতালের পথে উত্তরাখণ্ডে যাইয়া পুনর্বার তপশ্যায় নিরত হন। আমর! 
তাহাকে প্রথমে কনখল, পরে হৃষীকেশ ও তৎপরে উত্তর কাশীতে দেখিতে 
পাই। উত্তরকাশীতে দেবী-গিরিজীর নিকট তিনি কিছুদিন শান্্ালোচন। 
করেন । এই শীতপ্রধান অঞ্চলেও হরি মহারাজ অতি অল্প বন্ত্রই ব্যবহার 
করিতেন, এমন কি, শীতকালে দেকী-গিরিজীর দ্বারা অনুরুদ্ধ হইয়াও 
শীতবন্ত্রাদদি গ্রহণ করিতেন না। এই ধীর, স্থির, তেজপুগুময় সন্ন্যাসী 
পৃত পদক্ষেপে তখন এঁ অঞ্চল পবিত্রীকৃত হুঈয়াছিল এবং তাহার স্যশ 
সর্বত্র প্রচারিতহইয়াছিল । পাঠাদিকালে তিনি সর্বদা হ্ানমুদ্রা-অ বলদ্বনে 
পদ্মাসনে বসিয়! থাকিতেন এবং অল্পই কথ! কহতেন | এই তপস্বীর গুণ 
মুগ্ধ দেবী-গিরিজী তাহার জন্ত সর্বপ্রকার ব্যবস্থা করিয়া দিয়াছিলেন । 
এই সময়ে তিনি প্রাচীন উপনিষদৃগুলি ও গীতার ক্লোকগুলি মৃখস্থ করিয়া 
ও প্রতিশ্লোকের উপর দীর্ঘকাল মনঃসংঘম করিয়! উহাদের মর্মকথ। অবগত 
হইয়াছিলেন ; সাধনার ফলে মন্ত্রার্থ সাহার নিকট উদঘাটিত হইয়াছিল। 


স্বামী তুরীয়ানন্দ ৪৮৭ 


নয়মাস এইরূপে অতিবাহিত হইলে তিনি /বদরীনারায়ণ ও কেদারনাথ- 
দর্শনে গমন করেন । 

অতঃপর ১৯০৭ গ্রীষ্টাব্ের সূর্যগ্রহণ উপলতক্ষ আমর তাঁহাকে গুরুদাস 
মহারাজের সহিত পবিত্র তীর্থ কুকক্ষেত্রে দেখিতে পাই । ১৯০৮ গ্রীষ্টাবের 
প্রথমভ1গে তিনি গড়মুক্তেশ্বরে তপশ্যানিরত ছিলেন । সম্ভবতঃ গড়মুক্তেশ্বর 
হইতেই এঁ বৎসরের শেষে কিংবা পর বৎসরের আরস্তে নাঙ্গলে যান এবং 
তথায় ১৯১০ গ্রীষ্টাবের ফেব্রুয়ারি বা মার্চ অবধি তপস্যা করেন | নাঙ্গলে 
শান্্ামোদী তুরীয়ানন্মজীর “তুলসী রামায়ণ পাঠ শুনিতে বনু ব্যক্তির 
সমাবেশ হইত। তিনি প্রত্যহ নদী পার হইয়া এক মাইল দূরবর্তী গ্রামে 
ভিক্ষা করিতেযাইতেন | উহাতেই দ্বিপ্রহরের আহারের ব্যবস্থা হইত। 
রাত্রে এক পোয়া দুগ্ধ পান করিতেন ) কিংবা কোন সাধু উপস্থিত হইলে 
তাহার সহিত ভাগ করিষা উহার কিষদংশ মাত্র গ্রহণ করিতেন। 
বন্্রাভাবে তিনি কৌপীনমাত্র পরিধান করিতেন | একসময়ে উহারও 
অভাব ঘটিলে সমাগত ভক্তদের নিকট লঙ্জানিবারণের জন্য এক মৃতদেহের 
পরিত্যক্ত বস্ত্র ছিন্ন করিয়! কৌপীনাকারে পরিধান করেন। এবক্্রকার 
তপন্যায় ক্রিষ্ট তাঁহার শীর্ণদেহ একদিন ভিক্ষার্থে বহির্গমনকালে স্বীয় 
অক্ষমতা জানাইয়া অকম্মাৎ ভূপতিত হইল । তদ্দর্শনে ব্যঘিত জনৈক 
জাঠ-ভক্ত অতঃপর নিজব্যয়ে রদ্ধনাদির ব্যবস্থ। করিয়। দিলেন । 

১৯০৯ সনের শেষে কঠিন ম্যালেরিয়ায় ভূগিয়৷ তাহার দেহ অতীব 
শীর্ণ ও ছুর্বল হইয়া পড়ে । ইহাতে জনৈক! বৃদ্ধা সহাহ্তৃতি প্রকাশ 
করিলে তিনি কহিলেন, “আমি দেহকে ভুলতে চেষ্টা করছি + আর তুষি 
খালি তারই কথা ম্মরণ করিরে দিচ্ছ।» প্রতিকারশুদ্ত ও চিন্তাবিলাপ- 
রহিত হুইয়া তিনি স্বীয় ছঃখ ভোগ করিতেছেন, এমন সময় জনৈক 
বিগ্ভালয়-পরিদর্শক তাহার অবস্থা জ্ঞাত হইয়া! কনখল সেবাশ্রমে সংবাদ 


৪৮৮ শ্রীরামকৃষণ-ভক্তমালিকা 


পাঠাইলেন । অমনি গঙ্গারাম মহারাজ তথা হইতে আগিয়।৷ সেবাভার 
গ্রহণ করিলেন । কিন্তু যখোচিত সেবা! কর! সম্ভব ছিল না; কারণ হুরি 
মহারাজের উহা! মনঃপৃত ছিল না। এমন কি, গুরুদাস মহারাজ তাহার 
সেবার জন্ত কিছু অর্থ দিলে উহার যূল বা স্থদ কিছুই তিনি গ্রহণ করিলেন 
না; দাতা যখন বলিলেন যে, স্ৃদট। অন্ততঃ ব্যয় করা উচিত, তখন 
তিনি উহা কাশীতে সেবাশ্রম ও অদ্বৈতাশ্রমে পাঠাইতে লাগিলেন। 
কফলতঃ অবহেলায় দেহের অবস্থা এরূপ শঙ্কাজনক হইল যে, নাজিমাবাদের 
জনৈক ভক্ত তাহাকে শ্বগৃহে লইয়া গেলেন এবং পরে ত্বাহাকে কনখল 
সেবাশ্রমে আনা হইল । এখানে আপিয়া তিনি নিরাময় হইলেন । 

১৯১০ খ্রীপাব্ের শেষে তিনি বেলুড় মঠে আগমন করেন এবং পর 
বৎসরের প্রারস্তে শ্বামী ব্রদ্ধানন্দজীর আহ্বানে পুরীধামে গমনপূর্বক 
কয়েক মাস অতিবাহিত করিয়া বৎসরের শেষে বেলুড়ে ফিরিয়া আসেন । 
পুরীতে থাকা কালে এক সাধু তাহার চক্ষে প্রত্যহ গোলাপজল ঢালিয়া 
দিতেন। একদিন ফোঁটা ফেলিবামাত্র হরি মহারাজ বলিয়! উঠিলেন, 
“এ তো গোলাপজল নয়!” সাধু শিশির লেবেল দেখিয়৷ বুঝিলেন, 
উহ। নাইট্রিক এসিড. | তখনই গোলাপজলে চক্ষু ধোত করা হইল। 
অতঃপর ভয় ও ছু:খে অভিভূত সাধুকে সান্বন। দিয়! হরি মহারাজ শুধু 
বলিলেন, “তোমার কোন দোষ নাই, সব মায়ের ইচ্ছা ।” ওষধ চক্ষে 
পড়িবাষাব্র মনে হুইল, “তবে কি, মা, আমার চক্ষুটি নেবার ইচ্ছা 
হয়েছে তোমার?” এই সময়ে তাহার বছযূত্র রোগ ধর] পড়ে। 
উপযুক্ত চিকিৎসায় তিনি সেবারে শীঘ্রই আরোগ্যলাভ করিলেন বটে, 
কিন্ত স্বাস্থ্য ক্রমেই অবনতির পথে চলিল । 

১৯১২ অঝের আরস্তে তিনি কাশীতে ছিলেন । অতঃপর স্বামী ব্রন্ধা- 
নল ও শিবাননের কনখল-গমনকালে তিনিও তাহাদের সহিত তথায় 


স্বামী তুরীয়ানন্দ ৪৮৯ 


বান। সেবারে সেখানে প্রতিমায় ৬দুর্গাপুজা হয়। চণ্ডীপাঠক ছিলেন 
স্বামী তুরায়ানঙ্গা । সমস্ত চণ্ডীখানিই তাহার ক?স্থ ছিল; স্তরাং এক 
ঘণ্টায় পাঠ সমাপ্ত করিতে পারিতেন। তাহার স্বাস্থ্য তখনও আশাম্ক্ূপ 
উন্নত না হওয়ায় কনখল হইতে তিনি দেরাছুনে যান । সেখানে শরীর 
কিঞ্চিং সবল হইলেই তাহার তপস্যাপ্রবণ মন তাহাকে পুনর্বার হৃষী- 
কেশে লইয়] যায়। হৃষীকেশ হইতে তিনি কিছুদিন পরে কনখলে 
উপস্থিত হন । অতঃপর স্বামী ব্রচ্ধানন্দজীর সাদর আহ্বানে ১৯১৪ খ্রীঃ 
এ ৬কালীপুজা দেখিবার জন্য কাশীধামে উপনীত হন এবং তথায় পাঁচ- 
ছয় মাস অবস্থান করেন । 

১৯১৫ অৰের গোড়াতে স্বামী শিবানন্দ তাহাকে বলেন যে, আল- 
মোড়ায় থাকিলে তাহার স্বাস্থ্যোন্নতি হইবে , তদন্ছসারে এপ্রিল মাসে 
তাহারা তথায় উপস্থিত হন। ক্রমে তাহাদের এই অবস্থানকে উপলক্ষ 
করিয়া আলমোড়ায় একটি ক্ষুদ্র আশ্রম-প্রতিষ্ঠার সুত্রপাত হইল। এই 
কার্ষে হরি মহারাজকে বিশেষ পরিশ্রম করিতে হইয়|ছিল। গৃহনির্ষাণ 
সমাঞ্ধ হইলে তিনি ১৯১৬-র ২২শে মে তারিখে পূজাহোমারদি-সমাপনাস্তে 
'প্রীরামকৃষণ কুটারে' প্রবেশ করিলেন । এই নবনিমিত আশ্রমে কিন্তু তিনি 
দীর্ঘকাল বাস করিতে পারেন নাই । স্বামী প্রেমানন্দের সপ্রেম আহ্বানে 
এবৎসর ডিসেম্বর মাসে কাশীধামে আগমনপূর্বক তিনি স্বামী প্রেমানন্দ ও 
শিবানন্দের সহিত মিলিত হইলেন । মিলন হইবামাত্র তুরীয়ানন্নজী 
বাবুরাম মহারাজকে পাদস্পর্শপুর্বক প্রণাম করিলেন ; তথন প্রেমানন্গ আও 
ভূমিষ্ঠ হইয়া প্রতিপ্রণাম করিলেন । অগত্যা! পরাজিত হইয়া হরি 
মহারাজ বলিলেন, পনিরভিমানিত্বে আপনাকে পরাস্ত কর! কি আমার 
সাধ্য 1” তাহার শরীর তখনও বিশেষ স্থস্থ নহে, পায়ে বাত ও 
গলা ফোলা দেখিয়া প্রেমানন্দজী যখন বলিলেন যে, ছুই-এক দিন দেরি 


৪৯০ জ্বীরামকৃষ্ণ-ভক্তমালিকা 


করিয়া হস্থ হইয়া আপ উচিত ছিল, তখন দেহজ্ঞানহীন জীবন্ুক্ত পুরুষ 
সহান্যে উত্তর দিলেন, «আমার আর কি? আপনাদের হুকুম তামিল 
করেছি ।” মহাপুরুষজী বাবুরাম মহারাজকে লাল কাপড়ের একজোড়া 
নেপালী জুতা দিয়াছিলেন | স্বামী প্রেমানন্দ উহা হরি মহারাজকে 
ব্যবহার করিতে দিলে তিনি সাগ্রহে মাথায় ঠেকাইয়া বলিলেন, 
“আপনার দান মাথায় রাখবার, পায়ে দেবার নয় '» 

১৯১৭-এর জানুয়ারি মাসে মঠে আপিয়া জুন মাসে তিনি পুরীধামে 
যান। পুরীধামে তাহার স্বাস্থ্য মোটেই ভাল ছিল না। তথাপি 
৬জগন্নাথ-দর্শনের আগ্রহ এতই প্রবল ছিল ষে, নিয়মিত তথায় যাইতেন 
_-সঙ্গে থাকিতেন অযূল্য মহারাজ (স্বামী শঙ্করানন্দ )। নুর্যোদয়ের 
পূর্বে একদিন মন্দিরে গমনকালে স্বামী শঙ্করানন্দের মনে হইল, হরি 
মহারাজ যেন নিদ্রিত; অতএব ধীর পদক্ষেপে একাই মন্দিরাভিমুখে 
অগ্রসর হইলেন । কিন্তু বহির্ঘার-অতিক্রমের পূর্বেই পশ্চাৎ হইতে শব 
আদিল, “কি অমূল্য, যাচ্ছ নাকি ।» পরমুহূর্তেই হরি মহারাজ ত্বাহার 
পার্খে উপস্থিত । এক উৎসবের দিনপরস্পরের অজ্ঞাতসারে ইহারা বহুবার 
৬জগন্নাথ-দর্শনে গিয়াছিলেন। দিনান্তে অমূল্য মহারাজ সহাস্তে হরি 
মহারাজকে জানাইলেন যে, তিনি তিনবার দর্শন করিয়াছেন | হরি 
মহারাজ মুখে কিছু না বলিয়া হন্তের অঙ্গুলি প্রসারণপূর্বক জানাইয়া 
দিলেন, তিনি গিয়াছেন পাঁচবার ! একদিন হরি মহারাজ ৬জগন্নাথদর্শন- 
মানসে অরুণন্তস্তের পার্খব দিয়া সোপানশেমীতে আরোহণ করিতেছেন, 
এমন সময় দেখিলেন, অন্ত পার্খ দিয়! শ্রীরামকৃষ্ণ অবতরণ করিতেছেন । 
অমনি ভ্রতবেগে ঘাইয়! ভূমিষ্ঠ প্রণাম করিলেন ; কিন্তু উঠিয়া দেখেন, 
ঠাকুর নাই । তিনি বুঝিলেন, ইহা অলৌকিক দর্শন-_ঠাকুরই অন্তরূপে 
মন্দিরে ৬জগন্াথযৃতিতে পৃজা গ্রহণ করিতেছেন । 


স্বামী তুরীয়ানন্দ ৪৯১ 


সেইবারে তাহার কানের কাছে একটি বিশ্ফোটক হয়। বহ্ুমূত্রের 
জন্য রক্ত দূষিত হওয়ায় উহা ভীষণাকার ধারণ করে এবং অস্ত্রোপচার 
করিতে হয়। তিতিক্ষাশজিতে স্বামী তুরীয়ানন্দ এত উচ্চাধিকার লাভ 
করিয়াছিলেন যে, এই অস্ত্রপ্রয়োগকালে ক্লোরোফর্শ ব্যবহার করিতে 
নিষেধ করেন ও সচ্গানে কোন মুখবিকুতি পর্যগ না করিয়া এই অবর্ণনীয় 
যন্ত্রণা সহ করেন । আর একদিন তিনি বাহাসংজ্ঞাশুন্ হইয়া রোগশধ্যায় 
পড়িয়া আছেন, জীবনের আশামাত্র নাই। অকম্মাৎ তিনি সংজ্ঞাপ্রাপ্ত 
হইয়া বলিয়া উঠিলেন, «এ যাত্রা আর মাওয়া হ'ল না ” উজ্জ ঘটনার 
অনেক পরে এক গ্রীম্মের সন্ধ্যা কাশী সেবাশ্রমে তিনি স্বামী নির্বেদানন্দ 
প্রভৃতির নিকট এই সম্বন্ধে এইরূপ বলেন-__“পুরীতে সেদিন বাইরের 
জগতের হু"শ চলে যাওয়ার পর বহু সাধু ও পরে বনু দেবদেবী দেখতে 
থাকি! তারপর হঠাৎ দেখি প্রাণ যেন বেরিয়ে যেতে চাচ্ছে; কিন্ত 
আর একটা শক্তি ভেতর থেকে তাকে ধরে রাখবার চেষ্টা করছে। 
প্রাণের সঙ্গে এবং সেই শক্তির সঙ্গে একট। টাগ.-অব-ওয়ার (টানাটানি) 
লেগে গেছে দেখলুম | খানিক পরে প্রাণ জয়ী হয়ে উৎক্রমণ করতে 
যাচ্ছে, এমন সময় হঠাৎ দেখি স্বামীজী এসে বলছেন, “হরি-ভাই, এখন 
কোথায় যাচ্ছ? এখনও তো সময় হয় নি।” সঙ্গে সঙ্গে ভেতরের 
পরাভূত শক্তিটির তেজ যেন অনেক বেড়ে গেল এবং সে উর্ধ্ধগামী 
প্রাণকে এক হ্রেচকাযর় টেনে এনে স্বস্থানে বসিয়ে.দিলে। তারপরই 
আমার বাহাসংজ্ঞ৷ ফিরে এল এবং চোখ মেলে বললুম, “এ বাত্রা যাওয়! 
হল না” |” 

পাঁচ-ছয় মাস পুরীধামে অতিবাহিত হইলে তিনি ব্রহ্ধানন্দজী ও 
সারদানন্দজীর সহিত ১*ই নভেম্বর কলিকাতায় আসিয়া “উদ্বোধনে' 
উঠিলেন। এখানে তাহার দেহে পুনর্বার অগ্ক্রোপচার হয়। তখনও 

তিনি ক্লোরোফর্ম-ব্যবহারে অস্বীরূত হইলেন, স্বীয় মনকে দেহ হইতে 
তুলিয়া লইয়া তিনি স্বাত্বানন্দে মগ্ন রহিলেন এবং দ্রষ্ট1 হিসাবে দেখিতে 
লাগিলেন, কে যেন কাহার দেহে অন্ত্রচালনাদি করিতেছে। স্বাস্থ্যের 
কিঞ্চিৎ উন্নতি হইলে ১৯১৯ খ্রীষ্টাব্ষের ৪ঠা ফেব্রুয়ারি তিনি কাশীধামে 
গমন করিলেন । তাহার জীবনের অবশিষ্ট সার্ধ তিন বৎসর ৬বিশ্বনাথের 
পুণ্যক্ষেত্রেই যাপিত হইয়াছিল। হরি মহারাজের জীবনে এই কয়টি 
বৎসর অধ্যাত্মমহিমায় ভরপুর | 

তাহার অধ্যয়ননিষ্ঠ। ছিল অপূর্ব । অস্থখের মধ্যেও নিয়মিত পড়। 
চলিত। নিবিষ্টমনে তিনি যখন অধ্যয়নে বসিতেন তখন সময়ের জ্ঞান 
থকিত না। তিনি সাধারণতঃ প্রতিকার্য যথাসময়ে করিতে অভ্যস্ত 
ছিলেন ; প্রাতঃকৃত্য, ধ্যান, ভ্রমণ, পাঠ, ত্বান, আহার--এই ক্রম ঘড়ির 
মতো! পালিত হইত। কিন্তু অধ্যয়নরত হরি মহারাজকে সেবক সময়ের 
কথা বারংবার স্মরণ করাইয়া দিলেও “এই উঠি”, "এই উঠি” বলিয়া 
ক্রমেই দেরি করিয়া! ফেলিতেন | পাঠের পর তৈলমর্দনাদির সময় আবার 
পঠিত বিষয় আলোচনা করিতে কবিতে তিনি বলিতেন, “ম্বামীজীও 
এরুপ করিতেন-_ এতে অধীত বিষয় চিরকালের অস্ত আয়ত্ত হয়ে যেত।” 
শান্্রপাঠ-শ্রবণেও তাহার বিশেষ রুচি ছিল। যথাসময়ে নিদিষ্ট সাধু- 
পাঠক উপনিষ বা ভাগবতাদি শান্তর পাঠ ও ব্যাখ্যা করিতেন। 
পাঠশেষে হরি মহারাজ দীর্ঘকাল ধরিয়া পঠিত বিষয়ে নবালোকপাত 
করিতেন কিংবা! শ্রোতাদিগের সঙ্গোহাদি নিরাস করিতেন। 

নিজের ধ্যানাভ্যাস ও অনুভূতি সম্বন্ধে তিনি একদিন বলিয়াছিলেন 
যে, একবার তিনি নিদ্রাত্যাগপূর্বক সমস্ত সময় ধ্যানে অতিবাহিত করার 
সঙ্কল্প করেন । নিদ্রা কমিতে কমিতে যখন সম্পূর্ণ দূরীভূত হইয়াছে, তখন 
তাহার মনে পড়িল, নিদ্রার অভাবে ম্বামীজীরশরীর ভাঙিয়া গিয়াছিল + 

তাহারও নিদ্রা একেবারে চলিয়া গেল নাকি? ইহাতে দৈহিক পীডাদি 
হইতে পারে ভাবিয়া তিনি চেষ্টা করিয়া আবার নিপ্রাকে ফিরাইয়া 
আনিলেন। জিতনিদ্রাবস্থায় তিনি সাত-আট দিন ছিলেন । 

এই যোগিরাঞজকে গুরুভ্রাতারা কিরূপ শ্রদ্ধা করিতেন, তাহার একটি 
দৃষ্টান্ত দিলে মন্দ হইবে না। তখন ১৯২১ খ্রষ্টাব্ের প্রারস্ভ। দ্বামী 
বরন্ধানন্প কাশীধামে রামকৃষ্ণ অধৈতাশ্রমের এক প্রকোষ্ে উপবিষ্ট আছেন, 
'এমন সময়ে স্বামী সারদানন্ন প্রমুখ সন্ন্যাসিবৃন্দ গঙ্গাত্সানান্তে তাহাকে 
প্রণাম করিলে তিনি অকত্মাৎ বলিয়া উঠিলেন, “দেখ, শরৎ, আমার 
ইচ্ছা হচ্ছে হরি মহারাজকে প্রণাম করতে । এমন মহাপুরুষ দুর্গভ | 
দুরারোগ্য ব্যাধির কথা ভুলে তিনি কেমন স্ৃস্থ আছেন!” অতঃপর 
হরি মহারাজের ঘরের পারব দিয়! ফিরিবার পথে স্বামী সারদানন্দের মনে 
হইল, “এই স্থযোগ ত্যাগ করা উচিত নয়।” অমনি অতকফিতে গৃহে 
ঢুকিয়। হরি মহারাজকে সাষ্টান্স প্রণাম করিলে, তিনি জিজ্ঞাস| করিলেন, 
«কে ?” যখন জানিলেন ম্বামী সারদানন্দ, তখন ক্ষুন্ন্বরে বলিলেন, 
«আমি রোগে অন্ধপ্রায় হয়েছি; তাই তুমি আমায় অপ্রস্তত করলে ! 
আমি কি*তোমার মহিম! জানি না?” 

গুরুত্রাতাদের প্রতি হরি মহারাজের শ্রদ্ধা ও ভালবাসার নিদর্শন 
পাঠক পূর্বেই পাইয়াছেন। তাহার কাশীবাসকালে স্বামী অদ্ভুতানন্দের 
দেহত্যাগ হয়। তখন হরি মহারাজের শরীর দুর্বল ছিল, চলিতে কষ্ট 
হইত। তথাপি তিনি তাহাকে দেখিতে বাইতেন | তখন রাস্তা মেরামত 
হইতেছে; তাই পথের উপর খোয়া পড়িয়া আছে। একদিন কোন 
যান-বাহন না পাওয়ায় তিনি এ বন্ধুর রাজপথের উপর দিয়া ভ্রুতপদে 
চলিয়৷ তথায় উপস্থিত হুইয়াছিলেন | লা মহারাজের মহাসমাধির পরে 
'ী সময়ের অবস্থাদি বর্ণনা করিয়া! হরি মহারাজ যে পত্র লিখিয়াছিলেন, 

তাহা অন্তত্র উদ্ধৃত হইয়াছে । উহাতে শুধু লাটু মহারাজের অতি উচ্চ 
অহ্ৃভৃতি-মহিমাই খ্যাপিত হয় নাই, পত্রের প্রতিছত্রে হরি মহার।জেরও 
উচ্চভাব-ধারণার ক্ষমতা, গুরুভ্রাতৃপ্রেম ও পরগুণগ্রাহিতা দৃঢ়াক্কিত 
র হয়াছে। সেবকদের সহিত তাহার সম্বন্ধ এবং আচরণ ছিল অপূর্ব । 
এই বিষয়টি স্বামী ব্রদ্ধানন্দের কথার অনুধাবন করিলেই সম্যকৃ উপলব্ধ 
হইবে। একদিন জনৈক গুরুত্রাতা যখন কোনও সেবক সম্বন্ধে 
মহারাজের নিকট সমালোচনা করেন তখন তিনি এই বলিয়া উত্তর দেন 
যে, সেবকদের নিকট শুধু সেবা দাবী ন1 করিয়া তাহাদিগকে কিছু 
ধর্মভাব দেওয়া! আবশ্বক | হরি মহারাজের নিকট তাহারা এরূপ পায় 
বলিয়া সেখানে পড়িয়া থাকে । বস্ততঃ সেবকগণ ঘতক্ষণ তাহার নিকট 
থাকিতেন ততক্ষণ তাহাদের মন এক উচ্চ রাজ্যে বিচরণ ক্রিত। 
ইহার মহিমা উপলব্ধি না করিতে পারিয়া তাহারা ঘটনাক্রমে অস্থত্র 
চলিয়া গেলেও এই আকর্ষণ তাহাদিগকে পুনঃপুনঃ দুরদুরান্তর হইতে 
তৎসকাশে লইয়! আসিত। তিনি সেবকর্দিগকে বলিতেন, তোদের 
দায়িত্ব আমার উপর; তাই তোদের কল্যাণের জন্তই বকি।” তিনি 
একদিকে যেমন অতি কঠোর ছিলেন, অপরদিকে ছিলের্নণ তেমনি 
কোমল । একদিন ষথাসময়ে সেবক তৈলমর্দনের জন্ত না আপায় হরি 
মহারাজ অপরের দ্বারা কার্য সমাধা করাইতেছেন, এমন সময়ে সেবক 
আসিয়া উপস্থিত হইলেন। অমনি ভতসনা নামিয় আসিল 
বজ্রনির্ধোষে । উহ1 সহ করিতে ন]। পারিয়া সেবক কাদিয়া ফেলিলেন । 
তৎক্ষণাৎ হরি মহারাজের সেই ক্রোধের অভিনয় কোথায় ভানিয়৷ গেল । 
অতঃপর আশীর্বাদচ্ছলে সেবকের মাথায় হন্তস্থাপনমাত্র সেবক সেদিন 
অনুভব করিলেন যেন প্েহের সহিত সেই হস্ত-অবলম্বনে বিদ্যৎপ্রবাহবৎ 
এক অধ্যাত্শক্তি দেহমধ্যে প্রবেশ করিতেছে ! 

হরি মহারাজকে সাধারণতঃ শুষজ্ঞানী বলিয়! মনে হইলেও বস্ততঃ 
শ্রশ্রীঠাকুরের শিক্ষার্ডণে তাহাতে জ্ঞান ও ভক্তির অপূর্ব সমন্বয় ঘটিয়াছিল। 
শরীর দুর্বল হইলেও তিনি পদব্রজে দীর্ঘ পথ অতিক্রম করিয়া গঙ্জাতীরে 
উপস্থিত হইতেন এবং বহুক্ষণ ধরিয়া গঙ্গাদর্শন করিতেন । সোপান 
বাহিয়া জল পর্যপ্ত অবতরণ কর। শক্তিতে কুলাইত না বলিয়া পরিচিত 
কাহারও দ্বার গঙ্গাবারি আনাইয়া উহা সযত্বে মন্তকে ও দেহে 
ছিটাইতেন। কোনও আধুনিক শিক্ষায় গবিত যুবক গঙ্গান্নানকে 
কুসংক্কারমাত্র বলিয়। উল্লেখ করিলে তিনি গম্ভীরভাবে উত্তর দিয়াছিলেন 
যে, যে বিদেশের ছুই-চারি পাতা বিদ্ধ! শিক্ষা করিয়! তাহারা নিজেদের 
শাস্ত্রের উপর বাঁতশ্রদ্ধ হইয়াছে, শ্বামীজী সেইসব পাশ্চাত্য দেশবাসীকে 
সেইসব স্বদেশী শান্ত্রাবলম্বনেই পরাস্ত করিয়াছিলেন । শিবরাত্রিতে 
কেহ উপবাস করিলে কিংবা এবিশ্বনাথ-দর্শনে যাইতেছে শুনিলে তিনি 
বিশেষ উৎপাহ দিতেন। একদিন শ্রমদ্ভাগবত-পাঠকালে পাঠক 
পুস্তকাধারের উপর কোনও আবরণ ন1 দেওয়ায় তিনি সারাক্ষণ অতি 
গম্ভীর হইয়া রহিলেন এবং পাঠান্তে স্বরণ করাইয়া দিলেন যে, 
শ্ত্রীঠাকরের মতে ভগবান, ভক্ত ও ভাগবত অভিন্ন; ভাগবত্তকে 
গ্রন্থমাত্র মনে ন। করিয়া আরও শ্রদ্ধ! প্রদর্শন আবশ্যক । 

হরি মহারাজকে অনেক ক্ষেত্রে ব্যয়কুঠ বলিয়া মনে হইত । ভক্তগণ 
ঘ্েচ্ছায় তাহার সেবার,জন্ত যে অর্থাদি দিতেন তাহা যথেষ্ট ছিল বলিয়। 
সেবকগণ ব্যয়সম্বষ্ষে একটু মুক্তহস্ত হইবেন-__ইহাই ছিল শ্বাভাবিক। 
কিন্ত হরি মহারাজ সর্বপ্রকার ব্যয়ের উপর শ্যেনদৃষ্ি রাখিতেন। অথচ 
আয় ও উদ্বৃত্ত অর্থ সম্বন্ধে তিনি ছিলেন সম্পূর্ণ উদাসীন । জনৈক 
সেবক একদিন রহশ্তচ্ছলে কূপণতার দোষ আরোপ করিলে তিনি ' 
তাহাকে বুঝাইয় দিলেন যে, গৃহস্থর। অতি পরিশ্রমপূর্বক অর্থ উপার্জন 


৪৯৬ শ্রীরামকৃক্ণ-ভক্তমালিকা 


করেন; অতএব তাহাদের দানের টাকা বুথ ব্যয় করা অন্ুচিত। এই 
ব্য়সংক্ষেপ ও অর্থাগমের ফলে কিছু টাকা উদ্বংত্ত হইলে সেবক একবার 
প্রস্তাব করিলেন যে, উহার কিয়দংশ হরি মহারাজের অতি আদরের 
আলমোড়া আশ্রমে দেওয়া যাইতে পারে । অমনি তিনি বাধা দিয়া 
কহিলেন যে, এ অর্থ তাহার নামে জম] থাকিলেও উহা তাঁহার নিজস্ব 
নহে, উহা! সজ্যের ; সঙ্ঘাধ্যক্ষ এই বিষয়ে যাহা করিবেন, তাহাই চরম। 

সংসারবিরাগী মোক্ষপথচারী সন্ন্যাসীর মনেও কল্যাণকামন। জাগ্রত 
থাকে । হরি মহারাজ সাধুদিগকে সর্বদা স্বরণ করাইয়] দিতেন যে. 
স্বামীজীর নির্ধারিত পথই তাহাদের পক্ষে সর্বশ্রেষ্ঠ ; আর সমাগতদিগকে 
নিজের রোগজীর্ণ শরীর দেখাইয়। প্রায়ই বলিতেন, “ঠাকুর-ম্বামীজীর 
কাজ করিনি ব'লে এত তুগতে হচ্ছে ।” সেবাশ্রমের সাধুদের বলিতেন, 
“তিন দিন ঠিক ঠিক এই নারায়ণসেব৷ করলে প্রত্যক্ষ উপলব্ধি হয়ে 
যায়। যারা করেছে তারা প্রাণে প্রাণে বুঝেছে |” 

প্রোঢে স্বদেশী আন্দোলনের সময় যেমন, বৃদ্ধকালে মহাত্মা! গান্ধীর 
আন্দোলনের সময়ও তেমনি তাহার স্বদেশপ্রেম প্রতিকথায় বন্ুধা 
আত্মপ্রকাশ করিত। তিনি মনে করিতেন ষে, গান্ধীজী রাজনীতিক্ষেত্রে 
স্বামীজীর আদ্শই অনুসরণ করিতেছেন ৷ দেশবন্ধু চিত্তরঞ্জনও তাহার 
প্রীতি-আকর্ষণে সক্ষম হইয়াছিলেন ; তাই শেষশয্যায় শায়িত অবস্থায়ও 
ঠাহ।র মুখে কখন কখন চিত্বরঞজনের নাম উচ্চারিত হইত । 

দেশের বালকদের চরিব্র-গঠন ও সংশিক্ষার জন্ত প্রাচীন আদর্শে 
ব্্মচর্য-বিভ্ভালয় স্থাপিত হয়__ইহা ছিল তাহার অগ্ভতম আকাঙ্া। 
তাই যুবক সাধুদিগকে সর্বদা এই কার্ষে উৎসাহিত করিতেন । ত্বাহারই 
উদ্দীপনায় ত্বামী সম্ভাবানন্দ মিহিজামে 'রামক্ক্ণ মিশন বিভাপীঠ, স্থাপন 
করেন ; পরে উহ! দেওঘরে স্থানান্তরিত হয়। 


স্বামী তুরীয়ানন্দ ৪৯৭ 


বৃদ্ধবষসে কোন কার্য কর] তাহার পক্ষে সম্ভব ছিল ন1 বলিয়া তিনি 
সৎপ্রপঙ্গের দ্বান1? অপবের সেবা করিতেন । ইহাতে ষথেষ্ট ক্লান্তি হইলেও 
তিনি কর্তব্যবোধে ;$ববত হইতে পারিতেন না। একদিন সেবকের 
সহিত নীববে বপিষা আছেন , অকম্মাৎ বন্লয়া উঠিলেন, “আর পারি 
না।” েবক অবাক হইযা জানিতে চাহিলেন ষে, হরি মহারাজ কোন 
কাজ না করিবাও 'আর না-পারা”র কথ| তুলেন কিরূপে ? হরি মহারাজ 
শান্তভাবে সেদিন তাহাকে বুঝাইযা দিলেন যে, জাগতিক অর্থে তিনি 
কোন কার্য না করিলেও যে-সব সেবক ও ভক্ত তাহার আশ্রয লইয়াছে 
কিংবা যাহারা ছুইটি সৎকথা-শ্রবণের আকাজ্ষায় তাহার নিকট বপিঘ! 
থাকে, তাহাদের মঙ্গলচিন্তা তাহ।কে করিতে হয এবং স্বীয় জ্ঞানভাগার 
হইতে অমূল্য রত্বরাজি অকাতরে অবিরাম বিলাইতে হয়। ধাহার। 
ইহ] করেন ত্বাহারাই মাত্র জানেন, এই কার্য কত শ্রমসাধ্য-_অপরে 
বুঝিবে কিরূপে ? 

দীর্ঘ কঠোর তপন্যায হরি মহারাজেব শরীর ভাঙদিয়৷ পড়িয়াছিল | 
ক্রমে উহা ব্যাধির আকারে পরিণত হইল । বহুমত্ররোগ তো তাহার 
ছিলই। কাশীধামে উপস্থিত হইবার পর তাহার দুইবার ইনৃুয়েঞজা 
হইল। তছুপরি পুরাতন হাপানিও দেখা দিল। রক্ত দুষিত হওয়ার 
ফলে গায়ে কোনপ্রকার ক্ষত হইলে উহা বিষাক্ত ঘায়ে পরিণত হইতে 
লাগিল এবং বারংবার অস্ত্রোপচার করিতে হইল । কিন্তু এই সব সত্বেও 
এই বিদেহ মহাপুরুষের তিতিক্ষাদর্শনে লোক অবাক হইত। 

১৯২১ খ্রীষ্টাব্দে তাহার পৃষ্ঠভাগে দুষ্টব্রণ হইলে চিকিংসকগণ একটি 
বড় মাংসখণ্ড অপসারিত করেন | হরি মহারাজের নির্দেশে এবারেও 
ক্লোরোকর্ম-ব্যবহার হয় নাই। এই পীড়াদায়ক অস্রোপচারকালেও 
বিদ্দুমাত্র বস্ত্রণা প্রকাশ করিতে না দেখিয়া চিকিৎসক অনেকটা ভরস! 


৩২ 


৪৯৮ শ্রীরামকৃষ্*-ভক্তমালিক। 


পাইলেন এবং পরদিন এ অংশের বন্ধনাদি খুলিয়া যখন দেখিলেন যে, 
এক খণ্ড মাংস ঝুলিতেছে, উহ1 সরাইয1] ফেলা কর্তব্য, তখন হরি 
মহারাজকে কিছুই না বলিয়া কাটিতে উদ্ভত হইলেন। অমনি তিনি 
অসহা যন্ত্রণায় চীৎকার করিয়া উঠিলেন। ডাক্তার কারণ বুঝিতে না 
পারিয়া থমকিযা ধ্রাড়াইলেন । হবি মহারাজ তখন বুঝাইযা দিলেন যে, 
ইচ্ছাশক্তি-প্রয়োগে দেহ হইতে মন উঠাইয়! লইলে যন্ত্রণাবোধ থাকে 
না, কিন্তু সেদিন পুর্বে কিছু না বলায় মন দেহেই আবদ্ধ ছিল , অতএব 
প্রকৃতিক নিয়মে মন্ত্রণবোধও ছিল । 

১৯২২ খ্রীষ্টাবে বর্ষার প্রারস্তে তাহার পৃষ্ঠে একটি সামান্ত ব্রণ হইয! 
ক্রমে বৃহৎ ছুষ্টব্রণে পরিণত হইল । কলিকাতা হইতে ডাক্তার আপিয়া 
সর্বশেষ অস্ত্রোপচার করিলেন ৷ এবারেও ক্লোরোফর্ম ব্যবহার হইল না। 
কিন্তু ডাক্তার বলিয! রাখিলেন, “আপনাকে সাধারণ রোগীর মতো 
চীৎকার করিতে হইবে, তাহা হইলে আমিও স্বাভাবিক অবস্থায় 
থাকিব ।” কার্ধতঃ অন্ত্রপ্রয়োগকালে তিনি কোনও শব্ধ করিলেন না; 
গুধু ডাক্তারের কথা রাখিবারই জন্য যেন সর্বশেষে “মা রে” বলিয়া কৃত্রিম 
বরে চীৎকার করিয়৷ সকলকে একটু হাসাইলেন মাত্র । 

এই তিতিক্ষার ব্যাখ্যা একদিন তাহার স্বমুখে শোনা গিয়াছিল। 
সেবাশ্রমেই একবার তাহার হাতের তালুতে অস্ত্রোপচারের সময় যন্ত্রণার 
লক্ষণ ন] দেখিয়া পরদিন স্বামী নির্বেদানন্দ এ বিষয়ে প্রশ্ন করিলে তিনি 
বলিলেন, প্ঘাখ, মনট1 ছেলেমান্ুষের মতো । তাকে ধরে রাখলে 
ক্রমাগত বলতে থাকে, “ছাড়, ছাড়। তাই একবার একট্রু ছেড়ে 
দিয়েছিলাম ; কিন্ত তখনও ডাক্তারের কাজ শেষ হয়নি দেখে আবার 
ধরে ফেললাম ।” তারপর খানিকক্ষণ মৌন থাকিয়। পুনরায় হঠাৎ তাহার 
নিজন্ব অপূর্ব ভঙ্গীতে গীতার ক্লোকটি উচ্চারণ করিলেন, গ্যস্যিন স্থিতো 


স্বামা তুরায়ানন্দ 18৯৯ 


ন দুঃখেন গুরুণাপি বচালযতে* (যাহাতে অবস্থিত হলে যোগী গুরু ছু:খৈও 
বিচলিত হন না)। আর সঙ্গে সর্দে বলিলেন, “ভাম্কার ( আচাধ 
শঙ্কর ) বলেছেন, "শত্ত্র-সম্পাত-জণিতেনাপি ছঃখেন ন বিচাল্যতে” 
( শস্ত্রাধাতজনিত দুঃখেও বিচলিত হন না)।” ফলতঃ প্রথম ব্যাধ্যায় 
তিনি যেন যৌগিক প্রত্যাহার-াসদ্ধির্ন উল্লেখ করিলেন এবং দ্বিতীয়টিতে 
স্থিতপ্রজ্ঞ মহাপুরুষের স্বরূপ দেখাহলেন । 

মহাসমাধির দুহ-এক দিন পুবে আবাপ-সধ্যাশী হ্বামী তুরায়ানন্দ 
সেবককে জিজ্ঞাসা ক্পলেন, “আমা কৌগীন ও কমগুলু কোথায়?” 
এ গপি ঠিক ঠিক আছে জানিয়। বলিলেন, “আমি সাধু, গাছতলায় 
থাকব, ভিক্ষা করে খাব। এখানে ক? এখন কোথায় আছি ?” 
স্থানকালাতীত ব্রজ্মজ্ঞ পুরুষ বালয়া যাইতে পাগিলেন, “আমায় কৌপান 
পরিয়ে দাও, কমগুলু দাও--আমি গাছতলায় থাকব ।” চিরযোগার 
আর এক ইচ্ছা মাঝে মাঝে প্রবল হইয়া উঠিত--তিনি বলিয়া ধ্যান 
করিবেন । সেই অবস্থায় এরূপ করিতে দেওয়া মারাত্বক । তবু 
ঘৃঢ়স্বরে বারংবার আদেশ করিতেন, “আমায় বসিয়ে দাও ।* উপেক্ষা না 
করিতে পারিয়া কেহ সেই আদেশপালনার্তে উপবিঃ& দুর্বল শরীরকে 
ধরিয়া রাখিলে বলিতেন, “ছেড়ে দাও, ছেড়ে দাও--গায়ে হাত 
দিও না।” 

দেহত্যাগের প্রায় এক সগ্তাহ পূৰেই তিনি বলিয়! রাখিয়াছিলেন, 
“আর পাঁচ-ছয় দিন খুব আনন্দ করে নাও |» পূর্বরাত্রের শেষে আবার 
বলিয়া উঠিলেন, “কাল শেষদিন, কাল শেষদিন!” শেষদিন আসিল । 
প্রাতে ত্বামী অখগ্ডানন্দের সহিত যথারীতি সদালাপ হইল। অত্তংপর 
যতই সন্ধিক্ষণ সমুপস্থিত হইতে লাগিল ততই মায়ামুক্ত মহাপুরুষ 
প্রয়জনের শেষ বন্ধন ছিন্ন করার উদ্দেশ্যে সকলকে বলিতে লাগিলেন, 


্ শ্রীরামকৃষ্ণ-ভক্তমালিক। 


“তোমরা আমাকে ছেড়ে দাও, তা হলে নিশ্চিন্ত হতে পারি ।” সকলের 
নিকট এইরূপে বিদায় লইয়া বলিলেন, “তবে যাই, তবে যাই!” 
মহাপ্রয়াণের দিনে আহার গ্রহণে অস্বীকৃত হইলেন- চরমমূহূর্তের পূর্বে 
শুধু চরণামূত পান করিলেন । অতঃপর বসাইয়া দিতে বলিলেন ; কিন্তু 
কেহ সাহন করিয়া সে কার্ষে অগ্রর হইল না দেখিয়া খেদোক্তি 
করিলেন, "সব বোকা, কেউ বুঝতে পারছে না-_শরীর যাচ্ছে, প্রাণ 
বেরিয়ে যাচ্ছে।» সকলকে তখনও নিশ্চল দেখিয়া অগত্যা পদঘয় 
টানিয়া লম্বা করিয়া দিতে বলিলেন এবং প্রণামের উদ্দেশে হস্তত্বয় তৃলিয়া 
ধরিতে বলিলেন। তারপর করজোডে বলিলেন, “জয় গুরুদেব, জয় 
গুরুদেব, জয় রামকৃষ্ণ, জয় রামু ! বল, বল, তিনি সত্য্বর্ূপ, 
জ্ঞানম্বর্ূপ।৮ স্বামী অখগ্ডান্দ উপনিষদের বাণী উচ্চারণ করিলেন, 
*সত্যং জ্তানমনন্তং ব্রদ্ধ।” হরি মহারাজ উহার পুনরাবৃত্তি করিলেন, 
আর বলিলেন, প্বরন্ধ সত্য, জগৎ সত্য, সব সত্য সত্যে প্রাণ প্রতিষ্ঠিত |” 
ক্রমে বাক নিরুদ্ধ হইল। অনন্তশধ্যায় শায়িত মহাপুরুষ বিকচকমলসদৃশ 
চক্ুদ্ধয় বিস্কারিত করিয়া শ্রীরামক্ষের লীলাভূমি সন্দর্শন করিতে 
করিতে ২১শে ভুলাই, শুক্রবার সন্ধ্যা ৬টা ৪৫ মিনিটের সময় মায়ার 
জগৎ হইতে বিদায় লইলেন। সমস্ত রাত্রি ভজন-কীর্তনে অতিবাহিত 
হইল। পরদিন প্রাতে সেই পৃতদেহ পুষ্পমাল্যে সজ্জিত হইয়। 
মণিকণিকার পুণ্যতোয়া জাহ্নবী-সলিলে বিমজিত হইল। 





গ্বামী অদবৈতানন্দ 


শ্রীযুক্ত গোপালচন্দ্র ঘোষ অধিক বযসে ঠাকুরের নিকট আসেন । 
ত্যাগী ভক্তদের মধ্যে তিনি ছিলেন বযোজ্যেষ্ঠ ; এমন কি, ঠাকুরের 
অপেক্ষাও তিনি কষেক বৎসরের বড ছিলেন । এই জন্য এবং এ নামীয় 
অপরের সহিত পার্থক্যরক্ষার জন্য ঠাকুর তাহাকে “বুড়ো গোপাল” বা 
'মুরুব্বি, আখ্য| দিয়াছিলেন ; আর ভক্ত-মহলে তাহার নাম ছিল 
“গোপাল-দাদাঃ বা “গাপাল-দা” | সন্্যাসের পর তাহার নাম হয় ম্বামী 
অধ্বৈতানন্দ , কিন্ত সে নাম তত প্রচলিত ছিল না। 
ঠাকুরের নিকট আগমনের পূর্বে গোপাল-দার স্ত্রীবিয়োগ হয়। সেই 
দরুণ শোকে পতিত গোপাল-দ] প্রথম জানিতে পারেন সংসার কত 
অনিত্য। সেই বৈরাগ্যের ফলেত্াহার মন এক সংসারাতীত নিত্য- 
সত্যের অন্বেষণে ফিরিতে লাগিল । এ সময় তাহার বন্ধু লি'খিনিবাসী 
ভ্রীযুত মহেন্দ্র কবিরাজ দক্ষিণেশ্বরে যাতায়াত করিতেন। দ্ধিনি 
গোপাল-দাকে তদবস্থ দেখিয়া ঠাকুরের কথা শুনাইলেন । অতঃপর 
«গোপাল বিশ্বাস-সহ আইল দেখিতে । 
শান্তিদাতা রামকষে মহেন্দ্রের সাথে ॥ ( পুথি) ১ 
কবিরাজ মহেন্দ্র পালের সহিত এই প্রথমদর্শনকালে কিন্ত গোপাল-দা 
শ্বীয় শোকনাশ-বিষয়ে আশার আলোক পাইলেন না; অতএব সেদিন 
৯. 'ভরী্রীরাষকৃক-পু'থি, পৃঃ ৪৩*। তাহার দক্ষিণেশ্বরে প্রথমাগমনের কাল 


অনিশ্চিত । ইহারও পূর্বে সম্ভবতঃ সি'ধিতে প্রথম দর্শন হইয়। থাকিবে । কথামত”, 
১ম ভাগ, ৬ পৃষ্ঠার আছে, প্রথম দর্শন হয় ১৮৭৫ হ্ীষ্টাকো । 


৫০১ শ্রীবামকৃষঞ্-ভক্তম[ লিকা 


ঠাকৃবের উপর তাহার বিশেষ শ্রদ্ধাও জন্মিস না-মনে করিলেন, 
ইনি সাধারণ সাধূদেরই মতো একজন | কিন্ধ বন্ধু ছাড়িলেন না, আর 
গোপাল-দার অশান্ত মনও এই হতাশাকে চরম বলিযা গ্রহণ করিত” 
পারিল না। বন্ধুর যুক্তিগুলিও নেহাৎ অসার ছিল না_মহাপুরুষকে কি 
একদিনে চিনিতে পারা যায়? ভিতরের সন্ধান পাইতে হইলে 
ঘনিষ্ঠভাবে মিশিতে হয়। ক্তরাং গোপাল-দা পুনর্বার বন্ধুসত 
দক্ষিণেশ্বরে চলিলেন । 

আত্মীয়বিয়োগের ক্ষত কত গভীর তাহ] বিষাদগ্রস্ত বাক্তিও প্রথমে 
ধারণ] করিতে পারেন না; কিন্তু উপযুক্ত চিকিংসক যখন তাহাকে ক্রমে 
সবস্থ করিয়া তুলিলেন, তখন তাঁহার বুঝিতে বাকি থাকে না যে, এতাদৃশ 
স্বচিকিৎসক ভিন্ন ঈদ্‌শ রোগের উপশম হুদুরপরাহত | দ্বিতীয়বার 
ভ্রীরামরষের নিকট আসিয়া গোপাল-দ1 তাহার ভালবাসায় বাধা 
পড়িলেন এবং উহাই ক্রমে নিবিড়তর হইয়। তাঁহার সমস্ত সংসারবন্ধন 
দুর করিয়া দিল । ঠাকুরকে পাইলেন তিনি তাঁহার ব্যথার ব্যথিরূপে ॥ 
আর তাহার মুখে অবিরাম ভাগবতী কথা শুনিয়া ও বৈরাগ্যের 
অনুপ্রেরণা পাইয়া তিনি জানিলেন যে, এই সংসাররূপ মায়ামরীচিকায় 
মৃগ্ধ জীবের পক্ষে বৈরাগ্যই একমাত্র মহৌষধ । সংসারের সকল সম্বন্ধ 
মায়িক; কেবল শ্রীগুরুর যে চরণস্পর্শ যানবকে এই ক্ষণ-ভঙ্গুর সংসারের 
অতীতে লইয়া ঘায়, উহাই জীবনের একমাত্র ভরসা] । গোপাল-দা এখন 
হইতে সর্বতোভাবে ভ্রীরামকূষণেরই আশ্রয় লইলেন | ইহাতে ঠাকুরের 
মহিমার যেমন পরিচয় পাই, গোপাল-দার শুদ্ধত্ব ভাবেরও তেমনি 
আশ্চর্য প্রমাণ পাই ! কারণ স্ত্রীবিয়োগ অনেকেরই হয়; কিন্তু উহার 
ফলে গুরুর সান্নিধ্যলাভ ও সংসার ত্যাগ করিয়া ভগবানের জন্ত উন্মত্ত 
হওয়া বড়ই বিরল। তবে ইহাও সত্য যে, উপঘুক্তকালে বাহিরের 


স্বামী 'অদ্বৈতানন্দ ৫০৩ 


পরিবেশ ও মানসিক অবস্থার সামগ্রস্ত না ঘটিলে তাদূশ নবজীবন-লাভ 
সম্ভব হয় না। গোপাল-দার জীবনে তাহাও ঘটিয়াছিল। 

গোপাল-দার পিতার নাম শ্রাগোবর্ধন ঘোষ । তাহার] জাতিতে 
সদেগাপ এবং তাহাদেব পৈতৃক ভিটা চব্বিশপরগণা জেলার অন্তর্গত 
জগদ্দল (রাজপুর ) গ্রামে । সম্ভবতঃ ইং ১৮২৮-এর এক শুভদিনে 
এ গ্রানে গোপাল-দার জন্ম হয়।১ কিন্তু তিনি প্রায়শঃ কলিকাতার 
উত্তরে সিখিতে বাস করিতেন এবং সি'থির বেনীমাধব পালের 
চিনাবাজারে বৃকশ, ম্যাটিং, খড়রা, পাপোষ ইত্যাদির একটি দোকানে 
কাজ করিতেন । বেণী পাল ত্রাক্ধ ভক্ত হইলেও শরৎ ও বসম্তকালের 
উৎসবাদিতে মধ্যে মধ্যে শ্রীরামকুষ্ণকে আপন ভবনে আমন্ত্রণ করিয়! 
আনিতেন। দক্ষিণেশ্বরে শ্রীরামকুষ্ণ-চরণে আত্মলমর্পণের পুর্বে এই 
বাটীতে গোপাল দা একবার তাহার দর্শন পাইয়াছিলেন , কিন্তু উহ! 
প্রাণের নিরীক্ষণ নহে-_চক্ষের দর্শন অথব! উংস্ক্যের উদাস ঈক্ষণ 
মাত্র ' উহা! গোপাল-দার চিত্তে বৈরাগ্যের আকাজ্কা জাগায় নাই বা 
ভগবানূলাভের জন্ত কোনও গভীর উদ্দীপনার সঞ্চার করে নাই। 
তবে তিনি সেই দিনই চিনিয়াছিলেন যে, শ্রীরামকৃষ্ণ সত্যসত্যই ভগবৎ" 
প্রেমিক। 

যাহা হউক, ঠাকুরের সহিত গোপাল-দার পরিচয় ক্রমে গভীর 
শ্রদ্ধাভক্তিতে পরিণত হইল এবং উহা! পরিপূর্ণাবস্থায় গোপাল-দাকে 
গৃহ হইতে টানিয়া আনিয়া লাটুর সহযোগে দক্ষিণেশ্বরে ভ্রীরামকষের 





১ 'পুধি'তে শুর উপাধির উল্লেখ থাকিলেও বেলুড় মঠের ট্রাষ্ট-ডিডৃষ্টে আমর! 
ঘোষ উপাধিই গ্রহণ করিলাম। পুঁধিতে ইহাও বল! হইয়াছে বে, গোপাল-দায় নিজন্ 
কাগজের দোকান ছিল। তাহার জন্মতারিথ অজ্ঞাত ; তবে বেলুড় মঠে ভাত মাসের 
কৃষক ব! অযোর চতুর্দশীতে জন্ম তিধি প্রতিপালিত হয়। 


৫০৪ শ্রীরামকৃষ্জ-ভক্তমা লিকা' 


ও ব্রীপ্রীমায়ের-সেবায় নিযুক্ত করিল । শ্্রীপ্রতুর সহিত তাহার সে ঘনিষ্ঠ 
সম্পর্কের আংশিক বিবরণ সংগ্রহ করাও বর্তমানে অসপ্ভব | বিচ্ছিন্ভাবে 
যতটুকু সংরক্ষিত হইয়াছে, তাহ! হইতেই উহার কিঞ্চিৎ আভাস পাওয়া 
যায় মাত্র। 

গোপাল-দার বিশেষ ইচ্ছা ছিল যে, তিনি শ্রীরামকৃষ্ণের নিকট 
দীক্ষা লইবেন; কিন্তু ঠাকুর কখনও সাধারণ অর্থে গুরুগিরি করিতেন না 
বলিয়া! গোপাল-দা একট] অভাব বোধ কনিতেছিলেন । অথচ সকলের 
সম্মুধে এইরূপ অন্থরোধ জানাইতেও পারিতেন না। তাই এক ধ্বিপ্রংরে 
আহারের পূর্বে ঠাকুরকে একাকী বাগানে ভ্রমণরত দেখিয়া গোপাল-দ। 
তাহার শ্রীচরণে মনের ইচ্ছা নিবেদন করিলেন । দূর হইতে লাটু লক্ষ্য 
করিলেন, গোপাল-দা নতজানু হইয়! রহিয়াছেন এবং ঠাকুরের চরণ 
ধরিয়া খুব কাদিতেছেন | কিয়ৎক্ষণ পরে ঠাকুর তাহাকে হাত ধরিয়' 
তুলিলেন__-তখনও গোপাল-দার চক্ষে জস। অতঃপর কি হইল লাটু 
জানেন ন1; কিন্তু ইহার পর হইতে প্রত্যহ সন্ধ্যার সময় গোপাল-দাকে 
বিষ্ু-মন্দিরে কীর্তন করিতে দেখা ষাইত। ইহা সম্ভবতঃ ১৮৮৫ অন্দের 
কথা। 

আর একদিন দুই সেবককে লইয়া ঠাকুর একটু কৌতুক করিয়া- 
ছিলেন । ঠাকুর কথায় কথায় লাটুকে বলিলেন, «এখানকার কথা 
মানতে হবে।” সরল লাটু অমনি কহিলেন, «এখানকার কথা! তো 
আমি জানি না। আপনি আমাকে এখানকার .কথা বুঝিয়ে দিন ।” 
অমনি ঠাকুর গোপালকে ডাকিয়! বলিলেন, "ওগো গোপাল, শোনো 
লেটে! কি বলে। বলে, এখানকার কথ বুঝিয়ে দিন। এখানকার 
কথ! কি বোঝান ধায়? তুমিই বল তো! বাশু ? এ কেমন আবদার ?” 
গোপাল-দ] উত্তর দিলেন, “আপনার তো জান! আছে, বলে দিন না11» 


স্বামী অদ্বৈতানন্দ ৫০৫ 


মধ্যস্থকে বিপক্ষে যোগ দিতে দেখিয়া ঠাকুর বলিয়৷ উঠিলেন, «ওগো, 
তোমার এ কি রকম কথা ! এখানকার কথা কি জানিয়ে দিতে আছে 1?” 
মধাস্থ বলিলেন, “এখানকার কথা শুনবার জন্তই তো আমর! সব 
এসেছি | আমাদের না বললে আমর! জানব কেমন করে?” হার 
মানিয়৷ ঠাকুর 'স্মতহান্তে বলিলেন, এখন নর, এখন নয়, এখানকার 
কথা এখন নয়। সময় হলে একদিন তোমর1 সব বুঝবে |” 

“কথামৃত'-পাঠে জান] যায ষে, করুণানিধান ঠাকুর একদিন স্বতঃপ্রবৃত্ত 
হইয়াই গোপাল-দাকে কপ] করিয়াছিলেন । পেন (১৮৮৫ খ্রীঃ, ১১ই 
ডিসেম্বর ) কাশীপুরে প্রেমের ছড়াছড়ি--নিরঞ্রন ও কালীপদকে ঠাকুর 
কৃপা করিলেন; পরে দুইটি ভক্তমহিলাও রুপালাভ করিয় প্রেমাশ্র 
বিসর্জন করিতে করিতে চলিয়া গেলেন | ঠাকুর অত:পর গোপাল-দাকে 
ডাকাইয়! আনিয়া! কৃপা করিলেন । 

ঠাকুরের সেবা করিয়া ও উপদেশ শুনিয়া গোপাল-৭1 নিজেকে 
চরিতার্থ মনে করলেও তাহার বৈরাগ্যপুণ মন স্বতই সাধনার জঙ্ক 
ব্যাকুল হইত। সেই প্রেরণায় তিনি কখন কখনও নরেন্ত্রাদির সহিত 
কাশীপুর হইতে দক্ষিণেশ্বরে যাইয়া ধ্যানজপ ও তপশ্চর্যা করিতেন । 
দক্ষিণেশ্বরে থাকা কালে ( ১৮৮৪ খ্রীঃ, ৫ই এপ্রিল ) একবার তাঁহার মনে 
তীর্থভ্রমণের ইচ্ছা! জাগিয়াছিল | ঠাকুর খন তাহাকে জিজ্ঞাসা করিলেন, 
পতে।মার কি এখন ইচ্ছ| তীর্থে যাওয়। 1” গোপাল-দ] উত্তর দিলেন, 
“আজ্ে হাঁ । একটু ঘুরে-ঘেরে আপি ।” ঠাকুর তখন তাহাকে বুঝাইয় 
দিলেন, যতক্ষণ বোধ যে, ঈশ্বর সেথা সেথা, ততক্ষণ অজ্ঞান । যখন 
হেথা হেথা, তখনই ভজ্ঞান।” তিনি আরও বলিলেন, পয] চায়, তা 
কাছেই; অথচ লোকে নানা স্থানে ঘোরে ।” সেইবারেই গোপাল-দার 
তীর্ঘভ্রমণ হইয়াছিল কি-ন1 জানা নাই, কিন্তু ইহা সত্য যে, কাশীপুরে 


৫০৬ শ্রীরামকুষ্ণ-ভক্তমালিকা 


থাকাকালে (১৮৮৩) তিনি একবার তীর্ঘদর্শনে গিয়াছিলেন। অতঃপর 
কলিকাতায় সমবেত গঙ্গাপাগর-যাত্রী সাধুদিগকে গেকুয়াবন্ত্র, রুদ্রাক্ষের 
মালা ও চল্গন দিতে চাহিলে ঠাকুর নির্দেশ দিলেন যে. উহা ত্যাগী 
ভক্তদিগকে দান করিলেই উত্তম হইবে; কারণ ইহাদের অপেক্ষা 
উচ্চন্তরের সাধু আবার কোথায় পাওয়া যাইবে? গোপাল-দা ঠাকুরের 
কথায় সম্মত হইয়া দ্বাদশখানি গেরুয়াবন্ত্র ও সমসংখ্যক কদ্রাঞ্ষের মালাদি 
ঠাকুরের হস্তে অর্পণ করিলে ঠাকুর উহ! নরেন্্াদি-ভক্তদের মধ্যে বিতরণ 
করিলেন । রামকৃষ্ণপজ্ঘের উহা! এক ম্মরণীয় ঘটনা ; কারণ এ অনুষ্ঠানের 
মধ্যেই ভাবী ত্যাগি-সজ্ঘের অমোঘ বীজ নিহিত ছিল । সেই ত্যাগীদের 
নাম নরেন্দ্র, রাখাল, ঘোগীন্দ্র, বাবুরাম, নিরঞ্রন, তারক, শরৎ, শশী, 
গোপাল, কালী ও লাটু। উদ্ধত গেরুয়াখানি পরে গিরিশচন্দ্র গ্রহণ 
করিয়াছিলেন |১ 

গোপাল-দ! নিজে খুব পরিকার-পরিচ্ছন্ন থাকিতেন এবং অপরের 
জিনিস-পত্র পরিপাটি দেখিলে আনন্দ প্রকাশ করিতেন । শ্ররামকৃষণ 
ভগবভ্তাবে বিভোর থাকিলেও ব্যবহারিক জীবনে তাহার প্রতিকার্ষে 
হৃশৃ্খলা লক্ষিত হইত। তাই তিন গোপাল-দার সেবা পছন্দ করিতেন। 
গোপাল-দ|র সেবার দৃষ্টান্ত অতি অল্পই রক্ষিত হইয়াছে । তবে আমরা 
জানি ষে, কাশপুরে ঠাকুরকে উধধ থাওয়াইবার ভার ছিল গোপাল-দার 
উপর | কিন্তু তখন দিবারাত্র একটান। পরিশ্রম চলিয়াছে। একদিন 
উধধ দিবার সময় অতীত হ্ইয় যাইতেছে দেখিয়া ঠাকুর হাত নাড়িয়া 
জিজ্ঞাসা করিলেন, *সেই বুড়ো লোকটা কোথায়?” গোপাল-দা 
ঘুমাইতেছেন শুনিয়া! ঠাকুরখুব আনন্দসহকারে অপর একজনকে বলিলেন, 


এ ০০ ০ পপর আন জা 


১ পিধির (৬২* পৃঃ) মতে দেহত্যাগের পূর্বে ঠাকুর এই একাদশ জনকে 
অন্থভাবেও সন্গযান দিয়াছিলেন । 


স্বামী অছৈতানন্দ ৫০৭ 


“আহা, কত রাত জেগেছে! একট্রু ঘুমুক--তাকে আর জাগিও না। 
তুমি বরং ওষুধট1 ঢেলে দাও ।” ঠাকুর জানিতেন, সেই গুছানে। 
বৃদ্ধলোকটির এই অনুপস্থিতি স্বেচ্ছারৃত নহে-_প্রক্তির বিধানে ক্লান্ত 
শরীবের ইহা অনিচ্ছাকৃত অপারগতা । শ্রীপ্রীম! গোপাল-দার সঙ্গে 
নিঃসঙ্কোচে কথা বলিতেন, অতএব গোপাল-দ1 ডাক্তারের নিকট বিশেষ 
পথ্য প্রস্ততের প্রণালী শিখিয়! উহ1 ষথাসমষে তাহাকে শিখাইয়া 
দিতেন । 

গোপাল-দা নিম-জল দিয়া ঠাকুরের গলার ক্ষত পরিফার করিয়া 
দিতেন। একদিন এরূপ করিতেছেন এমন সময ঠাকুর *্উঃ ! উঃ!” 
করিয়া উঠিলেন। ঠাকুরের কষ্ট দেখিয়া গোপাল-দার নিজেরও কষ্ট 
হইল এবং বলিলেন, “থাক্‌, আর ধোয়াব না” ঠাকুর কিন্তু বলিলেন, 
“না, না, তুমি ধুইায় দাও। এই দেখ, আমার আর কোন কষ্ট হচ্ছে 
না।” এই বলিয়৷ তিনি দেহ হইতে নিজের মন উঠাইয়! লইলেন এবং 
ইহার পর মূখে কোন শব উঠিল না বা কোন মুখবিরূৃতিও দেখা গেল 
না। স্বেচ্ছায ধৃতবি গ্রহ অবতারপুরুষে কি না সম্ভবে ? 

গৃহহীন ও আত্মীয়স্বজন হইতে বিচ্ছিন্ন গোপাল দার অবলম্বন তখন 
একমাত্র প্রীরামরুয় ও তদীয় সেবক ও ভক্তবৃন্দ। তাহার স্থখ ছুংখ 
সহাহ্থভূতি তখন গুরুভ্রাতাদেরই সহিত বিজড়িত এবং তাহার আবেদন- 
স্ব্গ শ্রীগুরুর পাদপদ্ন । কাশীপুরে নরেন্দ্রনাথ একবার নিধিকল্প সমাধিতে 
নিমগ্র হইলে তাহার দেহে মৃতের লক্ষণ প্রকাশ পাইল। অমনি 
কিংকর্তব্যবিযূঢ় গোপাল-দা ব্যস্তসমস্ত হইয়। ঠাকুরের নিকট ছুটিয়া গিয়া 
বলিলেন, *নরেন ষরে গেছে ।* ঠাকুর সমন্ত শুনিয়া বলিলেন, “বেশ 
হয়েছে । এখন এ ভাবে কিছুক্ষণ থাক । আমায় সমাধির জন্ত বড় 
আলিয়েছিল।” সেদিন নরেন্ত্রের বাহজ্ঞানলাভের পরও দেহজ্ঞান 


৫০৮ গ্রারামকৃষ্ণ-ভক্তমালিক! 


ফিরিতে বিলম্ব হইযাছিল, তাই তিনি পাশ্বস্থ ব্যক্তিদিগকে উচ্চৈঃস্থরে 
বলিয়াছিলেন, “আমার দেহ কোথায় 1” 

ঠাকুরের দেহত্যাগের পর গোপাল-দার কোন নিদিষ্ট বাসস্থান রহিল 
না; হতরাং বরাহনগরে মঠ স্থাপিতহইলে তিনি সেখানেই আগিলেন। ৯ 
তবে তিনি সব সময়েই মঠে থাকিতেন না; অন্যান্য গুরুভ্রাতার ভ্যাষ 
প্রায়ই তীর্ঘদর্শনে যাইতেন বা তপন্তায় নিক্রান্ত হইতেন। এ কালের 
পূর্ণ ইতিহাস অজ্ঞাত। স্বামী বিবেকানন্দের পত্রাবলী ( ২০৮1৮৮ 
তারিখ ) হইতে পাই যে, ১৮৮৮ অন্ধে গোপাল-দা ৬একেধার ও 
বদরিক শ্রম দর্শন করেন এবং এ সময় গঙ্জাধর মহারাজের সহিত তাহার 
সাক্ষাৎ হয়। দীর্ঘকাল পরে গঙ্গাধর মহারাজ তাহাকে দেখিয়া! কাদিযা 
আকুল হন । এ তীর্থদর্শন হইতে ফিরিয়! গোপাল-দা কিছুকাল বৃন্দাবনে 
বাস করেন । ১৮৯০ ইং-তে মীরাটে পুনর্বার গঙ্জাধর মহারাজের সহিত 
তাহার সাক্ষাৎ হয় এবং উভয়ে একসঙ্গে হরিদ্বার-কুস্তে যান। 

১৮১৪ শ্রীষ্টাক্ধে তিনি কাশীতে বংশীদত্তের বাটীতে থাকিয়। যখন 


১ বরাহনগর মঠে ত্যাগীদের যোগদানের ইতিবৃত্ত এবং তাহাদের সন্নাসগ্রহণের 
পারম্পর্ধ সুপরিজ্ঞাত নহে । 'কথাম্ৃতে'র মতানুসারে ১৮৮৭ খ্রীঃ, ২১শে ফেব্রুয়াবির 
পুবেই নরেক্র, রাখাল, নিরঞ্জন, শরৎ, শশী, কালী, বাবুরাম, তারক, গোপাল-দ! ও 
সারদার সন্ন্যাস হইয়। গিয়াছে বলিয়া! মনে হয়; কিন্তু “যোগীন, লাটু শ্রীবৃন্দাৰনে আছেন 
তাহারা এখনও মঠ দেখেন নাই” (৪র্থ ভাগ, ৩৪২ পৃঃ)। তারক ও গোপাল-দাই 
সর্বপ্রথম মঠে ঘোগ দেন। “কুমারবৈরাগ)বান শুক্তেরা যাতায়াত কফিতে করিতে আর 
বাড়িতে ফিরিলেন না। নরেন্দ্র, রাখাল, নিরগ্রন, বাবুরাম, শরৎ, শশী, কালী রহিয়া 
গেলেন। কিছুদিন পরে দবোধ ও প্রসন্ন (সারদ।) আসলেন। যোগীন ও লাটু 
বৃন্দাবনে ছিলেন ; এক বৎলর পরে আসিয়। ভুটিলেন। গঙ্গাঁধর সর্বদাই মঠে যাতায়াত 
করিতেন । **তিব্বত হইতে ফিরিবার পর তিনি মঠে রহিয়া গিয়াছিলেন। 
হরি'”"মঠের ভাইদের সদ] দর্শন করিতে আসিতেন ৷ ***পরে মঠে থাকিয়া যান ।"” 
(এঁ, ওয় ভাগ, ৩২*-২১ পৃঃ; এ, ২য় ভাগ, ২৮৫-৮৭ পৃং ভ্রষ্টবা)। প্রথম দল সন্গ্যাস গ্রহণ 
করেন আটপুর হইতে ফিরিবার পর (১৮৮৭-এর জানুয়ারির শেষে ) মাছের প্রারস্ধে। 


স্বামী অদ্বৈতানন্দ ৫০৯ 


তপস্া করিতেছিলেন, তখন কালাকৃষ্ণ ( শ্বামী বিরজানন্দ ) মহারাজ 
কাশীধামে যাইয়। প্রমদাদাসবাবুর বাগানে স্বামী ষোগানন্দ, অভেদানন্দ 
ও সচ্চিদনন্দ প্রভৃতির সহিত মিলিত হন এবং পরে স্বামী অদ্বৈতানন্দ ও 
সচ্চিধানন্দের সহিত পঞ্চকোশীভ্রমণে নির্গত হন। ইহাতে তাহাদের 
তিন দিন লাগিয়াছিল। 

ইং ১৮৯৬ অবেও আমরা স্বামী অদ্বৈতানন্দকে একাশীধামে বংশী 
দত্তের বাটীতে কঠোর তপস্যায় নিরত দেখিতে পাই। ত্বাহার সহিত 
বাসের সৌভাগ্য ঘটিয়াছিল এমন এক ব্যক্তি বলেন যে, পেখানে প্রাত্যহিক 
সাধন! ও জীবনপ্রণালীতে তাহার চিরাচরিত নিয়মানুবতিতা ও স্শৃঙ্খল। 
প্রথরভাবে ফুটিয়া উঠিয়াছিল। সব কার্ষে তিনি যেন ঘড়ির মতো 
চলিতেন। প্রচণ্ড শীতের সময়েও তিনি অতি প্রত্যুষে গঙ্গাত্মানান্তে 
শ্লোক আবৃত্তি করিতে করিতে কাম্পতকলেবরে বাসস্থলে ফিরিতেন । 
মাসের পর মাস এই নিয়মের কোন ব্যতিক্রম হয় নাই | তিনি মাধুকরার 
দ্বারা যাহা পাইতেন তাহাতেই গ্রাসাচ্ছাদন হইত। এক শিবমন্দিরের 
পার্থখে একটি ক্ষুদ্র প্রকোষ্ঠে তিনি বাস করিতেন । এ কক্ষটি এমন 
পরিফার-পরিচ্ছন্ন থাকিত যে, লোকে দেখিয়া অবাক হইত । ব্যবহার্য 
সামগ্রী.বিশেষ কিছুই ছিল না_ছুই-একখানি পরিধেয় বন্তর প্রভৃতি যাহা 
কিছু ছিল, সমস্তই অতি পরিপারটিভাবে রক্ষিত হইত। শরীর ধারণের 
জন্য এই সব আবশ্যকীয় বিষয়ে ব্যবস্থা ব্যতীত অন্ত সমস্ত বিষয়ে সম্পূর্ণ 
সমবন্ধশূদ্ত হইয়া তখন তিনি সাধনভজনেই মগ্ন থাকিতেন বন্তবতঃ 
জীবনের একমাত্র কর্তব্য সাধনের অনুকূল হইবে বলিয়াই স্ভাহার বানি 
ব্যবহারে সর্বত্র তাদৃশ একটা নিখু.ত ভাব প্রকাশ পাইত। 

ইহারই একসময়ে পায়ে কাটা ফুটিয়া তিনি বিশেষ ক্ভোগ 


করিয়াছিলেন । জীযুত প্রমদাদাসবাবুকে লিখিত স্বামী শিবানন্দের 


৫১০ শ্রীরামকৃষ্-ভক্তমালিকা 


(১৩1৮।৯৪ তারিখের ) পত্রে জানিতে পারা যায়_-“আমাদের বৃদ্ধ 
স্বামী, যিনি ৬বারাণশী-পুবী সেবা করিতেছেন, তাহার পায়ে একটি 
কণ্টক বিদ্ধ হইয়| বিশেষ কষ্ট পাইতেছেন, লিখিযাছেন । ছুই বার 
অন্তর করিতে হইয়াছে--উথানশক্তি রহিত হইযাছে। আপনি অনুগ্রহ 
করিয়৷ তাহার সংবাদ লইবেন এবং কোনরূপ সাহায্য করিতে ক্রটি 
করিবেন না। পত্রপাঠ মাত্রেই সংবাদ লইবেন । তিনি কুচবিহারের 
কালীবাড়ির পশ্চাপ্তাগে বাবু সাগরচন্দ্র হ্ছরের বাটীতে আছেন । বড়ই 
কষ্ট পাইতেছেন।” যাহা হউক, সেবারে সকলের বিশেষ যত্তে 
গোপাল-দ] শীপ্রই সারিয়া উঠিয়া পুনর্বার কাশীধামেই তপন্যায় মগ্ন 
হইলেন। 

এদিকে গ্বামী বিবেকানন্দ পাশ্চাত্ত্য-বিজয়ান্তে মঠে প্রত্যাবর্তন-পুর্বক 
গুরুভ্রাতাদিগের সাহাষ্যে শ্রীরামকৃষ্ণ-সঙ্ঘকে ত্প্রতিষ্ঠিত করার কার্ষে 
মনোনিবেশ করিলেন । স্বামী অধৈতানন্দ যদিও স্বদীর্থকাল কাশীতেই 
তপোনিরত ছিলেন এবং তখনই এ স্থানত্যাগের কোনও সঙ্কল্প পোষণ 
করিতেন না, তথাপি ম্বামীজীর সপ্রেম আহ্বানে অচিরে আলমবাজারের 
মঠে উপস্থিত হইলেন । স্বামীজীর প্রতি তাহার আহ্মগত্য এতই প্রবল 
ছিল যে, তিনি তাহার আদেশে বৃদ্ধ বয়সে 'লঘুকৌমুদী” পড়িতে.আরম্ত 
করেন । তখন সবেমান্র নূতন মঠনির্মাণের জন্য বেলুড়ে গঙ্গাতীরে একখণ্ড 
ভূমি ক্রয় কর! হইয়াছে । অতঃপর গৃহনির্মাণাদি-কার্ষের তত্বাবধানের 
ক্বিধ1! হইবে মনে করিয়! €১৮৯৮-এর প্রথম ভাগে ) মঠ আলমবাজার 
হইতে বেনুড়ে নীলাম্বরবাবুর বাগানে উঠাইয়! আনা হইলে তপন্বী বৃদ্ধ 
গোপাল-দার শেষ অক্লান্ত কর্মজীবন আরস্ত হইল। নবসংগৃহীত 
ভূষিতে পূর্বে নেক] ও জাহাজ-সংস্কার হইত বলিয়া উহা তখন বড়ই 
বন্ধুর ছিল এবং গৃহ নির্মাণ করিয়া বাস করার অন্ভুপযুক্ত ছিল! 


স্বামী অদ্বৈতানন্দ ৫১১ 


স্বামী অধৈতামন্ের প্রথম কর্তব্য হইল, শ্রমিকদের সাহায্যে ভূমি 
সমতল করা। তপস্বী সাধকগণ এরূপ কার্ষে সাধারণতঃ অনিচ্ছা 
প্রকাশ করেন এবং অপারগও হন। গোপাল-দ1 কিন্ত এই কর্ণকে 
শ্রীরামকৃষ্ণের ভাবপ্রচারের ভিত্তি ও তপশ্যারূপেই গ্রহণ করিয়াছিলেন । 
তাই ইহাতে তাহার একান্ত মনোনিবেশ দেখিয়াও আশ্চর্য বোধ হয় না। 
দ্বিপ্রহরে মঠে আহার করিতে গেলে যাতায়াতে অনেকট! সময় নঃ 
হয় দেখিয়া তিনি কার্যস্থলেই খাবার আনাইয়৷ খাইতেন। এইবুপে 
তাহার একনিষ্ঠ পরিশ্রমের হ্দৃঢ় ভিত্তির উপরই রামকৃঞ্ণ-সঙ্ঘের প্রথম 
স্থায়ী মঠ গড়িয়া উঠিয়াছিল। 

অবশেষে মঠেব নূতন বাটীর কার্য শেষ হইলে তিনি তাহাতেই বাস 
করিতে থাকিলেন | এ সময়ে মঠের আভ্যন্তর অনেক কাধের তত্বাবধান 
তহাকেই করিতে হইত। তবে তাহার প্রধ!ন কর্মক্ষেত্র ছিল সবজি-, 
বাগান। মঠ নিমিত হইলেও দৈনন্দিন অভাব তখন ষথেষ্ই ছিল; 
স্তরাং খাগ্যেৎপাদনও একান্ত প্রয়োজন ছিল । এই সম্বন্ধে লাট্র মহারাজ 
এক সময় বলিয়াছিলেন, «আরে, বুড়ো গোপাল-দা না থাকলে মঠের 
ব্রদ্ষচারীদের ভাতের উপর তরকারি জুটত না। সবজি-বাগান করতে 
বুড়ো গোপাল-দাকে কতই না খাটতে হয়েছে !” 

প্রপ্রীমাও একবার গোপাল-দার এই আশ্তরিকতার প্রশংসা 
করিয়াছিলেন । সেদিন কলিকাতায় শ্রীত্রীমাকে দেখিতে গিয়া গোপাল-দা 
কথাপ্রলঙ্গে বলিলেন যে, তাহার শরীর বাতগ্রস্ত হইলেও তিনি মঠের 
প্রয়োজন-বোধে বাগানে খুব খাটেন; মঠের জমিতে ঘা কিছু হওয়া সম্ভব 
__ঢেড়ল, বেঞুন, কাচকল! -সবই করিয়াছেন; অতএব তরকারি আর 
বড় একট] কিনিতে হয় না ? অধিকন্ত শীত্রীমাকে মাঝে মাঝে কিছু কিছু 
পাঠাইয়৷ দেন; অথচ নূতন ধারায় লালিত ও শিক্ষিত নবাগত বদ্বচারীরা 

এ সবের মর্যাদা বাপ্রয়োজন না বুঝিয়া প্রায় নিশ্চেষ্ট থাকেন । সব শুনিয়া 
মা বলিলেন, “হ্যা বাবা, তুমি সেকেলে লোক-_তুমি তো৷ আর ছেলেদের 
মতো! থাকতে পারবে না। মঠও তো একট। সংসার, খাওয়া দাওয়া তো 
আছে-__ তুমি থাকতে পারবে কেন? তাই দেখে থাক।» 

মঠের দৈনন্দিন কার্যপরিচালনার দায়িত্ব এ সময়ে প্রধানতঃ স্বামী 
প্রেমানন্দের উপর ন্যস্ত ছিল। স্বামী অদ্বৈতানন্দ তাহাকে সর্বকার্ষে যথা- 
সম্ভব সাহায্য করিতেন এবং বাবুরাম মহারাজ অনুপস্থিত থাকিলে স্বহন্তে 
ঠাকুরপুজ। করিতেন। পুজা তিনি অতি নিষ্ঠাসহকারেই করিতেন | 
একটি ঘটনায় তাহার মনোভাব স্বন্দর ধরিতে পারা যায়। একদিন 
স্বামী ব্রহ্ধানন্দ জনৈক পৃজারীকে সাবধান করিয়া 'দতেছিলেন,“ঠাকুরের 
ভে।গ, নৈষেগ্ঠাদি খুব সাবধানে রেখো 1” শুনিয়াহই গোপাল-দা উহার 
সমর্থনে কহিলেন ষে, কাশীপুরে তিনি একদ্দিন অনবধানতাবশতঃ ঠাকুরের 
আহার্ষের উপর দীর্ঘনিঃশ্বাস ত্যাগ করিলে ঠাকুর আর উহা! গ্রহণ কারতে 
পারেন নাই--সরাইয়া লইয়া যাইতে বলিয়াছিলেন। বলা বাহুল্য, 
তদবাধ গোপাল-দ1 এঁ বিষয়ে বিশেষ সতর্ক ছিলেন । 

সাধারণ বাঙ্গালীর তুলনায় গোপাল-দার বয়স তখন খুবই হইয়াছে ) 
কিন্তু শ্রীরামকুষ। ও তাহার সজ্বের সেবাজ্ঞানে তখনও তাহার দেহকে 
কেন্দ্র করিয়া অবিরাম কর্মের স্রোত চলিতেছে । সাধ্যান্ুযায়ী স্বীয় 
ক্ষীয়মাণ শক্তির সদ্ব্যবহারে তিনি কখনই কুণ্ঠিত ছিলেন না; আর সঙ্গে 
সঙ্গে ছিল তাহার স্বভাবোচিত স্ুশৃত্ধলা, নিয়মান্ুবতিতা ও পরিষ্কার- 
পরিচ্ছন্নতা । তাহার যত্বে তখন মঠের বাগান পুজার ফুল এবং ভোগের 
ফল ও তরকারিতে পুর্ণ থাকিত। আর তাহার অন্ততম কর্ম ছিল 
গো-সেবা। সেখানেও তাহার অনিন্দনীয় পারিপাট্য আত্মপ্রকাশ 
করিত। 


স্বামী অছেতানন্দ ৫১৩ 


নবাগত বক্ধচারীদিগকে তখন গোপাল-দার সহিত এই সকল কাজ 
করিতে হইত; কিন্তু আধুনিক স্কুল-কলেজ হইতে সগ্-আগত এবং এই 
প্রকার কাজে ও পরিপাটিতে অনভ্যন্ত নবাগতরা তাহার সহিত 
সমতালে চলিতে পারিত না। ফলে গোপাল-দ1] সাতিশয় বিরক্ত 
হইতেন এবং সময়ে সময়ে ভত্লনা করিতেন। কিন্তু একদিন 
ঠাকুর ত্বাহাকে দেখাইয়া দিলেন, সর্বস্ূতে তিনিই বিদ্ধমান । এই 
অনুভূতির পরে তাহার এ স্বভাবের পরিবর্তন হইল । তিনি বলিতেন, 
*সর্বভূতে তিনিই বিরাজমান ; কাকে নিন্দা করি, আর কারই বা 
সমালোচনা করি?” ঠাকুরের সংসার, আর ইহারা ঠাকুরেরই 
সম্তান_এই মনোভাব লইয়াই তিনি বাকি কয়টা দিন কাটাইয়া 
গিয়াছিলেন । 

ইহারই মধ্যে আবার রসিকতারও অভাব ছিল না। একসময়ে 
গোপাল-দা সবজি-বাগান ও অপর একজন সাধু ফুল-বাগান দেখিতেন । 
ফুলবাগানে সব বন্ধচারীর1 কাজ করিতেছে-_তরকারি-বাগানের ব্যবস্থা 
হইতেছে না দেখিয়া গোপাল-দ1 বলিলেন, “আহা, নুতন ছেলেদের অত 
খাটাতে নেই _ফুল-বাগানের মাটি বড় শক্ত । ওরে ছেলেরা, তোরা 
এখানে এসে কাজ কর--এই মাটি নরম।” উপস্থিত সকলেই 
জানিতেন যে, বস্ততঃ সবজি-বাগানের কাজ অনেক অধিক শ্রমসাধ্য | 
স্বতরাং এরূপ মন্তব্যে হাম্েরই উদ্রেক হইল। প্রাচীনভাবে ভাবিতত 
বুড়োমান্ুষ গোপাল-দার চা-এর সম্বন্ধে অড়ুত বিরুদ্ধ ধারণ! ছিল। 
তিনি চা পান করিতেন না এবং অপরকেও পান করিতে নিষেধ 
করিতেন । ইহা! লইয়া অনেক ক্ষেত্রে বেশ রসিকত। জমিয়া উঠিত। 
গোপাল-দা একবার একজনকে বলিলেন, "ওরে, চা খাস নি, খাস নি-_ 
রক্ত হেগে মরবি।” সম্বোধিত ব্যক্তি প্রত্যুত্তরে বলিলেন, *গোপাল-দা, 

বত ফে'টা চা তত ফোটা রক্ত ।” গোপাল-দাও তখন ব্যঙ্গচ্ছলে 
বলিলেন, «খুব খা, খুব খা” । অমনি হাসির রোল পড়িয়] গেল। 

বয়স তাহার বেশী ছিল; সেইজন্য জনসাধারণের কল্যাণার্থে 
অনুষ্ঠিত সমস্যাবন্ছল সেবাদি-কার্ষে তিনি যোগ দিতেন না। ফলতঃ 
বাহিত দৃষ্টিতে তাহার জীবন ঘটনা-বহুল ছিল না। কিন্তু যতদিন দেহে 
প্রাণ ছিল, ততদিন তাঁহার চিত্তে ঠাকুরের আদর্শে জীবন পরিচালিত 
করিবার এক আকুল প্রচেষ্টা ছিল। ইহাতে যদিও তিনি কল্পনাতীত 
সাফল্য লাভ করিয়াছিলেন, তথাপি সেই আদর্শকে আরও নিকটে 
পাইবার জন্ত সাধকোচিত অতৃপ্থি ও আক্ষেপ তাহার জীবনকে বড়ই 
মধুর ও আকর্ষণীয় করিয়া তুলিত। গীতাপাঠ তিনি খুব ভালবাসিতেন 
এবং নিয়মিত পাঠের জন্ত স্বীয় স্ন্নর হস্তাক্ষরে পঞ্চগীতা লিখিয়৷ 
রাখিয়াছিলেন । সত্যের প্রতি তাহার ছিল অগাধ শ্রদ্ধা-_-আর ইহ! 
তিনি অনেকটা ঠাকুরের নিকটই শিক্ষা করিয়াছিলেন। পেটের অস্থথের 
জন্ঘ একবার জনৈক কবিরাজ ঠাকুরকে তিনটি লেবু খাইতে বলেন । 
ঠাকুর গোপাল-দাকে উহা সংগ্রহ করিতে বলিলে তিনি অনেকগুলি 
লেবু আনিয়া হাজির করিলেন। সত্যের জীবন্ত বিগ্রহ ঠাকুর কিন্তু 
তিনটি মাত্র লেবু রাখিয়া! বাকি সব ফিরাইয় দিলেন । গোপাল-দা 
চাক্কষ দেখিত্তে পাইলেন, তিনি ধাহাকে জীবনের ফ্রবতারারূপে 
গ্রহণ করিয়াছেন, সেই নিষফলঙ্ক চরিত্রে কথা ও কার্ষের মধ্যে 
বিন্দুমাত্র অসামঞ্রন্য নাই। ইহা! হ্বতই তাহার মনে গভীরভাবে মুদ্রিত 
হইয়| গিয়াছিল। অতঃপর তিনি স্বয়ং যেমন সত্যনিষ্ঠ ছিলেন, মঠের 
রত্ষচারীদিগকেও তেমনি সত্যপরায়ণ হইতে বলিতেন এবং এ বিষয়ে 
উৎসাহ দিতেন । 

স্ভাহার তীর্থভ্রমণের কিঞ্চিৎ উল্লেখ পূর্বে করিয়াছি | শরীর বৃদ্ধ 


স্বামী অদৈতানন্দ ৫১৫ 


হইলেও মন ছিল তাহার অদম্য উৎসাহে পরিপূর্ণ | সেই মনোদলে তিনি 
৮কেদারনাথ হইতে কল্তাককমারী এবং দ্বারকা হইতে কামাখ্য। পর্যস্ত 
প্রধান তীর্ঘগুলি দর্শন করেন। ১৮৯* ্রীষ্াঞ্জের মার্চ মাসে তিনি 
জীত্রীমাকে লইয়া! গয়াধামে যান। ১৮৯*-৯১-এর শীতকালে তিনি 
হরিদ্বারে কুস্তোপলক্ষে উপস্থিত ছিলেন | কোর্নগরের নবাইচৈতম্বাবাবুর 
সহিত তিনি ১৮৯৭-এর নভেম্বরে রায়পুরে পৌছেন এবং পরে দাক্ষিণাত্য- 
ভ্রমণে নিজ্তান্ত হইয়া ১৮৯৮-এর ২৩শে মার্চ স্বামী ক্বোধানন্দ ও 
নির্ধলানন্দের সহিত মগঠে প্রত্যাবর্তন করেন। ১৮৯৯-এর শেষে তিনি 
দাজিলিং-এ ধান এবং ৫ই নভেম্বর মঠে ফিরিয়া আসেন । ১৯০০ গ্রীষ্টাবে 
স্বামীজীর ভারত-প্রত্যাগমনের কয়েক দিন পরে অদ্বৈতামন্দজী জন- 
কয়েক গুজরাটী ভদ্রলোকের সহিত দ্বারকায় যান এবং পরবৎসর ৭ই 
ফেব্রুয়ারি মঠে উপস্থিত হন । 

শেষবয়স পর্যন্ত সামান্ত ব্যায়ামাদি-লহায়ে তাহার স্বাস্থ্য মোটের উপর 
ভালই ছিল বলিতে হইবে । অপরের মুখাপেক্ষী হইয় থাকা তাহার 
মনঃপৃত ছিল না এবং ভগবানও তাহাকে সেইরূপ অবস্থায় খুব কমই 
ফেলিয়াছিলেন। স্বতঃপ্রণোদিত হইয়া কেহ সেবা করিতে অগ্রসর 
হইলেও স্বাবলম্বী গোপাল-দা তাহাকে নিবৃত্ত করিতেন-_-নিজের সমন্ত 
নিজেই করিতেন এবং উহাতেই ছিল তাহার তৃপ্তি । সঙ্গীতে তাহার 
বিশেষ অনুরাগ ছিল এবং বায়া-তবলায় হাত খুব মিষ্ট ছিল। 

দেহত্যাগের কিছু পূর্বে তিনি পেটের অস্থখে ভূগিতেছিলেন । ইহার 
প্রতিকারকল্পে তিনি প্রত্যহ একটু ব্যায়াম করিতেন । কিন্তু এইভাবে 
জরাজীর্ণ শরীরকে ধরিয়! রাখা কষ্টকর হওয়ায় এবং প্রতিকারের 
চেষ্টাসত্বেও রোগের বৃদ্ধি হইতে থাকায় একদিন তিনি ঠাকুরের সম্মুখে 
দাড়াইয়৷ যুক্তকরে কাতরকঞ্ঠে নিবেদন কর্পিলেন, প্প্রভূ, আষায় এই 


৫১৬ শ্রীরামকৃষ্-ভক্তমালিকা 


কষ্ট থেকে মুক্তি দাও।” ঠাকুর সে প্রার্থনা শুনিলেন, মুক্তি সাহার 
শীঘ্রই আসিল। 

শোনা যায় যে, অন্তিম অসুখের সময় ত্বাহার এক অলৌকিক 
দর্শনলাভ হয়। তিনি দেখিলেন, ঠাকুর গদাহস্তে সম্মুখে উপস্থিত | 
গদা দেখিয়া আশ্চর্যান্বিত গোপাল-দ1 ঠাকুরকে ইহার কারণ জিজ্ঞাপ! 
করিলে তিনি বলিলেন, «আমি এবারে গদাধররূপে আবিভূ্তি।” 
ঠাকুরের আগমনে সর্বপ্রকার বিবাদ-বিচ্ছেদ দূরীককৃত হইবে--ঠাকুর কি 
গদাধরমৃতিতে সেদিন এই ইজিতই করিয়াছিলেন 1 মনে রাখিতে 
হইবে--ঠাকুরের পিতৃদত্ত নাম ছিল গদাধর | কে জানে, অবতারপুরুষের 
সর্বপ্রকার সার্থক ক্রিয়াকলাপ ও নামাদির পশ্চাতে কোথায় কোন্‌ অর্থ 
নুককার়িত থাকে ? 

অবশেষে শেষের দিন আগত | সেই দিনের একটি সংক্ষিপ্ত অথচ 
প্রাণস্পশা বিবরণ স্বামী প্রেমানঙ্গ মহারাজের একখানি পত্রে আছে-- 
*২৮শৈ ডিসেম্বর (১১০৯ ) মঙ্গলবার বেল। ৪॥ ঘটিকার সময় গোপাল- 
দাদ! স্বধামে গমন করেছেন ।১ সামান্ত জর হয়েছিল মাত্র । কেহ 
ঠাওরাইতে পারে নাই যে, এত শীঘ্র তিনি দেহরক্ষা করিবেন | শেষসময়ের 
মুখকাস্তি অতি হুদার ! শ্রীপ্রীপ্রতুর ভক্তের লীলাই এক আশ্চর্য । সে 
সময়ে মতি ডাক্তার উপস্থিত ছিল। লেবু-্দুধ খেলেন । মতিবাবুকে 
নমস্কার ক'রে হাসিতে হাসিতে দেহত্যাগ !* একাশী বৎসর বয়সে ইহু- 
লোক পরিত্যাগ করিয়া স্বামী অধৈতানন্ন মহারাজ বাঞ্চিতধামে চলিয়া 
গেলেন; কিন্তু পশ্চাতে রাখিয়া গেলেন পরবর্তী সন্ন্যাসিসজ্ঘের জন্ত 
একখানি অনুকরণীয় আদর্শ'জীবন । 


৬০৬৮ পপ প্র পপ পপ পা সি 


১ ১৩ই পৌধ, ১৩১৬ বঙ্গা, পরার ৪টা ১৫ মিঃ বেলুড় মঠে দেহত্যাগ হয় 
( 'উদ্বোধদ' ) | | 


